Gabagsal: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1Yesus asesan ginan

¹Ari ka Yesus Krais asesan diqmo ginan Yesus in Devit asenlulibta. Teq Devit in Abraham asenlulibta. ²Ari Abraham in Aisak amam. Sa Aisak in Jekop amam. Sa Jekob in Juda amaqbaban nenaq gimam. ³Sa Juda in Peres in ama Sera inaq gimam. Giger na ginen anan Tamar. Sa Peres in Hesren amam. Sa Hesren in Ram amam.⁴Sa Ram in Aminabab amam. Sa Aminabab in Neson amam. Sa Neson in Salmon amam. ⁵Sa Salmon in Bowaz amam. Teq Bowaz anen Rahab. Sa Bowaz in Obet amam. Teq Obet anen Rut. Sa Obet in Jesi amam. ⁶Sa Jesi in Isrel gigo King Devit amam. Teq Devit in Solomon amam. Solomon anen in kwaziqmo mat anan Uriva haqayta na awe iyim osta.⁷Sa Solomon in Rehobawam amam.Sa Rehobowam in Abiyam amam. Sa Abiyam in Asa ama. ⁸Sa Asa in Jehosafat amam. Sa Jehosafat in Jehoram amam. Sa Jehoram in Usiya amam.⁹Sa Usiya in Jotam amam. Sa Jotam in Ahaz amam. Sa Ahaz in Hesekiya amam. ¹⁰Hesekiya in Manase amam. Sa Manase in Emon amam. Sa Emon in Josaya amam. ¹¹Sa Josaya in Jekonata amaqbaban nenaq gimam. AnJekonaya amaqbaban nenaq gigo kamub Babiloniya mataw bolim Isrel nenaq bab emim in Isrel on mataw giwazim giqad lehim in gigo ogib giqeman in begbeg iyim osiyta.¹²Ari in Isrel giqad Babilomiya ib lehiyta nab Yesus asesan asor gwahtiqiyta na ginan kazaq, Jekonaya in Sealtiyel amam. Sa Sealtiyel in Zerubabel amam. ¹³Sa Zerubabel in Abiyut amam. Sa Abiyut in Eliyakim amam. Sa Eliyakim in Azor amam. ¹⁴Sa Azor in Zodok amam. Sa Zodok in Akim amam. Sa Akim in Eliyut amam.¹⁵Sa Eliyut in Eleasar amam. Sa Eleasar in Matan amam. Sa Matan in Jekob amam. ¹⁶Sa Jekob in Josep amam. An Josep in Mariya aduw iyan Mariya Yesus am, on mataw anan Krias haqayta na. ¹⁷Nazaq iyan Abraham asenlulib iyim bolim Devit ib iyta nab Yesus asesan in 14 nazaq iyiy. Ad Devit asenlulib iyim bolim Isrel on mataw Babiloniya ib begbeg iyim osiyta nab in asesan 14 nazaq iyiy. Ad Isrel on mataw Babiloniya ib begbeg iyim osim bolim Krais gwahtimta nab in asesan 14 nazaq iyiymo.Mariya in ago amun Yesus am¹⁸Ari Yesus anen amta awagamun kazaq. Mariya anan bilaqiy, in teq Josep waqdaq haqiy.Haqan teq Mariya ayom Josep inaq an a hi waqsamo God ago Bugaw Dimunta Mariya aholib bolan in agem tiqiy. ¹⁹Agem iysa aduw Josep nazaq in ago aw ahol waqad anad emyaq, ya Mariya tuhulosdaq haqyaq. Haqad teq in mat dimunta iyim in awe bebay ugnan anad a hi bilaqyaq. In anad emyaq. Ya nan kabemmo a hi bilaqad kiskismo tuhulosdaiq haqya.²⁰Haqad in anad nazaq emad luwad kam araqab in ussa ago sen qway aduganib Iyata ago angelo araq in ameb tugwahtim. Gwahtiqim in bulon Devit ases Josep ham. Ningo aw Mariya waqgo hi rab ham. Ni hurit ham. Amun nawa ningo aw agemab usaqta na God ago Bugaw Dimunta inmo ugta ham. ²¹Ugan ningo aw na amun matta araq tiqemdaq ham. Emid ni anan Yesus biydaq ham. Naezaqgo in teq ago on mataw gigo daq meqinta giwalemad gimen dante wastitayid in God agerab tilah daqay ham.²²Nazaq iyan daq na in Iyahta ago gamuk araq in kwaziqmo ago nantut aqezaq eman gwhatimta na tuwolnet bug. Gamuk na kazaq bilam, ²³Ne huritiy ham. Aw araq mat inaq asit a hi ustana agem iyeq amun matta araq tiqemdaq haqad in bilam ham. Emid teq mataw amun na anan biyaq 'Emanuwel' tihaq daqay haqad in bilam ham. Teq gamuk 'Emanuwel' naalulin in kazaq, ''God i ginaq osauqta'' haqayta.²⁴Ari Josep usim ago sen qway tihiqiyan in tiqeram. Eraqim Iyahta ago angelo bulonta nazaqmo in emim awe Mariya tuwam. ²⁵Waqim teq in asit inaq a hi ussa le awe amun matta na tiqam. Eman Josep in amun anan Yesus haqad tibiy.

Chapter 2Zeq gwalaqta ban mataw aseseqta Yesus ahol waqnan boliy

¹Ari Herot saw Judiya-ib king iyim ossa Mariya in nabmo uliq Betlehem-ub Yesus tiqam. Eman teq zeq gwalaqta ban kantri araq ago mataw aseseqta ginad awaz meqinta asor uliq Jerusalem-ub bolim mataw haresmo susumun negeq bilaq yaqay. ²Amun muturta Juda gigo King edob diq osaq? haq yaqay. I in ago uliq saw zeq gwalaqta ban ahol waqim i nagunim bol haq yaqay. I amun na ahol waqeq teq i amen lotu emnan haqad i bol haq yaqay. ³Haqsa Herot gamuk na huritim ritan. Sa Jerussalem-ub on mataw bunmo riteniymo.⁴An Herot in Isrel gigo mataw tamaz emayta gigo aseseqta na teq mataw Moses ago gunun hurit kemiyta na bunmo gihumab wolim tisusumun nag. Mat ne anan Krais haqayta na uliq edob diq gwahtiqdaqta? ham. ⁵Haqan mataw aseseqta na buloniy, saw Judiya-ib uliq anan Betlehem haqayta nab in gwahtiqdaqta haqiy. God ago nantut gamuk nazaq mar tonan usaqta haqiy. Gamuk na kazaq bilam. ⁶Uliq Betlehem saw Judiya-ib ya ham ni saw Judiya-ib uliq gibin inaqta na gihaqenib a haiq ham haqiy. Na ezaqgo ne gilikmanib teq maror araq ayahta tugwahtiqdaq ham haqiy. Gwahtiqeq teq in yaqgo on mataw Isrel igiwamuz daq haqad in bilam haqiy.⁷Haqan Herot gamuk na huritim in ulilemimmo nan eman saw zeq gwalaqta ban mataw ginad awaz meqinta na gigo hib tilah, in boleq Herot ahol waq daqay haqad. An mataw na bolan in tisusumun nag. Kam gineh diq ulig na gwahtim? ham. ⁸Haqan mataw aseseqta na tubuloniy. Bulonan Herot giqeman Betlehem-ub lehsa in gibilan. Ne leheq amun na nagun naqmo diq hiqiyiy ham. Naguneq ne ahol waqeq teq boleq ya ibileniy ham. Ibilenid ta ya leheq in ayon lotu tiqemdaiqmo ham.⁹In nazaq gibilenan huritadmo in tilehiy. Lehad ulig teko zeq gwalaqta ban ahol waqiyta na ahol a ta waqiy. Ahol waqsa ulig na ameb lehim bit amun usaqta nabmo titur. ¹⁰Tursa in ulig na ahol waqad in ginad tidimniy naqmo diq hiqiy yaqay.¹¹Ginad dimniysa in le bit aduganib gwahtiqim amun anen Mariya inaq ossa tigibiyiy. Gibiyad in gibakbakan ulum laquwim ginobun mulbunim ogib woqsa in amun amen lotu emad abin tiqiluwiy. Ad teq in amun ayon naw a boliyta na hasim tuqugiy. Naw na gol teq masil dimunta teq nal ahuran dimun diqta na tuqugiy. ¹²Ugadmo in nab tuqusiy. Ussa in gigo sen qway aduganib God kazaq gibilan, ne muleqeq Herot ago hib ta hi lehiy ham. Haqan in usim eraqim dan ta araq muzim giquliqab muleqim tilehiy.Josep ago aw amun nenaq Isip-ub wolehiy¹³Ari mataw aseseqta kantri araqabta na muleqim gigo uliqab ta lehsa Josep a ta usim sen qwaysa Iyahta ago angel tubulon, ni eraq ham. Herot teq ningo amun na wol emnan tinagundaq ham. Ni amun anen inaq giwaqeq giqad kantri Isip-ubmo tukeq woleq ham. Ni nab leheq ossa ya ta nibilenid teq ni giqad ta boldaq ham. ¹⁴Haqan tarom nabmo Josep eraqim amun na anen inaq giwaqim giqad Isip-ub tuwolehiy. ¹⁵Wolehim ossa Herot tumoqan teq in ta muleqiy. Nazaq iyan daq na in Iyahta ago gamuk in kwaziqmo eman ago nantut aqezab gwahtimta na tuwolnet bug. Gamuk na bilam, ya itatin lilewunid in Isip huloseq gwahtiqdaq haqad in bilamKing Herot bilaqan onmin matmatta susibta ginol eman moqiy ¹⁶Ari zeq gwalaqta ban mataw ginad awaz meqinta na in Herot ame titonim dan ta araq waqim in gigo uliqab ta lehiyta na ago Herot tuhurit. Huritim agem meqin diq iysa in ago bab mataw asor giqeman Betlehem-ub lehim in uliq sinsin nagab onmin matmatta ginen muturmo giqemiyta ago ulig gigermo a hi iyayta nagan tiginol em bugiy. Na ezaqgo Herot in mataw marorta na susumun negim kam gineh diq ulig gwahtiqan in ahol waqiyta na ago in huritta iyan in onmin nazaqta ginol am.¹⁷Nazaq iyan daq na in kwaziqmo God ago nantut Jeremaya bilamta na tuwolnet bug. In kazaq bilam. ¹⁸Uliq Rama-ib aw araq gaq wazad ek tonaq ham. Na Jekop awe Reselin ago onmin ginan gaq wazaq ham. Gaq wazsa on mataw anad waqsa in hulosaq ham. Na ezaqgo in ago onmin na tumoqiyta na ago ham.Josep ago aw amun nenaq Isip hulosim Isrel-ib ta lehiy ¹⁹Ari Josep Isip-ub ossa Herot tumom. Moqan teq Josep usim sen ta qwayan Iyahta ago angelo na gwahtiqim tubulon. ²⁰Ni eraq ham. Mataw ningo amun wol emnan bilaqiyta na tumoq bugiy ham. Ningo aw amun giwaqeq giqad Isrel-ib ta gwaleh ham. ²¹Haqan in eraqim amun anen inaq giwaqim nenaq Isrel-ib tugwalehiy.²²Gwalehim Herot atatin Arkelaus amamgo ban waqim saw Judiya-ib on mataw gigo king iyim osaqta na ago Josep tuhurit. Huritim in saw Judiya-ib lehnan rab. Ad in usim sen ta qwayim gamuk araq kazaq hurit. Ni saw Judiya-ib hi leh ham. Haqan Josep eraqim saw ta araq anan Galiliy haqayta nab ago aw amun nenaq tihah. ²³Lehim in uliq anan Nasaret haqayta nab tuqosiy. Nazaq iyan daq na in God ago gamuk araq nantut bilaqiyta na tuwol net bug. Gamuk na bilam, in anen uliq Nasaret-ibta haq daqay ham.

Chapter 3Jon on mataw huz negyaqta na in on mataw gamuk gibilenyaq

¹Ari Yesus uliq Nasaret-ib osim ayah tiqiy bugan kam nagab Jon mataw huz negyaqta na tugwahtim. Gwahtiqim in saw Judiya-ib og araq amatawun haiqtab osad teq in on mataw God ago gamuk tigibilenyaq. ²In bilaqyaq, God ago maror bolim sinsin tiqiy haqyaq. Nazaq iyan ne ginad buliyeq gigo daq meqinta gileh ugiy haqyaq. ³Ari kwaziqmo God ago nantut Aisaya mat anan bilamta in Jon-mo. Teq Aisaya bilam, Mat na aqez saw amatawun haiqtab lileyim bilaqaq. Ne Iyahta ayon dan balaw toniy haqaq ham. Ad ne in ayon dante na wastitayid titnonan haqaq ham.⁴Haqan Jon gwahtiqim osad in ago tubusan karuw anan kamel haqayta na asan ulim emiyta. Teq in karuw asan asor am gan nog ahulib am wazeq luwyaqta. Luwad in ago didaq kasum teq garanab kubiq akokin neqyaqta. ⁵Ari Jon in ago gamuk na bilaqsa uliq Jerusalem-ib teq yuw Jodan aqurumnib uliq sinsin usayta nagab on mataw kabemmo Jon ago hib tubol yaqay. ⁶Bolad teq in gigo daq teq ginad meqinta ulum hassa Jon giqad le yuw Jodan-ib gihuz negyaq.⁷Sa Farisi teq Sadyusi kabemmo yuw huznan bolsa Jon tigibiy. Gibiyad in ginadad bilam, ne ured amidgotniz ham. God teq ne ginan agem meqniysa gimeqin tondaqta na nog gibilenan ne tukim gigbeb leh nog iyay ham. ⁸Ne ginad meqniysa gigem buliyid teq ne gigo daq nazaqmo tubuliydaq ham. ⁹Luweq ne ginad kazaq em daqay ham. I Abraham asenlulibta haq daqay ham. Nazaq iyan God anad dimunta igad a hi gimeqin tondaq haq daqay ham. Nazaq ne ginad hi emiy ham. Ya ne gibilenaiq ham. God gig kag gibilenid buliyeq Abraham asenlulniz iygo azawayin in aholib usaqta ham.¹⁰Talgis ay abeqarib tuqusaq ham. Ay bunmo anon dimunta a hi emaq na in qwayeq faqab hunegid le tuqoydaq ham. ¹¹Ne ginad buliyim gigo daq meqin gileh ugan teq ya ne yuwibmo huz negaiqta ham. Ari mat araq teq ta ibeb boldaqta na abin in ya ibin uriyamta ham. Yain ahaqenib ham. In yaqgo Iyahta ham. Ya in ago kabibiy mat samanta ham. In boleq nagah giger God ago Bugaw Dumunta teq faq inaq gimalib ne tuhuz negdaq ham. ¹²In abenab sabol wazim in ago wit wolayta asanib wit tigiluwiynan ham. Giluwiyad in wit anagin dimunta na ginuweq faq a hi miyaqtab hunegid le tuwoqdaq ham.Jon Yesus huz ug¹³Ari kam nab Yesus saw Galiliy hulosim Jon huz yagdaq haqad yuw Jodan-ib Jon ago hib tubol. ¹⁴Bolan Jon huz ugnan hulosyaq. Ad in bulon, ya ni a hi huznigdaiq ham. Ni ezaq haqad yaqgo hib bol? ham.¹⁵Haqan Yesus amenin emim bulon, nab iysa ya bilay nazaq muran ni em ham. I God anad muzinad daq dimunta ka tiqemam ham. Daq dimdimunta God anan anad bulaqaqta na i araq diq a hi hulosam ham. In nazaq haqanmo Jon aqez muzinim tuhuz ug.¹⁶Huz ugan Yesus hidmo yuw hulosim dubub gwaladmo ame gwalehim kait misireq nog iyim aqez hassa in ahol wam. Ahol waqsa God ago Bugaw Dimunta ah husta nog iyim hitiqim bolim aholib tisoqot. ¹⁷Soqotan Heven-ib God aqez kazaq bilam, mat ka ya itatin ham. Ya in anan inad bilaqsa ya igem dimun diq iyaqta ham.

Chapter 4Satan Yesus ulum wam

¹Ari daq na abe ban God ago bugaw Dimunta in Yesus waqim ad saw araq amatawun haiqtab tilah. Satan in Yesus anad ulum waqdaq haqad. ²A lehan saw nab Yesus didaq haiqmo ossa kam 40 nazaqmo tihiqiy. An abeb in agemnan tumoqyaq. ³In agemnan moqad ossa mat i gilum waqaqta na bolim tubulon. Ni God atatin iyeq teq ni gig ka bulonid in buliyeq bret iyid ni neq ham. ⁴Haqan Yesus amenin emim bilam, God ago marib gamuk araq kazaq bilam ham. Bret amomo in mat eman kayeqmo a hi osaqta haqad in bilam ham. Mat God aqezab gamuk gwahtiqaqta na bunmo huritim muzinad teq in kayeqmo osaqta haqad in bilam ham.⁵In nazaq bilaqan Satan in waqim ad God ago uliq tawonta Jerusalem-ub tilah. A lehim in Tempel abigmanib Yesus eman titur. ⁶Tursa in bulon, God ago marib gamuk araq kazaq bilam ham. God in ago angelo gibibenid in tinibiy muz daqay haqad in bilam ham. Nibiy muzad in boleq gibenab tinisor daqay haqad in bilam ham. Luweq ni nisen gigib woltaydaq haqad in bilam ham. Nazaq iyan ni God atatin iyeq teq ni sortukeq woq ham. Woqsa ni nimam nilumsihsa ya nibiyiq ham.⁷Haqan Yesus bilam teq God ago marib gamuk ta araq kazaq usaqmo ham. Na in bilam. Iyahta in ningo God haqad in bilam ham. Nazaq iyan ni girerey emad ni hi ulum waq haqad in bilam ham. ⁸Haqan Satan in Yesus waqim ad garah araq sisaqta abigmanib tugwalah. A gwalehim in kantri aseseqta gigo nagah dimdimunta bunmo tigisihun bug. ⁹Isihun bugad teq in Yesus bulon, Ni yaqmen nibakbakan ulum laquweq ya ibin iluwid teq ya nagah ko bunmo tinigdaiq ham.¹⁰Haqan Yesus bulon, Satan ni tuk ham. God ago gamuk kazaq bilam ham. Iyahta in ningo God haqad in bilam ham. Ni in amomo abin iluwad ago kabiy emdaq haqad in bilam ham. ¹¹Ari Yesus nazaq haqanmo Satan in hulosadmo tilah. Lehsa teq God ago angelo asor bolim Yesus tuqulumsihiy.Yesus saw Galiliy-ib ago kabiy alulin am¹²Ari Yesus in Jon irquriyta na huritim in muleqim saw Galiliy-ib tilah. ¹³Lehim in uliq Nasaret hulosim le uliq Kapaneam -ub tuqos. Uliq Kapaneam na in Juda gisesan Zebulun ayow Naptaliy inaq gigo og amuganib yuw akurorqan anan Galiliy haqayta na aqurumnib usaqta.vs14 Yesus le uliq Kapaneanĺm-ub tuqossa teq daq na in God ago gamuk kwaziqmo nantut Aisaya bilamta na tuwol net bug. vs15 Gamuk na bilam, Saw Zebulun teq saw Naptaliy in yuw ayahta akuroqanta aqurumnib usaqta ham. Saw giger na in yuw Jodan aqurumun kozaq ban usaqta ham. Teq mataw saw giger na ginan Galiliy haqayta ham. Ad in bilaqay, Saw nab on mataw en ta asor Juda a haiqta kabemmo Juda gilikmanib osay haqayta ham. vs16 On mataw saw nab osayta na in giand a hi em hasad meqin diq os yaqayta ham. Bilaqne in romriqab os yaqayta nazaqmo ham. Teq muran mataw na saw anuwan ayahta ahol tuwaqiy ham. Saw anuwan na bilaqne tarommo saw hastitaysa zeq ahokan gwalaq nazaq nogta in ahol waqiy ham.vs17 Ari Yesus uliq Kapaneam-ub lehim tuqosad teq in gamuk alulin emim tibilam, God ago maror bolim sinsin tiqiy ham. Nazaq iyan ne ginad buliyeq gigo daq meqinta gileh ugiy ham.Yesus mataw aweweqmo giliewunan in muzim inaq lehiyvs18 Ari Yesus yuw-kurorqan Galiliy aqurumun muzim lehad luwim in maqbab gigermo dob hunegim nabiq waqad luwsa tigibiy. Araq na anan Saimon. In anan araq Pita haqayta. Teq in amikqan anan Andru. In giger kabiy naqmo em yaqayta amatawun. vs19 Yesus mataw giger na gibiyad gibilan, Ne ya imuzeq boliy ham. Bolsa ya giqisihunid ne nabiq waqayta nazaqmo teq ne mataw tigiwaq daqay ham. vs20 Haqan hidmo giger na dob hulosan ussa in Yesus muzim inaq tilehiy.vs21 Lehad luwim Yesus maqbab gigermo a ta gibiy. Mataw na in Sebediy atatniz Jems ama Jon inaq. In gimam inaq muyib dob wastitayad ossa Yesus giger na tigililewunmo. vs22 Gililewnan hidmo in gimam hulosan muyib ossa in Yesus muzim inaq tilehiy.²³ Yesus on mataw suleq negad teq in kabemmo giwastitayan dimniy yaqay.vs23 Ari Yesu saw Galiliy-ib uliq bunmo lehad in on mataw gigo bit humab wolayta nab suleq negad in God ago maror og kab gwahtimta na agamukan tigibilenyaq. In gamuk dimunta na gibilenad teq in gigo moq teq gihol asor meqniyta na bunmo tigiwastitayyaqmo. vs24 In nazaq emsa abin saw Siriya-ib uliq bunmo tilah. Lehan mataw gigo moq inaq na bunmo giqad Yesus ago hib tubol yaqay. Mataw gigo moq amo amo inaqta na teq mataw gihol titiyaqta na teq mataw gihol gibensen agadan iyim in ogib woqim gibensen ayim gihol harara nemaqta na teq mataw gigo bugaw meqinta giholib usaqta na teq mataw gibensen momta nagan bunmo giqad bolid Yesus in giwastitayyaq. vs25 Teq on mataw dauh biyahta saw Galiliy-ibta teq uliq teq saw Dakapolis-ibta* teq uliq saw Jerusalem-ubta teq saw Judiya-ibta teq yuw Jodan aqurumnibta na kabemmoin Yesus muzeq inaq leh yaqay.

Chapter 5Yesus on mataw tidimniyim osaqta na ginan bilam

¹Ari Yesus on mataw dauh biyahmo giniyad in garah araq abigmanib tugwah. ²Gwalehim in os woqim ossa ago disaipel agerab tuboliy. Bolan Yesus gamuk negim kazaq gibilan. ³Ni nog bilaqaq, ya God ago maror aduganib gwahtiqdaiqta na haiq haqaqta na ni tidimniyim osaq ham. Na ezaqgo in teq God ago maror aduganib gwahtiqeq anonon diqmo tuqosdaq ham. ⁴Ni nog ninad meqniysa gaqad osaqta na ni tidimniyim osaq ham. Na ezaqgo God teq ni ninad tuwaqdaq ham.⁵Ni nog daq haresmo a hi emad tok nemim luwaqta na ni tidimniyim osaq ham. Na ezaqgo ni teq mat nibin inaqta tiqiddaq ham. ⁶Ni nog didaq teq yuwnan moqaqta na ni tidimniyim osaq ham. ⁷Ni nog on mataw ginan ninad meqniysa ni ninad negaqta na ni tidimniyim osaq ham. Na ezaqgo God teq ni ninan anad meqniysa in anad tinigdaqmo ham. ⁸Ni nog nigem dimun diqmo anumlan haiqmo usaqta an ni tidimniyim osaq ham. Ni ezaqgo ni teq God ahol tuwaqdaq ham.⁹Ni nog mataw gilikmanib an mug teq an wol bayan woqaqta na ni tidimniyim osaq ham. Na ezaqgo mataw teq ni ninan God atatin tihaq diqay ham. ¹⁰Ni nog ago daq titnonta emsa mataw afaqan nigiyta na ni tidimniyim osaq ham. Na ezaqgo ni teq God ago maror aduganib gwahtiqeq anonon diqmo tuqosdaq ham.¹¹Ni nog niholib ya ibin ussa mataw nilawunad teq in ni nimeqin tonad nimalib nan katiyta emayta na ni tidimniyim osaq ham. ¹²Ni ninad dimniysa nigem dimun diq iyan ham. Na ezaqgo ningo nau ayahmo Heven-ib nawa nibaq tunim usaq ham. Kwaziqmo mataw in God ago nantut ginan gigem meqniysa in nazaqmo gimeqin ton yaqaymo ham.Kamis agon hiqyta ago awowun¹³Ari Yesus gamuk bilaq tutim lehad in bilam, Kamis didaq em aneq dimniyaqta nazaq nogmo ne og kab osayta ham. Teq kamis agon hiqiyid i ezaq tonid teq kamis na agon inaq a ta iydaq? ham. Kamis nazaqta na akabiyan haiqta ham. Mataw ogib hunegim gisenab tubaysisiyayta ham. ¹⁴Ne og kab saw anuwan nogta iyim osayta ham. Ne ginad emiy ham. Uliq araq garah abigmanib usad in ulilemim a hi usaqta ham. Na ezaqgo taromab mataw na gigo faq oysa mataw ahol waqayta ham.¹⁵Ad nazaqmo mataw lam mederim kuramab a hi sihenayta ham. Haiq ham. In lam miderim ulilib othenan oysa bit nab mataw bunmo anu wanib osayta ham. ¹⁶Ad nazaqmo ne gigo daq dimunta ne mataw gimeb ulalabmo emsa in ahol waqiy ham. Ne gigo daq dimunta na lam anuwan oy nog iysa mataw ahol waqad teq in ne Gimam Heven-ib osaqta na abin tiqiluw daqay ham.Yesus God ago maror alulin anan bilam¹⁷Ne luweq ya inan bilaq daqay, mat God ago maror Moses mar tonta na teq gamuk God ago nantut mar tonayta na baymuznan bol haq daqay ham. Ya gamuk ma baymuzgo a hi bol ham. Ya gamuk na muzinad wol net buggo haqad ya bolta ham. ¹⁸Ya helmo ne gibilenaiq ham. Og kait inaq us tutsamo God ago maror agamukan asit diq araq a hi hiqiydaq ham. Mar na bun diqmo kuluwmo ussa le nagah bunmo in anan bilamta na tugwahtiqdaq ham.¹⁹Nazaq iyan mat God ago marib gunun araq amik diqta itiyonad teq in nazaqmo mataw giqisihunid in emsa mat na God ago maror aduganib abin amik diq iydaq ham. Ari mat God ago marib gunun bunmo muz bugad teq in nazaqmo mataw giqisihunid in emsa mataw na God ago maror aduganib abin tidimniydaq ham. ²⁰Ya ne gibilenaiq ham. Ne gigo daq titnonta ne emayta na in mataw Moses ago gunun hurit kemiyta na giyogniz Farisi nenaq gigo daq a hi giquriyamid ne God ago maror aduganib le a hi gwahtiq daqay ham.Yesus an anobun wastitay ago bilam ²¹Teq ne gisesan gigo gunun araq ne huritiyta na in kazaq bilam ham.Ni mat wol emid hi moqan haqad in bilam ham. Ad mat in mat araq wol emid moqid mat na hazizirib leheq ago daq na amenin tuwaqdaq haqad in bilam ham. ²²Ta teq yaqmo kazaq ne gibilenaiq ham. Ni nigem meqinta nimaqbab ugeq ni hazizirib titur daqmo ham. Ad ni nimaqbab bilawuneq ni Kaunsel ayahta na gimeb tugwahtiqdaq ham. Ad ni nimaqbab buloneq bilaqdaq, ni agadan haqad ni saw faq oysa a hi miyaqta nab tilehdaq ham.²³Nazaq iyan ni God naw ugnan haqad ago tamaz em abanib ni niyow meqin tonta na anadin emeq ni ningo naw ban nab hulosad niyowgo hib leh ham. Lehaq niyow inaq an anobun wastitayeq teq ni muleqeq ningo naw na God ug ham. ²⁴Ari teq mat araq nan nignan haqad ninaq hazizirib lehad hidmo danib ni inaq gamuk na wastitayiy ham. Luweq mat na niwaqeq megistret abenab niqemdaq ham.²⁵Ari ta mat araq nan nignan haqad ninaq hazizirib lehad hidmo danib ni inaq gamuk na wastitayiy ham. Luweq mat na niwaqeq megistret abenab niqemdaq ham. Niqemid megistret niwaqeq hurmey gibenab niqemid hurmey niwazeq bit giqirquran osaytab tiniqem daqay ham. ²⁶Ya helmo ne gibilenaiq ham. Ni bit na hidmo a hi hulosdaq ham. Ni bit nab osad ningo daq meqinta amenin zay bugeq teq ni asanib tugwahtiqdaq ham.Yesus mataw an alulib hureqayta na ginan bilam²⁷Teq ne gisesan gigo gunun araq ne in kazaq bilam ham. Ni an alulib hureqeq inaq hi usiy haqad in bilam ham. ²⁸Teq yaqmo kazaq ne gibilenaiq ham. Mat in aw tuwaqim teq in araq amebmo ahol waqad in utetad anadibmo bilaqaq, Ya aw ko waqeq inaq us nagta haqaqta, mat na in awe meqin tonim an haresmo huramta nog tiqiy ham.²⁹Teq ni nimeqnagin niqabun kat nigid ninad helta hulosnan tonad ni nimeqnagid na othaseq hunegid lehan ham. Ni nihol asormo os dimuntab lehdaqta na ni dimun ham. Ari ni nihol anaghan bunmo ussa in ni niwazeq nihunegid ni saw faq oyaqtab lehdaqta na in meqin diq ham. ³⁰Teq ni niben niqabun kat nigid ninad helta hulosnan tonad ni niben na uroteq hunegid lehanmo ham. Ni nihol asor os dimuntab lehdaqta na in dimun ham. Ari ni nihol anaghan bunmo ussa ni saw oyaqtab lehdaqta na in meqin daq ham.Yesus mataw aw tuwaqim teq muzayta na ginan bilam³¹Teq ne gisesan gigo gunun araq na in kazaq bilam ham. Mat araq anadibmo awe tumuznan haqad in sansandek mar toneq awe ugad teq in tumuzdaq haqad in bilam ham. ³²Ta teq yaqmo kazaq ne gibilenaiq ham. Mat araq awe in mat ta araq uteteq inaq luwsa aduw diq na in aw na muznan in tumuzdaq ham. Ari in awe daq araq meqinta a hi emsa aduw anadib samanmo muzeq in awe na timeqin tondaq ham. Na ezaqgo in ago aw muzta na le mat muturta a ta waqim in bilaqne aduw hulosim mat araq inaq luw nog iyaqta ham. Sa mat muturta na in aw aduw muzan osta na waqim inaq osad in bilaqne mat ta araq ago aw inaq luw nog iyaqtamo ham.Mataw gigo gamuk zaway ugad helmo ulilib haqayta na ago Yesus bilam³³Teq ne gisesan gigo gunun areq ne huritiyta na in kazq bilam ham. Ni nagah araq adinib lyahta bulondaq, helmo ya ninman kabiy ka tiqemdaiq haqaq na ni nazaqmo daq tiqemdaq haqad in bilam ham. ³⁴Ta teq yaqmo kazaq ne gibilenaiq ham. Ni ningo gamuk ulumsihnan nagah araq anan hikidik biy ham. Ad ni helmo haqad Heven anan hi biymo ham. Na ezaqgo saw nab God in ago ban tawontab ossad nagah bunmo giwamuzaqta ham. ³⁵Teq ne helmo haqad og ka anan hi biyiymo ham. Og ka in God asen abanan iysa in asen emim osaqta ham. Teq ne helmo haqad uliq Jerusalem anan hi biyiymo ham. Uliq ayahta na in God ago uliqta ham.³⁶Teq ne helmo haqad negmo gihol anan hi biyiymo ham. Na ezaqgo ne gifaqinib giqensan araq emid husta o dubta iygo ne zaway haqgam han. ³⁷Ne nan heltaqmo bilaqiy ham. Eqemo ne bilaqiy ham. Ari gamuk hares mataw in gigo nan ulumsihnan haqad bilaqayta na mat meqinta naqmo in giqezab eman gwahtiqaqta ham.Mat araq nimeqin tonid ni amenin hi emgo Yesus bilam³⁸Teq ne gisesan gigo gunun araq ne huritiyta na in kazaq bilamham. Mat araq ni nime ulum hasid ni amenin in ame tuquium hasdaqmo haqad in bilam ham. Teq mat araq ni nite wolworid ni amenin in ate tuwolwordaqmo haqad in bilam ham. ³⁹Ta teq yaqmo ne kazaq gibilenaiq ham. Mat ni nimeqin tonid ni amenin hi em han. Ad mat araq ni nimanmanan niqabun wolid ni nihol buliyid in nimanmanan ninasaran wol tonanmo ham.⁴⁰Mat araq ningo niholsihen waqnan haqad hurmey gigo sansandek na nigid ni niholsihen na ugad ni ningo saket inaqmo ug ton ham. ⁴¹Ad mat araq in ago es afaqanta kilomita amulik sorgo nib yaheq nibilenid ni ago es na sor tuteq ad kilomita anulikmo a ta lah ham. ⁴²Mat araq ningo nagah anan sunid na ni ug ham. Ad mat araq ningo nagah waqeq neq amenin emgo nibilenid na ni ugad hi baymuz ham.Ne gibabun ginan ginad bilaq agodan⁴³Teq ne gisesan gigo gunun araq ne huritiyta na in kazaq biiam ham. Ni nimaqbabanmo gilowan tonad ningo bab ni nigem ham. ⁴⁴Ta teq yaqmo kazaq diq ginan ginad bilaqan ham. Ad mataw ne gibilawunsa ne in gimen God bulonid in gidimun tonan ham. ⁴⁵Ne nazaq toneq teq ne Gimam Heven-ib osaqta na atatniz diqno iyeq tuqoa daqay ham. Gimam meqmeqinta teq dimdimunta inaqmo gimalib worireqaqta ham. Ad in urom eman mataw daq dimun emayta teq daq meqin emayta inaqmo gigo hib woqaqtamo ham.⁴⁶Mat araq ni ninan anad bilaqsa ta ni in aman ninad bilaqaqta na in nagah a haiq ham. Ne daq na amenin araq God abenab a hi waq daqay ham. Mataw gibin meqinta takis waqayta na in nazaqmo emayta han. ⁴⁷Teq ne giyognizmo nenaq gamuk emayta na in nagah a haiqmo ham. On mataw en ta asor Juda a haiqta nagnn in nazaqmo emayta ham. ⁴⁸Nazaq iyan ne Gimam Heven-ib titnonimmo osaqta nazaqmo daq ne titnoneqmo osiy ham.

Chapter 6Mataw gina haiqta gilumsihgo agamukan

¹Ne gihol waz naqmo hiqiyiy ham. Luweq ne ginad em daqay, i daq dimdimunta mataw gimeb emsa in i gibiyad i gibin tiqiluw daqay haq daqay ham. Ne nazaq emeq ne Gimam Heven-ib osaqta na abenab naw araq dimunta a hi waq daqay ham. ²Mataw gimileq meqinta na in mataw gina haiqta nagah tinegnan haqad in mat araq bulonnan in bit humab wolaytab teq uliq gemab taur ulam negaqta ham. Mataw na ginad kazaq emay ham. Mat ka taur ulamsa mataw bunmo gime bo gibiyad i mataw ginaghan haiqta ka nagah negsa in i gibiyad tiqiluw daqay haqayta ham. Ya ne gibilenaiq ham. Mataw na in gigo naw nawaqmo tuwaqiy ham. In God abenab naw araq dimunta a ta hi waq daqay ham. Nazaq iyan in emay nazaq ne hi emiy ham.³Ne mat ana haiq ulumsihnan haqad ne mataw gime titoneqmo ulumsihiy ham. ⁴Ne nazaq ulilemeqmo daq emsa mataw ne a higibiy daqay ham. Id teq ne Gimam daq ulilemabta ahol waqaqta na in ne naw dimunta tinegdaq ham.Mataw God inaq gamuk emad bulon daqayta na ago Yesus bilan⁵Teq mataw gimileq meqinta na in God inaq gamuk emnan haqad in bit humab wolaytab teq uliq gemab ulalab turad in God inaq gamuk emayta ham. In ginad emay, i God inaq gamuk emsa mataw i gibiy daqay haqad in nazaq emayta ham. Ya helmo ne gibilenaiq ham. Mataw nain gigo daq na anawun nawaqmo tuwaqiy ham. In God abenab nagaharaq dimunta a ta hi waq daqay ham. Nazaq iyan in emay nazaq ne hi emiy ham. ⁶Ne God inaq gamuk emnan haqad ne bit aduganib gwahtiqeq dan oteq teq ne Gimam ulilemim osaqta na inaq gamuk emiy ham. Sa ne Gimam daq ulilemabta ahol waqaqta na in amenin dimunta tinegdaq ham. ⁷On mataw en ta asor Juda a haiqta nagan in gigo god katiyta inaq gamuk emad in gamuk samanta kabemmo inaqmo bilaqim a lehayta ham. In ginad emay, i daq kazaq emsa teq i gigo god i giqez tuhuritdaq haqayta ham.⁸Ta teq ne in gigo daq na hi muziniy ham. Na ezaqgo ne nagah araq ago siqim iyayta na anan Gimam Iyah a hi bulonsamo in tekomo tuhuritta ham. ⁹Ari ne God inaq gamuk emnan ne kazaq buloniy ham. I Gimam Iyah Heven-ib osaqta,ni on mataw bunmo giqemid in ni ninan waziniy. ¹⁰Ad ni ningo maror emid og kab gwahtiqan. Sa mataw Heven-ib ninad muzinayta nazaqmo ni mataw og kabta giqemid in ni ninad muziniymo.¹¹Kam amulik amulikmo ago didaqta ni ig. ¹²Ad mataw i gigo hib daq meqinta emsa i walemad anadin a ta hi emauqta nazaqmo ni i gigo daq meqinta giwalemad anadin ta hi emmo. ¹³Nagah i gilum waqdaqay na ni wasihid i giholib hi gwhtiqan. Sa may meqinta na i gimeqin tonsa ni i gilumsih.¹⁴Ad yesus bilam, ne huritiy ham. Mataw ne gimeqin tonsa ne in gigo daq na walemad anadin a ta hi emsa ne Gimam Heven-ib osaqta na in ne gigo daq meqinta tigiwalem daqmo ham. ¹⁵Ari mataw ne gimeqin tonsa ne in gigo daq na a hi walemsa Gimam Iyah in ne gigo daq meqinta a hi giwalem daqmo ham.Yesus mataw didaq udinayta na ago bilam¹⁶Mataw gimileq meqinta na in didaq tuqudinad in ginobun iyim giwaq meqin diq iysa luwayta ham. In ginad emay, i ginobun iyeq luwsa mataw i tigibiy daqay haqad in nazaq emayta ham.Ya helmo ne gibilenaiq ham. mataw na in gigo naw nawaqmo tiwaqit ham. In God abenab naw araq dimunta a ta hi waq daqay ham. Nazaq iyan in emay ham. ¹⁷Ne didaq tuqudinnan haqad ne ginobun suwholeq giqensan otsireqiy ham. ¹⁸Ne nazaq emid teq mataw ne didaq udinayta na ago a hi hurit daqay ham. Ta teq ne Gimam ulilemim osaqta na in amomo ne tigibiyaq ham. Ad ne Gimam daq ulilemabta ahol waqaqta na in ne gigo daq dimunta na amenin dimuntamo tinegdaq ham.Mataw Heven ago nagah diminta giholyon humab emgo Yesus bilam¹⁹Ari Yesus kazaq bilam, ne giholon nagah dimdimunta og kab humab hi emiy ham. Og kab bidbid teq hurhur in nagah meqin tonayta ham. Teq mataw girin inaqta na in gel wolim gwahtiqim nagah rin tonayta ham. ²⁰Nazaq iyan ne Heven-ibmo nagah dimdimunta giholyon humab emiy ham. Uliq nab bidbid teq hurhur haiq ta ham. Teq mataw gel wolim gwahtiqim nagah rin tonayta na haiqmo ham. ²¹Ne ginad emiy ham. Uliq edob ne gigo nagah dimdimunta usdaqta nabmo teq ne ginad ayahmo tuqusdaqmo ham.Ni nimeqnagin nihol anuwan ugaqta²²Ni nimeqnagin nihol bunmo anuwan ugaqta ham. Ni nime dimun iyid ni nihol bunmo anuwan inaq tiqiydaq ham. ²³Ari ni nime meqin iyid ni nihol bunmo aromriq inaq tiqiydaq ham. Nazaq iyan ni nimuganib anuwan us nagta na in romriq iyid romriq na in ni niholib ayahmo diq tiqiydaq ham. ²⁴Ari mat araq in mataw aseseqta giger giqez a hi muzdaqta ham. In nazaq tonad luweq in araq agem meqinta ugad araq in agem dimunta ugdaq ham. Teq in araq anadin diq emad araq in gileh ugdaq ham. Nazaq iyan ne mani anadin diq emad ne God aqez a hi muzin daqaymo ham.Yesus mataw ginad meqniysa ginad kabemmo emayta na ginan bilam²⁵Nazaq iyan ya ne gibilenaiq ham. Ne gigo luw os anan ginad haresmo hi emiy ham. Ad i teq nagah neqam? o i teq naga uluwan? haqad ne nazaq ginad hi emiy ham. Teq ne giholgo ginad haresmo hi emiymo ham. Ad i teq naga amalib i gihol isiham? haqad nazaq ne ginad hi emiy ham. Ne didaq neqgomo og kab a hi osayta ham. Ad ne gihol in tubusanib sihengomo a hi usaqta ham. ²⁶Ne ah gibiyiy ham. In didaq a hi leyayta ham. Adin didaq tayim didaq abitnib a hi emaytamo ham. Teq ne Gimim Heven-ib osaqta inmo didaq negsa neqayta ham. Ari in nagah amik diqta na anononmo wamuzaqta nazaqmo in ne a hi giwamuzdaqmo ye? ham. Haiqgam ham. Ne ah ayahmo giquriyamiyta ham.²⁷Ne gilikmanib nog diq inmo ahol anan anad meqniysa in ahol moqdaqta akaman na ulum riyawuneq asitmo a ta osdaq? ham. Na haiqgam ham. ²⁸Ad nagaqgo ne tubusango ginad haresmo emayta? ham. Ne mazrewrew kabiyab gwalaqta na anadin emiy ham. Teq in ezaq gwalaqta na ne ahol waq kemiy ham. In aholyon kabiy araq a hi emaqta ham. Ad in aholyon tubusan a hi initaqtamo ham. ²⁹Teq ya ne gibilenaiq ham. Kwaziqmo Isrel gigo king Solomon in ago balaw dimdimunta aholib emyaqta ham. Ta teq in ago balaw araq dimun diqta mazrewrew nogta haiqgam ham.³⁰Muran mazrewrew na kabiyab gwalim turaq ham. Sa babeq mayaw uroteq faqab ginuwid gwaldaq ham. ³¹On mataw, ne God anan helmo haqayta na in amik diq ham. God nagah samanta na balaw tonad in nazaqmo ne giholyon tibusan a hi negdaqmo ye? ham. Haiqgam ham. In tinegdaq ham.³²Ne nagah osgota na a hi waqeq ne meqin os daqayta na ago ne Gimam Heve-ib osaqta na tuhurit ham. Nazaq iyan ne ginad haresmo emad, i teq naga neqam? o teq naga uluwam? nazaq ne ginad hi emiy ham. On mataw en ta asor Juda a haiqta nagan in nagah osgota na waqgo haqad giholtuw bulad luwayta ham. ³³Teq negmo nazaq hi emiy ham. Itureqmo ne God ago maror aduganib gwahtiqeq in ago daq dimdimunta emgo ne giholtuw bulad luwiy ham. Ne nazaq emsa teq God nagah osgota na bunmo inaqmo tinegdaq ham. ³⁴Nazaq iyan ne kam babeqta na anadin diq hi emiy ham. Kam babeq na inmo ago afaqan araq inaqta ham. Luweq ne babeq ago afaqanta na waqeq kam muranta na ago inaq wsatoneq ne loyinsa in afaqan ayah diqta iydaq ham.

Chapter 7Ne on mataw gigo daq hi ulum kemiy

¹Ne mataw gigo daq ulum kemad, ka mataw meqin nazaq ne ginan hi bilaqiy ham. Luweq God ne gigo daq ulum kemad ne ginan nazaq bilaqdaqmo ham. ²Na ezaqgo ne mataw gigo daq ulum kemim ginan bilaqayta nazaqmo teq God in ne gigo daq ulum kemeq ne ginan bilaqdaqmo ham. Daq ezaqta ne mataw gimen emayta nazaqmo God in amenin ne gimen tiqemdaqmo ham.³Nagaqgo ni niyow ameb rohroh amik diqta ussa ni ahol waqad ta ninmo nimeb ay anabun ayahta usaqta na ni ahol a hi waqay? ham. ⁴Ni ninad ezaq emad ni niyow bulonaq. Ya iyow haqaq ni nimeb rohroh usaqta na ya walemnan haqaq? ham. Haqad ta ninmo nimeb ay anabun ayahta na usaq ham. ⁵Ni nimileq meqin diq ham. Itureqmo ninmo nimeb ay anabun usaqta na walemeq nime saw anononmo ahol waqad teq ni le niyow ameb rohroh usaqta na walem ham.⁶Ne gihol waziy ham. Mataw asor ni bilaqne bul gaun nog ham. Ne God ago gamuk dimdimunta anawun ayahmota hunegan bul ginognib woqan in ahil waqad bay ninalayta nazaqnog ham. Ad ne mataw meqinta na ginan maqbab haqsa abeb in gihol buliyeq ne gibabun diq iyeq teq in ne tigimeqin ton daqay ham.Bilaqne gaun anamreniz didaq nezaq nog ham.Mataw God bulonsa in nagah dimdimunta negaqta⁷Ne nagah araq anan God susumun ugid teq in tinegdaq ham. Ne nagah araq naguneq teq ne ahol tuwaq daqay ham. Ne dan ez wolhamsa teq God ne giyon dan tihas negdaq ham. ⁸On mataw nagah anan God susumun ugayta na in nagah na waqayta ham. Teq on mataw dan ez wolhamayta na God teq in giyon dan tihas negdaq ham. ⁹Ne gilikmanib mat araq atatin in bret anan amam bulonid amam gig ugdaq e? ham.Haiqgam ham. ¹⁰Ad in ago amun na nabiq anan bulonsa amam in nagah ahulinaqta gimugaqta araq waqeq ugdaq e? ham. Na haiqmo ham.¹¹Ne mataw ginad meqinta usaqta ham. Teq ne gigo onmin nagah dimdimunta neggo ne tuhurit kemiyta ham. Ari ne Gimam Heven-ib osaqta na in nazaq ago on mataw a hi gitondaqmo ye? ham. Haiq ham. On mataw in Gimam Iyahta na inaq gamuk bilaqad bulonsa in ago nagah dimdimun diqta tinegdaq ham. ¹²Nazaq iyan on mataw in ne ezaq gitonid ne ginad dimniydaqta nazaqmo ne in gigo hib daq emiymo ham. Daq naqmo in God ago maror Moses mar tonta na teq God ago nantut gamuk mar toniyta na bunmo alulin diq ham.Ne dan ez amikta nab le gwahtiqiy¹³Ne dan ez amit diqta nab le gwahtiqiy ham. Dan mataw muzim le hiqiyayta na agarahin haiqta ham. Teq dan meqinta na ago dan ez ayahmo diqta ham. Nazaq iyan on mataw kabemmo dan ez nabmo ie gwahtiqayta ham. ¹⁴Ari dan ni muzem le saw kayeqmo kuluwa-kuiuwmo osaytab gwahtiqdaqta na in garah aseseqta kabemmo inaqta ham. Ad dan dimunta na agodan ez amik diqta ham. Nazaq iyan on mataw gilikmanib amulik-mulikmo in dan ez na nagunim ahol waqayta ham.Ne nantut katiyta na gigo gihol asawan woltayiy¹⁵Nenantut katiyta na ginan ne gihol asawan woltayiy ham. Ne mataw ne giloyinsa in mataw midemqan diqta bilaqne sipsip nog iy daqayta ham. Teq in ginadmo diq na in ne kat negeq ne gimeqin tonnan ham. Bilaqne gaun kwasikta sipsip gimug emim gineqayta nazaq nog ham. ¹⁶Mataw katiyta na gigo kabiy anon emsa teq ne in gigo tuhurit kam daqay ham. Mataw am asasuqin inaqta ahulibwain anagin waqayta ya? ham. Teq in sisihun meqinta abiyoran inaqta na amuganib ay fik anon waqayta ye? ham. Haiqmo diq ham. ¹⁷Na nazaqmo ham. ay dimdimunta bunmo ginon dimunta emayta ham.Teq ay meqinta anon meqinta emaqta ham.¹⁸Ay dimunta anon mwqnita a hi emdaqta ham. Teq aymeqnita anon meqnita a hi emdaqta ham. ¹⁹Ay bunmo anon dimunta a hi emayta na mataw in qwqyim hunegan faqab lehaqta ham. ²⁰Nazaq iyan ne mataw katiyta na gigo kabiy anon emsa ahol waqad teq ne in gigo tuhurit kem daqay ham.²¹On mataw kabemmo ya inan samanta biyim bilaqay,Iyahta, Iyahta haqayta ham. In ginad emay, I Yesus anan Iyahta biyadmo i God ago maror aduganib le tugwahtiqam haqay ham.Hikidik ham. Mat ya imam anad muzaqta naqmo in ya imam Heven-ib osaqta na ago maror aduganib tugwahtiqdaqta ham. ²²Abeb mataw kabemmo yaqgo maror aduganib gwahtiqnan tonadmo in ya ibileneq bilaq daqay, Iyahta, Iyahta haq daqay ham. I ogib osad ni nibinib nagah abeb teq gwahtiqdaqta na ago i bilaqad luwta haq daqay ham. Teq i nibinib mataw giholib bugaw meqinta gimuzta haq daqay ham. Ad i nibinib daq azawayin inaqta kabemmo emta haq daqay ham. ²³Haqid teq ya gibilendaiq, Ya ne gigo a hi hurit haqdaiq ham. Ne mataw daq meqinta emayta ne ya ihuloseq kozaq lihiy haqdaiq ham.Bit emgo adan gigermo²⁴Nazaq iyan on mataw yaqgo gamuk ka huritim muzinayta na in bilaqne mat ago bit gig ayahta amalib amta nazaq nog iy daqay ham. ²⁵Mat na bit tiqeman teq urom ayahmo wom ham. Woqsa uq hitiqad tim ayahta inaqmo eraqim sibim le bit na othasan teq haiq ham. Bit na a hi wom ham. Na ezaqgo mat na gigmo diq amalib ago bit alulin am ham.²⁶Ari on mataw yaqgo gamuk ka huritim teq a ni muzinayta na in bilaqne mat agadanta ago bit ibur amalib amta nazaq nog iy daqay ham. ²⁷Mat na bit tiqeman teq urom ayahta woqan uq hitim ham. Uq hitiqad tim inaqmo sibim le bit othasan bit na atoranmo woqim timeqniy has ham.²⁸Ari Yesus gamuk na bunmo bilaq bugan tihiqiyan on mataw dauh biyahta na in ago suleq huritim in gihol turuh nem yaqay. ²⁹Na ezaqgo Yesus ago gamuk in mataw Moses ago gunun hurit kemiyta na gigo gamuk nog a hi iyyaq. In ago gamuk bilaqne God inmo abin ugan in suleq bilamta nazaq nog iyyaq.

Chapter 8Yesus mat araq ago moq lepra inaqta wastitayan dimniy

¹Ari Yesus garah nab osim gewoqanmo on mataw dauh kabemmo muzim inaq tileh yaqay. ² Lesha mat araq ago moq lepra inaqta bolim Yesus agerab abakbakan ulum laquwim turad teq in bulon, Iyahta ham ni ninad bilaqsa teq ni ya iwastitayid ya God ameb isan anumlan ka tihiqiydaq ham. ³Haqan Yesus aben itiwunim mat na wazad bulon, ya inad bilaqaq ham. Ni nisanib ninumlan usaqta na hiqiyan ham.⁴ An Yesus mat na adek wazim bulon, Daq kawa ya emta ka ago ni mat araq hikidik bulon ham. Ni leheq mat tamaz emaqta naqmo nihol isihun ham. Isihunad teq Moses bilamta nazaqmo ni nihol anawun em ham. Emid teq mataw ningo moq tihiqiyta na ago tuhurit daqay ham.7 Yesus bab mataw gigo ayahta araq ago kabibiy mat wastitayan ahol tidimniyvs5 Ari le uliq Kapaneam-ub tugwahtiqan teq Rom gigo bab mataw 100 nazaq gigo ayahta araq bolim in anad awaz meqin amalib Yesus bulonim bilam, Iyahta ham. vs6 Yaqgo kabibiy mat kowa bitab moqad usaq ham. In abesen moqan ahol titiy naqmo hiqiysa usaq ham. vs7 Haqan Yesus bulon, Ya teq leheq wastitayid in tidimniydaq ham.⁸ Haqan bab mataw gigo ayahta naamenin emim bilam, Iyahta ham ni yaqgo bit aduganib le gwahtiqdaqta na ago ya mat dimun a haiq ham. Ya inad emaiq ham ni kabmo turad gamuk bilaqidmo yaqgo babibiy mat na ahol tidimniydaq ham. vs9 Na ezaqgo ya inaqmo yaqgo mat danmebta ahaqenid osaiqta ham. Ad yaqgo mataw bab emayta na in ya ihaqenib osaytamo ham. Ossa ya araq bulonaiq, " Ni leh " haqsa in lehaqta ham. Teq ya araq bulonaiq, " Ni bol " haqsa in bolaqtamo ham. Ad yaqgo kabibiy mat bulonaiq, "Ni kabiy em" haqsa in kabiy na emaqta ham. Nazaq iyan ya inad emaiq ham ni gamukmo bilaqid yaqgo kabibiy mat na ahol tidimniydaq haqaiq ham. vs10 Haqan Yesus mat na ago gamuk huritim ahol turuh nam. Ad in mataw muzim inaq boliyta na gibilan, Ya ne gibilenaiq ham. Mat ka in Juda mat a haiqta ham. Teq in Juda mataw bunmo giquriyamim ya inan helmo diq haqaqta ham.vs11 Ad ya ne gibilenaiq ham. Zeq gwalaqta ban teq zeq wolehaqta bab on mataw amo amota kabemmo boleq in Abraham, Aisak teq Jekop nenaq God ago maror aduganib didaq neqad tuqos daqay ham. vs12 Ari on mataw Gimam Iyah ago maror aduganib danmeb le gwahtiq nagiyta na God in gimuzid asanib gwahtiqeq romriqab tuqos daqay ham. Osad in ginad meqniysa gaqad gite guruwad os daqay ham. vs13 Haqad in bab mataw gigo amebta na bulon, Ni leh ham. Ni ninad helta usaqta nazaqmo in tugwahtiqdaq ham. An kam nabmo mat na ago kabibiy mat na ahol tidimniy.Yesus Pita alen aqawun wastitayan dimniyvs14 Ari Yesus le Pita ago bitab gwahtiqim in Pita alen asan afan iyad banab ussa ahol wam. vs15 Ahol waqad in le aw na abenab wazanmo in asan afan iyim usat na tuhulos ug. Hulos uganmo in eraqim Yesus amen didaq anaran usta na waqim a bolim tuqug.Yesus on mataw gigo moq inaqta kabemmo giwastitayan dimniyiy vs16 Ari teq zeq wolehsa imisor diq tiqiyan mataw in giyogniz kabemmo giholib bugaw meqinta usaqta na giwaqim giqad Yesus ago hib tuboliy. A bolan Yesus gamukmo bilaqsa bugaw meqinta na tituk yaqay. Sa in mataw gigo moq inaq na giwastitayan gihol tidimniy yaqaymo. vs17 Daq nazaq gwahtiqad in God ago nantut Aisaya aqezab gamuk gwahtimta na tuwol net bug. Gamuk na bilam, In i gigo moq teq gihol asor meqniyta na inmo ahol ugim soran i gihol tidimniy ham.Yesus muzeq inaq lehgo adanv18 Ari on mataw dauh biyahta Yesus lilut ugim tursa in gibiyad ago disaipel gibilan, I yuw urumun kozaq ban lehuq ham. vs19 Haqad in tilehsamo mat araq Moses ago gunun hurit kamta na bolim Yesus bulon, Tisa ham. Uliq saw edob ni lehdaqta nab ya nimuzeq ninaq tilehdaiqmo ham. vs20 Haqan Yesus bulon, Ni ninad em haseq teq ya imuzeq bol ham. Gaun kwasikta kuduqib usayta ham. Ah i gigo rir inaqta ham. Ari mat Atitin in ago us osad anamur emdaqta abanan araq diq haiqgam ham.vs21 Haqan teq Yesus ago disaipel ta araq bolim bulon, Iyahta ham ni ya ihulossa ya leheq imam tumomta na yay tonad teq ya boleq nimuzeq ninaq tilehdaiq ham. vs22 Haqan Yesus bilam, Nab iyan ham. Mataw giwitan moqim usad in God anadin a hi emayta na in gimo an wamuzad an yay toniy ham. Sa ni ya imuzeq bol ham.Yesus bilaqan tim ayahta kute namvs23 Ari Yesus muyib gwalsa in ago disaipel muzim inaq tugwaliymo. vs24 Gwalim lehadmo Yesus ame rursa wo muyib ussa tim ayahta eraqim kamis wolan muy isihnan tonyaq. vs25 Isihnan tonsa disaipel bolim Yesus bulonan tiqeram. Eraqan in buloniy, Iyahta haqiy ni i gilumsih haqiy. I tumoqnan tonauq haqiy.vs26 Haqan in gibilan, Ne nagaqgo rabay? ham. Ne ginad helta na amik diq ham. Haqad in eraqim tim kamis inaq ginadan in kute tinemiy. vs27 Kute nemanmo disaipel ahol waqad in gihol riten lam. Admo in bilaqiy, Ka naga matin diq? haqiy. Tim yuw inaq in aqez huritayta haqiy.Yesus mataw giger giholib bugaw meqinta gimuz ²⁸Ari Yesus le yuw-kurorqan Galiliy aqurumun kozaq ban tugwahtim, uliq Gadara gigo og saw ban. Gwahtiqanmo mataw giholib bugaw meqinta usayta giger in hodhod hulosim bolim danib Yesus ahol tuwaqiy. Mataw na agadan iyim saw nab kwasik diq iyim luwsa on mataw dan nab a hikidik luw yaqayta. ²⁹In giger Yesus ahol waqadmo lileyim bilaqiy, God atatin haqiy ni i ezaq gitonnan bol? haqiy. I meqniyamta akaman na a hi gwahtiqsamo ni i gimeqin tonnan kab bolya haqiy.³⁰In nazaq haqsamo bul gihumaban araq ayahta pesan nogmo didaq neqad turiy. ³¹Tursa bugaw mwqinta nagan ginad meqniysa Yesus bulon yaqay, ni i gimuznan iysun ni i gimuzid bul gihumab inaq ko gimuganib lehuq haq yaqay.³²Haqan Yesus gibilan, ne nabmo lehiy ham. Haqanmo mataw giger giholib bugaw giqusiyta na gwahtiqim bul na le bul na gimuganib woqanmo bul bunmo sibtitayim lehim garah asibsibranib bay hilek tonim yuwmeb woqim tumoq bugiy.³³An mataw bul giwammuzim osiyta na in daq na ahol waqad in tukim giquliqab tilehiy. Lehim in mataw giholib bugaw meqinta usim teq gihulos negiyta na ago ananin in ago walmataw tigibilen bugiy. ³⁴Gibilenan in huritim uliq na hulosad bunmo Yesus ahol waqnan tilehiy. Lehim in Yesus abe yahad buloniy, ni saw ka huloheq leh haqiy.

Chapter 9Yesus mat araq abansen aditan moq bugta wastitayan dimniy

¹Ari Yesus muyib gwalim yuw urotim urum kozaq ban le gwahtiqim in ago uliqab tilah. ²Lehanmo mataw asor in mat araq abensen aditin tumoq bugta banab ussa in sorim a bolsa Yesus tigibiy . Gibiyad in mataw na ginad helta ahol waqadmo in mat moqaqta na tubulon, yaqmo amun ham ni ninad hi mequiyan ham. Ya ningo daq meqinta bunmo tigiwalem bug ham.³Haqan mataw Moses ago gunun hurit kemiyta na asor in gamuk na huritim in gihol bulonim bilaq yaqay, mat ko in God bilawunad ago ban waq nog iyaq haq yaqay. ⁴In nazaq ginad emsamo Yesus tuhurit. Huritim in bilam, nagaqmo ne ginad meqinta nazaq emay? ham. ⁵Ya naga gamukin bilaqid teq ne nan a hi yag daqay? ham. ''Ya ningo daq meqinta tigwalem'' haqdaiq o ''ni eraqeq log gel'' haqdaiq? ham. ⁶Teq mat Atatin in og kab daq meqinta walemgo azawayin aholib usaqta na ago ne hurit daqay haqad ya kazaq diq bilaqdaiq ham. Haqad in mat abensen moqan banab usaqta na tubulon, ni eraqeq ningo us ban waqeq ad ningo bitab a leh ham.⁷Haqan mat na eraqemmo ago batab tilah. ⁸An on mataw nab turiyta na in nagah na ahol waqim tirabiy. Rabad teq in God abin tiqiluw yaqay. Na ezaqgo God inmo ago zaway na emanmataw gigo hib ulal iyta na ago. ⁹Ari Yesus lehad luwim in mat araq anan Matyu haqayta takis abitnib ossa ahol tuwam. Ahol waqadmo in bulon, ni ya imuzeqbol ham. Haqan Matyu eraqim Yesus muzim inaq tilah.10 Yesus Matyu bulonan in muzim inaq lah ¹⁰An daq na abe ban Yesus le bitab didaq neqad tuqos. Ossa mataw gibin meqinta takis waqayta teq mataw daq meqinta emayta nenaq kabemmo bolim Yesus ago disaipel nenaq didaq neqad tuqosiymo. ¹¹Ossa Farisi nazaq gibiyad in Yesus ago disaipel tisusumun negiy, doq tonnan ne gigo tisa in mataw takis waqayta ko teq mataw daq meqinta emayta ko nenaq didaq neqad ossaq?haqiy.¹²In nazaq haqan Yesus huritim gibilan, mataw gigo moq haiqta na in le dokya ahol o hi waqayta ham. Mataw gigo moq inaqta naqmo dokta gigo lehayta ham. ¹³Ne leheq God ago marib gamuk araq usaqta ka ago alulin diq ne hurit kemiy ham. Gamuk nab God bilam, ne yaqmen tamaz emad karuw anat urotayta na ya hulosaiq in bilam ham. Ne mataw gigem neg daqayta naqmo ya ahol waqnan inad bilaqaqta haqad in bilam ham. Haqad Yesus bilam, nazaq iyan ya on mataw titnonta gililewunnan a hi bol ham. Ya on mataw daq meqinta emad ossayta naqmo gililewunnari bolta ham.Mataw didaq udinayta na ago Yesus bilam¹⁴Ari kam nab Jon ago disaipel bolam in Yesus susumun ugim bilaqay, ezaq tonim sirisirimo i Fieisi nenaq didaq udinsa ta ningo disaipel didaq udinayta ? haqiyta. ¹⁵Haqan Yesus gibilan, mat araq aw waqnan tonsa in ayoniz boleq inaq ossad ginad meqniysa gaq waz baqay ye? ham. Haiqgam ham. Ne ezaqgo in giyow na inaq ossad in ginad dimniysa ossayta na gigo ham. Ari beb mataw asor boleq mat aw waqaqta na ayogniz gibenab tuwaq daqay ham. Kam na teq boldaqta ham. Bolid teq mat na ayogniz didaq tuqudin daqayta ham.¹⁶Haqad in bilam, mataw amalib tubusan kwaziqta misiramta inaq a hi initayta ham. Luweq in tubusan kwaziqta na suholsa tubusan muturta na irnik toneq le amik iyadmo in tubusan kwaziqta na busireqid ayahmo daq a ta tartaydaq ham.¹⁷Ad nazaqmo mataw wain ayun muturta memeq asan kwaziqtab a hi tanaytamo ham. In nazaq tonid wain aqurin gwalad huhuw nemsa memeq asan kwaziqta na tartayid wain ayun mutubaleq ogib woqsa memeq asan na timeqniydaqmo ham. Nazaq iyan mataw memeq asan muturtamo waqim wain ayun muturta tenayta ham. Tenan wain teq memeq sasn inaq araqibmo usaqta ham.Yesus aw araq ned hunegaqta wastitayim teq in maror araq amiy tumomta wazan eram¹⁸Ari Yesus in Jon ago disaipel nenaq gamuk bilaqad tursa Juda gigo mat marorta araq bolim Yesus agerab abakbakan ulum laquwim turad bulon, ya imiy muran daiqmo tumoqim usaq ham. Teq ni boleq niben aholig emeq wazid in kayeq ta iyan ham. ¹⁹Haqanmo Yesus ago disaipel nenaq eraqim mat na muzim inaq tilehiy.²⁰Lehsa aw araq ulig 12 nazaq moqad ned hunegad luwayaqta na in Yesus agilehun ban bolim ago tubusan adek tuwaz. ²¹Na ezaqgo in tekomo ahol bulonim bilam, ya iben Yesus ago tubusan adekmo wazeq teq ya ihol tudimniydaq ham. ²²Hadaq in Yesus ago tubusan adek wazsamo Yesus ahol buliyim ahol waqad bulon, ya imiy ham ni ninad hi meqniyan ham. Ni inan helmo hamta naqmo niqeman ni nihol tidimniy ham. Haqsamo aw na ahol tidmniy.²³Ari Yesus le Juda gigo mat marorta na ago bitab tugwahtim. Gwahtiqim in on gaq wazsa mataw kadug ulamad gahulan kabemmo emsa gibiy. ²⁴Gibiyad in gibilan, ne eraqeq kazaq lehiy ham. Amun aw na a hi mom ham. In usaq ham. In nazaq haqan on mataw na bunmo in aqez tiyuquwuniy.²⁵Yuquwunsa Yesus gimuzan asan ban gwahtiqsa in le gwahtiqim amun aw na aben wazan in eraqim tutur. ²⁶An teq Yesus daq amta na abin saw nab uliq bunmo tilah.Yesus mataw gigermo gime haiqta giwastitayan dimniyiy²⁷Ari Yesus uliq na hulosim lehsa mataw giger gime haiqta in muzim inaq lehad teq in lileyeq bulon yaqay, Devit atatin haqid yaqiy ni i ginan ninad meqniyan haqyaqay. ²⁸Haqsa Yesus le bitab tugwahtiqanmo mataw giger gime haiqta na in ago hib tuboliy. Bolan Yesus tisusumun nag, ya ne giwastitaydaqta na gigo ne ginad helmo haqiy ye? ham. Haqan in bilaqiy, iyahta haqiy i helmo tihaqauq haqiy.²⁹Haqan Yesus aben mataw giger na gimeqnagnib emim gibilan, ne ya inan helmo haqayta nazaqmo in ne giholib gwahtiqan ham. ³⁰Haqanmo mataw giger na gimeqnagin tiririm. Gime rireqan Yesus gamuk awaz meqin daiqta gibilenim bilam, daq kawa ne giholib gwahtimata ka ago na mat araq diq hikidik buloniy ham. ³¹Haqan teq haiq. Mataw giger na Yesus giholib haq amta na bilaqsaabin saw nab uliq bunmo tilah bug.Yesus mat araqazeq azeq haiqta wastitayan dimniy³²Mataw giger na Yesus hulosim tilehas on mataw in mat ta araq aqez haiqta aholib bugaw meqinta usaqta waqim Yesus ago hib a boliy. ³³A bolan Yesus bugaw meqinta na muzan lehan teq mat aqez haiqta na gamuk tibilaqyaq. Gamuk bilaqsa on mataw ahol waqad in gihol turuh nemsa bilaq yaqay, kwaziqmo nagah araq kazaqta Isrel-ib a hi gwahtimta haq yaqay. ³⁴Haqsa teq ta Farisi bilaq yaqay, in bugaw meqinta gigo danmebta na ago zaway amalib bugaw meqinta gimuzaqta haq yaqay.Yesus on mataw ginan anad meqniy³⁵Ari Yesus uliq saw bunmo tilahad luywaq. Luwad in mataw gigo bit humab woliytab gwahtiqeq suleq negad teq in God ago maror og kab gwahtimta na agamukan tigiblenyaq. In gamuk dimun diqta na gibilenad teq in mataw gigo moq teq gihol meqniytana bunom giwastitaysa in gihol tidimniy yaqay. ³⁶Sa Yesus on mataw dauh biyahta na gibiyad in ginan anad timeqniy. Na ezaqgo on mataw na meqin diq osad in gimo gihol ulumsihgo biyab a hi iy yaqayta na ago iyan. Mataw na bilaqne sipsip ginamren haiqta os nog iy yaqayta.³⁷Nazaq iyan Yesus in ago disaipel gibilan, kabiyab didaq kabemmo tizilimim giqusaq ham. Teq kabibiy mataw kabemmo diq haiq ham. ³⁸Nazaq iyan ne kabiy anamren inaq gamuk emad bulonsa in kabibiy mataw kabemmo giqemid boieq in ago didaq na giwaq ugiyham.

Chapter 10Yesus Aposel 12 na gitowun am.

¹Ari Yesus in ago disaipel 12 na gibilenan agerab tuboliy. Bolan in ahol abinib bugaw meqinta gimuzgo azawayin tinag. Negad in moq bunmo wastitaygo azawayin teqmataw gihol asor emeqniyta na bunmo giwastitaygo azawayin tinagmo.²Teq Aposel 12 na ginan kazaq.3 Saimon, in anan araq Pita haqayta teq Saimon amikqan Andru teq sebediy atatiniz giger James ama Jon inaq teq Filip teq Bartolomyu teq Tomas teq Matyu mat takis waqyaqta na teq Alfiyus atatin Jams teq Tadiyus teq Saimon mat Rom nenaq bab emyaqta amatin na teq Judas uliq Kariyot-ibta na.4 Mat namo in Yesus waqim bab gibenab amta.Yesus Aposel 12 na kabibiy nag⁵Ari Yesus in mataw 12 na giqeman lehsa in gibilan, ne on mataw ta a asor Juda a haiqta nagan gigo hib hi lehiy ham. Ad ni Samariya gigo uliq araqab le hi gwahtiqiymo ham. 6 Ne Isrel on mataw gimomo gigo hib lehiy ham. Mataw na in bilaqne sipsip nabag haresmo le luwayta nog ham. 7 Ne leheq luwad gamuk dimunta kazaq gibileniy ham. God ago maror bolim sinsin tiqiy haqad ne gibileniy ham.⁸Ad ni on mataw moqayta na giwastittayid dimniyiy ham. Mataw tumoqiyta na ni giwazid ta eraqiy ham. Ad mataw gigo moq lepra inaqta na ne giwastitayid in gihol dimniyan ham. Ya zaway negta na ne samanmo waqiy ham. Ne zayim a hi wiqiyta ham. Nazaq iyan ne on mataw samanmo tigilumsih daqaymo ham. Gilumsihad ne amenin waqgo hi bilaqiy ham. 9 Ad ne mani gol teq manni silva teq mani kapa-ta araq waqeq ad hi lehiy ham. 10 Teq ne ziy araq es siheneq danib a lehgo hi waqiymo ham. Tubusan amulik giholib usaqta naqmo ne a lehad araqmo ta hi waqiy ham. Ne gigo gisendugan gisenab hi emiy ham. Ad ne katek wazeq ad hi lehiymo ham. Na ezaqgo ne mataw gimen kabiy samanmo a hi em daqayta ham. Ne yaqgo kabiy emsa mataw didaq nagah tineg daqay ham.¹¹Ari ne leheq uliq araqab gwahtiqeq nab ne on mataw gibiy kemiy ham. Uliq nab nog in mat dimunta teq titnonta na ne ahol waqeq teq ne mat naqmo inaq oseq le ne uliq na tuhulos daqay ham. 12 Ne bit aqez araqab loqeq on mataw nabta gibilen waqiy ham. 13 In on mataw dimdimunta iyid teq ne gigem dimunta in gigo hib tilehdaq ham. Ari in dimunta a haiq iyid ne gigem dimunta negiyta na in ne gigo hib muleqeq ta boldaq ham.¹⁴Bit nab mat araq ne giwazinad nenaq a hi osid teq ni bit na hulosad gisen aqogin wolhamid nab woqan ham. Ad nazaqmo uliq araqab on mataw na gigo gamuk a hi huritid ne uliq na hulosad gisen aqogin wolhamid uliq nab woqanmo ham. 15 Ya ne helmo gibilenaiq ham. Abeb God hazizir ayahta emdaqta nab uliq giger Sodom teq Gomora afaqan waq daqayta nazaq nog uliq na a hi waq daqay ham. Uliq ne gibaymuz daqayta na in uliq giger na gihuriyameq afaqan ayah diqta tuwaq daqay ham.Yesus bilam, Afaqan kabemmo¹⁶ Ne huritiy ham. Ya ne giqeman ne bilaqne sipsip gaun kwasikta gilikmanib leh nog iyay ham. Hazaq iyan nazah ahulinaqta anad em hasim daq emaqta nazaqmo ne gihol waz naqmo hiqiyiy ham. Ad ah mulik kiskismo luwaqta nazaqmo ne luwiymo ham. 17 Ne mataw ginan gihol waz naqmo hiqiyiy ham. In teq ne giwazeq kaunsel gibenab giqem daqay ham. Ad in gigo bit humab wolaytab ne giwazeq ginol titay daqay ham. 18 Ne ya inan helmo haqad imuzad tuwayta na ago in ne giwazeq in gigo King teq in gigo gavman aseseqta gigo hib ne giqad tileh daqay ham. Giqad lehid teq ne nazaq gimab ahol waqiyta na awagamun gibilensa mataw aseseqta teq on mataw en ta asor Juda a haiqta nagan in tuhurit daqay ham.¹⁹Mataw na ne giwazeq giqad mataw aseseqta gimeb lehid ne hi rabiy ham.Ad ne naga gamukin bilaq daqayta na ago ginadnad hi emiymo ham. Kam nabmo teq God in ne naga gamukin bilaq daqayta na tinagdaq ham. ²⁰Nazaq iyan negmo diq gamuk na a hi bilaq daqay ham.Haiqgam ham. Ni Gimam ago Bugaw Dimunta naqmo in gamuk emid ne giqezeq gwahtiqdaqta ham.²¹Kam nab teq mataw in gimaqbaban giwaqeq bab gibenab giqemid in ginol emid tumoq daqay ham. Sa gimaman in nazaqmo gigo onmin giwazeq bab gibenab giqem daqaymo ham.Teq onmin in nazaqmo ginenmaman gihar negad bab gibenab giqemid in ginol emid tumoq daqaymo ham. 22 Ya ihol abin ne giholib usaqta na ago on mataw bunmo gigem meqinta ne neg daqay ham. Ari mat aw nog in zaway diq iyeq ossa le in gigo kam abebtanta iydaqta nab teq God in gilumsiheq ta giwaqdaq ham. 23 Teq uliq araqab on mataw eraqeq ne gimeqin tonsa ne tukeq uliq ta araqab lehiy ham. Ya helmo ne gibilenaiq ham. Ne Isrel gigo uliq a hi wolnet bugsa Mat Atatin tuboldaq ham.²⁴Ne ginad emiy ham. Disaipel araq in ago tisa uriyameq danmeb a hi lehdaq ham.Sa kabibiy mat in ago ayahta a hi itiyondaqmo ham. 25 Disaipel na in ago tisa nogmo iyid na in dimunmo ham. Teq kabibiy mat na in ago mat ayah nogmo iyid na in dimunmo tiqiydaqmo ham. Nazaq iyan mataw bit anamren bilawunad anan Belsebulhaqeq in nazaqmo bit anamrenna ago asenlul ginan meqin diq tibilaq daqaymo ham.On mataw nog diq rabun daqayta?²⁶Nagah bunmo mataw giqisihan usaqta na abeb teq God hasid mataw bunmo ahol tuwaq daqay ham. Ad nagah bunmo mataw gikasnaknib usaqta na abeb teq God emid ulalab tugwahtiqdaq ham. Nazaq iyan ne yaqgo gamuk mataw gibilengo hi rabiy ham. 27 Ya romriqab gamuk gibilenaiqta na ne saw anuwanibmo mataw gibileniy ham. Ad ne gamuk kiskismo gidekib huritayta na ne bit ahuqunib gwale turad teq ne dedibmo lileyeq mataw gibileniy ham.²⁸Mataw ne gisanmo wol em daqay ham. Ari in ne giwatan wol emgo in gigo zaway haiqta ham. Nazaq iyan ne mataw hi girabuniy ham. Haiq ham. Mat araq ne rabun daqayta nawa osaq ham. In mataw gisan teq giwitan inaqmo gihunegan saw faq oyad a hi miyaqtab wolehim timeqniy hasayta ham. 29 Mataw mani asit diqmo hulosim ah amikmikta giger gizayayta ham. Teq ah amik diqta nagan giholib daq araq gwahtiqsa ne Gimam Iyah tuhuritaqta ham. 30 Ad God ne gibiy kemad ne gifaqinib giqensan na in ginulinim ganim diq usaqta na in tuhurit bugta ham. 31 Nazaq iyan ne hi rabiy ham. Ne ah amikmikta na ayahmo giquriyamiyta ham.I Yesus abin bilaqgo gimebay hi woqan³²Ari mat aw nog in mataw gimeb bilaqdaq ya Yesus-mo ago matta iyim osaiqta haqdaqta na ya nazaqmo ya imam Heven-ib osaqta na ameb mataw na ginan bilaqdaiq in yaqgota tihaqdaiqmo ham. 33 Ad mat aw nog in on mataw girabunab gimeb gileh yagid ya nazaqmo ya imam Heven-ib osaqta na ameb mataw na gileh tinegdaiqmo ham.Yesus on mataw gihusernan bol³⁴Ne luweq ginad em daqay, ya og kab mataw on bunmo giqemid zib alowab osgo haqad ya bolta haq daqay ham. Haiqgam ham. Ya bab emid gwahtiqgo haqadbolya ham. 35 Na in kazaq ham. Mat araq ya inan helmo haqsa in amam gileh yagdaq ham. In giger nazaq emad, Mat na amam inaq an gihar ug daqay ham. Ad nazaqmo amun awta anen inaq an gihar ug daqay ham. Sa aw in aduw anen inaq an gihar ug daqaymo ham. 36 Mat asenlulmo diq eraqeq mat mat na bab ug daqay ham.³⁷Mri mat in anenmamam ginan anad bilaqsa teq in ya inan anad a hi diq bilaqaqta, mat na in yaqgo disaipel iyeq osgo dimun a hi iydaq ham. Ad mat in atatin o in amiy anan anad bilaqsa teq in ya inan anad a hi diq bilaqaqta, mat na in yaqgo disaipel a hi iydaqmo ham. 38 Teq mat in ago kruse waqim abetarib emim ya imuzim a hi bolaqta, mat na in yaqgo disaipel iyeq osgo dimun a haiqmo ham. 39 Na ezaqgo mat inmo ahol anadin emdaqta na in nabag tihiqiydaq ham. Ari mat yaqgo kabiy emad ahol nog hulosdaqta na in dimunmo kuluwa-kuluwmo tuqosdaq ham.Mat Yesus ago on mataw gilumsihdaqta na in teq naw araq dimunta tuwaqdaq⁴⁰Ari on mataw ne giwazinad in bilaqne ya iwazinayta nog yiqiyaymo ham. Ad in ta iwazinad in mat ya iqeman bolta na tuwazinaymo ham. 41 Mat aw nog in God ago nantut araq bolsa ahol waq hasad wazinayta na, On mataw nainGod ago nantut naw waqayta nazaq in tuwaq daqaymo ham. Ad mat aw nog in mat araq titnonta bolsa ahol waq hasad wazinayta na, on mataw na in mataw titnonta bunmo naw waq daqayta nazaq in tuwaq daqaymo ham.⁴²Ad mat aw nog in yaqgo disaipel gibin haiqta kagan gigo araq ahol waq hasad anan Yesus ago disaipel haqad yuw soqoreq ugid uluwdaqta na,ya ne helmo gibilenaiq ham. On mataw na God abenab naw dimunta tuwaq daqaymo ham.

Chapter 11Jon mataw huz negyaqta na in ago disaipel giqemanYesus ago hib lehiy

¹Ari Yesus in ago disaipel 12 na suleq negim tihiqiyan teq in uliq na hulosim saw Galiliy-ib uliq-uliqgo lehad tiluwyaq. Luwad in God ago gamuk on mataw tigibilenyaq. ²Sa Jon irquran osad in Krais kabit emaqta na abin tuhurit. Huritim in ago disaipel asor giqeman Yesus ago hib tilehiy. ³Lehim in Yesus tisusumun ugiy, ni i nibaq tunim osta naqmo amatin ni bol o haiq mat ta araq teq abeb boldaqta i baq tonam? haqiy.⁴Haqan Yesus gigo gamuk amenin emim bilam, ko gibiyiy ham, mataw gime haiqta saw ahol tuwaqay ham. mataw gisen meqinta tiloq gelay ham. Mataw gigo moq lepra inaqta gisan ginumlan usta na tihiqiyaq ham ⁵Ad mataw gidek haiqta gamuk tuhuritay ham. Teq mataw tumoqiyta kayeq iyim ta eraqiy ham. Mataw ginaghan haiqta God ago gamuk dimunta tuwaqay ham. Ne muleqeq leheq nagah gimeb kawa ahol tuwaqiyta ka bunmo Jon buloniy ham. ⁶Mat ya ibiyad anadnad a hi emad teq in ya inan helmo diq haqaqta, mat na tidimniyim osaq ham.⁷Ari Jon ago disaipel muleqim tilehsa Yesus in on mataw biyahta nab turiyta na Jon anan gibilenim bilam. Kwaziqmo ne nog diq ahol waqnan saw amatawun haiqtab lehiq? ham. Ne mat araq bilaqne tuqir tim retsa ahol wolad ahulan iysa ne ahol waqnan lehiy ye? ham. Teq ne nog diq ahol waqnan saw nab lehiy? ham. ⁸Ne mat araq tubusan dimunta muturta welim tursa ahol waqnanlehiy ye? ham. Mataw tubusan dimunta muturta welayata na in King gigo bit aseseqtab osayta ham.⁹Ne ya ibileniy ham. Ne nog diq ahol waqnan lehiy? ham. ne God ago nantut araq ahol waqnan lehiy ye? ham. Helmo ham, mat na in God ago nantut araq ham. Teq mat nawa na in God ago nantut kwaziqmo osiyta na bunmo giquriyamta ham. ¹⁰Mat naqmo God ago marib ananib mar tonan usaqta ham. Gamuk na bilam, ahol waqiy ham, ya teq mat araq emid in yaqgo gamuk ad danmeb lehdaq haqad in bilam ham. Leheq in inimen dan tuwastitaydaq haqad in bilam ham. Wastitayid teq ni lehdaq haqad in bilam ham.¹¹Ya helmo ne gibilenaiq ham. Jon mataw huz negyaqta na in mataw og kab gwahtiqiyta na bunmo giquriyamim in abin ayah diqta ham. Ta teq mat aw nog God ago maror aduganib gibin amik diq usaqta na in Jon tuquriyamiyta ham. ¹²God ago nantut kwaziqta na bunmo teq God ago maror Moses mar tonta na in nagah abeb teq gwahtiqdaqta na ago bilaqan ussa bo Jon ago kamubmo iy ham.¹³An Jon mataw huz negyaqta na ago akamnib iyim bo muranmo God ago maror og kab gwahtiqim awaz diq meqniyim lehaqta ham. Sa mataw asor in giwaz diq meqniyim maror na geg ugad in ginadibmo wasihnan tonayta ham. ¹⁴Ari ne yaqgo gamuk ka huritnan iysun ne huritiy ham. God ago gamuk bilam, Elaija bolid teq Krais boldaq haqad in bilam ham. Teq ya ne gibilenaiq ham. Elaija boldaq hamta na in Jon-mo anan bilamta ham. ¹⁵Mat aw nog in gidek inaq iyeq teq in gamuk ka huritiy ham.¹⁶Ya on mataw kam kabta gigo daq anan bilaqnan teq ya gamuk awowun ezaq diqta amalib bilaqdaiq? ham. In bilaqne onmin maket-ib an bulonad osayta nazaq nog ham. ¹⁷In bilaqay, i ne gimen gadug ulamsa ne ginad dimniysa a hi doray haqayta ham. Teq i gaq wazsa ne ginad meqniysa a hi gaqay haqayta ham.¹⁸Ari Jon bolim didaq amo amo a hi neqad wain ayun a hi uluwyaqta ham. Sa ne in anan bilaq yaqay, bugaw meqinta aholib usaq haq yaqay ham. ¹⁹Ta teq Mat Atatin bolim didaq neqad wain uluwsa ne bilaqay, mat ko meqin haqayta ham. In didaq kabemmo neqad wain ayun ayahmo uluwaqta amatin haqayta ham. In mataw gibin meqinta takis waqayta na teq mataw daq meqinta emayta na giyowmo diq haqayta ham. O tob iyan ham. Abeb ya Jon inaq i gigo kabiy anon tiqemsa teq i giger ginad em hasim daq emta na ulal tiqiydaq ham.On mataw ginad gigem a hi buliyayta na oseq timeqniydaqay²⁰Ari Yesus uliq kagan gigo hib daq azawayin inaqta kabemmo amta ka tiginadyaq. Na ezaqgo in daq azawayin inaqta emsa on mataw uliq nagabta ginad a hi buliyiyta na ago iyan. ²¹Ginadad in kazaq bilam, uliq Korasin teq uliq Betsaida ham ne teq timeqniy daqay ham. Kwaziqmo mat araq leheq daq azawayin inaq ya ne gigo hib emta nazaq in uliqgiger Tair-ib teq Saidon-ib emid on mataw na ginad tubuliy nagiy ham. Ginad buliyeq in gigo daq teq ginad meqinta gileh ugad in tubusan asorqan abiyornaqta weleq butbut huz nagiy ham. Teq ne yaqgo daq azawayin inaqta na ahol waqim ne ginad buliyim gigo daq meqinta gileh a hi ugiy ham. ²²Nazaq iyan ya ne gibilenaiq ham. Abeb God hazizir ayahta emdaqta nab Tair teq Saidon afaqan waq daqayta nazaq nog ne a hi waq daqay ham. Ne in giquriyameq afaqan ayah diqta tuwaq daqay ham.²³Teq uliq Kapanean ham ne gibin iluwid Heven-ib gwalehdaq e? ham. Haiqgam ham. In ne gihunegid ne mataw tumoqiyta gigo sawab tuwoleh daqay ham. Na ezaqgo kwaziqmo mat araq leheq ya ne gigo hib daq azawayin inaq emta nazaq in uliq Sodom-ub emid uliq na og kab a hi hiqiyid i muran ahol waq nagta ham. ²⁴Nazaq iyan ya ne gibilenaiq ham. Abeb God hazizir ayahta emdaqta nab uliq Sodom afaqan waq daqayta nazaq nog ne a hi waq daqay ham. Ne in giquriyameq afaqan ayah diqta tuwaq daqay ham.Yesus bilam, ne yaqgo hib boleq ginamur emiy ham²⁵Ari kam nab Yesus kazaq bilam, o ya imam ham, Heven-ib teq og kab inaqmo ni Iyahta iyim osaqta ham. Ni mataw ginad awaz meqinta na teq mataw gimaqbel inaq iyim igmo ag haqad osayta na ni yaqgo kabiy alulin a hi giqisihunta ham. Haiq ham. Mataw gihol wazan woqsa in onmin gibin haiqta os nog iyayta naqmo ni yaqgo kabiy alulin tigiqisihunta ham. ²⁶Ya imam ham ni ninad nazaqmo usan ni tiqam ham. Nazaq iyan ya esey nigaiq ham. ²⁷Haqad Yesus ta bilam,ya imam in ago kabiy bunmo ya ibenab tiqam ham. Mat araq diq in yaqgo a hi hurit ham. Ya imam amomo in yaqgo huritta ham. Teq mat araq ya imam ago a hi huritmo ham. Ya in atatin iyim ya imomo in ago huritta ham. Ad on mataw ya inad bilaqsa imam giqisihunaiqta naqmo in ya imam ago huritaytamo ham.²⁸Ne on mataw kabiy awaz meqinta emad afaqan sorayta na ne bunmo yaqgo hib boliy ham. Bolid ya giqemid ne ginamur tiqem daqay ham. ²⁹Ne boleq yaqgo kabiy soriy ham. Ad ne yaqgo daq ahol waqad nazaqmo ne emiy ham. Ya ihol wazan woqsa ya ibin a hiiluwaiqta ham. Ne nazaqmo toneq teq ne ginamur emad gihol sinamolsa tuqos daqay ham. ³⁰Na ezaqgo ya kabiy negdaiqta na in awaz miqin diq a haiq ham. Ad ne yaqgo afaqan sor daqayta na in afaqan diq a haiqmo ham.

Chapter 12Mataw Juda gigo lotu akamnib kabiy a hi emayta na ago Yesus bilam

¹Ari Juda gigo lotu akaman araqab Yesus ago disaipel nenaq kabiy araq wit leyiyta aduganib gwahtiqim tileh yaqay. Lehad ago disaipel gigem moqsa in wit anagin asor guraqim tineq yaqay. ²Neqsa Farisi asor gibiyad in Yesus buloniy, ni ko gibiy haqiy. Ningo disaipel in lotu akaman ago gunun itiyonim kabiy wit tuguraqay haqiy.³Haqan Yesus gibilan, nabagne Devit ago dauh nenaq gigem moqsa Devit daq amta na awagamun ne ahol a hi waqiy-ya ham. ⁴Devit agemnan moqad le God ago bit aduganib gwahtiqim in gunun itiyonim God ameb bret eman osta na tinam ham. Helom, Devit bret tawonta na neqdaqta abin haiqta ham. Sa in ayogniz na in bret na neqgo gibin haiqtamo ham. Mataw tamaz emayta naqmo gimomo bret na neqayta ham. Ta teq Devit ayogniz nenaq gigem moq titaysa neqim in daq meqinta a hi emiy ham.⁵Teq God ago maror Moses mar tonta na aduganib gamuk araq usaqta ka ne ahol a hi waqay ye? ham. Gamuk na bilam, mataw tamaz emayta na in Juda gigo lotu akamnib Tempel-ib kabiy emad in lotu akaman ago gunun na itiyonayta haqad in bilam ham. Ta teq God ameb gihol a hi meqin tonayta haqad in bilam ham. ⁶Ya ne gibilenaiq ham. Nagah araq Tempel uriyamta in kawa ne nenaq osaq ham.⁷Teq God ago gamukib nan ta araqmo usaqham. Gamuk na bilam,ne taqmen tamaz emad karuw anat urotayta na ya hulosaiq haqad in bilam ham. Ne mataw ginan ginad meqniydaqta naqmo ya ahol waqnan inad bilaqaqta haqad in bilam ham. Ne gamuk na adugan hurit kemeq teq ne mataw giholib daq meqin haiqta ka ginan meqin a hi bilaq nagiy ham. ⁸Na ezaqgo Mat Atatin in lotu akaman anamrenmo diq iyim inmo mataw kam nab ezaq luw os daqayta na ago tigibilendaqta ham.⁹Ari Yesus saw na hulosim uliq ta araqab lehim in mataw na gigo bit humab wolaytab tugwahtim. ¹⁰Sa mat araq aben akogan anedan mayim aditinmo usaqta in nab osmo. Ossa Farisi ulum waqnan haqad tuboliymo. Bolim in Yesus kat ugid nan araq ginad a hi usaqta bilaqid i tuwazam haqad in Yesus kazaq susumun ugiy, i gigo lotu akamnib i mat moqaqta wastitayid dimniydaq o haiq? haqiy. I Juda gigo maror ezaq bilamta? haqit.¹¹Haqan Yesus gibilan, ta ne gilikmanib mat araq ago sipsip lotu akamnib yayib woqid mat na wazeq hureqid a hi gwaldaq e? ham. Haiqgam ham in hureqid tugwaldaq ham. ¹²Teq mat in sipsip nog a haiq ham. Mat in sipsip ayahmo uriyamta ham. Nazaq iyan i lotu akamnib mataw gidimun tonamta na ago agununin haiqgam ham.¹³Haqad in mat na bulon, niben itiwun ham. Haqan mat na aben meqinta na itiwunanin aben dimunta na nogmo tiqiy. ¹⁴An teq Farisi na gigem meqniysa asanib gwahtiqim humab emim in ezaq toneq Yesus wol emid moqdaqta na agamukan tibilaq taqay.¹⁵Sa Yesus in Farisi ginad na tuhuritm in uliq na hulosadmo tilah. Lehsa on mataw dauh kabemmo muzim inaq lehsa Yesus in gigo asor gigo moq inaqta na bunmo giwastitayan gihol tidimniy yaqay. ¹⁶Gihol dimniysa Yesus atoranmo gibilenyaq. Ne ya ihol abin ka ulalab hi bilaqiy haqyaq. ¹⁷Yesus daq nazaq emad in God ago nantut Aisaya aqezab gamuk gwahtimta na tuwol net bug.¹⁸Gamuk nab God bilam ka yaqgo kabibiy mat ham. Yaqmo in anan bilaqanosaqta ham. Ya in anan inad bilaqsa igem tidimniyaq ham. Teq ya igo Bugaw Dimunta emid in aholib tilehdaqta ham. Lehid teq yaqgo kabibiy mat na in yaqgo daq titnonta agamukan on mataw en ta asor Juda a haiqta nagan tigibilendaq ham.¹⁹In mataw nenaq an a hi mugdaqta ham. Ad in uliq gemab turad gamuk atoranmo a hi bilaqdaqta ham. ²⁰Yaqgo kabibiy mat na amidemqanmo luwdaqta ham. Luwad in tuqir araq asitmo talquweq tursa ahol waqad a hi orqaydaq ham. Ad in lam araq ago faq miynan tonsa ahol waqad in a hi wolmiydaq ham. In ago daq nazaq amidemqan diqmo emad luwsa teq on mataw uliq saw bunmo God ago daq titnontab tuqos daqay ham. ²¹Ad teq on mataw en ta asor Juda a haiqta nagan in mat naqmo anan helmo haqad in God teq gilumsihdaqta na akaman baq toneq tuqos daqay ham.Mataw asor bilaqiy, Yesus bugaw meqinta Belsebul inaq kabiy emaqta haqit²²Ari kam nab on mataw in mat araq aholib bugaw meqinta usaqta waqim Yesus ago hib a boliy. Mat na ame haiqta teq in gamuk a hi emyaqta. A bolanmo Yesus in mat na wastitayanin gamuk bilaqad teq in saw ahol tuwaqyaq. ²³Sa on mataw dauh biyahmo nab osiyta na in gihol turuh nemsa bilaqiy, luweq mat ka in Devit atatin i baq tonim osauqta naqmo iydaq daqagya? haqiy.²⁴Haqsa ta Farisi in mataw giqez nazaq huritim bilaqiy, haiq haqiy. Mat na in bugaw meqinta gigo danmebta Belsebul ago zaway amalib bugaw meqinta gimuzaqta haqiy. ²⁵Haqsa Yesus mataw na ginad hurit kemim gibilan, Kantri araq ago on mataw gihol husereq an gihar ugad an wolad oseq in tihiqiy bug daqay ham. Teq uliq araqab on mataw gihol husereq an gihar ugad an wolad osad in zaway iyeq a hi tur daqay ham.²⁶Adnazaqmo Satan inmo ago kabibiy mataw ginaq an gihar ugad gimuzid in gihol huserid giger tiqiydaqaymo ham. In nazaq toneq Satan ago zaway hiqiysa ago kabiy tuwoqdaq ham. ²⁷Ari ya Belsebul ago zaway amalib bugaw meqinta gimuzid ta ne gigo gisenlul asor na in nog diq ago zaway amalib bugaw meqinta gimuzayta? ham. Nazaq iyan ne ya ibilawunayta na negmo gigo gisenlul naqmo in tuqulum kem daqay ham. Ulum kemeq in bilaq daqay, gamuk nawa ne bilaqayta na ne katiyay haq daqay ham.²⁸Ari God ago Bugaw Dimunta ilumsihsa ya bugaw meqinta gimuzsa teq ne ginad emiy ham. God ago maror ne gilikmanib tubol haqiy ham. ²⁹Mat araq ezaq toneq teq in mat awaz meqinta ago bit aduganib gwahtiqeq ago nagah ginuwdaq? ham. In mat awaz meqinta na abensen irqureq teq in mat na ago bit aduganib gwahtiqeq ago nagah tiginuwdaq ham. ³⁰Ne ginad emiy ham. On mataw ya inaq kabiy a hi emayta na in ya ibabun ham. Teq on mataw ya inaq yaqgo dauh a hi girom tonayta na in yaqgo mataw gimuzan hares-haresmo lehayta ham.³¹Nazaq iyan ya ne gibilenaiq ham. God in on mataw gigo daq meqinta teq in bilawunayta na bunmo tigiwalem bugdaq ham. Ari God ago Bugaw Dimunta bilawunid God in ago daq meqinta na hi walemdaq ham. ³²Teq on mataw Mat Atatin bilawunid God in gigo daq meqinta na tuwalemdaq ham. Ari on mataw God ago Bugaw Dimuntaanan meqinta haqid God in gigo daq meqinta na a hi walemdaq ham. Muran kam kab teq abeb kam muturta teq boldaqtanab daq meqinta na in giholib tuqus tutdaq ham.Ay meqinta anon meqinta emaqta³³Ne gime haiq e? ham. Ne ay alowan tonid in anon dimunta emdaqta ham. Teq ne ay meqin tonid in anon meqinmo emdaq ham. Mataw ay anon ahol waq kemim teq in ay ezaqta na ago ginad em hasay ham. ³⁴Mataw meqinta ne bilaqne nagah ahulinaqta ginaqmugnaqta nog ham. Ne mataw meqinta iyim iyan ezaq teq ne giqezab gamuk dimunta gwahtiqdaq? ham. Nagah mat agemab ayahmo usaqta naqmo in aqezab gwahtiqaqta ham. ³⁵Mat dimunta agemab anad dimunta kabemmo ussa in daq dimunta emaqta ham. Sa mat meqinta agemab anad meqinta kabemmo ussa in daq meqinta emaqta ham.³⁶Ya ne gibilenaiq ham. Abeb God hazizir ayahta emdaqta nab teq on mataw bunmo in ginad ezaq emad gamuk hares alulin haiqta bilaqiyta na in tibilaq kem daqay ham. ³⁷Na ezaqgo ningo gamuk naqmo in ni nilum kemdaqta ham. Ni niqezab gamuk dimunta gwahtiqsa abeb God in ni ninan mat dimunta haqdaq ham. Ad nazaqmo ni niqezab gamuk meqinta gwahtiqsa abeb God in ni ninan mat meqinta haqdaq ham.Mataw asor daq azawayin inaqta ahol waqnan bilaqiy³⁸Ari mataw Moses ago gunun hurit kemiyta na asor teq Farisi asor in Yesus buloniy. Tisa haqiy ni daq araq azawayin inaqta emsa i ahol waquq haqiy. Ahol waqeq teq i bilaqam, helmo ni God -mo ago kabiy emaqta haqam haqiy. ³⁹Haqan Yesus amenin emim gibilan, ne on mataw muran kam kabta ham, ne on mataw meqinta God gileh ugayta ham. Ne daq azawayin inaqta naqmo ahol waqnan bilaqayta ham. Teq God in daq araq azawayin inaq a hi em negdaq ham. God ago nantut Jona aholib daq gwahtimta naqmo ne ahol tuwaq daqay ham. ⁴⁰Jona kam ezeqmanmo nabiq ayahta na agemab usta ham. An nazaqmo Mat Atatin kam ezeqmanmo og aduganib tuqusdaqmo ham.⁴¹Abeb God hazizir ayahta emdaqta nab on mataw Niniwe-ibta na in mataw muran kam kabta nenaq eraqeq God ameb turad teq Niniwe mataw na in mataw kam kabta gigo daq meqinta emid ulal tiqiydaq ham. Ne ezaqgo on mataw Niniwe-ibta na in Jona ago gamuk huritim in ginad buliyim gigo daq meqinta gileh ugiy ham. Teq ne ahol waqiy ham. Mat araq Jona uriyamta na in kawa ne gilikmanib osaq ham. Ta teq ne in ago gamuk huritim ginad a hi buliyauta ham.⁴²Ad God hazizir ayahta emdaqta nab teq aw marorta kwaziqmo saw araq pesantab osta na in on mataw muran kam kabta nenaq eraqeq God ameb turad teq aw na in mataw kam kabta gigo daq meqinta emid ulal tiqiydaqmo ham. Na ezaqgo aw marorta na in uliq pesan diqtab osad Solomon abin huritim in eraqim Solomon ago gamuk dimunta huritnan haqad ago hib tilah ham. Teq ne ahol waqiy ham. Mat araq Solomon uriyamta na in kawa ne gilikmanib osaq ham. Ta teq ne in ago gamuk dimunta huritnan gituw hiqiyayta ham.Bugaw meqinta muleqim ta bol⁴³Haqad Yesus bilam, bugaw meqinta araq mat hulos ugim gwahtiqim haresmo saw ayuwun haiqta lehim luwaqta ham. Luwad in ban araq anamur emad osdaqta na nagunaqta ham. Teq haiq ham. In ban araq nazaqta ahol a hi waqaqta ham. ⁴⁴In ban araq ahol a hi waqim teq in ahol bulonim bilaqaq. Bit kwaziqmo ya osta nab ya muleqeq ta lehdaiq haqaqta ham. Haqad in bit nab muleqim ta lehim bit na samanmo ussa asawun wolrironim anaghan bunmo wastitayim abanab eman ussain ahol waqaqta ham. ⁴⁵Ahol waqim teq in lehim bugaw meqin diqta 7 nazaq in daq meqinta emgo uriyamiyta na gililewunim giwaqim nenaq ta bolim in bit nab gwahtiqim osayta ham. Mebmebmo bugaw amilikmo mat na aholib ussa in ahol meqin dimun nog osyaqta ham. Ari muran teq bugaw 8 nazaq bolim mat na aholib ussa in ahol timeqniy hasim osaqta ham. Ad daq nazaqmo on mataw meqinta kam kabta ka giholib tugwahtiqdaqmo ham.Yesus anenan teq amagniz na gingan⁴⁶Ari Yesus on mataw biyahta na gibilenad ossamo in anen teq amagniz in inaq gamuk bilaqnan haqad bolim asanib tituriy. ⁴⁷Tursa mat araq Yesus bulon, ko gibiy ham. Ni ninen teq ni nimagniz bolim in ni ninaq gamuk bilaqnan haqad kowa asanib turay ham.⁴⁸Haqan Yesus in mat na ago gamuk amenin emim bilam, ya inen teq ya imagniz gingan diq? ham. ⁴⁹Haqad in aben ago disaipel gigo hib itiyad bilam, ka gibiyiy ham. Ya inen teq ya imagniz kawa osay ham. ⁵⁰Mat aw nog in ya imam Heven-ib osaqta na anad muzad ago kabiy emayta naqmo in ya ima teq in ya ihiy teq in ya inen ham.

Chapter 13Mat araq kabiyab wit anagin hunagta ago awowunvs1 Ari kam nabmo Yesus bit hulosim asanib tugwhtim. Gwahtim in lehim yuw-kurorqan Galiliy aqurumnib tuqos. vs2 Ossa on mataw dauh kabemmo bolim Yesus agerabmo diq loqsa iyan Yesus giban emim muy araqab gwalim tuqos. Ossa on mataw na yuw aqurumnib turiy.vs3 Tursa Yesus suleq kabemmo negad gamuk amo amo tigibilenyaq. Ad in gibilan, Ne huritiy ham. Mat araq ago kabiyab wit anagin hunegnan tilah ham. vs4 In lehim wit anagin hunegad luwsa asor danib woqan ah bolim tineqiy ham. vs5 Sa wit anagin asor saw agigin inaqtab og asitmo usaqta nab wom ham. Woqim og ayah diq haiqgam iyan wit hidmo tugwal ham. vs6 An zeq gwalim oysa wit na aninin haiqgam iyan in mayim tumom ham.vs7 Sa wit asor am asasuqin inaqta na aduganib wom ham. Woqan am asasuqin inaqta na gwalad isihan wit na abesbesan iy ham. vs8 Teq wit asor og dimuntab woqim anon tiqam ham. Asor anon kabemmo diq 100 nazaq giqam ham. Sa asor anon 60 nazaq giqam ham. Sa asor anon 30 nazaq giqam ham. vs9 Mat aw nog in gidek inaq iyeq teq in gamuk ka huritiy ham.Yesus anad ezaq emad gamuk awowunmo on mataw gibilenyaqv1o Ari disaip in Yesus ago hib bolim tisusumun ugiy, Ni ezaq haqad gamuk awowunmo amalib on mataw gibilenaqta? haqiy. vs11 Haqan Yesus in gigo gamuk amenin emim gibilan, Negmo God ago maror aduganib osayta ham. Nazaq iyan God ago maror abe alulin ulilemim usaqta na in negmo tigiqisihunaq ham. Ari on mataw asan banta na in a hi giqisihunaq ham. vs12 Na ezaqgo in on mataw gigo nagah inaqta na bunmo nagah asor a ta negid in gigo nagah kabemmo diq tiqiydaq ham. Teq in mataw ginaghan haiqta na gibenab nagah asitmo wazayta na walem bugdaq ham.vs13 Daq naqmo ago ya gamuk awowunmo bilaqaiqta ham. Ya mataw asanibta na gamuk awowunibmo gibilensa in gime saw waqad teq in nagah araq ahol a hi waqayta ham. In gidek emad teq gamuk a hi huritad ginad a hi em hasayta ham. vs14 Mataw daq nazaq emad in God ago nantut Aisaya gamuk bilamta na tuwol net bugay ham. Aisaya bilam.Ne gamuk huritad teq ne ginad a hi em has dayaq haqad in bilam ham. Ne gime saw waqad teq ne nagah araq ahol a hi waq dayaq haqad in bilam ham. Na ezaqgo on mataw ka gigem soqotim usaqta haqad in bilam ham. Sa in gideksan ituqim usaqtamo haqad in bilam ham. Mataw ka gime miyim osayta haqad in bilam ham.v15 God nazaq giqeman luweq in gime nagah ahol waqad teq in gidek nan huritad in ginad em has nagiy haqad in bilam ham. Ginad em hasad gigem buliyeq in God ago hib ta bolid God giwastitayid tidimniy nagiy haqad in bilam ham.

¹⁶Teq negmo ginad dimniyan ham. Ne gime nagah ahol tuwaqayta ham. Ad ne gidek gamuk tuhuritayta ham. ¹⁷Yane helmo ne gibilenaiq ham. Kwaziqmo God ago nantu kabemmo teq mataw dimdimunta kabemmo in nagah muran kawa ne ahol waqata ka in ahol waqnan ginad diq bilaq yaqayta ham. Teq in moqim ahol a hi waqiyta ham. Ad gamuk kawa ne huritayta ka in huritnan ginad bilaq yaqaytamo ham. Teq in moqim a hi huritiyta ham.Mat kabiyab wit anagin hunagta na ago alulin ¹⁸Ari mat didaq anagin kabiyab hunagta ago gamuk awowun na alulin ne huritiy ham. ¹⁹Mat aw nog in God ago maror agamukan huritim ginad a hi em hasayta na bilaqne wit anagin danib woqaqta na nog ham. God ago gamuk mataw na gigemab leyan ussa Satan hidmo bolim gamuk na gigemab ta walemaqta ham.²⁰Teq mat araq in wit anagin og agigin inaqtab woqaqta na nog ham. In God ago gamuk huritim in anad bilaqsa hidmo waqaqta ham. ²¹Mat naqanta in bilaqne wit aninin haiqta nog ham. In God ago gamuk agemabmo diq a hi wazeq in muzinad sisaqmo a hi luwaqta ham. Na ezaqgo in God ago gamuk muzinaqta na ago mataw in meqin tonad afaqan amo amo ugsa in hidmo God hulosaqta ham.²²Teq mat araq in wit anagin am asasuqta inaqta aduganib woqaqta na nog ham. Mat naqanta in God ago gamuk huritaqta ham. Teq in og ka ago nagah kabemmo anadin emsa mani-mo in kat ugad anad hureqaqta ham. Nagah nagan in God ago gamuk isihsa iyan gamuk na in mat na agemab anon a hi emaqta ham. ²³Teq mat araq wit anagin og dimuntab woqaqta na nog ham. Mat naqanta in God ago gamuk huritim anad em hasaqta ham. Anad em hassa God ago gamuk in agemab anon emaqta ham. Mat araq agemab in anon kabemmo diq 100 nazaq giqemaqta ham. Sa mat araq agemab in anon 60 nazaq giqemaqta ham. Sa mat araq agemab in anon 30 nazaq giqemaqta ham.Bonbon meqinta kabiyab gwalta ago gamuk awowun ²⁴Ari Yesus gamuk awowun araq ta gibilan. In bilam, God ago maror in bilaqne mat araq ago kabiyab wit anagin dimunta hunagta nazaq nog ham. ²⁵Hunegan teq taromab mat na ago bab bolim bonbon anagin wit alikmanib hunegim lah ham. ²⁶An abeb wit na gwalim anon tiqemsa nab teq kabibiy mataw in bonbon na wit inaq tursa ahol tuwaq kemiy ham.²⁷Ad in lehim kabiy na anamren tubuloniy ham .Mat ayah haqiy i bilaw ni ningo kabiyab wit anagin dimunta hunag hawta haqta ham. Teq ta ezaq tonim i lehim bonbon meqinta ko wit inaq tursa i ahol waw? haqad in bilaqiy ham. ²⁸An kabiy anamren gibilan, Na i gibabun araq daq na am haqad in bilam ham. Haqan kabibiy mataw na susumniy, I leheq bonbon ko titeqam e? haqiy ham.²⁹Haqad in gibilen, Haiq ham. Luweq ne bonbon nq titeqad ne wit inaqmo titeq daqay haqad in gibilan ham. ³⁰Nab iyan ham. Sa garabmo gwalsa le didaq waqgo akaman iyan haqad in bilam ham. Didaq waqgo akamnib teq ya kabibiy mataw gibileneq bilaqdaiq, Nebonbon maqinta ko titeqeq gituqtoneq faqab em oygo humab emiy haqdaiq haqad in bilam ham. Ad wit dimunta na ne titeqeq yaqgo didaq abitnib nab humab emiy haqdaiq haqad in bilam ham.Ay mastet anagin ago gamuk awowun³¹Ari Yesus gamuk awowun araq ta gibilan, God ago maror in bilaqne ay mastet anagin amikdiqta amulikmo mat araq ago kabiyab layta na nog ham. ³²Dedaq anagin bunmo gilikmanib mastet anagin in amik diqta ham. Teq in gwalim ayah iyim in kwasin-kwasan kabiyabta na bunmo giquriyamqta ham. Giquriyamim in bilaqne ay diq gwal nog iyan ha bolim abenab giholyon rir emim osayta ham.Yis ago gamuk awowun ³³Ad Yesue gamuk awowun araq kazaq ta bilam, God agi maror in bilaqne yis nogta ham. Aw araq yis na waqim mel deg ezeqman nazaq inaq buliyan yis ulilemim ussa mel na bunmo huhuw tinam ham.Yesus gamuk awowunmo on mataw gibilenyaqta³⁴Ari Yesus in on mataw dauh bunmo gamuk awowunmo amalib gibilenyaqta. In gamuk bilaq sireqeq a hi gibilenyaq. Haiqgam. In gamuk awowunmo nagyata. ³⁵In daq nazaq emad in God ago nantut araq gamuk bilamta na tuwol net bug. Gamuk na bilam,Ya ite akeq nagah God ulileman usta na anan ya gamuk awowunmo amalib tibilaqdaiq ham. Nagah na og ka mutur gwahtimta nab muran kam kabmo in ulilemim usta ham. Ussa nagah na ago agamukan ya muran kam kabmo tibilaqdaiq ham.Bonbon meqinta kabiyab gwalta na ago alulin ³⁶Ari Yesus on mataw gihulosim le bit araq aduganib tugwahtim. Gwahtiqan ago disaipel in agerab bolim buloniy, Ni teq gamuk awowun bonbon meqinta kabiyab gwalta na adugan ni i tigibilendaq e? haqiy. ³⁷Haqan Yesue amenin emim kazaq gibilan, Mat wit anagin dimunta hunegaqta na in Mat Atatin ham. ³⁸Teq kabiy na in og ka ham. Wit anagin dimunta na in on mataw God ago maror aduganib osayta naqmo ham. Teq bonbon meqinta na in Satan ago on mataw ham. ³⁹Ad bab bonbon meqinta kabiyab hunagta na in Satan ham. Teq didaq waqgo akaman na in og ka ago kam abebtanta ham. Ad kabibiy mataw na in God ago angelo ham.⁴⁰Mataw bonbon meqinta humab wolim faqab eman oyaq nazaqmo teq og ka ago kam abebtanta nab in tiqem daqay ham. ⁴¹Kam nab Mat Atatin in ago angelo giqemid in og kab boleq God ago maror aduganib nagah meqinta mataw ginad hureqsa in ginad helta hulosnan tonayta na teq on mataw God ago gunun itiyonayta na bunmo tiginuw bug daqay ham. ⁴²In ginuweq a hi hunegid faq ayahtab le tuwoq daqay ham.Woqeq osad teq in gaqad gite sisad tuqso daqay ham. ⁴³Kam nab on mataw dimdimunta na ulal iyeq in God ago maror aduganib zeq anuwan oy nog iyad tuqos daqay ham. Mat aw nog in gidek inaq iyeq teq in gamuk ka huritiy ham.Nagah araq dimun diqta ylilemim usaqta na ago gamuk awowun ⁴⁴God ago maror in bilaqne nagah araq dimun giqta og araqab ulileman usaqta nazaq ham. Mat araq og nab lehim nagah na ahol waqim teq in a ta ulilam ton ham. Ulilemim in anad dimniysa lehim ago nagah bunmo giwaqlem a le gizayim amenin mani waqim teq in lehim og na zayan nagah gimunta ulilemim usaqta na inmo ago diqta tiqiy ham.⁴⁵Ted God ago maror in bilaqne mat mani a kabiyan emaqta araq in kaliloy pokpok dimdimunta nagunad luwaqta nazaq no ham. ⁴⁶Mat na pokpok nagunad luwim in araq dimun diqta ahol tuwam ham. Ahol waqim teq in lehim ago nagah bunmo giwaqim a le gizayim amenin mani waqim teq in lehim pokpok na aholyon tizay ham.Nabiq ago dob ago gamuk awowun⁴⁷Teq God ago maror in bilaqne nabiq adobun kamisib hunegan wo ussa nabiq amo amo bolim dob nab woqiyta nazaq nog ham. ⁴⁸Nabiq kabemmo dobubwoqan dob ate gwalan mataw hureqan bo dubub tugwal ham.Gwalan mataw na nabiq dimdimunta giwaqim degib giqemad nabiq meqmeqinta nag in gihunegiy ham.⁴⁹Ari og ka ago kam abebtanta in nazaqmo tugwahtiqdaqta ham. Angelo boleq mataw meqmeqinta mataw dimdimunta gilikmanib osayta giluwiyeqmo tigiwaq ham. ⁵⁰Giwaqeq giqad le faq ayahtab gihunegid le tuwoq daqay ham. Woqeq in faq nab osad teq in gaqad gite sisad tuqos daqay ham.⁵¹Haqad Yesus in ago disaipel susumun negim gibilan, ne gamuk ka adugan bunmo ginad tiqem hasiy ye? ham. Haqad in buloniy, Eqe haqiy. ⁵²Haqad Yesus gibilan, Mataw Moses ago gunun hurit kemiyta na asor in God ago maror agamukan muturta huritim muzinim in disaipel tiqiyiyta ham. Nazaq iyan mataw na in bilaqne bit araq ayahta anamreniz nog iyayta ham. Bit anamreniz na in gigo nagah kabemmo bit aduganib usaqta nab in nagah muturta teq kwaziqta inaqmo giwaqim asanib ad gwahyiqim mataw giqisihunayta ham.⁵³Ari Yesus gamuk awowun na bilaqim tihiqiyan in uliq na hulosim tilah.⁵⁴Lehim inmo ago uliq diq Nasaret-ib tugwahtim. Gwahtiqim inJuda gigo bit humab wolaytab lehim God ago gamuk asuleqin on mataw tigibilenyaq. Gibilensa in huritad gihol ritan nog iy yaqay. Gihol riten nog iysa in bilaq yaqay, Mat ko ago anad awaz meqinta na teq in daq azawayin inaqta emaqta na in edob diq wam? haq yaqay.⁵⁵In mat bit emaqta naqmo atatinta haq yaqay. In anen Mariya-mo haq yaqay. In amagbiz Jems taq Josep teq Saimon teq Judas haq yaqay. ⁵⁶Teq in ahiyan bunmo kawa i nenaq osauq haq yaqay. Mat ko daq zawayta nagan edob diq wam? had yaqay.⁵⁷In nazaq haqad yesus anan gigem timeqniy yaqay. Gigem meqniysa Yesus gibilan, God ago nantut abin uliq bunmo usaqta ham. Ari inmo ago uliqab teq in ago bitabmo diq in ahol abin haiqta ham. ⁵⁸Ari on mataw na anan helmo a hi haqsa in uliq nab daq azawayin inaqta kabemmo a hi am.

Chapter 14

¹Ari kam nab King Herot in on mataw Galiliy-ibta giwamuzim osad in Yesus kabiy daq emyaqta na ago abin tuhurit. ²Huritim in ago kabibiy mataw gibilan, ko Jon mataw huz negyaqta namo ham. God in hodhodab wazan eraqan in aholib zaway ayahmo usaqta ham.³Na ezaqgo kwaziqmo Herot in ama Filip awe Herodiyas hureqim wam. Waqan Jon in Herot bulonyaq. ⁴Ni God ago gamuk ayahta itiyonim aw na wamta haqya. In nazaq haqsa teq Herot bilaqan in ago mataw asor lehim Jon wazim tiqirquriy. ⁵Irquran ossa Herot in wol emgo anad emyaqta teq on mataw bunmo Jon anan God ago nantut araq haqsa iyan in wol emnan rabyaq.⁶Ari kam araqab Herot anen iqamta na akaman tugwhatim. An mataw asor bolim Herot inaq humab wolim didaq neqad osiy. Ossa Herot awe Herodiyas amiy mataw na ginognib dorsa Herot in ahol waqad anad tibilam. ⁷Anad bilaqsa in amun aw na bulon, God ya ibiysa ya helmo diq bilaqaiq ham. Ni nagah araq ninad usaqta anan ibilenid ya tinigdaiq ham.⁸Haqan amun aw na in anen Herodiyas anad huritnan tilah. Lehan anen anadta bulonan in ta bulonan Herot tubulon, ni Jon mataw huz negyaqta na anat uroteq afaqin degib ameq a bo ya yag ham. ⁹In nazaq bilaqan king na afaqan tiqiy. Afaqan iyad teq in helmo ulilib hamta na anadin emad in mataw na gimeb amebay woqnan hulos. Nazaq iyan amun aw nagah anan bilamta na in em uggo tibilam.¹⁰Ad in nan eman lehan mataw giqirquran osayta na abitnib in Jon anat urot tayim afaqin tuwaqiy. ¹¹Waqim in degib emim a bolim aw barasta na tuqugiy. Ugan in waqim anen ago hib ad tilah. ¹²An abeb Jon ago disaipel huritim in bolim asan waqim a lehim tiyay toniy. Yay tonim teq in lehim Yesus tubuloniy.Yesus on mataw 5,000 nazaq didaq nagvs13 Ari Jon wol emiyta na ago Yesus huritim in muyib gwalim saw na hulosim saw araq amatawun haiqtab tilah. Lehsa on mataw kabemmo huritim in gigo uliq hulosim in yuw aqurumun muzim gisenabmo Yesus muzim inaq tilehiymo. vs14 An abeb Yesus bo tuwahtiqim in muy hulosad dubub gwalimmo ame le on mataw kabemmo gibiyad in ginan anad timeqniy. Anad meqniysa in gigo asor gigo moq inaq na giwastitayan gigo tidimniyiy.vs15 Sa imisor zeq tuwolehsa Yesus ago disaipel bolim tubuloniy, Saw ka amatawun haiqta haqiy. Teq zeq tuwolehaqmo haqiy. Nazaq iyan ni on mataw giqemid in uliq sinsin usayta kogab lehad giholmen didaq zayeq neqiy haqiy.Haqan Yesus bilam, Na nagaqgo in leh daqay ? ham. Negmo didaq negid neqiy ham.vs17 Haqan in buloniy, Igigo didaq ka kabem a haiq haqiy. Bret abaynaginmo teq nabiq gigermo kawa usaq haqiy. vs18 Haqan Yesus gibilan, Nagah nag ne giwaqeq yaqgo hib a boliy ham.vs19 Haqan in on mataw gibilenan in saw nab sisihunibmo tuqos woqiy. Os woqim ossa Yesus bret abaynagin na teq nabiq giger na waqim ame ulilib gwalsa in God esey ugim teq in bret na orqayim ago disaipel tinag. Negan disaipel waqim on mataw tinegiy. vs20 Negan in bunmo didaq na neqan tigiyunin bug. Giyuninan disaipel didaq abeyan hulosiyta na ginuwim kuram 12 nazaqmo gisihenan ate tugwal bug. vs21 Ari mataw didaq neqiyta na ginulinqan kabemmo diq 5,000 nazaq. Ad in on teq onmin a hi ginuliniy.²²Yesus yuw amalib bayim lahvs22 Ari Yesus in ago disaipel giqeman muyib gwalim in ameb yu-kurorqan Galiliy urotim aqurumun kozaq ban tilehiy. Lehsa inmo osim mataw dauh biyahta na giqeman giquliqab tilehiy. vs23 Giqeman lehsa teq in amomo God inaq gamuk emnam haqad garahab tugwalah. In gwalehim ossa imisor diq tiqiyan in amomo garah nabmo tuqos. vs24 Ossa muy pesanmo tiqiyan tim ayahmo eraqim muy anobun ban bolad in kamis wolsa eraqim muy tuqothasyaq.vs25 Othassa saw tihastitaynan tonsa tarom asor ussamo Yesus in ago disaipel gigerab yuw bayim tilah. vs26 Lehsa disaipel in Yesus yuw bayim bolsa ahol waqadmo in ritenim an buloniy, Ko wit araqagya haqiy. Haqad in rabad tiqek ton yaqay .vs27 Ek tonsa Yesus hidmo gibilan, Ne giwaz meqniyiy ham. Ka yaqmo lehaiq ham. Ne hi rabiy ham.vs28 Haqanmo Pita amenin emim bilam, Iyahta ham ka ninmo iyeq teq ni ya ibilenid ya nazaqmo yuw byeq nigerab lehiq ham.v29 HaqanYesus bulon, Ni bol ham. Haqan Pita muy hulosim yuw bayim Yesus agerab tilah. vs30 Lehsa tim awaz meqin diq sibsa in tirabyaq. Rabad in yuw aduganib tuwolehyaq. Wolehadmo in lileyim bilam, Iyahta ni ya iwaz ham.vs31 Haqsamo hidmo Yesus aben emim Pita tuwaz. Wazad in bulon, Ni ninad helmo haqaqta na amik ham. Ezaq haqad ni ninad giger usaq? ham.vs32 Haqad in giger muyib gwalanmo tim timidam. v33 Mideman mataw muyib osiyta na in Yesus abin iluwad bilaq yaqay, Helmo ni God atatinmo diq haq yaqay.Yesus uliq Genesaret-ib mataw moqayta kabemmo giwastitayan dimniyiyvs34 Ari Yesus ago disaipel nenaq yuw-kurorqan Galiliy urotim lehim urum kozaq ban uliq Genesaret ago lan ezab tugwaliy. vs35 Gwalan mataw saw nabta na ni Yesus ahol waq hasim in uliq sinsin usayta nagab nan eman lehan mataw in giyogniz gigo moq inaqta na bunmo giqad Yesus ago hib tuboliy. vs36 Bolim in ginad awaz meqin amalib Yesus bulon yaqay, Ni on mataw gigo moq inaq ka gihulosid in giben ningo tubusan adekmo waziy haq yaqay. Haqsa on mataw Yesus ago tubusan adek waz yaqayta na bunmo gihol tidimniy yaqay.

Chapter 15

¹-²Ari kam nabmo Farasi asor teq mataw Moses ago gunun hurit kemiyta na asor in Jerusalem hulosim Yesus ago hib tuboliy. Bolim in susumun ugim bilaqiy, Ezaq haqad ningo disaipel i gisesan gigo gunun itiyonim giben a hi suholimmo didaq neqayta? haqiy. ³Haqan Yesus in gigo gamuk amenin emim gibilan, Ta ne ezaq haqad ne gisesan gigo gunun muzinad teq ne God ago gunun itiyonayta? ham.⁴God bilam, Ni ninen nimam giwazinad gilumsih haqad in bilam ham. Teq ni bilam, Mat araq anen amam a hi giqudinad gamuk meqinta amalib gibilawunid ne wol emid moqan haqad in bilam ham. ⁵Ta teq negmo kazaq bilaqayta ham. Mat araq in anen amam gibileneq bilaqdaq, Yaqgo nagah ne gilumsihgo usat ma ya inad buliyim God abinib eman usaqta haqdaq haqad ne bilaqyta ham. ⁶Mat na gamuk awaz meqinta nazaq bilaqeq teq in anen amam giwazinad a ta hi gilumsihdaqta haqad ne bilaqayta ham. Nazaq iyan ne God ago gamuk bayan woqim samanta ussa ne gisesan gigo hib gunun waqiyta naqmo ne wazan eraqaqta ham.⁷Ne mataw gimileq meqin diqta ham. God ago nantut Aisaya in ne gilum kemim ne gigo daq na anan hel diqmo bilam ham. ⁸In bilam, On mataw ka giqezabmo God abin iluwayta haqad in bilam ham. Teq in ginad gigem pesanmo God ago hib usaqta haqad in bilam ham. ⁹Matae na God abin samanta iluwayta haqad in bilam ham. In mataw og kabtaqmo gigo gunun anan bilaqay, God ago maror dimunta haqayta haqad in bilam ham. Ad in gunun naqmo mataw giqisihunayta haqad in bilam ham.Yesus daq meqmeqinta mataw giqeman God ameb gihol anumlan inaq iyaqta na ginan bilam ¹⁰Ari Yesus on mataw biyahta na gibilenan bolan in gibilan, Ne gamuk ka huriteq teq ginad em hasiy ham. ¹¹Nagah bunmo mataw wazim giteb lehaqta na in mataw gihol eman God ameb anumlan a hi iyaqta ham. Haiq ham. Nagah mat aduganib usim bo aqezab gwahtiqaqta naqmo in mat ahol eman God ameb anumlan inaq iyaqta ham.¹²Haqanmo disaipel in agerab loqim buloniy, Sey haqiy ni Farisi gigoi gamuk bayan woqsa in huritim gigem timeqniyaq haqiy. ¹³Haqan Yesus bilam, Didaq ahokan bunmo ya imam Heven-ib osaqta a hi layta na in titeqdaq ham. ¹⁴Mataw na gihulosid luwiy ham. In gime haiqta ham. Gime hiqiysa in mataw gibilenay, Dan kawaqmo usaq haqayta ham. Bo kazaq lehiy haqayta ham. Teq mat ame haiqta in mat ta araq ame haiqtaqmo dan isihuneq a lehadmo in giger garabmo le yayib tuwoq daqay ham.¹⁵Haqan Pita bilam, Nagah mat eman ahol anumlan inaq iyaqta ago gamuk awowun na alulin ni i gibilen ham. ¹⁶Haqan Yesus bilam, Ne kam gineh teq ginad em daqay? ham. ¹⁷Nagah mat ateb eman agemab wolehaqta na in abekoqib lehim le yayib wolehaqta ham. Na ne ginad a hi emay ye? ham.¹⁸Ari nagah mat aqezab gwahtiqaqta na in mat agemab usim teq gwahtiqaqta ham. Nazaq iyan nagah naqmo in mat na eman God ameb ahol anumlan inaq iyaqta ham. ¹⁹Daq meqinta mataw gigemab gwahtiqaqta na kazaq ham. Ni ninad meqmeqinta nigemab usaqta na teq in an alulib hureqim inaq usaqta na teq in an a hi waqadmo an haresmo hureqim inaq usaqta na teq ni rin tonaqta na teq ni hazizirib mat araq kat ugaqta na teq ni mataw gibilawunaqta na ham. ²⁰Daq nagan bunmo in mat eman God ameb ahol anumlan inaq iyaqta ham. Ari mat aben a hi suholadmo didaq neqaqta na in ahol eman God ameb anumlan inaq a hi iyaqta ham.Saw Kenan-ib aw araq Yesus anan helmo ham ²¹Ari Yesus uliq na hulosim in uliq giger Tair teq Saidon gigo saw ban tilah. ²²Lehan Kenan-ib aw araq saw nab osyaqta na bolim in lileyim bilam, O Iyahta ham. Ni Devit atatin ham. Ni ya inan ninad meqniyan ham. Bugaw araq meqinta ya imiy meqin diq tonaq ham. ²³Haqan Yessu amenin araq a hi bilam. An Yesus ago disaipel bolim buloniy, Aw ka i gimuzad gililewunad luwaq haqiy. Nagah in anan bilaqaqta na ni em ugidmi in lehan haqiy.²⁴Haqan Yesus bilam, God iqeman ya Isrel on mataw gimomo gigo hib bolta ham. Isrel on mataw na in bilaqne sipsip nabag lehiyta nog ham. An ya on mataw naqmo ginagunim bol ham. Ya mataw en ta araq gigo hib a hi bol ham. ²⁵An aw na bolim Yesus agerab abakbakan ulum laquwim turad bulon, Iyahta ham ni ya ilumsih ham. ²⁶Haqan Yesus amenin emim bilam, Ni hulossa yaqgo onmin didaq negid giyunin bugid teq ham. Luweq ya onmin gigo didaq na waqeq gaun negid neqsa yaqgo onmin gigemnan moq daqay ham. Daq nawa na in dimun a haiq ham.²⁷Haqan aw na bilam, Iyahta ni helmo bilaqaq ham. Ta teq gaun in gimam ago ban ahaqenib didaq aneglan woqsa in neqaytamo ham. ²⁸Haqan Yesus bilam, Ni ninad helmo haqaqta na in ayahmo ham. Nagah anan ninad bilaqaqta na in ningo hib tugwahtiqtdaq ham. Yesus nazaq bilaqan muran diq nawaqmo aw na amiy ahol tidimniy.Yesus mataw kabemmo gigo moq inaqta giwastitayan dimniyiy ²⁹Ari Yesus uliq na hulosad in yuw-kurorqan Galiliy aqurumun muzim lehim in garah araqab gwalehim tuqos wom. ³⁰Os woqim ossa teq on mataw kabemmo in ago hib gaboliy. Gabolad in mataw gisen meqinta teq gime haiqta teq giditin kok tonta teq giqez haiqta teq gigo moq amo amo giholib usaqta kabemmo in Yesus ago hib giqad gaboliy. Giqad gabolim Yesus anognib giqeman teq Yesus in giwastitayan tidimniyiy. ³¹An on mataw biyahta na in mataw giqez haiqta na gamuk tiqemsa teq mataw giditin kok tonta na gihol tidimniysa teq mataw gisen meqinta na eraqim tiloq gelsa teq mataw gime haiqta na saw ahol tuwaqsa in nazaq gibiyad in gihol turuh nemyaq. Gihol turuh nemsa in Isrel gigo God abin tiqiluw yaqay.Yesus on mataw 4,000 nazaq didaq nag ³²Ari Yesus in ago disaipel gibilenan bolan in gibilan, Ya on mataw ka ginan inad timeqniyaq ham. Ya nenaq kam ezeqmanmo osan in gigo didaq tihiqiy ham. In didaq haiqmo gigemnan moqsa ya samanmo giqemid lehnan ituw hiqiyaq ham. Luweq in lehad danib gime sinsanid woq daqay ham. ³³Haqan disaipel buloniy, Saw ka saman diqta haqiy. I edob bret kabemmo giwaqeq on mataw humab ayahta kazaq ka i negid neq daqay? haqiy. ³⁴Haqan Yesus tisusumun nad, Ta negmo gigo bret ganim diq usaq? ham. An in bilaqiy, I gigo bret 7 nazaq diq teq nabiq amikmikta amulik-mulimo kawa usaq haqiy. ³⁵Haqan on mataw Gibilenan in ogib os woqim tuqosiy.³⁶Ossa teq Yesus in bret 7 na nabiq inaq giwaqim God esey ugim teq in orqayim ago disaipel tinag. Negan disaipel waqim on mataw tinegiy. ³⁷Negan on mataw bunmo neqan tigiyunin bug. Giyunin bugan didaq abeyan asor osan in kuram 7 giwaqim amalib tigisiheniy. ³⁸Mataw didaq neqiyta na ginulinqan kabemmo diq 4,000 nazaq. Teq on onmin nenaq a hi ginulin bugiy. ³⁹An Yesus on mataw giqeman tilehsa teq in muyib gwalim og anan Magadan haqayta na ago saw ban tilah.

Chapter 16Mataw Yesus daq araq azawayin inaqta emsa ahol waqnan bilaqiy

¹Ari Farisi asor teq Sadyusi asor in Yesus ulum waqnan haqad agerab tuboliy. Bolim in bilaqiy, Ni Mat Iyah ulilib osaqta na bulonid daq araq azawayin inaqta emid i ahol waquq haqiy. Ahol waqad teq i ninan helmo tihaqam haqiy. ²Haqan Yesus amenin emim bilam, [Zeq wolehad imisor iysa kait akakaqan iyaq haqayta ham.³Ad tarommo onqas dubta tiqad kait akaqan iysa ne ahol waqad bilaqay, Muran urom woqad tim sibdaq haqayta ham. Ne kait awaqan ahol waqad nagah teq gwahtiqdaqta na ago ne ginad em hasayta ham. Ta teq muran kam kab ne nagah ahol waqad ginad a hi em hasay ham.] ⁴On mataw muran kam kabta ham ne on mataw meqinta God gileh ugayta ham. Ne daq azawayin inaqta naqmo ahol waqnan bilaqayta ham. Ta teq God in daq araq azawayin inaq a hi giqisihundaq ham. Kwaziqmo Jona aholib daq gwahtimta naqmo ne ahol waq daqay ham. Haqad Yesus in gihulosad tilah.Farisi teq Sadyusi nenaq gigo gamuk awowun ⁵Ari Yesus yuw-kurorqan Galiliy urotim le urum kozaq ban tugwahtiqiy. Teq in gidek zizalan bret asor waqim ad a hi boliy. ⁶Sa Yesus gibilan, Ne Farisi teq Sadyusi gigo yis anan gihol waz naqmo hiqiyiy ham. ⁷Haqan disaipel in gimo an bulonim bilaqiy, Ka i bretwaqim ad a hi bolan daqag in bilaqaqya haqiy. ⁸Haqsa Yesus in gigo gamuk tuhuritim in bilam, Mataw ham ne gigo ginad helmo haqayta na amik diq ham. Ezaqgo ne bilaqay, I bret haiq haqay? ham.⁹Ne ginad a hi emad os tutay ye? ham. Mataw 5,000 nazaq bret abaynagin neqan teq ne abeyan ginuwim kuram kabemmo gisiheniyta na ne anadin a hi emay ye? ham. ¹⁰Teq mataw 4,000 nazaq bret 7 neqan abeyan ginuwim kuram kabemmo gisiheniyta na ne anadin a hi emaymo ye? ham.¹¹Ezaq diq tonim ne ginad a hi emay? ham. Ya bret diq anan a hi gibilen ham. Ya bilay, Ne Farisi teq Sadyusi gigo yis anan gihol waz naqmo hiqiyiy hay ham. ¹²In nazaq haqan teq disaipel ginad tiqemiy. Yesus in bret ago yis anan a hi bilam haqiy. In Farisi teq Sadyusi gigo daq in on mataw giqisihunayta naqmo i anan gihol waz naqmo hiqiyam haqad in bilamta haqiy.Pita Yesus ahol alulin bilaq siram ¹³Ari Yesus uliq ayahta Sisariya Filipay gigo saw ban lehim kam nab in gigo disaipel susumun negim bilam, On mataw in Mat Atatin anan nog diq haqsa ne huritay? ham. ¹⁴Haqan disaipel buloniy, Mataw asor ni ninan Jon mataw huz negyaqta na amatin haqay haqiy. Sa asor ni ninan bilaqiy, Ni Elaija haqay haqiy. Sa asor bilaqay, Jeremaya o God ago nantut kwaziqta na gigo araq daqag ni haqay haqiy. ¹⁵An Yesus a ta susumun nag, Ta negmo ya inan nog diq haqay? ham. ¹⁶Haqan Saimon amenin emim tibilam, Ni Krais ham. God mat emid bo i gilumsihdaqta amatin na ninmo ham. Ni God kayeqmo osaqta na atatin ham.¹⁷Haqan Yesus bulon, Jona atatin Saimon ham, ni tidimniyim osaq ham. Ogib kab mat araq in ya ihol alulin nawa ni tibilamta na in a hi niqisihun ham. Haiqgam ham. Ya imam Heven-ib osaqta naqmo in ihol alulin na tiniqisihun ham. ¹⁸An ya kazaq nibilenaiq ham. Pita ni gig nog ham. Ni nimalib teq yaqgo on mataw giqemid in nab zaway iyeq titur daqay ham. Tursa nagah zawayta mataw tumoqiyta gigo uliqab boleq giqothassa in a hi hiqiy daqay ham.¹⁹Ya teq zaway kazaq tinigdaiq ham. Og kab mat araq God ago maror aduganib gwahtiqnan tonsa ni wasihdaqta na tekomo God in mat na wasihgo anad tiqamtamo ham. Ari mat araq God ago maror aduganib gwahtiqnan tonsa ni bo gwahtiq haqdaqta na tekomo God in mat na gwahtiqgo anad tiqamtamo ham. ²⁰Haqad Yesus in ago disaipel gunun negim atoranmo gibilan, Ne ya ihol alulin ya mat God iqeman bolta anan Krais haqayta na ago ne mat araq hikidik buloniy ham.Yesus teq moqdaqta na ahol loyinad in ago daq bunmo agoi disaipel giqisihunYesus bilam, Ya moqeq teq ta eraqdaiq ham ²¹Ari kam kabmo nabmo Yesus ago gamuk amebta in moqdaqta na alulin emim in ago disaipel gibilenim bilam, Ya Jerusalem-ub lehmo tilehdaiq ham. Lehid mataw marorta na teq mataw tamaz emayta gigo aseseqta na teq mataw Moses ago gunun hurit kemiyta na in santitiy ayahmo tiyag daqay ham. Yagad teq in ya inol emid tumoqdaiq ham. Moqeq ya kam ezeqmanmo usid teq God iwazid ta eraqdaiq ham. ²²Haqan Pita nazaq huritadmo in Yesus waqim dsan adek ban a lehim teq in wadim bulon, Iyahta ham haiq diqmo ham. Daq meqinta na niholib a hi gwahtiqdaq ham. ²³An Yesus in ahol buliyim in Pita kazaq bulon, Satan ni tukeq ya igilehun ban leh ham. Ni ya idanin qwaynan tonaq ham. Ni God anad a hi muzaq ham. Haiq ham. Ni mat og kabtaqmo anad muzaq ham.²⁴Haqad in ago disaipel bunmo kazaq gibilan, Mat araq ya imuzeq bolnan haqad anad emeq in ahol wazid woqan ham. Ad ya afaqan soraiqta nazaqmo in sornan anad bilaqsa in ago kruse sorid abetarib gwalan ham. In nazaq toneq teq in ya imuzeq bolan ham. ²⁵Na ezaqgo mat nog inmo ahol anadin emad asan alowan tonaqta na in ahol awitan tihik hulesdaq ham. Ari mat nog in ya inadin emad ahol nog hulosdaqta na in dimunmo kuluwa-kuluwmo tuqosdaq ham. ²⁶Nagaqgo mataw og kab osad in giholyon nagah kabemmo diq rom tonayta? ham. Abeb in moqid in gigo nagah giholyoin rom toniyta na ezaq teq gilumsihdaq? ham. In gihol awitan tihik hules daqay ham. Teq in nagah ogibta na amalib gihol awitan zaway os dimuntab le tugwahtiq daqay ye? ham. Na haiqmo ham.²⁷Abeb Mat Atatin in amam ago ahol anuwanib ago anglo nenaq tubodaqta ham. Bolaq in on mataw bunmo gtigo daq in eniyta na ahunibmo amenin tinegdaq hgam. ²⁸Ya helmo ne gibiklenaiq ham. On mataw muran kam kab osayta ka gigo asor a hi moqadmo in Mat Atatin king iyaq bolsa ahol tuwaq daqay ham.

Chapter 17Yesus ahol awaqan lul araq diq iyvs1 Ari abeb kam 6 nazaq tihiqiyan Yesus in Pita teq Jems ama Jon inaq giwaqim nenaq garah araq sisaqta abigmanib tugwalehiy. Gwalehim in nab giholbinmo tuqosiy. vs2 Ossa mataw na gimeb Yesus ahol buliyim awaqan lul araq diq iy. In anobun zeq anuwan nog iysa ago tubusan hus diq saw anuwan nog iy.vs3 Sa disaipel nazaq Yesus ahol waqad ossamo Elaija ayow Moses inaq giwitan tugwahtiqiy. Gwahtiqim in disaipel gimeb Yesus inaq gamuk bilaqad turiy. vs4 Tursa Pita in Yesus bulon, Iyahta ham i kab osauqta ka in dimun diq ham. Ni ninad bilaqid ya kab baybay ezeqmanmo tiqemdaiq ham. Araq ninmen teq araq Moses amen teq araq Elaija amen ham.

⁵In nazaq bilaqad tursamo onqas anuwan inaqta gehitiqim tigiqisih. Giqisihan God aqez onqas na aduganib bilam, ka ya itatin ham. Ya in anan inad bilaqsa ya igem dimun diq iyaqta ham. Ne in aqez huritiy ham. ⁶An disaipel God aqez na huritim gihol rabsa in ogib woqim tuqusiy. ⁷Ussa Yesus gigerab bolim giwazad gibilan, ne hi rabiy ham. Eraqiy ham. ⁸Haqan in ogib usad gimemo gwalehim in mat araq ahol a hi waqiy ham. In Yesus amomo tursa ahol waqiy.⁹Ari in aweweqmo garah na hulosim gewoqadmo Yesus disaipel ezeqman na gidek wazim gibilan, ne muran sen qway nog iyim nagah ahol waqiyta ka ne mat araq hikidik buloniy ham. Abeb God in Mat Atatin hodhodab waz ta eraqid teq ne nagah ka ago tibilaq daqay ham. ¹⁰Haqan disaipel tisusumun ugiy, ta ezaqta ago mataw Moses ago gunun hurit kemiyta na bilaqay, Elaija danmeb bolid teq Krais abeb boldaq haqayta? haqiy.¹¹Haqan Yesus bilam, helmo ham. Elaija boldaqta ham. In boleq nagah bunmo tuwastitaydaqta ham. ¹²Ta teq ya ne gibilenaiq ham. Elaija tubol ham. Bolan mataw in ahol a hi waq hasiy ham. Ahol a hi waq hasad in ginadibmo mat na aholib daqdaq emim timeqin toniy ham. Ad teq in nazaqmo Mat Atatin ayon emsa in santitiy ayahmo tuwaqdaqmo ham. ¹³Yesus nazaq haqanmo disaipel ginad tiqemiy, Yesus in Jon mataw huz negyaqta naqmo anan bilaqaq haqiy.Yesus amun araq aholib bugaw meqinta muz¹⁴Ari Yesus ago disaipel ezeqman nenaq on mataw biyahta na gigerab gewoqanmo mat araq bo Yesus agerab loqim abakbakan ulum laquwim turad bilam, ¹⁵Iyahta ham ni yaqgo amun matta ka ninad ug ham. In agadan iyad ahol meqin diq iyaqta ham. Sirisirimo in faqmeb teq yuwmeb woqaqta ham. ¹⁶Sa ya waqim ningo disaipel gigo hib a bolan in wastitaygo biyab a hi iyiy ham.¹⁷Haqan Yesus bilam, on mataw kam kabta ne God anan helmo a hi haqayta ham. Ad ne ginad titnonim diq a hi usaqta ham. Kam gineh teq ya nenaq a ta osdaiq? ham. Kam gineh teq ya ne ginad siqim iyaqta na ago a hi bilaqad ya ne gigo afaqan sordaiq? ham. Ne amun yaqgo hib kab a boliy ham. ¹⁸Haqan in amun a bolan Yesus bugaw meqinta na tuwad. Wadanmo bugaw meqinta na amun tuhulos ug. Hulos ugan nawaqmo amun na ago moq tihiqiy.¹⁹Abeb disaipel in gimomo Yesus ago hib bolim buloniy, i ezaq iyim bugaw meqinta ko a hi muz? haqiy. ²⁰An Yesus gibilan, ne ginad helmo haqayta na in siqim diq na ago ne bugaw meqinta na a hi muziy ham. Ya helmo ni gibilenaiq ham, ne ginad helmo haqayta na amik diq ay mastet anagin nog usid teq ne garah ka buloneq bilaq daqay, ni eraqeq kobmo leh haqid in ne giqez tumuzdaq ham. Ad teq ne nagah araq a hi em daqayta a hi iy daqay ham. ²¹Teq bugaw meqinta muzgo adanteqin araq araq haiqgam ham. Ne God amomo bulonad susumun ugad teq ne didaq udiniy ham. Dante amulik naqmo amalib teq ne bugaw meqinta muz daqayta ham.Yesus ame gigerta bilam, ya moqeq teq ta eraqdaiq ham²²Ari Yesus ago disaipel neqnaq saw Galiliy-ib humab wolim osad teq in ago disaipel gibilan, mat araq teq Mat Atatin waqeq mataw gibenab tiqemdaq ham. ²³Emid teq in wol emid tumoqdaq ham. Moqeq kam ezeqmanmo usid teq God in wazid ta eraqdaq ham. Haqan disaipel gihol afaqan diq iyiy.²⁴Ari abeb in le uliq Kapaneam-ub tugwahtiqiy. Gwahtiqanmo nab mataw tempel ago takis waqayta na in Pita ago hib bolim tisusumun ugiy, ne gigo tisa ko tempel ago takis zayaqta ye? haqiy. ²⁵Haqan Pita bilam, eqe ham in zayaqta ham. Haqad in muleqim bitab ta bolim in nan na ago asit a hi bilaqsamo Yesus inmo gamuk na wazan eraqan in tisusumun, Saimon ham ni ninad ezaq emaq? ham. Og kab mataw king iyim osayta na in gingan gigo hib takis waqayta? ham. In gimo gigo onmin gigo hib takis waqayta o haiq in mataw ta asor gigo hib waqayta? ham.²⁶Haqan Pita bilam, in mataw ta asor gigo hib takis waqayta ham. An Yesus bulon, ni dimunmo tibilam ham. King gigo onmin takis a hi zayayta ham. In samanmo osayta ham. ²⁷Nazaq iyan i takis a hi emamta na in dimunmo ham. Ta teq luweq i mataw na gigem wazid in i ginad daqay ham. Nazaq iyan ni yuwub leheq aul huneg ham. Hunegeq nabiq danmebta ni tuqotdaqta na ni waqeq ate hiksis ham. Hiksiseq teq in ateb mani araq ussa ni ahol tuwaqdaq ham. Mani na ni waqeq a le ya ninaq giholyon takis na ni zayad neg ham.

Chapter 18God ago maror aduganib nog in mat ayah diqta?

¹Kam nab Yesus in ago disaipel in Yesus ago hib bolim tisusumun ugiy, God ago maror aduganib nog in ayah diqta? haqiy. ²Haqan Yesus amun amikta araq bulonan in amun na eman disaipel gilikmanib titur. ³Tursa Yesus gibilan, Ya helmo ne gibilenaiq ham. Amun kazaqta ka abin haiqta ham. Teq ne ginad buliyeq amun abin haiqta ka nogmo a hi iyeq ne God ago maror aduganib a hi gwahtiq daqay ham.⁴Ari mat nog inmo ahol wazid woqsa in amun abin haiqta na nog iyeq mat naqmo God ago maror aduganib abin ayahta tiqiydaq ham. Yesus daq hiqhiq mataw ginad helta meqin tonaqta na ginan bilam ⁵Mat nog in amun kaqanta ibinib bolsa ahol waqad wazinaqta na in ya iwazinaqmo ham. ⁶Ari ne gigo araq in onmin amikmikta ya inan helmo haqayta na gigo araq baymuzsa in anad helta na hulosnan tonid mat naqanta in yaqgo faq meqin diq tuwaqdaq ham. Na in kwaziqmo gig ayahta anatgumnib am wazeq hunegid kamismeb woqid yuw tineg nagta ham. Neqid mat na moqeq daq meqinta na a hi emeq in yaqgo faq meqin diqta na a hi waq nagta ham.⁷Daq meqinta mataw ginad hureqsa in ginad helta hulosayta na og kab tugwahtiqdaqta ham. Teq mat aw nog daq nazaq em daqayta na in timeqniy has daqay ham. ⁸Ni nibensen araq kat nigid ni ninad helta hulosnan tonad ni nihol asor na uroteq hunegid lehan ham. Ni niben o nisen amulikmo inaq iyeq ni God inaq kuluwa- kuluwmo osdaqta na in dimunmoham. Ari ni niben nisen giger inaq iyid in nihunegid ni faq a hi miyaqta nab lehdaqta na in meqin diq ham.⁹Ari ni nimeqnagin araq kat nigid ni ninad helta hulosnan tonad ni ninad helta hulosnan tonad ni nineqnagin na othaseq hunegid lehan ham. Ni nineqnagin amulikmo inaq iyeq ni God inaq kuluwa-kuluwmo osdaqta na in dimunmo ham. Ari nimeqnagin giger inaq iyid iun nihunegid ni os meqinta na ago faqab na ago faqab lehdaqta na in meqin diq ham.Sipsip araq nabagh lahta ago gamuk awowun ¹⁰-¹¹Ne gihol wamuziy ham. Luweq ne onmin amikmikta na gigo araq baymuz daqay ham. Ya kazaq ne gibilenaiq ham. In gigo angelo gibiy muzayta na in Heven-ib ya imam anobun tutimmo ahol waqayta ham.¹²Teq ne ginad ezaq emay? ham. Mat araq in agop sipsip 100 nazaq giwamuzad luwsa ta araq nabag lehid mat na le a hi nagundaq e? ham. Haiqgam ham. In ago sipsip 99 na gihulosid garahab luwsa in leheq sipsip amulikmo nabag lahta na tinagundaq ham. ¹³Ya helmo ne gibilenaiq ham. Mat na in ago sipsip nabag lahta na ahol tuwaqeq ari in ago sipsip kabemmo garahab luwad nabag a hi lehiyta na ginadin a hi emdaq ham. In ago sipsip nabag lehan in nagim le ta wamta naqmo ago in anad dimniy naqmo hiqiydaq ham. ¹⁴Na nazaqmo ne Gimam Heven-ib osaqta na in onmin amikmikta na gigo araq aban iygo in anad a hi bilaqaq ham.¹⁵Ni nimaqbab araq daq araq meqinta niholib emid ni leheq ahol waq ham. Ahol waqad ni inaq negmo giger giholbinmo osad ni ago daq meqinta na anan bulon waq ham. In ningo gamuk huritid teq ni nimabab na hureqid in God ago hib ta boldaq ham. ¹⁶Ari in ni niqez a hi huritid ni boleq mat amulik o giger nazaq giwaqeq nenaq ta leheq nimaqbab na inaq gamuk na wastitay waqiy ham. Na ezaqgo mataw na in giqez inaq wastonid ningo gamuk awaz timeqniydaq ham.¹⁷Ari ni nimaqbab na in ne giqez a hi huritid ni on mataw yaqgo nan huritayta na bunmo gibilen ham. Gibilenid in ni nimaqbab na bulonsa in giger a hi huritid teq ne bunmo mat na aholib hiqiyiy ham. Ne on mataw en ta asor Juda a haiqta nagan teq mataw takis waqayta na giholib hiqiyayta nazaq ne mat na aholib hiqiyiymo ham.¹⁸Ya helmo ne gibilenaiq ham. Og kab ne gigo mat araq in ago daq meqinta hulosnan atuw hiqiysa ne baymuzsa God tekomo mat na baymugo anad tiqamtamo ham. Ari mat na in ago daq meqinta na hulosid ne ta waqid ne gimuganib ta bolid God tekomo mat na waqgo anad tiqamtamo ham. ¹⁹Ad ya ne a ta gibiulenaiq ham. Og kab ne gigo mataw giger in nagah araq anan gigem amulikmo iyad ya imam Heven-ib osaqta na bulonsa in nagah anan ginad usaqta na tinegdaq ham. ²⁰Na ezaqgo mataw giger o ezeqman nazaq ya ibinib humab emeq ossa teq ya in gilikmanib tuqosdaiqmo ham.Kabibiy mat araq ago ayow inaq an anobun a hi wastitayiyta gigo gamuk awowun ²¹Ari kam nab Pita bolim Yesus kazaq susumun ug, Iyahta ham ya imaqbab araq imeqin tonsa ya ime ganim in agop daq na walemads anadin a ta hi emdaiq? ham. Ya inad emaiq, Ya ime 7 nazaq ago daq meqinta walemdaiqta na in kabemmo diq haqaiq ham. ²²Haqan Yesus bilam, Haiq ham. Nimaqbab ame 77 nazaq nimeqin tonid ni nazaqmo in ago daq meqinta na walemad anadin a ta hi emdaq ham.²³Ni hurit ham. God agop maror aduganib daq usaqta na in bilaqne king araq nog kabibiy mataw in gigo ayahta ago mani asor samanmo waqiyta nazaq nog ham. ²⁴Abeb king na in ago mani amenin waqgo alulin emsa mataw in ago mani waqiyta na gigo araq in ago hib tubol ham. Mat na in king ago 10 miliyon kina wamta ham. ²⁵Waqim teq in mani na amenin emdaqta na araq diq aholib a hi us ham. Nazaq iyan in ago ayahta na bilam, Mat ka ago aw amun nenaq gizayid in leheq mat araq ago kabibiy mataw samanta iyeq osiy haqad in bilam ham. Ad in ago nagah bunmo gizayeq mani na ne waq a bo ya yagiy haqad in bilam ham. I daq nazaq emid teq mat ka in yaqgo mani amenin asormo tiqemdaq haqad in bilam ham.²⁶Haqan kabibiy mat na nazaq huritadmo in king agerab abakbakan uluim laquwim turad bulon, Ni ya inan ninad meqniysa ni asit ibaq tun haqad in bilam ham. Ya ningo mani wayta na amenin bunmo tinigdaiq haqad in bilam ham. ²⁷An kabibiy mat ago ayahta na in anan anad meqniysa in ago hib amenin usta na tuwal em bug ham. Ad in mat na hulosan tilah ham.²⁸Teq kabibiy mat na asanib gwahtiqim lehim in aholyon araq in inaq araqib kabiy emayta na ahol tuwam ham. Ahol waqad in ayow na anatgumnib waz naqmo hiqiyadmo bulon, Yaqgo 100 kina niholib usaqta na muran diqmo ni yagdaqta haqad in bulon ham. ²⁹Haqan in ayow na huritadmo in abakbakan ulum laquwim turad bulon, Ni ya inan ninad meqniysa ni asit ibaq tun haqad in bilam ham. Ya mani wayta na amenin bunmo tinigdaiq ham.³⁰Teq haiq ham. Mat na hulos ham. Ad in ayow na wazim a lehim bit giqirquran osaytab tiqam ham. Emad in bulon, Ni bit kab oseq le ni yaqgo gimeq wamta na amenin em bugeq teq ni gwahtiqdaq haqad in bilam ham. ³¹Ari mat na ayogniz asor in inaq araqib kabiy emayta na in daq nazaq ahol waqad in gigem meqin diq iyiy ham. Gigem meqniysa in lehim daq gwahtimta na awagamun bunmo in gigo ayahta tubuloniy ham.³²Bulonan kabibiy mat na ago ayahta inmen nan eman bolan in bulon, Ni kabibiy mat meqin haqad in bilam ham. Teko ni gaqsa ya ningo amenin usta na walem bugta haqad in bilam ham. ³³Ya ni ninan inad meqniyta haqad in bilam ham. Ta ezaq haqad ni niyow na anan ni ninad a hi meqniymo? haqad in bilam ham.³⁴Haqad agem meqniysa in mat na waqim bit giqirquran osayta nab a tilah ham. A lehim in mataw bit na wamuzayta gibenab emim gibilan, Ne mat ka santitiy ugsa le in yaqgo gimeq wamta na amenin em bugeq teq in gwahtiqan haqad in bilam ham. ³⁵Haqad Yesus bilam, Ya ne gibil;enaiq ham. Ne giyogniz nenaq an anobun a hi wastitayid ya imam Heven-ib osaqta na in nazaqmo ne tigitondaqmo ham.

Chapter 19Yesus on mataw an tuwaqim teq an ta hulosayta na ginan bilam

¹Ari gamuk na tihiqiyan Yesus saw Galiliy hulosad in yuw Jodan urotim saw Judiya-ib tilah. ²Lehsa on mataw kabemmo muzim inaq tilehiymo. Lehan nab teq Yesus in gigo asor gigo moq inaqta na giwastitayan tidimniy yaqay.³Sa Farisi asor Yesus ulum waqnan haqad agerab tuboliy. Bolim in tisusumun ugiy, I Juda gigo maror bilam, MAt anadibmo ago aw muznan in tumuzdaq hamta na in daq dimun o daq meqin? ham. ⁴Haqan Yesus amenin emim bilam, Ne tobag God ago gamuk ka ahol a hi waqiy daqagya ham. Gamuk na kazaq bilam ham. Mebmebmo giqemad in on mataw matmatta teq onqonta inaqmo inaqmo giqam haqad in bilam ham. Teq in bilam,⁵Daq alulin naqmo ago mat in anen amam gihuloseq in awe aholib tisoqotdaq ham. Soqoteq in giger gihol amulikmo iyeq tuqos daqay haqad in bilam ham. ⁶Nazaq iyan mat awe inaq in gihol giger a ta hi iyayta ham. Haiqgam ham. In giger gihol amulikmo tiqiyim osayta ham. Nazaq iyan nagah God am tuwazan usaqta na mat araq ta hi urotan ham.⁷Haqanmo Farisi amenin emim buloniy, Nazaq na teq ezaqta ago Moses gunun igim bilam, Mat araw aw muz agamukan mar toneq ago aw ugadmo in tumuzdaq haqad in bilam? haqiy. ⁸Haqan Yesus gibilan, Ne gigem soqotim usad God anad a hi muzinsa iyan Moses ne gihulosan ne on gimuzayta ham. Ta teq kwaziq diqmo God nagah bunmo giqamta nab daq naqanta a hi usta ham. ⁹Ad yaqmo kazaq ne gibilenaiq ham. Mat awe muzad aw ta araq muturta waqaqta na in bilaqne mat ta araq ago aw inaq luw nog iyaqta ham. Ari mat na awe in mat ta araq uteteq inaq luwsa aduw diq na in aw na muznan in tumuzdaq ham.¹⁰Haqan disaipel buloniy, Mat in aw inaq gigo daq nazaq usid ari in an hi waqiy haqiy. ¹¹Haqan Yesus kazaq gibilan, On mataw bunmo in ne gigo gamuk na a hi hurit daqay ham. God in mataw asormo zaway negan in aw a hi waqadmo samanmo osayta ham. ¹²Mataw aw a hi waqayta na alulin amo amo ham. Mataw asor ginen nazaqmo giqweman in ginad aw waqgo hulosayta ham. Ta asor gikayogin ayan in aw a hi waqayta ham. Ad mataw ta asor in God ago maror anadin emad in aw waqgo gihol wasihayta ham. Mat nog in ne gigo gamuk na huritad teq in muzinan iysun in muzinan ham.Yesus onmin amikmikta gidimun tonad gibar ton ¹³Ari kam nabmo on mataw gigo onmin amikmikta giqad Yesus ago hib tubol yaqay, Yesus aben in giholib emeq giwazid gimen God bulondaq haqad. Teq haiq. In onmin giqad bolsa disaipel ginadad tigimuz yaqay. ¹⁴Sa Yesus gibilan, Ne onmin gihulosid yaqgo hib boliy ham. Ne hi giwasihiy ham. On mataw naqantaqmo God ago maror aduganib gwahtiqyaqta ham. ¹⁵Haqadmo in onmin na gimalib aben emim giwazad teq in tilahMat araq ago nagah kabemmo usaqta na Yesus inaq gamuk bilam¹⁶Ari Yesus tilehsamo mat araq in ago hib bolim bulon, Tisa ham ya daq dimun doqag daqta emaq teq ya os dimunta kuluwa-kuluwmo osayta na iholyon tuwaqdaiqmo? ham. ¹⁷Haqan Yesus bulon, nagaqgo ni nagah dimunta ago ya susumun yagaq? ham. Mat amulikmoqmo in dimunta ham. Ari ni kayeqno kuluwa-kuluwmo tuqosnan haqad ni gunun bunmo Moses bilamta na muz big ham.¹⁸Haqan mat na bulon, na naga gununin diq? ham. Haqan Yesus bilam, gunun ni muzdaqta na kawa ham. Ni an alulib hureqeq inaq hi us ham. Ni hi rin ton ham. Ni hazizirib mat araq hi kat ug ham. ¹⁹Ni ninenmaman giqez hurit ham. Ad ninmo nihol anan ninad bilaqaq nazaqmo ni niyow anan ninad bilaqan ham.²⁰Haqan mat minminta na in Yesus bulon, gunun nagan bunmo ya timuz bugta ham. Ta ya daq ezaq diqta emnagtaa hi emaiq? ham. ²¹Haqan Yesus bulon, ari ni mat dimun diqta tiqiy hasnan iysun ni leheq ningo nagah bunmo gizayeq amenin waqeq mataw ginaghan haiqta neg ham. Ni nazaq toneq teq in Heven-ib ningo nagah kabemmo diq inaq iydaq ham. Ad ni daq na emaq teq ni ya imuzeq bol ham. ²²Haqan mat minminta na gamuk nazaq huritim in anobun iyam anad ayahmo meqniysa tilah. Na ezaqgo in ago nagah dimdimunta kabemmo usta na ago iyan.²³Sa Yesus in ago disaipel gibilenim bilam, Ya gamuk helmo ne gibilenaiq ham. Mat ago nagah kabemmo usaqta na in God ago maror aduganib gwahtiqgo afaqan diq ham. ²⁴Ya ne a ta gibilenaiq ham. Karuw ayahta anan kamel haqayta na in nidel akwiyaknib le tugwahtiqdaq e? ham. Hikidik ham. Ad nazaqmo mat ago es kabemmo ginadin emaqta na in God ago maror aduganib le a hi gwahtiqdaqmo ham.²⁵Haqan disaipel gamuk na huritim gihol turuh nam. Gihol turuh nemsa in bilaqiy, Nazaq iyid teq mat araq diq God ago os dimunta nab le a hi gwahtiqdaqya haqiy. ²⁶Haqan Yesus gibiyad gibilan, Mataw in gimo gigo zaway amalib le a hi gwahtiq daqayta ham. Ari God-mo mataw gilumsihsa teq in le tugwahtiq daqay ham. Na ezaqgo God in nagah araq a hi emdaqta a haiq ham. ²⁷Haqan Pita amenin emim bulon, Ni i gibiy ham. I nagah bunmo gihulosim i ninmo nimuzim ninaq tilehauq ham. Teq God amenin ezaqta tiqigdaq? ham.²⁸Haqan Yesus in disaipel bunmo gibilan, Ya helmo ne gibilenaiq ham. God nagah bunmo og kab giwastitayid mutur iydaqta akaman nab Mat Atatin abin ayahta inaq iyeq ago ban tawontab tuqos woqdaq ham. Kam nab teq ne mataw ya imuzim boliyta na ne nazaqmo marorgo ban 12 nazaq nab ne tuqos daqaymo ham. Osad ne Isrel gigo gem 12 na tigibiymuz daqay ham.²⁹Teq mat aw nog in ya imuzeq bolnan haqad in gigo bit teq gimaqbaban teq gihiyan teq ginenmaman teq gigo onmin teq gigo og gihulosiyta, on mataw na bunmo teq in gigo nagah na amenin 100 nazaq tuwaq daqay ham. Ad teq in God ago os dimuntab gwahtiqeq kuluwa-kuluwmo tuqos daqay ham. ³⁰Kam nab teq mataw gibin inaq iyim og kab osayta na kabemmo gibin hiqiysa bo abeb tiqiy daqay ham. Sa mataw kabemmo og kab gibin haiqta na in gibin inaq iyeq le danmeb tiqiy daqay ham.

Chapter 20Mataw am wain akabiyan emiyta gigo gamuk awowun

¹Ari Yesus bilam, God ago maror in bilaqne mat araq tarommo lehim kabibiy mataw asor in ago ogib am wain akabiyan em daqay haqad giwamta nazaq nog ham. ²Mat na lehim kabibiy mataw giwaqad gibilan, Kam amulik-mulikmo ya gimeq amulik-mulikmo amalib ne tigizaydaiq haqad in bilam ham. Haqan mataw na 'dimunmo' haqiy ham. An mat na giqeman in wain akabiyan emnan tilehiy ham.³Lehsa 9 kilok nagzaq mat na maket-ib lehim mataw asor samanmo kabiy haiqmo tursa in gibiy ham. ⁴Gibiyad in gibilan, ne inaqmo leheq wain akabiyan emiy haqad in bilam ham. Emid teq ya ne kabiy em daqayta na amenin anononmo tinegdaiq haqad in bilam ham.⁵Haqad mataw na tilehiymo ham. Lehsa 12 kilok teq 3 kilok mat na lehim in a nazaqmo ta am ham. ⁶Emim teq 5 kilok imisor in lehim mataw asor samanmo tursa in gibiy ham. Gibiyad in gibilan, ne nagaqgo kam kab sisaqmo samanmo turiy? haqad in bilam. ⁷An mataw na bilaqiy, i mat araq kabiy a hi igaq haqiy ham. Haqan mat na gibilan, ne inaqmo leheq yaqgo wain akabiyan emiy haqad in bilam ham.⁸Ari imisor diq tiqiyan kabiy anamren na in mat kabibiy mataw gibunib turaqta na bulon, ni kabibiy mataw gibilen bolid mani neg haqad in bilam ham. Itureq ni kabibiy mataw abeb bolim kabiy emayta na gizay haqad in bilam ham. Gizayeq teq ni ta mataw ameb bolim kabiy emiyta na gizay haqad in bilam ham. ⁹An mataw 5 kilok imisor bolim kabiy emiyta na gwahtiqim in amulik-mulikmo mani ameta amulik-mulikmo waqiy ham. ¹⁰Waqsa mataw ameb diq bolim kabiy emiyta na in ginad emiy, I mani ayahmo waqam daqagta haqiy ham. Haiqmo haiq ham. In nazaqmo mani ameta amulikmo waq toniymo ham.¹¹In mani na waqim ahol waqan ayah a hi iyan in gigem meqinta kabiy anamren ugad bilaqiy, mataw abeb bolim kabiy emiyta na in kam sisaq diq kabiy a hi emiyta haqiy ham. ¹²Mataw abeb na gigo mani nogmo i gigo haqiy ham. I tarommo kabiy atoran diq emim zeq ginoysa bo imisor tiqiy haqiy ham. Teq ni araqibmo i gizayaq haqiy ham.¹³An kabiy anamren in mataw na gigo araq bulonim bilam, kadoy ham ya ni a hi nimeqin ton haqad in bilam ham. Ya ninaq ni mani ameta amulikmo waqgo a hi bilawta ye? haqad in bilam ham. ¹⁴Ningo mani na ni waqeq a leh haqad in bilam ham. Mani nawa ya nigta nazaqmo ya mataw abeb boliyta na neggo inad bilaqan ya tinegmo haqad in bilam ham.¹⁵Nagah na in yaqgo haqad in bilam ham. Ya inadibmo a hi gizaydaiq e? haqad in bilam ham. Nagaqgo ni nigem meqniyaq? haqad in bilam ham. Ya daq dimunta emaiq haqad in bilam ham. ¹⁶Haqad Yesus bilam God ago maror aduganib daq nazaqmo usaqta ham. On mataw abeb iyim osayta na in bo danmeb iysa ta asor danmeb iyim osayta na in le abeb tiqiy daqay ham.¹⁷Ari Yesus in mataw biyahmo nenaq Jerusalem-ub tugwalehyaq. In danib gwalehad luwad in ago disaipel 12 na giwaqim giqad lehim giholbin osad teq in gibilan, ne huritiy ham. ¹⁸Muran i Jerusalem-ub tugwalehauq ham. Nab teq mat araq in Mat Atatin waqeq mataw tamaz emayta gigo aseseqta na giyogniz mataw Moses ago gunun hurit kemiyta na nenaq gibenab tiqemdaq ham. Emid in ayon tibilaq daqay, wol emid moqan haq daqay ham. ¹⁹Haqad in mataw en araq Juda a haiqta na gibenab emid in Mat Atatin bilawunad woltitayad teq in ayib abensen dom wolid tumoqdaq ham. Moqeq kam ezeqmanmo usid teq God wazid ta eraqdaq ham.Jems am Jon inaq maror iyeq osnan bilaqiy²⁰Ari kam nab Sebediy atatin giger Jems ama Jon inaq in ginen inaq Yesus ago hib tuboliy. Bolim in ginen Yesus anogib abakbakan ulum laquwim turad in Yesus ago hib nagah araq waqgo haqad tisusumun ug. ²¹An Yesus bulon, ni naga waqnan? ham. Haqan aw na bilam, yaqgo onmin giger ka in ningo maror aduganib maror asessqta iyeq osgohaqad ni gitowun emeq bilaq ham. Araq niben ninasaran ban osdaq na ago ni bilaqsa mataw ka huritiy ham.²²In nazaq bilaqan Yesus amenin emim gibilan, ne nagah anan susumunayta ka ago ne a hi hurit kemiy ham. Abeb mataw gileh yagsa santitiy ayahmo tigiqisih bugdaq ham. Ne giger teq gog ayuwun agon meqin diqta ya uluwdaiqta na asor ne tuquluw daqaymo ye? ham. Haqan giger na bilaqiy, na i tuquluwamta haqiy. ²³An Yesus gibilan, helmo ham. Ne giger teq yaqgo gogib yuw tuquluw daqayta ham. Ari nog diq ya iben iqabun ban osdaqta na teq nog ya iben inasaran ban osdaqta na in yaqgo nagah a haiq ham. Ya imam in mataw gangan gimen ban tuwastitayan usaqta naqmo in ban na tuwaq daqay ham. ²⁴Ari disaipel 10 na gamuk na huritim in maqbab giger na gigem meqinta negiy.²⁵In nazaq tonsa Yesus gibilenan agerab bolan in gibilan, on mataw en ta asor Juda a haiqta nagan gigo maror aseseqta in gihol abin iluwad igmo ag haqad osayta ham. Ad in gigo walmataw giqemid in gimo ginad muzad gihaqenib iyeq osgo in giwaz meqniyayta ham. Na ago ne tuhuritiyta ham. ²⁶Teq ne in gigo daq na hikidik muziniy ham. Ne gilikmanib mat nog in mat nog in mat ayahta iyeq osnan haqad in ahol wazid woqsa in ne gilumsiheq gimen kabiy eman ham. ²⁷Ad mat nog in ne gigo mat amebta iyeq osnan haqad in ne gigo kabibiy mat samanta iyeq osan ham. ²⁸Ne Mat Atatin em nogmo ne emiy ham. In mataw giqemid inmen kabiy sorgo a hi bol ham. In mataw gigo kabibiy mataw gigo kabibiy mat nog iyeq in gigo afaqan inmo ahol ugad teq in ahol amalib mataw kabemmo gizayeq bab gibenab ta giwaqgo haqad in bolta ham.Yesus mataw giger gime haiqta giwastitayan dimniyiy²⁹Ari Yesus ago disaipel nenaq uliq Jeriko hulosad tilehiy. Lehsa on mataw kabemmo Yesus muzim inaq tilehiymo. ³⁰Sa mataw giger gime haiqta dan adekib osad in Yesus bolaqta na abin tuhuritiy. Huritim dedibmo lileyim bilaqiy, Iyahta haqiy. Devit atatin haqiy. Ni i ginan ninad meqniyan haqiy. ³¹Haqan on mataw biyahta na in mataw giger na ginadad gibileniy, ne giqez hiqiyiy haqiy. Haqan haiq. In dedibmo a ta lileyim bilaqiy, Iyahta haqiy. Devit atatin haqiy. Ni i ginan ninad meqniyan haqiy.³²Haqsa Yesus ahol wasihim turad in giger na gililewunim gibilan, ya ne ezaq gitondaiq? ham. ³³Haqan in buloniy, iyahta haqiy ni i gime wastitayid dimniyan haqiy. ³⁴Haqan Yesus in ginan anad meqniysa in aben mataw giger na gimeqnagnib tiqam. Eman muran diq nawaqmo in gime hastitayan in saw ahol tuwaq yaqay. Ad in Yesus muzim inaq tilehiy.

Chapter 21Yesus King nog iyim le uliq Jerusalem-ub tugwahtim

¹Ari Yesus gigo dauh nenaq le Jerusalem sinsin tuqugad in le uliq Betfage-ib tugwahtiqiy, garah Oliv asenab. ²Gwahtiqim nab Yesus in disaipel giger giqeman danmeb lehsa in gibilan, ne le uliq ginobun ban usaqta kab gwahtiqeqmo donk araq amidon inaq am giwazan turayta na ne tigibiy daqay ham. Na ne giqamun haseq giwaqeq giqad yaqgo hib a boliy ham. ³Sa mat araq nan bilaqid teq ne kazaq buloniy ham. Iyahta karuw giger ka gigo hib ago kabiy inaq haqad ne buloniy ham. Bulonid teq in hid naqmo giqemid tubol daqay ham.⁴Yesus nazaq bilaqim in kwaziqmo God ago nantut gamuk bilamta na tuwol net bug. ⁵Gamuk na bilam, ne on mataw uliq Sayon-ibta kazaq gibileniy ham. Ahol waqiy haqham. Ne gigo king nawa donki amalib osim tubolaq haqiy ham. In ahol wazan woqsa donki amidon amalib osim bolaq haqad ne nazaq gibileniy ham.⁶An disaipel giger an lehim Yesus gibilanta nazaqmo in tiqemiy. ⁷In donki anen amidon inaq giwaqim giqad tuboliy. Bolim in gigo tubusan asor donki gimalib eman Yesus tubusan na amalib tuqis. ⁸Ossan on mataw kabemmo in gigo tubusan danib gihureniy. Gihurensa asor in ay aben qwayim danib rireniymo.⁹Samo on mataw Yesus anobun ban danmeb lehad asor agilehun ban muzim inaq boliy in lileyim bilaq yaqay, Devit atatin ka abin sorid ulilib gwalan haq yaqay. Mat ka Iyahta abinib bolan i ginad gigayinaq haq yaqay. I God abin sorid ulilibmo diq gwalan haq yaqay. ¹⁰Ari Yesus le uliq Jerusalem-ib tugwahtim. Gwahtiqsamo on mataw uliq nabta na bunmo gihol turuh nemsa bilaq yaqay, ko nog diq? haq yaqay. ¹¹Haqsamo on mataw biyahta Yesus muzim inaq bolayta na bilaq yaqay, ka God ago nantut Yesus uliq Nasaret saw Galiliy-ibta naqmo amatin haq yaqay.Mataw Tempel-ib mani akabiyan emsa Yesus gimuzan asan ban gwahtiy ¹²Ari Yesus Tempel agelin aduganib le gwahtiqim in mataw nagah gizayad osiyta na gimuzan asanib tukim tilehiy. Lehsa Yesus in mataw mani am oamo waqad amenin bit na ago mani negayta na gigo ban otbuliyan tuwom. Ad teq in mataw ah gizayad osayta na gigo ban giqot buliyan woqiymo. ¹³Ad in mataw na gibilan, God ago maror in gamuk araq kazaq bilam ham. Mataw yaqgo bit anan bilaq daqay, God inaq gamuk emgo abitan haq daqay haqad in bilam ham. Ta teq ne bit ka eman in mataw rin tonayta gigo bit nog tiqiyaq ham. ¹⁴Teq Yesus Tempel-ib luwsa mataw asor gime haiqta teq gisen meqinta in ago hib bolsa in giwastitayan tidimniyiy.¹⁵Sa mataw tamaz emayta gigo asesaqta na teq mataw Moses ago gunun hurit kemayta na in Yesus daq azawayan na emsa ahol tuwaqiy. Ahol waqsa teq ta onmin in Tempel agelin aduganib turad in lileyam bilaq yaqay, I Devid atatin ka abin wazid ulilibmo gwalan haq yaqay. Haqan mataw aseseqta gamuk na huritad in gigem meqin diq iy yaqay. ¹⁶Gigem meqiniysa in Yesus buloniy, onmin ko ni nibin iluwsa ni a hi hurita e? haqiy. Haqan Yesus gibilan, ya huritaiq ham. Ta ne God ago marib gamuk araq mar tonan usaqta na ne ahol a hi waqiy daqagya ham. Gamuk na bilam, in onmin amikamikta teq onmin susuibta giqez eman in ni nibin soran ulilibmo gwalaq haqad in bilam ham. ¹⁷Haqadmo in mataw na gihulosad uliq Betaniy-ib tilah. Lehim tarom nab in uliq nab tuqus.Yesus bilaqan ay fik araq may ¹⁸Usim tarommo diq Yesus eraqim uliq Jerusalem-ib muleqim ta lah. Lehad danib in agem tumoqyaq. ¹⁹Agem moqsa in ame le ay fik araq dan adek ban tursa ahol waqad agerab tilom. Loqim in anon araq ahol a hi wam. Haiqgam. Aben samanmo ananmo us. An in ay fik na bulonim bilam, ni ninon a ta hi emdaq ham. Haiq diqmo ham. Haqan hid naqmo ay fik na tumay.²⁰Mayan disaipel ahol waqad gihol riten lamsa bilaqiy, ay fik ka ezaq tonim hid naqmo may? haqiy. ²¹Haqan Yesus gibilan, ya helmo ne gibilenaiq ham. Ne helmo diq haqad ginad giger a hi emeq ya ay fik bulonan mayta kazaqmo ne tiqem daqaymo ham. Ad ne garah ko bulonid in ne giqez muzeq sor tukeq le kamismeb tuwoqdaq ham. ²²Ne ginad em hasiy ham. Ne helmo haqad God inaq gamuk emeq teq nagah ne anan susumunayta na ne tuwaq daqay ham.Mataw aseseqta in nog Yesus ahol abin ugta na aman susumun ugiy ²³Ari Yesus Tempel agelin aduganib lo gwahtiqim in on mataw suleq tinegyaq. Suleq negsa mataw tamaz emayta gigo aseseqta na teq Juda gigo mataw marorta na in ago hib bolim atoranmo susumun ugiy, ni nibin ezaqta iyim ni daq? haqiy. Teq nog diq nibin na nig? haqiy. ²⁴Haqan Yesus gibilan, ta ya nazaqmo nagah araq ago ne tususumun negnan ham. Ne yaqgo susumun ka amenin emid teq nog ibin yagan ya daq kagen emaiqta na ago ya tigibilendaiqmo ham.²⁵Ari Jon mataw gihuz negyaqta ago kabiy na edob bolta? ham. Kabiy na Heven-ib bolta o haiq in matawmo gigo hib kabiy na wamta? ham. Haqan mataw aseseqta na in gimo an mugad bilaqiy. I bilaqam, kabiy na God ago hib bolta haqid in tibilaqdaq, ta nagaqgo ne Jon ago gamuk huritim anan helmo a hi haqiy? haqdaq haqiy. ²⁶Ari i bilaqam, kabiy na matawmo gigo hib bolta haqeq i on mataw biyahta ka girabunam haqiy. Na ezaqgo in bunmo Jon anan bilaqay, God ago nantut araqmo diq haqayta haqiy. ²⁷Nazaq iyan in Yesus ago susumun na amenin emim buloniy, I a hi hurit haqiy. Haqan Yesus gibilan, Ya nazaqmo ham. Nog ibin yaqan ya daq kagan emaiqta na ago ya a hi gibilendaiqmo ham.Onmin giger gigo gamuk awowun²⁸Haqan Yesus in mataw aseseqta na gibilan, ne ginad ezaq emay? ham. Mat araq ago onmin gigermo nenaq os yaqay ham. Osad teq gimam in atatin aqenta na bulon, amun ham muran ni leheq yaqgo am wain akabiyan em ham. ²⁹Haqan atatin bilam, ya ituw hiqiyaq ham. Ta teq abeb in anad buliyan in kabiy na eman tilah ham. ³⁰Sa gimam in atatin ta araq na ago hib tilah ham. Lehim in teko bilamta nazaqmo in ta na tubulonmo ham. Bulonan amun na bilam, eqe mam ya le kabiy na tiqemdaiq ham. Haqim teq in a hi lah ham.³¹Ari onmin giger na gilikmanib amun nog in amam anad muzta? ham. Haqan mataw na bilaqiy, amun amebta naqmo haqiy. Haqan Yesus gibilenim bilam, ya helmo ne gibilenaiq ham. Mataw takis waqayta na teq on danatabta na ni ne giquriyamim ameb diq God ago maror aduganib tugwahtiqay ham. ³²Haqad in bilam, Jon daq dimunta giqisihunyaqta ham. Giqisihunsa teq ne in ago gamuk anan helmo a hi haqiy ham. Ari mataw takis waqayta na teq on danatabta na in Jon ago gamuk anan helmo haqsa ne in gibiyiy ham. Gibiyad teq ne ginad buliyim Jon ago gamuk na anan helmo a hi haqiy ham.Mataw meqinta am wain akabiyan emayta gigo gamuk awowun³³Haqad Yesus bilam, gamuk awowan ta araq ka ne huritiy ham. Mat araq in ago agarab am wain anagin kabemmo leyim tigel ton ham. Gel tonim in yay araq wain anagin em woqid bayninaleq ayun woqgota na titay ham. Na tihiqiyan in mat kabiy wamuzdaqta ayon bit araq asen sisaqta emim in kabiy na mataw asor gibenab tiqam ham. In anad mataw na in gimo giholyon kabiy emad wain anagin asor waqad asor in ya yag daqay han. Kabiy anamren anad nazaq emad gibilenim hulosad in era uliq pesantab tilah ham. ³⁴Lehim ossa wain anagin waqgo akaman sinsin tiqiy ham. Sinsin iysa in ago kabibiy mataw giqeman in mataw na gibenab ago wain anagin asor waqnan tilehiy ham.³⁵Lehan mataw wain akabiyan emayta na in mataw na giwazim araq wolad araq in wol emiy ham. Ad in araq gigib woliy ham. ³⁶An kabiy anamren in ago mataw kabemmo giqeman ta lehiy ham. Mebmebmo in mataw giqeman lehiyta na in kabem a haiq ham. Ari in abeb mataw giqeman lehiyta na in kabemmo diq ham. In mataw na giqeman lehsa mataw wain akabiyan emayta na in nazaqmo tigimeqin toniyumoham. ³⁷An abeb diq kabiy anamren in atatinmo eman tilah ham. In anad am, ya itatin em lehid teq mataw na in aqez tuhurit daqay haqad ham.³⁸Teq haiq ham. Mataw kabiy wamuzayta na in kabiy anamren atatin bolsa ahol waqad in gimo an bulonim bilaqiy, abeb mat ko amam moqid in amam ago ahuran nagah bunmo tuwaqdaqta haqiy ham. Bolsa i le mat ko wol emid moqanmo haqiy ham. Moqsa amam ago kabiy ka i giholyon waquq haqiy ham. ³⁹Haqad in mat na waqim kabiy asanib a lehim wol eman tumom ham.⁴⁰Nazaq iyan kabiy anamren boleq in mataw wain akabiyan wamuzayta na ezaq bgitondaiq? ham. ⁴¹Haqan mataw na buloniy, kabiy anamren in mataw meqinta na santitiy ayahmo negad gihol emid tumoq bug haqiy. Sa in ago kabiy na waqeq kabibiy mataw ta asor bunta tinegdaq haqiy. Negid in kabiy na anonomo wamuzad wain anagin waqgo akamnib in wain anagin asor waqeq kabiy anamren tuqug daqay haqiy.⁴²Haqan Yesus gibilan, ne God ago nar ahol a hi waqayta ye? ham. Mar nab gamuk araq kazaq bilam ham. Titug mataw anan bilaqiy 'meqin' haqiyta naqmo in awaz meqin diq turad bit anon bunmo soraq haqad in bilaqm ham. Iyahtaqmo nagah na eman gwahtioqan i ahol waqsa in dimun diq iyaq haqad in bilam ham.⁴³Nazaq iyan ya ne gibilenaiq ham. God in ago maror ne gibenab walemaq in on mataw lul ta araq in ago maror akabiyan anonomo em daqayta naqmo gibenab tiqemdaq ham. ⁴⁴Sa mat araq tituq na na amalib woqeq in aditin bunmo tuwolbiyaydaq ham. Ari tituq na in mat araq amalib woqeq in mat na tuwol ninal bughdaq ham.⁴⁵Ari mataw tamaz emayta gigo aseseqta na giyogniz Farisi nenaq in Yesus gamuk awowan bilamtaq na huritim ginad tiqemiy, Yesus igmo ginan bilaqaq haqiy. ⁴⁶Haqad in Yesus waqeq irqurnan ginad emad teq ta on mataw ginan rab yaqay. Na ezaqgo on mataw na yaqay, Yesus in God ago nantut araq haq yaqay.

Chapter 22Maror araq atatin aw waqnan tonsa ayon didaq ayahta oyta ago gamuk awowun

¹Ari Yesus gamuk awowun ta araq kazaq gibilan. ²God ago maror in bilaqne king araq ago amun matta aw waqnan tonsa in ayon didaq ayahta oyta nazaq nog ham. ³Danmeb in mataw humab nab boleq an waq adidaqan neq daqayta na gimen nan eman tileh ham. Lehan abeb didaq neqgo akaman na tugwahtiqan in ago kabibiy mataw giqeman in mataw yanabmo gimen nan amta na gibilennan a ta lehiy ham. Lehan mataw na bunmo humab nab bolnan gituw tihiqiyiy ham.⁴ An king na ago kabibiy mataw ta asor giqeman ta lehiy ham. Lehsa in gibilan , ne le ya iqez tuteq mataw ya gimen nan emta na kazaq gibileniy ham. Ne huritiy haqiy ham. Ya didaq nagan bunmo tigiwastitay haqiy ham. Yaqgo bulmakau matmatta teq yaqgo bulmakau gimidgotniz ginon aseseqta na ya ginol emim tigiqoy haqiy ham. Ya nagah bunmo tigiwastitayan usaq haqiy ham. Ne an waqgo adidaqnib boliy haqad ne gibileniy ham.⁵Haqan kabibiy mataw gamuk na huritim in lehim mataw na nazaqmo tigibileniy ham. Gibilenan mataw na in king ago gamuk na a hi huritiymo ham. Ad in haresmo lehad araq ago kabiyab tilah ham. Sa araq ago mani akabiyan emnan tileh ham. ⁶Sa mataw na asor in king ago kabibiy mataw na giwazim gimeqin diq tonim ginol eman tumoqiy ham. ⁷Moqan king na agem meqniyan in ago bab mataw giqeman lehim in mataw in ago kabibiy mataw ginol emiyta na ginol eman tumoq bugiy ham. Ginol emad in gigo uliqab bit nagah bunmo mideran tuqoy bug ham.⁸Sa king na in ago kabibiy mataw gibilan, ya an waqgo adidaqan tuwastitayan usaq ham. Ta teq ya mataw gibilenta na in yaqgo humabub bolgo dimun a haiq ham. ⁹Nazaq iyan ne lehad dante buntab mataw gibiyad ne mataw na bunmo gibilenid in yaqgo an waq adidaqnib kab boliy haqad in bilam ham. ¹⁰Haqan kabibiy mataw na tilehiy ham. Lehad in dante buntab mataw gibiyad gihumab woliy, mataw meqmeqinta teq mataw dimdimunta inaqmo ham. Gihumab wolan bit humab em daqayta nab ban tihiqiy bug ham.¹¹ Ari mataw bo humabub tuqossa teq king na in gibiynan tugwahtim ham. Gwahtiqim gibiyim gibiyim lehadmo mat araq ago tubusan anumlan inaqta emim an waq ahumabnib nab ossa in ahol tuwam ham. ¹²Ahol waqad in mat na bulonim bilam, kadoy ham. Ezaqgo ni tubusan araq dimunta emim teq ni bo a hi gwahtim? haqad inbilam ham. Haqan mat na amenin araq emdaqta haiq ham.¹³ Nazaq iyan king in ago kabibiy mataw gibilan, ne mat ka abensen am wazeq hunegid le asanib gwahtiqeq in romreqab osan ham. Osad in anad meqniysa gaqad ate guruwad tuqosdaq haqad in bilam ham. ¹⁴Haqan Yeaus bilam, God in mataw kabemmo gililewunaqta ham. Gililewunad in mataw na gilikmanib amulik-mulikmo gilumim giwaqaqta ham.Mataw Sisa takis ugayta na ago in Yesus ulum waqiy¹⁵Ari Farisi asor lehim humab wolim osad teq in ezaq toneq Yesus kat ugid in gavman gigo gunun araq itiyonad nan hi bilaqnanta bilaqid i tuwazam haqad in an bulonad osiy. ¹⁶Osim in ginad tiqemim in gigo matawta asor teq Herot ago matawta asor nenaq giqeman tilehiy. Lehim in Yesus ago hib gwahtiqim tubuloniy, Tisa haqiy, i ningo tuhurit haqiy. Ni a hi katiyaqta haqiy. Ad ni on mataw God ago dan titnonta giqisihunad ni hel diqmo gibilenaqta haqiy. Ni gamuk helta bilaqnan a hi rabaqta haqiy. Na ezaqgo haqiy ni mataw gibin inaqta a hi girabunad gigomo a hi lehaqta haqiy. ¹⁷Nazaq iyan ni i gibilen haqiy. Ni ninad ezaq emaq? haqiy. I gibabun Rom gigo king Sisa in i gituw bulsa i takis ugauqta na in daq dimun o daq meqin? haqiy. I Juda gigo maror ezaq bilamta? haqiy.¹⁸ Haqan Yesus in mataw ginad meqinta na tuhurit. Ad in bilam, ne mataw gimileq meqin diqta ham. Nagaqgo ne ya ilum waqay? ham. ¹⁹Mani takis zayayta na araq iqisihunid ya ahol waqiq ham. Haqan in mani araq a bolim tuqugiy.²⁰Ugan Yesus ahol waqad in mataw na tisusumun nag, ka nog diq adulan teq ahol anan usaq? ham. ²¹Haqan mataw na bilaqiy, na Sisa-mo agota haqiy. Haqan Yesus gibilan, nazaq iyan Sisa ago nagah na ne Sisa-mo ugiy ham. Ad God ago nagah na ne God ugiy ham. ²²Haqan mataw na ginadnad emad Yesus hulosim tilehiy.Sadyusi in mataw hodhodab eraq daqayta na ago Yesus ulum waqiy ²³Ari mataw aseseqta na tilehsa kam nabmo Sadyusi asor Yesus ago hib tuboliy. Mataw na ginad kazaq emayta. Mataw tumoqiyta hodhodab a hi eraq daqay haqayta. Ma in bolim Yesus buloniy, ²⁴Tisa haqiy, Moses i gimen gamuk araq mar tonim in kazaq bilam haqiy. Mat araq aw waqeq amun a hi emsamo moqid in amikqan araq abab aqoburan na waqeq alulib abab ayon onmin tigiqemdaq haqad in bilam haqiy.²⁵ Ari gamuk araq kazaq lahta haqiy. Mat araq amikqaniz nenaq 7 nazaq diq iyim i gilikmanib osiy haqiy. Osim in gibab na aw araq tuwam haqiy. Waqim inaq osad in ago amun haiqmo osimmo tumom haqiy. Moqan ama araq in abab aqoburan na tuwam haqiy. ²⁶waqim in nazaqmo amun haiqmo osim tumommohaqiy. Moqan ama ta araq in aw naqmo waqim in nazaqmo ton haqiy. Mat ezeqmanta na amun haiqmo moqan amagniz bunmo nazaqmo toniy haqiy. In nazaqmo emim le gima 7-ta na in nazaqmo tonmo haqiy. In bunmo aw amulik naqmo waqim amun araq a hi emimmo tumoq bugiy haqiy. ²⁷Mataw na tumoq bugan abeb aw na tumommo haqiy. ²⁸Nazaq iyan abeb mataw bunmo hodhod huloseq eraq daqayta nab teq maqbab 7 na gilikmanib aw na in nog awe tiqiydaq? haqiy. Mataw na in bunmo aw amulik naqmo waqiyta haqiy.²⁹ Haqan Yesus amenin emim gibilan, ne God ago marib gamuk usaqta na ago ne ginad a hi em hasay ham. Teq ne God ago zaway a hi hurit kemaymo ham. Nazaq iyan ne gamuk menmen bilaqay ham. ³⁰On mataw hodhodab eraq daqayta nab in an a ta hi waq daqay ham.In bilaqne God ago hib angelo osayta nazaq nogmo in os daqay ham.³¹ Teq mataw tumoqiyta hodhodab eraq daqayta agamukan God nagta na ne ahol a hi waqiyta daqagya? ham. ³²Gamuk nab God bilam, Abraham ago God, teq Aisak ago God, teq Jekob ago God na yaqmo haqad in bilam ham. Nazaq iyan God in mataw moqim kayeqmo osayta na gigo God iyim in gibiy muzaqta ham. Mataw moqim a hi hiqiyayta ham. ³³Haqan mataw biyahta nab turiyta na in Yesus ago gamuk huritim gihol turuh nemiy.God ago gunun ameb diqta ³⁴Ari Yesus in Sadyusi gigo gamuk na amenin anononmo eman Sadyusi giqez tihiqiyim osiy. Ossa mataw ginan Farisi haqay na in nazaq huritad in bo Yesus agerab humab tuwoliy. ³⁵Mataw na gilikmanib mat araq Moses ago gunun hurit kamta in nab osmo. Osim in Yesus ulum waqad susumun ugim bilam, ³⁶Tisa ham God ago maror Moses bilamta na aduganib gunun doqag diqta in gunun bunmo giquriyamim in ayah diqta? ham.³⁷Haqan Yesus bulonim bilam, God ago gamuk bilam, ne gigem, giqutil, teq ginad bunmo amalib ne gigo Iyahta God anan ginad bilaqan haqad in bilam ham. ³⁸Gunun na in ayah diqta teq in ameb diqta ham.³⁹Haqan in bilam, teq gigerta na in gunun amebta na nogmo ham. Ni nihol anan ninad bilaqaqta nazaqmo ni niyow anan ninad bilaqan haqad in bilam ham. ⁴⁰Gunun giger na in God ago maror Moses mar tonta na teq god ago nantut gamuk mar toniyta na bunmo alulinmo diq ham.Krais ahol alulin ezaqta na ago Yesus Farisi susumun nag ⁴¹Ari Yesus Farisi susumun negim bilam, ⁴²Ne ginad ezaq emay? ham. Mat anan Krais haqayta na in nog atatin? ham. Haqan Farisi bilaqiy, in Devit atatin haqiy.⁴³ Haqan Yesus bilam, nazaq na teq ezaq haqad God ago Bugaw Dimunta in Devit anad ugsa Devit in Krais anan bilam, yaqgo Iyahta haqad in bilam? ham. ⁴⁴Devit gamuk araq mar tonim bilam, Iyahta in yaqgo Iyahta kazaq bulonim bilam ham. Ni ya iben iqabun ban kab ya imen emad ossa ya ningo ban giqemid nisen ahaqenib tiqiy bug daqay haqad in bilam ham.⁴⁵Ari Devit in Krais anan bilam, yaqgo Iyahta haqad in bilam ham. Nazaq iyan i ezaq toneq Krais in Devit ago Iyahta iyeq teq in Devit atatin a ta iydaq? ham. ⁴⁶Haqan mat araq in Yesus ago gamuk na amenin emgo biyab haiq. In bunmo giqez tihiqiyiy. Nazaq iyan mataw bunmo rabad in Yesus ulum waqnan a ta hi susumun ug yaqay.

Chapter 23Yesus in mataw Moses ago gunun hurit kemiyta na giyogniz Farisi nenaq gigo daq ginan bilam

¹ Ari abeb Yesus in on mataw biyahta na teq inmo ago disaipel nenaq gamuk gibilenim bilam, ²Mataw Moses ago gunun hurit kemiyta na giyogniz Farisi nenaq in Moses ago ban waqim Moses mataw suleq negyaqta nazaq in ne suleq negayta ham. ³Nazaq iyan in gamuk bunmo amalib suleq negayta na ne huritad muzmo muziniy ham. Ari in gigo daqmo teq ne hikidik muziniy ham. Na ezaqgo in suleq negayta na in gimo a hikidik muzinayta ham.⁴In gunun kabemmo diq mataw negayta ham. Bilaqne in nagah afaqanta tuq tonim am wazim mataw gibetarib emayta nazaq nog ham. Eman mataw nagah afaqanta na sorad in giholtuw bulad luwayta ham. Luwsa ta mataw aseseqta na in gilumsihgo giben amotin asit lo a hikidik wazayta ham. ⁵Mataw aseseqta na in gigo daq bunmo emsa mataw gibiyad gibin iluw daqay haqad in emayta ham. In God inaq gamuk emgo arin aseseqta gibenab teq gimaqbalab emayta ham. teq in God inaq gamuk emgo abalawun in gigo tubusan adekib emayta na in aburgan sisaqmo wole giqusaqta ham.⁶In humab adidaqan inaqtab ogib garuruhab osnan hulosmo diq hulosayta ham. Ad bit humab wolaytab nazaqmo in ban ulilibta nabmo osnan ginad bilaqaqta ham. ⁷In maket-ib luwsa mataw in ginan mat ayah haqsa in ginad dimniyaqta ham. Teq mataw in gibin iluwad ginan tisa haqgo in ginad diq bilaqaqta ham.⁸Ta teq negmo mataw giwasihsa in ne ginan tisa hi bilaqiy ham. Haiqgam ham. Mat amulikmoqmo in ne gigo tisa-ta ham. Sa ne bunmo maqbabmo osay ham. ⁹Ad ogib kab ne mat araq anan kaman nazaq ne hi bilaqiymo ham. Mat Heven-ib osaqta naqmo ham. ¹⁰Ad ne mataw giwasihsa in ne ginan maror hi bilaqiymo ham. Ne gigo maror amulikmo osayta ham, mat anan Krais haqayta naqmo ham.¹¹Ne gilikmanib mat ayah diqta na in ne gigo kabibiy matmo iyeq osan ham. ¹²Mat aw nog in gimo gihol abin wazan eraqaqta na in gibin tuwoqdaq ham. Ad mat aw nog in gihol abin wazan woqaqta na in gibin tiqeraqdaq ham.Yesus in mataw Moses ago ginun hurit kemiyta na giyogniz Farisi nenaq ginad ¹³Haqad Yesus bilam, ne mataw Moses ago gunun hurit kemiyta na giyogniz Farisi nenaq ham ne timeqniyim osayta ham. Ne ginad emay ye? ham. Ne mataw gimileq meqinta ham. On mataw God ago maror aduganib gwahtiqnan tonsa ne gidanin qwayayta ham. Negmo a hi gwahtiqayta ham. Ad on mataw God ago maror aduganib lo gwahtiqsamo ne giwasihayta ham. ¹⁴Ne mataw moses ago gunun hurit kemiyta na giyogniz Farisi nenaq ham ne timeqniyim osayta ham. Ne ginad emay ye? ham. Ne mataw gimileq meqinta ham. Ne on waburta kat negad gigo bit samanmo waqayta ham. Ad ne mataw gimeb God inaq gamuk sisaqmo bilaqim a lehayta ham, mataw gibiyad ginan dimun diqta haq daqay haqad ham. God hazizir ayahta emdaqta nab ne on mataw bunmo giquriyameq faq ayah diqmo tuwaq daqayta ham.¹⁵Ne mataw Moses ago gunun hurit kemiyta na giyogniz Farisi nenaq ham ne timeqniyim osayta ham. Ne ginad emay ye? ham. Ne mataw gimileq meqinta ham. Ne mat amulikmo emid ne gigo maror ahaqenib iyeq muzingo haqad ne giholtuw diq bulayta ham. Ne gihol anadin a hi emad ne kamis urotim lehim teq ne ogib dan pesanmo diq lehayta ham. Lehim ne mat na kat ugan in ne gigo maror ahaqenib iyim ne faqab leh daqayta nazaq nog in tiqiyaqmo ham. Teq ne mat na isihunan in ne giquriyamim daq meqinta kabemmo diq emaqta ham.¹⁶Ne timeqniyim osayta ham. Ne ginad emay ye? ham. Ne gime haiqta ham. Ezaq teq ne mataw dan giqisihun daqay? ham. Ne kazaq bilaqayta ham. Mat Tempel abinib an adugan wazaqta na in nagah hel diq a haiq haqayta ham. Ari mat Tempel-ib gol usaqta naqmo abinib an adugan wazayta na in naga hel diqta haqayta ham. Mat gol na abinib gamuk awaz meqin bilamta nazaqmo diq in tiqemdaq haqayta ham. ¹⁷Na mataw agadanta gime haiqta ham. Nagah edo diq in God ameb ayah diqta? ham. Ne ginad emiy ham. Gol na amomo in abin haiqta ham. Gol na Tempel-ibmo usad iyan in abin inaqta ham. Nazaq iyan Tempel-mo in nagah ayah diqta ham.¹⁸Ad ne kazaq bilaqaymo ham. Mat Tempel-ib tamaz emgo abanan usaqta na abinib an adugan wazayta na in nagah hel diq a haiq haqayta ham. Ari mat in nagah tamaz emgo abanab usaqta naqmo abinib an adugan wazayta na in nagah hel diqta haqayta ham. Mat tamaz na abinib gamuk awaz meqinta bilamta nazaqmo diq in tiqemdaq haqayta ham. ¹⁹Ne gime haiqta ham. Nagah edo diq in God ameb ayah diqta? ham. Ne ginad emiy ham. Nagah tamaz emgo abanab usaqta na in abin haiqta ham. Nagah na in God ago tamaz em abanab usad iyan in abin inaqta ham. Nazaq iyan God ago tamaz em abanan naqmo in nagah ayah diqta ham.²⁰ Nazaq iyan ne ginad em haseq teq gamuk bilaqiy ham. Mat tamaz em abanab na hel diqtaqmo haqaqta na in ban na teq nagah ban amalib usaqta na inaqmo gibinib gamuk bilaqta ham. ²¹Ad mat Tempel abinib an adugan wazim hel diqtaqmo haqaqta na in Tempel teq bit na anameren inaqmo gibinib gamuk bilaqaqta ham. ²²Ad mat Heven abinib hel diqtaqmo haqaqta na in God ago ban tawonta na teq ban na anamren inaqmo gibinib gamuk bilaqaqta ham.²³Ne mataw Moses ago gunun hurit kamiyta na giyogniz Farisi nenaq ham ne timeqniyim osayta ham. Ne ginad emay ye? ham. Ne gimileq meqinta ham. Kabiyab kwasin amikmikta ginan mint teq dil teq kumin haqayta na ne giwaqim gihuseran humab 10 nazaq iyan ne humab amulikmo God ugayta ham. Ta teq God ago maror aduganib daq aseseqta na ne tuhulos bugtiy ham. Daq titnonta amalib mataw gilum kemayta na teq mataw ginad negiyta na teq God anan helmo haqayta na ago ne gidek zizalan na ta a hi emayta ham. Ne daq aseseqta nawa na gidek a hi zizalsa ne tiqem nagiyta ham. Emad ne daq amikamikta nagan tiqem nagiymo ham. ²⁴Na mataw gime haiqta ne on mataw dan tigiqisihun daqay ye? ham. Ne daq amikamik didaqta ago bilaqad teq ne God ago daq aseseqta emgo ginad a hi emayta ham. Ne didaq neqsa taqorab hinam amik diqta woqan ne ahol waqad waqim hunegayta ham. Ta teq karuw ayahta anan kanel haqayta anan kamel haqayta na ne gigo taqorab woqan ne ahol a hi waqad taqor inaqmo tilonan gimuganib wolehaqta ham.²⁵Na mataw Moses ago gunun hurit kemiyta na giyogniz Farisi nenaq ham ne timeqniyim ossayta ham. Ne ginad emay ya? ham. Ne mataw gimileq meqinta ham. Ne gog teq deg asanmo suholayta ham. Teq aduganib nagah rin tongo adan teq megmo gihol anadin emgo adan ame gwalim usaqta ham. ²⁶Ne Farisi ham, ne gine haiqta ham. Itureqmo ne gog adugan suholiy ham. Adugan suholid teq gog asan anumlan hiqiydaqmo ham.²⁷Na mataw Moses ago gunun hurit kemiyta na giyogniz Farisi nanaq ham ne timeqniyim osayta ham. Ne ginad emay ye? ham. Ne gimileq meqinta ham. Ne bilaqne hodhod asan bolaw tonan hus diq iyaqta nazaq nog ham. Balaw tonan hodhod ahol awaqan dimun diqta teq aduganib mataw tunoqiyta giditin teq nagah lilihta kabemmo usaqta ham. ²⁸Ne nazaqmo diq osayta ham. Mataw ne gibiyad ginad emay, mataw ko in God ago mataw dimdimudnta haqay ham. Ta teq mataw kat neg ago adan teq God ago maror othas ago adan in ne giduganib ame gwalim usaqta ham.²⁹Ne mataw Moses ago gunun hurit kemtyta na giyogniz Farisi nenaq ham ne timeqniyim osayta ham. Ne ginad emay ye? ham. Ne gimileq meqinta ham. Ne God ago nantut gimen hodhod abitan dimdimunta emayta ham. Ad ne mataw titnonta moqiyta ago hodhod balaw tonayta ham. ³⁰Ne bilaqay, i gisesan gigo kamub osta iyeq i gisesan God ago nantut ginolsa i gilumsiheq a hi ginol em nagta haqayta ham. ³¹Gamuk nabmo ne gihol ulal tonim bilaqayta ham. Helmo ne mataw God ago nantut ginol eman moqayta na ginaynaynizta ham.³²Nazaq iyan ne gisesan gisen muzineq na nazaqmo God ago nantut bunmo ginol emiymo ham. ³³Ne nagah ahulinaqta meqinta ham. Ne ured amidgontniz ham. God teq ne ginan bilaqad ne faqab tileh daqayta ham. Ezaq teq ne tuk daqay? ham.³⁴Nazaq iyan ne huritiy ham. Ya teq mataw God ago nantut bilaq daqayta asor teq mataw ginad awaz meqinta asor teq mataw suleq neg daqayta asor giqemin in ne gigo hib tilah daqay ham. Lehsa ne asor ginol emid moqsa asor ne ayib dom wolid moq moqsa daqay ham. Ad asor ne bit humab wolaytab gusib ginol titay daqaqy ham. Teq asor ne gimuzsa in le uliq araqab ossa nab ne gimuzab lehid in oseq eraqeq uliq ta araqab leh daqay ham. ³⁵Nazaq iyid teq og kab ne gisesan mataw dindimunta ginoil eman ginedan womta na ago afaqan ne gigo hib tuqusdaq ham. Mebmebmo in mat titnonta anan Abel haqayta na wol eman moqan in anadan wom ham. An abeb diq in Tempel teq tamaz em abanan asan ban turaqta na gilikmanib in Birekaya atatin Sekaraya na wol eman moqan in anedan wommo ham. Ne gisesan Abel akamnib mataw dimdimunta ginol emim bo bo Sekaraya ago akamnib tiqiy ham. ³⁶An ya helmo ne gibilenaiq ham. God in mataw dimdimunta ginedan womta na amenin bunmo on mataw muran og kab osayta na gigo hib tiqemdaq ham.Yesus uliq Jerusalema nan anad meqniy ³⁷Haqad Yesus bilam, o Jerusalem ham. Ningo mataw God ago nantut ginol emayta ham. Ad God in ago gamuk kabibiy mataw negim giqeman ningo hib lehayta na gimalib in gig hunegayta ham. Kam kabemmo ya ningo on mataw gituwal emnan inad bikamta ham. Bilaqne kurek anenqab in amidgotniz gayik ahaqenib gituwal emim giqisihqta nazaq ham. Ta teq ne hulosiy ham. ³⁸Nazaq iyan ne huritiy ham. God ne gigo uliq hulosan im ne gibenab useq teq timeqniydaq ham. ³⁹Ya ne gibilenbaiq ham. Ne ya a ta hi ibiy daqay ham. Ari ne ginad dimniysa bilaq daqay, mat ka Iyahta abanib bolan i ginad bilaq gigaynaq haq daqayta kam nab teq ne a ta ibiy daqay ham.

Chapter 24Yesus bilam, Tempel teq meqniydaq ham

¹Ari Yesus Tempel hulopsim lehsa in ago disaipel Tempel abitan aseseqta nagan Yesus isihunnan haqad dgreab tuboliy. ²Bolim isihunsa teq Yesus in gigo gamuk amenin emim gibilan, ne bit ko bunmo ahol waqay ye? ham. Gig ko bunmo teq wolzizilaiyeq gihunegid tuwoq bug daqy ham. Ya helmo bilaqaqaiq ham. Gig an amalib usayta ko teq nuruwoqeq tiqmo bug daqayta ham.Yesus bilam, afaqan kabemmo teq gwahtiqdaq ham³Ari Yesus garah anan Oliv haqaytab ossa ago disaipel gimomo in ago hib bolm bilaqiy, ni i gibilen haqiy. Kam gineh teq nagah in anan bilamta na tugwahtiqdaq? haqiy. Naga daqin daq ameb gwahtiqsa i ahol waqad ginad emam, ni muleqeq tubolnanhaqam? haqiy. Adi ginad emam, og ka hiqiydaqta akaman tugwahtiqaqhaqamdaqiy. ⁴Haqan Yesus amenin emim bilam, ne gihol waziy ham. Luweq mat araq ne kat nagdaq ham. ⁵Mataw kabemmo teq boleq ya inan biyad bilaq daqay, yaqmo Krais haq daqay ham. Haqad in on mataw kabemmo kat nag daqiy ham.⁶Sa mataw bab emsa na gihulan huritad teq ta mataw pesanta bab emsa ne gibin hurit daqaymo ham. Huritad ni ginad huresamo emad hi rabiy ham. Daq nagan nazaq tuiwahtiqdaqta ham. Ta teq kam abebtanta na teqmo ham. ⁷Mataw en araq eraqeq mataw saw araqabtq nenaq an wol daqayta ham. Sa King ago dauh nenaq eraqeq King ta araq ago dauhta nenaq anwol daqaymo ham. Uliq saw amo amo zarow ayahta gwahtiqsa og ahol woldaqta ham. ⁸Daq nagan bunmo bilaqne aw agemab amun tubaysa liyinaq nazaq iydaq ham.⁹Kam nab ta mataw ne giwazaq santitiy neggo haqad bab gibenab giqem daqiy ham. Ad in ne ginol emid moq daqay ham. Ya ihol abin ne giholib usaqta na ago on mataw en bunmo gigem meeqinta neg daqayta ham. ¹⁰Kam nab teq on mataw kabemmo in gigo ginad helmota na hulos daqay ham. Hulosad in an anan gigem meqinta daqay ham. Ad in gimaqbaban giwaqeq bab gibenab giqem daqay ham. ¹¹Sa nantut katiyta kabemmo eraqeq on mataw kabemmop gikat neg daqay haM.¹²Mataw kabemmo gunun dimdimunta itiyonad daq meqintabmo os daqay ham. Daq meqinta kuluwmo gwahtiqad ban waq bugsa mataw kabemmo an anan ginad bilaqaqta na adan hulos daqayham. ¹³Ari mat aw nog in zaway diq iyeq ossa le in gigo kam abebtanta gwahtiqdaqta nab God in gilumsiheq ta giwaqdaq ham. ¹⁴Mataw God ago maror agamukan dimunta ka og saw gunmo a leheq on mataw gibilen daqay ham. Gibilenadin bilaq daqay, God ne gimen gamuk kazaq bilamta haq daqay ham. Haqad in on mataw og saw bunmo God ago gamuk gibilen bugid nab teq kam abebtanib na tugwahtiqdaq ham.Yesus bilam, Jerusalem teqmeqniydaq ham¹⁵Teq nagah meqin dqta uliq saw meqin tonaqta na in Tempeladuganib tursa na ahol tuwaq daqay ham. Kwaziqmo God ago nantut Daniel anan bilamta nazaq ham. (Mat gamuk ka ahol waqad gikaqaqta na in anad em hasad gilaq sireqan.) ¹⁶Kam nab on mataw saw Judiya-ib os daqayta na in tukeq garah ban gwalehiy ham. ¹⁷Ad mat bitaduqunib ban osnanbtab osdaqta na in ogib hitiqeq tukeq lehanmo ham. Lehad in ago es nagah bit aduganib usaqta na anadin emad hi giwaqan ham. ¹⁸Teq mat kabiyab luwdaqta na in ago aholsihen waqnan uliqab muleqeq ta hi lehanmo ham.¹⁹Kam nab on gigem iyayta na teq on amun muturta sus ugayta na in tineqniy daqay ham. ²⁰Nazaq iyan na God susumun ugid ne tuk daqayta akaman na in urom akamnib teq ne gigo lotu akamnib hi gwahtiqanham. ²¹Kam nab mataw afaqan ayah diqta tisor daqay ham. Kwaziqmo God og saw bunmo giqemim bo muranmo afaqan araq nazaqta a hi gwahtimta ham. Teq abeb afaqan araq nazaqta a ta hi gwahtiqdaqmo ham. ²²Ari God kam meqiuntana siqim diq a hi emid on mataw bun mo hihiqiy bug nagiy ham. Teq God inm ago on mataw ingilumim aholyon gwamta na ginadin emad in kam na emid siqim tiqiydaqta ham.²³Kam nab mat arfaq ne gibileneq bilaqdaq, ''ahol waqiy, Krais kawa osaq'' ''Krais kowa osaq'' haqsa ne in aqez nq hikidik huritiy ham. ²⁴Na ezaqgo Krais kitiyta teq nantut katiyta kab emmo tugawahtiq daqay ham. Gwahtiqeqin daq azawayin inaq aseseqta diqemad in kabiy lul araq diqta amo amo giqem daqay ham. In nazaq emad teq in God ago on mataw -in gilumim aholyon gwamta na gihureqnan daq ton daqay ham. ²⁵Ne ginad em hasiy ham. Dag nagan a hi gwahtiqsa kawa ya ne tigibilenaiq ham.²⁶Nazaq iyan abeb in ne gibileneq bilaq daqay, ahol waqiy, Krais saw amatawan haiqta nab osaq haqsa ne nazaq ban hi lehiy ham. Ad in gibileneq bilaq daqay, ahol waqiy, Krais bit ka aduganib osaq haqsa ne giqez hi huritiymo ham. ²⁷Kaitab mewlig hikliyanim anuwan zeq gwalaqta ban oyim le zeq wolehaqta banmo iyaqta ham. Teq Mat Atatin amleqeq ta bildaqta nab in nazaqmo daq tiqiytdaqta ham. ²⁸In boldaqta nab in mataw gime titoneq a hi boldaq ham. Ne gamuk araq mataw bolaqad luwayta ka anadin emiy ham. In bilaqiy, karuw tumomta asan lilihim usaqta nabmo tirgaw bolim humab woliy haqiyta ham.Mat Atatin teq ta bolldaqvs29 Ari kam nab afaqan ayahta na tihiqyidmo, Zeq ame romriq iysa kalam a ta oydaq ham. Sa kaitab ulig milheseq ogib tuwoq daqay ham. Woqsa nagah aseseqta zawayta ulilib usayta nagan in gihol tuwol dayaymo ham.vs30 Kam nab teq Mat Atatin ta boldaqta atowun kaitib tugwahtiqdaq ham. Gwahtiqid teq on mataw en bunmo ahol waqad in gaq wazad bilaq daqay, Mat na i giyon hazirzir emnan bolaq haq daqay ham. Haqad in gaq wazad osad Mat Atatin kaitib onqas amalib oseq ago zaway teq ahol anuwan ayahta inaq bolsa in ahol tuwaq daqad ham. v31 Ahol waqsa taur atoranmo gayonsa Mat Atatin in ago angelo giqemid in og saw bunmo lehad inmo ago on mataw in gilumim aholyon giwaqan osayta na giwaqeq giwaqeq a lehad teq in tigiwaq bug daqay ham.Ay fik kam ulum kemaqtavs32 Haqad Yesus bilam, Ay fik ago hib teq ne ginad tiqem has daqay ham. Ay na aben hur tonad atitoqin muturta gwahtiqsa ne ahol waqad ginad emay, Zeq akaman tiqiynan tonaq haqayta ham. vs33 Nazaqmo teq abeb nagah ya anan bilayta ka bunmo tugwahtiqsa ne ahol waqad ginad kazaq emiy ham. Nagah Yesus anan bilamta na bolim sinsin tiqiy haqiy ham, bilaqne mat dan ezab turad bit aduganib gwahtiqnan tonaq nazaq haqiy ham.vs34 Ya helmo ne gibilenaiq ham. On mataw muran kam kab osayta ka a hi moq bugsa daq nagan bunmo tugwahtiqdaq ham. vs35 Kait og inaq teq tihiqiydaqta ham. Ari yaqgo gamuk ka a hi hiqiydaq ham.Mat araq diq Yesus ta boldaqta na akaman a hi huritvs36 Ari teq Mat Atatin kam gineh diq ta boldaqta na teq in zeq adulan ganimtab bo gwahtiqdaqta na mat araq a hi hurit ham. Angelo Heven-ib osayta na teq God Atatin inaqmo in kam na a huritiymo ham. God amomo kam na ago tuhuritta ham.vs37 Nowa akamanib mataw daq em yaqayta nazaqmo Mat Atatin ta boldaqta na akamnib in em daqaytamo ham. vs38 Uq ayahta na a hi gwahtiqsamo on mataw didaq neqad yuw uluwaq an waqad ossa le Nowa muy aduganib tugwahtim ham. vs39 In gginad a hi emad ossamo uq ayahta na hitiqim on mataw na bunmo gisorim gidaq lehim tigineq bug ham. An Mat Atatin ta boldaqta na akaman in nazaqmo diq iydaq ham.vs40 Kam nab mataw giger leheq kabiyab luw daqay ham.Luwsa in araq waqad araq in hulosid nab tiluwdaq ham. vs 41 Teq on giger mel emayta ago banib wit anagin wolworad os daqay ham. Osaq in araq waqad araq in hulosid nab tuqosdaq ham vs 42 Nazaq iyan ne gihol asawan woltaiyad osiy ham. Ne gigo Iyahta kam gineh boldaqta na ago ne a hi huritiyta ham.⁴³Ne gamuk ka huriteq teq ginad em hasiy ham. Bit anamren in mat rin tonaqta, nagah kamnib boldaqta na ago huriteq teq in ago bit wamuzeq saw waqad osaq mat rin tonaqta na bo bit wolzilayeq a hi gwahtiqdaq ham. vs 44 Nazaq iyan ne gihol asawan woltayad osiy ham. Ne bilaq daqay, Mat Atatin a hi boldaq haq daqayta nabmo diq in bo tugwahtiqdaq ham.Kabibiy mat dimunta teq kabibiy mat meqinta gigo gamuk awawunvs 45 Ari naga matin in kabibiy mat dimunta nog ham? Kabibiy mat dimunta in anad em hasad ago ayahta aqez muzinaqta ham. Aez muzinad in ability mataw bunmo giwamuzad didiy neq akamnib in didaq negaqta ham. vs46 Abeb ago ayahta na boleq in kwaziqmo bilamta nazaqmo ago kabibiy mat na emsa in ahol waqsa in in ago kabibiy mat na tidimniyeq osdaq ham. Ya helmo ne gibilenaiq ham. Mat ayahta na in ago kabibiy mat dimunta na emid in ago nagah bunmo tigiwamuzdaq ham.vs48 Ari kabibiy mat meqinta na in ahol buloneq bilaqdaq, Yaqgo ayahta lehim sisaqmo tiluwaq haqdaq ham. vs49 Haqad in ayoniz nenaq araqibmo kabiy emayta na haresmo tiginoldaq ham. Ad in mataw yuw atoranta tuquluw daqay ham. vs50 In nazaq emad ossamo ago ayahta bolsa in a hi huritdaq ham. Ad in ahol asawan a hi wastitaydaq ham. vs51 Sa mat ayahta na boleq in kabibiy mat na wazeq woltitayeq teq in mataw gimileq meqinta na gigo sawab hunegid wo tilehdaq ham. Saw nab mataw ginad meqniysa gaqad gite guruwad osayta ham.

Chapter 25On barasta gigo gamuk awowunvs1 Kam abebtanta nab God ago maror in bilaqne mat araq aw waqan tonsa on barasta 10 nazaq adanin lehiyta nazaq no iydaq ham. Mat aw waqdaqta na in ago bitab tubolad luw ham. Bolad luwsa in awe na ayogniz on barasta na gigo lam miderim adanin lehiy ham. In le danib ahol waqad teq inaqta bolnan haqad ham. On na gilikmanib abaynagin in ginad haiqta ham.Teq abaynagin in ginad inaqta ham.vs3 On ginad haiqta na in gigo lam waqim a bolad teq in wel lam-ub teneq ham mider daqayta na a hi waqiy ham. vs4 Ari on ginad inaqta na wel botol-ib tenim teq in lam waqim a boliy ham.vs5 Teq mat aw waqdaqta na hidmo a hi bol ham. Nazaq iyan on an bunmo gime rursa tuqusiy ham. Ussa tarom alihanib mat araq lileyim bilam, Mat aw waqdaqta na kowa tubolaq haqad in bilam ham. Ne eraqeq leheq ahol waqad waqeq inaq boliy haqad in bilam ham.vs7 Haqan on barasta na bunmo eraqim in gigo lam waqim timideriy ham. vs8 Sa on ginad haiqta na in on ginad inaqta na gibileniy, Ne wel asor igiy haqiy ham. I gigo lam wel hiqiyim miynan tonaq haqiy ham. vs9 Haqan on ginad inaqta na bilaqiy, Wel ka ayah diq a haiq haqiy ham. Luweq i wel ka asor negid i gigo lam timidaqmo haiq ham. Nazaq iyan negmo leheq mataw gigo wel inaq na gigo hib asor ne giholyon zayiy haqiy ham.

¹⁰Haqan on ginad haiqta na wel zaynan tilehsamo mat aw waqdaqta na tubol ham. Bolan on ginad inaqta na in mat na waqim inaq bit aduganib gwahti tilehiy ham. Lehim in gihol adanin otim mat aw waqaqta na inaq didaq neqad tuqosiy ham. v11 Ossa on ginad haiqta na wel zayim muleqim ta bolim in dan ezab turad teq in dan ez wol hamad bilaq yaqay, Iyahta, Iyahta, Iyahta haq yaqay ham. Ni i giyon dan hasid i gwahtiquq haq yaqay ham. vs12 Haqsa mat na in gigo gamuk amenin emim bilam, Ya helmo ne gibilenaiq haqad in bilam ham. Ya ne gigo a hi hurit haqad in bilam ham. vs13 Haqad Yesus bilam, Nazaq iyan ne gihol asawan woltayad osiy ham. Kam gineh teq zeq adulan ganimtab ya ta boldaiqta na ne a hi hurit ham.Kabibiy mataw mani waiytgigi gamuk awawunvs14 Ari Yesus gamuk awawun ta araq gibilenimbilam, Kam abebtanta nab God ago maror in bilaqne mat ayahta araq saw pesantab lehnan haqad ago kabibiy mataw gibenab kabiy amta nazaq nog iydaq ham. Mat na in ago kabibiy mataw gibilenan bolan in ago nagah bunmo gibenab am ham. vs15 Emad in ago kabibiy mataw gilum kemim kabiy negad in kabibiy mat araq ago zaway teq anad ayah diqta na 5,000 kina nazaq ug ham. Teq araq ago zaway teq anad ayah nogta na in 2,000 kina nazaq ug ham Ugad araq ago zaway teq anad amik nogta na in 1.000 kina nazaq ug ham. In mani na negim gihulosadmo tilah ham. vs 16 Lehsa mat 5,ooo kina wamta na hidmo mani na amalib kabiy emim in 5,ooo kina araqmo a ta wam hamvs17 Sa mat 2,000 kina wamta na nazaqmo mani na amalib kabiy emim in 2,000 kina araqmo a ta wam ham. vs18 Ta teq mat 1,000 kina wamta na lehim ogib yay tayim in ago ayahta mani ugta na tuqulilam ham.¹⁹An mat ayah na lehim sisaqmo osim teq in muleqim ta bol ham. Bolim in ago kabibiy mataw mani nagta na ago agamukan wastitaynan haqad in gimen nan eman in agerab tuboliy ham. ²⁰Bolim mat 5,000 kina wamta na in ago ayahta na bulonim bilam, Mat ayah ham ni 5,000 kina yagta na kawa ahol waq haqad in bilaq ham. Ya amalib emim amenin 5,000 kina-mo a tawam haqad in bilam ham. ²¹Haqan ago ayahta bulon, Esey ham. Ni ya inad usta na em bugim ni kabibiy mat dimun diq haqad in bilam ham. Ni nagah asitmo anonon diqmo tuwamuzan ya nagah kabemmo nigid ni tuwamuzdaq haqad in bulon ham.²²An mat 2,000 kina wamta na in bolmo ham. Bolim in bilam, Mat ayah ham ni 2,000 kina yagta na kawa ahol waq haqad in bilam ham. Ya amalib kabiy emim 2,000 kina-mo a ta way haqad in bilam ham. ²³Haqad in ago ayahta bulon, Esey ham. Ni ya inad usta na em bugim ni kabibiy mat dimun diq haqad in bilam ham. Ni nagah asitmo na anonon diqmo tuwamuzan ya nagah kabemmo nigid ni tuwamuzdaq haqad in bilam ham. Ni bolid ya ninaq gimniysa osuq haqad in bilam ham.²⁴Ari mat 1,000 kina wamta na tubolmo. Bolim in bilam, Mat ayah ham ya ningo tuhurit haqad in bilam ham. Ni mat afaqanta kamolmolta a hi emaqta haqad in bilam ham. Didaq ni a hi layta na anon ni niholyon waqaqta haqad in bilam ham. Ad mat araq ago kabiyab wit anaginb hunagta nab ni niholyon wit na anon tuwal emaqta haqad in bilam ham. ²⁵Nazaq iyan ya rabad ningo 1,000 kina ka ulileman us haqad in bilam ham. Ningo mani na kawa haqad in bilam ham.²⁶Haqan in ago ayahta amenin emim bulon, Ni kabibiy mat meqin haqad in bilam ham. Ya inad usta na ni a hi am haqad in bilam ham. Ni nabag yaqgo tuhurit haqad in bilam ham. Didaq ya a hi leyta na anon ya iholyon waqaiqta haqad in bilam ham. Ad mat araq ago kabiyab wit anagin hunagta na ago wit anon ya iholyon tuwal emaiqta haqad in bilam ham. ²⁷Nagaqgo ni mataw mani abitnib osayta na gibenab yaqgo mani eman in akabiyan a hi emiy haqad in bilam? ham. Emid teq ya muleqeq boleq yaqgo gimeq na amenin mani ayahmo inaqmo waqnagta haqad in bilam ham.²⁸Haqad in bilam, Ne mat na abenab 1,000 kina in wazaqta na waqeq mat ago 10,000 kina inaqta na ugiy haqad in bilam ham. ²⁹na ya on mataw gigo nagah inaqta na bunmo nagah asor a ta negdaiq haqad in bilam ham. Teq ya mataw ginaghan haiqta na asitmo in wazayta na walem bugdaiq haqad in bilam ham. ³⁰Ad ne kabibiy mat meqinta na muzid in asanib saw aromriq inaqtab lehan haqad in bilam ham. Saw nab mataw ginad meqniysa gaqad gite guruwad os daqayta haqad in bilam ham.Mat Atatin teq on mataw bunmo giluwiydaq ³¹Ari Yesus bilam, Abeb teq Mat Atatin king ayahta iyeq ago balaw anuwan oysa in angelo nenaq tuboldaq ham. Boleq in ago ban tawontab tuqos woqdaq ham. ³²Os woqeq ossa teq on mataw en bunmo boleq in anognib tuwol daqay ham. Humab woleq tursa in gihuserid dauh giger tiqiy daqay ham. Bilaqne mat sipsip teq meqmeq gihuseran sipsip kozaq bolsa meqmeq kozaq lehayta nazaq nog iy daqay ham. ³³In ago sipsip aben aqabun ban giqemid teq meqmeq in aben anasaran ban giqemdaq ham.³⁴Teq king na in on mataw abenm aqabun ban turayta na gibileneq bilaqdaq, On mataw haqdaq ya imam anad dimun diqta tinegdaq haqad ham. Ne boleq ya imam ago maror aduganib gwahtiqeq ban dimdimunta waqeq ago nagah giwamuzeq osiy haqdaq ham. Kwaziqmo ya imam og eman a hi gwahtiqsamo in ne gimen ban dimdimunta na tigiwastitayan usaq haqdaq ham. Ya imam nazaq ne tigidimun tonan haqdaq ham. ³⁵Na ezaqgo kwaziqmo ya igemnan moqad ossa ne ya didaq yagiy haqdaq ham. Ya yuwnan moqsa ne yuw yagan ya uluw haqdaq ham. Ya mat begbegta iyim bolan ne ya iwaqim ilowan toniy haqdaq ham. ³⁶Ya ibe aholmo luwsa ne tubusan yagiy haqdaq ham. Ya moqad ussa ne ya iwamuzad osiy haqdaq ham. Ya iqirquran ossa ne bolim ya ibiyiy haqdaq ham.³⁷Haqid teq on mataw dimdimunta na in gamauk amenin emeq bilaq daqay, Iyahta haq daqay kam gineh ni nigemnan moqad ossa i nibiyad didaq nig? haq daqay ham. Teq kam gineh ni yuwnan moqsa i yuw nigan ni uluw? haq daqay ham. ³⁸Kam gineh ni mat begbegta iyim bolsa i ni niwaqim nilowan ton? haq daqay ham. Teq kam gineh ni nibe aholmo luwsa i tubusan nig? haq daqay ham. ³⁹Kam gineh ni moqad ussa teq ni niqirquran ossa i bolim ni nibiy? haq daqay ham. ⁴⁰Haqid teq king na amenin emeq bilaqdaqay, ya helmo gibilenaiq haqdaq ham. Nagah bunmo ne ya isenlul araq abin haiqta ago hib emad na ne yaqgo hib emiymo hadaq ham.⁴¹Haqid in on mataw anasaran ban turayta na kazaq gibilendaq ham. On mataw haqdaq ya imam ne kusuluw tinag haqdaq ham. Ne tukeq dan kko muzeq faq oyad a hi miyaqta kob lehiy haqdaq ham. Faq na kwaziqmo Satan ago angelo nenaq tiqeman usaqta haqdaq ham. ⁴²Na ezaqgo kwaziqmo ya igemnan moqad ossa ne didaq a hi yagiy haqdaq ham. ⁴³Ya yuw nan moqsa ne yuw a hi yagiy haqdaq ham. Ya mat begbegta yiyim bolan ne ya iwaqim ilowan a hi toniy haqdaq ham. Ya ibe aholmo luwsa ne tubusan a hi yagiy haqdaq ham. Ya moqad ussa teq ya iqirquran ossa bolim ya a hi ibiyiy haqdaq ham.⁴⁴Haqid teq mataw na in ago gamuk amenin emeq bilaq daqay, Iyahta haq daqay kam gineh ni nigemnan teq ni yuwnan moqsa teq ni begbeg iyim bolsa teq ni nibe aholmo luwsa teq ni moqad ossa teq ni niqirquran ossa i ni a hi nilumsih? haq daqay ham. ⁴⁵Haqid teq in on mataw na gigo gamuk amenin emeq bilaqdaq, ya helmo ne gibilenaiq haqdaq ham. Ne ya isenlul ka gigo araq abin haiqta ago hib nagah na a hi emim na ne yaqgo hib a hi emiymo haqdaq ham. ⁴⁶nazaq iyid on mataw na leheq santitiy waqad tuqos daqay ham. Sa on mataw dimdimunta in God ago maror aduganib gwatiqeq ginad dimniysa kuluwa-kuluwmo tuqos daqay ham.

Chapter 26

¹Yesus gamuk na bilaq bugan tihiqiyan in ago disaipel gibilan, kam giger le tihiqiyid teq in gigo lotu akaman ayahta anan pasova haqay na tugwahtiqdaq ham. ²Na ne huritiy ham. Kam na gwahtiqid teq in mat Atatin bab gibenab emid in ayib dom tuwol daqay ham.³Ari kam nab mataw tamaz emayta gigo aseseqta na giyogniz Juda gigo mataw marorta na nenaq in tamaz mat danmebta anan Kayafas haqayta na ago bitab humab tuwoliy. ⁴Humab wolim in on mataw gime titoneq Yesus wazeq wol emid moqdaqta na agamukan tibilaq yaqay. ⁵Admo in bilaqiy, i Pasova akamnib Yesus ulalabmo a hi wazam haqiy. Luweq on mataw biyahta na gigem meqniysa bab araq ayahta wazid eraqdaq haqiy.Aw araq Yesus afaqinib masil ahuran dimunta wazbalan wom ⁶Ari Yesus uliq Betaniy-ib mat araq kwaziqmo aholib moq lepra usim tihiqiyta anan Saimon haqayta na ago bitab os. ⁷Ossa aw araq Yesus ago hib tubul. In kagoh araq amikta gig anan alabosta haqay na sisoqim emiyta nab in masil ahuran dimunta anawun ayahmota tenim teq in wazim a bol. A bolim Yesus banab ossa in masil na Yesus afaqinib wazbalan tuwom. ⁸Anmo Yesus ago disaipel daq na ahol waqim in gigem meqniysa bilaqiy, Nagaqgo in masil dimunta ko abu ulumaq? haqiy. ⁹Masil ko i mat araq inaq zayeq mani ayahmo waq nagta haqiy. Waqeq i mataw ginaghan haiqmo osayta na neg nagta haqiy.¹⁰Haqan Yesus in gigo gamuk na huritim gibilan, nagaqgo ne aw ka afaqan ugiy? ham. In ya ilowan tonim daq dimunta tiqam yag ham. ¹¹Tutimmo mataw ginaghan haiqta na ne nenaq osaqta ham. Ari ya nenaq tuteqmo a hi osdaiqta ham.¹²Aw ka iholib masil wazbalta ka in ya ihol wastitayeq hodhodab iqemgo haqad in amta ham. ¹³Ya helmo ne gibilenaiq ham. Mataw edobya leheq ya iwagamun dimunta bilaqad in aw ka daq amta ka awagamun tibilaq daqaymo ham. Bilaqsa mataw huritad teq in aw ka anadin tiqem daqay ham.Judas in Yesus waqeq Juda gigo mataw marorta gibenab emgo bilam ¹⁴Ari kam nab disaipel 12 na gigo araq anan Judas uliq Kariyot-ib haqayta na in mataw tamaz emayta gigo aseseqta gigo hib tilah. ¹⁵Lehim in gibilan, Ya Yesus ne gibenab emid teq ne naga diq yag daqay? ham. Haqan mataw na Yesus ayon banzaw emim in mani silva 30 nazaq Judas tuqugiy. ¹⁶Ugan nab Judas in Yesus waqeq mataw na gibenab emdaqta adanteqin araq dimunta tinagunyaq.Yesus ago disaipel nenaq Pasova abebtanta neqiy ¹⁷Ari bret yis haiqmo neqayta na akaman tugwahtim. Gwahtiqan Yesus ago hib bolim tisusumun ugiy, Ni ninad i bit edob leheq ninmen nagah wastitayid teq ni Pasova adidaqan neqdaq? haqiy. ¹⁸Haqan in gibilan, Ne le uliq kob gwahtiqeq mat araq ahol waqad teq ne kazaq buloniy ham. Iyahta bilam, Yaqgo kam na bolim sinsin tiqiy haqiy ham. Yaqgo disaipel nenaq ningo bitab Passova adidaqan neqnan haqad ne buloniy ham. ¹⁹Haqan Yesus gibilanta nazaqmo in lehim Pasova adidaqan neqgo abanan tuwastitayiy.²⁰Ari imisor diq tiqiyan Yesus in ago disipel 12 na nenaq didaq neqnan banab tuqos waqiy. ²¹Os woqim osad in didaq neqadmo Yesus gibilenim bilam, ya helmo ne gibilenaiq ham. Ne gilikmanib teq mat araq ya iwaqeq bab gibenb iqemdaq ham. ²²Haqan disaipel gihol afaqan diq iysa in amulik-mulikmo Yesus susumun ugad bilaq yaqay, Iyahta yaqmo ya? haq yaqay.²³Haqsa Yesus amenin emim gibilan, mat ya inaq degib aben eman womta naqmo teq ya waqeq bab giben iqemdaqta ham. ²⁴God ago mar mat Atatin bilamta nazaqmo diq dan muzeq tilehdaqta ham.Teq mat in bab gibenab emdaqta na timeqniy hasdaq ham. Mat na anen a hi emnagta in am ham. ²⁵Haqan Judas mat Yesus mat waqeq bab gibenab emdaqta bilam, Iyahta yaqmo ye? ham. Haqan Yesus bulon, ninmo nawa tibilam ham.²⁶Ari in didaq neqad osad Yesus bret asor waqim God esey ugim in orqayim ago disaipel negad bilam, ne bret ka waq neqiy ham. Ka ya inon ham.²⁷Haqad in wain agogin inaq waqim God esey ugim teq in negad gibilam, ne bunmo ka uluwiy ham. ²⁸Ka ya inedan God ago maror muturta na zaway ugdaq ham. Ya ned ka on mataw kabemo gigo daq meqinta giwalemgo wazbaldaiqta ham. ²⁹Ya ne gibilenaiq ham. Ya wain ayun ka ta hi uluwdaiq ham. Abeb ya nenaq ya imam ago maror muturta aduganib osad teq ya wain ayun a ta uluwdaiq ham.³⁰Admo in bunmo lotu ago bar araq wazim hulosadmo in uliq hulosim garah Oliv-ub tilehiy. ³¹Ari Yesus in ago disaipel nenaq lehad in gibilan, tarom kab ya iholib afaqan araq meqin diq gwahtiqsa ne bunmo ya ibiyad ne ginad ya inan helmo haqayta na hulosad gileh tiyag daqay ham. Na ezaqgo God ago marib gamuk araq kazaq bilam ham. Ya mat sipsip giwamuzayta na wol emsa in ago sipsip haresmo tukwq tileh daqay haqad in bilam ham. ³²Ari ya hodhodab eraqeq teq ya ameb saw Galiliy-ib tilehdaiq ham.³³Haqan Pita gamuk na amenin emim bilam, mataw ka bunmo in ni afaqan waqsa nibiyad in ginad helta hulosad in gileh nigsa ya haiq ham. Ya ni ninan helmo haqaiqta na hulosad gileh a hi nigdaiq ham. ³⁴Haqan Yesus bulon, ya helmo nibilenaiq ham. Tarom kab kurek a hi gayonsamo ni nimeq ezeqmanmo gileh tiyagdaq ham. ³⁵Haqan Pita bilam, haiq ham. mataw ya ninaq ginol emnan bilaqsa ya gileh a hi nigdaiq ham. hikidik ham. Haqan disaipel bunmo nazaqmo bilaqiy.³⁶Ari Yesus ago disaipel nenaq og araq awaqan dimunta anan Getsemaniy haqaytab tilehiy. lehim in ago disaipel gibilan, ne kab osiysa ya ka leheq God inaq gamuk emnan ham. ³⁷Haqadmo in Pita teq Sebediy atatiniz giger na giwaqim nenaq tilah. Lehad in ahol afaqan iysa ahol meqin diq tiqiyaq. ³⁸Ad in gibilan, ya ihol afaqan diq iysa tumoqnan titonaiq ham. Ya nenaq kab saw waqad osuq ham.³⁹Haqad in gihulosim asitmo ta leh nog iyim in anobun ban woqim usad God buloneq bilaqyaq, ya imam haqyaq ya iholib afaqan ayahta ka aban emdaiqta adanteqin ussun teq ni ya iqishun haqyaq. Ari ni ninad nazaq a hi usid teq ni inad ka hi muz haqyaq. Naqmo ninad muz haqyaq. ⁴⁰Haqad in eraqim ago disaipel ezeqman na gigo hib muleqim ta lehim in ussa gibiy. Gibiyad in Pita bulon, ezaq? ham. Ne asitmo ya nenaq saw waqad a hi osay ye? ham. ⁴¹Ne saw waqad God inaq gamuk emad osiy ham. Gamuk emad daq ne gilum waqdaqta na giholib gwahtiqsa ne hi woqgo haqad buloniy ham. Helmo ne ya inad muznan ginad bilaqaqta teq ne gihol awaz meqin haiq ham.⁴²Haqad in ame gigerta lehim God inaq gamuk emim bilam, ya imam ham. Afaqan ka ya i ban a hi emid ari ni ninad usaq naqmo ya iholib gwahtiqan ham. ⁴³Haqad in muleqim ta lehim disaipel ezeqman na gime rursa in gibiy. ⁴⁴Gibiyad gihulosim ta lehim ame ezeqmanta in God inaq gamuk ta am. Teko in gamuk bilamta nazaqmo in a ta bilaq ton.⁴⁵Bilaqim tihiqiyan in disaipel gigo hib ta lehim gibilan, Ne ginamur emad us tutay ye? ham. Ahol waqiy ham. Muran in mat atatin waqeq mataw meqinta gibenab emaqta na akaman tiqiy ham. ⁴⁶Ne eraqiysa i lehuq ham. Ahol waqiy ham.Mat ya iwaqeq bab gibeneb iqemdaqta na bo tugwahtim ham.⁴⁷Ari Yesus nazaq gamuk bilaqad tursamo disaipel 12 na gigo araq anan Judas haqay na tubol. Bolsa mataw dauh biyahta baqir sebur waqim ad Judas inaq boliymo. Mataw tamaz emayta gigo aseseqta na teq Juda gigo mataw marorta na in bab mataw na giqeman boliyta. ⁴⁸Ari mat Yesus bab gibenab emdaqta na in naga daqin emid in Yesus ahol waqad waz daqaytaa nna ago in teko tigibilanta. In bilam, Ya leheq mat nog ya wazeq ilawundaiqta naqmo ne waziy ham.⁴⁹Nazaq iyan in hid naqmo Yesus ago hib loqimmo tibilam, Iyahta ham tarom dimun ham. Haqadmo in tiqilawun. ⁵⁰Ilawunan Yesus bulon, Kadoy ham ni nagah emnan bolta na hidmo em ham. Haqsamo mataw eraqim Yesus tuwaziy.⁵¹Wazsamo mataw Yesus inaq turiyta na gigo araq ago baqir hureq hasim wam. Waqim in tamaz mat danmebta ago kabibiy mat araq wolim adeksanmo qwatayan ogib tuwom. ⁵²Anmo Yesus bulon, Ningo baqir asanib ta sihen ham. Mataw baqirib an wolayta na baqiribmo tumoq daqayta ham. ⁵³Ni a hurit daqag ya ham. Ya imam susumun ugid in angelo kabemmo diq tiyagdaq ham. Angelo na ginulinqan in mataw bab emayta gidauhan 12 nazaq giquriyam daqayta ham. ⁵⁴Ta teq ya daq nazaq emeq ya God ago gamuk a hi wol net bugdaiq ham. Daq kagan bunmo ya iholib gwahtiqdaqta agamukan God ago marib mar tonan usaqta ham.⁵⁵Haqadmo in mataw biyahta na gibian, Ne baqir sebur wazim a boliyta ka ne mat rin tonaqta waznan boliy e? ham. Kam kabemmo ya on mataw suleq negad Tempel-ib opssa ne ya a hi iwaziy ham. ⁵⁶Teq daq ka bunmo agamukan God ago nantut mar tonan usaqta nazaqmo in ya iholib tugwahtiq bugdaq ham. In nazaq haqanmo disaipel bunmo Yesus hulosim titukiy.⁵⁷Ari mataw Yesus waziyta na in waqim ad tamaz mat danmebta Kayafas ago hib tilehiy. bit nab mataw Moses ago gunun hurit kemiyta na teq Juda gigo mataw marorta na in tekomo bo humab tuwolim osiyta. ⁵⁸Teq mataw Yesus wazim a lehsa Pita in Yesus muzim lehad teq in pesan nog lehyaq. In lehim tamaz mat danmebta na ago bit agelin aduganib le gwahtiqim in mataw Tempel-ib hurmey gan turayta na nenaq tuqos, in nagah teq gwahtiqdaqta na ahol waqgo haqad.⁵⁹Ari mataw tamaz emayta gigo aseseqta na teq Juda gigo kausel ayahta na amtawun bunmo in mat araq Yesus ago hib nan katiyta na bilaqid teq in wol emid moqgo na tinagun yaqay. ⁶⁰Sa mataw kabemo gwahtiqim Yesus amalib nan katiyta em yaqay. Ta teq mataw aseseqta na in gamuk araq amalib Yesus wol em daqayta na in a hirut yaqay. Sa abebdiq mataw giger tugwahtiqiy. ⁶¹Gwahtiqim in bilaqiy, Mat ka bilam, ya God ago Tempel wol inereq kam ezeqmanmo aduganib ya wazid a ta eraqdaq haqad in bilamta haqaiy.⁶²Haqan tamaz mat danmebta na eraqim turad in Yesus bulon, mataw ni ninan gamuk bilaqayta ka in ezaq diq? ham. Ni gamuk na araq amenin a hi emdaq e? ham. ⁶³Haqan teq haiq, Yesus aqezmo hiqiyim tur. Sa tamaz mat danmebta na bulon, God kayeqmo osaqta na ni hel diqtaqmo bilaq ham. Mat anan Krais haqayta na amatin ninmo ye? ham. ⁶⁴Haqan Yesus bulon, ninmo nawa tibilam ham. Ta teq ya ne gibilenaiq ham. Muran teq abeb mat Atatin in God Awaz Meqin Diqta aben aqabun ban ossa ne ahol tuwaq daqay ham. Ahol waqsa in kaytab onqas amlib oseq bolsa ne ahol tuwaq daqaymo ham.⁶⁵Yesus nazaq bilaqanmo tamaz mat danmebta na era inmo aholib tubusan bulsireqim bilam, mat God tibilawun ham. Mat araq in ayon nan araq ta hi bilaqan ham. In kawaqmo God bilawunim gamuk bilaqsa ne tuhuritiy ham. ⁶⁶Ne ago daq ulum kemim ginad ezaq emay? ham. Haqan mataw na bilaqiy, mat daq nazaq amta na in moq nagta haqiy.⁶⁷Haqad in Yesus anobun kusuluw ugad tuwol yaqay. Wolad asor amanmanan wolad bulon yaqay. ⁶⁸Ni ninan Kraist haqayta ye haq yaqay. Ni God ago nantut iyeq teq ni i gibilen haq yaqay. Nog diq kawa ninolaqta ka ni anan biysa i anan hurituq haq yaqay.⁶⁹Ari Pita asanib bit aqezab os. Ossa kabibiy aw araq in agerab loqim bilam, ni inaqmo Yesus saw Galiliy-ibta na inaq osta ham. ⁷⁰Haqan Pita mataw bunmo gimeb bilam, haiqgam ham. Ya ni gamuk bilaqaqta na inad a hi emay ham.⁷¹Haqad in lehim bit na agelin ago dan ezab tur. Tursa aw ta araq in Pita ahol waqadmo in on mataw nab osiyta na gibilan, mat ka in Yesus uilq Nasaret-ibta na inaq osta ham. ⁷²Haqan Pita ahol ulilemim bilam, God ulilibta ibiysa ya helmo bilaqaiq ham. Ya mat na ago a hi huritta ham.⁷³Abeb mataw nab turiyta na Pita agerab loqim buloniy, hel diqtamo haqiy. Ni mataw ko gigo araq haqiy. I ni nizayan alulin tuhurit kem haqiy. ⁷⁴Haqan Pita bilam, God ulilibta ibiysa ya bilaqaiq ham. Ya mat na ago a hi huritta haqaiq ham. Ya helmo a hi haqid teq God ya inol eman ham. Haqnmo kurek tigayon. ⁷⁵Gayonanmo Pita in Yesus gamuk bilamta na anadin tiqam. Yesus bilam, kurek a hi gayonsamo ni nime ezaqmanmo gileh tiyagdaq ham. Pita gamuk na anadin emad in asan ban lehim gaq naqmo hiqiy.

Chapter 27Mataw Yesus wazim ad Pailat

¹Ari saw tihastitayan mataw emayta gigo aseseqta na teq Juda gigo mataw marorta na bunmo in Yesus ayon dan emid moqdaqta na ago in bilaqim teq in an adugan tuwaziy. ²An adugan wazim teq in Yesus irqurim wazim ad lehim Rom gigo maror saw Judiya wamuzim osta anan Pailat haqay na tuqugiy.Judas mom³Ari Judas Yesus bab gibenab amta in matawYesus ayon hazirzir emim anan bilaqiy, in moqan haqsa in tigibiy. Gibiyim in anad ta buliyim in mani silva 30 na waqim ad mataw tamaz emayta gigo aseseqta na giyogniz mataw marorta na nenaq gigo hib a ta lah. ⁴A lehim in gibilan, ya daq meqinta tiqem ham. Ya mat dimunta bab gibenab eman in tumoqdaq ham. Haqan mataw aseseqta na buloniy, na igigo nagah a haiq haqiy. Na ninmo ningo nagah haqiy. ⁵Haqan Judas Tempel aqezab mani silva na hunegad in lehim amub yuk tonim inmo ahol anatguman hihiqim tumom.⁶Ari mtaw tamaz emayta gigo aseseqta na in mani silva waqim bilaqiy, mani mat ka anedan anawunta haqiy. I Tempel-ib mani usaqta na inaq wastoneq na i gunun tiqitiyonam haqiy. ⁷Haqad in an bulonim teq in mani na amlib og araq zayiy. Og na kwaziqmo mataw reb emayta na leheq og soskaq waq yaqayta asawun. Mataw aeseqta og na zayid in mataw Jerusalem-ub bolim begbeg osim moqayta gimen hodhod iydaqta haqad in zayiyta. ⁸Nazaq iyan mataw og na anan ned Aqogin bilaqad luwim bo muran in bilaq tutayta.⁹Daq nazaq gwahtiqim kwaziqmo God in nantut Jeremaya aqezab gamuk bilamta na in tuwol net bug. Gamuk na bilam, ''Isrel on mataw in mat na zaynan haqad in mani silva 30 nazaq anan bilaqiyta ham. Bilam in mat na zayim amenin nazaqmo tuwaqiy ham. ¹⁰In mani na waqim a le mataw reb emayta na aqogin tizayiy ham. Iyahta ibilanta nazaqmo in emiy ham.''Pailat Yesus susumun ugvs 11 Ari mataw Yesus wazim a lehim Pailat ameb eman tursa Pailat tisusumun ug, ni Juda on mataw gigo king e? ham. Haqan Yesus bilam, ninmo nawa tibilam ham. ¹²Haqan mataw tamaz emayta gigo aseseqta teq Juda gigo mataw marorta na in Yesus amalib nan kabemmo em yaqay. Emsa teq Yesus araq amenin a hi emyaq. ¹³Nazaq iyan Pailat bulon, ni gamuk nimalib emayta ko a hi hurita e? ham. ¹⁴Haqan teq haiq. Yesus in Pailat ago gamuk amenin a hi emad in mataw nan kabemmo ug yaqayta na gigo gamuk araq diq amenin a hi bilammo. Nazaq iyan Pailat in anadnad diq emyaq.Pailat bilam, Yesus ayib dom wol ham¹⁵Ari ulig bunmo Juda gigo lotu akaman ayahta nab Pailat bit giqirquran osayta nab mat araq hasid gwahtiqyaqta.Juda on mataw in mat araq anan bilaqid Pailat in naqmo hasid in gigo hib lehyaqta. ¹⁶Ari kam nab mat araq meqin diqta anan Barnabas haqayta irquran os.¹⁷Ossa on mataw bo humab tuwolim ossa Pailat gibilan, ya nog diq hasid ne gigo hib lehgo ne ginad usaq? ham. Ya Barnabas hasdaiq o haiq , ya Yesus, mataw anan Kraist haqayta na has negdaiq? ham. ¹⁸Na ezaqgo Pailat anad tiqam, Yesus in Juda gigo mataw aseseqta na gibayan woqiyta na ago in gigem meqniysa amalib nan emay ham. ¹⁹Ari Pailat in ago ban in mataw gigo afaqan huritim in gilum kemaqta nab osad gamuk bilaqsa awe inmen nantut araq kazaq eman bolan in hurit. Ni mat titnonta na ago hib daq araq hi em ham. Taromab ya in asenan qwayim ya ihol afaqan diq iyaq ham.²⁰Ari mataw tamaz emayta gigo aseseqta na giyogniz mataw marorta na nenaq in gigo walmataw gamuk awaz meqinta gibilenad in ginad tubuliyiy. Ginad buliyan mataw biyahta na in Barnabas hasad Yesus wol emid moqgo haqad Pailat tubulon yaqay. ²¹Bulonsa Pailat a ta gibilan, ya mataw giger ka gilikmanib nog diq hasid gwahtiqeq samanmo tiluwdaq? ham. Haqan in bilaqiy, Barnabas haqiy. ²² Haqsa Pailat gibilan, nazaq na teq ya Yesus mataw anan Kraist haqayta ka ezaq ton ugdaiq? ham. Haqan mataw na bunmo bilaqiy, ayib dom woliy haqiy.²³Haqan Pailat bilam, nagaqgo? ham. Mat ka nagah daqin meqinta am? ham. Haqsa teq haiq . Mataw na dedibmo lileyim a ta bilaq toniy, ayib dom wolid moqan haqiy. ²⁴Sa Pailat ago gamuk loyinan in amomo iy. On mataw na in anad a hi muzad in bab ayahta wazid tiqeranan tonyaq. Nazaq iyan Pailat in on mataw bunmo gimeb yuw waqim aben suholad bilam, mat ka anedan woqid na yaqgo afaqan a haiq ham. Na negmo gigo afaqan ham.²⁵Haqan mataw on bunmo amenin emim bilaqiy, afaqan ka i gigo hib teq i gigo onmin gigo hib tubuldaq haqiy. ²⁶Nazaq iyan Pailat in Barnabas hasan mataw gigo hib tilah. Lehsa in ago mataw gibilenan in warig waqim hiklaquwim amalib Yesus tuwoltitayiy. Woltitayim hulosan Pailat Yesus ayib dom wolgo haqad ago mataw bab emayta na gibenab tiqam.Rom gigo mataw bab emayta na Yesus bilawuniy²⁷Ari Pailat ago mataw bab emayta na in Yesus waqim ad le Pailat ago bit aduganib tugwahtiqiy. Gwahtiqim in ayogniz bunmo gibilenan bolim in Yesus lilut ugim turiy. ²⁸Turad in Yesus ago tubusan hasad teq tubusan araq sisaqta kakaqta amalib tiqisihiy. ²⁹Isihim teq in am asasuqin inaqta tal tonim king ago balaw nogta afaqinib emiy. Ad in tuqir araq gwatuq nog haqad aben aqabnib emim teq in anognib gibabakan ulum laquwim turad in bilawunim bulon yaqay, mat ayah haq yaqay. Ni Juda gigo king-mo diq haq yaqay.³⁰Haqad in kusluw ugad teq in tuqir abenab waqim afaqin wol yaqay. ³¹Mataw na Yesus bilawunim hulosadmo in tubusan sisaqta na hasim waqad inmo ago tubusan na aholib ta em ugim teq in ayib dom wolnan haqad waqim ad tilehiy.Mataw Yesus ayib dom woliy³²Ari in Yesus waqim ad tilehad teq in mat araq uliq Sairin-ibta anan Saimon haqayta ahol tuwaqiy. Ahol waqad in mat na Yesus ago ay sorgo haqad abe yahan in ay na sorim ad mataw na nenaq tilehiy. ³³Lehim in garah araq akululqan araq anan Golgota haqaytab tugwahtiqiy. Gamuk Golgota na alulin in ''Gifaqin Agolgolan'' haqayta. ³⁴In saw nab gwahtiqimo bab mataw na wain ayun teq masil araq agon meqinta anan gal haqayta inaq buliyim Yesus uluwgo haqad ugiy. Ugan in uluw waqim teq in hulosim a ta hi uluw bug.³⁵An bab mataw na Yesus ayib dom tuwolim teq in gig amikamikta hunegad Yesus ago tubusan nagan iberim giholyon tuwaqiy. ³⁶Waqim teq in saw nabmo os woqim Yesus wamuzim tuqosiy. ³⁷Ad Yesus naga daqin eman in ayib dom woliyta na ananin mar tonim afaqinib ulilib tuqotheniy. Gamuk na kazaq mar toniy. ''Ka Juda gigo king Yesus.''Ka JUDA GIGO KING YESUS³⁸Ad teq in Yesus agerab rin tonayta gigermo ayib dom giwoliymo. Dom wolan araq Yesus aben aqabun ban tursa araq aben anasaran ban turyaq. ³⁹Sa on mataw bo lehad in Yesus ahol waqad in bilawun yaqay. Bilawunad gifaqin lelad teqin bilaq yaqay, mat Tempel wol inereq kam ezeqmanmo aduganib wazid ta eraqdaqta na amatin ninmo haq yaqay. ⁴⁰Nazaq iyan ni niwaz meqniyeq ninmo nihol ulumsih haq yaqay. Ni God atatin iyeq teq ni ay na huloseq gehitiq haq yaqay.⁴¹Sa mataw tamaz emayta gigo aseseqta na teq mataw Moses ago gunun hurit kemiyta na teq Juda gigo marorta nagan in nazaqmo Yesus bilawuneq bilaq yaqay, in mataw asor gilumsihan a hi moqiyta haq yaqay. Ta teq inmo ahol ulusihgo ago zaway haiqta haq yaqay. ⁴²In Isrel gigo king daqag haq yaqay. Nazaq iyan in ay huloseq gehitiqan haq yaqay. Gehitiqid teq i anan helmo tihaqam haq yaqay.⁴³Mat ko bilam, ya God atatin hamta haq yaqay. God teq tiqilumsihdaq hamta haq yaqay. Ari God in mat ko anan anad bilaqid teq in ulumsihid hi moqan haq yaqay. ⁴⁴Sa on mataw giger girin inaqta Yesus agerab ayib dom woliyta na in nazaqmo Yesus bilawun yaqaymo.Yesus mom⁴⁵Ari zeq gabolim liqabmo tiqiysa saw bunmo romriq iyad le 3 kilok imisor tiqiy. ⁴⁶Ad 3 kilok imisor nazaq tiqiyanmo Yesus dedibmo lileyim bilam, Eli Eli lama sabataniy? ham. Gamuk na in kazaq bilam, Yaqgo God Yaqgo God nagaqgo ni ya ihulosaq? ham. ⁴⁷Haqanmo mataw asor nab turiyta na in Yesus aqez huritim bilaqiy, ko Elaija lilewunaq haqiy.⁴⁸Sa hid naqmo in gigo araq sibim lehim tubusandek waqim tuqir amotnib am wazim teq in wain ayun agon iyta ulum turim Yesus ateb tiqam, in sisowdaq haqad. ⁴⁹Samo mataw ta asor bilaqiy, hulossa i ahol waqad teq haqiy. Elaija boleq ulusihdaq o haiq? haqiy. ⁵⁰Haqanmo Yesus dedibmo a ta lileyimmo tumom.⁵¹Moqanmo tubusan ayahta Tempel-ib othenan usta na ulilib liqabmo tartayim giger iyim bo ogibmo tuwom. Woqsamo og ahol wolsa gig aseseqta timizilayiymo. ⁵²Sa mataw moqiyta gigo hodhod giqez hassa God in ago on mataw tawonta kwaziqmo tumoqiyta na kabemmo giwazan tiqeraqiy. ⁵³Eraqim abeb Yesus ta eraqan teq on mataw na hohdhod hulosim le God ago uliq tawonta Jerusalem-ub gwahtiqsa mataw kabemmo tigibiyiy.⁵⁴Ari bab mataw Yesus wamuzim osiyta na gigo ayahta inaq in daq nagan gwahtiqsa ahol waqad teq og ahol wolsa in loyinad in gihol rab naqmo diq hiqiy yaqay. Ad in bilaqiy, helmo diq haqiy mat ko in God atatin haqiy. ⁵⁵Sa on kabemmo pesanmo nog turad teq in nagah na ahol waqad turiy. On na Galiliy hulosim Yesus muzim inaq bolad in ulumsih yaqayta. ⁵⁶In gilikmanib Mariya uliq Magdala-ibta na teq Jems ayow Josep inaq ginen anan Mariya haqayta na teq Sebediy atatniz giger na ginen in nab turiy.Yesus moqan asan hodhodab a lehiy⁵⁷Ari imisor tiqiyan uliq Arymatea-ib mat araq ago mani kabemmota na tubol. In anan Josep haqayta. Teq in inaqmo Yesus anan helmo hamta amatin araq. ⁵⁸In bo Pailat ago hib gwahtiqim in Yesus asan waqeq a le yay tongo tisusumun ug. An Pailat in ago mataw bab emayta gibilenan in Yesus asan waqim Josep tuqugiy.⁵⁹Ugan in Yesus asan waqim tubusan husta anumlan haiqta amalib tiqil ton. ⁶⁰Il tonim in sorim a le inmo ago hodhod muturta na aduganib tiqam. Hodhod na in gig qwayim amta. Nab in Yesus asan emad teq in gig araq ayahta otbuliyim a le hodhod aqez ituqimmo in tilah. ⁶¹Lehsa Mariya uliq Magdala-ibta na ayow Mariya araq na inaq giger hodhod ago dan ezab pesan nog tuqosiy.Mataw bab emayta asor Yesus ago hodhod wamuzim osiy⁶²Ari Juda gigo lotu ayon nagah wastitayayta akaman na tihiqiy. Hiqiyan Juda gigo lotu akaman diq na tugwahtiqan nab mataw tamaz emayta gigo aseseqta na giyogniz Farisi nenaq in le Pailat ago humab tuwoliy. ⁶³Humab wolim in bilaqiy, Mat ayah haqiy mat akatiynaqta na osad in gamuk araq bilamta na i anadin emauq haqiy. In bilam, kam ezeqmanmo tihiqiyid ya ta eraqdaiq hamta haqiy. ⁶⁴Nazaq iyan ni bab mataw asor giqemid leheq in hodhod na wamuz naqmo diq hiqiysa le kam ezeqmanta nabmo iyan haqiy. Luweq mat na ago disaipel boleq asan rin toneq teq in on mataw gibilendaqay, in hodhod tiqeram haq daqay haqiy. In on mtaw nazaq kat negid luweq on mataw bunmo mat akatiynaq na anan helmo haq daqay haqiy. Ad mat katiy abebta na in nan katiy kwaziqta na uriyamdaq haqiy.⁶⁵Haqan Pailat bilam, ya bab mataw asor giqemid tileh daqay ham. Lehsa ne nenaqmo leheq gibilenid in mat momta na ago disaipel gitawanan osiy ham. ⁶⁶Haqan mataw aseseqtana in bab mataw asor nenaq hodhodab lehim gigo ayahta nab Pailat ananib tarin emim teq in bab mataw na giqeman in hodhod wamuzim tuqosiy.

Chapter 28Yesus hodhodab eramvs1 Ari Juda gigo lotu akaman tihiqiyan Sande tarommo saw tihastitaynan tonsa Mariya uliq Magdala-ibta na ayow ahol waqnan tilehiy.

²Lehsa Iyahqta ago angelo araq Heven hulosim bo ogib hitiqim gig hodhod aqezab usta na otbuliyan lehan teq in gwalim amalib tuqos. Angelo na ahol awaqan bilaqne mewlig hikiliyanaqta nazaq nog iyyaq.³Sa ago tubusan in hus didiq bilaqne onqas ahus gan nog. In gehitiqim nazaq emsamo kanawrigrig araq ayahta tisib. ⁴Sibsa mataw bab emayta na in angelo na ahol waqad in rabunad gibensen harara nemsa in mataw moqiyta nogmo tiqiyiy.⁵An teq angelo na in on giger na gibilan, ''ne hi rabiy ham.'' Ne Yesus mat ayib dom woliyta na nagunim boliyta na ya tuhurit ham. ⁶Na in kab haiq ham. In tiqeram ham. Kwaziqmo in bilamta nazaqmo ham. Ne giger boleq in usta asawan ka ahol waqiy ham. ⁷Ahol waqad teq ne hidmo leheq in ago disaipel gibileniy ham. Gibilenad ne kazaq bilaqiy ham. God Yesus hodhodab wazan tiqeram haqiy ham. Eraqim in ameb Galiliy-ib tilehaq haqiy ham. Nab teq ne in ahol tuwaq daqay haqad ne gibileniy ham. Ari yaqgo nan nawaqmo ham. Ya ne tigibilen ham.⁸Ari on giger na rabad teq in ginad tidimniyaqmo. Ginad dimniysa in hodhod hulosad Yesus ago disaipel gibilenan sibim tilehiy. ⁹ Lehsamo danib Yesus on giger na gibiyad in ''Taromo dimun'' nag. Negan on giger na agerab loqim asen wazim ayon lotu tiqemiy. ¹⁰Samo Yesus gibilenim bilam, ne hi nrabiy ham. Ne giger leheq ya imaniz gibilenid in Galiliy -ib lehiy ham. Nab teq in ya tiqibiy daqay ham.Maror aseseqta Yesus hodhodab eramta na abin ulilemiy 11 On giger na danib lehad luwsa bab mataw disaipel gitawanan osiyta na gigo asor uliq aduganib gwahtiqim tilehiy. Lehim nagah bunmo gwahtimta na ago in mataw tamaz emayta gigo aseseqta na tigibileniy. ¹²Gibilenan tamaz mataw aseseqta na in Juda gigo mataw marorta na nenaq humab wolim in gamuk emim an adugan tuwaziy. An adugan wazim in bab mataw na mani kabemmo negiy. ¹³Negad in gibileniy, ne kazaq bilaqiy haqiy. Taromab i ussa Yesus ago disaipel bolim asan rintoniy haqad nazaq ne bilaqiy haqiy.¹⁴Ari Pailat ne gibin meqinta nazaq na huritid i tubulonam haqiy. bulonsa ne gibin meqinta na ago afaqan a hi waq daqay haqiy. ¹⁵Haqan bab mataw na mani waqim in mataw aseseqta na giqez tumuziniy. Nazaq iyan Juda on mataw wagam katiyta na huritim bilaqad luwim bo muran in bilaq tutayta.Yesus in ago disaipel kabiy nag¹⁶Ari disaipel 11 na saw Galiliy-ib lehad luwim le Yesus garah anan gibilenim bilam, nab ne lehiy hamta nab in tugwahtiqiy. ¹⁷Gwahtiqim in Yesus ahol waqad teq in ayon lotu tiqemiy. Lotu emad in gilikmanib asor ginad giger em yaqay.¹⁸Sa Yesus in gigerab bolim kazaq gibilan God zaway bunmo yagan ya Heven-ib teq ogib kab nagah bunmo giwamuzim osaiqta ham. ¹⁹Nazaq iyan ne ya ibin og saw bunmo ad leheq on mataw bunmo gibileniy ham. Gibilenad ne Gimam Iyahta teq in Atatin teq in ago Bugaw Dimunta ginadib ne mataw huz negiy ham.²⁰Huz negad ne gamuk bunmo ya tigibilenta na asuleqin negsa in muzin bugiy ham. Ne nazaq on mataw giqemsa in yaqgo disaipel iyiy ham. Ne huritiy ham. Ya kam bunmo ne nenaq ossa le og ago kam abebtanta na tiqiydaq ham.

Mark

Chapter 1

¹Ka Yesus krais ago gamuk amebta in gimam atatin. ²Naza iyan Profet Asaia ago gamuk in Kaza bilam, “Ahol wag ham ya dan meb mat arag eman tilah ta ham mat naqmo teq in ne giyon dan waztitai dag ham. ³Liley araq naw bol ham. Gimam ago dan waztilayiy ham.⁴Jon in yuwib on mataw huz neg yaq ad in onmataw gibilenid gigem buliyeg ginad amilikmo usan. ⁵Mataw Juda-ib teq Jerusalem ub in ahol wagnan tilehiy. Lehim in gigo dag teq ginad meqinta ulum hassa Jon giqad le yuw Jodan-ib tigihuz negyaq. ⁶Jon ago tubusan Karuw anan kamel haqayta na asan asor am gan nog ahulib wazeq luwyaqta. Luwad in kasum teq garanab kubig akokin neqad luwyaqta.⁷Ad in mataw kazaq gibilenyaq, “ arag tag ya ibeb boldaqta na abin in ibin uriyamta haqyaq, ya in ahaqenibta haqyag. In yago Iyahta haqhta haqyag ya in ago kabibiy mat samanta haqyag. ⁸Ya ne yuwibmo huz negaiqta haqyaq. Ari mat ayahta na boleq teq in God ogo bugaw dimunta amalib ne tuhuz negdaq haqdag.⁹Kam nab Yesus uliq Nasaret saw Galili-ibta hulosim bolan Jon yuw Jodan ib in tuhuz ug. ¹⁰Huz ugan Yesus hidmo yaw hulosim dubud gwaladmo ame ulilib gwalehim kait misireq nog iyim aqez hasim ussa in ahol wam. Ahol wasa God ago Bugaw dimunta ah husta hog iyim in amalib tigehitim. ¹¹Gehitiqan Heven-ib God eqez bilam Ni ya itatin ham ya ni ninan inad bliaqsa ya igem dimun dig iyaqta ham¹²Abeb Holi Spirit in waqim ad saw amataw-un haiqtab tilah. ¹³In lehim saw amataw-un haiqtab nab kam 40 nazaq osaq satan in ulum wam. In nagah garanab ta mo ginaq osa tea Ensel bo ulum siqiy.¹⁴Kam nab in Jon waqim bit girururan osiyta nab adtiqemiy. Yesus in bo Galili-ib gwatim in Gimam ago gamuk tibilayaq. ¹⁵In kazaq bilam, kam sinsin tiqiy hamn Gimam ago kam in tubol ham. Ne bunmo gigem buliyeq gimam ago gamuk waqiy ham.¹⁶Yesus in yuw Galili aurumib tubol. In bolim maqbab giger tigibiy, Saimon ayow Andru inaq. In giger dob hunegan yuwib wom in giger nabiq waqnan haqad. ¹⁷Yesus in giger kazaq gibilan, ne giger ya imuzeq boliy ham ya ne giqisuhunid ne mataw tigiwaqdai ham. ¹⁸Hidmo in dob hulosad in Yesus muzim inaq tilahiy.¹⁹Yesus in gihulosim pesay nog tilah, lehim in Sebedi atatin Jems inaq teq Jon abab Jems inaq tigibiy, in giger gigo dob waztitai-ad osaq in tigibiy. ²⁰ Yesus in giger gilelewun, on in giger gimam Sebedi teq ago kabibiy mataw in muzim inaq tilehiy.²¹In uliq Kapenaum mileqim tilehiy, lehim Yesus in Juda gigo bit humad wolay tab gawtim in suleq tineg yag. ²²In suleq bilaqsa in bunmo reteniy.²³Mat araq in Juda gigo bit humad wollaiytab osaqya, mat na in ago bugaw miainta aholib usaq. ²⁴In lileyeq bilaqyag? Yesus Nasaret-ab ni iy gimi-in ton go bot eq. Ni naga matin na iy bunmo iy tuhurit.Ni giman krais ago Amun tawonta. ²⁵Yesus in bugaw meqinta gibilenim bilam, ne gamuk hiqemiy ham, ne hulosaq asanib lehiy ham. ²⁶Bugaw miqin ta na hunegan ogib tuwom, woqim in lileyim tilah.²⁷Mataw bunmo in zaqwaiy na ahol waqim in reteniy ad in gimo an bulon yaqay, ka nagah daqin haqyaqay. Bugaw miqmiqin ta gamuk na huritim in tilehiy. ²⁸Nazaq iyan mataw Kabemo in Yesus daq amta na abin eman saw Galili-ib uliq bunmo tuhuritiy.²⁹Ari Yesus bit na hulosim in Jems ama Jon inaq giwaqim neqnaq Saimon ama Andru inaq gigo bitab tilah. ³⁰Nab disaipel Yesus buloniy Saimon alen awun usaq haqiy. ³¹Yesus in bolim aben wazan in tiqiqram, eraqim aholib moq hiqiyan in mataw na gimen tamaz tiqam.³²Kam nab zeq wolehsa mataw gigo moq amoamo usaqta na in giqad Yesus agerab giqad aboliy. ³³Mataw bunmo in bolim bit aqeqzab humad wolim osiy. ³⁴Yesus in mataw kabemo gigo moq inaqta giwaztitayan tidiniyiy, teq in bugaw meqmeqinta gimuziy, teq in bugaw meqinta na giqeman gamuk ahiq bilad daqay.³⁵Yesus in taromo saw ahiq hastitay sa in eraqim gimam tubulon yaq. ³⁶Saimon ayoniz nenaq in Yesus naguniy. Saimon ayoniz nenaq in Yesus naguniy. ³⁷In ahol waqim in kazaq bilaqiy, mataw bunmo in ni ninguniy haqit.³⁸Yesus kazaq bilam iy uliq araqab leheq gimam ago gamuk bilaqam ham na ezgo ya kab bol ham. ³⁹Yesus in Galili-ib lehim gamam ago gamuk bilaqay, bilaq-ad teq in bugaw miqmiqinta Juda gigo humab wol ai tab in tigimuzay⁴⁰Mat araq ago moq lepra inaq ta in Yesus agarab tubol. Bolim Yesus bulon iyah ham iemid ya diminiy ham. ⁴¹Yesus agam kiskis tab in abem amalib emim in bulom ni tidimiy daq ham⁴²Hidmo moq lepra na hulosan in tidimiy.⁴³Yesus gamuk atoramo bulonim in hulosan tilah.⁴⁴Yesus in bilam nagah kawa ningohib gwutimta ka ago ne mat araq hiq bulon ham teq ne leheq mataw tamaz emmayta giqisuhun ham. Teq Moses bilam ta nazaq ham.⁴⁵Ari in lehim nagah bunmo Yesus amta na ago tibilam, naza iyan Yesus in uliq aguganim ahaiq gwtim teq in lehim uliqaroq-ab pesaymo osaq mataw Kabemo agerab tuboliy.

Chapter 2

¹Ari kam asor le tihiqiyan Yesus uliq Kapenum ub tilah. Lehim ossa mataw Yesus bolim bitab osaqta na ago tuhuritiy. ²Huritim mataw kabemmo bolim bit nab humab wolan ban tihiqiy bug. Bit aqezab nazaqmo ban haiq tihiqymo. Na mataw mo osan lah. Sa Yesus gamuk dimunta tigibilenyaq.³Gibilenad ossa mataw aweweqmo in mat araq moqaqta banab emim sorim a boliy. Mat na abensen aditin moqan in asit a hi luwyaqta. ⁴Ari in mat na a abolan bit nab mataw ban tuwaq bugan in ab Yesus agerab loqgo dan haiq. Nazaq iyan inbit ahuqunib gwalehim Yesus osaq ham.⁵Wolehan Yesus mataw na ginad helta ahol waqadmo in mat moqaqta na tubulon. Yaqgo amun ham ya ningo daq meqinta tigiwalem bug ham. ⁶Haqan mataw Moses ago gunun hurit kemiyta na asor Yesus agerab osad in ginadibmo susumunim bilaqiy. ⁷Nagaqo mat ka God ago ban waq nog iyim kazaq God bilawunaq? Haqiy. Og kab mat araq mataw gigo daq meqinta walemdaqta haiqgam haqiy. Nakmo God amulikmulikmo ago kabiyta haqiy.⁸Mataw na nazaq ginadib susumunsa Yesus giloyin kemim gibilan, "dok tonan ne ginad haresmo nazaq emaiy? Ham. ⁹Ya naga gamukin bilaqid teq ne nan hi yag daqay? Ya ningo daq meqinta tigiwalem” haqdaiq?" Ham.¹⁰Teq mat atatin in og kab daq meqinta walemgo azawayin aholib usaqta na ago ne hurit daqay haqad ya kazaq diq bilaqdaiq ham. Haqad in mat abensen moqan banab usaqta na tubulon. ¹¹nibilenaiq ham. Ni eraqeq ningo us ban waqeq ad ningo bitab a leh ham. ¹²Haqanmo mat na eraqim mataw na gimeb ago ban sorim ad ago bitab tilah. A lehsa mataw bunmo gihol ritensa in God abin iluwad bilaq yaqay. I nagah kazaqta kwaziqmo ahol a hi wawta haq yaqaw.¹³Ari Yesus uliq na hulosim yaw akororan galili ub tuqwolah. Mataw on daubiyaqmo tukwalehiymo. Sa Yesus amam ago gamuk tigibilenyaq. ¹⁴Gibilenad osim teq in era lehad luwim in Alfiyus atatin liway ahol tuwam. Mat na takis abitnib ago kabiy takis waqad ossa Yesus ahol waqad tubulon, ni ya imuzeq bol ham. Haqanmo liway eraqim Yesus muzim inaq tilah.¹⁵Ari abeb Yesus in liway ago bitab didaq neqad tuqos. Ossa mataw gibin meqinta takis waqayta teq mataw daq meqinta emayta nenaq kabemo bolim Yesus ago disaipel nenaq bit nab didaq neqad tuqosiymo. Mataw naqanya kabem mo Yesus muzinad inaq luw yaqata. ¹⁶In bunmo nazaq Yesus inaq didaq neqad ossa farisi asor gibiyad osim in Yesus ago disaipel tigibileniy, Nagaqgo Yesus in mataw daq meqin emayta ko teq mataw takis waqayta ko nenaq didaq neqaq? Haqiy.¹⁷Haqsa Yesus huritim gibilan, mataw gigo moq haiqta na in le dokta ahol a hi waqayta ham. Mataw gigo moq inaqta naqmo dokta ago hib lehayta ham. Ya on mataw titnonta gililewunnan a hi bolita ham. Ya on mataw dag meqinta emadosayta naqmo gililewunnan bolta ham.¹⁸Ari Jon mataw huz negyaqta na ago disaipel teq farisi nenaq in tuteqmo didaq udini yaqayta nazaq iyan mataw asor bolim Yesus buloniy. Ezaqgo Jon ago disaipel na teq farisi gigo disaipel na in udinsa ta ningo disaipel a hi udinayta? Haqiy. ¹⁹Haqan Yesus gamuk awowun araq kazaq gibilan. "Mat araq aw waqnan tonsa in ayogniz boleq inaq osad anad meqnidaq.²⁰Abeb mat aw waqdaqta in wam ad pesanmo tileqhiy. ²¹Mat araq nagah mutur ta initid lekwazita a hiyidaq.²²Mat araq in wain ayun gog araq kwazita ahi emid woqdaiq."²³Sabat a kaman tuwgwahtim, Yesus ago disaipel nenaq kabiyab wit anon waqeq nenan. ²⁴Ari Farisi Yesus buloniy. Nagaqgo daq meqinta na kam-nab ne emay?" Ham.²⁵Ad Yesus in kazi gibelan ne tawah naga araq divit martonta kam in ago mat gigem na osiy. ²⁶Divit in God ago bitab gwaitim kam abiata in hetpris osiyaq. Ad ni bret neqyaq God ameb. Na hetpris neqnagiy ta teq on mataw bunmo haiqgam.Ta leh in dauh inaq osiy ta na in nagge?²⁷Ad Yesus tabilam kam gunun wazay ta na on mataw gigo om mataw gunun nab haiqta. ²⁸Ad mat atatin inaqmo gunun na akamun ago mat iyahta

Chapter 3

¹Ari kam avaqab Yesus leh Juda gigo bit humab wolaytab tugwhatim. Sa mat araq aben meqinta na nin nab osmo. ²Sa mataw asor gimaq emad Yesus teq mat ko wastitayid dimniy daq haqad. Mataw na in Yesus irurgo haqad.³Yesus in mat aben meqinta na bulon, "ni eraqed mataw ko gilikmanib tur ham,". ⁴Haqad in dauh na gibilan," ya gunun dimunta akaman o meqintongo o dimunton go o wolemid⁵Yesus in agem meqniyim, teq in agem dimunta tanag nagago in gigem tisoqot.Ad in mat na bulon," niben itiwun ham. Haqan mat na aben eman Yesus in wastitay. ⁶Ad farisi ahol waqad hidnaqmo in leh Herot ago dauh nenag an adugan waziy Yesus wol emgo⁷Abeb Yesus ago disaipel nenaq lan-ezab tilehiy," ta taq mataw dauh biyahta Galili teq judia. ⁸Jerusalem teq idumea gigo kozaq ban. Jodan teq mataw Taia teq sadon inaq mo muzim tilehiy. Mataw kabemo huruitiy, Yesus nagah amta na ahol waqgo boliy. Ad Yesus ago disaiple gibilan, may amikta avaq emiy ham mataw kabemo ibiygo bolay ham, luweq ya riroyageq iqilumhas daqay ham.⁹ In mataw kabemo giwastitay, teq mataw gigo moq amoamo inaqta na ingimo an ulumsihim agohib boliy. ¹⁰Na nanago in ginad i wazam haqad.¹¹Sa bugaw meqinto na in ahol waqad anognib mo woqiy,ad in lilayim bilaqiy God atatin haqiy. ¹²Ta te in atoranmo lilayim bilam, ya ibin emid ulal hiqiyan ham.¹³Ad in gavahab gwalehim mataw in enan ginad bilaqan boliy ta na tigililewunan boliy. ¹⁴Nab in mataw 12-na gitowun emim ginan Aposel tibiy, id in inaq ossa in giemid le kuluwakulu awasamun bilaq go haqad. ¹⁵Ad in zaway tinag bugaw meqinta gimuzgo. Haqad in Aposel 12-na gitowun am. ¹⁶Ad Saimon in anan Pita ug¹⁷Jems Sebedi atatin teq, Jon ama, Jems inaq teq boaneges na alulin mat kat ahulan iynog iyaqta atatin. ¹⁸Teq Andru, teq pilip, teq Batelome, teq Matiu, teq Tomas, teq Jems, Alpeaus, teq Tadeus, teq Saimon anan avaq Selot. ¹⁹Ad Judas Iskariot mat yesus waqim bab gibenab amta.²⁰Abeb in muleqim bitab lehim on mataw kabemo giditnaq iqiy in kabemo bret neqan a hi giwunin. ²¹In asenlul na huritad in waq nan lehiy, "ad in bilaqiy in ago dimunta a hi usaq." ²²Ad mataw ginad aseseqta gunan matonan Jerusalem ib bolsa bilaqiy," Belsibal amuganib usaq haqiy. Ad bugaw meqinta gigo danmebta na amalib in bugaw meqinta gimuzaq ta.²³Yesus gibilenan agerab bolan gamuk awowun amalib gibilan. ²⁴Ta ezaq satan in satan muzdaq?" sa os dimunta mizilayeq giger iyaq an bab ugad, bab nawaq na a hi iqdaq. ²⁵Sa bit avaq in ahol wolzilayid giger iyid, bit na atahitur daq.²⁶Sa satan in ahol bab uggeq in tihiqiy daq. ²⁷Teq mat avaq lo gwhatiqeq mat awaz meqinta ago bitab nagah hi rinton daq. In mat awaz meqinta na aben sen am wazeq teq, abeb in ago bitab nagahtirinton daq.²⁸Ya gamuk helta ne gibilenay, mataw meqinta God bilauwunid, teq God in gigo daq meqinta walem daq. ²⁹Ta nog in bugaw bilawunid, God in gigo daq meqinta a i walem daq, daq meqinta na giholib ustut daq. ³⁰Ezaq haqad Yesus gamuk na bilam, bilaqan mataw bilaqiy in ahoid bugaw meqinta osaq haqiy.³¹Ad in anen teq amaqbaban bolim asanib turad mat avaq eman le bulonan bo asanib gwhatim. ³²On mataw kabemo Yesus lilutugim ossad in buloniy, ninen teq nimaq baban asanib ossad ni ninagunay haqiy.³³Haqan in gibilan, nog ya inen teq ya imaqbaban? ham. ³⁴Haqad in ame lebolim mataw lilut usim osiy na gibiyad bilam gibiyiy ko ya inen teq ya emaqbaban ham. ³⁵Heldiqmo ni nog God anad muzinid on mata nagan ya inen teq ya imaqbaban ham

Chapter 4

¹Ari kam araqab Yesus yuw-kurorqan galiliy aqurumnib mataw suleq a ta gibilinyaq. Gibilensa mataw kabemmo bolim Yesus agerab mo diq loqsa iyan in giban emim muy aruqrad gwalim yuwmeb tuqos. Ossa matawbunmo yuw aqurumnib osiy.²Ossa Yesus suleq kabemmo negad gamuk amo amo tigibilenyaq. Gibilenad in kazaq bilam.³Ne hurity ham. Mat araq ago kabiyab wit anagin hunegnan tilah ham. ⁴In lehim wit anagin hunegad luwsa asor dan adekib woqan ah bolim tineqiy ham. ⁵Teq wit anagin asor saw agigin inaqtab og asitma usaqta nab wom ham. woqim og ayah diq haiqgam iyan wit hidmo tugwal ham.⁶An zeq gwalim oysa wit na aninin haiqgam iyan in mayim tumom ham. ⁷Teq wit anagin asor am asasuqin wom ham. Woqan am asasuqin inaqta na gwalad isihan wit na anon a hi am ham.⁸Teq wit anagin asor og dimuntab woqim ahokan gwalim anon tiqam. Ham wit anagin in asor anon nazaq giqam ham. Teq asor anon kabemmo diq nazaq giqam ham. ⁹Haqad Yesus gibilan. Mat aw nog in gidek nan huritgo usaqta na in gamuk ka hurit kemiy ham.¹⁰Abeb mataw biyahta na haresmo tilehsa Yesus ago disaipel na teq mataw asor nenaq in Yesus lilut ugim osad gamuk awowun in bilaq yaqta nagan ago tisusumun ugiy. ¹¹Susumun ugan in gibilan. Negmo God ago maror adugaunib osayta ham. Nazaq iyan ya God ago maror abe alulin ulilemim usaqta na bilaqsa ne huritayta ham. Teq mataw God ago maror asan ban osayta na ya agmuk awowunmo amalib gibilenaiqta ham. Ya nazaq gitonsa. ¹²Mataw na gime saw waqad teq in nagah araq ahol a hi ham luweq in ginad em hasad ginad buliyid God in gigo daq meqinta na tigiwalem nag ham.¹³Haqad Yesus gibilan. Ne gamuk awowun ka ago ginada hi em hasay ye? ham. Ne gamuk awowum bunmo ago ginad tiqem has daqaymo ham. ¹⁴Ari ne huritiy ham wit anagin na in God ago gamukmo hom. ¹⁵Sa mataw asor in wit anagin dan adekib woqaqta na nog ham. In God ago gamuk huritiyta nabmo satan bolim God gamuk dimunta mataw na gigemab layte na ta walemaqta ham.¹⁶Teq mataw asor in wit anagin og agigin inaqsa woqaqta na nog ham. In God ago gamuk huritim in ginad bilaq sa hidmo waqayta ham. In God ago gamuk huritim in ginad bilaq sa hidmo waqayta ham. ¹⁷Teq mataw na in bilaqne wit aninin haiqta nog ham. In God ago gamuk na gigemabma diq ahi wazayta muzinad sisaqmo a hi luwayta ham. Na ezaqgo in God muzayta na ago mataw in gimeqin tonad afaqan amo negsa in God huloseyta ham.¹⁸Teq mataw asor in wit anagin am asasuqin inaqta amuganib woqaqata na nog ham. Mataw na God ago gamuk huritayta. ¹⁹Teaq in kaqago nagah Kabemmo diq utetatya ham. ²⁰Kabemmo anadin emsa mani-mo kat negad ginad hureqsa in nagah ginad meqinta na ginadib bilad.²¹Ari taq Yesus bilam. Mataw lam miderim kuramab a hi sihenayta ham. ad in bam ahaqenib a hi. ²²Nazaq iyan nagoh bunmo ulilemim usaqta na in teq ulal tiqiydaq ham. Teq nagah bunmo.²³Mat aw nog in gidek ineq iyeq teq in gamuk ka huriteq ginad emiy ham.²⁴Haqad Yesus gibilan. Gamuk ne huritayta ka ago ne ginad em hasiy ham. Mat God ago gamuk huritad anad a hi em hasaqta na tihastitay daq ham. ²⁵Naezaqgo God in on mataw gigo nagah inaqta na bunmo nagan asor a ta negdaq ham. Ad in mataw ginaghan haiqta na gibenab nagah.²⁶Haqad Yesus gamuk awowun araq kazaq ta bilam, God ago maror in balaqne mat araq didaq anagin agib hunegaq nazaq nog ham. ²⁷Mat na taromab usad zeqab in luwsa ago didaq gwalim ezaq ayah iyaqta na ago in ahi huritaqta ham. ²⁸Og inmo dodaq eman kabiyab gwalaqta ham. Danmeb daq ahokan gwalaqta ham. Ahokan sisaq iyim in anon emaqta ham. ²⁹Anon na gihemeq ussa teq na baqir waqeq a le tigiqurotdaq ham. Na ezaqego in didaq waqgo akamn tugwahtim ham.³⁰Haqad Yesus bilam. Ya naga diq atowun emeq bilaqid teq ne God ago maror anan ginad em daqay? ham. ³¹Ari God ago maror na in belaqne ay mastet anagin amulikmo nog ham. Mataw ay anagin na kabiyab leyan in dedaq didiq iyim usaqta ham. ³²Teq abeb in gwalim ayah iyim in kwasin-kwasan kabiyabta na bunmo giquriyamim turaqta ham. In gwalim aben aseseqmo iyan ah.³³Ari Yesus in mataw God ago gamuk gibilenad in gamuk awowun kabemma amalib nazaqmo nazaqmo gibilenyata. ³⁴Teq in Gamuk araq diq alulin ahi gibilenyaq. Haiqgam. In gamuk awowunmo gibilenyaq. Ari in ago.³⁵Ari kam nabmo imisor Yesus in ago disaipel gibilan I yuw urumun kozaq ban lehuq ham. ³⁶Haqan disaipel in mataw biyahta na gihulosadmo in Yesus muy amalib osta nab ie gwalim Yesus inaq tilehiy lehsa mataw asor gimuyin inaqta na Yesus muzim inaq tilehiymo. ³⁷Lehsa tim ayahta eraqim yuw em sorturkim muy amuganib woqad ate tuguwaihan tonyaq.³⁸Ari na teko Yesus muy abe ban hartiy qwayim tuqus. Ussamo tim eraqsa ago disaipel bo bulonan in kayeq tiqiy. Kayeq iyan in buloniy, tisa haqiy i tumoqnan tonug haqiy. Ni ginan ninad ahi meqniyaq e? Haqiy. ³⁹Haqan Yesus eraqim tim wadad teq in yuw atoranmo bulon. Muleqeq woq ham. Haqanmo tim hiqiysa yuw midemim ahol a ta hi wol.⁴⁰An Yesus in ago disaipel gibilan. Ne nagaqgo kazaq rabay? Ham. ⁴¹Haqan disaipel rabad in an tubulon yaqay. Mat ka nog daq? Haq yaqay. Tim yuw inaq in aqez huritayta haq yaqay.

Chapter 5

¹Ari Yesus ago disaiple nenag le yuw urumun kozaq ban tugwahtigiy uliq Gadarens gigo og saw ban. ²Gwahtiqim Yesus muy hulosim itiqsamo mat oraq ago bugow meqinta inaq luwaqta na hodihod hulosim in agerab tubol.³Mat na hodhodabmo luw osyaqta, Ossa mataw in wazan yo hiqiy yaqayta in mat na aben amud am wazan haiq. Ad in sen ib am wazan haiqmo. ⁴Kam kabemo in abensen senib am waz yaqayta teq in sen na gibultayad hank ap asenab usta na wolzilay yaqtamo, in mat awaz meqin diqta.⁵Sirisirimo zeqab teq taromab in hodhod ab teq garahab osad in ek tonad in mo ahol asan gigib woltitayata. ⁶Ari Yesus lisah mat na ankadata bulong yahta.⁷Bukakmita ka musah ay dininasam, God bulong ni ay dininasam, ari mat akadanta na belidam. ⁸yesus in mat an bulong, bukamita na tiayaha.⁹Yesus bulong ni ninayatah yanina ami. ¹⁰Tey mat na anad awazmeqin amalib ame kabemo yesus bulon yaq ni saw kab bugaw hi gimuz.¹¹Haqsa bul gihumaban araq ayahta didaq negad garah amanma nib sinsinmo turliy. ¹²Tursa bugaw meqinta anada meqniysa Yesus bulonaiya, ni i giqemid i bul ko gimuganib le wequg haqiy. ¹³Haqan Yesus bilam, lehiy ham haqanmo mat bul na gimuganib tuwoqiy woqanmo bul bunmo sibim woqan yuw gineqanmo yumoq bugiy. Bul na bunmo gigo ginulinqan 2000 nazaq.¹⁴Ari mataw loul giw aramuzim osiyta na in daq na ahol waqad titukiy, tukim lehad uliqab teq saw haresmo in nagah ahol waqiyta na awagamun tibilaqiy. Bilaqsa on mataw huritim in nagah na ahol waqnan tilehiy. ¹⁵Lehim in Yesus ago hib bolim mat kwaziqmo bugaw meqinta kabemo amuganib usiyta na in ahol tuwaqiy. Mat na anad ahol tuwaqim. Mat na anad dimunta waqim tubusan welim ossa in ahol waqim tubusan tirabiy.¹⁶Rabsa mataw gimeb daq ahol waqiyta na in mat kwaziqmo bugaw meqinta aholib usiyta na awagamun gibilenad teq in bul ago bilaq toniy. ¹⁷Bilaqan mataw na Jesus abi yahad bwaniy, ni saw ka huloseq.¹⁸Haqan Yesus le muyib tugwalsa mat bugaw meqinta aholib usan in gimusta na in inaqmo lenan anan gilaqsa in anad awaz meqin amalib Yesus bulonyaq, ya ninaq lehoaiq haqyaq. ¹⁹Haqsa Yesus muos, hulosad in bulon, ni ningo uliqab nisen hil gigerabmo leh ham. Leheq teq iyah ta daq ayah diqmo em nigta na teq in ni ninan anad meqniyaqta na ni gibilen ham. ²⁰Haqan mat na saw anan dekapolis naqayta nab lehim uliq bunmo hiwad in nagah in men amta na tibi laq bugyaq. Sa mataw bunmo huitim gihol turuh nemyaq.²¹Ari teq Yesus ago disaiple ne naq yuw, kurorqan Galili untin aqunmun kozaq ban ta lehib. Lehan mataw kabemo bolim Yesus agerab hunlab tiwoliy, yuw na aqurumnib. ²²Humad wolim Yesus inaq nab ossa Juda gigo bit humab wolayta ago danmebta araq, anan Jairus haqay na bolim Jesus asen agerab ahol hulosan wom. ²³Ahol hulosan woqim usad in meqniysa ame kabemo bulonyaq, yaqgo amun aid amikta tumoqnan diq tonaq haq yaq. Ni boleqniben aholib emeq wazid in ahol dimmyid hi moqan haqyaq. ²⁴Haqan Yesus in naq ago bitab tilah, leh sa on mataw kabemo Yesus wazim inaq lehad teq in aholib saqotim diq inaq lih yaqay.²⁵Lehsa aw araq moqad sirisirimo ned huneg yaqta na in Yesus muzim mataw na nenaq tileh yaqmo moq na aholib usra. ²⁶Ussa mataw gime inaqta santitiy ay ahmo ug yaqayt, in ahol dimniy daq haqd. Teq haiq aw na ago mani kabemo mataw na gigo hib hulos bugta teq in ago moq na asit ahi hiqiy yaq. Haiqgam, in aholib moq ayahmo diq iyyaq. ²⁷Ari aw na Yesus ahol awagamun huritim in anad tiqam, ya iben Yesus ago tubusanmo wazeq teq ya ihol tidimniy daq ham.²⁸Haqad in bolim mataw biyahta na gilikmanib gwhtiqim nenaq lehad in Yesus abun ban loqimmo aben le in ago tubusan tuwaz. ²⁹Wazimmo in ago ned muran diq nawaqmo tumay. Mayan aholib moq tihiqiyan in ahol tiloyin.³⁰Loyinsa Yesus ago zuway asor tuhulos ugim lahta na ago in ahol tiloyinmo. Nazaq iyan in ahol buliyim bilam, nag aben yaqgo tubusan waz ham. ³¹Haqan ago disaiple buloniy ni mataw ka a hi gibiyaq e?"' haqiy ni nagaqgo susumunmi bilam nog aben yaqgo tubusan waz ham haqiy. ³²Haqan teq haiq, Yesus saw waqim le bol nog diq daq na amta na ago haqad.³³Aw na daq gwahtim na ahol waqim in rabad teq in tiritan. In bo Yesus anognib woim in nan helta na bunmo tibilan. ³⁴Ta Yesus in bulonim," amun aw ningo bilip eman ni tidimniy, ni nigem kiskis ta inaq lehe ni tidimniy has bugdaq."³⁵Ari Yesus gamuk bilaqad nab tursamo Jairus ago loitab mataw asor osim bolim in gigo mat ayahta na danib ahol waqad lauloniy, ningo amun aw tumom haqiy nagaqgo hi Tisa atuw a ta bulam haqad.³⁶Haqan Yesus gamuk na ago adek a hi emad in Jairus bulon, ni hi rab ham ni ham. ³⁷Haqad teq in an mataw bunmo giwasihan nab tursa in Pita teq Jems ama Jon inaq naqmo giwasihan nenaq tilehiy. ³⁸Lehim in Jairus ago bitab tugwahtiqim in mataw ek tonad gaq wazad ossa tigibiy.³⁹Gibiyad in lehim gibilan, nagaqgo gaqad saw zunad osay? ham,ham in usaq ham. ⁴⁰Haqan mo mataw na bunmo in aqez tiynquwuniy. Yuquwunsa Yesus gimuzan asanib gwahtiqsa in amun anen amam teq in mo ago diasipel ezeqman nagiwaqim nenaq bit adugan amun usaqta nab le tugwahtiqiy.⁴¹Gwahtiqim in amun na aben wazim in Juda gigo nanid bulonim kazaq bilam, Talita Kumi ham. Na in kazaq bilam, amun aw amik ni eraq ham. ⁴²Haqan hidmo in eraqim tiloq gelyaq, amun aw na ayah tiqy bugim in ago ulig 12 nazaq tiqiy ta. An amun anen amam in angah na gim eb ahol waqim in gihol turuh nem naqmo diq hiqiy. ⁴³Sa Yesus ataranmo gibilam, nagah ka ago ne mat araq hikidik buloiy ham, haqad in amun didaq ugid neqgo gibilan.

Chapter 6

¹Ari Yesus uliq na hulosim inmo ago uliq diq Nasaret-ib lehsa in ago disaipel muzin inaq tilehiy. ²Sabat akamnib Yesus le Judah humab wolim lotu emaitab gwatiqim in mataw God ago gamuk tigibilenyaq. Gibilensa mataw kabemmo Yesus ago gamuk huritad in gihol turu nemsa bilaq yaqay, mat ko gamuk bilaqaq na in idob diq wam? Haq yaqay. In anad usaqta ko izaq diq in wam? Haq yaqay. In izaq diq tonim anad emsamo nagah gwahtiqaq? Haq yaqay. In izaq diq tonim anad emsamo naga gwahtiqaq? Haq yaqay. ³Mat ko in igmo gisenlul araq haq yaqay. In bitmo emaqta atatin araqta haq yaqay. In anen mariya teq Judas teq Saimon kawa osay haq yaqay. Teq ahihan kawa i ninaq osauqmo haq yaqay. In nazaq haqad Yesus anan gigem timeqniy yaqay.⁴Gigem meqnyisa Yesus gibilan, mat God ago nantut bilaqaqta na abin uliq bunmo usata ham. Ari inmo ago uliqab teq in asen lulib teq in ago bitabmo diq in ahol abin haiqta ham. ⁵Nazaq iyan in daq azawayin inaqta araq diq uliq na a hi emyaq. In mataw gigo moq inaqta naqmo amilik-amilik mo giholib aben emim giwazsa in dimniy yaqay. ⁶ Teq mataw uliq nabta na in anan helmo a hi haqsa iyan in anadnad emyaq. Ari Yesus saw nab uliq-uliqgo luwad in God ago gamuk on mataw tigibilenyaq.⁷In nazaqmo emad luwim kam nab in ago disaipel twelf na gibilenan boliy. Bolan inmo ahol abinib bugaw miqinta gimuzgo azawayin in negim teq in giqeman giger giger tilehiy. ⁸Lesha in gibilan, ne lehad es araq waqeq ad hi lehiy ham. Ne katekmo wazeq ulum ugeq a lehiy ham. Teq ne ziy araq es sihengo hi waqiy ham. Ad didaq araq neqgota a hi lehiymo ham. Teq mani araq ne giholib hi usanmo ham. ⁹Ne gigo gisen dugan gisenab tigiem daqay ham. Teq ne tubusan gigermo gihol siheneq ni lehiy ham.¹⁰Haqad in gibilan, ne uliq araqab le tugwatiqeq bitbitmo leheq hi osiy ham. Bit amilikmo ne os daqayta nabmo ne osiy ham. Oseq teq ne era uliq araqab lehiy ham. ¹¹Ari ne le uliq araqab gwatiqid mataw uliq nabta na in ne gibaymuzad gigo gamuk a hi hurit sa teq ne uliq na huloseq uliq ta araqab lehiy ham. Lehad ne gisen aqogin uliq nab wolhamid woqan ham. Woqid teq mataw na in gigo daq na anadin tiqem daqay ham.¹²Haqan disaipel lehim on mataw gibileneq bilaq yaqay, ne ginad biliyeq gigo daq miqinta gileh ugiy haq yaqay. ¹³Haqad in bugaw miqinta kabemmo gimuzad teq in mataw gigo moq inaqta na giholib masil emad giwastitay yaqay.¹⁴ mataw saw nabta gigo King Herot in Yesus abin tuhusit. Na izaqgo Yesus abin saw bunmo lenim ayah tiyiy bug. An mataw asor in anan bilaq yaqay, Jon mataw huz negyaqta na moqan God hodhod ab wazan ta iram haq yaqay. Nazaq iyan in aholib zaway ayah mo usaqta haq yaqay. ¹⁵Mataw asor bilaqiy, ko Eliza haqiy. Ta mataw asor bilaqiy, ko profet araq kazimo ta daqaq.¹⁶Teq Herot huritim in bilam, ya Jon mataw guhuz nega ta anat urot na ta iram daqaq ham. ¹⁷Herot in mataw gieman leh Jon matawon guhuz nega wazim a leh kalabus-ib emiy. Na izaqgo, in Herodias waqgo, aw na in amaqbab Pilip ago aw.¹⁸Jon in Herot bulon,na in daq dimun haiq ham.Ni nima bab ago aw waqgo. ¹⁹Ta teq Herodias in agem meqin diqan Jon ago-ib iyan in ahol wolqem go, ta teq in a hi am. ²⁰Herot in Jon go-ib in rab.In ago hurit diq kam,Jon in mat araq dumun diq ta. Nago Herot in aninonmo waqmuz yaq.Kam Herot in Jon ago gamuk in huritim in agem diq meqniy.Teq in agem kiskis ta in ago gamuk tuhurit yaq.²¹Ari abeb king Herot anen amta na akamun tugwahtian in ago ofisa teq soldia gigo kapten teq mataw aseseta uliq Galili-ib ta bolan in giyon tamaz tuwaz nag. ²²Herodias ago amunaw mo bolim in mataw na gimeb dor.In Herot teq mataw tamaz nab boliy na gilauwun yaq.An herot bulon, ni nagah go sisumun yagdaq naya nigdaqay.²³Herot in inaq gunun tiam.Ni nagah ago sisumun yaqdaqna ya nigdaiq.Ni yago maror ago sisumun daiq na ya nigdaiq mo. ²⁴Ari in asanib lehim in an en bulon,"ya nagah diq ago king sisumun ugdaiq?" anen bilam," Jon mataw on guhuznegaq na afaqingo susumunug ham. ²⁵Hidmo in king go-ib lehim in bulon, "ne Jon mataw on guhuznega na afaqin deg arab emeq abo yag ham.²⁷²⁸²⁶Teq in ago gamuk muzim, nago in inaq gunun teq mataw in tamaz-ib boliy na gimeb in bilam.Naqgo in soldia araq bulonan le Jon afaqin waq abol go bilam.Ari soldia na in lehim Jon afaqin kalabus-ib tuqurotiy. Jon afaqin in deg araq ayahta emim a bo Herodias ago amun aw ugan in a leh anen tuqug. ²⁹ago disaipel in huritim bo asan na leh hodhod-ab tiqemiy.³⁰Ari aposel bunmo mileqim Yesu ago-ib lehim wagam bulonad teq on mataw suleqnegiy na inaq mo. ³¹Ari abeb Yesus bilam, "I leh saw mataw-un haiq tab leh ginamur asitmo waquq ham." Izaq go on mataw kabemo bolsaq i ginamur asit a hi emqay. ³²Naza iyan in kamis-ib mui tab gwalim in saw amataw-un haiq tab lehiy.³³Teq in lehan on mataw kabemo in gigo tuhurytiy ham. ³⁴Kam in yuq adekib lehan, Yesus in on mataw kebemo diq Humab wolim osaq in gibiy. Yesus in gibiyim in anad diq meqniy. Nagago? In gibiy na bilaqne sipsip amam haiqta ginog iyan nagah kabemo ago suleq tinag.³⁵Kam zeq woleqsa Yesus ago disaipel bolim tubuloniy, "uliq ka amataw-un kabemo hibolsa mo tarow tiyiya." ³⁶"Gimuzid in taun araq gigo uliq adeqkib lehe teq ingimo didaq naguneq neqdaiq."³⁷Te Yesus gibilenim bilam, ne gigo nagah araq negid in neq-iy ham. An in bulonim bilaiqiy, " I leh bret tu handret silva koin go zaiqe negan eh haiqiy?" ³⁸Ari Yesus sisummunim bilam. " Ne bret ganim wazai ham?" Ne le gibiyi ham. Kam in nabiq waqim in buloniy, " I gigo bret abainagin teq nabiq giger usa haiqiy ham."³⁹In gibilan, ne humab amikamik emiy ham. ⁴⁰In handred teq fifti naza in humab araqab os yaqay. ⁴¹Yesus in bret abainagin te nabiq giger waqim ameq ulilib hevenib gwalehsa in bulauton. In bret horaiyim ago disaipel negid eq onmataw negqdaiqai. Nazamo in nabiq giger nab am mo.⁴²Onmataw bunmo in neqim in giyunin. ⁴³Disaipel in dadaq abeqyan na humab wolan twelf kuram iy. Nazamo in nabiq goib emiymo. ⁴⁴Mataw faif tausand nazaq in didaq na neqiy.⁴⁵Hidmo Yesus in ago disaipel gieman kamisib mui tab gwalim taun Betsaida asorgerban lehiy. Abeb teq in on mataw gieman haresmo tilehiy. ⁴⁶Kam in tilehbugan, ari in garahab gwalehim in beten tiam. ⁴⁷Tarom tigisihan teq ingigo kamisib mui na in kamis ameq aliab tu-us. Ari Yesus amomoq in garahab in os.⁴⁸Yesus in gibiy na in gigo kamisib mui na muz go gigo zawai haiq diq. Nagah go, tim iyahta iraqim gigo mui wolhasa iyan. Ari kam tarow tiqigan tonsa in iraqim yuqmeq amalib tubol. ⁴⁹Ari kam in Yesus yuqmeb bolsa in ahol waqad in ginad emiy. Ko gises bugau ag haqad in lilay-yaiq. ⁵⁰Nagah go, in ahol waqim in bunmo rabiy. Ad hidmo Yesus in kazaq gibilan, " gigem kiskis iyam!" Ka yamo! ne hiy rabiy ham!"⁵¹Yesus in gigo mui aduganim gwati an mo tim midem tuwon. Disaipel in aholim in gihol truh nam. ⁵²Disaipel in bret ago a hi husit kemiy. Naza iyan in gigem in atoran diq.⁵³Kam in yaq akuroran na urotim tilehan, ari in bo og araq anan Genasaret haqai-tab in gigo mui ale yuq adeqkib emiy. ⁵⁴Kam in mui asanib gwatismo mataw bunmo gigo tuhuritiy. ⁵⁵Ad in iraq sibim sau binmo lehad mataw gigo maq inaq na giwaqim giad Yesus agerab tuboliy.⁵⁶Nagah sau-nib in lehad uliq o taun o kantri-ib, mataw ib, mataw gigo moq naq gieman maket emaiq ta nab osaq teq in Yesus sissumun ugid in gihilosid in ago tubusan waz go. Naza iyan mataw gigo moq inaq na kabemo tidimniy.

Chapter 7

¹Ari Farisi astor Mathew gonad aseseqta na astor Jerusalem hulosim bolin Yesus ago hib human tuwoliy.²Humab wolim osad in Yesus ago disaipel gisesan Jews gigo gunun a hi muzinim given a hi soholimmo didaq neqsa in tigibiyiy. ³Farasi teq Jews bunmo in gisesan gigo gunun muzinad in giben a hi soholim mo didaq neqayta,luweq God ameb gihol anumlan inaq iydaq haiqiy. ⁴Teq mataw na maket-ib lehim muleqim a hi huzim mo in didaq neqaytamo. Ad in gisesan gigo gunun naqanta kabemo muzinayta. Muzinad indigo reb, deg, gog teq ban gisoholaitamo.⁵Nazaq iyan Farisi giyogniz mataw aseseqta ago gunun hurit kemiyta na inaq in Yesus tisusumun ugiy. Ezaq tonim bingo disaipel in i gisesan Farisi gigo gunun muzinim in given a hi soholimmo didaq tineqay.⁶Haqan Yesus gibilan, Ne mataw gimeleq meqinta ham. Kwaziqmo God again nantut Aisaiya in ne gilum kemim gamuk araq kazaq marton ham. On mataw ka giezabmo God abin iluwaita haqad in bilam ham. ⁷Mataw na God abin samanta iluwayta haqad in bilam ham. In mataw og kabtamo gigo gunun anan bilaqiy, God ago maror dimunta haqad in bilaqiy ham.⁸Ari Aisaya bilamta nazaq diqmo ne emad ne God ago gunun tuhulosim ne gisesan gigo gunun naqmo hiqiyayta ham.⁹Haqad Yesus bilam,ne God ago gunun dimunta waleqemad ne gisesan gigo daq naqmo wazgo ne tuhurit kemiyta ham. ¹⁰Moses bilam, ni ninen nimam giwazinad gilumsih haqad in bilam ham.Teq in bilam, mat araq anen amam a hi giqudinad gamuk meqinta bilam ham.Moses bilam ni nenan nimam giqez hurit ham.Teq ni ninen nimam gihenib os, ni nog ninen nimam giqez hurita na ni tumoqdaq ham.¹¹Teq ni bilam nagah nawun diq ni yagdaiq ham. Ad naw na ya inen imam yagdaqay naza nogmo Gimam Iyahta tiyagdaq. ¹²Nazaq iyan ni ninen nimam giqez hurit. ¹³Ad ne hurity, gunun hi tuyoniq ham.¹⁴Haqad Yesus on mataw nab turiyta na a ta gibilenim bolan in gibilan, ne bunmo yago gamuk ka huriteq teq ne ginad em hasiy ham. ¹⁵Nagah asanib usaqta na mat aduganib lehim in mat na ahol eman God ameb anumlan a hi iyaqta ham. Haiq ham, nagah mat aduganib usaqta naqmo bo asanib gwahtiqim in mat na ahol eman God ameb anumlan inaq iyaqta ham. ¹⁶Mataw aw nog in gidek nan huritgo usaqta na in gamuk ka hurit kamiy ham.¹⁷Haqad Yesus ago disaipel nenaq mataw gihilosim bitab tilehiy. Lehimmo disaipel in Yesus gamuk awowun bilamta ta na ago tisusumun ugiy. ¹⁸Susum ugan Yesus gibilan, "Ne mataw aseseqta ginad a hi em hasayta ko nog ne ham. Nagah bunmo asanib usaqta na mat aduganib lehim in mat na ahol eman anumlan inaq a hi iyaqta ham. ¹⁹Ne ezaqgo nagah nazaqta na in mat agemab lehim aholib a hi usaqta ham. Na agbeoqib lehim le yayib wolehaqta ham. Yesus nazaq haqad, in bunmo anan dimunmo ham.²⁰Nagah agemib eman gwatiqim in eman in anumalan iyeq ham. ²¹Nazaq iyan ne analuwad wazeq hi hureq ham. lo ey mat hi wolemiy ham .²²Nazaq iyan ni loqeq mat araq aweq hureq inaq hi us ham. ²³Nagah na bunmo emsa i giman ameb gihol anumalan ham.²⁴Ad nazaq iyan ni uliq na hulosim, og anan Taireteq Sidonib tilehiy. In le uliq araq ulilemim tuosya.²⁵Teq hidmo aw araq bugaw meqinta ago amun moq ugay,sa in wayim ad Yesus ago hib bol,ababakan Yesus asenab tulumlawn. ²⁶Grik aw na gite sor Fonisia-ib ta , teq in yesus bulon in bilam ni bilam ni yago amun ka bugaw meqint ka muz ham.²⁷Yesus bilam, "hulosaq onmin yago hib boliy ham.²⁸Teq aw na gamuk amenin emembulon,"Iyahta Yesus ham,gaun ban hanennib osad didaq neqna daq ham.²⁹Muran diq nawamo bugaw meqinta,na amun na tuhulos. ³⁰Muley lehiy ham,bugaw meqinta na tinihulosim tilah.³¹Yesus muleqim Tyre-ib talehim teq Sidon-ib kamis Galili-ib saw Decapolis haqay tab tugwahtim. ³²mat araq adek haiqta teq nan a hi bilaqaq ta waqim ad lehim bulonid in aben amalib emid in na bilaq daq ham.³³Yesus in waqim adek ban loim in gamuk tabilaqya.³⁴Yesus ameq ulilib gwalehsaqmo in lileyimmo bilam,"Efata ham."

³⁶Yesus bilam,"niez hiyiq,hibvilaqiy ham." ³⁷Bunmo gihol turuh nemsa bilaqiy, ni daq dimun ta emaq ta haqiy. Teq gidek haiqta na in gamuk tuhurit daqay ham.Ad giez haiqta na in gamuk tibilaqdaqaymo ham.

Chapter 8

¹Ari kam nab mataw kabemmo humab tawoliy, humab wolim osad in didaq a boliyta na tineq bugiy. An Yesus ago Disaipel gibilenim bilam. ² Ya on mataw ka ginan inad timeqniyaq ham. Ya nenaq kam ezeqmanmo osan in gigo didaq tihiqiy ham. ³Luweq in gigem nan moqad ossa, ya giqemid lehad in gime Sinsanid danib woq daqay ham. Mataw ka asor pesanmo boliyta ham. ⁴Haqan in ago Disaipel bilaqiy, Saw ka amatawun haiqta haqiy, I edob didaq waqeq mataw ko negid neq daqay? ham.⁵Haqan Yesus tisisumun nag, Ta ne gigo bret ganim usaq? ham. Haqan in bilaqiy, bret 7 nazaq usaq haqiy. ⁶Haqan on mataw biyahta na gibilenan ogib tuosiy, Ossa in bret 7 waqim God esey ugim in orayim in ago Disaipel ibergo tinag. Negan in mataw gigo hib iberim ad tilehiy.⁷Ad disaipel gigo nabiq amikamikta usmo, Na Yesus waqim God esey ugan in disaipel waqim tiqiberiy mo. ⁸An mataw neqan tigiyunin bug giyunin began didaq abeyan asor osan kuram 7 nazaq giwaqim amalib tigisiheniy. ⁹Mataw na gibilenan kabemmo did 4,000 nazaq, An Yesus on mataw gibilenan giuliq-ab tilehiy. ¹⁰Lehsa in ago disaipel nenaq muy araq ab gwalim saw araq anan Dalmanuta haqay tab tilehiy.¹¹Lehan teq Farisi asor agerab bolim ulum waqad buloniy, Ne Heven-ib day araq azawayin inaqta emid i ahol waquq haqiy. ¹²Haqan Yesus in daq meqinta na tiloyin , in ahol afaqan tiqiy. Ahol afaqan iyad ahol aqurin ayahmo gwahtiqsa in bilam, Nagaqgo mataw muran kam kabta ka in daq azaqwayin inaqta ahol waqnan bilaqiy? ham. Ya helmo bilaqiy ham. Daq araq azaqwayin inaqta muran kam kab ya a hi emday ham. ¹³Haqan in mataw na gihulosad muy-ib gwalim yuw urotim kozaq ban tilehiy.¹⁴Lehad disaipel gidek zizalan in bret kabemmo a hi waqiy,bret amulikmo muy-ib osta naqmo in a lehiy. ¹⁵lehad luwimmo Yesus gamuk araq kazaq bilam, Ne Farisi teq Herot inaq yis anan gihol waz naqmo hiqiyiy ham.¹⁶Haqan disaipel in gimo an bulonim bilaqiy, I bret tihiqiyan daqag in bilaqaq ya haqiy. ¹⁷Haqsa Yesus huritad teq in gibilan, Ne nagaqgo i bret haiq haqad osay? ham. Ne gime haiqta iyim ginad a hi em hasay ye? ham. Ad ne ginad gigem soqotim usaq e? ham.¹⁸Ne gime inaqta teq ne nagah ahol a hi waqiy ta, Ne gidek tizizal daqag ham.¹⁹Ya bret abaynaginmo orayim mataw 5,000 nagta na abeyan ne kuram ganim siheiy. Haqan in bilaqiy kuram 12 nazaq haqiy.²⁰Haqad in bilam , teq ya bret 7 na orayim mataw 4,000 nagta na abeyan ne kuram ganim sihenymo. An in bilaqiy kuram 7 nazaq haqiy.²¹Haqad kam gineh teq ne ginad em has daqay.²²Haqad in leh uliq betsaida-ib tugwahtiqiy . gwahtiqan in mat araq are haiqta a bolim. Yesus wazid dimnidaq haqad.²³An Yesus mat na abeyan waqim ad uliq asan ban le tugwahtiqiy gwahtiqsa in mat ameqnagnib kusluwim aben emimmo tisisumun ug, Ni nagah araq ahol tuwaqaq e? ham.²⁴An mat na saw ahol waqad in bilam, ya mataw loq gelsa gibiyaiqta ham. Teq ya gibiyaiqta ay nog iyim turay ham. ²⁵Haqan in aben mat na ameqnagnib a ta am, Eman mat na ameqnagni dimniyan in ame rireqim saw ahol tuwaq kemyaq. ²⁶Sa Yesus mat na eman ago bitab lehsa in bulon, Ni bitab lehad uliq aduganib gwahtiqeq hi leh ham.²⁷Ari Yesus ago disaipel eraqim saw Sisariya,Filipay gigo uliq ab tilehad luwiy, Lehad Luwad teq Yesus ago disaipel tisusumun nag, On mataw ya inan nog diq haqsa ne huritay? ham. ²⁸Haqan in bilam, Mataw asor in ninan Jon mataw huz negyaqta amatin haqay, Sa asor ninan Elaija haqiy, Sa asor ninan nantut kwaziqta na gigo araq haqay haqiy.²⁹Haqan in ta susumun nag, Ta negmo ya inan nog diq haqay? ham. Haqan Pita amenin emim tibilam, Ni krais ham. ³⁰Haqan Yesus gunun negim gibilan, ari ne yaqgo tuhurit Kemiy teq ya ihol alulin hi bilaqiy ham.³¹Haqad Yesus suleq negim bilam, Mat atatin teq santitiy ayahmo tisordaqta ham . Sa mataw marorta teq mataw tamaz emayta gigo aseseqta, teq mataw gunun hurit kemiy ta na in gileh tuqug daqay ham. Ad teq in wol emid tumoq daq ham. Moqeq kam ezeqmanmo used in kayeq iyeq ta eraqdaq ham. ³² Inmo moqdaqta na ahol alulin nazaq bilaq keman, Pita waqim ad dan adek ban loqimo in tuwad.³³WadanYasus ahol buliyim buliyim ago disaipel bunmo gibiyad teq in Pita wadim bulon, Satan ni tukeq ya igilehun ban leh ham. Ni God anad a hi muzaq ham, Ni mat og kabta anad muzaq hqm. ³⁴Haqad in mataw biyahta na gibilenan agerab boliy, in ago disaipel nenaq bolan in gibilan, Mat araq ya imuzeq bolnan anad emeq in ahol wazid woqan, Ad ya afaqan soray ta nazaq mo in sornan anad bilaqsa ago kruse sorid abetarib gwalan ham.³⁵Mat nog inmo ahol anadin emad asan alowan tonaqta na in ahol awitan tihik hulesdaq ham. Ari mat nog in ya iwagamun dimunta anadin emad kuluwa-kuluwmo tuqosdaq ham. ³⁶Nagaqgo mataw og kab osad in giholyon nagah kabemmo diq rom tonayta? ham. Abeb in moqid in ago nagah bunmo timeqniy daq. ³⁷Teq in nagah ogibta na amalib gihol awitan zayeq le os dimunta nab tugwahtiq daqay ye? ham.³⁸Mataw muran kam kabta in God gileh ugad daq meqinta em bugayta ham. Sa aw mat nog in mataw meqinta na gimeb yaqgo gamuk anan gimeqbay woqaqta na, Abeb mat atatin in God ago ahol anuwanib angelo, Tawonta kabemmo nenaq ta bole in nazaqmo mataw na ginan amebay tuwoqdaqmo ham.

Chapter 9

¹Haqad Yesus gibilan . Ya helmo ne gibilenaiq ham. on mataw muran kam kab osayta ka gigo asor ahi moqadmo in God ago maror azawayin inaq og kab gwahtiqsa ahol tuwaq daqay ham. ²Ari abeb kam 6nazaq tihiqiyan Yesus in Pita Jems teq Jon giwaqim nenaq garah araq sisaqta abigmanib tugwalehiy .Gwalehim in gimomo nab giholbin tuqosiy. ossa mataw na gimeb Yesus ahol buliyim awaqan lul araq diq iy. ³Sa in ago tubusan hus diq zeq anuwan nog iymo. Mat araq og kabta tubusan suhol naqmo hiqiyan in nazaq hus diq a hi iyaqta.⁴Disaipel in Yesus nazaq ahol waqad ossa Elaija ayow Moses inaq giwitan tugwahtiqiy .Gwahtiqim in disaipel gimeb Yesus inaq gamuk bilaqad turiy.⁵Tursa Pita in Yesus .Tisa ham i kab osauqta ka in dimun diq ham.I baybay ezeqman emuq ham , Ari ninmen teq araq Moses amen teq araq Elaija amen ham. ⁶Disaipel ezeqman na rab naqmo diq hiqiyad Pita anad a hi em hahsadmo Gamuk nazaq bilamta.⁷In gamuk nazaq bilaqad tursaqmo onqas hiqiyaqta ham .Ne in aqez hurirtiy ham.⁸Haqanmo disaipel ezeqman na gihol bubuliyad saw weqim leh boladmo in Moses ayow Elaija inaq a ta hi gibiyiy. In Yesus amomo gig.⁹In Yesus amomo giger tursa ahol waqiy. Ari in aweweqmo garah na hulosim gewoqadmo Jesus disaipel ezeqman na gidek wazim gibilan. Ne nahag muran ahol waqiyta ka hikiduk bilaqiy ham. Abeb ya hodhod huloseq eraqid teq ne nagah ka ago tibilaq daqay ham. ¹⁰An in Yesus ago gamuk hurtim ginadnad emad in gimo an bulonim biloqiy Yesus bilam. Ya hodhodab eraqdaiq hamta ko in gamuk ahuli ezaqta? haqiy.¹¹haqad in Yesus tisusumun ugiy. Ta ezeqta ago mataw Moses ago gunun hurit kemiyta na bilaqay, Elaija danmeb bolid teq Krais abeb boldaq haqay? Haqiy. ¹²Haqan Yesus gibilan, helmo mam. Elaija naga bunmo wastitaynan haqad danmeb boldaqta ham. Ya ne gibilinenaiq ham teq gamuk araq kazaq usaq mam. Mat atatin boleq santitiy ayahmo sorsa mataw gileh tuqug daqay ham. ¹³Ya ne gibilenaiq ham Elaija tubol ham. Bolim mataw ginadibmo in aholib daqdaq emim timeqin toniy ham. Kwaziqmo mat na anan gamuk mar toniyta nazaqmo in tiqemiy ham.¹⁴An Yesus disaipel ezeqman na nenaq muleqim tigewoqiy. Gewoqim in disaipel ta asor na mataw kabemmo nenaq humab ayahta wolim ossa tigibiyiy. Sa mataw Moses ago gunan hurit kemiyta na asor in disaipel na nenag an mugad osiy.¹⁵Ossa mataw biyahta na in Yesus bolsa ahol waqad gihol turuh nemsa in sibim agerab lehim tubuloniy, Yesus ni tigewom e? Haqiy. ¹⁶Haqsa Yesus disaipel susumun hegim bilam. Ne nagago mataw ka nenaq an mugay? ham.¹⁷Haqan mat araq biyahta na gilikmanib osim era Yesus tubulom, mat ayah ham ya igo ammun mata ka a bol ham. In atenmosib bugaw ussa in gamuk a hi emata ham. ¹⁸Bugaw na amun aholib bolaqta nab in amun wazim ogib hunegan woqaqta ham. Woqim in ateb asabalbalin husta gwatiqsa in ate guruwad ahol baytunim usaqta ham. Ya ningo disaipel gibilenim in bugaw na muiznan biyab ahi iyiy ham. ¹⁹Haqan Yesus amenin emim gibilan on mataw kam Kabta ne God anan helmo a hi haqayta ham. Kam ganim teq ya ne ginad sigim iyaqta na ago a hi biloqad ya ne gigo afaqan sordaiq? ham. Ari amun aboliy ham.²⁰Haqan in amun a Yesus ago hib boliy. A bolsamo bugaw meqinta na in Yesus ahol waqad in amun othasan agib woqim ahol bubuliyad usad asabalbalin husta atenmosib gwahtiqyaq. ²¹Sa Yesus amun amam tisusumun ug. Kam ganim amun aholib moq katuqusta? Ham. Haqan amam bilam. In amun amik osadmo in Kazaq emyaqta ham. ²²Tutimmo bugaw meqinta na amun wol emnan tonad in faqad teq yuwmeb hunegan woqaqta ham. Ari ninmo ningo zaway ussa teq ni i ginan ninad meqniysa gilumsih ham.²³Haqan Yesus bulon ni nagaqgo bilam Ningo zaway ussun teq i gilumsih haqad ni bilam? ham. Nazaq ni hi bilaq ham. mat nog in helmo mat Atatin ago zaway inaqta haqid teq God in mat nazaq na ayon nagah tiqem ugdoq ham. ²⁴Haqan hidmo amun amam dedibmo bilam. Ya helmo haqoiqta teq ya inad siqim iyaq ham. Ni ya ilumsih ham. ²⁵ Yesus in mataw kabemmo agerab bolsa gibiyad in bugaw meqinta na atorammobulon. Bugaw in gamuk a hi emaqta nan ahi huritoqta ya ni nibilenaiq ham. Ni amum ka huloseq gwahtiq ham. Gwahtiqeq le in amuganib ta hi woq ham.²⁶Haqan bugaw miqinta na ek tonim amun wol hasan woqim abensen hunegsamo in amun hulosim gwahtiqim tituk. Tukim lehsa amun na bilaqne mat tumota nog iy. Iyan mataw. Kabemmo bilaqiy. Amun ko tumom haqiy. ²⁷Teq haiq. Yesus amun na abenab wazim wazan eraqim titur.²⁸Abeb Yesus bitab lehim in ago disaipel nenaq giholbinmo osad disaipel tisusamun ugiy. I ezaq iyim bugaw meqinta ko ahi muz? Haqiy. ²⁹Haqan Yesus bilam. Ne nagah araq amalib bugaw naqanta a hi muz daqay ham. Ne God amomo bulonad susuman ugeq teg ne bugaw naqanta tumuz daqay ham.³⁰Ari Yesus ago disaipel neneq saw na holosim le saw Galiliy-ib tagwahtiqiy. Gwahtiqim lehad in le edob osaqta na ago mat araq huritgo in hulos. ³¹Na ezaqgo in ago disaipel suleq negyaqta na ago iyan. Suleq negad in gibilenyaq mat araq teq mat atatin waqeq mataw gibenab tiqemdaq haqay. Emid teq in wol emid tumoqdaq haqay. Moqeq kam ezemanmo useq teq in kayeq iyeq ta eraqdaq haqyaq. ³²In nazaq bilaqsa ago disaipel ginad ahi em has yaqay. Ad teq in Yesus susumun ugnan rab yaqay.³³Ari i lehim uliq Kapaneam-ib tugwahtiqiy. Gwahtiqim in bitab lehim tuqosad teq Yesus in ago disaipel tisusumun nag. Ne danib naga gamukin an bulonim bulonim boliy? Ham. ³⁴Haqan disaipel giqezmo hiqiyim osiy . Na ezaqgo in danab bolad gimo an bulonim bilaq yaqay. I gilikmanib nog diq in ayah diqta? Haq yaqay. ³⁵An Yesus os woqim osad ago disaipel twelf na gibilenan agerab boliy. Bolan in gibilan mat aw nag danmebta iynan haqad in aho waqeq abeb diq emeq teq in mataw bunmo gigo kabibiy mat samanta iyan ham.³⁶³⁷Haqad in amun amikta araq wakim eman nob negim tursa in ay netim teq disaipel gibilan. Mat nog in amun kaqanta ya ibinib bolsa ahol waqad wazinaqta na in ya iwazinaqmo ham. Teq in ya imam a hi iwazinaq ham. Haiq ham. In ya i mam iqeman bolta na bolta na wazinaqmo nam.³⁸Ari Jon in Yesus bulon tisa ham mat araq ni nibinib bugaw meqinta gimuzsa i luwim ahol waw ham. Teq mat na in inaq araqib a hi luwad iyan i wasihad bulon. Ni nazaq ta hi em haw ham.³⁹Haqan Yesus bilam. Ne hi wasihiy ham. Mat araq ya ibinib da azawayin inaq emeq in hidmo ya igilehnan, nan meqinta a hi bilaqda ham.⁴⁰Na ezaqgo mat geg a hi igaqta na in i giyowta ham. ⁴¹Ad mat aw nog in ne gibiy kemad bilaqdaq. Ka Krais ago mataw haqad teq in ne gimen yuw soqoreq negid uluw daqayta na. Ya helmo ne gibilenaiq ham. Mat na inaq mo God abenab naw dimunta tuwaqdaqmo ham.⁴²Haqan Yesus bilam. Mat nog in onmin amikmikta ya inan helmo haqayta na gigo araqi baymuzsq in anad helta na hulosnan tonid mat daq nazaq emdaqta na in yaqgo faq meq indiq tuqwaqdaq ham. Na in kwaziqmo gig ayahta anatgumib am wazeq. Kamismeb huneg nagiyta ham. Hunegid mat na moqeq daq meqinta na ahi emeq in yaqgo faq meqin diqta na a hi waq nagta ham. ⁴³⁴⁴Ari ni nibien ara kat niqid ni ninad helta hulosnam tonad ni niben na uroteq hunegid lehan ham. Ni niben amilikmo inaq iyeq os dimunta lehdaqta nain dimmunmo ham. Ari ni niben giger inaq iyeq os meqintab lehdaqta na in miqin diq ham. Saw nob faq oyad a hi miyaqta usaqta ham.⁴⁵⁴⁶Teq ni nisen araq kat nigid ni ninid helta hulosnan tonad ni nisen na uroteq huneqid leham ham. Ni nisen amilikmo inaq iyeq os dimutab lehdaqta nain dimunmo ham. Ari ni nisen giger inaq iyeq os meqintab lehdaqta na in meqin diq ham.⁴⁷Teq ni nimeqnagin aroq kat nigid ni ninad helta hulosnan tonad ni nimeqnagin na othaseq hunegid lehan ham. Ni nimeqnagin amilikmo inaq iyeq God ago maror aduganib gwahtiqdaqta na in dimunmo ham. Ari ni nimeqnagin giger inaq iyeq os meqintab lehdaqta na in meqin diq ham. ⁴⁸Saw nab Kadum gisan neqayta na ahi hiqiyayta ham. Teq nab faq oyad ahi miyaqtamo ham.⁴⁹Ne nazaq giholib ginad meqinta gwahtiqsa wolad gihol loyinsa in bilaqne faq ginoy nog iydaqta ham. Teq God in foq nazaqta amalib ne bunmo ginoy nog iysa teq ne bilaqne. Kamis dimunta nog tiqiy daqay ham. ⁵⁰Kamis in nagah araq dimunta ham. Teq kamis agon hiqiyib ni ezaq tonid teq in agon inaq ata iydaq? Ham. Nazaq iyan ne gimugan bilaqne kamis dimunta nog iysa ne on ulumsihod ar hi bayiy ham.

Chapter 10

¹Yesus in uliq na hulosim distrik judia-ib tuwoy leq Jodan ago og asorib, dahu biya hmo muzim inaq lehiy yuq Jodan quromnid turiq. ²Ad Farisi asor bo Yesus uluwaqyay ad tususumun ugiy, helta mo qunun in bilam mat in aw hulosiq ey ham. ³Ad Yesus in kiziq bilam Mosas in ezea ne gibilan?" Mosas in bilam. ⁴Teq mat araq in awe muzid leh go in sansan dik nawaqmo timarton daq.⁵Yesus kazi bilam Moses in gunun marton nag na ago in ginad azimeqin diq onna gimuz go ham. ⁶Danmeb og higwti sammo God mat aw inaq am alulin na go mat in anen aman hulosim lehiyim aw inaq asayta.⁷Nazaq iyan in amilikmo tiyim os ay. ⁸Ne giger ne ame amo a hi osadaiq ham. ⁹Nazaq iyan God otid ta mat araq a hi urot daq.¹⁰Kam bit nab in osa disaipel tisusum ugiy. ¹¹In ta gibilan mat araq in awe muzad, na in daq anunmalanta ema ta ham. ¹²In aw araq muturta wayiq, in daq an unmalantan nazaq mo emdaq ham.¹³Onmin amikmikta giwayiq inad boliy ham, boliyad ya gimen sorhamdaq ham. ¹⁴Kam Yesus in ago disaipel gibiyad a gem meqinsa in gibilanyaq, hulossa onmin amik amikta na boleq God ago maror adugannib gwahtiqid ham.¹⁵Heldiqmo ya ne gibilenay in onmin amikmik ta ginog iyeq te i God ago gaway tuwaq am. ¹⁶Ad in onmin amikmik na giwaqim aben muganib giemim in gibilawton.¹⁷Kam na yesus ago disaipel ginaq tilehsa, mat araq sebim bo anogib ababakan ululawunim tur. ¹⁸Nago ni yaq inaq lyhta haqay ham, God ammomo ham. ¹⁹Ad Yesus in bilam ni ya inaq udinnad, teq ne daq meqinta ahiy em daq.²⁰Mat na Yesus kazaq bulon, Tisa ham ya God ameb mat dimun ahiy ham. ²¹Yesus in mataw igib iyad gibilan kam moni mat na in ago nagah bunmo iberi go atuhihiy. ²²Kam in nan na huritim in anad a hi dimniy teq in agem in meqniy sa in lah, ezaqgo in ago nagah kabemo diq.²³Ad Yesus bilam," onmin ham, God ago maror adugnib gwahtiy go in afaqan diq. Kemal na in kiskis mo nidol nab a hi gwahtiqdaq ham. Naza iyanmani mat na in God ago maror aduganib ham hi gwahti daq ham. ²⁴Yesus ago disaipel gamuk na huritim in tiriten yaqay. Ad Yesus bilam , onmin ham, God ago maror aduganib gwahtiy go in afaqan ta. ²⁵ Kemal na in kiskis mo nidol nab a hi gwahtiqdaq ham. nazaq iyan moni mat na in God ago maror aduganib a hi gwahtidaq ham.²⁶In gamuk na huritin in tirteniy ham?" ²⁷Ad Yesus in ahol biliyim gibilan, " mataw aw ginq in afaqan ta teq God inaq in asinamolan ham." ²⁸Kam Yesus in gamuk na bilaqan tihiqyan, Yesus in Pita bulon, nagah bunmo hulosaq yaq imuzeq boliy ham.²⁹Ad Yesus in bilam, ya helmo ni gibilanay ham, mat, aw, onmin na gihuloseq ni God ago maror aduganib tugwahtidaq ham. ³⁰Nagah nabunmo ya waq daq ham, kam 100 nazaq ya hulosan ogiv usta.Sa ya go bit, mabab,onmin teq ninen nimam, teq og, daq na ago afaqan God ago gamuk. ³¹Nazaq iyan mataw nog in abeb bolaqta na in leh ameb tiyiqdaq ham.³²Abeb Yesus ago disaipel nenaq Jerusalem ub wolehiy. Sa Yesus in ameb lehsa mo disaipel rabad lileliy bilaqiy, Yesus ago disaipel nenaq uliq ib tilehiy. ³³Ne ahol waqiy, kam i Jerusalem ub gwahelemta nab mo mat atatin tuwaz daqay. ³⁴In bilaqunim kusluw ugiy, in wol emid moqdaq, ta teq tam ezeqman ta nab in ta eraqdaq.³⁵Teq in wol gemid moqdaq, ta teq kam ezeqman ta nab in ta eraqdaq Jems aygow Jon inaq in Sebedi atatnis in Yesus kazaq susumun ugiy," Tisa i giger nagah araq anan ginad bilaqaqta ni gimen em haqiy. ³⁶An Yesus gisusmunag, ya ne gimen nagah emdaiq? ³⁷An giger na bilaqiy, hulosid i giger ninaq ningo ban tawonta nab osuq haiq, araq niqabun ban araq ninasaran ban haqiy.³⁸Ham Yesus kazaq gibilan, ne giger naga anan susumunai ka ago ne a hi huritiy ham, ne yaqgo gogib yuw a hi uluw daqay ham o ne giger dan ya baptais waiq ne bunmo muzim daqay. ³⁹Giger Yesus buloniy, i tumuzam haqiy. In nazaq bulonan, Yesus kazaq gibilan, "na heltamo ne yaqgo gogib tuquluw daqay , ya uluw daiqtab teq ya baptais waiq tab na baptais tuwaq daqay. ⁴⁰Ari teq God ago osdimuntab inaq osgo na in yaqgo nagah ahaiq ham."⁴¹Kam 10 disaipel asor na in Jems ayow Jon inaq gigo nan na huritim gigem meqniyim an waqdiy. ⁴²Abeb Yesus in disaipel na humab giqemim in kaza gibilan," ne ahol waqiy, Het man in on mataw asor giwamuzay na in gulumzunaq," ta in gigo gibinab ta na in gulumzunaq ta.⁴³Teq ne in gigo daq hikidik muziniy ham.Ne gilikmanib mat nog in mat ayahta iyeq osnan haqad in ahol wazid woqsa in ne gilumsiheq gimen kabiy eman ham. ⁴⁴"Ad mat nog in ne gigo mat amebta iyeqosam haqad in ne gigo kabibiy mat samanta na asor ne giger tuquluw daqay mo eq?" ⁴⁵Na ezaqgo Mat Atatin in mataw gieqmid inmen kabiy sorgo a hi bol ham.Haiqgam, in ahol igigo daq meqinta na zaqy go in bo ogib kab moqm.⁴⁶Yesus ago disaipel nenaq in uliq Jeriko-ib tuqgwahtiqiy. Gwahtiqim in uliq na hulosim lehsa Timeusatatin anan Bartimeus haqayata na in ame haiqta iyim dan adekib osad nagah anan sunad osaq. ⁴⁷Ari in Yesus Naserat-ib ta in abin huritim in iraqim in lileyim kazaq bilam,"Yesus ni Davit atatin ni ya ilumsy." ⁴⁸Teq on mataw nan wazim buloniy.Ta teq in ta lehim bilam,"Yesus Davit atatinni ya ilumsy ham."⁴⁹Ari Yesus in kuteq nemim bilam,"mat ame haiqta na waq aboliy ham." On mataw in bilaqiy ni hidmo iraq haqiy,in nilele-uwuna" ⁵⁰Hidmo in erim ago tibudsan hunagan woysa in sibim leh Yesus a giger tugwahtiqim.⁵¹Ari Yesus in tisusum mat ameq haiqta na in gibilan. ⁵²Ad Jesus in bilon leh ham in mo ninad awazmeqin na mo in eman in tidimiy, hidmomo in eraim saw amad in yesus muzin inaq dan muzim tileh.

Chapter 11

¹Ari imisor tiqiysa yesus ago disaipel nenaq jerusalem hulosim tilehiy. ²Lehim usim eraqim tarommo in jerusalum-ub ta lehad luwimmo in ay fik na ahol ta waqiy. ay na aninin aberqar inaqta. Sa Pita in eraqim Yesus gamuk bilamta na anadim emad in Yesus bulon. Iyahta ham ne ay ka ahol waq ham .³Haqan Yesus bilam .ni ninad ahahmo God amam ago hib usan ham.⁴Ya helmo ne gibilenaiq ham. Mat anad amulikmo ussa in helmo god nagah yaqmen tiqem yagdaq haqaqta .Matna garah ko bulonid in eraqeq sortukeq le kamismeb tuwoqdaqham. ⁵Na alulin kazaq iyan ya ne gibilenaiq ham. God in nagah na tiqnegdaq ham. ⁶Ari God gamuk na tiqemnan haqad in mat na ago daq meqinta na walemad anadin ta hi am ham.Ad teq in Gimam Iyah Heven-ib osaqta na ago gamuk bulonham.⁷Ari Yesus ago disaipel ago tibudsan wayim abolim isuniq. Mat an donki wayim abolim Yesus amalib gwaleq tileh daq.⁸Mataw kabemmo in gigo tibusan hureniq,Ta teq onmataw bunmo nazaq mo temiq mo.⁹Ni nog ya imuzeq boldaqta na ni ya imuziq bolan ham aholeqeq mataw ta gibeleniq ham.¹⁰Iyhta in bilam Divit ago asesan in muran tuboldaq ham.Lileyad bar wazad Hosanna hayad ham.¹¹Ari Jon mataw huz negyaqta na ago kabiy heven-ib tuboliy ham.Gamuk na amenin bilaqan ya tuhurit ham.¹²Hanaq mataw aseseqta na in gimo an mugad bilaqiy.kabiy na God ago hib bolta ham.¹³Ari i bilaqam kabiy na mataw mo gigo hib bolta haqiy.¹⁴Nazaq iyan in Yesus ago susumun na amenin emim buloniy .I a hi hurit haqiy .In bilan ya mo ham.Ne araq ya innan a haqiy biladaq ta ham.¹⁵ In Jerusalem-ub tugwahtiy, Ad in tempel tugwahtim ad mo in on mataw nagah zayad tempel ib ossay na gimuzan tilehiy. ¹⁶Ta teq in mat araq hulosan tempel ib nagah araq zaygo wayim ad hilehiy.¹⁷Ad in suleq negim gibilan ,In kazaq martoniy . Ya go bit na in bit kam bunta beten emgo a bit ham. ¹⁸Hetpris teq mataw gunun martonay na in abin huritim in wolqemgo naguniy.In rabuniy nagah go mataw on humab wolim ossiy na gihol ritenlam. ¹⁹Kam amisor tiqiyan in saw na tuhulosim tiqlehiy.²⁰Lehim usim eraqim taromo in Jerusalem -ub talehad luwiy luwimo in ay fik na aholib tuwaqiy. Ay na aninin abeqarib teq anan tumay bugim tur. ²¹Sa Pita in irimo Yesus gamuk bilamta na anadin emad in Yesus bulon. Iyahta ham ni ay ka ahol waq ham. Irimo ni ay fik anan bilam meqniy daq ham ka na tumay bug ham.²²Haqan Yesus bilam, Ni ninad ayhaqmo God amomo hib usan ham. ²³Ya helmo ne gibilenay ham. Mat anad amulikmo usaq in helmo God nagah yamen tiqam yagdaq haqayta ham, Mat na garah ko bulonid sortukeq le kamisib tuwoqdaq ham.²⁴Na alulin nazaq iyan ya ni nibilenay ham. Ni nagah araq anan God sisumun ugeq bilaqeq helmo God tiyagdaq haqid God nagah na tinigdaiq ham. ²⁵Ari God inaq gamuk tiqemnan hadad luweq ne mat araq ni meqintonta na anadaq emdaqham. Nazaq iyid danbeb ne mat na ago daq miqinta na walemad anadin ta hi em ham. Ad teq in gimam Iyah Heven-ib osaqta na nigo gamukib bulon ham. Ni nazaq tonid teq God nazaqmo ningo daq miqinta giwalemad in ni niqez tuhurit daq ham. ²⁶Ari ni mat na ago daq miqinta na hi walemid i gimam ulilib osaqta na in ningo daq miqinta na hi walemdaq mo ham.²⁷Ari Yesus ago disaipel nenaq Jerusalem a ta lehiy. Lehim Yesus tempel agelin aduganib loq gel lad luw sa mataw tamaz emayta na giwogniz mataw Moses ago gunun hurit kemiyta na Juda gigo mataw asor ta nagan in Yesus agerab tuboliy. ²⁸Bolim in Yesus tisusumun ugiy, Ni nibin ezaq ta iyim ni daq kagan emaq? haqiy. Teq nog diq nibin na nigan ni kazaq emaq? haqiy.²⁹Haqan Yesus gibilan, Ta ya nazaqmo nagah araq ago susumun nigid ni amenin emiy ham. Ne yaqgo sisumunka amenin emid teq nog ibin yagan ya daq gagan emaiyta na ago ya tigibilendaiqmo ham. ³⁰Jon mat huz negaqta na ago kabiy Heven-ib bol o haiq in matawumo gigo hib kabiy na tuwamta? ham. Ni yaqgo gamuk ka amenin ni bilaqid ya huritiq ham.³¹Haqan mataw aseseqta na in gimogimo an mugad bilaqiy, In bilaqiy, kabiy na God ago hib bolta haqad in tibilaq daqay, Ta nagaq go ni Jon ago gamuk huritim anan helmo a hi haqiy? haqdaq haqiy. ³²Ari i bilaqam, kabiy na mataw mo gigo hib bolta haqid mataw biyahta ka eraqeq ezaq giton daqayta na i a hi hurit haqiy. Na ezaqgo on mataw na gunun Jon anan God ago nantut araqmo diq haqsa mataw marorta nagan in ginan tirab yaqay. ³³Nazaq iyan in Yesus ago sisumun na amenin emim buloniy, I a hi hurit haqiy. Haqan Yesus in gibilan, ya nazaqmo ham. Nog ibin yagan ya daq kagan emayta na ago ya a hi gibilendaqmo ham.

Chapter 12

¹Haqad Yesus in mataw aseseqta na gamuk awowun araq gibilenim bilam mat araq wain anagin kabemo leyim in tigel ton ham. Gellonim in yay araq wain anon emwdid bayninaleq ayun woqgo ta na titay ham, na tihiqiyan in mat kabiy wamuzdaqta ayon bit araq asen sisaqta emim in kabiy na mataw asor gibenab tiqam ham.In anad mataw na in gimo giholyon kabiy emad wain anagin asor waqad asor in ya yag daqay hadad ham, kabib anamren anad nazaq emad giblenim hulosad in eraq uliq araq besantab tilah ham. ²Lehim ossa wain anagin waqgo akaman tugwahtiqan in ago kabiby mat araq eman mataw wain akabiyan emayta na gigerab tilahham. In leheq kabibiy mataw na gibenab wain anagin asor tuwaq daq haqad ham. ³Teq haiq ham, kabibiy mat na lehanmo mataw wain akabiyanemayta na in wazim woltitayim musan samanmo muleqim tilah ham.⁴Lehan kabiy anamren in kabibiy mat araq eman tilah ham, lehan in mat na afaqin wolturim meqin diq ton iy ham.⁵An mo in kabibiy mat araq eman a ta lah ham, lehan in mat na wol eman tumom ham, moqan kabibiy anamren in ago kabibiy mataw kabemo giqeman leh yaqay ham.⁶Ari kabiy anamren ago mat amulik mo tiqiy ham na in atatin mo in anan anad bilaqnaqmo hiqiyiyaqta ham. In anad am, ya itatin em lehid teq mataw na in aqez tuhurit daqay haqad in eman abebtanta tilah ham. ⁷Teq haiq ham mataw kabiy wamuzayta na in gimo an bulonim bilaqiy, abeb mat go amam moqid in amam go ahuran nagah tuwaqdaqta haqiy ham. Bolsa hi mat ko wol emid moqan mo naqiy ham, moqsa amam ago kabiy ka igmo waquq haqiy ham.⁸Haqad mo in mat na wazim woleman moqan in asan waqim kabiy asan ban hunegan tilah ham. ⁹Nazaq iyan kabiy anamren na ezaq tondaq? ham. In bolaq mataw wain akabiyan wamuzayta na ginol em bugad teq in oga kabiy na ta mataw ta asor bunta gibenab tiqemdaq ham.¹⁰Haqan Yesus bilam, ne God ago mar ahol a hi waqaytaye? ham.Mar nab gamuk araq kazaq bilam ham."Tituq mataw anan bilaqiy meqin haqiyta namo in awaz meqin diq turad bit anon bunmo soraq haqad in bilam ham. ¹¹ Iyahta mo eman gwahtiqan i ahol waqsa in dimundiq iyaq haqad in bilam ham. ¹²Yesus nazaq haqan mataw asiseqta na ginad tiqemiy.Yesus i gibin wazid woqgo haqad gamuk awowun na bilam haqiy.Haqad Yesus waznan ginad bilaqsa teq in ta on mataw girabun yaqay. Nazaq iyan in Yesus hulosim tilehiy.¹³Ari mataw aseseta na lehim in farisi asor teq Herot ago mataw ta asor nenaq gibilenan tilehiy,In leheq Yesus kat ugid in gavman gigo gunun araq itiyonad in gamuk araq hibilaqnanta bilaqid i ttuwazam haqad. ¹⁴In lehim Yesus buloniy, tisa haqiy, i ningo tuhurit haqiy. Ni a hi katiyaqta haiq.Ni mataw gibin inaq ta a hi girabunad gigo mo a hi lehaqta haqiy.Ad ni on mataw God ago dan titnonta giqisihunad ni heldiqmo gibilennaq ta haqiy.Ni ninad ezaq emaq?haqiy. I gibabun Rom gigo king Sisa in i gituwbulsa i takis ugauqta na in daq dimun o daq meqin? haqiy.I Juda gigo maror ezaq bilamta? haqiy.I tuqugam o haiq haqiy. ¹⁵Haqan Yesus in gigo gamuk katiyaqta na tuhurit.In ya imeqinton go adanin tiqemay ham.Haqad in gibilan.nagahgo ne ya ilumwaqay? ham.Ari mani araq waq abolid ya ahol waqiq ham. ¹⁶Haqan in araq a bolim tiqugiyhgan ahol waqad in tisusumu nag, ka nog diq adwan teq ahol anan usaq ham. Haqan in bilaqiy na sisa-mo ago ta haqiy. ¹⁷Haqan Yesus gibilan sisa ago nagah na ne sisa mo ago ta ugiy ham, ad God ago nagan na ne God mo ugiy ham, haqan mataw na ginadnad mo emad tuqosiy.¹⁸Sa Sadyusi asor Yesus ago hib tuboliy.Mataw na ginad kazaq emyta.Mataw tumoqiy ta hodhodab a hi eraq daqay haqayta. Na in bolim Yesus buloniy, tisa haqiy, Moses igimen gamuk araq martonim in kazaq bilam haqiy. ¹⁹Sa Sadyusi asor Yesus ago hib tuboliy.Mataw na ginad kazaq emayta . Mataw na tumoqiyta hodhodab a hi eraq daqay haqayta.Na in bolim Yesus buloniy.Tisa haqiy. Moses igimen gamuk araq mar tonim in kazaq bilam haqiy. Mataw araq aw waqeq amun a hi emsamo moqid ago aw amomo ossa teq amikqan araq abab aqoburanna waqeq alulib abab ayon onmin tigiqemdaq ham haqiy.²⁰Ari gamuk araq amikqaniz lahta haqiy. Mat araq amikqaniz nenaq 7 nazaq diq iyim osiy haqiy. Osim in gibab na aw araq tuwam haqiy.Waqim inaq osad in ago amun haiqmo osim in tumom haqiy. ²¹Moqan amaq ta araq aw naqmo tuwam haqiy. Waqim in nazaqmo amun haiqmo osim tuqmom-mo haiqiy.Ta in gima ezeqmanta na nazaqmo ton haqiy. ²²Na mqan amagniz bunmo titoniy mo haqiy. Mataw maqbab 7 na in aw amilik naqmo waqim amun araq eman a hi gwahtiqsamo in tuqmo bugiy haqiy. An abeb aw na tuqmom mo haqiy. ²³Nazaq iyan abeb mataw bunmo hodhod huloseqeraq daqayta nab teq aw in nog di awe tiqiydaq? haqiy. Maqbab 7 na bunmo in aw amilik naq mo waqiyta haqiy.²⁴In nazaq haqanmo Yesus gibilan, ne God ago marib gamuk usaqta na ago ginad a in em hasay ham, teq ne God ago zaway a hi hurit kemay mo ham, na ago iyan ne gamuk menmen bilaqay ham. ²⁵Ari on mataw hodhodab eraqeq in an a ta hi waq daqay ham, in bilaqne God ago hib angelo osayta nazaq nogmo in os daqay ham.²⁶Te God mataw tumoqiymo giwazid hodhoab eraq daqayta na agamukan Moses ago marib usaqta ham. Mar nab ne ay amikta faq oyad a hi oyworta awagamun na ne ahol a hi waqiyta daqagya ham. Wagam nab God in Moses bulonim bilam,Abraham ago God, teq Aisak ago God,teq Jekob ago God na yaqmo haqad in bilam ham. ²⁷Nazaq iyan God in mataw moqim kayeqmo osayta gigo God iyim in gibiy muzaqta ham. Mataw moqim a hi hiqiyayta ham.Ne gigo gamuk nawa na ne menmen diq bilaqiy ham. ²⁸Mat anad iyahta bolim gunun araq bilaqim, teq in martonim bilam. ²⁹Haqan Yesus bilam, gunun ameb diqta na kazaq bilam ham. Ne Isrel huritiy haqad in bilam ham.I gigo Iyahta God in amomo Iyahta iyim osaqta haqad in bilam ham, teq ne gigo zaway bunmo amalib ne gigo iyahta God anan in bilam ham.³⁰ Sa ne gigem, giqutil teq ne gigo zaway bunmo amalib ne gigo Iyahta God anan ginad bilaqan haqad in bilam ham.³¹Teq gunun gigerta na in kazaq ham. Ni nihol anan ninad bilaqan haqad in bilam ham.Gunun giger na in God ago daq dimdimunta bunmo giquriyamim in ameb diqta ham.³²Haqan mat Moses ago bulon, mat iyah ham helmo ni dimunmo bilam ham, God amomo in iyahta iyim osaqta ham God araq haiq ham. ³³Ad hi giqntilibmo teq hi ginad ibmo teq hi ginad ibmo teq igego zaway ibmo hi God anan gihol anan ginad bilaq ham, teq igmo gihol anan ginad bilaqaqta nazaqmo hi on mataw bunmo ginan ginad bilaqdaq ham. Daq giger na in mataw God ayon tamaz emad naw ugayta na bunum giquriyamin in ameb diqta ham. ³⁴In nazaq and em hasim bilaqan Yesus hurittim tubulon, ni God ago maror sinsin diq ugim osaqta ham.³⁵Ari Yesus tempel agelin aduganib mataw suleq negad tuos.Oad in bilam, ezaq haqad mataw Moses ago gunun hurit kemiy ta na bilaqay, Krais in Davit atatin haqayta? ham. ³⁶Kwaziqmo God ago Bugaw Dimunta in Davit anad ugsa Davit in Krais anan bilam,Iyhta in yaqgo Iyahta kazaq bulonim bilam ham. Ni ya iben iqabun ban kab ya imen emad ossa ya ningo bab giqemid nisen ahaqenib tiqiy bug daqay haqad in bilam ham. ³⁷Ari Davit mo in Krais anan bilam, yaqgo Iyahta haqad in bilam hm. Nazaq iyan ezaq toneq Krais in Davit atatin a ta iydaq? ham. Haqan on mataw biyahta nab turiyta na in Yesus ago gamuk huritim ginad tidimniyiy. Na ezaqgo Yesus in mataw aseseqta na gigo gamukadanin qway bugta na ago iyan.³⁸Ari Yesus mataw na suley negad osim gibilan, ne mataw Moses ago gunun hurit kemiyta na gigo ne gihol waz naqmo hiqiyiy ham. In tubusan dimun diqta giholib emim dan muzad luwayta ham, luwsa mataw gibiyad ginan mat ayah haqsa in ginad diq dimniy aqta ham. ³⁹Mataw na bit humab wolaytab ban ulilibta nabmo osnan ginad bilaqaqta ham.Ad in humab adidaqan inaq tab ogib garuruhab osnan hulosmo diq hulosayta ham. ⁴⁰Teq in on waburta kat negad gigo bit samanmo waqayta ham.Ad ni mataw gimeb God inaq gamuk sisaqmo bilaqim a lehayta ham,mataw gibiyad ginan ham.God hazizir ayahay emdaqta nab teq mataw na in on mataw bunmo giquryameq faq ayah diqmo tuwaq daqayta ham.⁴¹Ari teq Yesuus Tempel agelin aduganib osad mataw gigo naw hunegan moni emay ta abanab woqsa in gibiyad os. Ossa mataw ginaghan inaqta na kabemo boleq moni kabemo giq em yaqay. ⁴²Sa teq aw waburta araq anaghan haiqta bolim moni amikmikta gigermo hunag.⁴³Hunegan Yesus ahol waqad in ago disaipel gibilenan agerab boliy, bolan in gibilan ya helmo ne gibilenaiq ham. Aw waburta ahol anaghan haiqta kabemo emiyta ko gigeriyam bug ham. ⁴⁴Na ezaq go mataw go bunmo in gigo moni kabemo usaqta na ago asitmo emiyta ham, ari aw go haiq ham. In aholib moni asitmo usta na bunmo em bugim in ago mani araq in didaq zayeq neqdaqta na haiq tiqtiy ham.

Chapter 13

¹Ari Yesus ago disaipel nenaq Tempel hulosim lehadmo disapel araq in Yesus tubulon, Mat Iyah ham gig aseseqta bit dimdimunta giqemiyta ko ni gibiy ham.²Haqan yesus bilam,ni bit aseseqta ko gibiya eq? ham. Gig ko bunmo teq wolzizilyeq gihunegid tuwoq bug daqay ham.Gig an amalib usayta ko teq muruwoqeq timo bug daqayta ham.³Haqan in tilehiy.Lehim Yesus garah araq anan Oliv haqayta nab osad teq ame lehim Tempol na ahol waqad osyaq. Ossa Pita ,Jems , Jon teq Andru nazaq mo in agarab tuboliy.Bolim in tisusumun ugiy, ⁴Yesus haqiy, "ni i gibilen haqiy, kam gineh teq nagah ni anan bilam ta na tugwahtiy daq? haiqiy.⁵Han yesus gibilenim bilam; Ne gihol waz naqmo hiqiyiy ham. Luweq mat araq katnegdaq ham. ⁶Mataw kabemmo teq boleq ya inan biyad bilaq daiq , Mat naqmo ya kawa haq daqay ham .Haqad in mataw kabemo kat negsa in ginan helmo haq daqay ham.⁷Ad mataw bab emsa ne gihulan hurit daiq teq mataw pesanta bab emsa i gibin hurit daqay mo ham.Huritad ne gnad haresmo emad hi rabiy ham.Daq nagan nazaq tugwahtiqdaqta ham.Ta teq kam abebtanta na teqmo ham.Afaqan na bunmo gwahtiqeq le hiqiyid teq kam na tugwahtiqdaq ham. ⁸Na ezaq go mataw in en araq in iraqeq mataw saw araqab ta nenaq anwoldaqayta ham.Sa king araq ago dauh in king ta araq ago dauh nenaq an woldaqay ham.⁹Ari negmo gihol waz namo hiqiyiy ham.Mataw teq ne giwazeq kaunsel gibenab giqem daqay ham.Ad in bit humab wolayta nagab ne ginol titay daqay ham. Ne ya inan helmo haqad imuzad luway ta na ago in ne giqemid ne king teq gavman aseseqta gimeb tur daqay ham. Turad teq ne nagah gimeb ahol tuwaqiyta na awagamun tigilendaqay ham. ¹⁰On mataw iwagamunmun dimun ta uliq saw bunmo a leheq gibilensa teq nagah ya anan bilaqayta na tugwahtidaq ham.¹¹Ari in ne giwazeq giad gavman gimeb lehid teq ne naga gamukan bilaqdaqay ta na ago ninadnad hi emiy ham.Gamuk bunmo ne bilaqdaqay ta na God tinegdaq ham. Kam nab mo in gamuk negdaqta nazaqmo ne bilaqiy ham.Nazaq iyan negmo diq gamuk na a hi bilaqdaqay ham.Haiq ham. God ago bugaw dimunta inmo gamuk na ne giqezab tibilaqdaqay ham. ¹²Kam nab teq mataw in gimaqbaban giwaqeq bab gibenab giqemid in ginol emid tumo daqay ham.Sa gavman in nazaq mo gigo onmin giwazeq bab gibenab giqem daqay mo ham.¹³Ya ihol abin ne giholib usaq ta na ago onmataw bunmo gigem meqinta neg daiq ham.Ari onmataw zaway diq iyeq ossa le in gigo kam abebtanta iydaqta nab teq God in gilumsiheq ta giwaq daq ham.¹⁴Haqad Yesus bilam ,teq nagah meqin diqta uliq saw meqin tonaqta na in ban a hi osnagta nab ossa ne ahol tuwaq daqay ham.Mat gamuk ka ahol waqad bilaqaqta na in anad em hasad saw Judia,ib os daqayta na in tukeq garah ban gwalehiy ham.¹⁷17 Kam nab on gigem iyayta na on amun muturta sus iyayta na in timeqniy day ham. ¹⁸Nazaq iyan ne God susumun ugid in kam meqinta na emid urom akamanib hi gwatiqan ham. ¹⁹kam nab mataw afaqan ayah diqmo tisor daqay ham. God naga bunmo giqeman gwatiqiyta nab iyim bo muran kam kabmo afaqan araq nazaqta a hi gwatimta ham. Teq abeb afaqan araq nazaqta a ta hi gwatiqdaqmo ham. ²⁰Ari Iyahta kam meqinta na siqim diq hi emid on matraw bunmo tihiqiy bug nagiy ham. Teq inmo ago on mataw in gilumim aholyon giwamta na ginadin emad in kam na emid siqim tiqiydaqta ham.²¹Kam nab mat araq ne gibilenq,Ahol waqiy Krais kawa osaq Krais kowa osaq haqsa ne in aqez na hikidik huritiy ham. ²²Na ezaqgo Krais katiyyaqta teq nantut katiyta kabemmo tugwahtiq daqay ham. gwahtiqeq in daq azawayin inaqta kabemmo giqemad in kabiy lul araq diqta amo amo giqem daqayta ham. In nazaq emad teq in God ago on mataw in gilumim aholyon giwamta na gihureqnan diq ton daqayta ham. ²³Ne gihol waz naqmo hiqiyiy ham. Daq nagan bunmo a hi gwatiqsa kawa ya ne tigibilen kemaiq ham.²⁴Haqad Yesus bilam ,kam nab afaqan ayahta na tihiqiyid teq zeq ameq romriq iysa kalam a ta hi oydaq ham. ²⁵Sa kaitab ulig milheseq ogib tuwok daqay ham. Woqsa naga aseseqta zawayta ulilib usayta nagan gihol tuwol daqaymo ham. ²⁶Kam nabmo Mat Atatin onqas amalib oseq ago zaway ayahta teq ahol anuwan inaqmo bolsa on mataw ahol tuwaq daqay ham. ²⁷Sa in angelo asor giqemid in og saw bunmo lehad inmo ago on mataw in gilumim aholyon giwaqan osayta na giwaqeq giwaqeq a lehad teq in tigiwaq bug daqay ham.²⁸Haqad Yesus bilam, Ay fik ago hib teq ne ginad tiqem has daqay ham. ay na aben hur tonad atitoqin muturta gwahtiqsa ne ahol ahol waqad ginad emay, zeq akaman tiqiynan tonaq haqayta ham. ²⁹Nazaqmo teq abeb nagah ya anan bilayta ka bunmo tugwahtiqsa ne ahol waqad ginad kazaq emiy ham. Naga Yesus anan bilamta na bolim sinsin tiqiy haqiy ham, bilaqne mat dan ezab turad bit aduganib gwahtiqnan tonaq nazaq haqiy ham.³⁰Ya helmo ne gibilenaiq ham. On mataw muran kam kab osayta ka a hi moq bugsa daq daq nagan bunmo tugwatiqdaq ham. ³¹Kait og inaq teq tihiqiydaqta ham. Ari yaqgo gamuk ka a hi hiqiydaq ham. ³²Ari teq Mat Atatin teq kam gineh diq ta boldaqta na teq in zeq adulan ganimtab bo gwahtiqdaqta na mat araq a hi huirit ham. Angelo Heven-ib osayta na teq God Atatin inaqmo in kam na a hi huritiymo ham. God amomo kam na ago huritta ham.³³Nazaq iyan ne saw waqad gihol waz naqmo hiqiyeq osiy ham. In boldaqta akaman na ne a hi huritiy ham. ³⁴Na in bilaqne mat ayahta araq ago uliq hulosim saw araq pesantab lehaqta nazaq nog iydaq ham. Mat na a hi lehadmo in kabiy iberim ago kabibiy mataw amulik-amulikmo negad gibilenan in ago nagah wamuzayta ham. Samat ayahta na in mat dan ez wamuzim turaqta na bulonaq, ni dan ez wamuz naqmo hiqiyeqos haqaqtaham. Haqad in gihulosim tilehaqta ham.³⁵Haqad Yesus bilam nazaq iyan ne gihol waz naqmo hiqiyeq osiy ham. kam gineh bit anamren ta boldaqta na ne a hi huritayta ham. In taromab o tarom alihanib o saw hastitaysa o tarommo in boldaqta na ne a hi huritayta ham. ³⁶Luweq in hidmo boleq ne ussa in gibiydaq ham. ³⁷Gamuk kawa ya ne gibilenaiqta ka ya on mataw uliq saw bunmo gibilennaiqmo ham. Ne bunmo gihol asawan woltitaiyad osiy ham.

Chapter 14

¹Ari kam giger hiyit teq pasova akamun gwatidaq nab humad iyahta bret ago yist haiq ta tugwatim. Hetprist teq mataw gunun hurit kemiy na andugan wazim in Yesus tuqwaze ale wolem go bilaqiy. ²In bilaqiy," Nawa na in kam humab iyahtab nab a hi gwatidaq nagaq go matawon ingimo un a hi woldaiq.³Kam Yesus in betani-ib Saimon ago moq leprosi inaqta ago bitab oss, in banab anamut ema-ad ossaq aw araq wel sanda abol. In bolim bolol aqez hassim Yesus atainib wazbalan tuwom. ⁴Teq mataw asor in gigem timeqniy inmo gilikmanib kazaq tibilaqiy," Naga alulinin go aw ko in wel sanda ko ago-ib wazbai?. ⁵Wel sanda ko in 300 silva amalib zaqid in gimeq na biliyeq mataw meqinta negnagiy," Ad in aw na waqid.⁶Yesus in gibilan," hulosiy ham, nago ni awna anan naza bilaqay ham? in daq dumunta yagoib am. ⁷Kam bunta ne ginad emiy matawon meqinta ne gina osai, naga kamnib ne in gilumsiy daqay na ne tiemdaqay, teq ne kam bunta ya inaq a hi assdaqay. ⁸Aw ko in nagah emgo ta in tiam, in wel yago isan-ib am na in yago moq atowun tiam. ⁹Helmo ya ni giblen ay ogib saw idob yago nantut bilaqdaqay na in daq kawa gwatim ka anan bilaqad anad in emdaqay ham.¹⁰Abeb Judas Iskariot in 12 disaipel na gigo araq, teq in Yesus Het Pris gibenal eman lah. ¹¹In naza bilaqan mataw aseseqta na huritim ginad tidimniyiy, ginad gimniysa in Judas naw uggo tubuloniy bulonan Judas huritim teq in Yesus waqeq mataw na gibenab emdaqta adanteqin araq dimunta tinagunyaq.¹²Ari biet yis haiqmo neqayta na akamun tugwahtim kam nab in pasova ayon sipisp amidon wol emayta. Nazaq iyan disaipel in Yesus tisusumun ugiy, ni ninad i bit idob leheq ni pasova adidaqin neqdaqta na abanan wastitayam? haqiy. ¹³Haqan in ago disaipel gigermo gibilan,ne giger ne uliq kob gwahtiqid te mat avaq reb ayuwun inaqta soreq a bo lehad in ne danib tigibiydaq ham mat maqmo ne muzeq inaq lehiy ham. ¹⁴Leheq mat na bit idob gwahtiq daqta nab ne loqeq bit na anamen kazaq susumun ugiy ham." Tisa bilam yaqgo disaipel nenaq pasova adidaqan neqamta na ago bit adugan edowa?" haqad ne buloniy ham.¹⁵Ne nazaq bulonid teq in bit adugan araq ayahta ulilib usaqta na tigiqisihundaq ham. Bit adugan nab didaq negata anagnan bunmo usaqta ham. Nab ne leheq ibunmo pasova adidaqin neqamta abanan wastitayiy ham, haqad Yesus in giqeman tilehiy. ¹⁶Lehim uliq nab gwahtiqim in Yesus nagah bunmo ginan gibilanta nazaqmo ahol tuwaqiy, ahol waqad in nab pasova adidaqan neq daqayta abanan tuwastitayiy.¹⁷An imisor diq tiqiyan Yesus ago disaipel 12 n nenag didaq neqan tilehiy. ¹⁸Lehim in bunab didaq neqad osad Yesus bilam," ya helmo ne gibilenaiq ham,ne gilikmanib teq mat araq ga iwaqeq bab gibenab igemdaq ham. Mat ya araqib didaq neqauq ta naqmo ham. ¹⁹Haqan disaipel gihol afaqan tiqiysamo in amilik milikmo Yesus tisusum ug yaqay," yamo ye?" haq yaqay.²⁰Haqsa Yesus gibilan ne disaipel 12 gilikmanib mat ya inaq degib aben woqaq naqmo ham. ²¹Helmo diq ham God ago mat atatin anan bilamta nazaqmo diq in adan muzeq tilehdaq ta ham. Teq mat in mat atatin bab gibenab emoaqta na timeqniy hasdaq ham, mat na anen a hi em nagta in am ham.²²Ari in didaq negad osad Yesus bret asor waqim God esey ugim in orqayim ago disaipel tinag, , negad in gibilan ne bret ka waqeq neqiy ham, ka ya inor ham. ²³Haqad in wain agogin inaq waim God esey ugim teq in negan in bunmo tuquluwiy. ²⁴Uluwan Yesus gibilan, ka ya inedan God ago maror mutui ta na zaway ugtaqta ham. Ya ned ka on mataw kabemo giwastitaynan haqad wazbaldaqta ham. ²⁵Ya ne helmo gibilen ham abeb ya God ago maror mutur ta aduganib osad teq ya wain ayun ka a ta uluwdaiq ham.²⁶ Ad mo in totu ago bar araq wazim hulosadmo in uliq hulosim garah oliv-ub tilehiy. ²⁷Lehad Yesus in ago disaipel gibilan," ne bunmo ginad ya man helmo haqayta na hul osad gileh tiyag daqay ham. Na ezaqgo God ago marib gamuk araq kazaq bilanm ham, ya mat sipsip giwamuzaqta na wol emsa in ago sipsip haresmo tukey tileh daqay haqad in bilamham.²⁸Ari ya hodhodab eraqeq te ya ameb saw Galili-ib tilehdaq ham. ²⁹Haqan Pita bulon mataw ka bunmo in ginad helta na hulosad gileh nigsa ya haiq ham.³⁰Haqan Yesus bulon ya helmo nibilenniq ham, tarom kab kurek ame gigerta a hi gayonsa mo ni nime ezeqmanmo gileh tiyag daq kam. ³¹Haqan Pita atoranmo bilam," nab iyan ham, mataw ya ninaq ginol emnan bilaqsa ya gileh a hi nigdaiq ham.Hikidik ham," Haqan disaipel bunmo gamuk nazaqmo bilaqiy.³²Ari Yesus ago disaipel nenaq le og araq awaqan dimunta anan Getsemaniy haqata nab tugwahtiqiy. Gwahtiqim Yesus in ago disaipel gibilan," ne kab osiy ham sa ya leheq God inaq gamuk emnan ham." ³³Haqad in Pita, Jems teq Jon giwaim nenaq tilah, lehad in ahol afaqan diq iysa ahol meqin diq tiloy in yaq. ³⁴Ad in gibilan ya ihol afaqan diq iusa ya tumoqnan tonaiq ham, ne kab saw waqad osiy ham.³⁵Haqad in asitmo ta leh nog iyim in ogib woqim usad God tubul onyaq God anad bilaqid in afaqan ka iholib walemdaq haqad. ³⁶In bilaqya okabay haqyaq ni ya imam haqyaq, ni nagah araq a hi emadqta a haiq haqyaq. Ya iholib afaqan ayata ka ni walem haqyaq ni ya inad ka hi muz haqyaq, ninmo ninad muz haqyaq.³⁷Haqad in muleqim ta lehim disipel ezeqman na ussa in gibiy, gibiyid in Pita bulon," Saimon ham ni nagaqgo usaq? ham, ni asitmo saw waqad a hi osdaqe ham. ³⁸No saw waqad God inaq gamuk emad osiy ham, gamuk emad daq ne gilum waqdaqta na bo giholib gwahtiqsa ne hi woqgo haqad buloniy ham. Helmo ne ya inad muznan ginad bilaqaqta ham, teq ne gihol awaz weqin a haiq ham. ³⁹Haqad in lehim a God ta bulon, teko in God bulonta nazaqmo in a tabulon ton.⁴⁰Bulonim in muleqim ta lehim disaipel gime rursa ussa in gibiy, gibiysain kayeq ta iyim in gamuk araq bilaq daqayta hiqiyan in giqezmo hiqiyim tugosiy. ⁴¹Sa Yesus ame ezeqmanta lehim teq tabol, bolim in gibilan," ne ginamui emad us tutay ye?" ham. Ne dumunmo tuqusiy ham. Ahol waqiy ham, muran in mat atatin waqeq mataw meqinta gibenab em daqayta akaman tiqiy ham. ⁴²Ne eraqiysa i lehuk ham,ahol waqiy ham mat ya iwaqeq bab gibenab iqemdaqta na bo tugwahtim hm.⁴³Yesus nazaq gamuk bilaqad turasa hid naqmo disaipel 12 na gigo araq anan Judas haqayta na tubol, in bolsa mataw dauh biyahta baqir sebur wazim ad in inaq tuboliymo mataw tamaz emayta gigo aseseqta na teq Juda mataw marorta na teq mataw Mosas ago gunun hurit kemibta na in mataw na giqeman boliyta. ⁴⁴Ari mat Yesus waqeq bab gibenab emdaqta nain naga daq in emid in Yesus ahol waqad waz daqayta na ago in teko tigibianta. In bilam ya lehaq mat nog ya wazeq ilawundaiqta nagmo ne wazeq bab mataw na gibenab emid in mat na wamuzeq ad lehiyham. ⁴⁵Nazaq iyan in bidmo Yesus agerab loqimmo tibilam, tisa ham haqadmo in wazim tiqillawun. ⁴⁶I awunanmo mataw na eraqim Yesus tuwaziy.⁴⁷Wazsa mat araq Yesus agerab turta na ago baqir hureq hasim wam, waqim in tamaz mat danmebta ago kabibiy mat araq wolim adeksan qwatayan ogib tuwom. ⁴⁸An teq Yesus in bab mataw na gibilan, ne baqir sebur giwaqim a boliyta ka ne mat rin tonaqta waznan boliy ye ham. ⁴⁹Kam kabemo ya ne suleq negad nenaq Tempel-ib ossa ne ya a hi iwaziy ham. Teq daq kagan bunmo gwahtiqad in God ago mar tuwol het bugaq ham. ⁵⁰Haqanmo disaipel bunmo Yesus hulosim titukiy.⁵¹Mat a yamangan ta tubran sisaq ta aholib am wazim Yesus muzim ehsa kam bab mataw bo Yesus wazim alehiy. ⁵²In Jesus waqim ad Het Pris gigo-ib lehiy,Het Pris bunmo teq mataw ameb ta juda gigo gunun go hurit kemiy naossa.⁵³In yesus waqim ad Het Pris gigo-ib lehiy,Het pris bunmo teq mataw ameb ta Juda gigo gunungo hurit kemiy na ossa. ⁵⁴Teq Pita in Jesus muzim asit bisan nag Het Pris gigo gelgel turaq tab in lah,in solida nenaq faq lulib asan iterad os.⁵⁵Pris asiseq ta na teq kaunsol in nan katiy na amalib in Yesus tukulum waqyaqay, ta teq in nan araq a hi waqiy. ⁵⁶kabemo in nan katiy na amalib ulum waqyaqay ta teq nan katiy na bunmo in yesus ago daq anog a haiq.⁵⁷Mataw asor in iraqim gigo nan katiy nab ulum waqad bilaqyaqay. ⁵⁸I hurit in bilam," ya tempel gibenab emiy ko wor wore teq kam ezeman-ib ya ibenab ta emdaiq. ⁵⁹Ta teq in nan araq ne bilaqdaqay teq ne Yesus ago daq anog a haiq.⁶⁰Het Pris avaq aliab turad in Yesus susumun ug," ne igigo nan amenin a hi emaq? ezaq diq kawa ninyon hunegiy ka?" ⁶¹Teq in aqez hi-iyim gigo nan amenin a hi am, kam giger tab Het Pris Yesus ta sisummud bilam," ne Karis God ago amun e?" ⁶²Yesus bilam," na ya mo, teq ni giman iyah atatin an God ago zawai ayahta aben aqabun ban osad teq in ago zawai inaq kait heven-ib bodaq."⁶³Tamaz ago dan-meb ta in ago tubusan hiksireqim bilam," i nagah daqin ne emdaqay?" ⁶⁴Ne nan bilaqwah ka tuhuritiy e, nagah daqin ne emdaqay?" mataw bunmo meqintonim bilaqiy mat nog in daq meqinta emaq na moq daq. ⁶⁵Asor kusuluy ugad te in anubun ituqim meqintonad in bilaqiy," Nan-tut emad ni guyaqag na ahol waqad anan biy," teq Mar-em waqim in woliy.⁶⁶Kam Pita ogib Het Pris gigo banab ossaq Het Pris gigo kabibiy aw araq ingohib tubol. ⁶⁷In Pita ta adekib ahol ririwunad ossaq in ahol wam, in Pita ahol waqad in bilam," ni Yesus Nasaret-ib inaq osta." ⁶⁸Teq Pita in katiqiyim bilam," ya a hi hurit ni nagah go bilaqaq na." abeb in bit asan ban lehsa kurek in tigayon.⁶⁹Tamaz ago dan-meb ta gigo kabibiy aw in Pita ahol waqim in ta mataw turai na gibilan," mat ka in gigo araq ham," ⁷⁰Teq Pita in katiqim bilam," ya Yesus go a hi hurit ham," abunban mataw nab turai na in Pita buloniy," hel diq mo ni in gigo araq, ni Galili-ib ta mo."⁷¹Teq Pita in nan kabemo bilaqad in mo ahol meqinton ad te in bilam," ya mat kuwa ne anan bilaqay ko ago a hihurit." ⁷²Teq hidmo kurek in ameq giger ta tagaqyon, abeb Pita Yesus bulon na anadin taqam," kam kurek ameq giger ta gayonid, ni nime ezemanmo bilaqdaq ya ningo a hi hurit hadaq," teq Pita in katiy na go in tigam.

Chapter 15

¹Ari taromo diq mataw tamaz emayta gigo aseseqta teq Juda gigo mataw gunun hurit kemiy ta, Yesus wazid Pailet tuqugiy. ²Ugan Pailet Yesus tisusumun ug, Ni Juda on mataw gigo King e? ham. Haqan Yesus bilam, Nawaqmo ni tibilam ham. ³Haqanmo mataw tamaz emayta gigo aseseqta na in Yesus amalib nan kabemmo tiqem yaqay.⁴Emsa Pailet in Yesus ta susumun ug, Ni gamuk araq amenin a hi emdaq e? ham. Hurit daq meqinta ganim mataw ningohib emiy? ham. ⁵Haqan Yesus gamuk amenin araq a ta hi Pailet bulon, Nazaq iyan Pailat anad kabemo emyaq.⁶Ari didaq akaman ayahta nab Pailat in mat araq iruran ossa hasid gwahtiq yaqta, On mataw nog anad bilaqaq naqmo. ⁷Mataw na gilikmanib asor nan othasad kalabus gihol em yaqay,Mat na anan Barabas haqay ta. ⁸Ari mataw kabemmo Pailat agerab lehim tisusumun ugiy, Nagah daq in kuwaziqmo in em yaqta haqiy.⁹Haqan Pailat in gigo gamuk amenin emim bilam, Ne ginad ya Juda gigo King na hasid ne gigo hib lehdaq e? ham. ¹⁰Na ezaqgo Hetpris anad tiqam, Mataw tamaz emayta gigo aseseqta ka gibayan woqiyta na ago in gigem meqniysa amalib nan emay ham, ¹¹Teq haiq mataw aseseqta na gigo biyata na lileyad bilaq yaqay, Barabas em bolan haqya ay.¹²Haqan Pailet gibilan, Nazaq na mat ne anan Juda gigo King haqayta ka ya ezaq tonday? ham. ¹³Haqan in lilayim bilaqiy, Yesus dog wolid moqan haqiy.¹⁴Haqan Pailat amenin emim bilam, Nagaqgo? ham. Haqsa teq haiq, Mataw na dedibmo lilayim a ta bilaq toniy,Yesus dom woliy haqiy. ¹⁵Haqan Pailat in mataw ginad emid dimniy daq haqad in Barabas hasan in gigo hib tilah. Lehsa in ago mataw gibilenan warig waqim amalib Yesus tuwol titayiy. Ad in Yesus aleh dom wolgo haqad.¹⁶Ari mataw bab emay ta na in Yesus waqim ad gavman ago bitab lehim in bit na ago gel aduganib gwahtiqan,Mataw kabemo bo humab woliy. ¹⁷Humab wolim in tubusan araq sisaqta kakata amalib Yesus, ahol isihim teq in am araq asasuqin inaqta tal tonim King ago balaw nagta afaqnib emiy. ¹⁸Emim teq in eraqim Yesus buloneq bilaq yaqay,Mat ayah haq yaqay , Ni Juda gigo King-om diq haq yaqay.¹⁹Haqad mo in tuqir waqim afaqin wolad tukusluw ug yaqay. Kusluw ugad in gibakbakan ulum laquwim turad bilaq yaqay, maror haq yaqay i ni nibin tisorauq haq yaqay. ²⁰Ari in Yesus bilawunim hulosadmo, in tubusan kakaqta na hasim waqad inmo ago tubusan na aholib ta em ugiy. Em ugim teq in ayib dom wolnan haqad waqim ad tilehiy. ²¹Ari in waqim a lehsa Aleksendra, ayow Rafas inaq gimam Simon uliq Sairin-ibta in ulumsihim ai nabun tisoriy.²²Sa bab mataw na in Yesus waqim ad garah anan Golgota haqay tab tilehiy. Gamuk Golgota na alulin, gifaqin agolgolan haqayta. ²³Alehim in wain ayun teq masil mir haqayta na inaq buliyim ugan in tuhulos. ²⁴Anmo in Yesus ayib dom tuwoliy. Dom wolim teq ago tubusan bulsireqim amalib satu sawzuniy.²⁵Ari taromo 9kilok nazaq, in Yesus ayib dom woliy. ²⁶Teq ay nabun araq ab mar emim gamuk araq kazaq Yesus anan bilaqiy, Juda gigo king. ²⁷Teq Yesus agerab mataw rin tonayta gigermo dom giwoliymo, araq aben aqabun ban araq aben anasran ban turyaq. ²⁸Marib gamuk usta tuwol net bug.²⁹Sa on mataw bo lehad in ahol waqad bilawunad bilaqiy, Oye, Mat Temple wol inereq kam ezeqmanmo aduganib wazid ta eraqdaq ta amatin haq yaqay. ³⁰Nazaq iyan ni niwaz meqniyeq ninmo nihol, ulumsiheq ay na huloseq gehitiq haq yaqay.³¹Sa mataw tamaz emayta gigo aseseqta, Mataw gunun hurit kemiy ta na bilawunad kazaq bilaqiy, In mataw asor gilumsihan a hi meqiyta haqiy, Ta teq inmo ahol ulumsihgo zaway haiqta haq yaqay. ³²Ari in Isrel gigo king anan krais, haqayta na iyeq teq in ay huloseq gehitqan haqiy, Gehitiqid i helmo tihaqam haq yaqay.³³Ari zeq gabolim 12kilok tiqiysa saw bunmo romriq iyad le 3kilok imisor tiqiy. ³⁴Ad 3kilok imisor nazaq tiqiyanmo, Yesus dedibmo lileyim bilam, EloiEloi lama sabaktaniy? ham. ³⁵Haqan mo mataw asor nab turiyta na in bilaqiy, huritiy haqiy, Ko in Elaija lilewunaq haqiy.³⁶Anmo mat araq sibim lehim tubusandek waqim tuqir amotnib am tuwaz, Teq in wain ayun agon iyaqta na ulum turim Yesus ateb tiqam, sisow daq haqad in emim bilam, Elaija boleq walemid tiqdaq o haiq ham. ³⁷Haqan mo Yesus dedibmo ek tonimo tumom. ³⁸Moqan tubusan ayahta Tempel-ib, othenan usta na ulilib, liqabmo tartayim giger iyim bo ogibmo tuwom.³⁹Teq bab mataw gigo ayahta saw na wamuzim turad in Yesus nazaq ahol waqad bilam, helmo diq ham. Mat ko in God atatin ham. ⁴⁰Sa on asor pesanmo turad in nagah na ahol waqad turiy, Na mariya magdala, teq Jews ayow Josep inaq ginen, teq mariya haqayta na teq aw araq anan salome haqayta nab turmo. ⁴¹Kwaziqmo in saw Galili-ib ossa on na in muzaq ulumsihad luw yaqayta. Teq kabemmo inaq Jerusalem-ub boliyta na in nab turiymo.⁴²Kam imisor tiqiyan, Teq babeq na in sabat akaman na tugwahtiq daqta. ⁴³Uliq Arimatia-ib mat araq anan Josep haqayta na bolim ago hib tilah. ⁴⁴An Pailat in Yesus momta na huritim anadnad am. Anadnad emim in ago mat bab emaqta araq bulonan bolan in tisisumun ug, Yesus tumom e? ham. Haqan mat na bilam tumom ham.⁴⁵Haqan Pailat in Yesus momta na huritim, Mataw bab emayta na gigo amebta na bulon, Ari in Yesus asan waqim Josep Arimatia-ib na tuqug. ⁴⁶Haqan Josep le tubusan araq husta tizay, Zayim a lehim Yesus asan walemim ogib eman, ussa teq in tubusan husta na amalib tiqil ton, Iltonim a lehim mataw gig qwayan hodhod iyta na amuganib tiqam. ⁴⁷Sa mariya uliq Magdala-ibta na ayow Josep ta araq anen mariya inaq, in giger nab turad mat na Yesus asan hodhodab emsa in ahol tuwaqiy.

Chapter 16

¹Ari Sabat akaman na tihiqiyan mariya uliq madala-ibta nateq jems anen mariya teq aw anan Salome haqayta na in nagah asor ahuran dimun diqta tizayiy, in hodhodab eheq Yesus asanib emnau haqad. ²Zayim sande tarommo in hodhodab tilehiy.³Lehad in an bulonim bilaqiy, nog teq i gilumsiheq hodhod aqezab gig atbuliydaq haqiy. ⁴Haq ad mo in gime lehim hodhodab gig ayahta na tuqotbuliy an hodhod adek ban lehim ussa in ahol waqiy⁵Ahol waqad in lehim hodhod amuganib gwahtiqimmo mat araq minminta aholib tubusan husat emim ossa in ahol waqiy, ahol waqad in tiqrabiy. ⁶Rabsa mat na gibilan ne hi rabiy ham, ya tuhunt ham ne Yesus Nasaret ibta mataw ayib dom wolan momta naqmo ahol waqnan boliy ham. Mat na tiqeram ham, in kab haiq ham in asan eman usta asawan ka ne ahol waqiy ham. ⁷Ad ne leheq disaiple bunmo gibilenad ne, Pita inaqmo buloniy ham. Yesus ameb Galili-ib tilehaq haqiy ham, ne nab leheq teq Yesus ahol tuwaq daqay haqiy ham, kwaziqmo in ne gibilanta nazaq haqad ne gibilaniy ham.⁸Haqan on na gihol ritenim harara nemsa in hodhod hulosim gwahtiqim tukim tilehiy, lehad in rab tita yad mat araq ahi buloniy.⁹Ari kam nab sande tarommo Yesus hodhod hulosim in danmeb mariya uliq magdala-ibta na agohib tugwahtim. Kwaziqmo Yesus in aw na ago bugaw meqinta 7 gimuzta. ¹⁰An teq mariya lehim mataw Yesus inaq luwiyta na gaqad ginadnademad ossa in gibilan. ¹¹Yesus hodhodab eraqimossa ya ahol tuway ham, haqan mataw na maviya ago gamuk huritim anan helmo ahi.¹²Abeb disaipel giger dan muzim lehsa Yesus ahol awaqan lul araq diq iyim in gigerab gwahtim. ¹³ Gwahtiqan giger na muleqim in helmo a hi haqiymo.¹⁴Ari abeb disaipel 11 na didaq neqad ossa Yesus in gimeb gwahtim, gwahtiqim in ginadad gibilan. Ne nagaqgo on mataw ya ibiyiyta in bo ne gibilensa ne ginad soqotim ussa ya inan helmo a hi haqiy ham. ¹⁵Haqan in gibilan, ne og saw bunmo gibileniy ham. ¹⁶Mat ya ihol awagamun anan helmo haqad yuw huzdaqta na God in mat na waqid ingo tiqiydaq ham. Ari mat ya inan helmo ahi haqadta na God in mat na emid saw meqintat tilehdaq ham.¹⁷Sa God in mataw ya inan helmo haq daqayta na gibenab daq kazaq tiqemdaq ham. In ya inanib bugaw meqinta tigimuz daqay ham, teq uliq amoamo gigo nan ginabid bolsa in gamuk tibilaq daqay ham. ¹⁸In hagah ahulinaqta ahol a hi waqaqmo wazid gimagid ahi moq daqay ham, ad in nagah uluwim moqayta na ahol a hi waqeqmo uluweq a hi moq daqaymo ham. Teq in mat moqaqta aholib giben emeq wazsa mat na ag moq tihiqiyda ham¹⁹Ari iyahta Yesus gamuk na gibilen bugan tihiqiyan teq God aben aqabun ban tuq os wom. ²⁰waqim ossa in ago disaiple og saw bunmo ehad in Yesus awaqamun dimunta na on mataw gibileneq tileh yaqay. In nazaq emad luwca iyahta in nenaqkabiy tiqem yaqmo. Sa disaipel Yesus awagamun bilaqsa God inmo daq azawayin inaqta emsa on mataw ohol waqad bilaq yaqay, wagam na in hel diqtamo haq yaqay.

Luke

Chapter 1

¹Mat ayah Tiyofilus, mebmebmo God in ago on mataw gimen daq aseseqtaq eman i gilikmanib gwahtiqsa mataw asor in gimeb ahol waq bugim teq awagamun bilaq yaqayta. Bilaqad in wagam na akabiyan emad luwad le in on mataw abeb gwahtiqta i gigo hib wagam na tibilaqiymo. Bilaqsa mataw ta asor kabemmo in wagam anamreniz na giqez muzinim nagah na awagamun mar ton waqiyta. ³Nazaq iyan ya wagam na tumar tondaiqmo haqad inad emta. Inad emim ya wagam na agamukan bunmo alulin ulum muzad sisaqmo tiluw. Luwim ya daq bunmo gwahtiqiyta na ago tuhurit kemim teq ya ya wagam ka wastitayimmo mar tonim ninmen eman nawa lehaq. ⁴Wagam ka mataw nibilensa ni tuhurit ta teq in wagam hel diqta nibileniyta na ago in hurit kemdaq haqad ya ninmen gamuk ka mar tonim nawa eman leh nigaq.⁵Ari King Herot saw Judiya-ib on mataw giwamuzim ossa kam nab mat araq God ayon tamaz emaqta anan Sekaraya haqayta in os. Mat na in tamaz mataw gidauhan araq anan Abiya haqayta na gigo araq. Sa in awe anan Elisabet haqayta. Aw na in tamaz mat aqen diqta anan Aron haqayta na anay nayin araq. ⁶Sekaraya awe inaq in Iyahta ago maror agamukan bunmo teq in ago gunun bunmo muzinad in giholib daq araq ananin waq daqayta haiq iysa in God ameb titnonimmo os yaqayta. ⁷Teq Elisabeth in aw nignigta iyim iyan in aduw inaq in gigo amun haiqmo os yaqayta. Ad in giger adinowan diq tiqiyiymo.⁸Ari kam araqab Sekeraya ago dauhta na gigo kam tugwahtiqan Sekeraya uliq Jerusalem-ub lehim God ameb tamaz emgo akabiyan tiqemyaq. ⁹Emad in ago dauh nenaq tamaz em ago adan muzinim in gig amikmikta hunegan Sekaraya anan gwahtiqan in yahta ago bit adugan tawonta nab le tugwahtim, in faq aqasin ahuran dimunta gwalaqta ulamad God ayon tamaz emnan haqad. ¹⁰Sa faq aqasin ahuran dimunta ulamayta akaman nam on mataw kuluwmo asanib humab emim in God bulonad titur yaqay.¹¹Tursa Sekeraya Tempel aduganib ago kabiy 3mad in Iyahta ago angelo araq faq aqasin ahuran dimunta gwalaqta abanan aqabun ger nab tursa in ahol tuwam. ¹²Ahol waqad in anadnad emsa rab tuqulum netyaq. ¹³Samo angelo na bulonim bilam, Sekeraya ham ni hi rab ham. Ni amun araq waqnan haqad God susumun ugan in niqez tuhurit ham. Ni niwe Elisabet teq amun araq matta tiqemdaq ham. Emid teq ni anan Jon haqad biydaq ham.¹⁴Ni amun na ahol waqad ni ninad dimniysa nigem tidimniydaqmo ham. Sa on mataw kabemmo in ningo amun na anan ginad dimniy daqaymo ham. ¹⁵Na ezaqgo ham amun na in Iyahta ameb abin inaq iydaq ham. In wain ayun teq yuw atoranta nagan a hi uluwdaq ham. Teq in anen agemab ussamo God ago Bugaw dimunta in aholib tuboldaq ham.¹⁶Bolid teq abeb ayah iyeq in Isrel on mataw kabemmo ginad buliyid in gigo Iyahta God ago hib muleqeq ta leh daqay ham. ¹⁷Teq in anad Elaija anad nog iyeq in Elaija ago zawayibmo Iyahta ayon dan wastitaynan ameb lehdaq ham. Lehad in onmin ginenmaman gigem buliyid in gigo onmin ginadin a ta em daqay ham. Ad in mataw God ago nan a hi huritayta na gigem buliyid in mataw titnonta gigo ginad dimdimunta tuhurit Daqay ham. Ningo amun na in nazaq Iyahta ayon on mataw gidauhan araq gihumab wole ossamo Iyahta boleq in nenaq ginad dimniysa tuqos daqay ham.¹⁸Haqan Sekeraya in angelo bulon, Ezaq teq ya ingo gamuk na anan helmo haqdaiq? ham. Ya mat nenqab tiqiy ham. Sa ya iwe nazaqmo aw nenqab tiqiymo ham. ¹⁹An angelo amenin emim bilam, Ya Gabriyel ham. Ya God anognib turaiqta ham. God-mo ya iqeman ya gamuk dimunta ka a bo ni tinibilenaiq ham. ²⁰Ni hurit ham. Yaqgo gamuk ka akaman gwahtiqid teq in anon tiqemdaq ham. Ta teq ni yaqgo gamuk ka anan helmo a hi bilam ham. Nazaq iyan muran diq kabmo ni niqez hiqiyeq ni gamuk a ta hi bilaqdaq ham. Ni nazaq niqez hiqiyeq gamuk a hi bilaqad ossa le ya gamuk nibilenta ka tugwahtiqid nab teq ni niqez inaq ta iydaq ham.²¹Ari on mataw asanib God inaq gamuk emad tur yaqayta na in Sekaraya amen haiq in ginad kabemmo tiqem yaqay. Sekaraya ezaq diq tonad Tempel aduganib sisaqmo luwaq? ham yaqay. ²²In nazaq ginadnad emad tursamo Sekaraya bo asanib tugwahtim. Gwahtiqim in aqez tihiqyan in gamuk araq gibilengo haiq. Nazaq iyan on mataw na ginad tiqemiy, Sekaraya naqagag lul araq diqta Temple aduganib ahol tuwam haqiy. Samo Sekaraya aqez tihiqiyan in kabiyakibmo on mataw na gibilenyaq. ²³Ari Sekaraya ago kabiy akaman na tihiqiyan in ago uliqab muleqim ta lah.²⁴-25 Lehim in awe Elisabet inaq usan awe agem tiqiy. Agem iyim in kalam abaynaginmo ulilemim bit aduganib tiqiy. Agem iyim in kalam abaynaginmo ulilemim bit aduganib tuqos. Osad in bilaqyaq, Iyahta nob yahim tiqidimun ton haqyaq. Idimum tonim in ya imebay on mataw gimeb usta na tuwalam haqyaq.²⁶Ari Elisabet agem iyim ossa kalam 6 nazaq tihiqiyan God in angelo Gebriyel bulonan in saw Galiliy-ib uliq araq anan Nasaret haqayta tilah. ²⁷Lehim in aw araq barasta ago hib tugwahtim. Aw na anan Mariya haqayta. In Devit ago asenluibta araq. Teq in mat anan Josep haqayta na tuwaqdaq haqad anan bilaqan osyaqta. ²⁸Ossa kam nab angelo Gebriyel gwahtiqan Mariya bulon, Aw ni nana osay e? ham. Iyahta agem dimunta nigad in ni ninaq osaq ham. ²⁹Haqan Mariya in angel gamuk bilamta na huritim ahol riten lam. Ritenad in anadibmo bilam, Gamuk ka adugan ezaq diqta ago angelo bilam? ham³⁰Haqan angelo bilam, Mariya ham ni hi rab ham. God agem dimun diqta ni nigaq ham. ³¹Ni hurit ham. Ni nigem iyeq teq ni amun matta araq tiqemdaq ham. Emeq ni anan Yesus haqad biydaq ham. ³²Amun na in mat abin ayah diqta iyeq osdaqta ham. Ossa mataw in anan God Ulilib Diqta atatin haq daqay ham. Iyahta God in amun na emid in ases Devit king iyim osta nazaqmo in king iyeh tuqosdaqmo ham. ³³Osad in Jekob asenululniz Isrel on mataw giwamuzad in king kuluwa-kuluwmo tuqosdaqta ham. Osad in ago kam a hi hiqiydaqta ham.³⁴Haqan Mariya in angelo bulonim bilam, Nagah na ya iholib ezaq diq teq gwahtiqdaq? ham. Ya mat araq a hi wayta him. Ad ya mat araq asit inaq a hi ustamo ham. ³⁵An angelo amenim emim kazaq bulon, God ago Bugaw Dimunta ningo hid tuboldaq ham. Sa God Ulilib Diqta ago zaway tiniqisih buhdaq ham. Niqisih bugid teq amun na ni nigemab tuhwahtiqdaq ham. Ningo amun tawonta na ahol alulin bilaq daqay, God-mo atatin haq daqay ham.³⁶Ni ninad em ham. Ni ninedan araq Elisabet na in adinowan tiqiyta teq muran amun matta araq in agemab usaq ham. Kwaziqmo mataw in anan bilaq yaqay, Aw nignigta amun a hi emdaqta haq yaqayta ham. Teq haiq ham. Muran in agem tiqiy ham. Agem iyim in ago kalam 6 nazaq tihiqiy ham. ³⁷Nazaq iyan God in nagah araq a hi emdaqta a haiq ham. ³⁸An Mariya bilam, Ni hurit ham. Iyahta ago kabibiy aw ya kawa osaiq ham. Ni ya ibilanta nazaqmo in ya iholib tiqemdaq in Mariya hulosim tilah.³⁹Ari kam nabmo Mariya hidmo eraqim in Elisabet ahol waqnan haqad tilah. Lehim in saw Judiya-ib Elisabet ago uliq garah ban usaqta nab tug wahtim.⁴⁰Gwahtiqim in Sekaraya ago bit aduganib loqim awe Elisabet ahol waqad "Zeq dimun" tuqug. ⁴¹Ugan Elisabet in Mariya aqez huritsamo amun agemab usta na tubaytun. Samo God ago Bugaw Dimunta in Elisabet aholib ayahmo tubol.⁴²Bolan in lileyim atoranmo bilam, On bunmo gilikmanib God agem dimun diqta ninmo tinigaq ham. Ad amun nawa nigemab usaqta na God in agem dimunta tuqugaqmo ham. ⁴³Ya aw dimun a haiq ham. Teq ni yaqgo Iyahta anen ham. Doq tonnan ni yaqgo hib ya ibiynan bol? ham. ⁴⁴Ya ni niqez huritsamo ya igemab amun usaqta ka anad dimniysa tubaytun ham. Na ago ya ningo tuhurit kemim kazaq nibilenaiq ham. ⁴⁵Aw ni ninad am, Helmo Iyahta ibilanta nazamo in tiqem yagdaq haqad ni ninad am ham. Nazaq iyan ni tidimniyim osaq ham.⁴⁶Haqan Mariya bilam, Ya God ago kabibiy awmo ham. Ya ibin haiqta teq God agem dimunta yag ha. Nazaq iyan ya inad teq idugan bunmo Iyahta abin tiqiluwaiq ham.⁴⁷God ya ilumsihim iyaqan ya dimunmo osad igemabmo diq ya in anan inad tidimniyaq ham.⁴⁸Muran teq abeb on mataw dauh bunmo ya inan bilaq daqay, Aw naqmo Iyahta in agem dimunta ugan in tidimniyim osta haq daqay ham. ⁴⁹God ago zaway ayahmo diq iyan in yaqmen nagah ayahta tiqam ham. In ago daq bunmo dimunmo iyim titnonimmo lahta ham.⁵⁰On mataw God wazinad ahaqenib ossa in ginan anad meqniyaqta ham. Ad in mataw na gigo onminta teq onmin na giduganib onminta na ginan anad meqniysa in ago daq na nazaqmo tileh tutdaqta ham.⁵¹In kabiy awaz meqinta kabemmo tiqamta ham. Emad in mataw igmo ag haqayta na gimuzan haresmo tilehiy ham.⁵²Ad in king giwaz meqinta giwazan woqsa in mataw gibin haiqta na gigo ban tuwaqiy ham. ⁵³In nagah dimunta kabemmo mataw ginaghan haiqta na negan giyuninsa in ta mataw ginaghan kabemmota na gimuzan samanmo tilehiy ham.⁵⁴-⁵⁵In i gisesam hel diqmo gibilenim bilam, Ya Abraham teq in ago dauh abeb bol daqayta na tuteqmo ya inad tinegdaiq haqad in bilamta ham. Ad muran in gamuk bilamta na anadin a ta emad in ago on mataw Isrel tigilumsihaq ham. In gamuk bilamta nazaqmo diq in muzinim tiqemaq ham.⁵⁶Ari Mariya in Elisabet inaq kalam ezeqman nazaqmo osim teq in ago uliqab muleqim ta lah. ⁵⁷Ari Elisabet amun emgo akaman tugwahtiqan in amun matta araq tiqam. ⁵⁸Eman Iyahta in Elisabet anan anad ayahmo meqniysa amun ugta na ago Elisabet asenlul teq in ayogniz tuhuritiy. Huritim in Elisabet inaq ginad tidimniy yaqay.⁵⁹Sa abeb amun na ago kam 8 nazaq tiqiyan teq mataw in amun ahol abatan asan urotnan tuboliy. Bolim in amun aholnan ugnan haqad in amun amammo anan ugnan bilaqiy. ⁶⁰Bilaqan teq amun anen bilam, Haiqgam ham. In anan Jon-mo usdaqta ham. ⁶¹Haqan mataw na buloniy, Ni nisenlul araq aholnan nazaqta haiq haqiy.⁶²Haqad in ta amam kabiyakibmo susumum ugiy, I amun ka anan doqagta biyam? haqiy. ⁶³Haqan amam kabiyakibomo gibilenan in ay anabun araq teq zamor asor ugan in gamuk kazaq mar ton. In anan Jon ham. An mataw na gamuk na ahol waqad gihol riten lam.⁶⁴Sa muran diq nawaqmo Sekaraya aqez hiqiyim usta na hulos ugan in aqez inaq iyim gamuk tibilaqad in God abin tiqiluwyaq. ⁶⁵Sa Sekaraya awe Elisabet inaq giyogniz bunmo tirab yaqay.Ad in nagah gwahtimta na abin eman saw Judiya-ib uliq bunmo garah ban usaqta nab tileh bug. ⁶⁶Lehan on mataw bunmo nagah gwahtimta na ago huritim in anadin emad os yaqay. Osad in Iyahta ago zaway Jon aholib ussa ahol waqad bilaq yaqay. Amun ka ayah iyeq teq in mat ezaq diqta iydaq?haq yaqay.⁶⁷Ari God ago Bugaw Dimunta in amun amam Sekaraya aholib ayahmo bol. Bolan God in Sekaraya anad ugan Sekaraya aqezab gamuk gwahtiqsa in kazaq bilam. ⁶⁸I Iyahta God abin iluwuq ham. In ago on mataw Isrel nob negim in gizayim in gigo bab gibenab tigiwaqaq ham.⁶⁹In mat araq awaz meqinta eman in ago kabibiy mat Devit asenlulib tugwahtim ham.Gwahtiqim in teq i gilumsiheq giwaqid i dimunmo tuqosam ham.⁷⁰Kwaziqmo God in ago nantut tawonta nagan giqezab gamuk eman gwahtimta nazaqmo in tiqam ham.⁷¹In mat awaz meqinta na eman gwahtiqim in i gilumsihsa i gibabun a hi gimeqin ton daqay ham.Sa in mataw gigem meqinta igayta na gibenab i giwaqid i dimunmo osam ham.³⁶Haqan Yesus gamuk awowun ta araq kazaq gibilan, Mataw in gigo tubusan kwaziqta tartayan in gigo tubusan muturta asor hiksireqim tubusan kewaziqta na inaq a hi initayta ham. In nazaq tonid tubusan muturta na timeqniydaq ham. Ad tubusan asor muturta na in kwaziqta na inaq a hi iydaqmo ham. Muturta na a hi ulilemsa kwaziqta na awaq timeqniydaqmo ham.⁷⁶Ari yaqgo amun ham mataw ni ninan God Ulilib Diqta ago nantut tihaq daqay ham. Na ezaqgo ni ameb leheq Iyahta ayon dan tuwastitaydaq ham. ⁷⁷Wastitayad ni Iyahta ago on mataw gibilensa in gigo daq meqinta gileh ugsa Iyahta gilumsiheq ta giwaqdaq ham.⁷⁸I gigo God in i ginan anad meqniysa in i gilowan diq tonaqta ham. Teq in ulilib osad i gilumsihaqta na in bilaqne i gigo sawab zeq ahokan gwalsa saw hastitayaq nazaq nog iyaq ham. ⁷⁹Nazaq iysa teq i romriqab moqgo danteb osauqta na hulosad i le saw anuwanib tugwahtiqam ham. Gwahtiqeq ossa Iyahta dan giqisihuneq giqad lehsa i gigo hib bab hiqiysa i gigem kute nemsa tuqosam ham.⁸⁰ Ari amun na ayah tiqiyim in anad teq ahol bunmo zilimim in ago zaway inaq tiqiy. Iyim in lehim saw amatawun haiqtab osad in Isrel gimeb ulalab gwahtiqdaqta na akaman amen tiqemyaq.

Chapter 2

¹Ari Elisabet Jon iqamta kam nagab Rom gigo maror ayah diqta anan Sisa Ogastus haqayta na in gamuk araq kazaq bilam, Yaqgo on mataw bunmo ginulinad teq ginan waqiy ham. ²Na in gime ameb diqta on mataw ginuliniyta. Mat anan Kwiriniyus haqayta na in on mataw saw Siriya-ibta giwamuzim ossa daq na gwahtimta. ³Ari Sisa nazaq haqan on mataw bunmo in gigo uliq diqtab ginan emnan tilehiy.⁴Lehsa mat anan Josep haqayta na in Devit ago ned teq in asenlul araq iyim in uliq Nasaret saw Galiliy-ibta hulosim in Devit ago uliq Betlehem-ub saw Judiya-ibtab tilah. ⁵Lehad in ayow Mariya waqim inaq tilahmo.Ad in Mariya inaq nanmo wastitayim an a hi waqadmo Mariya agem tiqiy. Agem tiqiyan teq in giger ginan emnan haqad uliq Betlehem-ub tilehiy.⁶Lehim in uliq nab osad Mariya amun emgo akaman tiqiy. ⁷Iyan in ago amun aqenta matta na tiqam. Emim in tubusanib isihim bulmakau didaq neqayta adegnib eman wo tuqus. Na ezaqgo bit bunmo ban haiq tiqiyan in asanib karuw abitnibmo osiy.⁸Ari saw nab mataw sipsip giwamuzayta na asor in uliq adek ban pesan nog osad teq in taromab gigo sipsip giwamuz yaqay. ⁹Sa Iyahta ago angelo araq in gigerab tugwahtim. Gwahtiqanmo Iyahta ahol anuwan hitiqad mataw na tigiqisih nat. Giqisih netsa in tirab yaqay.¹⁰Rabsa angela na gibilan, Ne hi rabiy ham. Ad ne huritiy ham. Ya gamuk araq dimun diqta on mataw bunmo gimen a bol ham. On mataw kabemmo gamuk ka huriteq teq in ginad tidimniy daqay ham. ¹¹Muran diqmo aw araq in Devit ago uliqab amun tiqam ham. Amun na ayah iyeq teq in ne gilumsiheq ta giwaqdaqta ham. In anan Krais ham . In ne gigo Iyahta ham. ¹²Ne leheq amun na kazaq ahol tuwaq daqayta ham. In tubusanib isihim bulmakau didaq neqayta adegnib eman woqim usaq ham.¹³Ari angelo na in nazaq haqad tursamo God ago hib angelo kabemmo in agerab tugwahtiqiy. Gwahtiqim in Gog abin iluwad bilaqiy, ¹⁴I God anan sorid ulilibmo gwaleh bugan haqiy. Sa og kab on mataw God agem dimunta negaqta na in ginad dimniysa gigem kute nemsa osiy haqiy.¹⁵Angelo nazaq haqadmo in mataw na gihulosad muleqim Heven-ib ta gwalehiy. Ari angelo gwalehsamo mataw sipsip giwamuzayta na an bulonim bilaqiy, I Betlehem-ub leheq nagah Iyahta anan bilamta ka i le ahol waquq haqiy. ¹⁶Haqad in hidmo tilehiy. Lehim in Mariya aduw Josep inaq ossa tigibiyiy. Ad amun bulmakau didaq neqayta adegnib ussa in ahol tuwaqiymo.¹⁷In amun na ahol waqim teq in angelo amun anan gibilanta na ananin tutim tibilaqiy.¹⁸Bilaqsa mataw huritiyta na bunmo in mataw sipsip giwamuzayta gigo gamuk na anan ginadnad emad gihol turuh nam. ¹⁹Teq amun anen Mariya in gamuk na huritan gamuk na bunmo in anadib tuqus bugyaq. Ussa in gamuk na anadin emad teq in anadibmo bilaqyaq Ka yaqgo amunmo anan bilaqiyta ka in gamuk adugan ezaq diqta bilaqiy? haqyaq. ²⁰Teq mataw sipsip giwamuzayta na muleqim ta lehiy. Lehad angelo gamuk gibileniyta na teq in le nagah ahol waqiyta na bunmo ago in ginad dimniysa in God abin diq tiqiluw yaqay. Na ezaqgo angelo gibileniyta nazaqmo diq in le ahol waqiyta na ago iyan.²¹Ari abeb kam 8 nazaq tihiqiyan teq mataw in amun ahol abatan asan tuqurotim teq in anan Yesus haqad tibiyiy. Amun anen agemab a hi gwahtiqsamo angelo anan biaqan usta nazaqmo in tibiyiy.²²Ari Mariya amun tiqemim in ahol udinim os. Osim tihiqiyan aw amun inaq gihol zaygo akaman tugwahtim, Moses ago marib gunun bilamta nazaq. Gwahtiqan Josep awe Mariya inaq in gigo amun ad Jerusalem-ub tilehiy, in amun Iyahta abenab emgo haqad. ²³Na ezaqgo Iyahta ago maror Moses mar tonta na in kazaq bilam, Ne amun matta aqenta Iyahta ugid in agota iyeq tuqosdaq ham. ²⁴Nazaq iyan in Jerusalem-ub lehim Mariya amun emim ahol busirin iyta na ago tamaz ah amikmikta in tiqemiy. Na ezaqgo Iyahta ago maror in kazaq bilammo, Ne muluk amidgot giger o ah husta amikmikta giger tiqem daqay ham.²⁵Teq mat araq anan Simeon haqayta uliq Jerusalem-ub os. In mat titnonta teq ni God anadin diq emyaqta. In mat Isrel on mataw gilumsihid dimunmo os daqayta na amatin baq tunim osyaqta. Ossa God ago Bugaw Dimunta in aholib usyaqta. ²⁶Usad tekomo in Simeon tubulon. Ni hidmo a hi moqdaq ham. Iyahta ago mat Isrel gilumsihdaqta na amatin gwahtiqid ni ahol waqeq teq ni moqdaq ham.²⁷Ari kam nab God ago Bugaw Dimunta Simeon abe yahsa in le Tempel agelin aduganib tugwahtim. Gwahtiqim luwsa Yesus anen amam in gigo amun ad Tempel-ib tuboliymo. Giger na God ago gunun Moses bilamta na muzinim in Yesus ayon naw emnan haqad boliy. ²⁸-²⁹Bolan Simeon gibiyad in gibenab amun waqim wazad in God abin iluwim kazaq bilam, Iyahta ham ya ningo yabibiy mat ham. Muran ni ya iwaqid ya inad dimniysa tumoadaiq ham. Kwaziqmo ni ya ibilanta nazaq ham.³⁰Na ezaqgo ham mat ni emid bo i gilumsiheq ta giwaqdaqta na kawa ya ime anonabmo ahol tuwaqaiq ham. ³¹Daq ka ni on mataw dauh bunmo gimeb eman tugwahtim ham. ³²Amun ka in on mataw en ta asor Juda a haiqta nagad giqemid in ningo tuhurit daqay ham. Bilaqne lam anuwan lehsa mataw saw ahol waq kemay nazaq ham. Amun ka in Isrel on mataw giduganib gwahtiqan iyan on mataw bunmo in Isrel gibin tiqiluw daqay ham.³³Haqan amun anen amam in Simeon ago gamuk in amun anan bilamta na huritim in gihol turuh nemyaq.³⁴-³⁵Sa Simeon gibar tonad in amun anen Mariya kazaq bulon, Ni hurit ham. Amun ka in Isrel on mataw kabemmo eraqim turayta na giwothasid tuwoq daqay ham. Ad in on mataw kabemmo woqim usayta na giwazid hiqera daqay ham. Amun ka tarin nog osdaqta ham. Ossa mataw kabemmo ahol waqad tubaymuz daqay ham. Bay muzsa ni ahol waqad ni ninad ayahmo meqniydaq ham. Bilaqne baqin niqutil ulum tayaq nazaq nog ham. Amun ka ayah iyeq teq in mataw kabemmo na giqemid in ginad na ulal tiqiydaq ham.³⁶Ari Simeon gamuk emim tihiqiyanmo aw araq anan Ana haqayta in gigerab tubol. Aw na in God ago nantut araq. In amam Fanuwel teq in ago gem anan Aser haqayta. Teq in mat waqim inaq ulig 7 nazaqmo osta. ³⁷Osim aduw tumoqan in wabur osad ago ulig 84 nazaq tiqiy. Aw na Tempel a hi hulosyaqta. Kam bunmo zeqab taromab inaqmo in God ayon lotu emad sirisirimo in didaq udinad teq in God inaq gamuk emyaqta. ³⁸Yesus anen amem in amun wazim nab tursamo aw na gigerab bolim amun ahol waqad in God esey tuqugyaq. Esey ugad teq in mataw asor nab turiyta na amun anan gibilenim bilam, God mat emid boleq i gilumsihdaqta na amatin i amen emim osauqta na in kawaqmo tugwahtim ham.³⁹Ari Josep awe Mariya inaq in nagah bunmo Iyahta ago marorib gunun bilamta na tiqem bugiy. Em bugim teq in muleqim gigo uliq Nasaret saw Galiliy-ibtab tilehiy. ⁴⁰Lehan amun na ayah iyad in ago zaway inaq tiqiyyaq. Ad in anad awaz timeqniy yaqmo. Sa God agem dimunta ugad tidimun tonyaq.⁴¹Ari uliq bunmo Yesus anen amam uliq Jerusalem-ub leh yaqayta, in Juda gigo lotu akaman ayahta anan Pasova haqay na ahol waqnan haqad. ⁴²Ad Yesus ago ulig 12 nazaq tiqiyan teq in anen amam gigo daq na muzinim in bunmo Jerusalem-ub tilehiy. ⁴³Lehim Pasova akaman na tihiqiyan in muleqim giquliqab ta bol yaqay. Bolsa amun Yesus uliq Jerusalem-ub tuqos tut. Os tutsa anen amam in Yesus Jerusalem-ub osaqta na a hi huritiy. ⁴⁴In giger ginad emiy, Yesus tabag on mataw ta asor na nenaq tilehaq haqiy. Haqad kam amulikmo in muleqim danmo ta lehad teq imisor tiqiysa in gisenlul teq gikadoyniz gilikmanib amun nagim a ta lehiy.⁴⁵In amun nagunim le ahol a hi waqadmo in muleqim Jerusalem-ub amun nagim a ta lehiy. ⁴⁶Lehim in bit ban bunmo amun nagunad luwad le kam ezeqmanta nab in Tempel ago gel aduganib amun ahol tuwaqiy.In gigo amun na in mataw Moses ago gunun asuleqin bilaqayta na gilikmanib osad in gigo gamuk huritad teq in gisusumun negyaq. ⁴⁷Sa mataw aseseqta na nazaqmo Yesus susumun ugsa Yesus amenin emsa mataw nab osiyta na bunmo in Yesus anad awaz meqinta na teq in ago gamuk na huritad in ginadnad emad gihol turuh nemyaq.⁴⁸Samo Yesus anen amam nazaq in gigo amun ahol waqad in gihol ritan. Sa anen bulon, Ya itatin ham doq tonnan ni i giger kazaq giton? ham. Ya nimam inaq ginad meqniysa i ninagunad luwta ham. ⁴⁹Haqan Yesus gibilan, Nagaqgo ne bit bitmo ya inagunad luwiy? ham. Ya imammo ago bitab osdaiqta na ago ne a hi huritim teq ne ya inagunad luwiy ye? ham. ⁵⁰Haqan anen amam in Yesus ago gamuk na huritim in alulin ginad a hi emiy.⁵¹Samo Yesus eraqim anen amam nenaq uliq Nasaret-ib tilehiy. Lehim nab in anen amam giqez huritad ginad muzad tiluwyaq. Sa daq nagan bunmo anen anadib us bugsa in anadin emad osyaq. ⁵²Ari Yesus uliq nab osad ayah tiqiy bugim in anad teq ahol bunmo tizilim bug. Sa God teq on mataw bunmo in Yesus ahol waqad in gigem dimunta ug yaqay.

Chapter 3

¹Ari mat anan Sisa Taiberiyas haqayta an in Rom gigo king iyim ossa ago ulig 15 nazaqmo tiqiy. Iyan kam nab Pontiyus Pailat saw Judiya wamuzyaq. Sa Herot saw Galiliy wamuzsa in amikqan Filip saw gigermo Ituriya teq Trakonitis giwamuzim osyaq. Ossa mat anan Lisaniyas haqayta na saw Abilin wamuzad osyaqmo. ²Sa Isrel gimuganib mat anan Anaz haqayta na amam Kayafas inaq in tamaz mataw danmebta iyim os yaqay. Ossa kam nabmo Sekaraya atatin Jon gwahtiqim saw araq amatawun haiqtab ossa God ago gamuk in anadib tugwahtim.³Gwahtiqan in yuw Jodan aqurumnib uliq saw bonmo luwad in on mataw God ago gamuk tigibilenyaq. Gibilenad in bilaqyaq, Ne ginad buliyeq ne gigo daq teq ginad meqinta bunmo gileh ugiy haqyaq. Gileh ugad ne bolsa ya huz negiq haqyaq. Ne nazaq emsa teq God ne gigo daq teq ginad meqinta na tigiwalem bugdaq haqyaq.⁴Ari Jon gwahtiqim nazaq emad luwad in kwaziqmo God ago nantut Aisaya gamuk mar tonta na tuwol net bug. Aisaya bilam, Mat na aqez saw amatawun haiqtab lileyim Ne lyahta ayon dan balaw toniy haqay ham. Ad ne in ayon dante na wastitayid titnonan haqaq ham.⁵lyahta boldaqta kam nab garah bunmo aseseqta teq amikmikta inaqmo giqurotid woqid saw agemqanmo tiqiydaq haqaq ham. Ad akalhonan usaqta na bunmo ituq bugid in nazaqmo agemqan tiqiydaqmo haqaq ham. Dan kok tonim usaqta na bunmo tititnon bug daqay haqaq ham. Ad dan bunmo gig ate usaqta na wolid in ate tihiqiy bugdaq haqaq ham. ⁶Kam nab God in ago on mataw gilumsihad giwastitaysa og kab on mataw bunmo tigibiy daqay haqaq ham.⁷Ari on mataw kabemmo Jon i huz igdaq haqad agerab tubol yaqay. Bolsa Jon gibilan, Na ured amidgotniz ham. God teq ne ginan agem meqniysa gimeqin tondaqta na nog gibilenan ne tukim gigbeb leh nog iyay? ham.⁸Ne ginad meqniysa gigem buliyid teq ne gigo daq nazaqmo tubuliydaq ham. Luweq ne ginad kazaq em daqay ham. I Abraham asenlulibta haq daqay ham Nazaq iyan God anad dimunta igad a hi gimeqin tondaq haq daqay ham. Nazaq ne ginad hi emiy ham. Ya ne gibilenaiq ham. God gig kag gibilenid buliyeq Abraham asenlulniz iygo azawayin in aholib usaqta ham.⁹Talgis ay abeqarib tuqusaq ham. Ay bunmo anon dimunta a hi emaqta na in qwayeq faqab hunegid le tuqoydaq ham.¹⁰In nazaq haqanmo on mataw dauh biyahta na Jon tisusumun ugiy, I ezaq toneq teq i gigem tubuliyta na mataw tigiqisihunam? haqiy. ¹¹Haqan Jon gibilan, ne daq kazaq emiy ham. Mat ago tubusan giger usaqta na in araq mat ago tubusan haiqta na ugan ham. Sa mat ago didaq inaqta na in nazaqmo emnan ham.¹²Haqsa mataw takis waqayta na asor in Jon huz igdaq haqad ago hib tuboliymo. Bolim in Jon susumun ugiy, Ta igmo teq ezaq tonam? haqiy. ¹³Haqan Jon gibilan, Gavman gibilanta nazaqmo ne takis waqiy ham. Ad ne katiyeq mani asor samanmo ta hi waqiy ham.¹⁴Haqan ta mataw bab emayta asor nab turiyta na in susumunim bilaqiy, Ta i teq ezaq tonam? haqiy. Haqan Jon gibilan ne mataw tor negad giqutil ulumad gigo mani hi rin toniy ham. Ad ne hazizirib katiyad mataw gimalib nan emad gigo mani samanmo hi waqiy ham. Teq ne kabiy emayta na anawun waqad nan kabemmo hi bilaqiy ham.¹⁵Haqsa on mataw bunmo Jon waqad diqutil eraq yaqay. Ad in ginadnad emad in gimo gihol buloneq bilaq yaqay, Luweq mat ko in Krais iydaq haq yaqay. ¹⁶Haqsa Jon in bunma gibilenim bilam, Ya ne yuwibmo huz negaiqta ham. Ari mat araq teq ya ibib boldaqta na abin in ya ibin uriyamta ham. Ya in ahaqenibta ham. In yaqgo Iyahta ham. Ya in ago kabibiy mat samanta ham. In boleq nagah giger God ago Bugaw Dimunta teq faq inaq gimalib ne tuhuz negdaq ham.¹⁷In abenab sabol wazim in ago wit wolayta asawnib wit tigiluwiynan ham. Giluwiyad in wit anagin dimunta na ginuweq ago wit abitnib humab tuwoldaq ham. Humab wolab in wit asan meqinta na ginuwaq faq a hi miyaqtab hunegid le tuqoyfaq ham.¹⁸Haqad Jon gamuk naqanta kabemmo amalib on mataw ginad wazan eraqsa teq in God ago gamuk dimunta gibilenyaq. ¹⁹-²⁰Teq king Herot in ama awe Herodiyas hureqim waqan Jon tuwadyaq. Wadad in Herot daq meqinta kabemmo amta na ago tuwadyaqmo. Wadsa Herot ago deq meqinta kabemmo aholib usta na amalib in daq ta araq meqin diqta emim in Jon wazim tiqirqur.²¹-²²Ari Herot in Jon a hi irqursamo Jon mataw bunmo huz negad teq in Yesus tuhuz ugmo. Huz ugan Yesus God inaq gamuk emad tursa kait misireq nog iyim aqez hasan God ago Bugaw Dimunta ahol buliyim ah hista nog iyim Yesus amalib tigehitim. Gehiyiqan Heven-ib God aqez bilam, Ni ya itatin ham. Ya ni ninan inad bilaqsa ya igem dimun diq iyaqta ham.²³Ari Yesus ago uliq 30 nazaq tiqiyan teq in ago kabiy alulin tiqam. Teq on mataw in ahol alulin diq a hi huritim iyan in anan bilaq yaqay, Josep-mo atatin haq yaqay. Teq Josep in Heli atatin. ²⁴Sa Heli in Mataw atatin. Sa Matat in Liway atatin. Sa Liway in Melki atatin. Sa Melki in Janay atatin. Sa Janay in Josep atatin.²⁵Sa Josep in Matatiyas atatin. Sa Matatiyas in Amos atatin. Sa Amos in Nahum atatin. Sa Nahum in Esli atatin. Sa Esli in Nagay atatin. ²⁶Sa Nagan in Maqat atatin. Sa Maqat in Matatiyas atatin. Sa Matatiyas in Semen atatin. Sa Semen in Josek atatin. Sa Josek in Joda atatin.²⁷Sa Joda in Jowanan atatin. Sa Jowanan in Resa atatin. Sa Resa in Zerubabel atatin. Sa Zerubabel in Sealtiyel atatin. Sa Sealtiyel in Neri atatin. ²⁸Sa Neri in Melki atatin. Sa Melki in Adi atatin. Sa Adi in Kosam atatin. Sa Kosam in Elmadam atatin. Sa Elmadam in Er atatin. ²⁹Sa Er in Josuwa atatin. Sa Josuwa in Eliyezer atatin. Sa Eliyezer in Jorim atatin. Sa Jorim in Matat atatin. Sa Matat in Liway atatin.³⁰Sa Liway in Simeon atatin. Sa Simeon in Juda atatin. Sa Juda in Josep atatin. Sa Josep in Jonam atatin. Sa Jonam in Eliyakim atatin. ³¹Sa Eliyakim in Melea atatin. Sa Melea in Mena atatin. Sa Mena in Matata atatin. Sa Matata in Natan atatin. Sa Natan in Devit atatin. ³²Sa Devit in Jesi atatin. Sa Jesi in Obet atatin. Sa Obet in Bowaz atatin. Sa Bowaz in Salmon atatin. Sa Solmon in Nason atatin.³³Sa Nason in Aminadab atatin. Sa Aminadab in Atmin atatin. Sa Atmin in Arni atatin. Sa Arni in Hesron atatin. Sa Hesron in Peres atatin. Sa Peres in Juda atatin. ³⁴Sa Juda in Jekob atatin. Sa Jekob in Aisak atatin. Sa Aisak in Abraham atatin. Sa Abraham in Tera atatin. Sa Tera in Nahor atatin. ³⁵Sa Nahol in Serug atatin. Sa Serug in Rew atatin. Sa Rew in Pelek atatin. Sa Pelek in Eber atatin. Sa Eber in Sela atatin.³⁶Sa Sela in Kainan atatin. Sa Kainan in Arpaksat atatin. Sa Arpaksat in Siyem atatin. Sa Siyem in Nowa atatin. Sa Nowa in Lamek atatin. ³⁷Sa Lamek in Metusela atatin. Sa Metusela in Enok atatin. Sa Enok in Jaret atatin. Sa Jaret in Mahalalel atatin. Sa Mahalalel in Kainan atatin. ³⁸Sa Kainan in Enos atatin. Sa Enos in Set atatin. Sa Set in Adam atatin. Sa Adam in God atatin.

Chapter 4

¹Ari God ago Bugaw Dimunta Yesus aholib ayahta diq tuqusyaq. Ussa Yesus yuw Jodan hulosim muleqim ta lehsa God ago Bugaw Dimunta in waqim ad saw araq amatawun haiqtam tilah. ²A lehan Satan kam 40 nazaqmo Yesus ulum waqad luwyaq. Luwsa kam nab Yesus didaq haiqmo osyaq. Ossa kam 40 na le tihiqiyan in agem tumoqyaq.³In agemnan noqad ossa Satan bolim tubulon, Ni God atatin iyeq teq ni gig ka bulonid in buliyeq bret iyid ni neq ham.⁴Haqan Yesus amenin emim bulon, God ago marib gamuk araq kazaq bilam ham. Bret amomo in mat eman kayeqmo a hi osaqta haqad in bilam ham.⁵Haqan Satan in Yesus waqim garah araq abigmanib a gwalehim muran daq nawagmo in kantri bunmo tiqisihun bug. ⁶Isihun bugad in Yesus bulon, Ya kantri aseseqta kogan bunmo giqemid ni nihaqenib iysa ni nibin ayahmo diq iydaqta ham. Nagah ham. Nagan bunmo ya ibenab ussa ya giwamuzaiqta iyan ya mat araq ugnan inad bilaqid ya tuqugdaiq ham. ⁷Nazaq iyan ni mulbuneq ya ibin iluwid teq nagah ko bunmo in ningo tiqiydaq ham.⁸Haqan Yesus amenin emim bulon God ago marib gamuk araq kazaq bilam ham. lyahta in ningo God haqad in bilam ham. Na in amomo abin iluwad ago kabiy emdaq haqad in bilam ham.⁹-¹⁰Anmo mat meqinta na in waqim ad uliq Jerusalem-ub tilah. A lehim in Tempel abigmanib Yesus eman tursa in bulon, God ago marib gamuk araq kazaq bilam ham. God in ago angelo gibilenid in ni nitawanan emad tinibiy muz daqay haqad in bilam ham. ¹¹Nibiy muzad in boleq gibenab tinisor daqay haqad in bilam ham. Luweq ni nisen gigib woltaydaq haqad in bilam ham. Nazaq iyan in God atatin iyeq teq ni kab sortukeq woq ham. Woqsa in nimam nilumsihsa ya nibiyiq ham.¹²Haqan Yesus amenin emim bulon, Teq God ago marib gamuk araq kazaq bilammo ham. Iyahta in ningo God haqad in bilam ham. Nazaq iyan in girerey emad in hi ulum waq haqad in bilam ham. ¹³Ari Satan daq nag bunmo amalib Yesus tuqulum waqim in hulosadmo tilah. Lehad in anad emyaq, Kam ta araqab teq ya a ta ulum waqdaiq haqyaq.¹⁴Ari God ago Bugaw Dimunta Yesus aholib zaway diq iyim ussa in muleqim saw Galiliy-ib a ta lah. Lehim ossa in abin saw nab uliq bunmo tilehyaq. ¹⁵Sa Yesus saw nab uliq-uliqgo luwad in ago daq muzineq tuteqmo in mataw gigo bit humab wolaytab gwahtiqeq suleq tinegyaq. Negsa on mataw bunmo in ago gamuk huritad abin tiqiluw yaqay.¹⁶Ari Yesus saw nagab luwimmo in ago uliq diq Nasaret-ib tilah. Ulig nab in osad ayah iy bugta. In nab le osad Juda gigo lotu akamnib in ago diq muzinim bit humab wolaytab le tugwahtim. Gwahtiqim osad teq in God ago gamuk bilaqnan haqad eraqim titur. ¹⁷Tursa mat araq God ago gamuk nantut Aisaya mar tonta na waqim a bo Yesus tuqug. Ugan in hasim mar nagunim le ahol tuwaqim teq in kazaq bilam,¹⁸Iyahta ya itowun emim ibilan, Ni mataw ginaghan haiqta yaqgo gamuk dimunta tigibilendaq haqad in bilam ham. In ya inan nazaq haqad teq in ago Bugaw Dimunta yagan ya iholib tuqusaqta ham. Ussa lyahta iqeman ya gamuk kazaq on mataw gibilennan tubol ham. Mataw giqirquran osayta na ya ne giqamun hasid ne samanmo tiluw daqay haqad ham. Teq mataw gime haiqta na ya ne gime wastitayid ne saw ahol tuwaq daqay haqaiq ham. Ne mataw afaqan kabemmo gisorayta na ya ne gigo afaqan giholib walemid ne gihol tisinamoldaq haqaiq ham. ¹⁹teq ya bilaqaiq lyahta in ago on mataw gidimun tondaqta na akaman tugwahtiqaq haqaiq ham.²⁰Yesus gamuk na bilaq bugim tihiqiyan in sansandek na tal tonim mat wamuzaqta na ugad in le tuqos wom. Os woqim ossa on mataw bit nab osiyta na bnumo in Yesus ahol tuwaninun yaqay. ²¹Ahol waninunsa Yesus in gamuk bilamta na alulin emim gibilan, Muran mat araq God ago mar ne nawa tuwaqiy ham. ²²Ari on mataw uliq nabta na bunmo Yesus abin tiqiluw yaqay. Ad in Yesus aqaezab gamuk dimunta gwahtiqyaqta na huritad gihol turuh nemsa teq in bilaq yaqay, Ka Josep-mo atatin a haiq e? haq yaqay.²³Haqsa Yesus gibilan, Helmo ham. Ne teq kazaq ibilen daqay ham. Ni i gimen daq araq a hi emaq haq daqay ham. Kapaneam-ub ni daq azawayin inaqta eman i abin huritta naqanta araq ninmo ningo uliq kabmo emsa i ahol a hi waqauq haq daqay ham. ²⁴Teq ya helmo ne gibilenaiq ham. God ago nantut ago uliqabmo diq in ahol abin haiqta ham.²⁵Ya ne gibilen kemaiq ham. Kwaziqmo Elaija ago kamub zarow araq ayah diqta saw bunmo gwahtim ham. Gwahtiqan ulig ezeqman teq aweweqta na asormo urom a hi wom ham. Kam nab Isrel-ib on waburta kabemmo osiyta ham. ²⁶Ta teq God in Elaija eman ago on mataw Isrel gigo aw waburta araq ulumsihnan a hi lah ham. Haiq ham. In Elaija eman on mataw en ta araq Juda a haiqta naqmo gigo saw anan Saidon haqayta nab in lah ham. Lehim uliq anan Sarefat haqayta nabmo in aw waburta araq ulumsih ham. ²⁷Ad nazaqmo ham. God ago nantut anan Elisa haqayta na ago kamub mataw gigo moq lepra inaqta kabemmo Isrel-ib osiyta ham. Teq God in ago mataw Isrel na gilikmanib araq ago moq lepra wastitayan a hi dimniy ham. Haiq ham. In mat anan Naman haqayta naqmo amomo ulumsihan ahol dimniy ham. Mat na in on mataw en ta araq Juda a haiqta ginan Siriya haqayta naqmo gigo araq ham.²⁸Yesus nazaq Isrel on mataw gibin wazan woqan bit nab mataw bunmo huritim gigem meqin diq iy.²⁹⁻³⁰Gigem meqniysa in eraqim Yesus muzan uliq asan ban gwahtim. Gwahtiqan in waqim ad in gigo uliqab garah araq abigmanib saw ban meqintab usaqta nab in hunegid woqdaq haqad adek ban a lehiy. Teq haiq. Yesus mataw na gilikmanib gwahtiqim gihulosad tilah.³¹Ari Yesus uliq Kapaneam saw Galiliy-ibtab tilah.Lehim Juda gigo lotu akamnib in on mataw suleq tinegyaq. ³²Suleq negsa on mataw in ago gamuk huritad gihol turuh nem yaqay. Na ezaqgo Yesus bilaqne God inmo abin ugan in suleq bilaq nog iyyaq.³³-³⁴Samo mat araq aholib Bugaw meqinta usaqta na in Juda gigo bit humab wolayta nab Osmo in dedibmo lileyim bilam, sey! ham. Yesus Nasaret-ibta ham ni i ezaq gitonnan bol? ham. Ni i gimeqin tonnan daqag ni bolya ham. Ya ningo tuhurit ham. Ni God ago mat tawon diqta naqmo ham.³⁵Haqsa Yesus wadim bulom, Ni niqez hiqiy ham. Ad bugaw meqinta in mat na hulosad gwahtiqeq leh ham. Haqan bugaw meqinta na in mat na othasan le mataw gilikmanib woqsa in hulosad gwahtiqim tilah. Lehad in mat na santitiy araq a hi ug. ³⁶Anmo mataw bunmo gihol riten lamsa in tubuon yaqay, Mat ka ago gamuk azawayin inaqta ka in naga gamukin diq? haq yaqay. In bugaw meqinta gamukmo gibilensa in gwahtiqim Lehanta hah yaqay. Bilaqne in God ago zawayibmo bugaw gibilen nog iyaq haq yaqay. ³⁷Mataw nazaq haqad bilaqsa Yesus abin saw nab uliq bunmo tileh bugyaq.³⁸Ari Yesus eraqim bit humab wolayta na hulosad in Saimon ago bitab tilah. Lehan Saimon alen aqawun moq waqim asan afan meqin diq iyim banab ussa in Yesus tubuloniy. ³⁹Bulonan in loqim ban aw usaqta na agerab turad gamuk atoranmo bilaqanmo aw asan afan iyim usta na hulos ugim nabag tilah. Lehanmo in eraqim gimen didaq anaran usta na a bolim tinag.⁴⁰Ari zeq tuwolehsa mataw in giyogniz gigo moq amo amo usaqta na giwaqim giqad Yesus ago hib tuboliy. A bolan Yesus mataw na amulik-mulikmo giholib aben emim giwazsa in tidimniy yaqay. ⁴¹Sa bugaw meqinta on mataw kabemmo giholib usiyta na in gihuloseq lehad lileyeq bilaq yaqay, Ni God atatin haq yaqay. Haqsa Yesus ginadad gibilensa in giqezmo hiqiyeq leh yaqay. Na ezaqgo bugaw na in Yesus ahol alulin in Krais na ago tuhuritiyta iyan.⁴²Ari tarom iyim saw tihastitayim bolsa Yesus uliq na hulosim saw araq amatawun haiqtab tilah. Lehan teq on mataw in tinagun yaqay. Nagunim lehim ahol tuwaqim teq in tuwasih yaqay, Luweq in i gihuloseq lehdaq haqad. ⁴³Sa Yesus gibilan, Ne ya hi iwasihiy ham. Ya mataw kabta gibilenta nazaqmo ya uliq bunmo leheq God ago maror agamukan dimunta na in tigibilendaiqmo ham. Ya kabiy naqmo emgo haqad God ya iqeman bolta ham. ⁴⁴Haqad teq in saw Judiya-ib uliq bunmo luwad in Juda gigo bit humab wolaytab gwahtiqeq God ago gamuk tigibilenyaq.

Chapter 5

¹Ari kam araqad Yesus yuw Genesaret aqurumnib tursa on mataw kabemmo God ago gamuk huritnan haqad in agerabmo diq loqim os yaqay. ²Ossa muy amikmikta giger kamis aqezab ussa Yesus tigibiy. Muy na ginamreniz muy hulosim in gigo dob nabiq waqayta na tisuhol yaqay. ³Samo Yesus le muy na araqab gwalim tuqos. Na in Saimon ago muyibmo gwal. Gwalim in Saimon bulon, Ni muy ulum hasid in lan ez asit hulos ugeq usan ham. Haqan Saimon nazaq eman Yesus muy nab osad on mataw tigibilenyaq.⁴Ari in gamuk gibilenim tihiqiyan in Saimon bulon, Muy hureqid kamismeb mayawabmo diq lehan ham. Lehid teq ne dob huneg woqid nabiq waqiy ham. ⁵Haqan Saimon amenin emim bilam, Mat Iyah ham i tarom kab nabiq nagunad luwsamo saw tihastitay ham. Sa i nabiq araq diq a hi waw ham. Ta teq ya na ago a hi bilaqad ya ni niqez muzineq le dob a ta hunegeq teq saw ta waqdaiq ham. ⁶Haqad in le dob a ta huneganmo nabiq kuluw diqmo dobub tuwoqiy. Woqan dob titartaynan tonyaq. ⁷Nazaq iysa pita ayogniz nenaq in gigo kadoyniz asor muy araqab osiyta na gililewunan bo tigilumsihiy. In bolim muy giger nab nabiq ginuwan woqsa muy ame tugwal. Ame gwalan muy giger na munannan toniy.⁸Samo Saimon pita ayogniz nenaq muyib osad nabiq kabemmo diq waqiyta na gibiyad in gihol riten lamsa tirab yaqay. ⁹Rabsa Sebediy atatniz giger Jems ama Jon inaq in Pita inaq araqibmo kabiy em yaqayta na in muy ta araq nab osad tirab yaqaymo. ¹⁰Sa pita in Yesus anognib kuh konim asen ulum laquwim turad bilam, Iyahta ham ni ya ihuloseq leh ham. Ya mat dimun a haiq ham. Haqan Yesus bulon, Ni hi rab ham. Ni nabiq giwaqad luwaqta kazaqmo muran teq abeb ni on mataw tigiwaqdaq ham. ¹¹Ari mataw na muy hureqim a le lan ezab teq in gigo nagah bunmo hulosad in Yesus muzim inaq tilehiy.¹²Ari kam araqab Yesus le uliq araqab tuqos. Ossa mat araq ago moq lepra inaqta bolim Yesus ahol waqadmo in abakbakan ulum laquwim turad afaqin mulbunim ogib emim teq in tisusumun ug, Iyahta ham ni ninad bilaqsa teq ni ya iwastitayid ya God ameb isan anumlan ka tihiqiydaq ham. ¹³Haqan Yesus aben itiwunim mat na wazad bulon, Ya inad bilaqaq ham. Ni nisanib ninumlan usaqta na hiqiyan ham. Haqan muran diq nawaqmo mat na ago moq lepra tihiqiy.¹⁴Hiqiyan Yesus atoranmo bulon, Ni leheq daq kawa ya niholib emta ka ago ni mat araq hikidik bulon ham. Ni Ieheq mat tamaz emaqta naqmo nihol isihun ham. Ad Moses bilamta nazaqmo ni nihol dimniyta na anawun em ham. Emid teq mataw in ningo moq tihiqiyta na ago tuhurit daqay ham.¹⁵Teq haiq. Daq na amalib Yesus abin ayah hiqmo iyim saw bunmo tilehyaq. Lehsa on mataw dauh kabemmo in Yesus ago gamuk huritnan teq in giholib moq usaqta na wastitaygo haqad tubol yaqay. ¹⁶Bolsa Yesus sirisrimo on mataw an gihulosad saw amatawun haiqtab leheq God inaq gamuk tiqemyaq.¹⁷Ari kam araqab Yesus on mataw suleq tuqos. Ossa Farisi asor giyogniz mataw Moses ago gunun asuleqin bilaqayta na nenaq in nab osiymo. Mataw aseseqta na in uliq bunmo saw Galiliy-ibta teq saw Judiya-ibta teq uliq Jerusalem-ub osim bolyita. Bolim nab ossa Iyahta ago zaway mataw giqemid dimniygo Yesus aholib ayahmo usyaq.¹⁸Sa mataw asor in mat araq abensen aditin tumoq bugta abanan inaq sorim a boliy. A bolim in mat na soreq ad bit aduganib leheq Yesus agerab loqgo em yo hiqiy yagay. ¹⁹Na ezaqgo on mataw kabemmo diq bolim ban tawaq bugam in mat na ad Yesus agera loqgo adanin haiq. Nazaq iyan ni bit ahuqunib gwalehim asor tihikneriy. Hiknerim in mat na abanan inaqmo eman on mataw gilikmanib wolahim Yesus anognib tuqus.²⁰Ussa Yesus in mataw na ginad helta ahol waqadmo in mat moqaqta na tubulon, Kadoy ham ya ningo daq meqinta tigiwalem bug ham. ²¹Haqan mataw Moses ago gunun hurit kemiyta na giyogniz Farisi nenaq in Yesus ago gamuk na huritim in gimo an bulonad tisusumun yaqay, Ko nog in nazaq God ago ban waq nog iyim God bilawunaq? haq yaqay. Og kab mat araq mataw gigo daq meqinta walemdaqta haiqgam haq yaqay. Naqmo God amono ago kabiyta haq yaqay.²²Haqsa Yesus in gigo susumun na huritim ta gibilan, Doq tonnan ne ginad haresmo nazaq emay? ham. ²³Ya naga gamukin bilaqid teq ne nan a hi yag daqay? ham. "Ya ningo daq meqinta tigiwalem" haqdaiq o "Ni eraqeq log gel" haqdaiq? ham. ²⁴Teq Mat Atatin in og kab daq meqinta walemgo azawayin aholib usaqta na ago ne hurit daqay haqad ya kazaq diq bilaqdaiq ham. Haqad in mat abensen moqan banab usaqta na tubulon, Ya nibilenaiq ham. Ni eraqeq ningo us ban waqeq ad ningo bitab a leh ham.²⁵Haqanmo mat na on mataw gimeb eraqim ago ban in amalib usta na sorim ad ago bitab tilah. Lehad in God abin tiqiluwyaq. ²⁶Samo on mataw nab osiyta na bunmo ritenim in ginadnad tiqem yaqay. Ad in God abin iluwad bilaq yaqay, Muran i daq lul araq diqta ahol tuwaw haq yaqay.²⁷Ari abeb Yesus lehim in mat takis yaqaqta araq anan Liway haqayta takis abitnib ossa ahol tuwam. Ahol waqad in tubulon, Ni ya imuzeq bol ham. ²⁸Haqan Liway eraqim ago nagah bunmo hulosan in Yesus muzim inaq tilah.²⁹Abeb Liway in ago bitab Yesus amen didaq oyad humab araq ayahta tiqam. Emim in Yesus inaq banab didaq neqad ossa mataw gibin meqinta takis waqayta na teq mataw ta asor kabemmo nenaq in Yesus inaq didaq neqad tuqosiymo. ³⁰Ossa Farisi asor teq in gigo mataw Moses ago gunun hurit kemiyta na asor nenaq gimot meqniysa in Yesus ago disaipel tigibileniy, Doq tonnan ne mataw takis waqayta na teq mataw daq meqinta emayta na nenaq garabmo didaq neqad yuw uluwad osay? haqiy. ³¹Haqan Yesus in gigo gamuk amenin emim bilam, Mataw gigo moq haiqta na in le dokta ahol a hi waqayta ham. Mataw gigo moq inaqta naqmo dokta ago hib lehayta ham. ³²Ya on mataw titnonta gililewunnan a hi bol ham. Ya on mataw diq meqinta emad osayta naqmo gililewunnan bolta ham. Gililewunid in ginad buliyeq gigo daq meqinta na gileh ug daqay haqad ham.³³Haqan mataw aseseqta na in Yesus buloniy, Jon ago disaipel sirisirmo didaq udinad God inaq gamuk emyata haqiy. Ad Farisi gigo disaipel nazaqmo emayta haqiy. Ta teq ningo disaipel didaq a hi udinayta haqiy. In didaq neqad wain ayun uluwayta haqiy. ³⁴Haqan Yesus gibilan, mat araq aw waqnan tonsa in ayogniz boleq inaq ossa ne in giqemid didaq udin daqay ye? ham. Haiqgam ham. ³⁵Ari abeb mataw asor boleq mat aw waqaqta na ayogniz gibenab tuwaq daqay ham. Kam na teq boldaqta ham. Bolid kam nab teq mat na ayogniz didaq tuqudin daqayta ham.³⁶Haqan Yesus gamuk awowun ta araq kazaq gibilan, Mataw in gigo tubusan kwaziqta tartayan in gigo tubusan muturta asor hiksireqim tubusan kewaziqta na inaq a hi initayta ham. In nazaq tonid tubusan muturta na timeqniydaq ham. Ad tubusan asor muturta na in kwaziqta na inaq a hi iydaqmo ham. Muturta na a hi ulilemsa kwaziqta na awaq timeqniydaqmo ham.³⁷Teq mataw wain ayun muturta memeq asen kwaziqtab a hi tenayta ham. In nazaq tonie wain aqurin gwalad huhuw nemsa memeq asan kwaziqt na tartayid wain ayun na tumutbaldaq ham. Ad memeq asan na timeqniydaqmo ham. ³⁸Mataw memeq asan muturtamo waqim wain ayun muturta ham. ³⁹Haqad Yesus bilam, Mataw wain ayun kwaziqta tuquluwiyta na bunmo in wain ayun muturta hulosayta ham. Hulosad in bilaqay, Wain kwaziqta naqmo aquluw dimunta haqayta ham.

Chapter 6

¹Ari Juda gigo lotu akaman araqab Yesus ago disaipel nenaq kabiy wit leyiyta aduganib gwahtiqim tileh yaqay. Lehad Yesus ago disaipel wit anagin asor guraqim gibenab iworad tineq yaqay. ²Neqsa Farisi asor gibiyad bilaqiy, Nagaqgo ne lotu akaman ago gunun itiyonim kabiyab wit tuguraqay? haqiy.³Haqad Yesus in gigo gamuk amenin emim gibilan, Nabag ne Devit ago dauh nenaq gigem moqsa Devit daq amta na awagamun ne ahol a hi waqiy-ya ham. ⁴Devit le God ago bit aduganib gwahtiqim God ameb bret eman osta na in waqim tinam ham. Bret na gunun emiyta ham. Mataw tamaz emayta naqmo gimomo bret na neqayta ham. Teq haiq ham. Devit agem moq titaysa neqad in bret tawonta na asor in ayogniz negan tineqiymo ham. Ta teq in daq meqinta a hi emiy ham. ⁵Haqad in gibilan, Mat Atatin in lotu akamam anamrenmo diq iyim inmo mataw kam nab ezaq luw os daqayta na ago tigibilendaqta ham.⁶Ari Juda gigo lotu akaman ta araqab Yesus le Juda gigo bit humab wolayta araq aduganib gwahtiqim in on mataw suleq tinegyaq. Negsa mat araq aben akogan aqabun ger anedan mayim aditinmo usaqta in nab os. ⁷Ossa mataw Moses ago gunun hurit kemiyta na giyogniz Farisi nenaq in Yesus ahol waq kemad nab osiymo, Yesus lotu akamnib mat aben meqinta na wastitayid dimniyid i amalib nan emam haqad. ⁸Haqsa Yesus in ginad na tuhuritim in na ago a hi bilaqadmo in mat aben meqinta na tubulon, Ni eraqeq bo kab tur ham. Haqan mat na eraqim le nab titur.⁹Tursa Yesus mataw aseseqta na gibilan, Ya ne susumun negaiq ham. I Juda gigo maror ezaq usaq? ham. Lotu akamnib i mataw gidimun tonamta o i gimeqin tonamta? ham. Kam na i mat moqaqta ulumsihamta akaman o i mat na aholib hiqiyid in moqdaqta akaman? ham. Haqad in ame le mataw na gibiy bugim teq in mat na bulon, Niben itiwun ham. Haqan mat na aben itiwunimmo in aben akogan na tidimniy. ¹¹Dimniyan mataw Moses ago gunun hurit kemiyta na giyogniz Farisi nenaq in Yesus anan gigem meqin diq iysa in gimo an bulonad in Yesus ezaq ton daqayta na ago tibilaq yaqay.¹²Ari kam nagab Yesus God inaq gamuk emnan haqad garah araq abigmanib tugwalah. Gwalehim tarom nab in God inaq gamuk emad ossa le saw tihastitay. ¹³Saw hastitayan tarommo zeq tugwalsamo Yesus in ago disaipel gililewunan agerab tuboliy. Bolan in gilikmanib mataw 12 nazaq in aholyon gitowun emim in ginan Aposel haqad tibiy.¹⁴⁻¹⁵Na in ginan kazaq: Saimon, Yesus anan araq Pita haqad biyta. Teq Saimon amikqan Andru teq Jems ama Jon inaq teq Filip teq Bartolomyu teq Matyu teq Tomas teq Alfiyus atatin Jems teq Saimon ta araq mat Rom nenaq bab emyaqta amatin na ¹⁶teq Jems atatin Judas teq Judas ta araq uliq Kariyot-ibta na. Mat naqmo anad buliyim Yesus waqim bab gibeneb emta.¹⁷Ari Yesus ago mataw na nenaq garahab gewoqim in le saw agemqantab ago disaipel dauh biyahta na nenaq tituriy. Tursa on mataw kabemmo saw Judiya-ibta teq uliq Jerusalem-ubta teq uliq giger Tair teq Saidon gigo lan ezabta na in bolim Yesus ago hib humab tuwoliy. ¹⁸Mataw na Yesus ago suleq huritnan teq in gigo moq emid dimniynan haqad in boliyta. Bolan Yesus in gigo bugaw meqinta giholib usad gimeqin ton yaqayta na gimuzan lehsa in tidimniy yaqay. ¹⁹Sa on mataw biyahta na bunmo Yesus asan waqnan ton yaqaq. Na emaqgo in aholib zaway gwahtiqeq le mataw gigo moq inaqta na bunmo giqemid dimniy yaqayta na ago iyan.²⁰Ari Yesus ame gwalim ago disaipel gibiyad gibilan, Ne mataw ginaghan haiqta ham ne teq God ago maror aduganib gwahtiqeq anononmo tuqos daqay ham. Nazaq iyan ne tidimniyim odayta ham. ²¹Teq ne mataw gigemnan moqayta ham God teq nagah negid ne tigiyunindaq ham. Nazaq iyan ne tidimniyim osayta ham. Teq ne mataw gaqad osayta ham ne teq tiyuquw daqay ham. Nazaq iyan ne tidimniyim osayta ham.²²Ne Mat Atatin muzinad inaq luwsa mataw ne ginan gigem meqniysa tigibaymuz daqay ham. Ad in ne gibilawunad gigilehunan tibilaq daqaymo ham In nazaq ne gitonsa ne ginad dimniyan ham. Ne tidimniyim osayta ham.²³mataw nazaq ne gitonsa ne gigem dimniysa ginad dimun dikan iyan ham. Na ezaqgo ne gigo naw ayahmo Heven-ib ne gibaq tunim usaqta ham mataw ne gimeqin tonayta na gisesan in nazaqmo God ago nantut gimeqin ton yaqaymo ham.²⁴Ari ne mataw ginaghan kabemmo usaqta ham ne timeqniyim osayta ham Nagah ne gigem emid dimniydaqta na ne muranmo tuwaqay ham. Abeb teq na God abenab naw araq dimunta a ta hi waq daqay ham. ²⁵teq ne mataw muran didaq neqad gigem aseseqmo iyayta ham ne timeqniyim osayta ham.Abeb teq ne gigemnan tumoq daqay ham. teq ne mataw muran yaquwayta ham ne timeqniyim osayta ham.Abeb ne gaq wazaq atoranmo tigaq daqay ham.²⁶Teq mataw og kabta bunmo in ne ginan dimunta haqsa ne gihol waziy ham. In nazaq ne gibin iluwsa ne timeqniyim osayta ham. kwaziqmo mataw na gisesan gibaqbaqniz in nantut katiyta na nazaqmo ginan dimunta haq yaqaytamo ham.²⁷Haqad Yesus bilam, Ne mataw ya iqez huritayta na ya ne kazaq gibabun ginan ginad bilaqan ham Ad muran gigem meqinta negsa ne gilowan toniy ham. ²⁸mataw ne kusluw negsa ne gidimun toniy ham. Ad mataw ne gibilawunse ne in gimen God susumun ugid gilumsihan ham.²⁹ Mat araq nimanmanan asor ger wolid ni nimanmanan ta asor ger buliyid in wol tonanmo ham. Ad mat araq ningo saket waqsa ni ningo niholsihen ugid in waq tonanmo ham. ³⁰Mat aw nog in ningo nagah anan sunid na ni neg ham. Ad mat araq ningo nagah araq waqid ni anan ta hi bilaq ham.³¹On mataw in ne ezaq gitonid ne ginad dimniydaqta nazaqmo ne in gigo hib daq emiymo ham. ³²Ari mataw ni ninan ginad bilaqsa ta ni in ginan ninad bilaqaqta na in nagah diq a haiq ham. Daq nazaqta na anawun araq ne God abenab a hi waq daqay ham. Mataw God gileh ugim daq meqintab osayta na in nazaqmo an anan ginad bilaqaqta ham. ³³Ad mataw ni nidimun tonsa ta ni in gidimun tonaqta na in nagah diq a haiqmo ham. Daq nazaqta na anawun araq ne God abenab a hi waq daqaymo ham. Mataw daq meqintab osayta na in nazaqmo an dimun tonad osayta ham. ³⁴Ad ne mataw ginaghan inaqta naqmo gibiyad nagah negayta na in nagah diq a haiqmo ham. Ne mataw naqanta nagah negad ginad emay, In teq amenin tiqem daqay haqayta ham. Daq nazaqta na anawun araq ne God abenab a hi waq daqay ham. Mataw daq meqinta emayta na in nazaqmo amenin waqgo haqad nagah an ugayta ham.³⁵Ta teq negmo kazaq emiy ham. Ne gigo bab ginan ginad bilaqsa ne gidimun toniy ham. Ad ne gibabun nagah negad in amenin neg daqayta na ago ne ginad hi usan ham. God in mataw meqinta teq mataw igmo ag haqad osayta na gilowan tonaqta ham. Nazaq iyan ne daq nazaqmo emeq teq abeb ne God abenab naw ayahmo tuwaq daqay ham. Ad ne God Ulilib Diqta atatnizmo diq iyeq tuqos daqay ham. ³⁶Ne Gimam in mataw ginan anad meqniyaqta nazaqmo ne mataw ginan ginad meqniyanmo ham.³⁷Ari ne mataw gigo daq ulum kemad ginan meqin a hi bilaqid God ne gigo daq ulum kemad ne ginen meqin a hi bilaqdaqmo ham. Mataw ne gigo hib daq meqinta emsa ne daq meqinta na walemad anadin ta hi emiy ham. Ne nazaq emid teq God in ne gigo daq meqinta na giwalemad anadin a ta hi emdaqmo ham.³⁸Ne nagah asitmo mataw negid God amenin asitmo ne negdaq ham. Ari ne mataw nagah ayahmo negsa God amenin ayahmo tinegdaq ham. Nazaq iyan ne mataw nagah negiy ham. Negid teq God ne nagah tinegdaqmo ham. Helmo ham. In nagah ayahmo diq negid ne wazlilin ton daqay ham.³⁹Haqad Yesus gamuk awowun araq gibilenim bilam, Mat ame haiqta in mat ta araq ame haiqtamo dan isihumeq a lehdaq e? ham. Haiq ham. In nazaq toneq in giger garabmo le yayib tuwoq daqay ham. ⁴⁰Ad nazaqmo disaipel araq in ago tisa uriyameq danmeb a hi lehdaqmo ham. Haiq ham. Ari disaipel na in suleq tuwaq bugeq teq in ago tisa nogmo tiqiydaq ham.⁴¹Haqad Yesus bilam, Nagaqgo ni niyow ameb rohroh amik diqta ussa ni ahol waqad ta ninmo nimeb ay anabun ayahta usaqta na ni ahol a hi waqay? ham. ⁴²Ni ninad emaq emad ni niyow bulonaq, Ya iyow haqad rohroh nimeb usaqta na ya walemnan haqaq ham. Haqad ta ninmo nimeb ay anabun na ni ahol a hi waqaq ham. Ni nimileq meqin ham. Itureqmo ninmo nimeb ay anabun usaqta na ni walemeq nime saw anononmo ahol waqad teq ni le niyow ameb rohroh usaqta na walem ham.⁴³Ay dimunta anon meqinta a hi emaqta ham. Ad nazaqmo ay meqinta anon dimunta a hi emaqtamo ham. ⁴⁴Mataw ay amulik-mulikmo ginon ahol waq kemim teq in ay ezaqta na ago ginad tiqem hasayta ham. Mataw ay fik anon waqnan haqad in am asasuqin inaqtab le a hi waq ayta ham. Ad nazaqmo in wain anagin waqnan haqad le am asasuqin inaqtab a hi waqaytamo ham.⁴⁵Mat dimunta agemab anad dimunta kabemmo usaqta na in daq dimuntaqmo emaqta ham. Sa mat meqinta agemab anad meqinta kabemmo usaqta na in daq meqintaqmo emaqta ham. Nagah mat agemab ayahmo usaqta naqmo in aqezab gwahtlqaqta ham.⁴⁶Doq tonnan ne ya inan Iyahta, Iyahta haqad teq ne yaqgo gamuk a hi muzinayta? ham. ⁴⁷-⁴⁸ Ari mat yaqgo hib bolim yago gamuk huritim muzinaqta na ago ya ne tigibilennan ham. Mat naqanta in bilaqne mat bit awaz meqinta amta nazaq nog ham. Mat na bit waznan haqad iturimmo in og tayan sisaqmo wolehan gig tugwahtiqan teq in tituq hunegan wom ham. Abeb uq araq ayahta hitiqim bit na dedibmo ulum has ham. Teq haiq ham. Bit na ahol asit a hikidik wol ham. Na ezaqgo mat na bit alulin dimunmo amta ham.⁴⁹Ari mat yaqgo gamuk huritim teq a hi muzinaqta na in bilaqne mat bit atituqin haiqta ogibmo wazan eramta nazaq nog ham. Abeb uq hitiqim bo bit na wol haman bit na hidmo tuwom ham. Woqim timeqniy hasan in waz ta eraqgo haiq tiqiy ham.

Chapter 7

¹Ari Yesus on mataw gibilenim hulosadmo in le uliq Kapaneam-ub tugwahtim.²Gwahtiqan uliq nab mataw bab emayta gigo ayahta araq in os. Ossa in ago kabibiy mat araq in anan anad diq bilaqaqta na ago moq inaq iyim moqnan tonad usyaq. ³Ussa bab mataw gigo ayahta na in Yesus bolim uliq nab osaqta na ago abin huritim in Judagigo mataw marorta asor giqeman tilehiy, in Yesus bulonid boleq ago kabibiy mat na wastitayid dimniydaq haqad. ⁴Mataw na le Yesus ago hib gwahtiqim in ginad awaz meqin amalib buloniy, Mat ko in mat dimunta haqiy. Ni leheq tuqumsihdaq haqiy. ⁵In i Juda ginan anad bilaqaqta haqiy. Inmo i giyon bit humab wolayta araq waz igta haqiy.⁶Haqan Yesus era nenaq tilah. In le bit sinsin tuqugsamo bab mataw gigo ayahta na in gigo kadoyniz asor giqeman bolim Yesus danib ahol waqad bulonim bilaqiy, I gigo amebta na in nimen gamuk kazaq bilam haqiy. Mat ayah ni niholtuw hi bul haqad in bilam haqiy . Ni yaqgo bit aduganib bo gwahtiqdaqta na ago ya mat dimun a haiq haqad in bilam haqiy. ⁷Ya nazaq haqad yaningo hib lehim a hi nibilen haqad in bilam haqiy. Ya inad emaiq ni gamukmo bilaqid yago kabibiy mat ka ahol tidimniydaq haqaiq haqad in bilam haqiy. ⁸Naezaqgo ya inaqmo yaqgo amebta ahaqenib osaiqta haqad in bilam haqiy. Ad yaqgo mataw bab emayta na in ya ihaqenib osaytamo haqad in bilam haqiy. Ossa ya araq bulonaiq "Ni leh" haqsa inlehaqta haqad in bilam haqiy. Teq ya araq bulonaiq "Ni bol" haqsa in bolaqtamo haqad in bilam haqiy. Ad yaqgo kabibiy mat bulonaiq "Ni kabiy ka em" haqsa in kabiy na emaqta haqad in bilam haqiy. Nazaq iyan ya inad emaiq ni gamukmo bilaqid yago kabibiy mat na ahol tidimniydaq haqaiq haqad in bilam haqiy.⁹Haqan Yesus gamuk na huritim ahol turuh nam. Ahol turuh nemsa in ahol buliyim on mataw dauh biyahta in muzim inaq boliyta na kazaq gibilan, Ya ne gibilenaiq ham. Mataw bab emayta na in Juda mat a haiq ham. Teq in Juda mataw bunmo giquriyamim in ya inan helmo diq haqaqta ham. ¹⁰An mataw marorta Yesus ago hib giqeman boliyta na in muleqim bitab ta lehim kabibiy mat na ahol tidimniyim ossa in ahol waqiy.¹¹Ari Yesus usim ta tiqim in uliq araq anan Nain haqaytab tilah. Lehsa in ago disaipel teq on mataw dauh biyahta in inaq tilehiymo. ¹²Lehan uliq nab aw amulikmo osta na tumom. Maqan mataw in asan banab emim sorim hodhodab ad tilehsa uliqab on mataw biyahmo aw na inaq hodhodab yaqaymo. ¹³Lehsa Iyahta in aw waburta na ahol waqad in anan anad meqniysa bulon, Ni hi gaq ham. ¹⁴Haqad in mat momta asan banab usaqta na agerab loqim in aben banab emim wazsa mataw mat aban inaq sorim a lehiyta na wasihim tituriy. Tursa Yesus bilam, Mat minminta ham ya tinibilenaiq ham. Ni eraq ham. ¹⁵Huanmo mat tumomta na kayeq iyim eraqim osad gamuk tibilaqyaq. Sa Yesus amun na waqim anen tuqug.¹⁶An on mataw na bunmo daq na ahol waqim tirab yaqay. Ad in God abin iluwad teq in bilaq yaqay, God ago nantut araq awaz meqin diqta i gilikmanib tugwahtim haq yaqay. Haqad in bilaq yaqay, God in ago on mataw tigilumsihnan haqad nob tinegaq haq yaqay. ¹⁷Ad in le Juda gigo og saw bunmo luwad Yesus daq amta na awagamun tibilaq yaqay.¹⁸⁻¹⁹Ari Jon irquran ossa in ago disaipel bolim nagah bunmo Yesus giqamta na ago in Jon tubuloniy. Bulonan Jon in ago disaipel giger gibilenim giqeman Iyahta ago hib susumun ugnan tilehiy. Lehsa in gibilan, Ne leheq Yesus kazaq susumun ugiy ham. Ni i nibaq tonim osta naqmo amatin ni bol o haiq mat ta araq teq abeb boldaqta i baq tonam? haqad ne buloniy ham. ²⁰An mataw giger na le Yesus ago hib gwahtiqim tubuloiy, Jon mataw huz negyaqta na i giqeman i kawa tubol haqiy. Ad in i gibilanim bilam, Ne leheq mat na susumun ugiy haqad in bilam haqiy. Ni i nibaq tunim osta naqmo amatin ni bol o haiq mat ta araq teq abeb boldaqta i baq tonam? haqad nazaq in bilamhaqiy.²¹Ari kam nabmo Yesus in mataw gigo moq amo amo inaqta na giwastitaysa tidimniy yaqay. Ad in bugaw meqinta mataw giholib usaqta na gimuzsa tileh yaqay. Teq in mataw gime haiqta na giwastitaysa in gime rireqim nagah ahol tuwaq yaqay. In kabiy nagan emsamo Jon ago disaipel giger na susumun ugnan boliy. ²²Nazaq iyan Yesus in giger na gigo gamuk amenin emim gibilan, Ko gibiyiy ham. Mataw gime haiqta saw ahol tuwaqay ham. Mataw gisen meqinta tiloq gelay ham. Mataw gigo moq lepra inaqta gisanib ginumlan usta na tihiqiyaq ham. Teq mataw gidek haiqta gamuk tuhuritay ham. Mataw tumoqiyta kayeq iyim ta eraqay ham. Ad mataw ginaghan haiqta God ago gamuk dimunta tuwaqay ham. Ne muleqeq leheq nagah ne gimeb kawa ahol tuwaqiyta ka teq gamuk kawa ne tuhuritiyta ka bunmo ne Jon buloniy ham. ²³Mat ya ibiya anadnad a hi emad teq in ya inan helmo diq haqaqta, mat na tidimniyim osaq ham.²⁴Ari Jon ago mataw giger na tilehsa teq Yesus in on mataw biyahta nab turiyta na Jon anan gibilenim bilam, Kwaziqmo ne nog diq ahol waqnan saw amatawun haiqtab lehiy? ham. Ne mat araq bilaqne tuqir tim retsa ahol wolad ahulan iysa ne ahol waqnan lehiy ye? ham. ²⁵Teq ne nog diq ahol waqnan saw nab lehiy? ham. Ne mat araq tubusan dimunta welim ossa ahol waqnan lehiy ye? ham. Haiqgam ham. Mataw ginaghan kabemmota tubusan dimdimunta giholib emim didaq dimdimunta neqayta na in king gigo bit aseseqtabmo osayta ham. ²⁶Ne ya ibileniy ham. Ne nog diq ahol waqnan lehiy? ham. Ne God ago nantut araq ahol waqnan lehiy ye? ham. Helmo ham. Mat na in God ago nantut araq ham. Teq mat nawa na in God ago nantut bunmo giquriyamta ham.²⁷Mat naqmo God ago marib ananin mar tonan usaqta ham. Gamuk na bilam ham, Ahol waqiy ham, ya teq mat araq emid in yaqgo gamuk ad danmeb lehdaq haqad in bilam ham. Leheq in ninmen dante tuwastitaydaq haqad in bilam ham. Wastitayid teq ni lehdaq haqad in bilam ham. ²⁸Ya ne gibilenaiq ham. Jon in mataw og kabta na bunmo giquriyamim in abin ayah diqta ham. Ta teq mat aw nog God ago maror aduganib gibin amik diq usaqta na in Jon tuquriyamiyta ham.²⁹Ari on mataw nab turiyta na bunmo kwaziqmo in Jon ago hib lehan Jon tuhuz nagta, mataw takis waqayta na inaqmo. Nazaq iyan in Yesus ago gamuk na huritim bilaqiy, Helmo haqiy God daq titnonta emaqta haqiy. ³⁰Ta teq Farisi giyogniz mataw Moses ago gunun hurit kemiyta na nenaq in ginad a hi bilaqan in Jon huz neggo hulosiyta. Hulosad in God anad in gigo hib usta na othasim God in ayon dante dimunta amta na in gileh tuqugiy.³¹Ari Yesus gamuk bilaq tutim a lehad in gibilan, Ya on mataw kam kabta gigo daq anan bilaqnan teq ya gamuk awowun ezaq diqta amalib bilaqdaiq? ham.Teq in on mataw ezaq diqta? ham. ³²In bilaqne onmin maket-ib an bulonad osayta nazaq nog ham. In bilaqiy, I ne gimen kadug ulamsa ne ginad dimniysa a hi doray haqayta ham. Teq i gaq wazsa ne ginad meqniysa a hi haqayta ham.³³Ari Jon mataw huz negyaqta na bolim didaq amo amo a hi neqad wain ayun a hi uluwyaqta ham. Sa ne in anan bilaq yaqay, Bugaw meqinta aholib usaqta haq yaqay ham. ³⁴Ta teq Mat Atatin bolim didaq neqad wain uluwsa ne bilaqay, Mat ko meqin haqayta ham. In didaq kabemmo neqad wain ayun ayahmo uluwaqta amatin haqayta ham. In mataw gibin meqinta takis waqayta na teq mataw daq meqinta emayta na giyowmo diq haqayta ham. ³⁵O tob iyan ham. Mataw ginad em hasim daq emayta na bunmo in God ago anad awaz meqinta eman ulal iyaqta ham.³⁶Ari Farisi araq Yesus bulonim inaq ago bitab didaq neqnan tilah. Lehan Yesus in Farisi na ago bitab didaq neqad tuqos. ³⁷Ossa uliq nab aw araq danatabta in Yesus bo Farisi na ago bitab didaq neqaqta na abin tuhurit. Huritim in kagoh amikta gig anan alabasta haqay na sisoqim emiyta araq waqim aduganib masil ahuran dimunta tenim teq in wazim a bol. ³⁸A bolim Yesus ahol wol emim banab us nog iyad didaq neqsa aw na lehim abun ban asen agerab turad teq in tigaqyaq. In gaqad ameqil woqsa ameqil ayunib Yesus asen suholad teq in aqensanib bayan tumay. Mayan in Yesus asen ilawunad teq in masil ahuran dimunta na wazbalan Yesus asenab tuwom.³⁹Samo Farisi Yesus bulonan ago bitab bolta na in daq nazaq ahol waqadmo anad kazaq am. Mat ka in God ago nantut daq iyeq teq aw ka in naga awun diqta na ago in tuhurit nagta ham Ad in aw ka baymuzid in asan a hi waz nagta ham. Aw ka daq meqinta emad luwaqta ham. ⁴⁰Mat na anad nazaq emsa Yesus anan biyim bulon, Saimon ham ya gamuk araq tinibilenan ham. Haqan Saimon bilam, Tisa ham ningo gamuk bilaqsa ya huritiq ham.⁴¹Haqan Yesus bilam,Ari ni nidek em ham. Mataw giger mat araq ago hib mani waqiyta ham. Mat na araq kina nazaq wam ham. Sa araq na 500 kina nazaqmo wam ham. ⁴²waqim abeb in mani waqiyta na amenin emgo in giholib gimeq araq a hi us ham. Nazaq iyan mani anamren na in mataw giger na ginan anad meqniysa in ago mani amenin giholib usta na tuwalam ham. Ari ya susumun nignan ham. Mataw giger na gilikmanib nog in mani anamren na anan anad ayahmo diq bilaqdaq? ham. ⁴³Haqan Saimon bilam, Ya inad emaiq mat ago mani amenin ayahmo usan in walamta naqmo in mani anamren na anan anad ayahmo diq bilaqdaqta haqaiq. Haqan Yesus bulon, Na ni ulum kemim dimunmo tibilam ham.⁴⁴Haqad in ahol buliyim aw na ahol waqadmo in Saimon bulon, Ni aw ka ahol waqaq e? ham. Ya ningo bitab bolnan ni yuw yagan ya isen a hi suhol ham. Teq aw ka ameqil ayunib isen suholim in aqensanib bayan tumay ham. ⁴⁵Ya ningo bitab bolnan ni ya a hi ilawun ham. Teq ya bit aduganib gwahtiqim ossa bo muran kaw aw ya isen tiqilawunaq ham.⁴⁶Ni ya ifaqinib masil ahuran dimunta wazbalan a hi wom ham. Teq aw ka ya isen amalib masil ahuran dimunta wazbalan tuwom ham. ⁴⁷Nazaq iyan ya in nibilenaiq ham. Aw ka in daq meqinta kabemmo amta ham. Teq in ya inan anad ayahmo bilaqaqta ham. Na ezaqgo ya in ago daq meqinta na tigiwalem bugta na ago iyan ham. Ari mat bilaqaq, Ya iholib daq meqinta kabemmo haiq haqaqta na in ya inan anad asitmoqmo bilaqaqta ham.⁴⁸Haqad in aw na bulon, Ya ningo daq meqinta na tigiwalem bug ham. ⁴⁹Haqad mataw Yesus inaq garab didaq neqad osiyta na in gimo an bulonim bilaqiy, Ka naga matin diq? haqiy. In mataw giholib daq meqinta usaqta na inaqmo giwalemaqta haqiy. ⁵⁰Haqsa Yesus aw na bulon, Ni ya inan helmo hamta naqmo in nawa nilumsihan ni niholib daq meqinta usta na tihiqiy ham. Ni leheq nigem dimniysa os ham.

Chapter 8

¹Abeb Yesus uliq aseseqta amikmikta inaqmo kabemmo gigo hib leheq luwad in God ago maror agamukan dimunta tigibilenyaq. Sa disaipel 12 na in Yesus inaq tiluw yaqay. ²Teq kwaziqmo on asor Yesus in giholib bugaw meqinta gimuzad gigo moq eman hiqiyta na in Yesus inaq tileh yaqaymo. On na gilikmanib araq anan Mariya uliq Magdala-ibta haqayta. Kwaziqmo Yesus in aholib bugaw meqinta 7 nazaq gimuzta. ³Teq araq anan Jowana haqayta. Aw na aduw anan Kusa. Mat na King Herot ago bit wamuzim osyaqta. Teq aw araq anan Susana haqayta. Sa on asor kabemmo in Yesus muzeq inaq leh yaqaymo. On nagan in gimo gigo nagahta amalib Yesus ago disaipel nenaq gilumsih yaqayta.⁴Ari kam nabmo Yesus anen teq in amagniz in ago hib tuboliy. Bolim teq haiq on mataw kabem kabemmo humab wolim ossa in Yesus agerab loqgo dan haiqgam.⁵Samo mataw asor Yesus tubuloniy, Ni ninen teq ni nimagniz bolim in nibiynan haqad kuwa asanib turay haqiy. ⁶Haqan Yesus amenin emim gibilan, on mataw God ago gamuk huritad muzinayta naqmo in ya inen teq in ya imagniz ham.⁷Sa wit anagin asor am asasuqin inaqta gilikmanib wom ham. Woqan am asasuqin inaqta na inaq araqibmo gwalad in wit na isih bugan abensen hiqiy ham. ⁸Sa wit anagin asor og dimuntab wom ham. Woqim in gwalim alulin amulik-mulikmo anon kabemo diq 100 nazaq am ham. Ad Yesus bolim, mat aw nog in gidek nan huritgo usaqta na in gamuk ka hurit kemiy ham.⁹Ari Yesus ago disaipel gamuk awowun na alulin hurit kemnan haqad in Yesus tisusumun ugiy. ¹⁰Susumun ugan Yesus gibilan, Negmo God ago maror aduganib osayta ham. Nazaq iyan in ago maror abe alulin ulilemim usaqta na in negmo tigiqisihunaq ham. Ari on mataw asan ban ta na ya gamuk awowun hulim gibilenaiq ham. Ya nazaq gitonsa teq , Mataw na gime saw waqad teq in nagah araq ahol a hi waqad daqay ham. Ad in gamuk huritad teq in ginad a hi em has daqay ham.¹¹Ari gamuk awowun na alulin in kazaq ham. Wit anagin na in God ago gamuk ham. ¹²Teq mataw asor in wit anagin danib womta na nog ham. Mataw na God ago gamuk huritan teq abeb Satan bolim gigemab gamuk na ta walemaqta ham.Satan anad emaq, luweq mataw na God anan helmo haqsa God in aholyon tigiwaqdaq haqad in mataw na gigemab God ago gamuk walemaqta ham. ¹³Teq mataw asor in wit anagin saw agigin inaqtab womta na nog ham. Mataw na God ago gamuk huritim in ginad bilaqsa wazayta ham. Teq mataw na in wit aninin haiqta nog ham. In God ago gamuk gigemabmo diq a hi wazayta ham. Kam asitmoqmo in helmo haqsa teq gilumwaq akaman bolsa in ginad helta na hulosayta ham.¹⁴Teq mataw asor in wit anagin am asasuqin inaqtab womta na nog ham. Mataw na God ago gamuk huritim teq in og kab luw ossa og ka ago afaqan amo amo gwmuk na isihaqta ham. Mataw na in mani akabiyan emad daq gihol bilaqaqta nagan emad in God ago gamuk anadin a hi emsa gamuk na gigemab a hi zilimaqta ham. ¹⁵Ari mataw asor in wit anagin og dimuntab womta na nog ham. Mataw na God ago gamuk huritim in waz naqmo hiqiyayta ham. Ad in gigem titnonimmo ussa in daq helta emayta ham. In afaqan sorad gituw a hi hiqiyayta ham. In giwaz meqniyim ossa God ago gamuk na in gigemab anon giqemaqta ham.¹⁶Ari mataw lam miderim kuramab a hi sihenayta ham. Ad in ban aaqenib a hi emaytamo ham. Haiqgam ham. In lam miderim ulilib hotenan oyad usaqta ham. Ussa mataw lam anowan ahol waqad in bolim bit aduganib gwahtiqayta ham. ¹⁷Nazaq iyan nagah bunmo ulilemim usaqta na in teq ulal tiqiydaq ham.Ad naga bunmo giqisihan usaqta na in teq saw anuwanib gwahtiqid mataw ahol tuwaq daqay ham. ¹⁸Nazaq iyan ne ginad em hasad yaqgo gamuk huritiy ham. Na ezaqgo God in on mataw gigo nagah inaqta na bunmo nagah asor a ta negdaq ham. Ari mataw ginaghan haiqta gihol kat ugad bilaqay, I gigo nagah inaq haqayta na God in gibenab nagah asitmo in wazayta na tigiwalem bugdaq ham.¹⁹Ari kam nabmo Yesus anen teq in amagniz in ago hib tuboliy. Bolim teq haiq on mataw kabem kabemmo humab wolim ossa in Yesus agerab loqgo dan haiqgam.²⁰Samo mataw asor Yesus tubuloniy, Ni ninen teq ni nimagniz bolim in nibiynan haqad kuwa asanib turay haqiy. ²¹Haqan Yesus amenin emim gibilan, on mataw God ago gamuk huritad muzinayta naqmo in ya inen teq in ya imagniz ham.²²Ari kam araqab Yesus ago disaipel nenaq muyib gwalim osad Yesus gibilan, I yuw urum kozaq ban lehuq ham. Haqad in tilehiy. ²³Lehadmo Yesus ame rursa tuqus lah. Ussa tim ayahta eraqim bolad yuw eman muyib gwalsa muy ame tugwalnan tonyaq. Sa disaipel timeqniynan ton yaqaymo.²⁴Ad in le Yesus wazan eraqanmo tubuloniy, Iyahata, Iyahata haqiy i tumoqnan tonauq haqiy. In nazaq haqan Yesus eraim tim yuw inaqmo ginadad tim moqim hiqiysa yuw kute nemim ahol a ta hi wolyaq. ²⁵Sa Yesus disaipel gibilan, Ne ginad God anan helmo haqiyta na edowa? ham. Haqan disaipel rabad gihol turuh nemsa bilaq yaqay, Ka naga matin diq? haq yaqay. In tim yuw inaqmo giblensa aqez huritayta haq yayaq.²⁶Ari Yesus ago disaipel nenaq muyib yuw urotim le uliq Gerasa gigo og saw ban tugwahtiqiy. Uliq na yuw urum kozaq ban ussa saw Galiliy yuw urum kazaq ban usaqta. ²⁷Yesus muy hulosim lan ezab hitiqanmo uliq nab mat araq aholib bugaw meqinta giqusaqta in agerab tubol. Mat na kam sisaqmo abe aholmo tubusan haiqmo luwyaqta. In bitab asit a hi osad in hodhodabmo luw osyaqta.²⁸In Yesus ahol waqad ek tonim anognib asen agerab woqim usad bilam, Yesus ham ni God Ulilibta atatin ham. Ni ya ezaq itonan bol? ham. Ya inad meqniysa nibilenaiq ham. Ni santitiy hi yag ham. ²⁹Na ezaqgo Yesus tekomo bugaw meqinta na mat huloseq lehgo gibilanta na ago iyan in nazaq Yesus bulon. Tuteqmo buugaw meqinta na in mat na anad wamuzyaqta. Wamuzsa mataw sen teq hankap amalib in irqureq waz waq yaqayta. Teq haiq. Mat na sen nagan bul titaysa bugaw meqinta abe yahsa in saw amatawun haiqtab le luwyaqta.³⁰Ari Yesus mat na tisusumun ug, Ni ninaan ezaq? ham. Haqan in bilam, Ya inan Kuluwmo ham. Na ezaqgo bugaw meqinta kabemmo diq mat na aholib ussa in ahol anan nazaq biyim bilam. ³¹Teq bugaw meqinta na ginad meqniysa gime kabemmo Yesus bulon yaqay, Ni i gimuzid i yay abe milhasta aromriq inaqta nab hi lehuq haq yaqay.³²Sa bul gihumaban araq ayahta garah nab didaq neqad turiy. Tursa bugaw meqinta nagan ginad meqniysa Yesus buloniy, Ni i giqemid i bul ko giduganib lehuq haqiy. Haqan Yesus bilam, lehiy ham. ³³Haqan bugaw meqinta nagan in mat na hulosad gwahtiqim le bul na giduganib tuwoqiy. Woqanmo bul bunmosibim wole garah asibsibranib bayhilek tonim yuwmeb woqan yuw gineqanmo tumoq bugiy.³⁴Sa mataw bul giwamuzim osiyta na in daq na ahol waqad in tukim uliqab teq saw haresmo lehad in nagah ahol waqiyta na awagamun tibilaqiy. ³⁵Bilaqsa on mataw nagah na ahol waqnan tilehiy. Lehim in Yesus ago hib tubolim in mat aholib bugaw meqinta gwahtiqim lehiyta na ahol waqiy. Mat na anad dimunta waqim tubusan welim Yesus asen agerab ossa in qhol waqad tirab yaqay.³⁶Sa mataw gimeb daq ahol waqiyta na in mat aholib bugaw meqinta usan Yesus gimuzan lehiyta na awagamun on mataw biyahta na tigibilen yaqay. ³⁷Gibilensa uliq Gerasa ago saw ban on mataw bunmo rabad bo Yesus buloniy, Ni i gihuloseq leh haqiy. Haqan Yesus muyib ta gwqlim in muleqim ta lah.³⁸Lehsa mat aholib bugaw meqinta gwathiqim lehiyta na in Yesus inaq lehnan haqad anad awaz meqin amalib bulonyaq, Ya ninaq lehdaiq haqyaq. ³⁹Haqsa Yesus hulos. Ad in mat na eman ago uliqab muleqim ta lehsa in bulon, Ni ningo uliqab muleqeq ta leh ham. Leheq God daq ayahta em nagta na awagamun ni on mataw gibilen ham. Haqan mat na muleqim lehim in uliq nab bitbitmo luwad Yesus ayahmo ulumsihta na ago in on mataw tigibilenyaq.⁴⁰Ari Yesus muleqim ta bolanmo on mataw biyahta saw nab in amen emim osiyta na in Yesus ahol waqad ginad tidimniyiy. ⁴¹Samo mat araq anan Jairus haqayta tubol. Mat na in Juda gigo bit humab wolayta ago danmebta araq. In bolim Yesus asen agerab ahol hulosan ogib woqim usad Yesus in qgo bitab bolgo haqad in anad meqniysa qme kabemmo tubulonyaq. ⁴²Mat na amiy amulikmoqmo osta na tumoqnan tonsa iyan in bolim Yesua nazaq bulonyaq. Amun aw na ago ulig 12 nazaqta. Ari mat na nazaq Yesus bulonan in inaq tilehsa on mataw dauh biyahmo Yesus aholib woqotim diq inaq tileh yaqaymo.⁴³Lehsa aw araq ulig 12 nazaq moqad ned hunegad luwyaqta na in mataw na gilikmanib tilehyaqmo. Mataw kabemmo in aw na ago moq wastitay waqiyta. Teq haiq. In ago moq asit a hi hiqiyyaq. ⁴⁴Ari aw na Yesus abun ban muziminaq lehadmo in agerab diq loqim ago tubusan adek tuwaz. Wazim muran diq nawaqmo in aholib ned usta na tihiqiy.⁴⁵Anmo Yesus tisusumun, Nog ya iwaz? ham. Haqan on mataw bunmo bilaqiy, I asit a hi niwaz haqiy. Haqsa Pita bilam, Iyahta ham on mataw dauh biyahta ka bunmo nililut nigad soqot nigim ninaq lehayta ham. ⁴⁶Haqan Yesus bilam, Haiq ham. Ne gilikmanib guyaqag deq ya iwaz ham. Iwazan yaqgo zaway asor ihulos yagim lehsa ya ihol loyin ham.⁴⁷Yesus nazaq bilaqsa aw na anad tiqam, Ya daq emta ka ulal tiqiyaq ham. Haqad in ahol harara nemsamo bolim Yesus anognib ahol hulosan ogib tuwow. Woqim usad on mataw na bunmo gimeb in anad eraq emad Yesus wazta na teq in wazanmo ahol tidimniyta na ago in tibilaq bug. ⁴⁸Bilaq bugan Yesus bulon, Ya imiy ham ni ya inan helmo hamta naqmo niqeman ni nihol tidimniy ham. Ni nigem dimniysa leh ham.⁴⁹Ari Yesus gamuk bilaqad nab tursa Jairus ago bitab mat araq osim bolim in ago mat ayahta na danib ahol waqad tubulon, Ningo amun aw tumom ham. Nazaq iyan ni Tisa atuw ta hi bul ham. ⁵⁰Haqan Yesus gamuk na huritim in Jairus bulon, Ni hi rab ham. Ni God amomo anan helmo haqid teq ni nimiy tidimniydaq ham.⁵¹Haqad in Jairus ago bitab tubol. Bolim on mataw kabemmo amun aw na anan gaq wazad ossa Yesus gibilan, Ne hi gaqiy ham. ⁵²Amun aw na a hi mom ham. In usaq ham. Haqan on mataw na bunmo in aqez tiyuquwuniy. Na ezaqgo amun tumoq hasta na ago in tuhuritiyta iyan. ⁵³Yuquwunsa Yesus in on mataw biyahta in inaq boliyta na bunmo giwasihan asanib tursa in Pita teq Jems ama Jon inaq teq amun na anen amam naqmo giwaqim nenaq bit aduganib tugwahtiqiy.⁵⁴Gwahtiqim Yesus lehim amun aw na aben wazim in lilewunim bulon, Yaqgo amun ham ni eraq ham. ⁵⁵Haqanmo amun aw na awitan muleqim asanib ta woqanmo in hidmo tiqeram. Eraqan Yesus amun didaq ugid neqgo tigibilan. ⁵⁶Sa amun aw momta na kayeq ta iyim anen amam in ahol waqad in gihol riten lamyaq. Sa Yesus in gidek wazim gibilan, Kawa ya daq emta ka ago ne mat araq hikidik buloniy ham.

Chapter 9

¹Ari Yesus in ago disaipel 12 na gibilenan agerab bolim inmo ahol abinib bugaw meqinta bunmo gimuzgo azawayin teq moq amo amo wastitaygo azawayin tinag. ²Negad teq in disaipel giqeman in God ago maror agamukan mataw gibilenad gigo moq giwastitaynan tilehiy.³Lehim Yesus gibilan, Ne lehad es araq waqeq ad hi lehiy ham. Teq katek ulum ugayta na ne hi waqiymo ham. Ne ziy araq es sihengo hi waqad didaq danib neq daqayta na ne ad hi lehiymo ham. Ad mani araq ne giholib hi usanmo ham. Ne gigo tubusan amulik giholib usaqta naqmo ne a lehad araqmo ta hi waqiy ham. ⁴Ari ne le bit aqez araqab gwahtiqid in ne gihol bulonid teq ne loqeq bit nabmo osiy ham. Osad kabiy hiqiyid teq ne eraqeq bit na huloseq lehiy ham.⁵Ari uliq edob ne lehid mataw ne gibaymuzsa ne uliq na huloseq lehiy ham. Lehad ne gisen aqogin wolhamid uliq nab woq an ham. Woqid teq mataw na in gigo daq na anadin tiqem daqay ham. ⁶Yesus nazaq haqan disaipel tilehiy. Lehad in uliq bunmo God ago gamuk dimunta gibilenad teq in on mataw gigo moq inaqta na giwastitaysa gihol tidimniy yaqay.⁷Ari saw Galiliy-ib king Herot in kabiy daq bunmo Yesus emyaqta na abin tuhurit. Huritim in anadnad diq emyaq. Na ezaqgo mataw asor bilaq yaqay, Jon mataw huz negyaqta na eram haq yaqay. ⁸Sa asor bilaq yaqay, Elaija a ta gwahtim haq yaqay. Sa asor bilaq yaqay, God ago nantut kwaziqta araq kayeq ta iyim luwaq haq yaqay. ⁹Mataw nazaq haqsa Herot dilam, Ya bilaqan Jon anat tuqurot tayiyta ham. Ta teq na naga matin ya abin kazaq diq huritaiq? ham. Haqad in Yesus ahol waqnan dan tinagunyaq.¹⁰Ari Yesus ago disaipel kabiy emad luwiyta na muleqim Yesus ago hib tuboliy. Bolim in kabiy bunmo emiyta na awagamun tubuloniy. Bulonim tihiqiyan Yesus in giwaqim nenaq in gimomo uliq anan Betsaida haqayta nab tilehiy. ¹¹Lehim ossa on mataw in Yesus ago disaipel nenaq uliq Betsaida-ib lehiyta na ago huritim in ginagunim tilehiy. In le Yesus ago hib tugwahtiqan Yesus in gibiyad anad tidimniy. Anad dimniysa in God ago maror asuleqin tigibilenyaq. Ad in mataw gigo moq inaqta na giwaztitaysa tidimniy yaqay.¹²In nazaq emad ossa imisor diq tiqiy. Iysa disaipel 12 na bolim tubuloniy, Ni on mataw ko giqemid in uliq saw kogab haresmo lehad in usgo ban nagunad teq in gigemyon naguniymo haqiy. Saw i osauqta ka amatawun haiqta haqiy. ¹³Haqan Yesus gibilan, Negmo didaq negid neqiy ham. Haqan disaipel bilaqiy, I gigo didaq kabem a haiq haqiy. Bret abaynagin teq nabiq gigermo kawa usaq haqiy. Ni ninad i leheq humab ka gimen didaq zayeq teq negam haqaq e? haqiy. ¹⁴Na mataw 5,000 nazaq ossa iyan disaipel nenaq bilaqiyta. An Yesus in ago disaipel gibilan, Ne mataw gibilenid in humab 50 nazaq giholbin giholbin emeq osiy ham.¹⁵Haqan disaipel in aqez muzinim in on mataw bunmo gibilenan in nazaqmo tiqemiy. ¹⁶In nazaq emim ossa Yesus bret abaynagin na teq nabiq giger na waqim ame ulilib gwalsa in God esey ugim teq in orqayim ago disaipel negan in on mataw tinegiy.¹⁷Negan in neqan tigiyunin. Giyuninan abeb disaipel le didaq abeyan ginuwim kuram 12 nazaqmo ta gisiheny.¹⁸Ari kam araqab Yesus amomo God inaq gamuk emad ossa ago disaipel agerab tuboliy. Bolan in tisusumun nag, On mataw ya inan nog diq haqsa na huritay? ham. ¹⁹Haqan disaipel amenin emim bilaqiy, Mataw asor ni ninan Jon mataw huz negyaqta na haqay haqiy. Sa asor ni ninan bilaqay, Ni Elaija haqay haqiy. Sa asor bilaqay,Ni God ago nantut kwaziqmo moqiyta na gigo araq tugwahtimya haqay haqiy.²⁰Haqan Yesus a ta susumun nag, Ta negmo ya inan nog diq haqay? ham. Haqan Pita amenin emim tibilam, Ni Krais ham. God mat emid bo i gilumsihdaqta amatin na ninmo ham. ²¹Pita nazaq haqan Yesus in ago disaipel bunmo gunun negim gamuk awaz meqinta Kazaq gibilan, Ne ya ihol alulin na mat araq hikidik buloniy ham. ²²Haqad in gibilan, Mataw marorta na teq mataw tamaz emayta gigo aseseqta na teq mataw Moses ago gunun hurit kemiyta na in mat Atatin gileh ugad santitiy ayahmo tuqug daqay ham. Ugad teq in wol emid tumoqdaq ham. Moqeq kam ezeqmanmo usid teq God in wazid ta eraqdaq ham.²³Haqad in on mataw bunmo gibilenim bilam, Mat araq ya imuzeq bolnan haqad anad emeq in ahol wazid woqan ham. Ad ya afaqan soraiqta nazaqmo in sornan anad bilaqsa kam bunmo in ago kruse sorid abetarib gwalan ham. In nazaq toneq teq in ya imuzeq bolan ham. ²⁴Na ezaqgo mat nog inmo ahol anadin emad asan alowan tonaqta na in ahol awitan tihik hulesdaq ham. Ari mat nog in ya inadin emad ahol nog hulosdaqta na in ahol awitan ulumsihid kuluwa-kuluwmo tuqosdaq ham. ²⁵Nagaqgo mataw og kab osad in giholyon nagah kabemmo diq rom tonayta? ham. Mataw na gihol awitan hik hulesid nagah in giholyon rom toniyta na ezaq teq gilumsihdaq? ham. Na haiq ham.²⁶Abeb Mat Atatin maror ayahta iyeq inmo ago ahol anuwan inaq ta bolad in amam ago angelo tawonta na nenaq gihol anuwanib tuboldaqta ham. Bolad mat aw nog in og kab osad ya teq yaqgo gamuk inaq ginan gimebay womta na kam nab Mat Atatin in mataw na ginan amebay tuwoqdaqmo ham. ²⁷Ya helmo ne gibilenaiq ham. On mataw muran kam kab osayta ka gigo asor a hi moqadmo in God ago maror og kab gwahtiqsa ahol tuwaq daqay ham.²⁸Ari Yesus gamuk na tiqemim abeb kam 8 nazaq tihiqiyan in Pita teq Jems ama Jon inaq giwaqim nenaq garah araq abigmanib God inaq gamuk emnan tugwalehiy. ²⁹Gwalihim Yesus God inaq gamuk emad ossa in anobun buliyim lul araq diq iy. Iysa ago tubusan inaqmo buliy³⁰Sa mataw giger Moses ayow Elaija inaq giwitan gwahtiqim Yesus inaq gamuk bilaqad tituriy. ³¹In giger God ago anuwan inaq Yesus agerab gwahtiqim in Yesus Jerusalem-ub leheq ago kabiy emid hiqiyid in og ka huloseq gwa tilehdaqta na ago ananin in Yesus inaq bilaq³²Tursa Pita ayogniz giger na nenaq gime sahuq iysa tuqosiy. Usim kayeq ta iyim in Yesus ahol anuwan inaq mataw giger na giwitan nenaq Tursa tigibiyiy. ³³Gibiysa mataw giger na Yesus huloseq tilehnan tonsamo Pita era Yesus tubulon, Mat ayah ham i kab osauqta ka in dimun diq ham. I baybay ezeqman emuq ham. Araq ninmen teq araq Moses amen teq araq Elaija amen ham. Pita anad a hi em hasadmo gamuk nazaq bilamta.³⁴In gamuk nazaq emad tursamo anqas tihitim. Hitiqim in Yesus ayogniz giger Moses ayow Elaija inaq giqisih netim ussa disaipel ezeqman na gibiyad tirab yaqay. ³⁵Rabsa God aqez onqas na aduganib gehitiqim bilam, Ka ya itatin ham. Ya inmo atowun eman in osaqta ham. Ne in aqez huritiy ham. ³⁶God aqez na tihiqiyan disaipel Yesus amomo tursa ahol waqiy. Ad abeb in gewoqim luwad giqezmo hiqiyim tiluwiy. In nagah ahol waqiyta na mat araq diq a hi buloniy.³⁷Ari Yesus ago disaipel ezeqman na nenaq usim tarommo in eraqim garah na hulosim tigewoqiy. Gewoqanmo mataw dauh biyahta Yesus amen emim osiyta na in ahol tuwaqiy. ³⁸ahol waqadmo mat araq gilikmanib era turad in lileyim bilam, Tisa ham ya inan meqniysa nibilenaiq ham. Ni ya itatin Ka nob ugad ulumsih ham. Ka yaqgo amun amulikmota ham. ³⁹Kam buntab bugaw meqinta araq in yaqgo amun ahol waqsa in ritenad eK tonaqta ham. Sa bugaw na amun wazim ulelsa anosnosin ateb gwahtiqaqta ham. Ad in amun woltitayad in hulos ugnan atuw diq hiqiyaqta ham. ⁴⁰Ya ningo disaipel bugaw meqinta na muzgo haqad susumun negan in muznan biyab a hi iyiy ham.⁴¹Haqan Yesus bilam, on mataw kam kabta ne God anan helmo a hi haqayta ham. Ad ne ginad titnonim diq a hi usaqta ham. kam ganim teq ya nenaq og kab osad ya ne ginad siqim iyaqta na ago a hi bilaqad ya ne gigo afaqan sordaiq? ham. Ningo amun a bol ham. ⁴²Haqan amun na Yesus agerab lehsamo bugaw meqinta na amun wazim hunegan woqan in tuqulelyaq. Ulelsa Yesus bugaw meqinta na wadim teq in amun ahol wastitayan tidimniy. Dimniyan in amun na waqim amam tuqug.⁵⁷In danib lehad luwsa mat araq bulon, Uliq saw edob ni lehdaqta nab ya nimuzeq ninaq tilehdaiqmo ham.⁵⁸Haqan Yesus bulon, Ni ninad em haseq teq ya imuzeq bol ham. Gaun kwasikta kuduqib osayta ham. Ah in gigo rir inaqta ham. Ari Mat Atatin in ago us osad anamur emdaqta abanan araq diq haiqgam ham.⁴⁶Ari disaipel in gimo an mugad in gilikmanib nog diq in ayah diqta na ago tibilaq yaqay. ⁴⁷Sa Yesus in disaipel ginad nazaq emsa huritim in amun amikta araq waqim inmo agerab eman titur. ⁴⁸Tursa Yesus gibilan, Mat nog in amun kaqanta ya ibinib bolsa ahol waqad wazinaqta na in ya iwazinaqmo ham. Ad nog ya iwazinaqta na in mat ya iqeman bolta na wazinaqmo ham. Nazaq iyan ne gilikmanib mat ahol abin haiqta na ne bunmo giquriyamim in mat ayahta iyim luw osaqta ham.⁴⁹Haqan Jon bilam, Iyahta ham mat araq ni nibinib bagaw meqinta gimuzsa i luwim ahol waw ham. Teq mat na i inaq araqib a hi luwad iyan i wasihad bulon, Ni nazaq ta hi em haqad i bolon ham. ⁵⁰Haqan Yesus bilam, Ne hi wasihiy ham. Na ezaqgo mat geg a hi negaqta na in ne giyowta ham.⁵¹Ari God Yesus waqeq ad Heven-ib gwalehgo akaman bolim sinsin tiqiy. Sinsin iysa Yesus uliq Jerusalem-ub lehnan anad awaz diq timeqniy. ⁵²Samo in mataw asor ameb leheq ago dan wastitay daqayta na giqeman tilehiy. Lehad luwim in Yesus ayon bit in usdaqta na wastitaynan haqad saw Samariya gigo uliqben araqab le tugwahtiqiy. ⁵³Teq haiq. Mataw uliq nabta in Yesus Jerusalem-ub lehaqta na ago huritim in Yesus waqeq inaq gigo bitab osnan tuhulosiy.⁵⁴Hulosan Yesus ago disaipel giger Jems ama Jon inaq in daq na ahol waqad Yesus tubuloniy, Iyahta haqiy ni ninad bilaqid teq i God bulonid in kaitab faq emid hitiqeq mataw ka giyon em bugan haqiy ⁵⁵Haqan Yesus ahol buliyim giger na ginadim gibilan, Ne nazaq hi bilaqiy ham. ⁵⁶Haqad in ago disaipel nenaq uliq ta araqab tilehiy.⁵⁷In danib lehad luwsa mat araq bulon, Uliq saw edob ni lehdaqta nab ya nimuzeq ninaq tilehdaiqmo ham. ⁵⁸Haqan Yesus bulon, Ni ninad em haseq teq ya imuzeq bol ham. Gaun kwasikta kuduqib osayta ham. Ah in gigo rir inaqta ham. Ari Mat Atatin in ago us osad anamur emdaqta abanan araq diq haiqgam ham.⁵⁹Haqad Yesus mat ta araq bulonim bilam, Ni ya imuzeq bol ham. Haqan mat na bilam, Iyahta ham ni ya ihulossa ya leheq imam tumomta na yay tonad teq ya boleq nimuzeq ninaq tilehdaiq ham. Haqan Yesus bulon, Nab iyan ham. Mataw giwitan moqim usad God anadin a hi emayta na in gimo an wamuzad an yay toniy ham. Ari ninmo leheq God ago maror agamukan on mataw gibilenad luw ham.⁶¹Sa mat ta araq in Yesus bulon, Iyahta ham ya nimuzeq ninaq lehdaiqta ham. Teq ni ya ihulosid ya leheq isenlul giben wazeq teq ya ta boleq nimuzeq ninaq tilehdaiq ham. ⁶²Haqan Yesus bilam, Mat dante dimunta tuwaqim teq sirisirimo in ame agilehun ban ta lehaqta ,mat na God ago maror aduganib le a hi gwahtiqdaqta ham.

Chapter 10

¹Ari abeb Iyahta in mataw 72 nazaq gitowun emim giqeman in giger giger uliq saw bunmo Yesus abeb teq lehdaqta nabmo in danmeb tilehiy ²Lehsa Yesus gibilan kabiyab didaq kabemmo tizilimim giqusaq ham. teq kabibiy mataw kabem diq a haiq ham. Nazaq iyan ne kabiy anamren inaq gamuk emad bulonsa in kabibiy mataw kabemmo giqemid boleq in ago didaq na giwaq ugiy ham.³Teq ne ginad em haseq lehiy ham. Ya ne giqeman ne sipsip emidgotniz gaun kwasikta gilikmanib leh nog iyay ham. ⁴Ne lehad mani araq giholib hi usan ham. Ad ne ziy araq hi bideqiy ham. Teq ne gisendugan hi emiymo ham. Ne lehad on mataw danib gibiyad nenaq gamuk sisaqmo emad hi turiy ham.⁵Ne leheq bit araqab gwahtiqeq osnan haqad itureqmo ne kazaq gibileniy ham. On mataw bit kabta ne gigem dimmiysa osiy haqiy ham. ⁶Haqid mat araq dimunta bit nab osid teq ne gigem dimunta ugiyta na le mat ago hib tuqusdaq ham. Ari mat araq dimunta nazaqta bit nab a hi osid teq ne gigem dimunta na ne gigo hib muleqeq bo ta usdaq ham. ⁷Bit a mulikmo ne os daqayta nabmo ne osiy ham. Ossa in didaq teq yuw negsa ne gihol afaqan hi iyiy ham. Ne negmo neqiy ham. Na ezaqgo kabibiy mat mataw gimen kabiy emsa in amenin tuqug daqay ham. teq ne haresmo bitbitmo hi luwiy ham.⁵⁹Haqad Yesus mat ta araq bulonim bilam, Ni ya imuzeq bol ham. Haqan mat na bilam, Iyahta ham ni ya ihulossa ya leheq imam tumomta na yay tonad teq ya boleq nimuzeq ninaq tilehdaiq ham. Haqan Yesus bulon, Nab iyan ham. Mataw giwitan moqim usad God anadin a hi emayta na in gimo an wamuzad an yay toniy ham. Ari ninmo leheq God ago maror agamukan on mataw gibilenad luw ham.¹⁰Ari ne le uliq araqab gwahtiqid in ne gibaymuzsa ne uliq na agemab turad kazaq gibileniy ham. ¹¹Ne gigo uliq ka aqogin i gisenab soqotim usaqta ka i wolilaman ne gigo hib ta lehaq haqiy ham. Na ago teq ne afaqan tisor daqay haqiy ham. Teq ne ginad em hasiy haqiy ham. God ago maror ne gigo hib sinsinmo bolan ne gileh ugiy haqiy ham. ¹²Ya ne gibilenaiq ham. kam abebtanta nab uliq Sodom afaqan waq daqayta nazaq nog in afaqan a hi waq daqay ham. Uliq ne gibaymuz daqayta na in Sodom giquriyameq afaqan ayah diqta tuwaq daqay ham.¹³Haqad Yesus bilam, Uliq korasin teq uliq Betsaida ham ne teq timeqniy daqay ham. Kwaziqmo mat araq leheq daq azawayin inaq ya ne gigo hib emta nazaq in uliq giger Tair-ib teq Saidon-ib emid on mataw na ginad tubuliy nagiy ham Ginad buliyeq in gigo daq teq ginad meqinta gileh ugad in tubusan asorqan abiyomaqta weleq butbutmeb tuqos woq nagiy ham. Teq ne yaqgo daq azawayin inaqta na ahol waqim ne ginad buliyim gigo daq meqinta gileh a hi ugiy ham. ¹⁴Nazaq iyan abeb God hazizir ayahta emdaqta nab Tair teq Saidon afaqin waq daqayta nazaq nog ne a hi waq daqay ham. Ne in giquriyameq afaqan ayah diqta tuwaq daqay ham. ¹⁵Teq uliq Kapaneam ham ne gibin iluwid Heven-ib gwalehdaq e? ham. Haiqgam ham. In ne gihunegid ne mataw tumoqiyta gigo sawab tuwoleh daqay ham.¹⁶Haqad in ago disaipel gibilenim bilam, Mat ne giqez huritaqta na in ya igez huritaqta na in ya iqez huritaqmo ham. Ad mat ne gibaymuzaqta na in ya ibaymuzaqmo ham. Ad mat ya iqeman bolta na tubaymuzaqmo ham.¹⁷Ari abeb mataw 72 Yesus giqeman lehiyta na in ginad dimniysa muleqim ta boliy. Bolim in Yesus buloniy, Iyahta haqiy i ni ninan biysa bugaw meqinta inaqmo i gihaqenib iyim in i gigo gamuk huritad muziniy haqiy. ¹⁸Haqan Yesus gibilan, Ne le yaqgo kabiy emad luwsa satan ulilibmo diq osim in mewlig hikliyan nog iyim ogib woqsa ya ahol way ham. ¹⁹Ne huritiy ham. Ya nagah meqmeqinta gibayid woqgo azawayin tineg ham. Negan nagah ahulinaqta teq kahkah nagan tigibay daqay ham. Teq ne ya ibinib luwad ne gigo bab na ago zaway bunmo ne wazid tuwoq bugdaq ham. Sa nagah araq diq a hi gimeqin tontaq ham. ²⁰Ta teq bugaw meqinta ne giqez muzinayta na ago ne ginad hi dimaniyan ham. Haiqgam ham. Ne giholnan God ago uliq Heven-ib tumar tonan usaqta naqmo ago ne ginand dimniyan ham.²¹Ari kam nabmo diq God ago Bugaw dimunta Yesus aholib ayahmo bolan in anad diq dimniysa bilam, O ya imam ham. Heven-ib teq og kab inaqmo ni Iyahta iyim osaqta ham. Ni mataw ginad awaz meqinta teq mataw gibaqbel inaq iyim igmo ag haqad osayta na in yaqgo kabiy alulin a hi giqisihunta ham. Haiq ham. On mataw gihol wazan woqsa in onmin gibin haiqta os nog iyayta noqmo in yaqgo kabiy alulin tigiqisihunta ham. Ya imam ham. Ni ninad nazaqmo usan ni tiqam ham.²² Haqad Yesus ta bilam, Ya imam in ago kabiy bunmo ya ibenab tiham ham. Mat araq diq in yaqgo a hi hurit ham. Ya imam amomo in yago huritta ham. Teq mat araq ya imam ago a hi huritmo ham. Ya in atatin iyim ya imomo in ago huritta ham. Ad on mataw ya inad bilaqsa imam giqisihunaiqtanaqmo in ya imam ago huritaytamo ham. .²³Haqad in ahol buliyim ago disaipel gibiyad in gidekib kiskismo gibilenim bilam, Nagah ne ahol waqayta ka ago ne ginad dimniyan ham. ²⁴Ya ne gibilenaiq ham. Kwaziqmo God ago nantut kabemmo teq Isrel gigo king kabemmo in nagah ne muran ahol waqayta ka in ahol waqnan ginad diq bilaq yaqayta. Teq in moqim ahol a hi waqiyta ham. Ad gamuk kawa ne huritayta ka in huritnan ginad bilaq yaqaymo ham. Teq in moqim a hi huritiyta ham.²⁵Yesus nazaq gamuk bilaqsamo mataw na gilikmanib mat araq Moses ago gunun hurit kamta na in eraqim Yesus ulum waqad tisusumun ug, Tisa ham ya ezaq toneq teq kayeqmo kuluwa-kuluwmo tuqosdaiq? ham. ²⁶Haqan Yesus bulon, God ago maror Moses bilamta na aduganib gamuk ezaq diqta mar tonan usaq? ham. Ni gamuk na ahol waqim ninad ezaq emaq? ham. ²⁷Haqan mat na bilam, Gamuk na kazaq bilam ham. Ne gigem, ginad, giwitan, teq ne gigo zaway bunmo amalib ne gigo Iyahta God anan ginad bilaqan ham. Ad nihol anan ninad bilaqaqta nazaqmo ni niyow anan ninad bilaqan ham. ²⁸Mat na nazaq bilaqan Yesus bulon, Ni gamuk amenin dimunmo tibilam ham. Ni nazaq toneq teq ni kayeqmo kuluwa-kuluwmo tuqosdaq ham.²⁹Teq mat na inmo ahol abin iluwnan haqad in Yesus bulonim bilam, Ta ya iyowta na nog? ham. Haqan Yesus bilam, Gamuk araq kazaq lahta ham. Ni hurit ham. ³⁰Juda mat araq uliq Jerusalem hulosim in uliq Jeriko-ib tuwolehad luw ham. Wolehad luwsamo mataw meqmeqinta danib ahol waqim wazim wolim ago nagah bunmo giwaqim in tukim tilehiy ham. Lehsa mat na moqnan tonad danib tuqus ham.³¹Ussa kam nab Juda gigo mat tamaz emayta araq in dan naqmo muzim wolehad luwimmo mat na ussa in ahol tuwam ham. Ahol waqad in aban emim dan adek ban loqim uriyamad lehmo tilah ham. ³²An nazaqmo juda gigo gem Liway anaynayin araq Tempel-ib kabiy emayta na in dan nab bolim mat na ahol waqad in aban emim uriyamad tilahmo ham.³³Lehsa mat na ababun araq Samariya-ibta in dan nabmo bolim bo mat agerab tugwahtim ham. Gwahtiqim mat na ahol waqad in anan anad timeqniy ham. ³⁴Anad meqniysa agerab loqim in oliv amasilan teq wain ayun mat na asulanib emim teq in tinat ham. Ad in mat na sorim inmo ago donki amalib emim in ad tilah ham. A lehim in bit araq mataw zayim usayta abitan nab eman ussa in wamuzim tuqus ham. ³⁵Usim eraqim tilehnan haqad in mani ameta gigermo bit na anamren ugad bulon, Ni mat ka wamuz ham. Ya muleqeq ta boleq teq mani ganim ni mat ka ayon hulosta na ya amenin tinigdaiq haqad in bilam ham.³⁶Haqad Yesus in mat Moses ago gunun hurit kamta na tisusumun ug, Ni ninad ezaq emaq? ham. Mataw ezeqman na gilikmanib nog diq in mat woliyta na ayowmat nog iyim ulumsih? ham. ³⁷An mat na bilam, I gibabun Samariya-ibta bolim mat na anan anad meqniysa ulumsihta naqmo ham. Haqan Yesus bulon, Ari ni leheq Samariya mat daq amta nazaq ni asen muzeq em ham.³⁸Ari Yesus ago disaipel nenaq lehad luwim le uliq araqab tugwahtiqiy. Gwahtiqan aw araq anan Marta haqayta na in Yesus wazinad bulonim inaq ago bitab tilah. ³⁹Lehan teq marta ama anan Mariya haqayta na in eraqim le Iyahta anognib os woqim osad in ago suleq huritad osyaq.⁴⁰Ossa marta amomo in Yesus ago disaipel nenaq gimen didaq oyad kabiy kabemmo anadin emad anad timeqniyaq. Anad meqniysa in bolim Yesus tubulon, Iyahta ham ya ima ihulosim bo ni ninaq ossa ya imomo didaq oy akabiyan emaiq ham. Ni ya inan ninad a hi meqniyaq e? ham. Ni ya ima bulonid in boleq ya ilumsihan ham. ⁴¹Haqan Iyahta bulon, Marta, Marta ham ni kabiy kabemmo na ginadin emad nihol afaqan iyaq ham. Teq kabiy amulikmo emnanta usaq ham. ⁴²Kabiy dimunta na ni nima kawa ahol tuqug ham. Ugan i in aholib kabiy dimun diqta na a hi walemam ham.

Chapter 11

¹Ari kam araq Yesus le saw araqab God inaq gamuk emad tuqos. In God inaq gamuk bilaqim tihiqiyanmo ago disaipel araq bolim tubulon, Iyahta ham i ezaq God inaq gamuk emamta na ni i giqisihun ham, Jon in ago disaipel giqisihunta nazaq ham.²Haqan Yesus disaipel bunmo gibilan, Ne God inaq gamuk bilaqnan haqad ne kazaq buloniy ham. I Gimam Iyah, Ni on mataw bunmo giqemid in ni ninan waziniy. Ad ni ningo maror emid og kab gwahtiqan.³Kam amulik-mulikmo ago didaqta ni ig. ⁴Teq mataw i gigo hib daq meqinta emsa i walemad anadin a ta hi emauqta nazaqmo ni i gigo daq meqinta walemad anadin ta hi emmo. Ad nagah i gilum waqdaqta na ni wasihid i giholib hi gwahtiqan.⁵Yesus nazaq gibilenim teq in bilam, Gamuk araq kazaq lahta ham. Ne huritiy ham. Tarom alihanib mat araq in ago kadoy ago bitab bolim bulon ham. Kadoy ni bret ezeqmanmo yag haqad in bulon ham. ⁶Ya iyow araq dan pesanmo bolad luwim bo yaqgo bitab tugwahtiqan ya didaq araq ugdaiqta na haiqgam haqad in bulon ham. ⁷Haqan mat bit aduganib osta na bilam, Ni ya ituw hi bul haqad in bilam ham. Ya dan otim yaqgo onmin nenaq tuqusad iyan ya eraqeq nagah na a hi negdaiq haqad in bilam ham. ⁸Ari ya ne gibilenaiq ham. Mat bit aduganib osaqta na in ayow anadin a hi emaqta ham. Ta teq luweq inmo ahol abin timeqniydaq haqad in eraqeq nagah ayow ago siqim iyaqta na tuqug bugdaq ham.⁹Ad i God inaq gamuk bilaqgo adan nazaqmo usaqta ham. Teq God atuw hiqiyaqta ham. Ne nagah araq anan susumun ugid teq in tinegdaq ham. Ne nagah araq naguneq teq ne ahol tuwaq daqay ham. Ne dan ez wolhamsa teq God ne giyon dan tihas negtaq ham. ¹⁰On mataw nagah anan God susumun ugayta naqmo in nagah na waqayta ham. Teq on mataw nagah nagunayta naqmo in nagah na ahol waqayta ham. Ad on mataw dan ez wolhamsa teq God in giyon dan tihas negdaq ham.¹¹Teq ne gilikmanib amun araq nabiq neqnan haqad amam bulonsa amam in nagah ahulinaqta gimugaqta araq waqeq ugdaq e? ham. Haiq ham. ¹²Teq amun na kurek akokin anan bilaqsa amam in kahkah araq waqeq ugdaq e? ham. Na haiqmo ham. ¹³Ne mataw ginad meqinta usaqta ham. Teq ne gigo onmin nagah dimdimunta neggo ne tuhurit kemiyta ham Ari i Gimam Heven-ib osaqta na in nazaq ago on mataw a hi gitondaqmo ye? ham. Haiq ham. On mataw Gimam Iyan inaq gamuk bilaqad bulonsa in ago Bugaw Dimunta tinegdaq ham.¹⁴Ari Yesus in mat araq aholib bugaw meqinta ussa gamuk a hi emyaqta na tumuz. Muzan lehsa mat aqez hiqiyim luwta na gamuk tibilaqyaq. Bilaqsa on mataw ahol waqad in Gihol riten lamyaq. ¹⁵Sa mataw asor bilaq yaqay, Yesus in bugaw meqinta gigo danmebta Belsebul ago zaway amalib bugaw meqinta gimuzaqta haq yaqay.¹⁶Sa mataw ta asor Yesus ulum waqad susumun ug yaqay, Ni God bulonid in Heven-ib daq araq azawayin inaqta emid gehitiqsa i ahol waqad teq i ni ninan helmo tihaqam haq yaqay. ¹⁷Ta Yesus mataw na ginad hurit kemim gibilan, Kantri araq ago on mataw gihol husereq an gihar ugad an wolad oseq in tihiqiy bug daqay ham. Ad bit araqab on mataw gihol husereq an gihar ugad teq in an tirabun daqay ham.¹⁸Ad nazaqmo Satan ago dauh nenaq gihol husereq an gihar ugad an wolad Satan ago zaway hiqiysa in ago kabiy tuwoqdaq ham. Ne ya inan bilaqay, In Belsebul ago zaway amalib bugaw meqinta gimuzaqta haqay ham. ¹⁹Ta teq ya Belsebul ago zaway amalib bugaw meqinta gimuzad ari ne gigo gisenlul asor na in nog diq ago zaway amalib bugaw meqinta gimuzayta? ham. Nazaq iyan ne ya ibilawunayta na negmo gigo gisenlul naqmo in tuqulum kem daqay ham. Ulum kemeq in bilaq daqay, Gamuk nawa ne bilaqayta na ne katiyay haq daqay ham. ²⁰Ari God-mo ago zaway ilumsihsa ya bugaw meqinta gimuzsa teq ne ginad emiy ham. God ago maror ne gilikmanib tubol haqiy ham.²¹Ne ginad em hasiy ham. Mat araq awaz meqinta em sebur inaq wazim ago bit wamuzim ossa in ago nagah bunmo bitab dimunmo usaqta ham. ²²Ta teq mat araq zaway diqta boleq bit anamren na inaq an woleq tuquriyamdaqta ham. Uriyameq in bit anamren abenab em sebur in wazim ago zaway inaq iyim osta na waqad in bit anamren ago nagah bunmo giwaq bugeq a le ago walmataw gigo hib tiqiberdaq ham. ²³Ne ginad emiy ham. On mataw ya inaq kabiy a hi emayta na in ya ibabun ham. Teq on mataw ya inaq yaqgo dauh a hi girom tonayta na in yaqgo mataw gimuzan hares-haresmo tilehayta ham.²⁴Haqad Yesus bilam, Bugaw meqinta araq mat hulos ugim gwahtiqim haresmo saw aywun haiqtab lehim luwaqta ham. Luwad in ban araq anamur emad osdaqta na nagunaqta ham. Teq haiq ham. In ban araq nazaqta ahol a hi waqayta ham. In ban araq ahol a hi waqim teq in ahol bulonim bilaqaq Bit kwaziqmo ya osta nab ya muleqeq ta lehdaiq haqaqta ham. ²⁵Haqad in bit nab muleqim ta lehim bit na asawun wolrironim anaghan bunmo wastitayim abanab eman ussa in ahol waqaqta ham. ²⁶Ahol waqim teq in lehim bugaw meqin diqta 7 nazaq in daq meqinta emgo uriyamiyta na gililewunim giwaqim nenaq ta bolim in bit nab gwahtiqim osayta ham. Mebmebmo bugaw amulikmo mat na aholib ussa in ahol meqin dimun nog osyaqta ham. Ari muran teq bugaw 8 nazaq bolim mat na aholib ussa in ahol timeqniy hasim osaqta ham.²⁷Yesus gamuk na bilaqsamo mataw dauh biyahta na gilikmanib aw araq lileyim bulon, Aw niqemim sus nigta naqmo tidimniyim osaqta ham. ²⁸Haqan Yesus bilam, Haiqgam ham. Mataw God ago gamuk huritad muzinayta naqmo timeqniyim osayta ham.²⁹Ari on mataw teko bolim osiyta na os tutsamo mataw bunta in gigerab tubol yaqay, Bolsa Yesus gibilan, On mataw muran kam kab osayta ka in meqin diq ham. In daq azawayin inaqta naqmo ahol waqnan bilaqayta ham. Teq God daq araq azawayin inaqta a hi em negdaq ham.Daq Jona aholib gwahtiqimta naqmo in ahol tuwaq daqay ham. ³⁰Kwaziqmo Jona uliq ayah ta anan Niniwe haqayta nab gwahtiqim on mataw gibilanta ham. Gibilenad in bilaqne God Niniwe on mataw hazizirib giqemeq gigo daq meqinta amenin negdaqta atowun in gigo hib os nog iyaq ham. Ad nazaqmo mat Atatin in bilaqne God on mataw kam kabta hazizirib giqemeq gigo daq meqinta amenin negdaqta atowun in gigo hib os nog iyaqmo ham.³¹Abeb God hazizir ayahta emdaqta nab teq aw marorta kwaziqmo saw araq pesantab osta na in eraqeq on mataw muran kam kabta nenaq God ameb turad in mataw kam kabta gigo daq meqinta emad ulal tiqiydaq ham. Na ezaqgo aw marorta na uliq pesan diqtab osim Solomon abin huritim ago gamuk dimunta huritnan haqad ago hib tubol ham. Teq ne ahol waqiy ham. Mat araq Solomon uriyamta na in kawa ne gilikmanib osaq ham. Ta teq ne in ago gamuk huritnan gituw hiqiyaqta ham.³²Teq God hazizir ayahta emdaqta nab uliq Niniwe on mataw na eraqeq mataw muran kam kabta nenaq God ameb turad in mataw kam kabta gigo daq meqinta emid ulal tiqiydaqmo ham. Na ezaqgo on mataw Niniwe-ibta na in Jona ago gamuk huritim in ginad buliyim gigo daq meqinta gileh ugiyta ham. Teq ne ahol waqiy ham. Mat araq Jona uriyamta na in kawa ne gilikmanib osaq ham. Ta teq ne in ago gamuk huritim ginad a hi buliyayta ham.³³Ari mataw lam miderim bit aqiradnib eman a hi usaqta ham. Ad in lam miderim kuramab a hi sihenaytamo ham. Haiqgam ham. In lam miderim Ulilib othenan oyad usaqta ham. oyad ussa mataw lam anuwan na ahol waqad bolim bit na aqezab lo tugwahtiqayta ham. ³⁴Ad nazaqmo ni nimeqnagin nihol bunmo anuwan ugaqta ham. Ni nime dimun iyid ni nihol bunmo anuwan inaq tiqiydaq ham. Ari ni nime meqin iyid ni nihol bunmo aromriq inaq tiqiydaq ham. ³⁵Nazaq iyan ni nihol waz naqmo hiqiy ham. Luweq ni ninad emdaq Ya idugan anuwan inaqta haqdaq ham. Teq haiq, ni nidugan aromriqnaq usdaq ham. ³⁶Ari ni nihol bunmo anuwan inaq iyad ni nihol anaghan araq romriqab a hi ussa teq ni nihol bunmo anuwan inaq tiqiy hasdaq ham. Bilaqne lam taromab oysa ni anuwanib osad nihol bunmo anuwan inaq iyaqta nazaq nog ham.³⁷Ari Yesus gamuk bilaqim tihiqiyan Farisi araq Yesus waqeq ad ago bitab leheq inaq didaq neqnan haqad tubulon. Bulonan Yesus mat na inaq lehim ago bit aduganib gwahtiqim banab tuqos. ³⁸Osad in aben a hi suholimmo didaq neqsa Farisi na ahol waqad anadnad tiqemyaq.³⁹Sa Iyahta bulon, Ne Farisi ham ne gog teq deg gisanmo suholayta ham. Teq ne giduganib rin tongo adan teq daq meqinta amo amo ate gwalim usaqta ham. ⁴⁰Ne mataw agadanta ham. Mat ne gisan amta na in ne gimugan amtamo ham. ⁴¹Nazaq iyan nagah ne gimuganib usaqta na ne wastitayid dimniyid teq ne daq dimdimunta God anan anad bilaqaqta naqmo emiy ham. Ne nazaq emaq teq nagah bunmo ne giwazayta na anumlan tihiqiydaq ham.⁴²Ne Farisi ham ne timeqniyim osayta ham. Ne gigo kabiyab kwasin amik diqta anan mint haqayta na teq gunay teq kwasin-kwasan amikmikta amo amo ne giwaqim gihuseran humab 10 nazaq iyan humab amulikmo ne God ugayta ham. Ta teq daq titnonta amalib mataw gilum kemayta na teq God anan ginad bilaqaqta na ago ne gidek zizalan ne a hi emayta ham. Ne daq aseseqta nawa na gidek a hi zizalsa ne tiqem nagiyta ham. Emad ne daq amikmikta na tiqem nagiymo ham.⁴³Ne Farisi ham ne timeqniyim osayta ham. Ne bit humab wolaytab ban ulilibta nabmo osnan ginad bilaqaqta ham. Ad ne maket- ib luwsa mataw ne gibiyad ginan 'mat ayah' haqsa ne ginad diq dimniyaqta ham.⁴⁴Ne timeqniyim osayta ham. Ne bilaqne hodhod agelin haiqta nog ham. Gel haiqgam iyan mataw hodhod usaqta na ahol a hi waqadmo gwahtiqim loq gelad luwayta ham.⁴⁵Haqan mataw Moses ago gunun hurit kemiyta na gigo araq in Yesus ago gamuk amenin emim bilam, Tisa ham ni nazaq Farisi ginan bilaqad ni igmo gibin inaqmo meqin tonaqmo ham. ⁴⁶Haqan bilam, Ne mataw Moses ago gunun hurit kemiyta na ham ne timeqniyim osaytamo ham. Ne gunun kabemmo diq on mataw negayta ham. Bilaqne ne nazah afaqanta on mataw gibetarib eman in sorgo giholtuw diq bulayta nazaq ham. Teq ne giben akurgan araq diq loqim gilumsihad asit a hi sor negayta ham.⁴⁷Ne timeqniyim osayta ham. Ne gisesan God ago nantut kabemmo ginol emiyta ham. Ginol eman abeb ne nantut na gimen hodhod abitan dimdimunta giqemiyta ham. ⁴⁸Ne gisesan God ago nantut ginol eman moqiyta na ago ne ginad dimniyiy daqagya ham. Ginad dimniysa ne in gilumsihad mataw ginol emiyta na gimen hodhod abitan na giqemiyta ham.⁴⁹God anan awaz meqin diqta iyim iyan in ne gilum kemimmo ginan kazaq bilam ham. Ya Aposel asor teq yaqgo nantut asor giqemid in yaqgo on mataw gigo hib leh daqay haqad in bilam ham. Lehid teq yaqgo on mataw na in gibaymuzad asor in ginol em daqay haqad in bilam ham. ⁵⁰God og ka mutur amta nab iyim bo muranmo mataw in ago nantut kabemmo ginol eman moqiyta ham. Teq nantut na bunmo ginedan womta na in mataw kam kab osayta ka gigo afaqan ham. Nazaq iyan in ginedan womta na aqenin God in on mataw muran kam kabta gigo hib tuwaqdaq ham. ⁵¹Mebmebmo mataw Abel wol eman moqan in anedan wom ham. An abeb diq in Tempel teq tamaz em abanan Tempel asan ban turaqta na gilikmanib in Sekaraya wol eman moqan in anedan wommo ham. Ne gisesan Abel akamnib mataw dimdimunta ginol emim bo bo Sekaraya ago akamnib tiqiyiy ham. An ya helmo ne gibilenaiq ham. God in mataw dimdimunta ginedan womta na giqenin on mataw muran kam kab osayta na gigo hib tuwaqdaq ham.⁵²Haqad Yesus bilam, Mataw Moses ago gunun hurit kemiyta na ham ne timeqniyim osayta ham. On mataw God ago hurit kemnan haqad susumun negsa ne in gidanin qwayayta ham. Negmo diq God ago a hi hurit kemayta ham. Ad mataw ta asor na in God ago hurit kemnan tonsa ne giwasihayta ham.⁵³Admo Yesus bit na hulosim le asanib tugwahtim. Gwahtiqan teq mataw Moses ago gunun hurit kemiyta na giyogniz Farisi nenaq in Yesus anan gigem meqin diq iysa in ulum waqad nagah haresmo anan susumun tuqug yaqay. ⁵⁴Susumun ugid in gamuk araq hi bilaqnanta bilaqid teq i tuwazam haqad in baynetim tur yaqay.

Chapter 12Ari Yesus gamuk na bilaqad tursamo on mataw kuluw diqmo in agerab humab emim an ger ger diq turad in an asen tubay yaqay. Sa Yesus iturimmo inmo ago disaipel gibilenim bilam, Ne Farisi gigo yis anan gihol waz noqmo hiqiyiy ham. Ari ya ya Farisi gigo yis haqad bilayta na ya in gigo daq in gimileq iyayta naqmo anan bilayta ham.

²Nagah bunmo mataw giqisihan usaqta na abeb teq God hasid mataw bunmo ahol tuwaq daqay ham. Ad nagah bunmo mataw gikasnaknib usaqta na abeb God emid ulalab tugwahtiqdaq ham. ³Nazaq iyan gamuk bunmo ne mataw gime titonim romriqab bilaqiyta na abeb mataw gamuk na saw anuwanibmo bilaqsa on mataw bunmo tuhurit daqay ham. Ad ne ulilemim bit aduganib gamuk kiskismo an adekib bilaqiyta na bunmo abeb mataw bit ahuqunib gwale turad teq in dedibmo lileyeq tibilaq daqay ham.⁴Ya ikadoyniz ham ya ne gibilenaiq ham. Mataw ne gisanmo wol em daqayta ham. Gisan wol emeq in ne gigo hib daq araq emgo in gigo zaway haiqta ham. Nazaq iyan ne mataw hi girabuniy ham. ⁵Ari ne mat rabun daqayta na ago ya tigibilendaiq ham. In ago zaway kazaq usaqta ham. In ne ginol emiq teq in gihunegid saw faq oyad a hi miyaqtab tuwoleh daqayta ham. Helmo ya ne gibilenaiq ham. Ne mat naqmo rabuniy haqaiq ham.⁶Mataw mani asit diqmo hulosim ah amikmikta abaynaginmo gizayayta ham. Teq God in ah amikmikta na gigo araq diq anan adek a hi zizalaqta ham. ⁷Ad in ne gibiy kemad ne gifaqinib giqensan na in ginulinim ganim diq usaqta na in tuhurit bugta ham. Nazaq iyan ne hi rabiy ham. Ne ah amikmikta nog a haiq ham. Ne ah amikmikta na ayahmo giquriyamiyta ham.⁸Ya ne gibilenaiq ham. Mat aw nog in mataw gimeb bilaqdaq Ya Yesus-mo ago matta iyim osaiqta haqdaqta na abeb Mat Atatin nazaqmo God ago angelo gimeb turad in mat na anan bilaqdaq in yaqgota tihaqdaqmo ham. ⁹Ari mat nog in on mataw girabunad gimeb gileh yagid ya nazaqmo God ago angelo gimeb mat na gileh tuqugdaiqmo ham. ¹⁰on mataw Mat Atatin bilawunayta na bunmo God in gigo daq meqinta na tuwalemdaq ham. Ari mat araq God ago Bugaw Dimunta bilawunid God in ago daq meqinta na a hi walemdaq ham.¹¹Abeb mataw ne giqad Juda gigo bit humab wolaytab leheq mataw marorta gimeb teq gavman gimeb giqemid tursa ne hi rabiy ham. Ad ne mataw aseseqta na gigo gamuk amenin emeq ne naga gamukin bilaq daqayta na ago ne ginadnad hi emiymo ham. ¹²Kam nabmo did teq God ago Bugaw Dimunta in gamuk ne bilaq daqayta na tigiqisihundaq ham.¹³Ari mat araq on mataw dauh biyahta na gilikmanib eraqim turad in Yesus bulon, Iyahta ham ni ya ibab ibab bulnid in i gimam tumomta na ago ahuran nagah husereq asor ya yago ham. ¹⁴Haqan Yesus bulon, Kadoy ham. Nog diq ya iqeman ya ne gigo jas o megistret iyim ya ne gimen midiyesin wazdaiq? ham. ¹⁵Haqad in on mataw bunmo giblenim bilam, Ne gihol asawan woltayad osiy ham. Luweq ne amota gigo nagah utet daqay ham. Ne giholyon nagah kabemmo tuwal emgo og kab a hi osayta ham.¹⁶Haqad in gamuk awowun araq kazaq gibilan, Mat ago es kabemmo inaqta araq ago kabiyab didaq gwalim anon kabemmo diq giqam ham. ¹⁷Sa mat na ahol bulonim bilam, Ya teq ezaq tondaiq? haqad in bilam ham. Yaqg bit araq ayahta yaqgo didaq tuwal emid osdaqta na haiq haqad in bilam ham. ¹⁸Haqad in anad tiqemim bilam, Ya kazaq tiqemdaiq haqad in bilam ham. Yaqgo didaq abitan amikmikta na giqiner tiqsa teq ya gisawnib bit muturta aseseqta tigiwazdaiq haqad in bilam ham. Giwazeq yaqgo wit anagin teq yaqgo es bunmo bit na giduganib tuwal em bugdaiq haqad in bilam ham. ¹⁹Tuwal wmid ussa teq ya ihol buloneq bilaqdaiq, Ya matmo diq haqdaiq haqad in bilam ham. Yaqgo nagah dimdimunta ulig kabemmo agota usaq haqdaiq haqad in bilam ham. Ya kabiy araq a ta hi emdaiq haqdaiq haqad in bilam ham. Ya inamur emad didaq neqad yuw uluwad inad dimniysa tuqosdaiq haqdaiq haqad in bilam ham.²⁰Haqan teq haiq ham. In ahol nazaq bulonad ossamo God tubulon, Ni mat agadanta haqad in bilam ham. Muran tarom kabmo ni tumoqdaq haqad in bilam ham. Moqid ni nagah niholyon tuwal emad osta na nog teq waqdaq? haqad in bilam ham. ²¹Haqad Yesus bilam, Mataw asor in giholyon es nagah kabemmo tuwal emayta ham. Teq God ago hib in gigo nagah araq dimunta a hi usaqta ham. Mataw naqanta gigo hib teq daq nawa ya anan bilayta na tugwahtiqdaq ham.²²Haqad Yesus in ago disaipel gibilan, Nazaq iyan ya ne gilbilenaiq ham. Ne gigo luw os anan ginad haresmo hi emiy ham. Ad "I teq naga neqam?" o "I teq naga amalib i gihol sihenam?" haqad nazaq ne ginad hi emiymo ham. ²³Ne didaq neqgomo og kab a hi osayta ham. Ad ne gihol in tubusanib sihengomo a hi usaqta ham.²⁴Ne ah ginadin emiy ham. In didaq a hi leyayta ham. Ad in didaq a hi tayaytamo ham. In gigo didaq abitan in giholyon didaq tuwal em daqayta na haiqmo ham. God-mo didaq negsa neqayta ham Teq ne ah nog a haiq ham. Ne ah ayahmo giquriyamiyta ham. ²⁵Ne gilikmanib nog diq inmo ahol anan anad meqniysa in ahol moqdaqta akaman na ulum riyawuneq asitmo a ta osdaq? ham. Na haiqgam ham. ²⁶Ne nagah amik diqta na a hi em daqayta iyan Nagaqgo ne nagah aseseqta na ginan ginad meqniyaq? ham.²⁷Ne mazrewrew kabiyabta na anadin emiy ham. In aholyon kabiy araq a hi emaqta ham. Ad in aholyon tubusan a hi initaqtamo ham. Teq ya ne gibilenaiq ham. Kwaziqmo Isrel gigo king Solomon in ago balaw dimdimunta aholib emyaqta ham. Ta teq in ago balaw araq dimun diqta mazrewrew nogta haiqgam ham. ²⁸Mazrewrew na muran usid babeq mataw uroteq faqab ginuwid gwaldaq ham. Teq God nagah samanta na dimun diqmo balaw tonaqta ham. Nazaq iyan in ne tubusan tinegdaqmo ham. On mataw ham ne ginad God anan helmo haqayta na in amik diq ham. Ne ginad em hasiy ham.²⁹Ginad em haseq ne nagah neq daqayta na teq ne nagah uluw daqayta na ago ne gituw bulad hi luwiy ham. Ad negmo gihol anan ginad hi meqniyan ham. ³⁰Og kab on mataw en bunmo in nagah osgota na waqgo giholtuw bulad luwayta ham. Teq ne nagah osgota na a hi waqeq ne meqin os daqayta na ago ne Gimam Iyahta na tuhuritta ham.³¹Nazaq iyan ne og ka ago nagah na waqgo gituw hi buliy ham. Haiq ham. Ne God ago maror aduganib gwahtiqgo giholtuw bulad luwiy ham. Ne nazaq emsa teq God nagah osgota na bunmo inaqmo tinegdaq ham. ³²Haqad Yesus bilam, Ne mataw zaway haiqta ne hi rabiy ham. Ne Gimam anad bilaqan in ne glqeman ne in ago maror aduganib tugwahtiqiyta ham.³³Nazaq iyan ne gigo nagah bunmo gizayeq amenin waqad teq ne mataw gina haiqta nagan negiy ham. Negeq teq ne mani aziyan a hi tartaydaqta araq ne giholyon nayiy ham. Nayeq teq ziy nab ne giholyon nagah dimdimunta Heven-ib tuteqmo usdaqta na tuwal emid usan ham. Uliq nab mataw nagah rin tonaqta a hi luwayta ham. Sa bidbid nagah a hi meqin tonaytamo ham. ³⁴Ne ginad emiy ham. Uliq edob ne gigo nagah dimdimunta usdaqta nabmo teq ne ginad ayahmo tuqusdaqmo ham.³⁵Ne gihol wastitayeq lam miderid oysa ne saw waqad osiy ham. ³⁶Bilaqne kabibiy mataw gigo ayahta an waq ahumabun araqab oseq bolsa in amen emayta nazaq nogmo ne osiy ham. Kabiybiy mataw na saw woltayad ossa in gigo ayahta na bo dan ez wolhamsamo in hidmo era ayon dan tihas daqayta ham.³⁷Kabibiy mataw na gime a hi rursa in saw waqad ossa in gigo ayahta na boleq nazaq gibiyid kabibiy mataw na tidimniyeq os daqay ham. Ya ne helmo gibilenaiq ham. Mat ayahta na ahol wazid woqsa in ago kabibiy mataw na gigo kabibiy mat nog tiqiydaq ham. Iyeq in ago kabibiy mataw na giqemid banab ossa teq in gimen didaq a bo negid in tineq daqay ham. ³⁸Mat ayahta na tarom alihanib o tarommo saw tihastitaynan tonsa in boleq ago kabibiy mataw na a hi usad saw waqad ossa in gibiyid, kabibiy mataw na tidimniyeq os daqay ham.³⁹Ari ne gamuk ka huriteq teq ne ginad em hasiy ham. Bit anamren in mat rin tonaqta naga kamnib boldaqta na ago huritid teq mat rin tonaqta na bo ago bit wolzilayeq a hi gwahtiqdaq ham. ⁴⁰Ad nazaqmo ne saw waqad osiy ham. Ne bilaq daqay, Mat Atatin a hi boldaq haq daqayta nabmo diq in tugwahtiqdaq ham.⁴¹Haqan Pita bilam, Iyahta ham gamuk awowun na ni i disaipel gimomo gibilenaq o haiq ni mataw bunmo gibilenaq? ham. ⁴² Haqan Iyahta bilam, Naga matin in kabibiy mat dimunta nog? ham. Kabibiy mat dimunta in anad em hasad ago ayahta aqez muzinayta ham. Aqez muzinad in kabibiy mataw bunmo giwamuzad didaq neg akamnib in didaq negaqta ham. ⁴³Abeb ago ayahta boleq in kwaziqmo bilamta nazaqmo ago kabibiy mat na emsa in ahol waqsa in ago kabibiy mat na tidimniyeq osdaq ham. ⁴⁴Ya helmo ne gibilenaiq ham. Mat ayahta na in ago kabibiy mat dimunta na emid in ago nagah bunmo tigiwamuzdaq ham.⁴⁵Ari luweq kabibiy mat na ahol buloneq bilaqdaq yaqgo ayahta lehim sisaqmo luwad in hidmo a hi boldaq haqdaq ham. Haqad in kabibiy on mataw ta asor giwamuzaqta na haresmo tiginoldaq ham. Ad in didaq neqad yuw uluwad ahol agadan iysa osdaq ham. ⁴⁶In nazaq emad ossamo ago ayahta bolsa in a hi hurit daq ham. Ad in ahol asawan a hi wastitaydaq ham. Sa mat ayahta na boleq in kabibiy mat na wazeq woltitayeq teq in mataw nan a hi huritayta na gigo sawab hunegid wo tilehdaq ham.⁴⁷Haqad Yesus bilam, Kabibiy mat araq in ago ayahta anad huritdaqta ham. Huritad teq in ahol a hi wastitayad ago ayahta anad na a hi muzdaq ham. Abeb ago ayahta na in ago mataw gibilenid in kabibiy mat meqinta na woltitay naqmo diq hiqiy daqay ham. ⁴⁸Ari kabibiy mat ta araq in ago ayahta anad a hi huritdaqta ham. Ad teq in daq a hi em nagta tiqemdaq ham. Abeb mataw in kabibiy mat na asitmoqmo wol daqay ham. Ari mataw God ago hib nagah kabemmo tuwaqiyta na God in ago hib amenin ayahmo waqdaqta ham. Ad God in mataw gibeneb kabiy ayahmo amta na gibilenid in amenin emad in nagah asor bunta amalib emeq tuqug daqaymo ham.⁴⁹Ari Yesus bilam, Ya og kab faq araq ayahta ulamnan haqad bol ham. Ad ya inad emaiq faq na tekomo tiqeraq nagta haqaiq ham. ⁵⁰Teq haiq ham. Santitiy araq ayahta ya tiqiqisih bugid teq faq na tiqeraqdaq ham. Sa muran ya santitiy na loyinadmo ihol afaqan diq tiqiyaq ham.⁵¹Ne ginad emay ya og kab on mataw bunmo giqemid zib alowab osgo haqad ya bolta haqay ye?ham. Haiqgam ham. Ya ne gibilenaiq ham. Ya on mataw gihusernan bol ham. ⁵²Abeb on mataw abaynagin in bit araqab osad teq in gihol husereq dauh gigermo iy daqay ham. Iyeq mataw ezeqman na ya inan helmo haqsa mataw giger na in haiq ham. Nazaq iyid teq in an gihar tuqug daqay ham. ⁵³In nazaq emad, Onmin matmatta in gimaman gihar negsa gimaman in gitatniz giharneg daqaymo ham. Ad nazaqmo onmin onqonta in ginenan gihar negsa ginenan in gimigniz gihar neg daqaymo ham. Sa on in gidugniz ginenan gihar negsa gidugniz ginenan in gilenan na gihar neg daqaymo ham.⁵⁴Ad Yesus in on mataw daunh biyahta na gibilenim bilam, Zeq wolehaqta ban kait dub iyeq bolsa ne ahol waqad bilaqay, Ka urom tuwoqdaq haqayta ham. An helmo urom woqaqta ham. ⁵⁵Ad tim ayahta sibim bolsa ne ahol waqad bilaqay, Ka zeq afan meqin diq iydaq haqayta ham. ⁵⁶Ne mataw gimileq meqinta ham. Ne og kait inaq giwaqan ahol waqad naqah teq gwahtiqdaqta na ago ne ginad em hasayta ham. Ari nazaqgo muran kam kab nagah ne gimeb gwahtiqsa ne ahol waqah ginad a hi em hasay? ham.⁵⁷Nagaqgo ne ginad a hi em hasad daq dimunta teq daq meqinta na a hi gilum kemay? ham. ⁵⁸Mat araq ni niqad hazizirib leheq nan nignan tonsa ni inaq danib lehad hidmo gamuk na wastitayiy ham. Luweq in nihureqeq niqad megistret ameb gwahtiqdaq ham. Gwahtiqid megistret niwaqeq hurmey gibenab niqemid hurmey niwazeq bit giqirquran osaytab nihuneg daqay ham. ⁵⁹Ya ni nibilenaiq ham. Ni bit na hidmo a hi hulosdaq ham. Ni bit nab osad ningo daq meqinta amenin zay bugeq teq ni asanib gwahtiqdaq ham.

Chapter 13

¹Ari kam nabmo mataw asor osim Yesus buloniy, Mataw Galiliy-ibta asor God amen tamaz emad ossa Pailat ago mataw giqeman lehim in mataw na ginol em bugiy haqiy. Ginol em bugan mataw na ginedan woqim karuw tamaz emnan haqad anat urotiyta na anedan inaq wastonim tamaz em abanab giqus haqiy. ²In nazaq haqan Yesus amenin emim gibilan, Luweq ne ginad em daqay, Mataw ginol emiyta na gigo daq meqinta in Galiliy-ib on mataw bunmo gigo daq meqinta giquriyaman in moqiy haq daqay ham. ³Haiqmo diq ham. Ari ya helmo gibilenaiq ham. Ne gigo daq meqinta giholib usaqta na ne gileh a hi ugeq ne bunmo nazaqmo tumoq daqaymo ham.⁴Haqad in bilam, kwaziqmo uliq Jerusalem-ub yuw akurorqanta anan Silowam haqayta nab bit araq ayahta sisaqmo gwalahta na woqim mataw 18 nazaq giqisihan moqiy ham. Ne Luweq ginad em daqay, mataw moqiyta na gigo daq meqinta in Jerusalem-ub on mataw bunmo gigo daq meqinta giquriyaman iyan in moqiy haq daqay ham. ⁵Haiqgam ham. Ya helmo gibilenaiq ham. Ne gigo daq meqinta giholib usaqta na ne gileh a hi ugeq ne bunmo nazaqmo tumoq daqaymo ham.⁶Haqad Yesus gamuk awowun araq kazaq gibilan, Mat araq ay fik amagin araq ago wain akabiynib tilay ham. Leyim abeb in bolim ay fik na anon araq a hi ussa ahol wam ham. ⁷Ad in ago mat kabiy wamuzaqta na bulon, Ni hurit haqad in bilam ham. Ya ay fik ka leyan in ulig ezeqmanmo titur haqad in bilam ham. Tursa ya bo anon anan saw waqaiqta teq in anon araq diq a hi emaq haqad in bilam ham. In turad og amoyan samanta waqaq haqad in bilam ham. Ni qwayid woqan haqad in bilam ham.⁸Haqan kabibiy mat na bilam, Iyahta ham i ay ka hulosid in ulig kab a ta turan haqad in bilam ham. Tursa ya abeqarib og tayeq bulmakau abekoq tiqemdaiq haqad in bilam ham. ⁹Luweq ulig araq kob teq in anon emdaqta hi waqan us haqad in bilam ham. Ari ulig nab in anon a hi emsa teq ya tuqwaydaiq haqad in bilam ham.¹⁰Ari Juda gigo lotu akaman araqab Yesus Juda gigo bit humab wolaytab on mataw suleq tinegyaq. ¹¹Suleq negsamo aw araq bit nab bo tugwahtim. Aw na aholib bugaw meqinta usad ulig 18 nazaq in moq ugad usyaqta. Ussa aw na kor toneq luwad in akorkoran itiwuneq titnoneq turgo hiqiyyaqta.¹²Sa Yesus aw na ahol waqad bulonan agerab bolan in bulon, Neng ham ya niholib moq usta na waleman tihiqiy ham. Muran ni samanmo titnoneqmo tiluwdaq ham. ¹³Haqad in aben aw na aholib emim wazan hid naqmo in titnonimmo titur. Turad in God abin tiqiluwyaq.¹⁴Yesus aw na eman dimniyta na in lotu akamnib daq na amta. Nazaq iyan bit humab wolayta ago danmebta na in Yesus anan agem timeqniy. Agem meqniysa in on mataw gibilan, I kabiy emgo kam 6 nazaq usaqta ham. kam nab teq ne gigo moq wastitaynan boliy ham. Ari lotu akamnib ne gigo moq walemnan hi boliy ham.¹⁵Haqan Iyahta amenin emim bulon, Ni mataw gimileq meqinta ham. Lotu akamnib ne bunmo lehim ne gigo bulmakau teq donki giqirquran gibitnib turayta na giqamun hasim giqad lehan in yuw uluwayta ham. ¹⁶Aw ka in Abraham asenlulibta ham. Teq Satan sisaq diqmo ulig 18 nazaq in irquran osta ham. Ta nazaqgo ya lotu akamnib in aqamun na a hi hasdaiqmo? ham.¹⁷Yesus nazaq ago bab gibin wazan woqan in gimebay tuwom. Gimebay woqsa on mataw dauh biyahta na bunmo in daq dimdimunta Yesus emyaqta na ahol waqad in ginad tidimniy yaqay.¹⁸Haqad Yesus ta gibilan, God ago maror in naga diq nog? ham. Ya naga diq atowun emeq bilaqid teq ne ginad em has daqay? ham. ¹⁹God ago maror in bilaqne ay mastet anagin amik diqta amulikmo mat araq ago kabiyab layta na nog ham. Leyan in gwalim ay nog iyim ayah tiqiy bug ham. An teq ah bolim giholyon rir emim tuqos yaqay ham.²⁰Haqad Yesus ta bilam, Ya God ago maror atowun emnan haqad ya naga diq atowun emeq bilaqid teq ne ginad tiqem has daqay? ham. ²¹God ago maror in bilaqne yis nogta ham. Aw araq yis na waqim mel deg ezeqman nazaq inaq buliyan yis ulilemim ussa mel na bunmo huhuw tinam ham.²²Ari Yesus uliq Jerusalem-ub wolehadmo in uliq aseseqta teq uliqben amikmikta nagab on mataw suleq negim negim tilehyaq. ²³-²⁴Lehad luwsa mat araq Yesus tisusumun ug, Iyahta ham ni ya ibilen kem ham. God teq mataw amulik-mulikmo giqemid ago maror aduganib gwahtiq daqay o haiq in mataw kabemmo giqemid gwahtiq daqay? ham. Haqan Yesus mataw nab turiyta na bunmo gibilan, Ne zaway diq iyeq dan ez amikta nabmo le gwahtiqiy ham. Mataw kabemmo dan ez amikta nab le gwahtiqan yo hiqiyayta ham.²⁵Abeb bit anamren eraqeq bit ago dan ez amikta na tuqotdaq ham. Otid teq ne boleq dan ezab turad dan ez wol hamad ne kazaq bilaq daqay ham. Iyahta haq daqay ni i giyon dan has haqad ne bilaq daqay ham. Haqid in ne gigo gamuk amenin emeq kazaq gibilendaq ham. Ne mataw edob boliyta na ya a hi hurit haqdaq ham. ²⁶Haqid ne tubulon daqay ham. Haiq haq daqay ham. I ni ninaq didaq neqad yuw uluwad osta haq daqay ham. Teq ni i gigo uliqab bolim suleq igta haq daqay ham. ²⁷Haqid in ne a ta gibilendaq ham. Haiq ham. Ne edob diq boliyta na ya a hi hurit haqdaq ham. Ne mataw daq meqin emayta ne bunmo kozaq lehiy haqdaq ham.²⁸Ad in ne gimuzid ne in ago maror asan ban gwahtiqeq tuqos daqay ham. Osad ne Abraham teq Aisak teq Jekob teq God ago nantut bunmo in God ago maror aduganib ossa ne tigibiy daqay ham. Gibiyad ne ginad meqniysa gaqad gite guruwad tuqos daqay ham. ²⁹Teq og saw bunmo gigo on mataw amo amo kabemmo boleq God ago maror aduganib didaq neqad tuqos daqay ham. ³⁰Nazaq iyan ne ginad em hasiy ham. Mataw kabemmo og kab gibin haiqmo osayta na in le danmeb tiqiy daqay ham. Sa mataw og kab gibin inaqta nagan gibin hiqiysa in abeb tiqiy daqay ham.³¹Ari kam nabmo diq Farisi asor bolim Yesus buloniy, Ni uliq ka huloseq saw araqab leh haqiy. Herot ninol emnan bilaqaq haqiy. ³²Haqan Yesus gibilan, Ne leheq gaun kwasikta na buloniy ham. Ni hurit haqad buloniy ham. Muran teq babeq ya bugaw meqinta gimuzad mataw gigo moq inaqta giwastitaysa dimniy daqay haqad ne buloniy ham. Ad misireq ya igo kabiy tuwol hasdaiq haqad ne buloniy ham. ³³Ari ya kam ezeqman na aduganib dan ahulib Jerusalem-ub wolehad ya dimunmo tiluwdaiq ham. Na ezaqgo God ago nantut saw haresmo a hi ginol emayta ham. In Jerusalem-ubmo ginol eman moqayta ham.³⁴Haqad Yesus bilam, O Jerusalem, Jerusalem ham. Ningo mataw God ago nantut ginol emayta ham. Ad ne God ago kabibiy mataw in giqeman ne gigo hib lehayta na gimalib gig hunegayta ham. Kam kabemmo ya ningo on mataw gituwal emnan inad bilamta ham. Bilaqne kurek anenqab aben gayik ahaqenib amidgotniz giqisihaqta nazaq ham. Ta teq ne hulosiy ham. ³⁵Nazaq iyan ne huritiy ham. God ne gigo uliq hulosim tilah ham. Ya ne gibilenaiq ham. Ne ya a hi ibiy daqay ham. Ari ne ginad dimniysa bilaq daqay, Mat ka Iyahta abinib bolan i ginad bilaq gigayinaq haq daqayta kam nab teq ne ya a ta ibiy daqay ham.

Chapter 14

¹Ari Juda gigo lotu akaman araqab Yesus in Farisi gigo danmebta araq ago bitab didaq neqnan tilah. Lehim ossa mataw gibin inaqta nagan in Yesus anononmo diq wirinad os yaqay. ²Sa mat araq ahol umta Yesus anognib os. ³Ossa Yesus mat na ahol waqad in mataw Moses ago gunun hurit kemiyta na giyogniz Farisi nenaq tisusumun nag, I gigo lotu akamnib i mat ago moq inaqta wastitayid dimniydaq o haiq? ham. I Juda gigo maror ezaq usaqta? ham.⁴Haqan mataw aseseqta na giqezmo hiqiyim osiy. Nazaq iyan Yesus mat na wazim wastitayan ago moq dimniyan in eman tilah. ⁵Mat na tilehsa teq Yesus mataw aseseqta na gibilan, Ne gilikmanib mat araq ago amun o ago bulmakau araq lotu akamnib yuw yayibtab woqid tobag mat na hidmo hureqid a hi gwaldaqya ham. ⁶Haqan mataw aseseqta na in Yesus ago gamuk na amenin araq a hi emiy.⁷Ari Yesus humab nab osad in mataw didaq neqnan boliyta na gibiysa in ban ulilibta nabmo osnan ginad bilaqyaq. Nazaq iyan in gamuk awowun araq kazaq gibilan, ⁸Mat araq aw waqnan tonad in ni nibilenid ni ago humabub leheq itureqmo ni le ban ulilibtab hi os ham. Luweq humab na anamren mat ta araq in abin uriyamta na lilewundaqmo ham. ⁹Nazaq iyid teq humab anamren ne giger gililewunnan boliyta na in ni nigerab boleq nibileneq bilaqdaq Ningo ban dimunta na ni mat ayahta ka ug haqdaq ham. Id teq ni nimeqbay woqsa leheq ogib garuruhab tuqosdaq ham.¹⁰Nazaq iyan mat araq nililewunid ni didaq neqnan leheq ni le ogib garuruhabmo os ham. Ni nazaq emid teq humab na anamren boleq nibilendaq kadoy haqdaq ni bo lehaq ban ulilibtab kob os haqdaq ham. In nazaq nibilenid on mataw ninaq didaq neqad osayta na bunmo in ni nibin tiqiluw daqay ham. ¹¹On mataw in gimo gihol abin iluwayta na tuwoqdaq ham. Sa on mataw gihol abin wazan woqaqta na gibin tiqeraqdaq ham.¹²Haqad Yesus humab na anamren bulon, Ni humab araq a ta emnan haqad ni niyogniz teq nimaqbaban teq nisenlul teq ningo uliq araqabta gigo es kabemmo inaqta na ni gililewun ham. Luweq abeb in ni nililewunid ni le in gigo bitab didaq neqsa in ningo didaq neqiyta na amenin nig daqay ham. Nigid teq ni God ago hib amenin araq dimunta a ta hi waqdaq ham.¹³Ni nazaq hi em ham.Ni humab araq tiqemnan haqad ni mataw ginaghan haiqta teq mataw gibensen ayqayta teq mataw gisen meqinta teq mataw gime haiqta naqmo gililewun ham. ¹⁴Ni nazaq tonid teq God tinidimun tondaq ham. Na ezaqgo ham mataw na in ningo didaq amenin a hi em daqayta ham. Abeb God-mo teq ningo daq dimunta na amenin tinigdaq ham, kam mataw dimdimunta hodhodab eraq daqayta nab ham.¹⁵Ari mataw didaq neqad osiyta na gilikmanib mat araq gamuk na huritim in Yesus tubulon, On mataw God ago maror aduganib teq didaq neqad os daqayta na in muran tidimniyim osayta ham. ¹⁶Haqan Yesus bulon, Wagam araq kazaq lahta ham. Mat araq didaq ayahta oynan haqad mataw kabemmo gimen nan am ham. ¹⁷Nan eman teq abeb humab na ago kam diq tugwahtim ham. Gwahtiqan mat na in ago kabibiy mat bulonan in le mataw tanabmo gibilan ham. Ne boliy haqad in bilam ham. nagah bunmo neqgomo tiqiyim usaq haqad in bilam ham.¹⁸Haqan mataw na bunmo gituw tihiqiyiy ham. Gituw hiqiysa araq bilam, Ya le og araq muturta zayta na ahol tuwaqnan ham. Nazaq iyan ya humab nab a hi lehdaiq haqad in bilam ham. ¹⁹Sa mat araq bilam, Ya bafalo 10 nazaqmo tigizay ham. Gizayim ya giqad leheq kabiyab og tuwol waqnan ham. Nazaq iyan ya humab nab a hi lehdaiq haqad in bilam ham. ²⁰Sa mat araq bilam, Muran diq kawa ya aw tuway ham. Nazaq iyan ya humab nab a hi lehdaiq haqad in bilam ham.²¹Haqan kabibiy mat na muleqim lehim in ago ayahta nagah na bunmo ago tubulon bug ham. Bulon bugan bit anamren na agem meqniysa in ago kabibiy mat na bulon, Ni hidmo uliq aduganib kob ta leheq mataw ginaghan haiqta teq mataw gibensen kok tonta teq mataw gime haiqta teq mataw gisen meqinta edob edob osayta na ni giwaq bugeq yaqgo bit aduganib giqad bol haqad in bilam ham. ²²An abeb kabibiy mat na bolim bilam, Iyahta ham ya ni niqez na tumuz bug ham. Teq ban asor samanmo usaq haqad in bilam ham.²³Haqan mat ayahta na in kabibiy mat na bulon, Ni uliq asan ban leheq dante haresmo saw waq ham. Saw waqeq ni mataw gibiyad gibe yaheq gihureqeq giqad bo gwahtiq haqad in bilam ham. Gwahtiqid yaqgo bitab mataw ban waqmo bugiy haqad in bilam ham. ²⁴Ya nibilenaiq ham. Ya mataw mebmebmo gililewunnan a hi boliyta na gigo araq diq in yaqgo didaq aneglan asit a hi neg waq daqay haqad in bilam ham.²⁵-²⁶Ari on mataw dauh biyahmo Yesus muzim inaq tileh yaqay. Lehsa Yesus ahol buliyim gibilan, Mat nog ya imuzeq bolnan haqad in yaqmo imomo inan anad ayahmo bilaqan ham. Ari mat in anenmaman teq amaqbaban teq ahiyan ginadin emad teq inmo ahol anadin diq emaqta, mat naqanta in yaqgo disaipel a hi iydaq ham. Na ezaqgo in ya iqeman ya abeb iyaiq na ago ham. ²⁷Teq mat in ago kruse sorim ya imuzim a hi bolaqta na in yaqgo disaipel a hi iyaqmo ham.²⁸Ne ginad emiy ham. Ne gilikmanib mat araq bit tuwaznan haqad iturimmo in osad ago mani tinulindaq ham. Luweq ago mani siqim iyid in bit a hi waz bugdaq haqad ham. ²⁹Ari mat na anad a hi em haseq in bit ago tituq teq kalik emeqmo tuholosdaq ham. Huloseq in bit na a ta hi waz bugdaq ham. Sa mataw bunmo ahol waqad in mat na tibilawun daqay ham. ³⁰Ad in bilaq daqay, Mat koqmo atuw haiqta haq daqay ham. In bit wazan eramta teq in a ta hi em bug haq daqay ham.³¹Teq king araq in le king ta araq inaq bab tiqemnan haqad itureqmo in osad ulumad tuqosdaq ham. Osad in anad emeq bilaqdaq yaqgo mataw bab emayta na in 10 tausen nazaq haqdaq ham. Ta yaqgo bab ko in ya iquriyamim in ago bab mataw 20 tausen nazaq haqdaq ham. Ya maror ko ago dauh nenaq bab emeq tiginol bugdaiq o haiq? haqdaq ham. ³²Haqad in ago zaway loyinsa biyab a hi iyid in ago bab na danib pesanmo bolsa in amen gamuk emid ameb lehid in bulondaq Bab o tob iyan haqdaq ham. Ya ezaq tonid teq bab ka hiqiysa i zib alowab osam? haqdaq ham. ³³Ad Yesus bilam, Na nazaqmo ham. Ne gigo nagah bunmo gileh a hi ugeq ne yaqgo disaipel a hi iy daqay ham.³⁴Kamis in nagah araq dimunta ham. Teq in agon tihiqiyid i ezaq tonid teq kamis na agon inaq ta iydaq?ham. ³⁵Kamis agon iqiyta na akabiyan haiqta ham. I kabiyab hunegid in didaq emid anonon a hi gwaldaq ham. Ad i bulmakau abekoq inaq buliyeq ay abeqarib emid in ay na emid anon a hi emdaqmo ham. kamis nazaqta akabiyan haiqta na i hunegan lehaqta ham. Mat aw nog in gidek nan huritgo usaqta na in gamuk ka hurit kemiy ham.

Chapter 15

¹Ari kam ta araqab mataw takis waqayta na teq mataw daq meqinta emayta na kabemmo in Yesus ago gamuk huritnan haqad agerab tubol yaqay. ²Bolsa Farisi giyogniz mataw Moses ago gunun hurit kemiyta na nenaq in nazaq gibiyad in Yesus wadad anan bilaq yaqay, Mat ko in mataw daq meqinta emayta kogan agem dimunta negad didaq neqaqta haq yaqay.³In nazaq haqsa Yesus gamuk awowun araq kazaq gibilan, ⁴Ne gilikmanib mat araq in ago sipsip 100 nazaq giwamuzad luwsa ta araq nabag lehid teq mat na le a hi nagundaq e ? ham. Haiq ham. In ago sipsip 99 na gihulosid nab tursa in sipsip amulikmo Nabag lahta na naguneq tilehdaq ham. Nagunad luweq le in ahol tuwaqdaq ham. ⁵Ahol waqad in waqeq abetarib emeq in anad dimniysa soreq ad tuboldaq ham.⁶A boleq in ayogniz bunmo gibilenid bo humab woleq ossa teq in gibilendaq Yaqgo sipsip araq Nabag lehan ya nagunim le tuway haqdaq ham. Ne bolid ya nenaq ginad dimniysa osuq haqdaq ham. ⁷Teq ya ne gibilenaiq ham. Daq nazaq Heven-ib usaqtamo haqaiq ham. Mat daq meqinta emad luwaqta amulikmoqmo in anad buliyeq ago daq meqinta na gileh ugsa Heven-ib God ago dauh nenaq in mat na anan ginad ayahmo dimniyayta ham. Ari on mataw kabemmo ginad emay, I giholib daq araq meqinta i gileh ugamta haiqgam haqayta na God ago dauh nenaq in mataw kabemmota na ginan ginad a hi dimniyayta ham.⁸Ari ne gilikmanib aw araq ago mani Silva 10 nazaq usid in araq Nabag hunegeq teq in a hi nagundaq e? ham. Haiq ham. Aw na lam midereq in ago bitab saw wolrironad moni na nagunad Luweq le in ahol tuwaqdaq ham. ⁹Ahol waqeq in ayogniz teq in ago uliq araqabta bunmo gibilenid bo humab woleq ossa teq in gibilendaq Yaqgo mani araq Nabag tuhuneg hayta na ya nagunim le ahol tuway haqdaq ham. Ne bolid ya nenaq ginad dimniysa osuq haqdaq ham. ¹⁰Teq ya ne gibilenaiq ham. Daq nazaq Heven-ib usaqtamo haqaiq ham. Mat daq meqinta emad luwaqta amulikmoqmo in anad buliyeq ago daq meqinta na gileh ugsa Heven-ib God ago angelo in mat na anan ginad ayahmo dimniyayta ham.¹¹Haqad Yesus bilam, Mat araq atatniz giger nenaq tuqosiy ham. ¹²Osad atatin araq amikta na in amam bulon, Kabay ham abeb ni tumoqid ya ningo nagah asor ya ibab inaq waqamta na muranmo ni yaqmenta na yag ham. Haqan amam in ago nagah bunmo huserim atatniz giger na tinag ham.¹³Negan sisaq haiq atatin amikta na in ago nagah bunmo giwaqim a lehim saw araq pesantab tuqos ham. Osad in daq haresmo emad ago mani haresmo tuhunegyaq ham. ¹⁴In nazaq emad luwsa ago nagah bunmo tihiqiy bug ham. Hiqiy bugan teq zarow ayahta saw nab tugwahtim ham. Gwahtiqan in aholib nagah araq diq haiqgam iyan in agenan tumoqyaq ham.¹⁵Nazaq iyan in lehim mat araq saw nabta ago hib kabiy wam ham. Waqan kabiy anamren mat na eman lehim in ago bul gelibta giwamuzad osyaq ham. ¹⁶Osad in agem moqsa anad tiqemyaq Bul itez neqayta ko asor ya neg nagta haqyaq ham. Haqsa teq haiq ham. Mat araq in ulumsiheq didaq araq a hi ugyaq ham.¹⁷In nazaq meqin diq osad anad emwirad osim teq in tibilam,Ya imamgo kabibiy mataw gigo didaq kabemmo iysa in a hi neg bugayta haqad in bilam ham. Sa ya kab osad igemnan tumoqaiq haqad in bilam ham. ¹⁸Nab iysa ya eraqeq muleqeq imam ago hib ta lehdaiq haqad in bilam ham. Leheq ya imam bulondaiq Kabay haqdaiq ya daq meqinta ningo hib emim ya God ago hib em tonmo haqdaiq haqad in bilam ham.¹⁹Ya ningo amun dimunta a haiq haqdaiq haqad in bilam ham. Muran ni ya inan 'yago amun' haqad ta hi bilaq haqdaiq haqad in bilam ham. Ni ya iqemid ya ningo kabibiy matmo araq iyiq haqdaiq haqhaq in bilam ham.²⁰Haqad in eraqim amam ago hib muleqim ta lah ham. Lehsa amam osim atatin pesanmo danib bolsa in ame le ahol tuwam ham. Ahol waqad in ago amun anan anad ayahmo diq meqniysa in sibim lehim atatin wazim ay netim tiqilawun ham. ²¹Ilawunan ago amun na bilam, Kabay ham ya daq meqinta ningo hib emim ya God ago hib em tonmo haqad in bilam ham. Ya ningo amun dimunta a haiq haqad in bilam ham. Muran ni ya inan 'yaqgo amun, haqad ta hi bilaq haqad in bilam ham.²²Haqan haiqgam ham. Amam era ago kabibiy mataw gibilanim bilam ham,Ne yaqgo tubusan dimun diqta naqmo waq a boleq ya itatin ka ayon wel ugiy haqad in bilam ham. Ad ring araq aben akurganib em ugad teq gisendugan asenab em ugiymo haqad in bilam ham. ²³Em ugeq teq ne le bulmakau amidon anon ayahta naqmo waq a boleq wol emeq oyiy haqad in bilam ham. Oyid i inaq neqad ginad dimniysa osuq haqad in bilam ham. ²⁴Na ezaqgo ham yaqgo amun ka tumomta teq muran in kayeq ta iy haqad in bilam ham. In Nabag tilahta teq muran i ahol a ta waqauq haqad in bilam ham. Haqad in atatin na ayon humab ayahta tiqeiy ham.²⁵In humab emim ossa mat na atatin ayahta na kabiyab luwim tubol ham. Bolim bit agerab tugwahtiqadmo in mataw itiy wolad dorsa gihulan tuhurit ham.²⁶Huritad in kabibiy mat araq bulonan bolan tisusumun ug ham. ko ezaq tonay? haqad in bilam ham. ²⁷Haqan kabibiy mat na bulon, Ni nimikqan muleqim tubol haqad in bulon ham. Bulon ni nimam bulmakau amidon anon ayahta na wol emim oy haqad in bilam ham. Na ezaqgo ham in ago amun Nabag lahta na in a ta wam haqad in bilam ham. Waqan in ago amun na afaqan araq a hi waqim in dimunmo osaq haqad in bilam ham.²⁸Kabibiy mat nazaq Haqan atatin aqenta na agem timeqniy ham. Agem meqniysa in bit aduganib lo gwahtiqnan atuw tihiqiy ham. Atuw hiqiysa in bit asan ban tursa amam asanib gwahtiqim anad waqad gamuk dimunta tubulonyaq ham. ²⁹Bulonsa in amam ago gamuk amenin emim bilam, Uliq kabemmo ya iholtuw bulad ningo kabiy emad teq ya amenin araq ahol a hi way haqad in bilam ham. Ya kam araq diq niqez a hi othasta haqad in bilam ham. Ta teq ni memeq amidon araq diq yagan yaqmo igo kadoyniz nenaq oyim humab wolim i ginad dimniysa a hi os haqad in bilam ham. ³⁰Ari ningo amun na in ningo nagah bunmo on danatabta gigo hib huneg bugim tihiqiyan in muleqim ta bolan ni ninad ugad bulmakau amidon anon ayahta na tuwol em ug haqad in bilam ham.³¹Haqan amam bulon, Ya itatin ham tutimmo i giger araqibmo osauqta haqad in bilam ham. Ad yaqgo nagah bunmo in ningota haqad in bilam ham. ³²Teq muran i humab woleq ginad dimniysa tuqosamta haqad in bilam ham. Na ezaqgo ham ni nima ka tumomta teq in kayeq ta iy haqad in bilam ham. I bilaw in Nabag tilah hawta teq in muleqim ta bolan i ahol a ta waqauq haqad in bilam ham.

Chapter 16

¹Ari Yesus in ago disaipel gibilan, Mat araq ago es nagah kabemmota in os ham. ossa in ago kabibiy mat gibunibta araq ago kabibiy mataw giwamuzayta na in osmo ham.Ossa mataw asor bolim mat ayahta na tubuloniy ham. Ningo kabibiy mat gibunibta na in ningo nagah abu ulumaq haqiy ham. ²Haqan mat ayahta na in ago kabibiy mat abunibta na lilewunan agerab bolan in bulon, Ya nibin huritta na alulin in ezaq diq? haqad in bulon ham. Ni leheq yaqgo nagah bunmo nibenab usaqta na mar ton bug haqad in bilam ham. Mat ni yaqgo kabiy a ta hi wamuzdaq haqad in bilam ham. Ya ningo kabiy na nibenab tuwalemaiq haqad in bilam ham.³In nazaq haqan kabibiy mat gibunibta na anadibmo bilam, Yaqgo ayahta kabiyab ya tiqimuzaq haqad in bilam ham. Ya teq ezaq tondaiq? haqad in bilam ham. Ya kabiy afaqanta emgo igo zaway haiqgam haqad in bilam ham. Ad ya didaqnan sunan imebay woqaq haqad in bilam ham. ⁴In anad nazaq emwirad osim teq in bilam, Ari ya inad tiqem haqad in bilam ham. Ya iholyon dante wastitayid teq yaqgo ayahta imuzid mataw asor gigem dimunta yagad in gigo bitab iqad tileh daqay haqad in bilam ham.⁵-⁶Nazaq haqad in mataw in ago ayahta ago hib nagah waqan amenin in gigo hib usaqta na amulik-mulikmo gililewunnan tubol yaqay ham. Bolsa mat araq ameb bolan in tisusumun ug, Ni yaqgo ayahta ago nagah wamta na amenin ganim diq ningo hib usaq? haqad in bilam ham. Haqan mat na bilam, Masil arabnaq aseseq diqta na 100 nazaq usaqta haqad in bilam ham. Haqan kabibiy mat gibunibta na bulon, Ni nagah wamta ago sansandek waqeq hidmo 100 na suholeq abanab ni 50 nazaqmo mar ton haqad in bilam ham. ⁷An abeb mat ta araq bolan in susumun ug, Ni nagah wamta na amenin ganim ningo hib usaq? haqad in bilam ham. Haqan mat na bilam, Wit aziynaq 100 nazaq usaqta haqad in bilam ham. An kabibiy mat gibunibta na bulon, Ni nagah wamta ago sansandek waqeq 100 na suholeq 80 nazaqmo ni mar ton haqad in bilam ham.⁸Ari abeb mat ayahta na in daq na ago tuhuritim in ago kabibiy mat amileq meqinta na abin tiqiluw ham. Na ezaqgo kabibiy mat na anad emim aholyon dante dimunta wastitayta na ago ham. Haqad Yesus bilam, Mataw og ka ago daq muzinayta na in on mataw God ago saw anuwanib osayta na giquriyamad in giyogniz nenaq gihol adanteqin anononmo wastitayayta ham. ⁹Nazaq iyan ya ne gibilenaiq ham. Ne og ka ago mani-ta amalib on mataw asor giqemsa in ne giyognizmo diq iyiy ham. Iyid teq abeb mani wazgo akaman hiqiyyid ne giyogniz na in gigem dimunta negsa ne nenaq dimunmo kuluwa-kuluwmo tuqos daqay ham.¹⁰Mat nagah amikmikta anononmo wamuzaqta na in nagah aseseqta anononmo tuwamuzdaqmo ham. Ari mat nagah amikta akabiyan anononmo a hi emaqta na in nagah ayahta akabiyan anononmo a hi emdaqmo ham. ¹¹Ne og ka ago mani anonon a hi wamuzid ta nog in nagah helta negid ne wamuz daqay? ham. ¹²Ad ne mat araq ago nagah anonon a hi wamuzid ta nog in nagah araq negid ne gigo diq iydaq? ham.¹³Kabibiy mat araq in mataw aseseqta giger giqez a hi muzdaqta ham. In nazaq tonad luweq in araq agem meqinta ugad araq in agem dimunta ugdaq ham. Teq in araq anadin diq emad araq in gileh ugdaq ham. Nazaq iyan ne mani anadin diq emad ne God aqez a hi muzin daqaymo ham.¹⁴Ari mataw ginan Farisi haqayta na in mani anan ginad diq bilaq yaqay. Nazaq iyan in gamuk bunmo Yesus bilamta na huritim in Yesus tibilawun yaqay. ¹⁵Bilawunsa Yesus gibilan, Ne mataw kat negad gimeb daq titnonta emsa in ne ginan mataw dimunta haqayta ham. Teq God ne gimugan tuhurit kamta ham. Og ka ago nagah on mataw anan diq moqayta na in God ameb bilaqne nagah lilihad ahuran meqin diq iyad usaqta nazaq nog ham.¹⁶Haqad Yesus ta bilam, God ago maror Moses mar tonta na teq God ago nantut gamuk bilaqiyta na in kwaziqmo usim bo Jon mataw huz negyaqta na ago kamubmo iy ham. Teq Jon ago kamub iyim bo muran kawa ya God ago maror agamukan dimunta bilaqsa on mataw tuhuritay ham. Huritad in God ago gamuk kwaziqta na anadin a hi emad in bunmo God ago maror aduganib ginadibmo gwahtiqgo giwaz diq timeqniyay ham. ¹⁷Teq ya kazaq ne gibilenaiq ham. Kait og inaq anadibmo tihiqiydaq e? ham. Haiqgam ham. Ad nazaqmo God ago maror Moses mar tonta na ago asit diq araq samanta iyeq a hikidik usdaqmo ham.¹⁸Haqad Yesus bilam, Mat ago aw muzim aw ta araq muturta waqaqta na in bilaqne mat ta araq ago aw inaq luw nog iyaqta ham. Ad mat in aw araq kwaziqmo aduw muzan osta na waqeq na nazaq in bilaqne mat araq ago aw inaq luw nog iyaqtamo ham.¹⁹Haqad Yesus bilam, kwaziqmo mat araq ago nagah kabemmota in osyaq ham. Osad kam bunmo in tubusan dimdimunta kakaqta aholib emad in didaq dimdimunta neqyaqta ham. ²⁰Sa in ago bit aqezab mat araq anaghan haiqta in osyaqmo ham. Mat na anan Lazarus ham. In ahol bunmo na asulanmo usyaqta ham. ²¹Ad in agemnan moqad in mat anaghan inaqta na didaq neqsa didaq aneglan ban ahaqenib woqsa ahol waqad anad emyaq Ya didaq aneglan na asor neqnagta haqyaq ham. In nazaq anad emad ossa teq gaun boleq asulan mideq yaqayta ham.²²Ari mat anaghan haiqta na nazaq emad osimmo tumom ham. Moqan God ago angelo waqim a le Abraham agerab eman tuqos ham. Ossa mat ago nagah kabemmota na inaqmo moqan tiyay toniy ham. ²³Yay tonan in le mataw tumoqiyta gigo ban meqintab ahol titiysa osad in ame gwalehim Lazarus Abraham inaq pesanmo ossa tigibiy ham.²⁴Gibiyad in lileyim bilam, Ya imam Abraham ham ni ya inan ninad meqniyan haqad in bilam ham. Ninad meqniysa ni Lazarus emid aben akurgan yuw ulum tureq in yuw asitmo ya imileqib emid muditinan haqad in bilam ham. Ya faq kab santitiy ayahmo waqaiq haqad in bilam ham.²⁵Haqan Abraham bilam, Amun ham ni ogib kayeqmo osad ni nagah dimdimunta niholyon giwaq bugyaqta haqad in bilam ham. Giwaqsa Lazarus nagah meqmeqinta waqyaqta haqad in bilam ham. Ari muran saw kab Lazarus anad dimniysa ossa ta ni nab osad ni nihol titiysa osaqta haqad in bilam ham. ²⁶Teq nagah araqmo ham. Saw ni osaqta na teq saw kawa i osauqta ka gilikmanib akalhonan araq sisaqta abe mulhasta usaq haqad in bilam ham. Nazaq iyan mataw kab osayta ka in nab lehgo dan haiqgam haqad in bilam ham. Ad mataw nabta na in kab bolgo dan haiqmo haqad in bilam ham.²⁷Haqan mat na bilam, Ari ya imam ham nazaq iyan ni Lazarus emid muleqeq in ya imam ago uliqab ta lehan haqad in bilam ham. ²⁸Leheq in ya imaqbaban abaynagimo osayta na gidek wazad gamuk awaz meqinta gibilanan haqad in bilam ham. Luweq in ginad a hi buliyeq in inaqmo saw santitiy ayahmo usaqta kab tubol daqaymo haqad in bilam ham.²⁹Haqan Abraham bilam, Ni nimaqbaban na in God ago maror Moses bilamta na teq God ago nantut gamuk mar toniyta na in wazayta haqad in bilam ham. In gamuk naqmo huriteq teq in ginad buliyiy haqad in bilam ham. ³⁰Haqan mat na bilam, Ya imam Abraham ham na haiqgam iydaq ham. Ya imaqbaban gamuk na huritad anan helmo a hi haqayta haqad in bilam ham. Ari mat momta araq hodhodab eraqeq le gibilenid teq in ginad buliyeq gigo daq meqinta gileh tuqug daqay haqad in bilam ham. ³¹Haqan Abraham bulon, Ni nimaqbaban Moses ago gamuk teq God ago nantut gigo gamuk na huritad anan helmo a hi haqeq in mat araq hodhodab eraqdaqta na ago gamuk anan helmo a hi haq daqaymo haqad in bilam ham.

Chapter 17

¹Ari Yesus ago disaipel gibilan, Daq hihiq on mataw ginad hureqsa in ginad helta hulosayta na teq gwahtiqdaqta ham. Teq on mataw daq hihiq nazaq em daqayta na timeqniy has daqay ham. ²Ya ne gibilenaiq ham. Mat naqanta in yaqgo onmin amikmikta no gigo araq * emid in anad ya inan helmo haqaqta na hulosnan tonid mat na in yaqgo faq meqin diq tuwaqdaq ham. Na in kwaziqmo gig araq ayahta anatgumnib am wazeq kamismeb huneg nagiyta ham. Hunegid mat na moqeq daq meqinta na a hi emeq in yaqgo faq meqin diqta na a hi waq nagta ham.³Haqad Yesus bilam, Ni nimaqbaban araq daq meqinta emid ni waq ham Wadsa in anad buliyeq ago daq meqinta na gileh ugid ni ago daq meqinta na walemad anadin ta hi em ham.⁴Ari ni nimaqbaban na kam amulikmo aduganib ame 7 nazaq nimeqin tonad teq in ame 7 nazaq ningo hib boleq ninaq an aben wazgo nibilensa ni hi hulos ham. Ni ago daq meqinta na bunmo walemad anadin ta hi em ham.⁵Ari disaipel in Iyahta bulonim bilaqiy, Ni i ginad God anan helmo haqauqta na emid ayahmo iyan haqiy. ⁶Haqan Iyahta gibilan, Ne ginad helmo haqayta na in amik diq ay mastet anagin nog ussa teq ne ay araq buloneq bilaq daqay, Ni nibeqar teq nininin bunmo titeqeq ad leheq kamismeb woq haqid in nazaqmo ne giqez na tumuzindaq ham.⁷-⁸Haqad Yesus bilam, ne gilikmanib mat araq ago kabibiy mat in kabiyab og wolad Luweq o sipsip giwamuzad luweq in muleqeq bitab ta bolid ago ayahta na buloneq bilaqdaq Ni sibeqmo bo osad didaq neq nazaq in a hi bulondaq ham. Hikidik ham. Mat ayahta na in ago kabibiy mat na kazaq bulondaq ham. Ni yaqmen didaq oy haqdaq ham. Ad nihol wastitayeq ya ibaq tonsa ya didaq neqeq yuw uluwid teq ningo abeb neq haqdaq ham.⁹Ne ginad ezaq emay? ham. Kabibiy mat na in anamren aqez muz bugid anamren in abin tiqiluwaq haqad ne ginad emay ye? ham. Haiqmo diq ham. ¹⁰Ad ne nazaqmo God ne gibenab kabiy amta na ne em bugeq teq ne ginad kazaq emiy ham. I kabibiy mataw gibin haiqta haqiy ham. I gigo kabiy i emamta naqmo kawa i tiqem haqiy ham.¹¹Ari Yesus uliq Jerusalem-ub wolehad luwim in saw giger Samariya teq Galiliy gilikmanib tugwahtim. ¹²-¹³Gwahtiqim in danib lehad luwim le uliq araqab tugwahtiqanmo mataw 10 nazaq gigo moq lepra inaqta bolad luwim in Yesus danib bolsa ahol tuwaqiy. Ahol waqad in pesanmo turad lileyim bilaqiy, Yesus haqiy ni mat ayah diqta haqiy ni i ginan ninad meqniyan haqiy.¹⁴Haqan Yesus gibiyad gibilan. Ne gihol ad leheq mataw tamaz emayta na giqisihuniy ham. Haqan in Yesus aqez muzim danib teqmo lehadmo in bunmo gihol tidimniyiy.¹⁵Gihol dimniyan in gilikmanib mat amulikmo ahol loyinim in muleqim Yesus agerab ta bol. Bolad in dedibmo God abin tiqiluwyaq. ¹⁶In bolim Yesus asen agerab ahol hulosan ogib woqim usad teq in Yesus esey tuqugyaq. Ari mat muleqim bolta na in saw Samariya-ibta mat araq.¹⁷Sa Yesus mat amulik naqmo ahol waqad bilam, Ya bilay mataw 10 nazaqmo gihol tidimniyiy hayta ham. Mataw ta asor na edowa? ham.¹⁸Nagaqgo yaqmo isenlul araq diq muleqim bolim God esey a hi ugaq? ham. Sa mat saw araqabta kaqmo bolim God esey ugaq ham. ¹⁹Haqad in mat na bulon, Ni eraqeq leh ham. Ni ya inan helmo hamta naqmo niwastitayan ni tidimniy ham.²⁰Ari kam araqab Farisi asor Yesus susumun ugim bilaqiy, Kam gineh teq God ago maror boldaq? haqiy. Haqan Yesus amenin emim bilam, Muran God ago maror ayawalan inaq bolsa on mataw gimeb ahol a hi waqayta ham. ²¹Teq in bolsa mataw ahol waqad bilaq daqay, ''God ago maror kab usaq'' o '' God ago maror kob usaq ''haq daqay nazaq haiqmo ham. Na ezaqgo ham God ago maror ne gilikmanib tubolim usaq ham.²²Haqad in ago disaipel gibilan, Abeb ne sirisirimo gihol buloneq bilaq daqay, Mat atatin hidmo ta bolid i inaq ta osauq haq daqay ham. Teq haiq ham. Ne kam na hidmo ahol a hi waq daqay ham. ²³Mataw ne gibileneq bilaq daqay, Kazaq bo saw waqiy haq daqay ham. Kozaq le saw waqiy haq daqay ham. Haqsa ne gimuzeq nenaq hi lehiy ham. ²⁴Na ezaqgo Mat Atatin in mataw gime titoneq a hi boldaq ham. In ta boldaqta na in bilaqne mewlig kaitab hikliyanim anuwan saw bunmo waqaqta nazaq nog in boldaqta ham.²⁵Ari nagah na hidmo a hi gwahtiqdaqta ham. Haiq ham. Nagah na a hi gwahtiqsa Mat Atatin santitiy waqsa mataw muran kam kab osayta ka gileh tuqug daqay ham. Gileh ugid kam abebag teq nagah na tugwahtiqdaq ham. ²⁶Nowa akamnib mataw daq em yaqayta nazaqmo Mat Atatin ta boldaqta na akamnib daq nazaq usdaqmo ham. ²⁷Nowa akamnib mataw didaq neqad yuw uluwad an waqad ossa le Nowa muy aduganib tugwahtim ham. Gwahtiqan uq ayahta na hitiqim on mataw na bunmo gimeqin ton ham.²⁸Ari Lot ago kamub mataw nazaqmo em yaqayta ham. In didaq neqad yuw uluwad nagah gizayad kabiyab didaq leyad uliqab bit giqemad os yaqayta ham. ²⁹Ossa Lot uliq Sodom hulosim lehsa kam nabmo faq gig afanfanta inaq kaitab urom nog woqim on mataw na ginoyan tumoq bugiy ham.³⁰Ari Mat Atatin ulalab ta boldaqta nab daq nazaqmo diq tugwahtiqdaqta ham. ³¹Kam nab mat bit ahuqunib ban osnanta nab oseq in ogib hitiqeq tukeq lehad in ago es bit aduganib usaqta na le hi waqan ham. Ad nazaqmo mat kabiyab luwdaqta na in muleqeq ago bitab ta hi lehanmo ham. Luweq ne uliqabmo ossa afaqan ayahta na gwahtiqeq mataw gadgadmo osayta na gimeqin tonad in ne inaqmo gimeqin tondaqmo ham.³²Ne Lot awe awagamun anadin emiy ham. ³³On mataw og ka ago es nagah waz naqmo hiqiyayta na in nazaqmo tiqemiy daqay ham. Ari on mataw og ka ago nagah na in dimunmo tuqos daqay ham.³⁴ya ne helmo gibilenaiq ham. Taromab mataw giger ban amulikmo garabmo us daqay ham. Ussa in araq waqad araq in hulosid nab usdaq ham. ³⁵Ad on giger wit anagin wolwored mel emad os daqay ham. Ossa in araq waqad araq in hulosid nab osdaq ham. [³⁶Ad mataw giger leheq kabiyab luw daqay ham. Luwsa in araq waqad araq in hulosid nab luwdaq ham.]³⁷Heqan disaipel Yesus tisusumun ugiy, Iyahta haqiy daq na uliq edob diq gwahtiqdaq? haqiy. Haqan Yesus gibilan, Kam nab daq na gwahtiqsa ne a hi nagun daqay ham. Ne gamuk araq mataw bilaqad luwayta ka anadin emiy ham. In bilaqay, karuw tumomta asan lilihim usaqta nabmo tirgaw bolim humab wolay haqayta ham.

Chapter 18

¹Ari Yesus in ago disaipel gibilenad in kam bunmo God inaq gamuk emad gituw a hi hiqiy daqay haqad in gamuk awowun araq kazaq gibilan, ²Uliq araqab megistret araq os ham. Ossa in God anan a hi rabad teq in on mataw ginadin diq a hi emyaqtamo ham.³Sa uliq nab aw araq waburta in osad teq tuteqmo in megistret na ago hib boleq bulonyaq Yaqgo bab samanta imeqin tonaq haqyaq ham. Ni hazizirib teq yaqgo afaqan sorad yaqmen daq titnonta em yag haqyaq ham. ⁴Haqsa megistret hulosyaq ham. Hulossa aw na sirisirimo bulonsa iyan abeb megistret na inmo ahol bulonim bilam, Ya God anan a hi rabaiqta haqad in bilam ham. Ad ya on mataw ginadin diq a hi emaiqtamo haqad in bilam ham. ⁵Ta teq aw waburta ka kam bunmo ya ituw bulsa ya inamur asit a hi emaiq haqad in bilam ham. nazaq iyan ya hazizirib ulumsiheq daq titnonta tiqem haqad in bilam ham.⁶Haqad Iyahta bilam, Ne megistret meqinta na ago gamuk hurit kemiy ham. ⁷God ago on mataw in gilumim aholyon giwamta na in zeqab teq taromab inaqmo God bulonsa in giqez huritad gimen daq titnonta a hi em negdaq e? ham. Haiqgam ham. Teq God in ago on mataw tigilumsihnan haqad agudan emdaq e? ham. Na haiqmo ham. ⁸Ya ne gibilenaiq ham. God hidmo ago on mataw gimen daq titnonta tiqem negdaqta ham. Ari teq abeb Mat Atatin og kab ta boldaqta kam nab in on mataw asor God anan helmo haqad ossa gibiydaq o haiq on mataw naqanta nabag tihiqiy bug daqay? ham.⁹-¹⁰Ari kam nab mataw asor ginad em yaqay, Igmo gimomo God ameb titnonim luw osauqta haq yaqay. Haqad in bilaq yaqay, Mataw ta asor ko in i nog a haiq haq yaqay.In nazaq ginad emsa Yesus gamuk awowun ka gibilenim bilam, Mataw giger God inaq gamuk emnan haqad Tempel-ib tugwalehiy ham. Mat araq na in Farisi ham. Teq araq na in mat abin meqinta takis waqaqta amatin ham.¹¹Farisi na aholbin turad in God bulonim bilam, o God ham ya mataw asor ko nog a haiq haqad in bilam ham. Ya a hi rin tonaiqta teq ya daq meqinta a hi emaiqta haqad in bilam ham. Ad ya aw tuwaqim teq ya aw araq inaq a hi luwaiqta haqad in bilam ham. Ya mat takis waqaqta ko nog a haiqmo haqad in bilam ham. Nazaq iyan ya esey diq tinigaiq haqad in bilam ham ¹²Wik amulik-mulikmo ya ime gigermo ninadin emad didaq udinaiqta haqad in bilam ham. Ad ya nagah bunmo waqaiqta na huseran le humab 10 nazaq iyan ya humab amulikmo ni nigdaiqta haqad in bilam ham.¹³Ari mat takis waqaqta na le pesanmo turad in ame Heven-ib a hi gwalehyaq ham. In agaqin kiq tonim turad in anad meqniysa in aban wolim bilam, O God ham ya mat daq meqinta emaiqta haqad in bilam ham. Ni ua inan ninad meqniysa ilumsih haqad in bilam ham. ¹⁴Haqad Yesus bilam, Ya helmo ne gibilenaiq ham. Mataw giger na Tempel-ib osim gwahtiqim in gigo bitab tilehad in gilikmanib mat takis waqaqta naqmo in God ameb mat titnonta iy ham. Ari Farisi na teq haiq ham. Na ezaqgo on mataw in gimo gihol abin iluwayta na bunmo God in gibin wazid tuwoqdaq ham. Sa in mataw gihol abin wazan woqaqta na God in gibin wazid tiqeraqdaq ham.¹⁵Ari on mataw gigo onmin amikmikta teq susibta inaqmo giqad Yesus ago hib tubol yaqay, Yesus giwazad gidimun tondaq haqad. Teq haiq. In onmin giqad bolsa disaipel gibiyad ginada tigimuz yaqay. ¹⁶Sa Yesus onmin na gibilenan agerab bolsa teq in ago disaipel gibilan, Ne onmin gihulosid yaqgo hib boliy ham. Ne hi giwasihiy ham. On mataw naqantamo God ago maror aduganib gwahtiqayta ham. ¹⁷Ya helmo ne gibilenaiq ham. Mat aw nog in onmin gibin haiqta ka nogmo iyad God ago maror ahaqenib a hi oseq in God ago maror na aduganib le a hi gwahtiq daqay ham.¹⁸Ari mat marorta araq bo Yesus susumun ugim bilam, Tisa dimunta ham ya ezaq tonid teq God in ago os dimunta kuluwa-kuluwmo osayta na tiyagdaq? ham. ¹⁹Haqan Yesus bulon, Ni ninad ezaq emad ya inad dimun haqaq? ham. God amomo in dimunta ham. ²⁰Haqad in mat na bilam, Gunun bunmo Moses bilamta na ni tuhurit ham. Ni an alulib hureqeq inaq hi us ham. Ni mat araq wol emid hi moqan ham. Ni hi rinton ham. Ni hazizirib mat araq hi kat ug ham. Ni ninenmaman giqez hurit ham. ²¹Yesus nazaq haqan mat marorta na bilam, Ya amunibmo osad gunun nagan bunmo muzim bolim muran ya mat ayah tiqiy ham.²²Haqan Yesus gamuk na huritim in mat na bulon, Ni daq amulikmo emnanta a hi emaq ham. Ningo nagah bunmo gizayeq amenin waqeq teq ni mataw ginaghan haiqta na gigo hib ibereq neg ham. Ni nazaq toneq teq Heven-ib ningo nagah kabemmo inaq iydaq ham. Ni daq na emeq teq ni ya imuzeq bol ham. ²³Haqan mat marorta na ago nagah kabemmo giqusta iyan in Yesus ago gamuk na huritim ahol afaqan tiqiy.²⁴Anmo Yesus mat na ahol waqad bilam, Mataw gigo nagah kabemmo inaqta na in God ago maror aduganib gwahtiqgo afaqan diq ham. ²⁵Haqad in bilam, Karuw ayahta anan kamel haqayta na in nidel akwiyaknib le tugwahtiqdaq e? ham. Hikidik ham. An nazaqmo mat ago es kabemmo ginadin emaqta na in God ago maror aduganib le a hi gwahtiqdaqmo ham.²⁶Yesus nazaq haqan on mtaw nab turiyta na huritim bilaqiy, Nazaq iyid teq mat araq le God ago os dimunta nab a hi gwahtiqdaqya haqiy. ²⁷Haqan Yesus gibilan, Mataw gigo zawayibmo le a hi gwahtiq daqayta ham. Teq nagah mataw emgo biyab a hi iyayta na God inmo emid tugwahtiqdaq ham.²⁸Haqan Pita bulon, Ni i gibiy ham. I gigo og nagah bunmo gihulosim i ninmo nimuzim ninaq tilehauq ham. ²⁹-³⁰Haqan Yesus in ago disaipel bunmo gibilan, Ya helmo ne gibilenaiq ham. Mat God ago maror aduganib gwahtiqnan haqad in ago aw teq amaqbaban teq anenmaman teq ago onmin gihulosta, mat naqanta og kab osad amenin ayah diqmo tuwaqdaq ham. Ad abeb kam muturta nab teq in God ago os dimuntab gwahtiqeq kayeqmo kuluwa-kuluwmo tuqosdaqmo ham.³¹Ari Yesus in ago disaipel 12 na giwaqim giqad giholbinmo lehim teq in gibilan, Ne huritiy ham. Muran i Jerusalem-ub tugwalehauq ham. Gwalehid teq kwaziqmo God ago nantut Mat Atatin anan bilaqad gamuk mar toniyta na na adan bunmo in aholib tugwahtiqdaq ham. ³²Mataw in Mat Atatin wazeq mataw en ta araq Juda a haiqta na gibenab tiqem daqay ham. Emid teq in Mat Atatin bilawunad kamolmol ugad tukusluw ug daqay ham. ³³Kusluw ugad in wazeq woltitayad teq in wol emid tumoqdaq ham. Moqeq kam ezeqmanmo useq teq in kayeq iyeq ta eraqdaq ham.³⁴Yesus nazaq bilaqan in ago gamuk na disaipel ginadib ulal a hi iyyaq. Gamuk na alulin ulilemim usta iyan disaipel ginad a hi em has yaqay.³⁵Ari Yesus danib lehad in uliq ayahta anan Jeriko haqayta na sinsin tuqugim lehsa mat araq ame haiqta dan adekib nagah anan sunad osyaq. ³⁶Ossa on mataw dauh biyahta bo lehsa in gihulan huritad tisusumun nag, Ne gingan lehay? ham. ³⁷Haqan in buloniy, Yesus uliq Nasaret-ibta na bo tilehaq haqiy.³⁸Haqan in dedibmo bilam, Yesus ham Devit atatin ham. Ni ya inan ninad meqniyan ham. ³⁹Haqan mataw danmeb leh yaqayta na in mat ame haiqta na wadad buloniy, Ni niqez hiqiy haqiy. Haqsa haiq mat ame haiqta na dedibmo lileyeq a ta bilaqyaq, Devit atatin haqyaq. Ni ya inan ninad meqniyan haqyaq.⁴⁰-⁴¹Haqsa Yesus ahol wasihim nab titur. Turad in gibilan, Mat na waqeq ya igerab a boliy ham. Haqan in mat na Yesus agerab a bolan Yesus tisusumun ug, Ya ni ezaq nitondaiq? ham. Haqan in bilam, Iyahta ham ya saw ahol waqnan inad bilaqaq ham.⁴²Haqan Yesus bulon, Ni nime hastitayan ham. Ni ya inan helmo hamta naqmo niqeman ni nime tidimniy ham. ⁴³Haqan muran diq nawaqmo mat na ame hastitayan in saw ahol tuwaqyaq. Saw ahol waqad in Yesus muzim inaq lehad in God abin tiqiluwyaq. Sa on mataw bunmo daq na ahol waqim in God abin tiqiluw yaqaymo.

Chapter 19

¹Ari Yesus le uliq Jeriko-ib tugwahtim. ²Uliq nab mat araq anan Sakiyus haqayta in os. Mat na in mataw takis waqayta gigo amebta teq in ago mani kabemmo diq usta.³Ari Yesus uliq nab gwahtiqim lehsa Sakiyus in ahol waq kemnan haqad turan haiq. On mataw kabemmo nab tursa in siqim diq iyim in Yesus ahol a hi waqyaq. ⁴Nazaq iyan in sibim ameb lehim ay fik araq regim teq ame woqsa tuqos. In anad am, Yesus dan kaqmo muzeq boldaqta ham.⁵Haqad in ay alonib ossa Yesus bolad luwimmo in ame gwalim ahol waqadmo tibulon, Sakiyas ham ni hidmo gehitiq ham. Muran ya le ningo bitab ninaq tuqosdaiq ham. ⁶Haqan Sakiyus hidmo gehitiqim in Yesus waqim inaq anad dimniysa ago bitab tilah. ⁷Lehsa mataw gibiyad in bunmo gigem meqniyad in bilaqiy, Mat ko abin dimun a haiqta haqiy. Nagaqgo Yesus inaq osnan haqagpd ago bitab tilehaq? haqiy.⁸Ari Sakiyus Yesus inaq bitab lehim osad teq in eraqim turad Iyahta tubulon, Iyahta ni hurit ham. Muran yaqgo nagah bunmo ya liqabmo uroteq asor na ya mataw ginaghan haiqta tinegdaiq ham. Ad ya mataw kat negim gigo nagah samanmo wayta na bunmo amenin nazaqmo ime aweweqmo tinegdaiq ham. ⁹Haqan Yesus bulon, Ni Abraham asen muzim ni inaqmo God anan helmo haqan iyan muran God tiniwam ham. ¹⁰Haqad in bilam, Mat Atatin in mataw God gileh ugim ginadibmo haresmo nabag luwayta naqmo ginaguneq ta giwaqnan haqad bolta ham.¹¹Ari Yesus le uliq Jerusalem sinein diq tuqugsa iyan mataw biyahta na ginad tiqem yaqay, Muran diq kam kabmo God ago maror ulal tiqiy bugda1 haq yaqay. Nazaq iyan mataw na Yesus ago gamuk huritad ossamo in gamul awowun ta araq kazaq gibilan, ¹²Mat ayahta araq saw araq pesantab king ayah diqta ago hib lehnan anad tiqam ham. In leheq maror na abenab zaway waqeq teq in muleqeq ta boleq king na aqumnib in ago walmataw tigiwamuzdaq haqadmo in tilah ham.¹³Lehad in ago kabibiy mataw 10 nazaq gibilenan bolan in mat amulik-mulikmo 20 kina nazaq tinag ham. Negim in gibilan, Ya le luwsa igilehnib ne mani ka amalib kabiy emsa ke ya muleqeq ta boldaiqhaqad in bilam ham. Haqadmo in tilah ham. ¹⁴Lehsa mat ayahta na ago on mataw uliqabta na in mat na anan ginad a hi bilaqan in mataw asor giqeman uliq pesanta nab sibim ameb lehim in king na tubuloniy, Mat na i giwamuzgo i hulosauq haqiy ham. ¹⁵Ari mat ayahta na abeb lehim king abenab zaway tuwaqim teq in muleqim ta bol uam. Bolimin ago kabibiy mataw na gimen nan 3man tilah, in mani nagta na akabiyan emim amenin ganim amalibmo a ta waqiyta na in huritnan haqad ham.¹⁶Haqan kabibiy mat araq ameb bolim bilam, Iyahta ham ni mani yagta na amalib ya kabiy emim 200 kina nazaq a ta way haqad in bilam ham. ¹⁷Haqan in ago ayahta bulon, Esey ham. Ni kabibiy mat dimun diqta haqad in bilam ham. Ni ya inad muzim kabiy anononmo emim ni nagah amikta na alowan diq tonta haqad in bilam ham. Nazaq iyan ya uliq 10 nazaq nigid ni in gigo maror iyeq tigiwamuzdaq haqad in bilam ham.¹⁸An kabibiy mat ta araq bolim bilam, Iyahta ham ni mani yagta na amalib ya kabiy emim 100 kina nazaq a ta way haqad in bilam ham. ¹⁹Haqan ago ayahta bulon, Ari ya uliq abaynagin nazaq nigid ni in gigo maror iyeq tigibiy muzdaq haqad in bilam ham.²⁰-²¹An kabibiy mat ta araq bolim bilam, Iyahta ham ni mani yagta na kawa haqad in bilam ham. Ya ningo tuhuritta haqad in bilam ham. Ni mat afanfanta kamolmol a hi emaqta haqad in bilam ham. Nagah ni akabiyan a hi amta naqmo ni niholyon waqaqta haqad in bilam ham. Ad didaq ni a hi layta naqmo ni nihoyon tayim anon waqaqta haqad in bilam ham. Nazaq iyan ya nirabunim ningo mani tubusanin il tonim eman us haqad in bilam ham.²²Haqan in ago ayahta bulon, Ni kabibiy mat meqin diq haqad in bilam ham. Ni ya inan bilam, Ni mat afanfanta yaqad ni bilam ham. Ad ni ya inan bilam, Nagah ni akabiyan a hi amta na ni niholyon waqaqta haqad in bilam ham. Ni bilam, Didaq ni a hi layta na ni niholyon tayaqta yaqad nazaq ya inan bilam ham. Ni gamuk nawa bilamta naqmo qmalib ya ningo daq tuqulum kemdaiq haqad in bilam ham. ²³Doq tonnan ni yaqgo nazaq huritim teq ni yaqgo gimeq na mani abitnib eman a hi us? haqad in bilam ham. Usid teq ya muleqeq boleq yaqgo gimeq na amenin mani ayahmo inaqmo waq nagta haqad in bilam ham.²⁴Haqad mat ayahta na in mataw nab turiyta na gibilan, Ne mat atuw haiqta na abenab 20 kina in wazaqta na waqeq mat ago 200 inaqta na ugiy haqad 8n bilam ham. ²⁵Haqan mataw na bilaqiy, Iyahta haqiy mat na ago 200 kina inaq tiqiy haqad in bilaqiy ham. I mani araq na a ta ug tonam e? haqad in bilaqiy ham.²⁶Haqan mat ayahta na bilam, Ya ne gibilenaiq haqad in bilam ham. Ya on mataw gigo nagah inaqta na bunmo nagah asor a ta negdaiq haqad in bilam ham. Teq yammataw ginaghan haiqta na gibenab nagah asitmo in wazayta na walem bugdaiq haqad in bilam ham. ²⁷Teq ya ibabun mebmebmo ya inan bilaqiy, Mat ka i giwamuzgo hulosauq haqiyta na ne giwaqeq giqad kab boleq ya imeb ginol emid moq bugiy haqad in bilam ham.²⁸Ari Yesus gamuk na bilaqim tihiqiyan in saw na hulosim ago disaipel nenaq uliq Jerusalem-ub tugwalehiy.²⁹-³⁰Gwalehad in uliq giger Betfage teq Betaniy gigerab garah Oliv asenab tugwahtiqiy. Gwahtiqim Yesus in disaipel giger giqeman danmeb lehsa in gibilan, Ne le uliq kob gwahtiqeqmo donki amidon araq am wazan tursa ne ahol tuwaq daqay ham. Donki na mat araq in amalib asit a hi luwta ham. Na ne haseq kab a boliy ham. ³¹Sa mat araq na ago susumun negeq bilaqdaq, 'Nagaqgo ne donki na aqamun hasay?' gaqid ne kazaq buloniy ham. Iyahta ago kabiy inaq iyan haqad ne buloniy ham.³²Haqan in giger lehim nagah Yesus anan bilamta nazaqmo in ahol tuwaqiy. ³³Ahol waqad in donki na aqamun hassa donki anamreniz tisusumun negiy, Ne giger nagaqgo do ki na aqamun hasay? haqiy. ³⁴Haqan in bilaqiy, Iyahta ago libiy inaq iyan haqiy. ³⁵Haqad in donki waqim ad Yesus ago hib muleqim tuboliy. Bolim in gigo tubusan asor donki amalib emim teq in Yesus bulonan donki amalib tuqos. ³⁶Ossa on mataw gigo tubusan danib gihurensa teq Yesus donki amalib osim tubusan na bayim bayim tilah.³⁷In le Jerusalem sinsin tuqugad dante garah Oliv ban gewoqaytw nqb in tugwahtiqiy. Gwahtiqanmo on mataw dauh biyahta Yesus muzim inaq leh yaqayta na in Yesus daq azawayin inaq emyaqta nagan ginadin emad in ginad dimniysa dedibmo God abin tiqiluw yaqay. ³⁸Iluwad in bilaq yaqay, I gigo king ka Iyahta abinib bolan i ginad bilaq gigayinaq haq yaqay. Muran God nob igsa i dimunmo afaqan haiqmo tuqosam haq yaqay. I God abin sorid ulilibmo diq gwalehan haq yaqayq.³⁹Haqsa Farisi asor on mataw biyahta na gilikmanib turim in Yesus buloniy, Tisa haqiy ningo disaipel gibilenid giqez hiqiyiy haqiy. ⁴⁰Haqan Yesus qmenin emim gibilan, Ya ne gibilenaiq ham. I nagah ka ulilemamta abanan haiq ham. Mataw ka giqez hiqiyid gig haresmo kagab usayta ka in giqez inaq iyeq lileyeq daqay ham.⁴¹Haqad Yesus bo Jerusalem-ub tugwahtiqnan tonad in uliq na ahol waqad tigaqyaq. ⁴²Gaqad in uliq na anan bilam, On mataw Jerusalem-ubta ham ne gime haiqta ham. God ne nenaq an anobun wastitaynan tonsa ne ahol a hi waqay ham. Nabne aholnwaqeq teq ne dimunmo os nagiy ham. Teq muran nagah na ulilemim ussa ne ahol a hi waqay ham.⁴³Helmo diq ham. Abeb teq kam ta araq gwahtiqdaq ham. Gwahtiqid ne gigo bab boleq gel ne gigo uliq lilut ugim turaqta nab in og tayeq humab emeq in og na bayeq bayeq gwaleheq ne gigo uliqab tugwahtiq daqay ham. Gwahtiqadmo in gigo asor gililut negad saw bunmo ne gitawanan tur daqay ham. ⁴⁴Turad in ne teq ne gigo onmin nenaqmo tiginol em bug daqay ham. Ad in ne gigo uliqab gig an amalib usayta na wolzizilayid tiq bug daqaymo ham. Na ezaqgo God ne gigo hib bolim nenaq osta na ne ginad a hi em hasiyta na ago ham.⁴⁵Ari Yesus lehim Tempel agelin aduganib tugwahtiqim in mataw nagah gizayad osiy na gimuzan in tukim asan ban tileh yaqay. ⁴⁶Lehsa in gibilan, God ago marib in gamuk araq kazaq bilam ham. Yaqgo bit in ya inaq gamuk emgo abitan iydaq haqad in bilam ham. Ta teq ne bit ka eman in mataw rin tonayta gigo bit nog tiqiy ham.⁴⁷Ari kam bunmo Yesus Tempel agelin aduganib mataw suleq tinegyaq. Sa mataw tamaz emayta gigo aseseqta na giyogniz mataw Moses ago gunun hurit kemiyta na nenaq teq Juda gigo mataw marorta nw in bunmo Yesus wol emid moqgo adanteqin tinagun yaqay. ⁴⁸Teq haiq. On mataw bunmo Yesus ago gamuk huritnan zaway diq iysa mataw aseseqta na dante araq ahol a hi waq yaqay.

Chapter 20

¹Kam araqab Yesus le Tempel agelin aduganib osad in on mataw God ago gamuk tigibilenyaq. Gibilensa mataw tamaz emayta na gigo aseseqta na teq mataw Moses ago gunun hurit kemiyta na teq mataw marorta asor in Yesus ago hib tuboliy. ²Bolim in Yesus susumun ugiy, Ni i gibilen haqiy. Ni nibin ezaqta iyim ni daq kagan emaq? haqiy.³Haqan Yesus amenin emim gibilan, Ta ya nazaqmo nagah araq ago ne tisusumun negnan ham. Ne ya ibileniy ham. ⁴Jon mataw huz negyaqta na ago kabiy Heven-ib bol o haiq in matawmo gigo hib kabiy na wamta? ham.⁵Haqan mataw aseseqta na in gimo an bulonim bilaqiy, I bilaqam, Kabiy na Heven-ib bolta haqid in bilaqdaq, Ta nagaqgo ne Jon ago gamuk huritim anan helmo a hi haqiy? haqdaq haqiy. ⁶Ari i bilaqam, Kabiy na matawmo gigo hib bolta haqid on mataw bunmo i gimalib gig tuhuneg daqay haqiy. Na ezaqgo in bunmo ginad awaz meqniyim Jon anan bilaqay, Hel diqtaqmo in God ago nantut araq haqayta haqiy.⁷Nazaq iyan in Yesus ago susumun na amenin emim bilaqiy, I a hi hurit haqiy. ⁸Haqan Yesus gibilan, Ya nazaqmo ham. Nog ibin yagan ya daq kagan emaiqta na ago ya a hi gibilendaiqmo ham.⁹Ari Yesus on mataw gamuk awowun ka gibilenim bilam, Mat araq am awain anagin kabemmo og araqab tilay ham. Leyim in wain na akabiyan mataw asor gibenab tiqam ham, in gimo giholyon gabiy emad teq in wain anagin asormo yanyag daqay haqad ham. In kabibiy mataw gibilenim hulosad era uliq araq pesantab lehim kam sisaqmo in nab tuqos ham. ¹⁰Osad wain anagin waqgo akaman tugwahtiqan in ago kabibiy mat araq eman mataw wain akabiyan emayta na gigo hib tilah ham. In lehid mataw na yaqmen wain anagin na tuqug daqay haqad ham. Teq haiq ham. Kabibiy mat na lehan mataw wain akabiyan emayta na in wazim woltitayim muzan samanmo muleqim tilah ham.¹¹Lehan kabiy anamren in kabibiy mat ta araq eman tilah ham. Lehan na nazaqmo in wazim woltitayad nan meqinta ugad teq in muzan samanmo tilahmo ham. ¹²An in kabibiy mat ezeqmanta eman lehan na in wazim wolan anedan woqsa in kabiy asan ban hunegan tilahmo ham.¹³In nazaq eman kabiy anamren bilam, Teq ya ezaq tondaiq? haqad in bilam ham. Ya itatin amulikmoqmo ya anan inad diq bilaqaqta naqmo ya emid tilehdaq haqad in bilam ham. Nabag in lehidvteq kabibiy mataw na in aqez tuhurit daqay haqad in bilam ham. ¹⁴Haqad in eman lehan mataw kabiy wamuzayta na in bolsa ahol tuwaqiy ham. Ahol waqad in gimo an bulonim bilaqiy, Abeb mat ko amam moqid in amam avo ahuran nagah bunmo tuwaqdaqta haqiy ham. In bolid i wol emuq haqiy ham. Wol 3mid teq amam ago kabiy ka igmo gigota tiqiydaq haqiy ham.¹⁵Haqad in mat na wazim kabiy asan ban hunegan lehan in wol eman tumom ham. Nazaq iyan kabiy anamren in mataw wain akabiyan wamuzayta na ezaq gitondaq? ham. ¹⁶In boleq mataw kabiy wamuzim osayta na ginol em bugad teq in ago kabiy na mataw ta asor gibenab tiqemdaq ham. Haqan mataw mataw nab turiyta na ginad emim bilaqiy, Haiq kidik! haiqiy. Kabiy anamren nazaq hi eman haqiy.¹⁷Haqan Yesus gibiyad gibilan, Ne ginad nazaq emay ye? ham. Ta gamuk araq God ago marib usaqta ka alulin ezaqta? ham. Gamuk na bilam, Tituq mataw anan bilaqiy 'meqin' haqiyta naqmo in awaz meqin diq turad bit anon bunmo soraq haqad in bilam ham. ¹⁸An ya ne gibilenaiq ham. Aw mat nog in tituq na amalib woqeq in giditin bunmo tuwolbiyay daqay ham. Ari tituq naqmo in mat araq amalib woqeq in mat na tuwol ninal bugdaq ham.¹⁹Haqan mataw Moses ago gunun hurit kemiyta na teq mataw tamaz emayta gigo aseseqta na in ginad tiqem hasiy. Yesus i gibin wazid woqgo haqad gamuk awowun ka bilam haqiy. Haqad muran diq nabmo in Yesus wazeq irqurgo ginad emad teq in ta on mataw girabun yaqay. ²⁰Nazaq iyan mataw aseseqta na in Yesus wamuz naqmo diq hiqiy yaqay. Ad in mataw asor giqeman lehim in katiyad Yesus ago gamuk huritnan haqad teq in wirinad luw yaqay. I Yesus kat ugid in gavman gigo gunun araq itiyonad nan araq hi bilaqnanta bilaqid teq i gavman abenab emid in hazizirib titurdaq haqad.²¹In nazaq haqad Yesus tubuloniy, Tisa haqiy i ningo tuhurit haqiy. Ni gamuk heldiqta amalib on mataw suleq negaqta haqiy. Ni mataw gibibn inaqta a hi girabunaqta haqiy. Ad ni on mataw God ago dan titnonta giqisihunaqta haqiy. ²²Ni ninad ezaq emaq? haqiy. I gibwun Rom gigo king Sisa in i gituw bulsa i takis ugauqta na in daq dimun o daq meqin? haqiy. I Juda gigo maror ezaq bilamta? haqiy.²³-²⁴Haqan Yesus anad tiqam. Mataw ka tikat yagay ham. Haqad in gibilan, Mani araq iqisihunid ya ahol waqiq ham. Haqan in mani araq ugan ahol waqad bilam, Ka nog diq adulan teq ahol anan mani kab usaq? ham. Haqan in bilaqiy, Na Sisa-mo agota haqiy.²⁵Haqan Yesus gibilan, Nazaq iyan Sisa ago na nagah na ne Sisa-mo ugiy ham. Ad God ago nagah na ne God-mo ugiy ham. ²⁶Ari Yesus ago gamuk dimunmo iyan mataw aseseqta na in on mataw gimeb Yesus waz daqayta ago adanteqin haiqgam tiqiyiy. Ad in Yesus ago gamuk huritim ginadnad emad giqezmo hiqiyim tuqosiy.²⁷Ari Sadyusi asor Yesus ago hib tuboliy. Mataw na ginad kazaq emayta. Mataw tumoqiyta hodhodab a hi eraq daqay haqayta. ²⁸Na in bolim Yesus buloniy, Tisa haqiy, Moses i gimen gamuk araq mar tonim in kazaq bilam haqiy. Mat araq aw waqeq amun a hi emsamo moqid ago aw amomo ossa teq in amikqan araq abab aqoburan ba waqeq alulib abab ayon onmin tigiqemdaq ham haqiy.²⁹Ari gamuk araq kazaq lahta haqiy. Mat araq amikqaniz nenaq 7 nazaq diq iyim osiy haqiy. Osim in gibab na aw araq tuwam haqiy. Waqim inaq amun araq a hi emimmo tumom haqiy. ³⁰Moqan ama ta araq in abab aqoburan na wam haqiy. Waqim in amun haiqmo osim tumommo haqiy. ³¹An gima ezeqmanta na in aw naqmo wammo haqiy. Nazaqmo mataw maqbab 7 na in aw naqmo waqim amun araq eman a hi gwahtiqsamo in tumoq bugiy haqiy. ³²An abeb aw ha tumom haqiy. ³³Nazaq iyan abebe mataw bunmo hodhod huloseq eraq daqayta nab teq aw na in nog diq awe tiqiydaq? haqiy. Maqbab 7 na bunmo in aw amulik naqmo waqiyta haqiy.³⁴Haqan Yesus gibilan, Muran on mataw og kab osayta na in an waq agamukan wastitayim teq in an waqayta ham. ³⁵Ari on mataw God in gibiyan titnonta iyiyra na God in giwazid hodhodab eraqeq in ago maror aduganib gwahtiqeq tuqos daqay ham. ³⁶Na ezaqgo in a ta hi moq daqayta na ago ham. God in hodhodab giwazan eraqan iyan in God atatniz tiqiyiy ham.³⁷Teq God mataw tumoqiyta giwazid hodhodab eraq daqayta na ago Moses ne tigiqisihunmo ham. In ago marib ay amikta araq faq oyad a hi oyworta awagamun nab in gamuk kazaq mar tonim bilam ham. Iyahta in Abraham ago God teq Aisak ago God, teq Jekob ago God haqad in bilam ham. ³⁸Nazaq iyan God in mataw moqim kayeqmo osayta gigo God iyim in gibiy muzaqta ham. Na ezaqgo mataw tumoqiyta teq mataw a hi moqayta inaqmo in God ameb kayeqmo osayta ham.³⁹-⁴⁰Yesus nazaq bilaqan mataw bunmo rabad in Yesus ulum waqnan a ta hi susumun ug yaqay. Nazaq iyan Mataw Moses ago gunun hurit kemiyta na asor in Yesus buloniy, Tisa haqiy ni gamuk amenin bunmo dimunmo bilam haqiy.⁴¹Ari Yesus on mataw nab turiyta na gibilan, Ezaq haqad mataw bilaqay, Krais in Devit atatin haqayta? ham. ⁴²-⁴³Devit Buk Song-ib gamuk araq mar tonim bilam, Iyahta in yaqgo Iyahta kazaq bulonim bilam ham. Ni ya iben iqabun ban kab ya imen emad ossa ya ningo bab giqemid nisen ahaqenib tiqiy bug daqay haqad in bilam ham. ⁴⁴Ari Devit in Krais anan bilam, 'Yaqgo Iyahta' haqad in bilam ham. Nazaq iyan ezaq toneq Krais in Devit ago Iyahta iyeq teq in Devit atatin a ta iydaq? ham.⁴⁵-⁴⁶Haqad Yesus in on mataw bunmo gimeb ago disaipel gibilenim bilam, Ne mataw Moses ago gunun hurit kemiyta na ginan gihol waznaqmo hiqiyiy ham. In tubusan sisaqta giholib emeq mataw gimeb luwnan ginad bilaqaqta ham. Ad in maket-ib luwsa mataw gibiyad ginan 'mat ayah' haqsa in ginad diq dimniyaqta ham. Mataw na bit humab wolaytab ban ulilibta nabmo osnan ginad bilaqaqta ham. Ad in humab adidaqan inaqtab ogib garuruhab osnan hulosmo diq hulosayta ham. ⁴⁷Teq in on mataw waburta kat negad gigo bit samanmo waqayta ham. Ad in mataw gimeb God inaq gamuk sisaqmo bilaqim a lehayta ham, mataw gibiyad ginan dimun diqta haq daqayt haqad ham. God hazizir ayahta emdaqta nab teq mataw na in on mataw bunmo giquriyameq faq ayah diqmo tuwaq daqayta ham.

Chapter 21

¹Ari on mataw gigo nagah kabemmo inaqta asor Tempel agelin aduganib bo gwahtiqad gigo naw hunegan mani emayta abanabwoqsa Yesus in gibiyad os. ²Ossa aw waburta araq anaghan haiqta bolim mani amikmikta giger hunegsa in ahol tuwam. ³Ahol waqad in ago disaipel gibilan, Ya helmo ne gibilenaiq ham. Aw waburta ahol anaghan haiqta ko in mani amik diqta emim in on mataw bunmo gigo nawta na giquriyam bug ham. ⁴Na ezaqgo mataw bunmo in gigo mani kabemmo usaqta na ago asitmo emiyta ham. Ari aw ko haiq ham. In ago mani in didaq zayeq neqdaqta na tiqem bug ham.⁵-⁶Ari mataw asor Tempel anan bilaqiy, Bit ko haqiy mataw gig dimdimunta amalib emim teq in mataw God naw ugiyta na anawun waqim amalib balaw tonanin awaqan dimun diq iyaq haqiy. Haqan Yesus bilam, Ne nagah dimdimunta ahol waqayta ko ago akaman gwahtiqid teq gig ko bunmo wolzizilayeq gihunegid tuwoq bug daqay ham. Gig an amalib usayta ko teq muruwoqeq tiqmo bug daqay ham.⁷Haqan disaipel Yesus tisusumun ugiy, Iyahta haqiy kam gineh teq nagah ni anan bilamta na tugwahtiqdaq? haqiy. Naga daqin ameb gwahtiqsa i ahol waqad ginad emam, Nagah na gwahtiqgo akaman sinsin tiqiy haqam? haqiy. ⁸Haqan Yesus gibilan, Ne gihol waznaqmo hiqiyeq osiy ham. Luweq mataw asor boleq kat neg daqay ham. Mataw kabemmo teq boleq ya inan biyad bilaq daqay, Mat naqmo ya kawa haq daqay ham. In nazaq haqsa ne helmo haqad gimuzeq nenaq hi lehiy ham. ⁹Abeb mataw bab emsa ne gihulan huritad teq ta saw haresmo mataw eraqeq gavman gigo maror othassa ne in gibin hurit daqaymo ham. Huritad ne hi ninoriy ham. Daq nagan danmeb tugwahtiqdaqta ham. Teq kam abebtanta na in bab na muzeq hidmo a hi gwahtiqdaq ham.¹⁰Haqad in gibilan, Mataw en araq eraqeq leheq mataw saw araqabta nenaq an wol daqayta ham. Sa king araq ago dauh nenaq eraqeq king ta araq ago dauhta nenaq an wol daqaymo ham. ¹¹Kanawrigrig aseseqta sibad og ahol wolsa saw moq aseseqta teq zarow meqin diqta tugwahtiqdaq ham. Teq nagah araq inaqta amo amo teq daq hares lul araq diqta kaitab gwahtiq daqay ham.¹²Ari daq nagan a hi gwahtiqsamo mataw asor ne giwazeq gimeqin ton daqay ham. Ad in ne giqad bit humab wolaytab leheq ne gimen hazizir emad teq in ne tigiqirqur daqay ham. Ya ihol abin ne giholib usaqta na ago in ne giqad gavman gigo aseseqta na gimeb leh daqay ham. ¹³Kam nab ne nagah gimeb ahol waqiyta na awagamun bilaqgo adanteqin inaq tiqiy daqay ham.¹⁴Teq muranmo ne naga ganukin amalib gihol adanin qway daqayta na ago ne ginadnad hi emiy ham. ¹⁵Yaqmo teq inad dimunta negad gamuk ne bilaq daqayta na yaqmo he giqezab emib tugwahtiqdaq ham. Gwahtiqsa mataw ne gimeqin ton daqayta na in ne gigo gamuk amenin em yo hiqiyad in ne gigo gamuk bayid a hikidik woqdaq ham.¹⁶Kam nab ne ginenmaman teq ne gimaqbaban teq ne gisenlulniz teq ne giyogniz in ne giwaqeq bab gibenab tiwem daqay ham. Ad in ne gilikmanib asor ginol emid ne tumoq daqay ham. ¹⁷Ya ihol abin ne giholib usaqta na ago on mataw bunmo gigem meqinta neg daqay ham. ¹⁸-¹⁹Teq God ne guwamuzsa ne gifaqinib giqensan araq diq a hi mulhesdaq ham. Ne giwazdiq meqniyeq oseq teq abeb ne le os dimunta kuluwa-kuluwmo osayta nab gwahtiqeq ne anononmotuqos daqay ham.²⁰Ari abeb bab bo Jerusalem lilut ugeq tursa ne gibiyad teq ne ginad em daqay, Uliq meqniydaqta akaman na tugwahtim haq daqay ham. ²¹Kam nab mataw saw Judiya-ib os daqayta na in tukeq garah ban gwqlehiy ham. Ad on mataw uliq Jerusalem-ub os daqayta na in uliq na hulosad saw asor ban lehiymo ham. Teq mataw garanab luw daqayta na in muleqeq le uliqab ta hi gwahtiqiy ham. ²²Kam nab God in on mataw daq meqinta emad luwiyta na amenin tinegdaqta ham. In nazaq emeq in ago gamuk mar tonan usaqta na bunmo tuwolnet bugdaq ham.²³Kam nab on gigem iyayta na teq on amun mutur sus ugayta na in timeqniy daqay ham. Na ezaqgo afaqan na ayah diqmo og kab gwahtiqdaqta ham. Gwahtiqadmo God ago agem meqniy in on mataw na tigimeqin diq tondaq ham. ²⁴Sa mataw en Juda a haiqta na boleq Juda on mataw nenaq bab emeq in Juda kabemmo baqirib tiginol em daqay ham. Ginol emad asor in giwazeq giqad in gigo ogib ta leheq giqemid tuqos daqay ham. Mataw en Juda a haiqta nagan bo Jerusalem meqin tonad luwsa ke God kam nagta na tihiqiyid teq in muleqeq in gigo uliqab ta leh daqay ham.²⁵Ari Yesus bilam, Kaitab zeq teq kalam teq ulig in gihol buliyeq giwaqan lul araq diq iy daqay ham. Sa ogib kab on mataw dauh bunmo nagah na gwahtiqsa ahol waqad in ginadnad emad rabad tuqos daqay ham. Kamis erqeq woleq bolsa ahulan ayahmo iysa on mataw huritad in tirab naqmo diq hiqiy daqay ham. ²⁶Teq in nagah aseseqta zawayta ulilib usayta nagan gihol wolsa gibiyad in ginad em daqay, Ok ka timeqniynan tonaq haq daqay ham. Haqsa rab meqin diqta gilum netsa in gime sinsanid ogib woqeq moq nog iyeq tuqus daqay ham.²⁷Ussamo Mat Atatin kaitab onqas amalib oseq ago zaway teq ahol anuwan ayahta inaq bolsa in ahol tuwaq daqay ham. ²⁸Nazaq iyan abeb daq nagan tugwahtiqsamo ne eraqeq gime ulilib gwalehsa usan ham. Ussa mat ne gizayeq bab gibenab giwaqdaqta na gehitiqsa ne ahol tuwaq daqay ham.²⁹Ad Yesus in ago disaipel gamuk awowun araq gibilenim bilam, Ne ay fik teq ay bunmo inaqmo gibiyiy ham. ³⁰Ay nagan gihikan muturta gwahtiqsa ne ahol waqad ginad emay, Zeq akaman tiqiynan tonaq haqayta ham. ³¹Nazaqmo abeb teq daq ya anan bilayta nagan bunmo tugwahtiqsa ne ahol waqad kazaq emiy, God ago maror bolim sinsin tiqiy haqiy ham.³²Ya helmo ne gibilenaiq ham. On mataw muran kam kab osayta ka a hi moq bugsa daq nagan bunmo tugwahtiqdaq ham. ³³Kait og inaq teq tihiqiydaqta ham.³⁴Ari ne gihol waz naqmo hiqiyiy ham. Luweq ne daq haresmo emad yuw atoranta uluwad ginad agadan iyad os daqay ham. Ad ne og ka ago afaqan qmo amo loyinad ne ginad meqniydaqmo ham. Daq nazaqta na ne gime isihid Iyahta ago kam na gwahtiqsa ne riten daqay ham. Bilaqne karuw dobub woqim ritenaq nazaq ham. ³⁵Nat Atatin ra boldaqta na akaman in on mataw og saw bunmo gigo hib tugwahtiqdaqta ham.³⁶Nazaq iyan ne tuteqmo gihol asawan woltayad osiy ham. Ad sirisirimo ne God inaq gamuk bilaqsa in ne zaway negan ham. Zaway negid ne giwaz meqniyeq osad daq nawa ya anan bilayta na in ne gigo hib gwahtiqsa ne dimunmo tuqos daqay ham. Iseq abeb ne Mat Atatin anognib turad ne gimebay a hi woqdaq ham.³⁷Ari Yesus kam bunmo Tempel ago gel aduganib le gwahtiqeq in on mataw suleq negyaqta. Ad taromab in le garah anan Oliv haqayta nab usyaq. ³⁸Sa on mataw bunmo tarom naqmo saw a hi hastitaysamo in eraqeq Yesus ago gamuk huritnan haqad Tempel-ib tileh yaqay.

Chapter 22

¹Ari bret yis haiqmo neqayta akaman anan Pasova haqayta na bo sinsin tiqiy. ²An mataw tamaz emayta gigo aseseqta na teq mataw Moses ago gunun hurit kemiyta na in on mataw ginan rabad iyan in gime titoneq Yesus wol emid moqdaqta na ago adanteqin tinagun yaqay.³In Yesus wol emgo adanteqin nagunad luwsa Satan in Yesus ago disaipel gigo araq Judas uliq Kariot-ibta na aholib tugwal. ⁴Gwalan in lehim mataw tamaz emayta na gigo aseseqta na teq mataw Tempel-ib hurmey osayta gigo aseseqta na nenaq gamuk tiqemiy. Gamuk emad Judas ezaq toneq Yesus waqeq mataw na gibenab emdaqta na ago agamukan tuwastitayiy.⁵Mataw aseseqta na in ginad diq dimniysa in Judas inaq an adugan wazim buloniy, I ni nizayeq mani tinigam haqiy. ⁶Haqan Judas gamuk na huritim bilam, Na dimunmo ham. Haqadmo in kam araq dimunta on mataw dauh biyahmo a hi ossa in gime titoneq Yesus waqeq mataw na gibenab emdaqta na akaman tinagunyaq.⁷Ari bret yis haiqmo neqaiqta na akaman tugwahtim. Kam nab Juda on mataw God ayon tamaz emad in Pasova ayon sipsip amidgot wol emayta. ⁸Nazaq iyan Yesus in Pita ayow Jon inaq giqeman lehsa in gibilan. Ne leheq i Pasova adidaqan neqamta na abanan wastitayid teq i leheq nequq ham. ⁹Haqan giger na Yesus buloniy, I bit edob diq leheq Pasova adidaqan neqamta na abanan wastitayam? haqiy.¹⁰-¹¹Haqan Yesus gibilan, Ne uliq ayahta nab le gwahtiqsa mat araq reb ayuwun inaqta soreq a bo lehad in ne danib tigibiydaq ham. Ne mat naqmo muzeq imaq leheq bit eeob in gwahtiqdaqta nab ne bit na anamren kazaq susumun ugiy ham. Tisa bilam, Yaqgo disaipel nenaq didaq neqamta na ago bit adugan edowa? ham haqad ne buloniy ham.¹²Bulonid teq mat na bit adugan araq ayahta ulilib usaqta na tigiqisihundaq ham. Bit adugan nab didaq neqayta anaghan bunmo usaqta ham. Nab ne leheq i Pasova adidaqan neqamta na abanan wastitayiy ham. ¹³Haqan giger ha tilehiy. Lehim Yesus nagah bunmo ginan gibilanta nazaqmo in ahol tuwaqiy. Ahol waqad in Pasova adidaqan neq daqayta na abanan tuwastitayiy.¹⁴Ari imisor didaq neqgo akaman tiqiyan Yesus ago disaipel nenaq humab wolim banab osad diqdaq tineq yaqay. ¹⁵Neqad teq Yesus in ago disaipel gibilan, Ya nenaq Pasova adidaqan ka neqeq teq ya santitiy sordaiq haqad ya inad awaz meqin usta ham. ¹⁶Teq ya kazaq ne gibilenaiq ham. Abeb ya nenaq Pasova adidaqan ka a ta hi neqdaiq ham. Ari i gigo Pasova ka anon diq tugwahtiqid kam nab teq ya nenaq God ago maror aduganib osad Pasova adidaqan ka a ta neqdaiq ham.¹⁷Haqad in wain agogin inaq waqim God esey ugim gibilan, Ka ne waqeq an ugeq uluwiy ham. ¹⁸Ad in bilam, Ya ne gibilenaiq ham. Ya wain ayun ka a ta hi uluwdaiq ham. Abeb God ago maror og kab tugwahtiqid nab teqya wain ayun ka a ta uluwdaiq ham.¹⁹Haqad in bret asor waqim God esey ugim in orqayim tinag. Negad in gibilan, Ka ya inon ne giyon hulosdaiqta ham. Abeb ne ya inadin emad kazaq em daqay ham. ²⁰Ari in didaq tineqim hulosad Yesus wain agogin inaq waqim in emim bilam, Gog kab ya inedan God ago naror muturta na zaway ugdaqta usaq ham. Ya ned ka ne giwastitaynan wazbaldaiqta ham.²¹Ari ne ahol waqiy ham. Mat ya iwaqeq bab gibenab iqemdaqta na in ya inaq humab kab osaqham. ²²God kwaziqmo Mat Atatin ayon bilaqan usaqta nazaqmo in dan muzeq tilehdaq ham. Ta teq mat bab gibenab Mat Atatin emdaqta na timeqniy hasdaq ham. ²³Yesus nazaq bilaqan disaipel bunmo in gimo an tisusumun ug yaqay, Nog diq teq daq na emdaq? haq yaqay.²⁴Ari disaipel eraqim in nog diq in gilikmanib mat ayah diqta iydaqta na ago in an tumug yaqay. ²⁵An mugsa Yesus gibilan, On mataw en ta asor Juda a haiqta nagan gigo maror aseseqta na in igmo ag haqad gihol wazan eraqaqta ham. Sa in gigo walmataw in gihaqenib osayta na in maror na gibin iluwad bilaqay, I gigo maror ka i gilumsihan i dimunmo osauqta haqayta ham.²⁶Ari ne nazaq hi emiy ham. Ne gilikmanib mat ayahta na in ahol wazid woqsa in mat minminta abin haiqta nog iyan ham. Ad ne gigo mat danmebta na in ne gigo kabibiy mat samanta nog iyan ham. ²⁷Ne ginad emiy ham. Mat banab ossa inmen didaq a bolim anognib emayta na in abin inaq o haiq kabibiy mat didaq iberim a lehaqta naqmo in abin inaqta? ham. Mat banab ossa didaq a bolim ugayta naqmo in mat ayah diqta ham. Teq ya nazaq a hi emaiqta ham. Ya ne gilikmanib osad ya ne gigo kabibiy mat nog iyim ne gilumsihad osaiqta ham.²⁸Kwaziqmo mataw afaqan yagad ibaymuzsa negmo a hi ihulos yaqay ham. ²⁹Nazaq iyan ya imam ibenab maror amta nazaqmo ya ne gibenab maror tiqemaiqmo ham. ³⁰Abeb yaqgo maror aduganib teq ne maror iyeq osad ne yaqgo banab didaq neqad yuw tuquluw daqay haqad ya ne gibenab maror ka emaiq ham. Kam nab teq ne yaqgo maror aduganib marorgo banab osad ne Isrel gigo gem 12 na tigibiy muz daqay ham.³¹Haqad Yesus in Pita bulon, Saimon, Saimon ham ni hurit ham. Satan ne bunmo giwaqeq wit nog giqiwornan haqad atoranmo tibilamta ham. ³²Teq ya God inaq gamuk emim ninmen tubulon ham. In gilumsihid ni ninad helmo haqaqta na ahi woq hasdaq haqad ya tubulonta ham. Abeb ni ninad buliyeq yaqgo hib ta bolad teq ni nimaqbaban zaway negad in gigo ginad helta na ni wazid ta eraqan ham.³³Haqan Pita bulon, Iyahta ham, ya ninaq bit giqirquran osayta nab tilehgo ham. Ningo bab in ya ninaq garabmo ginol emgo bilaqsa ya a hi rabdaiq ham. ³⁴Haqan Yesus bulon, Pita ham ya nibilenaiq ham. Tarom kab kurek a hi gayonsamo ni nime ezeqmanmo gileh tiyagdaq ham.³⁵Ari Yesus in ago disaipel gibilenim bilam, Kwaziqmo ya giqeman ne yaqgo kabiy emnan lehad ne mani aziynaq teq kuram teq baqir a hi soriy ham. Ad ne gisendugan gisenab a hi emiymo ham. Kam nab ne nagah araq ago siqim iyiy ye? ham. Haqan disaipel bilaqiy, Haiq haqiy. ³⁶Haqan Yesus gibilan, Ari muran ya kazaq ne tigibilenaiq ham. Ne gigo mani aziynaq usun ne waqiy ham. Ad ziq araq ne gigo es siheneq a luw daqayta na ne waqiymo ham. Ne baqir haiqta iyeq ne gigo giholsihen mat araq ago hib zayeq amenin waqeq ne giholyon baqir zayiy ham.³⁷Ya helmo gibilenaiq ham. Daq araq teq ya iholib gwahtiqdaqta na in God ago marib gamuk araq ya inan bilamta na tuwol net bugdaq ham. Gamuk na bilam, In mat na anan mat gunun othasaqta araq haqiy ham. Daq na teq ya iholib tugwahtiqdaq ham. ³⁸Haqan disaipel bilaqiy, Iyahta haqiy i gigo baqir giger kawa haqiy. Haqan Yesus bilam, Na dimunmo tiqiy ham.³⁹Ari Yesus eraqim uliq hulosim lehad in ago daq muzinim garah Oliv-ub tilah. Lehsa ago disaipel muzim inaq tilehiymo. ⁴⁰Lehim saw nab tugwahtiqim teq Yesus tigibilan, Ne God inaq gamuk emad osiy ham. Osad ne God bulonid in ne gilumsihid daq ne gilum waqdaqta na ne giholib gwahtiqsa ne hi woqgo haqad buloniy ham.⁴¹Haqadmo in gihulosim asitmo ta leh nog iyim in abakbakan ulum laquwim turad God inaq gamuk tiqemyaq. ⁴²In bilaqyaq, Ya imam haqyaq ni ninad bilaqsun iyid teq ni ya iholib afaqan ka walem haqyaq. Teq ni ya inad ka hi muz haqyaq. Ninmo ninad muz haqyaq.⁴³Sa Heven-ib angelo araq gehitiqim Yesus ulumsihad zaway tuqugyaq. ⁴⁴Zaway ugsa Yesus aholib afaqan ayah diqta loyinad in anad awaz meqin amalib God inaq gamuk ta emyaq. Emsa ahol qwal wolad ned nog ogib tiqyaq.⁴⁵Ari in God inaq gamuk emim hulosadin eraqim ago disaipel gigerab muleqim ta lah. Lehim disaipel gihol afaqan diq iyad ussa in gibiy. ⁴⁶Gibiyad in gibilan, Ne ezaq uaqad usay? ham. Ne eraqeq God inaq gamuk emad osiy ham. Gamuk emad daq ne gilum waqdaqta na bo giholib gwahtiqsa ne hi woqgo buloniy ham.⁴⁷Yesus nazaq gamuk bilaqad tursamo mataw dauh biyahmo tuboliy. Bolad Yesus ago disaipel 12 na gigo araq anan Judas haqay na in mataw na dan giqisihunim ameb bol. Bolim in Yesus agerab loqimmo tiqilawun. ⁴⁸Ilawunan Yesus bulon, Judas ham ni daq kaqmo amalib Mat Atatin bab gibenab emaq e? ham.⁴⁹An disaipel Yesus inaq turiyta na in daq na ahol waqad ginad emim bilaqiy, Iyahta haqiy i baqirib tiginolam e? haqiy. ⁵⁰Haqadmo in gigo araq eraqim tamaz mat danmebta ago kabibiy mat araq baqirib wolim adeksan aqabun ger qwatayanmo ogib tuwom. ⁵¹Anmo Yesus bilam, Daq na hulosiy ham. Haqad in mat na adeksan usta asawnib aben emim wazanmo in tidimniy.⁵²Ari mataw tamaz emayta gigo aseseqta na teq mataw Tempel-ib hurmey osayta na teq Juda gigo mataw marorta asor in Yesus waznan bolan Yesus gibiyad gibilan, Ne baqir sebur wazim a boliyta ka ne mat rin tonaqta waznan boliy ye? ham. ⁵³Kam kabemmo ya nenaq Tempel-ib ossa ne a hi iwaziy ham. Teq muran kam ka in ne gigo kamta ham. Muran romriq awaz meqniyim in saw anuwan tiqisih bugaq ham.⁵⁴Ari mataw na Yesus wazim ad tamaz mat danmebta ago bitab tilehiy. Lehsa Pita gimuzim lehad in gibeb pesan nogmo lehyaq. ⁵⁵Mataw na bit nab lehim gel aduganib gwahtiqim bit aqezab faq ulamim iterad tuqosiy. Ossa Pita gigerab lehim nenaq faq iterad tuqosmo.⁵⁶In faq iterad anuwanib ossa kabibiy aw araq Pita ahol waninunadmo tibilam, Mat ka in Yesus inaq luwtamo ham. ⁵⁷Haqan Pita bilam, Neng ham ya mat ja ago a hi huritta ham. ⁵⁸Haqad in asitmo ta osanmo mat ta araq Pita ahol waqad tubulon, Ni inaqmo mataw na gigo gisenlul araq ham. Haqan Pita bilam, Mang ham na ya a haiq ham.⁵⁹Haqad in asit sisaq nog ta ossamo mat ta araq awaz meqniyim tibilaqyaq, Helmo diq haqyaq mat ka in mat Galiliy-ibta iyim iyan in Yesus inaq luwta daqag haqyaq. ⁶⁰Sa Pita bilam, Mang ham ni gamuk bilaqaqta na ago ya inad a hi emaiq ham. In nazaq bilaqanmo kurek tigayon.⁶¹Gayonan Iyahta ahol buliyim Pita ahol tuwam. Ahol waqsa Pita in Iyahta gamuk bulonta na anadin tiqam. Kurek a hi gayonsamo ni nime ezeqmanmo gileh tiyagdaq ham. ⁶²Pita gamuk na anadin emadmo in gel asan ban gwahtiqim lehim gaq naqmo diq hiqiy.⁶³Ari mataw Yesus waz yaqayta na in Yesus woltitayad teq in tibilawun yaqay. ⁶⁴Ad in tubusan waqim Yesus ame isihim teq in wolad bulon yaqay, Ni God ago nantut iyeq teq nog kawa ninolaqta ka anan biysa i hurituq haq yaqay. ⁶⁵Ad in gamuk meqmeqinta kabemmo amalib Yesus bilawun yaqay.⁶⁶-⁶⁷Ari abeb zeq tigabolan Juda gigo mataw marorta nagan humab tuwoliy. Mataw tamaz emayta gigo aseseqta na teq mataw Moses ago gunun hurit kemiyta na bo humab wolim ossa teq mataw Yesus waqim a bolim ginognib eman titur. Tursa mataw aseseqta na Yesus tubuloniy, Ni mat anan Krais haqayta na iyeq teq ni gibilen kem haqiy. Haqan Yesus gibilan, Ya ne gibilenid ne helmo a hi haq daqay ham. ⁶⁸Ad ta ya ihol alulin anan ne susumun negid ne amenin a hi ibilen daqaymo ham.⁶⁹Teq ya kazaq bilaqdaiq ham. Muran teq abeb Mat Atatin in God Awaz Meqin Diqta na aben aqabun ban tuqosdaq ham. ⁷⁰Haqan mataw na bunmo bilaqiy, Nazaq iyan ni God atatin e? haqiy. An Yesus gibilan, Nawaqmo ne tibilaq sireqiy ham. ⁷¹Haqan mataw na bilaqiy, I naga gamukin a ta bilaqam? haqiy. Inmo aqezab aholyon bilaqan i tuhurit haqiy.

Chapter 23

¹Ari Juda mataw aseseqta na bunmo eraqim in Yesus waqim ad Pailat ago hib tilehiy. ²A lehim in Yesus amalib nan emad bilaqiy, Mat ka i gigo on mataw bunmo kat negad ginad buliysa in i gigo maror a ta hi muzinayta haqiy. Ad i Sisa takis ugnan bilaqsa in i gidanin qwayaqta haqiy. Teq in bilaqaq, Mat anan Krais haqayta na yaqmo kawa haqaqta haqiy. Ad inmo aholnan bilaqaq, Yaqmo king haqaqta haqiy.³Haqan Pailat Yesus tisusumun ug, Ni Juda gigo king e? ham. Haqan Yesus amenin emim bilam, Ni nawaqmo tibilam ham. ⁴Haqan Pailat mataw tamaz emayta gigo aseseqta na teq on mataw biyahta na bunmo gibilan, Ya mat ka ago afaqan araq nagunim ahol a hi way ham. ⁵Haqan mataw na atoranmo bilaq yaqay, Mat ka saw Galiliy-ib qgo kabiy alulin emim in mataw suleq negad luwim bo saw Judiya-ibmo iyim bo uliq kabmo tiqiy haq yaqay. In mataw gamuk gibilenad giqutil wazan eraqsa in ginad haresmo tiqemay haq yaqay.⁶Ari Pailat gamuk na huritim in mataw nab turiyta na tisusumun nag, Ka Galiliy-ib mat araq e? ham. ⁷Haqan mataw na Pailat bulonan in anad tiqam. Yesus in og saw Herot wamuzaqta na amatin ham. Nazaq iyan in Yesus eman Herot ago hib tilah. Kam nab Herot in saw Galiliy hulosim bolim in uliq Jerusalem-ub tuqosyaq.⁸Ari Pailat Yesus eman Herot ago hib lehan Herot ahol waqad anad tidimniy. Kam sisaqmo in Yesus abin huritad in ahol waqnan anad usta, Yesus daq araq azawayin inaqta emsa ya ahol waqdaiq haqad. ⁹Teq in nagah kabemmo ago Yesus tisusumun ugyaq. Susumun ugsa Yesus gamuk araq amenin a hi emyaq. ¹⁰Sa mataw tamaz eayta gigo aseseqta na teq mataw Moses ago gunun hurit kemiyta na in bo sinsin diq turad Yesus amalib nan kabemmo emad gamuk atoran diqmo bilaq yaqay.¹¹Bilaqsa Herot ago mataw bab emayta na nenaq in inaqmo Yesus kamolmol ugad bilawun yaqaymo. Bilawunad in tubusan araq sisaqta awaq dimunta waqim Yesus aholib emim teq in eman Pailat ago hib muleqim ta lah. ¹²Ari kam nab Herot Pailat inaq yow tiqemiy. Kwaziqmo in giger an gihar ugad os yaqayta.¹³Ari Pailat in mataw tamaz emayta na gigo aseseqta na teq Juda gigo mataw marorta na gigo on mataw asor nenaq gibilenan boliy. ¹⁴Bolan in gibilan, Ne mat ka waqim yaqgo hib a bolim bilaqiy, Mat ka on kataw gihureqsa ginad agadan iysa in gisesan gigo gunun a ta hi muzinayta haqiy ham. Haqan ya ne gimeb gamuk na ulum muzad ya mat ka tisusumun ug ham. Susumun ugim ya in ago hib daq araq meqinta ahol a hi way ham. Ne gigo hazizir ka alulin haiqta ham.¹⁵Ad ya Herot ago hib eman lehan Herot nazaqmo alulin araq aholi a hi waqad in mat ka eman yaqgo hib muleqim ta bol ham. Helmo ham. Mat ka daq araq meqinta i wol emid moqdaqta na a hi amta ham. ¹⁶Nazaq iyan ya mataw gibilenid inngusib woltitayid teq ya hasie tilehdaq ham. ¹⁷Ari ulig bunmo Pasova akamnib Pailat ago daq in mataw giqirquran osayta na gigo araq hasid gwahtiqyaqta.¹⁸Nazaq iyan in Yesus woltitayeq hulosid l3hgo bilaqan on mataw bunmo araqibmo dedibmo bilaqiy, Mat na wol eiy haqiy. Ad ni Barabas-mo uasid i gigo hib bolan haqiy. ¹⁹Mat anan Barabas haqayta na in Rom gimuznan haqad nenaq bab emim gigo mataw asor ginol amta na ago in irquran osta.²⁰Ari mataw nazaq bilaqan Pailat in Yesus hasid gwahtiqnan haqad a ta gibilan. ²¹Gibilenan haiq. On mataw na dedibmo a ta bilaq yaqay, Ayib dom wolid moqan haq yaqay. Ayib dom wolid moqan haq yaqay. ²²Haqsa Pailat ame ezeqmanta a ta gibilan, Nagaqgo? ham. Mat ka naga daqin meqinta am? ham. Ya in ago hib daq araq meqinta ya wol emid moqdaqta na ahol a hi way ham. Nazaq iyan ya woltitayeqmo hasid tilehdaq ham.²³Teq haiq. Mataw na zaway diq iyim lileyad in ayib eom wolgo atoran diqmo bilaq yaqay. Ad in giqez na Pailat ago gamuk bayan tuwom. ²⁴Nazaq iyan Pailat bilam, On mataw dauh biyahta ka ginad usaqta nazaqmo tiqiydaq ham. ²⁵Haqad in giqez muzinim in mat Rom nenaq bab emim mataw ginol eman bit giqirquran osaytab eman osta na hasan lehsa in Yesus ayib dom wolgo tibilam.²⁶Ari in Yesus waqim ad tilehad teq in mat araq anan Saimon haqayta uliq Sairin-ibta ahol waqadmo tuwaziy. Mat na uliq Jerusalem ban bolad luwsa in wazim Yesus ay soryaqta na ugan in ay na sorim Yesus muzim inaq tilah.²⁷Lehsa on mataw dauh biyahmo Yesus muzim inaq lehad in gilikmanib on asor giban wolad gaq wazim leh yaqay. ²⁸Sa Yesus ahol buliyim on na gibilan, Ne Jerusalem on ham ne ya inan hi gaqiy ham. Negmo giholnan teq ne gigo onmin ginan ne gaqiy ham.²⁹Ne huritiy ham. Abeb kam araq meqin diqta tugwahtiqdaq ham. Gwahtiqid kam nab ne bilaq daqay, On nignigta onmin giqemim sus a hi negiyta na in tidimniyim osayta haq daqay ham. Na ezaqgo in gigo amun araq moqsa in ahol a hi waqayta haq daqay yam. ³⁰Kam meqinta nab mataw garah gibileneq bilaq daqay, Ne i gimalib woqeq giqisihiy haq daqay ham. Giqisihid bab bo a hi ginol em daqay haq daqay ham. ³¹Ne ginad emiy ham. Kam dimunta kab mataw ya iholib daq meqinta kazaq 3mid kam meqinta nab daq timeqniy hasdaq ham.³²Ari in mataw daq meqin emiyta gigermo Yesus inaq ginol emnan giqad lehiymo.³³Giqad lehim in le garah akululqan araq anan Gifaqin Agolgolan haqayta nab tugwahtiqiy. Gwahtiqim saw nab in Yesus ayib dom tuwoliy. Ad mataw meqinta giger na inaqmo ayib dom giwoliymo. Dom wolan mat araq Yesus aqabun ban tursa araq anasaran ban turyaq. Sa Yesus bilam, Ya imam ham mataw ya imeqin tonayta gigo daq meqinta ka ni walemad anadin a ta hi em ham. In ginad a hi em hasadmo daq ka emay ham. Ari mataw Yesus ayib dom wolim hulosad teq in ago tubusan nagan ibereq giholyon waqgo haqad gig amikmikta tuhuneg yaqay.³⁵Sa on mataw Yesus aholmo waqad turiy. Tursa Juda gigo mataw marorta na in Yesus bilawuneq bilaq yaqay, In mataw asor gilumsihan a hi moqiyta haq yaqay. In mat God atowun emim kabiy ugta anan Krais haqayta na iyeq teq in awaz meqniyeq inmo ahol ulumsiheq hi moqan haq yaqay.³⁶Haqsa mataw bab emayta na nazaqmo Yesus bilawun yaqaymo. Bilawunad in agerab loqim wain ayun agon iyta ugnan ton yaqay. ³⁷Ad teq in bulon yaqay, Ni Juda gigo king iyeq teq ni ninmo nihol ulumsiheq hi moq haq yaqay. ³⁸Teq in Yesus ayib dom woliyta na ago ananin mar tonim afaqinib othenan us. Gamuk na in kazaq mar toniy. KA JUDA GIGO KING³⁹Ari mataw daq meqinta giger Yesus agerab gihoteniyta na gigo araq in Yesus bilawunim bilam, Ni mat anan Krais haqayta ye? ham. Ni mat na iyeq teq ninmo nihol ulumsihad ni i giger gilumsihmo ham. ⁴⁰Haqan ta araq na in gamuk na huritim in araq na wasim bulon, Ni in afaqan waq nogmo ni waqaq ham. Ni God anan a hi rabaq e? ham. ⁴¹Ingiger ginol emid moqamta na dimunmo ham. I daq meqinta emad luwta na ago afaqan i kawa tisorauq ham. Ari mat ka daq araq meqinta araq a hi amta ham.⁴²Haqad in Yesus bulon, Yesus ham abeb ni king iyeq teq ni ya inadin em ham. ⁴³Haqan Yesus bulon, Ya helmo nibilenaiq ham. Muran ya ninaq i giger Paradais-ibmo tuqosam ham.⁴⁴Ari zeq gabolim liqab tiqiysa saw bunmo romriq iyad le 3 kilok imisor tiqiy. ⁴⁵Kam nab zeq anuwan hiqiysamo tubusan ayahta Tempel-ib othenan usta na aliqabmo tartayim gigermo iy.⁴⁶Samo Yesus dedibmo lileyim bilam, Ya imam ham ya iwitan eman ni nibenab tilehaq ham. Haqadmo in tumom. ⁴⁷Moqanmo bab mataw gigo amebta na in daq nazaq ahol waqad in God abin iluwad bilam, Helmo diq ham. Mat ko aholib daq araq meqinta a hi usta ham.⁴⁸An on mataw mareren boliyta na in daq nagan bunmo ahol waqim in muleqim ta lehad giqutil tartaysa in giban wazim gigo uliqab tilehiy. ⁴⁹Lehsa Yesus ayogniz bunmo teq Galiliy-ib on Yesus muzim inaq boliyta na inaqmo in pesan nogmo turad nagah na bunmo gwahtiqsa in ahol tuwaqiy.⁵⁰-⁵¹Ari Juda gigo uliq anan Arimatea haqayta na amatin araq anan Josep haqayta in Jerusalem-ub tubolim os. Mat na in Juda gigo mat marorta araq teq in mat dimunta ago daq titnonimmo usta. Juda gigo maror bunmo in Yesus wol emid moqgo an adugan wazsa Josep asor a hi bilamta. Teq in God ago maror og kab gwahtiqsa ahol waqnan haqad amen emyaqta.⁵²Mat naqmo Pailat ago hib lehim Yesus asan waqeq a le yay tongo tisusumun ug. ⁵³Susumun ugim in lehim Yesus asan ayib walemim ogib eman ussa in tubusan husta araq amalib il tonim hodhod aduganib tiqam. Hodhod na gig araq ayahta qwayim emiyta. Teq kwaziqmo in mat araq momta asan hodhod nab eman a hi usta.⁵⁴Ari kam Yesus momta na in Juda gigo lotu ayon nagah wastitayayta akaman. Kam nab imisor zeq tuwolehsa Juda gigo lotu akaman diq na tugwahtiqnan tonyaq. ⁵⁵Samo Galiliy-ib on Yesus muzim inaq boliyta na in Josep muzim inaq hodhodab tilehiy. Lehim in hodhod na ahol tuwaqiy. Ahol waqad Josep Yesus asan wastitqyim hodhodab emsa in ahol waqiymo. ⁵⁶Ahol tuwaqim teq in muleqim in gigo bitab tilehiy. Lehim in masil nagah amo amo ahuran dimunta Yesus asanib em daqayta na tuwastitayiy. Wastitayim eman ussa lotu akaman na tugwahtiqan in ginamur emad tuqosiy, God ago gunun bilamta nazaq.

Chapter 24

¹Ari Sande taromo saw hastitay inaq on na in masil nagah ahuran dimdimunta tanabmo wastitayan usta na giwaqim ad hodhodab tilehiy. ²Lehim gig hodhod aqez ituqim usta na otbuliyan le ussa in ahol tuwaqiy. ³Ahol waqad in le hodhod aduganib gwahtiqim Yesus asawanmo ahol waqiy.⁴Ahol waqad in ginadnad emad nab tursamo nataw giger gigo tubusan oy gigayinsa in gigerab tugwahtiqiy. ⁵Gwahtiqanmo on na rabad ginobun mulbunim ogib woqim usiy. Ussa mataw giger na gibileniy, Jenezaq haqad mataw tumoqiyta gigo sawab mat kayeqmo osaqta na nagunay? haqiy.⁶Mat na kab haiq haqiy. In tiqeram haqiy. In a hi moqadmo saw Galiliy-ib osad gamuk gibilanta na ne anadin emiy haqiy. ⁷In ne gibilan, Mat araq in Mat Atatin mataw meqinta gibenab tiqemdaq haqad in bilam haqiy. Gibenab emid in ayib dom tuwol daqay haqad in bilam haqaiy. Dom wolid kam ezeqmanta nab in ta eraqdaq haqad in bilam haqiy.⁸In nazaq haqanmo on na in kwaziqmo Yesus gamuk bilamta na anadin a ta emiy. ⁹Ad in hodhod hulosim muleqim tilehiy. Lehim in disaipel 11 na teq mataw asor disaipel nenaq osiyta na bunmo in giholib daq gwahtimta na awagamun tigibilen bugiy. ¹⁰Mariya uliq Magdala-ibta na teq Jowana teq Jems anen Mariya teq on asor in nenaq luwiyta naqmo in Aposel gibileniy.¹¹Gibilenan mataw na in gigo gamuk huritim in ginadibmo bilaqiy, Gamuk nansamanta alulin haiqta haqiy. Haqad in on na giqez ananmhelmo a hi haqiy. ¹²Ta teq Pita etaqim hodhodab sibim tilah. Lehim in kuh tonim wiliyanimame loqim tubusan husta na amomo ussa in ahol tuwam. Ahol waqim in muleqim bitab ta lehad teq in daq gwahtimta na ago anadnad diq tiqemyaq.¹³Ari kam nabmo disaipel gilikmanib mataw giger eraqim uliq araq amikta anan Emeus haqaytab tilehiy. Dan Jerusalem hulosim le Emeus-ib gwahtimta na in 11 kilomita nazaq. ¹⁴Inngiger danib lehad daq bunmo Jerusalem-ub gwahtimta na anan in an bulonim leh yaqay.¹⁵In gamuk emad an bulonim lehsa Yesus-mo in gigerab gwahtiqim nenaq tilehyaq. ¹⁶Lehsa giger na nagah araq gime ituq nog iyan in Yesus ahol a hi waq has yaqay.¹⁷Sa Yesus gibilan, Ne giger naga diq ago bilaqim lehay? ham. In nazaq bilaqan giger na wasihim ginad meqniysa tituriy. ¹⁸Turad araq anan Kliyopas haqayta nq in Yesus ago gwmuk amenin emim bilam, Mataw kabemmo uliq saw bunmo uliq Jerusalem-ub bolim osad in daq gwahtimta na ago tuhuritiyta ham. Ta teq ni edob luwim ni nimomo nagah na ago a hi huritta? ham.¹⁹Haqan Yesus tisusumun nag, Na naga? ham. An in buloniy, Yesus uliq Nasaret-ibta na ago hib daq gwahtimta naqmo haqiy. Mat na in God ago nantut araq haqiy. In God teq on mataw bunmo gimeb kabiy awaz meqin diqta emad in gamuk dimdimunta bilaqyaqta haqiy. ²⁰Sa mataw tamaz emayta gigo aseseqta na teq i gigo mataw marorta na in mat na wazim gavman gibenab emiy haqiy. Eman gavman gamuk emim anan bilaqiy, In moqan haqad bilaqiy haqiy. Haqad in ayib dom wolim othenan tumom haqiy.²¹Teq kwaziqmo i ginad emyauq, Mat jaqmo Isrel on mataw bunmo gizayeq gibabun gibenab giwaqeq ban dimuntab giqemid in dimunmo tuqos daqay haqyauqta haqiy. Teq ta nagah araqmo haqiy. Daq na gwahtimta ago akaman ezeqmanta muran tiqiy haqiy.²²An muran i gisenlulib on asor in i giqeman i gihol turuh nam haqiy. Tarom naqmo in hodhodab lehiy haqiy. ²³Lehim in Yesus asan asawanmo ahol waqiy haqiy. Ad in muleqim ta bolim kazaq bilaqiy haqiy. I God ago angelo asor gibiy haqad in bilaqiy haqiy. Gibiysa angelo bilaqiy, Yesus hodhodab eraqim kayeqmo osaq haqiy haqad in i gibileniy haqiy. ²⁴Haqan in gilikmanib mataw asor hodhodab tilehiymo haqiy. Lehim on bilaqiyta nazaqmo in gimeb nagah ahol tuwaqiy haqiy. Teq in Yesus-mo ahol a hi waqiy haqiy.²⁵Haqan Yesus gibilan, Ne giger ginad siqim diq ham. Ne God ago nantut gamuk bilaqan usta na anan helmo haqgo ne gigem soqotim usaq ham. ²⁶Gamuk na ezaq bilam? ham. In bilam, Krais boleq afaqan nagan bunmo sorad santitiy waqeq teq in abin ayahta inaq iyeq ago ban ulilibta nab tuqos woqdaq haqad in bilam ham. Nazaq a haiq e? ham. ²⁷Haqad in Moses teq God ago nantut inmo ananin mar toniyta na bunmo gibilenad in gamuk na alulin bilaq yasyaq.²⁸Ari in lehim mataw giger na gigo uliqab tugwahtiqim Yesus in gihuloseqmo lehnan ton. ²⁹Sa mataw giger na Yesus wasihim buloniy, I jinaq osam haqiy. Zeq tuwolehsa tarom tiqiynan tonaq haqiy. In nazaq haqan Yesus le nenaq bitab gwahtiqim tuqosiy.³⁰Osim abeb in didaq tineqgo haqad banab tuqosiy. Osad Yesus bret waqim God esey ugim in orqayim mataw giger na tinag. ³¹In nazaq tonanmo giger na gime tihastitaysa in ginad tiqem hasiy. Ka Yesus-mo haqiy. Haqsamo haiq muran diq nawaqmo Yesus in gime titonim nabag lehan in ahol a ta hi waqiy. ³²Ad in an bulonim bilaqiy, I mat na inaq danib bolsa in suleq igad God ago gamuk alulin gibilensa i giqutil bilaqne faq oy nog iyyaqta haqiy. Naqmo Yesus-mo i gamuk gibilenyaq haqiy.³³In nazaq bilaqad kam nabmo in eraqim Jerusalem-ub a muleqim ta lehiy. Lehim in disaipel 11 na giyogniz asor nenaq humab wolim ossa gibiyiy. ³⁴Gibiysa in bilaq yaqay, Helmo diq haq yaqay. Iyahtantiqeram haq yaqay. Saimon ahol tuwam haq yaqay. ³⁵Haqsa teq ta giger na danib luwsa daq bunmo giholib gwahtimta na qgo agamukan bunmo in tigibileniymo. Ad in bilaqiy, In bret orqayim igta nab i ahol tuwaq has haqiy.³⁶Ari in gamuk na bilaqad ossamo Yesus gilikmanib gwahtiqim titur. ³⁷Tursa in ahol waqad gihol riten lamsa rabad ginad emiy, Ka i mat momta awitan daqag ahol waqauq haqiy.³⁸Haqsa Yesus gibilan, Doq tonnan ne gihol riten lamsa ginadnad tiqemay? ham. ³⁹Ne ya ibensen ahol waqiy ham. Ka yaqmo ham. Ne gibennyanisanib emeq iwaz waqiy ham. Mat momta awitan in asan teq aditin kazaq haiqta ham. ⁴⁰In nazaq gibilenim teq in aben asen tigiqisihun.⁴¹Giqisihunan disaipel ginad dimniysa teq in helmo haqgo ginad siqim iysa i ginadnad em yaqay. Sa Yesus gibilan, Ne gigo didaqag usaq e? ham. ⁴²Haqan in nabiq oyiyta asor tuqugiy. ⁴³Ugan in waqim neqsa in ahol tuwaqiy.⁴⁴Ahol waqsa Yesus gibilan, Kwaziqmo ya nenaq osad gibilenyaiq ham. God ago maror Moses mar tonta nab ya inanin usaqta haqyaiq ham. Teq God ago nantut kwaziqta na gigo marib in yaqmo inan bilaqiyta haqyaiq ham. Sa Buk Song-ib bar usaqta nab ya ibin usaqtamo haqyaiq ham. Gamuk na bunmo adidaqan teq gwahtiqdaq haqyaiqta ham.⁴⁵Haqad in disaipel na ginad eman hastitayan in God ago mar na ginad tiqem hasiy. ⁴⁶Sa Yesus ta gibilan, God ago marib gamuk kazaq bilam ham. Krais santitiy tisordaq haqad in bilam ham. Soreq kam ezeqmanta nab in hodhodab tiqeraqdaq haqad in bilam ham. ⁴⁷Eraqid teq mataw in abin ad leheq on mataw en bunmo tigibilen daqay haqad in bilam ham. Gibileneq in bilaq daqay, Ne Krais anan helmo haqad ginad buliyeq ne gigo daq teq ginad meqinta gileh ugid teq God ne gigo daq meqinta bunmo tigiwalem bugdaq haq daqay haqad in bilam ham. Daq na uliq Jerusalem-ub danmeb gwahtiqeq in og saw bunmo tuwaqdaq haqad in bilam ham.⁴⁸Negmo gime anonabmo diq daq nagan bunmo ahol tuwaqim ne awagamun tibilaq daqay ham. ⁴⁹Ne huritiy ham. Ya imam in ago Bugaw Dimunta negnan hel diqmo bilamta na muran ya 3mir tubol negdaq ham. Ne uliq ayahta kabmo osiy ham. Ossa ulilib zaway na bo ne gimalib tuwoqid teq ne yaqgo kabiy na tiqem daqay ham.⁵⁰Ari Yesus in ago disaipel giwaqim nenaq uliq Betaniy-ibmo tilehiy. Lehim in aben giger wazan eraqan in ago disaipel gidimun tonad tigibar ton. ⁵¹Gibar tonsamo God Yesus waqim ad Heven-ib tugwalah.⁵²Gwalehsamo disaipel gibakbakan ulum laquwim turad in Yesus abin tiqiluwiy. Abin iluwim hulosadmo in muleqim ginad ayahmo dimniysa Jerusalem-ub tilehiy. ⁵³Lehim osad kam bunmo in Tempel-ib leheq God abin tiqiluw yaqay.

John

Chapter 1

¹Kwaziq diqmo God ago Gamuk in tuqosta. Gamuk na God in osad teq Gamuk na in God-mo.²Nagah bunmo og kab a hi gwahtiqsamo mebmebmo diq Gamuk na God inaq osta. ³Gamuk naqmo in nagah bunmo giqamta. Nagah araq diq dante araqab a hi gwahtimta. Haiqgam.⁴Teq on mataw kayeqmo kuluwa-kuluwmo osayta na alulin Gamuk nabmo usaqta. Gamuk na in saw anuwan nog iyad on mataw bunmo gimalib worireqaqta. ⁵Teq saw anuwan na romriqab oysa romriq in saw anuwan na a hi wolmiyaqta.⁶Ari God in mat araq eman bol. In anan Jon haqayta. ⁷Jon saw anuwan na anan bilaq kemnan bolta. In on mataw gibilenid in bunmo saw anuwan na anan helmo haq daqay haqad in bolta. ⁸Inmo saw anuwan na a haiqta. Haiqgam. In saw anuwan na anan on mataw gibilennan haqad bolta.⁹Saw anuwan hel diqta on mataw bunmo gimalib worireqaqta na in og kab tugwahtiqyaq.¹⁰Gwahtiqadmo in on mataw og kabta gilikmanib tuqos. Inmo nagah bunmo og kab giqeman gwahtiqiyta. Teq on mataw og kabta in mat na ahol waqad in ahol a hi waq hasiy. ¹¹Mat na asenlulmo diq gigo hib bolta teq in aselul na baymuzim a hi waziniy.¹²Ari on mataw mat na ahol waq hasim waziniyta na bunmo, mat na in giqeman in god ago onminmo diq tiqiyiy. Na ezaqgo on mataw na in anan helmo haqiyta na ago iyan. ¹³Teq on mataw God ago onmin iyiyta na mataw og kabta gilulib a hi gwahtiqiyta. Teq in og ka ago daqib a hi gwahtiqiymo. Mataw ginad bilaqsa giqonan amun emayta nazaq in a hi gwahtiqiy. Haiqgam. God-mo in on mataw na giqeman in ago onmin tiqiyiyta.¹⁴Ari God ago gamuk na in mat diq iyim i gilikmanib osta. Ossa i in ahol anuwan ahol tuwawta.I in ahol anuwan ahol waqad i bilaqne God atatin amulikmo osaqta naqmo ahol anuwanta ahol waq nog iy. Teq i ahol waqsa in agem dimunta igaqta na teq in gamuk heltaqmo bilaqaqta na in aholib ate gwalim ussa i ahol tuwaw. ¹⁵Teq Jon in mat naqmo anan on mataw gibillenad in lileyim kazaq gibilan, Ya mat naqmo anan gibilenad kazaq bilayta ham. Mat ya ibeb boldaqta na in yaqgo hay ya a hi gwahtiqsamo in tuqosta na ago iyan haqad ya bilayta ham.¹⁶Teq mat nawa Jon anan bilamta na in agem dimunta igad gamuk helta gibilenaqta na aholib ame gwalad usim wazbalim i gilmalib woqaqta. Woqsa aholib daq dimdimunta usaqta na amalib in i bunmo tigidimun tonaq. Gidimun tonsa i daq dimdimunta na loyinsa in nagah mebmebmo God igta na uriyam bugaq. ¹⁷Naezaqgo God ago maror in mebmebmo igta na Moses abenab bolan i wawta. Ari God agem dimunta igaqta na teq in ago daq helta nagan bunmo Yesus Krais-mo abenab bolta. ¹⁸Mat araq ame anonab God asit ahol a hi wamta. Haiq diqmo. God atatin amulikmo osaqta naqmo in God giqisihunta. Inmo God diqta teq in Amam abuknibmo osaqta. In amomo God eman i gimeb ulal iysa i ahol waqauqta.¹⁹Ari Juda mataw aseseqta na in mataw tamaz emayta gigo asor teq Liway mataw Tempel-ib kabiy emayta gigo asor giqeman in Jerusalem hulosim Jon ago hib bolim tisusumu ugiy, Ni nog diq? haqiy. ²⁰Haqan Jon gibilen kam.Gibilen kemad in ahol alulin na a hi isihyaq. Haiq. In gamuk bilaq sireqimmo kazaq bilam, Ya Krais a haiq ham. ²¹Haqan mataw na a ta susumun ugiy, Ta ezaq? haqiy. An Luweq ni Elaija iydaq haqiy. Na Jon bilam, Luweq i God ago nantut amen emad osauqta na ninmo iydaq haqiy. Haqan Jon bilam, Na haiqmo ham.²²Haqan in buloniy, Ni nog? haqiy. I muleqeq ta leheq mataw i giqeman bolta na naga gamukin gibilenam? haqiy. Ta ninmo nihol anan ezaq haqaq? haqiy. ²³Haqan Jon bilam, Mat aqez saw amatawun haiqtab lileyim bilaqaq, Ne Iyahta ayon dan wastitayiy haqaqta na yaqmo kawa ham. Kwaziqmo God ago nantut Aisaya bilamta nazaq ham.²⁴Ari mataw ginan Farisi haqayta naqmo in mataw na giqeman Jon agerab boliyta. ²⁵An Jon in gigo susumun amenin nazaq eman mataw na buloniy, Ni bilaqaq, Ya Krais a haiq haqaq haqiy. Ad ya Elaija a haiqmo haqaq haqiy. Teq ya God nantut na a haiqmo haqaq haqiy. Nazaq iyan teq ni nagaqgo mataw huz negaq? haqiy.²⁶Haqan Jon amenin emin bilam, Ya mataw yuwibmo huz negaiqta ham. Ari ne gilikmanib mat araq nawa turaq ham. Teq ne in ago a hi huritayta ham. ²⁷Mat na ya ibeb nawa bolaqta ham. In abin ya abin uriyamta ham. Ya in ahaqenibta ham. In yaqgo Iyahta ham. ²⁸Jon yuw Jodan aqurumun kozaq ban uliq anan Betaniy haqayta na agerab luwad mataw huz negsa daq na gwahtimta.²⁹Ari tarom iyim saw tihastitayan Yesus Jon ago hib bolsa in ahol tuwan. Ahol waqadmo in mataw nab turiyta na gibilenim bilam, Ne ahol waqiy ham. God ago Sipsip Amidon* kawamo tubol ham. In teq on mataw og saw bunmo gigo daq meqinta tigiwalemdaq ham. ³⁰Ya kwaziqmo mat kaqmo anan bilayta ham. Ya bilay, Mat araq ya ibeb boldaqta na in yaqgo danmebta hay ham. Na ezaqgo hay ya a hi gwahtiqsamo in tuqosta na ago iyan hay ham. ³¹Yaqmo in ago a hi huritta ham. Teq ya bolim on mataw huz negaiqta ka alulin in kazaq ham. Ya on mataw huz negsa mat ko Isrel gimeb ulal iydaq haqad ya kazaq emaiqta ham.³²Jon nazaq haqad teq in kazaq gibilan,God ago Bugaw Dimunta ah husta nog iyim Heven hulosim gehitiqim mat ko aholib soqotim ossa ya ahol way ham. ³³Yaqmo in ago a hi huritta ham.Teq mat ne ya iqeman ya bolim mataw yuwub huz negaiqta na in ya iblenim bilam,yaqgo Bugaw Dimunta gehitiqeq mat araq aholib soqoteq ossa ni ahol waqad teq ni ninad emdaq.Mat God ago Dimunta amalib on mataw huz negdaqta na amatin nawaqmo haqdaq haqad in ya ibilan ham. ³⁴An ya daq na ahol tuway ham.Ahol waqim ya bilaqaiq.Mat ko in God atatin haqaiq ham.³⁵Ari tarom iyim saw tihastitayan Jon ago disaipel giger nenaq saw nab a ta turiy. ³⁶Tursa Yesus bo lehsa Jon ahol waqad tibilam,Ne ahol waqiy ham.God ago Sipsip Amidon kowaqmo tilehaq ham.³⁷Haqan disaipel giger na nazaq huritadmo in Yesus muzim inaq tilehiy. ³⁸Lehsa Yesus ahol buliyim giger na muzim bolsa gibiyad in gibilan, Ne naga nagunay? ham. An in buloniy, Rabbi haqiy ni edob osaqta?haqiy. [Hibru nanib gamuk 'rabbi' na alulin in 'tisa'haqayta.] ³⁹An Yesus gibilan, Ne boleq ahol waqiy ham. Haqan giger na lehim Yesus ago bit in osaqta na ahol tuwaqiy. Ahol waqad luwsa in 4 kilok imisor nazaq iysa iyan in Yesus inaq tuqosiy.⁴⁰Mataw giger Jon ago nan huritim Yesus muzim inaq lehiyta na gigo araq na anan Andru haqayta. In abab anan Saimon Pita. ⁴¹Abeb Andru muleqim ta bolim iturimmo in le abab Saimon nagunim ahol waqadmo tubulon, I Mesaya ahol tuwan ham. (Hirbu nanib gamuk 'Mesaya' na alulin in 'Krais'* haqayta.) ⁴²Andru nazaq bilaqim teq in saimon waqim ad Yesus ago hib tilah. A lehan Yesus in Saimon ahol waqad bulon, Ni Jon atatin Saimon ham. Abeb ni ninan Sifas haqad biy daqay ham. (Hibru nanib gamuk Sifas haqayta na alulin in 'Pita'haqayta.)⁴³Ari tarom iyim saw tihastitayan Yesus saw Gililiy-ib lehgo anad tiqam. Anad emim in lehadmo mat araq anan Filip haqayta na ahol waqim tubulon, Ni ya imuzeq bol ham. ⁴⁴Filip in uliq Betsaida-ibta. Uliq na in Andru abab Pita inaq gigo uliqta. ⁴⁵Ari Yesus nazaq Filip bulonan in eraqim le mat araq anan Nataniyel haqayta nagunim ahol waqad tubulon, Moses in God ago maror agamukan aduganib mat ananin mar tonta na amatin gwahtiqan i ahol tuwan ham.I ginad emauq, God ago nantut kwaziqmo mat ananin mar toniyta amatin nawaqmo tubol haqauq ham. Na in Josep atatin Yesus uliq Nasaret-ibta ham.⁴⁶ Haqa Nataniyel bilam,Uliq Nasaret abin meqinta ham.Daq araq dimunta nazaq uliq nab a hi gwahtiqdaq daqag ham. Haqan Filip bilam,Nab iysa ni bo ahol waq ham. ⁴⁷Ari Yesus in Nataniyel bolsa ahol waqadmo in anan bilam,Mat ko ahol waqiy ham.Ko Isrel gigo mat diqmo araq ham. In aholib nan katiyta araq a hi usaqta ham. ⁴⁸Haqan Nataniyel tisusumun ug,Ni ezaq tonim yaqyo tuhurit? ham. Haqan Yesus amenin emim bilam, Filip a hi nililewunsa ni ay fik ahaqenib ossa ya nibiyta ham.⁴⁹Haqanmo Nataniyel bilam, Tisa ham ni God atatin ham. Ni Isrel gigo king ham. ⁵⁰Haqan Yesus bilam,Ya bilay, Ni ay fik ahaqenib ossa ya nibiy hayta na ago ni ya inan helmo haqaq e? ham.Na in nagah amik ham. Teq ni yaqgo daq aseseqta tigibiydaq ham. ⁵¹Haqad in bulon,Ya helmo nibilenaiq ham Abeb kait misireq nog iyeq aqez hassa angelo asor Mat Atatin ago hib gewoqad Heven-ib gwalehsa ni tigibiydaq ham.

Chapter 2

¹Ari kam gigermo tihiqiyan ezeqmanta nab saw Galiliy-ib uliq araq anan Kana haqayta nab mat araq awe inaq an waqsa ahumabun tuwoliy. Sa Yesus anen humab nab os. ²Ossa mataw nabta na in Yesus ago disaipel nenaq gimen nan eman in humab nab bolim osiymo.³Ossa mataw wain ayun uluw bugan tihiqiy. Hiqiyan Yesus anen lehim atatin tubolon, Mataw gigo wain ayun tihiqiy bug ham. ⁴Haqan Yesus amenin emim bulon, Kanen ham ya inad usaq nazaq nogmo ni ninad a hi usaq ham. Ya ihol ulal tondaiqta akaman teqmo ham. ⁵Haqan anen in kabibiy mataw nab turiyta na gibilan, Ya itatin ezaq gibilenid ne emmo emiy ham.⁶ Ari bit nab reb gigib sisoqiyta aseseqta 6 nazaq giturta. Reb na mataw yuw soqoreq a bo gitenid ussa teq in Juda gigo gunun muzinad huz yaqata arebun.Reb na amulik-mulikmo aduganib yuw ayahmo 100 lita nazaq tenid osyaqta. ⁷Ari Yesus in kabibiy mataw asor gibilenim bilam,Reb ko bunmo yuw soqoreq a boleq gitenid ame gwal bugan ham.Haqan mataw na le yuw soqorim a bolim reb na gitenan amemo gwal bug. ⁸An in gibilan,Ari ne yuw teniyta na asor reb amiktab soqoreq a leheq mat didaq wamuzaqta na ugiy ham.Haqan kabibiy mataw yuw na asor soqorim a lehim mat didaq wamuzaqta na tuqugiy.⁹ Ugan in uluw waqan yuw diq na in wain ayunmo tiqiy. Teq in wain ayun na edod waqiyta na ago in a hi hurit. Kabibiy mataw yuw soqoiyta naqmo huritiyta. Nazq iyan mat didaq wamuzaqta na in mat aw waqaqta na bunlonan agerab tubol. ¹⁰Bolan in bulon, Mataw bunmo iturimmo gigo mareren wain ayun dimunta negan uluwayata ham. Uluwim in ginad dimunta hulos nog iysa teq in wain agon inaqta negan uluwayta ham.Ta ni nazaq a hi amta ham. wain meqinta tuquluw bugan teq ni wain ayun dimun diqta ka abeb a bol ham.¹¹Na kam ameb diqta Yesus daq azawayin inaqta am.In uliq kana-ib saw Galiliy-ibta nab daq na amta.Emim in ahol abin ulileman usta na tuqulal ton.Ulal tonan in ago disaipel ahol waqad anan helmo tihaqiy.¹² Ari daq na tihiqiyan Yesus in anen teq in amagniz teq in ago disaipel nenaq uliq Kapaneam-ub tuwolehiy.Wolehim in uliq nab kam asor tuqosiy.¹³Ari Juda gigo lotu akaman ayahta anan Pasova haqay na bolim sinsin tiqiysamo Yesus uliq kapaneam hulsosim Jerusalem-ub tugwalaw.¹⁴Gwalehim in Tempel ago gel aduganib mataw bulmakau teq sipsip teq ah*gizayad amenin waqad ossa in tigibiy. Ad mataw saw haresmo gigo mani waqad amenin Tempel ago mani negayta na in gigo kabiy emad ossa Yesus tigibiyom.¹⁵ Gibiyad in yuk abatan asor giwaqim tuq tonim in mataw na gigo bulmakau teq sipsip bunmo ginolad gimuzan le Tempel hulosim gel asan ban tugwahtiq yaqay. Gwahtiqsa in mataw mani akabiyan emad osiyta na gigo mani wazbalan woqsa gigo ban inaqmo wazim tuwazbilbanlmo. ¹⁶Ad in mataw ah gizayad osiyta na gibilan, Ne nagah na bunmo giwaqeq asanib a lehiy ham. Ne ya imam ago bit emid in maket abitan nog hi iyan ham.¹⁷Haqsa in ago disapel gamuk araq God ago marib usaqta na anadin tiqemiy Gamuk na bilam,Ya ningo inad diq ugsa ananin bilaqaiq ham.¹⁸Ta teq Juda mataw aseseqta asor daq na ahol waqad in Yesus buloniy,Ni naga daqin azawayin inaqta giqisihunid i ahol waqad ginad emam,Ni daq kazaq emgo ni nibin inaq haqam?haqiy. ¹⁹Haqan Yesus gibilan,Ne Tempel ka wol inerid kam ezeqmanmo aduganib ya waziq a ta eraqdaq ham.²⁰ Haqanmo Juda mataw aseseqta na bilaqiy, Uliq 46 nazaq aduganib mataw Tempel ka wazan eraqsa teq kabiy a hi hiqiyaq haqiy. Ta ni kam ezeqmanmo aduganib wazid a ta eraqdaq e?haqiy. ²¹Naqmo Yesus inmo ahol anan bilaqad in bilam, Tempel ham. ²²Nazaq iyan abeb Yesus hodhod hulosim ta eramta nab in ago disaipel gamuk nawa in bilamta na anadin tiqemiy. Anadin emad in God ago gamuk anan helmo haqad teq in Yesus ago gamuk na anan helmo tihaqiymo.²³ Ari Yesus uliq Jerusalem-ub Pasova ago ahumabun ayahta nab osad in daq azawayin inaqta emsa on mataw kabemmo ahol waq yaqay. Ahol waqad in Yesus anan helmo tihaq yaqay. ²⁴Ta teq Yesus in mataw na ginan helmo a hi haqyaq.Ad inmo ahol mataw na giholib a hi emyaqmo.Na ezaqgo in mataw bunmo gigo tuhurit bugta. ²⁵Teq mat araq Yesus bunlonan teq in mataw na gigo hurita nazaq a haiq. Haiqgam. Inmo anandibmo mataw bunmo gimugan ezaq usaqta na ago in tuhurit bugta.

Chapter 3

¹Ari Farisi araq anan Nikodemus haqayta in osyaq. araq. ²In taromab bolim Yesus tubulon, Tisa ham. God ni ninaq osaqta ham. In ninaq a hi osid teq ni daq azawayin inaq emaqta nagan a hi em nag ham. Nazaq iyan i ginad emauq, God-mo niqeman ni bolim i suleq igaqta haqauqham.³Haqan Yesus amenin emim bilam, Ya helmo nibilenaiq ham. Mat aw nog in zaway ulilibta na amalib gime gigerta mutur a ta hi gwahtiqeq in God ago maror aduganib le a hi gwahtiq daqay ham. ⁴Haqan Nikodemus bilam, Mat nengab tiqiyta ezaq toneq ame gigerta mutur a ta gwahtiqad? ham. In anen agemab a ta lehid anen a ta emdaq e? ham.⁵Haqan Yesus bilam,Ya helmo nibilenaiq ham. On mataw yuw teq God ago Bugaw ago zaway gimalib mutur a hi iyeq in God ago maror aduganib le a hi gwahtiq daqay ham. ⁶On mataw og kabta in onmin in gimo gihol nogta giqemayta ham. Sa God ago Bugaw in onmin inmo nogta giqemaqtaham.⁷ Ya nibilenim bilay, Ni zaway ulilibta na amalib nime gigerta mutur a ta hi gwahtiqeq ni God ago maror aduganib le a hi gwahtiqdaq hayta na ago ni ninadnad hi em ham. ⁸Tim anadibmo saw bunmo lehaqta ham. Lehsa ni ahulanmo huritaqta ham. Huritad in ezaq bolta na teq in ezaq lehaqta na ago ni a hi huritaqta ham. Ari God ago Bugaw bolim mataw giqeman gimugan mutur iyayta na in nazaqmo ham.⁹ Haqan Nikodemus bilam, Daq nazaqta na ezaq teq in giholib gwahtiqdaq? ham. ¹⁰An Yesus bulon, Na ta ezaq? ham. Ni Isrel gigo tisa araq ham. Ezaq tonim ni nagah ka ago ninad a hi em hasaq? ham. ¹¹Ya helmo nibilenaiq ham. I nagah ginad tiqem hasta naqmo agamukan bilaqauq ham. Bilaqad i nagah gimeb ahol tuwawta naqmo ago i ne gibilenauq ham. Teq ne i gigo gamuk na gileh ugayta ham.¹²Ya nagah og kabta ago gibilensa ne anan helmo a hi haqayta ham. Ta ezaq teq ya nagah Heven-ibta na ago gibilenid ne anan helmo haq daqay? ham. ¹³Mat araq Heven-ib a hi gwalahta ham. Haiq ham. Mat Atatin Heven hulosim Heven ahol wamta ham.¹⁴Teq Moses kwaziqmo saw samanta nagah ahulinaqta adulan wazim eramta nazaqmo mataw in mat Atatin wazid eraqeq titurdaqmo ham. ¹⁵Eraqeq tursa teq on mataw in ahol waqad anan helmo haq daqayta na bunmo in Kayeqmo kuluwa-kuluwmo tuqos daqay ham.¹⁶ Ari God in on mataw og saw bunmo ginan anad bilaqsa iyan in atatin amulikmo osta na tinag. In atatin negid mat aw nog atatin na anan helmo haq daqayta na bunmo a hi moq hasad in kayeqmo tuteqmo tuqos daqay haqad in nazaq amta. ¹⁷Na ezaqmo in atatin on mataw gilum kemeq eman og kab a hi bol. Haiqgam. In anad am, Ya itatin leheq on mataw gimen dante wastitayid ya gilumsiheq giwaqid a hi moq daqay haqad in atatin eman bolta. ¹⁸Nazaq iyan on mataw God atatin anan helmo haqayta na bunmo in God ameb dimunmo osayta. God in giyon bilaqan in moq hasgo a hi osayta. Ari on mataw God atatin anan helmo a hi haqayta na God in giyon tibilaqan in moq hasgo tigiyim osayta. Na ezaqgo in God atatin amulik na anan helmo a hi haqayta na ago iyan.¹⁹Teq God on mataw gilum kemim gigo daq amenin negaqta na alulin in kazaq. Saw anuwan og kab tugwahtiq. Gwahtiqan teq on mataw saw anuwan na anan ginad a hi bilam. Haiqgam. On mataw na gigo daq bunmo meqin iyim iyan in romriqmo anan ginad bilam. ²⁰Na ezaqgo on mataw daq meqinta emayta na in saw anuwan anan ginad a hi bilaqsa in saw anuwanib a hi gwahtiqayta, luweq in gigo daq meqinta nagan ulal iydaq Haqad. ²¹Ari on mataw daq helta emayta na in saw anuwan ahol waqad bolaqta. In God anad muzinim daq emayta nagan ulal iydaq haqad in saw anuwanib nab bo tugwahtiqayqa.²² Ari daq na tihiqiyan Yesus ago disaipel nenaq saw Judiya gigo og araqab tilehiy. Lehim in saw nab luw osad teq in on mataw tuhuz negyaq.²³Sa Jon saw nagab on mataw tuhuz negyaqmo. Saw anan Ainon haqayata saw Selim agerab usaqta nab yuw ame ayahta usaqta iyan Jon nab luwyaqta. ²⁴Kam nab Jon a hi irqursamo on mataw kabemmo bolsa in tuhuz negyaq.²⁵Teq Jon ago disaipel asor in Juda mat araq ìnaq na tumug yaqay.Na in Juda gigo daq araq in gihol huz ugim God ameb gihol abusirinan hiqiyaqta na ago ananin bilaqad an mug yaqay.²⁶Ad teq in bunmo Jon ago hib bolim tubuloniy, Tisa haqiy, Mat ni ninaq yuw Jodan aqurumum kozaq ban ossa ni anan bilamta na in on mataw tuhuz negaqmo haqiy. Sa on mataw bunmo inmo ago hib tilehay haqiy.²⁷ Haqan Jon gibilan,God mat abenab kabiy amta naqmo amomo in tiqemdaqta ham. ²⁸Ya kwaziqmo ne gibilenim bilay, Ya Krais a haiq hay ham. God ya iqeman ya Krais ago danmeb bolta haqad ya bilay ham. Ya nazaq bilaqsa ne tuhuritiy ham.²⁹ Mat aw wamta naqmo in aw na aduw diq ham.Teq mat na ayow in adek emim turad in ayow aw wamta na aqez huritad in anad ayahmo dimniyaq ham. Nazaq iyan muran ya inad tidimniy hasaq ham. ³⁰Mat ko abin ayah tiqiydaq ham. Sa ya ibin amik iydaq ham.³¹ Ari Mat ulilib osim bolta naqmo in nagah bunmo gigo Iyahta iyim osaqta.Teq mat abe alulin og kab usaqta na in og kabta iyim iyan in og kaqmo ago nagayta anan bilaqaqta.Ari mat Heven-ib osim bolta na in nagah bunmo gigo Iyahta iyim osaqta. ³²Osad in nagah ameb ahol wamta na teq in gamuk huritta naqmo in i gibilenaqta.Ta teq mataw in ago gamuk na anan helmo a hi haqayta. ³³Ari on mataw in ago gamuk huritim anan helmo haqayta na in kazaq i gibilenay.God gamuk heltaqmo bilaqaqta haqay.³⁴Na ezaqgo God in ago Bugaw dimunta ayahmo mat na ugim teq ni eman bolim in God ago gamukmo diq bilaqaqta. ³⁵Aman in atatin na anan anad diq bilaqsa in zaway bunmo atatin abenab tiqem.³⁶Nazaq iyan on mataw God atatin anan helmo haqayta na in kayeqmo kuluwa-kuluwmo tuqos daqay. Ari mat God atatin ago gamuk othasaqta na in kayeqmo kuluwa-kuluwmo a hi osdaq. Haiqgam. God in mat naqanta agem meqinta ugsa in osaqta.

Chapter 4

¹ Ari Farisi gamuk kazaq huritiy. Yesus mataw kabemmo yuwub gihuz negsa in ago disaipel tiqiyay haqiy. Sa Jon haiqgam haqiy. (Teq Yesus-mo mataw a hi gihuz negyaqta. Haiqgam. In ago disaipel naqmo mataw gihuz neg yaqayta.) Ari Yesus anad am, Mataw kabemmo yaqgo disaipel tiqiyiyta na ago Farisi tuhuritiy ham.Haqad in saw Judiya na hulosadmo in muleqim saw Galiliy-ib ta lah.⁴Lehad dan in lehyaqta na saw samariya-ib gwahtiqim lahta. ⁵Nazaq iyan in dan na muzim lehim in samariya gigo uliq araq anan Sikar haqayta na agerab tugwahtim. Uliq na in Jekob atatin Josep og ugta na agerab usaqta.⁶ Teq saw nab yay araq kwaziqmo Jekob yuw waqgo haqad yay tayta in nab usaqta.Sa Yesus bolad luwim zeq ayahtab 12 kilok nazaq tiqiyan in yuw yayibta nab gwahtiqim ahol husisqsa anamur emad tuqos. ⁷Ossa Samariya aw araq yuw soqornan tubol.Bolan Yesus bulonim bilam,Yuw soqoreq asitmo yagid uluwiq ham. ⁸Na Yesus ago disaipel bunmo uliq Sikar-ib didaq zaynan tilehiy.)⁹ Ari in bilam,Yuw yag uluwiq haqan Samariya aw na bulon, Ni Juda mat araq ham. Sa ya Samariya-ib awta ham. Ta ezaqgo ni bilaqaq, Yuw asit yagid ya uluwiq haqaq? ham. (Na ezaqgo Juda in Samariya nenaq an gihar ugad in garab a hi luw osayta iyan aw na nazaq bilam,) ¹⁰In nazaq haqan Yesus amenin emim bilam, Ni God ago naw na ago a hi hurit kemaq ham. Teq mat kawa yuw uluwgo susumun nigaqta ka ago ni ninad a hi em hasaqmo ham. Ni nagah giger na ago huritta iyeq teq ni susumun ugid in yuw dimunta tutimmo gwahtiqad usaqta na nigid ni tuquluw nag ham.¹¹In nazaq haqan aw na bulon, Mat Iyah ham, ni nagah araq amalib yuw soqoreq yagdaqta na haiqgam ham. Ta yay ka sisaq diqmo ham. Ni yuw dimunta tutimmo gwahtiqad usaqta na edob waqdaq? ham. ¹²I gises Jekob-mo yuw yayibta ka tay igta ham. Ad inmo ago onmin teq ago sipsip, bulmakau nenaqmo in yuw ka uluw yaqayta ham. Ta teq ni in uriyamaq e? ham.¹³Haqan Yesus amenin emim bulon,Mataw yuw yayibta ka uluwim teq in yuwnan a ta moqayta ham. ¹⁴Ari mat aw nog in yaqgo yuw ya negdaiqta na uluweq in yuwnan a ta hi moqdaqay ham. Haiqgam ham. Ya yuw negdaiqta na in bilaqne yuw og aduganib tutimmo gwahtiqaqta nazaq nog in giholib usdaq ham.Yuw na mataw giduganib useq gwahtiqad giqemsa in kuluwa-kulumo tuqos daqay ham.¹⁵ Haqan aw na bulon, Mat Iyah ham, ni yuw na yagid uluwiq ham. Uluweq teq abeb ya yuwnan a ta hi moqad ya yuw soqornan kab a ta hi boldaiq ham. ¹⁶Haqan Yesus bulon,Ni le niduw buloneq inaq kab muleqeq ta boliy ham.¹⁷ Haqan aw na amenin emim bilam,Ya iduw haiqta ham.An Yesus bulon,Ni bilam, Ya iduw haiq hamta na ni dimunmo bilam ham. ¹⁸Kwaziqmo ni mataw abaynagin nazaq giwamta ham. Giwaqim teq ta mat muran ni inaq osaqta na in ni niduw diq a haiq osaqta na ni niduw diq a haiq ham. Ningo gamuk na in hel diqtaqmo ham.¹⁹Haqan aw na bilam, Mat Iyah ham, muran ya ningo tuhurit ham. Ni God ago nantut araq ham. ²⁰I gisesan kwaziqmo garah kabmo humab woleq lotu em yaqayta ham. Ta teq ne Juda bilaqay, Uliq mataw lotu em daqayta na Jerusalem-mo haqayta ham.²¹ An Yesus bulon, Neng ham ya heltamo nibbilenaiq ham. Abeb ne garah kab Gimam Iyahta ayon lotu a ta hi em daqay ham. Ad ne Jerusalem-ub leheq lotu a hi em daqaymo ham. Kam na tugwahtiqnan tonaq ham. ²²Ne on mataw Samariya-ibta, ne nog diq ayon lotu emayta na ago ne ginad a hi em hasayta ham. Ari i Juda on mataw God ayon lotu emgo i ginad em hasauqta ham. Gilumsiheq ta giwaqnan haqad in kabiy na alulin i Juda gigo hib eman gwahtimta ham.²³ Abeb on mataw Giwmam Iyah ayon lotu hel diqta tiqemnan haqad teq in God ago Bugaw Dimunta ago hib zaway waqeq daq helta amalib lotu tiqem daqay ham. In nazaqmo Giwmam Iyah ayon lotu emsa in ginan anad tibilaqdaqta ham. Kam na gwahtiqnan tonad teq in tugwahtimta nog tiqiyaq ham. ²⁴God in Bugawta ham. Nazaq iyan mataw in ayon lotu emnan haqad in ago Bugaw Dimunta ago hib zaway waqeq teq in daq helta amamlib lotu tiqem daqay ham.²⁵Haqan aw na bulon,Mesaya*teq boldaqta na ago ya tuhurit ham. Mataw in anan Krais haqayta na ham. In boleq nagah bunmo ago i tigibilendaq ham. ²⁶Haqan Yesus bilam, Mat naqmo kawa ni ninaq gamuk tibilaqaq ham. Na yaqmo ham.²⁷In nazaq bilaqsa ago disaipel didaq zaynan lehiyta na muleqim ta boliy.Bolimmo Yesus aw na inaq gamuk bilaqsa in gibiyad ginadnad tiqem yaqay.Ta teq in ginad susumun ugim bilaqiy, "Aw ka naga waqnan?" teq "Nagaqgo ni aw ka inaq gamuk emaq?" nazaq in a hi susumun ugiy.²⁸ Ari aw na in ago yuqsan nab hulosan ussamo in muleqim aquliqab tilah. Lehim in mataw tigibilan, Ne bo leheq mat ko ahol waqiy ham. Ya kwaziqmo daq giqemta nagan bunmo ago in ya tigibilen bug ham. Luweq mat na in Krais-mo iydaq ham. ³⁰Haqan mataw bunmo era uliq na hulosadmo in Yesus ahol waqnan ago hib tilehiy.³¹ Ari aw na le ago walmataw gibilenad luwsa disaipel Yesus buloniy, tisa haqiy ni didaq ka araq neq haqiy. ³²Haqan Yesus gibilan, Yago didaq inaq ham. Teq ne yago didaq na ago ginad a hi em hasay ham. ³³In nazaq Haqan disaipel an bulonim bilaqiy, Nabag mat araq in ayon didaq a bolim tuqug daqagya haqiy.³⁴ Haqan Yesus gibilan, Yago didaq na in kazaq ham. Ya mat iqeman bolta na anad muzad ago kabiy emid hiqiy bugdaqta naamqmo in yago daqta ham. ³⁵Ne bilaqay, Didaq kabiyab teqmo zilimaq haqay ham. Kalam aweweqmo hiqiyid teq i tayam haqay ham. Ta teq yagmo kazaq gibilendaiq ham. Ne gime rireqeq saw ahol waq kemiy haqaid ham. Didaq kabiyab tizilim bugim usaq ham. ³⁶Mat didaq anon tayaqta na in kabiy emad anawun waqaqta ham. Teq in didaq anon ginuwan osayta na dimunmo kuluwa-kulumo tuqos daqay ham. Ossa mat didaq layta na in giger gigo kabiy anon na gibiyad in araqibmo ginad dimniysa osayta ham.³⁷ Nazaq iyan gamuk araq mataw bilaqad luwayta na in heltaqmo ham. In bilaqay, Mat araq didaq leyaqta haqay ham. Leyan ta mat araq bolim didaq na tayaqta haqay ham. ³⁸Ya ne giqeman ne didaq anon gitaynan lehiyta ham. Didaq na ne akabiyan a hi emiyta ham. Haiqgam ham. Mataw ta asor kwaziqmo didaq na akabiyan tiqemiyta ham. Eman ne mataw na gigo kabiy ahaqenib lehim ne in gigo kabiy asor tiqemaymo ham.³⁹ Ari aw na bilam, Mat na yaqgo daq bunmo ya emad luwta na ago tigibilen bug ham. Haqsa Samariya on mataw uliq nab osiyta na kabemmo in aw na ago gamuk huritim Yesus anan helmo tihaqiy. ⁴⁰Haqad in Yesus ago hib lehim in nenaq osgo haqad buloniy. Bulonan Yesus uliq nab kam gigermo a ta os.⁴¹ Ossa mataw kabemmo Yesus ago gamuk huritad in helmo diq tihaq yaqay. ⁴²Haqad in aw na bulon yaqay. Mebmebmo ninmo mat ka ago gamuk huritim a bolim gibilenan i huritim anan helmo hawta haq yaqay. Ari muran igmo diq in ago gamuk huritim i in ago tuhurit kemauq haq yaqay. Hurit kemad i ginad emauq, Mat on mataw bunmo gilumsiheq gimen dante emdaqta na amatin diq kawaqmo tubol haqauq haq yaqay.⁴³ Ari Yesus Samariya on mataw na nenaq kam gigermo osim tihiqiyan in uliq na hulosadmo saw Galiliy-ib tilah. ⁴⁴(Na ezaqgo Yesus inmo tekomo tibilam, God ago nantut ago uliqabmo diq in ahol abin haiqta hamta na ago.) ⁴⁵Ari in le saw Galiliy-ib tugwahtiqan Galiliy-ib mataw na Yesus ahol waqad in gigem dimunta ugad tuwaziniy. Mataw na Jerusalem-ub Pasova ahumabun ayahta nab lehim in Yesus kabiy daq bunmo emsa ahol waqiyta. Nazaq iyan Yesus in gigo hib bolan in ginad tidimniyiy.⁴⁶Sa teq Yesus eraqim le uliq Kana saw Galiliy-ibta nab a ta gwahtim. Uliq nabmo in yuw diq buliyan wain ayun iyta. Ari kam nab king ago gavman mat araq uliq Kapaneam-ub os.Ossa in ago amun matta araq moqad us. ⁴⁷Ussa mat na Yesus saw Judiya hulosim saw Galiliy-ib bolta na ago huritim in Yesus ago hib tilah. Lehim in Yesus waqeq inaq Kapaneam-ub leheq ago amun wastitaygo haqad tubulonyaq. Na ezaqgo in ago amun tumoqnan diq tonyaqta na ago iyan.⁴⁸Sa Yesus bulon, Ne daq azawayin inaqta amo amo ahol a hi waqeq ne ya inan helmo a hi haq daqay ham. ⁴⁹Haqan marorta na bilam, Iyahta ham. ni hidmo gewoq ham. Luweq yaqgo amun moqdaq ham. ⁵⁰Haqan Yesus bulon, Ni muleqeq ta leh ham. Ningo amun kayeqmo dimunmo osaq ham. Haqan maror na Yesus ago gamuk anan helmo haqadmo in muleqim tilah.⁵¹ Lehad in ago uliqab le a hi gwahtiqsamo ago kabibiy mataw bolim danib ahol waqadmo buloniy,Ningo amun kayeqmo dimunmo osaq haqiy. ⁵²Haqan mat marorta na tisusumun nag, Zeq adulan ganim diqtab amun ahol hastitay nog iy? ham. Haqan in bilaqiy, Irimo zeq ayahtab wan kilok nazaq asan afanfan iyyaqta na ahol tiyuh haqiy.⁵³Haqan amun na amam anad tiqam, Irimo zeq adulan nabmo diq Yesus bilam, Ningo amun kayeqmo dimunmo osaq haqad in bilamta ham. Haqad in Yesus anan helmo tiham. Haqsamo ago on mataw in inaq osiyta na bunmo Yesus anan helmo tihaqiymo. ⁵⁴Na Yesus in saw Judiya hulosim bo saw Galiliy-ib osad in daq azawayin inaq ame gigerta amta.

Chapter 5

¹ abeb Juda gigo lotu akaman araq ayahta tugwahtim. Gwahtiqan Yesus uliq Jerusalem-ub tugwalah. ²Teq uliq Jerusalem agelin ago dan ez araq anan Sipsip Gigo Dan ez haqayta na agerab yuw akurorqanta araq usaqta. Hibru nanib in yuw na anan Betesda haqayta. Teq yuw na aqurumnib baybay abaynagin nazaqmo turyaqta. ³Baybay nagab mataw gigo moq inaqta kabemmo gime haiqta teq gisen meqinta teq gibensen tumomta nagan in nab os yaqayta.⁴Ossa Iyahta ago angelo boleq yuw na amalib hitiqeq yuw baysa ahol wolyaqta. Ahol walsa mat nog danmeb yuw nab hitiqeq huzad teq inmo amomo ago moq hiqiysa in ahol tidimniy yaqta.⁵ Teq mat araq ago moq ulig 38 nazaqmo aholib usta in nab tuqos. ⁶Ossa Yesus bolim mat na ahol waqad anad tiqam, Mat ka kam sisaqmo diq moqad osta ham. Haqad in bulon, Ni nihol dimniynan ninad bilaqaq e? ham.⁷ Haqan mat moqaqta na bilam, Mat iyah ham yuw ahol wolsa mat araq hidmo ya iwaqeq iqad yuwub hitiqdaqta na haiqgam ham. Nazaq iyan ya kiskismo tiqad luwsamo mat araq iquriyamim hidmo le danmeb yuwub hitiqaqta ham. ⁸Haqan Yesus bullon, Ni eraqeq ningo us ban soreq a leh ham.⁹Haqan muran diq nawaqmo mat na ahol tidimniyan in era ago us ban sorim ad tilah.Ari kam na in Juda gigo lotu akaman.¹⁰Nazaq iyan mat ahol dimniyta na ago us ban sorim ad tilehsa Juda mataw aseseqta asor tubuloniy, Muran i gigo lotu akaman haqiy. Nagaqgo ni ningo us ban na sorim a lehaq? haqiy. Ni kam ka ago gunun tiqitiyonaq haqiy. ¹¹Haqan mat na amenin emim bilam, Mat ya ihol wastitayan dimniyta naqmo ibilenim bilam, Ningo us ban soreq a leh haqad in bilam ham.¹²Haqan Juda mataw na tisusumun ugiy,Mat ni nibilenim bilam,Ningo us ban soreq a leh hamta na nog diq? haqiy. ¹³Haqan mat ahol dimniyta na in nog diq dimun tonta na a hi hirit. Na ezaqgo mataw kabemmo nab tursa Yesus daq na tiqemimmo in gilikamanib gwahtiqad tilahta na ago iyan.¹⁴ Abeb Yesus mat na Tempel-ib ossa ahol waqad bulon, Ahol waq ham. Ni nihol tidimniy ham. Muran ni daq meqinta araq ta hi em ham. Luweq daq ta araq meqin diqta niholib gwahtiqdaq ham. ¹⁵An mat na lehim in Juda mataw aseseqta na gibilenim bilam, Mat ya iwastitayta na in Yesus-mo ham.¹⁶ Sa Yesus gibilan, Ya imam kam bunmo kabiy emim emim bo muran kawa in teqem tutaq ham. Emsa ya inaqmo kabiy tiqemaiqmo ham. ¹⁷Sa Yesus gibilan, Ya emim kam bunmo kabiy emim emim bo muran kawa in tiqem tutaq ham. Emsa ya inaqmo kabiy tiqemaiqmo ham. ¹⁸In nazaq haqan Juda mataw aseseqta na ginad emiy, Mat ka in God anan ya imam haqaq haqiy. Bilaqne in God-mo nog haqiy. haqad in Yesus lotu akaman ago gunun itiyonsa ahol waqad teq in Yesus ago gamuk na huritad in Yesus wol emid moqgo adanteqin tinagum naqmo hiqiy yaqay.¹⁹ Ari Yesus in Juda mataw na gibilan, Ya helmo ne gibilenaiq ham. Mat Atatin anadibmo daq araq a hi emaqta ham. In amam daq emsa ahol waqad in daq naqmo emaqta ham. Na ezaqgo amam daq emsa in Atatin daq nazaqmo emaqtamo ham. ²⁰Amam in Atatin anan anad bilaqsa in kabiy daq bunmo emaqta na in atatin isihunaqta ham. Nazaq iyan in daq aseseqta atatin tiqisihund aqmo ham. Isihunid Atatin in daq aseseqta na emsa ne ahol waqad gihol riten lamdaq ham.²¹Amam in mataw tumoqiyta giwazan eraqsa in giqeman kayeqmo osayta ham. Ad nazaqmo diq Atatin in anadibmo on mataw in ginan anad bilaqaqta na giqeman kayeqmo osaymo ham. ²²Amam in mat araq ago daq a hi ulum kemaqta ham. Haiqgam ham. In kabiy na Atatin abenab eman Atatinmo on mataw gilum kemaqta ham. ²³Nazaq iyan mataw Amam muzinayta nazaqmo in Atatin tuwazin daqaymo ham. Amam in Atatin eman bolta ham. Nazaq iyan on mataw Atatin a hi wazinayta na in Amam a hi wazinaymo ham.²⁴Ya helmo ne gibilenaiq ham.Mat yaqgo gamuk huritim teq in mat naqanta,mat naqanta in os kayeqmo tutimmo osayta na giwaqim osaq ham.Haiqgam ham.In boldaqta atowun tuhulosim in kayeqmo dimunmo osayta ham.²⁵Ya helmo ne gibilenaiq ham.On mataw tumoqiyta na in teq God Atatin aqez tuhurit daqay ham.Huritad in gilikmanib mataw in aqez waz daqayta na bunmo eraqeq kayeqmo tuqos daqay ham. Kam na tugwahtiqnan tonaqta teq in tugwahtimta nog tiqiy ham.²⁶ Amam in mataw giqemid kayeqmo osgo azawayin inaqta ham.Teq in zaway na atatin Ugan in nazaqmo mataw giqemid kayeqmo os daqaymo ham. ²⁷ Teq atatin na in Mat atatin iyim iyan Amam in zaway ugan in Amam abanib matw gilum kemeq gigo daq amenin tinegdaq ham.²⁸Ya kazaq bilaqsa ne ginadnad hi emiy ham. Abeb mataw hodhodab usaqta na bunmo God Atatin aqez tuhurit daqay ham. ²⁹Huritadmo in hodhod huloseq tugwahtiq daqay ham. Mataw daq dimdimunta emad osiyta na eraqeq kayeqmo kuluwa-kulumo tuqos daqay ham. Sa mataw daq meqmeqinta emad osiyta na eraqeq hazizirib turad in gigo daq na amenin tuwaq daqay ham.³⁰ Ya daq araq inadibmo emgo haiq ham. Ya imam ibilensa ya mataw gigo daq gilum kemaiqta ham. Gilum kemad ya a hi katiyad mataw ginan titnonimmo bilaqaiqta ham. Na ezaqgo yaqmo inad muzinim kabiy na a hi emaiqta ham. Ya mat iqeman bolta naqmo anad muzinad mataw gilum kemaiqta ham. ³¹Ya imomo ihol anan gibilendaiqta na in daq helta a haiq ham. ³²Teq mat ta araq ya ibin gibilenaqta na in nawa osaq ham. Ya inad emaiq, Mat na ya inan helmo diq bilaqaqta haqaiq ham.³³ Kwaziqmo ne mataw giqeman in Jon ago hib lehiy ham.Lehan Jon in ya inan gamuk helta gibilanta ham. ³⁴Helmo, ya matmo ago hib ibin waqgo hulosaiqta ham. Teq ne Jon ago gamuk na anadin emad ne ginad buliyeq a hi moq daqay haqad in ya inan bilamta na ago ya ne gibilenaiq ham. ³⁵Jon in bilaqne lam araq oyad anuwan ayahmo leh nog iyyaqta ham.Sa ne Jon ahol anuwanib kam asor ginad dimniysa osnan ginad bilamta ham.³⁶ Ari Teq nazah araq Jon ago gamuk uriyamta na in ya inan ne gibilen sireqaqmo ham. Na in kabiy God ya ibenab amta naqmo ham.Ya kabiy na emid hiqiy bugdaq haqad ya imam ibenab amta ham. Eman ya kabiy na emsa kabiy naqmo ya ihol alulin emam ulal iyaq ham. Kabiy na ya inan bilaqaq, Gimam Iyah ya iqeman bolta haqaq ham. ³⁷Teq ya imam iqeman bolta na in inaqmo ya inan tibilammo ham. Ne in aqze asit a hi huritim ne in anobun asit ahol a hi waqiymo ham. ³⁸Teq in ago gamuk ne gigemab a hi usaq ham. Na ezaqgo in mat ne gigo hib eman bolta na ne anan helmo a hi haqiyta na ago ham.³⁹ Ne ginad emiy,God ago marib gamuk usaqta na in i giqemid i dimunmo kuluwa-kulumo tuqosam haqayta ham.Haqad ne gamuk na ahol waqad alulin nagunayta ham.Ta teq mar naqmo in ya inan ne gibilen sireqaqata ham. ⁴⁰Gibilen sireqsa teq haiq ham.Ne yaqgo hib boleq God ago os dimunta waqnan hulosmo diq hulosayta ham.⁴¹Mataw ya ibin iluwsa ya hulosaiqta ham. ⁴²Teq ya ne gigo tuhurit ham. Ne God anan ginad a hi bilaqaqta ham.⁴³Ya imam abinib bolan ne ya ibaymuzayta ham. Ari mat ta araq inmo ahol abinib bolid ne waqeq inaq tuqos daqay ham. ⁴⁴Ne an abin iluwad ginad dimniysa osayta ham. Osad ne gibin dimunta God amulikmo osaqta na ago hib waqnan ginad a hi emayta ham. Nazaq iyan ezaq teq ne yaqgo gamuk anan helmo haq daqay? ham.⁴⁵Ya teq imam anognib turad ne gimalib nan emdaiqta nazaq ne ginad hi emiy ham. Mat ne gimalib nan emdaqta na Moses-mo ham. Ne Moses anan bilaqay, In God ago hazizirib i gisen baysiheq tigilumsihdaq haqayta ham. Teq haiq ham. Mat naqmo teq ne gimalib nan tiqemdaq ham. ⁴⁶Ne Moses ago gamuk anan helmo haqeq ne yaqgo gamuk anan helmo tihaq nagiymo ham. Na ezaqgo in gamuk mar tonta na in ya inan bilamta ham. ⁴⁷Ne gamuk Moses ya inan mar tonta na anan helmo a hi haqeq ezaq teq ne yaqgo gamuk anan helmo haq daqay? ham.

Chapter 6

¹ Ari gamuk na tihiqiyan abeb Yesus yuw-kurorqan Galiliy aqurumun kozaq ban tilah.Yuw akurorqan na anan araq Taiberiyas*haqayta. ²Lehsa on mataw dauh biyahmo in muzin inaq tilehiy. Na ezaqgo Yesus mataw moqayta gigo hib daq aseseqta emsa in ahol waq yaqayta na ago iyan. ³Teq Yesus le garah araqab gwalehim in ago disaipel nenaq nab tuqosiy.⁴ Kam nab Juda gigo lotu akaman ayah diqta anan Pasova haqayta na bolim sinsin tiqiy. ⁵Ari Yesus osim ame wole mataw dauh biyahta na agerab gabolsa in tigibiy, Gibiyad in Filip bulon, I tea edob didaq gizayed on mataw ko negid neq daqay?ham. ⁶Na in Filip ulum waqad nazaq bulon. Inmo daq emaqta emdaqta na in tekomo anad tiqam.⁷ An Filip amenin emim bilam, I bret 200 kina ago zahid in on mataw dauh biyahta ko inaq diq a hi iydaq ham. ⁸Haqsa Yesus ago disaipel ta araq Saimon Pita amikqan Andru in era Yesus tubulon, Amun araq ago Bali bret abayanginmo tea nagaiq gigermo inaq kawa osaq ham. ⁹Teq didaq asitmo na in on mataw kuluwmo kozaq ko inaq a hi iydaq ham.¹⁰ In nazaq haqan Yesus bilam, On mataw gibilenid in os woqeq osiy ham.Saw nab sisihum dimunta amalib osgo anawan dimunta usta. Nazaq iyan mataw na bunmo nab tuqos woqiy. Teq mataw biyahta na in kabemmo diq 5,000 nazaq. ¹¹On mataw na os woqim ossa teq Yesus in bret waqim God esey ugim in mataw na tinag. Negad in nabiq giger na waqim nazaqmo ton. An on mataw bunmo ginadibmo didaq na neqan tigiyunin bug. ¹²Mataw na didaq dimunmo tineqan teq Yesus in ago disaipel gibilan, Bret asugin abeyanta na bunmo ginuweq tuwal emiy ham. I abu hi ulumuq ham.¹³Haqan disaipel lehim bali bret abaynagin on mataw neqiy abeyan hulosyta na in tuwal emim kuram 12 nzaqmo tigisiheny. ¹⁴Kam nab on mataw daq azawayin inaqta na ahol waqim bilaqiy, Helmohaqiy God ago natut og kab bolaqta na amatin kawaqmo tubo haqiy. ¹⁵Haqsamo Yesus in gianad na huritim in anad tiqqam, on mataw ka giwaz meqniyeq boleq in ya iwaqzeq in gigo king iqem daqay haqad in amomo garah abigmanib tugwalah.¹⁶Ari imisor diq ni nog ya nog tiqiyan Yesus ago disaipel yuw-kuroqan Galiliy-ib wole tihiqtiqiy. ¹⁷Hitiqim saw romriq tiqiyan Yesus in gigerab a hi gwahtiqsamo in muyib gwalim yuw urotim uliq Kapeneam-ub tilehiy. ¹⁸Lehad luwsa tim ayahta eraq kamis wolsa ayahmo tiqeraqyaq.¹⁹Eraqsa disaipel giholtuw bulad myu hureqim le 5 o 6 kilomita nazaq tiqiyanmo Yesus yuw amalib bayim bayim muy agerab bolsa in ahol tuwaqiy. Ahol waqadmo in tirab yaqay. ²⁰Rabsa Yesus giblian, Ne hi rabiy ham. Ka yaqmo lehaiq ham. ²¹Haqan disaipel ginad dimniysa Yesus waqim muyib emad hi naqmo in uliq leh yaqayta nab tugwahtiqiy.²²Ari tarom iyim saw tihastitayan on mataw Yesus gihulosan yuw aqurumnib kozaq ban osiyta na in Yesus asawan waqad teq in ginad tiqemiy, Irimo muy amulikmoqmo kab usta haqiy. Teq Yesus ago disapel muy nabmo gwalsa Yesus a hi gwal haqiy. Disaipel gimomomuyib gwalim tilehiy haqiy. ²³In nazaq haqad ossamo mataw teq asor uliq Taiberiyas-ibta na gimuyin inaq bolim Iyahta bret waqim God esey ugan mataw neqiy na asawnib tugwahtiqiy, mataw biyahta na gigerab.²⁴Gwahtiqan on mataw nab osiyta na in Yesus ago disaipel nenaq saw nab a hi gibiyad in Taiberiyas gigo muy nagad gwalim Yesus nagunim uliq Kapeneam ban tilehiy. ²⁵Lehim in yuw urum kozaq ban Yesus ahol tuwaqiy. Ahol waqad in tubuloniy, Tisa haqiy ni gineh diq kab bol? haqiy.²⁶ Haqad Yesus gibilan, Ya helmo gibilanaiq ham. Ya irimo daq emta na alulin diq ne ahol waq kemim ta inagunyta nazaq a hi haiq ham. Ne bret neqim gigem aseseq iyiyta naqmo ago ne ya inaguny ham. ²⁷Ne didaq lilihaqta na akabiyan hi emiy ham. Ne didaq mataw neqim kuluwa-kuluwmo osayta naqmo akabiyan ne emiy ham. didaq na mat Atatin inom teq tinegdaq ham. Na ezeqgo amam God in Mat Atatin na anan bilam, Mataw bunmo gilikmanib ya ni nibiysa ni nimomo yaqgo kabiy na tiqem bugdaq haqad in bilam ham. Nazaq iyan Mat Atatin inmo teq didaq a hi lilihaqta na tinegdaq ham.²⁸Haqan on mataw na tisusumun ugiy,Ta i ezaq toneq teq God ago kabiy na emam?haqiy.²⁹Haqan Yesus gibilan,ne mat God eman bolta naqmo anan helmo haqiy ham.God ago kabiy nawaqmo ham.³⁰Haqan mataw na buloniy, Kwaziqmo i gisesan saw samantab osad in manna bret neq yaqayta haqiy. God ago marib gamuk nazaq bilam haqiy. In bilam, God Heven-ib bret eman woq nagan in neqiy ham haqiy. Ta teq ni i gimen naga kabiyan diq tiqem igdaq? haqiy. ³¹Ni naga daqin azawayin inaqta emid i ahol waqeq teq i ni ninan helmo haqam?haqiy.³² Haqan Yesus bilam,Ya heltamo ne gibilenaiq ham. Moses-mo bret diq Heven-ib hitimta na a hi nag ham. Ya imammo in Heven-ib bret diqta na eman woq negaqta ham. ³³Bret diq God ago hib bolaqta na in Heven hulosim gewoqan on mataw neqad in gihol kayeq iyad kuluwa-kulumo osayta ham. ³⁴Haqan mataw na buloniy,Mat Iyah haqiy bret naqmo tuteqmo ig haqiy.³⁵Haqan Yesus gibilan, Bret diq on mataw neqad gihol kayeq iyim kuluwa-kuluwmo osayta na in yaqmo ham. Mat aw nog in yaqgo hib bolayta na in gigemnan a ta hi moq daqay ham. Ad mat aw nog ya inan helmo haqayta na in yuwnan a ta hi moq haqaymo ham. ³⁶Ya ne gibilenim bilay,ne ya tiqibiyiyta teq ne ya inan helmo a hi haqay haqad ya bilay ham. ³⁷On mataw ya imam giyagta na in yaqgo hib tubol bug haqay ham.Bolsa ya a hikikdik gimuzdaiq ham.³⁸Na ezaqgo yaqmo inad muznan haqad ya Heven hulosim a hi gewoy ham.Ya imam iqeman bolta naqmo anad muznan haqad ya gewoyta ham. ³⁹Teq mat ya iqemam bolta na ago anad in kazaq ham. Ya on mataw in giyata na gigo araq diq a hi hulosad kam abebtanta nab ya on mataw na bunmo giwazid tiqeraq daqay haqad in anad usaq ham. ⁴⁰Ya imam anadmo diq on mataw in atatin ahol waqad anan helmo haqayta na bunmo in os dimunta kuluwa-kuluwmo osayta na giholyon tuwaq daqay haqaq ham.Teq kam abebtanta nab ya in giwazid tiqeraq daqay ham.⁴¹ Ari Yesus bilam, Bret diq Heven-ib gewomta na in yaqamo haqan Juda mataw aseseqta na in anan gigem meqniysa nan kabemmo kazaq bilaq yaqay, ⁴²Mat ka in Josep-mo atatin Yesus a haiq e?haq yaqay. I in anen amam gigo tuhuritta haq yaqay. Ta ezaqgo in bilaqaq, Ya Heven hulosim ogib gehoyta haqaq?haq yaqay.⁴³ Haqas Yesus gibilan,Ne an bulonad nan kabemmo hi bilaqiy ham. ⁴⁴Mat araq anadibmo yaqgo hib a hi boldaq ham. Ya imam iqeman bolta naqmo in on mataw gihureqsa teq in yaqgo hib tubol daqay ham. Bolid teq kam abebtanta nab ya in giwazid tiqeraq daqay ham.⁴⁵God ago nantut gamuk araq kazaq mar toniy ham. Gamuk na bilam, God-mo teq on mataw bunmo suleq tinegdaq haqad in bilam ham. Nazaq iyan on mataw ya imam ago hib suleq waqad ago nan huritayta na bunmo in yaqgo hib bolayta ham.⁴⁶Mat araq diq Gimam Iyah ahol a hi wam ham.Mat God ago hib osim bolta naqmo in ahol tuwamta ham. ⁴⁷Ya helmo gibilenaiq ham.Mat aw nog ya inan helmo haqayta na in os kayeqmo kuluwa-kuluwmo osayta na tuwaqim osayta ham.⁴⁸ Bret mataw neqim kayeqmo kuluwa-kuluwmo osayta na yaqmo ham. ⁴⁹Kwaziqmo ne gisesan saw samantab luw osad in manna bret neq yaqayta ham.Neqad teq in oseqmo tumoq yaqayta ham.⁵⁰ Ari bret Heven hulosim ogib gehomta na in lul araq diqta ham.Mataw bret na neqeq in a hi moq daqay ham. ⁵¹Bret mataw neqim kuluwa-kuluwmo osayta na yaqmoham. Ya Heven-ib osim og kab gewoyta ham. Gewoqan mat aw nog bret na neqeq in kayeqmo kuluwa-kuluwmo tuqos tut daqay ham. Ari bret ya on mataw og kabta negid in neqeq kuluwa-kulumo os daqayta na in ya inon ham.⁵² Yesus nazaq haqan Juda mataw aseseqta na in gimo na mugad in gamuk an alulin nagunad kazaq an bulon yaqay, Mat ko ezaq toneq teq in anon igid i neqam? haq kaqay. ⁵³Haqsa Yesus gibilan,ya helmo ne gibilenaiq ham.Ne Mat Atatin anon a hi neqeq teq ne in anedan a hi uluweq ne kayeqmo kuluwa-kuluwmo a hi os daqay ham.⁵⁴ On mataw ya inon neqad teq in ya inedan uluwayta an in os keyeqmo kuluwa-kuluwmo osayta na tuwaqim osayta ham. Ossa kam abebtanta nab ya in giwazid tiqeraq daqay ham.55 Na ezaqgo ya inon in didaqmo diq ham. Teq ya inedan in nagah uluwgo diqtamo ham. ⁵⁶On mataw ya inon naqad teq in ya inedan yuluwayta na in yaqgo hib ossa ya in gigo hib osaiqmo ham.⁵⁷ Ya imam kayeqmo osaqta na iqeman bolta ham. Bolim ya imam ago zawayib kayeqmo osaiqta ham. An nazaqmo mat ya inon neqeq in yaqgo zaway alalib kayeqmo tuqosdaqmo ham.⁵⁸Ya bret negadaiqta an in Heven hulosim gehitimta ham. Kwaziqmo i gisesan bret waitab womta na naqiy ham. Neqim teq in osimmo tumoqiyta ham. Ari ya bret negdaiqta na in bret kwaziqta na nog a haiq ham. Mat yaqgo bret na neqeq in kayeqmo kuluwa-kuluwmo tuqosdaq ham. ⁵⁹Ari Yesus uliq Kapaneam-ub Juda gigo bit humab wolayta nab osad in on mataw suleq negim gamuk kawa ka gibilan.⁶⁰Ari Yesus ago disaipel kabemmo gamuk na huritim bilaq yaqay, Gamuk na in afanqan diq haq yaqay. Nog teq gamuk na huritdaq? haq yaqay. ⁶¹Haqsa Yesus anad tiqam, Yaqgo disaipel gamuk na huritim nan kabemmo bilaqay ham. Haqad in tisusumun nag, Ne yaqgo gamuk na huritim ne ginad helta hulosnan tonay ye?ham.⁶² Nazaq iyad teq abeb Mat Atatin in kwaziqmo ulilib ostab nab muleqeq ta gwalehsa ne ahol waqad teq ne ginad ezaq em daqay? ham. ⁶³I giwitan in i gisan zaway ugsa in i kayeqmo osauqta ham. I gisan in i giwitan ulumsihgo zaway haiqgam ham. Gamuk kawa ya negaiqta ka in ne giwitan ulumsihsa ne kayeqmo osayta ham.⁶⁴ Teq ne gilikmanib mataw asor ya inan helmo a hi haqayta ham. Yesus mebmebmo ago kabiy alulin tiqemad in mataw helmo a hi haqayta na gigo tuhurit. Teq mat in waqeq bab gibenab emadaqta na ago in tuhuritmo. Na ago bilam, Ne gilikmanib mataw asor ya inan helmo a hi haqayta ham. ⁶⁵Haqad in bilam, Ne gilikmanib mataw asor ya inan helmo a hi haqayta naqmo ago ya gibilenim bilay, Ya imam mat araq anad emid a hi hastitayid mat na yaqgo hib a hi boldaq hayta ham.⁶⁶ In nazaq bilaqan mataw kabemmo Yesus muzeq inaq leh yaqayta na gihol buliyim in muleqim gigo uliqab tilehiy. Lehim in Yesus inaq a ta hi luw yaqay. ⁶⁷Nazaq iyan Yesus in ago disaipel 12 na gibilan, Ne inaqmo ya ihuloseq leh daqaymo ye? ham. ⁶⁸Haqan Saimon pita amenin emim bulon, Iyahta ham I ni nihuloseq nog ago hib leham? ham. Ninmo ningo gamuk amomo in mataw giqeman kayeqmo kuluwa_kuluwmo osayta ham. ⁶⁹I ningo tuhuritim i ginad emauq Helmo ni God ago mat tawon diqta naqmo haqauq ham.⁷⁰ Haqan Yesus nan na amenin emim gibilan,Yaqmo ne mataw 12 na iholyon gimulim giwayta ham.Ta teq ne gilikmanib araq in bilaqne Satan nog osaq ham. ⁷¹Na in Saimon uliq Kariyot_ibta atatin Judas ayon gamuk na bilam, Mat na in disaipel 12 na gigo araqta. Teq abeb in Yesus waqeq bab gibenab emdaqta na ago Yesus in anan nazaq bilamta.

Chapter 7

¹Abeb Yesus saw Galiliy-ibmo tiluwyaq. Na ezaqgo Juda mataw aseseqta na in Yesus wol emid moqnan ginad emad adenteqin nagunsa iyan Yesus saw Judiya gigo saw ban luwnan atuw hiqiyaq. ²Ari Juda gigo lotu akaman araq ayahta anan Gisesan Baybay emim osayta haqayta na akamun boloim sinsin tiqiy.³Nazaq iyan Yesus amikqaniz in Yesus bulonim bilaqiy, Ni uliq ka huloseq leh Judiya-ib le haqiy. Leheq ni kabiy emsa ningo disaipel ahol waq kemiy haqiy. ⁴Mat ahol abin emid ayah iynan anad bilaqaq na in mulilemim ago kabiy a hi amta haqiy. Ni kazaq daq amo amo emnan ninad bilaqsun ni leheq on mataw bunmo gimeb emsa in aholwaqiy haqiy.⁵Na Yesus amikqaniz inaqmo in Yesus anan helmo a hi haqdaq iyan in nazaqmo bilawuniy. ⁶In nazaq haqan Yesus gibilan, Ya inadimo a hi luwaiqta ham. Ya ibin ayahta wadaiqta akaman teqmo bolaq ham. Ari ne ginadimo luw daqayta akaman tutimmo usaqta ham. ⁷On mataw God gileh ugiyta na in gigem meqinta ni a hi negaqta ham. Ari ya mataw na gigo dan ananmeqin haqsa in gigem meqinta ya yagayta ham.⁸Negmo leheq humab ayahta na ahol waqiy ham. Yago kam a hi gwahtiqsa iyan ya humab nab a hi ledaiq ham. ⁹In nazaq haqad saw Gliliy-ibmo tuqos.¹⁰Osad in amikqaniz lotu akaman ayahta na ahumabnib tilehiy. Lehsa Yesus osim abeb teq tilahmo. Lehim in ulalab mataw gimeb a hi gwahtim. Haiqgam. In le ulilemadmo luwyaq. ¹¹Luwsa Juda mataw aseseqta na in humab nab Yesus nagunad bilaq yaqay, Mat na edowa? haq yaqay.¹²Sa on mataw biyahta na in gimo an bulonad gamuk kabemmo bilaq yaqay. Asor bilaq yaqay, Mat na in dimunta haq yaqay. Sa asor bilaq yaqay, Haiq haq yaqay. In on mataw kat negaqta haq yaqay. ¹³Haqad teq mat araq diq Yesus anan ulalab a hi bilaqyaq in Juda mataw aseseqta na girabunad iyan.¹⁴Ari humab ayahta na le liqabmo tiqiyan teq Yesus Tempel-ib lehim on mataw suleq tinegyaq. ¹⁵Samo Juda gigo mataw aseseqta na Yesus ago gamuk huritim in gihol turuh nemsa bilaqiy, Mat ka i gigo hib suleq a hì wanta haqiy. In ezaq tonim gamuk awaz meqin kazaq ka in anadib usaq? haqiy. ¹⁶In nazaq haqsa Yesus in gigo gamuk amenin emim gibilan, Ya gamuk gibilendaiqta ka in yaqgo gamuk a haiq ham. Mat ya iqemam bolta naqmo ago gamukta ya ne gibilenaiq ham.¹⁷On mataw God anad muznan giwaz meqniyaqta na in yaqgo gamuk ka huritad in ginad tiqem has daqay ham. Ginad em hasaq in ya inan bilaq daqay, Mat na anadibmo gamuk a hi bilaqaqta ha daqay ham. In God- mo ago hib gamuk waqim teq bilaqaqta haq daqay ham. ¹⁸Mataw in gimo gihol abinib gamuk bilaqayta na in gihol abin emid ayah iygo haqad in bilaqayta ham. Ari mat in mat ta araq in eman bolta naqmo abin emid ayah iygo haqad gamuk bilaqaqta, Mat naqmo in gamuk helta na bilaqaqta ham. Mat naqanta na aholib daq katiyta araq a hi usaqta ham.¹⁹Kwaziqmo Moses in God ago maror waqim ne nagta ham. Teq ne gilikmanib mat araq diq maror na ago gunun a hi muzin bugaqta ham. Nagaqgo ne ya inol emnan ginad emay? ham. ²⁰Haqan on mataw biyahta na bilaqiy, Nog nihol emnan bilaqaq? haqiy, Bugaw meqinta niholib usa ni nazaq bilaqaqta haqiy.²¹Haqan Yesus gibilan, Ya daq azawayin inaqta amulikmoqmo eman ne bunmo ginad kabemmo emay ham. ²²Moses ne gihol abatan asan urotgo adan gisihunta ham. Helmo daq na in Moses ago hib a hi gwahtim ham. Na in i gitormagniz gigo hib gwahtimta ham. Teq Moses ago maror daq na agamukan ussa ne muzinad lotu akamnib ne amun matta asan urotayta ham.²³Moses ago gunun aduganib gamuk bilam, Amun matta gwahtiqid ago kam 8 nazaq tihqiyid teq ne ahol abatan asan tuhurot daqay haqad in bilamta ham. An muran ne gigo amun matta araq gwahtiqim ossa ago kam 8-ta na lotu akamnib tugwahtiqan ne lotu akaman ago gunun na anadin a hi emad ne amun asan urotmo urotayta ham. Luweq ne Moses maror nagta na itiyon daqay haqad ne nazaq emayta ham. Ari ne lotu akamnib amun asan urotayta ham. Ta teq doh haqad ya lotu akamnib mat moqad osta na ahol bunmo wastitayan ne gigem meqinta yagay?ham. ²⁴Ne gimebmo daq ahol waqad hid naqmo ne ulum kemim anan meqin haqayta ham. Ne nazaq hi emiy ham. Ne ginad em haseq teq yaqgo daq anononmo ulum kemiy ham.²⁵25 on mataw Jerusalem-ubta asor osim in Yesus gamuk bilaqsa huritad bilaqiy, Mataw aseseqta in mat wol emnan bilaqayta na amatin kawaqmo daqagya haqiy. ²⁶ Ahol waqiy haqiy. In mataw aseseqta ko gimeb gamuk bilaqsa in nan araq a hi bulonay haqiy. Nabag mataw aseseqta ko in ago tuhuritim ginad emay,In krais haqay daqagya haqiy. ²⁷Ta teq mat ko uliq edob bolta na ago ituhurit haqiy. Ari krais helmo boldaqta nab mat araq diq in uliq edob osimbolta na ago a hi huritdaq haqiy.²⁸In nazaq haqsa iyan Yesus Tempel ago gel aduganib mataw suleq negad osimmo in lileyim bilam,Ne yaqgo tuhuritiy ye? ham. Ad Ye edob boltn na agone ginad emay ye? ham. Ya inadibmo a hi bol ham. Mat araq ya iqeman bolta ham. In gamuk helta bilaqaqta ham. Teq ne in ago a hi huritayta ham. ²⁹ Ya mat na inaq osta ham. ossa inmo ya iqeman ya bolta ham. Nazaq iyan ya in ago tuhurit ham.³⁰Yesus nazaq Haqanmo mataw na asor in irqurnan haqad tuwazin ton yaqay. Teq haiq. Yesus bab gibenab emdaqta na akaman teqmo bolaq iyan mataw na a hi waziy. ³¹Sa mataw biyahta ona gigo asor kabemmo in Yesus anan helmo tihaq yaqay. Mat ko daq azawayin inaqta kabemmo giwamta haq yaqay. Mat araq boleq mat ko a hiuriyam nagta haq yaqay. Nazaq iyan inmo Krais daqagya haq yaqay. ³²Ari mataw biyahta na Yesus anan gamuk kabemmo bilaqsa Farisi tuhuritiy. Huritsa mataw tamaz emayta gigo aseseqta na giyogniz Farisi nenaq in Hurmey asor giqeman Yesus wazeq irqurnan tilehiy.³³Lehan teq Yesus tibilam,Ya nenaq kam asitmo a ta osdaiq ham. Oseq teq ya muleqeq mat ya iqeman bolta na agerab ta lehdaiq ham. ³⁴Lehid teq ne ya tiqinagun daqay ham. Ta teq ne ya a hi ibiy daqay ham. Uliq ya le osdaiqta nab ne a hi leh daqay ham.³⁵Haqan Juda mataw aseseqta na in gimo an bulonim bilaqiy, Na in edob lehid i naguneq ahol a hi waqau haqiy. Luweq in Grik mataw gigo sawab leheq i gisenlul asor nab osayta na nenaq osdaiq haqiy. Osad in Grik mataw na suleq negdaq haqiy. ³⁶Haqad in bilaqiy, Mat na bilam, Ne ya inagunad teq ne ya a ibiy daqay ham haqiy. Teq in bilam, Uliq ya le osdaiqta nab ne a hi leh daqay ham haqiy. gamuk na alulin ezaq diq? haqiy.³⁷ Ari humab ayahta na ago kam abebtanta na in kam ayah diqta. Kam neb Yesus eraqim turad in lileyim bilam, On mataw yuwnan moqayta na in yaqgo hib boleq yuw uluwiy ham.³⁸On mataw ya inan helmo Haqsa teq God ago mar bilamta nazaq in giholib gwahtiqdaq ham. In gigemab yuw dimunta gwahtiqdaq in tuteqmo nazaq sibad tuqusdaq ham.³⁹ Yesus in God ago Bugaw Dimunta anan gamuk na bilam. Abeb on mataw Yesus anan helmo haqeq teq in Bugaw na tuwaq daqay. Ari Yesus gamuk bilamta kam nab in ahol abin ayahta waqim amam agerab a hi gwalehsa God ago Bugaw dimunta og kab a hi gewoqyaq.⁴⁰ On mataw na Yesus ago gamuk na huritim asor bilaq yaqay, God ago nantut boldaqta na ne amatin daq kawaqmo tubol haq yaqay. ⁴¹Sa asor bilaq yaqay, Ka Krais-mo haq yaqay. Haqsa ta asor bilaq yaqay,Haiq haq yaqay. krais saw Galiliy-ib a hi gwahtiqdaqta haq yaqay. ⁴²God ago gamuk bilam, krais in Devit ago uliq Betlehem-ub Devit asenlul gimuganib gwahtiqdaqta haqad in bilam haq yaqay.⁴³Nazaq iyan mataw na ginad giger iyan in gimo gihol Huserim dauh gigermo tiqiyiy. ⁴⁴Sa mataw na gigo asor Yesus wazeq irqurnan ginad bilaqsa teq haiq .In nazaq a riteniy.⁴⁵Nazaq iyan Hurmey na muleqim mataw tamaz emayta gigo aseseqta na giyogniz Farisi nenaq gigo hib ta lehiy. Lehan mataw aseseqta na tisusumun negiy, Ne nagaqgo mat na wazin ad a hi boliy? haqiy. ⁴⁶Haqan hurmey na bilaqiy, Mat ko ago gamuk in lul araq haqiy. kawziqmo i mat araq gamuk nazaq bilaqsa a hi huritta haqiy.⁴⁷ Haqan Farisi bilaqiy, Mat na ne inaqmo kat negan ne in anan helmo haqaymo daqagya haqiy. ⁴⁸Mataw marorta bunmo mat na anan helmo a hi haqayta haqiy. Sa Farisi bunmo in nazaqmo mat na anan helmo a hi haqaytamo haqiy. ⁴⁹Mataw biyahta na ginad haiq haqiy, In God ago maror Moses igta na ago a hi hurit kemayta haqiy, Nazaq iyan God kusluw negan in oseq teq timeqniy daqay haqiy.⁵⁰ Haqan Farisi gigo araq anan Nikodemus, Mat kwaziqmo Yesus ago hib Latham na, in osim gibilan,I mat araq samanta nan ugan nazaq i gigo maror a hi bilam ham. ⁵¹Mat na i gimeb turad in naga daqin diq emaqta na ago bilaqsa ì huriteq teq i in ago daq ulum kemim ham. Nazaq a haiq e? ham. ⁵²Haqan mataw na amenin emim buloniy, Ni inaqmo saw Galiliy-ibta daqagya haqiy. Ni leheq God ago marib gamuk usaqta na ahol ta waq kem haqiy. Ahol waq kemeq teq ni ninad em hasaq daq haqiy.⁵³ God ago nantut araq saw Galiliy-ib gwahtiqdaq nazaq in a hi usaq haqiy. Haikidik haqiy.

Chapter 8

¹Mataw bunmo gibit gibit tilesamo Yesus garah anan Oliv haqayta nab tilah.²Lehim usim tarommo diq in eraqim Tempel-ib a ta lah.Lehan nab on mataw bunmo in ago hib bolan in os woqim osad suleq tineygaq.³Suleq negsa mataw Moses ago gunun hurit kemiyta na asor giyogniz Farisi asor nenaq in aw araq wazim a boliy.Aw na aduw ame titonim le mat araq inaq ussa in ahol waqad waziyta.Wazim a bolim in liqabmo on mataw bunmo gimeb eman titur.⁴Tursa mataw aseseqta na Yesus buloniy,Tisa haqiy,aw ka aduw ame titonim le mat araq inaq ussa i ahol waqadmo i wazim ningo hib a bol haqiy.⁵God ago maror Moses igta na bilam,Aw kazaqta ka amalib gig hunegid in moqan haqad in bilam haqiy.Ari teq ninmo ezaq haqad?haqiy.⁶Mataw na Yesus ulum waqnan haqad nazaq buloniy,Yesus daq Ahol waq kemeq teq ni ninad em hasdaq haqiy.God ago nantut araq saw Galiliy-ib gwahtiqdaq nazaq in a hi usaq haqiy.Hikidik haqiy.na agamukan bilaq kireh tonid teq in nan na ginuwid amalib gwaldaq haqad.Teq haiq.Yesus ahol holosan woqan abakbakan ulum laquwim in abenab mar ogib tiqemyaq.⁷Emsamo mataw aseseqta na Yesus a ta susumun ugsa Yesus eraqim turad tigibilan,Ne gilikmanib nog diq in aholib daq meqinta haiqta naqmo in amen gig hunegan ham.⁸Haqad in ahol hulsan ta woqan in ogib mar a ta emyaq.⁹Emsa mataw na in ago gamuk na huritim in amulik-mulikmo hulosadmo tileh yaqay.Mataw marorta na ameb lehsa ta biyahta na abeb lehiy.In tileh bugan teq aw na amomo Yesus anognib tur.¹⁰Tursa Yesus eraqim turad tubulon,Neng ham mataw nimalib nan emiyta na edowa? ham.Mat araq nimalib nan emdaqta kabag turaq e? ham.¹¹Haqan aw na bilam,Mat Iyah ham araq diq kab a hi turaq ham.An Yesus bilam,Ya inaqmo nan a hi nigdaiqmo ham.Ni leh ham.Ad abeb ni daq meqinta na ta hi em ham.¹²Ari Yesus in no mataw ta gibilenim in kazaq bilam, Yaqmo go ka saw anuwan ham. Mat ya imuzeq boldaqta na in romriqab a hi luwdaq ham. Haiq ham. In ya inuwanib in kayeqmo tuqosdaq ham. ¹³Haqan Farisi gamuk an huritim in Yesus buloniy, Ni nimomo nihol anan bilaqaq haqiy. Mat araq nisen baysihim gamuk a hi emaq haqiy. Nazaq iyan ningo gamuk na in helta a hi haiq haqiy.¹⁴Haqan Yesus amenin emim gibilan, Helmo ham ya imomo ihol anan bilaqaiqta ham. Ta taq yaqgo gamuk ka in heltaqmo ham. Teq uliq edob ya lehdaiqta na ya tuhuritmo ham. Ari ne yaqgo uliq diqmo ago hi huritayta ham. Ad ya edob lehdaiqta an ne a hi huritaymo ham. ¹⁵Ne mataw og kabta gigo ginadta amalib mataw gilum kemayta ham. Yaqmo mat araq a hi ulum kemaiqta ham. ¹⁶ Ari teq ya mat araq ulum kemnan haqad an ya imomo mat na nana a hi bilaqdaiq ham. Haiq ham. Ya imam iqeman bolta na inaq i araqibmo nan na bilaqamta ham. Nazaq iyid i gigo nan in heltaqmo iydaq ham.¹⁷Negmo gigo meror bilam, Mataw giger an ulumsiheq nan amulikmo bilaqid teq nan na in heltaqmo tiqydaq haqad in bilam ham. ¹⁸An nazaqmo ya iholyon gamuk bilaqsa ya iman iqeman bolta na in ya iyon gamuk bilaqaqtamo ham.¹⁹ Haqanmo Farisi buloniy, Ta ni nimam edob osaq? haqiy. Haqan Yesus bilam, Ne yaqgo a hi huritim iyan ne ya imam ago a hi huritaymo ham. Ari ne yaqgo huriteq teq ne ya imam ago tuhurit daqaymo ham. ²⁰Yesus Tempel-ib bit adugan mani eman usta uab osad in on mataw suleq negim gamuk na gibilanta. Gibilensa araq diq bolim Yesus wazim a hi irqur. Na ezaqgo Yesus ago kam a hi gwahtiqsa iyan na ago in a hi waziy.²¹Ari Yesus a ta gibilenim bilam, Ya ne gihuloseq tilehdaiq ham. Lehid teq ne ya inagunad tiluw daqay ham. Luwad ne gigo daq meqinta ne giholib soqoteq ussamo ne inaq tmoq daqay ham. Moqeq ya lehdaiqta nab ne a hi leh daqay ham. ²²Ari Juda mataw aseseqta na in gamuk na huritim in gimo an bulonim bilqiy, Ezaqgo in i ginan bilam, Ya uliq lehdaiqta nab ne a hi leh daqay ham? haqiy.Luweq inom ahol wol emid moqdaqta na ago in bilaqda haqiy.²³Haqsa Yesus gibilan, Ne mataw og kabta ham. Teq ya ulilibmo osim gehitiyta ham. Ne gibe alulin og kab usaqta ham. Teq ya ihol alulin og kab a hi usaq ham. ²⁴Ya ne gibilenim, Ne gigo daq meqita ne giholib sogoteq ussamo ne inaq tumoq daqay hayta ham. Ne ezaqgo ne ya inan helmo a hi haqeq teq ne gigo daq meqinta ne giholib ussa ne inaq tumoq daqayta na ago ya nazaq gibilenta ham.²⁵Haqan amtaw na susumun ugim buloniy, Ni iog? haqan. Haqan Yesus gibilan, Ya kabiy alulin emim gibilenim gibilenim boltim naqmo ham. ²⁶Yaqgo gamuk kabemmo ya ne ginan bilaqdaiqta usaq ham. Ad Ya ne gigo daqmeqinta kabemmo gilum kemeq ginan bilaqdaiqta usaqmo ham. Nazaq iyan ya in ago hib nan huritta naqmo amlib ya on mataw og kabta gibilenaiq him. ²⁷Ari Yesus ni amam anan gibilensa mata na ginad a hi em has yaqay.²⁸Nazaq iyan Yesus gibilan,Ne Mat Atatin Wazid eraqeq tursa teq ne yaqgo tuhurit kem daqay ham. Ya daq araq inagdib a hi emiqta ham.Ya gamuk kagan bilaqta ka ya imammo isihunan ya bilaqaiqta ham. ²⁹Mat ya iqeman bolta na in ya niaq osauqta ham. Osad ya tutimmo in anad muzim daq emaqta ham. Nazaq iyan in ya ihulosan ya imomo a hi osaiq ham. ³⁰Yesus gamuk na bilaqan on mataw kabemmo huritim anan helmo tihaqiy. Gamuk helta naqmo in on mataw giqamun hasid in samanmo tiluw os daqay.³¹Ari Yesus in Guda on mataw in anam helmo haqiyta na gibilenim bilam,Ne gituw a hi hiqiysa yaqgo gamuk muzinad yaqgo gamuk muzinad teq na yaqgo disaipel-mo diq tiqiydaqay ham. ³²Ad ne yaqgo nan helta an ago ginad tiqem has daqaymo ham. Ginad em hassa nan helta naqmo ne giqamun hasid ne samanmo tiluw os daqay ham. ³³Haqan mataw na amenin emim bilaqiy, I Abraham ago anaynayniz asor kawa haqiy. I mat araq ago kabibiy mataw samanta a hi osauq haqiy. Ni ezaq haqad i ginan bilam,Ne giqamun hasid samanmo tiluw os daqay ham? haqiy. Ni nazaq bilaqsa i ginad a hi em hasauq haqiy.³⁴ Haqan Yesus in gigo gamuk amenin emim gibilan,Ya helmo ne gibilenaiq ham. Mat daq meqinta emaqta na in daq meqinta naqmo ago kabibiy mat samanta iyim osaqta ham. ³⁵kabibiy mat in ago ayahta ago bitab tuteqmo a hi osdaqta him. Ari mat ayahta na atatin teq in amam ago bitab tuteqmo tuqosdaqta ham.³⁷ Nazaq iyan Mat Atatinmo ne giqmun hasid teq ne saman diqmo tiluw os daqay ham. Ne Abraham ago anaynayniz osayta na ya inad emaiq ham. Ta taq yaqgo gamuk ne gigemab usdaqta na abnan haiq ham. Nazaq iyan ne ya inol emid moqgo adanteqin nagunay ham. ³⁸Ya imam ago hib osad nagah ahol wayta naqmo ago ya bilaqaiqta ham. Sa nazaqmo negmo gimam giblanta nazaq ne daq emaytamo ham.³⁹ Haqan Juda mataw na amenin emim bilaqiy, I gimam abraham-mo haqiy. Haqan ta Yesus gibilan, Ne Abraham atataniz daq iyeq teq Abraham daq emyaqta nazaq ne em nagiymo ham. ⁴⁰Ya God ago hib gamuk helta huritta naqmo gibilensa ta ne ya inol emid moqgo adanteqin tinagunay ham. ⁴¹Ne gimam diq ago daq ne muzayta ham. Haqan mataw na bulonaiy, I ginenan in danatab mataw ginaq daq meqinta emad luwim i a hi giqemiy haqiy. I gimam amulikmo na God-mo haqiy.⁴² Haqan ta Yesus gibilan, God in ne gimam diq iyid teq ne ya inan ginad bilaq nagiy ham. Na ezaqgo ya God inaq osim teq ya bolim kawa osaiq ham. Inmo ya iqeman bolta ham. Ya inadibmo a hi bol ham. ⁴³Ne ginad soqotim ussa ne yaqgo gamuk anan helmo a hi haqayta ham. Nazaq iyan ne yaqgo gamuk ka huritim ginad a hi em hasay ham. ⁴⁴Ne gimam satan alulibmo ne gwahtiqiya ham. Nazaq iyan ne gimam na ginad emayata ham. kwaziq diqmo satan muturgwahtimta nab in mataw ginol emim bo muran kawa tiqataq ham. In daq helta a hi muzinaqat ham.Na ezaqgo in a holib daq araq helta haiqgam ham.In nan katiyta anamren ham. In aholib nan katiy tamo ussa iyan in nan katiyta naqmo bilaqad luwaqta ham.⁴⁵Nazaq iysa iyan ya nan helta gibilensa ne anan helmo a hi haqayta ham.⁴⁶Yaqgo daq meqinta edowa? ham.Ne gilikmanib nog bilaqdaq? ham.Ari ya nan helta bilaqsa teq ta nagaqgo ne yaqgo nan na anan helmo a hi haqay? ham.⁴⁷On mataw God alulib gwahtiqiyta na in God ago gamuk huritayta ham.Ta ne God alulib a hi gwahtiqyta na ago ne God aqez a hi huritayta ham.⁴⁸ Ari juda mataw aseseqta na in Yesus ago gamuk amenin emim bilaqiy, I bilaqauq. Ni i gibabun bugaw meqinta usaq haqauqta na in helmo diq haqiy. ⁴⁹Haqan ta Yesus amenin emim bilam, ya Bugaw meqinta haiqgam ham. Ya imammo abin wazinad luwaiqta ham. Ta teq ne ya ihol abin bilawunaiqta ham.⁵⁰Yaqno ihol abin ayah iydaq haqad ya kabiy a hi emaiqta ham. mat araq ya ibin emid ayah iynan anad bilaqsa nawa osaqta ham. Mat naqmo teq I tigilum kemdaq ham. ⁵¹Ya helmo ne gibilenaiq ham. On mataw yaqgo gamuk muzin daqayta na in a hikidik moq daqay ham.⁵² Haqan Juda mataw na buloniy, Muran ningo tuhurit kemaiq haqiy. Hel diqtaqmo ni niholib Bugaw meqinta usaq haqiy. Ta teq ni bilam, On mataw yaqgo gamuk muzin daqayta na a hikidik moq daqay ham haqiy. ⁵³Ezaq? haqiy.Taq ni Abraham uriyamaq e? tumoq bugiymo haqiy.Ni nihol anan ezaq daq haqad nazaq bilaqaq? haqiy.⁵⁴ Haqan Yesus bilam, Yaqmo ihol abin iluwad teq ya ibin na ayah a hi iydaq ham. Ta teq ya imam inmo ya ibin iluwaqta ham. Mat ne anan bilaqay, I gigo God haqayta naqmo in ya ibin iluwaqta ham. ⁵⁵Ta teq ne ya imam ago a hi huritayta ham. Ari yaqmo in ago tuhurit kemay ham. Ya in ago a hi hurita nazaq ya a hi bilaqdaiq ham.Ya nazaq bilaqeq ya mat katiyta ne ginadmo tiqiynag ham. Teq ya God ago huritim ya in ago gamuk muz bugaiqta ham. ⁵⁶Ne gises Abraham in yaqgo kam ka ahol waqnan anad ayahmo bilamta ham. Ad in yaqgo kam ka ahol tuwaqim in agem dimun diqta iyaq ham.⁵⁷ Yesus nazaq bilaqanmo Juda mataw aseseqta na tubuloniy, Ningo uliq 50 nazaq a hi iyaq haqiy. Ni ezaq tonim Abraham ahol wam? haqiy. ⁵⁸Haqan Yesus gibilenim bilam, Ya helmo ne gibilenaiq ham. Abraham a hi gwahtiqsaqmo yaqmo tuqosta ham. ⁵⁹In nazaq Haqan mataw na gig waqim Yesus amen hunegeq wolnan tonsaqmo in gimeb ulilemim Tempel ago gel asan ban gwahtiqim tilah.

Chapter 9

¹ Ari Yesus lehad luwimmo in mat araq ame haiqta ahol tuwan. Mat na anen agemab nazaqmo gwahtimta. ²Ahol waqsa in ago disaipel era tisusumun ugiy. Tisa haqiy nog diq daq meqinta eman mat ka anen agemab usadmo ame hiqiy? haqiy.Mat kaqmo daq meqinta am o haiq in anen amam daq meqinta emiy? haqiy.³ Haqan Yesus amenin emim gibilan, Mat ka daq meqinta a hi am ham. Ta in anen amam daq meqinta a hi emiymo ham. Haiqgam ham. Mat ka aholib God ago kabiy emid ulal iysa on mataw ahol waq kem daqay haqad in ame hiqiyta ham. ⁴ Muran saw tihastitayan usaq ham. Sa i mat ya iqeman bolta na ago kabiy saw anuwanibmo emuq ham. Tarom teq tiqiydaq ham. Iyid teq mataw kabiy araq a hi em daqay ham. ⁵Ya og kab osad ago saw anuwan iyim osaiqta ham.⁶Haqadmo in ogib kusluwim og inaq buliyim in waqim mat ame haiqta na ameqnagnib tiqam. ⁷Emadmo in bulon,Ni leheq yuw akurorqanta anan Silowam haqayta nab ni nime ahol ham.( Gamuk Silowam na alulin in kazaq, "Eman leah" haqayta.) In nazaq bulonan mat ame haiqta na lehim ame tisuhol. Suholim ame tihastitayan in saw ahol tuwaq kemadmo muleqim ta bol.⁸Bolon ago uliqab walmataw teq mataw kwaziqmo in mani anan sun negsa ahol waqiyta na tibilaqiy, Ezaq? haqiy. Mat danib mani anan sunad osyaqta na amatin kawaqmo daqag haqiy. ⁹Haqan asor'Eqe' haq yaqay. ka mat naqmo daqag haq yaqay. Sa asor 'Haiqgam' haq yaqay. ka in mat naqmo nogta teq ka in mat ta araq haq yaqay.Haqsa mat na bilaqyaq,Ka yaqmo haqyaq.¹⁰ Haqsa teq mataw na tisusumun ugiy, Ta ni ezaq tonim nine na dimniy? haqiy. ¹¹Haqan in gibilan, Mat anan Yesus haqayta na ogib kusluwim og inaq buliyim in waqim ya imeqnagnib am ham.Emim in ya ibilan, Ni leheq yuw Silowam- ub nime ahol haqad in bilam ham. In nazaq gibilenan ya le ime buolan tidimniy ham. An muran ya saw ahol tuwaqdaiq ham. ¹²Haqan mataw na buloniy, Ta mat na edowa? haqiy. Haqan in bilam, Yowo ham. Ya a hi hurit ham.¹³ Haqanmo mataw na in mat ame hiqiyiy osta na waqim ad Farisi gigo hib tilehiy. ¹⁴( Na Yesus ogib kusluwim og inaq buliyim in waqim mat na ameb eman ame hastitayta na in Juda gigo lotu akamnib kabiy na amta.) ¹⁵Nazaq iyan Farisi in mat na tisusumun ugiy, Ni nime ezaq diq tonim dimniy? haqiy. Haqan in gibilan, Mat na ogib kusluwim og inaq buliyim in waqim ya imeb am ham.Eman ya le ime suholim ya saw tuwaqdaiq ham.¹⁶ Haqadmo Farisi asor bilaqiy, God mat na eman a hi bolta haqiy. In i gigo lotu akaman ago gunun a hi muzinaqta haqiy. Haqsa ta asor bilaqiy, Ezaq tea mat aholib daq meqinta usaqta na in anad Emsamo daq azawayin inaq kazaq gwahtiqdaq? haqiy, Farisi nazaq haqad in gimo gihol Husserin dauh giger tiqiyiy. ¹⁷Nazaq iyan Farisi in mat ame hiqiyiy osta na a ta susumun ugiy,Ni mat nime eman hastitayta na anan ninad ezaq emaq? haqiy. Haqan in bilam, Mat na in God ago nantut araq ham. ¹⁸Ari Juda mataw na in mat na ame haiqmo osim teq ame dimniyta na anan helmo a hi haq yaqay, Nazaq iyan in mat ame dimniyta na anen amam gimen nan eman in tuwoliy.¹⁹ Bolan in susumun negim gibileniy,Ka ne giger itatin e? haqiy. Ka ne ame haiqmo emiyta te? haqiy. Ezaq tonim in saw ahol tuwaqaq? haqiy. ²⁰Haqan in anen amam gamuk amenin emim bilaqiy,Ka i giger gigo amunta haqiy.Teq in ame haiqmo i emta haqiy. ²¹Ta teq muran in ezaq tonim ame saw ahol tuwaqdaiqta na ago i a hi hurit haqiy. Ad nog diq in ame eman hastitayta na i a hi huritamo haqiy.Ne inmo susumun ugiy haqiy.In mat ayah tiqiyta haqiy. Inmo aholmen gamuk tibilaqdaq haqiy.²² Mat na anen amam in Juda mataw aseseqta na ginan rabad iyan in nazaq bilaqiy.Na ezaqgo Juda mataw na tekomo an adugan wazim bilaqiy. Mat araq Yesus anan Krais haqid teq na i bit humab wolayta muzid in i ginad lotu a ta hi emdaq haqad in bilaqiy. ²³Nan asen naqmo ago mat na anen amam bilaqiy,In mat ayah tiqiyta haqiy. Ne inmo susumun ugiy haqiy.²⁴ Nazaq iyan Farisi in mat ame hiqiyiy osta na gime gigerta bulonan bolan in buloniy, Ni God amomo abin wazid eraqsa teq ni gamuk heltaqmo i gibilen haqiy. I mat na ago tuhurit haqiy. In daq meqinta emaqta haqiy. ²⁵Haqan mat ame dimniyta na in gigo gamuk amenin emim gibilan, Mat na daq meqinta emaqta o haiqta na ya a hi hurit ham. Ya nagah amulikmo ago hurita na in kazaq ham. Kwaziqmo ya ime haiqmo osta teq muran ya saw ahol tuwaqdaiq ham.²⁶Haqan mataw na buloniy,Mat na ezaq diq gitenan teq ni nime hastitay? haqiy. ²⁷Haqan in gibilan, Ya tigibilenta teq ne huritan gituw hiqiyaq ham. Ne ginad ezaq diq emad ne a ta huritan bilaqay? ham.Ne inaqmo ingo disaipel iynan haqad ne susumun yagay ye? ham.²⁸ Haqan Farisi in mat na bilawuniy buloniy, Ninmo in ago disaipel- ta haqiy. Ari igmo Moses ago disaipel- ta haqiy. ²⁹God in Moses-mo gamuk bulonta naqmo ago i tuhuritta haqiy.Ta teq mat nawa na in edob bolta na i a hi hurit haqiy.³⁰ Haqan mat na in Farisi gigo gamuk amenin emim gibilan, Ne gigo gamuk nawa ne bilaqayta na in lul araq diq ham.Mat na edob bolta na ago ne a hi huritayta teq in ya ime eman tihastitay ham. ³¹God in mataw daq meqinta emayta giwaz a hi huritaqta ham.Na ago i bunmo tuhuritta ham. Ari mat God abin wazinad anad muzinsa teq God in aqez tuhuritta ham.³² Kwaziq diqmo og mutur gwahtimta nab iyim bolim bo muran kam kab aw araq amun ame haiqta eman teq abeb mat araq in ame eman hastitayta na awagamun araq diq i a hi huritta ham. ³³Ari God in mat na emid a hi bolta iyid in daq araq a hi em nagta ham. ³⁴Haqan mataw aseseqta na amenin emim buloniy, Ni ninan niqamta nab ni daq meqinta emad luwim bo muranmo haqiy. Ni mat nazaqta iyim osadmo ni i suleq igaq e? haqiy. Haqadmo in mat na baymuzan tilah.³⁵Ari Farisi mat na baymuzan lahta na ago Yesus huritim in mat na nagunim le ahol waqad tubulon, Ni mat Atatin anan helmo haqaq e? ham. ³⁶Haqan mat na bilam, Mat ayah ham, Mat Atatin na nog? ham. Ni ya ibilenid teq ya in anan helmo tihaqdaiq ham. ³⁷Haqan Yesus bulon, Ni mat na ahol tuwan ham.Mat na muran ni ninaq gamuk emaq kaqmo ham. ³⁸Haqan mat na bilam,Iyahta ham ya ninan helmo tihaqaiq ham. Haqan in abakbakan ulum laquwim turad Yesus abin tiqiluw.³⁹ An Yesus bilam,Ya mataw gilum kemnan haqad og kab bolta ham. Gilum kema mataw gime haiqta na saw ahol tuwaq daqay ham.Sa mataw bilaqay, I saw ahol tuwaqdaiq haqayta na in gime tihiqiydaq ham. ⁴⁰Haqan Farisi asor Yesus agerab turad gamuk na tuhuritiy. Huritim in Yesus buloniy, Ezaq? haqiy. I inaqmo gime hiqiyiy osauqta te? haqiy. ⁴¹Haqan Yesus gibilan, Ne mataw gime haiqta iyeq teq ne gigo daq meqinta na amenin a hi waq nagiy ham.Ta teq ne bilaqay,I gime saw waqauqta haqayta ham. Nazaq iyan ne gigo daq meqinta na giholib us tutsa ne teq amenin tuwaq daqay ham.

Chapter 10

¹Ari Yesus bilam, Hel diqtaqmo ya ne gibilenaiq ham. Mat sipsip gigo gel ago dan ezab le a hi gwahtiqaqta na in mat arin inaqta ham. Mat naqanta in gel asan ban luwad gel itiyonim adugan ban gwahtiqaqta ham. Nazaq iyan in bilaqne mat mataw gigo bit wolim gigo nagah rin tonaqta na nog iyaqta ham. ²Ari mat dan ezabmo lo gwahtiqaqta naqmo in sipsip ginamrenmo diq ham.³ Kabibiy mat gel ago dan ez wamuzim osaqta na in sipsip ginamren diq bolsa ahol waqad in ayon dan tihas ugaqta ham. Teq sipsip in ginamren na aqez huritayta ham. Sipsip ginamren in sipsip amulik-mulikmo ginan biyim gililewunad giqad asanib lehaqta ham. ⁴In ago sipsip bunmo giqad asanib lehad inmo danmeb lehaqta ham.Lehsa sipsip in mat na aqez hurit kemim in muzim inaq lehayta ham.⁵Sipsip na in mat amota a hi muz daqayta ham. Haiqgam ham. In mat amota na rabunad tuk daqayta ham. Na ezaqgo in ginamren amomo aqez huritayta na ago ham. ⁶Yesus gamuk awowun ka amalib Farisi nagan gibilanta teq in gamuk awowun na alulin diq ginad a hi em hasiy.⁷Nazaq iyan Yesus ta gibilan,Ya helmo ne gibilenaiq ham.Sipsip gigo gel ago dan ez na yaqmo ham. ⁸Mataw bunmo ya a hi bolsa in ameb boliyta na in mataw girin inaqta teq in mataw danib giwazim giholim gigo nagah samanmo waqiyta amatawun ham. Teq sipsip in mataw na giqez a hi huritiy ham.⁹Yaqmo gel ago dan ezmo diq ham.Mat aw nog yaqgo hib boleq yaqgo gel aduganib gwahtiqid God in gilumsihseq tigiwaqdaq ham. Giwaqid teq on mataw na lo gwahtiqad loq gwagelad didaq tiluw daqay ham. ¹⁰Mat arin inaqta na in sipsip girin toneq gimeqin tonad ginol emid moqgo haqad in bolaqta ham.Mat naqanta in kabiy araq ago a hi bolaqta ham.Ta teq ya sipsip giqemid in kayeqmo dimunmo osgo haqad bolta ham.Ya giqemid kayeqmo ossa yaqgo os dimunta na in giholib ame gwaleq tuqusdaq ham.¹¹Yaqmo sipsip ginamrenmo diq ham.Nazaq iyan yaqgo sipsip anonon diqmo giwamuzaiqta ham. Mat sipsip anononmo giwamuzaqta na in ago sipsip ginadin emad in gimen ahol nog hulosaqta ham. ¹²Ari kabibiy matmo teq in sipsip giwamuzaqta ago anawun waqaqta naqmo in anadin emaqta ham. In sipsip ginadin diq a hi emaqta ham. Na ezaqgo in sipsip ginamren a haiqta ham. In mani-mo anadin emad luwsa gaun kwasikta bolsa in ahol waqadmo in ago sipsip gihuslosad tukaqta ham.Tuksa gaun kwasikta na sipsip gimug ninalad gimuzan haresmo lehayta ham. ¹³Mat nazaq emaqta na in ago sipsip ginadin a hi emad in mani-mo anadin emaqta ham.¹⁴Ari yaqgo sipsip ginamrenmo diq ham.Ya anonon diqmo giwamuzaiqta ham. Ya imam in yaqgo huritsa ta yaqmo ya imam ago huritaiqtamo ham. Ad nazaqmo ya igo sipsip gigo huritsa ta yaqgo sipsip in yaqgo huritaytamo ham. Ad teq ya igo sipsip ginadin emad ya in gimen ihol nog hulosdaiq ham. ¹⁶Yaqgo,sipsip ta asor saw araqab luway ham. In yaqgo sipsip gihumaban kab luwayta ka gigo asor a haiqta ham. Ya sipsip en ta araq na gililewunid in ya iqez huriteq yaqgo hib bolsa ya giwaqeq giqad yaqgo gel aduganib le tugwahtiqdaiq ham. Gwahtiqid teq yaqgo sipsip bunmo in en amulikmo iysa sipsip ginamren na amulikmo tiqiydaqmo ham.¹⁷Yaqgo sipsip ginadin emad ya in gimen ihol nog hulosdaiqta ham. Nazaq iyan ya imam in ya inan anad diq bilaqaqta ham. Ya sipsip gimen ihol nog huloseq teq ya kayeq ta iydaiq ham. ¹⁸Mat araq anadibmo a hi inol emdaq ham. Haiqgam ham. Yaqmo inadibmo ihol nog tuhulosdaiq ham. Ya inadibmo ihol nog hulosdaiqta na ago zaway ya iholib usaqta ham. Teq ya inadibmo kayeq ta iydaiqta na azawayin yaqgo hib usaqtamo ham. Ya daq nazaq emgo haqad ya imam ibilanta ham.¹⁹Ari Juda mataw aseseqta na Yesus ago gamuk na huritim in ginad giger iyan in gimo gihol huserim humab giger tiqiyiy, teko in emiyta nazaq. ²⁰Iyan mataw na asor kabemmo Yesus anan bilaq yaqay, Bugaw meqinta aholib ossa in anad agadan iyaq haq yaqay. Nagaqgo i ago gamuk huritam?haq yaqay. ²¹Sa asor bilaq yaqay,In gamuk bilaqaqta na in mat ago bugaw meqinta aholib ussa gamuk bilaqaqta na nog a hi iyaq haq yaqay. Mat ago bugaw meqinta aholib usaqta na in ezaq mat ame haiqta wastitayid ame hastitaydaq? haq yaqay.²²Ari kam nagab uliq Jerusalem-ub humab araq ayahta ago akaman tugwahtim. Kam na kwaziqmo Tempel meqniyan Juda gisesan wastitayim asirin tonim adanin hasiyta na anadin emgo akaman.Uliq bunmo saw amuditqan diq iyyaqta na akamnib kam na gwahtiqaqta. ²³Kam nab Yesus Tempel ago gel aduganib gwahtiqim le veranda sisaqta anan Solomon ago veranda haqayta nab gwalim in leh bolad tiluwyaq. ²⁴Luwsa Juda mataw aseseqta na Yesus agerab bolim lilut ugim turadmo in bulonim bilaqiy, kam gineh teq ni gibilen kemdaq? haqiy. Ni Krais iyeq teq ni bilaq sireqeqmo i gibilen haqiy.²⁵Haqan Yesus in gigo gamuk amenin emim bilam, Ya ne tigibilenta ham. Teq helmo a hi haqiy ham.Kabiy ya imam abinib emaiqta na in ya ihol alulin ago ne gibilen kemaqta ham. ²⁶Teq ne ya inan helmo a hi haqayta ham. Ne yaqgo sipsip a haiqta ham. Nazaq iyan ne ya inan helmo a hi haqayta ham.²⁷Yaqgo sipsip ya iqez huritayta ham. Teq ya in gigo huritsa in ya imuzim inaq bolayta ham. ²⁸Ya igo sipsip giqemid in kuluwa-kuluwmo osad a hikidik moq daqay ham. Sa mat araq yaqgo sipsip ya ibenab a hi giwaqdaq ham.²⁹Ya imam inmo yaqgo sipsip na giyagta ham. Teq in og ka ago zaway bunmo giquriyamim osaqta ham. Nazaq iyan mat araq ya imam abenab yaqgo sipsip na a hi giwalemdaq ham.30 Ya imam inaq i mat amulikmoqmo iyim osauqta ham. ³¹Yesus nazaq haqanmo Juda mataw aseseqta na gig waqim Yesus amen a ta hunegnan toniy.³²Sa Yesus bilam,Ya Gimam Iyahta ago kabiy dimdimunta kabemmo tigiqisihun ham. Kabiy dimdimunta na gilikmanib edo diq ago ne yaqmen gig tuhunegnan tonay? ham. ³³Haqan mataw na bilaqiy, I kabiy araq dimunta ago ninmen gig a hi hunegauq haqiy.Haiq haqiy. Ni God bilawunaqta naqmo ago i ni ninolnan ginad emauq haqiy. Ni mat diqmo araqta teq ni bilaqaq,Yaqmo God haqaq haqiy. Na ago i ninmen gig tuhunegnan haqiy.³⁴Haqan Yesus gibilan,God ago maror Moses mar tonta nab gamuk araq kazaq usaq ham. Gamuk nab God kazaq bilam ham.Yaqmo ne ginan bilay, Ne god-mo hay ham. ³⁵God ago marib in on mataw God ago gamuk waqiyta na ginan 'god' haqan usaqta ham. Ussa mat araq diq in God ago mar na emid samanta iygo biyab a haiq ham. ³⁶Ari ya imam in ya itowun emim aholyon tiqiwamta ham. Iwaqim iqeman ya og kab bolta ham. Nazaq iyan ya ihol anan bilaqdaiq,Ya God Atatin nazaq ya a hi bilaqdaiq e? ham. Nagaqgo ne ya bilawunaq haqay? ham.³⁷Ya imam ago kabiy diq a hi emsa teq ne ya inan helmo hi haqiy ham. ³⁸Ari ne yaqgo gamuk anan helmo haqnan ginadnad emad teq ne ya imam ago kabiy ya emaiqta naqmo ne ahol waq kemad teq ne ya inan helmo haqiy ham. Ne yaqgo kabiy ahol waqad ya inan helmo haqeq teq ne ginad teqim has daqay ham. Ginad em haseq ya imam yaqgo hib ossa ya in ago hib osaiqta na ago ne tuhurit daqay ham. ³⁹Haqanmo mataw na Yesus wazeq irqurnan tonsa in giquriyamim tilah.⁴⁰In muleqim ta lehad in yuw Jodan urotim saw kwaziqmo Jon in mataw huz neqyaqta nab in gwahtiqim tuqos. ⁴¹Ossa mataw kabemmo in ago hib tubol yaqay. Bolad in bilaq yaqay, Jon in ago gamuk ulumsihad daq araq azawayin inaqta emsa ne ahol a hi waw haq yaqay. Ta teq gamuk bunmo in mat ka anan bilamta na in helmo diq haq yaqay. ⁴²Ad saw nab mataw kabemmo Yesus anan helmo tihaqiy.

Chapter 11

¹ Ari mat araq anan Lazarus uliq Betaniy- ibta na moqad us. Uliq na in Mariya abab Marta inaq gigo uliqta. ²Teq aw masil ahuran dimunta wazbalan Iyahta asenab wazbalan woqan in aqensanib bata na Mariya- mo.Sa mat moqad usta na in Mariya ahiyta.³Ari mat na moqad ussa in abiyan giger na nan eman Yesus ago hib lehan in bilaqiy, Iyahta haqiy mat ni anan ninad bilaqaqta na tumoq haqiy. ⁴Haqan Yesus nan na huritim bilam, Moq na in mat moq hasauqta a haiq ham. Moq na on mataw giqemid in God abin iluw daqayta ham. Iluwsa daq na amalib God Atatin abin ayah tiqiydaqmo ham.⁵Yesus in Marta ama inaq teq in gihiy Lazarus inaq ginan anad diq bilaqaqta. ⁶Nazaq iyan in Lazarus moqad usaqta na huritim in kam gigermo a ta os,uliq in osta nab. ⁷Osim teq in ago disaipel gibilan, I muleqeq saw Judiya- in ta lehuq ham.⁸Haqan disaipel buloniy, Tisa haqiy muran kawa Juda mataw aseseqta na in ni nimalib gig hunegeq ninol emnan haqad ginad usaq haqiy. Teq ni nab a ta lehnan bilaqaq e? haqiy.⁹Haqan Yesus gibilan, Saw hastitayid le imisor iyaqta nab zeq huramad usaqta ham. Ussa mat zeqab luwad a hi woqaqta ham. In Go ka anuwan ahol waqad dimunmo luwaqta ham.¹⁰Ari mat taromab luwaqta na in woqnan woqnan tonad luwaqta ham. Na ezaqgo in ame romriq iysa in saw ahol a hi waqaqta ham. ¹¹In nazaq bilaqim teq in gibilan, I gigo kadoy Lazarus tequsaq ham. Sa ya leheq wazid tiqeraqnan ham.¹²Haqan in ago disaipel buloniy, Iyahta haqiy in sumo usaqta iyeq in teq tidimniydaq haqiy. ¹³Na Yesus in Lazarus tumom haqad bilamta teq disaipel ginad a hi emiy. In ginad emiy, In us diq usaq haqiy. ¹⁴Nazaq iyan Yesus gibilen hasim bilam, Lazarus tumom ham.¹⁵Ad in moqsa ya inaq a hi osta na in dimun diq ham. Ya ne ginadin emad ya inad tidimniyaq ham. Muran ne ya inan helmo tihaq daqay ham. Ari i mat na ago hib lehaq ham. ¹⁶Haqan Tomas, anan araq didimun haqayta na in disaipel ta asor na gibilan, O tob iysa i inaq leheq inaq moquq ham.¹⁷17 Ari Yesus le uliq Betaniy-IB gwahtiqim Lazarus kam aweweqmo hodhodab tuqosta na ago in tuhurit. ¹⁸Uliq Betaniy in Jerusalem agerabmo usaqta. In pesan diq a haiq. 3 kilomita nazaq usaqta. ¹⁹Nazaq iyan Juda on mataw kabemmo uliq ayahta nab osim in Marta ayow Mariya inaq gigerab boliy,on giger na gihiy amatqanta moqan in ginad waqnan haqad.²⁰Ari Marta in eraqim adanin tilah. Sa Mariya bitabmo os.²¹Ossa Marta ni kab osta iyid ya ibiy a hi moq nag ham.²²Teq ya inad emaiq ham. Ni God inaq gamuk emad nagah araq ago susumun ugid in tiqem bugdaq haqaid ham. ²³Haqan Yesus bilam, Ni nihiy teq tiqeraqdaiq ham.²⁴Haqan Marta bilam, Kam abetanta nab teq in eraqdaqta na ago ya tuhurit ham, kam on mataw bunmo hodhod huloseq eraq daqayta nab ham. ²⁵bulon, Mataw hodhodab eraq daqayta na alulin yaqmo ham. Teq mataw kayeqmo kuluwa-kulumo osayta alulin na yaqmo ham.Mat ya inan helmo haqad osim moqaqta na in teq kayeq ta iydaq ham. ²⁶Teq on mataw og kab kayeqmo osad ya inan helmo haqayta na in moqeq a hi moq has daqay ham.In kayeqmo kuluwa-kulumo tuqos daqay ham. Ni yaqgo gamuk ka anan helmo haqaq e?ham.²⁷Haqan Marta bulon, Eqe ham, Iyahta ham.Ya inad emaiq, Ni Krais haqaiq ham.Ni God Atatinmo haqaiq ham. God mat emid og kab bolnan anad usta na amatin ninmo ham. ²⁸Marta gamuk na tibilaqim in muleqim ta lehim in amikqan Mariya waqim ad adek ban loqim kiskismo bulon,Tisa tubolim osad in ni ninan susumunaq ham. ²⁹Haqan Mariya gamuk na huritim in hidmo eraqim Yesus ago hib tilah.³⁰Yesus uliqab a hi gwahtiqad in saw Marta lehim ahol wamta nab luwsa Mariya in agerab lah. ³¹Lehsa on mataw Mariya anad waqad inaq bitab osiyta na in Mariya hidmo eraqim asanib lehsa ahol waqad in muzim inaq tilehiy.In ginad emiy,Aw ka hodhodab gaq waznan lehaq haqiy. ³²Haqsa Mariya Yesus agerab bolim ahol waqad anognib abakbakan ulum laquwim turad teq in bilam,Iyahta ham ni kab osta iyid ya ihiy a hi moq nag ham.³³Haqan Yesus in Mariya gaqsa ahol waqad teq Juda on mataw Mariya inaq boliyta na inaqmo gaqsa in gibiyad in ahol afaqan iyad anad timeqniyyaqgo. ³⁴Anad meqniysa in bilam,Mat na asan edob emiy? ham. Haqan in buloniy,Iyahta haqiy, bo leheq ahol waq haqiy. ³⁵Haqan Yesus hehim ahol waqad in tigam.³⁶Gaqsa Juda mataw nab turiyta na bilaqiy, Ahol waqiy haqiy. Mat ko in mat momta na anan anad diq bilaqyaqta haqiy. ³⁷Yaqan teq ta asor bilaqiy, Mat ko in mat ame haiqta na wastitayan in ame hastitayta haqiy. Ta nagaqgo in mebmebmo bolim mat momta ka moqad kayeqmo banab ussa a hi ulumsih? haqiy.³⁸Ari Yesus ahol afaqan iysa in hodhod agerab tilon. Hodhod na in gigib yay emim aduganib mat asan emim teq in gig ayahta ulum buliyan loqim yay aqez ituqim usta. ³⁹Teq Yesus hodhod agerab loqimmo tibilam, Ne yay aqezab gig usaqta na walemiy ham. Haqan mat momta na ahiy Marta bilam, Iyahta ham in asan kam aweweqmo hodhodab tuqusim ahuran tiqiy ham. ⁴⁰Haqan Yesus bulon, Ya tinibilen ham. Ni ya inan helmo haqeq teq ni God ago zaway ahol tuwaqdaq hay ham. Na ni anadin a hi emaq e? ham.⁴¹In nazaq haqanmo mataw yay aqezab gig usta na tuwalemiy. Waleman Yesus ame ulilib gwalsa in bilam, Ya imam ham ni ya iqez tuwazta na ago ya esey nigaiq ham. ⁴²Ni tutimmo ya iqez wazaqta na ya tuhurit ham. Teq ya on mataw kawa turayta ka ginadin emad ya in gimeb ni ninaq gamuk kawa tibilaqaiq ham. Bilaqsa teq ni ya iqeman bolta na ago in anan helmo haq daqay haqad ham.⁴³In gamuk na tibilaqim teq in lileyim bilam, Lazarus ham ni bo gwahtiq ham. ⁴⁴Haqanmo mat momta na abensenab tubusan hiksireqim amalib net muziyta nagan teq tubusan araq anobun isihan usta na inaqmo in bo asanib tugwahtim. Gwahtiqan Yesus in mataw nab turiyta na gibilan, Hasid in luwan ham.⁴⁵Ari Juda on mataw Mariya inaq bolim hodhod agerab turiyta na in Yesus daq amta na ahol tuwaqiy. Ahol waqad kabemmo in anan helmo tihaqiy. ⁴⁶Ta teq in gigo asor Farisi gigo hib lehim Yesus daq amta na ago tigibileniy.⁴⁷Gibilenan mataw tamaz emayta gigo aseseqta na giyogniz Farisi nenaq in Juda gigo kaunsel ayahta na amatawun bunmo gibilenan bolim humab tuwoliy.Humab wolim in bilaqiy,Teq i ezaq tonam? haqiy.Mat na daq azawayin inaqta kabemmo emaqta haqiy. ⁴⁸I mat na adanin a hi qwayid in nazaq em tutsa mataw bunmo in anan helmo tihaq daqay haqiy. Sa teq Rom huriteq in boleq i gigo Tempel wol inerad in i gimuzid i og ka hulosad haresmo leheq mataw ta asor gigo ogib begbegta iyeq osam haqiy.⁴⁹Haqsa in gigo araq anan Kayafas haqayta in ulig nab tamaz mat danmebta iyim osta na in eraqim tigibilanm, Ne ginad haiq ham. ⁵⁰I bunmo hiqiy bungamta na in meqin ham. Ari mat amulikmo i gimen moqid i bunmo dimunmo osamta na in dimun ham. Na ne ginad a hi emay ye? ham.⁵¹Na in anadibmo gamuk na a hi bilamta. Haiqgam. In ulig nab tamaz mat danmebta iyan God-mo anad ugan in Yesus Juda on mataw gimen moqdaqta na ago bilamta. ⁵²Teq Yesus in Juda on mataw gimomo gimen moqdaqta nazaq a haiq. In God ago onmin og saw bunmo osayta na girom tonid in mataw en amulikmo iy daqay haqad in bunmo gimen moqdaqta. ⁵³Ari Kayafas nazaq haqan nab toned aseseqta na in Yesus wol emid moqgo adanteqin tinagun yaqay.⁵⁴Nazaq iyan Yesus in Juda gimeb ulalab a ta hi luwyaq. In saw na hulosim le uliq abebtanta anan Efrayim haqayta nab in ago disaipel nenaq tuqosiy.Uliq na abun ban saw saman diqta aqliqin haiqta usaqta. ⁵⁵Ari Juda gigo kam ayah diqta anan Pasova haqayta na akaman bolim sinsin tiqiy. Iyan kam na a hi gwahtiqsamo Juda mataw kabemmo in gihol udineq gihol wastitayid teq kam ayahta na gwahtiqan haqad in uliq Jerusalem-ub tugwalehiy.⁵⁶Gwalehim in Yesus anan saw waqad teq in Tempel ago gel aduganib gwahtiqim turad in an tisusumun ug yaqay, Ne ginad ezaq emay? haq yaqay. Yesus humab kab a hi boldaq daqagya haq yaqay. ⁵⁷Na mataw tamaz emayta gigo aseseqta na giyogniz Farisi nenaq in tekomo mataw gibilenim bilaqiy,Ne Yesus edob osaqta na ago huriteq teq ne bo i gibilenid i tuwazam haqiy.

Chapter 12

¹Ari abeb kam 6 nazaq le tihqiyid teq Juda gigo lotu akaman ayahta anan persona haqqy na tugwahtiqdaqta jam nab Yasus muleqim Lazarus ago uliq Betaniy-ib ta lah. Mat naqmo moqan Yesus hodhodab wazan eramta. ²Lehan uliq nab in amen didaq tuqoreq. Iyim Marta didaq soqoreq a bolsa Lazarus in mataw nenaq didaq neqad os yaqay. ³Ossa Marta in masil anan nard haqayta anawun ayahmota na asor wazim a bo Yesus asenab wazbalan woq bugan taq in aqensanib tubayyaq. In nazaq emas masil na ahuran dimun diqta bit adugan tuwaleq ton bug.⁴Sa ta Yesus ago dsaipel araq judas uliq kariyot-ibta na bilam,nagaqgo i mataw ginaghan haiqtagihqiosauq? ham. ⁵I masil ahuran dimunta na mat araq inaq zayeq 300 kina nazaq waqeq mataw ginaghan haiqta na neg nagta ham. Mat naqmo teg Yesus bab gibenab emdaqta na amatin. ⁶Teq in mataw gina haiqta na ginadin emad nazaq a hi bilam.Haiqgam. In mat rin tonaqta iyim ni nazaq bilamta. Na ezaqgo in Yesus ago disaipel nenag gigo hululut mani emayta na wamuzyaqta amati. Ad hululutib mani usta na asor in hikrinad aholyon waqyaqta.⁷Ari Yesus ana na huritim bilam, Ne aw ka hulosiy ham. Ya moqid mataw iyay ton daqayta nab aw ka masil ahuramdimunta na ya iholib emgo haqad in zayan usta ham. ⁸Tutimmo mataw ginaghan haiqta na ne nenaq osayta ham. Ari yaqmo ne nenaq tutqmo a hi osdaiq ham.⁹Juda mataw biyahmo Yesus uliq Betaniy-ib osaqta na huritim in ahol waqnantuboliy. Teq mataw na Yesus amomo ahol waqnan a hi boliy. Haiqgam. In Lazarus mat Yesus hodhodab wazan eramta na inaqmo ahol waqnan haqad boliy. ¹⁰Juda mataw kabemmo in Lazarus moqim ta eramta na ago huritim in mataw tamaz emayta gago aseseqta na gihulosad in Yesus ago hib bolad anan halmo tihaq yaqay. ¹¹ Nazaq iyan mataw tamaz emayta gigo aseseqta na in Lazarus inaqmo wol emid moqgo ginad emiy.¹²Na tarom iyim saw tihastitayan Yesus eraqim Jerusalem-ub tilah. lehsa on mataw dauh kabemmo pasova ahumabun ahol waqnan haqad Jerusalem-ub bolim osiyta na in Yesus bolsa abin tuhuritiy.13 Huritim in ay anan det haqayta na aben giwaqim taq in Yesus ahol waqnan adanin tilehiy. Lehad in bilaq yaqay, God abin soriy haq yaqay. Mat ka Iyahat abinib bolan iyan i ginad bilaq gigayinaq haq yaqay.Mat kaqmo in Isrel gigo king haq yaqay.¹⁴Haqsa Yesus donki minmimte araq ahol waqim in amalib osim tilehyaq. God ago marib gamuk usaqta nazaqmo in am. ¹⁵Gamuk na bilam, Ne on mataw uliq sayon-ibta ham ne hi rabiy ham.Ahol waqiy ham. Ne gigo king nawa donki amidon amalib osim bolaq ham.¹⁶Kam nabmo Yesus ago disaipel gamuk na alulin ago ginad a hi em haiy. Abeb God Yesus abin ayahta tuqugam teq in daq na anadin a ta emiy. Anadin emad in ginad emiy,God ago marib gamuk Yesus anan bilamta nazaqmo diq on mataw in ayon em ugiy haqiy.¹⁷Teq Yesus Lazarus lilewunan hodhodab ge gwahtiqsa on mataw kabemmo nab turad ahol waqiyta. Ahol waqim in nagah gimeb ahol waqiyta na tekomo uliq uliqgo tibilaqiy. ¹⁸Bilaqsa on mataw biyahta na in Yesus daq azawayin inaq amta na ago huritim in ahol waqnan adanin lehiyta. ¹⁹Lehsa Farisi gibiyad in gimo an bulonim bilaqiy, I ginad emauq haqiy, I mat ko adanin qwayid akamun tihqiy haiy. I ko gibiyuq haqiy. on mataw bunmo in anan helmo haqad muzim inaq tilehiy haqiy.²⁰Ari on mataw biyahmo Juda gigo lotu akaman ayahta na ahol waqnan bolsa in gilikmanib Grik mataw asor nenaq tuboliymo. ²¹Bolim in Filip ago hib lehiy. Filip in uliq Betsaida saw Galiliy-ibta amatin. Nazaq iyan mataw na Filip ago hib lehim tisusumun ugiy. Mat ayah haqiy i Yesus ahol waqnan bol haqiy. ²²Haqan Filip le Andru bulonim teq in giger le Yesus tubuloniy.²³Bulonan Yesus in gigo gamuk amenin emim gibilan. Mat Atatin ahol abin ayahta wadaqta na akaman muran tugwahtim ham. ²⁴Ya helmo ne gibilenaiq ham. Wit anagin ogib woqaq a hi moqeq na in anon a hi emdaq ham. In amulikmoqmo usdaqta ham. Ari wit anagin na in ogib woqeq moqeq teq in ahokan gwaleq anon kabemmo tiqemdaqta ham.²⁵On mataw in gimo gihol anadin diq emayta na in gihol awitan tihik hules daqay ham. Ari on mataw og kab osad in gihol anadin a hi emayta na in kuluwa-kuluwmo tuqos daqay ham. ²⁶Mat aw nog yaqgo kabiy emnan ginad bilaqaqta na in ya imuzeq tubol daqay ham. Ad uliq ya osaiqta nab in tuqos daqaymo ham. Osad in yaqmen kabiy emsa Gimam Iyah in gibin tiqiluwdaqmo ham.²⁷Haqad Yesus bilam, Muran ya ihol afaqan diq iyaq ham. Ta teq ya ezaq haqdaiq? ham.Ya imam ni ya iholib daq gwahtiqnan tonaqta ka walem haqdaiq e? ham. Haiqgam ham. Ya nazaq a hi bilaqdaiq ham. Daq naqmo ya iholib gwahtiqgo ya og kab bolta ham. ²⁸Haqad in bilam. Ya imam ham ni nibin emid ayah iyan ham. Haqsamo God aqez Heven- ib gehitim bilam. Ya ihol abin eman ayah tiqiy ham. Teq ya emid in ayahmo diq ta iydaq ham. ²⁹Haqan on mataw nab turiyta na huritim in bilaqiy. Kait ahulan iyaq haqiy. Sa asor bilaqiy, Angelo araq bulonsa i aqez hurit haqiy.³⁰Haqsa Yesus gibilan, Gamuk na ya ulumsihgo a hi gwahtim ham. Haiqgam ham. Gamuk na negmo gilumsihgo gwahtimta ham. ³¹Muran God in on mataw og kabta hazizirib giqemid gigo daq tigilum kemaq ham. Muran in mat meqinta og ka wamuzim osaqta na muzid tilehdaq ham.³²Ari yaqmo teq mataw ya giwazid eraqeq og huloseq gwale turad teq ya on mataw bunmo gihureqid yaqgo hib tubol daqay ham. ³³Na Yesus in dante ezaqtab moqdaqta na ago in nazaq bilam.³⁴In nazaq Haqan on mataw na amenin emim bilaqiy,God ago marib gamuk araq kazaq bilaqsa i huritta haqiy. Gamuk na bilam, Mat anan Krais haqayta na og kab gwahtiqeq osad in ago os a hi hiqiyaqta haqad in bilam haqiy. Nagaqgo ni bilam, Mataw in Mat Atatin wazid eraqeq gwale turaq ham? haqiy. Teq ni Mat Atatin anan bilamta na in nog diq? haqiy. ³⁵Haqan Yesus gibilan, Saw anuwan asitmo ne nenaq a ta usaq ham. Saw anuwan na oysa ne saw waqad lehiy ham. Luweq ne le God ago maror aduganib a hi gwahtiqsamo romriq tigiqisihdaq ham. Mat romriqab luwad in ezaq lehaqta na ago in anad a hi em hasauqta ham. ³⁶Muran saw anuwan na oysa ne anan helmo haqiy ham. Ne helmo haqeq teq ne saw anuwan na ago onmin tiqiy daqay ham. Ari Yesus gamuk na bilaqim tihiqiyan in on mataw na gihulosad lehim gimeb tuqulilam.³⁷Yesus kabiy azawayin inaqta kabemmo on mataw gimen amta teq in anan helmo a hi haqiy.³⁸on mataw na daq nazaq emim in God ago nantut Aisaya gamuk bilamta na tuwol net bugiy. Aisaya bilam, Iyahta ham nog i gigo gamuk anan helmo haqaqta? ham. Teq ni kabiy awaz meqin diqta emsa nog ahol waqad anad em hasaqta? ham.³⁹On mataw na Yesus anan helmo haqgo ginad soqotim diq usyaqta. Teq Aisaya daq na alulin bilaqad in gamuk araq kazaq bilammo. ⁴⁰In bilam, God in mataw na gimeqnagin eman in saw a hi waqayta ham. Ad in ginad eman soqotim diq usaqta ham.Luweq in gime nagah ahol waqad in ginad em haseq teq in ginad buliyeq God ago hib ta bol daqay haqad ham. Bolid teq God in giwastitayid dimniy daqay haqad ham.⁴¹Aisaya in Yesus ago zaway teq in ahol anuwan ahol waqim teq in Yesus- no ananin gamuk na bilaqan usta. ⁴²Helmo Juda gigo mataw marorta kabemmo in Yesus anan helmo haqiyta.Teq in Farisi ginan rabad in ulalabmo Yesus anan helmo a hi bilaq yaqayta. Luweq Farisi gimuzid in Juda gigo bit humab wolayta mataw nenaq lotu a ta hi em daqay haqad. ⁴³Na ezaqgo mataw na in gigo walmataw gigo hib gibin dimunta waqnan ginad bilaqad teq in God ago hib gibin dimunta waqnan giqutil a hi eraqyaq.⁴⁴Ari Yesus lileyim bilam. On mataw ya inan helmo haqayta na in ya immo immo inan helmo a hi haqayta ham.Na in mat ya iqeman bolta na anan helmo haqaymo ham. ⁴⁵Ad on mataw ya ibiyayta na in mat ya iqeman bolta na ahol waqadmo ham.⁴⁶Ya og ka ago saw anuwan ham.On mataw ya inan helmo haqayta na romriqab a ta hi os daqay haqad ya bolta ham. ⁴⁷Ari on mataw yaqgo gamuk huritad teq in a hi muzinayta na yaqmo diq in gigo daq na a hi ulum kemaiq ham. Ya og kab on mataw giyon hazizir emeq gigo daq ulum kemnan a hi bolmo ham.Ya on mataw gilumsiheq ta giwaqeq ban dimunta giqemid osnan haqad ya bolta ham.⁴⁸Ari on mataw gileh yagad yaqgo nan a hi huritsa nagah araq teq in giyon hazizir emdaqta nawa usaq ham. Na yaqgo gamuk ya bilayta naqmo ham. Yaqgo gamuk naqmo in kam abebtanta nab on mataw na gigo daq tuqulum kemdaqta ham. ⁴⁹Na ezaqgo ya inadibmo gamuk na a hi bilayta ham. Gimam Iyah ya iqeman bolta naqmo in gamuk awaz meqinta na yagta ham. Yagad ya ezaq haqad gamuk bilaqdaiqta na inmo iqisihunan ya nazaqmo bilayta ham. ⁵⁰Ad ya inad emaiq God ago gamuk awaz meqinta na in mataw giqemid kayeqmo kuluwa- kuluwmo tuqos daqay haqaiq ham.Nazaq iyan gamuk nawa ya bilaqaiqta na ya inaqmo ibilanta nazaqmo diqta ne gibilenaiq ham.

Chapter 13

¹Ari Pasova ago kam ayahta na bolim sinsin diq tiqiysa Yesus anad tiqam, Ya og ka huloseq imam ago hib lehdaiqta na akaman sinsin tiqiyaq ham. Yesus in ago on mataw og kabta na ginan anad bilaqsa osta. Osad in ginan anad bilaqsa osim le in gimen ahol nog tuhulos. ²Ari imisor Yesus ago disaipel nenaq didaq neqad tuqosiy.Ossa Satan tekomo anad meqinta na Judas ugan in Yesus waqeq bab gibenab emgo anad tiqemdaq,Mat ko in Saimon uliq Kariyot- ibta atatin mo haqyaq.³Samo Yesus anad emyaq, Ya iman zaway bunmo ya ibenab tiqam haqyaq, Haqad in God ago hib osim bolim ta God ago hib in muleqim ta lehaqta na in tuhuritmo. ⁴Huritim in didaq neqim hulosad mo in eraqim turad ago aholsihen sisaqta hasim emad teq in giholbay araq waqim aholib tuhuram. ⁵Hureqim in yuw waqim deg araqab wazbalan woqan in deg na waqim disaipel gisen tisuholyaq. In araq asen yuwub suleq teq in gihobay ahulib gihureqan usta na amalib asen tubayyaq.⁶In nazaq emim emim a lehim le Saimon Pita ago hib tubol.Bolan Pita tubulon,Iyahta ham ni ya isen tisuholnan e? ham. ⁷Haqan Yesus bilam,Muran daq kawa ya emaiqta ka ago ni ninad a hi em hasaq ham.Abeb teq ni ninad tiqem hasdaq ham. ⁸Haqan Pita bulon,Ni ya isen a hikidik mo suholdaq ham.Haiqmo diq ham.Haqanmo Yesus bilam,Ya nisen a hi suholim ni yaqgo disaipel a hi iydaq ham. ⁹Haqan Saimon Pita bilam, Iyahta ham, Nazaq na ni ya isen amomo hi suhol ham. Ni ya isen suholad ya iben teq ifaqin inaqmo ni suhol ton mo ham.¹⁰Haqan Yesus bilam, Mat tuhuzta na asen suholeqmo in ahol bunmo anumlan haiqmo tiqiydaq ham.In ahol bunmo a ta hi suholdaq ham.Ari ne bunmo gihol anmulan haiqta ham.Teq ne gilikmanib mat amulikmoqmo ahol anmulan inaqta osaq ham. ¹¹Na ezaqgo mat nog Yesus waqeq bab gibenab emdaqta na ago in tuhurit.Nazaq iyan in bilam,Ne gilikmanib mat amulikmoqmo ahol anmulan inaqta osaq ham.¹²Ari Yesus in gisen tisuholim in ago aholsihen ta emim teq in le abanab a ta os.Osad in disaipel gibilan, Ya ne gigo hib daq tiqemta ka ago ne ginad hasiy ye? ham. ¹³Ne ya inan giger Tisa teq Iyahta haqad biyayta ham. Na ne dimunmo bilaqayta ham. Ya mat nazaqtamo ham. ¹⁴Ya ne gigo Iyahta teq ya ne gigo Tisa-mo ham. Teq ya ne gisen tisuhol ham. Nazaq iyan ne nazaqmo an asen tisuhol daqaymo ham.¹⁵Ya daq na tigiqisihun ham. Giqisihunan ne ya isen muzeq ya ne gimen daq emta nazaq ne tiqem daqaymo ham.¹⁶Ya helmo gibilenaiq ham. Kabibiy mat in ago ayahta a hi itiyondaq ham. Ad mat nantut waqim a lehaqta na in nan na anamren a hi uriyamdaqmo ham. ¹⁷Ne daq ka ago ginad em hasay ye? ham. Ne ginad em hasad daq kawa ya emta kazaqmo ne emsa teq God ne ginan anad tidimniydaq ham. ¹⁸Ya mataw iholyon gilumim giwayta na gigo tuhurit kemta ham. Teq gamuk kawa ya gibilenaiqta ka ya ne bunmo ginan a hi bilaqaiq ham. Haiq ham. Ne gilikmanib mat araq yaqgo a haiqta osaq ham. Mat na teq God ago marib gamuk araq usaqta na tuwol net bugdaq ham. Gamuk na bilam, Mat ya inaq garab didaq newta na in asenab tiqibay has haqad in bilam ham.¹⁹Teq daq na a hi gwahtiqsamo ya kawa ne tigibilenaiq ham. Abeb daq na gwahtiqsa ne ahol waqad ya inan bilaq daqay, Helmo gamuk God ago marib usaqta na in yaqmo inan bilamta haq daqay haqad muran ya ne ginadib tiqemaiq ham.²⁰Ya helmo gibilenaiq ham. Mat araq in yaqgo kabibiy mat ya eman in ago hib bolta na ahol waq hasad wazinaqta na in yaqgo kabibiy mat na amomo a hi wazinaq ham. In ya iwaqim iwazinaqmo ham. Teq in ya imomo a hi iwazinaq ham.In mat ya iqeman bolta na inaqmo tuwazinaqmo ham.²¹Yesus nazaq bilaqim teq in ahol afaqan iyan anad timeniyyaq. Anad meqniysa in bilam, Ya helmo gibilenaiq ham. Ne gilikmanib mat araq teq ya iwaqeq bab gibenab iqemdaq ham. ²²Haqanmo disaipel an anobun ahol tuwaq yaqay,Yesus nog diq anan bilamta haqad.²³Sa Yesus ago disaipel araq in banab ahol wol emim Yesus anognib us. ²⁴Ussa Saimon Pita afaqin ugad kabiyakibmo bulon,Ni susumun ug ham.In nog diq anan bilaqaq?ham. ²⁵An disaipel na Yesus angoib usadmo in afaqin Yesus abanibmo emim tisusumun ug, Iyahta ham ni nog diq anan bilaqaq? ham.²⁶ Haqan Yesus bilam,Ya bret ananbun asor waqeq degib taqor ulum tureq mat doqaq ya ugdaiqta na nawaqmo ham.Haqadmo in bret waqim taqor ulum turim Saimon uliq Kariyot-ibta atatin Judas -mo tuqag. ²⁷Ugan Judas waqsaqmo Satan aholib tubul. Anmo Yesus in Judas bulon, Ni daq emnan ninad emaqta na hidmo le em ham.²⁸Haqsa disaipel bunmo gamuk na huritim in ginad a hi em hasiy. ²⁹Asor ginad emiy,Judas mani wamuzaqta iyan Yesus Pasova ahumabun emago anaghan zaygo bulonaq haqiy. Haqsa ta asor ginad emiy, Yesus in mataw gina haiqta naggo Judas bulonaq haqiy. ³⁰Anmo Judas bret na tuwaqim hidmo in eraqim bit na hulosad asanib gwahtiqim tilah. Sa tarom tiqiy.³²Judas tilehsa teq Yesus bilam, Muran Mat Atatin abin ayah tiqiy ham. Ayah iysa in God abin eman ayah tiqiymo ham. Ari Mat Atatin God abin emid ayah iysa God inmo ahol abin Mat Atatin ugid in abin ayah tiqiydaqmo ham. Teq in muran diqmo Mat Atatin abin emid ayah iydaq ham. ³³Onmin ham ya nenaq asitmo a ta oseq teq ya tilehdaiq ham. Lehid teq ne ya tiqinagun daqay ham.Ya Juda mataw gibilenta nazaqmo ya ne tigibilenaiq ham. Ya uliq lehdaiqta nab ne a hi leh daqay haqaiq ham.³⁴Ya gunun araq muturta tinegaiq ham.Ne an anan ginad diq bilaqsa osiy ham.Ya ne ginad inad bilaqaiqta nazaqmo ne an anan ginad bilaqsa osiy ham. ³⁵Ne an anan ginad bilaqsa ossa teq on mataw bunmo ne gibiyad ginad tiqem daqay,Yesus ago disaipel kowaqmo haq daqay ham.³⁶Haqan Saimon Pita in Yesus bulon,Iyahta ham ni edob lehnan?ham. Haqan Yesus bilam, Muran ya uliq lehdaq nab ni ya imuzeq a hi lehdaq ham. Abeb teq ni ya imuzeq boldaq ham.³⁷Haqan Pita bulon, Iyahta ham ezaqgo ya muran ni nimuzeq ninaq a hi lehdaiq?ham.Ya nilumsihad ihol nog huloseq ninmen tumoqdaiqta ham. ³⁸Haqan Yesus gamuk na amenin emim bilam, Ni ya ilumsiheq moqgo bilaqaq e? ham. Ya helmo nibilenaiq ham.Kurek a hi gayonsamo ni nime ezeqmanmo gileh tiyagdaq ham.

Chapter 14

¹Ari Yesus in ago disaipel bunmo gibilenim bilam, Ne gihol afaqan iysa ginadnad hi emiy ham. Ne God anan helmo haqad ne ya anan helmo haqiymo ham. ²Ya imam ago bit adugan kabemmo usaqta ham. Nazaq iyan ya leheq ne gimen ban wastitaynan ham. Ya nazaq emnan inad a hi usta iyid ya ne gimen ban wastitaynan haqad nazaq a hi gibilen nagta ham.³Ya leheq ne gimen ban wastitayeq teq ya muleqeq ta boldaiq ham. Boleq ya ne giwaqeq giqad yaqgo sawab tilehdaiq ham.Giqad lehid uliq ya osdaiqta nab ne tuqos daqaymo ham.⁴Teq ya uliq lehdaiqta na ago dante ne tuhuritiy ham. ⁵Haqan Tomas bilam, Iyahta ham ni edob lehaqta na i a hi hurit ham. I ezaq toneq teq dante na ago hurit kemim? ham. ⁶Haqan Yesus bulon, Dante ya imamgo hib lahta na yaqmo ham. Ya gamuk helta na alulin diq mo ham. Teq yaqmo on mataw giqeman kayeqmo kuluwa- kuluwmo osayta ham. On mataw dante amulikmo ya gimen emdaiqta naqmo muzineq teq in le imam ago hib tugwahtiq daqay ham. Dante amo amo haiqgam ham. ⁷Ne yaqgo huriteq teq ne ya imam ago tuhurit daqaymo ham. Ari muran ne in ago ituhuritad teq ne in ahol tuwaqaymo ham.⁸Haqan Filip bulon,Iyahta ham ni nimam i giqisihun ham. Giqisihunid i ahol waqad teq i ginadnad a ta hi emad i nagah araq ago a ta hi susumunam ham. ⁹Haqan Yesus bulon,Filip ham ya nenaq kam sisaqmo tuqos ham.Ta teq ni yaqgo a hi huritaq e? ham. Mat ya ibiyaqta na in ya imam ahol tuwaqaqmo ham. Ezaq haqad ni bilaqaq.Ni nimam i giqisihun haqaq? ham.¹⁰Ya imam ago hib ossa in yaqgo hib osaqmo ham. Na ne anan helmo a hi haqay e? ham.Ya gamuk gibilenaiqta ka ya inadibmo a hi bilaqaiq ham. Ya imam ya iholib osad ago kabiy emaqta ham. ¹¹Ya bilay,Ya imam ago hib ossa in yaqgo hib osaq hayta na ne anan helmo haqiy ham.Ari ne yaqgo gamuk na anan helmo a hi haqeq teq ne yaqgo kabiy naqmo anadin emad ya inan helmo haqiymo ham.¹²Ya helmo ne gibilenaiq ham.Mat ya inan helmo haqaqta na in ya kabiy emaiqta nazaqmo in kabiy ayahmo diq emad in ya kabiy emta na tuquriyamdaq ham.Na ezaqgo ya imam ago hib lehdaiqta na ago ham. ¹³Lehid teq ne ya ibunib nagah anan susumunsa ya tiqem negdaiq ham.Nazaq emad teq Gimam Iyah in Atatin ago hib abin ayahta tuwaqdaq ham. ¹⁴Ne ya ibunib nagah araq ago susumun yagsa ne inad usaqta nazaq ya tiqem negdaiq ham.¹⁵Ari Yesus bilam,Ne ya inan ginad bilaqsa teq ne yaqgo gunun ya gisuhunta na bunmo anonon diqmo tumuzin daqay ham. ¹⁶Teq ya imam susumun ugid in ne giteqsor araq awaz meqinta na tinegdaqmo ham.Negid in ne nenaq tuteqmo tuqosdaq ham. ¹⁷ Mat ne gilumsihaiqta na in God ago Bugaw gamuk helmo bilaqaqta naqmo ham.Og kab on mataw God gileh ugayta na in God ago Bugaw ahol a hi waqad teq in ago a hi huritayta ham.Nazaq iyan in Bugaw na a hi waq daqay ham.Ari negmo teq Bugaw na ne gilikmanib osaqta ham.Osad teq in ne giduganib tuqosdaqmo ham.Nazaq iyan ne in ago tuhuritiyta ham.¹⁸Ya ne gihulosid ne onmin ginenmaman haiqta nog a hi os daqay ham.Haiq ham.Ya teq ne gigo hib ta boldaq ham. ¹⁹Sisaq haiq og kab on mataw God gileh ugayta na a ta hi ibiy daqay ham.Ari negmo teq ya tiqibiy daqay ham.Ya kayeqmo osaiqta ham.Nazaq iyan ne kayeqmo tuqos daqaymo ham. ²⁰Kam nab teq ya imam ago hib osaiqta na ago ne tuhurit daqaymo ham.Teq ne yaqgo hib ossa ya ne gigo hib osaiqta na ago ne tuhurit daqaymo ham.²¹On mataw yaqgo gunun giwaqim muzinayta na in ya inan ginad bilaqayta ham. Teq in ya inan ginad bilaqsa ya imam in ginan anad bilaqdaqmo ham. Sa ya nazaqmo mataw na ginan inad bilaqsa ihol tigiqisihundaiq ham. ²²Yesus nazaq haqsamo Judas ta araq in mat uliq Kariyot- ibta na a haiqta,In Yesus kazaq bulon, Iyahta ham ezaqta ago ni nihol i gimomo giqisihunta? ham.Ad ni og kab on mataw ta asor na bunmo nihol a hi giqisihundaq? ham.²³Haqan Yesus bilam, Mat ya inan anad ayahmo bilaqaqta na in yaqgo gamuk tumuzdaq ham. Sa ya imam in mat na anan anad ayahmo tibilaqaiq ham. Ad ya imam inaq kuluwa- kuluwmo tuqosam ham. ²⁴Ari mat ya inan anad a hi bilaqaqta na in yaqgo gamuk a hi muzinayta ham.Teq ya gamuk negaiqta ka in yaqgota a haiq ham.Gamuk na in ya imam iqeman bolta naqmo ago gamukta ham.²⁵Ya nenaq osad gamuk nawa na bunmo tigibilenta ham. ²⁶Ari ya imam teq ya ibunib inmo ago Bugaw Dimunta na emid tuboldaq ham.Ne giteqsor na boleq teq in ne gilumsihad nagah bunmo ago asuleqin tinegdaq ham. Ad in ne ginad enqenunid eraqsa ne yaqgo gamuk bunmo ya negta na anadin a ta em daqay ham.²⁷Ya ne giqemid ne gigem kute nemsa os daqay ham. Yaqmo igem kute nemim usaqta nazaq nogmo ya negid ne gigem kute tinemdaqmo ham.Teq on mataw og kabta gigem kute nemsa osayta nazaq nog ya a hi negdaiq ham.Ne gihol afaqan iysa ginadnad hi emiy ham.Ad ne hi rabiy ham.²⁸Ari ya gibilenim, Ya ne gihuloseq leheq teq ya ne gigo hib ta boldaq Haqsa ne tuhuritiy ham.Ne ya inan ginad bilaqsa teq ya bilay, Ya imam ago hib lehaiq Haqsa ne huritad ginad tidimniy nagiy ham.Na ezaqgo ya imam ago zaway in yaqgo zaway uriyamim usaqta ham. ²⁹Daq nawa ya teko anan bilayta na a hi gwahtiqsamo ya anan kawa ne tigibilenta ham.Abeb daq na gwahtiqsa ne ahol waqad teq ne ya inan helmo haq daqay haqad ya muran kawa ne tigibilenaiq ham.³⁰Ya nenaq nan sisaqmo bilaqad osgo akamun haiq tiqiydaq ham.Na ezaqgo mat meqinta og ka wamuzim osaqta na tibilaq ham.Teq in anadibmo ya gimeqin tongo in ago zaway haiqta ham. ³¹Ya imam ibilanta nazaqmo ya emaiqta ham.Ya nazaq emad teq ya imam anan inad bilaqaqta na ulal iysa on mataw og kabta bunmo tuhurit daqay ham.Ari ne eraqya i lehuq ham.

Chapter 15

¹Yaqmo am wain-mo diq ham.Sa ya imam in am wain na anamren ham. ²Teq ya imam in ya iben anon a hi emayta na bunmo giqurotim hunegaqta ham. Ad in ya iben anon emayta na bunmo gisawan emad in ya iben samanta dimunta giqisih ugim usayta na giqurotim hunega iben dimunta na anon kabemmo emayta ham.³Ari ya gamuk tigibilenta naqmo in ne gisuholan ne giholib ginumlan haiq tiqiyiyta ham.⁴Ne ya iholib soqoteq inaq ossa teq ya ne gigo hib tuqosdaqmo ham. Am wain aben ahulib a hi soqoteq anon a hi emdaqta ham. Ad nazaqmo ne yaqgo hib a hi soqoteq ne ginon a hi em daqaymo ham.⁵Am wain na yaqmo ham. Sa ne ya iben ham. On mataw yaqgo hib ossa ta ya in gigo hib osdaiqta na in ginon kabemmo emayta mo ham. Na ezaqgo ne ya ihulos yageq ne ginon araq a hikidikmo em daqay ham. ⁶Ya imam in on mataw yaqgo hib soqotim a hi osayta na giqurot tayan in miliyawim may bugaqta ham. Bilaqne mataw ay aben samanta urot tayim hunegan lehim mayaqta nazaq nog ham. Mataw ay aben samanta ginuwan afaqab eman oyaqta ham.⁷Nazaq iyan ya ne gigo hib ossa yaqgo gamuk ne gigemab ussa ne nagah ginad usaqta na ago susumun yagsa ya ne gimen tiqem negdaiq ham.⁸Ya ne gibilenaiq ham.Ne yaqgo disaipel iyeq ginon kabemmo emiy haqaiq ham,Na ezaqgo ya imam in daq naqmo ago hib abin ayahta waqaqta ham. ⁹Ya imam ya inan anad bilaqaqta nazaqmo ya ginan inad bilaqaqmo ham.Nazaq iyan ya ne ginan inad bilaqsa ne ya hi holosiy ham.¹⁰Ne yaqgo gunun ya tinegta na muz bugsa teq ya ne ginan inad tibilaqsa ne ya a ta hi ihulosdaqay ham.Ya imam ago gunun muz bugsa in ya inan anad bilaqsa ya in a hi hulosdaiqta nazaqmo ham. ¹¹Yaqgo inad dimniy in ne gigemab ayahmo usdaq haqad ya gamuk ka gibilenaiqta ham.¹²Teq ne ginan inad bilaqaqta nazaqmo ne an anan ginad bilaqanmo ham. ¹³Mat araq iyogniz ginadin emad gilinsihad gimen ahol nog hulosdaiqta na, Daq na in an anan ginad bilaqgo adan bunmo giquriyamim in ameb diqta ham.¹⁴Ne yaqgo gunun ya nawa tigibilenta na muz bugsa teq ne ya iyognizmo diq tiqiy daqay ham.¹⁵Kabibiy mat ago ayahta daq emsa in daq na alulin a hi hurit kemaqta ham. Teq ne nazaq a haiq ham. Ya imam ago hib gamuk bunmo hurita na ya ne tigibilen bug ham. Nazaq iyan ya ne ginan yaqgo kabibiy mataw nazaq a ta hi bilaqdaiq ham. Muran ya ne ginan ya iyognizmo diq tibilaqaiq ham.¹⁶Ne ya inan ni i gigo Haqan ya a hi osaiqta ham. Haiq ham. Yaqmo ne ginan yaqgo Haqan ne osayta ham. Ne yaqgo kabiy emgo haqad ya ne gitowun tiqem ham. Emad ya bilay, Ne leheq yaqgo kabiy emsa ne gigo kabiy na anon eman hay ham. Anon emid teq anon na tuqus tutaq haqad ya bilay ham. Nazaq iyan ne ya ibinib nagah araq anan Gimam iyah bulonid in tinegdaq ham.¹⁷Ya gunun araq kazaqmo ne negaiq ham. Ne an anan ginad bilaqsa osiy ham.¹⁸Og kab on mataw God gileh ugayta na gigem meqinta negsa teq ne ginad emiy ham. Mebmebmo in gigem meqinta ya yagiymo haqiy ham. ¹⁹Helmo ne og kabta iyid teq on mataw og kabta ne ginan ginad bilaq nagiy ham, In gimo an anan ginad bilaqsa osayta nazaqmo ham.Teq haiq ham. Ya on mataw og kabta bunmo gilikmanib ne giluwiyim giwaqan ne og kabta a ta hi iyayta ham. Nazaq iyan on mataw og kabta gigem meqinta ne negayta ham.²⁰Teq on mataw God gileh ugayta na in ya ibaymuzad imeqin imeqin toneq in ne gibaymuzad gimeqin ton daqaymo ham.Ari on mataw yaqgo gamuk huriteq in ne gigo gamuk tuhurit daqaymo ham. Nazaq iyan ya mebmebmo ne gibilenim bilay,Kabibiy mat in ago ayahta a hi itiyondaq hayta na ne anadin emiy ham. ²¹Mataw og kabta na in mat ya iqeman bolta na ago a hi hurita ham.Nazaq iyan ya ibin ne gigo hib ussa in ne gibaymuzad gimeqin ton daqayta ham. ²²Helmo ya mataw na gigo hib boleq a hi gibilenta iyid in daq meqinta emayta na ananin a hi waq nagiy ham.Teq ya bolim tigibilen ham.Nazaq iyan in daq meqinta emayta na ananin tuwaq daqay ham.Ananin waqad in gamuk araq bilaq daqayta haiq tiqiy daqay ham.²³Mat agem meqinta ya yahad in agem meqinta God ugaqtamo ham. ²⁴Mat araq boleq ya kabiy emta nazaq in a hi em nag ham.Nazaq iyan ya og kab boleq kabiy a hi emta iyid mataw og kabta in daq meqinta emayta na ananin a hi waq nagiy ham.Teq haiq ham.Ya og kab bolim kabiy emsa in ahol tuwaq kemiy ham.Ahol waqad in gigem meqinta ya yagad in ya imam tuqugaymo ham. ²⁵In gigo daq nawa na in gamuk araq in gigo marorib mar tonan usaqta na tuwol net bug ham.Gamuk na bilam.Mataw na gigem meqinta samanta yagiy haqad in bilam ham.²⁶Ari ya imam ago hib leheq teq ya ne giteqsor na emid ne gigo hib tuboldaq ham.Na in God ago Bugaw Dimunta gamuk helta bilaqaqta ham. In Gimam Iyahta inaq osaqta ham.In boleq ya mat ezaq diqta na ago ne in tigibilendaq ham.²⁷Teq kwaziqmo ya og kab kabiy alulin emsa ne ya ibiyad osim bo muran kawa tiqiy ham.Nazaq iyan ne nagah gimeb ahol waqiyta na ago ne on mataw gibileniymo ham.

Chapter 16

¹Ne ginad ya inan helmo haqayta na hi hulosiy haqad ya gamuk ka gibilenaiqta ham. ²Abeb mataw ne gibaymuzad ne in ginaq bit humab wolayta humab a ta hi wol daqay ham.Helmo kam nab mataw na ginad em daqay,I Yesus ago mataw ka ginol emad i bilaqne God ayon tamaz em nog iyaq haq daqay ham.³Mataw na ya imam ago a hi huritayta ham. Ad in yaqgo a hi huritaytamo ham. Nazaq iyan in ne nazaq tigiton daqaymo ham. ⁴Abeb mataw nazaq ne gimeqin tonsa ne yaqgo gamuk ka anadin a ta em daqay haqad ya muran kawa ne tigibilenaiq ham.Kwaziqmo ya nenaq luw osad nagah kagan ago ya ne a hi gibilenta ham. Na ezaqgo ya nenaq osad iyan ham.⁵Ari muran ya muleqim ya imam iqeman bolta na ago hib ta lehaiq ham.Ta teq ne gigo araq diq gibilenim bilaqaq , Ni edob lehaq? nazaq in a hi susumun yagaq ham. ⁶Ad muran ya gamuk ka gibilensa ne huritad ginad a hi em hasad ne gigem afaqan diq iyaq ham. ⁷Ya helmo ne gibilenaiq ham.Ya ne gilumsihnan haqad ya gihulosim imam ago hib tilehdaiq ham. Ya nab a hi lehid teq ne giteqsor na ne gigo hib a hi bolnag ham.Nazaq iyan yaqmo leheq teq mat na emid ne gigo hib tuboldaq ham.⁸In og kab boleq on mataw God gileh ugayta na bunmo giqisihunsa in daq meqinta emayta na ago gihol tiloyin daqay ham. Ad in giqisihunsa ezaq toneq God ameb titnonta iy daqayta na ago tuhurit daqay ham. Ad in giqisihunsa teq in hazizirib tursa God in ago daq gilum kemdaqta na ago in ginad tiqem has daqay ham. ⁹on mataw God gileh ugayta bunmo in ya inan helmo a hi haqayta ham.Nazaq iyan ne giteqsor na boleq in on mataw na giqisihunsa in daq meqinta emayta na ago gihol tiloyin daqaymo ham. ¹⁰Teq ya imam ago hib lehid ne a ta hi ibiy daqay ham.Nazaq iyan ne giteqsor na in on mataw og kabta na giqisihunsa in ezaq toneq God ameb titnonta iy daqayta na ago tuhurit daqayta ham.¹¹Teq God in mat meqinta og ka wamuzim osaqta na hazizirib emim ayon tibilayta ham.Nazaq iyan ne giteqsor na in on mataw God gileh ugayta na bunmo giqisihunsa in teq nazaqmo hazizirib tursa God in ago daq gilum kemdaqta na ago in ginad tiqem has daqay ham.¹²Yaqgo gamuk kabemmo ne gibilendaiqta usaq ham. Teq ne muran huritgo ginad siqim iyaq ham. ¹³Ari abeb God ago Bugaw gamuk helta bilaqaqta na boleq in ne ginad wamuzsa ne gamuk helta bunmo alulin tuhurit kem daqay ham. Teq in anadibmo gamuk a hi gibilendaqta ham. In yaqgo hib gamuk huritaqta naqmo in tigibilendaqta ham. Ad in nagah abeb teq gwahtiqdaqta na ago tigibilendaqmo ham. ¹⁴God ago Bugaw na in ya ibin emid ayah iydaq ham.Na ezaqgo in yaqmo igo gamuk waqeq in ne gibilendaq ham.¹⁵Ya imam ago nagah bunmo in yaqgota ham. Nazaq iyan ya bilay,God ago Bugaw na in yaqmo igo gamuk waqeq gibilendaqta hay ham.¹⁶Kam asitmo tihiqiyid teq ne a ta hi ibiy daqay ham.Ad kam asitmo loq not kayeqmo ne a ta hi ibiy daqay ham.¹⁷Haqan in ago disaipel asor an bulonim bilaqiy, In biiaqaq, Kam asitmo tihiqiyid teq ne a ta hi ibiy daqay haqaq haqiy. Ad kam asitmo loq nog iyeqmo ne ta hi ibiy daqay haqaq haqiy.Teq in bilaqaq, Na ezaqgo ya imam ago hib lehdaiqta na ago haqad in bilaqaq haqiy.Gamuk ko alulin ezaq diqta in i gibilenaiq? haqiy. ¹⁸Haqadmo in bilaqiy,Kam asitmota nawa in anan bilamta na in naga diq anan bilaqaq? haqiy.Nan kowa in bilaqaqta ko alulin ago i ginad a hi em hasauq haqiy.¹⁹Haqsa Yesus anad tiqam,Yaqgo disaipel in nan na ago susumun yagnan inad emay ham. Haqad in gibilan, Ya bilay, Kam asitmo tihiqiyid teq ne a ta hi ibiy daqay hay ham. Ad kam asitmo loq nog iyeqmo ne a ta hi ibiy daqay hay ham. Nan nawa ya bilayta na ago ne an bulonad osay ye? ham.20Ya helmo ne gibilenaiq ham. Ne gaqad gaq ayahmo tuwaz daqay ham. Sa on mataw God gileh ugayta na in ginad diq tidimniy daqay ham.Ne ginad ayahmo timeqniydaq ham.Ta teq ne ginad meqniyaqta na hiqiysa ne ginad tidimniy daqay ham. ²¹Bilaqne Aw Amun baysa anad meqniyaqta nazaq ham.Na ezaqgo in amun emdaqta akaman tugwahtim ham,Ari in amun tiqemimo in santitiy anadin a ta hi emaqta ham.Na ezaqgo in ago amun muturta og kab tugwahtimta na ago in anad tidimniyaq ham.²²Ad nazaqmo muran ne ginad ayahmo meqniyaq ham.Teq abeb ya bo ne ta gibiydaiqta nabmo ne ginad a ta tidimniydaq ham.Ginad dimniysa mataw ne gigo ginad dimniy na walemad biyab a hi iy daqay ham. ²³Kam nab ne nagah araq ago a ta hi susumun yag daqay ham.Ya helmo gibilenaiq ham.Ne nagah araq ago ginad emad ya ibinib imam bulonsa in tinegdaq ham. ²⁴Kwaziqmo ne nagah araq waqgo haqad ya ibinib a hi susumuniyta ham.Ari muran ya ne gibilenaiq ham.Ne susumunsa teq ne tuwaq daqay haqaiq ham.Waqeq ne ginad dimniy hasa osad ne nagah araq ago ginad a ta hi meqniydaq ham.²⁵25 Gamuk kawa ya bilaqaqta ka ya gamuk awowun bilaqaiqta ham.Ari abeb teq ya gamuk awowun amalib a ta hi gibilendaiq ham.Kam na tugwahtiqnan tonaq ham.Gwahtiqid teq ya imam abin anononmo bilaq rireneqmo tigibilendaiq ham.²⁶Kam nab ne ya ibinibmo gimam Iyah tisusumun ug daqay ham. Ya ne gimen Gimam Iyah susumun ugid teq in ne gilumsihdaq nazaq ya hi bilaqdaiq ham. Na ezaqgo negmo teq Gimam Iyah tubulon daqay ham. ²⁷Ne ya inan ginad bilaqsa osiyta ham.Ad ya imam ago hib osim bolta na ne anan helmo tihaqiymo ham.Nazaq iyan Gimam Iyah ne ginan anad bilaqaqta ham. ²⁸Kwaziqmo ya imam inaq osim teq ya hulosim og kab bolta ham.Ta muran ya og ka hulosad ya imam ago hib ta lehaiq ham.²⁹Haqan in ago disaipel bilaqiy,Muran ni nan tibilaq sireqaq haqiy.Bilaq sireqad ni gamuk awowun a ta hi bilaqaq haqiy. ³⁰Muran i ginad tiqem hasauq haqiy.Ni nagah bunmo ago tuhurit kamta haqiy. Mataw gigo susumun ginadib ussa in a hi bilaqsamo ni amenin emaqta haqiy.Nazaq iyan i ginad emauq ,Ni God- mo agerab osim bolta haqauq haqiy. ³¹Haqan Yesus amenin emim bilam,Muran ne helmo tihaqay ye? ham.³²Ne huritiy ham. Mataw ne giwamuzsa ne hares iyad giquliqab Tuke tileh daqay ham. Lehad ne ya ihulos ya immo tuqosdaiq ham. Kam na tugwahtiqnan tonad teq in tugwahtimta nog tiqiy ham. Ta teq ya imomo diq a hi osdaiq ham. Na ezaqgo ya imam in ya inaq osaqta ham. ³³Ne ya iholib soqoteq inaq osad ne gigem kute nemdaq haqadya gamuk ka gibilenaiq ham.Ne og kab ossa afaqan teq ne gigo hib tugwahtiqdaq ham. Teq ne giwaz meqniy ham.Ya og ka ago zaway tuquriyam bugta ham.

Chapter 17

¹Yesus gamuk nawa na tibilaqim teq in ame ulilib Heven-ib gwalehsa in bilam,Ya imam ham.Ya ibin ayah iydaqta na akaman tugwahtim ham.Nazaq iyan ni nitatin abin emid ayah iyan ham.Ayah iyid teq in ni nibin emid ayah tiqiydaqmo ham. ²Ni og kab on mataw bunmo giqeman in ni nitatin ahaqenib tiqiyiy ham.Ad ni nitatin zaway ayahmo tuqugamo ham. Zaway ugan in mataw ni ugta na giqemid in tuteqmo kuluwa- kuluwmo tuqos daqay ham.³Teq os dimunta ahiqiy haiqta na alulin in kazaq ham. On mataw God diqmo ago tuhurit daqay ham. Huritad in Yesus Krais mat ni eman bolta na ago tuhurit daqaymo ham.Mataw na in gigo nazaq diq huriteq teq in os dimunta kuluwa-kuluwmo osayta na tuwaq daqay ham. ⁴Ni kabiy yagta na ya eman tihiqiy bug ham.Ya nazaq emim nibin eman og kab ayahmo diq tiqiy ham. ⁵Kwaziqmo og ka a hi gwahtiqsamo ya ibin ayahta inaq ni nimeb osaiqta ham. Ari muran ni ya ibin ayahta na a ta yagid kwaziqmo ya gimeb osyaiqta nazaqmo ya ta osiq ham.⁶Ni on mataw og kabta asor giyagan ya in gigo hib ni nibin eman ulal tiqiyta ham.Mataw na in ningota ham.Teq ni mataw na tiqigyata ham.Yagan ya ningo gamuk gibilenan in tuhuz bugayta ham. ⁷Muran in ginad emay,Ni nagah bunmo yagta na in ninmo ningo hib bolta haqay ham. ⁸Na ezaqgo ya gamuk bunmo ni yagta na tigibilen bugta ham.Teq ya ninaq osan ni ya iqeman bolta na ago in tuhuritim anan helmo tihaqaymo ham.⁹Ni yaqgo on mataw diq gilumsihdaq haqad ya kawa ni tigibilenaiq ham.Ya og kab on mataw gileh ugayta na gimen a hi nibilenaiq ham.Haiq ham. Ni on mataw giyagta naqmo ni gilumsihdaq haqad ya nibilenaiq ham.Na ezaqgo mataw naqmo in ningota ham. ¹⁰Yaqgo on mataw in ningota ham. Ad ningo on mataw in yaqgota ham.Nazaq iyan yaqgo on matawta na gigo hib ya ibin ayahta tuway ham. ¹¹Ad muran ya og kab a ta hi osdaiq ham. Ta teq yaqgo on mataw ka og kab tuqos tut daqayta ham. Os tutsa ya in gihuloseq ningo hib tilehdaiq ham. Ya imam dimun diqta ham.Ni nibin ayah diqta na tiyah ham.Nazaq iyan ni yaqgo mataw ya ibinib osayta ka giwamuz ham. Giwamuzsa in ginad gigem amulikmo iyeq osiy ham. Ya ninaq ginad gigem amulikmo iyim osauqta nazaq ham.¹²Ni nibin ayahta na tiyah ham. Yagan ya mataw ya ibinib osayta ka giwamuzsa in dimunmo osayta ham. Ya in giwamuzsa in gigo araq diq nabag a hi iy ham. Ari mat amulikmo ni anan bilam, In teq meqniydaq hamta naqmo amomo in nabag iyta ham, Iyan daq na in ningo marib mat ananin usaqta na tuwol net bug ham.¹³Ad muran ya ningo hib tilehdaiq ham,Teq yaqgo inad dimniy in yaqgo on mataw gigemab ayahmo usdaq haqad ya og kab nenaq osad gamuk kagan bunmo tigibilen bugta ham. ¹⁴Ya og kabta a haiq ham. Ad nazaqmo ya ningo gamuk yaqgo on mataw tinegan in ya isen muzim in og kabta a haiqmo ham. Nazaq iyan on mataw og kabta in yaqgo on mataw gigem meqinta negayta ham.¹⁵Ni yaqgo on mataw giwaqid in og kab a ta hi os daqay haqad nazaq ya a hi nibilenaiqta ham. Yaqgo on mataw og kab ossa ni giwamuzsa mat meqinta na a hi gimeqin tonan haqad ya nibilenaiqta ham. ¹⁶Ya og kabta a haiq ham.Ad nazaqmo yaqgo on mataw in og kabta a haiqmo ham. ¹⁷Ningo gamuk in helmo diq ham.Nazaq iyan ningo gamuk helta na in yaqgo on mataw gigemab kabiy emsa in ni giqemid ningo on matawmo diq iyiy ham.¹⁸Ni ya iqeman ya on mataw og kabta gigo hib bolta nazaqmo ya igo on mataw ka giqeman in on mataw na gigo hib tilehdaqaymo ham. ¹⁹Yaqgo on mataw ka in ningo gamuk helta huriteq teq in gihol bunmo nigad in ningo kabiy amomo emgo os daqay haqad ya nazaqmo ihol bunmo tinigim ya ningo kabiy amomo emgo tuqosdaiq ham.²⁰Ari ya mataw kawa nenaq osaiqta ka gimomo ginan a hi nibilenaiq ham. Haiq ham. Mataw ka leheq on mataw ta asor gibilenid helmo haq daqayta na inaqmo ya ginadin emad gamuk ka nibilenaiq ham. ²¹Nibilenid ni yaqgo on mataw na bunmo giqemid in ginad gigem amulikmo iyeq os daqay haqad, Ya iman ham ni yaqgo hib ossa ya ningo hib osaiqta nazaqmo yaqgo on mataw in i gigo hib osimmo haqad ya inad emaiq mo ham. Ossa on mataw ni gileh ugayta na in nazaq gibiyad in ya inan bilaq daqay,Helmo God in mat na eman bolta haq daqay ham.²²Ni ya ibin eman ayahmo tiqiy ham.An yaqgo mataw ya ibinib gigem gind amulikmo iyeq os daqayta haqad ya ihol abin ayahta na in tineg daq ham.Negid ya ni ninaq gigem amulikmo iyim osauqta nazaqmo in tuqos daqaymo haqad ham.²³Ya in gigo hib ossa ni yaqgo hib tuqosdaqmo ham. Nazaq iyid teq yaqgo on mataw ka gigem amulikmo tiqiy haseq os daqay ham. Ossa og kab on mataw ni gileh ugayta na in gibiyad ginad em daqay,Helmo haq daqay,God-mo Yesus eman bolta haq daqay ham.Haqad ni ya inan ninad bilaqaqta nazaqmo ni yaqgo on mataw ginan ninad bilaqaqta na ago in tuhurit daqaymo ham.²⁴Ya imam ham, uliq ya osdaiqta nab ya on mataw ni giyagta nenaq osnan inad bilaqaq ham.Ya nenaq ossa in ya ibin ayahta teq ya ihol anuwan ni giyagta na ahol tuwaq daqay ham.Kwaziq diqmo og ka a hi gwahtiqsamo ni ya inan ninad bilaqsa osta ham.Na ago ni nagah aseseqta na tiyag ham.²⁵Ya imam ham,Ni daq titnonta emaqta ham. Og kab on mataw gileh ugayta na in ningo a hi huritayta ham.Teq ya ningo tuhuritta ham.Sa ni ya iqeman bolta na ago yaqgo on mataw ka tuhuritmo ham. ²⁶Ya nibin eman yaqgo on mataw gigo hib ulal tiqiyta ham.Teq ya nibin eman gigo on mataw gigo hib ulal tiqiyta ham.Teq ya nibin emid in gigo hib ulal tiqiy hasdaq ham. Ulal iy hassa teq ni ya imam ninad bilaqaqta na ago adan in gigo hib ussa ya in gigo hib tuqosdaqmo ham.

Chapter 18

¹Yesus gamuk na bilaqim tihiqiyan in ago disaipel nenaq lehim yuw nana kidron haqay na afaqan tuhuritiy.Yuw na aqurumun kozaq ban usaq araq gel tonan usta.In yuw afaqan na urotim lehim in usaq na agelin aduganib le tugwahtiqiy. ²Teq judas mat Yesus bab gibenab emdaqta na ago huritamo. Na ezaqgo kam kabemmo Yesus ago disaipel nenaq usaq nabmo leheq humab wol yaqayta na ago. ³Nazaq iyan Judas in mataw tamaz emayta gigo asesqta na giyogniz Farisi nenaq gigo Hurmey asor teq Rom gigo bab mataw asor giwaqim in dan giqisihunim giqad saw nab tuboliy .Bolad mataw na em sebur giwaqim teq in lam sul mideran oysa in giwazim giqad boliy.⁴Bolan Yesus daq bunmo aholib gwahtiqdaqta na ago tuhuritim in mataw biyahta na gigerab loqim tisusumun nag, Ne nog diq nagunay? ham. ⁵Haqan matawna bilaqiy,I Yesus uliq Nasaret-ibta nagunim bol haiy.Haqan Yesus bilam,Na yaqmo kawa ham.Haqsa Judas mat Yesus bab gibenab emdaqta na in nab turmo.⁶Ari Yesus bilam,Na yaqmo kawa haqanmo mataw na hureq hasim ta lehim ogib woqim tuqusiy. ⁷Sa Yesus a ta gibilan,Ne nog diq nagunay? ham. Haqan mataw na bilaqiy,YesusNasaret-ibta haqiy.⁸Haqan Yesus bilam,Ya ne tigibilenta ham.Yaqmo kawa haqaiq ham.Ari ne yaqmo inagunsun teq yaqgo mataw ka gihulosid lehiy ham. ⁹In nazaq bilaqanmo in teko God bulonin bilam,Ya mataw ni giyanta na giwamuzsa in gigo araq diq nabag a hi yi hamta na in tuwol net bug.¹⁰Yesus nazaq Haqanmo saimon Pita baqir araq asanib sihenim a bolta na tuhuqreq has. Hureq hasimmo in mat araq adeksan aqabun ger qwayanmo ogib tuwom,Mat na anan Malkus haqayta.In tamaz mat danmebta ago kabibiy mat araq. ¹¹Anmo Yesus in Pita bulon,Ni naqit asanib ta sihen ham.Ni ninad ezaq emaq? ham.Ya imam gog yagnan ya ayuwun a hi uluw bugdaq e? ham.¹²Ari bab mataw gigo amebta inaq teq Juda gigo Hurmey na in Yesus wazim warigib am tuwaqiy. ¹³Am wasim danmeb in waqim ad Anaz ago hib tilehiy.Anaz in mat anan Kayafas haqayta na alen.Teq uliq nab Kayafas in tamaz mat danmebta iyim osta. ¹⁴Mat naqmo kwaziqmo Juda mataw gibilenim bilam, Mat amulikmo on mataw bunmo gimen moqdaqta na in dimunmo hamta amatin.¹⁵Sa Saimon Pita ayow disaipel araq inaq in Yesus muzim inaq tamaz mat danmebta na ago bitab tilehiy.Lehan mat ayahta na in disaipel araq na ago tuhurita iyan disaipel naqmo Yesus muzim inaq bit na ago gel aduganib le tugwahtim. ¹⁶Sa Pita dan ezab asanibmo titur. Tursa tamaz mat danmebta na in disaipel araq na ago hurita iyan disaipel na bolim aw dan ez wamuzim turata na bulonad teq in Pita waqim inaq aduganib le ta gwahtim.¹⁷Gwahtiqsa aw na Pita susumun ugim kazaq bulon, Luweq ni inaqmo mat ko ago disaipel iydaq ham. Ya in ago disaipel a haiq ham. ¹⁸Teq saw amuditinan iyim tim ginolsa kabibiy mataw asor hurmey nenaq daq ulaman tuqoyta azamorin kiskismo oysa in itarad nab turiy.Tursa Pita le mataw na nenaq faq iterad nab turmo.¹⁹Ari Yesus tamaz mat danmebta na ameb tursa mat na in Yesus ago disaipel ginan susumun ugim teq in Yesus ago suleq in bilaqyaqta na anan tisusumun igmo. ²⁰Susumun ugan Yesus amenin emim bilam, Ya on mataw bunmo ulalabmo gibilenaiq ham. sirisirimo Juda on mataw bo bit humab wolayta teq Tempel ago gel aduganib humab boleq ossa ya suleq negdaiq ham. Ya gamuk araq ulilemimmo a hi bilaqdaiq ham. ²¹Naqaqgo ni susumun yagaq? ham. Ya mataw suleq negta naqmo ni susumun neg ham. In yaqgo gamuk hurit kemiyta ham.²²In gamuk nazaq bilaqanmo hurmey araq nab turta na era Yesus amanmanan wolimmo bulon,Nagaqgo ni nazaq gamuk atoranmo bilaqan ni tamaz mat danmebta ka ago gamuk amenin emaq? ham. ²³Haqan Yesus bilam,Edowa ya nan meqinta bilay? ham.Ni muran kawa mataw ka gimeb bilaqsa ya huritim ham.Haiq iyid ta nagaqgo ya gamuk helta bilaqsa ni ya inolaq? ham. ²⁴Anmo Anaz in Yesus aben aqamun inaqmo eman tamaz mat danmebta Kayafas ago hib tilah.²⁵Sa Saimon Pita mataw na nenaq faq iterad tursa in susumun ugim buloniy,Luweq ni mat ago disaipel araq iydaqmo haqiy.Haqan in bilam, Ya in ago disaipel a haiq ham. ²⁶An tamaz mat danmebta ago kabibiy mat araq in uzaq nab Pita in ago asenlul araq adeksan urotan in ahol wamta iyan in bilam, Ninmo daqag uzaq aduganib in inaq ossa ya nibiy ham. ²⁷Haqan Pita a ta bilam,Na ya a haiq ham. Haqanmo kurek tigayon.²⁸Ari tarommo diq Juda mataw aseseqta na in Yesus wazim kayafas ago bit hulosim in waqim ad Pailat ago hib tilehiy.Lehim in gavman amebta na ago bit aduganib le a hi gwahtiqiy.In ginad emiy, Luwe i God ameb gihol anumlan inaq iyid i Pasova akaruwun a hi neqan haqiy. ²⁹Haqad in asanib Pailat amen emim tursa Pailat gigerab bolim tisusumun nag,Mat na ezaq tonan ne amalib nan emnan a boliy? ham.

³¹Haqan Pailat gibilan,Ne mat na waqeq a leheq negmo gigo maror amalib ago daq ulum kemeq wastitayiy ham.Haqan Juda mataw na bilaqiy,Ne Rom gunun ayahta eman igmo ginadib mat araq wol emid moqgo azawayin haiqgam haqiy. ³²In nazaq bilaqad kwaziqmo Yesus in naga daqin amalib moqdaqta anan bilamta na in tuwol net bugiy.³³Ari mataw na nazaq bilaqan Pailat ahol buliyim le ago bit ayahta na aduganib ta gwahtim. Gwahtiqim in Yesus lilewunan bolan in tisusumun ug,Ni Juda on mataw gigo king e? ham. ³⁴Haqan Yesus bilam,Ninmo ninad emad gamuk na bilaqaq o haiq mat araq gibilenan ni nazaq ya inan bilaqaq? ham. ³⁵Haqan Pailat amenin emim in bilam,Ya Juda mat a haiq ham.Ninmo ningo walmataw teq ninmo ningo mataw tamaz emayta gigo aseseqta naqmo in ni giwazim yaqgo hib a boliy ham.Ni daq ezaq diqta am? ham.³⁶Haqan Yesus bilam,Yaqgo maror in ago kabta a haiq ham. Ari yaqgo maror og kabta iyid teq yaqgo kabibiy mataw eraqeq ya gibabun nenaq an wolsa mat araq ya iwaqeq bab gibenab a hi iqem nag ham. Ta teq yaqgo maror in og kabta a haiq iyan yaqgo mataw nazaq a hi emay ham. ³⁷Haqan Pailat bulon,Ni bilaqaq,Yaqgo maror in og kabta a haiq Haqsa ya inad emaiq,Ni king araqagya haqaiq ham. Haqan Yesus bilam, Ni ya inan bilaqaq,Ni king araq haqaq ham.Teq ya kawa ni tigibilen kemaiq ham.Ya gamuk helta bilaqaiqta naqmo in yaqgo kabiy ham.Ya inen iqeman ya kabiy naqmo emgo og kab gwahtiyta ham.Gwahtiaim ya gamuk helta bilaqsa mataw gamuk helta muzinayta na bunmo in ya iqez huritayta ham.³⁸An Pailat susumun ugim bilam,Naga gamkin in gamuk helta? ham.Pailat nazaq bilaqim teq in asanib Juda gigerab le a ta gwahtim, Gwahtiqim in kazaq gibilan,Ya mat ko ago afaqan araq nagunim ahol a hi way ham. ³⁹Teq ne gigo daq ne uliq bunmo Pasova akamnib mat araq irqurnan osaqta na awowun emim gibilenan ya Hasan gwahtiqaqta ham. Nazaq iyan ginad ya Juda gigo king ko aqamun hasid ne gigo hib lehdaq e? ham.40 Haqan mataw na ektonimmo bilaqiy, Nawa na haiq haqiy. Ni Barabas-mo hulosid bol igan haqiy.Mat anan Barabas haqayta na in gunun othasad mataw haresmo ginol titayad gigi es nagah giwaqyaqta amatin haqiy.

Chapter 19

¹Ari teq Pailat in Yesus waqim ago bab mataw gibenab eman in tuwoltitayiy. ²Woltitayim teq in am asasuqin inaqta waqim talks tonim king ago balawi nogta afaqinib tiqemiy.Emim teq in tubusan araq kakata waqim aholib emiy. ³Emim in agerab loqeq bulon yaqay,Ni Juda gigo king-mo diqta haq yaqay. I nibin wazan ulilibmo gwalehsa haq yaqay. Haqadmo in amanmanib tuwolyaqay.⁴Sa teq Pailat bit asanib gwahtiqim Juda mataw na a ta gibilan, Ne huritiy ham.Ya mat na ago daq meqinta araq ahol a hi way ham.Nazaq iyan ya waqeq ad asanib tilehnan ham. ⁵Haqanmo Yesus afaqinib am asasuqin inaqta na teq tubusan kakata na aholib ussa in asanib mataw biyahta na gimeb bo tugwahtim. Gwahtiqan Pailat gibilan,Mat ka ahol waqiy ham.⁶Haqan mataw tamaz emayta gigo aseseqta na giyogniz hurmey na nenaq in Yesus ahol waqadmo in ektonimmo bilaqiy,Mat ka ayib dom wolid haqiy.Ayib dom wolid haqiy.Haqanmo Pailat gibilan,Negmo waqeq a le ayib dom wolid ham.Ya in ago daq meqinta araq ahol a hi way ham.⁷Haqan Juda mataw aseseqta na amenin emim bilaqiy,I gigo maror aduganib gunun araq ayahta usaq haqiy.Sa mat na i gigo gunun na itiyonim bilam,Ya God atatin ham haqiy.In nazaq Haqan i gigo gunun na bilam,In moqan ham haqiy. ⁸Haqan Pailat gamuk na huritim in rab naqmo hiqiyyaq. ⁹Ad in Yesus waqim inaq ago bit aduganib a ta le gwahtiqim in susumun ugim bilam, Ni edob bolta? ham.Teq haiq.Yesus gamuk amenin araq a hi bilam.¹⁰Anmo Pailat bulonim bilam,Ni yaqgo gamuk amenin a hi emdaq e? ham.Ya giqamun hasid ni samanmo gwahtiqgo azawayin ya iholib usaq ham. Teq ya ni ayib dom wolid azawayin ya iholib usaqmo ham. Na ni ninad a hi emaq e? ham. ¹¹Haqan Yesus bilam,Mat ulilib osaqta naqmo in zaway na nogta ham.In zaway na a hi nigid ni daq araq ya iholib emgo nibin hiqiy nag ham.Nazaq iyan mat ya iwaqim ni gibenab amta na in ni giquriyamim in daq meqin diqta am ham.¹²Yesus nazaq bilaqan nab Pailat in Yesus hulosid lehgo adanteqin tinagunyaq,Ta teq Juda mataw na lileyim bilaqiy, Mat na bilaqaq,Yaqmo king araq haqad in Sisa ago babmo diq iyim luwaq haqiy. Ni hasid lehid teq ni Sisa ayow a hi iydaq haqiy. ¹³Haqan Pailat gamuk na huritim in Yesus waqim ad asanib a ta gwahtim. Gwahtiqim in ago ban in mataw gigo daq gilum kemad osaqta nab in tuqos wom. Ban na in bit ago veranda araq anan Gig Rireniy haqaytab usta.Hibru nanib in veranda na anan Gabata haqayta.¹⁴Teq kam na in Pasova ayon nagah wastitayayta akaman. Ari kam nab zeq ayahtab 12 kilok nazaq Pailat ago ban nab tuqos woqim osad in Juda mataw na gibilan, Ahol waqiy ham. Ne gigo king kawa tutaq ham. ¹⁵Haqan Juda mataw na lileyim bilaqiy, Wol emid moqan haqiy. Wol emid moqan. Ayib dom wolid in moqan haqiy. Haqsa Pailat tisusumun nag. Ya ne gigo king ka ayib dom woqdaiq e? ham. Haqan mataw tamaz emayta gigo aseseqta na bilaqiy, Sisa amomo in i gigo king haqiy. I gigo king araq haiq haqiy. ¹⁶In nazaq Haqan teq Pailat in giqez muzinim in Yesus waqim ayib dom wolgo bab mataw gibenab tiqam.Eman in Yesus waqim ad tilehiy.¹⁷Ari in Yesus waqim ad tilehiy. Lehsa Yesus inmo ago ay na sorim ad tilehyaq. Lehad in uliq ayahta na hulosim garah akululqan araq anan Gifaqin Agolgolan haqayta nabmo in tugwalehiy. Hibru nanib garah akululqan na anan Golgota haqayta. ¹⁸In garah nab tugwalehiy saw nab teq in Yesus ayib dom tuwoliy. Wolad in mataw gigermo Yesus inaq ayib dom giwoliymo.Araq Yesus aqabun ban tursa araq anasaran ban turyaq.Sa Yesus in gilikmanib liqabmo turyaq.¹⁹Dom tuwolan teq Pailat mataw gibilenan in Yesus ayib dom woliyta na ananin mar tonim afaqinib tuqotheniy. Gamuk na in kazaq mar toniy. JUDA GiGo KiNG YESUS ULIQ NASARET-IBTA haqiy. ²⁰Teq saw Yesus ayib dom woliyta na in Jerusalem agerab usaqta. Teq in gamuk mar tonim ay afaqinib emiyta na in Hibru gigo nanib in Rom gigo nanib teq Grik gigo nanib mar toniyta. Nazaq iyan Juda on mataw kabemmo leh bolad luwad in gamuk na ahol tuwaq yaqay.²¹Sa teq Juda gigo mataw tamaz emayta gigo aseseqta na lehim Pailat bulonim bilaqiy,Ni gamuk " Juda gigo king" nazaq ni a hi mar ton nagta haqiy." Mat ka bilam,Ya Juda gigo king hamta" nazaq ni mar ton nagta haqiy. ²²Haqan Pailat bilam,Nab iyan ham.Ya gamuk Kumar tonta na in dimunmo ham.Nazaq usan ham.²³Ari mataw bab emayta na in Yesus ayib dom tuwolim teq in ago tubusan giwaqim huserim humab aweweq nazaqmo iy. Iyan in amulik-mulikmo giholyon humab amulikmo waq yaqay. Ad in Yesus ago aholsihen araq haqiymo. Tubusan na in laplap urotim a hi initiyta. Na in ahol amulikmoqmo atutan haiqta. ²⁴Nazaq iyan bab mataw na an bulonim bilaqiy, I tubusan ka hi hiksirequq haqiy. I gig amikmikta hunegan mat nog ameb iyeq in tuwaqdaq haqiy. In nazaq bilaqim in gamuk araq God ago marib usaqta na tuwol net bugiy. Gamuk na bilam, In yaqgo tubusan giwaqim an huserim giholyon waqiy ham. Ad in gig amikmikta hunegan yaqgo giholsihen haqiymo ham. Gamuk nazaq usta iyan in daq nazaqmo tiqemiy.²⁵Ari Yesus anen diq teq in anen amikta teq mat anan Klopas haqay na awe anan Mariya haqayta na teq Mariya araq uliq Magdala-ibta na in bunmo ay Yesus dom wolan turyaqta na alulin in turiy. ²⁶Tursa Yesus anen teq in ago disaipel in anan anad bilaqaqta na in giger ay dom woliy diq ta nab tursa Yesus ame wo tigibiy. Gibiyadmo in anen bulonim bilam,Kanen ham nitatin nawa tutaq ham. ²⁷Haqad in ago disaipel na bulonim bilam, ni ninen nawa ham. Haqan kam na disaipel na in Yesus anen waqim inmo anen nog iyan in wamuzad inaq tuqosyaq.²⁸Daq na tihiqiyan Yesus anad tiqam, Yaqgo kabiy bunmo tihiqiy ham. Haqad in gamuk araq God ago marib usaqta na tuwol net bugdaq haqad in bilam, Ya yuwnan moqaiq ham. ²⁹Teq deg araq wain ayun agon iyta ate gwalim usta nab os. Ossa Yesus bilam, " Ya yuwna moqaiq" Haqanmo mataw nab turiyta na in ay anan hislop haqayta aben araq waqim amotnib tubusandek am wazim wain ayun na ulum turim Yesus ateb tiqemiy. ³⁰Eman Yesus sisowim hulosadmo in bilam, Kabiy tihiqiy ham. Haqadmo in afaqin Ronan woqanmo in ahol awitan hulosanmo tilah.³¹Ari kam mataw Yesus ayib dom woliyta na in Juda gigo lotu ayon nagah wastitayiy akaman. Kam na hiqiyid babeq Juda gigo lotu akaman ayahta na tugwahtiqdaqta. Nazaq iyan Juda mataw aseseqta na in mataw moqiyta gisan hulosid lotu akaman ayahta nab ayib usgo gituw hiqiyiy. Nazaq iyan in le Pailat tuboloniy, Ningo mataw giqemid leheq mataw ayib usayta na gisen wolbiyayid in hidmo moqiy haqiy.Moqid teq in gisan ayib walemam haqiy. ³²Haqan mataw bab emayta na lehim in Yesus agerab mataw giger ayib dom wolan turiyta na gisen tuwolbiyayiy. ³³Gisen wolbiyayiyim teq in Yesus ago hib loqiy, Loqim in Yesus tekomo tumoqim ussa in ahol tuwaqiy. Nazaq iyan in asen a hi wolbiyayiy.³⁴Ta teq bab mataw na gigo araq in ago em waqim in Yesus azawarnib tuqulum. Ulumanmo anedan yuw nog gwahtiqad tuwoq ya. ³⁵Ari mat wagam ka mar tonta na in ame anonab daq ka ahol wamta. Ahol waqim ne huriteq Yesus anan helmo haq daqay haqad in gamuk ka mar tonta. Mat na ago gamuk ka in hel diqtaqmo. Ad inmo anad emaq, Ya gamuk mar tonta ka in helmo diq haqaq.³⁶ Ari bab mat na daq nazaq emim in God ago marib gamuk araq usaqta na tuwol net bug.Gamuk na bilam,In asirin araq a hi wolbiyay daqay ham. ³⁷Ad gamuk ta araq God ago marib usaqta na in kazaq bilam, In mat ulumiyta na ahol tuwaq daqay ham.³⁸Ari daq na bunmo tihiqiyan teq Josep uliq Arimatea-ibta na lehim Pailat bulonim bilam,Ya Yesus asan waqeq a le yay tonan ham.Mat na in Yesus ago disaipel araqmo Teq in Juda gigo rabad in ahol ulilemabta.In Pailat nazaq bulonan Pailat bilam,Dimunmo ham.Haqan Josep in le Yesus asan ayib tuwalam. ³⁹Samo Nikodemus mat kwaziqmo taromab Yesus ago hib lahta na in bolmo.Bolad in masil ahuran dimunta giger mir teq alow inaq buloniyta na in waqim ad bol.Masil na ago afaqan in 30 kilo nazaqta.⁴⁰Ari giger na Juda gigo daq mat moqan yay tonaqta na adan muzinim in Yesus asan waqim masil ahuran dimunta na asanib hunegan teq in tubusanib net muzmuzim a lehiy. ⁴¹In kabiy na eman tihiqiyan ari saw Yesus ayib dom woliyta nab uzaq araq dimunta usta.Teq hodhod araq muturta aduganib mat araq momta asan eman a hi usta in uzaq nab usmo. ⁴²Nazaq iyan Pasova ahumabun ayon nagah wastitayayta akaman na tihiqiynan tonsa in lotu akaman ago gunun awaz meqin diq ta na anadin emad in hodhod sinsin usta nabmo in Yesus asan eman tuqus.

Chapter 20

¹Ari Sande tarom naqmo saw a hi hastitay bugsa Mariya uliq Magdala-ibta hodhodab tilah.Lehim gig ayahta hodhod aqez ituqim usta na ulum buliyan lehan hodhod aqez hasim ussa in ahol tuwan. ²Ahol waqad in sibim le Saimon Pita teq disaipel araq Yesus in anan anad diq bilaqaqta na gibilenim bilam, Iyahta nabag hodhodab tuwaqiy ham. Waqim in a le edob emiyta na i a hi hurit ham.³Haqan Pita ayow disaipel araq na inaq eraqim uliq hulosad in hodhodab tilehiy. ⁴In sibim lehad teq disaipel araq na in Pita uriyamim sibtitayimmo lehim in ameb hodhodab tugwahtim. ⁵Gwahtiqim asanib turad in Kuh tonim wiliyanim ame hodhod aduganib loqim tubusanmo ussa in ahol wam.Teq in hodhod aduganib lo a hi gwahtim.⁶Samo Saimon Pita abeb bolimmo in hodhod aduganib le tugwahtim. Gwahtiqim in tubusan samanmo ussa ahol tuwan. ⁷Ahol waqad tubusan amalib Yesus afaqin irquriyta na anononmo ayim aholbin eman ossa in ahol waq tonmo.⁸Sa disaipel hodhodab iturim le gwahtimta na inaqmo hodhod aduganib le gwahtiqim in nagah nagan ahol tutimmo. Ahol waqad nabmo in lahmo Yesus hodhodab tiqeram ham. ⁹Disaipel giger na in Yesus moqeq teq ta eraqdaqta na ago agamukan God ago marib ahol waq yaqayta teq in gamuk na alulin diq ginad a hi em has yaqay. ¹⁰Admo in muleqim in gigo uliqab ta lehiy.¹¹Ari Mariya hodhod aqezab asan ban turad in tigaqyaq.Gaqadmo in wiliyanim hodhod aduganib ame tilom. ¹²Loqimmo Yesus moqan asan eman usta nab angelo giger gigo tubusan husta inaqta nab ossa in tigibiy.Araq Yesus afaqin usta asanib ossa araq Yesus asen usta asanib os. ¹³Osad in giger Mariya kazaq buloniy,Aw,ni nagaqgo gaqaq? haqiy.Haqan in bilam,Yaqgo Iyahta nabag tuwaqiy ham.Waqim in a le edob emiyta na ya a hi hurit ham.¹⁴Mariya nazaq bilaqim in ahol buliyim Yesus nab tursa in ahol tuwan.Ta teq Yesus-mo turaq nazaq in anad a hi am. ¹⁵Samo Yesus susumun ugim bilam, Neng, ni nagaqgo gaqaq? ham.Ni nog naguna? ham. Haqan Mariya anad am.Kabiy ka anamren daqag ham. Haqad in bulon,Mat ayah ham ni mat momta na asan waqeq a lehsun iyid teq ni edob amta na ibilenid ya le waqnan ham.¹⁶An Yesus in Mariya anan biyim bulon, Mariya ham. Haqanmo Mariya ahol buliyim in Hibru nanib bilam, Rabonay ham. Gamuk 'Rabonay'na alulin in 'tisa' haqayta. ¹⁷Haqanmo Yesus bulon, Ni ya hi iwaz ham.Ya ulilib imam ago hib a hi lehaiq ham.Teq ni ya imaqbaban gigo hib leheq kazaq gibilen ham. Yesus inmo amam teq ne gimam inaqmo ago hib tilehaq haqad ni gibilen ham. In ago God teq ne gigo God inaqmo ago hib lehaq haqad ni gibilen ham. ¹⁸An Mariya uliq Magdala-ibta na lehim disaipel gibilenim bilam. Ya Iyahta ahol tuway ham. Haqad Yesus gamuk bulonta na in tigibilen bug.¹⁹Ari Sande imisor diq disaipel in Juda mataw ginan rabad bit aduganib gihol adanin otim tuqosiy. Ossa Yesus bo in gilikmanib turad gibilan,Ne gigem kute neman ham. ²⁰In nazaq bilaqim teq in ahol aben teq azawaran tigiqisihun. Giqisihunsa in Iyahta ahol waqad ginad ayahmo dimniy yaqay.²¹Ginad dimniysa Yesus a ta gibian, Ne gigem kute neman ham. Ya imam iqeman bolta nazaqmo ya ne giqemid ne tileh daqaymo ham.²²In nazaq bilaqim teq in ahol aqurin ulam hasan in gigo hib lehsa in gibilan,Ne God ago Bugaw Dimunta waqiy ham. ²³Ne mataw gibileneq bilaq daqay,God ne gigo daq meqinta tigiwalam haqsa in gigo daq meqinta giholib hiqiysa tuqos daqay ham.Ari ne gibileneq bilaq daqay,God ne gigo daq meqinta a hi walemaq haqid in gigo daq meqinta na giholib soqoteq ussa in tuqos daqay ham.²⁴Ari Yesus disaipel gigerab gwahtimta nab disaipel araq anan Tomas haqayta na in nenaq a hi os. Tomas anan araq Didimus haqayta. ²⁵Abeb Tomas bolan disaipel buloniy, I Iyahta ahol tuwaw haqiy. Haqan Tomas bilam, Ya in abenab dom woliyta na asawan ahol waqad teq ya iben le dom woliyta na abatalan teq emub ulumiyta na abatalan waz waqeq teq ya helmo tihaqdaiq ham.Muran ya helmo a hi haqdaiq ham.Haiqmo diq ham.²⁶Ari Sande ta araq nab Yesus ago disaipel bit nab a humab ta woliy.Humab wolim ossa Tomas in nenaq tuqos. Mataw na gihol adanin bunmo otim bit aduganib ossa Yesus in gilikmanib bo a ta gwahtim. Gwahtiqim turad in gibilan,Ne gigem kute neman ham. ²⁷Haqadmo in Tomas tubulon, Ni niben akurgan araq ya ibenab dom woliyta asanib kab emeq teq ni ya iben ahol waq kem ham. Ahol waqad ni niben emid bo ya izawaran ka waz waqanmo ham. Ad ni ninad haresmo emaqta na e tob iysa ni ya inan helmo haq ham.²⁸Haqan Tomas amenin emim bulon,Ni yaqgo Iyahta ham. Ni yaqgo God ham. ²⁹Haqan Yesus bulon,Ni nime anonab ya ibiyim teq ni ya inan helmo tiham ham.Ari mataw ya a hi ibiyadmo inan helmo haqayta na in tidimniyim osayta ham.³⁰Ari Yesus daq azawayin inaqta kabemmo disaipel gimeb giqamta.Teq ya bunmo wagam kab a hi mar ton. ³¹Ya Yesus awagamun asormo kawa ya tumar tonta ka ne ahol waqad ne Yesus anan Krais haqad teq ne in anan God atatin tihaq daqaymo haqad ya gamuk ka mar tonta.Ne Yesus abin nazaq diqta anan helmo haqeq teq ne kayeqmo kuluwa-kuluwmo tuqos daqay.

Chapter 21

¹Ari abeb Yesus disaipel gimeb a ta gwahtim, Yuw akurorqanta anan Taiberiyas*haqayta na ago lan aqezab. Teq in ago mataw gimeb gwahtimta na awagamun kazaq. ²Kam araqab Yesus ago disaipel asor humab wolim osiy.Mataw na ginan kazaq: Saimon Pita teq Tomas anan araq Didimus haqayta na teq Nataniyel uliq Kana saw Galiliy-ibta na teq Sebediy atatniz giger na teq disaipel ta asor gigermo in bunmo araqibmo osiy. ³Ossa Saimon Pita gibilan,Ya le edob hunegeq nabiq waqnan ham.Haqan in iyogniz na buloniy, I ninaqmo leham haqiy.Haqad in le muy araqab gwalim tilehiy.Lehim tarom nab in nabiq araq diq a hi waqiy.⁴An tarommo saw tihastitaysa Yesus bolim lan ezab titur. Tursa disaipel ahol a hi waq hasiy. ⁵Sa Yesus gibilan, Onmin ham ne nabiq araqag waqiy ye? ham.Haqan in bilaqiy, Haiq diq haqiy. ⁶Haqan Yesus gibilan, Ne dob hunegid muy aqabun ban woqid teq ne nabiq asor tigiwaq daqay ham. Haqan in dob hunegan woqan nabiq kabemmo diq dobub tuwoqiy. Woqan in dob hureq yo hiqiy yaqay, Nabiq kuluw diqmo iyan.⁷Sa disaipel araq Yesus in anan anad bilaqaqta na in Pita bulon,Ko Iyahtamo ham. Haqan Saimon Pita in " Ko Iyahta" Haqan huritim in kabiy emnan haqad ago aholsihen hasim eman usta na waqim aholib ta emim in yuwmeb sortukim Yesus ago hib amim tilah. ⁸Lehsa disaipel ta asor na muyib osad dob anabiqnaq wasim hureqim ad lan ezab tuboliy.Na ezaqgo in lan ezab sinsinmo 90 mita nazaq osiy. ⁹Disaipel na bolim lan ezab tuwoqimmo faq araq ulaman tuqoyta azamorin kiskismo oysa in ahol waqiy.Teq faq azamornib nabiq oyad ussa bret faq agerab ossa in ahol haqiymo.¹⁰Samo Yesus gibilan, ne nabiq muran waqiyta na asor a boliy ham. ¹¹Haqan Saimon Pita le muyib gwalim dob anabiqnaq na kamisib ussa in wazim hureqan yuw adekib tugal. Nabiq aseseqta kabemmo diq 153 nazaqmo dobub wolim usta. Teq dob a hi tartan.¹²An Yesus gibilan,Ne boleq didaq neqiy ham. Haqsa disaipel araq diq in "Ni nog?" nazaq a hi susumun ug yaqay. Na ezaqgo in bunmo ginad tiqemiy,Ka Iyahtamo haqiy. ¹³An Yesus eraqim bolim bret waqim tinag.Negad teq in nabiq waqim nazaqmo ton. ¹⁴Ari ka Yesus ame ezeqmanta in disaipel gimeb gwahtimta,In hodhodab ta eraqim teq in nazaq amta.¹⁵Ari disaipel didaq tineqan abeb Yesus in Saimon Pita tubulon,Jon atatin Saimon ham nabag ni mataw kagan giquriyamim ni ya inan ninad diq bilaqaq e? ham. Haqan Pita bilam,Eqe Iyahta ham. Ya ninan inad diq bilaqaqta na ni tuhurit ham. Haqan Yesus bulon, Ni yaqgo sipsip amidgotniz didaq neg ham. ¹⁶Haqad Yesus ame gigerta a ta bulon, Jon atatin Saimon ham ni ya inan ninad diq bilaqaq e? ham. Haqan Pita bulon,Eqe Iyahta ham. Ya ninan inad bilaqaqta na ni tuhurit ham. Haqan Yesus bulon, Ni yaqgo sipsip gibiymuz ham.¹⁷Teq Yesus ame ezeqmanta a Pita ta bulonim bilam, Jon atatin Saimon ham ni ya inan ninad bilaqaq e? ham. Haqan Pita nab afaqan tiqiy.Na ezaqgo Yesus ame ezeqmanmo susumun ugim bilam, Ni ya inan ninad bilaqaq e? hamta na ago iyan. Haqan Pita bulon, Iyahta ham ni nagah bunmo ago tuhuritta ham. Ya ninan inad bilaqaqta na ni tuhuritmo ham. Haqan Yesus bulon,Ni yaqgo sipsip didaq neg ham. ¹⁸Ya helmo nibilenaiq ham. Ni minmin osad ni nihol wastitayim nihulib am hurorim ni edob lehnan ninad usta nab ni lehmo tilehyaqta ham. Ari abeb ni adinowan tiqiyeq teq ni niben wazid eraqsa mat araq nihulib am huroreq in giwaqeq saw ninad a hi usaqtab niqad tilehdaq ham.¹⁹Na Pita daq ezaqta amalib moqad in God abin emid ayah iydaqta na ago in Pita nazaq bulonta. Haqad in bulon, ni ya imuzeq bol ham.²⁰Ari Pita ahol buliyim disaipel Yesus in anan anad bilaqaqta na gimuzim nenaq lehsa in ahol tuwan. Mat naqmo kwaziqmo Yesus ago disaipel nenaq didaq neqad in banab ahol wol emim Yesus anognib us nog iyad in afaqin Yesus abanib emim bulon, Iyahta ham nog giwaqeq bab gibenab niqemdaq? hamta na amatin. ²¹Pita in disaipel na ahol waqad teq in Yesus bulon,Iyahta ham mat ko teq ezaq iydaq? ham.²²Haqan Yesus bulonim bilam,Ya inad mat na ossa ya muleqeq ta boldaiq haqid na in ningo nagah a haiq ham. Ni ya imuzeq bol ham. ²³Teq Yesus nazaq haqan abeb gamuk na Yesus ago on mataw gigo hib le ayahmo diq iyta. Iyan mataw na ginad em yaqay,Disaipel na a hi moqdaqta haq yaqay. Ta teq Yesus bilam, Mat na a hi moqdaq nazaq in a hi bilam. Haiqgam, In bilam,Ya inad mat na ossa ya muleqeq ta boldaiq haqid na in ningo nagah a haiq haqad in Pita bulonta.²⁴Ari disaipel naqmo in daq nagan bunmo amebmo ahol waqim in awagamun mar tonta. An i mat na ago tuhurit. In a hi katiyad gamuk heltaqmo mar tonta. ²⁵Ta teq Yesus kabiy daq kabemmo diq giqeman mat na asormo mar ton. In Yesus daq amta na bunmo awagamun mar ton bugta iyid ya inad emaiq, Amarin gwahtiqeq osdaqta na abanan og kab hiqiy nagta haqaiq.

Acts

Chapter 1

¹Mat ayah Tiyofilus, ya wagam danmeb man toata nab Yesus in ago kabiy alulin tiqemim ago kabiy daq emad teq in ago. Suleq on mataw gibilenad luwsa le God in waqim ad heven-ib gwalahta na awagamun bunmo ya man ton nigta. ²Teq in a hi gwalehadmo in ago aposel inmo gilumim giwamta na gigo hib gwahtiqim in God ago Bugaw Dimunta ago zaway amalib mataw na kabiy negad gamuk awaz meqinta gibilan. ³Yesus santity sorim moqin kayeq ta iyim teq in aposel gigo hib gwahtimta. Gwahtiqim in gimen daq azawayin inaqta kabemmo giqeman gwahtiqsa aposel ginad tiqemiy. Helmo Yesus hodhodab tiqeram haqiy. So kam 40 nazaq aduganib Yesus tuteqmo mataw na gimeb gwahtiqad in God ago maror agamuban gibilenyaq.⁴Ad in nenaq osad in atoranmo kazaq gibilan, ne uliq Jerusalem huloseq hi lehiy ham. Ne uliq kab osad nagah ya imam negnan hel diqmo bilamta na ne amen emad osiy ham. Kwaziqmo ya nagah na anan ne tigibilenta ta ham.⁵Ya bilay, Jon yuwibmo on mataw huz negyaqta hay ham. Ari babaeq misereq teq God in ago Bugaw Dimunta ne tinegdaiq hay ham.⁶An abeb Aposel bo Yesus ago hib humab wolim tisusumun ugiy, Iyahta haqiy, luweq muran kam kab ni Israel gigo maror woqim usaqta na wazta iraqid in gigo king inaq a ta iy daqay ya? haqiy. ⁷Haqan Yesus gibilan, ya imam in mo ago zawayib daq bunmo gwahtiqdaqta na akamun tibilaqan usaqta ham. Nagah na ne gigo a haiq ta iyan ne kam na ago a hi hurit daqay ham. ⁸Ta teq God ago bugaw dimuta ne giholib ayahmo tuboldaq ham.Bolid teq ne zaway waqeq nagah ne gimeb ahol waqiyta na teq ya iwagamun bunmo ne uliq Jerusalem-ub teq saw Samariya-ib uliq bunmo luwad nab ne yaqgo gamuk na on mataw gibilen daqaymo ham. Gibilenad teq ne saw giger na gihuloseq og saw bunmo lehad on mataw gibilensaq in tuhurit daqaymo ham.⁹Yesus gamuk na tibilaqim hiqiyan Aposel ahol waqad tursamo il tonan Aposel ahol a ta hi waqiy. ¹⁰Ad in gime kaitab gwalehad tursamo mataw giger tubusan husta emiyta in gigerab gwahtiqim tituriy. ¹¹Turad in bilaqiy, Galiliy-ib mataw haqiy nagaqgo ne turad kaitab gime gwalehaq? haqiy .Muran Godin mat anan Yesus haqayta ka ne gibenab walemim in waqim ad heven -ib tugwalah haqiy.Teq in heven -ib gwalehsa ne ahol waqiyta nazaqmo in muleqeq ta gewoqdaqta haqiy.¹²Ari aposel garah anan Oliv haqayta na hulosim in muleqim Jerusalem-ub wo tulehiy. Garah Oliv na in Jerusalem agerab sinsinmo usaqta, kilomita amulikmo nazaq. ¹³In garah na hulosim le uliq Jerusalem-ub gwahtiqim bit in os yaqayta nab tilehiy. Lehim in bit na adugan ulilib osayta nab gwahlehim tuqosiy. Mataw na ginan kazaq: Pita, Jon, Jems, Andru, Filip, Tomas, Bantolomyu, Matyu, teq Alfiyus atatin Jems teq Saimon mat Rom nenaq bab emyaqta amatin na teq Jems ta araq atatin Judas. ¹⁴Mataw na bunmo teq on asor Yesus museq inaq leh yaqayta na teq Yesus anen Mariya teq Yesus amagnis inaqmobunmo in gigem amulikmo iyad tuteqmo in bit adugan nab humab woleq God inaq gamuk emad os yaqayta.¹⁵An kam araqab on mataw Yesus anan helmo haqad maqbab iyim osiyta 120 nazaq humab wolim ossa Pita in gilikmanib eraqim turad kazaq gibilan.¹⁶Ya iyogniz ham kwaziqmo God ago Bugaw Dimunta Devit aqezab gamuk araq eman gwahtiqsa in Judas-mo anan bilamta ham. An God ago gamuk bilamta nazaqmo Judas ago hib tugwahtim ham. Mat na a hi gwahtiqsa Bugaw Dimunta in anan tibilaqan usta ham. Ussa teq mat na gwahtiqim gamuk na muzinim in mataw dan giqisuhunim giqad lehan in Yesus waziyta ham.¹⁷Na ezaqgo in i giyow mat araq iyim in i inaq garabmo kabiy ka wamta ham. ¹⁸(Teq Judas ago daq meqintab na anawun mani silva waqim a lehim in og araq tizay. Zayim in lehim og nab ban araq meqintab woqim agem mutiran in agembeteoq bunmo mutbalim gwahtim. ¹⁹Ari abeb mataw Jerusalem-ub osiyta na bunmo in daq na ago huritim in gigo nanib in saw na anan Akeldama tihaqiy'' na in 'og anednaqta' haqad in og na anan nazaqbiyiy.'']²⁰Ari Pita bilam, Gamuk araq Buk Song-ib mar tonan usaqta na kazaq bilam ham. In ago bit samanmo usan haqad in bilam ham. Teq buk nab gamuk araq kazaq bilammo ham. Mat ta araq in ago ban waqeq kabiy eman haqad in bilam ham.²¹Nazaqiyan muran i mat araq Judas ago ban waqdaqta na tinagun ham.Nagunadin mat araq kazaqta waqam ham. Iyahta Yesus i gilile wunim giwaqim ginaq ieh bolad liwyaqta kam nab mat na in luw osta ham. ²²Teq Yesus Jon huz ugsa mat na in ahol wamta ham. Ad Yesus ago kaliy alulin emsa in ahol wamtamo ham. Teq God i gibenab Yesus waqim ad guralehsa in nab turtamo ham. Mat araq naqanta in daq nagan bunmo ahol wamta naqmo in ulum kemeq waquq ham. Id teq Yesus hodhodab eraqan in ameb ahol wamta na agamukan in i inaq garabmo tibilaqam ham. ²³Pita nazaq bilaqan mataw nab osiyta na in mataw gigermo ginan tiqemiy.Araq na anan Josep haqayta. In anan giger barabas teq Jastus haqaytamo. Teq ta araq na anan Matiyas haqayta.²⁴In mataw giger na ginan emim teq in kazaq God buloniy. Iyahta haqiy, ni mataw bunmo gigo gigem tuhuritta haqiy. Ni mataw giger ka gilikmanib mat doqag diq ni wamta na ni i giqisihum haqiy. ²⁵Giqisihunid teq mat na Judas ago ban waqeq in Aposel araq iyeq kabiy ka asor in tisordaqmo haqiy. Judas kabiy ka tuhulosim in moqim saw in osdaqta nabtilah. ²⁶Haqad in God inaq gamuk nazaq bilaqim tihiqiyan in gig amikmikta giwaqim mataw giger na ginan mar tonim teq hunegiy. Hunegan Matiyas-mo anan tugwahtim. Gwahtiqan in Matiyas waqim Aposel 11 na nenaq tigiwastaniy.

Chapter 2God ago bugaw dimunt gehitimta awagamun

¹Ari Juda gigo lotu akaman ayahta anan Pentikos haqayta na tugwahtim. Gwahtiqan matw Yesus anan helmo haqayta na bit araqab humab wolim tuqosiy. ²Ossa nan saw haiqmo nagah araq ahulan bilaqne tim atoranmo sibaqta ahulan nog Heven-ib hitiqad bit in osiyta na tuwaleq ton bug. ³Samo nagah araq bilaqne faq amileq nog in gimeb gwahtiqim in tartayad le on mataw amulik-mulikmo gigo hib us. ⁴Ussa God ago Bugaw Dimunta mataw na giholib ayahmo bolan uliq amo amo gigo nan ginadib bolsa in tibilaq yaqay.⁵Ari kam nab Juda on mataw God ayon lotu em yaqay tab kuluwmo uliq saw bunmo hulosim bolim lotu akaman ayahta na ahol waqnan haqad uliq Jerusalem-ub tuqos yaqay. ⁶Osad in nagah na ahulan iysa huritad in kabemmo bolim bit nab humab tuwoliy. Humab wolim tursa Yesus ago on mataw na in God ago gamuk bilaqsa mataw biyahta na in gimo gimo gigo nanibmo tuhurit yaqay. Huritad in ginadnad diq tiqem yaqay. ⁷Ad in gihol turuh nemsa ginadnad emad turad bilaqiy, ka ezaq diq? haqiy. Mataw kawa gamuk emayta ka in bunmo saw Galiliy-ib taqmo haqiy.⁸Ta ezaq iyan i God ago gamuk bilaqsa i gimigimo gigo uliq diq ago nanibmo gamuk tuhuritauq? haqiy. ⁹I mataw uliq amulikmo a hi bolta haqiy. I asor kantri Partiy-ibta teq kantri Midiya-ibta teq kantri Elam-ubta haqiy. Teq i asor saw Mesopotemiya-ibta teq saw Judiya-ibta haqiy. Teq i asor Kapadosiya-ibta teq saw Pontus-ibta teq saw Esiya-ibta haqiy. ¹⁰Teq i asor saw Frigiya-ibta teq saw Pamfiliya-ibta teq kantri Isip-ubta teq i asor saw Libiya-ibta uliq Sairin agerab osauqta haqiy. Teq i asor uliq Rom-ubta haqiy. ¹¹I asor Juda matawmo diqta teq asor i mataw em amoamo i Juda gigo maror ahaqenib iyim muziniayta haqiy. Teq i asor nud Krit-ibta teq kantri Arabiya-ibta haqiy. Mataw gamuk emayta ko in God kabiy awaz meqinta amta na anan bilaqsa i amulik-mulikmo gigo nanibmo tuhuritauq haqiy.12 Haqan in bunmo gihol riten lamsaq ginad kabemo emad teq in an tubulon yaqay, nagah ka alulin ezaq diq haq? yaqay. 13 Haqsa teq mataw na asor in hilhil emad bilaq yaqay, mataw ko wain ayun muturta ayahmo uluwim in gihol agadan iyay daqag haq yaqay.¹⁴Ari Pita in Aposel 11na nenaq eraq turad in dedibmo lileyim on mataw na kazaq gibilan,ne Juda mataw teq ne mataw Jerusalem- ub bolim osayta na bunmo ham ne gidek emeq yaqgo gamuk huriteq teq ne daq kawa gwahtimta ka ago alulin ne ginad em hasiyham. 15 Ne ginad emay,mataw ka yuq atoranta uluwim gifaqin hulosayta daqagya haqay ham. Haiqgam ham.Mataw in 9 kilok taromo kam kazaq tab yuq atoranta ayahmo uluwim gihol agadan a hi iyayta ham.¹⁶Teq daq kawa gwahtimta ka kwaziqmo God ago nantut Joel kam anan bilamta naqmo ham. In kazaq bilam ham. ¹⁷God bilam, kam abebtan ta na bo sinsin tiqiysa teq ya igo Bugaw Dimunta wazbalid on mataw bunmo gimalib tuwoqdaq haqad in bilam ham. Woqsa teq ne gigo onmin matmatta teq onqonta in yaqgo nantut tibilaq daqay haqad in bilam ham. Teq ya daq lul araq diqta ne gigo mataw minminta na tigiqisihundaiq haqad in bilam ham. Sa ne gigo mataw aseseqta sen qwayeq nagah amo amo ahol tuwaq daqay haqad in bilam ham.¹⁸Kam nab ya igo Bugaw Dimunta wazbalid yaqgo kabibiy mataw bunmo onqonta teq matmatta inaqmo gimalib tuwoqdaq haqad in bilam ham. Woqsa yaqgo kabibiy on mataw na yaqgo nantut tibilaq daqay haqad in bilam ham. ¹⁹Daq nawa teq gwahtiqdaqta nagan gitowun kazaq gwahtiq sa ne ahol tuwaq daqay haqad in bilam ham. Ya daq asor lul araq diqta kaitab ulilib kob emad teq og kab ya inad emsamo nagah amo amo tugwahtiqdaqta haqad in bilam ham. Ned teq faq teq faq aqasin ayahmo gwahtiqdaqta haqad in bilam ham.²⁰Teq ya zeq emid in ahol buliyeq aromriqnaq iysa ya kalam buliyid in kakaqta iyeq ned nog tiqiydaq haqad in bilam ham. Iyahta ago kam ayahta abin inaqta na bo tugwahtiqnan tonsamo daq nagan bunmo tugwahtiqdaq haqad in bilam ham. ²¹Kam nab God in on mataw Iyahta ahaqenib iyim lilewunayta na bunmo gilumsiheq tigiwaqdaq haqad in bilam ham.²²Haqad Pita bilam Isrel-ib on mataw ham ne gamuk ka huritiy ham.Ya yesus uliq Nasaret-ibta anan tigibilenan ham.God inmo Yesus eman bolta na ago in ne giqisihunan haqad in Yesus zaway ugsa in ne hilikmanib daq azawayin inaqta amo amo giqeman gwahiqsa in kabiy awaz meqinta kabemmo giqemyaqham. ²³God ni mataw naqmo ne gibenab eman ne mataw God ago maror asan ban osayta na gibe yahan in mat na ayib dom wolam tumon ham.Ne nazaq emim ne bilaqne negmo gibenab wol eman momta nog tiqiyiy ham.Kwaziqmo daqna bunmo a hi gwahtiqsa God anad emim anan tuwastitayan usta ham. ²⁴Teq in Yesus aholib moqgo santitiy meqinta wamta na walemad in Yesus wazan ta eram ham.Na ezaqgo moq in tuteqmo Yesus wazgo ago zaway biyab haiqta na ago iyan ham.²⁵Teq kwaziqmo Devit inYesus anan nezaq bilamtamo ham.In bilam,iyahta tutimmo ya imeb ossa ya ahol waqaiqta haqad in bilam ham.In ya iben iqabun ban osad zaway yagsa ya iwaz meqniyad a hi tukdaiq haqad in bilam ham.²⁶Nazaq iyan ya igem dimniysa iyahta abin iluwaiqta haqad in bilam ham.Inteq tiqidimun tondaq haqad ya og kab kayeqmo osad ya isan moqdaqta haqad in bilam ham.²⁷Na ezaqgo ham ya moqid teq ihulosid ya mataw tumoqiyta gigo sawab kuluwa-kuluwmo a hi osdaiq hadaq in bilam ham.Teq ni ningo mat tawon diqta na hulosid in asan hodhodab a hi lilihdaq haqad in bilam ham. ²⁸Ni dante dimunta mataw muzim le os dimunta kuluwa-kuluwmo osayta na ni ya tiqisihun haqad in bilam ham. Ad ni teq ya iwaqid ya ningo hib inad dimniysa ninaq tuqosdaiq haqad in bilam ham.²⁹Haqad Pita bilam, ya imaqbaban ham ya i gisesan Devit anan kazaq ne gibilendaiq ham.In kwazimo tumomta ham.Moqan in tiyay toniyta ham.In ago hodhod na gilikmanib usim bo muran kawa in us tutsa i ahol waqauqta ham. ³⁰Teq God ago gamuk awaz meqinta Devid in God ago nantut araq iyim in gamuk na alulin anad tiqemhas ham. ³¹Nazaq iyan in God ago gamuk na anadin emad in nagah abeb teq gwahtiqdaqta na ahol waqkemad in Krais taq moqaq ta eraqdaqta na ago in bilam ta ham. In bilam, Krais moqid taq God hulosid mataw tumoqiyta gigo sawab a hi us tutdaq haqad in bilam ham. Taq in bilam, God in asan in hodhodab hulosid a hi lilihdaq haqad in bilamta moq ham.³²An muran kawa ya ne gibilen kemaiq ham. God in mat anan Yesus haqayta na wazan tiqeram ham. I bunmo ahol tuwamta iyim in anan bilaqauqta bilauta ham. ³³Yesus hodhodab eraqan taq God in abin emid ayah iybugnan haqad in Yesus eman inmo aban aqabun ban tuqoswom ham. Oswoqim in amam ago hib Bugaw dimunta tuwam ham. Amam kwaziqmo ugnan heldiqmo bulon ta nazaq ham. Waqim muran in God ago Bugaw dimunta wazbalan on mataw kawa i osauqta ka gimalib woqan ne daq kaway ka ahol waqad taq ne gidekib gamug ka tuhuritay ham.³⁴Ne ginad emhasiy ham.Devet ulilib kaitab ahigwalah ta ham. Teq inmo bilam, iyahta in yago iyahta kazaq bulon haqad in bilam ham. Ni ya iben aqabun kab ya imen emad os ham. ³⁵Osa ya ningo bab giqemid nisen ahenib yiqiy bugdaqay haqad in bilam ham. ³⁶Nazaq iyan ne Isrel on mataw bundiqmo gamuk ka hurit kemiy ginad emhasiy ham. God in Yesus, mat ne ayib dom woliyta na eman in i bunmo gigo ayahta teq igigo Krais tiqiy ham.³⁷Ari Pita nazaq gibilenan gamuk na mataw guqutil tuqulum. Uluman in Pita ayogniz nenaq kazaq susumun negiy, i gimaqbaban hiqiyid teq i ezaq tonam? haqiy. ³⁸Haqan Pita gibilan, ne bunmo ginad buliyeq ne gigo daq teq ginad meqinta na gileh ugeq teq ne Yesus Kras ananib yuw huziy ham.Id teq God in ne gigo daq meqinta na bunmo giwalemad anadin a ta hi em daq ham. Ne nazaq tonsa teq God in ago Bugaw Dimunta samanmo nau nog tinegdaq ham. ³⁹Na ezaqgo ham God in ago Bugaw Dimunta mataw negnan heldiqmo bilamta na in ne teq ne gigo onmin teq on mataw God ago hib pesanmo osaqta na bunmo inaqmo gimen gamuk na bilamta ham. I gigo Iyahta God in on mataw gilelewunid agerab bol daqayta na bunmo in ago Bugaw Dimunta tinegdaq ham.⁴⁰Haqad Pita gamuk naqanta kabemo amalib atoran gibelenyaq. Ad in bilaqyaq, ne God lilewunid in ne gilumsiheq giwaqan haqyaq. giwaqid ne mataw meqmeqinta muran kam kab osayta na nenaq araqibmo a hi meqniy daqay haqyaq. ⁴¹In nazaq bilaqan teq mataw on kabemmo diq 3,000 nazaq in Pita ago gamuk huritim anan helmo tihaqadmo yuw tuhuziy. Yuw huzim in leh Yesus ago on mataw na neaq antuwastoniy. ⁴²ari mataw on helmo haqiyta na in Yesus ago on mataw na neneq an wastonim tuteqmo in Aposel gigo suleq huritad teq in an ulumsihad teq in humab woleq garab didaq neqad teq in God inaq gamuk tiqem yaqay.⁴³Sa God in Aposel gibenab daq azawayin inaqta amo amo kabemo emsa mataw bunmo ahol waqad teq in God rabunad abin tuwazin yaqay. ⁴⁴Sa on mataw helmo haqayta na bunmo gigem amulikmo iyim os yaqay. Osad in ginad em yaqay, I gimi gimo gigo es nagah bunmo wazawta ka in ii bunmo gigota haq yaqay. ⁴⁵Haqd in gigo og teq in gigo es nagah nagan mataw ta asor gigo hib zayeq amenin waqeq in mataw nagah os go siqim iyaqta nagan gilumsihad tineg yaqay.⁴⁶In bunmo gigem amulikmo iyad kam bunmo in le Tempel-ib humab tuwol yaqay. Teq in gigo bit araq araqab humab woleq Yesus abinib bret orqayeq tineq yaqay. Negad in an alowan tonad ginad dimniysaq gibalowabmo tuqos yaqay. ⁴⁷Osad kam bunmo in God abin tiqiluw yaqay. Sa uliqab on mataw bunmo in Yesus ago on mataw na ginan gigem tidimniy yaqay. Teq kam bunmo Iyahta in on mataw ta asor muturta gililewunad tigiwaqyaq. Giwaqsa on maataw helmo haqayta na gigo dauh kabemmo diq tiqiy yaqay.

Chapter 3Pita ayow Jon inaq in mat asen meqinta wastitayan dimniy

¹Ari kam ta araqab 3 kilok imisor Juda mataw God inaq gamuk emayta akamnib nab Pita ayow Jon inaq Tempel-ib tilehiy. ²Lehim in mat araq asen meqinta sorim a bolsa tigibiyiy. Mat na anen agemab nazaqmo hitimta. Kam bunta mataw mat na soreq a le Tempel agelin ago dan ez anan Awaq Dimun haqayta nab emid osyaqta. Ossa on mataw boleq gel na aduganib loqsa in mani nagah anan sunyaqta. ³Ari Pita ayow Jon inaq le Tempel agelin aduganib lo gwahtiqnan haqsamo mat na mani anan tisun nag.⁴Sun negan Pita ayow Jon inaq gihol wasihim turad in mat na ahol waninunadmo Pita in tubulon, Ni nime kazaq boleq i giger gibiy ham. ⁵Haqan mat asen meqinta na anad am, Mataw giger ka nagah tiyagnan haqad in ahol buliyim giger na tigibiy. ⁶Gibiysa Pita bulon, Ya gimeq haiq ham. Teq nagah ya inaq naqmo ya tinignan ham. Yesu Krais Nasaret-ibta na abinib ya ni nibilenaiq ham. Ni eraqeq loq gel ham.⁷Haqad in mat na aben aqabnib wazim wazan tiqeram. Eraqim hid naqmo in asen aditin bunmo awaz timeqniy. ⁸Awaz meqniyan in ahol loyinadmo in dedibmo eraqim turad tiloq gelyaq. Samo Pita ayow Jon inaq Tempel agelin aduganib lo gwahtiqsa mat na in sor t6iktukad teq in God abin wazan tiqeraqyaq.⁹Sa on mataw bunmo in mat na loqgelad God abin wazan eraqsa ahol waqad ginad tiqemiy. ¹⁰Mat ko tutimmo Templ agelin ago dan ez anan Awaz Dimun haqayta nab osad gimeq nagah anan sunyaqta naqmo amatin haqiy. Haqad in mat asen meqinta na tidimniyan ahol waqad in gihol riten lamsa ginadnad tiqem yaqay.Pita Tempel agelin aduganib turad mataw gamuk gibilenyaq¹¹Ari mat na Tempel ago veranda anan Solomon ago veranda haqayta na in Pita ayow Jon inaq giwazim giqay netsa on mataw bunmo gihol turuh nemsa in gigerab sibim bolim humab tuwoliy. ¹²Humab wolim tursa Pita gibiyad kazaq gibilan, Ne Isrel-ib mataw ham, nagaqgo ne nagah ka ago ginadnad emad ne i giger gibiy ninunay? ham. Ne towa emay, I gigo zaway inaqta iyim i mat ka wastitay haqay-ya ham. Teq ne ginad emay, Igiger God ago mataw dimun diqta iyim i mat ka wastitayan in tiloq gelaq haqay-ya ham. Na haiqgam ham.¹³I gisesan Abraham, Aisak teq Jekop gigo God inmo daq kkawa ne ahol tuwaqay ka amalib in ago kabibiy mat Yesus abin wazan tiqeraqaq ham. Mat ne waqim bab gibenab emiyta naqmo ham. Pailat in mat na hulosid lehgo bilamta teq haiq ham. Ne mat na gileh ugad bilaqiy, In i gigo a haiq haqad ne bilaqiy ham. ¹⁴Mat nawa na in God ago mat tawon diqta iyim in ago daq bunmo titnon taqmo ham. Ta ne in gileh ugad ne mat ta araq mataw ginol emaqta naqmo waqnan haqad Pailat bulonan in hulosan ne gigo hib lah ham.¹⁵Lehsa ne mat i giyon os kayeqmo kuluwa-kuiuwmo osayta wastitay igta na wol eman tumomta ham.Moqan God hodhodab wazanta eram ham .Eraqim kayeqmo ossa i giger gimab in aqhol tuwawta iyim iyan i agamukan bilaquqta ham .¹⁶I Yesus Nn helmo diq haqauqta ham . Nazaq iyan Yasus aholnan naqmo in mat ka asen eamn awaz tieqniy ham .Ne mat ka ahol waqad ne ni ago tuhrit kemayta ham .Teq i Yesus anan helmo yesus -mo ne bunmo gimeb mat ka ahol wastitayan tidimniy bug ham .¹⁷Ya imaqbaban ham. Ya inad emaiq,Ne ginad a hiq em hasadmo ne Yesus ago hib daq meqinta na emaiq haqaiq ham. Sa negigo mataw aseseqta in ginad a hi em hasiymo ham. ¹⁸Kwaziqmo God in ago nantut giqezab bilam, yaqgo Krais teq santitiy sordaq haqad in bilam ham. Haqad teq in negigo daq meqinta na amalib in ago gamuk bilaqan usta na tuwol net bug ham.¹⁹Nazaq iyan ne gigo daq teq ginad meqinta na ne gileh ugad ginad buliyiy ham. Ad ne muleqeq God ago hib ta boliy ham. Id teq God ne gigo daq meqinta na giwalemad anadin a ta hi emdaq ham. ²⁰Ad in kam dimunta negid ne Iyahta ago hib osad ne gigem hastitaysa gihol tisinamoldaq ham.Sa abeb in Yesus emid ne gigo hib tuboldaq ham.Gog in mat naqmo ne gisuhungo haqad atowun eman osaqta ham.²¹Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ²²Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ²³Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.²⁴Teq God ago nantut bunmo in gamuk naqanta bilaq toniymo ham . Samuel teq God ago nantut Samuel muzim gwahtiqiy ta na bunmo kam muturta ka anan bilaqiyta ham. ²⁵Ari God nantut nagan gisesan negmo osayta ham. Ossa God kwahziqmo ne gisesan nenaq an amugan wazim nagah negnan gibilanta na muran negmo tuwaqayta ham. God Abraham inaq an adugan wazim bulon, Ni nises abeb teq gwahtiqdaqta na amalib ya on mataw en bunmo tigidimun tondaiq haqad in bilam ham. ²⁶Nazaq iyan muran God ne gilikmanib ago kabibiy mat na eman gwahtiqim in danmeb ne gigo hib tubol ham. In anad mat na ne gidimun tonad ginad buliysa ne bunmo ginad buliyeq gigo daq meqinta gileh ug daqay haqad in mat na eman ne gigo hib bolta ham.

Chapter 4

¹Ari Pita ayow Jon inaq in on mataw gamuk gibilenad tursamo mataw tamaz emayta asor teq mataw Tempol-ib hurmey osayta gigo mat danmebta na teq Sadyusi asor in bo tugwahtiqiy. ²Gwahtiqim tursa Pita ayow Jon inaq mataw suleq negad gibilen yaqay, Yesus moqim ta eram haq yaqay. Nazaq iyan on mataw Yesus anan helmo haqay ta na moqeq in hodhodab tiqeraq daqaymo haq yaqay. Haqsa mataw aseseqta na in giger gigo gamuk na huritad in ginan gigem timeqniy yaqay. ³Gigem meqniysa in giger na giwazim giqad lehim bit giqirquran osayta nab giqeman tuqosiy.Na ezaqgo zeq tuwolehsa imisor diq tiqiyan in babeq teq in giyon hazizir emgo haqad. ⁴ Ta teq on mataw kabemmo God ago gamuk na huritim in helmo tihaqiy. Nazaq iyan mataw helmo haqiyta na gigo dauh kabemmo diq iyim in ginulinqan gwalim 5000 nazaqmo iy.⁵Ari usim eraqim Juda gigo mataw marorta na teq mataw aseseqta na teq mataw Moses ago gamuk hurit kemiyta nagan bo uliq Jerusalem-ub humab tuwoliy. ⁶Humab wolim osaq tamaz mat dammebta anan Anaz haqayta na Kayafas teq Jon teq Aleksanda teq tamaz danmeb ta na in asenlul matmatta bunmo in humab nab osiymo. ⁷Osad in Pita ayow Jon inaq giqeman ginognib tursaq teq in kazaq tisusumun negiy, Ne zaway ezaqta waqiy? haqiy.⁸Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ⁹i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ¹⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.¹¹Ne bilaqne mataw bit emayta nog iysa ta mat na in bilaqne tituq nog osaqta ham.Sa ne tituq na ahol waqim hunegad anan 'meqin' haqiyta ham. Ta teq muran tituq na zaway diq iyim in bit anon bunmo tisor bugaqta ham. ¹²Mat araq in gilumsihdaqta haiqgam ham. Og kab on mataw bunmo gilikmanib God in mat amulik moqmo eman gwahtiqim in amomo i gilumsiheq ta giwaq daqta ham. Na Yesus-mo ham.¹³Haqsa mataw aseseqta na in Pita ayow Jon inaq gibiyan in uliqabmo matawta suleq a hi emiyta nog iyiy. Ta teq in giger a hi rabad atoranmo nan bilaqsa in gibiyad gihol turuh nemsa ginad em yaqay, Mataw giger ka Yesus mo inaq luw osiyta haq yaqay. ¹⁴Haqad in mat ahol tidimniy ta na Pita ayow Jon inaq gigerab tursa ahol waqad in Pita aqez amenin emgo gamuk haiqgam tiqiyiy.¹⁵Nazaq iyan in Pita ayogniz nenaq gimuzan leh kaunsel bit asan banta gwahtiqsa teq in gimo osad kazaq an tuboloniy. ¹⁶I mataw giger ko ezaq gitonam? haqiy. In daq azawayin inaqta lul araq diqta tiqemiy haqay. Eman Jerusalem-ub on mataw bunmo daq na ago tuhuritiy haqiy.I haiq haqamta na adanteqin tihiqiy haqiy. ¹⁷Luweq daq ka agamukin haresmo on mataw og saw bunmo gig hib tileh tutdaq haqiy. Nazaq iyan i giger ko gidek wazad gamuk awaz meqinta gibilenid in Yesus ananib mataw gamuk ta hi gibileniy haqiy. ¹⁸Haqad in Pita ayow Jon inaq gililewunan ta bolan in gamuk araq o suleq araq Yesus ananib ta hi emgo atoranmo gibileniy.¹⁹Gibilenan Pita ayow Jon inaq amenin emiy gibeleniy, Ne ginad ezaq emay? haqiy. I God anad othasad i negmo gigo gamuk muzinamta na i God ameb daq dimun o daq meqin? haqiy. Daq na negmo ulum kemeq teq ginad emiy haqiy. ²⁰Teq i giqez mugnetgo haiq haqiy. I nagah ahol tuwawta teq i gamuk tuhuritta na ago i tibilaq sireqam haqiy.²¹Haqan mataw marorta na in Pita ayow Jon inaq gigo hib daq a meqinta alulin araq ahol a hi waqim in gamuk atoranmo a ta giblelnim teq in gihulosan tilehiy. ²²Ari mat aholib daq azawayin inaq gwahtiqan in asen tidimniyta na ago ulig in 40 nazaq uriyamta. Nazaq iyan mataw aseseqta na in on mataw ginadin emad in Pita ayow Jon inaq santitiy araq negnan rabiy. Na ezaqgo on mataw bunmo in daq na ago God abin tiqiluw yaqay.²³Ari mataw aseseqta na in Pita ayow Jon inaq gihulosan giger na in giyogniz gigo hib muleqim ta lehim in mataw tamaz emayta gigo aseseqta na teq mataw marorta na giqez titutiy. ²⁴Giqez tutan giyogniz na bunmo huritim in ginad amulikmo iyad God inaq kazaq gamuk emiy. Iyahta haqiy, ni kait teq og teq kamis teq saw nagab nagah bunmo giqusayta na inaqmo ni giqam bugta haqiy. Giqem bugim ni nagah nagan bunmo gigo anamren iyim ni giwamuzad osaqta haqiy . ²⁵Kwaziqmo ningo Bugaw Dimunta na in gises Devit aqezab gamuk araq eman gwahtimta haqiy. Gwahtiqsa kabibiy mat na bilam, Nagaqgo mataw en asor Juda a haiqta nagan gigem meqniy yaq haqad in bilam haqiy, Nagaqgo in daq samanta anon a hi emdaqta haresmo eman ginad emay? haqad in bilam haqiy.²⁶Og kab bunmo in Iyahta inaq bab emnan gihol tuwastitayiy haqad in bilam haqiy. Gihol wastitayim in Iyahta teq in ago Krais inaq gibaymuzad giwazid woqnan haqad humab wolayta haqad in bilam haqiy.²⁷Helmo haqiy. Ningo kabibiy mat tawon diqta ni ninad muz bugta na Yesus-mo hauiy na in mingo on mataw gilumsiheq ta giwoqgo haqao ni ulumim wamta haqiy teq Herot ayow pontiyus pailat inaq teq mataw en ta asor Juda ahaiqta nagan teq Isrel on mataw na in yesus baymuznan haqao uliq kab humab woliy haqiy. ²⁸teq in ginadibmo do na a ti emiy haqiy. aseseqta na in ni ninad kwaziqmo ni eman usta naqmo muzinim daq na emiy haqiy.²⁹Iyahta haqiy muran mataw aseseqta igimeqin tonnan bilaqsa ni gibiy haqiy I ningo kabibiy matawta haqiy. ni i gilumsihsa zaway diq iyeq ningo gamuk atoranmo bilaquq haqiy . ³⁰Bilaqad i ningo kabibiy mat tawonta yesus anan biysa ni niben itiwuneq mataw moqaytana giwastitayad ni daq azawayin inaqta amo amo giqemid gwhatiqan haqiy . ³¹Ari in gamuk na bilaqim tihiqiyan bit in humab wolim osiyta na dedibmo ahol wolsa God ago Bugaw Dimunta in giholib ayahmo tubol. Bolan mataw na zaway iyim God ago gamuk atoranmo tibilaq yaqay.³²Ari mataw helmo haqayta na bunmo gigem ginad amulkmo tiqiy yaqay. Sa in gigo araq ago nagah ahol waqad''ka yaqgo diqmo ''haqad in nazaq a hi bilaqdaq. Haiqgam. In bunmo gigo nagah araqibmo tuwaz yaqay. ³³Sa Aposel in Iyahta Yesus hodhodad eraqan in ahol waqiyta na agamukan mataw tigibilen yaqay. Gibelensa in gigo gamuk na azawayin Iyahta inaq iyyaq. Sa God agem dimunta ago on mataw na negsa in bunmo ginad dimniysa dimun diqmo tuqos yaqay.³⁴In gilikmanib mat araq diq in nagah osgo siqim a hi iyyaq. Na ezaqgo mat nog in ago og o in ago bit inaq na in mataw ta asor gigo hib zayad amenin waqeq in mani na a boleq Aposel tinegyaq. ³⁵Negsa in gilikmanib nognog in nagah araq ago waqsa Aposel ahol waqad in mani na asor uroteq tuqug yaqay.³⁶Sa in ago mat araq anan Josep haqayta os. Apsel in anan Barnabas haqad ugiyta. Teq in anan Branabas na alulin mat mataw ginan zaway negaqta haqayta. Mat na in Juda gises Liway aniynayin araq teq in nud Saiprus -bta. ³⁷In ago og araq mat araq ago hib zayim in mani na waqim a bolim Aposel tinag.

Chapter 5

¹Ari mat araq anan Ananayas haqay ta na in awe Sataira inaq in gigo og araq mat araq ugad amenin waqiy. ²Amenin waqim mani na asor ulilemsa awe huritim anad bilam. Sa aduw mani na asormo waqim a bolim Aposel negad in bilam, ya bog zayim mani wayta na bunmo kawaqmo ham. Sa in awe negah na ago tuhuritta.³In nazaq haqan Pita tubulon, Ananayas ham ni ezaq tonim ni Satan hulosan in ni ninad wamuzad nibe yahsa in ni og na zayim na amenin asor ulilam? ham. Ulilemad ni God ago Bugaw Dimunta tigat ugaq? ham. ⁴Og na ni hi zaysamo in ni ninmo nibinib yuqusta ham. Ad ni og na zayim amenin wamta na ni ninmo ninad muzgo usta ham. Nagaqgo ni daq meqin kazaq emnan ninad am? ham. Ni matmo diq a hi kat ug ham. Haiqgam ham. Ni God-mo tikat ug ham. ⁵Haqanmo Ananayas gamuk na huritim in ogib woqimmo tumom. Moqan mataw daq abin huritiyta na bunmo tirab naqmo diq hiqiy yaqay. ⁶Sa mat minminta asor bolim Ananyas momta na asan tubusanib il tonim sorim a le tiyay toniy.⁷Ari mataw na os tutsa zeq adulan ezeqman nazaq le tihiqiyan ta Ananayas awe bo tugwahtim. In aduw momta naqgo abin a hi huritimmo in gadgadmo bol. ⁸Bolan Pita bulon, Ezaq? ham. Ne giger og na zayim mani kazaqmo waqiy ye? ham.An aw na bilam. Eqe ham i giger mani nazaqmo wawta ham.⁹Haqan Pita bulon, Nagaqgo ne giger Iyahta ago Bugaw Dimunta ulum waqnan an adugan waziy? ham. Nihurit ham. Mataw niduw yay toniyta na bo dan ezab turay ham. Teq in ni nisoreq niqad tileh daqaymo ham. ¹⁰Haqan aw na nawaqmo Pita anognib woqimmo tumom. Moqan mataw minminta na bo gwahtiqim in aw na moqan ahol tuwaqiy. Ahol waqad in sorim a lehim aduw agerab tiyay toniy. ¹¹Nazaq iyan Yesus ago on matawta na bunmo tirab titay yaqay. Sa on mataw God ago maror asan ban osiyta na nazaqmo in daq na abin huritad tirab yaqaymo.¹²Ari Aposel in on mataw gilikmanib daq azawayim inaqta amo amo kabemo gigem amulikmo iyim in Tempel ago veranda anan Solomon ago veranda haqayta nab sirisirimo humab tuwol yaqay. ¹³Sa on mataw asan banta na in Yesus ago dauh na gibin tiqiluw yaqay. Ta teq in girabunad in bo nenaq humab a hi em yaqay.¹⁴Sa God on mataw kabem diqmo giqeman in Iyahta anan helmo haqad ago dauh na giduganib tubol yaqay. ¹⁵Nazaq iysa iyan mataw in giyogniz gigo moq inaqta gisoreq giqad leheq dan adek ban garuruq hureneq teq in haris-haresmo giqemid us yaqay. In ginad em yaqay, Pita loq gelad luwsa zeq bo aholib worireqsa adulan le mataw moqayta ka giwazid dimniy daqay haq yaqay. ¹⁶Sa on mataw kabemo uliqben amikamikta Jerusalem agerab osayta nagan inaqmo Aposel gigo hib tubol yaqaymo.Bolad in mataw gigo moq inaqta na teq mataw gigo bugaw meqinta inaqta nagan giqad bolsa on mataw na bunmo gihol tidimniy yaqay.¹⁷Daq nazaq gwahtisa tamaz mat damebta na ayogniz Sadyus nenaq in aposel gigem meqinta tineg yaqay. ¹⁸Gigem meqinta negad le gavman gigo bit giqirquran osayta nab tigiq emiy.¹⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²²Lehim bit giqirquran osayta nab in Aposel gisawan tuwaqiy. gisawan waqim in muleqim ta bolim mataw aseseqta na tigibileniy. ²³In bilaqiy, I bit nab lehim dan ez bunmo giqot bugan giwaz meqniyan ussa i ahol waw haqiy. Sa mataw dan ez wamuzayta nagan in dan ez buntab tituray haqiy. Ta teq i dan hasim mat araq aduganib ossa i ahol a hi waw haqiy²⁴Haqan mataw Tempel- ib hurmey osayta gigo mat danmebta na teq mataw tamaz emayta gigo aseseqta na ni gamuk na huritim in ginadnad emad bilaqiy, Mataw na ezaq tonim nabag lehiy? haqiy? ²⁵Sa mat ta araq bo gwahtiqim gibilan, Huritiy ham- Mataw ne giqirquryta na in muran Tampel agelin aduganib turad on mataw gamuk tigibilenay ham.²⁶Haqan hurmey gigo mat danebta na ago mataw asor nenaq lehim in Aposel na amdemqanmo giwazim giqad ta boliy . Na ezaqgo in rabad ginad em yaqay, Luweq mataw ka ginolid on mataw biyahta ko i gimen gig hunegad tiginol em daqay haq yagay. ²⁷ Mataw na Aposel giqad bolim Juda gigo kaunsel ayahta na ginognib giqeman tituriy. ²⁸ Tursa tamaz mat danmebta na gibilan, Ne mat na abinib on mataw ta hi gibilengo haqad i atoran diqmo gibilenta ham .Tateq ne gigo suleq na ayah lyim in uliq Jerusalem tuwaleq ton bugaq ham. Sa mat na wol eman momta agamukan ne i gimalib emnan tonay ham.²⁹Haqan Pita ayogniz Aposel bunmo nenaq in amenin emim bilaqiy, I God-mo aqez muzinamta haqiy. I mataw giqez a hi muzinam haqiy. ³⁰Ne Yesus atoranmo wazim ayib dom wolad ne wol eman tumomta haqiy . Ta teq i gisesan gigo God in wazan ta eram haqiy. ³¹Eraqan God in abin ayahta iyim teq in waqim eman ulilibmo inmo aben aqabun aban tuqos woqim osaq haqiy. Osad in Maror Iyah diqta on mataw gilumsiheq ta giwaq daqta amtin tiqiy haqiy. Iyim in Isrel on mataw ginad wazid eraqsa in ginad buliyad gigo daq meqinta gileh ugsa in gigo daq meqinta na tigiwalemdaq haqad in osaqta haqiy. ³²God daq nagan bun mo emsa i gimebmo ahol tuwaqim on mataw gibilenauta haqiy. Sa God in mataw inmo aqez huritayta na in ago Bugaw Dimunta tinegan Bugaw na in daq nagan ago bilaqaqta haqiy.³³Ari mataw aseseqta na in Aposel gigo gamuk na huritim gigem diiq meqniysa in Aposel ginol emnan ginad tiqem yaqay. ³⁴Sa Farasi gigo araq Juda gigo kaunsel ayahta nab osim in eraqim titur. Mat na anan Gamaliyel haqayta. I God ago maror Moses bilamta na asuleqin bilaqata amatin araq. Sa on mataw bunmo in mat wazinad ago gamuk hurit yaqayta. Ari mat na eraqim turad in Aposel gimuzid asanib lehgo tibilam.³⁵Bilaqan Aposel lehsa teq in mataw aseseqta na kazaq gibilan,Ne Isrel mataw ham ne ginad em haseq teq mataw ko giholib daq emiy ham. ³⁶Na ezaqgo kwaziq nomo mat anan Teudas haqayta na eraqim bilam, ya mat ayahta ibin inaqta haqad in bilam ham.In nazaq haqan mataw 400 nazaq muzinad inaq luw yaqayta ham.Luwsa gavman mataw asor bolim in mat na wol eman in ago mataw in anan helmo haqiyta na haresmo in anan helmo haqiy na haresmo tuksa ago kabiy na tuwom ham ³⁷Teq daq na abeb gavman in on mataw ginan waqad ginulinta nab mat ta araq anan Judas haqayta saw Galiliy-ibta na eraqim on mataw asor giqutil wazan eraqsa in gihuram ham. Teq mat na tummomo ham.Moqan ago mataw anan helmo haqiyta na bunmo tukim hares tiqiy bugiy ham.³⁸Nazaq iyan ya ne gibilenaiq ham. Ne mataw ko ginan asit rabad giholib daq hi emiy ham. Ne giholosidmo luwiy ham. Nagah ka alulin matawmo gigo hib ussa teq in anadibmo tihiqiyn daqta ham. ³⁹Ari nagah ka God imo ago hib usid teq ne mataw ko a hi giwasih daqay ha. Luweq ne nazaq emad ne God inaq an tuwol daqay ham. Ari Gamaliyel nazaq haqan mataw aseseqta na aqez tumuziniy.⁴⁰Muzinim in Aposel gililewunan bolin in gusib tigitituw ninaliy. Ad in Yesus ananib gamuk araq ta hi emgo atoranmo gibileniy. Gibilenim giholosan asanib tugwahtiqiy. ⁴¹Gwahtiqim in Juda gigo kaunsel ayahta na hulosad ginad dimniysa tilehiy. Ne ezaqgo God agem dimunta negad in Yesus abin eman in gigo hib ayahmo iyan in Jesus abinib meqbay sorita na in God ago hib ginad ayahmo dimniyiy. ⁴²Ginad dimniysa kam bunmo in Tempel-ib teq on mataw gigo bit amo amo-ib leheq suleq negad bilaq yaqay,God mat emid bo i gilumsihdaqta amatin anan Krais haqayta na in Yesus-inmo haq yaqay. Haqad in giwaz meqniyim gamuk na bilaqad in gigo daq na hi hulos yaqay.

Chapter 6

¹Kam nab on mataw kabemmo diq disaipel tiqiy yaqay. Sa in gigo asor Grik nan bilaq yaqayta na eraqim in disaipel Hibru nan bilaqayta na tiginad yaqay. Ginadad in bilaq yaqay, Kam bunmo ne on mataw didaq nagah ago siqim iyayta na gilumsihad ne i gigo on waburta giholosad ginadin a hi emayta haq yaqay.²Afaqan nazaq gwahtiqan Aposel 12 na in disaipel biyahta na bunmo gililewunan bolan in gibileniy, I God ago akabiyan hulosad didaq iberamta na in dimun a haiq haqiy. ³Nazaq iyan i gimaqbaban haqiiy ne gilikmanib mataw 7 nazaq ginaguniy haqiy. Mataw na in on mataw gigo hib gibin dimunta usaqta teq God ago Bugaw Dimunta in giholib ayahmo usaqta teq ginad awaz meqinta, mataw naqanta ne ginaguniy haqiy. I teq i mat 7 na giqemid in kabiy na tuwamuz daqay haqay. ⁴Wamuzsa igmo kam buntab God inaq gamuk emad teq i on mataw God ago gamuk gibilenad i gihol bunmo emid kabiy nab lehdaqta haqay.⁵Haqan on mataw bunmo gamuk na huritim ginad tibilam. Ginad bilaqsa in mat araq anan Stiven haqayta na anan bilaqim waqiy. Stiven in mat araq anad helta ayahmo usyaqta. Ussa God ago Bugaw Dimunta na aholib ayahmo usyaqtamo.Teq in Filip teq Prokorus teq Nikaro teq Timon teq Pormenas teq Nikolas ginan bilaqim giwaqiymo.Nikolas in mat uliq Antiok-ibta. In Juda mat a haiqta teq kwaziqmo in Juda gigo maror ahaqenib iyim muzinyaqta. ⁶In mataw 7 na giwaqim Aposel ginognib giqeman tursa Aposel God inaq gamuk tiqemim teq in giben mataw na giholib emim giwazad kabiy tinegiy⁷Ari God ago gamuk na leh ayah iysa uliq Jerusalem-ub on mataw kabemo gamuk na anan helmo haqsa disaipel ginulinqan kuluwmo diq tiqiy yaqay. Sa Juda gigo mataw tamaz emayta na kabemmo in nan huritad helmo tihaq yaqaymo.⁸Ari God agem dimunta teq zaway ayahmo Stiven ugsa in daq azawayin inaqta amo amo on mataw gilikmanib giqem yaq . ⁹Emsa mataw asor eraqim Stiven inaq an tumugiy. Mataw na in Juda gigo dauh araq anan Friman haqayta na gigo asor. Na in uliq sairin-ibta teq uliq Aleksandriya teq saw giger Silisiya-ibta teq Esiya-ibta.¹⁰In Stiven inaq an mugsa God ago Bugaw Dimunta Stiven anad dimunta ugsa mataw na Stiven ago gamuk bayan yo hiqiy yaqay. ¹¹Nazaq iyan in ulilemim le mataw ta asor mani negan in katiyad bilaqiy, Stiven in Moses teq God inaq gibilawunsa i hurit haqiy.¹²In nazaq haqad in Juda gigo mataw marorta na teq mataw Moses ago gunun hurit kemiyta na teq Juda on mataw kabemmo inaqmo gigem wazan eraqsa in Stiven wazim ad Juda gigo kaunsel ayahta na gigo hib tilehiy. ¹³Lehim in mataw asor Stiven amalib nan katiyta em daqayta humab nab giqem toniymo. An mataw gimileq iyayta nagan in Stiven anan bilaqiy, Tutimo mat ko God ago bit tawonta ka teq God ago maror Moses bilamta na inaqmo gibayan woqayta haqiy. ¹⁴Haqad in bilaqiy, Mat ka bilam, Mat anan Yesus uliq Nasaret-ibta haqiy na in teq teq Tempel wolnerad in i gigo maror Moses igta na tubuliy daqmo haqsa i huritta haqiy. ¹⁵Haqan mataw kaunsel ayahta nab osiyta na bunmo in gime le Stiven atoranmo ahol waqsa Stiven anobun angelo anobun oy nog iysa in ahol waqiy

Chapter 7

¹Ari tamaz mat danmebta na in Stiven susumun ugim bilam, gamuk nawa ni nimalib emayta na in helmo ye? ham. ²Haqan Stiven bilam, Ya imaman teq ya imaqbaban ham ne huritiy ham. Kwaziqmo i gises Abraham uliq Haran-ib a hi lehadmo in saw Mosopotemiya-ib osyaq ham.Ossa God uliq Heven-ib abin teq ahol anuwan ayahta inaq osaqta na in Abraham ameb tugwahtim ham. ³Gwahtiqim in Abraham bulon, ni ningo og teq nisenlul bunmo gihulosad og araq ya tinisihundaiqta nab ni leh haqad in bulon ham.⁴Haqan Abraham eraqim Kaldiya gigo og in osta na hulosad uliq Haran-ib tilah ham. Lehim ossa amam nab tumom ham. Moqan God in Abraham eman bolim in muran i Juda osauqta kabin tuqos ham. ⁵Ossa kab nab God in og ka asit diq araq Abraham aholyon waqgo a hi ug ham. Teq in heldimo haqad Abraham kazaq bulon, abeb teq ya og ka nigid ni teq ni nintatniz nenaq giholyon tuwaq daqay haqad in bilam ham. Abraham amun haiqmo ossa God in nazaq bulonta ham.⁶ Teq God kazaq bulonmo ham.Ni nesesan abeb teq gwahtiq daqayta na in le mataw asor gigo ogib begbeg iyeq tuqos daqay haqad in bilam. 0ssa ago anamreniz na in ni nisesan giqemid in gigo kabibiy mataw samanta iysa in gimeqin tonad kabiy afaqanta tineg daqay haqad in bilam ham. Negsa ni nisesan nazaq meqin diq ossa le ulig 400 nazaq tiqiydaq haqad in bilam ham .⁷ Sa ni nisesan in mataw na gimen kabiy emsa ya mataw na gilum kemad gigo daq amenin negsa in ni nisesan gimuzid og na huloseq. tugwahtiq daqay haqad in bilam ham. gwahtiqeq in boleq og kabmo yaqmen lotu tiqem daqay haqad in bilam ham.⁸ God nazaq bulonim teq in Abraham inaq an adugan wazim bulon, Abraham ham ni nihol abatan asan tuqurotdaq haqad in bilam ham. Na in Abraham inaq an adugan wazta na atowun Isrel mataw bunmo gisanib usdaq haqad in moror na ugta ham. Nazaq iyan abeb Abraham ago amun Aisak gwahtiqim in ago kam 8 nazaq tiqiyan Abraham in asan tuqurot ham. An abeb Aisak in Jekob amam iyim in nazaqmo ton ham. An Jekob in i gisesan 12 na gimam iyim in atatniz na gigo hib daq nazaq amtamo ham .⁹Teq i giesan Jekob atatniz na gimikqan Josep anan gigem meqniysa in waqim mataw ta asor gigo hib tizayiy ham. zayan mataw na Josep waqim ad Isip - ub tuwolehiy ham ta teq god in Josep a hi hulosad in inaq luw os tutyaq ham. ¹⁰ Ad in Josep ulumsihim in ago afaqan bunmo giwalam ham. Walemim teq in Josep zayim ugsa Josep in Isip gigo king Fero ameb mat dimun diqta anad awaz meqinta amatin tiqiy ham. Nazaq iyan king na in Josep ban ugan in gavman gigo mat danmebta iyim in Isip bunmo giwazmuzad kabiy nagah bunmo inaqmo tigiwazmuzaq yaqmo ham.¹¹Abeb zarow araq ayahta Isip teq Kenan gigo og saw bunmo tuqwahtim ham. Gwahtiqan on mataw saw nagad bunmo afaqan ayahmo tisor yaqay ham. Sa i gises Jekob atatniz nenaq in didaq ago siqim tiqiyiymo ham. ¹²Sa Jakob in Isip-ub didaq usaqta na agamukan huritim in i gisesan giqeman in gime danmebta tuwollehiy ham. ¹³Teq in gime gigerta a ta lehan Josep in ababan gimeb ahol tuqulal ton ham. ulal tonan teq Fero in Josep asenlul na gigo tuhurit kam ham.¹⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ¹⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁷Giyay tonan wig kabemmo le tihiqiyan teq abeb God in Abraham asesan og negnan hel diqmo Jekob abaqbaqniz na Isip-ub osad in gwabiyayad on mataw kabemmo diq tiqiy yaqay ham. ¹⁸Sa kam nab mat araq gwahtiqim Isip gigo King iyim os ham. Mat na in Josep ago a hi huritad in abin a hi wazinyaqta ham. In i gigesan gikat negad gimeqin tonyaqta ham. ¹⁹Gimeqin tonadin gibe yahsa in gigo onmin ginen mutur giqemsamo in giwaqeq asanib giqemid useq tumoq yaqayta ham.²⁰Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ²¹Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.²²Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ²³Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham . ²⁴Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham . ²⁵Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²⁶Sa kam nab Moses anen in ago amun Moses Aiqam ham. ²⁷Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ²⁸Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.²⁹Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ³⁰Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.³¹Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ³²Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.³³Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ³⁴Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.³⁵Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. ³⁶Sa Moses anen amam in bitabmo amun alowan tonad ossa le kalam ezeqmanmo tihiqiy ham. ³⁷Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.³⁸Sa kam nab Moses anen in ago amun Moses Aiqam ham. Eman God amun na ahol waqad ³⁹ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁴⁰Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.⁴¹Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁴²Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.⁴³Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham.⁴⁴Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁴⁵Hiqiyan in amun waqim asanib eman ussa ⁴⁶Fero amiy in amun na warinim inmo ago amun nog alowan titonyaq ham.⁴⁷Sa kam nab Moses anen in ago amun Moses Aiqam ham. ⁴⁸Eman God amun na ahol waqad ame ⁴⁹bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁵⁰Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.⁵¹Sa kam nab Moses anen in ago amun Moses Aiqam ham. ⁵²Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁵³Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.⁵⁴Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. ⁵⁵Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁵⁶Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.⁵⁷Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁵⁸Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.⁵⁹Sa kam nab Moses anen in ago amun Moses Aiqam ham. Eman God amun na ahol waqad ame bilaq naqmo hiqiyad ham. Sa Moses anen amam in bitabmo amun alowan tonad ossa le kalam ezeqmanmo tihiqiy ham. ⁶⁰Hiqiyan in amun waqim asanib eman ussa Fero amiy in amun na warinim inmo ago amun nog alowan titonyaq ham.

Chapter 8

¹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.⁴Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁵Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo.⁶Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq ⁷bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in ⁸Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay.¹²Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ¹³Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.¹⁴Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁵Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹⁶Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁷Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁸Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁹Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ²²Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ²³Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁴Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁵Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan.²⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ²⁸Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.²⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ³⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.³²Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta ³³na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁴Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ³⁵Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.³⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ³⁸Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.³⁹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab ⁴⁰wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.

Chapter 9

¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ²Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim ⁴nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.⁵Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay.⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab ⁹wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ¹²Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.¹³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq ¹⁴bolim nan eman Juda gigo kaunsel ayahta na gigo hib lehan Isrel-ib mataw marorta ¹⁵na bunmo bo humab tuwoliy. Humab wolim osad teq in kabibiy mataw asor giqeman in ¹⁶Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁷Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹⁹Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan ²²Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²³Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ²⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁶Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta ²⁷na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²⁹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo ³⁰kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³¹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ³²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.³³Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib ³⁵mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁶Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ³⁷Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab ³⁹wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴⁰Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁴¹Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁴²Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ⁴³ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.

Chapter 10

¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta ²na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz ⁴mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw ⁵marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na ⁶giwaqeq giqad mataw aseseqta na gimeb ta bolnan haqad tilehiy.⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na ⁸bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹²Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹³Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ¹⁵Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁶Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁷Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.¹⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²²Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad ²³teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁵Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.²⁷Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan ²⁹Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ³²Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ³³Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ³⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁶Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ³⁷Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay.³⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁴⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁴¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.⁴²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁴³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay.⁴⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ⁴⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴⁶Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁴⁷Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁴⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay.

Chapter 11

¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq ²bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ³Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁵Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁶Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy.⁷Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁰Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹¹Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹²Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. ¹³Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁴Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁵Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁶Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁷Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.¹⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ²⁴Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁵Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim ²⁶osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁷Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.²⁹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta ³⁰na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.

Chapter 12

¹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na ⁴bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁵Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ⁸Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁰Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹¹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.¹³Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁶Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹⁷Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁸Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁹Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²²Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²³Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.²⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ²⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.

Chapter 13

¹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁶Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁷Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.¹¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ¹²Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹³Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁴Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.¹⁶Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ¹⁷Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ¹⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.¹⁹Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.²¹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ²²Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²³Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ²⁴Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²⁵Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ²⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.²⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq ²⁹bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁰Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ³¹Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³²Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ³³Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁵Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ³⁶Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³⁷Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.³⁸Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham. ³⁹Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴⁰Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁴¹Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.⁴²Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta ⁴³na bunmo bo humab tuwoliy. Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴⁴Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ⁴⁵Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁴⁶Giqeman ossa taromab Iyahta ago angel araq bolim bit na adnin hasim in Aposel giqad asanib gwahtiqim teq in gibilan, ⁴⁷Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.⁴⁸Haqan Aposel gamuk na huritim tarommo saw hastitiysa in tempel-ib lehim on mataw gamuk tigibilen yaqay. Ari tamaz mat danmeb ta na ayogniz Sadyusi nenaq bolim nan eman Juda gigo kaunsel ayahta na gigo hib lehan Isrel-ib mataw marorta na bunmo bo humab tuwoliy. ⁴⁹Humab wolim osad teq in kabibiy mataw asor giqeman in Aposel giqirquran osayta na giwaqeq giqad mataw aseseqta na gimeb ta bolnan haqad tilehiy.⁵⁰Giqeman ossa taromab Iyahta ago angel araq bolim bit na adnin hasim in ⁵¹Aposel giqad asanib gwahtiqim teq in gibilan, ⁵²Ne leheq Tempel ago gel aduganib gwahti turad ne os muturta ka ago adan agamukan bunmo on mataw gibileniy ham.

Chapter 14

¹Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ²An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham.³Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ⁴Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.⁵Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ⁶An muran Yesus kam na amen emim osaqta ham. ⁷Kam na bo gwahtiqsa teq in muleqeq taboldaq ham.⁸Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ⁹Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ¹⁰Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.¹¹Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ¹²Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. ¹³Gibin hiqiysa in God ago on mataw nenaq a ta hi os daqay haqad in bilam ham.¹⁴Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ¹⁵Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ¹⁶Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.¹⁷Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ¹⁸Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.¹⁹Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ²⁰Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham.²¹Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ²²Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.²³Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ²⁴Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ²⁵Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. ²⁶Gibin hiqiysa in God ago on mataw nenaq a ta hi os daqay haqad in bilam ham.²⁷Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. ²⁸Gibin hiqiysa in God ago on mataw nenaq a ta hi os daqay haqad in bilam ham.

Chapter 15

¹Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ²Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.³Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ⁴Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham.⁵Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in ⁶God ago on mataw nenaq a ta hi os daqay haqad in bilam ham.⁷Mat na in muran Heven-ib tuqosaq ham.Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ⁸Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ⁹Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.¹⁰Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ¹¹An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham.¹²Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham.¹³Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ¹⁴Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.¹⁵Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ¹⁶An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ¹⁷Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ¹⁸Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.¹⁹Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ²⁰Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. ²¹Gibin hiqiysa in God ago on mataw nenaq a ta hi os daqay haqad in bilam ham.²²Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ²³Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.²⁴Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ²⁵An muran Yesus kam na amen emim osaqta ham. ²⁶Kam na bo gwahtiqsa teq in muleqeq taboldaq ham.²⁷Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ²⁸Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ²⁹Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.³⁰Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, ³¹kam abetanta nab teq God in nagah bunmo giqemid mutur tiqiydaq haq yaqay ham. An muran Yesus kam na amen emim osaqta ham. ³²Kam na bo gwahtiqsa teq in muleqeq taboldaq ham.³³Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ³⁴Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. ³⁵Gibin hiqiysa in God ago on mataw nenaq a ta hi os daqay haqad in bilam ham.³⁶Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham. ³⁷Osad in gamuk gibilensa ne aqez huritiy haqad in bilam ham. ³⁸Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.³⁹Mat na in muran Heven-ib tuqosaq ham. Kwaziqmo God ago nantut tawonta na bilaq yaqay, kam abetanta nab teq God in nagah bunmo giqemid mutur tiqiydaq haq yaqay ham. ⁴⁰An muran Yesus kam na amen emim osaqta ham. Kam na bo gwahtiqsa teq in muleqeq taboldaq ham. ⁴¹Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.

Chapter 16

¹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.⁴Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ⁵Ne Yesus ayib dom woliyta ham. Teq God hodhodab wazan ta eramta ham.⁶Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ⁷i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ⁸Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.⁹i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ¹⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.¹¹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹²i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ¹³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.¹⁴Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁵i giger mat araq asen meqinta ulumsihta na ago ne susumunay ye? ham.¹⁶Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁷i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ¹⁸Ari ne bunmo gidek emeq hurit kemiy ham.¹⁹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²⁰i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ²¹Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.²²i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ²³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ²⁴Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.²⁵Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ²⁶Yesus Krais Nasaret-ibtta abinibmo mat ahol dimniyan in kawa ne gimeb tituraq ham.²⁷Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²⁸i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham.²⁹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ³⁰i giger mat araq asen meqinta ulumsihta na ago ne susumunay ye? ham. ³¹Ad ne mat na ahol ezaq dimniyta na ago ne hurit kemnan e? ham.³²Ad ne mat na ahol ezaq dimniyta na ago ne hurit kemnan e? ham. ³³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ³⁴Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.³⁵Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ³⁶Ne Yesus ayib dom woliyta ham. Teq God hodhodab wazan ta eramta ham.³⁷Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ³⁸i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ³⁹Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.⁴⁰Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham.

Chapter 17

¹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib ²mataw aseseqta teq ne mataw marorta ham.³ Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ⁴Ne Yesus ayib dom woliyta ham. Teq God hodhodab wazan ta eramta ham.⁵Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ⁶i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ⁷Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.⁸Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ⁹i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham.¹⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ¹¹Ne Yesus ayib dom woliyta ham. Teq God hodhodab wazan ta eramta ham.¹³Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁴i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ¹⁵Ari ne bunmo gidek emeq hurit kemiy ham.¹⁶Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁷i giger mat araq asen meqinta ulumsihta na ago ne susumunay ye? ham.¹⁸Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham.¹⁹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²⁰i giger mat araq asen meqinta ulumsihta na ago ne susumunay ye? ham. ²¹Ad ne mat na ahol ezaq dimniyta na ago ne hurit kemnan e.²²Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ²³Ne Yesus ayib dom woliyta ham. Teq God hodhodab wazan ta eramta ham.²⁴I giger mat araq asen meqinta ulumsihta na ago ne susumunay ye? ham. ²⁵Ad ne mat na ahol ezaq dimniyta na ago ne hurit kemnan e? ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.²⁶Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ²⁷Ne Yesus ayib dom woliyta ham. Teq God hodhodab wazan ta eramta ham.²⁸Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²⁹i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham.³⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ³¹Ne Yesus ayib dom woliyta ham. Teq God hodhodab wazan ta eramta ham.³²Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, i giger mat araq asen meqinta ulumsihta na ago ne susumunay ye? ham. ³³Ad ne mat na ahol ezaq dimniyta na ago ne hurit kemnan e? ham. Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ³⁴Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.

Chapter 18

¹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.⁴Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ⁵Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. ⁶Teq God hodhodab wazan ta eramta ham.⁷Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ⁸i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham.⁹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁰i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ¹¹Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.¹²Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. ¹³Teq God hodhodab wazan ta eramta ham.¹⁴Haqan God ago Bugaw Dimunta Pita aholib biyahmo bolan Pita era tigibilan, ¹⁵Ne Isrel-ib mataw aseseqta teq ne mataw marorta ham.¹⁶Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁷i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham.¹⁸Ad ne mat na ahol ezaq dimniyta na ago ne hurit kemnan e? ham. Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ¹⁹Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.²⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ²¹Ne Yesus ayib dom woliyta ham. Teq God hodhodab wazan ta eramta ham.²²Ad ne mat na ahol ezaq dimniyta na ago ne hurit kemnan e? ham. Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ²³Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.²⁴Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ²⁵i giger mat araq asen meqinta ulumsihta na ago ne susumunay ye? ham. ²⁶Ad ne mat na ahol ezaq dimniyta na ago ne hurit kemnan e? ham.²⁷Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham. ²⁸Giger mat araq asen meqinta ulumsihta na ago ne susumunay ye? ham.

Chapter 19

¹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham. ²Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ⁴Ne Yesus ayib dom woliyta ham. Teq God hodhodab wazan ta eramta ham.⁵Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, Ad ne mat na ahol ezaq dimniyta na ago ne hurit kemnan e? ham. ⁶Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ⁷Ne Yesus ayib dom woliyta ham. Teq God hodhodab wazan ta eramta ham.⁸Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. ⁹Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. ¹⁰Teq God hodhodab wazan ta eramta ham.¹¹Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ¹²ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.¹³Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁴i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e?¹⁵Sa Isrel on mataw bunmo hurit kemiymo ham. ¹⁶Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ¹⁷Ne Yesus ayib dom woliyta ham. Teq God hodhodab wazan ta eramta ham.¹⁸Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ¹⁹i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ²⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham.²¹Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham. ²²Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham.²³Ari ne bunmo gidek emeq hurit kemiy ham. ²⁴Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ²⁵Ne Yesus ayib dom woliyta ham. Teq God hodhodab wazan ta eramta ham.²⁶Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ²⁷Ne Yesus ayib dom woliyta ham. Teq God hodhodab wazan ta eramta ham.²⁸Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ²⁹Ne Yesus ayib dom woliyta ham. Teq God hodhodab wazan ta eramta ham.³⁰Mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ³¹Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ³²Ne Yesus ayib dom woliyta ham. Teq God hodhodab wazan ta eramta ham.³³Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ³⁴Ne Yesus ayib dom woliyta ham. Teq God hodhodab wazan ta eramta ham.³⁵Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ³⁶i giger mat araq asen meqinta ulumsihta na ago ne susumunay ye? ham. Ad ne mat na ahol ezaq dimniyta na ago ne hurit kemnan e? ham. ³⁷Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham.Ne Yesus ayib dom woliyta ham. Teq God hodhodab wazan ta eramta ham.³⁸Haqan God ago Bugaw Dimunta Pita aholib biyahmo bolan Pita era tigibilan, Ne Isrel-ib mataw aseseqta teq ne mataw marorta ham, ³⁹i giger mat araq asen meqinta ulumsihta na ago ne susumunay ye? ham.Ad ne mat na ahol ezaq dimniyta na ago ne hurit kemnan e? ham. ⁴⁰Ari ne bunmo gidek emeq hurit kemiy ham. Sa Isrel on mataw bunmo hurit kemiymo ham. Yesus Krais Nasaret-ibtta abinibmo mat ahol dimniyan in kawa ne gimeb tituraq ham. ⁴¹Ne Yesus ayib dom woliyta ham. Teq God hodhodab wazan ta eramta ham.

Chapter 20

¹Wolehim osad abeb in tumom ham. Sa i gisesan na bunmo osim tumoqiymo ham. ²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz ³gigo hib mani silva negad gigo og asor zayta nab in hodhodab giyay toniyta ham.⁴An teq Josep in amam Jekob amen nan emim lilewunan in amam teq in amaq ⁵baban giqonan gigo onmin nenaqmo bunmo in ago hib tuwolehiy ham. ⁶Wolehim Josep asenlul na bunmo in on mataw.⁷Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. ⁸kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁹An teq Josep in amam Jekob amen nan emim lilewunan in amam teq in amaqbaban ¹⁰giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw.¹¹Sa i gisesan na bunmo osim tumoqiymo ham. ¹²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹³Wolehim osad abeb in tumom ham. Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. ¹⁴kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁵Sa i gisesan na bunmo osim tumoqiymo ham. ¹⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ¹⁸Wolehim Josep asenlul na bunmo in on mataw nazaq iyim tuqosiy ham. ¹⁹ Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁰ Moqsa mataw in gisan gisoreq giqad sekem-ub leheq giyay ton yaqay ham. ²¹kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²²Nazaq iyim tuqosiy ham Jerusalem, tuwolah ham. ²³Wolehim osad abeb in tumom ham. Sa i gisesan na bunmo osim tumoqiymo ham. ²⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub ²⁷Hamor atatniz gigo hib mani silva negad gigo og asor zayta nab in hodhodab giyay toniyta ham.²⁸An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁹Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³⁰Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³¹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw. ³²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³³An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ³⁴Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³⁵Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁶An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ³⁷Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³⁸Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.

Chapter 21

¹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Sa i gisesan na bunmo osim tumoqiymo ham. ²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor ⁴atatniz gigo hib mani silva negad gigo og asor zayta nab in hodhodab giyay toniyta ham.⁵An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ⁶Wolehim Josep asenlul na bunmo in on mataw.⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ⁸Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁰An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ¹¹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹²An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ¹³Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ¹⁸Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁰An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw. ²¹Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham.²²An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²³Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁵Sa i gisesan na bunmo osim tumoqiymo ham. ²⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁸Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁰Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub ³¹Hamor atatniz gigo hib mani silva negad gigo og asor zayta nab in hodhodab giyay toniyta ham.³² Wolehim osad abeb in tumom ham. Sa i gisesan na bunmo osim tumoqiymo ham. ³³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ³⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁷Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo ³⁸og asor zayta nab in hodhodab giyay toniyta ham.³⁹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ⁴⁰Wolehim Josep asenlul na bunmo in on mataw.

Chapter 22

¹Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. ²kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ⁴Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ⁵Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁶Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ⁷Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub ⁸Hamor atatniz gigo hib mani silva negad gigo og asor zayta nab in hodhodab giyay toniyta ham.⁹ Wolehim osad abeb in tumom ham. Sa i gisesan na bunmo osim tumoqiymo ham. ¹⁰Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz ¹¹gigo hib mani silva negad gigo og asor zayta nab in hodhodab giyay toniyta ham.¹²Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. ¹³kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁴An teq Josep in amam Jekob amen nan emim lilewunan in amam teq in amaqbaban ¹⁵giqonan gigo onmin nenaqmo bunmo in ago hib tuwolehiy ham. ¹⁶Wolehim Josep asenlul na bunmo in on mataw.¹⁷Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub ¹⁸Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁰Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²¹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²²An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²³Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁵An teq Josep in amam Jekob amen nan emim lilewunan in amam teq in amaqbaban ²⁶giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw nazaq iyim tuqosiy ham.²⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw nazaq iyim tuqosiy ham. ²⁸Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁰An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham.

Chapter 23

¹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ²Wolehim Josep asenlul na bunmo in tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor ⁵atatniz gigo hib mani silva negad gigo og asor zayta nab in hodhodab giyay toniyta ham.⁶An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on nazaq iyim tuqosiy ham. ⁷Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ⁸Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁹Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub ¹⁰Hamor atatniz gigo hib mani silva negad gigo og asor zayta nab in hodhodab giyay toniyta ham.¹¹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham.¹²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor ¹³atatniz gigo hib mani silva negad gigo og asor zayta nab in hodhodab giyay toniyta ham.¹⁴Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁵Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁶Wolehim osad abeb in tumom ham. Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. ¹⁷Kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁸Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁰Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor ²¹atatniz gigo hib mani silva negad gigo og asor zayta nab in hodhodab giyay toniyta ham.²²Sa i gisesan na bunmo osim tumoqiymo ham. Moqsa mataw in gisan gisoreq ²³giqad sekem-ub leheq giyay ton yaqay ham. ²⁴Kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁵Wolehim osad abeb in tumom ham. Sa i gisesan na bunmo osim tumoqiymo ham. ²⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub ²⁷Hamor atatniz gigo hib mani silva negad gigo og asor zayta nab in hodhodab giyay toniyta ham.²⁸An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw nazaq iyim tuqosiy ham. ²⁹Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³⁰Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³¹Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³²Moqsa mataw in gisan gisoreq giqad sekem-ub leheq giyay ton yaqay ham. ³³Kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ³⁵Wolehim Josep asenlul na bunmo in on mataw.

Chapter 24

¹An teq Josep in amam Jekob amen nan emim lilewunan in amam teq in amaqbaban ²giqonan gigo onmin nenaqmo bunmo in ago hib tuwolehiy ham. ³Wolehim Josep asenlul na bunmo in on mataw.⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo ⁵Abraham uliq Sekem-ub Hamor atatniz gigo hib mani silva negad gigo og asor ⁶zayta nab in hodhodab giyay toniyta ham.⁷Sa i gisesan na bunmo osim tumoqiymo ham. ⁸Moqsa mataw in gisan gisoreq giqad sekem-ub leheq giyay ton yaqay ham. ⁹kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁰Amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ¹¹Wolehim Josep asenlul na bunmo in on mataw nazaq iyim tuqosiy ham. ¹²Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ¹⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁷Moqsa mataw in gisan gisoreq giqad sekem-ub leheq giyay ton yaqay ham. kwaziqemo ¹⁸Abraham uliq Sekem-ub Hamor atatniz gigo hib mani silva negad gigo og asor zayta ¹⁹nab in hodhodab giyay toniyta ham.²⁰An teq Josep in amam Jekob amen nan emim lilewunan in amam teq in amaqbaban ²¹giqonan gigo onmin nenaqmo bunmo in ago hib tuwolehiy ham.²²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo ²³hib mani silva negad gigo og asor zayta nab in hodhodab giyay toniyta ham.²⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ²⁵Wolehim Josep asenlul na bunmo in on mataw nazaq iyim tuqosiy ham.²⁶An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁷Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.

Chapter 25

¹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham.⁶Ari Jekop Isip-ub tuwolah ham. Wolehim osad abeb in tumom ham. ⁷Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. kwaziqemo ⁸Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo ¹⁰og asor zayta nab in hodhodab giyay toniyta ham.¹¹Wolehim Josep asenlul na bunmo in on mataw 75 nazaq iyim tuqosiy ham. ¹²Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹³An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo ¹⁴bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ¹⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ¹⁸Wolehim Josep asenlul na bunmo in on mataw 75 nazaq iyim tuqosiy ham. ¹⁹Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor ²⁰atatniz gigo hib mani silva negad gigo og asor zayta nab in hodhodab giyay toniyta ham.²¹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo ²²hib mani silva negad gigo og asor zayta nab in hodhodab giyay toniyta ham.²³Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁵An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁶Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁷Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.

Chapter 26

¹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁴Sa i gisesan na bunmo osim tumoqiymo ham. Moqsa mataw in gisan gisoreq giqad sekem-ub leheq giyay ton yaqay ham. ⁵kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁶An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ⁷Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ⁸Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.⁹Wolehim Josep asenlul na bunmo in on mataw 75 nazaq iyim tuqosiy ham. ¹⁰Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹¹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹²An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ¹³Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁴Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁵An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. ¹⁶Wolehim Josep asenlul na bunmo in on mataw 75 nazaq iyim tuqosiy ham. ¹⁷Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ¹⁸Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.¹⁹An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁰Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²¹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²²An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²³Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁴An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁵Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁶Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.²⁷An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ²⁸Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ²⁹Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.³⁰An teq Josep in amam Jekob amen nan emim lilewunan in amam teq in amaqbaban giqonan gigo onmin nenaqmo bunmo in ago hib tuwolehiy ham. Wolehim Josep asenlul na bunmo in on mataw 75 nazaq iyim tuqosiy ham. ³¹Ari Jekop Isip-ub tuwolah ham. Wolehim osad abeb in tumom ham. Sa i gisesan na bunmo osim tumoqiymo ham. ³²Moqsa mataw in gisan gisoreq giqad sekem-ub leheq giyay ton yaqay ham. kwaziqemo Abraham uliq Sekem-ub Hamor atatniz gigo hib mani silva negad gigo og asor zayta nab in hodhodab giyay toniyta ham.

Chapter 27

¹Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ²Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham.³Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ⁴Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham . ⁵Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.⁷Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham . ⁸Anad emim in lehim luwsa Isip mat araq meqin tonsa in tigibiy ham .⁹Teq haiq ham. In ginad a hi emiy hm. Ari Moses usim ¹⁰ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam , ¹¹Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.¹²Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. ¹³Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.¹⁴Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ¹⁵Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. ¹⁶In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham.¹⁷Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . ¹⁸Nagaqgo ne kazaq an meqin tonay ?haqad in bilam ham.¹⁹Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel ²⁰mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²¹Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. ²²Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²³Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ²⁴Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham . ²⁵Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham . ²⁶Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²⁷Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ²⁸Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . ²⁹Nagaqgo ne kazaq an meqin tonay ?haqad in bilam ham.³⁰Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. ³¹Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.³³Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham. ³⁴Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ³⁵Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.³⁶Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ³⁷Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham. ³⁸Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham.³⁹Kwaziqmo Moses bilam, Iyahta God teq ne gilikmanib ne gimaqbab araq emid gwahtiqeq in ago nantut ya nogmo iyeq osdaq haqad in bilam ham.Osad in gamuk gibilensa ne aqez huritiy haqad in bilam ham. ⁴⁰Ad in bilam, on mataw in aqez a hi hurit daqayta na bunmo God in gimuzid gibin tihiqiydaq haqad in bilam ham. Gibin hiqiysa in God ago on mataw nenaq a ta hi os daqay haqad in bilam ham.⁴²Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ⁴³Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham . ⁴⁴Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham.

Chapter 28

¹Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ²Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.³Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ⁴Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.⁵Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. ⁶Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham.⁷Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ⁸Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. ⁹Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham. ¹⁰Nagaqgo ne kazaq an meqin tonay ?haqad in bilam ham.¹¹Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ¹²Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham.¹³Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ¹⁴Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. ¹⁵Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.¹⁶Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ¹⁷Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham . ¹⁸Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham.¹⁹Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham. ²⁰Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²¹Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ²²Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham.²³Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham . ²⁴Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham.²⁵Anad emim in lehim luwsa Isip mat araq meqin tonsa in tigibiy ham .Isip mat na in mat ago zaway haiqa na meqin tosa Moses gibiyadmo in iehim ayow ago zaway haiqta na ulumsiihad in aqenin waqim Isip mat na wol eman tumom ham . ²⁶Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²⁷Moqan Moses anad am, Muran ya imaqbaban ya inan ginad em daqaay ,God in Moses abenab i tigilumsihaq haq daqay haqad in anad am hma. Teq haiq ham. In ginad a hi emiy hm. Ari Moses usim ta tiqim in lehim Isrel mataw giger an woisa gibiyad in gigerab in tilom ham. Loqim in giger na ginobun wastitayid in an a ta hi wolgo haqad gibilenim bilam ,Mataw ham ne maqab in bilam ham . Nagaqgo ne kazaq an meqin tonay ?haqad in bilam ham.²⁸Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ²⁹Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham.³⁰Sa Moses ayah iyim in Isip gigo ginad dimunta na bunmon asuleqin waqim in ago gamuk teq in ago kabiy bunmo azawayin inaq tiqiy ham. ³¹Ad abeb in ago uliq 40 nazaq tiqiyan in leheq amaqbaban Isrel gibiygo haqad anad tiqam ham.

Romans

Chapter 1

¹Yaqmo Pol, ya Krais Yesus ago kabibiy mat araq,Inmo ililewunan ya Aposel gwahtiyta.Teq in on mataw gimen dante amta agamukan dimunta na ya bilaqdaiq haqad in ya gitowun eman ya God ago gamuk naqmo bilaqgo iyim osaiqta. ²Kwaziqmo God gamuk dimunta na eman ago nantut ginadib bolsa in God ago mar tawonta nab mar toniyta.Mar tonan God hel diqmo bilamta nazaqmo tugwahtim. ³Gamuk dimunta na in God atatinmo anan bilamta.Teq God atatin na in King Devit asenlul giduganib gwahtiqim in mat diq iyta.⁴Iyim in moqim hodhodab ta eraqan daq azawayin inaqta na amalib in ahol alulin in God-mo Atatin Diqta na ulal tiqiy, Na i gigo Iyahta Yesus Krais-mo. ⁵Teq ya Yesus Krais anan helmo haqan God agem dimunta yagad Aposel akabiyan ya ibenab amta. In anad ya kabiy na emsa on mataw en bunmo gilikmanib kabemmo God anad muzinad Yesus anan helmo haqsa Yesus abin ayahmo diq iydaq haqad in ya iwaqim kabiy nab bilamta. ⁶An teq on mataw na gilikmanib God in ne inaqmo gililewunan ne Yesus Krais ago on mataw tiqiyiymo.⁷Ne God ago on mataw uliq Rom-ub osayta na ya ne gimen sansandek aka mar tonim eman Leh negan.God ne ginan anad bilaqsa gililewunan ne in ago tawonta iyim osayta.I Gimam God teq Iyahta Yesus Krais in gigem dimunta negad ne gigem emid midemeqmo usan.⁸Danmed diq ya kazaq gibilendaiq.Ne ginad God anan helmo haqayta na awaz meqin diq iysa og saw bunmo mataw in ne ginan nazaq bilaqayta haqdaiq? Nazaq iysa iyan ya igo God inaq gamuk emad ya Yesus Krais abinib ne bunmo gimen in esey ugaiqta.⁹Ya God ago kabibiy mat iyim ya in atatin Yesus awagamun dimunta akabiyan emad ya kabiy na ihol bunmo ugaiqta. God ya ibiysa ya helmo bilaqaiq. ¹⁰Tutimmo ya ne ginadin emad ne gimem God bulonaiqta. Bulonad sirsirrimo ya susumun ugaiq. Ni ninad bilaqid teq ni yaqyon dan wastitayid ya Rom gigo hib lehiq haqaiq.¹¹Na ezaqgo ya iholib naw osaiqta ka amalib ya ne giwitan gilumsihid ne zaway iyeq tur daqay haqad ya ne gigo hib lehnan ninad diq bilaqaqta. ¹²Teq ya inad Kazaq inaqmo. Ya ne gigo hib lehib ne ginad helta ilumsihad ta ya inad helta na ne tigilumsihdaqmo haqaiq. I nazaq an ulumsihad teq i bunmo ginad God anan helmo haqauqta na awaz meqniysa i gigem zaway tiqiydaq haqaiq.¹³Ya imaqbaban,Ya gamuk ka gibilensa ne huritiy. Yaqgo kabiy in on mataw en ta asor Juda a haiqta nagan bunmo gigo hib anon tiqamta.Ad ya inad yaqgo kabiy anon asor ne gigo hib usdaqmo haqad ya ime kabemmo ne gigo hib lehnan inad emaiqta. Teq haiq. Daq hares gwahtiqad ya edanin qwayyaq. ¹⁴Teq God ayahmo ilumsihta na amenin ya emad ya nazaqmo on mataw bunmo God ago gamuk dimunta amalib gilumsihaiqtamo. Gilumsihad ya on mataw en ta asor Juda a haiqta nagan bunmo,Grik mataw teq mataw yabyabta inaqmo God ago gamuk gibilenaiqta. Mataw na asor ginad inaqta teq asor ginad a hi emayta.Teq ya na ago a hi bilaqad ya mataw na bunmo God ago gamuk negaiqta. ¹⁵Nazaq iyan ya uliq Rom-ub nab leheq ne inaqmo Yesus awagamun dimunta gibilenan ya iqutilmo diq eraqaqta.¹⁶Yesus awagamun dimunta naqmo in God ago zaway awaz meqinta in amalib on mataw gilumsihim giwaqim ban dimuntab giqemaqta. Nazaq iyan ya Yesus awagamun dimunta na bilaqad imebay a hi woqaqta. Wagam na Juda on mataw gimen danmeb gwahtiqim teq in ta on mataw en ta asor Juda a haiqta nagan inaqmo gimen gwahtimtamo. ¹⁷God on mataw giqeman titnonta iyayta na adan Yesus awagamun nabmo ulal iyim usaqta. Na in kazaq. I God anan helmo haqauqta naqmo amomo i giqeman I God ameb on mataw titnonta iyauqta. God ago marib gamuk nazaqmo bilaqan usaqta.Gamuk na bilam, On mataw God aqez anan helmo haqan in ginan titnonta hamta naqmo in God inaq dimunmo tuqos daqayta ham.¹⁸On mataw og kabta bunmo God gileh ugad in gigo daq meqinta amalib gamuk helta bayan woqaqta. Woqsa God Heven-ib osad mataw na ginan agem meqniysa in gigo daq meqinta nagan amenin ulalabmo negaqta. ¹⁹Na ezaqgo God in mat ezaq diqta na ago in on mataw bunmo giqisihunsa ahol waqayta.²⁰Ad kwaziqmo in og kab nagah bunmo giqamta nabmo iyim bo muran kam kabmo on mataw in nagah God giqamta nagan ahol waqayta. Ahol waqsa nagah naqmo in God ulilemim osaqta na eman gimeb ulal tiqiyaq.Ulal iysa in God ago zaway tutimmo usaqta na ahol waqad in God ulilib osad nagah bunmo giwamuzaqta na ago ginad em hasayta.Nazaq iyan mat araq bilaqdaq. Ya God ago a hi hurit haqdaqta na haiqmo diq. ²¹On mataw God ago tuhuritiyta teq in abin wazinad esey a hi ugayta.In daq samanta kabemmo diq anadin emad ginad agadan iysa in romriqab os nog iyad daq helta a hi loyin kemayta.²²In bilaqay, I gimaqbel inaq haqayta. Teq haiq. In ginad ayemyemqan iyim osayta. ²³God abin ayah diqta inaq iyim in kuluwa-kuluwmo osaqta. Ta teq on mataw God gileh ugad abanab in nagah osim moqayta gidulan giqemayta. Giqemad in mat adulan teq ah adulan in mat teq karuw amo amo gidulan teq nagah ahulinaqta nagan gidulan naqmo giyon lotu emayta.²⁴On mataw daq meqinta nazaq emsa God in giholib hiqiyan in ginad meqinta gigemab usaqta na muzinad daq anumlan inaqta emayta. Emad in an mebay ugad an meqin tonayta. ²⁵God nagah bunmo giqeman gwahtiqiyta. Hel diqtaqmo in abin ayahta na nazaqmo kuluwa-kuluwmo tuqusdaqta. Ta teq on mataw gamuk helta nawa God anan bilamta na hulosan ussa abanab in gamuk katiyta waqim muzinavayta. Muzinad in mat nagah bunmo giqamta na gileh ugad in ago nagah in giqamta naqmo giwazinad gibin iluwayta.²⁶In nazaq emsa iyan God gileh negan in gihol eraqsa daq amebay inaqta naqmo emad osayta. In gigo on an waq adan dimunta na hulosad in daq hi emnanta emayta. ²⁷Ad mataw nazaqmo in aw waqeq inaq wastitayeqmo osgo adan na hulosad in gimo an ahol waqad gihol eraqaqta. Gihol eraqsa mat in matmo inaq daq amebay inaqta emayta. Emsa daq meqinta na in gimo giholib anon emsa in amenin meqinta waqayta.²⁸On mataw God gileh ugad abin a hi iluwsa God gihulosan in gimo ginad samanta naqmo muzinad daq hi emnanta emad luwayta.²⁹Luwad in giholib daq meqinta naqmo ame gwalim ussa in an meqin tonayta teq in nagah utetayta teq in an bab ugayta teq in mat ago nagah kabemmota anan gigem meqniyayta teq in mataw ginol emayta teq in an mugayta teq in katiyayta teq in mataw gimeqin tonayta teq in an agilehunan bilaqayta.³⁰Teq in mataw gibilawunayta teq in gigem meqinta God ugayta teq in mataw haresmo ginolayta teq in igmo ag haqayta teq in gimo gihol abin wazan eraqaqta teq in ginadibmo daq meqinta haresmo muturta eman gwahtiqaqta teq in ginenmaman giqez othasayta.³¹Teq in ginad hi emta adan emayta teq in nan bilaqad adan a hi emayta teq in an anan ginad a hi bilaqaqta teq in mataw ginan ginad hi meqniyayta.³²On mataw God gunun amta na ago tuhuritayta. Gunun na bilam, mataw nawa daq meqinta nazaq emayta na tumoq bug daqay ham. Ta teq in gunun na hi rabunad daq meqinta nagan emmo emayta. Emad in mataw ta asor daq meqmeqinta na emsa gibiyad in esey haqad gisen baysihayta.

Chapter 2

¹Nazaq iyan ni nog ni mat araq ago daq ulum kemad anan meqin haqaqta na ni ninmo nihol adanin qwayyaq. Na ezaqgo,In daq am nogmo ni emaqtamo. Nazaq iyan ni mat na ago daq ulum kemim amalib nan emad ni giholyon bilaqaqtamo. ²God in on mataw daq meqinta emayta na bunmo anononmo gilum kemad in gigo daq ahunibmo amenin negaqta. Na i bunmo tuhurita.³Ta teq ni mataw daq meqinta emay na gilum kemad ginan meqin haqad teq ni daq meqinta nagan emaqtamo. Ni ninad ezaq emaq? God ningo daq meqinta na ulum kemeq amenin nignan tonsa ni aban emeq tukdaq haqad ni ninad emaq e? Na haiqgam. ⁴Ni ninad em. God nilowan diq tonad in sisaqmo nibaq tunim osaqta. Osad in ningo daq meqinta amenin hidmo a hi emaqta. Ni God ago daq dimun diqta na ahol waqsa in nagah amikta iyaq e? God anad ni ninad buliyeq ningo daq meqinta gileh ugdaq haqad in nazaq nilowan tonaqta. Na ago ni ninad a hi emaq e?⁵Ni nigem soqotim ussa ninad a hi buliysa God ago agem meqniy asor ayahmo ni nibinib eman in ni nibaq tonim nawa usaqta. Abeb God agem meqniysa daq meqinta na bunmo amenin emdaqta akaman nab teq in ningo daq anononmo ulum kemim ninyon tibilaqan usaqta na ulal iysa ni in ago faq tuwaqdaq. ⁶Kam nab God in on mataw bunmo gigo daq dimunta na amenin tinegdaq. ⁷On mataw asor gibin dimunta waqeq God inaq kayeqmo tuteqmo osnan haqad in daq dimunta emad gituw a hi hiqiyaqta.God teq on mataw naqanta giwazinad ago os ahiqiy haiqta na tinegdaq.⁸Ari on mataw asor in gimo gihol anadin emad in gamuk helta na gileh ugad daq meqintamo muzinayta.God teq on mataw naqanta ginan agem meqniysa atoranmo tigimeqin tondaq. ⁹Gimeqin tonad in on mataw daq meqinta emayta na bunmo afaqan aseseqta teq santitiy ayah diqmo tinegdaq.Negsa Juda mataw in giyonta na danmeb waqsa ta on mataw en ta asor Juda a haiqta nagan bunmo in giyonta na tuwaq daqaymo.¹⁰Ad nazaqmo God in on mataw daq dimunta emayta na bunmo agem dimunta negad in giwazinad gibin dimunta tinegdaq. Negsa Juda mataw in giyonta na danmeb waqsa ta on mataw en ta asor Juda a haiqta nagan in giyonta na tuwaq daqaymo. ¹¹Na ezaqgo gigo a hi emaqta. ¹²Mataw God ago maror Moses bilamta na asan ban osad daq meqinta emayta na in maror na haiqmo oseq tihiqiy daqayta.Sa mataw God ago maror na ahaqenib osad daq meqinta emiyta na,maror naqmo in gigo daq meqinta ulum kemid in amenin tuwaq daqay.¹³Na ezaqgo on mataw God ago maror gidekmo is huritayta na in God ameb titnonta a hi iy daqay. Haiqgam. On mataw maror na huritim ago gunun muzin bagayta naqmo teq God in ginan titnonta tihaqdaq.¹⁴Mataw en ta asor Juda a haiqta nagan bunmo in God ago maror bilamta na a hi waqiyta. Teq in gihol loyinad ginadibmo maror na ago gunun muzinayta. In God ago maror na a hi waqiyta teq in gimo gisesan gigo maror aduganib God ago gunun in gigo maror na bilaqne God ago maror Juda gigo hib usaqta na nogmo.¹⁵Mataw na daq emad gihol loyin kemayta. Loyin kemad kam asor in gigem afaqan iysa kam asor in gigem dimunmo iyaqta. In nazaq emsa God ago maror agamukan mataw na gigemab mar tonan usaqta na ulal tiqiyaq. ¹⁶Nazaq iyan abeb God mataw bunmo gigo daq gigemab ulilemim usaqta na gilum kemsa mataw na gigo gunun naqmo in giyon bilaqid in gigo daq amenin tuwaq daqay.Kam nab God in Yesus Krais abenab mataw gilum kemgo akabiyan na emid inmo tiqemdaqta.Ya Yesus awagamun bilaqaiqta na nazaq lehaqta.¹⁷Ari mat ni bilaqaq,Ya Juda matta haqaq. God hazizir ayahta emdaqta akamnib nab teq ni ago maror Moses bilamta naqmo tiqilumsihdaq haqaq. Yaqmo God ago dauhibta haqaq.¹⁸Ad ya God ago anad tuhurit Kemta haqaq. Ya God ago maror na asuleqin tuwaq bugim ya God ago daq helta na ago inad tiqem hasta haqaq. ¹⁹Haqaq ni ninad emaq, Ya mataw gime haiqta dan giqisihunaiqta haqaq. Giqisihunad ya bilaqne mataw romriqab osayta na gigo saw anuwan nog osaiqta haqaq.²⁰Ya mataw ginad haiqta giwastitayan in ginad tiqem hasay haqaq. Teq ya onmin amikmikta suleq negaiqta haqaq. Haqaq ni ninad emaq,I Juda on mataw God ago maror waqan maror na amuganib ginad dimunta alulin teq gamuk helta alulin giqus bugaqta haqaq.²¹Ari ya kazaq diq nibilendaiq.Na on mataw asor suleq negad ta ninmo nihol suleq a hi ugaq e?Ni bilaqaq. On mataw hi rin toniy haqad teq ninmo towa a hi rin tonaqta te? ²²Ad ni bilaqaq on mataw an tuwaqiyta na in an alulib hureqeq inaq hi usiy haqad teq ninmo towa nazaq a hi emaqta ye? Ni God katiyata ginan ninad a hi bilaqad teq ni towa mataw en ta asor God abin a hi huritayta na gigo lotu abitnib nagah rin tonim a hi wazayta ye?²³Ni nihol abin iluwsa bilaqaq.Ya God ago maror Moses bilamta na tuhurit haqaqta. Teq ninmo towa maror na ago gunun itiyonad ningo daq meqinta na amalib God abin wazan a hi woqaqta ye? ²⁴God ago marib gamuk araq bilamta kazaq ni a hi emayta ye? Gamuk na bilam, Negmo daq meqinta emsa iyan on mataw en ta asor na ne gibiyad in God bilawunad abin bayan woqaqta ham.²⁵Ni nihol abatan uroteq God ago maror Moses bilamta na muzin bugsa teq ni nisan urotta na tinilumsihdaq. Ari ni nisan urotim teq ni maror na ago gunun itiyonad luwad na ni bilaqne mat asan a hi urotta nog iyaq. ²⁶Ad nazaqmo mat asan a hi urotad teq in God ago maror aduganib daq titnonta usaqta na muzinad,mat na bilaqne mat asan urotta nog iyaq. ²⁷Ne Juda mataw nagah giger God ago maror Moses mar tonta urot ago adanta na ne wazayta.Teq ne maror na ago gunun itiyonayta. Nazaq iyan mataw gisan a hi urotad God ago maror muzinayta na in eraqeq ne Juda gigo daq meqinta nagan ginan ulalabmo tibilaq daqay.²⁸Na ezaqgo, Juda matmo diqta abin na in gisango nagah a haiqta. Ad gisan urot adan diq na in giholmo ago a hi bilaqaqtamo. Haiqgam.²⁹Juda matmo diqta abin na in mat agemab teq anadib usaqta. Ad gisan urotmo diq adan na in mat agemab gwahtiqaqta. Nazaq iyan mataw gisanmo wastitatyim in Juda gisenlul a hi iyayta. Haiqgam. God ago Bugaw Dimunta inmo mat eman in abin Juda matmo diqta na inaq iyim osaqta. Mat nazaqta in mataw gigo hib ahol abin a hi waqaqta. Haiqgam. In God-mo ago hib abin dimunta na waqaqta.

Chapter 3

¹Ari nazaq iysa iyan Juda on mataw ezaq tonim in mataw en bunmo giquriyamim dameb iyim osaqta? Teq gisan urot adan na in Juda mataw giqeman gibin ezaq diq usaqta? ²Mataw! Juda on mataw in nagah bunmo gigo hib on mataw en bunmo giquriyam bugim osayta. Ameb diqta na in kazaq. God in ago gamuk negan in gimo wamuzayta.³Helmo Juda asor gamuk na anan helmo a hi haqayta. Teq I ezaq haqan?Juda mataw na God ago gamuk a hi muzinsa God in ago gamuk na a hi muzindaqmo ham e? ⁴Haiq kidik! Mataw bunmo katiysa God teq nazaq a hi emdaq.In daq helta tumuzin tutdaq. God ago marib gamuk araq bilamta nazaq. Gamuk na bilam, God ham ni on mataw gilum kemim ginan hel diqtaqmo bilaqaqta ham. Sa mataw ni nilum kemad nimalib nan emsa ni in giqez na wazid woqsa ningo gamuk helta naqmo tuqus tutdaq ham.⁵Ari teq ezaq? I gigo daq meqinta in God ago daq titnonta emid ulal iysa ta I ezaq haqam? I bilaqam, God I ginan agem meqniysa faq igaqta na in daq titnonta a haiq haqam e?Haiq kidik!Gamuk nawa na in mataw og kabta gigo ginadta. God daq meqinta a hi emaqta. ⁶In daq meqinta emad ezaq teq in on mataw bunmo gigo daq tuqulum kem nag?⁷Teq luweq mat araq bilaqdaq. Mataw gigo daq katiyta naqmoin God ago gamuk helta eman ulal iysa God abin ayahmo diq iyaqta haqdaq. Nazaq iyan ta doq ton in mataw na ginan meqinta haqad in giyon bilaqan in ameb timeqnitim osayta haqdaq? ⁸Gamuk nawa na bilaqne gamuk ta araq meqinta mataw bilaqayta kazaq nog.In bilaqay,I daq meqinta emug haqayta. I daq meqinta emsa God ago daq dimunta ulal iy hasaq haqayta. Mataw asor gamuk nawa na igmo giqezab in i gibin meqin diq tonayta. Teq in nazaq I gibin meqin tonim in giholyon dante eman God in giyon bilaqan in timeqniyim osayta.⁹Ari teq ezaq? I Juda on mataw en bunmo giquriyamim God ameb dimunmmo osauq e?Hikidik. Ya teko tibilay. Daq meqinta in Juda mataw teq mataw en ta asor Juda a haiqta nagan bunmo nenaqmo tigiwaleq ton bug hay.¹⁰Teq God ago marib gamuk araq nazaq bilammo.Gamuk na bilam,Mat araq daq dimunta emaqta haiq ham.¹¹Teq mat araq anad em hasaqta haiqmo ham. Mat araq diq anadibmo God a hi nagunaq ham. ¹²Bunmo dan titnonta tuhulosiyta ham. Bunmo araqibmo mataw meqin diqta iyim osayta ham. In gigo araq diq daq dimunta emad osayta na haiqgam ham. Haiqmo diq ham.¹³In gitenmos bilaqne hodhod aqez hasan ussa alilihan ahuran gwahtiqaqta nazaq nog ham. Teq in giqezab gamuk katiyta kabemmo gwahtiqaqta ham. In giteb nan meqin diqta gwahtiqaqta ham, Bilaqne nagah ahulinaqta ago ate afan nog ham. ¹⁴Teq in gitenmosib an kusluw ug agamukan teq nan meqinta ate gwalim usaqta ham.¹⁵In mat araq wol emid moqgo ginanad a hi emayta ham. ¹⁶Teq in leh bolad luwad in on mataw afaqan negad gimeqin diq tonayta ham.¹⁷In mataw negad zib alowab osgo a hi huritayta ham. ¹⁸Ad in God anan asit a hi rabayta ham.¹⁹God ago maror Moses bilamta na in on mataw maror na ahaqenib osayta naqmo gibenaqta. Na i bunmo tuhuritta.Nazaq iyan i Juda on mataw teq on mataw og saw bunmo inaqmo i bunmo God ameb i gigo afaqan inaq iyim i gihol adanin qwayamta dan haiqgam. ²⁰Mat araq diq God ago maror agununin muzin bugeq in ameb mat titnonta iydaqta na haiqgam. Na ezaqgo on mataw bunmo maror na ago gunun itiyonad in ago daq meqinta ulal tiqiy bugaqta.²¹Teq muran God in ginan on mataw titnonta haqaqta adanteqin araq ulalabmo tugwahtim. Dante na God ago maror Moses bilamta nab a hi lahta. Ta tea God ago maror kwaziqta na teq God ago nantut gamuk bilaqiyta na inaq giduganib dante muturta na agamukan usaqta. ²²Danta na in kazaq. God in on mataw Yesus Krais anan helmo haqayta na bun diqmo ginan on mataw titnonta tihaqaqta. Ad in on mataw asormo gigo a hi lehaqta.²³Na ezaqgo on mataw bunmo daq meqinta emim in God ago uliqab inaq osgo gibin timeqniyim usaqta. ²⁴Ta teq Krais Yesus in on mataw gigo daq meqinta na amenin tizay bug.Zay bugan muran mat aw nog in Yesus anan helmo haqsa God agem dimunta samanmo naw nog negad in negad in ginan on mataw titnonta haqaqta.²⁵Teq in on mataw bunmo gimen daq amulikmo emaqta na in emid ulal iydaq haqad in Yesus eman bolim in on mataw gimeb moqim anedan tamaz nog wazbalan wom.Woqan mat aw nog in anedan na anan helmo haqsa God in ginan agem a ta hi meqniyaqta. Daq alulin naqmo ago kwaziqmo Yesus a hi moqsa on mataw daq meqinta emsa God ahol wasihad amenin a hi negyaq. ²⁶Teq muran kam kab Yesus tumoqan God daq amulik naqmo emad in on mataw Yesus anan helmo haqayta na ginan titnonta haqad in gigo daq meqinta na amenin a hi negaqtamo. In nazaq emad in on mataw bunmo gimen daq amulikmo emaqta na ulal tiqiy hassa in inaqmo mat titnonta iyaqtamo.²⁷Nazaq iyan nog teq inmo ahol abin iluwad bilaqdaq. Yaqmo igo zawayibmo God ameb mat titnonta iyim osaiqta haqdaq? Na haiqgam. Teq naga daqin diq I gidanin qwaysa I gihol abin nazaq a hi iluwamta? I God ago maror Moses bilamta muzinauqta ago adan naqmo I gidanin qwaysa I gibin a hi iluwam. I Yesus anan helmo haqgo adan naqmo I gihol abin iluwgo adanteqin qwayim usaqta. ²⁸Na ezaqgo mat God ago maror Moses bilamta na ago akabiyan a hi emad in Yesus anan helmo haqsamo. God in anan mat titnonta haqaqta. Ya nazaqmo diq bilaqdaiq.²⁹Teq ezaq?God in Juda a haiqta nagan gigo God a haiq daqag? Haiqgam. In on mataw en bunmo gigo God-mo. ³⁰God amulikmoqmo osaqta. Sa mataw gihol abatan asan urotayta na in Yesus anan helmo haqsa God in ginan mataw titnonta haqaqta. Teq mataw gisan urotgo adan a hi muzinayta na in Yesus anan helmo haqsa God in ginan mataw titnonta haqaqtamo.³¹Teq luweq I ginad eman ,Yesus anan helmo haqgo adan na in God ago maror Moses bilamta na eman samanta iyim usaqta haqam.Haiq kidik! I gigo ginad helta naqmo in maror kwaziqta na asen baysihsa in awaz meqniyim usaqta.

Chapter 4

¹Teq in Juda gises Abraham anan ezaq bilaqam? Abraham in God ago hib daq ezaqta ahol wam? ²Abraham kabiy daq dimdimunta emad abin titnonta waqeq in matawmo gigo hib abin iluw nagta. ³Na ezaqgo God ago gamuk kazaq usaq. Abraham God aqez anan helmo haqan God in anan mat titnonta ham.⁴I ginad emuq. Mat kabiy emaqta na in ago kabiy amenin samanmo naw nog a hi waqaqta. Haiqgam. In naw na akabiyan emim teq waqaqta. ⁵Teq in God mataw daq meqinta emayta na ginad helta naqmo ahol waqim in gibin titnonta samanmo naw nog negaqta. Nazaq iyan mat kabiy araq na hi emad in God aqezmo anan helmo haqaqta.⁶Teq Devit gamuk hasaqta bilammo.Devit anadib mat kabiy a hi emsamo God in anan mat titnonta samanmo haqaqta naqmo in tidimniyim osaqta. ⁷Na ago Devit kazaq bilam, On mataw God in gigo daq meqinta walemad anadin a ta hi emaqta naqmo in tidimniyim osayta ham. God in mataw na gigo daq meqinta gisuhol bugim ahol a ta hi waqaqta ham.⁸Helmo ham, iyahta in mat araq ago daq meqinta nulinad amenin a hi emsa mat naqmo tidimniy hasim osaqta ham.⁹Teq Devit in mataw gihol abatan asan urotayta naqmo ginan gamuk dimunta na bilamta e? Haiqgam. Teko ya tibilay, Abraham God aqez anan helmo haqanmo God in anan mat titnonta ham hay. ¹⁰Teq Abraham ezaq iyim ossa God in anan mat titnonta ham? In asan tuqurotan teq God in anan mat titnonta ham o haiq, in asan a hi urotsamo God in anan mat titnonta ham?In asan a hi urotsamo God in anan mat titnonta haqad tibilamta.¹¹Bilaqim abeb teq in Abraham daq gisan urotayta na ugan in wam. Daq na in Abraham helmo haqim mat titnonta iyta na atowun nog in asanib ugdaq haqad God in daq na ugta. Abraham asan a hi urotadmo in God anan helmo haqan God in anan mat titnonta ham. Daq na amalib Abraham in mataw gisan a hi urotad God anan helmo haqayta na gigo gises gibaqbaq tiqiy.Mataw naqanta God aqezmo anan helmo haqsa in ginan mataw titnonta haqaqta. ¹²Teq Abraham in mataw gisan a hi urotayta na gimomo gigo gises gibaqbaq a haiq. Haiqgam. Mataw gisan urotayta na in Abraham asen muzad Abraham asan a hi urotadmo God anan helmo hamta nazaqmo in God anan helmo haqsa Abraham in mataw naqanta gigo gises gibaqbaq tiqiyaqtamo.¹³Kwaziqmo God in Abraham og bunmo ugan gamuk hel diqmo bulonta. Bulonan gamuk na Abraham asesan bunmo gigo hib lahtamo. Teq Abraham in God ago maror Moses bilamta na ahaqenib lehim tuqossa tea God in og agamukan ugta nazaq a haiq. Haiqgam. Abraham God anan helmo haqan God in anan mat titnonta tihaqim teq in gamuk na ugta. ¹⁴Ari mataw God ago maror Moses bilamta muzinayta naqmo in God ago os dimunta waq daqayta iyid mataw God ezaqmo anan helmo haqayta na in le daq samanta tiqiy nag. Ad God gamuk hel diqmo bilamta na anon araq a hi gwahtiq naqmo. ¹⁵Na ezaqgo on mataw God ago maror Moses bilamta na ahaqenib osad gunun itiyonsa God in ginan agem meqniyaqta. Ari mataw samanmo maror haiqmo osad in gunun itiyonayta na ago afaqan a hi waqayta.¹⁶I God ago maror Moses bilamta na ahaqenib iyim itiyonad afaqan waqauta. Nazaq iyan I God ezaqmo anan helmo haqauqta naqmo amomo I giqeman I in ameb titnonim osauqta. God anadibmo agem dimunta samanmo igad gidimun tonaqta. Daq alulin nazaq iysa iyan God in Abraham asesan gidimun tonnan gamuk hel diqmo bilamta na in Abraham anaynayniz bun diqmo gigo hib anon tiqemdaq. Gamuk na in mataw God ago maror Moses bilamta ahaqenib osayta na gimomo giyonta na haiq. Haiqgam. Gamuk na in on mataw ginad helta Abraham anad nogta na bunmo giyonta. Na ezaqgo Abraham in on mataw helmo haqayta na bunmo gigo gises gibaqbaqta. ¹⁷God ago marib gamuk araq nazaq bilaqan usaqta. Gamuk na God in Abraham bulonim bilam, Ya niqemid ni on mataw en kabemmo gises tiqiydaq ham.God in mataw tumoqiyta giqeman kayeq ta iyayta teq in nagah a hi usaqta anan bilaqsa in tugwahtiqaqta. Nazaq iyan Abraham God aqez na anan helmo haqan God in anan bilaqan in I bunmo gigo gises gibaqbaqta tiqiy.¹⁸Kam nab Abraham ago ulig 100 nazaq tiqiyan in ahol azawayin tihiqiy bugta. Teq in awe nignig amun a hi emyaqtamo. Abraham nagah na ahol waqyaqta teq in God anan helmo hamta na a hi woqad awaz meqniyim us.God tonabmo Abraham bulonim bilam, Teq nisesan gidauhan kuluwmo diq tugwahtiq daqay ham. ¹⁹Haqan Abraham in on mataw en kabemmo gigo gises gibaqbaq tiqiydaq haqad in God anan helmo diq haqad amen emad anadnad a hi emyaq.²⁰In anad emyaq, God ya idimun tonnan hel diqmo bilamta haqad in anad giger a hi emad in anad helta na a hi hulosyaq. Ad in anad helta naqmo ahol zaway ugsa in God abin tiqiluwyaq.²¹Nazaq iyan in anad emyaq. God hel diqmo bilamta nazaqmo in tiqemdaq haqyaq. ²²In nazaq God aqez anan helmo haqan G9d anan mat titnonta ham.²³Teq Abraham amomo helmo haqan God anan mat titnonta hamta nazaq God ago marib a hi usaqta. Haiqgam. ²⁴Gamuk na I on mataw God anan helmo haqauqta na bunmo gimen usaqtamo. God in I gigo Iyahta Yesus hodhodab wazan ta eramta na ago I anan helmo haqsa in I ginan mataw titnonta haqaqta. ²⁵God I gigo daq meqinta walemnan haqad in Yesus waqim mataw gibenab eman in wol eman momta. Teq God I ginan on mataw titnonta haqnan haqad in Yesus hodhodab wazan ta eram.

Chapter 5

¹Nazaq iyan I gigo Iyahta Yesus Krais I gilumsihan I in anan helmo haqan God I ginan titnonta tiham. Nazaq iyan I God inaq gigem amulikmo tiqiyim I inaq an gihar ugyauqta na tihiqiy. ²Yesus Krais-mo I gimen dante wastitayan muran God agem dimunta igsa I giwaz meqniyim turauq. Ad in ginad emauq. God teq I giwaqid I in ago os dimunta nab le gwahtiqeq inaq dimunmo osamta haqauq. Haqad I in amen emad ginad dimniysa osuaq.³Teq I naqmo amomo ago ginad a hi dimniyaq. Haiqgam. I afaqan sorad gihol titiyaqta na ago I ginad tidiminyaqmo.Na ezaqgo afaqan nazaqta na i giqeman I gigem awaz meqniysa gituw a hi hiqiyaqta. ⁴Ad I gigem awaz timeqniysa i Yesus ago on matawmo diq tiqiyim i a ta hi woqaqta. I Yesus ago on mataw nazaq diqta tiqiyim osad in teq boleq I gilumsiheq ta giwaqdaqta na i anan helmo diq haqad i amen emad osauqta. ⁵Teq i Yesus amen emin osad I samanmo a hi osauqta. Haiqgam. God in ago Bugaw Dimunta igan in i giholib bolim ussa i God agem dimunta igaqta na i gigemmabmo diq tiloyinauq.⁶Na in kazaq. Igmo gihol ulumsihgo zaway hiqiyim ossa,kam God anad usta nabmo krais in i on mataw daq meqinta emauqta na gimen tumom. ⁷Ne ginad Emily. Nagaqgo mat araq in ta mat araq God ameb titnonim osaqta na ago ban waqeq amen moqdaqta? Na haiqgam. Ari mat araq in ago walmataw tuteqmo gidimun tonsa teq nabag mat ta araq in awaz meqniyeq mat dimunta na ago ban waqeq amen tumoqdaq daqag.⁸Ta teq God nazaq a hi amta. I bunmo daq meqinta emad ossa in Krais eman bolim I gimen tumomta. Moqan daq na amalib God I ginan anad bilaqaqta na ulal iysa I ahol waq kemauqta.⁹Krais moqan anedan woqim i gigo daq meqinta tisuholan muran God I ginan on mataw titnonta tihaqaq. Nazaq iyan abeb God in on mataw gileh ugayta na ginan agem meqniysa krais i giwaqeq ban dimuntab giqemid i tidimniy haseq osamta.¹⁰Na ezaqgo, i God ababunmo diq iyim ossa kam nabmo in atatin woqim i gimen dante eman i God inaq an anobun tuwastitay. Teq in atatin na kayeq ta iyim osaqta. Nazaq iyan i muran God inaq an anobun tuwastitayim ossa abeb in atatin i gilumsiheq ta giwaqid I tidimniy haseqmo tuqosam. ¹¹Teq i abeb dimunmo osamta naqmo amomo anan i ginad a hi dimniyaq. Haiqgam. I gigo Iyanhta Yesus krais i gimen dante eman muran i God inaq an anobun tuwastitayim osad i God anan ginad tidimniyaqmo.¹²Mat amulikmo God aqez othasan daq meqinta emgo adan og kab gwahtimta. Gwahtiqan daq meqin emgo adan na in ta moq eman gwahtimtamo. Gwahtiqim moq in on mataw bunmo giwam. Na ezaqgo on mataw bunmo daq meqinta emiyta na ago iyan. ¹³God ago maror Moses bilamta na a hi gwahtiqtamo daq meqin emgo adan og kab tuqusta. Teq God ago maror na haiq iysa God in mataw gigo daq meqinta nulinad amenin a hi emaqta.¹⁴Ta teq Adam kamub iyim bo Moses ago kamub nab moq in on mataw bunmo giwazan woq yaqayta. Mataw an Adam in gunun itiyonta nazaq in a hi emiyta teq in bunmo moq bug yaqayta. Ari Adam in mat abeb teq gwahtiqdaqta na nog. ¹⁵Ta teq Adam ago daq meqin in amta na in God ago naw in samanmo igaqta na nog a haiq. Hikidik. Mat amulik naqmo God aqez othasan on mataw kuluwmo moqinta. Ari God agem dimunta on mataw negad in mat ta araq amulikmo Yesus Krais-mo eman tubol. Bolim in inaqmo agem dimunta negad in samanmo naw nog on mataw kabemmo ayahmo diq tigilumsihta.¹⁶Teq Adam ago daq meqin anon amta na in God samanmo naw nog i gilumsihta na in nog a haiqmo. Mat aqenta na in God aqez othasad daq meqinta amulikmo eman on mataw bunmo timeqniyan God in gilum kemim giyon bilaqan in moq daqayta tiqiyim osayta. Ari God ago naw dimunta na in kazaq. Daq meqita kuluwmo diq tugwahtiqan teq God on mataw giqemid titnonta iygo adanteqin na in samanmo naw nog eman gwahtimtamo. ¹⁷I ginad emuq. Mat amulikmo God aqez othasan moq in daq meqinta naqmo amalib gwahtiqim in on mataw bunmo gigo danmebta iyim giwazan woq bugiyta. Ari Yesus krais on mataw gilumsihim gimen dante amta na in moq ago zaway ayahmo uriyamta. Dante naqmo amalib God agem dimunta ayahmo on mataw negad gibin titnonta samanmo naw nog tinag. Negan on mataw na kayeqmo osad in nagah zawayta bunmo giquriyamim gigo danmebta tiqiyim osayta.¹⁸Nazaq iysa iyan mat amulikmo God anad othasad daq meqin amta na amalib on mataw bunmo gibin meqniyan God in giyon bilaqan in God ago faq waqeq moq daqayta tiqiyim osayta. Ad nazaqmo mat amulikmo God anad muzinim daq dimunta eman on mataw in anan helmo haqayta na bunmo gibin titnonta tuwaqim in kayeqmo kuluwa-kuluwmo os daqayta tiqiyim osaytamo. ¹⁹Mat amulikmo God aqez othasan daq na amalib on mataw kuluwmo timeqniyim in daq meqinta emayta tiqiyiyta. Ad nazaqmo mat amulikmo God aqez muzinan on mataw kuluwmo tidimniyeq titnonta tiqiy daqyatamo.²⁰Ari God ago maror Moses bilamta na abeb gwahtiqan mataw gigo daq meqin kuluwmota na ulal tiqiy bug.Ta teq daq meqin kuluwmo diq iysa God agem dimunta igaqta na in daq meqinta nagan giquriyamim ayahmo diq iyta. ²¹Na in kazaq. God agem dimunta on mataw negad in i gigo Iyahta Yesus Krais eman bolim in gimen dante tuwastitay. Wastitayan on mataw dante na muzinad in God ameb titnonim osayta. Nazaq iysa iyan daq meqinta in on mataw gigo mat danmebta iyim giwamuzsa in moqayta. Ad nazaqmo muran God ago agem dimunta in on mataw gigo mat danmebta iyim giwamuzsa in kayeqmo kuluwa-kuluwmo osayta.

Chapter 6

¹Daq alulin nazaq ussa iyan muran teq I naga gamukin bilaqam? I bilaqam,I daq meqinta emtutsa God agem dimunta na ayahmo I gigo hib bol tutanmo haqad luwam e? ²Haiq kidik! I tumoq nog iyim daq meqinta ahaqenib a ta hi osauqta. Nazaq iyan ezaq teq in daq meqinta emad a ta tuwam? ³I Krais Yesus aholib soqotim yuw tuhuzta. Daq na amalib I Krais inaq tumowta nog tiqiy. Na ne ginad a hi emay ye?⁴I yuw huzta nab I Krais Yesus inaq moq nog iyim I inaq hodhodab tuqusta nog iy. Sa God ago zaway ayahta mataw ahol waqad abin iluwayta na amalib in Krais hodhodab wazan eramta nazaqmo in I giwazan I tigerawmo. Eraqim I os muturta lul araq diqta na tuwaqim osauqta.⁵I Krais aholib soqotim in momta nazaq nog I tumowmo. Nazaq iyan I in aholib tisoqotim osad in moqim eramta nazaq nog I tigeraqamtamo.⁶Ka ago ne ginad em hasiy. I gigem kwaziqta na Krais inaq ayib dom wolan tumomta. Moqan daq meqinta I ginad hureqgo ago zaway alulin I gigemab usta na tihiqiy. Hiqiyan muran in daq meqinta ago kabibiy on mataw a ta hi osauqta. ⁷Na ezaqgo daq meqinta in mat timomta na anad hureqgo ago zaway tihiqiyta.⁸I Krais inaq tumowta. Teq God Krais hodhodab wazan eraqim in a ta hi moqdaqta tiqiy. ⁹Moq in Krais wazid a ta woqdaqta ago zaway tihiqiy. Na I bunmo tuhuritta. Nazaq iyan I ginad emauq Krais hodhodab eraqim kayeqmo ossa I in inaq kayeqmo tuqosammo haqauq.¹⁰Na ezaqgo, Krais ame amulikmo moqim in daq meqinta ago zaway meqin tonan daq meqinta in Krais anad hureqgo biyab haiqta. Ari Krais hayeq ta iyim osad in God in God anan muzingo osaqta. ¹¹Nazaq iyan ne ginad kazaq emiy. I Krais Yesus inaq moqan daq meqinta I ginad hureqgo azawayin tihiqiy haqiy. Ad in Krais Yesus inaq kaye ta iyim I God anad muzingo osauqta haqiy.¹²Daq in meqinta in ne gigo mat danmebta iyeq in ne gisan moqdaqta na hi wamuzan. Luweq daq meqinta ne ginad wamuzsa ne gihol bilaqgo adan naqmo na tumuzin daqay. ¹³Ad ne gibensen gitenmos nagan gihulosid in daq meqinta ago kabibiy mataw iyeq daqdaq hi emiymo. Ne bilaqne on mataw hodhodab tigeraqim kayeqmo osayta nog. Nazaq iyan ne gihol anaghan na bunmo giqemid in God ago kabibiy mataw iyeq in ago daq meqinta titnonta naqmo giqemiy. ¹⁴Muran ne God ago maror Moses bilamta na ahaqenib a ta hi osayta. Ne God ago agem dimunta naqmo ahaqenib osayta. Nazaq iyan daq meqinta in ne gigo ayahta iyeq a hi giwamuzdaqta.¹⁵Ari I God ago maror Moses bilamta na ahaqenib a ta hi osad teq I ezaq tonam?Muran i God ago agem dimunta ahaqenib osad daq meqinta haresmo tiqemam daqag? Haiq kidik! ¹⁶Ne gihol mat araq ahaqenib emeq aqez muzinad teq ne mat naqmo ago kabibiy matawta iyeq os daqay. Na ne ginad a hi emay ye?Nazaq iyan ne daq meqinta ago kabibiy matawta iyid in ne giwamuzsa ne tumoq daqay. Ari ne God aqez muzinad teq ne in ameb on mataw titnonta tiqiy daqay.¹⁷Hel diqtamo kwaziqmo ne daq meqinta ago kabibiy mataw iyim osiyta. Teq muran God ne giqeman ne in ago gamuk ahaqenib lehim ne gihol bunmo amalib in aqez na tumuzinayta. Daq naqmo ago I God esey diq uguq. ¹⁸Kwaziqmo daq meqinta ne gigirquran os yaqayta. Teq God ne giqamun na hasim in ne giqeman ne daq titnonta osayta.¹⁹Naqmo gamuk ka ya mataw gigo daq muzinim gamuk awowunmo hulaiqta. Na ezaqgo na Yaqgo gamuk adugan diqta na huritgo ginad siqim iydaq haqad. Kwaziqmo ne gibensen eman daq anumlan inaqta ago kabibiy mataw iysa ne daq meqinta haresmo ayahmo diq em yaqayta. Ad nazaqmo muran ne gibensen na emid in daq titnonta ago kabibiy mataw iysa ne God ago on mataw tawon diqta iyeq osiy. ²⁰Kwazimo ne daq meqinta ago kabibiy mataw iyim ossa daq titnonta in ne ginad wamuzgo azawayin haiqta.²¹Teq ne daq meqinta ago kabiy em yaqayta na anon araq dimunta edowa ne waqiy? Na haiqgam. Muran ne gigo daq kwaziqta na anadin emad ne gimebay horwazimmo woqaqta. Na ezaqgo daq meqinta ago kabiy amenin na moqmo.²²Ari muran God ne giqamun na tihasan ne daq meqinta ahaqenib a ta hi osay. God ne giqeman ne inmo ago kabibiy on mataw tiqiyim ne ago kabiy eman anon dimunta tuwaqay. Teq God ago kabiy amenin na in kazaq. Muran ne God ago on mataw tawon diqta iyim osayta. Teq abeb ne os kayeqmo kuluwa-kuluwmo osayta na tuwaq daqay. ²³Na ezaqgo daq meqinta anawun na moqmo. Ari God ago naw in samanmo igaqta na in kazaq. In I giqeman I gigo Iyahta Krais Yesus aholib soqotim inaq osad I inaq kayeqmo kuluwa-kuluwmo tuqosamta.

Chapter 7

¹Ya imaqbaban, ne bunmo God ago maror Moses bilamta na tuhurit kemiyta. Nazaq iyan ya kazaq gibilendaiq. Mat maror na ahaqenib osad a hi moqsamo maror na in mat na wamuzaqta. Ari mat na moqid teq maror na in a ta hi wamuzdaq. Na ago ne ginad a hi emay ye?²Ad nazaqmo aw in mat tuwaqeq in an waq ago gunun ahaqenib osad in mat ta araq inaq a hi luwdaq. Ari aw na aduw tumoqid teq gunun na in aw na a ta hi irqurdaq. ³Nazaq iyan aw aduw kayeqmo ossa awe in aduw hulosad mat ta araq waqid in anan bilaq daqay,Aw haresmo luwaqta tihaq daqay. Ari aduw tumoqid teq aw na in an waq ago gunun na ahaqenib a ta hi osdaq. In mat ta araq waqid mataw in anan aw haresmo luwaqta nazaq a hi bilaq daqay.⁴Ad nazaqmo ya imaqbaban, ne Krais aholib soqotim in moqsa ne inaq tumoqiymo. Moqim ne God ago maror Moses bilamta na ahaqenib a ta hi osad ne bilaqne aw aduw moqan in mat ta araq muturta wamta na nog tiqiyiy. Iyim muran ne mat hodhodab ta eramta na tuwaqim inaq osayta. God anad I in ago kabiy emsa kabiy na anon kabemmo tisorqendaq haqad in mat na igan I inaq tuqosauqta. ⁵I gigem kwaziqta muzinad osta nab I God ago maror Moses bilamta huritad I othasnan gihol atoranmo eraqsa I daq meqinta emyauqta. Emsa daq meqinta I giholib anon emsa I moqgomo iyim osyauqta.⁶Ari muran I Krais inaq tumoqim i God ago maror kwaziqta na ahaqenib a ta hi ossa maror na in i a ta hi giqirquraq. Kwaziqmo Moses in God ago maror na mar tonan mar naqmo I gibe yahsa I God anad muzinyauqta. Ari God ago Bugaw Dimunta in I gimugan eman mutur iyan I ginad bilaqsa God anad muzinad tiluwauqta.⁷Ari God ago maror Moses bilamta aduganib gunun giqusaqta na in I ginad meqinta emid erasqsa teq I ezaq haqam? God ago gunun na in meqin haqam e? Haiq kidik! Gunun na a hi usta iyid ya daq meqinta ago a hi hurit nagta. Kwaziqmo ya mat araq ago nagah utetad ya daq meqinta emaiq nazaq ya ihol a hi loyinyaiqta. Teq God ago maror aduganib gunun usaqta na bilam, Ni mat araq ago nagah hi utet ham. Haqanmo ya huritim utetyaiqta na loyinan in daq meqinta tiqiy. ⁸Ya gunu ba ago inad em hasta nab daq meqinta in dante inaq tiqiyim in nagah utet adan eman ya igemab gwahtiqsa ya nagah haresmo tuqutetyaiqta. Helmo, God ago maror haiqgam iysa daq meqinta moq nog iyim ago zaway hiqiyim usaqta.⁹Nazaq iyan God ago marorib gunun giqusauqta na in ya inadib a hi bolsa ya kayeqmo osyaiqta. Ossa teq gunun na ya inadib tubolanmo daq meqinta kayeq iyim tigeram.¹⁰Eraqanmo ya tomoy. Moqim nab ya daq kazaq ahol way. God ago gunun Moses bilamta na in ya ilumsihid ya kayeqmo kuluwa-kuluwmo os nagta. Teq haiq. In ya iqeman ya moq hasgo tiqiyim osayaiqta.¹¹Na ezaqgo gunun na bilaqan daq meqinta in dante inaq tiqiyim in ya ikat yagad inol eman ya tumoy. ¹²Nazaq iyan God ago maror Moses bilamta na in meqin a haiq. Na in God-mo ago hib bolim in tawon diqta. Ad maror na aduganib gunun giqusayta na inaqmo in tawonta teq in titnonta teq in dimun diqta.¹³Teq ezaq? Towa God ago gunun ya ilumsih nagta na in ya inol eman moyta daqagya? Haiq kidikmo! Daq meqin naqmo in gunun dimunta na amalib ya inol eman moyta. Nazaq iyan daq meqinta in God ago gunun dimdimunta na giwazbuliyad gimalib I ginolsa emauq. Daq meqinta naqmo in nagah meqin diqtaqmo haqauq. ¹⁴God ago maror Moses bilamta na God-mo ago hib bolim in I ginadmo bulonaqta. Na I bunmo tuhuritta. Teq ya isan ka in og kabta iyim iyan daq meqinta iqirquran ya in ago kabibiy mat samanta iyim osaiqta.¹⁵Nazaq iyan yaqgo daq ya emaiqta na in ya inad a hikidik muzaqta. Ya daq dimunta emnan inad a hi bilaqaqta na ya a hi emaiqta. Teq ya daq emnan inad a hi bilaqaqta naqmo ya tutimmo emaiqta. ¹⁶Ari ya daq inad a hi bilaqaqta naqmo emad ya inadmo in God ago maror Moses bilamta na inaq rirensa ya igemabmo diq maror na anan dimunta haqaiqta.¹⁷Nazaq iyan yaqmo diq daq hi emnanta na a hi emaiqta. Haiqgam. Daq meqinta adan ya isanib kawa usaqta naqmo in daq na emaqta. ¹⁸Ya inad emaiq. Ya aholib nagah araq dimunta a hi usaqta haqaiq. Na ya isan kaqmo anan bilaqaiq. Heltaqmo ya daq dimunta emgo inad emaiqta teq ya adanta emgo yaqgo zaway haiqta.¹⁹Ya daq dimunta emnan inad bilaqaqta na ya a hi emaiqta. Ad ya daq meqinta inad a hi bilaqaqta naqmo ya tutimmo emaiqta. ²⁰Ari ya daq inad a hi bilaqaqta tutimmo emad ya inad kazaq emaiq. Yaqmo diq daq na a hi emaiqta haqaiq. Haiqgam. Daq meqinta adan ya isanib usaqta naqmo in daq na emaqta haqaiq. ²¹Nazaq iyan daq kazaqta ya iholib ussa ya ahol waqaiqta. Ya daq dimunta emnan inad emsamo daq meqinta adan ya isanib usim eraqad in ya inad dimunta na walebolaqta.²²Ya igemabmo diq God ago maror Moses bilamta na anan inad bilaqaqta. ²³Teq daq araq diq ya iholib ussa ya ahol waqaiqta. Daq na in ya inad God ago maror muzgota na inaq an wolaqta. An wolad daq meqinta adan ya isanib usaqta na in ya iqirqurad in ya ihol bunmo wamuzaqta.²⁴Mataw! ya timeqniy! Nog teq ya ilumsihad in ya isanib daq meqinta adan ka walemid in ya ihulos yagad a hi inol emdaq? ²⁵Ya God esey ugaiq. I gigo Iyahta Yesus Krais inmo teq tiqilumsihdaqta. Ari daq alulin nazaq ussa iyan ya inadmo in God ago maror na ahaqenib ussa ta ya isan ka in daq meqinta ahaqenib usaqta.

Chapter 8

¹Ari muran teq on mataw Krais Yesus aholib soqotim inaq osayta na in God ago maror Moses bilamta na na ahaqenib a ta hi ossa maror na ago gunun in giyon bilaqsa in a ta hi meqniy daqay. ²Na ezaqgo muran ya Krais Yesus inaq soqotim ossa Bugaw Dimunta ya inad wamuzsa ya kayeqmo osaiqta. Osad ya daq meqinta adan isanib usaqta na a ta hi muzinad ya moq hasgo adanteqin na tuhulosim luwaiqta.³Na in kazaq. I gisan ka in God ago maror Moses bilamta na ago gunun muzgo ago zaway haiqta.Nazaq iyan gunun na I gigo daq meqinta walemgo azawayin haiqta. Ari maror kwaziqta na I gilumsihdaqta ago zaway hiqiyan. God-mo I tigiwastitay. In atatin eman bolim in mataw daq meqinta emauqta gisan waqim tugwahtim. Gwahtiqan God in I daq meqinta emauqta ago mebay na inmo atatin ayon bilaqan in daq meqinta na amenin bunmo sorimmo tumom. ⁴God atatin I gigo ban waqim moqan muran I gigemabmo diq God ago maror wazad I muz bugnan ginad tibilaqaq. Ginad bilaqsa I gigem kwaziqta na anad a ta hi muzinauq. Haiqgam. Muran God ago Bugaw Dimunta anad igsa I daq emauqta. ⁵Mataw gigem kwaziqta na anad muzinad I ginad bunmo gigem kwaziqta ago daq memeqinta emgo usaqta. Ari mataw Bugaw Dimunta anad muzinad luwayta na in ginad bunmo Bugaw Dimunta ago daq emgo usaqta.⁶Mat agem kwaziqta anad muzinaqta na in oseq teq tumoqdaqta. Ari mat Bugaw Dimunta na muzinaqta na in os dimunta kuluwa-kuluwmo osayta na waqeq agem kute nemsa tuqosdaqta. ⁷Na ezaqgo mat agem kwaziqta anad muzinad in God ago maror ahaqenib a hi osad in God geg ugaqta. Mat nazaqta na in God ago maror muzgo ago zaway haiqgam iyan in maror na muzan yo hiqiyaqta. ⁸Nazaq iyan mataw gigem kwaziqta anad muzinayta na in daq God anad bilaqaqta na emgo biyab a hi iyayta.⁹Ari God ago Bugaw Dimunta in helmo ne giholib tuqussa tea ne gigem kwaziqta anad a ta hi muzin daqay. Haiqgam. Ne Bugaw Dimunta anad naqmo tumuzin daqay. Mat aholib Krais ago Bugaw a hi usaqta na in Krais ago mat a haiqta. ¹⁰Ne ginad emiy. Daq meqinta adan ne gisanib usaqta na ago ne tumoq daqay. Ta teq Krais giholib ossa ne giwitan kayeqmo tuqos tut daqay. Na ezaqgo Krais ne giholib ossa God ne gibiysa ne mataw titnonta iyim osayta.¹¹Na in kazaq. God in Krais Yesus hodhodab wazan tigeram. Nazaq iyan in ago Bugaw Dimunta ne gimuganib ussa teq God Yesus wazan hodhodab eramta nazaqmo in ago Bugaw ne giholib usaqta na ago zaway amalib ne gisan moqdaqta na giqemid kayeq ta iy daqaymo.¹²Nazaq iyan ya imaqbaban, God I gilumsihaqta na amenin ayahmo I gigo hib usaqta. Ussa I gigem kwaziqta na anand eraqsa I daq meqinta adan gisanib usaqta na a ta hi muzinam. Haiqmo diq. ¹³Na ezaqgo ne gigem kwaziqta na anad muzinad oseq ne tumoq has daqay. Ari ne gigem kwaziqta anad ginadib bolsa ne Bugaw Dimunta ago zawayib wol emad oseq teq ne kayeqmo tuqos tut daqay.¹⁴Mataw God ago Bugaw anad muzinayta naqmo in God ago onminta. ¹⁵Na in kazaq.God in ago Bugaw Dimunta negan Bugaw na ne giqemid ne God rabunad ago kabibiy mataw samanta iyeq osgo haqad in ne giholib a hi usaqta. Haiqgam. Ne Bugaw Dimunta na waqan in ne giholib ussa ne God ago onminmo tiqiyim osayta.¹⁶Ossa Bugaw Dimunta naqmo in I giwitan bulonsa I God ago onmin iyim osauqta na tiloyin kemad I God lilewunim bilaqauq. O kabay haqauq ni I Gimam haqauqta. ¹⁷Teq I God ago onmin tiqiyim iyan abeb I Gimam ago os dimunta na tuwaqamta. I gibab ayahta Krais in Amam ago os dimunta na tuwaqim osaqta. An abeb in waq nogmo I tuwaqamtamo. Ta teq muran I kayeqmo osad Krais afaqan sor nogmo I tisorammo. I Krais inaq araqibmo afaqan soreq teq abeb I inaq araqibmo God ago os dimunta nab osad in abin ayah iysa I gibin ayah tiqiydaqmo.¹⁸Muran I afaqan sorauqta. Teq ya inad emaiq. Abeb I os dimunta nab le tugwahtiqeq I gibin God ago onminmo ditaq na ulal tiqiy hasdaq haqaiq. Haqad ya daq ayah diqta na anadin emsa I gigo afaqan I muran kam kab sorauqta ka in ya inadib nagah amik diq iyaq. ¹⁹Nagah bunmo God giqeman ogibk kab teq Heven-ib giqusayta nagan in God ago onmin ulal iy has daqayta na akaman amen emad in gihol husisiqsa usayta.²⁰Na ezaqgo nagah bunmo God giqeman gwahtiqim dimunmo usiyta na in muran timeqiyim giqusayta. Teq nagah nagan in ginadibmo a hi meqeniyiyta. Haiqgam. God inmo anad am, Yaqgo onmin gibin ayahta waq daqayta nab teq nagah ya giqemta kagan bunmo inaqmo tidimniy daqaymo haqad in nagah nagan giqeman in maran timeqniyim usayta. Usad God ago onmin tidimniy daqayta nab teq nagah bunmo muran meqniyim usayta na in inaqmo tidimniy has daqaymo. ²²Nagah bunmo God giqamta na gihol titiysa in giholnan emad usayta. Bilaqne aw amun emnan aholnan ek tonaqta nazaq. Na i bunmo tuhuritta.²³Teq nagah nagan gimomo in giholan emad osayta. Haiqgam. I inaqmo giholan emad gaqauqtamo. Na ezaqgo God ago Bugaw Dimunta I gimuganib ussa I ginad emauq. Abeb Gimam Iyah I giwaqid I in ago diq tiqiy hasamta na atowun kawa I gimuganib tuqusaq haqauqta. Haqad Gimam Iyah I giwarinid I in ago tiqiy hasamta na akaman I amen emad I giholan emad osauqta. I in ago onmin tiqiy hasamta nab teq in I gisan moqaqta ka wastitayid I tidimniyam. ²⁴God i gilumsihim giwaqan I ginad emad osauq. Abeb teq in i giwarinid I in ago onminmo diq tiqiy hasamta haqauq. Haqad daq nawa na a hi gwahtiqsamo I amen emauqta. Ari daq na tugwahtiqid I ahol waqeq teq i amen a ta hi em nag.Na ezaqgo nagaqgo mat nagah tuwaqim ahol waqaqta na in nagah na a amen ta emdaq? ²⁵Ari I teq nagah ahol a hi waqauta na tuwaqam haqad I baq tunim gigem kute nemsa osauqta.²⁶Osad I God inaq gamuk emgo ginadnad emad gigo zaway hiqiysa God ago Bugaw Dimunta I gilumsihaqta. I God anad muzeq naga diq anan bulonamta na I ginad siqim iyaqta. Teq Bugaw Dimunta na in gamuk a hi bilaqadmo ago gaq naqmo amalib in I gimen God bulonaqta.²⁷Bulonsa God in mataw bunmo gigem ahol waq kemad in Bugaw Dimunta anad hurit kemaqmo. Na ezaqgo Bugaw Dimunta I God anadmo diq huritad in anad usaq nazaqmo in God ago on mataw tawonta na gilumsihgo bulonaqta.²⁸Teq I ginad kazaq emauq. God in on mataw gidimun tonan haqad gililewunim haqauq. Gililewunim in ago on mataw in anan ginad bilaqayta na giwamuzsa in giholib daq bunmo gwahtiqaqta na in gidimun tongo gwahtiqaqta. ²⁹Na in kazaq. On mataw na a hi gwahtiqsamo God in gigo tuhuritim aholyon gitowun tiqamta. Gitowun emim on mataw na bunmo gimugan buliyeq inmo atatin nog gwahtiq daqay haqad in ginan tibilaqan usaqta. On mataw na God atatin Yesus nog gwahtiqid teq Yesus amagniz kabemmo iysa Yesus in gibab ayahta iydaq in nazaq ginan bilamta. ³⁰Ad God on mataw ginan tibilaqan usaqta na bunmo in gililewunaqta. Teq in on mataw gililewunaqta na bunmo giqeman in on mataw titnonta iyayta. Teq in on mataw giqeman titnonta iyayta na bunmo gibin ayahta negaqta.³¹Nazaq iyan I God daq na bunmo anadin emad teq I ezaq haqam? I kazaq tibilaqam, God I gilumsihsa mat araq diq geg igad gidanin a hi qwaydaq haqam. ³²God in atatin na a hi wasihim in I gilumsihan haqad eman bolta. Nazaq iyan God in atatin igad in ago nagah bunmo inaqmo tiqigdaqmo.³³Nog diq God ago on mataw in gilumim aholyon giwamta na gimalib nan emdaq?God-mo I ginan mataw titnonta haqaqta. ³⁴Ad nog diq I gilum kemeq ginan meqin haqad God ago hib I gibaymuzdaq? Na haiqmo. Krais Yesus moqan God wazan eraqim in God aben aqabun ban osad in I gilumsihgo haqad God susumun ugad usaqta.³⁵Krais I ginan anad bilaqsa nog diq in anad na adanin qwaydaq? Nagah araq Krais agem dimunta igaqta na adanin a hi gwaydaqta. Afaqan I giholib gwahtiqdaqta na teq I santitiy soramta na, teq mataw I gimuzad gimeqin ton daqayta na, I gigemnan moqamta na, teq I nagah osgo siqim iyamta na, teq I dan ahulib daq meqinta anobun ayamta na, teq mataw bab ig daqayta na, daq nagan bunmo in Krais agem dimunta igaqta na adanin a hikidik qway daqayta. ³⁶Helmo, God ago marib gamuk bilamta nazaqgo daq meqinta nagan I giholib gwahtiqdaqta. Gamuk na bilam, Ni nibin I giholib usaqta na ago mataw gigem meqinta igad ginol emgo bilaqayta ham. In I gibiysa bilaqne sipsip ginol emid moqgo tiqiyim osauqta ham.³⁷Ta teq Krais I ginan anad bilaqsa in I gilumsihsa I afaqan nagan bunmo giquriyamim ameb diq tiqiyauqta. ³⁸I gigo Iyahta Krais Yesus aholib soqotim inaq ossa God I ginan anad bilaq naqmo hiqiyaqta. Nazaq iyan ya inad emaiq. Nagah araq diq God agem dimunta igaqta na adanin a hi qwaydaq haqaiq. ³⁹I moqauqta na, teq I kayeqmo osauqta na, teq angelo dimdimunta na, teq bugaw aseseqta zaway amo amo wazayta na, teq daq muran gwahtiqdaqta na, teq daq abeb gwahtiqdaqta na,teq nagah zawayta amo amo nagan, teq nagah ulilibmo diq useq gewoqdaqta na, teq nagah og aduganibmo diq useq gaboldaqta na,teq nagah bunmo God giqamta nagan gigo araq diq in God agem dimunta igaqta na adanin a hikidik qway daqay.

Chapter 9

¹Teq tutimmo ya isenlul Juda on matawta na ginadin emad ya inad ayahmo meqniysa ihol afaqan diq iyaqta. Ya inad ayahta emaiqta na in kazaq. Ya Krais susumun ugid in ya gileh yageq imuzid ya le saw meqintab ossa ²in ya isenlul na giwaqid in yaqmo ban waqeq dimunmo os daqay haqad ya inad emaiqta.³Heltamo ya bilaqaiq.Ya Krais ago mat iyim ya a hi katiyaiq. Teq God ago Bugaw Dimunta ya inad wamuzsa ya igemab inad araq a hi loyinaiqmo. ⁴Yaqgo mataw na in Isrel on matawta teq mebmebmo God in gililewunim giwaqan in ago onmin tiqiyiyta. Ad in God ahol anuwan teq ago zaway in gime anonabmo ahol waqiyta. Teq God in Isrel on mataw na gidimun tonnan haqad tuteqmo in gisesan nenaq an adugan wazyaqta. Ad teq in ago Maror Moses bilamta na tinagmo. Negan Isrel mataw gimomo in God ayon tamaz emgo adan na waqiyta. Teq God in mataw naqmo gidimun tonnan haqad gamuk hel diqmo gibilanta. ⁵Isrel mataw gisesan aqen diqta na gibin ayah diqmo usaqta. Teq Krais in mat diq iyim Isrel-mo gisenlul giduganib gwahtiqim in ginedan araq iyim osta. Krais in nagah bun diqmo gigo danmebta iyim in giwamuzim osaqta. Ossa God agem dimunta ugsa in nazaqmo Kuluwa-kuluwmo tuqosdaqta. Hel diqtaqmo.⁶Tutimmo ya isenlul na Krais gileh ugsa ya ginan inad diq meqniyaqta. Teq ya inad emaiq. God Isrel on mataw gidimun tonnan bilamta agamukan na le saman diq a hi iyaqta haqaiq.Na ezaqgo Isrel bunmo in God ago on matawta iyim a hi osayta. ⁷Ad on mataw Abraham alulib gwahtiqiyta na bunmo in Abraham ago anaynayniz diq iyim a hi osaytamo. Kwaziqmo God in Abraham bulonim bilam, Ni nitatin Aisak-mo ago onminta naqmo ginan Abraham asenlulibta haq daqay ham.⁸Gamuk na alulin in kazaq God ago onmin in matmo araq alulib a hi gwahtiqayta. Haiqgam. On mataw God gamuk hel diqmo bilamta agamukan na alulib gwahtiqayta naqmo in ginan Abraham asenlulibta haqaqta. ⁹Na ezaqgo God in Abraham hel diqmo bulonim kazaq bilam, Ulig araq kob kam kazaqtab ni niwe Sara amun tiqemid teq ya muleqeq ta boldaiq ham.¹⁰Teq gamuk ta araq usaqmo. Rebeka ago onmin giger araqibmo giqamta na in mat amulikmo alulib gwahtiqiyta. Teq mat na in I gises Aisak-mo. ¹¹Ta teq onmin giger na ginen agemab usad daq araq dimunta meqinta a hi emsa God anad emad amun amikta na ulum kemim aholyon waqan usta. Ad in anad amta nazaqmo diq tugwahtiqdaq haqad in Rebeka bulonim onmin giger na ginan kazaq bilam, Amun danmeb hitiqdaqta na in amikqan ago kabibiy mat tiqiydaq ham. ¹²Onmin na kabiy daq emsa teq God gibiyad ginan nazaq a hi bilamta. Haiqgam. God anadibmo mataw gilumwiyim gililewunaqta. ¹³Na ago iyan God ago marib in gamuk kazaq bilam, Ya Jekob anan inad bilaqsa ya Iso anan inad a hi bilamta ham.¹⁴God daq nazaq emsa teq I ezaq haqam? God mataw giluwiyim giwaqaqta na in daq meqinta emaq haqam e?Haiq kidik! ¹⁵God in Moses kazaq bulon, Ya on mataw ginan inad meqniynan inad usaqta naqmo ya ginan inad meqniyaqta ham. Ad ya on mataw gilowan tonna inad usaqta naqmo ya gilowan tonaiqta ham.¹⁷Ne ginad emiy. God ago marib in Isip gigo king Fero bulonim bilam, Yaqgo zaway ningo hib ulal iy hasdaq yaqmo niqeman ni king iyim ban ulilibta nab osaqta ham. Yaqgo zaway ningo hib ulal iysa teq on mataw og saw bunmo ya ibin tuhurit daqay ham. ¹⁸Nazaq iyan God in mat araq anan anad meqniynan anad bilaqas in mat na anan anad timeqniyaqta. Ad in mat araq agem emid soqotnan anad bilaqsa in anadibmo nazaq tiqemaqtamo.¹⁹Teq luweq ne gigo araq kazaq ya ibilendaq. God nazaq emsun ta nagaqgo mataw daq meqinta emsa in nan negaqta haqdaq? In on mataw ginan bilamta nazaq in gigo hib gwahtiqsa araq diq God anad na othasgo ago zaway haiqta haqdaq. ²⁰Mat ni nazaq God wadaqta na ni naga matin diq? Kagoh araq in mat kagoh emaqta na susumun ugeq bilaqdaq, Nagaqgo ni kazaq ya iqam haqad in nazaq bilaqdaq e? ²¹Mat kagoh emaqta na in og soskaq waqeq amalib kagoh giger tiqemdaq.In araq kabiy dimunta emgo tiqemda. Emid teq nog in mat kagoh giqamta na bulondaq, Ni daq meqin emaq haqdaq? Na haiqgam. Mat na anadibmo nazaq emgo inmo aholib usaqta.²²Ad nazaqmo God kagoh asor gimeqin tongo tigiwastitayan osaymo. Abeb in kagoh na ginan agem meqiniysa gibay zilayad in ago zaway teq in ago agem meqniy na on mataw bunmo tigiqisihundaq. In nazaq haqad kagoh meqinta giqeman osayta. Teq in kagoh meqinta na gihulosan sisaqmo tuqosiy. ²³Na ezaqgo in kagoh asor dimdimunta inmo abin dimunta teq in ago os dimunta negnan haqad tigiwastitayan osaymo.In anad emaq, Ya kagoh dimdimunta na ginan inad meqniysa yaqgo nagah dimdimunta nagan ayahmo tigibiy daqay haqaq. ²⁴Ari kagoh dimdimunta na in i on mataw God tigililewunan osauqta naqmo. Teq in on mataw giliewunad in Juda on mataw gimomo a hi giwamta. Haiqgam. In on mataw en ta asor Juda a haiqta nagan gigo asor inaqmo tigiwammo.²⁵Nantut Hosea bilamta nazaqmo in tiqam. Hosea God aqez tutim bilam, Ya on mataw yaqgo dauhib a haiqta na ginan yaqgo dauh tihaqdaiq ham. Ad ya on mataw ginan inad a hi bilamta na ginan ya iqutilmo diq tihaqdaiq ham. Haqad in kazaq ta bilammo. ²⁶Teq uliq saw ginan bilaq yaqay, Ne God ago dauh a haiq haq yaqayta nab in gibin God kayeqmo osaqta na ago onminta tuqusdaq ham.²⁷Ari teq Aisaya in Isrel on matawta na ginan atoranmo kazaq bilam, Isrel gigo on mataw in kabemmo diq bilaqne kamisib ibur nog iyim osayta ham. Ta teq Iyahta in mataw na gilikmanib amulik -mulikmo gilumsiheq tigiwaqdaq ham. ²⁸Na ezaqgo in og kab on mataw meqinta giyon bilamta na adan emad in agudan a hi emdaq ham. Ad in on mataw na bunmo gigo daq amenin negad in araq diq a hi hulosdaq ham. ²⁹Haqad Aisaya ta bilam, Bab mataw Heven-ib osayta gigo Iyahta na in Isrel gigo asor gihulosid a hi oseq in gihol amagin tartay nagta ham. Uliq giger Sodom ayow Gomora inaq gigo on mataw bunmo tihiqiy bugiyta nazaq in tihiqiy bug nagiymo ham. An Aisaya bilamta nazaqmo diq tugwahtim.³⁰Ari teq i ezad haqam? I kazaq diq bilaqam. On mataw en ta asor Juda a haiqta nagan in giholtuw bulad God ameb titnonta a hi iyiy haqam. In God aqez anan helmo haqsamo God in ginan titnonta tiham haqam. ³¹Ari Isrel on mataw na in God ago maror Moses bilamta na muzinnad in giholtuw diq bulad luwayta. Ta teq in maror na ago gunun a hi wol net bugad in God ameb titnonta a hi iyayta.³²Nagaqgo in God ameb titnonta a hi iyayta? In God aqezmo anan helmo haqid God in ginan titnonta haqdaq nazaq in ginad a hi emayta na ago iyan. In ginad emay, I God ago maror Moses igta na ahaqenib iyeq ago gunun muz bugeq teq i God ameb titnonta iyam haqayta. Ta teq in dante na muzad luwsa gig gisen woltadaqta na gisen woltaysa in tuwoqata. ³³God ago mar bilamta nazaqmo in emayta. Gamuk na bilam, Ahol waqiy ham. Ya uliq Sayon-ib gig araq mataw gisen woltayid woq daqayta na eman tuqusaq ham. On mataw gig na ahol a hi waqadmo lehsa gig na gisen woltayid in tuwoq daqay ham. Ari on mataw gig na anan helmo haqayta na bunmo in ya imeb turad gimebay a hi woqdaq ham.

Chapter 10

¹Ari ya imaqbaban, ya inad ayah diqta ussa ya tutimmo God bulonaiqta na in kazaq. God ni Isrel gilumsiheq ta giwaq haqad ya bulonaiqta. ²Teq ya Isrel on mataw ginan kazaq diq bilaqdaiq. In God anad muznan ginad bilaq naqmo hiqiyaqta haqdaiq. Ta teq in ginad a hi em hasadmo God ago gamuk muzinayta haqdaiq. ³Mataw na in God ameb gibin titnonta waqgo adan diq a hi huritayata. Ad in dante ta araq in gimo ginadibmo giholyon emiyta naqmo muzinad in ginad emay, I God ameb titnonimmo osauqta haqay. Ta teq in nazaq emad in God ago nan othasad in ameb gibin titnonta waqgo adanteqin diq na a hi muzinay.⁴Na ezaqgo Krais amomo God ago maror Moses bilamta na tuwolnet bugta.Wolnet bugan muran on mataw Krais anan helmo haqayta na bunmo in Krais-mo aqumnib God ameb titnonim osayta. ⁵I ginad emuq. Moses ago marib in mat God ameb abin titnonta waqnan haqad maror agamukan muzaqta na anan kazaq bilaqaq, In God ago maror aduganib gunun giqusaqta na muzin bugeq teq in God inaq dimunmo tuqosdaq haqaq.⁶Ari mat God aqezmo anan helmo haqad abin titnonta waqaqta na amen gamukta in kazaq bilaqaq, luweq ni nihol buloneq bilaqdaq, Nog diq Heven-ib gwaleheq dante dimunta na waqeq i gimen a gewoqdaq? haqdaq haqaq. Ni nazaq hi bilaq haqaq. (Mat nazaq bilaqdaqta na in bilaqne in aholtuw bulad gwaleheq Krais waqeq ad ogib hitiq nog iydaqta.) ⁷Ad gamuk na bilaqaq,Teq luweq ni kazaq bilaqdaq haqaq.Nog diq mataw tumoqiyta gigo uliqab woleheq dante dimunta na waqeq i gimen a gaboldaq? haqdaq haqaq. Ni nazaq hi bilaqmo haqaq bilaqne in aholtuw bulad mataw tumoqiyta gigo uliqab woleheq Krais waz ta eraqid in waqeq ad gabol nog iydaqta.)⁸Teq gamuk nawa na In naga daqin diq emgo haqad gibilendaiq? Gamuk na bilaqaq. Dante dimunta agamukan na in ne gitenmosib teq ne gigemab usaqta haqaq. (Teq I on mataw gibilenim bilaqauq. Ne Krais anan helmo haqiy haqauqta naqmo anan dante dimunta agamukan haqayta.) ⁹Nazaq iyan ni niqezabmo Yesus anan 'Iyahta'haqad teq ni igemabmo diq bilaqeq " Helmo God Yesus krais hodhodab wazan ta eramta" haqid teq God in ni gilumsiheq tiniwaqdaq. ¹⁰Na ezaqgo I gigemabmo diq God anan helmo haqsa God I ginan on mataw titnonta haqaqta. Ad I ginad helta gigemab usaqta na ulum hasan giqezab gwahtiqsa God i ta giwaqaqta.¹¹God ago gamuk nazaqmo bilamta. In bilam, On mataw in anan helmo haqayta na bunmo in ameb turad gimebay a hi woqdaqta ham. ¹²Nazaq iyan Juda on mataw teq on mataw en ta asor Juda a haiqta nagan nenaqmo in God ameb araqibmo osayta. Na ezaqgo Iyahta amulikmo naqmo in on mataw bunmo gigo Iyahta iyim osaqta. Ossa on mataw Iyahta lilewunad gilumsihgo bulonsa in aholib nagah dimdimunta usaqta na tineg bugaqta. ¹³God ago gamuk nazaqmo bilamta.In bilam, Mataw nog in Iyahta gilumsihgo haqad anan biyeq lilewunsa in gilumsiheq tigiwaq bugdaq ham.¹⁴Teq on mataw in mat na anan helmo a hi haqaq ezaq teq in lilewunid in gilumsiheq ta giwaqdaq? Ad mataw na in Iyahta abin a hi hurit teq ta ezaq teq in anan helmo haq daqay? Ad mat araq leheq on mataw na Iyahta abin a hi gibilenid ta ezaq teq in abin hurit daqay? ¹⁵Ad mataw ta asor in mat araq Iyahta abin bilaqdaqta na emid a hi leheq ta ezaq teq mat na leheq on mataw na Iyahta abin gibilendaqay ? Na haiq iyid ezaq teq daq araq God ago gamuk anan bilamta na in on mataw Iyahta abin a hi huritayta na gigo hib gwahtiqdaq? Gamuk na bilam. Mataw gamuk dimunta a luwayta na bolsa mataw in gibiyad ginad tidimniyayta ham.¹⁶Ta teq Isrel on mataw in Yesus awagamun dimunta na tuhuriyta teq in gigo asor kabemmo wagam na a hi muzinayta. In gamuk Aisaya bilamta nazaq diq emayta. Gamuk na bilam, Iyahta ham, I ningo gamuk bilaqsa mat araq diq anan helmo a hi haqaqta ham. ¹⁷God ago gamuk nawa na nazaq bilaqan I ginad emauq, mataw God ago gamuk huritim teq in anan helmo haqayta haqauq. Ad gamuk in huritim anan helmo haqayta na in Krais awagamun mataw bilaqad luwayta naqmo.¹⁸Teq ya kazaq susumunaiq. Isrel towa gamuk dimunta na a hi hurit daqayta? haqaiq. Haiqgam. In tuhuritta. God ago gamuk bilam, Yaqgo nantut giqez og saw bunmo tilah ham. Lehan uliq bunmo in yaqgo gamuk tuwaqiy ham.¹⁹Ad ya a ta susmunaiq. Isrel towa gamuk na alulin ago ginad a hi emiy daqagya haqaiq?Haiqgam, In ginad emayta ,Iturimmo Moses in God aqez tutimmo in Isrel kazaq gibilan, Teq ya og saw bunmo dauh haresmo gidimun tonsa ne gigem timeqniy daqay ham. Ad ya on mataw en ta asor ginad haiqta na giwaqsa nab ne gigem meqin diq iy daqay ham.²⁰An teq Aisaya a hi rabunad in God aqez tutim gamuk kazaq atoranmo bilam, Mataw ya a hi inaguniyta na in ya tiqibiyiy ham. Ad mataw ya ginan a hi susumuniyta na gimeb ya ihol tuqulal ton ham. ²¹Teq in ta Isrel ginan kazaq bilam, Kam bunta ya on mataw na nenaq an Ben wazgo haqad iben negsa in ya gileh yagad yaqgo nan othasayta ham.

Chapter 11

¹Ari teq ya kazaq ne susumun negdaiq. God in ago on mataw Isrel na gileh tineg bug e? Haiq kidik, Ya inaqmo Isrel-ib mat nazaqta. Ya Abraham anaynayin araq iyim ya Bensamin ago dauhibta araq. Teq God gileh a hi iyayta. ²Ad in ago on mataw Isrel gileh a hi naqmo. Haiqgam. On mataw na a hi gwahtiqsamo God in gigo tuhuritim in aholyon gitowun tiqamta. Towa ne Elaija awagamun God ago marib usaqta na ne a hi hurit, ya. Elaija in Isrel on mataw bunmo gimalib nan emad in God bulonim bilam, ³Iyahta ham, Isrel on mataw ningo nantut bunmo ginol em bugiy ham. Teq in ningo tamaz em abanab bunmo tigiwolworiymo ham. Ad muran ya gimomo ossa in ya inol emgo tiqinagunay ham.⁴Haqan God amenin emim in ezaq bulon ? In bilam, Ya on mataw 7,000 nazaq iholyon gitowun eman osayta ham. Mataw na in God katiyta Baqal anognib gibakbakan ulumlaquwim abin a hi iluwayta ham. ⁵Ad nazaqmo muran kam kab God in Isrel on mataw asor agem dimunta negad aholyon gitowun eman in nawa osaymo.⁶God in mataw na agem dimunta samanmo naw nog negsa in ago diqta iyim osayta. Teq mataw na in God ago maror kwaziqta na ago gunun muzin bugan teq God giwamta nazaq a haiq, In nazaq iyid teq ya God agem dimunta samanmo naw nog nagta nazaq ya a hi bilaq nag. ⁷Nazaq iyan teq i ezaq haqam? I kazaq bilaqam, Isrel on mataw God ago dauhib gwahtiqgo adanteqin nagunad luwam teq in dante na ahol a hi waqim in le a hi gwahtiqiy haqam. Ari God in Isrel mataw asormo gilumim aholyon giwamta naqmo tugwahtiqiyta. Teq in gigo asor kabemmo na God in gigem eman soqotsa in le a hi gwahtiqayta. ⁸Nazaq iyan God ago marib gamuk araq kazaq bilam, God in mataw na giqeman in gihol osauq diq iyayta ham, In gimeqnagin eman in saw ahol a hi waq haqayta ham. Ad in gidek eman in nan a hi huritayta ham. Mataw na nazaqmo osim bo muran kawa in nazaq tutayta ham.⁹Sa ta Devit in mataw na ginan kazaq bilam,In gigo neqwaq ahumabun nab in ginad dimniysa ossa in gibab bo Taiwan emeq usiy ham. Taiwan emid teq bul dobub woman nazaq nog in gibab gibenab woqiymo ham. Teq in gigo kam dimunta na buliyeq in gigo daq meqinta amenin waqad woq daqayta akaman iyan ham. ¹⁰Sa in gime aromriq inaq iyid in saw ahol waq hasiy ham. Ad in gikorkoran mulbunid in nazaqmo kuluwa-kuluwmo kok tonad turiy ham.¹¹Nazaq iyan ya tisusumun negnan. Isrel woqim in towa tuwoq hasim osay-ya? Haiq kidikmo! Ta teq Isrel on mataw God gileh ugsa iyan in ahol bulonim on mataw en ta asor juda a haiqta nagan nob negim tigiwam. In mataw na gawaqsa Isrel gibiyad in gigem meqniysa ginad tuhuriy daqay haqad in nazaq amta. ¹²Isrel on mataw God ago nan othasan God ahol buliyim on mataw og kabta bunmo ginadib emad in aholib nagah dimdimunta usaqta na tineg bugaq, Teq Isrel gibin God ameb tihiqiy nog iyan God in on mataw en ta asor juda a haiqta nagan nob negad in ayah diqmo tigigdimun tonaq,Nazaq iyan abeb Isrel gigo asor kabemmo God gileh ugim osayta na in muleqeq ta bol bugid nab teq God ago on mataw bunmo tidimniy haseq tuqos daqay.¹³Ari muran ya ne on mataw Juda a haiqta na tigibilenan, God ya iqeman ya on mataw en ta asor Juda a haiqta a nagan gigo Aposel iyta. Iyim in kabiy ya ibenab amta na abin ya tutimmo tiluwaiqta. ¹⁴Ya ne gilikmanib kabiy emaiqta na abin luwsa yaqmo igo matawta na huritad utetsa ya in gigo asor inaqmo giwaqdaiq haqad ya nazaq emaiqta.¹⁵Na ezaqgo God in Isrel gibaymuzim in ahol buliyim og kab on mataw en ta asor na bunmo nenaq an anobun tuwastitayim. Nazaq iyan ya inad emaiq abeb God in Isrel ta giwaq bugaqta kam nab teq daq tubuliy hasdaqhaqaiq, Buliy Hadid on mataw tumoqiyta na bunmo hodhodab tiqemdaq daqay haqaiq. ¹⁶Ne ginad emiy.Mataw kabiyab didaq amta na God ugan tawon iysa, Kabiyab didaq bunmo tawonta iyim usaqmo. Teq ay bear tawon iysa ay na aben bunmo tawon iyaytamo.¹⁷Ari Isrel on mataw in bilaqne ay oliv dimun diqta na nog. An ne on mataw Juda a haiqta na ne bilaqne ay olive kwaziqta nog. God ay olive dimunta na aben asor orqayim hunegan lehsa in ne giwaqim ay dimunta na ahulib aben orqayta na isanib tigitut. An muran ne ay oliv ago didaq dimunta ay aben diq waqayta nazaq nog ne waqad ne dimunmo osayta. ¹⁸Nazaq iyan ne luweq ginad em daqay, I dimun dikan iyim i ay dimunta aben diq na giquriyamim osauqta haq daqay, Ne ginad nazaq ussun ne ginad diq em hasiy. Ay aben in abeqar yuw a hi ugaqta . Haiqgam. Ay abeqar naqmo in aben yuw ugaqta.¹⁹Ari teq ne luweq kazaq bilaq daqay, God in ay dimunta na ahulib i gitutnan haqad in ay dimunta aben diq na asor giqoray haq daqay. ²⁰Helmo God in nazaqmo amta. Isrel on mataw God anan helmo a hi haqan iyan God in giqorqayta. Teq ne God anan helmo haqayta naqmo amomo in ne giqeman ne ay dimunta na ahulib soqotim osayta.Nazaq iyan ne gihol abin hi iluwad ne God-mo rabuniy. ²¹Ne ginad emiy. God ay aben diqta na giqorqayta. Ad nazaqmo ne nan a hi huritid in ne giqoray tondaqmo .²²God in mataw asor gilowan tonad ta asor in daq afanfanta negaqta na ne ahol waqiy.Isrel mataw osim waqiyta na in God ago daq afanfanta na ahol tuwaqiyta. Ari naqmo teq God ne tigilowan tonaqta. Ad ne in ago gamuk muz tuts teq in ne gilowan titno tutdaq. Ari ne in aqez othas in ne tigiqurot taydaq.²³Teq ay aben giqorqayta na in ginad buliyeq God ago gamuk anan helmo haqid teq God in giwaqeq ay dimunta na ahulib a ta gitutdaq. Na ezaqgo God in ta gitutdaqta na azawayin inmo aholib usaqta. ²⁴Kwaziqmo ne ay oliv kwasikta aben nog osiyta. Teq God ne giqurotim in ay oliv dimunta negmo diq gigo a haiqta na ahulib giwitan ne osayta. Nazaq iyan abeb God ay dimunta aben diq giqorqayta na giwastitayeq ay dimunta na ahulib a ta gitutnan haqad in ahol a hi bibiyowundaqta.²⁵Ari ya imaqbaban, Ne gamuk ulilemabta ka huritgo ya inad emaiq. Luweq ne ginad a hi em haseq igmo ag haq daqay haqad. Na in kazaq, God in Isrel on mataw asor giqeman in gigem soqotim usaqta. Usa on mataw en ta asor Juda a haiqta nagan gigo asor ganim God in giwaqdaqta na in teqmo God ago maror aduganib tugwahtiq bugay, On mataw na le tugwahtiq bugid nab teq Isrel in ginad tubuliy daqay.²⁶Ginad buliysa God in bunmo ta giwaqdaq, God ago marib gamuk bilamta nazaq. Gamuk na bilam. Mat Isrel gilumsiheq ta giwaqdaqta na amatin in uliq Sayon-ib oseq boldaqta ham.Boleq in daq amomo God anan anad a hi bilaqaqta na muz bugid lehsa teq daq nagan in Jekob asenlul Isrrel gogo hib tihiqiy bugdaq ham. ²⁷Kam nab ya in gigo daq meqinta tigiwalemnan haqad ya in nenaq an adugan waqeq nazaq diqmo gibilendaiq ham.²⁸Muran Isrel on mataw in Yesus awagamun dimunta na anan helmo a hi haqad in God ago bab nog iyim osayta. Osa God in ne on mataw Juda a haiqta na ginadib emad gilumsihaqta. Ta teq kwaziqmo God in Isrel gisesan gilumim aholyon giwamta. Nazaq iyan in Isrel gisesan na ginadib emad in Isrel on mataw bunmo ginan anad bilaqaqta. ²⁹Na ezaqgo God in on mataw gidimun tonnan haqad gitowun emeq teq in anad na in gigo hib nazaqmo tuqus tutdaq. Us touts in anad buliysa anad ta araq muturta a hi em negyaq.³⁰Daq alulin nazaq ussa iyan ne ginad emiy. Kwaziqmo ne God ago gamuk othas yaqayta. Teq muran Isrel on mataw God aqez othassa God ne ginad anad meqniysa tigilumsihaq. ³¹Ad nazaqmo Isrel on mataw muran God ago gamuk othassa God ne nob begin ne ginan anad meqniyaqta nazaqmo teq in Isrel ginan anad a ta meqniydaqmo. ³²Na ezaqgo God in on mataw bun diqmo araqibmo ginan anad meqniynan haqad in on mataw dauh bunmo giqeman in nan othas adan muzinayta.³³Mataw! God ago daq dimdimunta teq in anad awaz meqinta na in ayahmo diq bilaqne Janis ame ayahta sisaqmo wolaqta nazaq nog! In mataw gilum kemim gimen daq em negaqta na alulin ulilemim ussa I ahola hi waqkemauqta. Ad i in ago daq lul araq diqta nagan ulum muzeq alulib emgo I ginad siqim diq iyaqta. ³⁴God ago gamuk bilam, Nog in Iyahta anad bunmo hurita? ham. Ad nog diq in Iyahta bulonsa in anad muzaqta? ham.³⁵Nog diq in ago nagah araq samanmo God ugan God ahol afaqan iyim amenin am? ham. Mat araq diq daq nazaq a hi amta ham. ³⁶Na ezaqgo nagah bunmo alulin God-mo. In mo nagah bunmo giqeman gwahtiqiyta. Ad in mo nagah bumo anamrenta. Nazaq iyan i tuteqmo in abin iluwad. Hel diqtaqmo.

Chapter 12

¹Ya imaqbaban, God ne ginan anad meqniyaqta. Nazaq iyan ya inad awaz meqin amalib ne gibilendaiq, Ne kayeqmo osad gihol tamaz nog God ugiy haqaiq. Ne God-mo ago on mataw tawonta iyeq osad gihol tamaz nog God ugsa in ne gigo naw na anan anad diq bilaqdaq. Ne nazaq toneq teq ne gigo luw os bunmo bilaqne God ayon lotu emayta nazaq nog iydaq. ²Teq og kab on mataw God gileh ugayta na gigo kabiy daq em nogmo ne hi emiy. Haiq. God in ne ginad buliysa mutur iysa ne gigo luw os in buliy buganmo. Ne nazaq emad teq God anad ne gigo hib usaqta na ne tuqulum kem daqay. Ulum kemad naga daqin diq in dimunta teq in God anad muzaqta teq in God ameb titnonim usaqta na ago ne ginad tiqem has daqay.³Nazaq iyan God anad dimunta yagad itowun eman ya ingo kabiy emaiqta na ya anadin emad ya ne bunmo kazaq gibilenaiq. Ne gihol kat ugad gibin samanta hi iluwad haqaiq,Ne ginad em haseq God naga akabiyan nagta naqmo ago towubmo ne gihol abin iluwiy.⁴I ginad emauq, I gihol anaghan kabemmo diq usaqta teq in akabiyan araqibmo a haiqta . ⁵Ad nazaqmo i on mataw kabemmota teq i bilaqne Krais ahol amulikmo nog i osauqta. Osad i bilaqne mat ahol amulikmo anaghan amo amo us nog iyad i bunmo an ulumsihgo osauqta.⁶Teq God agem dimunta igad naw amo amo samanmo ugsa i amulik-mulikmo gigo naw inaq iyaqta. Nazaq iyan mat in naga nawun wants nazaqmo in akabiyan eman. Mat araq God ago nantut bilaqgo anawun waqeq in God anan helmo diq haqad nantut agamukan na bilaqan. ⁷Teq mat araq in on mataw giholyon kabibiy emgo anawun waqeq in kabiy na em naqmo hiqiyan. Ad mat araq in God ago gamuk asuleqin bilaqgo anawun waqeq in anad em haseq suleq anononmo bilaqan. ⁸Teq mat araq in mataw gigem zaway negmo anawun waqeq in mataw gigem teq ginad ulumsih naqmo hiqiyan. Ad mat araq in on mataw ginaghan haiqta gilumsihgo anawun waqeq in ago nagah na anad hi wazan in ayahmo negan. Teq mat araq in on mataw giwamuzgo anawun waqeq in ahol anad bunmo bilaqsa kabiy na eman. Ad mat araq in mataw ginan anad meqniygo anawun waqeq in anad dimniysa gilumsihan.⁹Ari ne an hi kat ugad an anan ginad bilaqsa osiy. Osad ne daq meqinta bunmo gileh ugad ne daq dimdimunta naqmo waz naqmo hiqiyiy. ¹⁰Teq ne an anan ginad bilaqsa an alien tonad osiy Osad ne gihol abin wazid woqsa ne an abin iluwgo giwaz meqniyim.¹¹Teq ne God anad muznan ginad diq bilaqsa ne gituw hi hiqiyan. Sa God ago Bugaw Dimunta zaway negsa giwaz meqniyeq turiy. Ad Iyahta kabiy negsa ne emiy. ¹²In teq ne gidimun tonaqta na ne amen emad ginad dimniysa osiy. Ginad dimniysa osad afaqan ne giholib gwahtiqsa ne Tokyo nemeq nan kabemmo hi bilaqiy. Ad kam bunmo ne God inaq gamuk emiy. ¹³Teq God ago on mataw tawonta na in nagah ago siqim iysa ne gilumsihim. Ad in ne gigo biyab bolsa ne giwaqeq gilowan toniy.¹⁴Teq mataw ne gimeqin tonsa God in gilumsihgo haqad ne bulonim. Bulonsa in mataw na gimeqin tongo ne hi bulonim. ¹⁵Ne gigo asor ginad dimniysa ne nenaq ginad dimniysa osiy. Ad ne gigo asor gaqsa ne nenaq haqad osiy. ¹⁶Ne zib alowab osad an ahaqenib iyeq osiy. Osad ne gihol abin wazid hi eraqsa ne mataw gibin haiqta na nenaq araqibmo osiy. Osad ne yaqmo ag hi haqiy.¹⁷Mataw daq meqinta neqsa ne amenin nazaqmo hi emiy. Ne on mataw bunmo gimeb daq dimdimuntaqmo emgo ginad emiy. ¹⁸Ad me an wad teq an wol aban diq emiy. Tuteqmo negmo gihol wamuzad ne on mataw bunmo nenaq midemqanmo osiy.¹⁹Ya iyognizmo diq.Mataw daq meqinta negsa ne amenin hi emiy. God-mo teq in ginan agem meqniysa amenin tinegdaqta. God ago marib gamuk araq kazaq bilam. Iyahta bilam, Daq meqinta amenin wago na yaqgo katiyta ham. Yaqmo teq daq meqinta amenin tiqemdaq ham. ²⁰Nazaq iyan negmo kazaq emiy. Ni nibabun hageman moqsa ni didaq ugid moqan. Ad in yunnan moqsa ni yuw ugid iluwad. Ni nibabun nazaq dimun tonsa teq in amebay tuwoqdaq. Bilaqne ni daq azamorin ginuweq in afaqinib emid oywordaq nazaq nog in ahol loyinad in amebay ayahmo tuwoqdaq. ²¹Daq meqinta nilum waqad gimeqin tonan tonsa ni hi woq. Haiqgam. Daq naqanta nilum waqsa ni daq dimuntaqmo amalib bayid moqan.

Chapter 13

¹Ari ne bunmo gavman gihaqenib osiy. Na ezaqgo God inmo bilaqan gavman bunmo gwahtiqim giqusayta.Osad gavman araq diq in gimo gigo zawayib a hiqosayta. Haiqgam. Gavman bunmo gigo zaway God-mo ago hib bilamta. ²Nazaq iyan mat nog gavman gigo nan othasad na in God anad othasaqmo. Mat naqanta teq hazizirib turad ago daq na amenin giwaqdaqta.³Na ezaqgo on mataw daq dimunta emayta na in gavman a hi girabunayta. Ari mat daq meqinta emaqta naqmo in gavman girabundaqta. Nazaq iyan ni gavman ginan hi rabnan haqad ni daq dimuntaqmo emad luw. Luwsa gavman nibin tiqiluw daqay. ⁴Na ezaqgo gavman in God ago kabibiy matawta. In ni niwamuzsa ni wastitayeqmo osgo haqad God in giqeman osayta. Ari ni daq meqinta emad teq ni rab.Gavman in baqir samanta a hi waqayta. In God ago kabibiy matawta. Mataw daq meqinta emsa gavman in God abinib gigem meqniysa amenin emayta. ⁵Nazaq iyan I gavman giwazinad gihaqenib osauq. Teq i daq meqinta emid in I ginan gigem meqniysa amenin ig daqayta naqmo amomo ago I rabad gihaqenib hi osauq. Haiqgam. Luweq i gavman giqez othassa i God-mo ameb gihol meqin loyinad haqad I gavman gihaqenib osauq.⁶Ad daq alulin naqmo ago ne takis zayaytamo. Na ezaqgo gavman in God ago kabibiy mataw iyim in kabiy naqmo gihol bunmo ugayta. Ugad in kabiy ta araq gihol ulumsihgo anadin diq a hi emayta. ⁷Nazaq iyan ne nagah gavman neg daqayta na ne emiy. Ad mataw takis amo amo waqad luwsa ne takis zay daqayta na bunmo in begin Ad ne mataw girabunanta na girabunad tea ne mataw gibin inaqta na giwaziniy.⁸Ari ne gigo nagah araq amenin mat araq ago hib hi usan. Haiqgam. Ne an ago hib amenin usaqta amulikmo na in kazaq.Ne an anan ginad bilaqsa os daqayta naqmo. Na ezaqgo mat in ayow anan anad bilaqad in God ago maror Moses bilamta na ago gunun tuwolnet bugaq. ⁹Maror na aduganib gunun kazaq giqusaqta, Ni an alulib hureqeq inaq hi us. Ni mat araq hi wol em. Ni hi rin ton. Ni mat araq ago nagah hi utet. Ta teq gamuk ta araq amulikmo usaqta na in gunun naway na teq gunun ta asor usayta na bunmo inaqmo giquriyamim wol net bugaqta. Gamuk na bilam, Ni nihol anan ninad bilaqaqta nazaqmo ni niyow anan ninad bilaqan ham. ¹⁰Mat in ayow anan anad bilaqsa in a hi meqin tonaqta. Nazaq iyan on mataw an anan ginad bilaqsa osad in God ago maror Moses bilamta na tuwolnet bugayta.¹¹Teq ne kam ezaqta ago ne osayta na ago ne ginad em hasad daq nawa nagan bunmo muzinad osiy. Na ezaqgo ne mebmebmo Yesus anan helmo haqayta nab God ne gilumsiheq ta giwaqdaqta na akaman in pesan nog usaqta.Ari muran teq kam na bolim sinsin nog tiqiy. Nazaq iyan kam kawa ne osayta kab ne us hulosad eraqeq gihol asawan woltayad osiy. ¹²Ne ginad emiy. Tarom asor ayahmo I gibin ban lehan saw tihastitaynan tonaq. Nazaq iyan i romriq ago daq bunmo hulosuq. Hulosad saw anuwan ago daq dimdimunta nagan in bilaqne bab emgo giholsihen awaz meqinta nazaq nog i giholib usan.¹³I mataw zeqabta iyim iyan I wastitayeqmo luw osuq. Osad I yuw atoranta uluwad haresmo ek tonad saw garak hi uguq. Teq i on haresmo nenaq i luwad sawzun meqmeqinta nenaq hi emad I haresmo an mugad an anan gigem hi meqniydaqmo. ¹⁴Ne Iyahta Yesus krais ago daq giwaqeq giholsihen nog giholib emiy.Ad ne gigem kwaziqta eraqad nagah haresmo utetsa ne hi muzinim.

Chapter 14

¹Ari ne gigo mat araq in Iyahta anan helmo haqad teq in anad helta na a hi zilina na ne alowab toniy. Alowab tonad daq amikmikta ago ne mat na inaq an hi mugiy. ²Mat araq anad helta usaqta na in didaq haresmo negaqta. Sa mat anad helta a hi zilimaqta na in didaq samanmo akaruwan haiqmo negaqta.³Ari mat didaq bunmo neqaqta na in ta mat karuw a hi neqaqta na abin wazid hi woqan.Sa mat karuw a hi neqaqta na in ta mat didaq bunmo neqaqta na ago daq ulum kemad anan meqin hi bilaqan. Na ezaqgo God in mat didaq bunmo neqaqta na agem dimunta igad inaq emaqtamo. ⁴Nagaqgo ni mat araq ago kabibiy mat ulum kemad nan meqinta ugaq? Mat na inmo ago Iyahta ameb tursa in anan dimun o meqin haqaqta. Haqsa mat na in ago Iyahta ameb turad o haiq in woqaq na in ago Iyahta amomo ago nagahta. Teq mat na a hi woqdaq. Haiqgam. Iyahta in mat na wamuzad gilumsihsa in awaz meqniyeq titurdaq.⁵Mat araq kam ulum kemim in kam asor anadin emad udinaqta. Sa mat araq bilaqaq.Kam bunmo in araqibmo haqaqta. Nazaq iyan ne amulik-mulikmo ginad emad ne naga daqin diq em daqayta na ago ne ginad amulikmo gigemab ussamo ne daq nazaq emiy. ⁶Mat kam asor anadin emad udinaqta na in Iyahta anadin emad kam na udinta. Teq mat didaq bunmo neqaqta na in Iyahta anadin emad didaq na emaqtamo. Na ezaqgo in God esey ugim teq didaq na neqaqta. Sa mat didaq bunmo a hi neqaqta na in nazaqmo Iyahta anadin emad didaq asor udinaqta. Muzinad in ago didaqta na neqad in God esey iyaytamo.⁷Igmo gihol anad muzinim gwahtiqim a hi osauqta. Ad igmo gihol anad muzinim i a hi moqamtamo. ⁸Haiqgam, I kayeqmo osad i Iyahta anad muzgo osawta. Ad i moqad i Iyahta anad muzim moqamtaqmo, Nazaq iyan I kayeqmo osamta na teq i moqamtana i Iyahta agota iyim i in anad muzaqta. ⁹Na ezaqgo krais in mataw kayeqmo osayta na inaqmo gigo Iyahta iyeq osdaq haqad in moqim ta eraqim kayeqmo osaqta.¹⁰Teq nagaqgo ni nimaqbab ago daq ulum kemad anan meqin haqaqta?Ad nagaqgo ni nimaqbab ninad meqinta ugaqta? I bunmo teq God-ago hazizirib tituramta. ¹¹God ago marib gamuk araq nazaq bilamta. In bilam, Yaqmo Iyahta ham ya tutimmo osaiqta ham. Ya heltaqmo bilaqaiq ham. On mataw bunmo teq ya inognib gibakbakan ulum laquweq Titus daqay ham. Turad teq in bunmo ya ibin iluwad bilaq daqay, Ni nimomo God-mo diq iyim osaqta haq daqay ham.¹²Nazaq iyan hazizir na gwahtiqid i bunmo God ameb turad i ginad ezaq diq emad i daq emyawta na ago alulin bunmo i tubulonamta. ¹³Nazaq iyan i imaqbaban gigo daq ulum kemad ginan meqin haqauqta na i hulosuq. Ad i gihol wasihad i gimaqbaban ginognib gig araq gisen woltayid woq daqayta na emad gidanin hi qwayuqmo.¹⁴Iyahta Yesus ya inad eman hastitayan ya inad emaiq. Nagah bunmo God ameb anumlan haiqta haqaiq. Ta teq nagah araq in mat araq anadib anumlan inaqta iyeq nagah na in mat na aholib anumlan inaq tiqiydaq. ¹⁵Nazaq iyan luweq ni didaq araq nimaqbab a hi negaqta na neqsain nibiyad in a hi neqaqta luweq in tineqdaqmo. Neqaq in God ameb ahol afaqan tiqiydaq. Ni daq nazaq emad ni nimaqbab anan ninad bilaqgo adan tuhulosim lehaq. Teq Krais in nimaqbab na inaqmo amen momta. Nazaq iyan ningo didaq neq amalib ni nimaqbab ago ago anad helta na hi meqin ton.¹⁶Ni ninad em haseq teq daq em.Luweq mataw in nagah ni ginadib usaqta na anan meqin diq haq daqay. ¹⁷God ago maror aduganib didaq neq teq yuw uluw in nagah diq a haiqta. Haiqgam. God ago maror aduganib daq titnonta teq gigem kiskista teq ginad dimniy God ago Bugaw Dimunta eman gwahtiqaqta naqmo in nagah hel diqta.¹⁸Mat anad nazaq usa in Krais amen kabiy emsa God in anan anad dimniyaqta. Sa mataw bunmo in mat na anan dimunta haqaytamo. ¹⁹Nazaq iyan i garab zib alowab osgo adan muzinuq. Ad i an gilumsihsa i ginad helta usaqta na ayah iyad in zilim bugan.²⁰Ni didaq amomo anadin emad God ago kabiy hi meqin ton. Helmo, didaq bunmo in yaqgo dimunta. Ta teq ni didaq haresmo neqsa mat araq nibiyad in anadib didaq hi neqnanta na in neqgo anad eraqsa in tuwoqdaq. Woqsa ningo daq dimunta na in mat na ago hib daq meqinta tiqiydaq. ²¹Nazaq iyan ni nimaqbab araq karuw a hi neqaqta o in wain ayun a hi iluwayta o in daq araq a emaqta na ni anadin emad ni nihol wasiheq daq nagan hi emmo, Luweq ni nimaqbab na nibiyad in ningo daq na amalib tuwoqdaq.²²Ni ninad helta ginadib usaqta na in ni God inaq gigo nagah iyeq usan. Mat didaq bumo anan dimun haqad teq in neqad ahol afaqan a hi iyaqta, Mat na tidimniyim osaqta. ²³Ari mat anad giger iysa didaq neqaqta na in God ameb ahol loyinad in daq meqinta em nog iyaqta. Na ezaqgo daq na in anad helta inaq rirensa in a hi emaqta. Nazaq iyan daq bunmo ni ninad helta inaq diq a hi riranta na in ni giholib daq meqinta iyaqta.

Chapter 15

¹Ari i mataw ginad helta tizilimta na i mataw ginad helta teqmo zilimaqta na gigo gunun ahaqenib iyeq gilumsihsa i ginadibmo hi luwaq. ²Haiqgam. I bunmo i giyogniz gigi gunun ahaqenib iysa in i ginan ginad dimniysa in ginad helta na zilim bugan .³Na ezaqgo Krais anadibmo a hi luwta. Haiqgam. God ago marib gamuk araq bilamta nazaqmo in amta. Gamuk na bilam, Mataw ni ninad gamuk meqinta bugiyta na agamukan yaqmo waqim ihol ug bug ham. ⁴God ago gamuk kwaziqmo mar tonayta na bunmo in I suleq gigo mar tonayta. Mar tonan I gamuk na anadin emad gigem zaway iysa afaqan sorad i gituw a hi hiqiyaqta. Gituw a hiqiysa God teq i gidimun tondaq haqad i amen emim osauqta.⁵Teq ya inad ayahta ne gigo hib kazaq usaq. God zaway igsa i gituw a hi hiqiyaqta na inmo ne giqemid ne bunmo ginad amulikmo Krais Yesus anad nog iyeq ne araqibmo osiy haqaiq. 6 Osad ne bunmo giqez araqibmo rom toneq ne i gigo Iyahta Yesus Krais amam God-mo abin iluwad osiy haqaiq. ⁷Nazaq iyan ne Krais asen muzeq in agem dimunta negad nenaq osaqta nazaqmo ne bunmo an alowab tonad osaymo. Ad ne daq nazaq emad ne God abin emid ayah iyan.⁸Ne yaqgo gamuk ka hurit kemiy. Kwaziqmo God in Juda gisesan gidimun tonan haqad hel diqtaqmo gibilanta. Gibilenan teq Krais in God ago gamuk helta na emid anon inaq iydaq haqad in Juda gigo kabiy mat nog gwahtimta. ⁹Teq in on mataw en ta asor Juda a haiqta naganGod ago anad meqniy giqisihunid in God abin tiqiluw daqay haqad in gwahtimtamo. God ago marib gamuk bilamta nazaq. Gamuk na bilam, Ya on mataw en ta asor Juda a haiqta nagan gilikmanib osad ya nibin tiqiluwdaiq ham. Ad ya bar wazad niholnan wazid tiqeraqdaqmo ham.¹⁰Ad God ago mar ta bilam,Ne on mataw en ta asor Juda a haiqta na ham ne God ago on mataw nenaq ginad dimniysa osiy ham. ¹¹Teq in a ta bilam, Ne on mataw en ta asor Juda a haiqta nagan bunmo Iyahta abin iluwiy ham. Ad on mataw en bun diqmo God abin sorad ulilibmo gwalehan ham.¹²Teq ta Aisaya bilam,Jesi asenlulib king araq tugwahtiqdaq ham. Gwahtiqeq in on mataw en bunmo tigiwamuzdaq ham. Giwamuzsa on mataw en ta asor juda a haiqta nagan in king naqmo ago hib gihol bunmo emad in ginad em daqay, God teq mat kaqmo amalib i gidimun tondaq haq daqay ham.¹³God nazaq ne gidimun tonan bilaqan ya in inaq gamuk emad ya ne gimen kazaq bulonaiq. God haqaiq. Rom mataw na in ni ninad helmo haqad nibaq tonim ossa ni in giwamuzhaqaiq. Giwamuzsa in gigem kute nemsa ginad dimniysa osayta na in giholib ate gwaleq usan haqaiq. Ussa in ningo Bugaw Dimunta ago zaway amalib nibaq tonad in giwaz meqniyeq osiy haqaiq.¹⁴Ya imaqbaban, Ya igemabmo diq ne ginan inad kazaq emaiq. Ne daq dimdimunta emad osayta teq ne nagah bunmo ago ginad em hasayta tea ne an suleq gigo azawayin ne giholib ayahmo usaqta haqaiq.¹⁵Teq ya a hi rabad ya ne giyon gamuk mar tonta kab ya ne ginad enqenungo haqad gamuk asor awaz meqinta kawa Umar ton. Na ezaqgo God agem dimunta yagad in ya itowun eman ya in ago kabiy nazaq atoranmo emgo iyim osaiqta. ¹⁶In ya itowun eman ya Krais Yesus ago kabibiy mat iyim ya on mataw en ta asor Juda a haiqta nagan gilikmanib in ago kabiy emayta. Kabiy emad ya on mataw en amo amona gigo mat tamaz emaqta nog iyim ya in gigo hib God I gimen dante amta na agamukan dimunta na gibilenaiqta. Gibilensa Bugaw Dimunta in on mataw na asor giqemid in God ago on mataw tawon diqta iyid teq ya in giwaqeq tamaz nog God ugid in akabiyan tidimniydaq haqad ya kabiy emaiqta.¹⁷Ya Krais Yesus-mo aholib soqotim inaq osad ya God ayon kabiy na emaiqta. Nazaq iyan ya ihol abin iluwad bilaqaiq. Yesus-mo yaqgo kabiy ka balaw tonsa anon emaqta haqaiq. ¹⁸Ya kabiy araq yaqgo zawayib emta na agamukan araq a hi bilaqdaiq. Haiqgam. Krais ya gimalib kabiy emsa on mataw en ta asor Juda a haiqta nagan in yaqgo gamuk huritad teq in yaqgo daq ahol waqad in God anad muzinim Krais anan helmo haqayta naqm o amomo ya bilaqdaqta. ¹⁹Teq Bugaw Dimunta daq azawayin inaqta amo amo ya ibenab emad in yaqgo kabiy zaway ugaqtamo. In nazaq emsa ya uliq Jerusalem-ub Krais awagamun dimunta na bilaqim teq ya le og saw bunmo luwad gamuk naqmo ya on mataw bunmo gibilenim gibilenim le saw ilirikum-ubmo tiqiy.²⁰Yaqgo inad ayahta usaqta na ya leheq uliq eden Krais abin a hi usaqta nabmo ya Yesus awagamun gibilendaiq haqaiqta. Na ezaqgo ya mat araq gituw tilayta na amalib bit wazan gituw hiqiya. ²¹Ya God ago marib gamuk araq bilamta nazaqmo ya emnan inad bilaqaq. Gamuk na bilam, On mataw mat na awagamun asor a hi huritayta na in mat na ahol tuwaq daqay ham. Ad on mataw in abin asor a hi huritiyta na in ago tuhurit kem daqay ham.²²Nazaq iyan yaqgo kabiy kabemmo na tuteqmo iwasihsa ya le ne a hi gibiyyaiqta. ²³Teq muran ya kabiy emdaiqta abanab saw kab tihiqiy. Hiqiyan ya ulig kabemmo ne gibiygo inad emaiqta nazaqmo ya inad a ta emaiq.²⁴Inad emad ya kantri Spen-ib lehad ya le ne gibiyad teq Spen-ib tilehdaiq haqaiq. Ya le ne gibiyad osid teq ne ya ilumsihad giqemid ya inad dimniysa Spen-ib tilehdaiq haqaiq. ²⁵Ta teq muran ya uliq Jerusalem-ub leheq God ago on mataw tawonta asor kam meqinta waqim osayta na tigilumsihnan.²⁶Na ezaqgo Yesus ago on mataw saw Masedoniya-ibta na teq saw Akaya-ibta na in an adugan wazim mani asor human tubuliy. Human wolim in God ago on mataw tawonta uliq Jerusalem-ub osay na gilikmanib asor nagah ago siqim iyayta na gilumsihgo haqad. ²⁷Mataw na ginad diq bilaqsa mani na emiyta. Na ezaqgo Juda on mataw gigo amenin ayahmo in gigo hib usaqta. on mataw en ta asor Juda a haiqta nagan in Juda gigo hib giwitango nagah dimunta samanmo waqiyta.*Nazaq iyan on mataw na in gimo gigo nagah giholgota na amalib in Juda mataw Gina haiqta na tigilumsih daqay.²⁸Ari ya mani na ad Jerusalem-ub leheq mataw na gibenad emeq kabiy na tihiqiyid tea ya ihol buliyeq Spen-ib tilehad nab teq ya le ne tigibiydaiq. ²⁹Ad ya inad emaiq, Ya ne gigo hib gwahtiqsaiqta nab Krais anad dimunta i gimalib tuwoq bugdaq haqaiq.³⁰Ari ya imaqbaban, I araqibmo i gigo Iyahta Yesus Krais anan helmo haqauqta. Sa Bugaw Dimunta i ginad wamuzsa i an anan ginad bilaqsa osauqta. Nazaq iyan ya inad awaz meqin amalib kazaq ne gibilenaiq. Ne ya ilumsihad yaqmen God buloniy haqaiq. ³¹Bulonsa in Juda mataw in ago gamuk othasayta na gibenab ya giwaqid mataw na hi gimeqin toniy haqaiq. Ad ne bulonsa ya uliq Jerusalem-ub God ago on mataw tawonta Gina haiqta na gilumsihsad mani na ibersa in yaqgo kabiy na anan ginad bilaqanm haqaiq. ³²Nazaq iyid teq ya God anad muzinad luwad le ne gigo hib tugwahtiqeq ya nenaq ginad dimniysa osad ya igem hastitaysa zaway muturta ta waqdaiq haqaiq.³³Ari God I gigem eman midemimmo usaqta na in tuteqmo ne nenaq osan. Hel diqtaqmo.

Chapter 16

¹Ari I gihol Fibi le ne gigo hib tugwahtiqid teq ne alowan toniy. Muran in uliq Senkriya-ib Yesus ago on matawta na gilumsihsad osaqta. ²In inaqmo Iyahta ago hib soqotan ne God ago on mataw tawonta bunmo giwazinayta nazaqmo ne in waziniymo. Ad in nagah araq ago siqim iysa ne ulumsihiymo. Na ezaqgo in on mataw kabemmo gilumsihsad in ya ilumsihtamo.³Ad ne Priscilla aduw Akwila inaq yaqgo zeq dimun negiy. Ya giger na nenaq i araqibmo Krais Yesus ago kabiy emauqta. ⁴In ya ilumsihad gihol nog hulosnan tomita. Nazaq iyan yaqgo esey diq in gigo hib lehaq. Teq ya gimomo haiq. On mataw en ta asor Juda a haiqta nagan gilikmanib Yesus ago on mataw gidauhan bunmo in mat na awe inaq esey diq negaytamo. ⁵Teq Yesus ago on mataw bo gigo bitab humab wolahta na ne yaqgo zeq dimun in negiymo. Ad ne ya iyowmo diq Epainetus yaqgo zeq dimun ugiy. Saw Esiya-ib on mataw bunmo gilikmanib in danmeb diq Krais anan helmo hamta.⁶Teq ne Mariya yaqgo zeq dimun ugiy. In ne giyon kabiy ayahmo amta. ⁷Teq ne Andronikus ayow Juniyas inaq yaqgo zeq dimun negiy. In giger yaqgo isenlulta teqya nenaq araqibmo but giqirquraq osaytab osta. Aposel gilikmanib in giger gibin emaqtamo. Teq ya Krais anan helmo in giger danmeb Krais ago hib soqotiyta. ⁸Teq ne Ampliyatus yaqgo zeq dimun ugiy. In Iyahta inaq soqotim osad in ya iyowmo diq.⁹Teq ne Urbanus yaqgo zeq dimun ugiy. Mat na i inaq Krais ago kabiy araqib emauqta. Ad ya iyow dimunta Stakis yaqgo zeq dimun ugiy. ¹⁰Teq ne Apeles yaqgo zeq dimun ugiy. In Krais aholib soqotim ossa God in anan anad dimniyaqta. Ad Aristobulus asenlul nenaq yaqgo zeq dimun negiymo. ¹¹Teq ne Herodiyon yaqgo zeq dimun ugiy. In yaqgo isenlulta araq. Ad Narsisus asenlul gilikmanib on mataw Iyahta ago hib soqotim osayta na ne yaqgo zeq dimun ka in negiymo.¹²Teq ne on giger Trifina ayow Trifosa inaq yaqgo zeq dimun negiy. In Iyahta ago kabiy emaqta. Ad ne ya ihiy dimunta Persis yaqgo zeq dimun ugiymo. Aw na in Iyahta ago kabiy emad aholtuw diq bulad luwaqta. ¹³Teq ne Rufus yaqgo zeq dimun ugiy. In Iyahta ago mat araq dimun diqta. Ad ne Rufus anen yaqgo zeq dimun ugiymo. In ya inen nogmo iyim osta. ¹⁴Teq ne Asinkritus teq Flegon teq Hermes teq Patrobas teq Hermas teq I imaqbaban in nenaq osayta na yaqgo zeq dimun negiy.¹⁵Teq ne Filologus ayow Juliya inaq teq Nereus ahiy inaq teq Nereus ahiy inaq teq Olimpas teq God ago on mataw tawonta in nenaq osayta na bunmo yaqgo zeq dimun negiy. ¹⁶Ari God ago on mataw gigo daq titnonta na amalib ne an zeq dimun ugiy. Teq Krais ago on mataw gidauhan bunmo in gigo zeq dimun ne negiymo.¹⁷Ari ya imaqbaban, Ya inad awaz meqin diq amalib ne gibilenaiq. Ne God ago suleq tuwaqiyta na waz naqmo hiqiyan osiy haqaiq. Osad mataw suleq na geg ugad in ne gilikmanib an mug eman gwahtiqsa in ne gihuserad gigo ginad helta na wazan woman tonsa ne gibiy kemiy haqaiq. Gibiy kemad ne mataw naqanta giholib hiqiyan gisan mo luwiy haqaiq. ¹⁸Mataw nazaq emayta na in i gigo Iyahta Krais ago kabibiy mataw a haiqta. Haiqgam. Mataw na in giholmo anad ago kabibiy matawta iyim osayta. Osad in gamuk ahurit dimunta haresmo bilaqad in gigo katiyta na amalib on mataw ginad sosilta na kat negad gihureqayta.¹⁹Ne God ago gamuk muzinayta na gibin uliq saw bunmo tilahta. Nazaq iyan ya ne ginan inad diq dimniyaq. Ta teq ya inad ne gigo hib usaqta na in kazaq. Ne daq dimunta emgo ginad em hasad ne daq meqinta emgo gidek zizalsa osiy haqaiq. ²⁰Ossa kam sisaq haiq God i gigem eman midemim usaqta na in ne giqemid ne gibenab Satan tubay ninal daqay. Ari i gigo Iyahta Yesus agem dimunta negsa ne osiy.²¹Ari yaqgo mangteqsor Timoti ya inaq garibmo kabiy emauqta na in ago zeq dimun eman ne gigo hib nawa lehaq. Ad yaqmo isenlulniz Lusiyus teq Jeson teq Sosipater in inaqmo gigo zeq dimun eman nawa lehaqmo. ²²Teq yaqmo Tertiyus ya Pol aqezab gamuk waqim ne giyon kawa sansandek kab mar tonta. Iyahta abinib ya ne zeq dimun negiymo.²³Teq yaqmo Pol bilaqaiq.Ya iyow Gayus in ago zeq dimun eman ne gigo hib lehaq haqaiq. Mat na ya iwaqim inaq ago bitab osauqta. Teq in Yesus ago on mataw kab osayta ka gibilenan in ago bitab humab wolaytamo. Teq uliq ka ago mat gavman gigo mani wamuzaqta anan Erastus haqayta na teq i gimaqbab Kwartus inaq in giger gigo zeq dimun eman nawa lehaqmo.²⁵Ari i God abin iluwuq.Ne yaqgo gamuk dimunta Yesus Krais awagamun ya bilaqaiqta na anan helmo haqsa teq God ne giqemid ne gamuk na amalib zaway iyeq titur daqay. Gamuk na in God ago anad ulilemabta agamukan naqmo. Teq gamuk na ulilemim kam sisaq diqmo usta. ²⁶Gamuk na sisaqmo ulilemim usta teq muran God kuluwa-kuluwmo osaqta na bilaqan in ago nantut gigo marib gamuk ulilemabta na ulal tiqiy bug. Ulal iy bugan mataw en bunmo gamuk na tuhuritta. Huritad in gilikmanib on mataw kabemmo God anad muzinim in gamuk na anan helmo tihaqay.²⁷27 Ari God amomo anad awaz meqin diqta. In Yesus Krais ago kabiy amalib gimen dante amta na i anadin emad i in abin tuteqmo kuluwa-kuluwmo iluwuq. Hel diqtaqmo.

1 Corinthians

Chapter 1

¹Ari yaqmo Pol, God-mo anad bilaqan in ya ililewunan ya Krais Yesus ago Aposel iyta. Ya imaqbab Sostenes inaq i giger sansandek ka ²mar tonim ne God ago on mataw uliq Korin-ib Yesus ago nan huritad osayta na gimen eman leh negaq. God ne giwaqid ne in ago on mataw tawonta iyeq os daqay haqad in ne gililewunta. Gililewunan ne Krais Yesus ago hib soqotim osad God ameb ne tawon diq iyim osayta. Teq ne gimomo a haiq. Og saw bunmo on mataw i gigo Iyahta Yesus Krais in gilumsihgo lilewunayta na bunmo in ne nenaqmo God amomo ago diqta iyim osayta. Na ezaqgo Yesus in on mataw en ta asor na gigo Iyahta iyim osad in i gigo Iyahta iyim osaqtamo. ³I Gimam God teq i gigo Iyahta Yesus Krais inaq in gigem dimunta negad in ne gigem emid kiskismo usan.⁴Kam bunmo ya ne ginadin emad God esey diq ugaiqta. Na ezaqgo ne Krais Yesus aholib soqotim inaq ossa God agem dimunta negad in ne gilowan diq tonaqta. ⁵Na in kazaq. Ne Krais aholib soqotim ossa in ago nagah dimdimunta kabemmo na ne gigo tiqiyan gamuk dimunta teq ginad dimunta bunmo ne gigo hib ate gwalim giqusaqta. ⁶Teq nagah dimunta nawa na ne giholib ayahmo ussa ne Krais awagamun i ne gibilenta na adan tiqemay.⁷Nazaq iyan ne Bugaw Dimunta ago naw araq diq ago siqim a hi iyad ne i gigo Iyahta Yesus Krais teq ulalab muleqeq ta boldaq haqad amen emad ne gihol husisiqsa osayta. ⁸Saq inmo zaway negsa ne giwaz meqniyeq ossa le ne gigo kam abebtanta tiqiydaq. Nazaq iyid teq i gigo Iyahta Yesus Krais ago kam ayahta nab ne giholib daq araq ananin waq daqayta na haiq iydaq. ⁹God bilamta nazaqmo diq in emaqta. Nazaq iyan in ne gililewunim giqeman ne in atatin i gigo Iyahta Yesus Krais inaq gigem araqibmo iyim osayta.¹⁰Ya imaqbaban, i gigo Iyahta Yesus Krais abinib ya atoranmo kazaq ne gibilenaiq. Ne bunmo araqibmo osad gamuk araqibmo bilaqad gihol uroteq amo amo hi iyiy haqaiq. Ad ne neg amulikmo os nog iyad gigem ginad amulikmo iyeq osiy haqaiq. ¹¹Ya imaqbaban, aw anan Klowe haqayta na ago walmataw bolim kazaq ibilenim bilaqiy, Ne gilikmanib an mug ayahmo usaq haqiy.¹²Ne gigo mataw asor bilaqay, I Pol ago dauhibta haqay. Sa asor bilaqay, I Apolos ago dauhibta haqay. Sa asor bilaqay, I Pita ago dauhibta haqsa aso bilaqay, I Krais ago dauhibta haqay. Nazaq iysa ya bilaqaiq. ¹³Krais in mataw dauh amo amo gilulin eman ne gamuk nazaq bilaqay ye? Teq yaqmo Pol ne gimen ayib ihol nog hulosim moqan ne nazaq bilaqay ye? Ad ne yaqmo Pol inanib yuw huziy ye?¹⁴Ne gilikmanib mataw giger Krispus ayow Gayus inaq naqmo ya yuwub huz negta. Teq mataw asor na ya a hi huz negta. Ya ne kabemmo a hi huz negta na ago ya inad dimniyaq. ¹⁵Na ezaqgo mataw in ne ginan bilaq daqay, Korin on mataw Pol-mo abinib yuw huziyta nazaq in a hi bilaq daqay. ¹⁶Helmo ya on mataw Stefanas ago bitab osayta na yuwub huz negtamo. Teq ya ne gigo mataw ta asor gihuz negmo o haiq na ya inad a hi em hasaiq.¹⁷Krais ya iqeman ya on mataw gihuz neggo a hi luwaiqta. Haiqgam. Ya Yesus awagamun dimunta naqmo pon mataw gibilengo haqad in ya iqeman bolta. Teq ya mat inad awaz meqinta iyim gamuk wizwazimmo gibilenaiqta nazaq ya ihol anan a hi bilaqdaiq. Na ezaqgo luweq ya nazaq gamuk wizwazeq bilaqsa mataw gidek sirirsa in ya iqezmo anan helmo haqad teq in Krais ago kruse anadin a hi emad ago zaway asit a hi loyin daqay na ago iyan.¹⁸On mataw God ago maror asan ban osayta na in timeqniyim moqgo banteb osayta. Nazaq iyan ya Yesus awagamun dimunta gibilensa in Krais ayib momta na agamukan huritsa in gamuk agadanta nog iyaq. Sa i on mataw God i gilumsihim giwaqaqta na i gamuk na huritsa in God ago zaway meqin diqta amalib i giwaqaqta na nog iyaq. ¹⁹God ago marib in gamuk araq kazaq bilam, Ya mataw gigo ginad awaz meinta na bayid woqsa ya mataw gimaqbel inaqta na ginad tuwaleboldaiq ham.²⁰Nazaq iyan mat anad awaz meqinta na in ezaq haqdaq? Ad mat suleq kabemmo amta na in naga gamukin bilaqdaq? Ad mataw gamukib an wolgo hurit kemiyta na in gamuk ezaqta i gibilen daqay? God in og ka ago mataw ginad awaz meqinta nagan bunmo giqeman in mataw ginad haiqta nog tiqiyay. ²¹God-mo anad awaz meqin diqta. In anad em hasimmo mataw gidanin qwayan in ginad awaz meqinta amalib God nagun yo hiqiyayta. Na ezaqgo God in on mataw gimen dante kazaqta emnan anad bilam. In i kabibiy mataw giqeman i in ago gamuk ahuritan araq diqta na amalib on mataw gibilensa in huritad anan helmo haqsa God in gilumsihim giwaqaqta.²²Ne ginad emiy. Juda on mataw daq azawayin inaqta ahol waqnan atoranmo bilaqayta. Sa ta Grik on mataw in og ka ago nagah bunmo alulin nagunayta. ²³Ta teq i gamuk kazaq on mataw na bunmo gibilenauq. Krais ayib dom wolan momta haqauq. I nazaq gibilensa daq nawa na in daq zawayta nog a hi iysa Juda on mataw i gigo gamuk na anan helmo haqnan ginadnad diq emayta. Sa Grik on mataw gamuk na huritsa in bilaqne gamuk agadanta nog iyaq.²⁴Ari God on mataw gililewunta na bunmo, Juda on mataw asor teq Grik on mataw asor inaqmo, in i gigo gamuk na huritim ginad emay, God ago zaway teq in anad awaz meqinta na Krais-mo ago hib ulal tiqiy bugaqta haqay. ²⁵Na ezaqgo God ago gamuk ahuritan agadan nogta na in mataw gigo ginad awaz meqinta uriyamaqta. Sa God ago daq azawayin haiqta nog na in mataw gigo zaway uriyamaqtamo.²⁶Ya imaqbaban, kwaziqmo God ne gililewunan ne in ago maror aduganib gwahtiqiyta na ne anadin ta emiy. Kam nab og ka ago mataw marorta na teq mataw ginad awaz meqinta na teq mataw gibin inaqta na kabemmo ne nenaq hi gwahtiqiy. ²⁷Na ezaqgo God in og ka ago mataw ginad awaz meqinta mebay negnan haqad in mataw ginad awaz meqin haiqta nagan gilumim giwam. Ad in og ka ago mataw zawayta na mebay negnan haqad in mataw giwaz meqin haiqta na gilumim giwammo.²⁸God in on matawog kab gibin haiqta teq matawginan Meqinta haqayta teq ginan Samanta haqayta naqmo gilumim aholyon giwamta. Daq na amalib in mataw gibin inaqta na giqeman in bilaqne mataw samanta gibin haiqta nog tiqiyiy. ²⁹Nazaq iyan mat araq in yaqmo ag haqad God ameb ahol abin a hi iluwdaq.³⁰Haiqgam. God-mo ne giqeman ne Krais Yesus ago hib soqotim osayta. Ossa Yesus-mo in anad awaz meqinta igsa i ginad inaq iyim osauqta. Teq Yesus-mo abin titnonta i giholib ussa i God ago on mataw tawonta iyim osauqta. Teq Yesus-mo i gizayan i God agota iyim osauqta. ³¹Nazaq iyan God ago marib gamuk araq bilamta nazaq i emuq. In bilam, Mat inmo abin tiqiluwnan haqad teq Iyahta in ulumsihta naqmo ago in ahol abin iluwan ham.

Chapter 2

¹Ari ya imaqbaban, ya ne gigo hib lehim God ago gamuk alulin ulilemim usta na gibilenad kam nab ya inad awaz meqinta amalib gamuk akamoymoyin inaqta a hi neg. ²Kam nab ya inad awaz meqinta kabemmo gibilenan ituw hiqiyta. Ya Yesus Krais ayib dom wolan momta naqmo amomo gibilendaiq haqad ya inad emta.³Inad emim ya gamuk na ne gibilendaiq haqad ne gigo hib lehim ya igo zaway haiqmo osad ya rabad ihol harara nem naqmo hiqiyyaqta. ⁴Ad ya Yesus Krais awagamun dimunta na gibilenad yaqmo igo zaway teq ya inad awaz meqinta amalib ya ne ginad eman a hi buliy. Haiqgam. Ya God ago Bugaw Dimunta ago zaway naqmo amalib gibilenta. ⁵Nazaq iyan ne matmo araq ago anad awaz meqinta huritim ginad buliyim Yesus anan helmo a hi haqiy. Haiqgam. God anad ne inmo ago zaway naqmo ahol waqad Yesus anan helmo haq daqay hhaqad in ago zaway nazaq in giqisihunta.⁶Helmo, God ago on mataw gihol awaz meqniysa ginad tizilimta na in i gigo gamuk huritsa i bilaqne mataw ginad awaz meqinta gamuk bilaq nog iyauqta. Ta teq i gigo gamuk na in og ka agota a haiq. Ad in og ka ago mataw marorta gamuk bilaqayta nazaq nog a haiqmo. Mataw marorta bunmo in osim tihiqiyayta. ⁷I God ago anad awaz meqinta naqmo i bilaqauqta. Na in kazaq. Kwaziqmo God og ka a hi emadmo in i gimen dante emid i inaq dimunmo osamta haqad in anad amta. Anad emim in anad awaz meqinta na ulileman mataw a hi hurit yaqay.⁸Nazaq iyan og ka ago mataw aseseqta bunmo in God ago anad awaz meqinta na ago ginad a hi em hasiy. Haiqgam. Mataw aseseqta nagan in God anad ulilemabta na alulin hurit kemeq teq in Mat Iyahta abin teq Ahol anuwan ayahta inaq uliq Heven-ib osim bolta na waqeq ayib dom a hi wol nagiy. ⁹God ago marib gamuk araq kazaq bilam, On mataw God anan ginad bilaqayta na God in gimen os araq dimun diqta tuwastitayan usaq ham. Teq mat araq diq in ameb os dimunta na asit ahol a hi wamta ham. Ad mat araq diq os dimunta na ago anad a hi em hastamo ham.¹⁰Ta teq God ago Bugaw Dimunta eman bolim nagah mataw gimeb ulilemim usaqta nagan in i tigiqisihunta. Na ezaqgo Bugaw Dimunta in nagah bunmo ulilemim usaqta na ahol waqaqta. Ahol waqad in God ago anad awaz meqinta akasnaknib ulilem naqmo hiqiyim usaqta na inaqmo in ahol waqaqtamo. ¹¹Na in kazaq. Mat araq anad emsamo mat ta araq in anad na huritdaq e? Na haiqgam. Mat na awitan amuganib usaqta naqmo God anad emsa mat araq diq in anad na a hi huritaqtamo. God ago Bugaw Dimunta naqmo in God anad huritaqta.¹²Ne ginad emiy. I bugaw araq og kab osim bolaqta na a hi wawta. Haiqgam. I Bugaw Dimunta God ago hib osim bolaqta naqmo i tuwawta. Waqan in i ginad eman hastitayan i God ago os dimunta in samanmo igaqta na ago tuhurit kemauqta. ¹³Hurit kemim i God ago os dimunta naqmo agamukan on mataw gibilenauqta. Teq gamuk dimunta nawa i bilaqauqta na i og kab mataw ginad awaz meqinta gigo hib a hi wawta. Haiqgam. Bugaw Dimunta inmo anad dimunta na igsa i God ago os dimunta na agamukan bilaqauqta. Bilaqsa mataw giduganib Bugaw Dimunta usaqta naqmo in huritim ginad em hasayta.¹⁴Mataw giholib Bugaw Dimunta a hi usaqta na in ginad soqotim usaqta. In ginad a hi hastitaysa in God ago nagah dimdimunta na anan helmo a hi haqayta. In nagah nagan agamukan huritsa in bilaqne gamuk agadanta alulin haiqta nog iyaq. Mataw na in Bugaw Dimunta giholib haiqgam iyim in gamuk na a hi ulum kemim ginad a hi em hasayta. ¹⁵Ari mataw giholib Bugaw Dimunta usaqta na in nagah bunmo ulum kemim ginad em hasayta. Sa mataw God ago Bugaw Dimunta inaq a hi luwayta na in mataw ginad em hasayta na a hi gilum kem daqay. ¹⁶Na ezaqgo God ago marib gamuk araq kazaq bilam, Nog diq Iyahta ago anad bunmo tuhurit kemim teq in suleq ta araq muturta ugta? ham. Teq Bugaw Dimunta in i Krais anad gibilensa i hurit kemauqta.

Chapter 3

¹Ari ya imaqbaban, kwaziqmo ne Krais aholib soqotim inaq ossa ya ne gibiysa ne God ago Bugaw Dimunta anad muzinayta nazaq nog ya a hi gibiyyaiq. Nazaq iyan ya ne gamuk gibilenta na bilaqne mataw gigem kwaziqta anad muzinayta ya gibilen nog iy. Kam nab ne gigem kwaziqtab os tutad ne Krais ago daq dimunta emgo ne bilaqne onminta nog iyim ginadnad emad os yaqay. ²Ossa ya ne didaq atoranta negsa ne a hi neq yaqay. Haiqgam. Ne didaq atoranta neqgo hiqiysa ya sus negsa ne neq yaqay. Ad muran kam kab ne didq atoranta neqgo gigem awaz a hi meqniyaqmo.³Na ezaqgo ne gigem kwaziqta ago daq na ne muz tutsa iyan. Ne gilikmanib mataw an anan gigem meqniysa an wadayta. Daq nawa ne emayta na in gigem kwaziqta naqmo agota. Teq ne gigem kwaziqta ago anadta naqmo ne muzinad ne mataw ogibta daq em nog tiqiyay. Nazaq a haiq e? ⁴Ad mat araq bilaqaq, Ya Pol ago dauhibta haqaq. Sa mat araq bilaqaq, Ya Apolos ago dauhibta haqaq. Daq nazaq ne emad ne bilaqne og ka ago mataw nog a hi iyay ye? ⁵Ne ginad em hasiy. Apolos in naga matin? Ad yaqmo Pol ya naga matinmo? yaqyow Apolos inaq i giger God ago kabibiy mataw samanta. Iyahta kabiy i gibenab amta naqmo i emsa ne Krais anan helmo haqiyta.⁶Ya God ago didaq amagin kabiyab leyan teq Apolos bolim yuw ugta. Teq God-mo didaq na eman in kabiyab gwalim anon amta ⁷Nazaq iyan mat didaq amagin kabiyab leyaqta na abin haiqta. Sa mat didaq ahokan gwalsa yuw ugaqta na abin haiqtamo. God inmo didaq kabiyab eman gwalim anon emaqta. Nazaq iyan inmo amomo abin inaqta.⁸Mat didaq amagin kabiyab leyaqta na teq mat didaq yuw ugaqta na in giger ginad amulikmo iysa in garabmo God ago kabiy emayta. Teq abeb in gigo kabiy na amenin waqad in bunmo gigo kabiy ahunibmo naw na tuwaq daqay. ⁹Na ezaqgo i God ago kabibiy mataw kabiy garabmo emauqta. Sa ne bilaqne God ago kabiyab didaq leyan gwalaqta nazaq nog. Ad ne bilaqne God aholyon bit wazan eramta nazaq nog.¹⁰God agem dimunta yagad in ya iqeman ya ne gigo hib lehim Yesus awagamun anononmo gibilen, bilaqne mat bit emaqta wizwazimmo bit alulin emaq nazaqmo. Ya bit alulin na tiqeman teq mat araq lehim yaqgo kabiy na amalib bit anon wazan tiqeram. Teq matawbit akabiyan emayta na bunmo ginad em haseq teq in yaqgo kabiy na amalib bit anon emiy. ¹¹Na ezaqgo mataw bit alulin amo amo a hi em daqayta. Haiqgam. Bit alulin amulikmo usaqta na Yesus-mo.¹²Teq bit alulin amulikmo nab mataw asor gol amalib bit anon wazayta. Sa asor silva amalib bit anon emsa asor gig dimdimunta anawun ayahmota gimalib bit anon wazayta. Teq asor ay amalib bit anon emsa asor rey amalib bit anon wazayta. Sa asor tuqir amikmikta amalib bit anon emayta. ¹³Ari abeb Iyahta ta boldaqta akamnib nab mataw bunmo gigo kabiy ulal tiqiydaq. Kam nab faq in mataw gigo kabiy bunmo oysa in naga kabiyan diq emiyta na ulalab tugwahtiqdaq. Faq naqmo kabiy bunmo oyworsa noggo kabiy tuteqmo usdaqta na teq nog kabiy samanta amta na ulal iysa i ahol tuwaq kemam.¹⁴Mat araq bit alulin na amalib bit anon awaz meqinta emid teq faq n a hi oydaqta. Ad in kabiy dimunmo amta na ago amenin dimunta tuwaqdaq. ¹⁵Ari kabibiy mat araq bit alulin na amalib bit anon awaz meqin haiqta emid teq faq na bo oy bugid mat na ago kabiy bunmo tihiqiy bugdaq. Teq mat na a hi moqdaq. Bilaqne mat ago bit faq oysa in eraqim ago nagah bunmo hulosim asan ban tukim lehim a hi moqaqta nazaq nog.¹⁶Ne bunmo bilaqne God ago bit nog ne osayta. Sa God ago Bugaw Dimunta bolim ne giduganib osaqta. Na ago ne ginad a hi em hasay ye? ¹⁷God ago bit na tawon diqta. Nazaq iyan mat araq God ago bit na meqin tonid God in mat na timeqin tondaqmo. Teq God ago bit na negmo.¹⁸Ne gihol hi kat ugiy. Ne gilikmanib mat aw nog bilaqaq, Ya og ka ago daq bunmo ago tuhurit kemta haqaqta na in anad em hasan. In anad awaz meqinta na asit hi ulumsihdaq. Ari in anad buliyeq Yesus awagamun anan helmo haqsa ta mataw og kabta in anan agadan haqsa nab teq in mat anad awaz meqinta tiqiydaq. ¹⁹Na ezaqgo og kab mataw ginad awaz meqinta na bunmo in God ameb mataw agadanta nog iyayta. God ago marib gamuk araq kazaq bilam, Mataw ginad awaz meqinta na gimileq iyad God aban emeq tuknan tonsa teq haiq. God in mataw na gigo daq katiyta naqmo amalib gidanin qwayim giwazaqta.²⁰Teq God ago gamuk kazaq bilammo. Og ka ago mataw ginad awaz meqinta na in giholyon dante wastitaynan haqad ginad emsamo Iyahta in ginad na huritaqta ham. Huritad in anad emaq, Mataw aseseqta ginad na insaman diqta haqaq ham. In ginad na anon araq a hi emdaq haqaq ham.²¹Nazaq iyan ne og kab mataw aseseqta gibin hi iluwiy. Na ezaqgo God ago nagah dimdimunta bunmo gigo tiqiyim usaqta. ²²Yaqmo Pol ya ne bunmo gigota. Sa mataw giger Apolos ayow Pita inaq in nazaqmo ne bunmo teq ne kayeqmo os daqayta na teq ne moq daqayta na teq daq muran kam kab gwahtiqdaqta na teq daq abeb teq gwahtiqdaqta nagan bunmo in ne bunmo gigo tiqiyim usaqta. ²³Sa ne bunmo Krais agota iysa Krais in God ago iyaqtamo.

Chapter 4

¹Ne i ginan ginad kazaq emiy. I Krais ago kabibiy matawta haqiy. Teq i gigo kabiy na i God ago gamuk alulin ulilemim usta na wamuzad i wastitayimmo mataw gibilenauqta haqiy. ²Teq kabibiy mat dimunta daq kazaq emaqta. In ago ayahta anad usaqta na tiqem bugaqta.³Ya Krais ago kabibiy mat araq nazaqta teq yaqmo ihol a hi ulum kemaiqta. Nazaq iyan ne yaqgo daq ulum kemayta n aya inadib nagah amikta iyaq. Ad mataw og kabta hazizirib yaqgo kabiy ulum kemsa ya daq na loyinsa in nagah amiktamo. ⁴Ya ihol loyinsa ya daq araq ananin waqdaiqta haiqgam. Teq yaqmo ihol anan mat titnonta haqad nazaq ya a hi bilaqdaiq. Iyahtamo teq ya ilum kemeq inan bilaqdaqta.⁵Teq in on mataw hazizirib gilum kemdaqta na akamun teqmo. Nazaq iyan Iyahta a hi bolsamo ne yaqgo kabiy hi ulum kemiy. Iyahta boleq teq in nagah bunmo ulilemim romriqab usaqta na waqeq saw anuwanib emid ulal tiqiy bugdaq. Ad in mataw bunmo ginadulilemim usaqta na emid ulalab tugwahtiqdaqmo. Kam nab God in on mataw kabiy dimunmo emiyta na gibin tiqiluwdaq⁶Ya imaqbaban, Ya ne gilumsihnan haqad ya Apolos anan teq yaqmo ihol anan nawa ne tigibilenta. Ne i gigo hib suleq waqad ne God ago gamuk mar tonan usaqta na itiyoneq daqmta asor muturta inaqmo a hi em daqayt haqad ya nazaq bilayta. Ne nazaq emad teqnne mat araq abin iluwad mat ta araq abin waziq a hi woqdaq. ⁷Ya iyogniz, ne ezaq diq? Ne i mataw bunmo nog a haiqta ye? Ne gigo nagah bun diqmo God abenab a hi waqiy ye? Helmo, nagah bunmo ne wazayta na ne God abenab waqiyta. Nazaq iyan nagaqgo ne gihol abin iluway? Ne gigo nagah dimunta nagan negmo gigo zawayib waqiyta ye? Haiqgam. God nagah nagan samanmo ne nagta.⁸Ne God ago nagah dimdimunta na teko waqan in tigiyunin bug daqagya. Ad nagah bunmo ne amalib dimunmo os daqayta na ne gigo inaq tiqiyiy daqagya. I ne a hi gilumsihsa ne gimomo gigo zawayibmo king nog tiqiyim osay-ya. Sa i haiqgam daqag. Helmo, ya inad ne king diq iyeq os nagiyta haqaiq. Osad teq ne i giqemid i inaqmo king iyeq ne nenaq os nagtamo haqaiq. ⁹Teq haiqgam. Onmataw og kabta teq angelo inaqmo in i Aposel gibiyad i afaqan amo amo meqin diq sorsa in i gibiy ninunad gifaqin hunegayta. Nazaq iyan ya inad emaiq, God in i Aposel giqeman i abeb diq iyim osauqta haqaiq. I bilaqne mataw gigo hazizir meqniyan in ginol emgomo iyim osayta nazaq nog i osauqta haqaiq.¹⁰I Aposel Krais abin sorad a luwsa mataw i ginan agadanta haqay. Teq negmo Krais aholib soqotim osad ne bilaqne mataw ginad awaz meqinta daqagya. I Aposel gigo zaway haiqta. Teq negmo gigo zaway ayahmo daqagya. Mataw i Aposel gibilawunad gibin wazan woqsa in negmo giwazinad gibin iluwayta daqagya. ¹¹Aposel mebmebmo kabiy waqim bo muranmo i gigemnan moqad giziyan maysa i osauqta. I gigo tubusan misiramta naqmo amalib i gihol sihenim luwauqta. Sa mataw i haresmo ginolsa i begbeg nog iyim uliq saw bunmo luwauqta.¹²I giholtuw bulad kabiy ayahmo emsa i gihol husisiqaqta. Sa on mataw i gibilawunsa i amenin emim nan dimdimunta amalib gidimun tonauqta. In i gimuzad gimeqin tonsa i giqezmo hiqiyim afaqan nagan bunmo sorad a luwauqta. ¹³Mataw i gigilehunan bilaqsa i amenin emim kiskismo gibilenauqta. On mataw i gibiysa i saman diqta bilaqne didaq asan a le ban meqintab hunegayta nazaq nog iyauqta. I mebmebmo kabiy nog wawta nab iyim bo muranmo mataw bunmo gimeb i bilaqne nagah anumlan inaqta nog iyim osauqta.¹⁴Teq ya mebay negad gamuk nawa na a hi mar ton. Ne yaqgo onminmo diq haqad ya ne ginan inad bilaq gigayinsa ya ne ginad wastitaynan gamuk na mar ton. ¹⁵Ne ginad emiy. Ne gigo hib Krais ago mataw 10,000 nazaq ne giwamuz daqayta iyid in gilikmanib ne gimam araq ya nogta haiq iydaq. Helmo, Krais Yesus aduganib ya ne gimam nog iyim osaiqta. Ya Yesus awagamun dimunta gibilenan ne helmo haqim yaqgo onmin tiqiyiyta. ¹⁶Nazaq iyan ya atoranmo kazaq ne gibilenaiq. Ne ya isen muzad ya daq em nogmo ne emiy haqaiq.¹⁷Daq alulin naqmo ago ya Timoti eman ne gigo hib lahta. Ya in inaq Iyahta aholib soqotim osad in yaqgo amun nog iysa ya in anan inad diq bilaqaqta. Teq in Iyahta anad muzin bugad ago kabiy anononmo emaqta. Tomoti leheq ne ginad waz eraqsa ya Krais Yesus aholib soqotim in anad muzinad daq dimdimunta emaiqta na ago ne anadin a ta em daqay haqad ya in eman ne gigo hib lahta. Yaqgo daq na ya on mataw Yesus ago nan huritayta na gidauhan bunmo giqisihunad asuleqin gibilenaiqta. ¹⁸Ne gigo asor ya inan ginad emay, Pol bo a ta hi gibiydaq haqay. Haqad in igmo ag haqad ya iqez tuqothasay.¹⁹Teq haiqgam. Iyahta anad bilaqid ya ne gigo hib hidmo tilehdaiqta. Teq ya mataw gihol abin iluwayta na gigo nan huritnan a hi lehdaiq. Haiqgam. Ya boleq mataw na gigo zaway ahol waq kemgo haqad ya nawa lehdaiqta. ²⁰Na ezaqgo God ago maror in gamukmo amalib og kab gwahtiqim a hi usaqta. Haiqgam. In God ago zawaymo amalib gwahtiqim usaqta. ²¹Ari ya ne gigo hib leheq ya ezaq gitondaiq haqad ne ginad emay? Ya yuk wazeq a lehdaiq ye? O haiq, ya ne ginan inad bilaqsa ne giyon daq kiskista emdaiq?

Chapter 5

¹Ari ya ne gigo wagam araq mataw bo ibilenan ya kazaq hurit. Daq an haresmo hureqim inaq usayta na ne gilikmanib usaqhaqsa ya hurit. Huritim ya ihol dedibmo ritan. Teq ne gigo hib daq usaqta na abin meqin diq iysa on mataw en ta asor Juda a haiqta nagan in daq nawa ne gilikmanib usaqta na emnan gituw hiqiyayta. Na in kazaq. Mat araq in amam awe waqim inaq usaqta haqiy. ²Ta teq ne igmo ag haqad daq na anamren alowan tonayat. Ne giqutil tartaysa gaq wazad os nagiyta. Sa ne daq anamren na muzid in ne gilikmanib a ta hi os nagta.³-⁴Helmo ya inon kab pesanmo osaqta teq ya iwitan in bilaqne ginaq osaqta nog iyaq. Ya ne ginaq os nog iyad mat na ago daq meqinta tuqulum kemim ya Iyahta abinib mat na ayon tibilay. Nazaq iyan ne on mataw Yesus ago nan huritayta na bunmo humab araq emiy haqaiq. Humab emeq ossa ya iwitan ne ginaq ossa i gigo Iyahta Yesus ago zaway i gilikmanib tuqosdaqmo. ⁵Sa ne daq anamren na waqeq Satan abenab emiy. Emid in santitiy waqad osad teq anad tubuliydaq. Anad buliyid abeb Iyahta ta boldaqta akamnib nab mat na awitan dimunmo tuqosdaq.⁶Ne igmo ag haqad gihol abin iluwayta na in dimun a haiq. Yis asitmo mel deg ayahta inaq buliyan mel na bunmo huhuw nemaqta. Na ago ne ginad a hi emay ye? ⁷Pasova akamnib mataw sipsip amidon wol emayta nazaq nog Krais i gimen ahol tamaz nog emim tumomta. Moqan ne bilaqne bret ago yis haiqta mataw Pasova akaruwan inaq nneqayta nazaq nog ne tiqiyim osayta. Nazaq iyan ne gilikmanib yis kwaziqta usaqta na suholid lehan. Lehid teq ne bret yis haiqta mutur buliyiyta nazaq nog iyeq osiy. ⁸Pasova akamnib Isrel on mataw in gigo humab na emnan haqad gigo bitab yis kwaziqta yusaqta na ginuwim tuhuneg bugayta. Nazaq iyan in daq emayta nazaq nog i emuqmo. God i gidimun tonta na ago i anadin emad i giholib yis kwaziqta na muzad i gigo daq meqinta nagan gileh negad ginad meqinta na i muzid lehanmo. Lehid teq i bret ago yis haiqta nog osad i gimileq a hi iyad gamuk helta adan emad osuq.⁹Ya ne gimen sansandek araq mar tonta nab ya kazaq tibilay. Ne on mataw an haresmo hureqim inaq usayta na giholib hiqiyeq nenaq hi osiy haqad ya bilayta. ¹⁰Teq ne og kab mataw an haresmo hureqayta na teq mataw nagah haresmo utetayta na teq mataw nagah rin tonayta na teq mataw god katiyta gimen lotu emayta nagan bunmo giholib hiqiyiy nazaq ya a hi bilay. Haiqgam. Ne og ka mataw daq meqinta emayta bunmo giholib hiqiyeq osnan haqad teq ne og ka huloseq ulilib gwahleheq os nagiy.¹¹Ari ya gamuk kawa ne gimen mar tonaiqta kab ya kazaq ne tigibilen sireqaiq. Mat bilaqaq, Ya ne gimaqbab Krais aduganibta haqad teq in an alulib hureqim inaq usaqta o in mat araq ago nagah ahol waqad utetaqta o in god katiyta lotu emaqta o in mataw gigilehunan bilaqaqta o in tutimmo yuw atoranta uluwaqta o in mataw gigo nagah rin tonaqta, mat nazaq amileq iyaqta na ne aholib hiqiyeq inaq araqib hi osiy haqaiq. Osad ne mat na inaq araqib didaq hi neqiymo haqaiq. Haiqmo diq. ¹²Nagaqgo ya mataw God ago maror asan ban osayta na gigo daq ulum kemdaiq? Na yaqgo kabiy a haiq. Ari on mataw God ago maror aduganib osayta naqmo gigo daq ne ulum kemeq giwastitay daqay. ¹³On mataw God ago maror asan ban osayta na God-mo teq in gigo daq tuqulum kemdaq. Ari negmo teq God ago gamuk bilamta kazaq ne emiy. Gamuk na bilam, Mat meqinta na gilikmanib osaqta na ne muzid asan ban lehan ham.

Chapter 6

¹Ne gilikmanib mat araq in ayow nan tuqugad in ta nagaqgo mataw God ago maror asan ban osayta nagan gimeb gamuk na wastitayay? Doq ton in God ago on mataw tawonta na gimeb afaqan na a hi wastitayay? Mat daq nazaq emaqta na amebay haiqta daqag iyim in daq na emaq e? ²Abeb teq God ago on mataw tawonta na in on mataw God gileh ugayta na bunmo hazizirib giqemid gigo daq tuqulum kem daqay. Na ne ginad a hi emay ye? Ne teq on mataw God gileh ugayta na bunmo gigo daq meqinta bunmo tuqulum kem daqayta. Ta ezaq haqad negmo gigo afaqan amikmikta nagan gwahtiqsa ne ulum kemim a hi wastitayay? ³Abeb teq i angelo hazizirib giqemad gilum kemamta. Na ago ne ginad a hi emay ye? Nazaq iyim i kayeqmo og kab osad i gigo afaqan amikmikta na gwahtiqsa igmo ulum kemeq wastitayuq.⁴Nazaq iyan ne gilikmanib afaqan an mug nazaqta gwahtiqsa ta ezaq haqad ne mataw Krais ago dauhib gibin haiqta na gitowun eman in ne gigo afaqan na ulum kemayta? ⁵Ne daq nazaq emnan gimebay a hi woqaq e? Teq ezaq? Ne mataw Krais anan helmo haqayta na gilikmanib gimaqbab giger na an mugsa ne gigo mat araq anad awaz meqinta afaqan na ulum kemeq wastitaydaqta haiq e? ⁶Ta teq ne nazaq a hi emayta. Mat araq in amaqbab araq hazizirib emad nan tuqugaqta. Teq daq na amomo a haiq. Mat na in amqbab na waqim ad le mataw Krais anan helmo a hi haqayta na gimeb hazizirib emaqta!⁷Ne gilikmanib mataw asor in giyogniz nan negad hazizirib giqemsa ya ne ginan inad emaiq, Ne Krais ago daq dimunta na hulosim tuwoq hasiy haqaiq. Ne kazaq em nagiy. Mataw ne giholib daq meqinta emsa ne afaqan na hi sor nagiy. Ad in ne gigo nagah rin tonsa ne ananin hi bilaq nagiy. ⁸Teq haiq. Ne an meqin tonad an ago nagah rin tonad luwayta. Teq ne mataw asan ban osayta na gigo hib daq meqinta nazaq a hi emayta. Haiqgam. Negmo maqbabmo nazaq an meqin tonayta.⁹Mataw daq meqinta emad luwayta bunmo le God ago maror aduganib a hi gwahtiq daqay. Na ago ne ginad a hi emay ye? Ne gihol hi kat ugiy. On mataw an haresmo hureqim inaq usayta na teq mataw god katiyta ayon lotu emayta na teq mataw an alulib hureqim inaq usayta na teq mataw in gimo gihol zayim mataw ta asor gihol negayta nan teq mataw in matawmo an ahol waqad gihol eraqaqta na ¹⁰teq mataw in rin tonayta na teq mataw nagah haresmo utetayta nateq mataw yuw atoranta uluwim gifaqin hulosayta na teq mataw an agilehun bilaqayta na teq mataw gimileq iyad nagah samanmo waqayta na, on mataw naqanta bunmo le God ago maror aduganib a hikidikmo gwahtiq daqayta. ¹¹Kwaziqmo ne asor nazaq diq luw yaqayta. Teq God ne gigem tisuhol. Suholim in ne giqeman ne in ago on mataw tawonta tiqiyiy. I gigo God in ne giwaqim Iyahta Yesus Krais ago kabiy aduganib giqemim in ago Bugaw Dimunta negan ne gibin on mataw titnonta tiqiyim usaqta.¹²Gamuk araq mataw bilaqad luwayta na in kazaq. "I daq bunmo giqemamta na agununin haiqgam" haqayta. Gamuk na in helta teq daq na asor a hi nilumsihdaqta. Helmo ya daq bunmo giqemdaiqta na agununin haiqta teq ya daq araq diq hulosid yaqgo ayahta nog iyeq inad a hi hureqdaq. ¹³Teq gamuk araq mataw bilaqayta na in kazaq. "Didaq bunmo i gigemab woqgo usaqta" haqayta. "Teq i gigem in didaq bunmo ago abanan iyim usaqtamo" haqayta. Gamuk nawa na in helmota teq God in didaq bunmo emid hiqiysa in i gigem emid tihiqiydaqmo. I gihol in an hureqeq inaq usgo a haiqta. Haiqgam. I gihol in Iyahta anad muzingo usaqta. Sa Iyahta in i gihol wamuzgo osaqtamo.¹⁴God inmo ago zaway amalib Iyahta hodhodab wazan eramta. Nazaqmo teq in i giwazid i tiqeraqamtamo. ¹⁵I gihol in bilaqne Krais abensen nog iyim usaqta. Na ne ginad a hi emay ye? Nazaq iyan i Krais abensen na waqeq a leheq aw danatabta na inaq tuwastonam e? Haiq kidik!¹⁶Ne ginad emiy. Mat aw danatabta inaq usaqta na in aw na inaq gihol amulikmo tiqiyayta. God ago marib gamuk usaqta nazaq. Gamuk na bilam, In giger gihol amulikmo iyeq tuqos daqay ham.¹⁷Ad nazaqmo mat in Iyahta inaq soqotaqta na in giger ginad gigem amulikmo tiqiyaytamo.¹⁸An haresmo hureqim inaq usayta na ne aban emeq tukiy. Na ezaqgo daq meqinta bunmo mat ahol asan ban gwahtiqim in mat ta araq meqin tonaqta. Ari mat an haresmo hureqim inaq usaqta na inmo ahol meqin tonaqta.¹⁹I gihol in bilaqne God ago Bugaw Dimunta ago bit nog iyim usaqta. Na ne ginad a hi emay ye? God in ago Bugaw Dimunta negan in ne giduganib tuqosaqta. Nazaq iyan ne gihol in negmo gigo a haiq. ²⁰Haiqgam. God naw ayahmo amalib ne gizayan ne in agota tiqiyiy. Nazaq iyan ne gihol bunmo God ugad ne gigo daq amalib in abin iluwid ulilibmo gwalan.

Chapter 7

¹Ari ne yaqmen sansandek mar tonim nagah anan susumuniyta na ya muran kawa amenin tiqemnan. Ne gigo asor bilaqiy, Mat aw inaq a hi usdaqta na in daq dimun haqayta. ²Ta teq an haresmo hureqim inaq usayta na ayahmo diq iysa iyan yaqmo inad kazaq emaiq. Mataw samanmo osayta na bunmo in gigo aw inaq iyiy haqaiq. Sa on samanmo osayta na in gigo mat inaq iyiymo haqaiq.³Teq aw aduw in awe inaq usnan bulonsa awe ahol hi wasihan. Sa aw na in aduw inaq usnan bulonsa aduw ahol hi wasihanmo. ⁴Aw na ahol inmo agota a haiq. In ahol na aduw agota. Ad nazaqmo mat na ahol inmo agota a haiqmo. In ahol na awe agota.⁵Mat awe inaq usnan haqsa awe hi hulosan. Sa aw aduw inaq usnan haqsa aduw hi hulosanmo. Ari in giger God amomo anadin emad inaq gamuk emnan haqad an adugan wazeq teq in gihol tuwasih daqay. Wasiheq osad in an kam ugiyta na le tihiqiyid in araqib a ta us daqay. Luweq in gihol sisaqmo wasiheq luwsa Satan bo tigilum waqdaq. Gilum waqsa in gihol atoranmo eraqsa in Satan aqez athasgo biyab a hi iy daqay. ⁶Teq ne gibe yahad ne mataw bun diqmo on giwaqiy nazaq ya a hi bilaqaiq. Naqmo ne asor gihol wasiheq samanmo osgo biyab a haiqta haqad ya an waqgo ne gibilenaiq. ⁷Ya inad ya samanmo osaiqta kazaq ne bunmo os nagiyta haqaiq. Teq God in mataw naw amo amo negsa mataw bunmo giholib ago naw araq usaqta. Mat araq naw araq waqsa ta araq in naw araq waqaqta.⁸Ari on mataw an a hi waqayta na teq on waburta na ya kazaq gibilenaiq. In an a hi waqad samanmo ya nogmo os daqayta na in dimun diq haqaiq. ⁹Ta teq in gihol eraqsa in wasihgo gigo zaway hiqiyaqta na in an tuwaq daqay. Mat aw inaq an waqayta na in daq dimunta. Ari in samanmo osad gihol atoranmo eraqdaqta na meqin.¹⁰Teq on mataw an tuwaqiyta na ya kazaq ne gibilenaiq.Ad yaqgo gamuk ka ya inadibmo a hi gibilenaiq. Iyahtamo gunun bilamta na ya ne gibilenaiq. Aw mat tuwamta na in aduw hi hulosan haqaiq. ¹¹Ari in aduw huloseq le samanmo osad in mat ta araq muturta hi waqan Teq in samanmo os haiq in muleqeq le aduw inaq an anobun wastittayeq araqibmo a ta osiy. Ad nazaqmoo mat in awe a hi muzdaqmo.¹²Ari on mataw ta asor na bunmo ya kazaq diq ne gibilenaiq. Teq gamuk kawa ya bilaqdaiqta ka in Iyahta aqez a haiq. Ka yaqmo inadta ya bilaqnan. Krais ago mat araq awe in Iyahta anan helmo a hi haqaqta teq in aduuw inaq osnan anad bilaqsa, mat na in aw na hi muzan. ¹³Ad nazaqmo aw araq aduw in Krais anan helmo a hi haqaqta teq in awe inaq osnan anad bilaqsa aw na in aduw hi hulosan. ¹⁴Ne ginad emiy. Mat helmo a hi haqaqta na in awe helmo haqaqta na inaq ossa God ago gunun in giger giqitiyonim usaq. Ad nazaqmo aw helmo a hi haqaqta in aduw helmo haqaqta na in inaq ossa God ago gunun in giger giqitiyonim usaqmo. Na haiqgam iyid ne gigo onmin God ameb gibusirinan inaq iy nagiyta. Teq haiq. In God ago gunun ahaqenib iyim tuqosaymo.¹⁵Ari mat helmo a hi haqaqta na in awe hulosnan in tuhulosdaq. Sa aw helmo a hi haqaqta na in aduw huloseq lehnan in tilehdaqmo. Afaqan na on mataw helmo haqayta na gigo afaqan a haiqta. In gunun a hi itiyonayta. Teq God anad mat awe inaq zib alowab os daqay haqad in ne gililewunan ne in ago maror aduganib gwahtiqiyta. ¹⁶Aw ni ninad a hi emaq. Ni ningo mat daq kiskista isihunsa in Yesus anan helmo haqid God ulumsiheq ta waqdaq o haiqta na go ni a hi hurit. Sa mat ni nazaqmo. Ni ningo aw daq kiskista isihunsa in Yesus anan helmo haqid God ulumsiheq ta waqdaq o haiqta na ago ni a hi huritmo.¹⁷God i bunmo giyon bilaqan i os araq waqim osauqta. Nazaq iyan i ezaq iyim ossa Iyahta i gililewunta nazaqmo i osuq. Gunun ka ya Yesus ago on mataw gidauhan bunmo gigo hib emaiqta. ¹⁸Mat araq ahol abatan asan tuqurotan teq God lilewunta ye? In asan urotta na hi ulileman.Teq mat araq asan urotsamo God lilewunta ye? Mat na asan urotgo anad ta hi eman. ¹⁹Mataw gisan urotayta ago adan na in nagah diq a haiq. Teq mataw gisan a hi urotayta na in nagah diq a haiqmo. Ari mataw bunmo God ago gunun muzin bug daqayta naqmo in heltaqmo.²⁰On mataw bunmo ezaq iyim ossa God gililewunta nazaqmo in tuqos tut daqay. ²¹Ni kabibiy mat samanta iyim ossa God nililewunta ye? Ni na ago afaqan hi iy. Ari ni ninmo nihol anuwan emeq ni samanmo dimunmomosdaqta ago adanteqin araq ahol waqeq teq na ni muz. ²²Teq mat nog in kabibiy mat samanta iyim ossa God lilewunta, mat nazqqta na in Iyahta ago mat tiqiyim in ameb samanmo tiluw osaqta. Ad nazaqmo mat dimunmo samanmo luwsa God in lilewunta, mat nazaqta na in Krais ago kabibiy mat tiqiyim osaqta. ²³God naw ayahmo diq amalib ne gizayta. Nazaq iyan ne ginadibmo mataw ta asor gihaqenib gihol emeq in gigo kabibiy mataw samanta nog iyeq hi osiy. ²⁴Ya imaqbaban, ne ezaq diq iyim ossa God gililewunta nazaqmo ne in ameb os tutiy.²⁵Ari on mataw an a hi waqayta na, ya iholib Iyahta ago gunun araq gibilendaiqta haiqgam. Teq Iyahta ya inan anad meqniysa ban yagan ya in ago mat gamuk helta bilaqdaiqta iyim ya inadta ka tigibilennan ²⁶Muran kam kab afaqan aseseqta gwahtiqsa iyan ya ne an hi waqad samanmo osayta na in dimunmo. Ne nazaqmo os tutiy.²⁷Ari ni aw tuwaqsun ni muzgo ninad hi em. Teq ni aw a hi wamta na ni aw nagungo ninad hi emmo. ²⁸Mat ni aw tuwamta na in daq meqin a hi emaq. Ad aw ni mat tuwamta na in daq meqinta a hi emaqmo. Teq on mataw an tuwaqiyta na in afaqan aseseqta giholib tiloyin daqay. Nazaq iyan ya inad afaqan na ne giholib hi gwahtiqan haqad ya kazaq ne gibilenaiq.²⁹Ya imaqbaban, yaqgo gamuk naway na alulin in kazaq. Kam in siqim tiqiy. Nazaq iyan ne kam muturta teq gwahtiqdaqta na anadin emsa og ka ago daq amo amo,na ne ginad hi wamuzan. Haiqgam. Muran teq abeb on mataw an tuwaqiyta na in bilaqne an a hi waqiyta nog iyeq osiy. ³⁰Teq mataw gaq wazayta na in bilaqne a hi gaqayta nog iyeq osiy. Sa mataw ginad dimniyaqta na in bilaqne mataw ginad meqniysa osayta nog iyeq osiy. Sa mataw nagah kabemmo gizayayta na in bilaqne mataw ginaghan haiqta nog iyeq osiy. ³¹Sa mataw og ka ago kabiy amo amo emayta na in bilaqne mataw og ka ago nagah anadin a hi emayta nog iyeq osiy. Na ezaqgo og ka awaqan i gimeb ahol waqauqta ka hiqiyim lehaqta.³²Og ka ago daq qmo amo ne ginad hureqsa ne ginad meqniydaqta na ya ituw hiqiyaq. Mat aw a hi waqaqta na in Iyahta ago kabiy naqmo emgo anad bunmo usaqta. Ad in Iyahtaqmo anad wmid dimniygo emaqta. ³³Ari mat aw tuwamta na in og ka ago daq amo amo ginadin emaqta. Ad in ago aw anad emid dimniygo anad usaqta. ³⁴In nazaq emad in anad giger iyaqta. Teq on gidugniz haiqta teq on baras-barasta nagan in Iyahta ago kabiy naqmo emgo ginad bunmo usaqta. Usad in gisan gimugan inaqmo bunmo Iyahta ugeq in amomo agota iyeq osnan ginad bilaqsa osayta. Ari aw aduw inaqta na in og ka ago daq qmo amo ginadin emaqta. Ad in aduw emid anad dimniygo anad usaqta.³⁵Ya ne gilumsihgo haqad gamuk ka bilaqaiq. Ya ne gidanin a hi qwayaiq. Haiqgam. Ne wastitayeqmo osad gihol bunmo Iyahta ago kabiy ugiy haqad ya gibilenaiq.³⁶Ari mat araq in aw inaq yow tiqemim teq a hi waqaqta na luweq in anad emdaq, Ya aw ka hidmo a hi waqaiqta ka in daq dimun a haiq haqdaiq. Ari mat na in anad aw waqgo anad ayahmo eraqsa in dante araq ahol a hi waqad teq in anad na tumuzindaq. Muzineq in giger an tuwaq daqay. Na daq meqinta a haiq. ³⁷Teq mat araq in aw inaq yow tiqemim teq in hi waqgo haqad anad amulikmo ussa mat na ahol in anad a hi wamuzdaqta. Ad in ahol eraqaqta na wasihad in anad emdaq, Ya aw ka inaq yow tiqemta teq ya hidmo a hi waqdaiq haqdaq. Aw ka in ya iyow nogmo iyeq tuqos tutdaq haqdaq. Haqad in anad na a ta hi buliydaq. Mat nazaqta na in daq dimunta emaqtamo. ³⁸Nazaq iyan mat in ayow na waqad in daq dimunta emaqta. Teq mat in ayow na a hi waqad in daq dimun diqta emaqta.³⁹Ari aw aduw a hi moqsamo aw na in bilaqne aduw inaq am giwazan os nog iyayta. In aduw na huloseq le mat araq a hi waqdaq. Ari in aduw na tumoqid teq aw na anadibmo samanmo tiluwdaq. In mat araq waqnan anad bilaqeq in mat tuwaqdaq. Teq in mat helmo a hi haqaqta araq a hi waqan. Haiqgam. In mat araq Iyahta anan helmo haqaqta naqmo waqan. ⁴⁰Teq yaqmo inad kazaq emaiqta. Aw aduw tumomta na in mat ta araq a hi waqeq in anad ayahmo dimniysa tuqusdaq haqaiq. Ad ya inad emaiq, God ago Bugaw Dimunta anad yagsa ya gamuk ka bilaqaiq haqaiq.

Chapter 8

¹Ari mataw god katiyta giyon tamaz wazim teq akaruwan neqayta na ago ya tibilaqnan. I bunmo ginad inaqta na ago i tuhurit. Ta teq mataw asor in God ameb daq dimunta emgo ginad tiqem hasim in igmo ag haqad gigo walmataw ginad a hi em hasayta na giwazan woqayta. Ari mataw an anan ginad bilaqgo gnad tiqem hasayta n ain an ulumsihad an agem zaway ugsa in giwaz meqniyim osayta. ²Mat nog bilaqaq, Ya nagah bunmo ago inad tiqem hasta haqaqta, mat na ahol kat ugad in anad a hi diq em hasaqta. ³Ari mat nog God anan anad bilaqaqta na God in mat na ago tuhurit kemaqta.⁴Nazaq iyan mataw asor god katiyta giyon tamaz akaruwan neqayta na gao ya kazaq ne gibilendaiq. Mataw god katiyta gidulan emayta na in nagah hel diqta gidulan a hi emayta. Na i bunmo tuhuritta. Ad God amulikmoqmo osaqta na ago i bunmo ginad tiqem hasauqtamo. ⁵Helmo, mataw in nagah amo amo kaitab usayta na teq nagah amo amo ogib luwayta na ginan 'I gigo god' haqayta. Haqsa og kab mataw gigo god kabemmo diq iysa on mataw kabemmo in gihaqenib iyim ginan 'I gigo aseseqta' haqayta. ⁶Ari igmo teq i gigo God amulikmoqmo osaqta. God naqmo in i Gimam iyim in nagah bunmo osayta na gilulin. Sa i in amomo anad muzgomo iyim osauqta. Teq i gigo Iyahta amulikmo osaqtamo. Na Yesus Krais mat nagah bunmo giqamta amatin. Inmo i giqeman i kayeqmo osauqta.⁷Ta teq Yesus ago on mataw asor in gamuk nawa ya bilayta na ago ginad a hi em hasayta. On mataw na in kwaziqmo god katiyta nagan ginan helmo haqad os yaqayta. Nazaq iyan muran in tamaz akaruwan na neqad ginad emay, Ka god katiyta gigo tamazmo diq i tineqauq haqayta. Haqad in ginad a hi zilimsamo neqad iyan in ginad meqniysa God ameb gihol afaqan iyaqta.⁸Teq nagah i neqauqta na in in i giqemid i God agerab a hi loqam. Haiqgam. I karuw na udinad gihol a hi meqin tonauqta. Ad i neqauqta na in a hi gilumsihaqtamo. ⁹Teq ne asor ginad em hasim osayta na ne gihol waziy. Didaq karuw bunmo neqgomo haqad ne ginad tiqem hasim gunun haiqmo luwayta. Teq luweq ne nagah haresmo neqsa mataw giqutil hidmo tartayaqta na ne gibiyad in ne gisen muzinad teq in God ameb gihol meqin loyin daqay. ¹⁰No nog ninad tiqem hasta na ni god katiyta ago lotu abitnib leheq didaq neqad ossa luweq mat araq aqutil hidmo tartayaqta na tinibiydaq. Nibiysa ni god katiyta ago tamaz adidaqan neqsa in neq nagtamo anad a hi emdaq e?¹¹Nazaq iyid teq ni ninad awaz meqinta na in bilaqne gig nog nimaqbab asen tuwoltaydaq. Woltayid ni nimaqbab aqutil hidmo tartayaqta na le tuwoqdaq. Teq Krais in mat na inaqmo amen momtamo. ¹²Ni nazaq nimaqbab aqutil hidmo tartayaqta na ago anad helta meqin tonad ni nimaqbab na ago hib daq meqinta tiqemaq. Ad ni nimaqbab ago hib daq meqinta emim ni Krais ago hib daq meqinta emaqmo. ¹³Nazaq iyan yaqgo didaq neq ya imaqbab emid anad helta hulosnan tonsa ya karuw naqanta a ta hikidik neqdaiqta. Luweq ya imabab na ameb didaq na neqsa in ya isen muzinad teq in anad helta usaq na tuhulosnan tondaq.

Chapter 9

¹Ne ya inan ginad ezaq emay? Ya samanmo inadib a hi luwaiqta ye? Ya Aposel a haiqta ye? Ya i gigo Iyahta Yesus ahol a hi wayta ye? Iyahta ago kabiy ya emaiqta na ne giholib anon a hi amta ye? ²Mataw asor ya inan i gigo Aposel nazaq in a hi bilaqayta. Teq negmo yaqgo tuhurit kemim ne ya inan i gigo Aposel nazaq ne a hi bilaq daqay ya? Ya ne gigo hib Aposel akabiyan emsa ne Iyahta ago dauhib gwahtiqiyta. Nazaq iyan ya Aposel iyim osaiqta atowun na negmo.³Ari mataw asor yaqgo kabiy ulum kemad inan helmo diq a hi haqsa ya ihol adanin qwayad kazaq diq gibilendaiq. ⁴Ya itow Barnabas inaq i Aposel akabiyan emad mataw gigo didaq yuw samanmo waqamta nazaq i gibin a hi usaq e? ⁵Ad i giqonan helmo haqayta na giwaqeq nenaq uliq-uligo luwamta nazaq i gibin a hi usaqmo ye? Aposel asor teq Iyahta Yesus amagniz na teq Pita in giqonan nenaq luwayta nazaq i a hi emam e? ⁶God ago kabibiy mataw bunmo kabiy emsa mataw didaq nagah negayta. Ta teq ya iyow Barnabas inaq i gimomo teq God ago kabiy emad i ta gihol ulumsihgo akabiyan inaqmo emammo ye?⁷Ne ginad emiy. Gavman gigo bab mataw in gigo kabiyamulik naqmo emsa gavman didaq nagah negsa in osayta. Osad in giholyon kabiy araq a hi emayta. Teq mat am wain akabiyan emaqta na inmo ago kabiy na anon waqim neqaqta. Teq mat sipsip giwamuzaqta na inmo sipsip gisus waqim uluwaqta. ⁸Teq ya matawmo gigo daq anadin emad bilaqaiq e? Haiqgam. God ago maror Moses bilamta na in gamuk nazaq bilaqaqmo.⁹Maror na aduganib gamuk araq kazaq mar tonan usaq. Bulmakau wit akabiyan emad wit bay ninalsa ne atenmos am hi waziy ham. God in bulmakau-mo ginadin emad gamuk na bilamta daqagya. ¹⁰Haiqgam. In i matawmo ginadin emad gamuk na bilamta. Nazaq a haiq e? Helmo, gamuk na i matawmo gimenta usaq. Daq alulin nazaq iysa iyan mat og wolaqta na teq mat wit anon giluwiyaqta na in ginad emay, Kabiy kawa i emad giholtuw bulauqta ka i teq anon waqeq tineqam haqad in kabiy na emayta. ¹¹Ari i ne gigemab God ago gamuk didaq anagin nog leyan in gwalim ne giwitan tigilumsihaq. Ta teq nagaqgo i ne gigo hib kabiy emta na anon waqgo ne hulosad ne i gihol ulumsihgo adidaqan diq ignan nan kabemmo diq bilaqay?¹²Mataw ta asor ne gilumsihsa ne in giwazinad gilumsihayta. Ari igmo gibin mataw gibin uriyaman iyan ne i ayahmo tigilumsih nagiytamo Teq i le ne nenaq osad i gibin nazaq a hi iluwad i ne gigo nagah araq ahi wawta. Haiqgam. I nazaq emeq i Krais ahol awagamun dimunta na adanin qwayam haqad i gihol ulumsihgo akabiyan na bunmo igmo emyauqta. ¹³Mataw Tempel-ib lotu akabiyan emayta na in bit nabmo didaq waqim neqayta. Teq mataw tamaz em abanan tamaz akabiyan emayta na in tamaz akaruwan asor waqim neqaytamo. Na ne ginad a hi emay ye? ¹⁴Teq Iyahta gunun emim nazaq tibilammo. In bilam, Mataw yaqmo ihol awagamun dimunta na akabiyan emsa in gigo walmataw nagah gihol ulumsihgo naw nog negiy haqad in bilam.¹⁵Helmo ya ibin nazaq usaqta. Teq ya adan diq a hi emaiqta. Ad ne ya ilumsih daqay haqad ya gamuk ka a hi mar tonaiqmo. Haiqgam. Ya God ago gamuk dimunta mataw samanmo negnan inad bilaqaqta. Nazaq iyan ya God ago kabiy na emad ya ne gigo nagah araq diq a hi waqdaiq. Ad ya moqsun o tob ya moqmo tumoqdaiq. Luweq ya ne gigo nagah waqad teq abeb ya God ago gamuk samanmo negta nazaq ya ibin a ta hi iluwdaiq haqad. ¹⁶Teq ya Yesus awagamun dimunta mataw gibilenaiqta na ago ya mat asitaqmo haqad ihol abin a hi iluwdaiq. God-mo kabiy na yagan ya in aqez othasgo biyab a haiqta. Ya kabiy na a hi emeq ya timeqniydaiq.¹⁷Na ezaqgo ya inad bilaqsa kabiy emeq ya naw dimunta tuwaqdaiq. Ari ya ituw hiqiysa teq ya kabiy na hulosdaiq e? Haiqgam. God-mo kabiy na yagan ya ihol anadin a hi emad ya inmo anad muzinad kabiy na emmo tiqemdaiq. ¹⁸Nazaq iyan ya kabiy na emad naw kazaqmo waqaiqta. Ya Yesus awagamun dimunta on mataw samanmo negaiqta naqmo ya anan yaqgo naw dimunta haqaiqta. Ya nazaq emad ya ihol abin a hi iluwad ya mataw gigo nagah araq samanmo a hi waqaiqta.¹⁹Mat araq ya izaysa ya in ago kabiy emad a hi osaiqta. Yaqmo inadibmo luwad kabiy emaiqta. Ta teq ya on mataw bunmo gilumsihnan haqad ya in gigo maror ezaqya na ahaqenib lwhad ya in gigo kabibiy mat samanta og iyim osaiqta. Ya on mataw kabemmo gihureqid in Yesus anan helmo haq daqay haqad ya daq nazaq emaiqta. ²⁰Nazaq iyan ya Juda nenaq osad ya in ginogmo iyim osaiqta, ya in gigo asor gihureqid in Yesus anan helmo haq daqay haqad. Ad ya mataw God ago maror Moses bilamta na ahaqenib osayta na nenaq ya inaqmo maror na ahaqenib os nog iyaiqtamo. Helmo ya maror kwaziqta na ahaqenib a ta hi osaiqta. Teq ya mataw maror na ahaqenib osayta na gihureqgo haqad ya nenaq osad in daq em nogmo ya emaiqta.²¹Ad ya mataw God ago maror Moses bilamta a hi waqiyta na nenaq osad in maror na anadin a hi emayta nazaq nogmo ya osaiqta. Teq ya God ago maror araq haiqmo diq a hi osaiqta. Krais ago maror in bilamta na ya anadin emad ya maror naqmo ahaqenib osaiqta. Osad ya mataw nawa God ago maror haiqmo osayta na nenaq osad ya in inaqmo giwaqgo haqad in os nogmo ya osaiqta. ²²Ad ya mataw ginad helta a hi zilimsa giqutil hidmo tartayaqta na nenaq osad ya nazaqmo iqutil hidmo tartayaqta nig iyim osaiqta. Ya mataw na ginad helta emid awaz timeqniydaq haqad ya daq nazaq emaiqta. Ya on mataw en bunmo gigo asor kabemmo giwaqdaiq haqad ya in gigo gunun ahaqenib iyim osad ya in gigo maror ezaqta na ya muzmo muzinaiqta. ²³Yesus awagamun og saw bunmo awaz meqniyeq usdaq haqad ya iholtuw bulad mataw bunmo gigo kabibiy mat nog iyim osaiqta. Abeb on mataw Yesus awagamun dimunta anan helmo haqad osim moqiyta na in God ago os dimunta waqsa naw dimunta na iholyon tuwaqdaiqmo haqad ya nazaq emaiqta.²⁴Ne ginad emiy. Mataw sibim le towub gwahtiqayta na gilikmanib amulikmoqmo in le naw dimunta naq waqaqta. Nazaq iyan ne bunmo nazaqmo God ago naw dimunta waqgo haqad atoranmo sibiy. ²⁵Mataw og kab sibayta na bunmo naw araq meqniydaqta naqmo waqgo haqad in gihol udinayta. Ari igmo teq i naw a hi meqniydaqta na ago i gihol udinauqta. ²⁶Nazaq iyan ya atoranmo sibad ime haresmo a hi lehaqta. Ad ya ibabun inaq an walad ya iben hunegad a hi wol kireh nemaiqta. ²⁷Haiqgam. Ya ihol in ya inadmo muzdaq haqad ya ihol wazan woqsa in yaqgo kabibiy mat samanta nog iyaqta. Luweq ya Yesus awagamun on mataw kabemmo gibilenid in le naw na waqsa ta ya le liqabmo woqeq naw dimunta na ya a hi waqdaiq haqad.

Chapter 10

¹Ya imaqbaban, ne Moses ago kamub daq gwahtimta na anadin ta emiy haqad ya gibilenaiq. God in i Juda gisesan bunmo giwaqim teq in onqas eman gehitiqim daq giqisihunsa in lehiyta. Teq in bunmo kamis ayahta na urotsa God in gimen dan emsa in lehiytamo. ²Mataw na Moses ago hib soqotim aqez huritad in onqas na muzim lehim le kamis ayahta na tuqurotiy. In nazaq emim in bilaqne Moses-mo abinib yuw huzim ago dauhibta nog tiqiyiy. ³On mataw na bunmo didaq God ago Bugaw Dimunta eman Heven-ib gehitimta na neqiyta. ⁴Teq in bunmo yuw Bugaw Dimunta nagta na in uluwiytamo. Saw edob in leh yaqayta nab Bugaw Dimubta yuw emid gigib gwahtiqsa in uluw yaqayta. Nazaq iyan gig naqmo in Krais i giqeman i kayeqmo os tutauqta na atowun in gigo hib usta.⁵Ta teq God in mataw na gigo asor kabemmo ginan anad a hi bilaqsa in ginol eman gisan hares hares saw amatawun haiqtab nagab giqusiy. ⁶Daq nagan bunmo i ahol waqeq ginad em hasgo in gwahtimta. I ahol waqad ginad em haseq teq mataw na nagah meqmeqinta utetiyta nazaq i a hi emam haqad.⁷Mataw na gigo asor god katiyta giyon lotu emiyta nazaq ne hi emiy. God ago marib gamuk araq kazaq bilam, Mataw na humab woliom didaq neqad yuw uluwim teq in eraqim on nenaq saw zunad osiyta ham. ⁸Teq mataw na asor an haresmo hureqim nenaq usiyta nazaq ne hi emiymo. Mataw na nazaq eman God in kam amulikmo on mataw kuluw diq 23,000 nazaq ginol eman moqiyta.⁹Teq mataw na asor Iyahta ulum waqiyta nazaq i hi emuq. Mataw na Iyahta ulum waqan nagah ahulinaqta gigo liqiy inaqta kabemmo gwahtiqim gimugan in tumoqiy. ¹⁰Teq mataw na asor gimot meqniysa nan kabemmo bilaqiyta nazaq ne hi emiymo. In nazaq emsa angelo mataw ginolaqta na lehim mataw na tiginol em bug.¹¹Daq meqinta nagan mataw kwaziqta na giholib gwahtiqan muran i in ginadin emad i ginad tiqem hasauqta. Teq i on mataw kam kab osauqta i gihol asawan woltayeq osam haqad in mataw kwaziqta na giwagamun mar ton igiyta. Na ezaqgop nagah bunmo God ago gamuk anan bilamta na in muran kam kab anon tiqemim usaqta. ¹²Nazaq iyan mat aw nog bilaqaq, Ya iwaz meqniyim turaiq haqaqta na in ahol waz naqmo hiqiyan. Luweq in woqdaq. ¹³Daq gilum waqgo ne giholib gwahtiqaqta nagan in i on mataw bunmo giholib gwahtiqaqta. Teq God bilamta nazaq in tiqemdaq. In ne gisen baysihsa daq gilum waqaqta na ne giwazid a hi woq daqay. Haiqgam. Daq nazaqta ne giholib gwahtiqsa God ne gimen dante araq giqisihunid ne muzad giwaz meqniyeq dimunmo tuqos daqay.¹⁴Nazaq iyan ya iyognizmo diq, ne god katiyta girabunad tukeq le pesanmo luwiy. ¹⁵Ne on mataw ginad inaqta iyan ya ne gibilenaiq. Yaqgo gamuk ka negmo huriteq ulum kemiy. ¹⁶I gog wazim God esey ugim uluwauqta na in Krais anedan i giwastitayaqta na ahaqenib lehauqta. Teq i bret orqayim an ugim neqauqta na i Krais anon i gilumsihaqta na ahaqenib loqauqtamo. ¹⁷I on mataw kabemmo bret amulikmo araqib neqad i bunmo gihol amulikmo nog iyim osauqta. Na ezaqgo i bret anabun amulik naqmo i bunmo neqauqta.¹⁸Ne Isrel on mataw gigo daq anadin emiy. In God ayon tamaz emayta na akaruwann neqad in daq naqmo ahaqenib lehayta. ¹⁹Teq luweq ne ginad em daqay, Pol anadib god katiyta giyon tamaz emayta na in daq helta daqag haq daqay. Ad god katiyta na in nagah hel diqtaqmo haq daqay.²⁰Haiqgam. Ya kaza bilaqaiq, Mataw God abin a hi huritayta na in god katiyta giyon tamaz emad in naw na God helta a hi ugayta haqaiq. In bugaw meqmeqinta tamaz na negayta haqaiq. Nazaq iyan ne bugaw meqinta na gihaqenib lehgo ya hulosmo diq hulosaiq. ²¹Ne Iyahta ago gogib yuw uluwad teq ne bugaw meqinta gigo gogib yuw hi uluwiymo. Teq Iyahta ne giwastitayta na adidaqan ne neqad teq ne bugaw meqinta gigo gunun ahaqenib hi loqiymo. ²²Ne Iyahta emid agem meqniydaq haqad ne nazaq kamolmol ug daqay ye? Teq ne gigo zaway in ago zaway uriyaman ne in ago hib daq nazaq em daqay ye?²³Mataw asor bilaqay, "I daq bunmo giqemamta na agununin haiqgam" haqayta. Gamuk na in helta teq daq na asor a hi nilumsihdaqta. Helmo ya daq bunmo giqemdaiqta na agununin haiqta teq ya na asor emsa mataw ibiyad in gigo ginad helta na awaz a hi meqniydaqta. ²⁴Nazaq iyan negmo gihol amomo anadin hi emiy. Haiqgam, ne gigo mataw ta asor na gilumsihgo haqad ne in ginadin emiymo.²⁵Karuw bunmo maket-ib emayta na ne zayeq tineq daqay. Teq ne karuw na tizaynan ne hi susumuniy. Luweq karuw edob bolta na ago ne susumuneq teq ne ginad meqniydaq haqad ne giqezmo hiqiyeq zayeq neqiy. ²⁶Na ezaqgo, Og ka teq nagah bunmo ogib giqusayta na inaqmo in Iyahta agota.²⁷Mat Yesus anan helmo a hi haqaqta araq in ni didaq neqgo nililewunid ni ninad bilaqsyun ni lehmo leh. Leheq in naga didaqin nigdaqta na ni neqad hi susumun. Luweq ni susumuneq ninad meqniydaq.²⁸Ari mat araq nab oseq era nibileneq bilaqdaq, Ka tamaz katiyta akaruwan haqid teq ni mat na anadin emad karuw na ni hi neq. Ni mat na anadin a hi emadmo karuw na tineqid mat na nibiysa ni daq meqinta em nog iysa in tinibiydaq. ²⁹Ta teq ne tamaz katiyta akaruwan neqeq negmo gigem God ameb meqniysa ne loyin daqay nazaq ya a hi bilaqaiq. Haiqgam. Luweq ne karuw na neqsa mat ananin bilamta naqmo in ne ginan meqin haqdaq haqad ne hi neqiy haqaiq. Teq mat karuw ananin nazaq bilaqdaqta arraq ya inaq humabub a hi osid ari ya inadibmo karuw nna tineqdaiq. Doh haqad mat na a hi ossamo ya in anad muzinad karuw agununin haiqta na a hi neqdaiq? Haiqgam. Ya tineqdaiqta. ³⁰Ya God esey ugeq teq karuw na neqsa ta nagaqgo mat araq ya inan meqin bilaqdaq? Didaq na ya God esey a hi ugimmo neqaiqta ye?³¹Nazaq iyan ne yuw uluw daqayta na teq ne didaq neq daqayta na teq kabiy daq bunmo ne em daqayta na ne God abin wazid eraqgo haqad ne emiy. ³²Ne Juda on mataw teq Grik on mataw teq God ago on mataw Krais ago nan huritayta na bunmo ginadin emad ne gigo daq amalib ne in gigo araq diq wazid hi woqan. ³³Daq ya emaiqta nazaqmo ne emiy. On mataw bunmo ya inan ginad dimniy daqay haqad ya emaiqta. Yaqmo ihol dimun tongo adanteqin ya a hi muzinaiqta. Haiqgam. Ya on mataw kabemmo gilumsihsa in kayeqmo kuluwa-kuluwmo os daqay haqad ya inad em hasimmo daq bunmo emaiqta.

Chapter 11

¹Nazaq iyan ya Krais asen muzinim daq emaiqta nazaqmo ne ya isen muzineq daq dimdimunta na ne ²Tutimmo ne ya inadin emad suleq bunmo ya negta na ne waz naqmo hiqiyim osayta. Nazaq iyan ya inad dimniysa ne gibin diq iluwaiq. ³Teq suleq araq ne ginad em has daqayta na in kazaq. Mataw bunmo gifaqin na Krais-mo. Sa aw afaqin na in aduwmo. Ad Krais afaqin na God-mo. ⁴Mat afaqin isihim God bulonaqta na in ago afaqin Krais mebay ugaqta. Ad nazaqmo in afaqin isihim God ago nantut bilaqad na in ago afaqin na mmebay ugaqtamo.⁵Teq aw afaqin a hi isihim samanmo turad God bulonad in aduw mebay ugaqta. Ad in afaqin a hi isihim God ago nantut bilaqad na nazaqmo in ago afaqin na mebay ugaqtamo. Daq nawa na bilaqne in aqensan urot bugim afaqin ureqan mataw ahol waqad gime a hi bilaqaqta nazaq nog iyaq. ⁶Nazaq iyan aw araq afaqin isihim atuw hiqiysa teq in aqensan urot bugeq mat nog iyan. Teq aw na aqensan urotid siqim diq iyid in amebay a hi woqdaq e? Ad inafaqin ureqid abigman ulal iyeq ussa mataw ahol waqad gituw a hi hiqiy daqay ye? Nazaq iyan aw na afaqin isiheq teq God inaq gamuk emsa mataw gime bilaqan.⁷God mat eman inmo nog gwahtiqim in God ago zaway teq abin dimunta na atowun nog iyim osaqta. Nazaq iyan mat in afaqin a hi isihdaq. Ari aw in matmo abin dimunta atowun nog iyim osaqta. ⁸Na ezaqgo aw in mat alulin a haiqta. Haiqgam. Matmo in aw alulinta.⁹Ad God in aw anadin emad mat a hi amta. Haiqgam. In mat anadin emad aw amta. ¹⁰Daq alulin nazaq iysa iyan on in mataw gihaqenib osayta na atowun in gifaqin isih daqayta. Teq in angelo ginadin emad in nazaq em daqaytamo.¹¹Ta teq Iyahta ago dauh giduganib aw mat inaq giholbin giholbin iyim a hi osayta. ¹²Na ezaqgo mebmebmo diq aw in mat ahol asor amalib gwahtimta. An muran mat in nazaqmo aw agemab gwahtimtamo. Teq God in on mataw bunmo gigo gilulin.¹³Negmo daq na ulum kemiy. Aw afaqin a hi isihim samanmo God bulonaqta na in daq dimunta ye? ¹⁴I on mataw og kabta gigo daq kazaqmo usaqta. Mat aqensan sisaqmo on giqensan nog iysa mataw ahol waqad gime a hikidik bilaqayta. ¹⁵Ad i ginad emauq, Aw aqensan sisaqta na bilaqne in ago balaw dimunta afaqinib usaqta haqauq. Na ezaqgo God inmo on gifaqin isihgo haqad giqensan sisaqmota na nagta. ¹⁶Ari ne gigo araq gamuk kawa ya bilayta ka geg ugnan haqad in ya iqez ka hurit keman. Ya iyogniz nenaq i on gibilensa in gifaqin isihim teq God inaq gamuk emayta. Sa Krais ago on mataw gidauhan bunmo nazaqmo in dante amulik kaqmo muzinaytamo.¹⁷Ari muran ya gunun asor ne muz daqayta ka ago gibilenad ya ne gibin a hikidik iluwdaiq. Na ezaqgo tutimmo ne bo humab tuwolim osad ne an alowan a hi tonayta. Ne an meqin tonayta. ¹⁸Ne gigo daq meqinta ya danmeb bilaqdaiqta na in kazaq. Ne Yesus ago dauhibta na ne bo in abinib humab tuwolim osad ne gihol huserim dauh amikmikta iyim giholbin osayta. Ya ne gibin meqinta nazaq huritim ya inad emaiq, Nabag helmo daqag haqaiq. ¹⁹Nabag ne ginad emay, I kazaq gihol husereq giholbin iyeq ossa teq dauh doqag diqta God in ginan anad dimniyaqta na ulal tiqiydaq haqad ne nazaq emayta.²⁰Ne daq nazaq emsa iyan ne Iyahta anadin emad adidaqin neqnan humab wolayta na le saman iyaqta. ²¹Na ezaqgo ne gigo humabub mataw asor hid naqmo didaq waqim neqsa tta asor gigem moqsa osayta. Sa asor yuw atoranta ayahmo uluwad gifaqin hulosayta. ²²Ne gigo bit haiqgam daqag iyan ne God ago dauh ahumabnib bolim nazaq didaq neqad yuw uluwayta. Ne nnazaq God ago dauh gibin emid samanta iydaq e? Ne nazaq Yesus ago mataw gina haiqta na mebay neg daqay ye? Ya naga gamukin gibilendaiq? Ne nazaq emsa ya ne gibin iluwdaiq e? Hikidik.²³Na ezaqgo mebmebmo ya daq Iyahta ago hib wayta naqmo ya ne gibilenta. ²⁴Mat Yesus waqeq bab gibenab emdaqta kam nab taromab Iyahta Yesus bret waqim God esey ugim teq in orqayim bilam, Ka ya inon ne giyon hulosdaiqta ham. Abeb ne kazaq emad ya inadin emiy ham.²⁵Ad nazaqmo in didaq neqim hulosad in gog waqim emim bilam, Gog kab ya inedan God ago maror muturta na zaway ugdaqta usaq ham. Abeb ne yuw ka uluw daqayta akamnib ne kazaq emad ya inadin emiy ham. ²⁶Iyahta nazaq bilaqan muran ne bret na neqad bilaqan muran ne bret na neqad yuw na ne uluwad ne Iyahta i gimen momta na abin eman ulal tiqiyaq. Ne nazaq tuteqmo emad ossa teq in abin na mataw gimab ulal iyeq ussa le in muleqeq ta boldaq.²⁷Daq alulin nazaq iysa iyan mat aw nog in Iyahta ago bret na teq in ago gog ayuwun inaq a hi giwazinad neqeqmo in bilaqne Iyahta wol eman momta nog iyid daq na ago mebay in giholib tuqusdaq. ²⁸Nazaq iyan ne gigo daq ne emayta na ulum kemeq teq ne bret na neqad gog na ne uluwiy. ²⁹Mat nagah na a hi giwazinad neqad uluwaqta na in Iyahta anon na ahol a hi waq kemmaqta. In nazaq emad in aholyon God ago faq hureqan aholib tubolaq. ³⁰Afaqan alulin naqmo ago ne gigo asor kabemmo moqad gigo zaway hiqiysa ta asor ta asor tumoqiyta.³¹Ari i gihol ulum kemad daq wastitayeqmo emsa teq God i gilum kemeq ago faq a hi ig nagta. ³²Teq Iyahta i gigo daq ulum kemad in i giwastitaynan haqad faq igaqta. In nazaq i giwastitayeq abeb in on mataw gileh ugiyta na giyon bilaqad gigo daq meqinta amenin negsa i nenaq a hi meqniyam haqad.³³Nazaq iyan ya imaqbaban, ne zip tonnan haqad bo humab tuwoleq osad mataw asor teqmo bolsa ne gibaq tuniy. ³⁴Ad mat agem moqaqta na abitabmo didaq neqeq teq in humab nab bolan. Ne nazaq emid teq ne gigo humab na God ameb dimunmo niysa abeb ne ago afaqan araq a hi sor daqay. Ari ya ne gigo hib leheq teq gamuk ka ago asor usaqta na tigibilen bugdaiq.

Chapter 12

¹Ari ya imaqbaban, muran ya Bugaw Dimunta ago naw amo amo ginan tibilaqnan. Luweq ne nagah na ago ginad a hi em has daqay haqad. ²Kwaziqmo ne God abin a hi huritad osiyta kam nab mataw god katiyta giqez haiqta nagan ginan gibilensa ne gimuzinad nenaq lehmo leh yaqayta. Na ago ne tuhuritiy. ³Nazaq iyan ya gamuk ka gibilensa ne ginad em hasiy. God ago Bugaw Dimunta mat araq aholib anad dimunta ugsa mat na bilaqdaq, "Yesus meqniyeq abin og kab hiqiyan" haqad in nazaq a hikidik bilaqdaq. Ad mataw ginadibmo Yesus anan 'Iyahta' nazaq in a hi bilaq daqaymo. Haiqgam. Mat aholib Bugaw Dimunta usad anad dimunta ugaqta naqmo in nazaq bilaqaqta.⁴Bugaw Dimunta ago naw amo amo giqusaqta. Teq naw na bunmo anamren amulikmo Bugaw Dimunta osaqta. ⁵Sa Iyahta ago kabiy amo amo mataw negsa in emayta. Teq kabiy na bunmo anamren amulikmo Iyahtaqmo osaqta. ⁶Mataw gigo zaway amo amo amalib God ago kabiy na emayta. Sa God amulikmo naqmo in kabiy na emgo azawayin mataw bunmo giholib emsa in amalib kabiy amo amo na giqemayta.⁷Bugaw Dimunta Yesus ago on mataw bunmo giholib zaway emsa in an ulumsihad an dimun tongo osayta. ⁸Bugaw Dimunta in mat araq zaway ugsa in ago anad dimdimunta ago walmataw gibilenaqta. Teq Bugaw Dimunta amulik naqmo in mat ta araq zaway ugsa in God ago nagah amo amo alulin bilaqaqta.⁹Teq Bugaw naqmo mat ta araq zaway ugsa in God anan helmo diq haqaqta. Ad Bugaw amulik naqmo mat ta araq zaway ugsa in mataw gigo moq inaqta na giwastitaysa dimniyayta. ¹⁰Teq mat ta araq zaway waqad in daq azawayin inaqta emaqta.Teq mat ta araq zaway na amalib God ago nantut bilaqaqta. Teq mat ta araq bugaw amo amo gilum kemgo azawayin waqaqta. Teq mat ta araq uliq amo amo gigo nan anadib bolsa in gamuk bilaqgo azawayin waqaqta. Sa mat ta araq nan amo amo na huriteq buliygo azawayin waqaqta. ¹¹Naw na bunmo Bugaw amulik naqmo eman gwahtiqaqta. In ago on mataw bunmo gilum kemad in naga nawun diq waq daqayta nazaqmo in negaqta.¹²Mat ahol in amulikmota. Teq in ahol na anaghan kabemmota. Ad in ahol anaghan amo amo kabemmo giqusayta na wastonim in mat ahol amulikmo iyayta. Sa Krais ago hib daq nazaq usaqtamo. ¹³I Yesus abinib yuw huzauqta nab God ago Bugaw Dimunta amulikmo osaqta na in i bunmo giqeman i mat amulikmo ahol nog iyim osauqta. Juda mataw teq Grik mataw teq kabibiy mataw samanta teq og anamreniz ginadibmo samanmo luwayta na nenaq i bunmo God abenab Bugaw Dimunta amulikmo naqmo waqim i mat amulikmo tiqiyta.¹⁴Na ezaqgo mat ahol anaghan in amulikmo a haiqta. In ahol anaghan kabemmo giqusayta. ¹⁵Ari mat na asen bilaqdaq, Ya mat ka aben a haiq haqdaq. Nazaq iyan ya mat ka ahol asor a haiqtta haqdaq. In nazaq bilaqdaqta teq in ago gamuk na helta a haiq. In mat na ahol asor iyeq tuqus tutdaq. ¹⁶Teq mat na adeksan bilaqdaq, Ya mat ka ameqnagin a haiq haqdaq. Nazaq iyan ya mat ka ahol asor a haiqta haqdaq. In nazaq bilaqdaqta teq haiq. In mat na ahol asor iyeq tuqus tutdaqmo. ¹⁷Mat na ahol bunmo ameqnagin amomo iyim ezaq teq in gamuk huritdaq? Ad in ahol bunmo adeksan amomo iyeq teq nagah ahuran wolsa in huritdaq?¹⁸Teq mat ahol anaghan nazaq amulikmo iyim a hi giqusayta. Haiqgam. God inmo anad muzinim in mat ahol anaghan ezaq diq giqus daqayta nazaqmo in giqeman usayta. ¹⁹Mat ahol anaghan bunmo in araqibmo iyeq kabiy amulik naqmo emmad useq in mat ahol bunta nog a hi iy daqay. Haiqgam. In bilaqne mat ahol anaghan amulikmo nog iyeq giqus daqay. ²⁰Teq mat ahol nazaq a hi usaqta. Haiqgam. Mat ahol anaghan amo amo kabemmo na an wastonim in bilaqne mat ahol bunta nog iyim giqusayta.²¹Teq mat ameqnagin in aben buloneq bilaqdaq, Ya ninan inad a hi bilaqsa ya imomo tuqusdaiq nazaq in a hi bilaqdaq. Ad mat na afaqin in asen buloneq bilaqdaq, Ya ninan inad a hi bilaqsa ya imomo tuqusdaiq nazaq in a hi bilaqdaqmo. ²²Haiqgam. I gihol anaghan asor giwaz meqin haiqta teeq in i giholib hiqiyid i gihol bunmo dimunmmo a hikidik usdaq. ²³Ad i gihol anaghan asor gime a hi bilaqdaqta na i giwazinad gibalaw tonsa in gibin inaq nog iyayta. Teq i gihol anaghan amebay inaqta na i anononmo giqisihan in giwaqan dimun diq iyaqta. ²⁴Sa i gihol anaghan asor amebay haiqta na ihulosan ulalab usayta. God anad emad in i gihol anaghan bunmo nazaq giqeman ussa asor gibin haiqta na i ayahhmo giwazinauqta.²⁵In daq nazaq eman i gihol anaghan haresmo milhesim lehim a hi giqusayta. Haiqgam. I gihol anaghan araqib an soqotim usad in an ulumsihad giqusayta. ²⁶Nazaq iyan i gihol anaghan araq titiysa i gihol bunmo titiyaqtamo. Sa i gihol anagh araq abin dimunta waqsa i gihol anaghan bunmo inaqmo ginad dimniyaytamo. ²⁷Ne bunmo Krais anon nog iyim osad ne in ahol anaghan amo amo nog iyim osayta.²⁸Ari yaqmo Pol, God-mo anad bilaqan in ya ililewunan ya Krais Yesus ago Aposel iyta. Ya imaqbab Sostenes inaq i giger sansandek ka mar tonim ne God ago on mataw uliq Korin-ib Yesus ago nan huritad osayta na gimen eman leh negaq. God ne giwaqid ne in ago on mataw tawonta iyeq os daqay haqad in ne gililewunta. Gililewunan ne Krais Yesus ago hib soqotim osad God ameb ne tawon diq iyim osayta. Teq ne gimomo a haiq. Og saw bunmo on mataw i gigo Iyahta Yesus Krais in gilumsihgo lilewunayta na bunmo in ne nenaqmo God amomo ago diqta iyim osayta. Na ezaqgo Yesus in on mataw en ta asor na gigo Iyahta iyim osad in i gigo Iyahta iyim osaqtamo. ²⁹I Gimam God teq i gigo Iyahta Yesus Krais inaq in gigem dimunta negad in ne gigem emid kiskismo usan.³⁰Mataw bunmo in mataw gigo moq wastitayayta ye? Mataw bunmo uliq amo amo gigo nan ginadib bolsa bilaqayta ye? Mataw nan amo amo huritim buliyayta ye? Na haiqga. ³¹Ari ne God ago naw waqnan haqad teq ne naw aseseqta dimdimunta naqmo ne waqgo giwaz diq meqniyiy. Teq ya Krais ago on mataw gilumsihgo adanteqin danmeb diqta na ne tigiqisihunan.

Chapter 13

¹Ari uliq amo amo gigo nan inadib bolsa gamuk bilaqdaiqta ago anawun na ya iholib usdaqta. Teq ya angelo gigo nanib gamuk tibilaqdaiqmo. Naw nagan ya iholib usdaqta teq ya ta mataw ginan inad a hi bilaqsa ya gamuk amo amo na bilaqad ya bilaqne belo samanta wolayta ahulan teq zoq samanta iyayta ahulan nazaq nog ya tiqiydaiq. ²Teq ya God ago nantut bilaqgo anawun ya iholib ussa ya nagah God ago hib ulilemim usaqta na teq nagah bun diqmo ago ya tuhurit kemdaiqta. Ad ya God anan helmo diq haqad garah araq bulonid in ago ban huloseq saw ta araqab le tuqosdaq. Ya mat nazaqta iyeq teq ya mataw ginan inad a hi bilaqsa ya God ameb mat saman diqta tiqiydaiq. ³Teq ya mataw gina haiqta na yaqgo nagah bunmo tinegdaiq. ad ya ibin iluweq bilaqdaiq, Ya goa ago kabiy emad ihol nog hulosta haqdaiq. Ya mat nazaq diqta iyeq teq ya ta mataw ginan inad a hi bilaqsa yaqgo daq dimdimunta na a hi ilumsihdaq.⁴Mat in mataw bunmo ginan anad bilaqaqta na in kiskismo osad ago walmataw a hi ginadaqta. In on mataw bunmo gilowan tonaqta. Teq in mataw gigo nagah kabemmo inaqta na ginan agem a hi meqniyaqta. Ad in abin a hi iluwad in yaqmo ag a hi haqaqta. ⁵Mat nazaqta girerey haresmo emad a hi luwaqta. Ad inmo ahol anadin a hi emad in agem hidmo a hi meqniyaqtamo. Mataw in aholib daq mqinta emsa in na ago anadin a hi emad adek zizalaqta. ⁶Teq mat nazaqta in mataw daq meqinta emsa gibiyad ame a hi bilaqaqta. Ari mataw gamuk helta an bulonsa gibiyad in ginan anad diq dimniyaqta. ⁷Mat mataw ginan anad bilaqaqta na in afaqan sorad atuw a hi hiqiyaqta. Teq in God ago gamuk bunmo anan helmo haqaqta. Tutimmo in ahol bunmo God ago hib emad God teq dimun tondaqta na ago in baq tunim osaqta. Teq kam bunmo in awaz diq meqniyim afaqan sorad nan kabemmo a hi bilaqaqta.⁸Mataw ginan ginad bilaqgo akaman na a hi hiqiydaq. Ari God ago nantut bilaqgo akaman tihiqiydaq. Sa mataw uliq amo amo gigo nan ginadib bolsa gamuk bilaqayta na giqez in tihiqiydaqmo. Teq mataw nagah bunmo ago ginad em hhasayta na in ginad na akabiyan tihiqiydaqmo. ⁹Na ezaqgo muran i God ago nagah asor asormo ago i huritauqta. Ad i God ago nantut bilaqauqta na i asor asormo bilaqauqta. ¹⁰Ari abeb nagah bunmo tidimniy has daqayta kam nab i daq bunmo asor asormo a ta hi emam. Haiqgam. I daq bunmo anononmo tiqem bugamta.¹¹Ya amunibmo osad ya amun gamuk em nog iyad yaqgo daq teq inad bunmo amun nogmo iyim usyaqta. Teq muran ya mat ayah tiqiyim ya onmin gigo daq na bunmo tuhulos bug. ¹²Muran i God ago nagah asor asormo ago tuhuritauqta. Bilaqne i galas-ib gihol asormo ahol waqauqta nazaq. Abeb nagah bunmo tidimniy has daqayta nab teq i God inaq an anobun ahol tuwaq kemamta. An anobun ahol waqad teq God i gigo tuhurit kemim osaqta nazaqmo i God ago tuhurit kemamtamo. ¹³Ari muran daq aseseqta ezeqman ka tuquus tutdaqta. I God anan helmo haqauqta na teq God i gidimun tondaq haqad i amen emim osauqta na teq i mataw bunmo ginan ginad bilaqaqta na, daq ezeqman ka in tuqus tutdaqta. Teq daq ezeqman na gilikmanib i mataw bunmo ginan ginad bilaqaqta nnaqmo in danmeb diq iyim usaqta.

Chapter 14

¹Ne mataw bunmo ginan ginad bilaqgo adan nawa ya tibilayta na muzinad teq ne Bugaw Dimunta ago naw na giwaqgo giwaz meqniyiy. Ad naw amo amo na gilikmanib ne God ago nantut bilaqgo anawun naqmo neq waqgo ginad diq bilaqan. ²Na ezaqgo mat uliq amota gigo nan anadib bolsa bilaqaqta na in gamuk na amalib inmo ago walmataw a hi gibilenaqta. Haiqgam. In gamuk na amalib God amomo bulonaqta. Na ezaqgo mat nazaqta na in Bugaw Dimunta ago zawayib nan lul araq diqta na amalib God ago nagah ulilemabta anan bilaqsa in ago walmataw na huritad ginad a hi em hasayta. ³Ari mat God ago nantut bilaqaqta na, in ago gamuk na amalib mataw gigem zaway negsa in gigo ginad helta na awaz meqniyaqta. Ad in mataw ginad meqniysa osayta na ginad waqsa in ginad dimniyaqta. ⁴Mat uliq ta asor gigo nan anadib bolsa bilaqaqta na inmo agem zaway ugaqta. Ari mat God ago nantut bilaqaqta na in Yesus ago on mataw bunmo gigem zaway negaqta.⁵Ne bunmo uliq ta asor gigo nanib gamuk bilaqgo ya inad bilaqaq. Teq ya inad ayah diqta ne God ago nantut bilaq nagiy haqaiq. Mat God ago nantut bilaqaqta na in on mataw ayahmo gilumsihaqta. Sa mat uliq ta asor gigo ann anadib bolsa bilaqaqta na in amomo ahol ulumsihaqta. Ari mat araq oseq nan lul araqta na buliyeq Yesus ago on mataw bunmo gibilensa nab teq mat nan lul araq bilaqaqta na in ago walmataw ayahmo tigiluumsihdaqmo. ⁶Ya imaqbaban, ne ginad em hasiy. Ya ne gigo hib leheq uliq amota gigo nan inadib bolsa ya gibilenad ezaq teq yaqgo gamuk na ne gilumsihdaq? Haiqgam. Ya ne gilumsihnan haqad teq ya God ago gamuk alulin araq God iqisihunta naqmo ya gibilendaiq. Teq ya God ago nagah asor ago inad em hasta agamukan araq o God ago nantut agamukan araq o God ago suleq agamukan araq ya ne gibilendaiq.⁷Ne kadug ayow gita inaq ginadin emiy. Nagah giger na kayeq a hi usayta. Teq mat kadug anonon a hi ulamsa on mataw ezaq teq bar ago ginad em has daqay? Ad mat gita ago akabananan diq a hi muzinad wolsa on mataw bar anatan ezaq teq hurit daqay? ⁸Ad mat zoq iyaqta na in babzoq anonon a hi iyid nog teq bab emgo ahol wastitaydaq? Na haiqgam. ⁹Daq nazaqta ne gigo hib usaqmo. Ne uliq ta asor gigo nanib ne gigo walmataw gibilensa ezaq teq in ne gigo gamuk na alulin hurit kem daqay? Ne gigo gamuk na ne saman diqta bilaq daqay.¹⁰Helmo og kab mataw gigo nan amo amo giqusayta. Ad nan amo amo na ginamreniz in gimi gimo gigo gamuk huritim ginad em hasayta. ¹¹Ta teq mat araq inmo ago nanib gamuk ibilensa ya huritad inad a hi em haseq teq ya in anan bilaqdaiq, Mat ko asen tob bolta haqdaiq. Sa in ya iloyinsa ya in ago hib nazaqmo isen tob bolta nog iydaiqmo.¹²Ad luweq ne gilikmanib daq nazaqmo gwahtiqdaq. Nazaq iyan ne Bugaw dimunta ago naw giwaqnan ginad diq bilaqsa iyan ne naw Yesus ago on mataw giqemid in ginad em hasad zaway iyeq tur daqayta anawun naqmo giwaqgo susumun ugiy. ¹³Daq alulin naqmo ago mat uliq ta asor gigo nan anadib bolsa bilaqaqta na in ago gamuk na buliyeq ago walmataw gibilengo anawun inaqmo waqgo haqad in God susumun ugan. ¹⁴Ne ginad emiy. Ya uliq amota gigo nanib God bulonad ya naga gamukin diq bilaqaiqta na ago ya inad a em hasaiqta. Na ezaqgo ya iwitanmo God inaq gamuk emaq.¹⁵Nazaq iyid teq ya ezaq tondaiq? Ya iwitan God inaq gamuk emsa ya inad em hasnan inad bilaqaq. Ad nazaqmo ya iwitan God abin iluwad amen bar wazsa ya inad em hasnan inad bilaqaqmo. ¹⁶Ari ni niwitanmo God esey ugsa ta ni nisan a hi huritsa mat araq ningo daq a hi loyinta na in ni niqezab gamuk gwahtiqaqta na huritad anad a hi em hasdaqmo. Anad a hi em haseq ezaq teq in ningo gamuk na ulumsihad 'hel diqtaqmo' tihaqdaq? In ningo gamuk na huriteq anad a hi em hasad in 'hel diqtaqmo' a hi nemdaq.¹⁷Nazaq iyan ni gamuk dimunta amalib God esey ugsa ta mat araq na anad a hi em hasad oseq in ago anad helta na samanmo usad awaz a hi meqniyaq. ¹⁸Ya ne giquriyamim uliq ta asor gigo nan ya inadib bolsa sirisirimo ya God bulonaiqta. God naw na ya yagan ya esey diq ugaiqta. ¹⁹Ta teq ya Yesus ago on mataw nenaq humab woleq ya in gimeb eraqeq uliq ta asor gigo nanib God inaq gamuk sisaqmo bilaqnan ituw hiqiyaq. Na ezaqgo ya naga gamukin bilaqaiqta na in ginad a hi em daqay. Ari ya humab nab eraqeq suleq agamukan asitmoqmo bilaqnan ya inad diq bilaqaq. Na ezaqgo ya inad emad gamuk na bilaqsa mataw na huritad ginad em has daqayta na ago iyan.²⁰Ya imaqbaban, ne onmin ginad em nog hi iyiy. Haiqgam. Ne kazaq ginad emad osiy. Mataw aseseqta ginad em hasim daq emayta nazaq ne ginad emiy. Ad amun sosilta daq meqinta emgo anad a hi emaqta nazaq nog ne ginad usanmo. ²¹God ago maror Moses mar tonta na aduganib Iyahta in kazaq bilam, Ya mataw gisen tob bolta na giqemid in giqezab nan amo amo gwahtiqsa in yaqgo on mataw ka yaqgo gamuk tinegdaiq ham. Teq yaqgo on mataw na gihol a hio ritensa in ya iqez na huritnan gituw hiqioy daqay ham.²²Nazaq iyan uliq ta asor gigo nanib gamuk bilaqgo anawun na in on mataw Yesus anan helmo a hi haqayta naqmo gilumsihgo usaqta. nan lul araq diqta na ne giqezab gwahtiqsa God in mataw asan banta na ago zaway giqisihunaqta. Naw naway na in Yesus ago on mataw gilumsihgo a hi usaqta. Ari God ago nantut bilaqgo anawun na in Yesus ago on matawta gimen usaqta. Na in mataw Yesus anan helmo a hi haqayta na giyon a haiqta. ²³Nazaq iyan ne Yesus ago on matawta na, ne bo humab woleq tuqosad teq luweq ne bunmo eraqeq uliq amo amo gigo nan ginadib bolsa tibilaq daqay. Bilaqsa mataw ne gigo daq a hi loyiniyta na teq mataw Yesus anan helmo a hi haqayta na in ne gibiyad bilaq daqay, Ne gifaqin hulosim agadan tiqiyiy daqag haq daqay.²⁴Ari ne gigo humab nab ne bunmo God ago nantut bilaqsa mat Yesus anan helmo a hi haqaqta na teq mat ne gigo daq a hi loyinta na in ne nenaq osad ne gigo gamuk na bunmo tuhurit daqay. Huritsa ne gigo gamuk bunmo in mataw na gilum kemsa in gigo daq meqinta na ago gihol tiloyin daqay. ²⁵Ad in ginad bunmo ulilemim gigemab usaqta na ulal tiqiy bugsa in gihol hulosid ogib woqeq usad in God abin iluwad bilaq daqay, Helmo God ne gilikmanib nenaq osaqta haq daqay.²⁶Nazaq iyan ya imaqbaban, ne teq ezaq ton daqay? Ne lotu tiqemnan haqad bo humab woleq osad ne daq kazaq emiy. Mat araq lotu ago bar ginadin emsa gwahtiqan. Sa araq suleq agamukan anadin emeq bilaqan. Sa araq gamuk alulin God isihunta araq bilaqan. Sa araq uliq amota gigo nan anadib bolsa bilaqan. Sa araq gamuk na buliyeq walmataw gibilenan. Teq ne lotu akabiyan nagan bunmo emad ne Yesus ago on mataw gigem zaway neggo haqad ne emiy. ²⁷Nazaq emad ne gigo mataw kabemmo uliq ta asor gigo nan ginadib bolsa in hi bilaqiy. In giger ezeqman nazaq amulik-amulikmo eraqeq bilaqsa ta bunmo giqez hiqiyeq osiy. Sa mat araq in giqez na buliyeq walmataw gibilenanmo. ²⁸Ari mat gamuk buliydaqta araq a hi osid teq mat uliq amota gigo nanib gamuk bilaqdaqta na in Yesus ago on mataw gilikmanib tok nemeq osad inmo ahol kiskismo bulonad God inaq gamuk eman.²⁹Teq mataw God ago nantut bilaqayta giger ezeqman nazaq eraqeq gamuk bilaqsa walmataw bunmo in gigo gamuk na ulum kemiy. ³⁰Teq mat araq eraqeq God ago nantut tibilaqsa ta God in ago gamuk alulin araq mat araq isihunid mat bilaqaqta na aqez wasihad in araq na ban ugsa bilaqan.³¹Ne dante dimunta na muzinad teq ne bunmo ban inaq iyeq God ago nantut ginadib bolaqta na tibilaq daqay. Bilaqsaon mataw bunmo suleq dimunta na huritad in gigem zaway tiqiydaq. ³²Mataw Go ago nantut bilaqgo anawun giholib usaqta na in gigo naw na anononmo tuwamuz daqay. Naw na in mataw na ginad a hi wamuzdaq. ³³Na ezaqgo God in mataw giqeman ginad agadan iysa garak ayahmo a hi emayta. In mataw giqeman kute nemsa in wastitayimmo osayta.³⁴Ne on giwasihid in eraqeq ne gigo humab aduganib gamuk hi bilaqiy. In mataw gihaqenib iyeq osiy, God ago maror Moses mar tonta nazaq. ³⁵Teq in gamuk araq alulin huritnan haqad in gibitab leheq teq gidugnizmo susumun negeq hurit kemiy. Na ezaqgo Yesus ago on mataw in abinib humab wolsa aw eraqeq mataw bunmo gimeb gamuk bilaqdaqta na in daq amebay inaqta. ³⁶God ago gamuk in ne Korin gimomo gigo a haiqta. In ne gigo hib danmeba hi gwahtimta. Teq in og kab gwahtiqim ne gimomo gigo hib a hi lahtamo. Nazaq iyan ya gunun kagan gibilensa ne geg hi yagiy.³⁷Mat aw nog in God ago nantut bilaqaqta amatin diqta iyeq teq in yaqgo gamuk ka huriteq ginad emeq bilaq daqay, Gamuk nawa na Pol anadibmo a hi bilamta haq daqay. Iyahtaqmo bulonan in i gunun na gibilenaq haq daqay. Teq mataw bunmo giholib God ago naw usaqta na in ginad nazaq tiqem daqaymo. ³⁸Ari mat araq gamuk ka gileh ugsa ne mat na gileh ugiymo.³⁹Nazaq iyan ya imaqbaban, ne God ago nantut bilaqgo anawun waqgo giwaz meqniyiy. Sa ne gigo asor uliq amo amo gigo nan ginadib bolsa ne hi giwasihiymo. ⁴⁰Teq daq ayah diqta ne em daqayta na in kazaq. Ne gigo lotu aduganib kabiy daq bunmo wizwazeqmo emsa in titnoneqmo lehan.

Chapter 15

¹Ya imaqbaban, ne Yesus awagamun dimunta na anadin a ta em daqay haqad ya kazaq ne tigibilennan. Wagam dimunta na ya mebmebmo lehim ne gibilenan ne waqim amalib giwaz diq meqniyim titurayta. ²Ad ne Yesus awagamun dimunta ya gibilenta na waz naqmo hiqiyid teq God ne gilumsiheq tigiwaqdaq. Ari ne wagam na bunmo a hi waz bugid teq ne Yesus anan helmo haqayta na le saman tiqiydaq.³Teq ya Krais ago hib gamuk ayah diqta waqim gibilenta na in kazaq. Krais i gigo daq meqinta na bunmo giwalemnan haqad in momta, God ago mar bilamta nazaq. ⁴Moqan in hodhodab tiyay toniy. Yay tonan kam ezeqmanta nab God hodhodab wazan ta eram, God ago mar bilamta nazaq.⁵Hodhodab eraqim danmeb in Pita ameb gwahtim. Gwahtiqim Teq in ago disaipel ta asor na bunmo gimeb gwahtim. ⁶Ad abeb in i gimaqbaban kabemmo diq 500 nazaq uriyamiyta nazaq gimeb gwahtiqan in araqibmo ahol waqiy. Mataw na gigo asor kabemmo muran os tutsa asormo tumoqiy. ⁷An teq in Jems ameb gwahtiqim teq in Aposel bunmo gimeb gwahtimmo.⁸An abeb diq in yaqmo imeb gwahtimttamo. Bilaqne aw amun emnan haqad ago kam ulum riyawunim in kam asor a ta osim teq amun emaqta nazaq. ⁹Nazaq iyan Aposel bunmo gilikmanib ya ihol abin amik diqta. Ya ibin Aposel a hi us nagta usaq. Na ezaqgo kwaziqmo ya God ago on mataw yesus ago nan huritayta na gimuzad gimeqin diq tonyaiqta na ago.¹⁰Ta teq God agem dimunta yagan ya kawa ibin tidimniyim osaiqta kazaq ya tuqos tutaiq. Ad God agem dimunta yagta na le saman a hi iy. Haiqgam. Ya Aposel bunmo giquriyameq kabiy atoran diqmo emaiqta. Teq yaqmo igo zawayib kabiy na a hi emyaiq. God agem dimunta yagad ago zaway yagsa ya kabiy emyaiqta. ¹¹Ari teq yaqmo Yesus awagamun dimunta ne gibilenta o haiq Aposel ta asor na gibileniyta na ago i ananin kabemmo hi bilaquq. I bunmo wagam amulikmo Yesus moqim teq hodhodab ta eramta na ago i bilaqauqta. Bilaqsa ne wagam amulik naqmo huritim anan helmo haqiyta.¹²Ari mataw Yesus hodhodab eramta na awagamun bilaqsa ta nagaqgo ne gilikmanib mataw asor bilaqay, I moqeq a ta hi eraqam haqayta? ¹³On mataw tumoqiyta hodhodab a hi eraq daqayta iyid, God in Krais hodhodab wazid a hi eraq nagtamo. ¹⁴Teq God Krais hodhodab wazan a hi eramta iyid i Yesus awagamun gibilenta na alulin haiq iy nagmo. Sa ne wagam na huritim anan helmo haqiyta na in samanta alulin haiqta tiqiy nagmo.¹⁵Teq ta nagah araqmo. I Aposel bilaqauq God Krais wazan eraqan i gimeb ahol tuwata haqauq. Ari God mataw tumoqiyta giwazid a hi eraq daqayta iyid in Krais wazid a hi eraq nagmo. Sa i bilaqauq, I Krais ahol tuwaw haqauuqta na i katiyad God daq a hi amta na i anan in tiqam haq nag. ¹⁶Na ezaqgo God mataw tumoqiyta na giwazid a hi eraq daqayta iyid, in Krais wazid a hi eraq nagmo. ¹⁷Teq God Krais wazan a hi eramta iyid ne ginad helmo haqayta na in a hi gilumsih nag. Ad ne gigo daq meqinta amebay na ne giholib tuqus tut nag.¹⁸Us tutsa ne gigo asor Yesus anan helmo haqad osim moqiyta na in nabagag timeqniyad os nagiy. ¹⁹I og kab kayeqmo osad ginad emauq, God Krais amalib i tigdimun tondaq haqad i baq tunim osauqta. Ari God Krais bwazan a hi eramta iyid i moqeq tihiqiy nag. Ad i a hi moqad i gihol kat ugad saman diqmo God amen emeq os nag. Ossa mataw i gibiyad bilaq nagiy, On mataw bunmo gilikmanib mmataw koqmo gihol kat ugad ossa i ginad diq negaq haq nagiy.²⁰Teq in nazaq a haiq. Helmo diq Krais moqan God wazan ta eramta. Mataw tumoqiyta na gilikmanib Krais danmebmo diq eraqim kayeqmo osaqta. Bilaqne mat ago kabiy ame waqaqta nazaq nog God Krais wazan in danmeb eramta. ²¹Na ezaqgo matmo araq on mataw gimen dan eman in bunmo moqayta. Nazaq iyan mat ta araqmo on mataw gimen dante wastitayan in hodhodab eraqeq kayeqmo kuluwa-kuluwmo tuqos daqayta.²²Na in kazaq. Adam asenlul bunmo moqayta. Sa Krais asenlul bunmo hodhodab eraqeq kayeqmo kuluwa-kuluwmo os daqayta. ²³Teq on mataw bunmo garabmo diq a hi eraq daqay. Krais danmeb tiqeramta. An in ta boldaqta nab teq in asenlul bunmo tiiqeraq daqaymo.²⁴Eraqid nab teq og kab nagah bunmo giqusayta na gikaman tihiqiydaq. Kam nab Krais in mataw marorta gibin inaq iyim nagah bunmo giwamuzad osayta na bunmo giwazid woqsa in gigo zaway tihiqiy bugdaq. Hiqiy bugid teq Krais ago maror in wazaqta na in Amam God tuqugdaq. ²⁵Muran Krais maror iyim osad in ago bab bunmo giwazan tuwoqay. Ad in ago bab bunmo giwazid woq bugid nab teq in og ka wamuzgo agwatuqin in wazim osaqta na eronid Amam abenab tilehdaq. ²⁶Lehid teq Krais ago bab abebtanta in meqin tonid hiqiydaqta na moqmo.²⁷God ago marib gamuk araq kazaq bilam, God nagah bunmo giqeman in ahaqenib giqusayta ham. Teq gamuk na bilam "nagah bunmo in ahaqenib giqusayta" hamta na i hurtim ginad emauq, God nagah nagan bunmo giqeman in Atatin Krais ahaqenib iysa inmo ahol eman Atatin ahaqenib a hi iyaqta haqauq. ²⁸God teq nagah bunmo giqemid Atatin ahaqenib tiqiy daqayta. In nagah bunmo giqemid Atatin ahaqenib tiqiy bugid nab teq Atatin na inmo ahol emid God ahaqenib tiqiydaqmo. Iyid teq kam nab God in nagah bun diqmo gigo Iyahta iyeq tuqosdaq.²⁹Ne ginad emiy. Mataw asor in giyogniz yuw a hi huzimmo moqiyta na gigo ban waqim in gibinib yuw huzayta. Ari mataw tumoqiyta na a hi eraq daqayta iyid nagaqgo in giyogniz daq na emayta? In daq na samanta em nagiy. ³⁰Teq i moqeq a hi eraqamta iyid ta ezaq haqad tutimmo i bab giteb God ago kabiy emad luwauqta?³¹Ya imaqbaban, ya negmo gigo hib ibin nazaq waqim bilaqaiqta. Ne yaqgo tuhuritiy. Ya le ne gigo hib kabiy emad ya bab giteb diq kabiy na emyaiqta. Teq yaqmo igo zawayib ya kabiy na a hi emta. I gigo Iyahta Krais Yesus-mo zaway yagsa ya nazaq emyaiq. Nazaq iyan ya bilaqaiq, Kam bunmo ya moqgo tow waqim luwaiqta haqaiq. ³²Teq ya og kab yaqmo ihol ulumsiheq dimunmo osnan haqad kabiy emaiqta iyid nagaqgo ya uliq Efesus-ib karuw kwasikta na ginaq an wolta? On mataw tumoqiyta na a hi eraq daqayta iyid nagaqgo i afaqan nazaqta sorauqta? I gamuk araq mataw asor bilaqad luwayta nazaqmo i em nagta. Gamuk na bilam, Babeq i moqeq i ginad dimniysa osamta akaman tihiqiydaq ham. Nazaq iyan muran i ginad dimniysa didaq neqad yuw uluwad osuq ham.³³Teq ne mataw ginad katiyta nawa bilaqayta na hi muziniy. Ad ne gamuk araq bilaqad luwayta kaqmo ne anadin emiy. Gamuk na bilam, Mat dimunta mataw meqmeqinta nenaq luwad in gigo daq meqinta na in tiqemdaqmo ham. ³⁴Ne ginad agadanta na hulosad ne ginad dimunta a ta waqad ne gihol anononmo wamuzad osiy. Osad ne gamuk katiyta na hulosad daq meqinta na a ta hi emiy. Nagaqgo ya kazaq bilaqaiq? Ne gigo mataw asor God ago a hi hurit kemim in gamuk katiyta mataw hodhodab a hi eraq daqayta na ago bilaqsa iyan ya kazaq ne gibilenaiq. Gibilensa ne na ago gimebay a hi woqaq e?³⁵Ari ne gigo mat araq kazaq susumuneq bilaqdaq, God ezaq teq on mataw tumoqiyta na giwazid hodhodab eraq daqay? haqdaq. Teq in eraqeq gisan muturta ezaq diqta waq daqay? haqdaq. ³⁶Ni agadan hi iy. Ni didaq amagin kabiyab leyaqta na in og aduganib moq nog iyim usim teq in kayeq ta iyaqta.³⁷Ni wit anagin teq didaq asor amagin kabiyab tileyad ni anon waqeq neqdaqta nazaq nog ni a hi leyaqta. Haiqgam. Ni didaq na amaginmo leyaqta. ³⁸Leyan teq God inmo diidaq amagin na anon negaqta. Didaq amagin bunmo anon ezaq giqemeq us daqayta na God-mo in gitoowun tiqamta. ³⁹Nazaq iyan nagah bunmo kayeqmo og klab luwayta na gisan awaqan araqib a haiqta. Mataw gisan awaqan lul araqta. Sa karuw gisan awaqan lul araqta. Sa ah gisan awaqan lul araq iysa nabiq gisan awaqan lul araqtamo.⁴⁰Nagah bunmo kaitab ulilib oyad turayta na gihol lul araq inaqta. Sa nagah bunmo og kab giqusayta nagan gihol lul araq inaqtamo. Teq nagah kaitab ulilib turayta na gihol awaqan in araq. Sa nagah ogibta na gihol awaqan in araqmo. ⁴¹Zeq ahol awaqan araq iysa ta kalam ahol awaqan araq iyaq. Sa ulig gihol awaqan araq iyaqmo. Teq ulig bunmo gihol awaqan araqib a haiqmo. In giholbin amulik-mulikmo turad in gihol awaqan nazaqmo araq araq iyaqtamo.⁴²Teq mataw hodhodab eraq daqayta na gigo hib daq nazaq tugwahtiqdaqmo. I gisan a le yay tonayta na lilihim meqniyaqta. Teq i gisan eraqdaqta na a hi lilihdaqta. ⁴³I gisan a le yay tonayta na abin meqinta. Teq i gisan eraqdaqta na abin dimun diqta. I gisan yay tonayta na ago zaway haiqta. Teq i gisan eraqdaqta na ago zaway inaqta. ⁴⁴I gisan yay tonayta na in og ka agota. Teq i gisan eraqdaqta na in Heven agota. Og ka ago gisanta inaqta. Sa Heven ago gisanta inaqtamo.⁴⁵God ago marib gamuk araq kazaq bilam, God in mat aqenta Adam eman in kayeq iyim osta ham. Ari God in Adam ta araq abeb gwahtimta na eman in ago Bugaw Dimunta amalib on mataw giqeman kayeq iyim osayta. ⁴⁶Teq os dimunta i giwitan kuluwa-kuluwmo Heven-ib osamta na i danmeb a hi waqauqta. I gisan diq waqim og kab osauqta. Waqim osim abeb teq i os lul araq diqta na waqeq i giwitan kayeqmo kuluwa-kuluwmo osamta.⁴⁷God og waqim amalib Adam danmebta na eman gwahtimta. Ari Adam gigerta na in Heven-ib gehitimta. ⁴⁸On mataw og kabta bunmo in mat aqenta og amalib amta naqmo nogta. Ad nazaqmo mataw Heven-ib osayta nagan in mat Heven-ib osim ggewomta na nogmo iyayta. ⁴⁹Nazaq iyan i gihol awaqan mat aqenta og amalib amta na awaqan nog iym osauqta nazaqmo teq i gihol mat Heven-ib osim gewomta na ahol awaqan nog iyeq tuqosamtamo.⁵⁰Ya kazaq gibilensa ne ginad emay ye? Mat asan ogibta na Heven-ib leheq in God ago maror aduganib a i gwahtiqdaqta. Ad in asan osim moqaqta na le os dimunta tuteqmo os daqayta nab gwahtiqeq kuluwa-kuluwmo a hi osdaqtamo. ⁵¹Ne gidek emeq gamuk araq ulilemim usta ka ya bilaqsa ne huritiy. I bunmo a hi moqamta. Ta teq i bunmo gisan buliyeq lul araq diq iydaqta.⁵²Nagah na nan saw haiq hid naqmo taur abebtanta gayonsa tugwahtiqdaq. Taur na gayonid on mataw tumoqiyta na eraqeq gisan a hi lilihdaqta na waqsa i bunmo gisan tubuliydaqmo. ⁵³I gisan lilihaqta ka buliyeq a hi lilihdaqta tiqiydaq. Ad i gisan moqaqta ka buliyeq a hi moqdaqta tiqiydaqmo.⁵⁴I gisan buliyeq nazaq diq iysa kam nab daq na God ago marib gamuk araq usaqta ka tuwol net bugdaq. Gamuk na bilam, God bab bunmo giquriyamim in moq inaqmo eman tihiqiy ham. ⁵⁵Moq ni mataw ginol emid moqgo azawayin edowa? ham. Ad ningo em ni amalib mataw gilum eman moqayta na ni edob eman usaq? ham.⁵⁶Moq ago em na in daq meqinta naqmo. Sa daq meqinta ago zaway alulin God ago maror Moses bilamta nab usaqta. ⁵⁷Teq i God esey diq uguq. In igigo Iyahta Yesus Krais ago zaway amalib i giqeman i bab bunmo giquriyamauqta.⁵⁸Nazaq iyan ya imaqbaban dimunta, ne giwaz meqniyeq tursa mataw katiyta bo ne gilum waqad hi giqothasiy. Ad ne ginad kazaq emiy. I Iyahta ago kabiy emauqta ka in le samanta a hi iydaq haqiy. Haqad ne gihol bunmo Iyahta ago kabiy ugad giholtuw diq bulad kabiy na emiy.

Chapter 16

¹Ari ne god ago on mataw tawonta uliq Jerusalem-ub osayta na gimen mani humab na ago ya ne tigibilenan. Ya saw Galesiya-ib Yesus ago on mataw gidauhan bunmo gibilenta nazaq ne em daqaymo haqad ya ne gibilenaiq. ²Sande bunmo ne kazaq emiy. mataw amulik-mulikmo in kabiy emim mani waqiyta na ago asor uroteq in gimi gimo gigo bitab mataw gina haiqta na giyon emid usan. Ne Sande bunmo nazaq emsa teq mani na kabemmo iyeq usan. Ussa ya ne gigo hib lehdaiqta nab ne mani a ta hi nagun daqay.³Teq ya le ne gigo hib tugwahtiqdaiqta nab ne mataw asor gibin dimunta gitowun tiqem daqay. Emid teq in mani a leh daqayta na ananin ya sansandekib mar toneq negad giqemid in naw na ad Jerusalem-ub tileh daqay. ⁴Ari ya nenaq lehnan inad bilaqid teq ya in nenaq araqib i tileham.⁵Ta teq God in mataw na gigo asor kabemmo ginan anad a hi bilaqsa in ginol eman gisan hares hares saw amatawun haiqtab nagab giqusiy. ⁶Daq nagan bunmo i ahol waqeq ginad em hasgo in gwahtimta. I ahol waqad ginad em haseq teq mataw na nagah meqmeqinta utetiyta nazaq i a hi emam haqad.⁷Daq alulin nazaq iysa iyan muran ya saw Masedoniya-ib lehad ya le ne nenaq asitmoqmo osnan inad a hi bilaqaq. Iyahta anad bilaqsun ya Masedoniya-ib leheq ihol buliyeq ta boleq teq ya ne nenaq sisaqmo tuqosdaiq haqad ya inad emaiqta. ⁸Teq ya saw Masedoniya-ib hidmo a hi lehdaiq. Ya uliq Efesus-ib kab osad Pentikos ago kam ayahta na ahol waqeq teq lehdaiq haqad ya inad emaiq. ⁹Na ezaqgo God uliq kab yaqmen dante em yagan ya in ago kabiy emsa anon kabemmo diq tugwahtiqaqta nna ago. Teq mataw kabemmo yaqgo kabiy na geg ugaytamo.¹⁰Ari Timoti le ne gigo hib gwahtiqid ne alowan tonsa in nagah araq anan hi rabad agem kute nemsa osan. Ya Iyahta ago kabiy emaiqta nazaqmo in kabiy emaqtamo. ¹¹Nazaq iyan ne gigo araq mat na hikidik baymuzan. Ad in muleqeq yaqgo hib ta bolsa ne ulumsihid in agem kiskistab yago hib bolan. In i gigo maqbab asor nenaq boldaq haqad ya kawa in gibaq tunim osaiqta. ¹²Ari i gimaqbab Apolos anan ya kazaq ne gibilendaiq. In i gigo maqbab asor nenaq nne gigo hib lehgo ya ime kabemmo bulonta. Bulonan in muran ne gigo hib lehnan anad a hi bilaqaq. Teq abeb in dante dimunta inaq iyeq in ne gigo hib nawa tilehdaq.¹³Ne gihol asawan woltayad ginad helta na waz naqmo hiqiyeq osiy. Ad ne giwaz meqniyeq turad nagah araq hi rabuniy. ¹⁴Teq ne gigo kabiy daq bunmo ne emayta na ne God teq on mataw bunmo ginan ginad bilaqsa ne emiy.¹⁵Ya imaqbaban, Stefanas asenlul nenaq saw Akaya-ib on mataw bunmo gilikmanib in danmeb Krais anan helmo haqiyta. Na ago ne tuhuritiyta. In God ago on mataw tawonta na gilumsihnan haqad gimen kabiy emad in gihol bunmo kabiy nab eman lehaqta. ¹⁶Nazaq iyan ya imaqbaban, ya ne atooranmo kazaq gibilendaiq. Ne mataw na gihaqenib iyeq gilumsihiy. Ad mataw na giyogniz giholtuw bulad nenaq kabiy araqibmo emayta na bunmo inaqmo ne giwazinad gihaqenib iyeq in bunmo gilumsihiymo.¹⁷Teq ne gigo mataw ezeqman Stefanas, Fortunatus, teq Akaikus in yaqgo hib bolan ya gibiyad inad diq dimniy. Ya ne bunmo gibiy nagta na amenin ya in gibiyim igem tidimniyaq. ¹⁸Na ezaqgo mataw na ne gigem eman hastitayan ne zaway muturta waqiyta nazaq in bolim ya igem eman tihastitaymo. Nazaq iyan ne mataw nazaqta giwazinad gibin iluwiy.¹⁹Saw Esiya-ib ago on mataw gidauhan bunmo in gigo zeq dimun eman ne gigo hib nawa lehaq. Ad Akwila awe Prisila inaq teq Yesus ago on mataw in giger gigo bitab humab wolayta nna bunmo nenaq in ne ginan ginad diq dimniysa Iyahta abinib in gigo zeq dimun nawa ne gimen eman lehaqmo. ²⁰Sa i gigo gimaqbaban kab osayta na bunmo in gigo zeq dimun eman ne gigo hib nawa lehaqmo. Ari God ago on mataw gigo daq titnonta na amalib ne an zeq dimun ugiy.²¹Yaqmo Pol, ya ibenab yaqgo zeq dimun kawa tumar tonaiq. ²²Ari mat aw nog Iyahta anan ginad a hi bilaqaqta na God kusluw negid in meqniy haseq osiy. Iyahta ni bolmo bol. ²³Ari i gigo Iyahta Yesus agem dimunta negsa ne osiy. ²⁴Teq i bunmo Krais Yesus aholib soqotim inaq osad iyan ya ne ginan inad bilaqaqta na ayahmo nne gigo hib eman nawa tilehaq. Nawaqmo.

2 Corinthians

Chapter 1

¹Ari Yaqmo Pol, God-mo anad bilaqan ya Krais Yesus ago Aposel iyta. Ya imaqbab Timoti inaq i sansandek ka ne God ago on mataw Yesus ago nan huritad uliq Korin-ib osayta na teq saw Akaya-ib God ago on mataw tawonta na bunmo gimen sansandek ka i mar tonim eman leh negaq. ²I Gimam God teq Iyahta Yesus Krais inaq in gigem dimunta negad in ne gigem emid kiskismo usan.³Ari I God abin iluwuq. In i gigo Ayahta Yesus Krais ago God teq in Yesus Amamtamo. Teq i afaqan amo amo waqad ginad meqniysa ossa i Gimam God in i ginan anad meqniysa ginad waqaqta. ⁴Afaqan nagan i giholib gwahtiqsa in i ginad waqsa i gigem kiskismo usaqta. Na ezaqgo Krais santitiy ayahmo sorta na asor i giholib bolsa i santitiy kabemmo sorauqtamo.⁵Ad nazaqmo i Krais aholib soqotim inaq ossa in agem kiskismo usaqta na ayahmo diq iyim in wazbalim i gigemab tubolaqtamo. Nazaq iyan God I gigem eman kiskismo usaqta nazaq i on mataw gigo afaqan amo amo usaqta na ginad waqsa in gigem kiskismo usaqmo.⁶I ne gilumsiheq giqemid ne ban dimuntab osad gigem kiskismo usdaq haqad i ne gimen afaqan sorad gihol afaqan diq iyaqta. Teq I afaqan sorsa God I ginad waqsa i gigem kiskismo usaqta. Sa ne nazaq i gibiyad i santitiy sor nogmo ne sorad nan kabemmo a hi bilaqsa God ne ginad waqad teq in ne gigem eman kiskismo usaqtamo.⁷I ginad emauq, I santitiy sor nogmo ne sorsa God i gilumdpsihad gigem eman kiskismo usaqta nazaqmo in ne gilumsihad ne gigem eman mute nemaqtamo. Nazaq iyan i ne ginan ginadnad a hi emad bilaqauq, Ne zaway diq iyeq turad hi woq daqay haqauq.⁸Ya imaqbaban, ya saw Esiya-ib osad afaqan sorta na ago gibilensa ne huritiy. Afaqan ayah diqta na ya iholib gwahtiqan sorgo biyab a hi iysa in yaqgo zaway bayan diq wom. Sa ya bilaqayaiq, Ya tumoqdaiq daqagya haqyaiq. ⁹ Helmo diq. Ya ihol loyinad ya bilaqne mat wol emid moqgo ayon bilaqiyta nazaq nog ya ihol loyinyaiq. Kam nab yaqmo ihol ulumsihgo yaqgo zaway tihiqiy. Nazaq iyan ya ihol bunmo eman God mataw tumoqiyta giwazan ta eraqayta na ago hib usyaq. ¹⁰ Sa afaqan meqin diqta na ya inol eman moqnan tonsa God ya ilumsihim ta iwam. Ad nazaq in tiqilumsih tutdaqta. Ya inad bunmo God amomo ago hib emqn usaqta. Nazaq iyan iyan ya inad emaiq,¹¹Abeb afaqan araq meqinta imeqin tonnan tonsa ne ya ilumsihad imen God bulonsa in a ta ilumsihdaq haqaiq. Ne kabemmo nazaq emsa teq God ne giqez huritad tiqidimun tondaq. Sa on mataw kabemmo God ya ilumsihta na anadin emad in God esey tuqug daqay¹²Ari ya kazaq ihol abin iluwaiqta. God ya inad wamuzsa ya imileq a hi iyad on mataw bunmo gigo hib ya daq titnonta emad ya inad giger a hi iyaqta. Helmo, ya igem nazaq diq loyinad bilaqaiq, Teq yaqgo luw os na ya mataw og kabta ginad muzinim a hi luwaiqta. Haiqgam. God-mo agem dimunta yagad dante dimunta na iqisihunta. Iqisihunan ya dante na muzad ya one gigo hib mat nazaq diqta iyim yaqgo daq na a ne ayahmo giqisihunaiqta. ¹³Giqisihunad ya ne gimen gimuk araq ne ginad a hi em has daqayta a hi mar tonaiq. Haiqgam. Gamuk ne ahol waqad alulin ginad em has daqayta naqmo ya ne gimen mar tonaiq. Teq ya inad emaiq, Ya mat ezaqta na ago asormo ne tuhuritiyta haqaiq. ¹⁴Ad ya inad ayahta na ne yaqgo hurit kemeq ne ya inan ginad em hasid teq Iyahta Yesus ta boldaqta nab ya in ameb turad ne gibin iluwdaiqta nazaqmo ne ya ibin tiqiluw daqaymo haqaiq.¹⁵In nazaq diq tiqiydaq haqad ya ime gigermo ne gigo hib le gibiydaiq haqad inad emta. ¹⁶Gibiyad teq ya gihulosad Masedoniya-ib le oseq teq ya mileqeq ta bolad a ta gibiy tondaiq hay. Gibiysa teq ne ya ilumsiheq iqemid ya saw Judiya-ib ta boldaiq hay. Ya nazaq ime gigermo ne nenaq ossa God ame gigermo ne gidimun tondaq hay.¹⁷Teq ya inad buliyim nazaq a hi em. Nazaq iyan ne ya inan ginad ezaq emay? Ya gibiynan bilayta na ya inad inad a hi em hasimmo nazaq bilayta ye? Mataw og kabta giqez giger iyaqta nazaq ya emta ye? Mataw na bilaqay, Eqe ya tiqemdaiq haqayta teq in ginad hi emgo ulilemim usaqta. Ya mat nazaqta iyim gamuk haresmo gibilenta ye? Haiq diqmo. ¹⁸God in ago gamuk muzin bugaqta nazaqmo ya emaiqtamo. Ya iqez giger iyim ya eqe nemim teq a ya haiqgam ta nemaiqmo nazaq ya a hi gibilenaiqta.¹⁹Kwaziqmo i le God atatin Yesus Krais anan gibilenta nab yaqmo Pol teq ya iyogniz Sailas ayow Timoti inaq i giqez giger iysa i eqe nemad haiqgam a hi bilawmo. Haiqgam. Krais aqez giger a hi iyaqta. In aqez amulikmo eqemo nemaqta. ²⁰Na ezaqgo God i gidimun tonnan hel diqmo bilamta agamukan kabemmo giqusaqta na bunmo Krais ago hib anon tiqemim usaq. Nazaq iyan i Krais inaq soqotim osad God i gidimun tonnan bilamta na i anadin emad i gamuk na anan hel diqtaqmo haqauqta. Haqsa God i gigo hib abin ayahta waqaqta.²¹Teq God inmo i nenaq araqibmo giqeman i bunmo Krais aholib soqotim inaq osad i giwaz diq meqniyim osauqta .Ossa God i gitowun eman i in amomo agota tiqiyim osauqta. ²²I inmo ago iyeq osamta haqad in ago gunun i giholib emim teq in ago Bugaw Dimunta giduganib usaqta. Ussa i ginad emauq, God ago os dimunta in ignan bilamta na ago atowun Kawaqmo i tuwazauq haqauq.²³Ari ya ne gigo hib a hi lehta na ago alulin in kazaq. Ya afaqan araq ayahta negid ne ginad ayahmo meqniydaq haqad ya ne gigo uliq Korin-ib hidmo a hi leh. God ya ibiysa ya hel diqmo bilaqaiq. ²⁴Teq i ne ginad helta na wamuzad kazaq ne ginad emiy haqad nazaq i a hi emauq. Haiqgam. Ne ginad helmota na awaz meqniyim ussa ne zaway iyim turayta. Nazaq iyan yaqmo Pol teq ya iyogniz nenaq i ne gigo kabiy araqibta iyim i ne ginad emid dimniydaq haqad i ne nenaq garab kabiy emauqta.

Chapter 2

¹Nazaq iyan ya inad tiqem, Ya ne gigo hib muleqeq ta lehid ne gihol afaqan ne gihol afaqan diq a ta iydaq haqad ya ne gigo hib hidmo a hi leh. ²Ya ne gigem emid afaqan iyid teq nog ya igem emid dimniydaq? Na haiqgam. Ne gimomo ya igem eman dimniyaqta.³Na ago ya ne gigo hib a hi lehad ya inadta na bunmo sansandekib ne gimen mar tonan lahta. Ne gimomo ya igem eman dimniyaqta. Nazaq iyan ya ne gigo hib leheq ihol afaqan iyeq osnan hulosyaiq. Ad ya inad emaiq, Ne yaqgo sansandek na waqeq ahol waqad ne gigo afaqan na wastitayid dimniyid teq ya le tigibiydaiq haqyaiq. Gibiyad ya ne ginan inad dimniysa ne ginad dimniy daqaymo haqyaiq. ⁴Helmo ya ne gimen sansandek araq na mar tonad ya inad meqniysa igem afaqan diq iysa ya ime kabemmo gaqyaiq. Teq ya ne giqutil emid tartaydaq haqad gamuk na a hi mar ton. Haiqgam. Ya ne ginan inad ayahmo bilaqsa ya igem ne gigo hidmo diq usaqta na ago ya gibilen kemnan haqad ya sansandek na ne gimen mar tonta.⁵Ari ne gigo hib mat afaqan eman gwahtimta na in ya momo igem eman afaqan a hi iy .Teq ya daq na agamukan kabemmo atoranmo bilaqnan ituw hiqiysa ya kazaq siqim bilaqdaiq, In ne asor kabemmo inaqmo gigem eman afaqan tiqiymo haqdaiq. ⁶Teq ne gigo mataw kabemmo mat na wastitayad faq ugan in mat daq nazaq amta na ahunmo tiqiy. ⁷Nazaq iyan ne amenin araq a ta hi ugad ne in ago daq meqinta na walemad anadin ta hi emiy. Ad ne in anad waqsa agem kiskismo usan. Luweq in anad ayahmo diq meqniysa in afaqan na sorgo biyab a hi iydaq.⁸Nazaq iyan ya ne gibilenaiq, Ne mat na a ta waqad ne in anan ginad bilaqaqta na ago bulonid in hurit keman haqaiq. ⁹Ne mat na ago daq wastitay daqay haqad ya sansandek araq na ne gimen mar tonta. Mar tonim ya ne gilum waqid ne yaqgo nan bunmo hurit daqay o haiq haqad ya mat na wastitaygo gibilenta.¹⁰Ari ne mat na ago daq meqinta walemad anadin a ta hi emsa ya nazaqmo daq meqinta na tuwalemdaiqmo. Helmo, mat na ya a hi imeqin tonta. Teq ya ne gilumsihnan haqad Krais ameb ya mat na ago daq inadib tuwalemaiq. ¹¹I nazaq an asen baysihsa teq Satan kat igad i gidanin a hi qwaydaq. Haiqgam. I Satan ago daq bunmo i tuhurit kemim i nazaq an tuqulumsihamta.¹²Ari ya Krais awagamun dimunta bilaqnan haqad uliq Trowas-ib le tugwahtiqan Iyahta yaqmen dan hasan ya gamuk bilaqgo adanteqin inaq tiqiyta. ¹³Ta teq ya imaqbab Taitus uliq nab ahol a hi waqim ya igem kiskismo a hi usyaq.Ya inad emyaiq, Ya Taitus ahol waqsa in ne ginan ibilenid teq ya igem kuteaà nemdaq haqyaiq. Nazaq haqad ya Trowas on mataw gihulosim saw Masedoniya-ibmo tileh.¹⁴God ago zaway amalib bab giquriyamayta Teqa God esey diq ugaiq. In Krais eman bolim in ago bab bunmo ginolim tigiquriyam bugta. Giquriyam bugim in i bab gibenab giwaqan i Krais aholib tisoqot .Soqotan teq God i giwaqim giqad on mataw bunmo gimeb lehad in danmeb lehsa i muzim inaq lehauqta. ¹⁵In uliq saw bunmo i giqad lehsa i on mataw Krais anan gibilensa in huritayta, bilaqne faq aqasin ahuran dimunta gwahtiqim saw bunmo waleq tonaqta nazaq nog. Helmo Kravs ago tamaz in God ugta na ahuran nog igmo. Ad i gihuran na gwalad on mataw God gilumsihim giwaqaqta na gimotgub woqad in mataw timeqniy hasayta na gimotgub tuwoqaqmo.¹⁶Mataw timeqniy hasayta na i gihuran huritsa in bilaqne nagah tumomta ahuran nog iyaqta. Iysa in moqeq meqniy has daqayta na ago in ginad emayta. sa on mataw God gilumsihim giwaqaqta na i gihuran huritsa in dimun diq bilaqne nagah tutimmo kayeqmo osaqta ahuran nazaq nog iyaqta. Iysa mataw na tuteqmo kuluwa-kuluwmo os daqayta na ago in ginad emayta. Nazaq iyan nog diq inmo ago zawayib Aposel akabiyan ka tiqemdaq? ¹⁷Mataw kabemmo God ago gamuk on mataw negad amenin mani waqayta nazaq i a hi emauqta. Haiqgam. God-mo i giqeman lehsa in i gibiy kemsa i in ago kabiy emauqta. Teq i Krais inaq soqotim osad i God ago gamuk bilaqad gimileq a hi iyauqta.

Chapter 3

¹Ari ya gamuk teko bilaqim bolta nab ya iyogniz nenaq i gibin a ta iluwnan haqad ya bilaqayta ye? Helmo mataw pesanta ne gigo hib le God ago kqbiy emnan bilaqsa in gigo walmataw asor in mataw na gibin dimunta sansandekib mar tonim negan in wazim a le ne giqisihunayta. Teq ne ginad i gigo walmataw nazaqmo i gibin sansandekib mar toneq emid ne gigo hib lehid ne i gigo hurit kem daqaymo haqay e? Teq i le uliq araqab kabiy tiqemnan haqsa ne i gilumsiheq i gibin dimunta sansandekib mar tonid i wazeq uliq nab a leheq mataw giqisihunam haqad ne ginad emay ye? ²Haiqgam. Negmo bilaqne sansandek i gibin bilaqaqta na nog iyim osayta. Sa gamuk na i gigemab mar tonan ussa on mataw bunmo gamuk na ahol waqad in i gigo tuhurit kemayta. ³I gigo kabiy ne gigo hib anon eman ne bilaqne sansandek araq Krais i gibin mar tonim igan i le on mataw giqisihunauqta nazaq nog ne ulalab osayta. Teq Krais i gibin agamukan na zamor diq amalib a hi mar ton. In God kayeqmo osaqta ago Bugaw amalib gamuk na mar tonta. Ad i in ago kabibiy matawmo diqta agamukan na in gig alaplapantab a hi mar ton. Haiqgam. In on mataw gigemabmo gamuk na mar tonan usaqta.⁴Gamuk kawa ya bilayta ka alulin in kazaq. Krais-mo i Aposel giqeman i inmo abinib ago kabiy emauqta. Nazaq iyna inmo teq i gigo kabiy na emid dimniydaq . ⁵Helmo igmo gigo zawayib Aposel akabiyan ka a hi em nagta.Nazaq iyan i bilaqam, Igmo diq kabiy emauqta nazaq i a hi bilaqam. God-mo zaway igsa i kabiy emauqta haqam. ⁶Inmo zaway igsa i in ago maror muturta naqmo akabiyan emauqta. Teq maror muturta na in God ago maror Moses mar tonta nab a hi usaqta. Haiqgam. Bugaw Dimunta naqmo mataw giqeman in God ago maror muturta aduganib gwahtiqayta.Na ezaqgo God ago maror kwaziqta aduganib gunun amo amo mar toniyta na in mataw giyon bilaqsa in moqayta. Ari God ago Bugaw Dimunta mataw giqeman in kayeqmo osayta.⁷Ne ginad emiy. God gunun kwaziqta na agamukan gigib qwayta. Qwayim inmo abin ayahta na ulal tonad ahol anuwan atoranmo oysa in gunun na Isrel gibilengo haqad Moses abenab tiqam. Eman Moses gig na waqim Isrel gimen ad gewoqim tinegad in anobun anuwan diq iysa Isrel on mataw gime tih nemeq ahol waqgo biyab a hi iy yaqay. Sa abeb Moses ossa anobun anuwan na tihiqiyyaq. Ari gunun kwaziqta na God anuwan ayahta inaq bolim iyan in abin inaqta. Ta teq gunun na in on mataw giwamuzsa in gigo daq meqinta ulal iysa in moqayta. ⁸Ari God ago Bugaw Dimunta mataw giwamuzsa in God ago maror muturta aduganib gwahtiqim kayeqmo osayta. Nazaq iyan Bugaw Dimunta akabiyan na abin in gunun kwaziqta akabiyan na abin ayahmo diq uriyamaqta.⁹Gunun kwaziqta na in on mataw giyon bilaqsa in gibin timeqniyaqta. Gibin meqniysa in gigo daq meqinta amebay na sorim tihiqiyàyta . Ta teq gunun na God ahol anuwan ayahta inaq bolim in abin ayahta. Ari God in on mataw giwastitayim ginan on mataw titnonta haqaqta na in nagah ayah diqmo iyim in abin ulilibmo diq gwale usaqta. ¹⁰Gunun kwaziqta na abin inaq usta teq abin na tihiqiy. Na ezaqgo Bugaw Dimunta akabiyan muturta na in gunun kwaziqta na abin wazan woqsa in uriyamim abin ayah diqmo iyaqta. ¹¹Gunun kwaziqta na God ahol anuwan inaq bolta teq in akaman tihiqiy. Ari Bugaw Dimunta akabiyan muturta na tuteqmo tuqusdaqta. Nazaq iyan kabiy muturta na abin ayah nenan diq iyim usaqta.¹²Ari God ago Bugaw Dimunta on mataw giqemid in God ago maror muturta aduganib gwahtiqeq kuluwa-kuluwmo tuqos daqay haqad, i a hi rabad gamuk na ulalabmo gibilenad luwauqta. ¹³Teq Moses daq amta nazaq i a hi emauqta. In anobun anuwan na oyad a hi hiqiysamo in tubusan amikta waqeq anobun tiqisihyaq, isihid teq anobun anuwan na miyeq hiqiysa Isrel ahol a hi waq daqay haqad.¹⁴Kam nab Isrel ginad soqotim usyaqta. Ad muran kam kab in God ago maror kwaziqta na agamukan huritad in alulin ginad a hi em hasad os tutayta, bilaqne tubusan amikta na ginad isih netim usaqta nazaq. Na ezaqgo mataw na Krais amomo aholib soqotim teq God tubusan amikta na tuwalemdaqta. ¹⁵Teq Yesus ago kamub iyim bo muran kam kabmo Isrel on mataw in God ago maror Moses bilamta na agamukan huritsa tubusan amikta na ginad isih netsa in ginad a hi emayta. ¹⁶Ari teq mat aw nog ginad buliyim Iyahta ago hib muleqim ta lehsa Iyahtaqmo tubusan ginad isih netim usaqta na walemaqta.¹⁷Ya Iyahta anan bilaqad ya Bugaw Dimunta naqmo anan bilaqait, Inmo mataw ginad eman hastitiayaqta. Nazaq iyan Iyahta ago Bugaw mat aholib kabiy na emsa mat na samanmo gunun haiqmo tiluw osaqta. ¹⁸Bugaw Dimunta nazaq emsa i bunmo ginobun samanmo tubusan haiqmo usad Iyahta ahol anuwanib oyaqta. bilaqne mataw i gibiyad in Iyahta anobun galas-ib ahol waq nog iyayta. Iyahta inmo Bugaw. Teq in nazaq i gihol buliysa i giwaqan bilaqne in awaqan nog iysa i gihol abin na inaqmo buliyad dimun diq tiqiyaqmo.

Chapter 4

¹God-mo i ninan anad meqniyan in Aposel akabiyan ka igta. Nazaq iyan i kabiy na emad gidan sosil a hi iyaqta. Haiqgam. ²Daq amebay inaqta mataw ulilemim emaqta na i gileh tuqug bug. I mataw kat negad ginad a hi hureqauta. Teq i God ago gamuk biilyan le araq a hi iyaqta. Haiqgam. God ameb i gamuk heltaqmo ulalab bilaqauqta. Nazaq emsa mataw bunmo in gigemabmo diq i giloyinsa i mataw daq helta emad gamuk helta bilaqauqta.³Ari i on mataw asor Yesus awagamun gibilensa in ginad a hi em hasayta. On mataw naqanta saw meqinta na ago danteb osad in hiqiynan tonayta. Nazaq iyan i gigo gamuk nalulin in gimeb ulilemim ussa in ahol a hi waqayta. ⁴Og ka ago god na in on mataw helmo a hi haqayta bunmo ginad eman romriq iyaqta. Romriq iysa in Krais ahol a hi waq kemayta. Krais in God adulanmo diq osaqta. Ta teq wagam dimunta Krais abin eman ulal iyaqta na in saw anuwan oy nog iysa mataw romriqab osayta na ahol a hi waqayta.⁵Mataw i gibin ilulwad gimuzingo aqad i hi gibilenauqta. Haiqgam. I bilaqauq Yesus Krais-mo in i bunmo gigo Ayahta haqauq. Ad Yesus-mo i gieman i ne gigo kabibiy mataw iyim osauqta haqauq. ⁶Kwaziqmo God bilam, Romriq saw isihim usaqta nab saw anuwan gwahtiqeq oyan ham. Ad God naqmo in ago anuwan eman i gigemab tuqoyaqmo. Oysa i gime hastitayan i Yesus Krais anobun ahol tuwaqauq. Ahol waqsa in anobun God ahol anuwanib oysa i God abin teq in ago zaway na ago tuhurit kemauqta.⁷I Aposel giwaz meqin haiqta teq God ago kabiy dimun diqta na i giholib usaqta. I bilaqne kagoh araq aduganib nagah dimunta tenan usaqta nazaq nog. On mataw i gibiysa i mataw gihol awaz meqin haiqta nog iyauqta. Nazaq iyan i mataw zaway haiqta God ago kabiy atoran diqmo emsa God-mo ago zaway i giduganib usaqta na ulal tiqiy hasaq. ⁸Og ka ago afaqan amo amo tutimmo i giholib gwahtiqaqta teq in i gidanim a hi qwayaqta. ⁹Kam kabemmo i kabiy emgo ginadnad emauqta teq i ginad meqniysa kabiy a hi hulosauqta. Bab kabemmo i gimuzad gimeqin tonayta teq God i a hi gihulosaqta. ¹⁰Bab na i gibayan diq woqauqta teq i a hi meqniy hasauqta.¹¹I kayeqmo osad Yesus abinib kabiy emsa mataw tutimmo i gihol emnan tonayta. Ginol eman tonsa i moq ago dantebmo diq osad teq in a hi moqauqta. Nazaq iyan Yesus ago zaway i giqeman kayeqmo osauqta na in i gisan moqaqta kab ulal tiqiy hasaq. ¹²Daq naqmo ago i bilaqauq, Moqmo i Aposel giholib kabiy emaqta haqauq. Ta teq i Aposel gigo kabiy ne giholib anon emsa ne kayeqmo kuluwa-kuluwmo tuqos daqay haqauq.¹³Teq God marib gamuk araq bilamta nazaq i ginad usaqmo. Gamuk in bilam, Ya God anan helmo bilaqaiq ham. An nazaqmo i God helmo iyan i bilaqauqtamo. ¹⁴I ginad emauq, God Ayahta Yesus hodhodab wazan eramta nazaqmo in i inaqmo giwazid i tiqeraqamtamo haqauq. Eraqid teq in in nenaq araqibmo giqad lehid i bunmo in agerab tuqosam haqauq. I ginad nazaq emad gamuk bilaqauqta. ¹⁵Helmo afaqan nagan bunmo i soraqauta na i negmo gilumsihan haqad sorauqta. Teq i afaqan nagan sorsa daq na amalib God ago agem dimunta le on mataw kabemmo gigo hib gwahtiqsa in God esey ugad abin wazan eraqaqta.¹⁶Nazaq iyan i God ago kabiy emad i gituw a hi hiqiyad gidan sosil a hi iyaqta. Helmo i afaqan sorsa i ginon ka tihiqiyaq. Teq kam bunmo i gigem zaway muturta waqsa i ginad dimniysa osauqta. ¹⁷Na ezaqgo i afaqan ka sorad oseq teq amenin kazaq i waqamta. Abeb God abin ayah teq in ago os dimunta tiqigdaq. Igid i nagah aseseqta na loyinsa in nagah ahol afaqan meqin diqta kuluwa-kuluwmo usdaqta iydaq. Nazaq iyan i afaqan muran sorauqta ka loyinsa in nagah sinamolta ka asitmo usdaqta nazaq nog iyaq. ¹⁸Na ago iyan i nagah gimeb ulal iyaqta na ahol waqad anan helmo diq a hi haqauqta. Haiqgam. Nagah i gimeb ulilemim usaqta nqmo i gime le ahol waq nog iyad i anan helmo haqauata.Na ezaqgo nagah i gimeb ahol waqauqta na in kam asitmo usmmo tihiqiyaqta. Ari nagah dimunta i gimeb ulal a hi iyaqta na in tuteqmo kuluwa-kuluwmo tuqusdaqta.

Chapter 5

¹I gisan ka bilaqne baybay nog iysa i kab osauqta. Ad baybay ka meqniyid teq God i gimen bit araq wastitayta na in tiqigdaq. Bit na mataw gibenab a hi emiyta. Haiqgam. In tuteqmo kuluwa-kuluwmo Heven-ib tuqusdaqta. Na i bunmo tuhuritta. ²Nazaq iyan i bit dimunta Heven-ib usaqta na waqeq tubusan nog i gihol sihennan ginad diq bilaqsa i giholnan ek tonad baybay kab osauqta. ³Na ezaqgo i baybay huloseq leheq i ginon muturta na waqeq gihol siheqneq i giwitan samanmo gibe aholmo a hi luwam.⁴I baybay kab osad i gihol afaqan iysa i giholnan ek tonauta. Teq i moqeq gisan ka huloseq gibeq aholmo osnan ginad bilaqaq nazaq i ginad a hi emauta. Haiqgam. I gisan kwaziqta ka amalib gisan ta araq muturta na waqeq tubusan nog i giholib emnan ginad bilaqaq. Nazaq iyid teq i gisan moqdaqta ka ulilemsa i gisan kayeqmo us tutdaqta naqmo ulalab tuqusdaq. ⁵Na God-mo anad i teq gisan muturta waqeq tuteqmo osamta haqaqd in i giwastitayim giqeman i osauta. Ad daq nazaq diqmo i giholib tugwahtiqdaq haqad in abo Bugaw Dimunta tiqig. Igan i ginon mutur iydaqtana atowan nog in i giholib usaqta.⁶Nazaq iyan i nagah na anadin emad i giwaz meqniyad a hi rabauqta. Teq i ginad emauq, I gisan ka i gigo baybay nog iyan i qosauqta haqauq. Ad i bayabaykab osad i Iyahta inaq in ago uliqab a hi osauqta haqauq. ⁷Nazaq iyan nagah i gimeb ulal iyaqta na i anadin emad kabiy daq emauqta nazaq a haiq. Haiqgam. Nagah God anan gibilenan i anan helmo haqauqta naqmo i ginad wazsa i og kab luw osauqta.

⁹Teq i le i gigo uliq diqta nab osad o haiq i og kab Iyahta ago hib pesan nog osad i ginad amulikmo kazaq usaqta. I tuteqmo daq dimunta Iyahta anan anad bilaqaqta naqmo i emad osuq haqauqta. ¹¹I teq hazizrib turamta haqad i Iyahta anan rabad ahaqenib osauqta. Osad on mataw bunmo ginad i ginad nog iyeq in Iyahta anan helmo haq daqay haqad i atoranmo gibilenauqta. God i gigem ginad tuhurit bugta. Sa ya ne ginan inaq maiq, Nabag ne gigemabmo diq i ginan helmo haqaytamo haqaiq. ¹²Gamuk ka amalib igmo gibin dimunta gibilenid ne i ginan mataw dimunta haq daqay haqaqd i a hi gibilenauq. Haiqgam. Ne i gigo hurit kemeq teq ne mataw i gihar igayta na giqez amenin emeq i gibin iluw daqay haqad i kawa i gihol anan ne gibilen sireqauq. I gigo bab na gigo daq ulalabta naqmo amalib in gimo gibin iluwad teq in ginad gigemab usaqta na in isihayta.¹³Ad in i ginad bilaqay, Mataw ginad agadanta haqay. Teq i ginad agadan iyid na i God inaq gigo nagah. In mataw na gigo nagah a haiq. Ari i ginad dimunta iyid na i ne nenaq gigo nagah. Na mataw na gigo nagah a haiqtamo. ¹⁴Na ezaqgo Krais agem dimunta igaqta na i anadin emad i giqutil eraqsa i in ahol awagamun bilaqad i giqez wasiqgo biyad a hi iyauqta. I ginad emauq, Mat amulikmo on mataw bunmo gigo ban waqim in gimen momta haqauq. Nazaq iyan on mataw bunmo tumoqiymo haqauq. ¹⁵Teq mat na anad kazaq mad in on mataw bunmo giyon momta. Ya on mataw ya ibinib kayeqmo os daqayta na gimen moqeq ta eraqid teq on mataw na in gimo gihol anadin a ta hi em daqay ham. In yaqmo inadin emad inad muzinad os daqay ham.¹⁶Nazaq iyan muran teq abeb i Krais-mo anad muzinad i mataw og kabta ginad a ta hi muzinauq. Ad mataw og kabta mat asanmo ahol waqad ulum kemayta nazaq i a ta hi emauqmo. Helmo, kwaziqmo i og ka ago daq na amalib Krais ulum kemim anan mat diqmo araq haqyauqta. Ari muran i daq na hulosim i Krais ulum kemim in ago tuhurit kemauqta. ¹⁸Teq mat mtur iyaqta na alulin God-mo. Kwaziqmo i in ago bab iyim ossa in Krais eman bolim i gigem danteq wastitayan i God inaq an anobun tuwastitay. An anobun watitayim in daq na agamukan i gibenab eman i on mataw bunmo tigibilenauq. ²⁰Eman i God aqez na waqim tutad Krais on mataw gilumsihta na ago bilaqad i God abinib on mataw gililewunad luwauqta. Nazaq iyan i Krais aqez tutad atoranmo kazaq ne tigibilenauqmo, Ne God inaq an anobun wastitayeq inaq dimunmo osiy haqauq. ²¹Krais daq araq meqinta a hi amta. Teq God i gigo daq meqinta bunmo ginuwim Krais aholib eman in daq meqinta nagan bunmo anamren tiqiy. Ad nazaqmo muran i Krais inaq soqotim osad in God anad muzinim titnonimo luwta nazaqmo i gibin tuqusaqtamo.

Chapter 6

¹I God inaq kabiy emauta iyan gamuk awaz meqin diq kazaq ne gibilenauq. God agem dimunta negsa ne abu hi ulumiy haqauq. luweq in ago zaway na samanta waqeq akabiyan a hi em daqay ²Na enzaqgo God ago marib in kazaq i gibilenad. Ya igem dimunta negdaiqta akaman ya inad biladmta nab ya idek emim ne giqez huritta haqad. Ad ya ne gilumsiheq giwaqdaiqta akaman nabmo ya ne gilumsihim giwayta .Ne ginad em hasiy .God agem dimunta negdaqta akaman na muranmo gwahtiqim usaqta. In muranmo ne gilumsiheq tigwaqdaqta. ³Mataw i gigo kabiy ka abin meqin i bilaqgo ihulosmo diq hulosauqta. Nazdaq iyan i daq araq mataw ananin bilaq daqayta i a hi emauq .⁴Haigam. I God ago kabibiy matawmo iyim osauqta. Nazaq iyan tutimmo i daq dimuntamo on mataw bunmo giqisihunauqta. Ad i God ago kabiy emad i gituw a hi hiqiysa afaqan amo amo sorauqta. Sa daq hares i gimeqin tonnan tonsa i ginad meqniysa gihol bibiyowunad teq i a hi hureq hasauqta. ⁵Mataw i ginolad in i giwazim giqirqurayta. Ad in humab emim ek ton meqin i gimalib ek tonad in gigem eraqsa i ginol emnan tonayta. Sa i giholtuw diq bulad kabiy afaqanta emauqta. Tarom kabemmo i anononmo a hi usauqta. Ad kam asor i gigemnan moqad samanmo osauqta.⁶Ad teq i daq anuman inaqta aban diq emad i ginad dimuntaqmo on mataw gibilenauqta. Mataw afaqan igsa i nan kabemmo a hi bilaqad i mataw na gilowan tonauqta. Sa God ago Bugaw Dimunta i ginad wamuzsa i on mataw bunmo ginan ginad bilaqsa i gigemab ginad araq meqinta a hi usaqta. ⁷I gamuk helta amalib on mataw gibilenauqta. Ad i God ago zawayib kabiy emad i gigo daq titnonta na bilane baqir nog i giben giqabun ban ussa amalib i gigo bab ginolauqta. Sa bab na in i ginolnan tonsa i gigio daq titnonta na bilaqne dareq nog i giben ginasaran ban ussa amalib i gihol adanin qwayauqtamo.⁸Mataw asor i gibin wazan eraqsaasor i gibin bayan woqaqta. Sa mataw asor i gigilehunan bilaqsa asor i ginan dimunta haqayta. Mataw asor i ginan ginad emay, Mataw gikatiy meqin haqad in i gibaymuzayta. Teq haiq i gamuk heltamo bilaqauqta. ⁹Mataw i gbiysa i bilaqne mataw gibin haiqta nog iyauq. Teq haiq, i gibin uliq saw bunmo tilahta. I bilaqne mataw moqnan tonayta nog iyim teq haiq i kayeqmo osauqta. I santitiy ayahmo waqauta. Teq santitiy na i ginol eman a hi moqauqta.¹⁰I gihol gigem afaqan iyaqta teq kam bunmo i ginad dimniysa osauqta. I mataw ginaghan haita os nog iyauqtaa teq i mataw kabemmo gilumsihan in ginaghan kabemo inaq iyayta. Sa i bilaqne i gigo nagah haiqmo os nog iyauqta teq i nagah dimdimunta bunmo waz bugauqta.¹¹Ne Korin on mataw, i ulalabmo kawa ne gibilenad i gigemab ginad araq a hi usaqta. I gigem bunmo ne negauqta. ¹²I gigem a hi wasihad i ne ginan ginad a hi bilaqata. ¹³Muran ya bilaqne onmin gimam gibilen nog ne tigibilenaiq. I ne gimen daq emauqta nazaqmo ne i gimen emad ne gigem dimunta bunmo i igiymo haqaiq.¹⁴Mataw God anan helmo a hi haqayta na in gihol lul araqta. Nazaq iyan ne in nenaq soqoteq kabiy daq araqibmo hi emiy. Ezaq teq mat daq titnonta emaqta na in mat gunun othasaqta na inaq ginad amulikmo iyeq araqibmo os daqay? Ta ezaq teq saw anuwan romriq inaq araqibmo gwahtiqeq usdaq? ¹⁵Krais Satan inaq gigem araqibmo iyim osayta ye? Teq mat Krais anan helmo haqaqta na in mat Krais gileh ugaqta na inaq ginad araqibmo usdaq e?¹⁶God ago bit in lul araqtamo. Sa god katiyta ago bit in lul araqtamo. Ne ginadib bit giger na araqibmo ye? Ne ginad emiy. God kayeqmo osaqta na ago bit igmo. God nazaqmo diq bilamta. In bliam, Ya igo on mataw nenaq osad teq ya in gilikmanib nenaq tiludaiq ham. Teq ya in gigo God iyeq ossa in yaqgo on mataw iyeq tuqos daqay ham.¹⁷Nazaq iyan yaqgo Iyahta ya ne kazaq gibilenaiq ham. Ne mataw meqinta na gihulosad gwahtiqeq le giholbin iyeq luwiy haqaiq ham. Luwad ne nagah anumlan inaqta na hi waziy haqaiq ham. Ne nazaq wastitayeq osid teq ya igem dimunta negad nenaq tuqosdaiq ham.¹⁸Ad ya ne gimam iyeq ossa ne ya itatniz teq ya imigniz iyeq tuqos daqay ham. Yaqmo Iyahta ya zaway bunmo wazaiqta ham. Ya nazaqmo tibilay ham.

Chapter 7

¹Ya igyokinzmo diq, Gamuk nawa nab God i ginaq osnan haqad hel diqmo tigibilenta. Nazaq iyan i giholib daq meqinta bunmo muzid lehsa teq i gigemab ginad meqinta nagan bunmo hulos buguq. Hulos bugad i God ameb ginumlan hiqiysa i in ago on mataw tawon diqta iyeq osad i in abin wazinad ahaqenib osuq.²Ne gigem dimunta igiy. I ne gigo mat araq a hi meqin ton. Ad i ne gigo mat araq hureqan dan titnonta a hi hulos. Teq i ne gigo mat kat ugim ago nagah asit diq a hi hurew.³Gamuk ka ya ne giwazid woqgo a hi gibileaiq. Haiqgam. Ya teko ne ginan tibilayta. Ne i giqutil anabun asormo diq hay. Nazaq iyan ne moqsa i ne nenaq araqibmo tumoqam. Ari ne kayeqmo ossa i ne nenaq kayeqmo tuqosammo. ⁴Ya ne ginan inad emaiq, Ne dante titnonta na a hikidik hulos daqay haqaiq. Haqad ya ne ginan inaq diq dimniyaqta. Helmo diq, ye ne ginadin emad igem zaway iysa osaiqta. Zaway iysa i giholib afaqan kabemmo gwahtiqsa teq haiq i ne ginadin emad i gigem dimun dikan iyaqta.⁵Teq ya Taitus adanin lehta na ne anadin ta emiy. Kam nab i le saw Mesedoniya-ib gwahtiqim kabiy emad i ginamur asit a hi emyauqta. Saw nab afaqan amo amo i giholib gwahtiqyaq. Sa mataw i gisan ka meqin tonnan tonsa i giduganib rab gilum netyaqmo. ⁶Ta teq i gigo God on mataw ginad meqniysa ginad waqaqta na inmo Taitus eman i gigo hib bolan i ahol waqad ginad dimniysa gigem kute tinam. ⁷Teq Taitus i gigo hib gwahtimta naqmo amomo ago ginad a hi dimniy. Haiqgam. In le ne gibiysa ne ginad buliyim dimunmo osayta nazaq in ne gibiyad in agem kiskismo iy. Agem kiskis iyim ussa in bolim ne giwagmun na bilaqan God i gigem eman kiskis tiqiymo. Ne ya ibiynan ginad ayahmo bilaqaqta na ago Taitus bilam. Ad daq meqin ne gigo hib gwahtimta na ago ne ginad meqniysa ne ya iqez muzinan giwaz diq meqniyayta na ago in bilammo. Bilaqan ya huritim inad ayahmo dimniy.⁸Nabag ne yaqgo sansandek araq na waqim ahol waqad ne ginad timeqniy. Teq ya sansandek na mar tonim eman ne gigo hib lahta na ago ya inad a hi meqniyaq. Helmo. Ne yaqgo sansadek na ahol waqim kam asitmo giqutil tartaysa osiyta na ago ya inad meqniyta. ⁹Ari muran ya inad tidimniyaq. Teq ya ne giqeman ne ginad meqniyta na ago ya inad a hi dimniyaq. Haigam. Ne ginad meqniysa osim le ne ginad buliyiyta na ago ya inad dimniyaq. Ya inad emaiq, God-mo ne giwastitaynan haqad in afaqan na eman ne giyon gwahtimta haqaiq. Nazaq iyan i gigo sansandek na le ne a hi gimeqin ton. ¹⁰God i giwastitaynan haqad in i ginad eman meqniyaqta. Teq i gigo ginad meqniyaqta na in i giholib anon emsa i ginad buliyim gigo daq meqinta gileh ugauqta. Dante nabmo God i gilumsihim giwaqaqta. Giwaqan abeb i ginad meqniysa osta na i anadin emad i gihol afaqan a ta hi iyauqta. Ari mataw God ago maror asan ban osayta na nazaq a hi emayta. Mataw na ginad a hi emayta. Mataw na ginad meqniysa osad in gigo ginad meqniy naqmo ayah iyim ginol eman moqayta.¹¹Ne ginad em hasiy. God ne giqeman ne ginad meqniysa osad gihol abin meqniyim usta na ne bidmo wastitaynan giqutil eramta. Eraqsa ne mat daq amta na anan gihol riten lamsa ne in anan gigem timeqniyyaq. Gigem meqniyad giqutil inaqmo tartaynan tonsa ne afaqan na wastitaynan giwaz diq meqniyiy. Giwaz meqniyim ne mat na alowan a hi toniy. Sa ne afaqan na wastitayad daq bunmo ne emiyta na ago ya huritim inad em, Afaqan na ne bunmo gigota a haiq hay. ¹²Nazaq iyan ya ne gimen sansandek mar tonta na ya mat daq meqin amta na anadin emad ya a hi mar ton. Teq in mat ta araq meqin tonta na ya anadin emad sansandek mar tonta nazaq a haiqmo. Haigam. Ne i ginadin diq emad i ginad bunmo muzinayta na ulal iyid ne ahol waq kemsa God ahol tuwaq kemdaqmo haqad ya ne gimen sansandek na mar tonta.¹³Daq alulin naqmo ago i ne ginan ginad dimniysa i gigem kute nemim usaqta. Teq i gimomo ne ginan ginad a hi dimniyaq. Ne Taitus ago anad meqniy na walemim ne in anad eman ayahmo dimniymo. An in muleqim ta bolan i in ago anad dimniy na ahol waqad i inaqmo ginad diq tidimniyaqmo. ¹⁴Ne nazaq eman ya kwaziqmo Taitus ameb ne gibin wazan eraqyaqta na ago ya imeqbay a hi woqaq. Haigam. Gamuk bunmo i ne gibilenta na i gamuk helta bilawta. Ad nazaqmo i Taitus ameb ne gibin iluwta na i gamuk helta in bulonmo.¹⁵Taitus ne gigo hib lehan ne bunmo waqim inaq kiskismo osad ne in wazinad ago nan huritiyta. In ne gigo daq na anadin emad in agem ayahmo ne negaqta. ¹⁶Muran ya ne ginan inadnad a ta hi emaiq. Na ezaqgo ne dante titnonta na muzinad a hikidik hulos daqay haqad ya ne ginan inad tidimniyaq.

Chapter 8

¹Ya imaqbaban, ya Krais ago on mataw gidauhan saw Masedoniya-ib osayta na ginan bilaqsa ne huritiy. God agem dimunta mataw na negad in gilikmanib daq araq ayahta tiqam. ²Na in kazaq. Mataw na in gigo hib afaqan araq ayahta gwahtiqan in kam meqin diq waqiy. Teq haiq. In ginad ayahmo dimniysa osad in samanmo gina haiqmo os yaqayta na ago a hi bilaqiy. Haiqgam. Kam nab in Krais ago on mataw saw Judiya-ib gina haiqmo osayta na gilumsihnan haqad in gimen mani kabemmo humab tuwoliy.³Ya in gibin kazaq diq bilaqdaiq. Mataw na ginad bilaqsa in ginadibmo mani na emiyta haqdaiq. Teq in nagah em daqayta na tiqemim in na amalib in gimo giloyon nagahta na asor inaqmo a ta em toniy .⁴ Em tonad in ginad awaz meqin amalib gime kabemmo igibilen yaqay, Ne hi giwasihsa i inaqmo God ago on mataw tawonta gina haiqta ko tigilumsihnanmo haq yaqay. ⁵Haqad in daq emnan bilaqiyta na uriyamimin in daq dimun diqta emiy. Na in kazaq. Danmeb in gihol Ayahta ugim teq in God anad muzinim in gihol i igiymo.⁶In daq nazaq emsa i gibiyad teq i Taitus abe yahad bulon, Tekomo ni Korin gigo hib lehim gibilenan in mataw gina haiqta na gigem dimunta negad in gimen nagah emnan tibilaqiyta haw. Nazaq iyan ni muleqeq ta leheq kabiy ni alulin tiqamta na wamuzad ni Korin on mataw na gjlumsihsa in nagah emnan bilaqiyta na emmo emiy haw. ⁷Ari muran God ago daq dimdimunta kabemmo ne gigo hib ate gwalim usaqta. Ne God anan helmo haqayta na teq ne gamuk anonomo bilaqayta na teq ne ginad amulikmo iysa ne gihol bunmo God ago kabiy ugayta na teq ne gigem dimunta ayhmo i igayta na, daq nagan bunmo gigo hib kabemmo diq iyim usaqta. Nazaq iyan i ginad daq dimunta nagan kabemmo ne giholib usaqta nazaqmo ne mataw gina haiqta ko ayahmo gilumsihiymo haquq.⁸Ya ne gibe yahsa ne daq emiy haqad ya a hi gibilenaiq. Haiqgam. Ne helmo on mataw ginan ginad bilaqaq o haiq haqad ya ne gilummo waqaiq. On mataw asor kabiy ka emnan giwaz meqniyaqta nazaq ne ginad usaq o haiq haqad ya gamuk ka gibilenaiq. ⁹I gigo Iyahta Yesus Krais agem dimunta on mataw negad gilumsihta na ago ne tuhuritiy. In ago nagah kuluwmo diq giqusta teq in nagah nagan anadin a hi emad in hulosim ne gilumsihnan bol. In mat ana haiq os nog iysa ne God ago sawab nagah dimdimunta inaq tiqiy daqay haqad in nazaq amta.¹⁰Ari ya inadta ka bilaqsa ne kazaqmo emiy. Ulig le tihiqiyta nab ne danmeb diq mataw gina haiqta na gilumsihnan ginad eraqsa ne gigo nagah asor humab tiqemiyta. ¹¹Ari muran ne kabiy na emid hiqiyan. Kwaziqmo ne kabiy na hidmo emnan gigem eramta. Nazaq iyan muran ne ginad bilamta nazaqmo ne emiy. Emad ne gigo nagah usaqta naqmo amalib ne kabiy na emid hidmo hiqiy bugan. ¹²luweq ne ginad em daqay, I nagah emamta kabem em haiq haq daqay. Ne ginad nazaq hi emiy. Mat in mataw gilumsihnan agem eraqaqta na in ago nagah asitmo in inaq diqta naqmo emsa God ahol waqad anad bilaqaqta. Anad bilaqsa mat na nagah kabemmo a hi amta na ago in hi bilaqdaq.¹³Teq ne gihol rugeseq samanmo ossa ta ne mataw gilumsih daqayta ko in nagah kabemmo inaq iyeq afaqan haiqmo osiy nazaq ya a hi bilaqaiq. Haiqgam. Naqmo ne mataw ko gilumsihid ne nenaq araqibmo os daqay haqad ya mataw na gilumsihgo ne gilenaiq. ¹⁴Kam kab ne gigo nagah kabemmo inaqta. Sa mataw ko siqim diq iyim osayta. Muran ne gigo asor mataw na negid abeb ne nagah ago siqim iysa teq in ne gilumsiheq in gigo nagah asor ne tineg daqaymo. Nazaq iyid ne bunmodaq amulik naqmo emad ne eraqibmo dimunmo tuqos daqay. ¹⁵I an ulumsihad araqibmo osamta na agamukam araq God ago marib usaqmo. Gamuk na bilam, Mataw gigo didaq kabemmo tayiytab na in gigo didaq na bitab a hi lilih ham. Sa mataw gigo didaq asitmo usta na in gigemnan a hi moqiy ham.¹⁶Ya God esey diq ugaiq. In Taitus wazan ereqan ya ne gilumsihnan igem eraqaqta nazaqmo in agem loyinaqmo. ¹⁷In ne gigo hib muleqeq ta lehdaq haqad i susumun ugan in dimunmo ham. Teq in kabiy ka emnan agem eraqsa iyan inmo anadibmo ne gigo hib nawa lah.¹⁸Lehsa i gimaqbab araq eman in Taitus inaq lahmo. Mat na Yesus awagamun dimunta anonon diqmo bilaqaqta iyan on mataw Yesus ago nan huritiyta na gidauhan bunmo gigo hib in abin usaqta. ¹⁹Teq naqmo amomo a haiq. Yesus ago on mataw gidauhan na bunmo in mat naqmo atowun eman in i inaq araqib naw na waqeq a leheq on mataw gina haiqta na gibenab tiqemam. I nazaq emeq teq i mataw na gilumsihnan ginad ayahmo bilaqaqta na ulal iysa mataw na Iyahta abin wazid ulilibmo tugwahlehdaq.²⁰Teq i le naw ayahmo na akabiyan emad on mataw ko gilumsihsa mat araq i gimalib nan emnan i gituw hiqiyaq. ²¹I Iyahta ameb daq dimunta emsa i gigo daq na on mataw bunmo gimeb dimunta tiqiydaqmo haqad i ginad emauqta.²²Teq i gimaqbab ta araq eman in giger na nenaq lehiymo. I mat na ulum waqad kabiy amo amo ugsa in zaway diq iyeq kabiy na emsa i ahol waqauqta. In ne ginan anad emaq, ne nagah kabemmo diq mataw gilumsihgo tiqem daqay haqad in le ne nenaq kabiy na emnan agem diq eraqaq. ²³Ari ne Taitus tuhuritiyta. In ya iteqsor dimunta teq in ya inaq i araqibmo ne gilumsihad vigem kabiy emauqta. Teq i gimaqbaban giger teko ya ginan bilayta na in Yesus ago on mataw gidauhan bunmo gibinib kabiy emad in Krais abin eman ayah iyaqta. ²⁴Nazaq iyan ne mataw ezaqman na gilowan tonsa on mataw Yesus ago nan huritayta na gidauhan bunmo in ne gibiyiy. Gibiyad ne mataw na ginan ginad bilaqaqta na ago in ahol waq kemad in ginad em daqay, Korin gigo daq nazaq iysa iyan Pol ne gibin iluwaqta haq daqay.

Chapter 9

¹Ne God ago on mataw tawonta gina haiqta na gilumsihgo anawun na em daqayta na ago ne tuhuritiy. Nazaq iyan ya na ago agamukan sisaqmo a hi mar tondaiq. ²Ne kabiy na emnan gigem eraqaqta na ya tuhurit. Na ago ya on mataw saw Mesedoniya-ib osata na gimeb ne gibin tuteqmo iluwyaiqta. Ad ya kazaq gibilenyaiq, Ulig tihiqiyta nabmo Korin on mataw saw Akaya-ibta na in on mataw gina haiqta na gimen naw emnan gihol tuwastitayiy haqyaiq. Haqsa ne kabiy na emnan gigem diq eraqaqta na ago in tuhuritim in kabiy na emgo giqutil tiqeraqaqmo.³Teq i ne gibin iluwyauqta na ago agamukan luweq samanta iydaq haqad i gimaqbaban ezeqman na giqeman ne gigo hib tilehiy. In leheq ne ginad eqehunid ya ne ginan bilayta nazaqmo ne naw na emgo gihol wastitayeq os daqay haqad. ⁴Luweq ya Mesedoniya mataw asor nenaq ne gigo hib lehid ne gihol a hi wastitayeq oseq ne gimeqbay tuwoqdaq haqad. Sa in ne ginan helmo hawta na agoi gimeqbay horwazeq tuwoqdaqmo. ⁵Nazaq iyan ya i gimaqbaban ezeqman na gibilenad gibe yah nog iyan in nawa ne gigo hib tilehiy. In ne gigo hib dameb lejheq nenaq gamuk na wastitayid ne naw ayahmo emnan helmo diqmo bilaqiyta na in gimo ginuweq emid tuqusdaq haqad. Nazaq iyid teq naw ayah na ne ginadibmo emiyta nazaq nog tiqiydaq. Sa mataw ginad em daqay, Pol-nen lehim Korin gituw bulad gigo nagah hureqsa in naw emiy nazaq in ginad a hi em daqay.⁶Gamuk ka ne huritiy. Mat ago kabiyab didaq amagin amulikmo lehayaqta na in didaq anon kabemmo a hi waqaqta. Trw mat didaq amagin kabemmo leyaqta na in didaq anon kabemmo waqaqta. ⁷Ne amulik-amulikmo ginad tiqemiyta nazaqmo ne gigo nagah asor emiy. Luweq mat araq atuw hiqiysa ago nagah asor emad bilaqdaq, Mataw kk ituw bulsa ya nagah emaiq haqdaq. Haiqgam. Mat agem dimniysa ago nagah mataw negsa God in anan anad bilaqaqta.⁸Ne huritiy. God teq nagah kabemmo negid tigiyunindaq. Giyuninsa ne nagah osgo bunmo inaq iyeq ne gigo nagah kabemmo na amalib kabiy dimdimunta bunmo tiqem daqay. ⁹God ago marib gamuk araq nazaqmo bilamta. In bilam, God in on mataw gina haiqta saw haresmo osayta na gilumsihad in ago nagah kabemmo hunegan in gigo hib lehaqta ham. Teq in ago daq titnonta na tutimmo usaqta ham.¹⁰God-mo didaq amagin kabiy anamren ugan in ago kabiyab leyaqta. Teq inmo didaq na eman gwalim anon eman mat na neqaqta. Ad God naqmo didaq amagin kabemmo diq negid ne gigo nagah kabemmota na amalib on mataw kabemmo tigilusih daqay. Sa ne gigo daq titnonta na ne gimen anon kabemmo diq tisorqendaqmo. ¹¹God ne gigo kabiy daq bunmo emid dimunmo lehsa ne on mataw gina haiqta na ayahmo tigilumsih faqay. Sa i ne gigo nagah kabemmo na waqeq a le mataw gina haiqta na negid in ne ginadin emad God essey tuqug daqay.¹²Nazaq iyan ne God ago on mataw tawonta gina haiqta na ginadin emad gilumsihsa in nagah ago siqim iyim osayta na tuwaq daqay. Teq na amomo a haiq. Ne on mataw na nagah kabemmo negid in wazlilin tonad gime kabemmo God abin iluwad esey diq tuqug daqaymo. ¹³Teq daq nawa ne in gilumsihgo em daqayta na in ne gihol alulin emid tugwahtiq hasdaq. Gwahtiq hasid mataw na ne gibiyad bilaq daqay, Ne Krais awagamun dimunta bilaqayta na adanmo diq emayta haq daqay. Haqad ne naw ayahmo negsa in ahol waqad teq ne on mataw ta asor inaqmo gilumsihsa in gibiyad in God anan sorid ulilibmo tugwalehdaq. ¹⁴Ad in ne ginan ginad em daqay, God agem dimunta ayahmo negad ginad ehehqunsa ne daq na emay haq daqay. Haqad in ne ginan ginad bilaqsa God in ne gidimun tongo haqad in tubulon daqay. ¹⁵Helmo. God i gilumsihim naw dimunta igta na in nagah ayah diqmo iyan i abin bilaq hasgo biyab a haiqta. Nazaq iyan i naw na anadin emad God esey diq uguq.

Chapter 10

¹Ari mataw asor nan yagad kazaq bilaqay, Pol bolim i inaq osad in ahol wazan woqsa osaqta haqay. Teq in i gihulosim le pesanmo osad in i giyon gamunk atoran diqmo bilaqaqta haqay. Ta teq yaqmo Pol kazaq ne gibilenaiq. Krais inmo ahol wazan woqsa daq kiskista on mataw giyon emaqta nazaq ya ne gibilenaiqmo. ²Gibilenad yaqgo gamuk kazaq ne gigo hib lehaq. Ne ginad biliyad midmemeqmo osiy. Luweq ya le gwahtiqeq mataw gihar igayta na gamuk awaz meqin diqmo gibilendaiq. Mataw na ginad emay, Pol ayogniz nenaq og kab gibin ayahta waqnan haqad kabiy emayta haqay. Ari in ginad a hi hulosid yaqmo leheq in giqez na emid tihiqiydaq.³Helmo, i mataw og kabtamo. Teq mataw og kabta an wolayta nazaq i an a hi wolauqta. ⁴An wolgo anaghan i wazauqta ka in og ka ago nagahta a haiq. Haiqgam. Nagah nagan God ago zaway inaq iyim in i gibabun nan igayta ko gigo zaway bunmo tuwolbiyaydaqta.⁵Mataw igmo ag haqad gamuk katiyta amalib God abin wazan woqsa i in ginad meqinta na bayan woq bugaqta. Woq bugsa i in ginad na eman Krais ahaqenib iysa in Krais ago nan huritayta. ⁶I gihol tuwastitayim osauqta. Ossa ne Krais ahaqenib iyeq nan bunmo huritad muzinsa teq ne gilikmanib mataw nan othasayta na i faq tinegam.⁷Nagah ne gimeb usaqta na ne ahol waq kemeq teq ulum kemiy. Ad ne Krais ago matawmo diq iyeq teq ne ginad kazaq emiy. I Krais agota iyim ossa nazaqmo Pol-nen in Krairs agota iyim osaymo haqiy. ⁸Ayahta i gihol abin ayahta igta ka i ne giwazid woqgo haqad in a hi igta. I ne giqemid ne zaway iyeq turgo haqad in i gibin ka igta. Nazaq iyan Aposel abin i giholib usaqta ka ya iluwad imebay a hi woqaqta.⁹Teq ne luweq ginad em daqay, Pol i gimen sansandek mar tonaqta kagan in i giritewunnan haqad mar tonaqta haq daqay. Haiqgam. Ne ginad nazaq hi emiy. ¹⁰Teq nabag ne gigo hib nawa mataw asor ya inan kazaq bilaqay, Pol sansandekib gamuk afaqanta amo amo atoranmo gibilenaqta haqay. Ta teq inmo gwahtiqan i ahol waqsa in ago zaway haiqta iyim in gamuk bilaqgo aban sosil iyaqta haqay.¹¹Ari mataw nazaq bilaqayta na in i ginan ginad em hasiy. I pesanmo osad gamuk atoranmo sansandekib gibilenauqta nazaqmo in ne nenaq osad teq i tiqemam. ¹²Teq mataw asor ne gilikmanib osad in gimo gihol abin iluwayta nazaq i gihol anan a hi bilaqam. Ad "I mataw ko nogmo" nazaq i a hi bilaqammo. Ta teq mataw na i God ago gamuk anadin a hi emad in gimo an ahol waqad gihol ago daq ulum kemayta na in dimun a haiq. In nazaq an ago daq ulum kemayta na in ginad hi emta adan emay.¹³Ari i nazaq a hi emauqta. I ban God igta na hulosad gibin samanta iluwnan i hulosauq. Hulosad God kabiy igta naqmo i anadin emad i gihol abin nazaq bilaqauqta. Teq i gigo kabiy na ayawalin le gigo hib iytamo. ¹⁴Nazaq iyan i kwaziqmo ne gigo hib lehta nab i mat araq ago kabiy aduganib a i hi gwathiw. Na igmo kabiy emta na aduganib le gwathiqim Krais awagamun dimunta ne gibilen.¹⁵I ban God igta na hulosim mataw ta asor gigo kabiy aqumnib i gihol abin samanta a hi iluwauqta. Haiqgam. I ginad kazaq emauq. Ne ginad helmo haqayta na le ayahmo diq tiqiysa teq i dante inaq iyeq ne gilikmanib kabiy kabemmo tiqemam haqauq. ¹⁶Emeq teq og saw ne gigilehun ban usaqta nab i leheq Yesus awagamun dimunta in tigibilenammo haqauq. Na ezaqgo uliq saw mataw asor kabiy tiqemiyta nab i in giqumnib gihol abin samanta waqnan gituw hiqiyaqta.¹⁷God ago marib gamuk usaqta ka i anadin emauq. Gamuk na bilam, Mat inmo ahol abin iluwna n haqad Iyahtaqmo aqumnib ahol abin iluwan ham. ¹⁸Gamuk na alulin in kazaq. mat inmo ago zawayib abin eman ayah iyaqta na Iyahta ago kabibiy mat a haiq. Ari Iyahta inmo mat asen baysihad ago kabiy balaw tonsa mat naqmo in Iyahta ago kabibiy matmo diqta.

Chapter 11

¹Ari ne tok nemeq ginad emsa ya gamuk araq inad hi emta tibilaqnan. Bilaqsa ne huritad asormo hi bilaqiy. ²God anad ne in amomo diq anan moqad ago hib soqoteq inaq os daqayta nazaq ya inad usaqta. Na ezaqgo ya Krais inaq gamuk emim mataw aw barasta araq mat anad inaq asit a hi usta waqim aduw ugayta nazaq nog ya ne giwaqeq Krais tuqugdaiq haqad ya in hel diqmo tubolonta.³Teq ya rabaiq. Luweq nagah ahuliqnaqta na in hilhil ago hurit kemim Iv kat ugta nazaqmo mataw i gihar igayta ko in ginad hureqsa ne ginad dimunta amulikmo Krais ago hib usaqta na tuhulos daqaymo. ⁴Ya ne gigo daq tuhurit. Mat araq ne gigo hib lehim Yesus diqta i anan gibilenta na ago a hi bilaqad gibilensa ne huritmo huritayta. Ad nazaqmo ne God ago Bugaw diqta mebmebmo waqiyta na hulosad Bugaw ta araq katiyta waqad ne nan kabemmo a hi bilaqaytamo. Teq mat araq Yesus awagamun dimunta ne mebmebmo waqim muziniyta na bolad buliyad in Yesus awagamun lul ta araq diqta bilqsa ne huritgomo iyim osayta.⁵Ne gilikmanib mataw asor in gimo gihol anan bilaqay, I Aposel bunmo giquriyamim danmebmo diq osauq haqayta.Teq ne huritiy. Ya mataw na gihaqenib a hi osaiqta. ⁶Helmo ya mat gamuk a hi diq bilaqayta teq ya nagah kabemmo ago inad tiqem hasta. Ad i gigo kabiy daq bunmo amalib i ginad awaz meqinta na ulal iysa ne ahol tuwaq kemiyta.⁷Ne ginad emiy. ya God gamuk dimunta na ne gigo hib a lehim gibilenad ya anawun araq anan a hi bilayta. Teq ya ne gibin wazan eraqsa ya ihol wazan womta na ya daq meqinta em e? ⁸Haigam. Yesus ago on mataw gidauhan ta asor ya ibunib turad ilumsihsa ya ne gigo hib kabiy emyaiqta. Na bilaqne ya in gigohib nagah rin tonim amalib ne gilumsihyaiqta. ⁹Ya ne nenaq osad nagah araq ago ne siqim iyeq afaqan na ya a hi negyaiqta. Kam nab ya imaqbaban asor saw Mesedoniya hulosim bolim ya tigilumsih yaqayta. Sa ya nenaq osad ya ihol wasihim ne yaqgo afaqan sorgo a hi gibilenyaiqta. Ad abeb teq ya afaqan araq a hi negdaiqmo.¹⁰Krais ago gamuk helta na ya igemab ussa ya helmo diq kazaq bilaqaiq, Ya mataw gimen kabiy samanmo emaiqta na ago ya ibin iluwaiqta haqaiq. Adya ibin kazaq iluwsa ne gigo ne mat araq saw Akaya-ib ya iqez ka bayid a hikidik woqdaq. ¹¹Teq nagaqgo ya nazaq ne gimen kabiy emad ya ne gigo nagah araq a hi waqyaiqta? Ya ne ginan inad a hi bilaqsa nazaq emyaiqta ye? Haiqgam. Ya ne ginan inad diq bilaqaqta na ago God tuhurit.¹²Teq ya mataw gimen kabiy samanmo emaiqta na ya em tuteqmo a tilehdaiq. Na ezaqgo mataw asor gihol kat ugad bilaqay, I Pol kabiy em nogmo i emauqta haqay. Nazaq iyan ya God ago kabiy samanmo emad ya mataw na giqez adanin tuway bugaiq. ¹³Mataw nazaq in gimo gihol abin iluwayta na in aposel katiyta. In mataw kat negnan haqad kabiy emayta. Mataw na gihol in awaqan bilaqne Krais ago Aposel diqta giwaqan nogta teq in hel diq a haiqta.¹⁴Teq ya mataw na ginan nazaq bilaqsa ne ginadnad hi emiy. Satan ahol buliyim awaqan bilaqne God ago angelo awaqan nog iyaqtamo. ¹⁵Nazaq iyan Satan ago kabibiy mataw nawa ne gilikmanib kabiy emayta na in gihol awaqan buliyad dante titnonta ago kabibiy mataw nog iysa daq na ago hi ritenan. Abeb mataw na kabiy meqinta emayta nazaqmo in emenin meqinta tuwaq daqaymo.¹⁶Ha gamuk tibilayta nazaq ya a ta bilaq tonaiq. Ne ya inan mat agadanta hi bilaqiy haqaiq. Ari ne ya inan nazaq ginad emeq na dimunmo. Ne mat anad asorta hulosan gamuk haresmo bilaqaqta nazaqmo ne ya ihulosid ya ihol abin asit iluwiqmo. ¹⁷Ya Iyahta anad muzinim gamuk ka a hi bilaqaiq. Haiqgam. Ya ihol abin iluwaiqta ka ya mat agadanta gamuk bilaq nog iyaiq. ¹⁸Mataw kabemmo in og ka ago dah muzinad giholabimn wazan eraqata. Nazaq iyan ya nazaqmo daq na muzineq ya ihol abin tiqiluwnanmo.¹⁹Nabag ne ginad emay, I ginad tiqem hasta haqayta. Nazaq iyan ne mataw agadanta gihulossa in gamuk haresmo bilaqsa ne gigem a hi meqniyaqta. ²⁰Ad mat araq ne giqeman ne in ago kabibiy mataw samanta iyad ne nana kabemmo a hi bilaqayta. Sa in ne kat negad gigo nagah bunmo samanmo wqasa ne tok nemim kiskismo osayta. Ad in bilaqaq, Yaqmo mat ayahta haqad teq in ne gimanmanib hunegsa ne giholibmo hiqiyad nan araq a hi ugayta. Ari i ne nenaq osta nab i daq atoranta nazaq a hi emyauqta. Teq ne ginad ezaq emay? I le ne nenaq ,iskismo osta na towa ne ginadim i mataw diq a haiqta daqagya haqay. Nazaq iyan yaqgo daq kiskista na ago ya anadin emad imeqbay tuwoqaq. Ta teq aposel katiyta na in gimo gihol awagamun bilaqad gibin iluwsa ya nazaqmo ihol awagamun bilaqad yaqmo ihol abin tiqiluwdaiqmo. Oyeq, ya mat agadanta gamuk bilaq nog tiqiyaiq.²²Mataw na in Hibru ginedan asor e? Ya Hibru ginedan araqmo. Teq in Isrel gigo God anan helmo haqay ye? Ya nazaqmo Isrel gigo God anan helmo haqaiqta.In Abraham anaynayniz asor e? Ya inaqmo Abraham anaynayin araqmo²³In Krais ago kabibiy matsw ye? Ye in giquriyamim Krais ago kabiy dimun diqmo emaiqta. (Ya mat agadan diqta gamuk bilaq nog tiqiyaiq.) Teq ya mataw na gigo kabiy uriyamim ya iholtuw bulad kabiy ayah diqmo emta. Ad ya mataw na giquryamim ime kabemmo bit giqirquan osaytab osta. Teq mataw gime kabemmo inoliyta na in mataw na giquriyammo. Ad ya ime kabemmo moqnan tonta na in giquriyammo.²⁴Kam abaynaginmo Juda mataw ya inol titayiy.²⁵Teq in gime ezeqmanmo yukib inoliy. Ad in gime amulikmo eraqim ya imalib gig hunigyimo. Ime ezeqmanmo ya muyib lehsa muy meqniyim kamismeb wolahta. Teq kam araqab muy meqniyan kam amulikmo taromab zeqab inaqmo ya kamis amalib al tonad luwta. ²⁶Tutimmo ya uliq-uliqgo luwad inamur a hi emyaiqta. Ya yuw aseseqta urotim lehsa yuw ineqnan tonyaqta. Teq mataw girin inaqta danib ibiyad inol emnan ton yaqayta. Sa yaqmo isenlulmo in ya inol emnan tonsa mataw ta asor Juda a haiqta nagan ya inol emnan ton yaqaymo. Uliq aseseqtab ya lehim ossa inol emnan ton yaqayta. Ad ya uliq huloseq danib lehad luwsa inol emnan ton yaqaymo. Ya kamismeb luwsa mataw inolnan ton yaqayt. Teq mataw asor katiyad '' I ni inaqbaban " haqad teq in ya inol emnan ton yaqaymo.²⁷Ya iholtuw bulad kabiy afaqanta emyaiqta. Sirisirimo taromab ya a hi usyaiqta. Ya didaqnan yuwnan moqad ime kabemmo didaq haiqmo osyaiqta. Ad tim inolsa ya nagah araq ihol sihendaiqta haiq iyaiqtamo.²⁸Teq yaqmo igo afaqan kawa ya tibilayta ka amomo ya a hi soryaiqta. Haiqgam. Kam bunmo ya Krais ago on mataw gidauhan uliq- uligo osayta na gigo afaqan inaqmo sorad ya ihol afaqan diq iyyaqta. ²⁹Ne ginad emiy. Krais ago on mataw gilikmanib araq ago zaway hiqiysa yaqgo zaway tihiqiyaqtamo. Teq in gigo zaway tihiqiyaqtamo. Teq in gigo araq daq meqintab woqsa ya ihol afaqan iysa inad timeqniyaqtamo.³⁰Ari ya dante araq haiqgam iyeq yaqmo ihol abin tiqiluwdaiq. Ta teq yaqmo zaway hiqiyan ya ihol ulumsihgo dan haiqmo osta naqmo ago ya ihol abin iluwdaiqta. ³¹Helmo ya bilaiqaiq. I Iyaht Yesus Amam God abin tuteqmo soramta na inmo ya igem ahol waq kemad ya a hi katiyaiqta na ago in tuhuritaq.³²Na in kazaq. kwaziqmo ya uliq Damasku-ib ossa king Arestas ago aheqenibta na in uliq na wamuzad osim bilaqan uliq na ago dan ez bunmo tawan emiyta, in ya iwazeq iqirquran haqad. ³³Teq haiq. Ya iyogniz asor in ya iwaqim kararib iqemim teq in gel asan ban ihulosan wo,e ogib hitiqim ya tukim lehsa mat na a hi iwaz.

Chapter 12

¹Ya ihol adanin qawayan haqad dante araq haiqgam iyim ya ihol abin iluweq a tileh tutnan. Gamuk ka asit a hi ilumsihdaqta teq ya bilaqmo tibilaqdaiqta. Ad mat araq sen qway nog iyim Iyahta ago nagah asor gibiyad teq in gamuk ulilemabta hurrita na ago ya ne tigibilendaiq. ² Ya Krais ago mat araq abin kazaq hurrita. Kwaziqmo God in mat na waqim ad ago uliq Heven-ibmo diq gwalahta. Teq in gwalahta na ago ulig 14 nazaq tihiqiy. Mat na asan inaqmo gwalahta o haiq in awitanmo gwalah o ya inad a hi emaiq. God amomo hurrita.³Ari God in mat na waqim ad ago uliq Paradais-ib gwalahta naqmo ago ya hurrita. ⁴ Teq ya teko bilayta nazaq ya a ta bilaq tonaiq. In asan inaqmo gwalahta o haiq in awitanmo gwalah o ya inad a hi emaiq. God amomo hurrita. Mat na gwalehim gamuk lul araq diqta hurit. Hurritim in bilaqgo anad siqim iyaq. Sa gamuk na gununin ayah diqmo iyan in bilaqgo ago zaway haiqmo. ⁵Ya mat naqanta abin tiqiluwdaiqta. Teq yaqmo kabiy emta na ago ya ihol abin iluwnan ituw hiqiyaq. Ari tutimmo yaqgo zaway hiqiyan ya ihol ulumsihgo dan haiqmo osaiqta naqmo ago hib ya ihol abin tiqilwdaiq.⁶Helmo ya ihol abin diq tiqiluwnan haqad ya mat agadanta gamuk bilaq nog a hi iydaiq. Na ezaqgo ya gamuk heltaqmo bilaqdaiqta. Te yaqmo ihol wasihim ya ihol abin a hi iluwaiqta. Luweq mataw yaqgo gamuk teq yaqgo daq diqta na in anadin a hi emad in yaqgo daq asor ahol a hi waqiyta na inaqmo bilaqad in ya ibin samanta iluwid ulilibmo diq gwalehdaq haqad. ⁷Helmo, ya God ago uliq nab gwalehan in ago nagah dimdimunta kambemmo iqisihunta. Teq ya nagah na anadin emad ya inad dimniysa ihol abin wazid eraqgo God hulos. Nazaq iyan in nagah araq bilaqne sasuq nogta eman bolim ya isan tuqulumaq, ya ihol wazid woqsa ihol abin a hi iluwdaiq haqad. Nagah na Satan ago hib osim bolim in bilaqne Satan ago nantut nog iyim ya iholib usaqta.⁸Ussa ya ime ezaqmanmo Iyahta inaq gamuk emad tubulon, in ya iholib nagh na 2alem daq haqad. ⁹Teq in ya kazaq ibilan. Ya a hi walemdaiq ham. Ya igem dimunta nigsa nizaway diq iyeq afaqan na tisordaq ham. Na ezaqgo ham ya mat ago zaway diq haiqta na ulumsihad amalib kabiy emsa yaqgo zaway in iholib ulal tiqiy hasaqta ham. Iyahta nazaq ibilenan muran ya mat yaqgo zaway haiqta nazaq ya ihol abin iluwnan inad diq bilaqaqta. Ya nazaq emsa Krais ago zaway ayahmo ya iholib ussa ya loyin kemaiqta. ¹⁰Nazaq iyan ya ihol loyinsa yaqgo zaway hiqiysa kam nab ya inad dimniysa tok nemim osaita. Krais abin ya iholib usaqta na ago mataw ibilawunad afaqan yagat teq in ya imeqin tonayta. Teq daq nazaq iholib gwahtiqsa ya igem kiskismo ussa nan kabemmo a hi bilaqaiqta. Na ezaqgo ya ihol loyinsa yaqgo zaway hiqiy nog iyaqta nab Krais ago zaway ya iholib bolsa ya iwaz timeqniyaiqta¹¹Ya mat agadanta gamuk bilaq nog tiqiy. Teq negmo ya igem wizan ya gamuk nawa na tibilayta. Negmo ya ibin dimunta na bilaq nagiyta. Teq ne a hi bilaqan iyan yaqmo ihol abin tibilay. Helmo ya mat ibin haiqta teq ya mataw nawa ne ginan Aposel danmeb diqta haqayta na gihaqenibta a haiq. ¹²Ya ne gilikmanib osad Aposel ago kabiymo diqta emad ya ituw a hi amo amo kabemmo teq kabiy aseseqtaqmo ya ne gigo hib giqemsa ya Aposel diqta na ago ne tuhurit kemiy. ¹³Ya Krais ago on mataw gidauhan ta asor na gigo hib kabiy daq emta nazaqmo ya ne gigo hib tiqemtamo. Ari ya in gigo hib kabiy emta na araq ne gigo hib a hi emid ne bilaqsa ya huritiq. Helmo daq araq ya in gigo hib emim teq ya ne gigo hib a hi emta na in kazaq. Ne didaq nagah yaqgo haqad ya a hi gibilenan ne ya iwamuzgo giholtuw a hi buliy. Yaqgo daq na ne ginadib meqniyid ne ginad dimunta yagad yaqgo daq meqinta na walemad adanadin ta hi emiy.¹⁴Ari ya ime ezemanta ne gigo hib lehnan ihol tuwastitayim osaiq. Ya ne gigo hib leheq didaq nagah yaqgo a hi gibilenid ne ya iwamuzad giholtuw a hi bul daqay. Na ezaqgo ya ne gigo nagah waqnan inad a hi bilaqaq. Ya negmo giwaqnan inad bilaqaqta. Ne ginad emiy. Onmin in ginenmaman gimen didaq nagah zaygo mani humab a hi wolayta. Haiqgam. Ginenmaman naqmo in gigo onmin gimen nagah zaygo mani humab wolayta . ¹⁵Nazaq iyan ya inad dimniysa yaqgo nagah bunmo ne gimen hulosad ya ihol nog inaqmo tuhulosdaiq. Ya ne ginan inad ayahmo bilaqsa ta ne inan ginad asitmoqmo bilaqdaqe?¹⁶Ya nenaq osad afaqan a hi negta naq ago ne ginad tiqem hasayta. Teq luweq ne ginad em emdaqay, Pol kat igad ago soysoy amalib gihureqan i in aqez muzta haq daqay. ¹⁷Ya mataw asor giqeman ne gigo hib lehiyta na in ne kat negad ne gigo nagah asor smanmo yaqmen waqiy ye? ¹⁸Ya Taitus abe yahsa in ne gigo hib lahta. Lehsa i gimaqbab araq na ya eman in inaq lahmo. Lehim Taitus kat negad nego nagah asor samanmo wam e? Teq in anad dimunta negad nenaq kiskismo osta na zaq i nenaq a hi osta ye? Adin ne gilumsihnan kabiy dimunta ne gimen emyaqta nazaqmo i a hi em negtamo ye?¹⁹I gamuk kazaq bilaqsa nabag ne huritad gind emay, Pol ayogniz nenaq in gimo gihol ulumsihnan haqad gihol adanin qwayim gamuk ka i gibilenayta haqay. Haiqgam. God i gibiysa i Krais ago on mataw iyim i gamuk ka helmo ne gibilenauq. I giyoniz dimun diqta, kabiy daq bunmo i emauqta na i negmo zaway negid ne giwaz meqniyeq tur daqay haqad i emauqta.²⁰Ya rabaiq. Luweq ya le ne gigo hib gwahtiqeq ya ginan inad emaiqta nazaq nog ne a hi iysa ta ne ya inan ginad emayta nazaq nog ya a hi iydaiqmo. Teq ya le ne gigo hib gwahtiqeq ne gilikmanib daq meqinta kazaqta ahol waqdaiq haqad ya rabaiqmo. Ne an mugsa teq ne an agem meqinta ugsa teq ne gigem meqniysa teq ne an rabunad giholbin giholbinmo ossa teq ne an agilehunan bilaqsa teq ne yuw alozin a luwsa teq ne girerey emsa teq ne ginad hi emta adan emad ginadibmo kabiy daq emsa luweq ne daq nagan emsa ya gibiydaiq haqad ya rabaiq. ²¹Teq luweq ne gigo mataw asor kwaziqmo daq anumlan inaqta em yaqayta na teq asor an haresmo hureqeq inaq us yaqayta na teq asor gihol bilaq adan ayahmo giholib ussa in muzin yaqayta nagan in ginad a hi buliyeq gigo daq meqinta nagan gileh a hi negsa ya gibiydaiq haqad ya rabaiqmo. In nazaq emad luwsa ya ne ne gigo hib a ta gwahtiqid nab yaqgo God ne gimeb iwazid woqeq ya iqutil tartaysa mataw nan a hi huritayta na ginan gaq wazad tuqusdaiq.

Chapter 13

¹Muran ya ime ezeqmanta ka ne gigo hib leheq ya mataw nan a hi huritayta na hazizirib tigiqemdaiq. Nazaq haqad ya God ago marib gamuk araq usaq na anadin tiqemaiq. Gamuk na bilam, Mataw giger o ezeqman nazaq in rom toneq gamuk araqibmo bilaqid teq in gigo gamuk na zaway iyeq nazaqmo tuqus tutdaq ham. ²Ya ime gigerta le ne nenaq osad ya eraqim mataw Kwaziqmo daq meqinta meqinta emiyta na giyogniz bunmo nenaq gidek wazim gibilen kem. Ad muran ya pesanmo osad ya kazaq in gidek wazim a ta gibilen tonaiq. Ya ne gigo hib mileqeq ta leheq teq ya mataw daq meqinta emay na gilowan a hi tondaiq haqaiq.³Na ezaqgo negmo ya igem ulumad bilaqay, Ezaq teq krais ni niqezab gamuk bilaqaqta na ago i hurit kemam haqayta . Arine ginad emiy.Krais ne giwastitaynan haqad in ne girabunad daq kiskista a hi negaqta.Haiqgam. Inne gilikmanib kabiy awaz, meqin diqta emaqta .Sa ya ne gigo hib leheq nazaqmo diq ya tiqemdaiqmo. ⁴Helmo kwaziqmo krais ago zaway hIqta nog iyan mataw in ayib dom woliyta .Teq muran in God ago zaway amalib kayeeqmo luw osaqta .Ari i krais inaq soqotim osad in og kab zaway haiqmo osta nazaq i osauqtamo Teq i God ago zaway amalib Krais inaq kayeqmo osad gilumsihad giwastitayauqta.⁵Krais ne giduganib usaqta na ago ne ginad a hi emay e? Negmo gihol ulum kemad teq gigem loyin kemiy. Ne Krais nana helmo haqad inmo anad muzinad osay o haiq? Ari ne gihol loyinsa ne gidugan samanmo usid nab na ginad em daqay , Krais Yesus i giduganib a hi osaq haq daqay. ⁶Ad ne i gilum kemiymo. Gilum kemeq Krais i giduuganib ossa i in hurit kemiy.⁷Teq God be ginad wamuzsa ne i gilum kemad ginad meqinta araq hi waqiy haqad i ne gimen God blonauqt. Ta teq Krais igmo giduganib osaqta na ulal iysa ne i ginan helmo heq daqay haqad nazaq i God a hi bulonauqta. luweq ne i gibiy kireh tonsa i mataw katiyta nog iysa ne dan titnonta tuhulos daqay haqad i nazaq ne gimen God bulonauata.Teq i ginad ayahta ne gigo hib usaqta na in kazaq. Ne i ginan helmo haqay o haiq na o tob iysa ne God-mo anan muzinad daq dimunta emiy haqauq. ⁸Ne ginavd emiy. I God ago gamuk helta bayid woqgo i giholib haiqgam. I gamuk helta na ulumsihgomo osauqta.⁹Daq alulin naqmo ago i gigo zaway hiqiysa ta ne giwaz meqniyim ossa nab i ginad tidimniyaq. Ad ne giwaz timeqniy hasaq God anad bunmo tumuzin bug daqay haqad i ne gimen God bulonauqta. ¹⁰Ya God ago on mataw gilumshid in giwaz meqniyeq os daqay haqad Ayahta in ya ibin Aposel ka yagta. Ya mataw giwazid woqgo haqad in ya ibin ka a hi yag.Nazaq iyan ya nenaq nab a hi osad iyan ya sansandek ka mar tonim eman ne gigo hib lehaq. Ne gamuk ka ahol waqad gihol wastitaysa teq ya nawa leheq ne nenaq midemqanmo osad ya ibin ayahta ka amalib atoranmo a hi gibilendaiq.¹¹Ya imaqbaban, yaqgo gamuk bolim kawaqmo tihiqiy. Ne ginad dimniysa osiy. Ad ne wastitayeq anonon diqmo osnan haqad giholtuw bulad luwiy. Teq ya ne gigo os wastitaygo gibilenta ka ne huritiymo. ¹²Huriteq ne ginad amilikmo iysa teq God i giqeman i an anan ginad bilaqsa zib alowab osauqta na inmo ne nenaq tuqosdaq.¹³Ari God ago on mataw gigo daq titnonta na amalib ne an zeq dimun ugiy. Teq God ago on mataw tawonta kawa osayta ka bunmo in gigo zeq dimun ne negaymo. Ari Ayahta Yesus Krais agem dimunta negsa ne osiy. Teq God ne ginan anad bilaqsa in ago Bugaw Dimunta ne bunmo nenaq usanmo. Nawaqmo.

Galatians

Chapter 1

¹Yaqmo Pol, ya aposel araq. Teq mat diq araq ya itowun eman ya Aposel gwahtiqim a hi luwaiq. Haiqgam. God Yesus Krais hodhodab wazan eraqiqm in Amam inaq kabiy na yagiyta. ²Yaqmo teq ya imaqbaban ya ginaq kawa osauqta ka, i bunmo sansadek ka mar tonim saw Galesiya-ib on mataw Krais ago nan huritayta na gidauhan bunmo gimen eman leh negaq³I Gimam God teq i gigo Iyahta Yesus Krais inaq in gigem dimunta negad in ne gigem emid kute neman.⁴ Yesus Krais-mo i Gimam God anad muzinim bolim i gimen ahol nog hulosim i gigo daq meqinta tizay bug. Zay bugan og ka ago daq meqinta nagan i ginad a ta hi wamzsa muran i samanmo tiluw osauqta.⁵ Nazaq iyan kam bunmo i God abin iluwad osuq. Hel diqtaqmo.⁶Mataw! Ya ne gibin araq diq huritim ihol turuh nam. Na in kazaq. Krais dimunta negad gilumsihan teq God ne gililewunim giwamta. Giwaqan sisaq haiq ne gihol buliyim Yesus awagamun lul araq diqta muzinad ne God gileh ug nog iyim tuqosay. Ya ne gibin nazaq huritim ya ritenim inadnad diq tiemaiq. ⁷Helmo, Yesus awagamun araq araq haigamta. Teq mataw asor ne giwazbanan haqad in Krais ago wagam dimunta na wazbuliyim ne gibilenayta.⁸Ta teq igmo gigo araq ne gigo hib leheq Yesus awagamun i mebmebmo gibilenta na buliyeq wagam lul ta araq gibilenid God in kusluw ugid ban meqintab wolehan. Ari angelo araq Heven-ib gehitiqeq Yesus awagamun buliyeq wagam ta araq gibilenid God in kusluw ugid in nazaq ban meqintab wolehanmo. ⁹Ya nawa tibilayta nazaq ya a ta bilaq tonaiq. Mat araq Yesus awagamun ne mebmebmo huritim anan helmo haqiyta na buliyeq wagam ta araq gibilenid God kusluw ugid in ban meqinta nab wolehan. ¹⁰Ya kazaq atoranmo bilaqid ne ya iwazineq inan dimun haq daqay haqad ya gamuk ka bilaqaiq e? Haiqgam. God-mo ya inan dimun haqdaq haqad ya gamuk ka bilaqaiqta. Ya matawmo giqemid ginad dimniy daqay haqad kabiy a hi emaiqta. Na ezaqgo ya mataw ginad muzinad kabiy emeq teq ya Krais ago kabibiy mat a hi iydaiq.¹¹Pol in Aposel gwahtimta awagamun Ya imaqbaban, ya ne hel diqtaqmo gibilenaiq. Yesus awagamun dimunta ya bilaqaiqta ka mat araq og kabta eman a hi gwahtimta. ¹²Wagam na ya mat araq ago hib a hi huritta. Teq mat araq Wagam na asuleqin a hi yagtamo. Haiqgam. Yesus Krais-mo gamuk na iqisihunta..¹³Ne yaqgo tur os kwaziqta na awagamun tuhuritiyta. Ya Juda gigo maror ahaqenib osad ya God ago on mataw Krais ago nan hurirayta na atoranmo gimeqin tonad giwalebolyaiqta. ¹⁴Kam nab ya mat araq diq nazaqta ya luwyaiqta . Yaqgo on mataw gilikmanib ya iyogniz kebemmo giquriyamim ya ameb diq iyim i gisesan Juda gigo daq teq in gigo gunun bunmo ya muzin bugyaiqta.¹⁵Ta teq kqwaziqmo ya inen a hi iqemsamo God agem dimunta yagad iyowun tiqamta. Itowun eman ya tugwahtiqan teq ya in ago kabiy emgo haqad in tiqililewun.¹⁶Ililewunad in Atatin tiqiqisihun, iqisihunid ya in Atatin awagamun na a leheq on mataw en ta asor Juda a haiqta nagan gibilendaiq haqad. Ari God in Atatin tiqiqisihunan ya teq ezaq tondaiqta na ago ya mat araq ago hib lehim a hi susumun ug.¹⁷Teq ya uliq Jerusalem-ub mataw ya iquriymim danmeb Aposel gwahtiqiyta na gigo hib a hi lehmo. Haiqgam. Ya era hid naqmo saw Arebiya ban lehim tuqos. Osim abeb ya uliq Damaskus-ib muleqim ta leh.¹⁸Ta teq igmo gigo araq ne gigo hib leheq Yesus awagamun i mebmebmo gibilenta na buliyeq wagam lul ta araq gibilenid God in kusluw ugid ban meqintab wolehan. Ari angelo araq Heven-ib gehitiqeq Yesus awagamun buliyeq wagam ta araq gibilenid God in kusluw ugid in nazaq ban meqintab wolehanmo. ¹⁹Ya nawa tibilayta nazaq ya a ta bilaq tonaiq. Mat araq Yesus awagamun ne mebmebmo huritim anan helmo haqiyta na buliyeq wagam ta araq gibilenid God kusluw ugid in ban meqinta nab wolehan. ²⁰Ya kazaq atoranmo bilaqid ne ya iwazineq inan dimun haq daqay haqad ya gamuk ka bilaqaiq e? Haiqgam. God-mo ya inan dimun haqdaq haqad ya gamuk ka bilaqaiqta. Ya matawmo giqemid ginad dimniy daqay haqad kabiy a hi emaiqta. Na ezaqgo ya mataw ginad muzinad kabiy emeq teq ya Krais ago kabibiy mat a hi iydaiq.²¹Ari ya saw giger siriya ayow Silisiya inaq gigo saw ban lehim tiluwyaiq. ²²Luwsa kam nab Yesus ago on mataw gidauhan saw Judiya-ib osiyta na in ya inobun asit ahol a hi waqad in yaqgo a hi hurit kem yaqayta. ²³Teq mataw ya iwagamun asitmo kazaq bilaqsa in hurit yaqay. Mat kwaziqmo i Yesus anan helmo haqsa in i gimeqin tonad luwyaqta amatin na muran in anad buliyim Yesus awagamun dimunta on mataw tigibilenaq haq yaqay. ²⁴Haqsa Yesus ago on mataw saw Judiya-ibta na in ya iwagamun a sitmo nazaq huritim in God abin tiqiluw yaqay.

Chapter 2

¹Ari ulig 14 nazaq le tihiqian ya Barnabas inaq uliq Jerusalem-ub tugwaleh. Gwalehad i Taitus waqim inaq gwalehtmo ²Teq ya gwalehta na God-mo ya inadib emim ibilenan ya gwalehta. Gwalehim ya Yesus ago on mataw gigo aseseqta na girom tonim humab tuwol. Hamub wolim i gimomo giholbin osad teq ya Yesus awagamun ezaq diqta on mataw en ta asoe Juda a haiqta nagan gibilenad luwyaiqta na ago ya mataw aseseqta na tigibilen bug. Leweq ya wagam na wazbuliyeq bilaq kireh tonid teq ya iholtuw bulad luwta na saman iydaq haqad.³Teq in yaqgo gamuk araq diq a hi wastatiy. Ad in Grik mat ya inaq lehta anan Taitus haqay na ahol abatan asan urotgo a hi bilaqiymo. ⁴Helmo,mataw asor urotgo bilaqiyta teq daq na a hi gwahtim. Mataw nazaq bilaqiyta teq daq na a higwahtim. Mataw nazaq bilaqiyta na katiyim bilaqiy, I ne gimaqbaban haqiy. Ta teq haiq. Na in katiyad bo i giwirinad luw yaqay. Na ezaqgo Krais Yesus i giqamun hasan i God ago maror Moses bilamta na hulosim samanmo luw osauqta na ago in ahol waq kemnan haqad .Mataw na ginad em yaqay, I on mataw ka i gigo gunun amalib a ta giqirqurid in i gigo kabibiy mataw samanta tuqos daqay haq yaqay. ⁵Ta teq i ne ginadin emad i mataw na gihaqenib iyim daq na a hiq em.Haiqgam. Yesus awagamun dimunta na adagunib gamuk araq katiyta hi usan haqad i mataw gimileq iyayta na giqez asit a hi kidik muzinta.⁶Ari ya mataw aseseqta gibilenta na gibiysa in bilaqne mataw gibin inaq nogta teq in ginad asor muturta a hi yagiy. (Teq mataw na gibinninaq o haiq na ya inadib nagah amik diq iyta. Na ezaqgo God on mataw bunmo gibiysa in gibin araqibmo iyaqta. Iysa in asor gigomo a hi kehaqta.) Ari ya Yesus awagamun bilaqyaiqta na mataw aseseqta na gibilenan in asit a hi wastitayiy. ⁷In ginad kazaq emiy, God Pita atowun emim kabiy ugan in mataw gihol abatan asan urotayta na Yesus awagamun gibilenaqta haqiy. Ad nazaqmo in Pol atowun eman in mataw gisan a hi urotayta na Yesus awagamun gibilenaqta haqiy. ⁸(Na ezaqgo God ago zaway Pita aholib kabiy emsa in Juda on mataw gigo Aposel iyta. Ad zaway naqmo ya iholib kabiy emsa ya on mataw en ta asor Juda a haiqta nagan gigo Aposel iytamo.)⁹Nazaq iyan mataw aseseqta na bunmo in God-mokabiy yagta na ago ginad tiqem hasiy.Ginad em hasad Jems teq Pita teq Jon in Yesus ago on mataw na gigo danmebta iyim in ya Barnabas inaq giben tuwaziy.Giben wazad in i gibeleniy, I garabmo God ago kabiy tiqemam haqiy .Emad ne on mataw en ta asor Juda a haiqta nagan gigo hib lehsa i mataw gihol abatan asan urotayta na gigo hib tileham haqiy. ¹⁰Haqan teq in gamuk amulikmo igiyta na in kazaq. I giger Krais ago on mataw gina haiqta na ginadin emad gilumsiham haqad in i gibileniy. Teq ya inad nazaq tekomo tuqusta iyan ya in giqez na muzinan inad diq tibilam.¹¹Pol in Pita ago daq meqinta eman ulal iy. An teq abeb Pita uliq Antiyok-ib bolim osad in ago daq meqinta araq ulal iyan ya in inaq an nob ugim turadmo ya wad. ¹²Na ezaqgo Jems ago mataw asor uliq nab a hi bolsamo Pita in Krais ago on mata Juda a haiqta na gigo bitab leheq nenaq didaq neqyeqta. Ari abeb Jems ago mataw na bo gwahtiqim in Antiyok mataw Krais anan helmo hiqiyta a gihol abatan asan urotgo giwaz timeqniy yaqay. Sa Pita in Jems ago mataw na girabunad in ayogniz Juda a haiqta na gihulosim giholib tihiqiyyaq.¹³Samo Juda mataw Yesus anan helmo haqayta na bunmo eraqim Pita asen muzim daq katiyta na inaq tiqem yaqaymo. Emsa in gigo daq katiyta na Barnabas anad tuhurammo. ¹⁴Ta teq ya mataw na gibiysa in gigo daq na Yesus awagamun helta na inaq a hi renrensa ya in bunmo gimeb Pita kazaq bulon, Ni Juda matta hay. Teq ni uliq kab bolim osad ni on mataw Juda a haiqta kagan gigo daq muzinad in osayta nazaq ni osyaqta hay. Teq muran ezaq haqad ni ninad buliyim mataw Juda a haiqta ka gibe yahid in Juda gigo maror aheqanib iyeq muzingo ni gibilenaq hay?¹⁵On mataw Yesus anan helmo haqayta naqmo in God ameb on mataw titnota. Helmo,ya iyogniz nenaq i Juda-mo gisenlulib gwahtiqim i gibin Juda mat usaqta. I on mataw en ta asor Juda a haiqta nagan gilulib a hi gwahtiqim in gibin mataw God ago gunun itiyonayta nazaq i gibin a hi usaqta. ¹⁶Teq i ginad kazaq emauq. God ago maror Moses bilamta na ago gunun in mat araq emid God ameb titnonta a hi iydaq haqauq. Mat Yesus Krais anan helmo haqaqta naqmo God in anan mat titnonta haqaqta haqauq. God in anan mat titnonta haqaqta haqauq. Haqad i Juda mataw asor i inaqmo Krais Yesus anan helmo haqid God i ginan mataw titnonta tihaqdaq haqad i Moses ago gunun na akabiyan hulosad i Krais-mo anan helmo tihawta. Na ezaqgo on mataw God ago maror Moses bilamta na ago gunun akabiyan emim teq in God ameb titnonta a hi iyayta na ago iyan.¹⁷Ari God i ginan mataw titnonta haqad i in ago maror Moses bilamta na hulosad i Krais amomo anan helmo haqad inaq soqotim osauqta. Nazaq iyan on mataw en ta asor Juda a haiqta na in God ago maror ahequnib a hi osayta nazaq nog i tiqiyim osauqta. Teq i ginad ezaq emam? Krais i giqeman i gibin mataw God ago maror Moses bilamta na anadin a hi emad daq meqinta emayta nazaq nog i tiqiy haqam e?Haiq kidik! ¹⁸Ya Krais anan helmo tihaqim ya God ago maror Moses bilamta na wolzily nog iyan in ago zaway ya inad wamuzgota na tihiqky bug. Ari abeb nagah ya wolzilayan timta na ya waz ta eraqid matzw ya ibiysa ya maror Moses bilamta na ahaqenib òsad ago gunun itiyonaiqta amatin nog a ta iydai. ¹⁹Na ezaqgo kwaziqmo ya God ago maror na itiyonsa maror na ya iyon bilaqan ya moyta nog tiqiy. Moqim muran ya maror na ahaqenib a ta hi osaiqta. Ad teq ya kayeq ta iyim ya maror na ago gunun anadin a ta hi emad ya God anadmo diq muzingo osaiqta. Na in kazaq. Ya Krais aholib tisoqotan mataw in ayib dom wolad ya inaqmo ayib dom wol nog tiqiymo.²⁰An muran yaqmo diq kayeqmo a hi osaiqta. Haiqgam. Krais ya iduganib kayeq iyim osaiqta. Inmo ya inan anad bilaqsa in ya imen ahol nog hulosim ilumsih. Illumsihan muran ya og kab osad God atatin anan helmo haqsa inmo ya iqeman ya kayeqmo osaiqta. ²¹Nazaq iyan God agem dimunta on mataw negad gilumsihaqta na ya eman daq samanta a hi iyaq. Ari God ago maror Moses bilamta na in on mataw giqemid God ameb titnonta iyid teq nagaqgo Krais mom? In samanta moq nag.

Chapter 3

¹God ago maror Moses bilamta na adan teq Yesus anan helmo haqgo adan. Ne Galesiya-ib matawta, ne God ago maror Moses bilamta na a ta muzinan tonad ne ginad hi emta adan tiqemay. Nog ne kusluw negan ne ginad agadan iyaq ? I Yesus Krais awagamun dimunta gibilensa ne bilaqne gime anonabmo Yesus ayib dom wolan ussah ahol waq nog tiqiyiyta. ²Ya nagah araq ago tisusumun negnan. Ne God ago maror Moses bilamta na adan muzinim God ago Bugaw Dimunta waqiy o haiq ne Yesus awagamun dimunta na anan helmo tihaqim teq ne Bugaw Dimunt na waqiy? ³Ne agadan hi iyiy. Mebmebmo diq ne God ago Bugaw Dimunta ago zawayib God ameb mataw titnonta iyiyta. Ari muran negmo gigo zaway amalib ne gihol emid God ameb mataw tidimniy hasnan haqad ne ginad emay ye?⁴Daq kabemmo ne giholib gwahtimta na samanta gwahtim e? Teq ya inad emaiq, Daq nagan ne samanta a hi loyiniy haqaiq. ⁵Nazaq iyan ne ezaq tonan God ne gilikmanib daq azawayin inaqta emad teq in ago Bugaw Dimunta negaqta? Ne God ago maror Moses bilamta na ago gunun muzinsa in nazaq gidimun tonaqta o haiq, ne Yesus awagamun huritim anan helmo haqiyta na ago in ne gigi lhib daq aseseqta na giqemaq?⁶God ago marib Abraham abin kazaq usaqta.Abraham God aqez anan helmo haqan God in anan mat titnonta ham. ⁷Ad nazaqmo muran on mataw God anan helmo haqayta a in Abraham atatniz tiqiyaytamo. ⁸Teq on mataw en ta asor Juda a haiqta nagan in inaqmo God anan helmo haqsa God in ginad titnonta haqaqtamo. Daq na agamukan kwaziqmo God ago marib mar tonan tuqusta. Ussa daq na a hi gwahtiqsamo God in gamuk dimunta kazaq Abraham bulonim bilam, Ninmo nimalib teq ya on mataw en bunmo tigidimun tontdaiq ham. ⁹Nazaq iyan Abraham helmo haqan God dimun tonta nazaqmo diq God in on mataw helmo haqayta na bunmo gidimun tonaqtamo.¹⁰Ari teq on mataw ginad emay, God ago maror Moses bilamta naqmo teq i tigilumsihdaq haqayta, mataw na oseq teq timeqniy has daqay. Na ezaqgo God ago marib gamuk araq mataw ginad nazaq usaqta na ginad kazaq bilam, Om mataw God ago maror Moses mar tonta nahaqenib osad ago gunun bunmo a hi muz bugayta na, God in on mataw na bunmo kusluw negid in oseq timeqniy has daqayta ham. ¹¹Teq God ago gamuk kazaq bilammo, On mataw God ago aqez anan helmo haqan in ginan titonta hamta naqmo in God inaq dimunmo tuqos daqayta ham. God ago gamuk nazaq bilaqan i ginad emauq, Mat araq God ago maror Moses bilamta na muzinim ahol eman God ameb titnonta iyta na haiq diq haqauqta. ¹²God ago maror Moses bilamta ago adan na in i ginad helmo haqauqta na ago haiqta. Haiqgam. Na in i giholtuw bul ago nagahta. God ago gamuk tibilam, On mataw God ago maror Moses bilamta na muzinad ago gunun akabiyan em bugid teq maror na giqemid in God inaq dimunmo tuqos daqay ham.¹³Ta teq i bunmo God ago maror Moses bilamta na a hi muz bugim i bunmo timeqniyim osta. Teq i maror na itiyonim God ameb timeqniyim osta na qgo mebay Krais inmo ahol ugim sorim i gizayan i God ago maror kwaziqta na ahaqenib a ta hi osauqta. Krais i gigo ban waqim in meqniy hasim osta. Na ezaqgo God ago gamuk bilam, Mataw ayib giqothenan turayta na bunmo God in kusluw negan in ameb timeqniy hasim osayta ham. ¹⁴Nazaq iyan Krais Yesus afaqan ayahta on mataw gidanin qwayim usta na waleman God Abraham dimun tonta nazaqmo in muran on mataw en ta asor Juda a haiqta nagan tigidimun tonaqtamo. Gidimun tonsa i on mataw Yesus anan helmo haqauqta na bunmo i God ago Bugaw Dimunta waqauqta, kwaziqmo God ignan hel diqmo bilamta.¹⁵Ya imaqbaban, ya mataw gigo da araq anan tibilaqnan. I gilikmanib mat araq a hi moqadmo nog diq in ago ahuran nagah waqdaqta na agamukan bunmo in wastitayim mar tonaqta. Mar tonim tumoqan abeb mat araq diq gamuk na a hi othasad teq in anadibmo gamuk ta araq samanta a hi emaqtamo. ¹⁶Ari kwaziqmo God in Abraham teq Abraham anaynayin araq abeb teq gwahtiqdaqta na inaq gidimun tonnan haqad in hel diqmo bilamta. Bilaqan gamuk na God ago marib tuqusaqta. Teq gamuk nab God bilam, 'Abraham anaynayniz' nazaq in a hi bilam. In amun amulikmo anan bilaqad in 'Abraham anaynayinmo' ham. An Abraham anaynayin na Krais-mo.¹⁷Ari yaqgo gamuk nawa na alulin in kazaq, Mebmeb diqmo God in Abrahm inaq an adugan wazim in hel diqmo bulonta. In gamuk na bilaqan abeb ulig 430 nazaq le tihiqiyan teq God ago maror Moses bilamta na tugwahtim. Gwahtiqim maror na in God Abraham inaq an adugan wazta na eman samanta a hi iyaq. Haiqgam. Maror na in God ago gamuk amebta in hel diqmo Abraham bulonta na ahi walam. ¹⁸Ari i God ago maror Moses bilamta na muzin bugeq ago os dimunta waqamta nazaq iyid teq i ginad kazaq em nag. God hel diqmo haqad ago os dimunta Abraham samanmo ugnan bilamta na le saman tiqiy haq nag. Teq haiq. God in ago os eimunta Abraham samanmo ugnan haqadgamuk hel diqmo bulonta.¹⁹Ari nazaq iyan teq nagaqgo God ago maror Moses bilamta na gwahtim? Na in kazaq. God anad i gigo daq meqinta na ulal iydaq haqad in ago maror na agununin inaq abeb teq eman gwahtimta. Gwahtiqim gunun na nazaqmo ussa le Abraham anaynayin in dimun tonnan hel diqmo bilamta na tugwahtiqdaq haqad in anad amta. God ago gunun kwaziqta na angelo giqezab gwahtiqan mat liqabmo turyaqta na waqim garahab gehitiqim teq ago walmataw nagta. ²⁰Teq mat liqab turaqta na akabiyan kazaq. Mat na mataw giger gilikmanib turad in araq ago gamuk waqim teq in araq na ugaqta. Teq God amulikmo iyim in ago gamuk hel diqta na inmo Abraham ugta. Nazaq iyan in Abraham gamuk ugta na in maror kwaziqta na uriyamta.²¹Nazaq iyan God ago maror Moses bilamta na in God i gidimun tonnan hel diqmo bilamta agamukan na ago bab daqagya? Haiq kidik! God in gunun araq i muzeq kayeqmo osamta na igid teq i bilaq nag, I God ago gunun naqmo muzinad in ameb on mataw titnonta iyauq haq nag. Nazaq iyid teq gunun na in God samanmo gidimun tonnan hel diqmo bilamta agamukan na wazid woq nag. ²²Teq haiq. God ago gunun Moses bilamta na in on mataw bunmo giqirquran in daq meqintamo ahaqenib osayta. Nazaq iysa iyan God mataw gidimun tonnan hel diqmo bilamta agamukan na in maror kwaziqta na agurmamnib a hi bolaqta. Haiqgam, Gamuk dimunta na i ginad helmo haqauqta agurmamnib bolaqta. Bolim in on mataw Yesus Krais anan helmo haqayta naqmo gigo hib anon emaqta.²³Ari Yesus anan helmo haqgo akaman na a hi gwahtiqsamo God ago maror Moses bilamta na in i giqirquran ossa le Yesus anan helmo haqgo adanteqin na ulalab tugwahtim. ²⁴Nazaq iyan God ago maror Moses bilamta na in i gimam giwarinta nog iyim in i giwamuzim ossa le Krais tugwahtim. Na ezaqgo God anad i Krais-mo anan helmo haqsa teq in i ginan on mataw titnonta haqdaq haqad in anad usta. ²⁵Ari muran Krais anan helmo haqamta adan na tugwahtiqan i gimam giwarinta na ahaqenib a ta hi osauq. ²⁶Ne binmo Krais Yesus aholib soqotim inaq osad ne God atatniz tiqiyim osayta.²⁷Na ezaqgo ne Krais abinib yuw huzim ago dauhib gaahtiqiyta nab ne God atatin Krais waqim giholsihen nog giholib eman ne gisan awaqan amo amo na tuqulilem nog iy. ²⁸ Nazaq iyan ne gilikmanib Juda mat haiq teq Grik mat haqimo. Ad ne gilikmanib kabibiy mat samanta haiq teq mat samanmo luw osaqta haiqmo. Ne gilikmanib mat haiq teq aw haiqmo. Muran ne bunmo Krais Yesus ago hib soqotim ne bunmo gihol araqibmo tiqiyiy. ²⁹Ad ne Krais agota tiqiyim ne Abraham anaynaynizmo tiqiyim osaytamo. Nazaq iyan kwaziqmo God in Abraham anaynayniz nenaq gidimun tonnan hel diqmo bilamta agamukan na in ne gimen usaqtamo

Chapter 4

¹Ari yaqgo gamuk alulin diq na ya kazaq bilaqdaiq. Amun aqenta amam ago nagah buunmo giwaqeq giwamuzdaqta. Nazaq iyan amam ago nagah nagan bummo in amum aqenta na ago diqta. Amun na abin nazaqta teq in amun osad in bilaqne amam ago kabibiy mat wamanta nog osaq? ²Ossa mataw asor amun na wamuzad ginad dimunta ugsa in gihaqenib osad le amam kam anan bilamta nab in amam ago nagah na tigiwaqdaqta.³Teq i nazaqmo amun nog ossa bugaw meqmeqinta og ka ago daq wamuzayta nagan in i giqeman i in qgo kabibiy mataw samanta iyim osta. ⁴Ossa God kam anan bilaqan usta na tugwahtiqan kam nabmo in atatin eman tubol. Bolim in aw araq agemab gwahtiqan aw an eman in God ago maror Moses bilamta na ago akamnib gwahtiqim maror na ahaqenib tuqos. ⁵God anad in atatin leheq i on mataw maror kwaziqta na ahaqenib osauqta na gizayid i God atatniz diq iyeq osam haqad in atatin na eman og kab bolta.⁶Nazaq iyan ne God atatniz tiqiyim iyan God in Atatin ago Bugaw eman i ne nenaq gigemab bolim osad in God lilewunim anan kazaq bilaqyaq, "O kabay," haqaq, "Ni ya imam" haqaqta. ⁷Nazaq iyan ne kabibiy mataw samanta a ta hi iyay. Haiqgam. Ne God ago onmin tiqiyim osayta. Nazaq iyan God ago nagah dimdimunta in ago onmin diqta negdaqta na in ne inaqmo tinegdaqmo.⁸Kwaziqmo ne God ago a hi huritsa og ka ago god katiyta nagan ne giqirquran ne in gihaqenib osad in gigo gunun akabanan kabemmo em yaqayta. Teq nagah nagan in god diq a haiq. ⁹Ari muran ne God diqta na ago tuhurit kemiy. Ta teq ya kazaq ne tigibilen kemnan. danmeb God in ne gigo tuhuritan teq ne in ago huritiyta haqaiq. Nazaq iyan nagaqgo ne hureq hasim og ka ago bugaw na gigo hib muleqeq ta lehnan tonay? Bugaw meqinta nagan gigo zaway ayah diq haiqta teq in giholib nagah araq ne gilumsihdaqta na haiqmo. Teq ta nagaqgo in ne a ta giqirqurid ne in giqhaqenib osad gigo kabibiy a ta emnan gkinad bilaqaq?¹⁰Muran ne Juda gigo maror muzinad ne kam teq kalam teq ulig nulinad teq ne zeq akaman teq urom akaman inaqmo anadin emad kam amulik-mulikmo na ago agununin bunmo ne muzi bugayta. Nabag ne ginad emay, I gunun muzinad God ameb titnonta iyauq haqay. ¹¹Ne nazaq emsa ya inad emaiq,Ya ne gilikmanib kabiy samanta em haqaiq. Haqad ya ne ginan inad ayahmo meqmiyaq.¹²Ya imaqbaban, ya ne ginan inad meqniysa kazaq gibilenaiq, Ya osaiqta kazaq nogmo ne osiy haqaiq. Na ezaqgo kwaziqmo ya nenaq osad ya ne nogmo iyim osta. Ossa kam nab ne ya a hi imeqin toniy. ¹³Ya nenaq osta na ne anadin ta emiy. Kam nab ya nenaq osnan inad a hi emta teq ya igo moq inaq iyim ya ime amebta ne nenaq osad Yesus awagamun dimunta gibilen. ¹⁴Ya moqad ne gigo hib ossa ne ya iwamuzad giholtuw diq buliyta. Ta teq ne ya inan gituw a hi hiqiysa gileh a hi yagiyta. Haiqgam. God ago angelo araq ne gigo hib lehid ne wazineq alowan ton nagiyta nazaq nogmo diq ne ya ilowan toniy. Helmo, Krais Yesus-mo ne gigo hib le gwahtiqid ne gigem dimunta ugad wazin nagiyta nazaqmo ne ya ilowan toniyta.¹⁵Kam nab ne ya inan kinad bilaq naqmo hiqiyaqta. Teq muran ne gigo ginad dimniy na edowa? Kam ya nenaq moqad osta nab ya ihol dimniyan haqad negmo gimeqnagin araq othaseq ya imeqnagnib emnan bilaqiyta. Ya ne helmo ginan bilaqaiq. ¹⁶Ari muran ya ne ginad wastitaynan gamuk helta kazaq gibilensa ne ya inan i gigo bab haqay ye?¹⁷Ne huritiy. Mataw ne gihureqnan haqad kagin negayta na in ne ginadin diq a hi emayta. Haiqgam. In ne gigel tonid ne ya gileh yagad teq ne in ginadin emad gimen giholtuw bul daqay haqad in soysoy na negayta. ¹⁸Helmo Ya ne nenaq osae ya imomo ne gimen iholtuw bipulad gilumsihdaiqta na in dimun diq a haiq. Ya nenaq a hi ossa mataw ta asor in inaqmo ne gidimun tonnan haqad giholtuw bul daqayta na in dimunmo diq. Teq mataw nawa ne ginad hureqayta na in negmo diq ginadin a hi emayta.¹⁹Yaqgo onmin, ya ne gibibiyowunad ihol titiyaq, bilaqne aw amun emnan ahol titiyaqta nazaq nog. Ne bilaqne God ago amun Krais nog o diq tugwahtiq hasid nab teq ya ihol titiyaqta ka tihiqiydaq. ²⁰Ya ne ginan inadnad diq tiqemaiq. Ad ya kab pesanmo osad ya inad emaiq, Ya ne gigo hib nenaq osad teq ya gamuk awaz meqin ka hulosad kiskismo gibilen nagtq haqaiq.²¹Ne mataw God ago maror Moses bilamta na ahaqenib osnan ginad bilaqaqta na ya susumun negid ne amenin emiy. Maror naqmo gibilensa ne hurit ye? ²²God ago marib Abraham awagamun kazaq usaqta. In atatniz giger osiyta na gigo araq anen kabibiy aw samanta. Sa araq na anen in aw samanmo anadibmo luw osyaqta. ²³Teq kabibiy aw samanta na in mataw og kabta gigo daq amalib gwahtimta. Ari aw samanmo luw osyaqta na in aw nignigta iyan in ago amun na God ago gamuk hel diqta in Abraham ugta naqmo amalib in gwahtimta.²⁴Wagam ka amuganib gamuk awowunta usaq. On giger na in God ago maror kwaziqta Moses wamta na teq gamuk helta God Abraham bulonta na giwowun emiyta. Kabibiy aw samanta anan Hagar haqayta na in God ago maror garah Sainay-ib gwahtimta na atowun. In kabibiy awta iyim iyan ago onmin in giqemaqta na in kabibiy on mataw samanta iyim osaytamo. ²⁵Hagar in garah Sainay kantri Arebiya-ib turaqta na atowun. Teq in uliq Jerusalem muran usaqta na atowuntamo. Aw na ago onmin nenaq in muran kabibiy on mataw samanta iyim osayta.²⁶Ari Jerusalem araq ulilib usaqta nab on mataw bunmo samanmo ginadibmo luw osayta. Uliq nabmo in i ginen diqta. ²⁷Na ezaqgo God ago maror kazaq bilam, Ni aw amun a hi emad nignig iyim osaqta na ni ninad dimniyan ham. Aw ni amun emgo santitiy a hi loyinaqta na ni ninad dimniysa bar waz naqmo hiqiy ham. Na ezaq go aw samanmo osaqta na ago onmin kabemmo diq iyim in aw aduw inaqta na ago onminta giquriyamayta ham.²⁸Ya imaqbaban, ne aw samanmo luw osyaqta na atatin Aisak nogta. God ago gamuk in hel diqmo bilamta naqmo amalib ne in ago onmin tugwahtiqiyta. ²⁹Teq kwaziqmo Abraham ago qmun og ka ago daqib gwahtimta na in amun God ago Bugaw Dimunta ago zawayib gwahtimta na meqin tonyaqta. An muran ne daq naqanta ahol tuwaqaymo. Mataw God ago maror Moses bilamta ahaqenib os tutayta na in ne afaqan negayta.³⁰Teq God ago mar ezaq bilam? In bilam, Kabibiy aw samanta na atatin inaq gimuzid lehiy ham. Na ezaqgo kabibiy aw samanta ago amunta na in aw samanmo luw osaqta ago amun na inaq gimamgo qhuran nagah araqibmo a hi waq daqay ham.³¹Nazaq iyan ya imaqbaban, i kabibiy aw samanta ago onmin a haiq. Haiqgam. I aw samanmo luw osaqta ago onminta.

Chapter 5

¹ Ari Karis anad i samanmo luw osamta haqad in i giwaqan i Moses ago gunun i giqirquran osta na ahaqenib a ta hi osauqta. Nazaq iyan ne zaway diq iyeq turiy. Ad ne a ta giqirqurnan tonsa ne in giqez othasad giholibmo hiqiyiy. ²Yaqmo Pol kazaq diq gibilensa ne gidek emeq hurit kemiy. Mataw na gihol abatan asan urotgo gibilensa ne giqez hi muziniy.Haiqmo diq.Ne maror kwaziqta na anan helmo haqad gisan urotid teq krais ne gimen kabiy amta na a ta hi gilumsihdaq.³Ne mataw gisan urotgo ginad emayta na ya ne bunmo a ta gibilen tonaiq. Ne nazaq ginad emad ne God ago maror Moses bilamta na ahaqenib tilehnan tonay. Nazaq ne emad ne maror na ago gunun amikmikta na bunmo tumuzin daqaymo. ⁴Ad ne ginad emay, I God ago maror Moses bilamta na ago gunun muzin bugeq teq i God ameb titnonta iyan haqayta na, ne bunmo gihol adanin qwayim Krais ago hib a ta hi soqotay. Ne God agem dimunta in samanmo negaqta na tuhulosiy.⁵Na ezaqgo i Bugaw Dimunta ago zawaymo amalib Krais anan helmo tihaqim i God ameb mataw titnonta tiqiy. Iyim God i gidimun tonnan bilamta nazaq diq in tiqemdaq haqad i baq tunim osad gihol husisiqaq. ⁶Mat Karis Yesus inaq tisoqotta na anadib gisan urotayta na in nagah a haiq. Teq in anadib gisan a hi urotayta na in nagah a haiqmo. Mat na anadib mataw Krais anan helmo haqad teq in on mataw bunmo ginan ginad bilaqaqta naqmo in daq hel diqta. ⁷Kwaziqmo ne Krais asen muzad ne dimun diqmo sib yaqayta. Ta teq nog ne gigo dan qwayan ne gamuk helta na a ta hi muzinay? ⁸God ne gililewunta na in ne ginad biliyan ne maror kwaziqta na a hi muznan tonay. Haiqgam.⁹Ne gamuk araq mataw bilaqad luwayta ka anadin emiy. Yis asitmo naqmo bret araq ahol bunmo eman huhuw nemaqta. ¹⁰Teq ya inad emaiq Iyahta ne ginad wamuzsa ya inad usaq nazaq ne ginad tuqusdaqmo haqaiq. Sa mat nog ne ginad eman agadan iyaqta na in ago daq na amenin naw meqin diqta tuwaqdaq haqaiq.¹¹Ya imaqbaban, kwaziqmo ya mataw gihol abatan urotgo gibilenyaiqta. Teq muran ya nazaq a ta hi bilaqsa iyan Juda mataw bab yagayta. Ari ya gisan urotgo bilaq tutsa teq Juda mataw muran ya a hi imeqin ton nagiy. Ad ya Yesus ayib dom wolan momta agamukan a hi gibilensa in ya inan gigem a hi meqniy nagiy. ¹²Mataw na ne gisan urotgo gibilenad in ne giritewunayta. Teq ya mataw na ginan inaq kazqq emai1. Mataw gisqn urotgo giwaz meqniyaytq na in gimo gihol abatan asan urotad in gihol abatan gikayogin inaqmo uroteq huneg nagiymo haqaiq!¹³ Ya imaqbaban, God anad ne samanmo tiluw os daqay haqad in ne gililewunta. Teq luweq ne ginad em daqay, I gunun haiqmo osauq haqad ne giholmo anad tumuzin daqay. Haiqgam. Ne an anan ginad bilaqsa an ulumsihad osiy. ¹⁴Ne ezaqgo God ago marib gamuk amulik kaqmo in God ago maror Moses bilamta na agamukan wol net bugaqta. Gamuk na bilam, Ni ninmo nihol anan ninad bilaqaqta nazaqmo in inyow anan ninad bilaqan ham. ¹⁵Ari ne an mugad an meqin tonad osad teq ne gihol waziy. Ne bunmo araqibmo tihiqiy daqay.¹⁶Teq yaqmo kazaq diq ne gibilenaiq. God ago Bugaw Dimunta daq giqisihunsa ne lehiy haqaiq. Ne nazaq emad teq ginad meqinta bolsa ne a hi muzin daqay. ¹⁷Na ezaqgo i ginad meqinta gwahtiqaqta na in God ago Bugaw Dimunta anad nog a haiqta. Sa God ago Bugaw Dimunta anad in ne gigem kwaziqta na anad nog a haiqmo. In gigermo an geg ugsa ne daq asor emnan ginad bilaqaqta na a hi emayta. ¹⁸Ari Bugaw Dimunta dan giqisihuneq giqad lehid teq ne God ago maror Moses bilamta na ahaqenib a ta hi os daqay.¹⁹ Gigem kwaziqta ago adan na ulalab usaqta.Ni an haresmo hureqim inaq usaqta na teq ni daq anumlan inaq emaqta na teq ni nimebbay haiqmo daq haresmo emaqta na. ²⁰ Teq ni God katiyta muzinaqta na teq ni liqiy tagum emaqta na teq ni mataw nenaq an mugaqta na teq mat araq ago os dimniysa ni ahol waqad nigem meqniyaqta na teq ni neqinta mataw negaqta na teq ni ninmo nihol anadin emaqta na teq ni mataw bunmo gigo gamuk geg ugaqta na teq ni mataw gihuseraqta na, ²¹ Teq ni mat araq ago nagah dimdimunta utetaqta na teq ni yuw atoranta uluwim nifaqin hulosaqta na teq ni giyogniz nenaq yuw uluwad daq hares emaqta na teq daq naqanta kabemmo i gigem kwaziqta na giqeman gwahtiqiyta. kwaziqmo ya ne gidek wazta nazaqmo ya ne gidek a ta wazim kazaq ne gibilenaiq. On mataw daq meqinta nagan emayta na bunmo in God ago maror aduganib le a hi gwahtiq daqay haqay.²²Ari God ago Bugaw Dimunta in daq kazaq eman i giholib gwahtiqaqta. Ni on mataw ginan ninad diq bilaqaqta na teq ni ninad dimniysa osaqta na teq ni nigem kute nemsa osaqta na teq ni hidmo nigem a hi meqniyaqta na teq ni mataw gilowan tonaqta na teq ni daq dimunta emaqta na teq ni gamuk bilamta nazaqmo diq ni emaqta na, ²³teq ni mataw nenaq kiskismo osaqta na teq ni ninad in nihol anononmo wamuzaqta na, daq nagan bunmo Bugaw Dimunta giqeman i giholib gwahtiqayta. Gunun araq diq daq nagan giwasihdaqta na haiqgam. ²⁴Teq Krais Yesus ago on mataw bunmo in gigo gigem kwaziqta na ativ dom wolan in ago zaway alulin tihiqiy. Hiqiyan mataw na ginad meqinta bolsa in daq meqinta haresmo emnan ginad em yaqayta na tihiqiymo.²⁵God ago Bugaw Dimunta i giqeman i kayeqmo osauqta. Nazaq iyan Bugaw Dimunta dan giqisihunad giqad lehsa i muzineq inaq lehuq. ²⁶ Lehad i gihol abin hi iluwuq . Ad i an agem ulumad i ango nagah hi utetuq.

Chapter 6

¹ Ya imabqbaban, Mat araq daq meqinta emid ne mataw God ago Bugaw Dimunta inaq luwayta na ahol waqad ne mat na wastitayiy.Ad negmo gihol asawan woltayiymo. Luweq mat na ago daq meqinta na ne gilum waqid ne inaqmo woq daqaymo.² Ne nazaq an ulumsihad mat araq aholib afaqan gwahtiqsa ne bunmo agerab loqeq inaq garabmo afaqan na soriy. Daq nazaq ne emad teq ne maror Krais igta na tuwol net bug daqay.³ Ne ezaqgo i bunmo ago zaway haiqta. Nazaq iyan mat nog anad emad bilaqaq,Ya asittaqmo haqaqta, Mat na inmo ahol kat ugaqta. ⁴Nigo kabiy daq ni emaqta na bunmo ni ulum kemad dimun meqin na in ulum ahol waq kem. Ahol waq kemad ni ningo nagah a haiq. Ni ninmo ningo luw os anadin em. Ne bunmo nazaq emeq teq ne gihol abin iluw daqayta na alulin negmo aiholib usdaq. ⁵Na ezaqgo on mataw amilik-amilikmo gigo kabiy in em daqayta naqmo in tuqme daqay.⁶ Mat God ago gamuk asuleqin waqayta na ago nagah dimdimunta inaq na asor husereq suleq anamrren ugan. ⁷ Ne gihol hi kat ugiy. God in mat araq ago kamolmol a haiqta. Mat araq ago kabiyab naqmo naqmo anon tayim waqaqta. ⁸ Mat agem kwaziqta anad muzinad daq emsa teq in ago daq na ahol anon emsa mat na ahol meqniyeq tumoqdaq .Ari mat God ago Bugaw Dimunta muzinad daq emsa teq Bugaw Dimunta mat na emid in kayeqmo kuluwa-kuluwmo tuqosdaq.⁹ Teq i kabiy dimunta emad gihol husisiqsa gituw hi hiqiyan .I kabiy dimunta emgo gidan sosil a hi iyid teq didaq waqgo akamnib i gigo kabiy dimunta na anon kabemmo tuwaqam. ¹⁰Nazaq iyan kam bunmo i daq dimunta emgo adanteqin inaq iyadmo i on mataw bunmo gigo hib daq dimunta emuq. Ad i gimaqbaban helmo haqayta na ginadin emad gidimun tonuq.¹¹Mar aseseqta yaqmo ihol abenab ne gimen mar tonta ka ne ahol wawiy. Mataw nawa ne gihol abatan asan urotnan bilaqayta na in nagaqgo nazaq emay? ¹²In gihol abin ayahta waqgo haqad daq nazaq emayta. Ad in kazaq ginad emay. Luweq i Krais ayib dom wolan momta na adan diq muzinsa Juda mataw gisan urotayta na in afaqan ig daqay haqayta. ¹³ Mataw gisan urotayta na in God ago maror Moses bilamta na anonon a hi muzin bugayta. Ta teq in ne gisan uroteq ne giqumnibmo in gibin emid ayahmo iyad haqad in nazaq emayta.¹⁴ Teq ya nagah in araq ago hib ihin dimunta waqnan ituw hikidik iyaq! I gigo Ayahta Yesus Krais ayib dom wolan momta naqmo ago hib ya ihin dimunta waqgo inaq bilaqaq. Ay nab og ka ago anad meqinta ya iholib usta na moqad in ya inad hureqgo azawayin na inaqmo tumommo. ¹⁵ Gihol abatan asan urotgo adan na in nagah diq a haiqta. Teq mat asan a hi urotaqta na nazaqmo in nagah diq a haiqtamo. God giqeman i mat muturta iyim osauqta naqmo in nagah heltaqmo.¹⁶ Ya inad on mataw ginad ya inad nog usaqta na bunmo gigem kiskis iysa God in ginan anad meqniyan haqaiq. On mataw naqmo in God ago on mataw Isrel-mo diq iyim osayta.¹⁷Ya Yesus asen muzad ago kabiy emsa mataw ya inoliyta na abatlan ya isanib kawa usaqta. Nazaq iyan muran teq abeb mat araq in afaqan araq ta hi yagan. ¹⁸Ya imaqbaban, I gigo Ayahta Yesus Krais agem dimunta negsa ne osiy. Hel diqtaqmo.

Ephesians

Chapter 1

¹Ari yaqmo Pol. God-mo anad bilaqan ya Krais Yesus ago Aposel iyta. Ya sansandek ka God ago on mataw tawonta uliq Efesus-ib Krais Yesus ago nan huritad anad muzinayta na gimen mar tonim eman leh negaq. ²I gimam God teq i gigo Ayahta Yesus Krais inaq in gigem dumunta negad in ne gigem emid kiskismo usan.³Krais i gimen kabiy amta na amalib God i ayahmo gidimun ton. I God abin iluwuq. In i gigo Iyahta Yesus Krais ago God teq in Yesus Amamtamo. In i giqeman i Krais aholib soqotim inaq ossa in i giwitan gidimun tonim ago os dimunta Heven-ib usaqta na tiqig bug. ⁴Na in kazaq. Kwaziq diqmo God og ka a hi emadmo in i Yesus inaq soqoteq osamta na ago tibilaqan usta. In i ginan anad am, In Yesus inaq soqoteq teq in ya imeb yaqgo on mataw tawonta iyeq os daqay ham. Osad daq araq ananin waq daqayta in giholib haiq iysa in ya inan ginad diq bilaqsa os daqay ham. God i gimen daq nazaq diq tiqem igdaq haqad in aholyon i gitowun tiqamta.⁵Gitowun emim in Yesus Krais ago kabiy amalib i giwarinan i inmo ago onmin tugwahtiw, in kwaziqmo anad bilaqan usta nazaq. God in atatin Yesus anan anad diq bilaqsa in agem dimunta ugaqta. ⁶Nazaq iyan i Yesus inaq soqotim ossa God agem dimunta atatin ugaqta nazaqmo in agem dimunta samanmo naw nog i igaqtamo. Igsa i in ago agem dimunta ayahmo igaqta na anadin emad i abin iluwauqta.⁷Yesus krais inmo ahol anedan hulosim i gizayim giwamta. Giwaqan muran i in aholib soqotim inaq ossa in anedan na i gigo daq meqinta tisuhol bugan God in anadin a ta hi e aqta. ⁸God agem dimunta ignan haqad in nazaq i giman dante dimun diqta na am.⁹Emad in agem dimunta nawa na ayahmo diq igan giyunin bugan i ginad tihastitay. Hastitayan God anad ulilemim usta na in i giqisihunan iginad tiqem has. Na ezaqgo God i gilumsihnan anad bilamta na Krais ago hib ulal iysa i ahol waqim God anad ulilemabta na tuhurit. ¹⁰Teq God anad na in kazaq. In nagah bunmo giwamuzad dan ugeq ugeq le in anad usaqta nazaqmo in tigwahtiq bugdaq. Gwahtiq bugid nab teq nagah bunmo Heven.ibta teq ogibta inaqmo in krais ahaqenib iyeq wastitayeqmo tuqus bug daqay.¹¹God nagah bun diqmo giwamuzad giqemsa in tekomo anad tiqamta nazaqmo diq in gwahtiqayta. Ad kwaziqmo in anad am, Juda on mataw teq danmeb Krais anan helmo haqsa ya iholyon giwaqid in yaqgo on matawmo diq iyeq tuqos daqay ham. osad ya in gidimun tonata na ago in anadin emad in tuteqmo ya ibin tiqiluw daqay ham. ¹²Nazaq iyan God in i Juda asor ginan anad amta nazaqmo in bilaqan i in anad na muzinim danmeb Krais anan helmo tihawta.¹³Ari ne on mataw Juda a haiqta na, ne inaqmo Yesus awagamun dimunta na tuhuritiymo. Ne gamuk helta na huritim ginad emiy, God i inaqmo tigiwaqdaq haqad ne Krais anan helmo tihaqiy. Hada ne Krais inaq soqotim ossa God in ago Bugaw Dimunta ne tinag, in ago on mataw bunmo negnan heldiqmo bilamta nazaq. Negan ne ginad emay, Helmo, I God ago on matawmo diq tiqiyim osauqta haqay. ¹⁴I Yesus anan helmo haqauqta na bunmo i God ago Bugaw Dimunta tuwauta. Waqim inaq osad i ginad emauq, God ago BUgaw i giholib usaqta ka in God ago os dimunta in teq igdaqta na atowun nog i giholib usaqta haqauq. God ago Bugaw Dimunta ka i giholib ussa le God i giwaqid i in ago on mataw tiqiy hasamta haqauq. Haqad God i gidimun tonta na i anadin emad abin tutimmo iluwauqta.¹⁵Ari mataw ne gibin kazaq bilaqsa ya huritta. Ne Iyahta Yesus anan helmo haqad ne God ago on mataw tawonta na bunmo ginan gnad bilaqaqta. ¹⁶YA ne gibin nazaq huritim tutimmo ya God inaq gamuk emad esey ugaiqta.¹⁷I gigo Iyahta Yesus Krais ago God in i Gimam iyim uliq Heven-ib abin teq ahol anuwan ayahta inaq osaqta. Nazaq iyan ya in inaq gamuk emad ya ne ginadin emad kazaq bulonaiq, God haqaiq ni ninad dimunta Efesus on mataw na negsa in ginad awaz meqniyan haqaiq. Awaz meqniysa ni ningo gamuk alulin ulilemim usaqta na emid in gimeb ulal iysa in ningo hurit hasiy haqaiq. ¹⁸Ad ni in ginad emid hastitayanmo haqaiq. Hastitaysa ni in giwaqeq gidimun tonnan haqad gililewunta na ago in ginad emiy haqaiq. Ginad emad in ningo os dimunta abin inaqta na ago huritiy haqaiq. Ningo on mataw tawonta bunmo in njngo os dimunta na tuwaqim in mataw ginaghan inaqta nog iyim osayta haqaiq.¹⁹Teq ya God kazaq bulonaiqmo, Efesus mataw na in ningo zaway awaz miqinta i on mataw ni ninan helmo haqauqta giholib kabiy emauqta na ago in loyiniymo haqaiq. Loyinad ningo zaway in nagah ayah diqmo iyan in a hi ulum kem daqayta na ago in ginad em hasiymo haqaiq. ²⁰Zaway naqmo kwaziqmo Krais aholib kabiy eman in hodhodab usim ta eramta. Eraqan God ago zaway naqmo Krais eman in Heven-ib gwalehim God aben aqabun ban tuqos woqim osaqta. ²¹Osad muran i bugaw aseseqta zaway amo amo wazayta nagan teq angelo giwaz meqmeqinta maror nog iyim ulilib osayta nagan bunmo giquriyamim in ulilibmo diq osaqta. Osad in nagah aseseqta gibin inaqta nagan bunmo guquriyamad kam muturta teq gwahtiqdaqta nab in abin nazaqmo tuqus tutdaqtamo.²²Godin on mataw Krais ago nan huritayta na ginadin emad in nagah bunmo giqeman Krais ahaqenib tiqiy bugsa in Krais eman nagah na bunmo gifaqin tiqiy. ²³Teq on mataw Krais ago nan huritayta na in Krais anon iyim in Krais ahol bunmo iyim osayta. Sa Krais-mo in og kait inaq giwaleq ton bugim osaqtamo.

Chapter 2

¹Kwaziqmo ne God ago gunun itiyonad daq meqinta heresmo emsa ne gigo daq meqinta naqmo ne ginol eman ne giwaten God ameb tumoqim us. ²Kam nab ne og gunun haresmo muzinad ne bugaw meqinta kitab ulilb luwayta gigo afaqin na anad muzin yaqayatmo. Bugaw meqinta danmebta na ago zawzay awaz meqinta in mataw nan a hi huriyta na gigemab kabiy emad gibe yahsa in God aqez othasayta.³Kwaziqmo i bunmo nan a hi huritad ginad meqinta gwahtiqsa i muzmo muzinauqta. Muizinad i gihoimo i ginad wamuzsa i gigem kwaziqta naqmo ago adan muziniyauqta. I nazaq diq iyim ginenan gigemab hitiqan iyan God i ginan agem meqniyyaqta, in on mataw nan othqasayta bunmo ginan agem meqniyaqta nazaq.⁴Helmo i gigo daq meqinta naqmo i ginol eman i bilaqne mataw tumowta osw nog iyyauqta. ⁵Teq God i ginan anad bilaqw naqmo hiqiysa in i ginan anad ayahmo meqniyyaq. Nazsaq iyan in Krais eman kayeq iyta nab in i giqeman i Krais inaq kayeq tiqiymo. Na God anadibmo agem dimuta negim in nazaq ne gilumsihim gwamta.⁶Ari i Krais inaq araqibmo kayeq tqiyan God in i Krais Yesus inaq gwazan tiqeraw. Eraqan in i giqeman i Krais aholib soqotim inaq ulilib Heven-ib tuqos nog iyauq. ⁷God agem dimunta ayahmo igad in Krais Yesus ago kabiy naqmo amalib i mgilowan diq tonta. In anad abeb kam muturta nab in ayahmo i gidimun tonta na in on mataw bunmo giqishunnan haqad in nazaq amta.⁸Na in kazaq. God agem dimunta negan ne Krais anan helmo haqan in ne gilumsihim giwamta. Daq nawa na negmo gigo zawayib ne eman a h gwahtimta. Haiqgam. God anadimo samanmo ne gilumsihim giwamta. ⁹teq ne giholtuw bulad kabiy daq dimdimunta emiyta na ago amenin in ne gilumsihim giwamta nazaq a haiqmo. Nazaq iyan mat araq inmo ahol abin wazid eraqdaqta adenteqin haiq tiqiy. ¹⁰God-mo i giqeman i mataw mutur iyim osauqta. Iin ago kabiy daq dimdimunta emad luwam haqad in i giqeman i Krais Yesus aholib soqotim inaq toqosauq. God anad i in ago kabiy dimdimuntas na emad osamta haqadin kwaziqmo i gibinib kabiy na tuwastitayan usta.¹¹Ari ne on mataw uda a haiqta na ne ginad emiy. Ne gisesan gilulib gwawhtim ne in gigo maror aheqnib osad in ne gihol abatan asan urotayta . Ad in ne gibin wazan woqsa gignan bilaqay, Mataw gisan a hi urotayta haqay. Teq daq in gibenabmo eman gisanib gwahtiqaqta. ¹²Ad kwaziqmo ne Krais abin a hi hurit yaqayta na ne anadin emiymo. Kam nab ne Krais ago hib pesan diqmo os yaqayta. Osad ne Isrel gigo maror aduganib a hi os yaqay. Ad God in Isrel gisesan nenaq an adugan wazad in giwamuzeq gidimun tonan hel diqmo gibilesa ne asanban os yaqay. Nazaq iyan God teq ne gilumsihdaqta nazaq ne ginad a hi em yaqay. Sa God ne giholib hiqiyan ne og kab dante haresmo samanta muzad luw yaqay.¹³Kwaziqmo ne God ago hib pesanmo diq osiyta. Ari muran Krais moqan anedan womta na amalib God ne giqeman ne Krais Yesus inaq soqotim osad ne God agerabmo diq tuqosayta. ¹⁴Na in kazaq. Juda mataw in mataw en ta asor Juda a haiqta nagan bunmo nenaq an geg ugayta. An ugsa daq na gigel tonan in gimi gimo iyim araqibmo a hi osayta. Teq inmo ahol anedan amalib gel na wolbiyayan mataw na gilikmanib bab usta na tihiqiy kbubg. hiqiy bugan Krais in mataw na na bunmo giwastonan in mataw en amulikmo tiqiyiy. ¹⁵Krais i gimen ahol nog hulosta nab in God ago maror Moses bilamta na aduganib gunun amikamikta giqusta na gimuzan maror kwaziqta na akaman tihiqiy. IN nazaq emim in mataw en bunmo inmo aholib giwastonan in en muturta amulikmo tiqiyim in bab hulosad araqibmo tuqosay. ¹⁶Na in kazaq. Krais in hol amalib on mataw en bunmo giwastonim in gigo ban wam. Waqan mataw ayib dom wolan in moqim on mataw na bunmo gibinib God inaq an anobun tuwastitayiy. In daq nazaq emim in mataw en bunmo gilikmanib an geg usta na wol eman tihiqiy.¹⁷Hiqiyan in ago kabibiy mataw giqeman in lehim bab tihiqiyta na agamukan ne mataw pesanmo osiyta na gibilenad in mataw sinsin osiyta na tigibileniymo. ¹⁸Na ezaqgo Krais in i on mataw bunmo gimen date wastitayan muran God ago Bugaw amulik naqmo ibunmo gilusihsai araqibmo Gimam Iyah agerab loqauqta.¹⁹Nazaq iyan muran ne God ago maror asan ban iyim mataw begbegta og saw haresmo luw yaqayta nazaq ne a ta hi luway. Haiqgam. Ne God ago on mataw tawonta na bunmo nenaq araqibmo God ago maror aduganib tugwahtiqim ne in asenlulibmo diq tiqiyim osayta. ²⁰Ne bilaqne God aholyon bit amta nazaq nog. Sa God Aposel teq in ago nantut nagan in bilaq ne tituq gan nog iysa God in gimalib ago bit na wazan tiqeraqaq. Sa Kraiks Yesus in bit na ago tituq liqab diq ta iyim in bit na anon bunmno tisoraq. ²¹Sorsa bit na aditin bunmo Krais aholib soqitim ussa Ayahta Krais-mo in bit na ulum tutsa in ayah iyad God ago bit tawonta nog tiqiyaq. ²²Sa ne inaqmo krais Yesus ago hib soqotan in ne giwaqim Juda on mataw na nenaq girom tonan ne bunmo God ago bit in ago Bugaw Dimunta bo osaqta na tiqiyiy.

Chapter 3

¹Daq alulin nazaq iysa iyan yaqmo Pol ya ne on mataw Juda a haiqta na gilumsihnan haqad Krais Yesus ago gamuk gibilenaiqta. Teq ya kabiy naqmo emsa mataw ya iwazim iqirquran ya bit kab tuqosaiq. ²Nabag ne yaqgo tuhuritiyta. God on mataw en ta asor Juda a haiqta nagan inaqmo gilumsihta agamukan in ya yaqgan ya gamuk wamuzad ne gibilenaiqta.³Gamuk na kwaziqmo ulilemim usta. Teq God eman yaqgo hib ulal iyan ya ago tuhurit. Huritim ya gamuk na asitmo naw ne gimen mar tonan ne ahol tuwaqiy. ⁴Krais boleq on mataw en bunmo gilumsihdaqta na agamukan ulilemim usta. Teq ya ne gimen gamuk nawa na mar tonta na ne ahol waqeqta teq ya Krais ago kabiy alulin hurita kemta nazaq ne ginad tiqem has daqaymo. ⁵Kwaziqmo God gamuk na ulileman ussa in mataw a hi gibilenyaq. Ari muran God ago Bugaw Dimunta in God ago Aposel tawonta na teq in ago nantut tawonta na gamuk ulilemabta na tigibilan.⁶ Gamuk na kazaq bilam, on mataw en ta asor Juda a haiqta nagan in Juda mataw nenaq araqibmo Yesus awagamun dimunta tuwaqim in bunmo araqibmo Gimam God atatniz tiqiyim osayta ham. Osad in bunmo mataw en amulikmo iyim in bunmo Krais anon amulikmo tiqiyiymo ham. Iyan God in Krais Yesus amalib on mataw gidimun tonan haqad hel diqmo bilamta agamukan na in muran Krais ago on mataw bunmo gigota tiqiy ham.⁷God in ya itowun emim agem dimunta yagan in ago zaway ya iholib tiqem. Eman zaway na amalib ya Yesus awagamun dimunta na akaiyan emaiqta⁸God ago on mataw tawonta na bunmo gilikmanib ya ibin amik diq usaqta. Ta teq God kabiy dimunta na samanmo naw nog yag, Kabiy na ya on mataw en ta asor Juda a haiqta nagan gibilenid Krais in gilumsihta na ago in hurit daqayta.Teq Krais i gilumsihta na in nagah ayah diqmo iyan i a hi ulum kemamta.⁹God nagah bunmo giqeman osayta. Ad in on mataw en ta asor Juda a haiqta nagan gilumsihgo anad usta na in isihan kam sisaqmo diq ulilemim usta.Teq muran ya in anad ulilemim usta na ulalabmo bilqsa on mataw en bunmo tuhurit kemayta.¹⁰Nazaq iysa iyan on mataw Yesus ago nan huritad abin sorsa God anad dimdimunta amo amo na in gigo hib ulal tiqiyaq. Ulal iysa Heven-ib angelo giwaz meqinta maror gan osayta na teq bugaw aseseqta gibin inaqta nagan bunmo in tuhurit kemaymo.¹¹Kwaziq diqmo God daq nazaq emnan haqad anad emad osta. Ossa muran i gigo Ayahta Krais Yesus gwahtiqim in God anad na tuwol net bug.¹²I Krais anan helmo haqad aholib soqotim inaq osad i God agerab loqnan a hi rabauqta. Haiqgam. Muran i God anognib gwahtiqsa nagah araq i gidanin a hi qwaya.¹³Nazaq iyan muran ya ne gibilenaiq.Ya ne gilumsihad santitiy soraiqta ta ka luweq ne ya ibiyad gidan sosil iydaq haqaiq. Haiqgam. Ne ya inan ginad dimniyan. Ya ne gimen afaqan ka sorsa God ago hib ne gibin inaq tiqiyay. Gibin inaq iyeq abeb teq ne le tugwahtiqeq dimun tuqos daqay.¹⁴Gimam Ayahta ne gilumsih naqmo hiqiyta na ya inadin emad ya in ayon ibakbakan ulum lawuwaiqt.¹⁵In on mataw Heven-ib teq og kab osayta na bunmo Gimamta teq inmo bilaqan on mataw en bunmo in gimo gimaman og kabta gihaqenib osaytamo.¹⁶Ye in ayon ibakbakan ulum laquwim turad ya ne gimen kazaq God bulonaiqta. God haiqaiq ni nibin teq ningo zaway ayahmo usaqta nazaqmo ni Efesus on mataw na ayahmo gilumsihmo haqaiq. Gilumsihad ni ningo Bugaw emid le in giduganib usad in ginad gigem inaq emid awaz meqniyan haqaiq.¹⁷Awaz meqniysaon mataw na Krais anan helmo haqsa Krais in gimuganib usanmo haqaiq. Sa Krais in ginan anad bilqaqta na in loyinad giwaz meqniyeq turiy haqaiq. Bilaqne ay aninin og aduganib wolehim og waz naqmo hiqiysa ay na zaway iyim turaqta nazaq nog haqaiq.¹⁸Nazaq iyeq teq Krais agem dimunta negaqta na in loyin kemiy haqaiq, ningo on mataw tuwonta bunmo loyinayta nazaq haqaiq. Loyinsa Krais i ginan anad bilaqaqta na in nagah ayah diqmo iyim ago sisaq pasanmo lehaqta na ago in ginad emiy haqaiq.¹⁹Teq nagah ulilibmo diq gwalehim abeqar ogibmo diq wolehaqta na ago in hurit kemiymo haqaiq. Hurit kemeq Krais ago daq na ayah diqmo iyim i ginad bunmo uriyamta nazaq in ginad emiymo haqaiq. Efesus on mataw na in nazaq diqta iyid teq ningo daq teq ninad dimdimunta nagan bunmo in giholib ate gwaleq usan haqaiq.²⁰Ari God ago zaway i gigemab kabiy emaqta na amalib in i gidimun diq tonaqta. Teq i ginad emad susumun ugauqta na in i igad in nagah asor i inadin a hi emqta ta inaqmo em igaqtamo. Igsa i nilingo biyab haiq. ²¹Nazaq iyan kam bunmo tuteqmo on mataw Krais ago nan huritayta na in God abin iluwiy. Sa God in Krais Yesus ago hib abin ayahta waqanmo. Waqsa daq na muran useq le on mataw gidauhan abeb teq gwahtiq daqay na gigo kamub iyeq in nazaqmo leh tutan. Hel diqtaqmo.

Chapter 4

¹Yaqmo Pol, ya Ayahta ago kabiy emaiqta na ago ya iqirquran osaiqta. Osad ya atoranmo kazaq gibilenaiq. God ne gililewunan ne in agota tiqiyim osayta haqaiq. Nazaq iyan ne anonon diqmo luwsa osad ne gigo daq bunmo in God ago liley na inaq rireneqmo usan. ²Ne gihol wazid woqsa daq kiskistamo giyogniz gigo hib emiy. emsa giyow araq ne gimeqin tonid ne gigem hidmo hi meqniyan. Haiqgam. Ne an alowan tonad an anan ginad bilaqsa osiy. ³ Sa God ago Bugaw Dimunta anad dimunta negsa ne gigem amilikmo iyeq osiy. Osad ne giholtuw bulad zib alowab osgo adan muziniy. Muzinsadaq na bilaq neam nog ne giqirquran ne mataw en amilikmo iyeq osiy.⁴Krais anon amilikmo usaqta. Sa Bugaw Dimunta in amilikmo osaqtamo. Ad nazaqmo God ne gililewunan ne in ago on mataw bunmo nenaq wastonim ne bunmo araqib God teq gidimun tondaqtana amen emim osayta. ⁵Teq i gigo Iyahta amilikmo osaqta. Ossa in bunmo God ago gamuk helmota amulikmo wazad i bunmo daq amilikmo muzinim Krais abinib yuw huzauqtamo. ⁶Twq God amilikmoqmo osad in i bunmo Gimamta. In ago on mataw bunmo inmo ahaqenib iysa in giwamuzaqta. Giwamuzsa in gigo kabiy faq bunmo inmo anad muzinaqta. Sa in ago on mataw na bunmo gilikmanib in nenaq osaqtamo.⁷I bunmo God ahaqenib araqibmo iyim osauqta. Ta teq Krais in ago zaway araqibmo a hi igaqta. Haiqgam. In anad emad zaway eazqta in igdaqta naqmo in i amulik-amilikmo naw nog samanmo tiqig. ⁸Na ago God ago marib gamuk araq kazaq bilam, In bab emim mataw kabemmo giqirquran teq in giqad ulilibmo tugwalah ham. Gwalehim in ago walmataw naw amo amo tinag ham.⁹Teq gamuk nawa bilam, "In gwalah" hamta na alulin in kazaq. Danmeb in pesanmo ulilib osim ogib gewomta. ¹⁰Te mat pesanmo gewomta naqmo muleqim gwalehad in kait uriyamim ulilibmo diq a ta gwalah. Nazaq iyan in og saw bunmo tuwaleq ton bugim osaqta.¹¹Teq in ago on mataw naw amo amo kazaq nagta.Mataw asor in Aposel akabiyan nag.Sa asor in God ago nantut akabiyan nag.Sa asor in uliq-uliqgo luwad Yesus awagamun dimunta on mataw gibilengo akabiyan nag.Sa asor in God ago sipsip giwamuzgo akabiyan negad in mataw asor God ago gamuk asuleqin bilaqgo akabiyan nag.¹² In ago on mataw tawonta na giwaz meqniyeq ago kabiy dimunmo tiqem daqay haqay in naw amo na nagta. Negan in kabiy amo amo emsa Krais anon ayan iyaqta. ¹³Ari i bunmo nazaq an ulumsihad kabiy amo amo na emad teq i bunmo ginad helta amulikmo ussa i God atatin ago tuhurit kemam. Hurit kemeq nab i gihol tizilimdaq. Zilimad teq i Krais anon wolnet bugid in bilaqne mat ahol bunmo usaqta nog iyad in anon afaqin inaq tirirendaq.¹⁴I nazaq diq tiqiyeq teq iamun amikta os nog a ta hi iyam. Sa mataw gimileq meqinta nagan gigo suleq katiyta bilaqsa i bilaqne muy kamisib lehsa tim bolad sorsa in haresmo lehaqta nazaq i a hi iyam. Mataw na gimileq iyad yuw hunegsa i huriteq a hi muzinam. ¹⁵Haiqgam. I mataw ginan ginad bilaqsa gamuk heltaqmo gibilenam. I nazaq toneq teq i krais anon nog iyeq ayah tiqiy bugamta. Ayah iy bugeq i gifaqin Krais ago towubmo tugwahtiqeq inaq diq tisoqotamta. ¹⁶Krais i gifaqin iyim ossa i in abensen ameqnagin teq in ahol anaghan bunmo iyim osauqta. Sa i gifaqin na zaway igsa i kabiy anonnmo emauqta. Emad i bunmo an soqotim araqibmo diq osad i an anan ginad bilaqsa osauqta. I nazaq emad ossa Krais anon na ayah iyad in awaz diq timeqniyaq. Iyim osad iyan ya gamuk ka atoranmo kazaq diq ne gibilenaiq. On mataw God abin a hi huritayta na gigo daq ne hi muziniy haqaiq. On mataw na ginad agadanmo diq iysa in daq hi emnanta kabemmo emayta.¹⁷Ad ne agadan hi iyad Iyahta anad ezaq usaqta na ago ne ginad em haseq nazaqmo ne emiy. ¹⁸Teq ne yuw atoranta ayahmo uluwad gimaqbel hi holosiy. Haiqgam. Yuw na mataw ginad wamuzsa in daq hi emnanta emad in gimo gihol meqin tonayta. Ari negmo teq ne God ago Bugaw Dimunta ban ugid in ayahmo ne giholib usad ne ne ginad wamuzan. ¹⁹Sa ne gimaqbaban nenaq humab woleq lotu abarin teq Buk Song-ib bar usaqta nag teq bar asor Bugaw Dimunta ne ginadib eman gwahtiqaq nagan wazad osiy. Osad ne Ayahta ayon bar nagan wazad ne gigemabmo diq in abin iluwiy.²⁰Teq ne giholib daq bunmo gwahtiqaqta na ago ne i gigo Ayahta Yesus Krais abibnib i Gimam God esey ugiy. ²¹Krais ne gibiymuzsa ne in wazinad ahaqenib iyeq osiy. ²²Teq ne on mat tuwqaiyta na, ne Ayahta ahaqenib iyim osayta nazaq ne gidugniz gihaqenib iyeq osiymo.²³Na ezaqgo mat in awe afaqinta. Bilaqne Krais in on mataw inmo ago anan huritiyta na gigo afaqin iyim osaqta nazaq nog. Teq Krais in on mataw na gilumsihim giwaqan in Krais anon nog iyim osayta. ²⁴Ad Krais ago on mataw in ahaqenib iyim osayta nazaqmo on in gidugniz gihaqenib iyeq in ginad muzin bugiy.²⁵Sa ne mataw aw tuwaqiyta na, ne giqonan ginan ginad bilaqan. Krais in ago on mataw ginan anad bilaqsa in gilumsihnan haqad ahol nog hulosta nazaqmo ne giqonan ginad bilaqan. ²⁶Krais in ago on mataw na giqemid tawon diq iy daqay haqad gimen ahol nog hulosta. In nazaq emim teq in ahol awagamun na ago on mataw negan in tuhuritiyta. Huritim in gamuk na anan helmo haqad yuw ameb ginumlan tihiqiyta. ²⁷Ginumlan hiqiyan in giwaqan dimun diqmo iyan Krais ago aholyon tigiwam. Krais ago on mataw na giholib gibatlan araq hiqiyan gisan dimun diq iysa in gihol awaqan dimunmo diq tiqiy hasaqta. Nazaq iyan in Krais ago on mataw tawon diqta iyim in giholib daq araq ananin waq daqayta na a hi usaqta.²⁸An nazaqmo mataw aw tuwaqiya na in gimo giholib anan ginad bilaqaqta nazaqmo in giqonan ginan ginad bilaq daqaymo. Mat in awe alowan tonad na inmo ahol alowan tonaqtamo. ²⁹Mat araq diq inmo ahol bab ugad a hi meqin tonaqta. Haiqgam. Mataw bunmo in gimo gihol alowan tonad in gihol anonomo wamuzayta. Teq in ago on mataw giyon nazaq emaqtamo. ³⁰Na ezaqgo i inmo ahol anaghan nog iyim ossa in nazaq i gidimun tonaqta.³¹Teq ne yuwlozin bilaqayta na adan hulosiy tayiy. Ad ne gigem meqniyaqta na teq an wadad haresmo mugad an bilawu ayta ja ne holosiy bugiymo. Ad gigem meqniysa an meqin tonayta adan na ne aban diq emad luwiy. ³²Ne an alowan tonad an agem dimunta ugad osiy. Osad ne gimaqbaban daq meqinta egsa ne walemad anadin ta hi emiy. Na Krais aholib soq o tan God ne gigo daq meqinta walemim anadi a ta hi emaqta nazaqmo ne emiy.

Chapter 5

¹Ne God ago onmin iyan in ne ginan anad diq bilaqaqta. Nazaq iyan ne in asen muzeq in daq em nogmo ne emiy. ² Ad Krais i ginan anad bilaqsa in i giyon ahol nog hulosta nazaqmo ne an anan ginad bilaqsa osiymo. Na ezaqgo Krais ahol tamaz nog God ugan God ameb in bilaqne tamaz ahuran dimunta nog iyan in huritim anad diq bilamta.³ Teq ni an haresmo hureqeq inaq hi usiy. Ad ne daq anumlan inaqta bunmo hi emad mataw asor gigo nagah hi utetiymo. Daq nawa ya ginan bilayta na ne aban emsa in abin asit ne gilikmanib hi gwahtiqan. I God ago on mataw tawonta iyim i nazaq wastitayeq osamta. ⁴ Teq ne gamuk meqinta teq gamuk agadanta teq gamuk akamolmolin inaqta meqinta nagan ne hi bilaqiy. God ago on mataw gamuk naqanta a hi bilaqayta. Haiqgam. Ne gamuk meqinta na hulosad gamuk dimuntaqmo amalib God eseymo ugiy.⁵Ne gamuk ka huriteq ginad diq em hasiy.On mataw an haresmo hureqim inaq usaqta na ago na teq mataw daq anumlan inaqta emayta na teq mataw nagah haresmo utetayta na God ago maror aduganib gibin haiqta . Mat nagah haresmo utetaqta na in bilagne God katiyta abin iluwaqta nazaq nog iyaq. Mataw naqanta nagan bunmo in God ayow Krais inaq gigo os dimunta nab le a hi gwahtaq daqayta ⁶Ne gihol waz nqamo hiaiyiy .Luweq mat araq kat negad ago gamuk Samanta gibilensa ne muzin daqay. Ne nazaq hi emiy. Mataw gamut samanta muzinad God ago gunun othassa God in ginan agem meqniysa faq negaqta.⁷ Nazaq iyan ne mataw naqanta giholib hiqiyad nenaq araqib hi luwiy.⁸Kwazimo ne romriqab osiyta. Ari muran ne Iyahta aholib tiosqotim ne inaq saw anuwanib tuqosay. Nazaq iyan ne on mataw saw anuwanib luway nazaq nog ne luwiy. ⁹Ne ezaqgo ne saw anumanib daq emsa saw anuwan naqmo in ne gigo daq dimdimunta teq ne gigo daq titnonta teq ne gigo daq helta nagan bunmo giqemana anon kabemmo tisorqenaqta. ¹⁰Teq naga daqin ne emse Iyahta anad dimniyaqta naqmo ne nagunad luwiy. ¹¹Mataw romriqab osad daq samanta emsa ne gilumsihad ginaq hi emiy. Haiqgam. Ne gigo daq dimunta naqmo amalib ne mataw gigo daq meqinta emid ulal iyan ¹²Ne ezaqgo daq hares mataw ululimim emayta na in meqin diq iysa oi giqezabmo bilaqnan gimebay woqaqta.¹³Ari nagah bunmo saw anuwanib gwahtiqimmo ulal iyaqta. Nazaq iyan saw anuwan naqmo in daq bunmo alulin eman ulalab gwahtiqaqta.¹⁴Daq naqmo ago mataw bar wazad kazaq bilaqayta. Mat ni usaqta na ni eraq haqayta. Eraqeq ni hodhod huloseq asan ban gwahtiq haqayta. Gwahtiqeq ni Krais ahol anuwanib os haqayta.¹⁵Nazaq iyan ne gihol wamuzad luwiy. Ad ne mat anad haiqta luw nog iyiy. Haiqgag. Ne bilaqne mat anad inaqta luw nog iyiy.¹⁶Muran kam kab daq meqinta haresmo gwahtiqim tilehaq. Nazaq iyan ne kam abu hi ulumad ne God ago kabiy em naqmo hiqiyiy. ¹⁷Ad ne agadan hi iyad Ayahta anad ezaq usaqta na ago ne ginad em haseq nazaqmo ne emiy.¹⁸Teq ne yuw atoranta ayahmo uluwad gimaqbel hi hulosiy. Haiqgam. Yuw na mataw ginad wamuzsa in daq hi emnanta emad in gimo gihol meqin tonayta. Ari negmo teq ne God ago Bugaw Dimunta ban ugid in ayahmo ne giholib usad ne ginad wamuzan. ¹⁹Sa ne gimaqbaban nenaq humab woleq lotu abarin teq Buk Song-ib bar usaqta nag teq bar asor Bugaw ne ginadib eman gwahtiqaqata nagan ne wazad osiy. Osad ne Ayahta ayon bar nagan wazad ne gigemabmo diq in abin iluwiy. ²⁰Teq ne giholib daq bunmo gwahtiqaqta na ago ne i gigo Ayahta Yesus Krais abinib i Gimam God esey ugiy. ²¹Krais ne gibiymuzsa ne in wazinad ahaqenib iyeq osiy.²²Teq ne on mat tuwaqiyta na, ne Ayahta ahaqenib iyim osayta nazaq ne giduniz gihaqenib iyeq osiymo. ²³Na ezaqgo mat in awe afaqinta. Bilaqne Krais in on mataw inmo ago nan huritayta na gigo gifaqin iyim osaqta nazaq nog Teq Krais in ago on mataw na gilumsihim giwaqan in Krais anon nog iyim osayta. ²⁴Ad Krais ago on mataw in ahaqenib iyim osayta nazaqmo on in gidugniz gihaqenib iyeq in ginad muzin bugiy.²⁵Sa ne mataw aw tuwaqiyta na, ne giqonan ginan ginad bilaqan. Krais in ago on mataw ginad anad bilaqsa in gilumsihnan haqad ahol nog hulosta nazaqmo ne giqonan ginan ginad bilaqan. ²⁶Krais in ago on mataw na giqemid tawon diq iy daqay haqad in gimen ahol nog hulosta. In nazaq emim teq in ahol awagamun na in ago on mataw negan in tuhuritiyta. Huritim in gamuk na anan helmo haqad yuw huzan Krais in gigem suholan in ameb ginumlan tihiqiy. ²⁷Ginumlan hiqiyan in giwaqan dimun diqmo iyan Krais aholyon tigiwam. Krais ago on mataw na giholib gibatlan araq hiqiyan gisan dimun diq iysa in gihol awaqan dimunmo diq tiqiy hasaqta. Nazaq iyan in Krais ago on mataw tawon diqta iyim in giholib daq araq ananin waq daqayta na hi usaqta.²⁸An nazaqmo mataw aw tuwaqiyta na in gimo gihol anan ginad bilaqaqta nazaqmo in giqonan ginan ginad bilaq daqaymo. Mat in awe alowan tonad na inmo ahol alowan tonaqtamo.²⁹Mat araq diq inmo ahol bab ugad a hi meqin tonaqta. Haiqgam. Mataw bunmo in gimo gihol alowan tonad in gihol anononmo wamuzayta. Teq Krais in ago on mataw giyon nazaq emaqtamo. ³⁰Na ezaqgo i inmo ahol anaghan nog iyim ossa in nazaq i gidimun tonaqta.³¹Daq alulin naqmo ago mat in anen amam gihuloseq in awe aholib tisoqtodaq ham. Soqoteq in giger gihol amulikmo iyeq tuqos daqay haqad in bilam him. ³²Mat awe inaq ezaq tonim gihol amulikmo iyayta na alulin ulilemimmo diq ussa i a hi ulum kemamta . Teq ya gamuk na waqim Krais ago on mataw nenaq giholib emim ya in gnin bilaqaiq . ³³Ari ne gamuk amulik-mulikmo bunmo ne gihol anan ginad bilaqaqta nazaqmo ne giqonan ginan ginad bilaqan. Sa aw aduw wazinad ahaqenib iyeq osan.

Chapter 6

¹ Onmin, ne ginenmaman nenaq araqibmo Ayahta aholib soqotim inaq osayta. Nazaq iyan ne ginenmaman gigo gamuk huritiy. Daq na God ameb dimun diqta. ² Na ezaqgo God ago mar kazaq bilam, Ni ninemam giqez hurit ham. Ari God in ago gunun asor tibilaqim teq in gunun nawa na bilaqim abitanib in gamuk araq i gidimun tonqdaqta na tutim in kazaq hel diqmo bilam, ³ Nininemam giqez huriteq teq ningo os dimniysa ni og kab sisaqmo tuqosdaq ham.⁴ Ari onmin gimaman ne gigo onmin gimeqin tonsa in gigem hi meqniyiy. Haiqgam. Ne in giwamuzad gigo daq wastitayad Ayahta ago suleq dimunta amalib in gibileniy.⁵Ari ne kabibiy mataw samanta, ne ginamreniz og kabta na gihaqenib iyeq osad ne girabunad giqez hurit kemiy. Ad ne Krais ago gamuk muzinayta nazaq ne in giqez muzinad ne ginad giger hi iyan. ⁶ Luweq ne ginad em daqay, I gigo aseseqta kawa osay haqad ne kat negad in gimebmo kabiy emsa in ne ginan ginad dimniy daqay. Haiqgam. Ne Krais ago kabibiy mataw iyeq ne God anad muzinim mataw na gigo kabiy emayta. Nazaq iyan ne gihol bunmo kabiy ugad ne hi katiyad anononmo emiy. ⁷ Ne giholtuw bulad gigem dimniysa kabiy emiy. Na ezaqgo ne matawmo gigo kabiy a hi emay. Haiqgam. Ne Ayahta ago kabiy emayta. ⁸Ad ne ginad kazaq emiy. Mataw samanmo luw osayta na in gigo kabiy dimunmo emid Ayahta in amenin naw dimunta tinegdaq. Ad nazaqmo kabibiy mataw samanta na in gigo kabiy dimunmo emid Ayahta naw dimunta naqmo in tinegdaqmo.⁹ Ari ne kabibiy mataw gigo aseseqta, ne gigo kabibiy mataw samanta gimen daq dimuntaqmo emiy. Ad ne tor negad ginolnan tonsa in rabayta na ne hulosiy. Ayahta Heven-ib osaqta na in ne gigo Ayahta teq in kabibiy mataw samanta na gigo Ayahtamo. Ad in mataw gibin inaqta gigo a hi lehaqta. Haiqgam. In mataw bunmo gimen daq amilikmo emaqta.¹⁰ Ari yaqgo gamuk ta asor usaqta na in kazaq. Ne Ayahta inaq soqoteq ago zaway waqad ne giwaz meqniyeq osiy. ¹¹ God bab emgo abalawun negaqta na bunmo ne waqeq gihol siheniy. Gihol sihenid teq Satan ulilemeq ne gimen kilek amidon hunegsa ne zaway iyeq titur daqay.¹² Na ezaqgo i matmo inaq bab a hi emauqta. Haiqgam. I bugaw meqinta gigo aseseqta nag teq og kab ago bugaw marorta nagan teq nagah aseseqta giwaz meqin diqta kam aromriq inaq ka ago daq wamuzayta nag teq bugaw meqinta ulilib luwad mataw gimeqin tonayta nagan nenaq i an wolauqta. ¹³ Nazaq iyan God bab emgo abalawun bunmo negaqta na ne waqeq giholib emiy. Giholib emeq teq kam araq bab meqinta boldaqta nab ne zaway iyeq tursa bab na bo ne ginolsa ne a hi woq daqay. Haiqgam. Ne gihol anononmo wastitayeq teq ne bab na inaq an wolad ne giwaz meqniyeq titur daqay.¹⁴ Nazaq iyan ne gihol wastitayeq zawaq iyeq turiy. Ne God ago gamuk helta waqeq let nog gihulib hureqid usan. Ad teq Krais ago daq titnonta ne emayta na in bilaqne gibanisih usan.¹⁵ Sa kam bunmo ne gihol wastitayeq God ago gamuk dimunta mataw gigem eman kute nemaqta na ne bilaqgomo iyeq osiy. Ad ne God ago gamuk bilaqgo iyim osayta na ne bilaqne gisendugan nog gisenab emeq turiy. ¹⁶ Nagah na bunmo ne giholib emeq teq ne ginad helmo haqayta na dareq nog ne wazeq turiy. Tursa mat meqinta na ago kilek amidon faq oyaqta na ne gimen hunegsa ne dareq na amalib tuqot has daqay.¹⁷ Ad God ne gilumsihim tigiwamta na agamukan in bilaqne hat ain-ibta ne gifaqin isiheq us nog iyan. Sa ne Bugaw Dimunta ago baqir wazeq turiy. Baqir na in God ago gamuk naqmo. ¹⁸ Bugaw Dimunta ne God inaq gamuk emad in ne gilumsihgo haqad ne buloniy. Ad tuteqmo ne gihol asawan woltayad osiy. Teq kam bunmo ne God ago on mataw tawonta na gimen God bulonad ne daq na hi hulosiy.¹⁹ Teq ne yaqmen God bulonsa in ya ilumsihanmo. Ilumsihsa teq ya iteb inmo ago nantut gwahtiqsa ya a hi rabad Yesus awagamun dimunta alulin ulilemim usta na tibilaq sireqdaiq. ²⁰ Ya God abinib gamuk na bilaqad luwsa iqirqurita. Teq ya bit kab osad ya God ago nantut na bilaq tutaiqta. Nazaq iyan ne yaqmen God bulonsa ya rab bayid woqsa ya God-mo anad muzinad ago gamuk na tibilqdaiq.²¹Ari ya kab ezaq iyim osaiqta na teq ya naga emad osaiqta na ago Tikikus tigibilendaq. Tikikus in i gimaqbab araq dimun diqta.Teq i Iyahta kabiy ugta na emad atuw a hi hiqiyaqta. ²²Ya in eman nawa lehim i ezaq diq osauqta na ago teq in ne gibilensa negigem zaway tiqiydaq.²³Ari i Gimam God teq Iyahta Yesus Krais inaq in ne on mataw Krais abin wazinayta na bunmo gilumsihsa ne gigem kute nemsa osiy. Osad ne ginad helmota na waz naqmo hiqiyad ne an anan ginad bilaqsa osiy. ²⁴Ari on mataw tutimo i gigo Iyahta Yesus Krais anan ginad bilaqaqta na bunmo God in agem dimunta negsa in osiy. Nawaqmo.

Philippians

Chapter 1

¹Yaqmo Pol ya iyow Timoti inaq I giger Krais Yesus ago kabibiy matawta iyim I sansandek ka mar tonim emna uliq Filipay-ib God ago on mataw tawonta Krais Yesus inaq soqotim osayta na teq in gigo mataw danmebta na teq in gigo kabibiy mataw ta nagan bunmo gigo hib lehaq. ²I Gimam God teq I gigo Iyahta Yesus Krais inaq in gigem dimunta negad in ne gigem emid kiskismo usan.³Kam bunmo ya ne ginadina emad yago God esey ugayta. ⁴Esay ugad sirisirimo ya ne bunmo ginan inad dimniysa ne gimen God bulonaiqta. ⁵Na ezaqgo mebmebmo ne Yesus awagamun huritiyta nabmo ne ya inaq wastonim I araqibmo wagam dimunta na akabiyan emyaqta. Emad luwim bo muran I kabiy na garabmo tisor tutauq. ⁶God-mo kabiy dimunta na alulin ne gilikmanib amta. Emim inmo kabiy na wamuzad oseq le Krais Yesus ta boldaqta akamnib nab teq in emid tihiqiy bugdaq.⁷God agem dimunta igad ago kabiy I gibenab eman ya nenaq I araqibmo kabiy na emauqta. Sa ya iqirquran uliq kab ossa ne yaqgo afaqan na sorad ne bilaqne giqirquran os nog iyaymo. Ad mataw Yesus awagamun geg ugsa ya amenin emad gibilen sireqsa ne ya ibunib turayta.Turad ne ya ilumsihsa I araqibmo wagam dimunta na zaway ugsa in awaz timeqniyaq.Ya ne giloyinsa ne ya inan ginad diq dilaqaqta. Nazaq iyan ya kazaq inad dimun diqta ne bunmo nagaiqta ka in daq dimunta. ⁸God ameb ya helmo bilaqaiq. Krais Yesus ne ginan anad bilaqaqta nazaqmo ya ne bunmo ginan inad bilaqsa ne ginadin diq emaiqta.⁹Ya ne gimen God bulonad kazaq bilaqaiq. God haqaiq ni mataw na gilumsihad ginad emid hastitaysa in an anan ginad bilaqgo ginad em hasiy haqaiq. Ginad em hassa daq na in gilikmanib ayahmo iyan haqaiq. ¹⁰Ad in daq bunmo gilum kemad emnanta naqmo amomo in emad osiy haqaiq. In nazaq emad oseq le Krais ta buldaqta akaman nab iysa in gigemab ginumlan haiq diq iysa in giholib daq araq ananin waq daqayta hi usan haqaiq. ¹¹Ad kam nab Yesus Krais abin titnonta naqmo amomo in giholib ayahmo usan haqaiq. In on mataw nazaq diqta iyid teq ni nibin ayahta in gigo hib waqsa on mataw bunmo ninmo nibin tiqiluw daqay haqaiq.¹²Ya imaqbaban ne hurit kemiy. Daq kawa ya iholib gwahtimata ka in Yesus awagamun a hi wasihaq Haiqagam. In leh tutaq.¹³Nazaq iyan uliq kab sisa ago bab mataw na teq in ago gavman mataw bunmo teq on mataw ta asor na bunmo in yaggo tuhuritiy.Huritim in ya inan ginad kazaq tiqemay,Pol Krais asen muzinad ago kabiy emaqta na ago irquran osaq haqay.¹⁴Teq uliq kab ya imaqbaban iyahta ago on matawta na kabemmo in ya iqirquran ossa ibiyad in zaway diq iyay. Zaway iyad in a hi rabad God ago gamuk atoramo bilaqata.¹⁵Helmo,mataw na gigo asor ginad meqinta yagad in ya ibin wazid woqsa in gibin ayah iydaq haqad in Krais awagamun bilaqayta.¹⁶Mataw ginad dimunta na in yaqgo tuhurit kemay.Ad in ginad emay,God-mo bilaqan Pol gavman matawta na Yesus awagamun gibilen sinaqgo haqad in bit giqirquran osayta nab osaq haqay.Haqad in ya inana ginad bilaqsa in Krais awagamun bilaqayta.¹⁷Ari mataw gihar yagayta na in no mataw gihureqid in ya ihuloseq in gigo hib lehnan haqad in Krais awagamun bilaqayta.In dimunta ussa nazaq a hi emayta.Haiqgam.Ya iqirquran kab ossa in ya iholib afaqan ta araq emid ya inad ayahmo meqniydaq haqad in nazaq emayta.¹⁸Teq ya inad a hi meqniyaq.Mataw asor na ginad meqinta ussa in Yeaua awagamun bilaqayat. Sa asor na daq helta emayta.Teq in bunmo Krais awagamun bilaqsa on mataw kabemmo huritayta.Nazaq iyan ya inad dimniysa osaiq.Teq ya inad dimniyaqta na a hi hulosdaiq.¹⁹Haiqgam.Ya inad kazaq diq emaiq.Ne yaqmen God bulonsa in Yesus Krais ago bugaw dimunta yagsa ya zaway iyeq osad a hi woqdaiq haqaiq.In ya ilumsihsa afaqan kawa ya iholib usaqta ka le tihqiyid ya dimunmo God ameb tuqosdaiq haqaiq.²⁰Ya inad emaiq. In ya ilumsihsa ya imebay asit a hi woqdaq haqaiq.Ya zaway diq iyeq ossa Krais abin ayahta yaqgo hib tuwaqdaq haqaid. Nazaq iyid teq ya kaqeqmo osdaiq o haiq, mataw ya inol emid moqsa, daq bunmo ya iholib gwahtiqdaqta na amalib ya Krais abin emid ayah tiqiday haqaid. Haqad ya God amen emad ihol tuhusisiqaq. ²¹Na ezaqgo ya go kab kayeqmo osad na ya Krais inaq tisoqotim dimunmo osaiqta. Ari ya moqeq na ya tidimniy hasdaiq.²²Teq ya isan ka kayeqmo osad ya God ago kabiy emad on mataw kabemmo gilumsihaiqta.Ya naga danteqim diq muzinaddaiq? Dante giger na dimun. ²³Nazaq iyan ya inad giger tiqemaiq.Ya isan ka huloseq leheq Krais inaq osan inad ayahmo usaqta. Ya Krais inaq osdaiq na in og ka ago os uriyameq dimun diqmo iydaqta. ²⁴Teq ya ne ginadin emaiqmo. Na ezaqgo ya kayeqmo osad ne tigilumsihdaiqta haqad. Ari ya gihuloseq leheq ya ne a ta hi gilumsihdaiq.²⁵Nazaq iyan ya inad emaiq, Ya ne gihuloseq a hi lehdaiq haqaiq. Haiqgam. Ya ne bunmo nenaq og kab tuqos tutdaiq haqaiq. Osad ya ne gilumsihsa ne ginad helmo haqayta na ayah iysa ne ginad dimniysa tuqos daqay. ²⁶Nazaq iyid teq ya le ne gigo hib a ta gwahtiqid ne ya inan ginad dimniysa Krais Yesus abin tiqiluw daqay. ²⁷Ari ne gigo hib leheq nenaq osdaiq o haiq ya kab ne gigo pesanmo ossa tuteqmo ne daq kazaq emad osiy. Ne gigo luw os bunmo Krais awagamun na inaq rirrenqmo lehan. Sa ne gigem amulikmo iyeq giwaz meqniyeq turiy. Ad ne ginad amulikmo iyeq ne an ulusihad mataw Yesus awagamun wazbuliynan tonsa ne wagam na anononmo gibilen kemiy.²⁸Teq ne gigo bab na gihar negsa ne hi girabuniy. Ne nazaq emsa teq ya le ne gibiydaiq o haiq ya ne gigo hib pesanmo osad ya ne gibin dimunta nazaq tuhuridaiq. Ari ne nazaq giwaz meqniyad tursa ne gigo bab ne gibiyad in gihol loyinim ginad emay, I teq timeqniyam daqagya haqay. Sa negmo ginad emay, God-mo i giqeman i kazaq giwaz meqniyim turauqta haqay. Nazaq iyan i teq leheq in inaq dimunmo tuqosam haqay. ²⁹God ne ginad eman hastitayan ne Krais anan helmo tihaqayta. Teq ne Krais anan helmo haqgomo haqad in ne a hi giwamta. Haiqgam. Ne Krais anan helmo haqad in abinib santitiy sor daqaymo haqad in ne giwamta. ³⁰Kwaziqmo Krais ababun bab yagsa ne ibiy yaqayta. Teq muran ya bab na em tutsa ne huritad bab amulik nabmo ne tituraymo.

Chapter 2

¹Ari ne Krais aholib soqotim inaq osad ne gigem zaway iyim osayta.Ossa Krais ne ginan anad bilaqsa ne gigem kiskismo usaqta.Teq God ago Bugaw Dimumta ne bunmo giduganib ussa ne gigem dimumta mataw negad ginan ginad meqniyaqta. ²Ne nazaq emsa ya ne ginan inad tidimniyaq. Ari ne gigo daq dimdimunta na ulumsiheq ne ginad amulikmo ussa araqibmo an anan ginad bilaqsa osiy.Osad ne gigem amulikmo usanmo.Ne nazaq emsa teq ya neq ginan inad tidimniy naqmo diq hiqiy daq.³Ne negmo gihol anadin emad gibin ayahta waqgo hi emiy. Haiqgam. Ne gihol wazid woqsa an abin iluwad an ahaqenib iyeq osiy. ⁴Ne negmo gihol ulumsihgomo daq hi emiy. Haiqgam. Ne giyogniz ginadin emad in gilumsihiymo.⁵Krais inmo ahol wazan woqan God abin wazan eram Krais Yesus anad usta nazaqmo ne ginad usan. ⁶I God diq iyim osta. Teq in ago ban ulilibta na anad a hi waz. ⁷Haiqgam. In ago ban ulilibta na hulosim in abin wazan woqan in kabibiy mat samanta abin waqim ahol ug. Ugad in mat diq asan waqim bo tugwahtim. ⁸Gwahtiqim in mat diq iyim osad ahol wazan woqsa in God-mo aqez muzinim lemo in tumom. Teq in dante dimuntab a hi mom. In ayibmo dom wolan momta.⁹In nazaqmo ahol abin wazan woqan teq God in abin wazan ulilibmo diq iy. Ad God in anan araq mataw bunmo ginan uriyamta na tuqug. ¹⁰Ugan teq mataw bunmo Heven-ib osayta na teq og kab osayta na teq og aduganib usayta nagan bun diqmo in Yesus anan biyad teq in ayon gibakbakan tuqulum laquw daqay. ¹¹Ad in bunmo bilaq daqay, Yesus Krais in Iyahta haq daqay. Haqsa Amam God abin ulilibmo diq gwale tuqusdaq.¹²I ulig oyaq nazaq nog mataw gilikmanib osuq. Ari ya iyogniz, negmo teq kazaq emiy. Ne yaqgo nan hurit yaqayta nazaqmo ne muran em tutad osiy. Teq ya nenaq ossa ne nan huritiy haqad ya ne hi bilaqaiq. Haiqgam. Muran kam kab ya ne hulosim uliq kab pesanmo ossa ne ya iqez ka hurit naqmo hiqiyiy haqaiq. ¹³Ne ginad emiy. God-mo ne gimuganib kabiy emad in ne ginad wazan eraqsa in ne anad usaqta nazaqmo ne kabiy daq emayta. Nazaq iyan God i ne giwaqan haqad gimen dante amta na ne muzinad giholanonomo wamuzad ne rabad gihol harara nemsa dante na muzinad luwiy.¹⁴Kabiy daq bunmo ne emad na ago ananin kabemmo ne bilaqad an hi mugiy. ¹⁵Ne nazaq emad oseq teq ne gigemab ginumlan hiqiysa afaqan araq a hi em daqay. Haiqgam. On mataw meqmeqinta muran kam kab osayta ka gilimanib ne God ago onim dimun diqta iyeq tuqos daqad. Osad on mataw hihiq emsa ne os dimunta kayeqmo os tut daqayta na agamukan tibilen daqay. ¹⁶Ne gamuk dimunta na gibilenad ne bilaqne ulig kaitib oyayta nazaq nog ne on mataw God gileh ugayta na gilikmanib oyad tuqos daqay. Ne nazaq diq emid teq Krais ta boldaqta akaman nab ya ihol abin iluwad bilaqdaiq, Ya kabiy samanmo a hi em haqdaiq. Ad yaqgo zaway hunegan le saman a hi iy haqdaiq.¹⁷Ne Yesus anan helmo diq haqad God ago kabiy emad ne gihol bunmo tamaz nog God ugayta. Sa abeb mataw ya inol emid inedan wain ayun nog ne gigo naw na amalib wazbalid woqsa i ariqibmo gihol tamaz nog God tuqugam. Ya ihol nazaq diq loyinaiqta teq ya inad a hi meqniyaq. Haiqgam. Ne ya inan ginad dimniysa ya inad tidimniyaqmo. ¹⁸Ad nazaqmo ya ne ginad inad dimniysa ne ginad dimniyanmo.¹⁹Pol Timoti emid uliq Pilipay-ib lehnan bilam. Ari Iyahta Yesus anad bilaqid teq ya Timoti emid nawa ne gigo hib hidmo tilehdaq. Leheq in muleq ta boleq ne ezaq osayta na awagamun ibilenid ya igem zaway tiqiydaq haqad. ²⁰Yaqgo mat araq Timoti nogta haiqgam. In anad ya inad nog iyim in ne ginadin diq emaqta. ²¹Mataw asor bunmo in gimo gihol anadin emad in Yesus Krais ago kabiy anadin diq a hi emaqta.²²Teq negmo Timoti ago tuhuritiyta. In mat atuw inaqta. Amun amam ulumsihaqta nazaq in ya ilumsihsa i garabmo Yesus awagamun dimunta akabiyan emauta. ²³Nazaq iyan ya bit kab ossa yaqgo hazizir le ezaq iyid ya ahol waqad teq ya Timoti emid hidmo nawa ne gigo hib tilehdaq. ²⁴Teq ya inad emaiq, Asit naqmo Iyahta yaqmen dan emid ya ne gigo hib tilehdaiqmo haqaiq.²⁵Pol Epafroditus emid uliq Pilipay-ib lehnan bilam. Teq ya inad emaiq, Ya Epafrodditus ne gigo hib emid in muleqeq ta lehdaq haqaid. Na in ya imaqbab nog iyim ya inaq i araqibmo kabiy emad Yesus ago bab nenaq na wolauqta. Kwaziqmo ne mat na yaqgo hib eman bolim in ya ilumsihad osim bo muran tiqiy. ²⁶Iyim in muran ne gibiynan nanad diq meqmniyaqta. Ad in moqad usta na ago ne huritim ginadnad emiyta na ago in agem afaqan iyaqmo. ²⁷Helmo in moq waqim tumoqnan tonta.Teq God in anan anad meqniy. Anad meqniysa in Epafroditus amomo anan anad a hi meqniysa in ya inan anad meqniymo. In anad kazaq am. Pol irquran osaqta na ago afaqan sorsa in ayow na moqid ago afaqan na ayah diqmo isihdaq haqad in Epafroditus ulumsihan a hi mom.²⁸Nazaq iyan ya in emid ne gigo hib lehnan inad ayahmo bilaqaq. In ne gigo hib lehid ne ahol waqad teq ne ginad tidimniydaq. Sa ya ne ginadin emad inadnad kabemmo emaiqta na asit tihiqiydaq. ²⁹Nazaq iyan in le ne gigo hib gwahtiqid ne ginad dimniysa Iyahta abinib in waqiy. ³⁰In Krais ago kabiy aduganib moqnan tonta. Ne ya ilumsiheq yaqgo kabiy ka asor a hi em daqayta iyan in ame wolnetnan haqad inmo ahol nog hulosnan ton. Nazaq iyan ne mataw naqanta gibin tiqiluw daqay.

Chapter 3

¹Ya imaqbaban, yaqgo gamuk ta asor usaqta na in kazaq.Ne iyahta anan ginad dimniyan.Gamuk na ya ne gimen tumar tonta.Teq ne gamuk na anadin emad dimunmo tuqos daqay haqad ya a tab mur tonna ituw a hi higiyag. ²Mataw gihol abatan asan urotgo bilaqayata na gigo ne gihol waz naqmo hiqiyiy.Na in bilaqne gaun jaruw asan mugtitay nog iyim in mataw gisan meqin tonaqta,i mataw gisan urotsa in God ago danhibta iyay haqayta. ³Haiqgam.Igmo God ago deauhibta iyim tuqosauqta.Igmo God ago Bugaw Dimunta amlib God ayon lotu emauqta.Ad Krais Yesus amomo i gilusinan in abin iluwaqta.Teq in ginad emauq gisan akabiyan kabemmo emauqta na asit a hi gilumsindaq haqauqta.⁴Ari gisango daq nagan mataw gilumsihdaqta iyid ya kwaziqmo tidimniy nagta. Mataw asor gisango daq kabemmo emim in ginad emay, Daq kaqmo i tiglumsihdaq haqayta. Teq gisango daq na gigo hib ya mataw na giquriyamimya ihol abin tidimniyim uata. ⁵Ya inen iqeman yaqgo kam 8 nazaq tiqiyan mataw ya isan urotiyta.Teq ya Bensamin anaynayin araq iyim ya Isrel mat diqta araq.Nazaq iyan ya Hibru gigo ned watwatmota.Teq ya Farisi araq iyim ya God ago maror Moses bilamta na anonomo muzinyaiqta⁶Ya God ago kabiy emnan zaway diq iyim ya Yesus ago on mataw gimuzad gimeqin tonyaiqta. Teq ya God ago maror Moses bilamta na go gunun muzin bugsa mataw ya ilum yqago afaqan araq ahol a hi waqad in ya inan mat tinonta haq yaqayta. ⁷Kwaziqmo ya emyaiq, Ta Juda gigo maror muzin bugta na ago God tiqwaqdaq haqyaiq. Ta teq muran ya Krais ago tuhurit kemim ya gisango daq bunmo emta na in bilaqne nagah samanta nog tiqiy.⁸Helmo ya bilaqaiq. Ya ibin dimunta usta na ya inadib in nagah diq a hi haiqta. Ari yaqgo Iyahta Krais Yesus ago ya tuhuritta naqmo in nagah hetaqmo. Ya Krais amomo ago hib soqotnan haqad nagah bunmo ya inad wazta na ya tuhulos bug. Ad Krais amomo ilumsihdaq haqad ya gunun akabiyan kabemmo emta na ya inadib in bilaqne naga hekbel didaq asan nog tiqiy. ⁹Ya Krais amomo ago hib soqotnan inad bilaqaq. Ad ya God ago maror Moses bilamta na muzinad matawmo gigo hib ihol abin titnonta waqnan inad a hi bilaqaq. Haiqgam. Ya Krais anan hemo haqeq God-mo ago hib ibin titnonta waqnan inad usaq. Gibin titnonta na mataw Krais anan helmo haqsa God-mo in gibin na negaqta. ¹⁰Ya Krais ago hurit kemnan inad ayahmo usaqta. Teq God ago zaway Krais wazan eramta na ya iholib loyinnanmo. Ad Krais santitiy na sorta nazaqmo ya in ago santitiy na asor sornanmo. Ya nazaq emeq teq Krais santitiy sorim le in momta nazaqmo ya in asen muzeq in amta nazaq ya emnanmo. ¹¹Ya ihol nazaq bibiyowunad oseq teq Krais hodhodab eramta nazaqmo ya hodhodab useq tiqeraqdaiqmo haqaiq.¹²Pol zaway diq iyeq sibeq le God tow amta nab in gwahtqnan bilam. Ya Krais ago daq naway na giwaq bugan tiqiyunin nazaq ya a hi bilaqdaiq. Teq ya mat dimun diq tiqiy hasta nazaq a haiqmo. Krais Yesus ya iwaqan ya in ago tiqiyta. Nazaq iyan muran ya in ago daq nagan wazeq ihol ugid yaqgo tiqiy bugdaq haqad ya iholtuw bulad tiluwaiq. ¹³Ya imaqbaban, ya inad kazaq emaiq. Ya Krais ago daq nagan a hi waz bugaiqta haqaiq. Teq daq amulikmo ya emaiqta na in kazaq. Kabiy daq bunmo ya ibun ban tilahta nagan anan ya idek zizalsa nagah dimunta ya inobun ban usaqta naqmo ya wazan iholtuw diq bulaiqta. ¹⁴Ya zaway diq iyeq sibeq le God tow eman usaqta nab gwahtiqeq naw dimunta na tuwaqdaiq haqad ya iwaz meqniyim iholtuw bulad luwaiqta. Naw na God ya ililewunan ya dante Krais Yesus yamen amta na muzineq gwale Heven-ib tiqiyeq teq ya tuwaqdaiqta.¹⁵Ari i no mataw ginad tizilimta na, i bunmo ginad nawa ya tibilayta nazaqmo usan. Ad ne ginad ta araq usid teq God giqisihunid ne ginad tiqem has daqay. ¹⁶Teq nagah bunmo ago i ginad tiqem hasauqta naqmo i waz naqmo hiqiyad adan emuq.¹⁷Ya imaqbaban, ne ya isen muzeq ya daq em nogmo ne emiy. Ne ezaq luw os daqayta na ago i tigibilen bug. Nazaq iyan mataw i gisen muzad daq emsa ne gibiy kemiy. ¹⁸Na ezaqgo mataw kabemmo Krais ago kruse gihar ugad osayta. Ya ime kabemmo ne gidek wazad mataw na ginan tigibilenta. Ad muran ya a ta gibilen tonad ya imeqil woqaq. ¹⁹Mataw na oseq teq tihiqiy daqayta. In gihol ginadmo bilaqne in gigo god nog iyan in daq amo amo amebay inaqta emad luwayta. Teq in gimebay a hi woqaqta. Haiqgam. In gihol abin iluwad ginad dimniysa osayta. Mataw naqanta in og ka ago nagahmo ginadin emayta.²⁰Ari igmo i on mataw Heven-ibta. Mat i gilumsiheq ta giwaqdaqta na amatin in saw nabmo oseq teq a ta gewoqdaqta. Na i gigo Iyahta Yesue Krais-mo. I in baq tunad gihol husisiqsa osauqta. ²¹In ago zaway ayahta amalib nagah bunmo giqemid amalib nagah bunmo giqemid ahaqenib tiqiy bugdaqta. Ad in ago zaway naqmo amalib i gihol meqinta ka emid inmo ahol anuwanta nog iyeq dimun diq tiqiydaqta.

Chapter 4

¹Nazaq iyan ya imaqbaban dimunta, ya tibilaya nazaqmo ne Iyahta ago hib hoteq giwaz meqyniyeq yuriy. Ya me ginan inad bilaqsa ya gibyan igen gaqaqta. Ne bilaqne yaqgo kabiy anawun dimun diqta nog iysa ya ne ginan inad tidimniyaqta. ²Taq ya on giger yuodiya ayow sintike inaq ginan inad meqniysa ya kazaq atoranmo gibilaniq. Ne giger amulikmo iyeq osil haqaiq. ³Ad mat ni yaqgo mangteqsor diqta na ya ni kazaq nibilenaiq, Ni on giger na gilumsih haqaiq. In giger ya iteqsormo diq iyam i garibmo Yasus awagamun dimunta na akabiyan enyauqta.Sa klemen teq ya iyogniz ta asor ya nenaq kabiy emyauqta na in on giger na nenaq kabiy em yaqaytamo. In bunmo ginan God ago buk mataw kayeqmo tuteqmo os daqayta ginan usaqta nab mar tonan usaq.⁴Ari ne bunmo iyahta ago hib tisoqotim osad iyam tuteqmo ne ginad dimniysa osiy. Ya gamuk na a ta bilaq tonnan. Ne ginadmo dimniyan. ⁵teq ne tok nemeq kiskismo ossa on mataw bunmo ne gigo daq na ahol waq yemiy. Iyahta ne gigerab diq osaqta. ⁶Sa ne nagah araq anan ginad hi meqniyan. Haiqgam. Ne gigo kabiy daq bunmo ago ne God bulonad susumun ugiy. Ad ne God inaq gamuk emad susumun ugad teq ne esay ugiy. ⁷Ne Krais Yesus aholib soqotim inaq ossa God-mo ne gimen ginad wamuzsa ne gigem kiskismo tuqusdaq. Sa afaqan ne gilobin gwahtiqsa ne ezaq tonim gigem kute nemaqta na ago ne a hi hurit daqay.⁸Ya imaqbaban, yaqgo gamuk ta asor usaqta na in kazaq. Ne ginad kazaq emad osiy. Naga daqin in helta teq in abin dimunta teq in titnonta teq in anumlan haiqta teq in awaq dimunta teq in ulalab emnanta, daq naqanta bunmo ne anadin emad luwiy. Daq dimdimun diqta teq daq bunmo i abin wazid eraqnag diqta nagan bunmo ne anadin emad adan emiy.⁹Daq ameninta na bunmo teq anan gibilenan ne hurtim tuwaqiyta . Teq ya daq na bunmo emsa na yaqgo hib ahol tuwaq dayaqmo. Nazaq iyan ne daq dimdimunta nagan emsa God i gigem eman kiskismo usaqta na in ne nenaq tuqosdaq.¹⁰Kam sisaq nog ne ya inan ginad meqniyaqta na ya asit a hi loyinta. Helmo ne ya inadin em yaqayta taq ne gigo dan hiqiyyaq. Ari muran iyahta ne giman dan eman ne ya tiqiumsihay. Nazah iyan ya inad diq dimniyaq. ¹¹Teq ya nagah ago siqim iyim osta na ago ya a hi bilaqaiq. Haiqgam. Ya nagah osgo inaq o haiq na ya inad a hi meqniysa ya igen dimunmo usaqta. ¹²Kam asor ya mat ina haiqta nog osaiuta. Ad kam asor yaqgo nagah kabemmo inaq iyinm osaiqta. Kam asor ya didaq kabemmo neqaiqta. Ad kam asor ya zarow diq iyim osiqta. Teq ya kam bunmo igem dimniysa osgo adam na ya tuhurit kaem. Nazaq iyan ya nagah kabemmo inaq iyim osaiqta na ago ya a hi bilaqad ya igem dimniysa osaiqta. Ad ya nagah kabemmo ago siqim iyim osaiqta na ago ya a hi bilaqad ya igem dimniysa osaiqtamo. ¹³Krais-mo ya zaway yagsa ya kam bunmo igem dimniysa osaiqta.¹⁴Teq ne yaqgo afaqan na gihol ugim soran ya inad tidimniyaq.Na ne daq dimunta emay.¹⁵Ne mebmebmo Yesus awagamun dimunta huritiyta nab ya nenaq osim teq ya eraqim saw Mesedoniya hulosim lehsa Yesus ago dauh araq ya a hi ilumsihiy.Haiqgam.In yaqgo hib nagah tuwaqgam teq in ameni m emim nagah araq a hi yagiy.Kam nab ne gimomo ya ilumsihiyta.Na ne Filipay on mataw,ne tuhuritiyta.¹⁶Teq ya ne gihulosim le uliq Tesalonaika-ib kabiy emad nagah ago siqim iysa ne ya ilumsihim teq ne a ta ilumsih toniy.¹⁷Teq ya ne gigo nagah anan a hi sunaiq.Haiqgam.Ya inad kazaq emaiq.Ne ya ilumsihsa ne gigo daq dimunta na anon kabemmmo tisorqendaq haqaiq.Sa abeb God ne gigo daq anon kabemmo na ahol waqad in amenin dimunta t8inegdaq.Na ago ne ya ilumsihan ya inad tidimniyaq.¹⁸Ari Epafroditus ne gigo naw a bolim ya ibenab tiqam. Eman ya ne gigo nagah na waqan in tiqiyunin Nagah ne yag daqayta na ne uriyamim nagah asor bunta inaqmo ne emiy. Ne gigo naw na bilaqne faq aqasin ahuran dimunta nog iyan God tamaz na waqim agem tidimniyaq. ¹⁹Teq yaqgo God ago nagah dimdimun diqta bunmo Krais Yesus ago hib usaqta. Nazaq iyan ne Krais aholib soqotim inaq ossa nagah bunmo ago ne siqim siqim iyayta na God- mo negid tigyunindaq. ²⁰I Gimam God abin tuteqmo kuluwa- kuluwmo iluwuq. Hel diqtaqmo.²¹Ya ne gigo hib on mataw Krais Yesus aholib soqotim God ago on mataw tawonta iyim osayta na bunmo yaqgo zeq dimunta ka in negaiq. Sa ya imaqbaban Krais ago on mataw ya nenaq kawa osaiqta ka in zeq dimun ne negaymo. ²²Teq God ago on mataw kab osayta na bunmo in gigem zeq dimun ne negad in gilikmanib mataw asor Sasa ago bitab kabiy emayta na in ne ginadin emad in gigo zeq dimun eman nawa lehaqmo. ²³I gigo Iyahta Yesus Krais agem dimunta ne bunmo negan. Nawaqmo.

Colossians

Chapter 1

¹Ari yaqmo Pol God-mo anad bilaqan ya Krais Yesus ago Aposel iyta. Ya imaqbabTimoti inaq i giger sansandek ka God ago on mataw tawonta uliq Kolosi-ib osayta na ne gimemn mar tonan lehaq. ²I bunmo araqibmo Krais aholib soqotim inad osad iyan ne i gimaqbabmodiq iyim osayta. Osad ne Krais ago gamuk muzinad gituw a hi hiqiyayta. I Gimam God agem dimunta negad in ne gigem emid midemeqmo. ³Ari kwazqimo mataw asor Yesus awagamun dimunta ne gigo hib a lehim gibileniy. In gamuk helta na ne gibilensa God ne gimen os dimun diqta wastitayan Heven-ib usaqta na ago ne tuhuritiy.⁴Nazaq iyan muran ne Krais Yesus anad helmo haqad ne God ago on mataw tawonta na bunmo gigem dimunta negayta. ⁵ I ne giwagamun nazaq huritim kam bunmo i gigo Iyahta Krais Yesus Amam God inaq gamuk emad i esay ugauqta. Og saw bunmo mataw Yesus awagamun dimunta bilaqsa on mataw kabemmo huritad anan helmo haqsa gamuk na in gigo hib anon kabemmo emaqta. ⁶An nazaqmo ne Krais awagamun waqiyta nabmo gamuk na in ne gigo hib anon emim emim bo muran tiqiy. Ne ezaqgo God agem duimunta ne nagta na ago agamukan ne huritim ne ginad em hasim anan helmo diq haqiyta na ago iyan.⁷Mat anan Epafras haqayta naqmo in God ago gamuk na ne gigo hib a lehan ne huritiytad. I Epafras inaq garabmo God ago kabibiy mataw iyim osauqta. Teq Krais in mat na kabiy ugan in anonomo emad ne gilumsihad atuw a hi hiqiyaqta. ⁸Mat na muleqim i gigo hib ta bolim in ne ginan kazaq i gibilan, God ago Bugaw Dimunta ne ginad wamuzsane God ago on mataw bunmo ginan ginad bilaqaqta ham.⁹Epafras nazaq i gibilenan kam nab i ne gimen God bulonim bulonim bulon muran i ne gimen bulotutad i daq na a hi hulosauqta. I ne gimen God susumun ugad i kazaq bilaqauq. God haqauq ningo Bugaw Dimunta Kolosi on mataw na giholib emid usad in mataw na ginad emid hastitya bugsa in ginad na awaz meqin diq iyan haqauq. ginad awaz meqniysa in ninmo ninad muzinad luw daqaytana ago in ginad em hasiy haqauq. ¹⁰Ginad em hasad in Iyahta ago on matawmo diq iyeq luw osiy haqauq. Osad in ningo huritayta na in ginadib ayah iysa in ningo hurit kemiy haqauq. Hurit kemad in kabiy dimdimunta emsa kabiy na anon kabemmo gwahtiqsa Iyahta in ginan agem dimniyan haqauq.¹¹Haqad i bulonauq,God haqauq ningo zaway ayab diqta mataw ahol waqad nibin ilumwayta na in on mataw na gigemab kabiy emsa in giwaz meqniyeq osiy haqauq.Ossa afaqan amo amo giholib gwahtiqsa in sorad gituw hi hiqiyan haqauq. ¹²In ginadmo dimniysa osad Gimam Iyah esey ugiy haqauq. Na ezaqgo ninmo mataw na gimen dante eman in teq lehaq ninigo on mataw tawonta na bunmo nenaq araqibmo ninigo os dimunta tuwaq daqay haqauq.Waqeq in ningo saw anuwanib gwahtiqeq tuqos daqay haqauq.¹³Kwaziqmo romriq ago zaway awaz meqinta i ginad wamuzsa i osyauqta.Ossa God i gilumshim giwaqim in atatin Yesus ago maror aduganib i giqam. God in atatin na anan anad diq bilaqaqta. ¹⁴Teq God atatin naqmo in i gigo daq meqinta walemad in i gizayan i in agota tiqiy.¹⁵Ari God atatin na i God ahol a hi waqauqta nog i in ahol waqauqta. In nagah bunmo God giqeman gwahtiqiyta na gigo Iyahta iyim osaqta.¹⁶Na ezaqgo God in atatin naqmo amalib nagah bunmo Heven-ib teq og kab giqusayta na inaqmo giqman gwahtiqyta. Nagah bunmo i gimeb ulal iyayta na teq nagah bunmo i gimeb ulilemim usayta na teq angelo giwaz meqmeqinta maror nog iyim ulilib osayta nagan teq bugaw aseseqta zaway amo amo wazyta nagan bunmo God Atatin inmo giqeman gwahtiqiyta.Gwahtiqim nagah na bunmo inmo anad muzingo osayta. ¹⁷Teq nagah na bunmo a hi gwahtiqsa inmo tuqosta. Nazaq iyan nagah na inmo ago zawayib gwahtiqim giqusayta.¹⁸On mataw in ago nan huritayta na bunmo gigo gifaqin inmo. Sa on mataw na bilaqne in anon nog iyim osayta. In nagah bunmo gilulinta iyim in ameb hodhodab tiqeramta. Nazaq iyan God nagah bunmo giqamamta na gilikmanib inmo danmeb diq iyim osaqta. ¹⁹Na ezaqgo in Amam anad bilaqan Amamgo zaway teq in anad awaz meqinta teq in ago daq bun diqmo atatin na aholib giqus bugaqta. ²⁰Sa nagah bunmo Heven-ib teq og kab giqusayta na in God geg ugsa God in atatin na eman ayib othenan turad in anedan tuwom. Woqan bab usta na tiqiyan God in daq na amalib nagah nagan bunmo gihureqan in ago hib ta bol bugiy.²¹Kwaziqmo ne gigem meqinta God ugad ne in aholib hiqiy yaqay. Ad ne in anan ginad a hi bilaqsa ne daq meqmeqinta haresmo emad luw yaqay. ²²Luwsa God in atatin eman bolim ne gimen ahol nog hulosim tumom. Moqim in ne gimen dante eman ne God inaq an anobun tuwastitayan osayta.God ne giwastitayid ne in ago on mataw tawonta iyeq ne giholib daq araq ananin waq daqayta haiq iysa ne in ameb titñoneqmo tur daqay haqad in daq na amta. ²³Nazaq iyan ne giwaz meqniyeq ne ginad God anan helmo haqayta na waz naqmo hiqiyeq osiy. Osad God teq ne gidimun tondaqta na ne anan helmo diq haqad ne ginad na hikidik buliyiy. Luweq mat araq gihureqid ne Yesus awagamun dimunta na hulos daqay. Mataw Yesus awagamun dimunta og saw bunmo a lehim tibilaqiyta. Sa yaqmo Pol ya inaqmo wagam dimunta na ago kabibiy mat iyim osaiqtamo.²⁴Ya ne gilinsihad ne gimen santitiy sorad ya inad dimniysa kawa osaiq. Na ezaqgo Krais in ago on mataw gilumsihnan haqad santitiy sorad na a hi hiqiy bugsa ya santitiy na ya ihol ugim sorad ya tuwolnet bugaiq. Wolnet bugad ya in ago on mataw in anon nog iyim osayta na tigilumsihaiqmo. ²⁵God ya inobun emim kabiy nagan ya Krais ago on mataw gigo kabibiy mat iyim osaiqta. Osa in anad ya ne inaqmo gilumsihdaiq haqad in kabiy na ya ibenab eman ya in ago gamuk bunmo ne gibilenaiqta. ²⁶Kam sisaq diqmo God ago gamuk alulin na ulilemim ussa on mataw bunmo a hi hurit yaqayta. Ari muran kam kab God in ago gamuk ulilemabta na eman inmo ago on mataw tawonta na bunmo gimeb ulal tiqiy. ²⁷God anad in ago gamuk ulilemim usta na on mataw en ta asor Juda a haiqta nagan gigo hib anon kabemmo emsa in ago on mataw bunmo ahol waqad abin iluw daqay haqad in nazaq amta. Teq gamuk ulilemabta na alulin kazaq.Krais in ne on mataw en ta asor Juda a haiqta nagan inaqmo gimuganib osad in teq ne giwaqeq giqad le in ago os dimunta nab tigiqemdaq.²⁸I Krais awagamun naqmo on mataw en bunmo na gibilenauqta. Gibilensa God i ginad eman awaz meqniysa I mataw bunmo gidek wazad God ago suleq negauta. Ad i ginad emauq, I God ago on mataw bunmo gilumsihsa in Krais aholib soqoteq inaq osad in gihol ginad tizilimsa teq i giqad le God ameb tugwahtiqan haqad i kabiy na emauqta. ²⁹In nazaq diq tugwahtiqdaq haqad ya iholtuw bulad Krais ago zaway ya iholib ayahmo usaqta na amalib ya iwaz meqniyim yaqgo kabiy na atoranmo emaiqta.

Chapter 2

¹Ari ya ne gimmen kabiy ayahmo emad ihol bibiyowunaiqta ka ago ne ginad em hasiy. Ya negmo teq on mataw Laodisiya-ibta na teq on mataw asor ya inobun ahol a hi waqiyta na nenaqmo gilumsihnan iholtuw bulad luwaiqta. ²Ya inad God ago on mataw na bunmo gigem zaway iysa in an anan ginad bilaqsa osad in mataw en amulikmo iyeq osiy haqaiq. Teq in ginad helmo haqayta na ayahmo diq iysa in ginad em hasiy haqaiq. Ginad em haseq God ago gamuk helta ulilemim usta na ago in hurit kemiy haqaiq. Teq gamuk ulilemim usaqta na alulin Krais-mo. ³Krais amomo i ginad eman hastitayta. Hastitaysa i gamuk ulilemabta na alulin hurit kemim i ginad awaz meqniysa i God ago nagah kabemmo ago ginad em hasauqta.⁴Ezaq haqad ya kazaq ne gibilenaiq? Luweq mat araq suleq katiyta negad in ago hilhil amalib ne kat negdaq haqad ya ne gimen gamuk ka mar tonaiq. ⁵Ya ne ginad a hi osaiqta teq ya ne ginadin tutimmo emad ya giwitan ne gigo hib os nog iyaiq.Nazaq iyan ne wastitayimmo osad Krais anan helmo diq haqsa ya ne ginan inad tidimniyaq.⁶Ne bunmo Krais Yesus ahol waq hasim anan i gigo Iyahta haqad ahaqenib iyim osayta. Nazaq iyan ne in aholib soqoteq inaq luw osiy. ⁷Osad ne suleq waqiyta nazaqmo ne in ago hib zaway waqad ne ginad helmo haqayta na ayah iyan. Ay aninin ogib sisaqmo wolehsa ay na zaway waqim sisaqmo gwalaqta nazaq nogmo ne zaway iyeq turad tuteqmo God esey ugiy.⁸Ne gihol waz naqmo hiqiyeq osiy. Mataw asor eraqeq og ka ago suleq katiyta alulin haiqta amalib ne giqirqureq gihureqeq giqad lehnan tonsa ne in gigo gamuk na hi huritiy. Mataw naqanta in gisesan gigo gamuk kwaziqta naqmo in bilaqayta. Teq gamuk na in Bugaw meqinta og ka ago daq wamuzaqta naqmo gigo hib bolaqta. In gigo suleq na Krais ago hib a hi bolaqta. ⁹ Na ezaqgo God ago zaway teq in anad awaz meqinta teq in ago daq bun diqmo Krais- mo aholib giqus bugaqta.¹⁰Teq Krais abin ayah diqmo iyan angelo giwaz meqinta maror gan osayta na teq nagah aseseqta gibin inaqta nagan bunmo in ahaqenib iyim osayta. Nazaq iyan ne inmo amomo ago hib tisoqotim ne tidimniyim osadmo ne nagah araq ago siqim a hi iyayta. ¹¹Teq ne bunmo Krais aholib soqotim in ne gigem kwaziqta na ago zaway alulin urotim hunegan lehan ne gigem kwaziqta anad a ta hi muzinay.Bilaqne mataw gibenab gihol abatan asan urotim hunegan lehaqta nazaq nog. Teq Krais abenabmo i gigem kwaziqta ago zaway a hi urot. ¹²Haiqgam. Ne Krais abinib yuw huziyta nab ne Krais inaq moqim ne inaq hodhodab tuqus nog iyiy. Teq me God ago zaway Krais wazan hodhodab eramta na anan helmo haqan God in ne Krais inaq giwazan ne araqibmo hodhodab ta eraq nog iyiymo.¹³Kwaziqmo ne gigem kwaziqta anad muzinad daq meqinta amo amo emsa daq meqinta nagan in ne ginol eman ne giwitan tumoqim usiyta. Teq God in i gigo daq meqinta na bunmo giwalem bugim in giqeman i Krais inaq kayeqmo osaiqta. ¹⁴I God ago gunun othasa na ago afaqan in i giwazan woqnan tonta,Na ezaqgo nan na in i hazizirib giqemid i amenin meqin diq waqgo. Teq God in nan nan na ayib dom wolan nan na ago zaway tihiqiy bug. ¹⁵Sa ay nabmo God in Bugaw aseseqta zaway amo amo waziyta nagan teq nagah giwaz meqinta gibin inaqta iyim maror gan osayta nagan bunmo gigo zaway wolan woqan nagah nagan in mataw bunmo gimeb mataw zaway haiqta nog tiqiyiy.¹⁶Nazaq iyan ne didaq haresmo neqad yuw haresmo iluwsa mat araq ne ginan meqin haqsa ne in ago afaqan hi iyiy. Teq in kam aseseqta gigo gunun teq kalam mutur gwahtiqaqta ago gunun teq lotu akaman amo amo gigo gunun nagan wamuzgo gibilensa ne hi huritiy. ¹⁷Nagah gunun emayta nagan in daq helta abeb teq gwahtiqdaqta na ago adulan nogta. Teq nagah nagan ginon diq Krais- mo.¹⁸Mat araq sen qway nagah ahol wamta na agamukan bilaqad in ne gibe yahad gibilensa. Ne gihol wazid woqsa angelo- mo giyon lotu emiy haqsa ne in aholib hiqiysa in ne gisanib hi qwayan. Mat nazaqta in mataw og kabta ginad em nog iyad inmo ahol abin iluwim nazaq bilaqaqta. Teq in anad na saman diqta. ¹⁹Mat naqanta in i gifaqin Krais ago hib soqotim a hi osaqta.Ta teq i giwaqim naqmo in i giwamuzsa i in anon nog iyim osauta. Ossa i giwaqim na in aholib teq gibensen teq anaghan bunmo diqdaq negsa in aliklikin tea ahol anaghan bunmo araqibmo an wastonim usayta.Usad in anon na God- mo ago zawayib gwahtiqim ayah iyaqta.²⁰Ne bunmo Krais inaq moqim ne Bugaw og ka ago daq wamuzaqta na gigo maror ahaqenib a ta hi osayta. Nazaq iyan diq tonan ne og ka ago on matawta os nog iyad ne og ka ago gunun amikmikta nagan ahaqenib os turay. ²¹Gunun nagan bilaqay, Ni nagah na hi waz haqayta teq didaq na giten hi em haqayta teq nagah na gibenab hikidik mirirewun haqayta. ²²Teq gunun amo amo nagan in nagah tuteqmo usaqta na ginan a hi bilaqay. Haiqgam. Mataw in nagah gunun emayta na wazim neqsa in hiqiyayta. Gunun nazaqta na mataw in inadibmo giqeman gwahtiqan teq in asuleqin i gibilenayta. ²³Helmo i gunun nagan huritsa in bilaqne gunun dimdimunta nog iyayta. Na ezaqgo gunun anamreniz na bilaqay, I giholyon gunun emta kagan muz naqmo hiqiyad i gihol wazan woqsa i gigem kwaziqta na a hikidik muzinyaiqta haqauqta. Teq haiq. Gunun nawaq in emayta na in i gigemab ginad kwaziqta nagah haresmo utetaqta na a hikidik wasihaqta.

Chapter 3

¹God ne Krais inaq hodhodab giwazan waqiyta. Eraqim muran Krais ulilib gwalehim God aben aqabun ban tuqos woqim osaq. Nazaq iyan ne nagah dimdimunta Krais ago hib usaqta naqmo ginagunad luwiy. ²Luwad kam bunmo ne nagah dimdimunta ulilib usaqta naqmo anadin emad ne og ka ago nagah nagan anadin diq hi emiy. ³Na ezaqgo ne tumoqiyta. Moqim muran ne kayeqmo osayta alulin na in ulilemim Krais inaq God ago hib usaqta. ⁴Krais- mo ne giqeman ne kayeqmo osayta. Abeb in ulalab bo gwahtiqsa nab ne Krais inaq araqibmo mataw gimeb ulal tiqiy daqaymo. Ulal iyeq ne Krais ahol anuwanib dimniyaq ossa on mataw bunmo ne tigibiy kem daqay.⁵Nazaq iyan ne og ka ago ginad meqinta gigemab usaqta na gileh ugad wolid moqan. Ne an haresmo hureqim inaq usayta na, teq ne daq anumlan inaqta emayta na, teq ne gihol atoranmo eraqdaqta na, teq ne daq meqinta haresmo emgo ginad bilaqaqta na, teq ne nagah haresmo urotayta na, daq nagan bunmo ne giholib muzid lehan. Mat nagah haresmo utetaqta na in bilaqne God katiyta tumuz nog iyaq. ⁶Mataw God aqez othasad daq meqmeqinta nazaq emsa iyan God ago agem meqniy nawa in gigo hib teq gwahtiqdaqta. ⁷Kwaziqmo ne mataw meqinta na nenaq luw osad ne in gigo daq na em yaqaytamo. ⁸Teq muran ne daq meqinta nagan bunmo hulos bugiy. Ne gigem meqniyaqta na, teq ne mataw atoranmo ginad yaqayta na,teq ne an agem meqinta ug yaqayta na, teq ne an agilehunan bilaq yaqayta na, teq ne gamuk meqinta amalib an wad yaqayta nagan bunmo ne hulos bugiy. Bilaqne mat araq tubusan meqinta hasim hunegan hunegan lehaqta nazaqmo ne daq nagan hulos tayiy.⁹Ne ginad kwaziqta ago daq meqmeqinta inaq na ne gimuzan tilahta. Nazaq iyan ne an hi kat ugiy. ¹⁰Teq ne ginad muturta na waqim giholib eman in ne ginad kwaziqta na ago ban tuwaq bug. Waq bugan ne God ago tuhurit kemsa inmo ne ginad eman mutur iyad ne ginad in anad nog iyaqta. ¹¹Nazaq iyan mataw ginad buliyim mutur iyayta na bunmo in araqibmo iyim osayta. In gilikmanib Grik mat haiq.Teq Juda mat haiqmo. Teq mat ahol abatan asan urotta na haiqmo. Teq mat asan a hi urotta na haiqmomo. Mataw muturta na gilikmanib mat asen tob bolta na haiqgam teq mat yabyabta na haiqmo teq kabibiy mat samanta na haiqgam teq mat anadibmo samanmo luwaqta na haiqmo. Krais amomo osad teq in ago on mataw bunmo giduganib osaiqtamo.¹²God ne gitowun emin in aholyon ne tigiwamta. Giwaqan ne in ago on mataw tawon diqta tiqigim ossa in ne ginan anad diq bilaqaqta. Nazaq iyan ne daq dimunta nazaqta waqeq giholib emiy. Ne mataw bunmo ginad dimunta negad gilowan toniy. Ad ne gihol wazid woqsa ne mataw nenaq midemqanmo osiy. Osad ne afaqan sorad gituw hi hiqiyay. ¹³Ni gimaqbab araq in gimeqin tenid ni nige hidmo hi meqniysa ni tok nemeq os.Osad ni nan ugdaqta na hulosad ni nimaqbab ago daq meqinta na walemad anadin ta hi em. Iyahta ne gigo daq meqinta bunmo tigiwalamta. Nazaq iyan ne an ago daq meqinta walemad anadin a ta hi em daqaymo. ¹⁴Teq daq ameb diqta ne em daqayta na in kazaq. Ne an anan ginad bilaqsa osiy. Daq na in bilaqne am nog ne gituw tonid ne araqibmo titnoneqmo ossa ne gigo os tidimniydaq.¹⁵Sa Krais ne ginad wamuzsa ne zib alowabmo osiy. Ne nazaqmo os daqay haqad God in ne gililewunim giqeman ne mat amulikmo anon nog iyim osayta. Kam bunmo ne God esey ugad osiy. ¹⁶Osad ne Krais ago gamuk dimunta na alowan tonsa in ne giholib anon emeq usan. Ussa ne ginad em hasad suleq dimunta amo amo an bulonad teq ne an adek wazad osiy. Ad Buk song- ib bar usaqta na teq lotu abarin amo amota na teq bar asor Bugaw Dimunta eman ne ginadib gwahtiqaqta nagan ne wazad gigemabmo diq God esey ugiy. ¹⁷Ad ne gamuk bunmo bilaqayta na teq kabiy bunmo ne emayta na ne Iyahta Yesus - mo abin emid ayah iynan haqad ne emiy. Teq Yesus ayahmo gidimun tonta na ne anadin emad ne Gimam God esey ugad osiy.¹⁸Ari ne on mat tuwaqayta na, ne giyogniz giqez huritad gihaqenib osiy. Ne Iyahta ago on tiqiyim iyan ne nazaqmo os daqayta. ¹⁹Teq ne mataw aw tuwaqiyta na, ne giqonan ginan ginad bilaqsa ne in ginadad atoranmo hi gibileniy. ²⁰Ari ne onmin, ne ginenmaman giqez huritad ne in ginad muzin bugiy, Iyahta in daq dimunta nazaqta anan anad bilaqaqta. ²¹Teq ne onmin gimaman, ne gigo onmin gigem emid hi meqniyan. Luweq in gihol loyinsa in kabiy araq dimunta emgo biyab a hi iy daqay.²²Ari ne kabibiy mataw samanta ne gigo mataw aseseqta og kabta na giqez huritad muzinad osiy. Luweq ne ginad em daqay, I gigo aseseqta kawa osay haqad ne kat negad in gimebmo kabiy emsa in ne ginan ginad dimniy daqay. Haiqgam. Ne Iyahta amomo anan rabad ne ginad amulikmo iyeq kabiy anononmo emiy. ²³Ne gigo aseseqta naga kabiyan negid ne ginad bilaqsa emmo emiy. Ne matmo ago kabiy a hi emayta. Haiqgam. Ne Iyahta ago kabiy emayta. ²⁴Teq ne Iyahta anad muzinad osayta na amenin in ago os dimunta tinegdaq. Na ago ne tuhuritiyta. Nazaq iyan ne ginad emiy. Krais amomo in Iyahta iyim ossa ne in amen kabiy emayta. ²⁵Teq mat daq meqinta emaqta na in nazaqmo Iyahta abenab in ago daq na amenin tuwaqdaqmo.Kam nab Iyahta in on mataw bunmo gimen daq amulikmo emad in mataw asor gigermo a hi lehdaqta.

Chapter 4

¹1 Ari kabibiy mataw gigo aseseqta na, ne gigo kabibiy mataw samanta na gimen daq titnonta emad ne in gilowan toniy. Ne ginad emiy. Ne gigo Iyahta Heven- in osad in ne gibiy muzaqtamo.²Ne tuteqmo God inaq gamuk emad ne daq na hi holosiy. Teq ne ginad em haseq God bulonad in ne giqez wazta na ago ne esey ugiy. ³Ad ne i gimen God buloniymo. Bulonsa in i gimen dante em ugid teq i Krais ago gamuk ulilemim usta na on mataw gibilen kema. Gamuk naqmo ya bilaqsa mataw ya giwazim iqirquran ya kawa osaiqta. ⁴Ne yaqmen God bulonsa ya in anad muzinad ago gamuk ulilemabta na ulalabmo bilaq sireqdaiq haqad ya kawa ne gibilenaiq.⁵Ne mataw God ago maror asan ban osayta na gimeb anononmo luw osiy. Ad ne gigo kabiy dimdimunta em daqayta akaman na abu ilumad samanmo hi osiy. ⁶Kam bunmo ne on mataw gamuk dimdimunta gibilenad luwsa ne gigo gamuk akamoymoyan inaq iyan, Bilaqne kamis didaq eman aneq dimniyaqta nazaq nog. Ne nazaq emad teq ne ginad em hasad on mataw bunmo giqez amenin tiqem daqay.⁷Tikikus teq ya ihol awagamun ne tigibilen emdaq.Mat na in i gimaqbab dimun diqta. In Iyahta ago kabiy emad atuw a hi hiqiyaqta. Teq i mat na inaq araqibmo Iyahta ago kabibiy mataw iyim osauqta. ⁸In i giwagamun gibilenad teq in ne gigem emid awaz meqniydaq haqad ya eman in ne gigo hib nawa lah. ⁹Sa ya negmo gigo mat araq Onesimus eman in Tikikus inaq ne gigo hib lahmo. Onesimus in i gimaqbab dimun diqta. Teq in i gilinsihad atuw a hi hiqiyaqta. Mataw giger naqmo teq nagah bunmo i gigo hib kab gwahtimta na ago in ne tigibiy bug daqay.¹⁰Ari Aristarkus in ago zeq dimun eman nawa ne gigo hib lehaq. Ya mat na inaq giqirquran bit kab osauqta. Sa Barnabas ayan Mak in ne gimen zeq dimun eman nawa lehaqmo. Ya ne gimem gamuk ta mar tonta nab ya mat na anan ne tigibilenta.In le ne gigo hib gwahtiqid teq ne waziniy. ¹¹Sa mat anan Jisas haqayta na in ago zeq dimun eman nawa lehaqmo. In anan araq Jastus haqaytamo. Juda gilikmanib mataw ezeqman naqmo in ya nenaq araqibmo God ago maror akabiyan emauqta. In ya ilumsihsa ya igem dimun diq iyaqta.¹²Teq negmo gigo mat anan Epafras haqayta na in ne gimen zeq dimun eman nawa lehaqmo. Mat na in Krais Yesus mo ago kabibiy matta teq in iholtuw diq bulad ne gimen God tutimmo bulonaqta. In anad God ne gilumsihsa ne gihol ginad bunmo zilimsa ne God anan helmo diq haqad giwaz meqniyeq tur daqay haqad in ne gimen God bulonaqta. ¹³Mat na in ne gimen kabiy atoranmo emad in mataw uliq Laodisiya- ibta na teq mataw uliq Herapolis- ibta na gimen kabiy ayahmo giwamta. Ya in ago hurit kemta iyim ya ne gibilenaiq. ¹⁴Sa ya iyow dimunta Luk, mat gihol wastitay akabiyan emaqta na, in ayow Dimas inaq ne gimen zeq dimun eman nawa lehaqmo.¹⁵Ne yaqgo zeq dimun ka i giyogniz uliq Laodisiya- ib osayta na nagiy. Ad ne aw anan Nimfa haqayta ne teq Yesus ago on mataw in ago bitab humab wolayta na nenaq yaqgo zeq dimun ka in negiymo. ¹⁶Ari ne sansandek ka aho tuwaqeq teq ne Yesus ago on mataw Laodisiya- ib osayta na gimen emid lehan. In inaqmo sansandek ka ahol waq daqayta. Ad ya sansandek eman Laodisiya- ib lahta na in ne gigo hib em lehid teq na ne ahol waqiymo. ¹⁷Teq ne mat anan Arkipus haqayta na kazaq buloniy, Ni Iyahta abenab kabiy wamta na anadin emad ni emid hiqiy bugan haqiy.¹⁸Ari ya Pol yaqmo ihol abenab yaqgo zeq dimun ka mar tonim ne giyon eman nawa lehaq.Ya bit kab iqirquran osaiqta na ne anadin emiy. Ari God agem dimunta negsa ne osiy.Nawaqmo.

1 Thessalonians

Chapter 1

¹Iyahta ago kam abeb teq gwahtiqdaqta Yaqmo Pol ya iyogniz giger Sailas ayow Timoti nenaq i gamuk ka mar tonim ne Yesus ago on mataw uliq Tesalonaika-ib osayta na gigo hib eman lehaq. I Gimam God teq i gigo Iyahta Jesus Krais inaq in ne giwamuzsa ne in gihaqenib osayta.²I Gimam God teq Iyahta Yesus Krais inaq in gigem dimunta negad ne gigem emid midemeqmo usan. ³I gimaqbaban, tutimmo i ne ginan God esey ugauqta. Ne God anan helmo haqad kabiy dimunta emayta. Emad ne on mataw ginan ginad bilaqsa gilumsihayta. Teq ne i gigo Iyahta Yesus Krsis ta boldaqta na anan helmo diq haqad ne amen emad gituw a hi hiqiyayta. I ne gigo daq dimdimunta nagan anadin emad sirisirimo i ne gigem i Gimam God bulonauqta.⁴I gimaqbaban, God ne ginan anad diq bilaqaqta. Kwaziqmo i God ago gamuk dimunta ne gigo hib a lehim gibilensa i giqezab gamuk gwahtiqyaqta na in gamuk amidemaqanta nog a hi iyyaq. Haiqgam. ⁵I God ago gamuk ne gibilensa God daq azawayin inaqta giqemid gwahtiqyaqmo. Gwahtiqsa God ago Bugaw Dimunta i gilumsihsa i helmo diq haqad gamuk aturanmo gibilenyauqta. I mataw nazaq diqta iyim ne gilikmanib osad gilumsihyauqta na negmo tuhurit kemiyta. I God ago gamuk ne gigo hib a lehan daq nazaq ne gilikmanib gwahtiqan i ginad emauq, Helmo God inmo aholyon ne tigiwamta haqauq.⁶Kam nab ne God ago gamuk huritsa God ago Bugaw Dimunta in ne ginad wazan eraqsa ne ginad dimniysa gamuk waqim gigemabmo emiy. Emim teq ne i gigo daq muzinad teq ne Iyahta asen muzinim ne afaqan sorad God ago gamuk na a hi hulosiy. ⁷Ne nazaq emsa saw giger Masedoniya-ib teq Akaya-ib on mataw God anan helmo haqayta na bunmo in ne gibiyad ta in negmo gisen tumuzinaymo.⁸Teq ne Iyahta ago gamuk eman saw giger Masedoniya teq Akaya gimomo gigo hib a hi lah. Haiqgam. On mataw uliq saw bunmo in ne God anan helmo haqayta na awagamun tuhuritiymo. Bilaqne mataw zoq iysa ahulan uliq-uliqgo lehaqtq nazaq nog. Nazaq iyan i mat araq ne gihol awagamun bulonamta na haiq tiqiy. On mataw bunmo ne gigo tuhurit bugiy. ⁹I uliq-uliqgo luwsa on mataw ne giwagamun bilaqsa i huritauqta. In bilaqay, Pol ayogniz nenaq uliq Tesalonaika-ib lehan mataw nabta na in gigem dimunta negad giwaziniy haqayta. Giwazinad in gigo god katiyta nagan gihulosad in gihol biliyim God helta kuluwa-kuluwmo osaqta na ago hib tisoqotiy haqayta. ¹⁰Soqotim in God atatin Amamgo saw huloseq meleqeq ta buldaqta na baq tunim osay haqayata. God atain na moqan God wazan ta eramta. Na in Yesus-mo. In i gilumsihsa God agem meqniy abeb teq gwahtiqad in bo i a hi gimeqin tondaq.

Chapter 2

¹Pol uliq Tesalonaika-ib kabiy amta na anan bilam Ya imaqbaban, i ne gigo hib lehim kabiy eman kabiy na le samanta a hi iy. Na ago ne tuhuritiyta. ²Teq i ne gigo hib le a hi gwahtiqadmo i uliq Filipay-ib osad afaqan ayahta sorta na ago ne tuhuritiymo. Mataw uliq nabta na in i gibilawunad teq in i gimeqin diq ton yaqay. Ta teq i gigo God in i gigem ulumsih naqmo hiqiysa i bab girabunad gihol a hi hureq has. Haiq. I giwaz diq meqniyim ne gigo hib tileh. Lehan ne gigo uliqab mataw asor nazaqmo i gibaymuzsa i na ago a hi bilaqad God i gimen dante amta agamukan dimunta na i ne tibilenmo.³Teq i a hi rabad ne ginad buliygo gibilenta na alulin in kazaq. In ginad a hi em hasad gamuk bilaq kireh tonim a hi gibilen. Ad i ne ginad hureqid ne i nenaq daq anumlan inaqta emgo i a hi bilaw. Teq i kat negad i gigo soysoy amalib ne a hi gihurewmo. ⁴Haiqgam. God i gilum kemim i gimugan ezaq diq iyim usaqta na inmo ahol waq kemaqta. In i gimugan ahol waqan i in ago gamuk bilaq sireqamta iyan i gibenab amta. Eman i in ago gamuk na wastitayimmo bilaqauqta. Teq i mataw ginad buliyid in iginan gigem dimniy daqay haqad i kabiy na a hi emauqta. Haiqgam. I God-mo agem emid dimniydaq haqad kabiy na emauqta.⁵I ne gigo hib gamuk a lehta nab i soysoy a hi neg. Na ago ne tuhuritiyta. Ad God i gibiysa i ne gigo nagah sanamanmo giwaqgo haqad gamuk na a hi gibilenmo. ⁶Teq i gibin ayahta waqgo adanteqin nagunim i ne gigo hib kabiy a hi emmo. Ad ne i gibin iluwgo haqsd i ne a hi gibilenad teq i mataw ta asor nazaq a hi gibilenmo.⁷Helmo, i Krais ago Aposel osauqta. Nazaq iyan i ginad bilaqid i ne giqemid ne i gilumsihgo azawayin i giholib kawa usaqta. Teq i nazaq ne a hi gitonad i nenaq kiskismo osta, bilaqne aw in ago onmin gilowan tonad giwamuzim osaqta nazaq. ⁸I ne ginan giad diq bilaqaqta. Nazaq iyan i Yesus awagamun dimunta God igta na i gimomo giholyon a hi wazad i ne i ne gibilenan ne hurit toniymo. Teq i gamuk amomo ago hib a hi gilumsihta. Haiqgam. I God ago gamuk negad i ne gigem gihol nog hulosmo. Na ezaqgo i ne giloyinsa ne i giqutil anabun asormo diq iyiyta na ago. ⁹I gimaqbaban, i giholtuw bulad kabiy ayahmo ne gilikmanib emta na ne ahol tuwaqiy. I zeqab taromab inaqmo kabiy emyauqta. I ne gimen kabiy emad teq i igmo giholyon kabiy emayauqtamo. Luweq i Yesus awagamun dimunta God igta na gibilensa ne didaq nagah igad ne gihol husisiqdaq haqad. I afaqan nazaq negnan hulosyauq.¹⁰I le ne nenaq ossa ne i gibiy kemiyta. I nenaq osad i gigo daq tawon diq iyim titnonimmo lehsa i daq araq ananin waqamta a hi emyauq. Teq i nenaq osad daq nazaq emsa God i gibiytamo. ¹¹Mat ago onmin anononmo giwamuzaqta nazaqmo i ne giwamuzyauq. Na ago ne tuhuritiyta. ¹²Giwamuzad i ne gigem zaway negnan haqad i ginad awaz meqin amalib gibileneq bilaqyauq, God in ne gililewunim bilaqaq, Ne boleq yaqgo maror aduganib gwahtiqeq osiy haqad in bilaqaq haqyauq. Ne bo tugwahtiqeq teq ne yaqgo os dimunta na tuwaq daqay haqad in bilaqaq haqyauq. Haqad i ne gibe yahad gibilenyauq, Ne gigo luw os in God ago liley na inaq rireneqmo usan haqyauq.¹³Yesus ago on mataw uliq Tesalonaika-ibta na in God anan helmo diq haqad zaway iyim turad afaqan soriy Ari nagah araq ago i tutimmo God esey ugauqta na in kazaq. Kwaziqmo ne God ago gamuk i giqezab waqiyta nab ne mat araq og kabta ago gamuk waq nogmo a hi iyiy. Haiq. Ne bilaqne God aqezab gamuk waq nog iyiyta. An helmo, gamuk na in God-mo ago gamukta. Ne gamuk na waqan in ne mataw helmo haqayta na gigemab kabiy atoranmo tiqemaqta.

¹⁷Pol le Tesalonaika on mataw a ta gibiygo nanad bilaq naqmo hiqiyyaq. I gimaqbaban, i le ne gigo hib ossa Juda mataw na bolim i tigimuziy. Gimuzan in ne ginobun ahol a ta hi waqyauq. Ta teq i gigem ginad inaq ne gigo hib tuqus tutyaq. iKam asimqanta nab i bilaqne onmin amanmaninta ginen gimam haiqta os nog iyyauqta. Osad i ne ginobun ahol a ta waqgo ginad bilaqsa i giwaz meqniyim lehan yo hiqiyyauqta. ¹⁸I ne gigo hib lehnan ginad diq bilamta. Yaqmo Pol ya ime kabemmo ne gigo hib lehgo inad emayaiqta. Teq haiq. Satan tuteqmo i gidanin qwayyaq. ¹⁹Ari i ne gigo hib lehnan ginad bilaqyaqtana alulin in kazaq. Abeb i gigo Iyahta Yesus ta bolid i in ameb turad naga diq ago i ginad dimniyday? Teq Yesus i naga diq ago i ginan anad dimniydaqmo? Teq i Yesus ameb tursa naga diq i giholib ussa i in gibiyad gibin tiqiluwdaq? Bilaqne i gifaqinab baliy dimunta titoreq Yesus ameb gwahtiqid in i gibiyad ame sirirdaqta nazaq? Nagah nagan bunmo alulin na negmo. ²⁰Helmo diq. Yesus ameb i gibin ayah iydaqta alulin na teq i ginad dimniydaqta alulin na negmo.

Chapter 3

¹Timoti eman in Teselonaika on mataw gilumsihan lah. Ari kam sisaqmo i ne gigo a hi huritad osan haiq i ginad tiqem, Yaqmo Sailas inaq uliq Atens-ib kab osad i Timoti emid ne gigo hib tilehdaq haw. ²Haqad i Timoti eman ne gigo hib nawa tilah. Timoti in i gigo maqbab araq teq i inaq garabmo God ago kabibiy mataw iyim i araqibmo Krais awagamun dimunta na bilaqauqta.I ginad em, Timoti leheq in ne gigem zaway ugad teq in ne ginad helmo haqayta na ulumsihid awaz timeqniydaq haw. ³Awaz meqniyid teq mataw ne gimeqin tonad gibaymuzsa ne giloha hi hureq has dayaq haw. Ne tuhuritiyta. I afaqan nazaq waqamta na God i gimen kwaziqmo tibilaqan ussa i aban a hi emamta.⁴Helmo, kwaziqmo i nenaq osad i gibileneq bilaqyauq. Abeb teq i santitiy waqam haqyauq. Haqan daq nazaqmo diq gwahtiqan ne ahol tuwaqay. ⁵Nazaq iyan ya ne ginadin emad osan haiq ya hidmo Timoti eman tilah, ne ginad helmo haqayta na dimunmo usaq o haiq na ago ya huritnan haqad. Luweq Mat I Gilum Waqaqta na in ne gilum waqid i ne gilikmanib kabiy emta na le saman tiqiydaq haqad.⁶Timoti nan dimunta Pol ago hib a bolan Pol anad dimniy Ari Timoti in ne gihulosim muran diq kawaqmo bo tugwahtim . Gwahtiqim in ne giwagamun bilaqad ne ginad helta na waz naqmo hiqiyad on mataw bunmo ginan ginad bilaqaqta na ago in i tigibilan. Gibilenan gamuk na i gidekib dimunmo diq iy. In bilam, Tesalonaika on mataw na tutimmo i ginadin emad in gigem dimunta igayta hadaq in bilam. Ad i ne gibiygo ginad bilaqaqta nazaqmo ne i gibiynan ginad bilaqaqmo haqadin bilam. ⁷I gimaqbaban, i kab ossa mataw i gimeqin tonad afaqan kabemmo igayta. Ta teq ne God anan helmo diq haqad osayta na ago i huritim i zaway muturta waqim giwaz meqniyim afaqan na tisorauq.⁸Na in kazaq. Ne Iyahta ago hib giwaz meqniyeq ossa i nazaqmo dimunmo tuqosammo. ⁹I ne ginadin emad i gigo God ameb i ne ginan ginad diq dimniyaqta. Ginad dimniysa tutimmo i God esey ugad i ne ginan gigem dimniyaqta na ago i bilaq buggo biyab a hi iyauq. ¹⁰Ad zeqab teq taromab i ginad azaw meqin amalib God buloim bilaqauq. Ni i giyon dan wastitayid i le mataw ko ginobun ahol ta waqauq haqauq. I le ne gibiyad teq nagah asor ne ginad a hi em hasayta na i giqisihunid ne ginad helmo haqayta na awaz timeqniy hasdaq haqad.¹¹God Tesalonaikaon mataw gilumsihgo haqad Pol in bulon. Teq ya iyogniz nenaq i ne gimen i Gimam God bulonad i kazaq bilaqauq. Ni i gigo Iyahta Yesus inaq i gilumsihid i dan inaq iyeq Tesalonaika gigo hib lehuq haqauq. ¹²Haqad i bilaqauq, Iyahta haqauq, ni Tesalonaika on mataw na gilumsihsa in an anan ginad bilaqsa ossa daq na in gilikmanib ayahmo gwahtiqan haqauq. Gwahtiqsa i in ginan ginad ayahmo bilaqaqta nazaqmo in on mataw bunmo ginand bilaqan haqauq. ¹³Haqad i ginad emauq. In ne zaway nazaqta negsa teq ne giwaz meqniyeq ossa le i gigo Iyahta Yesus in ago on mataw tawonta bunmo nenaq ta bol daqay haqauq. Bolid kam nab teq ne i Gimam God ameb turad ne giholib daq araq ananin waq daqayta haiq iysa ne in ago tawon diqta tiqiy daqaymo haqauq.

Chapter 4

¹I an haresmo hi hurequq I gimaqbaban, i gigo gamuk ta asor usaqta na in kazaq. Ne ezaq luw os daqayta na ago i ne giqisihunan ne ahol tuwaqim ne nazaqmo tiqemay. Ad i God anad emid dimniygo adanteqin muzinsa ne i gibiy kemim dante na ne tumuzinaymo. Nazaq iyan i nenaq araqibmo Iyahta Yesus aholib soqotim osad i ginad awaz meqin amalib kazaq gibilenauq. Ne daq dimdimunta nagan em tutad ne ayah diqmo emiy haqauq. ²Iyahta Yesus ago hib suleq wawta naqmo i ne gibilenan ne tuhuritiyta. Suleq na kazaq bilam.³God anad ne in ago on mataw tawon diqta iyeq ne gihol anumlan haiqmo osiy ham. In ago suleq nazaq bilaqan ne in anad na muzinad an haresmo hureqeq inaq hi usiy. ⁴Ad ne amulik-mulikmo ginad em hasad ne daq dimunta amalib yow emeq teq an waqiy. An waqad teq ne giqonan nenaq God ameb tawon diqta iyeq osiy. ⁵Osad ne gihol atoranmo eraqsa ne ginad meqinta on hasremo giqutetayta na ne hikidik muziniy. Na in on mataw en ta asor God abin a hi huritiyta nagan gigo daqta. Mataw nazaqta in God ago asit a hi huritiyta. ⁶Luweq ne nazaq emeq teq ne gimaqbab araq kat ugad ago an waq timeqin ton daqay. Ne nazaq hikidik emiy. Na ezaqgo Iyahta inmo daq meqinta nazaqta bunmo aqenin waqaqta. I mebmebmo ne gidek wazim i atoranmo nazaq gibilenta.⁷I daq anumlan inaqta emgo haqad God i a hi gililewun. Haiqgam. I in ago on mataw tawon diqta iyeq ginumlan haiqmo osgo haqad in i gililewunta. ⁸God anad i nazaq wastitayeq osam haqad in ago Bugaw Dimunta igaqta. Nazaq iyan on mataw an waq asuleqin teko ya bilayta na gileh ugad in matmo aqez a hi othasayta. Haiqgam. Na in God-mo aqez othasayta.⁹I daq dimunta emad gituw hi hiqiyan I gimaqbaban, Ne an anan ginad bilaq ago adan na God-mo ne tigiqisihun. Nazaq iyan ne gimaqbaban Krais ago on matawta na ginan ginad bilaqgo agamukan araq ya a ta hi mar ton negdaiq. ¹⁰Helmo ne gimaqbaban saw Masedoniya-ib osayta na bunmo ne gigem dimunta in negayta. Teq muran in ne gibe yahad a ta gibilen tonauq. Ne daq na tuteqmo emsa in ne giholib oy soqotid ne daq na ayahmo emad osiy haqauq. ¹¹I kwaziqmo gibilenta kazaqmo ne emiy. Ne tok nemeq osad negmo gigo kabiyta naqmo ne anadin emad ne mat ta araq ago nagah anan hi bilaqiy. Ad ne samanmo hi osad kabiy daq emiy. ¹²Ne nazaq emad teq ne mataw God ago maror asan ban osayta na nenaq titnoneqmo osad ne nagah araq ago siqim a hi iy daqay.¹³Iyahta teq muleqeq i gigo hib ta boldaq. Ari i gimaqbaban, ne gigo on mataw asor tumoqiyta na ago ne ginadnad emgo i hulosauq. On mataw God anan helmo a hi haqayta na in moqeq God inaq kaqeymo os daqayta nazaq in ginad a hi emayta. Nazaq iyan in gigo mat araq moqan in moqab lehim giqutil tartaysa in gaq ayahmo wazayta. Ari luweq in ginad a hi em haseq ne gisenlul araq moqid ne nazqmo gaq ayahmo waz daqaymo. Ne nazaq hi emiy. ¹⁴Yesus moqim ta eramta na anan helmo haqauqta. Nazaq iyan i ginad emauq God in on mataw Yesus anan helmo haqad osim moqiyta na giwaz eraqeq in Yesus inaq ta bol daqay haqauq. ¹⁵Iyahta i gibilenan i ni aqez tutad kazaq ne tigibilenauq. Abeb Iyahta muleqeq ta bolsa nab i on mataw og kab kaqeymo osauqta ka i on mataw tumoqiyta na giquriyameq Yesus agerab danmeb a hi gwalehamta.¹⁶Haiqgam. Kam nab Iyahta atoranmo tiqek tonadaq. Sa angelo gigo amebta araq in dedibmo lileysa God ago taur tigayondaqmo. Nab teq Iyahta in God ago saw huloseq gehitiqsamo mataw Yesus anan helmo haqad osim moqiyta na in danmeb tiqeraq daqay. ¹⁷Eraqsa teq Iyahta in i on mataw abeyanta kayeqmo og kab osauqta ka giwaqidmo i kaitab on mataw danmeb eraqiyta na nenaq tugwaleham. Gwaleheq i ulilib kaitabmo Iyahta ahol tuwaqam. Ahol waqad teq i Iyahta inaq kuluwa-kuluwmo tuqosam. ¹⁸Nazaq iyan abeb ne mataw tumoqiyta na ginadin emad ne gamuk nawa teko ya bilayta naqmo amalib ne an bulonad an anad waqad osiy.

Chapter 5

¹I gihol asawan woltayad ossa teq Iyahta bolan I gimaqbaban, Iyahta kam gineh ta boldaqta na teq in kam ezaqtab gwahtiqdaqta na agamukan araq i ne giyon a hi mar tonam. ²Na ezaqgo ne ginad tiqem hasad osayta. Iyahta ta boldaqta akaman na in bilaqne mat nagah rin tonaqta taromab boldaqta nazaq nog iydaq. ³Mataw bilaq daqay, Bab tihiqiy bug haq daqay. I nagah araq a hi rabunad i ginad dimniysa tiqosam haq daqay. Haqad in nazaq gadgadmo ossa daq na nan saw haiqmo tugwahtiqdaq. Bilaqne aw agem iyim ossa amun baydaqta akaman na anadibmo bolaqta nazaq. Kam na bo tugwahtiqsamo on mataw gihol asawan a hi woltayiyta na in a hi tuk daqay. Haiqgam. In timeqniy bug daqay.⁴Ari i gimaqbaban, negmo teq romriqab a hi osayta. Nazaq iyan kam na bo gwahtiqsa ne a hi riten daqay. Bilaqne mat rin tonaqta bo gwahtiqsa bit anamren ritenaqta nazaq nog ne a hi riten daqay. ⁵Ne bunmo saw anuwanib tugwahtiqim osayta. Osad ne saw anononmo ahol waqayta. I mataw romriqabta a haiq. Ad i taromab saw ahol a hi waqad luwauqta nazaq i a hi emauqmo. ⁶Nazq iyan mataw ta asor na gime rursa usayta nazaq nogmo i hi usuq. I gime rireqeq ginad hastitaysa osuq. ⁷Na ezaqgo mataw gime rursa usayta na in taromabmo usayta. Ad mataw yuw atoranta uluwim gifaqin hulosayta na in taromabmo yuw uluwayta.⁸Ari igmo on mataw zeqabta. Nazaq iyan i ginad hastitaysa osauq. Ad i ginad God anan helmo haqauqta na teq i on mataw ginan ginad bilaqaqta na in bilaqne tubusan ain-ibta mataw gihol sihenim teq bab emayta nazaq nog i giholib usan. Ad God teq boleq i gilumsiheq ta giwaqdaqta haqad i baq tunim osauqta na in bilaqne balaw ain-ibta mataw gifaqinib emim teq bab emayta nazaq nog i giholib usanmo. ⁹God i gitowun eman i in ago agem meqniy waqgo a hi osauqta. Haiqgam. I gigo Iyahta Yesus Krais i gimen dante wastitayan God i gilumsiheq giwaqid i in ago os dimunta waqgo tiqiyim osauqta. ¹⁰Yesus anad i kayeqmo osad i inaq osamta haqaq. Teq in anad i moqeq in inaq tuqosammo haqaq. I i inaq nazaq tuteqmo osamta haqad in i gimen momta. ¹¹Nazaq iyan ne an ulumsihad an zaway ugayta nazaqmo ne tuteqmo emad ne daq na hi hulosiy.¹²God in ago on mataw gilumsihsa in daq dimdimunta emad os daqay. Ari i gimaqbaban, i kazaq atoran nog ne gibilanauq. Ne gigo mataw danmebta ne gilikmanib God ago kabiy emsa ne in gizeq huritiy haqauq. Iyahta inmo mataw na giqeman in ne giwamuzad ginad wastitayayta. ¹³Ne mataw aseseqta na gigo kabiy anadin emad ne in ginan ginad bilaqsa giwaziniy.Teq ne bunmo zib alowabmo osiy. ¹⁴Teq i gimaqbaban, i ginad awaz meqin amalib kazaq ne gibilenauqmo. Mataw gituw haiqta na ne ginad wastitaysa in gituw inaq iyiy haqauq. Ad ne mataw nagah haresmo anan rabayta na gigem zaway negad ne mataw giwaz meqin haiqta na gilumsihiy haqauq. Teq ne mataw naqanta bunmo gigo afaqan sorad kiskismo giwastitayiy haqauq.¹⁵Mataw daq meqinta negsa ne amenin daq meqinta hi negiy. Haiqgam. Ne an dimun tonad osad ne on mataw God ago maror asan ban osayta na bunmo gidimun toniymo. ¹⁶Kam bunmo ne ginad dimniysa osiy. ¹⁷Tuteqmo ne God inaq gamuk emiy. ¹⁸Kam dimuntab teq kam meqintab inaqmo ne daq bunmo giholib gwahtiqaqta na ago ne God esey ugiy. God anad ne Krais Yesus ahloib soqotim osad daq nazaq emgo in anad bilaqaqta.¹⁹God ago Bugaw Dimunta ne gilikmanib kabiy emsa ne hi wolmiyiy. ²⁰Ad mataw God ago nantut bilaqsa ne gileh hi negiy. ²¹Ta teq ne gamuk bunmo ulum kemad gamuk dimunta naqmo ne waziy. ²²Wazad ne daq meqinta bunmo aban diq emad pesanmo luwiy.²³Ari ya ne gimen God kazaq bulonaiq. God haqaiq, ninmo i giqman i gigem kiskismo usaqta haqaiq. Nazaq iyan ni Tesalonaika on mataw na giqemid in ningo on mataw tawon diqta iyiy naqaiq. Ad ni in ginad teq giwitan teq ginon bunmo wamuzsa in dimunmo titnoneqmo osiy haqaiq. In nazaq ossa le i gigo Iyahta Yesus Krais ta boldaqta nab in giholib daq araq ananin waq daqayta hi usan haqaiq. ²⁴God ne gililewunta na in i gilumsihnan bilamta nazaq diq in emaqta. Nazaq iyan ya nawa ne gimen God bulonta nazaqmo in tiqem negdaq.²⁵I gimababan, ne i gimen God buloniymo. ²⁶Ari God ago on mataw gigo daq titnonta na amalib ne an zeq dimun ugiy. ²⁷Ya Iyahta abinib gamuk awaz meqin diqta kazaq ne gibilenaiq. Gamuk kawa i ne gimen mar tonta ka ne i gimaqbaban nab osayta na bunmo gibilensa in huritiy haqaiq. ²⁸Ari, i gigo Iyahta Yesus Krais agem dimunta negsa ne osiy. Nawaqmo.

2 Thessalonians

Chapter 1

¹Yaqmo Pol ya iyogniz giger Sailas ayow Timoti nenaq i gamuk ka mar tonim ne Yesus ago on mataw uliq Tesalonaika-ib osayta na gigo hib eman lehaq. I Gimam God teq i gigo Iyahta Yesus Krais inaq in ni giwamuzsa ne in gihaqenib osayta.²I Gimam God teq Iyahta teq Yesus Krais inaq in gigem dimunta negad ne gigem emid midemeqmo usan.³I gimaqbaban, tutimmo i ne ginan God esey ugad daq na i a hi hulosamta. I nazaq emamta na in dimun diq. Na ezaqgo ne ginad helmo haqayta na in awaz timeqniyaq. Ad ne bunmo an anan ginad bilaqsa ossa ne gigo daq na ne gilikmanib ayah tiqiyaqmo. ⁴Nazaq iyan i uliq saw kabemmo luwad i God ago on mataw Yesus ago nan huritayta na gigo hib ne gibin sorauqta. Sorad i gibilenauq, Tesalonaika on mataw na gibabun in gimeqin tonsa in giwaz meqniyim turayta haqauq. Turad in ginad helmo haqayta na wazad in afaqan teq santitiy sorad gituw a hi hiqiyayta haqauq. ⁵Teq muran ne God ago maror aduganib gwahtiqnan haqad afaqan sorayta na in God anad titnonta eman ulal iyaqta. God anad emaq, Ne afaqan sorad oseq teq ne yaqgo maror aduganib gwahtiqgo gibin inaq tiqiy daqay haqaq.⁶Na ezaqgo abeb teq in daq titnonta emad in mataw nawa ne afaqan negayta na giholib amenin emad in mataw na afaqan tinegdaqmo. ⁷Negad in ta ne gigo afaqan na walemid ne ginamur tiqem daqay. Ginamur emsa God in igigo afaqan na walemid i ne nenaq garabmo ginamur tiqemmammo. Kam nab Ayahta Yesus Heven huloseq in ago faq amileq ayahta inaqmo bolad in ago angelo giwaz meqinta na nenaq tigehitiq daqay. ⁸Gehitiqeq in mataw God ago a hi huritad teq in i gigo Ayahta Yesus awagamun dimunta a hi muzinayta na amenin meqin diqta tinedaq.⁹Negid mataw na timeqniy haseq in nazaqmo kuluwa-kuluwmo tuqoas daqay. Osad in Iyahta ago hib pesanmo osad in Ayahta ago zaway mataw ahol waqad abin iluwayta na ahol a ta hi waq daqay. ¹⁰Kam nab Yesus in ago on mataw tawonta na gigo hib abin ayahta waqnan haqad tuboldaq. Bolsa in ago on mataw na in ahol waqad in giqutil riten lamsa in ginad tibilaq gigayindaq. Sa ne inaqmo in ahol waqad abin iluwad ginad tidimniy daqaymo. Na ezaqgo kwaziqmo i ne gigo hib lehim God ne gimen dante amta na agamukan gibilenan ne huritim anan helmo haqiyta na agoiyan.¹¹Kam abetanta nab ne inaqmo Iyahta abin tiqiluw daqay haqad tuteqmo in ne gimen i gigo God kazaq bulonauq. God haqauq, ne Tesalonaika on mataw gililewunan osayta ko giwamuzsa in gigo luw os nigo liley na inaq rireneqmo usan haqauq. Ad ni ningo zaway amamlib gilumsihsa in kabiy dimdimunta emnan ginad emayta ne em bugiy haqauq. Ad in ni ninan helmo haqad ningo kabiy emsa kabiy na anon kabemmo eman haqauq. ¹²Anon emsa in ahol waqad in i gigo Ayahta Yesus abina sorsa Yesus in gibin soranmo haqauq. Ad i bulonauq, I gigo God haqauq, ni teq Ayahta Yesus Krais inaq gigem dimunta on mataw na negad in giyon daq nazaqmo em negiy haqauq.

Chapter 2

¹Ari in gimaqbaban, i gigo Ayahta Yesus Krais mileqeq ta bolsa i bunmo leheq in ago hib humab emamta na ago in ne tigibilenan. Luweq mataw asor kat negeq bilaq daqay, Ayahta ago kam na tekemo tugwahtimta haq daqay. ²Haqad in gihol ulumsihad kazaq bilaq daqay, Bugaw araq anad igan i bilaqauq haq daqay. O in bilaq daqay, Mat araq nazaq bilaqsa i huritta haq daqay. O in bilaq daqay, Pol ayogniz nenaq sansandek mar tonim nazaq bilaqiyta haq daqay. Ari ne gamuk naqanta haq daqay. Ari ne gamuk naqanta huriteq ne riteneq hidmo ginadnad hi emiy.³Mat araq le nazaq kat negsa ne in aqez hikidik huritiy. Ayahta ago kam na ulilemeq a hi gwahtiqdaqta. Haigam. Na in atowun inaq kazaq iyeq gwahtiqdaqta. Kam na tugwahtiqnan tonsa mataw kabemmo God ago nan baymuzad in gileh tuqug daqay. Samo mat gunun othasaqta na uliq tiqiydaqmo. Mat nawa na God in ayon bilaqan in oseq teq timeqniy hasdaqta. Daq nagan bunmo tugwahtiqid teq Ayahta ago kam na bo tugwahtiqdaq. ⁴Ari mat gunun othasaqta na bo gwahtiqeq in og kab nagah zawayta mataw giwazinad ginan i nagan gigo god haqad gibin iluwayta nagan bunmo gihar tinegdaq. Gihar negad inmo ahol abin iluwad in nagah gisesta nagan bunmo gibayid woqsa in ahaqenib tiqiy bug daqay. Ag in God ago Tempel aduganib gwahtiqeq in ago marorgo ban emeq osad teq in bilaqdaq, Ne gigo god yaqmo kawa haqdaq.⁵Yaqmo Pol kwaziqmo ya nenaq osad ya daq nawa gwahtiqdaqta na ago agamukan ne tigibilen bugta. Na ago ne gidek tizizal e? ⁶Teq muran nagah araq in mat gununothasaqta na adanin qwaysa in ulal a hi iyaq. Na ne tuhuritiyta. Nagah na in mat na wasihad ossa le in ulal iydaq ta ago akaman tugwahtiqid nab teq in ulal tiqiydaq. ⁷Na ezaqgo mataw ginad meqinta bolsa in gunun othasayta na alulin diq i gimeb ulilemim ussa i ahol a hi waqauqta. Sa ginad meqinta na mataw gibe yahsa in God ago gunun tuqothasad osayta. Ta teq nagah dimunta nawa ya anan bilayta na in mataw ginad meqinta na wasihsa in gwahtiqim ban a hi waq bugaqta. Ari nagah dimunta na in ginad meqinta adan na wasihad oseq le in ahol tuhureq hasdaq.⁸Hureq hasid nab teq mat gunun othasaqta na ulal tiqiydaq. Ulal iyaq ossa Iyahta Yesus inmo ahol aqurin ulam hasid le mat na wol emid tumoqdaq. Kam nab Ayahta bo gwahtiqadmo in ago zaway bunmo ulal iysa zaway na le mat na meqin diq tonid in tihiqiydaq. ⁹Ari mat gunun othasaqta na bolsa satan in abunib turad zaway ugsa in ulal tiqiydaq. Ulal iyeq in satan ago zaway ayahta na amalib daq katiyta aseseqta azaywayin inaqta amo amo giqemid gwahtiqsa mataw ahol waqad in mat na anan helmo tihaq daqay.¹⁰Mat na daq meqinta amo amo amalib mataw kat negsa on mataw asor teq timeqniy has daqayta naqmo in anan helmo tihaq daqay. Teq on mataw na oseq meqniy has daqayta na alulin in kazaq.On mataw naqanta in God ago gamuk helta anan ginad bilaqid teq God in gilumsiheq ta giwaqnagta. Teq in God ago gamuk anan helmo haqnan hulosayta.¹¹Nazaq iyan God in ago zaway amalib mataw nazaqta ginad walebosa in daq aseseqta katiyta nagan gibiyad ginan helmo haqayta.¹²God in on mataw naqanta giyon dante anazaq em negsa in teq ago hazizir ayahta nab tursa in giyon bilaqid in tihiqiy bug daqay. Na ezaqgo in God ago gamuk helta anan helmo a hi haqad in daq meqinta haresmo emad ginad dimniysa osiyta na ago iyan.¹³ Ari i gimaqbaban, Ayahta in ne gignan anad bilaqaqta. Mebmebmo diq God ne gitowun emim ago Bugaw Dimunta negan in ne giholib usaqta. usad in ne giwamuzsa ne God ago on mataw tawonta iyim ne in ago gamuk helta anan helmo haqayta. Dante naqmo amalib God in ne gilumsihim giwamta. Nazaq iyan tuteqmo i ne gimen God esey ugamta. ¹⁴God nazaq diq ne gidimun tonnan haqad in i giqeman i ne gigo hib lehim Yesus awagamun dmunta gibilen. Gibilensa God i gigo gamuk na amalib in ne gililewunan muran ne gigo Ayahta Krais ago os dimunta na ne giholyon waqgo tqiyim osayta.¹⁵Nazaq iyan i giaqbaban, ne giwaz meqniyeq turad i God ago suleq negta na bunmo ne waz naqmo hiqiyiy. Suleq na i giqezab gibilenta teq i sansandekib mar tonim eman ne gigo hib lahtamo.¹⁶Ari i giamam God teq i gigo Ayahta Yesus Krais inaq in i gianan ginad bilaqaqta.Ad God agem dimunta igsa i in ago zaway ahiqiy haiqta na waqad i gigem kte nemsa osauqta. Osad in teq ago os dimunta na tiqigdaq haqad i in amen emim osauqta. ¹⁷Nazaq iyan i ne gimen God bulonad i kazaq, God haqauq, ni Tesalonaika-ib on mataw osayta ko gimen zaway negsa in giwaz meqniyeq gamuk dimdimunta bunmo bilaqad teq in kabiy dimdimunta bunmo emiy haqauq.

Chapter 3

¹I gimaqbaban , i gigo gamuk ta asor usaqta na in kazaq. Ne i gimen God bulonsa in igilumsihan. Gilumsihsa i ne gigo hib Ayahta ago gamuk bilaqan anon kabemmo amta nazaqmo i le og saw bunmo gigo hib bilaqsa in nazaqmo anon kambemmo emeq ameb diq iyan. ²Ad God in mataw meqinta daq hihiq emayta na gibenab i giwaqid in i hi gimeqin tongo haqad ne i gimen God buloniymo. Na ezaqgo, mataw kabemmo God anan helmo a hi haqayta na ago iyan. ³Teq Ayahta i gilumsihnan bilamta nazaqmo in emaqta. Nazaq iyan in ne giwamuzad zaway negsa mat meqinta na a hi gimeqin tondaq.⁴I ginad emauq, Ayahta ne ginad wamuzsa i daq bunmo tigibilenta nagan ne muzinad ne nazaqmo tiqem tut daqay haqauq. ⁵Haqad in ne gimen Ayahta bulonim bilaqauq, Ayahta haqauq, ni Tesalonaika on mataw ko ginad eqequnsa God in ginan anad bilaqaqta na ago in anadin emad in Krais afaqan sorad ahol a hi hureq hasta na ago in anadin emiymo haqauq.⁶I gimaqbaban, i gigo Ayahat Yesus Krais abinib i gamuk atoranmo kazaq ne gibilenauq. Mat araq samanmo osad aholyon kabiy a hi emsa ne aholib hiqiyiy haqauq. Mat naqanta in i gunun negta na othasad a hi muzinaqta. ⁷Ne i gisen muzineq daq ezaqta em daqayta na ago ne ginad emayta. Kwaziqmo i ne nenaq osad i samanmo kabiy haiqmo a hi osta. ⁸Ad i ne gigo didaq araq samanmo a hi wawata. Haiqgam. I zayadmo waqyauqta. Luweq i ne gigo didaq nagah samanmo negsa ne i gigo afaqan sorad gihol husisidaq haqad i taromab zeqab inaqmoi giholtuw bolad kabiy atoranmo emyauqta. ⁹Helmo i ne gigo hib didaq nagah samanmo waqgo i gibin inaqta. Teq i didaq dimunta gisihunad abeb ne i gisen muzinad nazaqmo em daqay haqad i ne gigo nagah samanmo waqgo hulostaq.¹⁰Kwaziqmo i ne nenaq osta nab i gunun araq kazaq em. Mat araq kabiy eman atuw hiqiysa ne didaq ugid hi neqan haw. ¹¹Teq nagaqgo muran i gamuk nawa na a ta gibilen tonauq? Nabag ne gilikmanib mataw asor luw maleyniztag osayta. Osad in giholyon kabiy a hi emad in mataw ta asor gigo kabiy naqmo in wamuzgo ginad emayta. I ne gigo wagam asit nazaq hurittim i kawa ne tigibilen sereqauq. ¹²Ari ne mataw gituw haiqta na, I Ayahta Yesus Krais abinib atoran diqmo kazaq ne gibilenauq, Ne tok nemeq osad kabiy emiy haqauq. Kabiy emad negmo giholyon didaq waqeq neqiy haqauq.¹³I gimababan, ne daq dimunta emad gituw hi hiqiyan. ¹⁴Ad mat aw nog in gamuk kawa i sansandekib mar tonta ka a hi muzinsa ne gibiy kemiy. Gibiy kemad ne mataw na girabunad gihol hiqiyiy. Ne nazaq gitonsa teq in daq emayta na ago gimebay tuwoqdaq. ¹⁵Teq ne mataw na ginan i gibabun haqad hi bilaqiy. Haiqgam. Ne in ginan i gimaqbaban haqad gidekmo waziy.¹⁶Ari i ne gimen kazaq Ayahta bulonauq. Ayahta haqauq, ni i gigem eman midemim usaqta haqauq. Nazaq iyan kam bunmo Tesalonaika on mataw giholib daq amo amo gwahtiqsa ni in gigem emid kute nemsa in nagah araq diq anan ginad hi meqniyan haqauq. Ari Ayahta ne bunmo nenaq osad giwazmuzan. ¹⁷Yaqmo pol ya iholbenab yaqgo zeq dimun ka mar tonim ne giyon eman nawa lehaq. Yaqgo sansandek bunmo ya kazaqmo iholnan mar tonaiqta. ¹⁸Ari i gigo Iyahta Yesus Krais agem dimunta ne bunmo negsa ne osiy. Nawaqmo.

1 Timothy

Chapter 1

¹Yaqmo Pol, ya Krais Yesus ago Aposel araq. God I Gilumsihim Giwaqaqta na teq in atatin Krais Yesus I amen emim osauqta na inaq in ya inan bilaqan ya Aposel iyta.²Timoti, ya inad Krais anan helmo haqaiqta nazaq ni ninad usaqmo. Nazaq iyan ni yaqgo amunmo diq. Ya ninmen gamuk ka mar tonim eman tileh nigaq. I Gimam God teq I gigo Ayahta Krais Yesus inaq in gigem dimunta nigad in ni ninan ginad meqniysa ni nigem midemeqmo usan.³Air kwaziqmo ya nihuloseq saw Masedoniya-in Lehman haqad gamuk nibilenta na ya muran a ta nibilen tonaiq. Ni nab uliq Efesus-ib osad mataw God ago gamuk bilaq kireh tonim suleq katiyta bilaqayta na atoranmo gibilenid in nazaq tagog hi emiy. ⁴Ad in tutimmo wagam katiyta bilaqad teq in gisesan giwagamun bilaqayta na in an hulosiymo. Gamuk nazaq na in an mug ayah daqmo eman eraqaqta. Eraqsa in gigo walmataw nenaq God ago kabiy emid ayah iygo ginad a hi emayta. Ni ninad em. I ginad God anan helmo haqauqta naqmo in God ago kabiy eman ayah ayah.⁵On mataw God ameb gigem dimunmo anumlan haiqmo ussa teq in giholib daq araq meqinta a hi loyinad teq in gimileq hi iyad God anan helmo diq haqayta, on mataw naqantamo in an anan ginad bilaqsa osayta. Nazaq iyan ni on mataw giwamuzaqta na atoranmo gibilenad ginad wastitaysa in an anan ginad bilaqsa osiy haqad ya tinibilenaiq. ⁶Teq mataw asor in daq dimdimunta nawa ya teko ginan bilayta na hulosad in ginad agadan iysa gamuk samantaqmo bilaqad luwayta. ⁷Mataw na in danmebte iyeq God ago maror Moses bilamta na asuleqin bilaqnan ginad usaqta. Ad in gamuk atoran diqmo bilaqayta, bilaqne in ginad em hasayta nog. Teq haiq. In maror na alulin diq ginad a hi em hasadmo bilaqayta. ⁸Air i ginad em hasad God ago maror Moses mar tonta na adan emsa maror na i gidimun tonaqta. Na i bunmo tuhuritta.⁹Ta teq i maror na anan ginad kazaq em hasuq. God in Mataw titnonta giwastitaynan haqad ago maror kwaziqta na eman a hi gwahtim. Haiqgam. God ago maror na in mataw meqinta giwastitaygo usaqta. Mataw naqanta in gunun othasayta teq in nan a hi huritayta teq in God tileh ugayta teq in daq hihiq emayta teq gigemab ginumlan ayahmo usaqta teq in God bilawunayta teq i ginemaman gihol emaytamo. ¹⁰Teq in an alulib hureqad inaq usayta teq in Sodom gigo daq emayta teq in mataw girin tonim gizaysa in mat araq ago kabibiy mataw samanta iyayta teq in nan katiyta bilaqayta teq in hazizirib gimileq iyad mat dimunta nan ugayta. God ago maror Moses bilamta na in daq nagan bunmo giwasihgo usaqta. ¹¹Suleq Yesus awagamun dimunta inaq rirenim usaqta naqmo i anan suleq helta haqauqta. Ad wagam nabmo God ago zaway ulal iy bugsa i ahol waqad i God anan gigem dimniysa abin iluwauqta. Teq ya Yesus awagamun dimunta naqmo on mataw wastitayeqmo gibilengo haqad God ya ibenad amta.¹²I gigo Ayahta Krais Yesus ya ilum kemim inan bilam, Pol atuw inaqta in ya inad usaqta tiqem bugdaq ham. Haqad in ya itowun emim zaway yagan ya in ago kabibiy mat iyim osaiqtq. Nazaq iyan ya esey diq tuqugaiq. ¹³Helmo kwaziqmo ya in abin bilawunad ya in ago on mataw gimuzad gimeqin tonyaiqta. Ad ya in ago nan a hi huritad ya girerey ayahmo emyaiqta. Ta teq ya in ago a hi hurit kemta na ago ya in anan helmo a hi haqad daq nagan emyaiqta. ¹⁴Anad meqniysa i gigo Ayahta na agem dimunta ayahmo yagad ilumsihan ya inad tihastitay. Inad hastitayan ya Krais Yesus anan helmo haqad ya on mataw bunmo igem dimunta tinegaiqmo.¹⁵Krais Yesus in on mataw God gileh ugad daq meqintab osayta naqmo gilumsihnan og kab bolta. Gamuk nawa na in hel diqtaqmo iyan on mataw bunmo huriteq anan helmo tihaq nagiyta. Teq og kab ya on mataw bunmo giquriyamim ya mat meqin diqta osyaiq.¹⁶Ossa Yesus hidmo gileh a hi yag. Haiqgam. Ya daq hihiq emad luwsa in ya imen emad sisaqmo os. Osim abeb in ya inan anad meqniysa in ya ilumsihim tiqiwam. Nazaq iyan Yesus ago anad meqniy na yaqgo hib ulal iysa on mataw ya ibiyad ginad emay, God in mat meqin diqta ko ulumsiheq in i tigilusihdaqmo haqay. Gilumsihad i inaqmo kuluwa-kuluwamo tuqosam haqay. Haqad in Yesus anan helmo tihaqay. ¹⁷Ya God anan inad ayahmo dimniyaqta. In on mataw bunmo gigo king iyim giwamuzad kuluwa-kuluwmo osaqta. Osad in a hi moqdaqta teq in on mataw gimeb ulilemim osad in amomo God diq iyim osaqta. Nazaq iyan i in wazinad abin kuluwa-kuluwmo iluwad osuq. Hel diqtaqmo.¹⁸Yaqgo amun Timoti, kwaziqmo mataw asor God ago nan tutim ni ninan bilaqayta nazaqmo ya a ta ni nibilen tonaiq.Ni gamuk na bunmo anadin emad muzin bugsa teq bab ezaq ban bolsa ni inaq an wolad ni niwaz meqniyeq titurdaq. ¹⁹Turad ni God anan helmo diq haqad ni niholib daq araq meqinta a hi loyindaq. Ni ninad em. Mataw asor giholib daq meqinta ussa in loyinim teq in gileh a hi ugiyta. In gigo daq meqinta nazaq a low ugad osim in Yesus anan helmo a ta hi haqimmo tuwoqiy, bilaqne muy kamisib lehim sarteb ulumworim hitiimta nazaq nog. ²⁰Mataw na gilikmanib Himeneus ayow Aleksanda inaq in nazaqmo emiyta. Eman ya giger na giqeman Satan abenad tilehiy. In ginad em haseq teq God anan a ta hi biawun daqay haqad.

Chapter 2

¹Ari nagah danmeb diq ni emdaqta na in kazaq. Ni mataw gibilenid in sirisirmo God inaq gamuk emad teq in susumun ugiy. Susumun ugad in on mataw bunmo gilumsihgo haqad God buloniy. Sa God in gilumsihsa in esey ugiy. ²In God inaq gamuk emad bulonsa in king teq gavman bunmo anad dimunta negsa in gigo kabiy dimunmo emiy. Nazaq iyid teq i gigo os dimniysa i tuteqmo afaqan a hi waqam. Ad i God anad muzinad ago daq dimdimunta emsa i gibin dimunta og saw bunmo usdaq. ³I nazaq osamta na in God I Gilumsihim Giwaqaqta na ameb dimun diq iyaqta. ⁴ Nazaq ezaqgo in anad on mataw bunmo inmo ago maror aduganib gwahtiqeq ago gamuk helt huritad ginad em hasad os nagiy haqaqta.⁵Na ezaqgo God amilikmo osaqta na in on mataw bunmo gigo God. Sa mat amilikmoqmo God teq on mataw bunmo gilikmanib liqabmo turaqta. Mat na in Krais Yesus-mo. ⁶In ago on mataw bunmo bab gibenad giwaqgo haqad in gimen ahol naw nog emim gizayta. God anad usta kam nabmo Krais Yesus daq na eman God anad on mataw bunmo in ago maror aduganib gwahtiqgo usta na ulal tiqiy. ⁷Ulal iyan ya nagah na agamukan waqeq a le og saw hasremo bilaqdaiq haqad God ya itowun eman ya Aposel iyta. (Hel diqmo ya bilbilaqaiq. Ya a hi katiyaiq.) Ya Aposel tiqiyim ya on mataw en ta asor Jude a haiqta nagan suleq negsa in Krais anan helmo haqad in God ago gamuk helt anan ginad tiqem.⁸Nazaq iyan ya on mataw uliq bunmo giben tawonta waz eraqsa in gigem meqniy teq an mug hulosad in God inaq gamuk emiy haqaiq. ⁹Air ya inad on in daq kazaq emiy haqaiq. In tubusan dimunta gihol sihengo in inaq diq naqmo in gihol wastitayeqmo siheneq isihiy. In igmo ag haqad giensan balaw tonad teq in balaw amo amo kaliloy teq tubusan anawun ayah diqta nagan in hi emiy. ¹⁰On God anadin emad aqez huritayta na in kabiy amo amo dimdimunta emsa kabiy naqmo in gigo bulaw nogmo giholib usan.¹¹Teq mataw God ago gamuk asuleqin bilaqsa on gihol wazid woqsa in giqezmo hiqiyeq gamuk na huritadmo muziniy. ¹²Ya on giwashan in danmeb iyad mataw a hi gimuzad teq in God ago suleq mataw a hi gibilenayta. Haiqgam. On giqezmo hiqiyeq gamuk huritmo hurit daqay.¹³Ni ninad em. God in Adam eman danmeb gwahtimta. Gwahtiqan abeb teq in awe Iv am. ¹⁴An Adam in gamuk katiyta na anan helmo a hi ham. Haiqgam. In ago awmo gamuk katiyta na huritim God ago gunun itiyonta. ¹⁵Nazaq iyan God in on ginan bilamta nazaqmo in osad in onmin ginen iyeq osiy. Ad in God anan helmo haqad in on mataw ginan ginad bilaqsa God ago daq tawonta naqmo in giqemad osiy. In nazaq emad teq in God ago maror aduganib dimunmo kuluwa-kuluwmo tuqos daqay.

Chapter 3

¹Gamuk kawa ka in hel diqtaqmo. Mat Yesus ago on mataw gifaqin iyeq giwamuznan haqad anad emdaqta na in kabiy dimun diqta utetaq. ²Nazaq iyan mat Yesus ago on mataw giwamuzdaqta na in mataw gimeb anonon diqmo tur osan. Ad in ago daq bunmo on mataw gimeb dimunmo usaqmo. Mataw na in aw tuwaqeq inaq osad in ta mat araq ago aw inaq osad in ta mat araq ago aw inaq hi luwan. In ago aw diq naqmo atuw iyeq osan. Ad in worworeq osad in anad em hasadmo daq eman. Sa mataw in ago bitab bolsa in anononmo gilowan tonan. Yes in God ago gamuk alulin anad em hasadmo on mataw suleq negan. ³In yuw atorantmo uluwad afaqin agadan hi iyan. Ad in hidmo agem meqniysa mataw haresmo hi ginolan. Haiqgam. In mataw gilowan tonad nenaq kiskismo osan. Ad in mani anan diq hi moqan.⁴Teq in ago aw amun giwamuzad nenaq wastitayeq osad in ago onmin giqemid in ahaqenib iyeq aqez muziniy. ⁵Mat in ago aw amun anonon a hi gwamuzaqta na ezaq teq in Yesus ago on mataw anononmo giwamuzdaq? Na haiqgam.⁶Teq mat Yesus ago on mataw giwamuzaqta na in Yesus anan helmo haqad inaq sisaqmo luweq teq in ban na waqan. Mat murmur diqmo Yesus anan helmo hamta na in kabiy na a hi wazdaq .Luweq in Yaqmo ag haqad girerey emsa God in Stan rayon bilaqan in ago ban ulilibta hulosta nazaqmo in mat na rayon bilaqaiq tumuzdaqmo. ⁷Mat in on mataw God ago maror as an ban osayta na gigo hib abin dimunmo usaqta naqmo in Yesus ago on mataw giwamuzaqta. Luweq mat ahol abin meqinta araq kabiy nab gwahtiqid mataw asa ban osayta na afaqan bugsa in amebay woqsa Satan ago dobub tuwoqdaq.⁸Ad nazaqmo mataw Yesus ago duh gilumsihad gigo kabiy amikmikta emayta na in worworeqmo osad in gibin on mataw gilikmanib dimunmo usan. In gimileq iyad giqez giger hi iyan. Ad in wain ayun ayahmo uluweq gifaqin hi hulosiy. Teq in og ka ago nagah kabemmo in gimo giholyon waqgo ginad hi usan. ⁹In God ameb gigem anumlan haiqmo dimunmo usan. Teq God ago gamuk asuleqin ulilemabta God eman ulal iyta na in waz naqmo hiqiyad adan emad osiy. ¹⁰Mataw kabiy na gihol ugeq emnan bilaqsa ni in gilum kemeq kabiy asor negid in em waqiy .In kabiy anononmo emsa ni gibiyad teq ni giqemad in Yesus ago on mataw gigo kabibiy mataw iyiy.¹¹Sa kabibiy mataw na giqonan in nazaqmo worworeqmo osad in gibin on mataw gilikmanib dimunmo usanmo. In gamuk an agilehunan bilaqayta na hulosiy. Ad in tok nemeq osad gigo kabiy emad in gituw hi hiqiyan. ¹²Ari mataw Yesus ago dauh gigo kabibiy mataw iy daqayta na in aw tuwaqeq inaq osad in ta mat araq ago aw inaq hi luwiy. In gigo aw diqta naqmo aduw iyeq osiy. Osad in gigo aw amun anononmo giwamuzad nenaq wastitayeqmo osiy. ¹³Na ezaqgo mataw kabiy na anononmo emsa in gibin on mataw gimeb dimunmo usad in God ameb dimunmo usaqmo. In gibin nazaq ussa in Krais Yesus ago kabiy atoranmo emnam a hi rabayta.¹⁴Timoti, ya hidmo leheq nibiygo inad emaiqta Teq ya dan inaq iydaiq o haiq na ya a hi hurit. ¹⁵Nazaq iyan ya ninmen gamuk kawa mar tonim nibilen kemaiq. Ya hidmo ningo hib a hi gwahtiqid ni nimomo nab osad teq ni gamuk ka ahol waqad God asenlul ezaq luw os daqayta asuleqin ka ni gibilendaq. God asenlul na in God kayeqmo osaqta ago on mataw Yesus ago nan huritayta naqmo. Teq on mataw na in God ago gamuk helta waz naqmo hiqiyad asuleqin bilaq sireqsa gamuk na zaway iyim usad a hi woqaqt, bilaqne tituq ayow salmoq inaq giwaz meqniyim bit anon bunmo Sorsa a hi woqaqta nazaq nog.¹⁶Helmo on mataw God asenlul iyim in anad muzinad ago daq dimdimunta emayta na ago asuleqin in nagah ayah diqta. Gamuk na alulin ulilemim usan God eman ulal iyta. Na in kazaq. In mataw ogibta gisan waqim on mataw gimeb gwahtim. Teq God ago Bugaw Dimunta ago zaway amalib in ahol alulin diqta ulal iy. Sa angelo in ahol waqiy. Teq mataw in ahol awagamun a luwad on mataw en bunmo gibileniy. Gibilensa on mataw og saw bunmo in anan helmo haqiy. Teq Gog in waqim ad Heven-ib gwalehan in abin ayah diqmo iy.

Chapter 4

¹Ari God ago Bugaw Dimunta in nantut giqezab kam kawa i osauqaq ka anan tibilaq kemaq. In bilaqaq, Kam abebtanta kab mataw in ginad God anan helmo haqayta na tuhulos daqay haqaq. Ad in le mataw giholib bugaw meqinta ussa gamuk katiyta bilaqayta naqmo gigo hib tisoqot daqay haqaq. Soqoteq in bugaw meqinta naqmo gigo gamuk tumuzin daqay haqaq. ²Mataw gamuk katiyta bilaqayta na in gimileq iyad gamuk ahurit dimunta bilaqayta teq in gigo tur os meqin. Mataw na ginad faq oyan in daq meqinta emad gihol a hi loyinayta.³In gunun emim bilaqsa in gigo walmataw an a hi waqayta teq in didaq neqnanta asor udinad a hi neqayta. Teq God-mo didaq in udinad na giqamta. In anad on mataw yaqgo gamuk helta huritim anan helmo haqayta na in didaq na waqeq ya esey yagadmo in tineq daqay ham. Nagah bunmo God giqamta na in dimunmota. Nazaq iyan i araq diq a hi hulosam Nazaq iyan i araq diq a hi hulosam. Haiqgam. I didaq gunu emiyta na naqmo waqad God esey ugsa teq in dimun iyad. ⁵Na ezaqgo nagah ginger God ago gamuk teq i God esey ugauqta na in nagah nagan giqeman God ameb tawontq⁶Ari ni gamuk nawa teko ya tinibilenta na ni nimaqbaban teq nihiyan Krais aduganibta na gibilen bugeq teq ni Krais Yesus ago kabibiy mat dimunta iyad. Ad ni God ago gamuk dimunta i ginad helta wazan eraqaqta na anadin emad ni God ago suleq titnonta muz bugad teq niwaz timeqniydaq bilaqne ni didaq neqim nihol zaway iyaqta nog.⁷Ni wagam katiyta God abin bayan woqaqta na teq ginad samanta alulin haiqta nagan bunmo gileh ug. Gileh ugad ni God ago daq dimdimunta emgo nihol emunad luw. ⁸Na ezaqgo mataw saw zunnan haqad gihol emunad giwaz meqniyayta na in asitmoqmo gilumsihaqta. Ari i God ago daq dimdimunta emgo gihol emunauqta na in ayah diqmo gilumsihaqta. Gilumsihsa muran i God ago os dimuntab tugwahtiqim i giwaz meqniyim osauqta. Ad abeb i moqamta nab i giwitan God inaq ginad dimniysa kuluwa-kuluwmo tuqosammo.⁹Gamuk nawa na in hel diqtaqmo iyan on mataw bunmo huriteq anan helmo tihaq nagiyta. ¹⁰Na ezaqgo God I Gilumsihim Giwaqaqta na in on mataw bunmo gilusihim in gimen date amta. Eman on mataw God anan helmo haqad dante na muzinsa God in ayah diqmo gilumsihaqta. Nazaq iyan i ginad bunmo God kayeqmo osaqta na ago hib emad i giholtuw bulad ago kabiy atoranmo emauqta.¹¹Ya gamuk nawa ninmen mar tonta na bunmo ni ningo on mataw na gibilenad asuleqin negsa in muziniy. ¹²Ari ni mataw gimeb titoneqmo luw os. Luweq ningo walmataw nibiyad in ni ninan amun haqad a hi niwazin daqay. Haiqgam. Ni daq dimdimunta giqisihun. Giqisihunad ni gamuk dimunta bilaqad teq ni wastitayeq luw osad teq ni on mataw ginan ginad bilaqsa teq ni God anan helmo haqad teq ni daq anumlan inyaqta aban emsa in nibiy kemiy. Nibiy kemad in nisen muzeq ni daq em nogmo in emiy. ¹³Teq ni ya ibaq tuneq osad tuteqmo ni God ago marib gamuk bilaqsa ningo walmataw huritiy. Ad ni gamuk na asuleqin negad ginad wazid eraqsa in God anad muzin bugiy.¹⁴Kwaziqmo Yesus ago on mataw gilikmanib mataw danmebta asor eraqim in giben ni niholib emim niwazad zaway nigiyta. Ad God ago gamuk in ginadib bolsa in ni ninan bilaqsamo God ago naw ni niholib tubol. Nazaq iyan naw dimunta God nigta na in saman hi usan. Ni anadin emad akabiyan em. ¹⁵Teq gamuk bunmo kawa ya tinibilenta ka ni muzinad akabiyan em. Ni nazaq emad teq ningo kabiy daq bunmo dimunmo lehsa on mataw bunmo ahol tuwaq daqay. ¹⁶Ninmo nihol anononmo wamuzad os. Osad ni ninad em haseq ningo suleq bilaq. Ni tuteqmo nazaq emsa teq God in ni nilumsiheq niwaqad in on mataw ni niqez huritayta na inaqmo tigiwaqdaqmo.

Chapter 5

¹Ni mataw aseseqta ginadad gamuk atoranmo gibilen. Haiqgam. Ni nimam alowan tonad inaq gamuk kiskismo bilaqaqta nazaqmo ni mataw aseseqta nenaq gamuk em. Ad ni nimaqbaban gibilen nogmo ni mataw minminta gibilen. ²Teq ni ninen inaq gamuk emaq gamuk nazaqmo ni on aseseqta nenaq gamuk em. Ad ni nihiyan nenaq gamuk emdaqta nazaqmo ni on baras-barasta nenaq gamuk em. Gamuk emad ni in gigo hib ninad araq meqinta hi gwahtiqan.³Aw araq aduw moqan in abur iyim amomo diq osaqta na in aw aburmo diqta. Ni on naqanta ginadin emad tigilusihdaqta. ⁴Ari aw aburta araq ago onmin o in asesan asor osid ni gibilensa in ginad em haseq ginen na ulumsihiy. Na in gigo kabiy danmebta. Na ezaqgo in amunibmo ginen gimam gituw bulad luwiyta na amenin in nazaqmo tiqem daqay. Daq na in God ameb dimun diqta.⁵Teq aw aburmo diqta na in amomo samanmo osad in anad bunmo God-mo ago hib usaqta. Ussa in tutimmo God inaq gamuk emad in on mataw gigo afaqan inaq na gilumsihgo haqad bulonaqta. ⁶ Ari abur asor in daq gihol bilaqaqta naqmo amomo anadin emad osaqta. Osad in God anadin diq a hi emad in on mataw gilumsihgo ginad a hi emaymo. Nazaq iyan on naqanta in samanta tumoqiyta nog iyim osayta.⁷Ni on aburta gamuk ka gibilensa in muzinad mataw gimeb anononmo luw osiy. In nazaq emsa teq mataw in giglehunan a hi bilaq dadaqay. ⁸Ari mat aw nog inmo asenlul teq ago ned giwamuzad a hi gilumsihaqta na in God ago suleq dimunta gileh ugaqat. Mat nazaqta in on mataw en ta asor God abin huritim helmo a hi haqayta nagan gigo daq meqinta giquriyamim in daq meqin diq emaqta .⁹Nazaq iyan ni aw abur kazaqta ulumsihgo anan mar tonid usan .In ago ulig 60 nazaq tiqiyta teq in mat tuwaqim inaq osad in mat inaq a hi luwta .¹⁰Aw na ahol abin in kabiy dimdimunta kabemmo amta teq in ago onmin anononmo giwamuzta teq mataw in ago bitab bolan in gilowan tonta tonta teq inmo ahol wazan woqsa in God ago on mataw tawonta na gimen kabiy amikmikta amta .Teq in on mataw meqin ossa gibiyad gilumsihta. Ad in kabiy amo dimdimunta kabemmo giqemad in ahol bunmo kabiy nab eman lehta. Aw abur naqan diqta ulumsihgo ni anan tumar tondaq .¹¹Ari on baras-barasta gidugniz tumoqiyta na ginan ni hi mar ton. ¹²On naqanta in osim ginad a ta eraqsa in gihol wasihim gunun emiyta na itiyonim in Krais gileh ugad mat muturta a ta waqgo ginad emayta. In nazaq tonsa in gibin on mataw gimeb timeqniyaq. ¹³Teq in daq araq kazaq emaytamo. In gituw hiqiysa kabiy haiqmo osad in bitbitmo gwalad tiqad luwayta Teq in samanmo a hi osayta. Haiq. In gamuk yuwlozin on mataw haresmo bilaqayta na huritim luwad in on mataw giglehunan bilaqayta. Ad in on mataw bunmo gigo kabiy daq emayta na huritnan ginad diq bilaqsa in gamuk hi bilaqnanta bilaqaytamo.¹⁴Nazaq iyan ya inad on barasta gidugniz tumoqiyta na in mat a ta waqeq in onmin giqmad in gimo gigo bit wamuzad osiy haqaiq. In nazaq emsa teq mataw i gihar igayta na in i ginan meqin bilaqgo adanteqin hiqiydaq.¹⁵Nin ninad em. On baras-barasta gidugniz tumoqiyta na asor in dan titnonta hulosim Satan-mo tumuzad luway. ¹⁶Ari aw araq Yesus anan helmo haqaqta na anenan waburta asor ossa aw na in tigilumsihdaq. Afaqan na in Yesus ago on mataw bunmo gigo a haiqta. Ari on wabur saman diqmo osayta naqmo ne tigilumsih daqay. Luweq ne on waburta bun diqmo gilumsihsa ne gigo nagah siqim iydaq. Siqim iyid ne on wabur ginaghan haiq diqta na a ta hi gilumsih daqay.¹⁷Ne gigo mataw danmebta in anononmo ne giwamuzsa ne giwazinad naw dimunta negiy. Ad mataw aseseqta na gilikmanib mataw God ago gamuk bilaqad asuleqin negad giholtuw bulayta na ne naw ayahmo negiy. ¹⁸Na ezaqgo God ago marib gamuk araq kazaq bilam. Bulmakau wit akabiyan emad wit bay ninalsa ne atenmos am hi waziy ham. Ad gamuk araq bilam, Mat mataw gimen kabiy emsa in amenin tuqug daqay ham.¹⁹Teq mat amilikmo era mat danmebta araq amalib nan emsa ni gamuk na hi hurit. Ari mataw giger o ezeqman in gamuk amilik na an ulumsiheq bilaqsa ni in gizeq tuhuritdaq. ²⁰Teq mat danmebta araq daq meqinta emad in hulosnan atuw hiqiysa ni Yesus ago on mataw bunmo gimeb mat na wad. Wadsa mataw danmebta bunmo in giyon na mebay waqsa ahol waqad in daq meqinta araq emnan tirab daqay.²¹Ari God teq in atatin Krais Yesus inaq ago angelo inmo aholyon gilum kemim giwamta na nenaq bunmo in i nibiysa ya nidek wazim kazaq nibilenaiq. Gamuk nawa ya teko nibilenta na ni muz naqmo hiqiyad mataw bunmo gigo hib ni daq araqibmo emad asor gigomo hi leh haqaiq. ²²Teq ni hidmo mat ago kabiy hi eman. Luweq mat na ago daq araq meqinta akasnaknib ulilemeq usad. Ussa teq abeb mat na God ago kabiy tiqemad in ago daq meqinta na inaqmo emsa afaqan na ninmo ningo tiqiydaq. Na ezaqgo ni mat na a hi loyinayta kemimmo hidmo ni kabiy ugta na ago. Ni nihol asawan woltayad Ossa afaqan nazaq niholib hi gwahtiqan.²³Teq ni yuw amomo uluwaqta na hulosad ni wain ayun asitmo uluw tonmo. Ni nazaq emad teq ni nigem titiyaqta na teq niholib moq tutimmo gwalaqta na tihiqiydaq. ²⁴Mataw asor gigo daq meqinta ulalabmo usaqta. Nazaq iyan mataw na hazizirib lehsa in gibin meqinta na danmeb le mataw gidekib woqsa teq amatawun in abeb bo gwahtiqayta. Sa mataw asor gigo daq meqinta ulilemim usaqta. Nazaq iyan mataw na le hazizirib titursa teq gigo daq na ulal iyaqta. ²⁵An nazaqmo mataw gigo daq dimunta in ulilemgo abanan haiqmo. Daq dimunta asor ulalabmo diq usaqta teq asor in asitmo ulilem nog iyim usad teq in ulal iyaqta. Nazaq iyan daq dimunta tuteqmo ulilemeq a hi usdaq. Dante nazaqta usaqta iyan ni hidmo mat araq aholib niben emeq bulonid in God ago kabiy hi eman.

Chapter 6

¹Kabibiy mataw Samanta Yesus anan helmo haqaqta na in gigo aseseqta giqez huritad gihaqenibmo osiy. Luweq in girerey emsa in gigo aseseqta na gibiyad in God abin bilawunad teq in God ago suleq bilawun daqaymo. ²Ari kabibiy mataw na asor gigo aseseqta in inaqmo God anan helmo haqsa luweq in gigo kabibiy mataw helmo haqayta na ginad kazaq em daqay, I gigo aseseqta Yesus anan helmo haqad in i gimaqbaban tiqiyiyta haq daqay. Nazaq iyan i in giqez othasad kabiy hi emuq haq daqay. Kabibiy mataw na ginad nazaq hi emiy. Haiqgam. In ginad kazaq emiy. I gigo aseseqta Yesus anan helmo haqsa iyan i in tigilumsiham haqiy. God-mo i gigo aseseqta ginan anad bilaqsa iyan in gigo kabiy dimunmo tiqemam haqad in ginad nazaq emiy. Gamuk kawa ya tinibilendaiqta ka ni tuteqmo on mataw gibilenad ginad wazid eraqsa in muzin bugiy. Na in kazaq.³I gigo Ayahta Yesus Krais ago gamuk helt na in God ago daq dimdimunta asuleqin i gibilenaqta. Ari mat araq Yesus ago gamuk na geg ugad araqibmo suleq ta araq bilaqaqta, ⁴mat na inmo ahol abin wazid eraqnan anad emdaqta. Mat naqanta anad a hi em hasad in anad meqin diq usaqta. Ussa in gamukmo amalib an woman anad bilaqsa in mataw gigem uluwad in nagah amikmikta aqanan mugayta. An mugad in an anan gigem meqniysa teq in an wadad teq in an bilawunad teq in ginad meqinta gimaqbaban negayta. ⁵Teq in tutimmo mataw nenaq gamukib an wolayta. Mataw na ginadib gamuk helta araq diq a hi ussa in ginad biliyim mataw gigo os meqin tongo ginad emayta. Ad in ginad emay, I God ago daq dimdimunta nagan muzinad teq i es nagah kabemmo tuwaqam haqayta.⁶Helmo, mat God anad muzinad ago daq dimdimunta emaqta na in ago nagah dimunta kabemmo aholyon waqim in bilaqne mat anahan kabemmo inaqta ago iyan. Nazaq iyan in og ka ago nagah kabemmo waqgo aqutil a hi eraqsa in agem midemimmo usaqta. ⁷I ginad emuq. I ginen giqeman i og kab gehitiqad i nagah araq diq wazim ad a hi gehitiqauqta. Ad nazaqmo i og ka huloseq lehamta nab i nagah araq diq wazeq ad hi lehamtamo. ⁸Ari I nagah neqgota na teq nagah gihol sihengota na inaq iyeq i bilaqam, Ka dimunmo tiqiy haqam. Haqad i nagah ta asor waqnan ginad a hi emam.⁹Ari mataw mani kabemmo waqnan ginad bilaqaqta na in dante nagunad luwsa daq meqinta hidmo bo gilum waqaqta. Gilum waqsa mataw na gigem eraqsa in ginad hi emata adan emad in gimo gihol meqin tonayta. Ta teq in gigo ginad meqinta na giqirqur nog iysa in dante na hulosgo bitab a hi iyayta. Haiqgam. In dante na muzad luwin in meqniy hasim tihiqiyata. ¹⁰Mani anan ginad bilaq ago adan na in afaqan amo amo kabemmo giqeman gwahtiqayta. Mataw asor in giholyon nagah kabemmo tuwal emnan giqutil eraqan in dante nagunad luwad in ginad helta na kiskismo hulosad le in Krais anan helmo a ta hi haqiy. In nazaq emad luwim in gimo gihol santitiy kabemmo ugiy, bilaqne em amalib but aqutil ulumsa in santitiy ayah diqmo waqaqta nazaq.¹¹Ari Timoti ni God ago matmo diq iyim iyan ni daq meqinta na bunmo gileh uneq tuk . Tukeq ni God ago daq titnonta naqmo muzinad luw. Luwad ni God anad mugad ago daq dimdimunta na emad ni in anan helmo haq . Haqad ni mataw ginan ninad bilaqsa ni afaqan sorad nituw hi hiqiyan. Ad ni ningo walmataw giyon daq kiskista em neg. ¹²Mat Karis anan helmo haqaqta na in bilaqne mat sibim ameb lehim naw waqaqta na nog. Nazaq iyan ni niholtuw diq boleq nibabun bunmo giquriyameq leheq os dimunta kuluwa-kuluwmo osayta na ni niholyon waq. God in os dimunta na nignan haqad niliewunta. Nililewunan ni os dimunta naqmo waqnan haqad kwaziqmo ni on mataw kabemmo gimeb turad Yesus anan helmo hamta.¹³God inmo nagah bunmo giqeman kayeqmo giqusayta. Teq Krais Yesus zaway diq iyim turad in Pontiyus Pailat gamuk bilaq sireqimmo bulonta. Nazaq iyan ya God teq Krais Yesus inaq gimeb aturanmo kazaq nibilenaiq. ¹⁴Ni God ago gamuk awaz meqinta in gita na aninimo muzinad ningo daq bunmo on mataw gimeb dimunmo iysa ni daq araq ananin waqdaqta niholib hi usan.Ni nazaq emad ossa le i gigo Ayahta Yesus Krais nimeb alalab bo gwahtiqan.¹⁵God anad usaqta kam nabmo in Yesus Krais tuqulal tondaq. In amomo ameb diq iyam in nagah bunmo giwamuzsa in ago on mataw bunmo in abin iluwayta. In king-ta teq in mataw aseseqta bunmo gigo Ayahta diqta. ¹⁶In amomo a hi moqadmo kuluwa-kuluwmo osaqta. In ahol anuwan ayahmo oysa iyan mataw agerab a hi loayta. Mataw in gimeb God ahol waqgo biyab haiqta iyim mat araq diq in ahol a hi wamta. God in Mat nazaqta iyan i in abin tuteqmo iluwuq. Sa in zaway bunmo wazad in nagah bun diqmo giwamuzad kuluwa-kuluwmo osan. Hel diqtaqmo.¹⁷Mataw og ka ago nagah kabemmo inaqta na in igmo ag haqsa ni gibilenid in gihol abin hi iluwiy. Ad in ginad bunmo in gigo nagah nagan gigo hib hi emiy. Nagah na muran useq babeq in tihiqiydaqta. Ni mataw gibilenid in ginad bunmo God amomo ago hib usan. Na ezaqgo God-mo in nagah dimunta i gigem eman dimniyaqta na bunmo igaqta.¹⁸Nazaq iyan ni mataw gigo nagah kabemmo inaqta na gibilensa in mataw gina haiqta gilumsihiy. Gilumsihad in gigo nagah kabemmo usaqta nazaqmo in mataw na ayahmo gidimun toniy. Ad in gigo es nagan ginad hi wazsa in mataw meqin ossa gibiyad in gigo nagah kabemmo mataw na gigo hib ibereq negiy. ¹⁹In nazaq giholyon dante wastitayeq teq abeb nagah araq ago siqim a hi iy daqay. Ad in os helta ahiqiy haiqta na inmo in giholyon tuwaq daqay.²⁰Timoti, God kabiy nigta na ni wamuz naqmo hiqiysa in hi woqan. Ad ni og ka ago gamuk samanta alulin haiqta na gihel ug. Teq mataw bilaqay, I dante ahol tuwaw haqad teq in gigo gamuk God ago gamuk inaq a hi rerensa ni mataw nazaq katiyayta na girabunad pesanmo luw. ²¹Mataw asor suleq katiyta na anan helmo haqad muzinim lehim in God ago gamuk helta na tuhulosiy. Ari God agem dimunta ne bunmo negsa ne osiy. Nawaqmo.

2 Timothy

Chapter 1

¹Ari Yaqmo Pol. God-mo anad bilaqan ya Krais Yesus ago Aposel iyta. Ya on mataw gibilensa in os dimunta God negan hel diqmo bilamta na ago hurit kem daqay haqad God in kabiy na ya ibenab amta. ²Timoti, ni yaqgo amunmo diq nog iysa ya ni ninan inad bilaqaqta. Ya ninem gamuk ka mar tonim eman leh nigaq. I Gimam God teq i gigo Ayahta Yesus Krais inaq in gigem dimunta nigad in ni ninan ginad meqniysa ni nigem midemeqmo usan.³Ya isesan God abin wazinad ayon Lotu em yaqayta nazaqmo ya emaiqmo .Emad ya igem loyinsa in God ameb dimun diqmo usaq. Timoti, taromab teq zeqab inaqmo ya God inaq gamuk emad ya ni ninadin emad God esey ugauqta. ⁴Ad ya nihulosim lehsa ni nimeqil womta na ya anadin emad ya a ta nabiynan inad diq bilaqaq ya nibiyeq teq inad tidimniydaq haqad. ⁵Teq ni nimileq a hi iyad Krais anan Helmo diq haqaqta na ya anadin emadin emaiq. Kwaziqmo in nises Lowis teq ni ninen Yunis in helmo haqad osiyta. An ya inad emaiq in ginad nog ni ninad usaqmo haqaiq.⁶Nazaq iyan kwaziqmo ya iben niholib emim niwazsa ni God ago naw wamta na ni anadin emad akabiyan waz ta eraqsa in niholib ayahmo diq usan. Bilaqne faq miynan tonsa mat ulam haman amileq a ta eraqaqta nazaq nog. ⁷ Ni ninad em. God in ago Bugaw igan Bugaw na i giqemid i mataw girabungo a haiqta. Haiqgam. Bugaw na i zaway diq iyeq osad i on mataw ginan ginad bilaqsa i gigo luw os anonmo wamuzam haqad in ago Bugaw na igta.⁸Nazaq iyan ni i gigo Ayahta awagamun ulalab bilaqnan nimebay hi woqan. Ad ya Ayahta ago kabiy emsa mataw ya iwazim iqirquran ya kawa osaiqta na ago ni nimebay hi woqanmo . Haiqgam. God zaway nigsa in ya inaq araqibmo Yesus awagamun dimunta akabiyan emad i araqibmo afaqan soruq. ⁹I God ago on mataw tawonta iyeq osam haqad in igililewunim aholyon giwamta. Teq i kabiy dimdimunta emsa in i gibiyad giwamta nazaq a haiq. In anadibmo agem dimunta s gawhtiqsamo in samanmo igad in gilumsihim giwamta. Kaziqmo diq in og ka eman a hi gwahtiqsamo in anad tiqam, Ya on mataw giholyon giwaqaqta na inad negad ya Krais Yesus ago kabiy amalib tigilumsihdaiq ham. Haqan muran mat i gilumsihim giwaqaqta amatinKrais Yesus-mo bo tugwahtiqim in God anad bilaqan usta na eman ulal tiqiy. In biolim moq ago zaway walemim teq in os dimunta kuluwa-kuluwmo osaqta na ago dante eman saw anuwanib tugwahtim. An on mataw Yesus awagamun dimunta huritim anan helmo tihaqayta na in dante na ahol waq kemayta. ¹¹Ya Yesus awagamun dimunta naqmo waqeq a le og saw hasremo bilaqdaiq haqad God ya itowun eman ya in ago Aposel iyta. Iyim ya in ago gamuk na asuleqin on mmataw negad luwaiqta.¹²Daq alulin naqmo ago ya kawa santiy waqad osaiqta. Teq ya imebay a hi woqaq. Na ezaqgo ya mat anan helmo haqaqta na ago ya tuhurit has. In kabiy dimunta ya ibenab amta na inmo wamuz naqmo hiqiysa yaqgo kabiy na dimunmo ussa le Krais Yesus ta boldaqta na akaman tugwahtiqdaq. ¹³Ya suleq dimunta nibilenta na ni anadin emad tuteqmo ni suleq na anad emad os. Osad ni Krais Yesus asen muzad ni God anan helmo haqad teq ni on mataw ginad ninad bilaqan. ¹⁴God ago Bugaw Dimunta i giduganib usaqta na in nilumsihsa ni God kabiy dimunta nibenab amta na anononmo wamuzsa in hi woqan.¹⁵On mataw saw Esiya-igta na bunmo gileh tiyagiy. Ad in gilikmanib mataw giger Figelus ayow Hermogenes inaq tiqihulosiymo. Na ago ni tuhuritta. ¹⁶Teq ya Onesiforus asenlulniz gimen Ayahta bulonaiqta, in mataw na ginan anad meqniydaq haqad. Na ezaqgo ya iqirquran kab ossa Onesiforus in ya iben amwaziyta ka ago amebay a hi womta. Haiqgam. ¹⁷In uliq Rom-ug kab biolim in aholtuw bulad inagunad luwin le in bo ya ibiysa ya igem hasitaysa zaway muturta waqyaiq. ¹⁸Nazaq iyan ya inad awaz meqin amalib Ayahta kazaq bulonaiq Ayahta haqaiq kam abebtanta nab ni Onesiforus anan ninad meqniyan haqaiq. Teq mat ni uliq Efesus-ib ame kabemmo ya ilumsihtamo. Na ago ni tuhurit kamta.

Chapter 2

¹Ari yaqgo amun Timoti, Karis Yesus agem dimunta ninad nilumsihaqta na ni anadin emad ni niwaz meqniyeq os. ²Ad ningo walmataw gilimanib in mataw asor gituw inaqta ginagun. Ginagunad gibiyeq teq ni gamuk kwaziqmo ya mataw kabemmo gimeb nibilenan ni huritta na agamukan bunmo ni mataw na neg. Negid teq in gamuk na asuleqin tuteq in gigo walmataw gibileniymo.³Teq ni Krais Yesus ago bab mat dimunta iyeq osad ni santitiy sor, I bunmo Yesus ago kabiy emad santitiy sorauqta nazaqmo. ⁴Mat bab emaqta na in kabiy hasremo mataw uliqabta emayta nagan in a hi emaqta. Haiqgam. In ago ayahta kabiy anan anad bilaqaqta naqmo amomo in emaqta. ⁵Teq mat sibtitayim ameb le towub gwahtiqaqta na in anadibmo a hi sibaqta. Haiqgam. In daq na ago agununin muzinim sibaqta. Ari in gunun nagan itiyoneq in ago naw na a hi waqdaq.⁶Teq mat aholtuw bulim kabiyab dadaq layta naqmo in kabiy ame waqim neqaqta. Mataw hers in didaq ameta na waqim a hi neqayta. ⁷Gamuk naway na in anadin emsa Ayahta teq ninad emid hastitaydaq .Hastitaysa ni gamuk ezaqman na aluin bunmo ninad tiqem hasdaq.⁸Tuteqmo ni Yesus Krais anadin em. In Debit asenlulib gwahtiqim in moqim teq ta wamta . Ya Yesus awagamun dimunta nazaqmo bilaqaiqta. ⁹Teq ya wagam dimunta na bilaqsa mataw ya inan mat meqin haqad in afaqan amo amo yagim le tiqiqirquriy. Bilaqne ya gavman gigo gunun itiyonim daq meqinta emta nazaq. Ta teq in God ago gamuk irqureq a hi wasih daqay. ¹⁰Nazaq iyan ya on mataw God gilumim aholyon giwamta na ginadin emad ya gituw a hi hiqiysa afaqan ka bunmo soraiqta. Sorad ya inad emaiq Ya God ago on mataw na gimen afaqan ka Sorsa teq in le ban dimunta Krais Yesus in gimen wastitayan usaqta na waqeq in God inaq ginad dimniysa kuluwa-kuluwmo tuqos daqay haqaiq.¹¹Teq gamuk araq ya nibilendaiqta ka in hel diqtaqmo. I Yesus Krais inaq moqeq teq inaq kayeqmo tuqosam. ¹²Ad i afaqan sorad gituw a hi hiqiysa teq i inaq araqibmo king iyeq tuqosam. Ari i gileh ugsa teq in i gileh tiqigdaqmo. ¹³ Teq i ginad biliyeq i gigo gamuk helta in bulonta na i a ta hi muzinsa in i gigo hib daq nazaq a hi emdaq. Inmo gamuk helta i gibilanta na tumuzin tutdaq. Na ezaqgo inmo ago gamuk in bilamta na in a hikidik hulosdaq.¹⁴Tuteqmo ni gamuk nawa ya teko nibilenta na ningo on mataw ginadib emsa in anadin emad osiy. Ad ni God ameb in gidek wazad gamuk atoranmo gibilensa in gamuk amikmikta aqanan hi mugiy. An mug nazaq na in mat araq a hikidik ulumsihaqta. Haiqgam. Mataw nazaq an mugsa mataw ta asor gamuk meqinta na huritad in ginad dimunta usaqta na timeqniyaqta. ¹⁵Ni niholtuw bulad God ago kabiy emsa in ni ninan anad dimniysa. Ad ni on mataw in ago gamuk helta asuleqin negad ni gamuk na alilin anonon ninad em hasadmo in gibilen. Ni nazaq God ago kabiy wastitayeqmo emad teq ni in ameb turad ningo kabiy anan nimebay a hi woqdaq.¹⁶Teq ni og ka ago gamuk samanta God abin wazan woqaqta na bunmo gileh ug. Mataw gamuk naqanta bilaqad oseq in God anad huloseq daq meqinta haresmo emsa le daq naqmo ayahmo diq in gilikmanib tuqusdaq. ¹⁷Ussa in gigo gamuk meqinta na on mataw kabemmo giholib leqdaq, bilaqne mat aholib asulan meqinta gwahtiqim lilihim ban bunmo waqaqta nazaq nog. Mataw giger Himeneus ayow Filetus inaq in gamuk naqanta bilaqayta. ¹⁸In giger gamuk helt ago dante tuhulosim in bilaqay, Mataw hodhodab eraq daqayta akaman na tekomo tugwahtim haqayta. Abeb mataw moqeq in a ta hi eraq daqay haqayta. Haqad in mataw asor ginad helta walebolsa in ginadnad tiqemayta.¹⁹Teq God ago gamuk awaz meqniyim usad ahol a hi biliyaqta. In bilaqne tituq araq zawayta tileyan turaqta nazaq nog. Teq tituq na ahulib gamuk giger mar tonan usaqta na gigo araq in kazaq bilam, Ayahta in ago on matawta na gigo tuhurit ham. Teq ta araq na in bilam, On mataw Ayahta ahaqenib iyim abin wazinayta na bunmo in daq meqinta gileh ugiy ham. ²⁰Ni ninad em. Bit araq ayahtab reb deg teq yuqsa amo amo giqusaqta. Nagah na asor gol teq silva amalib giqemiyta. Teq asor ayib sisoqiyta teq asor og soskaqib giqemiyta. Nagah na asor in kabiy dimdimunta emgo giqusaqta. ²¹Nazaq iyan on mataw in giholib daq araq meqinta ya ginan teko nawa tibilayta nagan suhol bugeq in bilaqne gog deg dimdimunta amalib kabiy dimunta emayta nazaq nog tiqiy daqay. Iyeq in bit anamren na amomo agota iysa in giwazsa in aben inaq diq tiqiy daqay. Sa bit anamren na in gimalib kabiy dimdimunta emgo haqad wastitayeqmo gigo banab giqemdaq.²²Nazaq iyan mataw minminta gigemab ginad meqinta gwahtiqaqta nagan ni gileh ugad tuk. Tukeq ni on mataw gigem anumlan haiqmo osad in Ayahta ahaqenib iyim anan bilayta naqmo nenaq luwad ne bunmmo God-mo ago daq titnonta muzinad luwiy. Ad ni mataw dimunta na nenaq God anan helmo haqad ne an anan ginad bilaqsa zib alowabmo osiy. ²³Teq mataw nan agadanta bilaqsa in gilimanib an mug alulin haiqta gwahtiqsa ni gamuk na asor hi bilaq. Mataw gamuk naqanta bilaqad in gigem meqniysa an hasremo waqayta. Na ago ni tuhurita.²⁴Ayahta ago kabibiy mat in mataw nenaq an a hi mugdaqta. Haiqgam. In mataw bunmo gilowan tondaqta. Teq in ago walmataw God ago suleq gibilen sireqsa na gigo afaqan sorad a hi ginadaqta. ²⁵Haiqgam. Mataw na in ago gamuk othassa in kiskismo ginad wastitaydaqta. ²⁶Mataw gamuk othasayta na in Satan ago dobub woqan Satan in giwazim giqeman in anad muzinad daq emayta. Teq Ayahta ago kabibiy mat na in mataw naqanta kiskismo giwastitaydaqta. Na ezaqgo luweq God in mataw na gilumsihid in ginad tubiliy daqay. Ginad biliyeq gigo daq meqinta gileh ugad teq in God ago gamuk anan ginad em has daqay. Ginad em haseq teq in Satan ago dob bayid woqsa asanib gwahtiqeq osad in ginad hastitaysa dimunmo tuqos daqay.

Chapter 3

¹Ari ni ninad em. Kam abebtanta na tubolsa afaqan meqmeqinta kabemmo kazaq tugwahtiqdaqta. ²Mataw in gimo gihol anadin emad mani kabemmo waqgo ginad em daqayta. Teq in gihol abin iluwid eraqsa in igmo ag haqad nan meqinta haresmo bilaq daqayta. Teq in ginenmaman giqez othas daqayta. Teq on mataw in gimen a neg daqayta. Teq in God gileh ugad daq anumlan inaqta naqmo emad os daqayta. ³Teq in mataw amota meqin diq ossa gibiyad in ginan ginad a hikidik meqniydaqta. Teq in mataw ginan gigem meqniydaq in ginad na a hikidik biliy daqayta. Teq in mataw gigilehunan bilaq daqayta. Teq in giholmo in ginad wamuzdaqta. Teq in gimot meqniysa in mataw haresmo gimeqin ton daqayta. Teqin God ago daq dimunta na bunmo geg ug daqayta.

⁵Teq mat sibtityayim ameb le towub gatiqaqta na in anadibmo a hi sibaqta. Haiqgam. In daq na ago agununin wazim sibaqta. Ari in gunun nagan itiyoneq in ago naw na a hi waqdaq. ⁶Teq mat aholtuw bulim kabiyab dadaq layta naqmo in kabiy ameq waqim neqaqta. Mataw hares in didaq amebta na waqim a hi neqayta. ⁷Gamuk naway na ni anadin emsaq Iyahta teq ninad emid hastitaydaq. Hastitaysa ni gamuk ezeqman na alulin bunmo ninad tiqem hasdaq.⁸Mataw nawa daq meqmeqinta nazaq emayta na in gamuk helta bab ugayta, kwaziqmo Janes ayow Jambres inaq in Moses bab ugiyta nazaqmo. Mataw na ginad meqinta ayahmo ussa in katiyad God anan helmo haqayta. ⁹Ta teq in gigo daq na ayahmo diq a hi gwahtiqdaq. Haiqgam. In gigo daq agadanta gwahtiqsa mataw bunmo ahol tuwaq kem daqay. Kwaziqmo Janes ayow Jambres inaq daq agadante emsa on mataw ahol waq kemiyta nazaqmo.¹⁰Nazaq iyan ya on mataw God gilumim aholyon giwamta na ginadin emad ya ituw a hi hiqiysaq afaqan ka bunmo soraiqta. Sorad ya inad emaiq, Ya God ago on mataw na gimen afaqan ka sorsa teq in le ban dumunta Krais Yesus in gimen wastitayan usaqta na waqeq in God inaq ginad dimniysa kuluwa-kuluwmo toqos daqay haqaiq. ¹¹Teq gamuk araq ya nibilendaiqta ka in hel diqtamo. I Krais Yesus inaq moqeq teq i inaq kayeqmo toqosam. ¹²Ad i afaqan sorad gituw a hi hiqiysa teq i inaq araqibmo king iyeq toqosam. Ari i gileh ugsaq teq in i gileh tiqigdaqmo. ¹³Teq i ginad biliyeq i gigo gamuk helta in bulonta na i a ta hi muzinsa in i gigo hib daq nazaqta a hi emdaq. Inmo gamuk helta i gibilanta na tumuzin tutdaq. Na izaqgo inmo ago gamuk in bilamta na in a hikidik hulosdaq¹⁴Tuteqmo ni gamuk nawa ya teko nibilenta na ningo on mataw ginadib emsa in anadin emad osiy. Ad ni God ameb in gidek wazad gamuk aturanmo gibilensa in gamuk amikmikta aqanan hi mugiy. An mug nazaq na in mat araq a hikidik ulumsihaqta. Haiqgam. Matawnazaq an mugsa mataw ta asor gamuk meqinta na huritad in ginad dumunta usaqta na timeqniyaq. ¹⁵Ni niholtuw bulad God ago kabiy emsa in ni ninan anad dimniyan. Ad ni on mataw in ago gamuk helta asuleqin negad ni gamuk na alulin anonon ninad em hasadmo in gibilen. Ni nazaq God ago kabiy wastitayeqmo emad teq ni in ameb turad ningo kabiy anan nimeqbay a hi woqdaq.¹⁶Teq ni og ka ago gamuk samanta God abin wazan woqaqta na bunmo gileh ug. Mataw gamuk naqanta bilaqad oseq in God anad huloseq daq miqinta haresmo emsa le daq naqmo ayahmo diq in gilikmanib tuqusdaq. ¹⁷Ussa in gigo gamuk miqinta na in on mataw kabemmo giholib leheq, bilaqne mat aholib asulan miqinta gatiqim lilihim ban bunmo waqaqta nazaq nog. Mataw giger Humeneus ayow Filetus inaq in gamuk naqanta bilaqayta.

Chapter 4

¹Ari God teq Krais Yesus mat on mataw tumoqiyta teq a hi moqayta inaqmo giyon hazizir emdaqta amatin na inaqmo in ya ibiysa ya gamuk araq awaz miqinta tinignan. Ad Krais Yesus teq on mataw bunmo gimeb ulalabmo boleq ago maror og saw bunmo emid gwahtiqdaqta na ya anadin emad ya atoranmo kazaq tigibilenaiq. ²Ni on mataw God ago gamuk gibilen. In gamuk na huritnan ginad bilaqsa o haiq i gituw hiqiysa ni na ago hi bilaqad ni gibilenmo gibilen. Ad ni gamuk awaz meqmeqinta amalib gibilenad giqutil ulumsa in ginad biliyiy. Teq in daq meqinta emsaq ni ginad. Ad in gidan sosil iysa ni zaway neg. Tuteqmo ni God ago suleq gibilenad ni in afaqan bunmo sorad nituw hi hiqiyan.³Na izaqgo kam araq miqinta nawa tubolaq. Kam na bo tugwahtiqid teq mataw in suleq dimunta huritnan ginad a hi bilaqdaq. In gamuk gidek siriraqta naqmo huritnan ginad bilaqsa in mataw ta asor gihureqid in bo suleq in ginad usaqta naqmo bilaqsa in tuhurit daqayta. ⁴Ad in gamuk helta na huritnan gituh hiqisa in gihol biliyeq danteq haresmo muzad in wagam samanta alulin haiqta naqmo huritnan gidek tiqem daqay. ⁵Ari ninmo teq worworeqmo osad mataw afaqan nigsaq ni sorad nituw hi hiqiyan. Ad ni on mataw God ago gamuk dumunta gibilenad ni kabiy God nigta naqmo ni em bug.⁶Ari mataw ya inol em daqayta na sinsin tiqiy.Inol emid ya inedan bilaqne mataw wain ayun tamaz emim God anoginib wazbalan woqaqta nazaq nog tiqiydaq. ⁷Ya God ago bab nenaq an wolad ya wagay dimunta nab iwaz meqniyim titur. Ad God yaqmen tow amta nab ya sibim le tugwahtiy. Teq ya God ago suleq helta na waz naqmo hiqiyad ya in anadin tumuzin bug. ⁸Muran mat sibim le towub gwahtiqaqta na ago balaw dimunta gifiqinib emayta na in ya ibaq tunim usaq. Balaw na in kazaq. Ayahta teq ya inan mat titnonta haqid ya ibin nazaqmo iholib tuqus tutdaq. Ayahta daq titnontaqmo amalib on mataw gigo daq ulum kemaqta akaman nab teq in on naw na tiyagdaq. Teq in ya imomo naw na a hi yagdaq. Haiqgam. On mataw ginad emay, Ayahta hidmo bolan haqad gihol husisisaq osayta na bunmo inaqmo in God abenab naw dimunta na tuwaq daqaytamo.⁹Timoti, ni agudan hi emad hid naqmo yaqgo hib bol. ¹⁰Na izaqgo Demas in og ka ago nagah anan moqad in ya ihulosim uliq Tesalonaika-ib tilah. Teq Kresens saw Galesiya-ib lehsa Taitus saw Dalmesiya-ib tilahmo.¹¹Sa Luk amomo ya inaq ya kawa osauq. Nazaq iyan ni bolad teq ni Mak waqeq inaq bol. In mat dimunta iyim in ya kabiyab tiqilumsihdaqta. ¹²Teq ya Tikikus eman Efesus-ib lahta. ¹³Ni bolnan teq uliq Trowas-ib ni le Karpus ago bitab yaqgo iholsihen sisaqta ya hulosan nawa usaqta na ni waqeq teq a bol. Ad ni yaqgo buk giwaqmo. Giwaqad buk karuw asanib giqemiyta na in inaqmo giwaq ton. Buk naqmo ya ahol waqnan inad bilaqaqta.¹⁴Aleksanda mat ain akabiyan emaqta na in ya imeqin diq tonta. Abeb teq Ayahta in ago daq na amenin tuqugdaq. ¹⁵Ni mat na ago nihol waz. In God ago gamuk hi bilaqauqta na ababunmo diq. ¹⁶Ya ime amebta hazizirib gamuk amenin emad tursa mat araq ya ibunib turad gamukib a hi ilumsih. Haiqgam. Mataw bunmo tiqihulos yagiy. Teq ya God bulonaiq, Mataw ya ihulosiyta na gigo daq meqinta na in walemad anadin ta hi em haqaiq.¹⁷Ari ya hazizirib tursa Ayahtamo ibiy muzad zaway yagyaq, ya in ago gamuk dumunta bilaq sireqsa on mataw en ta asor Juda a haiqta na tuhurit daqay haqad. In nazaq ilumsihim in layon ateb iwaqim ya afaqan araq a hi way. ¹⁸Ad muran teq abeb mat nog imeqin tonnan tonsa Ayahta ilumsihid ya dumunmo tuqosdaiq. Oseq yaqgo kam tugwahtiqid nab teq in ya iwaqeq iqad ago sawab lehid ya in ago maror aduganib dimunmo tuqosdaiq. Nazaq iyan i bunmo tuteqmo Ayahta amomo abin wazid eraqsa osuq! Hel diqtamo.¹⁹Ari ni Prisila aduw Akwila inaq teq Onesiforus asenlulniz na bunmo yaqgo zeq dimun neg. ²⁰Ya Erastus uliq Korin-ib hulosan osaq. Ari Trofimus ago moq inaq iyan ya Miletus-ib hulosan towa osaq. ²¹Ni agudan hi emad hidmo bol. Luweq ni tim miqinta amuditqanta na anubun qwaydaq. Yubulus teq Pudens teq Linus teq Klodiya teq ni nimaqbaban Krais aduganibta na bunmo in gigo zeq dumun eman nawa lah. ²²Iyahta ni niwamuzad ninaq osan. Ari God agem dumunta ne bunmo negsaq ne osiy. Nawaqmo.

Titus

Chapter 1

¹Yaqmo Pol, ya God ago kabibiy may teq ya Yesus Krais ago Aposel-mo. Ya God ago on mataw in gilumim aholyon giwamta na gilumsihsaq in gigo ginad helta na awaz tumeqniydaq haqad in ya iqeman ya in ago kabiy ka emaiqta. Teq ya God ago gamuk helta na on mataw gibilensaq in ginad em hasad God ago daq dimdimunta naqmo emad os daqay haqad in kabiy kab iqamta. ²Iqeman ya God ago on mataw na gimen kabiy emsa in God anan helmo haqad in os dimunta kuluwa-kuluwmo os daqayta na amen emad tuqosayta. Kwaziq diqmo God in og ka eman a hi gwahtiqsamo in ago on mataw os dimunta na negnan hel diqmo bilamta. Ad in a hi katiyaqta. ³God i Gilumsihim Giwaqaqta na in nazaq bilaqim teq abeb kam inmo anad usta nabmo in ya iwaqim ibenab kabiy eman ya in ago gamuk na waqim bilaqsa ulal tiqiyaq.⁴Taitus ya sansandek ka ninmen eman nawa lehaq. Ya inad Krais anan helmo haqaiqta nazaq ni ninad usaqmo. Nazaq iyan ni yaqgo amunmo diq. I Gimam God teq in atatin Krais Yesus i gilumsihim giwamta amatin na inaq in gigem dimunta nigsa ni nigem midemeqmo usan. ⁵Ari ya kabiy asor liqabmo hulosan usaqta na ni emid hiqiy bugdaq haqad ya nihulosan ni nud Krit-ib nawa osaq. Ni nab osad kwaziqmo ya nibilenta nazaqmo ni uliq bunmo leheq mataw danmebta Yesus ago on mataw giwamuz daqayta na gitowun emid osiy.⁶Teq ni mataw kazaqta gibiyad giwaz. In gibin dumunta mataw gimeb usaqta. Teq in aw tuwaqim inaq osad in ta mat araq ago aw inaq a hi luwayta. Ad in gigo onmin Krais anan helmo haqad in daq hihiq a hi emad teq in ginenmaman giqez a hi othasaytamo. ⁷Ni ninad em. Mat Yesus ago on mataw giwamuzaqta na in God-mo ago kabiy emaqta. Nazaq iyan ni mat abin dimunta on mataw gimeb usaqta naqmo ni waqid in Yesus ago on mataw giwamuzan. Mat ni waqdaqta na in yaqmo ag haqad ago on mataw gamuk aturanmo a hi gibilenaqta. Ad in agem hidmo a hi meqniyaqta. In yuw atoranta a hi uluwaqta teq in mataw haresmo a hi ginolaqta. Ad in mani kabemmo waqeq tuwal emgo anad a hi emaqtamo.⁸Mat na mataw in ago bitab bolsa in gilowan tonaqta. Ad in God ago daq dimdimunta naqmo emnan anad bilaqaqta. In mat anad em hasaqta teq in ago daq titnonta. In God anadin diq emad worworim osaqta. ⁹Teq in God ago gamuk asuleqin helta i Aposel gigo hib wamta naqmo in waz naqmo hiqiyaqta. Mat nazaqta in Yesus ago on mataw God ago suleq dimunta negsa in gigem zaway tiqiy daqayta. Teq in mataw God ago suleq geg ugayta na giqez amenin emsa in giqez tihiqiy daqaymo.¹⁰Ni mataw dimdimunta nazaqta gitowun emid in uliq-uliqgo osad teq in Yesus ago on mataw giwamuzad osiy. Na izaqgo mataw nabta kabemmo in nan dimunta a hi huritayta. In nan haresmo alulin haiqta bilaqad teq in mataw kat negayta. Mataw na gilikmanib Juda asor in daq nagan ayahmo emayta. ¹¹Mataw na in on mataw gigo mani hureqad in daq hi emnanta naqmo asuleqin gibilenayta. Gibilenad in mataw asor gigo aw amun nenaqmo giwazbalsa in gigo os timeqniyaqta. Nazaq iyan ni mataw na gidanin qwaysa in giqez hiqiyiy.¹²Kwaziqmo Krit gigo mat araq anad awaz meqinta inmo ago on mataw gilum kemim ginan kazaq bilam, Mataw Krit-ibta gimileq meqinta ham. In meqin diqta bilaqne karuw kuwasik ginaq amugnaqta nazaq nog iyim in kabiy haiqmo osad didaq neq naqmo ago in ginad emayta ham. ¹³Gamuk nawa na in helmo diq. Nazaq iyan ni mataw na ginadad nan awaz miqinta gibilen. Gibilensa in God ago suleq helta naqmo hurit kemiy. ¹⁴Hurit kemeq in Juda gigo wagam samanta amo amo nagan hi huritiy. Ad mataw na asor God ago gamuk helta gileh ugad in ginadib gunun amo amo emsa in hi muziniymo.¹⁵On mataw God ameb gigem anumlan haiqmo osayta na in didaq nagah bunmo wazsa in abusirinan hiqiysaq in negayta. Ari on mataw gimugan meqniyim ussa in Krais anan helmo a hi haqayta na didaq nagah bunmo wazsa abusirinan inaq iyaqta. Na izaqgo mataw na ginad gigem inaqmo God ameb meqniyim usaqta na ago. ¹⁶Mataw naqanta na in giqezabmo bilaqay, I God ago tuhurit haqayta. Teq in daqdaq emsa i gibiyad ginad emauq, Mataw ko God gileh ugim osayta haqauq. Mataw na God ago nan othasad in daq araq dimunta emgo biyab a hi iysa God in gibiyad ame a hikidik bilaqaq.

Chapter 2

¹Ari ninmo teq suleq dimunta God ago gamuk helta inaq riranta naqmo ni bilaq. ²Bilaqad ni mataw aseseqta gibilenid in worworeqmo osad yuw atoranta hi uluwiy. Ad in gihol anononmo wamuzad in God ago gamuk hurit kemeq ginad em hasiy. Ad in on mataw ginan ginad bilaqsa in afaqan sorad gituw hi hiqiyan.³Teq ni on aseseqta gibilenid in luw os dimunta God anan anad bilaqaqta naqmo muzinad in mataw gibun ban nan meqmeqinta hi bilaqiy. Teq in wain ayun ayahmo uluwsa ginad hi wamuzan. Ad in daq dimdimunta emgo adan on mataw bunmo giqisuhuniy. ⁴Giqisuhunad in on baras-barasta mat mutur waqiyta na gilumsihad in giholib daq dimdimunta usaqta na asuleqin on barasta na gibilensa in nazaqmo emad osiy. Osad in gidugniz gigo onmin nenaq gilowan tongo tuhurit kemiy. ⁵Hurit kemad in gihol anononmo wamuzad in aw silumta nog hi iyiy. In haresmo hi luwad in gigo bit teq in gigo mat amun nenaq giwamuziy. Ad in gidugniz giqez huritad gihaqenib osiy. On aseseqta na in nazaq on baras-barasta gibilensa teq mataw God geg ugayta na in God ago gamuk bilawungo adanin haiq tiqiy daqay.⁶Ad nazaqmo ni mataw minminta ginad wazid eraqsa in gimo gihol anononmo wamuziy. ⁷Ad ni ningo daq dimdimunta giqisuhunsa in nibiyad nazaqmo emiymo. Teq ni on mataw suleq negad nan katiyta inaqmo hi gibilenad ni on mataw gimeb mat nihol kamolmolin inaqta nog hiqiy. ⁸Kam bunmo ni ninad em haseq suleq heltaqmo gibilen. Ni nazaq emsaq teq ningo bab in ningo nan bayid woqgo biyab a hi iy daqay. Ad in gimebay woqsa in i giglehunan bilaqgo adanteqin haiq tiqiy daqaymo.⁹Ni kabibiy mataw samanta gibilenid in gihol wazid woqsa in gigo aseseqta giqez huritiy. Huritad in kabiy bunmo dimunmo emsa in gigo aseseqta gigem dimniyan. Teq in gigo aseseqta kabiy agamukan gibilensa in amenin emad hi othasiy. ¹⁰Ad in gigo aseseqta gigo nagah hi rin toniymo. Kabibiy mataw na in gigo aseseqta giqez huritad kabiy anononmo emsa in gigo aseseqta na in ginan ginad diq tibilaqdaq. Sa on mataw bunmo in gibiyad in i gigo God I Gilumsihaqta na ago suleq huritnan ginad tibilaqdaqmo.¹¹I ginad emauq. God in on mataw bunmo agem dimunta negad in gilumsiheq ta giwaqgo adanteqin tuwastitay. Wastitayan danteq na ulilabmo tugwahtiqim usaq. ¹²Ussa danteq na agamukan i ginad wastitaysa i God gileh ugyauqta na hulosad i ginad dimunta tiqemauq. Ad i og ka ago daq gihol bilaqaqta na hulosad i daq titnonta na tumuzinauq. Helmo muran i og kab on mataw nan a hi huritayta gilikmanib osauqta. Teq God danteq dimunta na giqisuhunsa i ahol waqad i gihol wamuzad teq i daq dimdimunta God anan anad bilaqaqta naqmo i emad luwauqta. ¹³I nazaq God anad muzinad Yesus Krais mileqeq ta boldaqta na amen emad i ginad dimniysa osauqta. Yesus Krais-mo in i gigo God Awaz Miqinta teq in i gilumsiheq ta giwaqdaqta. In teq ulilabmo ahol abalawun anuwan diqta na oysa bo tugwahtiqdaq.¹⁴Inmo i gimen ahol nog hulosim momta. In ahol naw nog emeq in i gizayid i daq meqinta ahaqenib a ta hi osam haqad in daq na amta. Teq in gibusirinan suholid hiqiyid i in ago on matawmo diq iyeq giholtuw bulad daq dimdimunta emad osamta haqad in i gilumsihim aholyon giwamta.¹⁵Kam bunmo ni gamuk nawa na ningo on mataw gibilen. Gibilenad ni in ginad wazid eraqsa in gamuk na waziniy. Ad ni on mataw nan othasayta na ginadsa in ginad buliyiy. Ni mat nibin inaq nog iyeq mataw atoranmo gibilensa teq in ni nibilawunad ninan amun a hi bilaq daqay.

Chapter 3

¹Ni ningo on mataw gibilensa in mataw marorta teq gavman gigo aseseqta bunmo gihaqenib iyeq osad nan huritiy. Ad in kabiy dumunta emgo gihol wastitayeqmo osiy. ²Osad in an agilehunan hi bilaqad in gamukib an hi mugiy. Kam bunmo in tok nemeq osad in on mataw bunmo gidimun toniy.³Ni ninad em. Kwaziqmo i inaqmo ginad dimunta haiqgam iyan i nan othasad osyauqta. Ossad mataw kat igsa i God ago dan titnonta na huloseq danteq haresmo muzyauqta. I giholmo in i ginad wamuzsa i bunmo daq hares emad an gihar ugyauqta. Sa mataw i ginan ginad a hi bilaqsa ta igmo an agem meqinta ugyauqtamo.⁴I nazaq meqin diqta iyim ossa God I Gilumsihaqta na agem dimunta igad in i ginan anad bilam. Anad bilaqsa in i gimen dante dimunta amta na eman ulilab i gimeb gwahtiqsa i ahol tuwaw. ⁵Ahol waqsa God in dante nabmo i gilumsihim tigiwam. Teq i daq dimdimunta emsaq in i gibiyad agem dimunta igad gilumshta nazaq a haiq. I mataw meqin diqta osta teq God anadibmo i ginan anad dimniysa in i gilumsihim giwamta. Giwaqim in i gimugan suhol nog iyan i on mataw muturta tiqiy. Ad in ago Bugaw Dumunta igan in bo i gilumsihan i gigo os buliyim muturta tiqiymo.⁶Yesus Krais-mo i gilumsihad gimen dante wastitayan God in ago Bugaw Dimunta na ayahmo wazbalan i giyon tihitim. ⁷God anad in dante naqmo amalib i giwastitayid i in ameb on mataw titnonta iyeq osam haqad in nazaq i gilumsihta. In i gilumsihim giwaqan muran i os dimunta kuluwa-kuluwmo osamta na i giholyon waqgomo tiqiyim osad i ginad emauq, Helmo, i tuwaqamta haqauq.⁸Gamuk nawa ya tinibilenta na in heldiqtamo. Teq ya inad ni tuteqmo gamuk nawa ya teko nibilenta na ningo on mataw gibilensaq gamuk na in ginadib oy soqotan. Oy soqotsa ningo on mataw God anan helmo haqayta na in gituw hi hiqiysa in daq dimdimunta njaqmo emad osiy. Na izaqgo God ago daq di,mdimunata naqmo in hel dita teq in on mataw bunmo gilumsihaqta.⁹Teq mataw nan agadanta bilaqad an mugsaq ni gilumsihad asor hi bilaq. Ad in gisesan giwagamun nagan ago an mugsa ni giholib hiqiyeq pesanmo tur. Ad mataw gihol husereq an baysa ni in giban diq em. Teq in God ago maror Moses bilamta na ago agamukan amikmikta anan an wadsa ni niqezmo hiqiyeq luw. Daq nawa na mugayta na in saman diqta In gilumsihid i kabiy araq dimunta a hi emamta. ¹⁰Teq mat araq Yesus ago on mataw gihusernan tonsa ni in adek wazeq bulon. Ari ni nimeq giger nazaq bulonid in a hi huritsa teq ni mat na aholib hiqiyad gileh ug. ¹¹Ni ninad em. Mat naqanta in dan titnonta tuhulosim in daq katiyta naqmo anan helmo haqad in daq meqinta ago kabibiy matmo tiqiyim osaqta. Mat naqanta ago daq miqinta naqmo in mat na ayon bilaqan in God ago faq waqgo tiqiyim osaqta.¹²Ari ya Artemas o Tikikus emid ningo hib lehid teq ni niwaz diq meqniyeq yaqgo hib bol, uliq Nikopolis haqayta naqmo. Ya inad emaiq, Kam miqinta urom atimun inaq bolsa ya uliq nabmo leheq teq tuqosdaiq haqaiq. ¹³Teq mataw giger Senas mat midyesen wazaqta na ayow Apolos inaq in ni nihuloseq lehsa ni giluwan tonad gilumsih. Gilumsihid in danib lehad nagah araq ago siqim hi iyiy.¹⁴Teq ni ningo on mataw na bunmo gibilenid in kabiy dimdimunta emad osiy. Osad in on mataw nagah osgota siqim diq iysa gibiyad in gimo gigo nagah amalib gilumsihiy. In daq nazaq emad teq in samanmo a hi ossa God ago kabiy gibenab usaqta na anon kabemmo tisorqendaq.¹⁵Ari on mataw ya ginaq kawa osauqta ka in gigo zeq dimun eman ningo hib lehaq. Ad nazaqmo ni i gigo zeq dumun ka i giyogniz Yesus anan helmo haqad nawa osayta na gibilenmo. Ari God agem dimunta ne bunmo negsa ne osiy. Nawaqmo.

Philemon

Chapter 1

¹Ari yaqmo Pol. Krais Yesus abin ya iholib usaqta na ago ya bit giqirquran osayta kab osaiq. Filemon, ni i giyow dimun diqta. Teq i ninaq araqibmo Ayahta ago kabiy emauqta. Ya teq i gimaqbab Timoti inaq i giger sansandek ka mar tonim ningo hib eman lehaq. ²Sa i gihiy Apiya teq Arkipus, mat i inaq araqib Ayahta ago bab nenaq an wolauqta amatin na, teq Yesus ago on mataw ningo bitab humab wolayta na nenaq bunmo gimen sansandek ka i mar tonim man leh negaqmo. ³I Gimam God teq i gigo Ayahta Yesus Krais inaq i gigem dimunta negad ne gigem emid medemeqmo usan.⁴Ya sirisirimo ni ninadin emad yaqgo God bulonad esey diq ugaiqta. ⁵Na ezaqgo kam bunmo mataw ni ninan kazaq ibilenay, Filemon in Iyahta Yesus anan helmo diq haqad in God ago on mataw tawonta na bunmo ginan anad bilaqaqta haqay. ⁶Haqsa ya huritim ya ninmen God bulonim bilaqaiq, God haqaiq, Filemon in Krais ayon daq dimunta kabemmo emdaqta na ni isihunid in anad em hasad in amaqbaban Yesus anan helmo haqayta na gilumsih naqmo hiqiyan haqaiq. ⁷Helmo kadoy, ni God ago on mataw tawonta bunmo ginan ninad bilaqad gilumsihsa in gigem hastitaysa zaway muturta waqayta. Ya ningo daq nazaqta na awagamun huritim inad dimniysa igem zaway diq tiqiyaqmo.⁸Nazaq iyan ne yaqmen daq araq emdaqta na ago ya tinibelennan. Helmo ya Krais abinib gamuk atoranmo nibilenid ni yaqmen daq na emgo azawayin ya iholib usaqta. ⁹Teq ya gamuk awaz meqinta a hi nibilendaiq. Ya Pol ya mat adinowan tiqiyta. Ad Krais Yesus abin ya iholib usaqta na ago muran ya iqirquran kawa osaiqta. Ya ninaq an anan ginad bilaqsa ya inad awaz meqin amalib gamuk ka nibilenaiq.¹⁰Ni yaqgo amun Onesimus waqeq alowan ton haqaiq. Ya uliq kab iqirquran ossa Onesimus bo ya ibiysa ya Krais awagamun bulonan in huritim anan helmo tiham. Haqan nab ya in amam nog tiqiy. ¹¹Kwaziqmo in ni ninaq osad in kabiy araq dimunta amalib a hi nilumsihyaqta. Ari muran in anad buliyim in ya teq ni inaq garabmo ayahmo i tigilumsihdaq. ¹²Muran ya Onesimus eman in ningo hib muleqim ta lehaq. In ya iqutilmo diqta. ¹³Nazaq iyan ya wasihid in ningo ban waqeq ilumsihad kab osdaq haqad ya inad emta. Ya Yesus awagamun dimunta bilaqsa mataw ya iwazim iqirquran ya bit kab osaiq. Sa ninmo kab oasta iyeq ni tuteqmo ya ilumsih nagta. Nazaq iyan ni ya ilumsih nagta na amenin ya ningo kabibiy mat Onesimus ka wasihgo inad emta.¹⁴Teq ni ninad a hi bilaqdaq haqad ya nazaq a hi em. Ni ninad bilaqsa teq ni daq dimunta kawa ya anan bilaqaita ka ni ninadimo em yagdaqta na in dimun. Ari ya nibe yahid ni ninad a hi bilaqsa muzdaqta na ya loyinsa in dimun a haiq. ¹⁵Helmo Onesimus in ni nihulosim in tukim bolim kab kam asitmo tuqosta. Teq ya inad emaiq, In saman yaqgo hib a hi bol haqaiq. Ni mat na ta waqeq inaq tuteqmo anonomo os daqayta naqmo ago in nihulosim kab bol haqaiq. ¹⁶Ta teq muran in ningo hib lehid ni kabibiy mat nog a hi waqdaq. Helmo in ningo kabiy emdaqta. Teq in ningo hib lehid ni nimaqbab araq anan ninad bilaqaqta nazaq nog ni tuwaqdaq. Ya mat na loyinsa in ya imaqbab dimun diqta nog iyaq. Sa in ningo hib ta lehid ni nazaq tiloyindaqmo. Ad ne giger araqibmo Iyahta aholib soqoteq inaq osad ni mat na anan ninad bilaq gigayindaq.¹⁷Nazaq iyan ni ya ibiysa ya ninaq i giger an ulumsihad Iyahta ago kabiy araqibmo emauqta nazaq iyid teq ni Onesimus waqeq nigem dimunta ugad inaq os. Ni nigem dimunta ya yagad inaq os nagta nazaq. ¹⁸Teq in ningo nagah araq meqin tonta o ningo amenin araq in ago hib ussun ari ni in ananta ningo hib usaqta na suholeq abanab ni ya inanta mar ton. ¹⁹Yaqmo Pol ya kawa ibenabmo nan ka mar tonaiq. Ya teq nagah na tuwastitaydaiq. Teq ya ayahmo nilumsihta na amenin ningo hib usaqmo. Helmo amenin na yagnan haqad ni nihol bunmo yagdaqta. Teq ya na ago a hi nibilendaiq. ²⁰Ya imaqbab dimunta , ni yaqgo gamuk ka hurit. Ya ninaq araqibmo Iyahta aholib soqotim osauqta. Nazaq iyan ni ya ilumsihad daq dimunta kawa ya anan tinibilenta ka ni em yag. I giger Krais-mo ago dauhibta iyim iyan ni ya igem emid hastitaysa ya inad dimniyan.²¹Ni yaqgo gamuk ka tumuzindaq haqad ya ninmen sansandek ka mar ton nigta. Ad ya inad emaiq, Ni yaqgo gamuk ka muzinad ni ninadibmo nagah asor ya anan a hi bilayta inaqmo ni tiqem yagdaq haqaiq. ²²Teq yaqgo gamuk araq usaqmo. Ni niyogniz nenaq yaqmen God bulonsa in ya ilumsihid ya bit ka huloseq gwahtiqdaiq haqad ya ne gibilenaiq. Ya inad emaiq. Ne nazaq God bulonsa in ne giqez tuhuritdaq haqaiq. Huriteq teq in yaqgo dan wastitayid a ya ne gigo hib ta lehdaiq haqaiq. Nazaq iyan ningo bit adugan araq ya le usdaiqta na ni wastitay yag.²³Epafras in Krais Yesus ago afaqan sorad in kawa ya inaq giqirquran osauq. In abo zeq dimun eman ningo hib lehaq. ²⁴Sa ya iyogniz Mak teq Aristakus teq Demas teq Luk in nazaqmo in gigo zeq dimun eman ningo hib lehaqmo. In ya nenaq araqibmo Yesus ago kabiy emauqta. ²⁵Ari Ayahta Yesus Krais agem dimunta negsa ne osiy. Nawaqmo.

Hebrews

Chapter 1

¹Kwaziqmo God in ame kabemmo i Juda gisesan gibilenad in daq amo amo amalib in ago gamuk eman nantut giqezab gwahtiqyaqta. ²Ari muran kam abebatanta kab God in atatinmo aqezab i tigibilean. God in atatin na atowun emim in zaway bunmo abenab tiqamta. Ad in atatin na amalib og teq kait teq nagah bunmo giqeman gwahtiqiyta. ³Amam ahol anuwan teq abin ayahta na in amidon na aholib us bugaqta. Sa amadon na ago zaway teq in anad awaz meqinta teq in ahol nagahan bun diqmo in amammo nogta. In ago gamuk awaz meqinta na amalib nagah bunmo zaway negsa inusayta. Teq in on mataw gigo daq meqinta gisuholan gibusirnan tihiqiybugan teq in gwale King Awaz Meqin Diqta ulilib osaqta na aben aqabun ban tuqos wom.⁴God atatin abin in angelo gibin uriyaqamta. Nazaq iyan in ban waqim osaqta na in nazaqmo angelo gigo ban uriyaamaqtamo. ⁵Na ezaqgo kwaziqmo God in ago amidon na kazaq bulon, Ni ya itatin ham. Muan ya ni tiniqulal tonaiq haqad in bilam ham. Ad in ta bilam, Ya in amam iyeq ossa in ya itatin iyeq tuqosdaq ham. Ari ka gineh diq God atatin anan bilamta nazaqmo in angelo araq anan bilam? Na haiqgam.⁶Teq in ago Amadon aaenta na emid og kab tubolnan haqad in kazaq ta bilam, God ago angelo bunmmo in amun kaqmo abin iluwiy ham. ⁷Ari in ta angelo ginan kazaq bilam, In ago angelo giqeman in tim nog iyim luwayta ham. Ad in giqeman in faq amalib nog iyim ago kabiy emadluwaytamo ham.⁸Teq God atatinmo anan kazaq bilam, Ni God ham . Ni king iyeq kuluwa-kuluwmo tuqosdaq ham. Osad ni ningo maror aduganib daq titnonta amalib ningo on mataw tigiwamuzdaq ham. ⁹Ni daq titnontaqmo anan ninad bilaqsa ni daq meqinta anan nigem meqniyaqta ham. Nazaq iyan ningo God in in nimaqbelab masil wazbalan woqsa in ni ninanbilam, Ni niyogniz gilikmanib ninmo nibin ayahta iyeq nininad dimniysa osdaq haqad in bilam ham.¹⁰Ad in atatin bulonim kazaq bilammo, Iyahta ham kwaziqmo diq ni og ka eman gwahtiqim in awaz timeqniyim usaqta ham. Ad ninmo nibenab ni kait teq nagah bunmo ulilib usayta na giqamta ham. ¹¹Og kait inaq timeqniydaqta ham. Teq ninmo nazaqmo kuluwa-kuluwmo tuqos tutdaqta ham. Nagah gigerna in kwaziq tiqiy has daqayta ham. Bilaqne tubusan kwaziq iyim tartay bugaqta nazaq in tiqiy daqay ham.¹²Teq nagah nagan kwaziq iyid ni bilaqne mat aholsihen hasim ayaqta nazaq nog ni giqaydaq ham. Giqayeq teq ni nagah nagan giwazbuliyid murta tiqiydaq ham. Bilaqne mat tubusan kwaziqta hasim hunegad muturta waqim aholib emaqta nazaq nog ham.Teq ningo daq a hi buliysa ni osaq nazaqmo ni tuqos tutaqta ham. Ad ni kuluwa-kuluwmo osad ningo kam a hi hiqiydaq ham.¹³Teq God in atatin kazaq bulonmo, Ni ya iben iqabun ban kab ya imen emad ossa ya ningo bab giqemid nisen ahaqenib tiqiy bug daqay ham. Teq kam gineh diq God in angelo araq anan bilamta?Na haiqgam. ¹⁴Ari angelo in nagah matawun diqta? In bugawta teq in God ago kabiy emayta. God in giqeman lehad in on mataw God ago os dimunta teq waq daqayta naqmo gilumsihayta.

Chapter 2

¹God atatin ahol abin in ayah diqmo. Nazaq iyan gamuk i tuhuritta na i gimaqbaelab waz naqmo hiqiyad muzinuq. Luweq i gidan sosil iysa i gamuk tuhuiritta na kiskismo hulosad ta mileqam.²Kwaziqmo God ago gamuk anhelo gibenab bolta na in awaz meqin diq usyaqta. Ussa mat araq in gamuk na ago gunun araq othasad itiyoneq in daq meqinta amta na ago afan waqyaqta. ³Ari muran God in i gilumsiheq ta giwaqnan haqad dante muturta amta ka in daq ayah diqta. Nazaq iyan i daq ayahta na gileh ugeq abeb i gigo daq meqinta na ago afan i waqad i edob tukeq leham? I tukamta adanteqin araq haiqmo diq. Goa i gilumsiheq ta giwaqdaqta agamukan na Iyahta inmo danmeb bilamta. Bilaqsaq mataw in ago gamuk na huritim in aqez tutad i gibilenim bilaqiy, Nagah ka i gime anonabmo ahol wawta haqiy. ⁴Haqsaq God inmo gamuk na zaway ugnan haqad in mataw na gisen baysihad daq azawayin inaqta amo amo giholib eman tugwahtiqyaqmo. Gwahtiqsa God anad bilaqsa in anadibmo ago Bugaw Dimunta naw nog on mataw tinegyaqmo.⁵Ari abeb og ka ahol buliyeq mutur iydaqta na i anadin emuq. God in og muturta na wamuzgo haqad angelo a hi giqam. Haiqgam. ⁶Mat araq God ago marib gamuk kazaq emim in bilam, God ham, on mataw ogibta in ezaq diq iyim teq ni in ginadin emaqta? ham. Doh haqad ni on mataw ogibta ginadin emad ni anononmo giwamuzaqta? ham.⁷Ni on mataw giqeman in kam asitmo angelo gihaqenib iyim osayta ham. Teq ni giwazinad gibin ayahta na negan in og kab nagah bunmo giquriyamim in ameb diq iyim osayta ham. ⁸Ossa ni nagah bunmo eman on mataw gihaqenib ussa in giwamuzayta ham. God in nagah bunmo mataw gihaqenib emad in nagah araq hulosan mataw gihaqenib samanmo a hi usaqta. Ta teq muran nagah bun diqmo mataw gihaqenib ussa in giwamuzayta nazaq i ahol a hi waqauqta.⁹Ari Yesus teq i ahol waqauqta. God in Yesus eman in kam asitmo angelo gihaqenib iyim osta. Daq na amalib God agem dimunta igad Yesus eman bolim in on mataw og saw bunmo gigo ban waqim in gimen santitiy ayahmo sorad osim momta. Nazaq iyan God Yesus wazan eraqan teq in wazinad ahol abin ayahta ugan muran in nagah bunmo giquriyamim ameb diq iyim osaqta. ¹⁰God in nagah bunmo gilulinta teq in nagah bunmo giqamta. In ago onmin helmo haqayta na kabemmo giwaqeq giqad in ago saw anuwanta nab tugwalehnan haqad in Yesus eman in santitiy ayahmo sorta. Sorim teq in mataw giwaqeq ban dimuntab giqemdaqta amatin dimunta tiqiy. Nazaq iyan God in Yesus eman santitiy sorta na in daq dimunta am.¹¹Na ezaqgo Yesus in God ago on mataw bunmo giqeman in God ago onmin tawon diqta iyayta. Sa Yesus amam in God-mo. Nazaq iyan Yesus in God ago onmin na ginan ya imagniz teq ya ihiyan haqnan amebay a hi woqaqta. ¹²Inmo bilam, Ya teq ni nibin ya imagniz ihiyan gigo hib tinilaqdaiq ham. In humab woleq ni ninan sorsa ya in gilikmanib nenaq bar wazad ya ni nibin tiqiluwdaiqmo ham.¹³Ad in ta bilam, Ya ihol bunmo God ago hib emim ya inmo amen tiqemaiq ham. Teq in bilam, Ahol waqiy ham. God in ago onmin ka ya ibenab eman ya nenaq i kawa osauq ham. ¹⁴Ari onmin nawa ya teko ginan bilayta na in mataw diqta gisan ginedan inaqta. Nazaq iyan Yesus in nazaqmo mataw gisan waqim in mat diq iytamo. In moqeq i gibabun moq ago azawayin wamuzim osaqta an ago zaway alulin tuwolnan haqad in mat diq iyta. Teq i gigo bab na Satan-mo. ¹⁵On mataw bunmo amunib osad le adinowan iyim in moqnan rabayta. Rabsa Satan in gigo rab na muzinim giqirquran in anad muzinad osayta. Ari Yesus in bab na abenab on mataw giwaqid in gibabun na anad a ta hi muzin daqay haqad in momta.¹⁶Helmo. Yesus in angelo gilumsihnan a hi mom. Haiqgam. In on mataw Abraham asen muzinad anan helmo haqayta naqmo ginadin emad in momta. ¹⁷Teq Yesus in amaqbaban helmo haqayta na gilumsihnan haqad in ginogmo diq iyan daq bunmo in amaqbaban giholib gwahtiqaqta nazaqmo in aholib gawhtimtamo. Nazaq iyan muran in tamaz mat danmebta tiqiyim in on mataw anad negad ago kabiy anononmo emaqta. Emad in mataw gigo daq meqinta amenin emad in God ago agem meqniy walemaqta. ¹⁸In santitiy ayahmo sorsa og ka ago daq bunmo ulum waqsa in loyin kamta. Nazaq iyan on mataw giholib daq gilumwaqgo gwahtiqsa in anononmo gilumsihdaqta.

Chapter 3

¹Ya imaqbaban tawon diqta, God ulilib osad ne gililwunan ne inaqmo in ago on matawta tiqiyiy. Ne Yesus-mo anadin emiy. God in eman in i gimen gamuk helta a bolta teq in i gigo tamaz mat danmebta iyim osaqta. Ossa i in abin nazaq diqmo on mataw gibilenauqta. ²God kabiy na ugan og kab osad God anad bunmo tumuzin bugta. Kwaziqmo Moses in God ago on mataw giwamuzad God anad muzin bugad kabiy emyaqta nazaqmo Yesus amtamo. ³Teq og kab mataw maqbab iyim osayta na gigo hib in gimam ayahta naqmo abin in atatniz bunmo gibin uriyamaqta. Ad nazaqmo Yesus abin in Moses abin ayahmo uriyamaqta. ⁴Mataw gisenlul amulik-amulikmo in gisesan gilulib gwahtiqayta. Teq God inmo on mataw en bunmo giqeman gwahtiqiyta.⁵Moses in God ago kabibiy mat dimun iyim in God anad bunmo muzinad God ago on mataw gimen kabiy emad osyaqta. Kabiy emad in God nagah abeb teq emid gwahtiqdaqta na agamukan in ago on mataw gibilenyaqta. ⁶Ari Krais in God atatin diq iyim in God anad bunmo tumuz bugtamo. Muzinim muran in God ago on mataw bunmo gifaqin iyim in giwamuzim osaqta. Nazaq iyan in amomo i gilumsihdaqta na i anan helmo haquq. Ad in teq i gidimun tondaqta na i amen emad i ginad dimniysa abin bilaquq. I ginad helta na waz naqmo hiqiyad teq i inaqmo God ago on mataw Yesus giwamuzim osaqta na tiqiyammo.⁷Nazaq iyan i God ago Bugaw Dimunta aqez God ago gamukib usaqta ka i hurituq. Gamuk nab God kazaq i gibilenaq, Muran ne ya iqez huriteq teq ne gigem hi soqotan haqaq. ⁸Kwaziqmo ne gisesan nan a hi huritad ya iqez othasiyta nazaq ne hi emiy haqaq. Kam nab in saw amatawun haiqtab usad ya ilum waqiyta haqaq.⁹Saw nab ne gisesan ya inan helmo a hi haqad ilum waq yaqayta haqaq. Ilum waqsa ya daq azawayin inaqta kabemmo eman gwahtiqsa in ulig 40 nazaq ahol waqad luwiyta haqaq. Teq haiq in ginad asit a hi emiyta haqaq. ¹⁰Nazaq iyan ya in ginan bilay, Tutimmo in gigem yaqgo hib pesanmo usaqta hay haqaq. In yaqgo maror anan ginad a hi em hasayta hay haqaq. ¹¹Haqad ya igem meqniysa in ginan bilay, Helmo diq in yaqgo saw ginamur emayta nab le a hikidik gwatiq daqay hay haqaq.¹²Ya imaqbaban ne gihol waziy. Luweq ne gilikmanib gimaqbab araq anad meqinta agemab usa in anad helta na hulosad God Kayeqmo Osaqta na gileh tuqugdaq. ¹³God ago marib in kam anan Muran hamta na akaman muran kawa i osauq. Nazaq iyan kam bunmo ne gamuk dimuntaqmo an bulonad an zaway ugiy. Luweq ne gilikmanib mat araq anad meqinta gwahtiqad kat ugsa in muzinad luwad agem tisoqotdaq.¹⁴Kwaziqmo i God anan helmo hawta naqmo i ginadib us tutan. Us tutsa i ginad helmota na waz naqmo hiqiyeq ossa le i gigo moq akamanibmo iyan. I daq nazaq emad oseq teq i Krais ago on matawmo diq tiqiyam. ¹⁵Daq alulin na ago iyan God in ago gamukib kazaq bilam, Muran ne ya iqez huriteq teq ne gigem hi soqotan ham. Kwaziqmo ne gisesan nan a hi hiritad ya iqez othasiyta nazaq ne hi emiy.¹⁶Ne gisesan na gigo kamub gingan diq God aqez huritim teq in gererey emad ago gamuk othasiyta? Na on mataw bunmo Moses giwaqim Isisp hulosim giqad lahta naqmo in daq na emiyta. ¹⁷Teq in ulig 40 nazaq saw amatawun haiqta nab ossa God in gingan diq ginan agem meqniyaqta? Na on mataw daq meqinta emayta naqmo in ginan agem meqniyaqta. Agem meqniyan mataw na moqim gisan saw amatawun haiqta nabmo giqusiyta. ¹⁸Teq God in mataw gingan diq ginan bilam, Helmo diq ham in yaqgo saw ginamur emayta nab le a hi gwhtiq daqay ham? Na on mataw in ago gamuk othasiyta naqmo in ginan nazaq bilamta. ¹⁹Nazaq iyan i ginad emuq. On mataw na in God ago gamuk anan helmo a hi haqsa iyan God giwasihan in ago saw ginamur emayta nab le a hi gwahtiqiy.

Chapter 4

¹Ari God in ago on mataw giqemid in ago saw ginamur emaytab le tugwahtiq daqay haqad in hel diqmo tibilamta. Bilaqan in ago gamuk hel diqta na akaman a hi hiqiyad in muran us tutaq. Nazaq iyan i gihol diq wazuq. Luweq gamuk na akaman us tutsa ne gilikmanib mat araq le saw nab a hi gwatiqdaq haqad. ²I God ago gamuk dimunta tiwawta. Teq kwaziqmo Israel in God ago gamuk dimunta tuwaqiytamo. Ta teq in gamuk na huritim anan helmo a hi haqan gamuk na a hi gilumsih.³Na ezaqgo i on mataw God anan helmo tihawta naqmo God ago saw ginamur emayta nab le tugwahtiqamta. God bilamta nazaq. In bilam, Ya igem meqniysa in ginan bilay, Helmo diq in yaqgo saw ginamur emayta nab le a hikidik gwahtiq daqay hay ham. Helmo gamuk na in Moses ago kamub daq gwahtimta naqmo og ka mutur gwahtimta nabmo God in ago kabiy eman tihiqiyta. ⁴Na ezaqgo God ago mar asor ban gamuk araq kam 7-ta na anan kazaq bilam, God in ago kabiy bunmo emim tihiqiyan kam 7-ta nab in anamur am ham. ⁵Teq gamuk teko i huritta nab in kazaq ta bilammo, Helmo diq in yaqgo saw ginamur emayta nab le a hikidik gwahtiq daqay hay ham.⁶Mataw kwaziqmo God ago gamuk dimunta huritiyta na in gamuk na othasad in le a hi gwahtiqiyta. Ta teq mataw ginamur em daqayta agamukan na in us tutaq. Us tutsa i ginad emauq, On mataw ta asor teq God ago saw ginamur emayta nab le tugwahtiq daqay haqauq. ⁷Ari on mataw kwaziqta na le a hi gwahtiqiy. An ulig kabemmo le tihiqiyan teq God in kam ta araq mataw le gwahtiq daqayta na Devit aqezab eman gwahtiqsa in bilam, `Muran' ham. Teko i bilawta nazaq. Gamuk na bilam, Muran ne God aqez huriteq teq ne gigem hi soqotan ham.⁸Ari kwaziqmo Josuwa in ago on mataw na giqad leheq giqemid in ginamur tiqemid teq gamuk nawa bilam, 'Muran' hamta na akaman tihiqiy nag. Hiqiyid God in kam ta araq mataw le ginamur em daqayta na anan a ta hi bilaq nag. ⁹Nazaq iyan i ginad emuq, God ago on mataw ginamur em daqayta akaman muran us tutaq haqauq. Us tutsa kwaziqmo God in kam 7-ta nab anamur amta nazaqmo in ginamur tiqem daqaymo haqauq. ¹⁰Teq on mataw God ago saw ginamur emaytab gwahtiqim ginamur emayta na in kabiy bunmo tuhulosim teq in ginamur emayta. Kwaziqmo¹¹ God ago kabiy tihiqiyan in anamur amta nazaq. Nazaq iyan i bunmo zaway diq iyeq saw ginamur emayta nab le gwahtiquq. Luweq i gigo mat araq in nan othas adan muzineq kwaziqmo Isrel nan othasiyta nazaqmo in emeq in tuwoqdaq haqad.¹²God ago gamuk kayeqmo usad kabiy atoran diqmo emaqta. In baqir ame gigermota na uriyamim in ame meqin diqta. Gamuk na in mat ulum turim amuganibmo diq lehim aditin tutim usaqta na ulum tayan milhesaqta. In liqabmo diq lehim mat anad hares agemab usaqta na giqurotan giholbin iyim usaqta. Nazaq iyan gamuk na in i ginad gigemab ulilemim usaqta na bunmo eman ulal iyaqta. ¹³Nagah bunmo God giqamta nagan gigo araq diq in God ameb a hi ulilemdaq. Haiqgam. Nagah nagan bunmo ulalabmo diq giqusayta. Ussa God in i gigo daq bunmo i emauqta na anononmo ulum kemaqta.¹⁴Ari i gigo tamaz mat danmebta araq nawa osaqta. In ulilib Heven-ibmo diq le tugwahtimta. Na in God atatin Yesus-mo. Nazaq iyan i in awagamun helta nazaq bilaqad i ginad hi buliyuq. ¹⁵Na ezaqgo i gigo tamaz mat danmebta na in i ginan anad meqniyaqta. Gilumwaq meqinta i giholib gwahtiqaqta nazaqmo in aholib gwahtimtamo. Ta teq in woqim daq meqinta araq a hi am. ¹⁶Nazaq iyan God in ago ban tawontab osaa Yesus i gisen baysihsa i hi rabad God agerabmo diq loquq. I Yesus abinib in agerab loqsa in i ginan anad meqniysa agem dimunta tiqigdaq. Sa i gigo afaqan ezaq usaqta na i bulonsa in i tigilumsihdaq.

Chapter 5

¹Ari mat araq in tamaz mat danmebta iydaqta na adan kazaq. God inmo mataw gilikmanib mat araq atowun eman in gwahtiqim ban na waqaqta. Waqim in ago on mataw bunmo gigo ban waqim God anognib turad in gibinib naw amo amo God ugad teq in daq meqinta walemgo atamazin emaqta. ²Teq tamaz mat danmebta na inmo in ago zaway haiqta iyim in ago walmataw ginad a hi em hasad God ago dan titnonta hulosayta na nenaq kiskismo lehaqta. ³In mat diq iyim iyan in on mataw gigo daq meqinta walemgo atamazin emad teq inmo ago daq meqinta walemgo atamazin in emaqmo.⁴ Tamaz mataw danmebta na abin ayah diqta. Mat araq in kabiy na anadibmo ahol a hi ugdaqta. God-mo mat lilewunan in kabiy na waqaqta. Kwaziqmo in Aron lilewunta nazaqmo. ⁵Ad nazaqmo Yesus in tamaz mat anadibmo ahol a hi ugmo. Haiqgmo. God-mo Yesus atowun emim bulon, Ni ya itatin ham. Muran ya ni tiniqulal tonaiq haqad in bilam ham.⁶Teq God ago mar asor ban in kazaq bilammo, Ni tamaz mat Melkisedek ago dauhibta iyeq ni tamaz akabiyan kuluwa-kuluwmo emad tuqosdaq ham.⁷Kwaziqmo Yesus og kab osad in anad emyaq, God ya ilumsiheq iwaqid ya a hi moq hasdaiq haqyaq susumun ugad in atoranmo ek tonad ago gaq inaq ame kabemmo bulonyaq . Bulonad in ahol wazan woqsa in God wazinad ahaqenib iyim osyaq. Nazaq iyan God in aqez tuhurit. ⁸Yesus inGod atatin. Ta teq in santity ayahmo sorad in ahol suleq ugad God aqez muzingo in hurit kamta.⁹ Hurit kemim teq in tamaz akabiyan emdaata na ago amatin dimun diqta tiqiyim in os kayeqmo kuluwa-kuluwamo osayta na alulin iyim osaqta. Ossa on mataw inmo aqez huritad muzinsa in os dimunta na negaqta. ¹⁰Nazaq iyan God in atatin na atowun emim bulon, Ni Melkisedek nogmo iyeq tamaz mat danmebta tuqosdaq ham.¹¹Ya inadib Melkisedek agamukan kabemmo bilaqdaiqta usaq. Na ya gibilen nagta teq ne gimaqbel soqotim usad ginad a hi hastitayaq. Nazaq iyan ya gamuk na alulin giqisihunnan haqad teq ya ne gibibiyowunaiq.¹²Kam sisaqmo ne God ago gamuk huritad osiyta. Osim muran negmo gamuk na asuleqin mataw tigibilen nagiyta. Teq haiq. Ne gimabel siqim diq iyim ussa ne God ago suleq kiskista danmeb huritiyta naqmo ne a ta huritnan os nog iyay. Ne didaq atoranta neqgo ahun haiqta daqag. Ne susmo neqgo ginad usaqta. ¹³Teq onmin amikmikta naqmo in sus negayta. Ad in daq dimunta emgo adan a hikidik hurit kemayta. ¹⁴Ari on mataw aseseq tiqiy bugiyta naqmo didaq atoranta negayta. On mataw naqanta in titimmo gihol suleq ugad ginad emunad in daq ulum kemad dimun miqin haqgo in tuhurit kemiyta.

Chapter 6

¹Ari Krais ago suleq kiskista ne danmeb huritiyta nab i roreq hi usuq. I ginad buliyeq gunun samanta a hi gilumishaqta nagan gileh uggo agamukan teq teq i God anan helmo haqgo agamukan ²teq i yuw huzgo asuleqin teq i mataw giholib giben emeq giwazgo agamukan teq mataw moqiyta na bunmo eraq daqayta na agmukan teq mataw teq mataw hazizirib tureq gigo daq meqinta amenin waqad kuluwa-kuluwmo os daqayta na agamukan nagan bunmo i ta hi bilaquq. I bit ago tituq tileyeq teq i tituq na titeqeq a ta leyamta na in dimun a haiq. Nazaq iyan i gamuk asamelan haiqta na hulosad i suleq awaz meqinta mataw ginad tizilimta huritayta naqmo i bilaq tuteq a lehuq. ³Ari God i gibiysa i mataw nazaqta iyid teq i suleq awaz meqinta nab tileham.⁴Ne ginad emiy. God i mataw asor ginad eman hastitayan in naw dimunta Heven-ib usim hitimta na waqim tiloyiniy. Sa God ago Bugaw Dimunta in giholib tuqoy soqotmo. ⁵Mataw in God ago gamuk loyinan in dimunmo diq iyta. Teq in God ago kam muturta azawayin inaq abeb teq gwahtiqdaqta na tiloyiniymo. ⁶Ari i nagah dimdimunta na loyineq teq abeb in God gileh ugeq ari in ginad ta buliyeq gigo daq meqinta na gileh uggo akaman haiq tiqiydaq. Na ezaqgo in gigo daq naqmo amalib in bilaqne God atatin ayib dom a ta wolan in ulalab tursa mataw ahol waqad bilawunayta nazaq nog in tiqem daqay.⁷Urom sirisirimo ogib woqsa og na yuw dimunta waqad didaq eman anon dimunmo emsa og na in dimunta. Og naqantab on mataw didaq akabiyan emim in giholyon didaq dimdimunta waqad dimunmo osayta. Nazaq iyan God in og naqanta anan anad dimniyaqta. ⁸Ari og nab sirsirimo urom woqsa teq in am ta amo amo asasuqin inaqta namqo emid gwalsa og na in dimun a haiqta. In God ameb timeqniyim ussa abeb faq tuqoywordaqta.⁹I giyogniz dimuunta muran i gamuk atoran diqmo ne gibilenauq. Ta teq i ne ginan ginad kazaq emauq, God ne giwaqan ne inmo ago on mataw tiqiyim osayta haqauq. Ossa afaqan nawa i anan bilawta nazaq ne gigo hib a hi gwahtiqdaq haquq. ¹⁰God in meqin a haiqta. Nazaq iyan ne kabiy dimunta emayta na ago in adek a hi zizaldaq. SA ne in anadin emad ago on mataw tawonta na ginan anad bilaqsa gilumsih yaqayta na ago in adek a hi zizaldaqmo. Ne daq naqanta muran tiqem tutayta.¹¹Teq i ginad ayahmmi ne gigo hib usaqta na in kazaq. Ne amulik-amulikmo nazaqmo God ago kabiy atoranmo emad os tutiy haqauq. Ne nazaq emad teq ne ginadnad emad ''God teq i gilumsheq giwaqdaq o haiq?'' haqad teq ne ginad kabemmo nazaq hi usdaq. Ad ne ginad amulikmo God amomo ago hib ussa le in ne giyon kam anan bilamta nabmo in ne tigidimu tondaq. ¹²Ne gituw hi hiqiyan. Mataw God amen emim osad gituw a hi hiqiy yaqayta naqmo ne gisen ne muzinad luwiy. Mataw na in God anan helmo haqad gituw a hi hiqiysa osim muran in nagah God negnan heldiqmo gibilanta na tuwaq bugim osayta.¹³Kwaziqmo God in Abraham nagah araq ugnan haqad hel diqmo bulonta. Bulonad in mat araq ahol abinib helmo ulilib bilaqdaqta na haiqgam iyan inmo ahol ananib in helmo diq ulilib ham. ¹⁴In bilam, Ya helmo diq npbilaqaiq ham. Ya ni ayahmo diq nidimun tonad nibar tonid teq abeb ni nisesan kabemmo diq tugwahtiq daqay ham. ¹⁵God nazaq bilaqan Abraham in nagah na amen emad in hidmo atuw a hi hiqiy. An abeb nagah bunmo God ugnan haqad hel diqmo bulonta na in tuwaq bug.¹⁶Mataw og kabta in gamuk helmo diq ulilib tihaqnan haqad in mat araq abin in gibin uriyamta naqmo biyad in helmo haqayta. Teq in nagah araq anan an mugsa in gigo araq eraqeq helmo diq ulilib haqid mataw na bunmo giqez hiqiyaqta. ¹⁷Ar God in ago on mataw gidimun tonnan hel diqmo bilamta. Ad in anad a hi buliydaqta na ago in on mataw na giqisihunnan haqad in ago gamuk na zaway ugad in helmo diq ulilib ham. ¹⁸Teq nagah giger na God ago gamuk teq in helmo ulilib hamta na in a hi buliydaqta. Sa God in nagah giger na amalib i a hi kat igdaqta. Hikidik. Nazaq iyan in teq i gidimun tondaqta na agamukan i gigo hib bolan i gamuk na waz naqmo hiqiyauqta. I gamuk na waz naqmo hiqiyad i tukim lehim in ago hib ulilemim osad i a hi rabad giwaz meqniyim osauqta.¹⁹Nagah giger na in i giholib bilaqne anka afaqan meqinta i gihol waz nog iyim usaqta. Teq anka na in Tempel aduganibmo diq tubusan ayahta othenan usaqta na aglihenib gwhti lehim usaqta. ²⁰Sa Yesus in tamaz mat danmebta Melsikedek ago dauhibta tiqiyim in i gimen dan emad in danmeb Tempel aduganib tubusan na agilehun ban le tugwahtimta. Gwahtiqim in i gimen tamaz akabiyan kuluwa-kuluwmo emad osaqta.

Chapter 7

¹Melkisedek in uliq Salem gigo king-ta teq in God Ulilib Diqta ago mat tamaz emyaqta araq. Kwaziqmo Abraham in mataw en ta asor gigo king nenaq an wolim in ginol emad luwim muleqim aquliqab ta lehsa Melkisedek in danib ahol waqad bar tonta. ²Bar tonan Abraham in bab emad luwim nagah wamta na huserim humab 10 nazaq iyan in humab amulikmo waqim Melkisedek tuqug. Teq mat na aholnan Melkisedek haqayta na alulin in 'Daq titnonta ago king-ta' haqayta. Teq alulin ta araq na in 'Salem gigo king-ta' haqaytamo. Ad gamuk Salem haqayta na alulin in 'gigem kiskista' haqayta. Nazaq iyan in on mataw gigem kiskismo usaqta na gigo king-tamo. ³Melkisedek anen nog teq in amam nog na i a hi hurit. In bilaqne anen amam haiqta nog osaq. Teq in asesan ginan na i a hi huritmo. Ad in anen amta akaman na teq in momta akaman na i a hi huritmo. Nazaq iyan in God atatin na adulan nog iyim in tamaz mat kuluwa-kuluwmo os nog iyaqta.⁴Ne Melkisedek anadin emiy. In abin ayah diqmo. I gises aqenta Abraham in bab emad luwim nagah dimdimunta giwamta na huseran humab 10 nazaq iyan in humab amulikmo Melkisedek ugta. ⁵Ari abeb Abraham ases Liway anaynayniz gwahtiqan God in gitowun emad tamaz em akabiyan tinag. Negan God ago maror Moses bilamta na ago gunun araq bilaqan Isrel on mataw bunmo in gigo nagah bunmo huserid humab 10 nazaq iyid in humab amulik-mulikmo Liway anaynayniz na tineg yaqay. Isrel bunmo Abraham asenlulib gwahtiqim in Liway mataw na nenaq maqbab iyim osiyta. Ta teq Liway asenlulibta na in gimaqbaban ta asor na bunmo gigo hib in gigo nagah ahumaban amulik-mulikmo waq yaqayta. ⁶Ari Melkisedek in Abraham ases Liway asenlulibta a haiq. Ta teq in Abraham ago nagqh asor inmo aholyon wamta. Waqad in mat God dimun tonnan hel diqmo bulonta na tubar tonmo.⁷Ari mat mataw gibar tonaqta na in mat ayahta. Sa mataw in gibar tonaqta na in mat ayahta na ahaqenib osyaqta. Mataw bunmo ginad nazaq emayta. ⁸Teq Liway mataw Isrel gigo nagah asor waqayta na in mataw diq iyim moqayta. Ari Melkisedek teq haiq. In momta na abin God ago marib a hi ussa iyan in bilaqne tuqos tut nog iyaqta. ⁹Helmo Liway matawta naqmo in gimaqbaban Isrel gigo nagah asor waqayta. Ta teq i kazaq bilaqam, Kwaziqmo Abraham in ago nagah huserim amulikmo Melkisedek ugsa Abraham ases Liway in ago nagah asor huserim humab amulikmo Melkisedek tuqugmo. ¹⁰Na ezaqgo Melkisedek in Abraham danib ahol waqan Abraham in ago nagah asor Melkisedek ugsa kam nab Liway in ases Abraham aholib usad in bilaqne ases inaq garabmo in gigo nagah asor Melkisedek ugiyta nog tiqiyiy.¹¹Ari Liway mataw in gigo tamaz akabiyan na amalib on mataw giqeman God ameb titnonta a hi iy hasayta. Nazaq iysa iyan God in tamaz mat ta araq abeb teq gwahtiqdaqta na anan bilam. Helmo, God in Liway mataw gigo tamaz akabiyan naqmo aqumnib in ago maror Moses bilamta na Isrel on mataw nagta. Ta teq abeb God bilam, Mat ta araq teq gwahtiqdaqta na in Melkisedek-mo ago dauhibta iydaq ham. Mat na Aron asenlul Liway mataw giduganib gwahtiqdaq nazaq in a hi bilamta. ¹²Nazaq iyan mataw tamaz emayta na gidauhan buliysa God ago maror kwaziqta na tubuliydaqmo.¹³Teq God in mat ta araq anan bilam, "In tamaz mat iyeq tuteqmo osdaq" hamta amatain na in Liway asenlulib a hi gwahtimta. In mataw en ta araq gilikmanib gwahtimta. Teq mataw en ta araq na gilikmanib mat araq diq gwahtiqeq God ayon tamaz em ababnan nab in tamaz akabiyan a hi em yaqayta. ¹⁴Na in kazaq. I gigo Iyahta in Isrel gises Juda-mo asenlulib gwahtimta. Na i bunmo tuhuritta. Teq gem Juda matawta na in tamaz akabiyan em daqay haqad Moses in gimen gamuk araq nazaq a hi bilamta.¹⁵Teq tamaz mat muturta Melkisedek nogta na gwahtiqan i ahol tuwaqim teq i ginad tiqem hasauq. Tamaz em akabiyan kwaziqta na in God anad eman a hi diq ulal iysa in tamaz akabiyan muturta na waqim a bo kwaziqta na abanab tiqam haqauq. ¹⁶Teq mat muturta na in mataw og kabta gigo gunun muzinim Liway asenlulib gwahtiqim tamaz mat a hi iyta. Haiqgam. Mat na tuteqmo kuluwa-kuluwmo osdaqta naqmo ago azawaynib in tamaz mat iyta. ¹⁷Na ezaqgo God in anan kazaq bilam, Ni tamaz mat Melkisedek ago dauhibta iyeq ni tamaz akabiyan kuluwa-kuluwmo emad tuqosdaq ham.¹⁸Gamuk naqmo amalib God in maror kwaziqta na muzan tihiqiy. Na ezaqgo maror na in samanta ago zaway hiqiyim usta. ¹⁹God ago maror Moses bilamta na in nagah araq diq eman God ameb dimniyeq a hi usyaqta. Nazaq iyan God in dante ta araq dimun diqta maror kwaziqta uriyamta na tiqem ig. Em igan i dante nqbmo gwahtiqim muzinad le God agerabmo diq tiloqauqta.²⁰Ari God in Yesus samanmo eman tamaz mat danmebta a hi iy. Haiqgam. In helmo diq ulilib haqadmo in Yesus atowun eman in tamaz mat danmebta iyta. Ari tamaz mataw ta asor na bunmo gimen daq nazaq a hi em yaqayta. Mat araq helmo ulilib haqad gitowun eman in tamaz emgo amatawun a hi iy yaqayta. ²¹Teq God-mo in helmo diq ulilib haqad Yesus anan bilaqan Yesus in mat tamaz emaqta amatin iyta. God ago gamuk kazaq bilam, Iyahta in helmo ulilib tibilam ham. Ad in anad a hikidik buliydaq ham. Ni tamaz akabiyan kuluwa-kuluwmo emad tuqosdaq haqad in bilam ham.²²God nazaq bilaqan Yesus in tamaz akabiyan na waqim emad in God ago maror muturta na zaway ugsa in a hi hiqiyaqta. Nazaq iyan maror muturta na in God ago maror kwaziqta na uriyamim in dimun diq iyaqta. ²³Tamaz mataw aqenta nagan moqsa mataw asor muturta gwahtiqeq in gigo ban waq yaqayta. Nazaq iyan mataw kabemmo in tamaz amatawun iyeq os yaqayta. ²⁴Ari mat ta araq muturta na gwahtiqim ban tuwaqim in tamaz akabiyan emsa mat araq bo in ago ban a hi waqaqta. Na ezaqgo in kuluwa-kuluwmo osaqta na ago iyan.²⁵Nazaq iyan in on mataw gimen dante wastitayan in God agerab loqsa in gilumsihsa in tutimmo dimunmo osayta. Na ezaqgo mat na kayeqmo kuluwa-kuluwmo osad in on mataw gimen God bulonad osaqta na ago iyan. ²⁶Tamaz mat danmebta nawa ya anan teko tibilayta naqmo in i tigilumsihdaqta. In tawon diqta iyim in aholib daq araq in ananin waqdaqta haiqgam. In ahol abusirinan haiqta teq in mataw daq meqinta emayta na gigo hib pesanmo luwaqta. Nazaq iyan in kait uriyamim gwalehim God ago saw aduganibmo diq ban tuwaqim osaqta.²⁷Tamaz mataw kwaziqmo os yaqayta na in kam bunmo tamaz em yaqayta. Emad danmeb in gimo gigo daq meqinta wlemgo atamazin emeq teq in gigo walmataw gigo daq meqinta nagan gimen tamaz in em yaqaymo. Ari Yesus nazaq a hi amta. In ahol naw nog God ugad in ame amulikmoqmo tamaz na amta. ²⁸God ago maror Moses bilamta na in mataw gihol awaz meqin haiqta ginan bilaqan in tamaz mataw danmebta iyayta. Ari God ago gamuk in helmo ulilib hamta na in God ago maror kwaziqta na abeb gwahtimta. Gwahtiqim in God atatinmo atowun amta. Eman God atatin na in tamaz mat danmebta dimun diqta tiqiyim in nazaqmo kuluwa-kuluwmo osaqta.

Chapter 8

¹Ari gamuk kawa i bilaqauqta ka alulin in kazaq. I gigo tamaz mat danmebta naqan diqta Heven-ib God Awaz Meqinta ago ban tawonta na aqabun ger ban nab osaqta. ²In God ago bit Adugan Tawon Diqta nab tamaz akabiyan emaqta, God ago abitan Heven-ib turaqta nabmo. Bit na mataw wazan a hi eramta. Haiqgam. Iyahtaqmo bit na wazan eramta.³Tamaz mataw danmebta bunmo gigo kabiy in naw amo amo God ugad teq in ayon tamaz emayta. Nazaq iyan Yesus in tamaz mat danmebta iyim in nazaqmo God ayon tamaz tiqamtamo. ⁴Ta teq Yesus og kab oseq in tamaz mat danmebta a hi iy nagta. Na ezaqgo God ago maror Moses bilamta na tibilaqan tamaz mataw danmebta naw amo amo God ugayta na in og kab ban tuwaqim osayta na ago iyan. ⁵Teq kwaziqmo Moses in God ago bit karuwsanibta na wazid eraqnan tonsa God in adek wazim bulon, Ni garah abigmanib gwalehim ossa ya bit adulan niqisihunta nazaqmo diq ni bit na anaghan bummo em gwahtiqan ham. Nazaq iyan i ginad emauq, Mataw og kab lotu akabiyan emayta na in daq hel diqta Heven-ib usaqta na adulan teq atowunmo emad osayta haqauq.⁶Ari muran Yesus tamaz akabiyan tuwaqim in og kab tamaz mataw bunmo gigo kabiyta na uriyamim in kabiy dimun diqta emaqta. Ad in God teq on mataw gilikmanib turad in God ago maror muturta na akabiyan emsa maror muturta na in nazaqmo God ago maror kwaziqta na uriyamaqtamo. Na ezaqgo God in ago maror muturta amalib i gidimun tonnan hel diqmo bilamta nazaq in maror kwaziqta na anan a hi bilamta. ⁷Ari God ago maror kwaziqta na in dimunta iyid God in maror ta araq muturta ka emid a hi gwahtiq nagta.⁸Ta teq God ago maror kwaziqta na akamnib Iyahta in ago on mataw gigo daq meqinta ulalab eman gwahtiqsa in nan negad bilam, Yaqmo Iyahta ya kazaq bilaqaiq ham. Ahol waqiy ham. Ya teq Juda on mataw saw Isrel-ibta na bunmo nenaq yaqgo maror muturta tinegdaiq ham. Kam na kowa tubolaq ham. ⁹Kwaziqmo ya Juda gisesan giben wazim giqad Isip hulosim lehta nab ya mataw na yaqgo maror kwaziqta na tineg ham. Negan in yaqgo maror na a hi muzinsa ya in gileh negyaiq ham. Nazaq iyan maror muturta ya negdaiqta na in maror kwaziqta ya in gisesan negta nazaq nog a hi iydaq ham. Yaqmo Iyahta ya nazaqmo bilaqaiq ham.¹⁰Ari yaqgo maror muturta ya abeb req Isrel on mataw negdaiqta na in kazaq ham. Yaqgo maror na agamukan bunmo ya in ginadib tiqemdaiq ham. Ad ya gamuk na in gigemab tumar tondaiqmo ham. Teq ya in gigo God iyeq ossa in yaqgo on mataw iyeq tuqos daqay ham. Yaqmo Iyahta ya nazaqmo bilaqaiq ham.¹¹Kam nab on mataw na in an suleq a ta hi ug daqay ham. Ad in bilaq daqay, Ne Iyahta ago huritiy nazaq in a ta hi bilaq daqaymo ham. Haiq ham. Yaqgo on mataw bunmo gibin inaqta teq gibin haiqta inaqmo in yaqgo tuhurit daqay ham. ¹²Na ezaqgo ham on mataw na in yaqgo gunun othassa ya in ginan inad timeqniydaq ham. Inad meqniysa ya in gigo daq meqinta na walemad anadin ta hi emdaiq ham.¹³Ari gamuk nawa nab God in bilam, Yaqgo maror muturta ham. In nazaq bilaqad in ago maror danmebta na eman in kwaziqta tiqiy. Teq nagah kwaziq tiqiyta na in sisaqmo a hi useqmo tihiqiy bugdaq.

Chapter 9

¹God ago maror danmeb gwahtimta na in ago lotu emgo agununin inaqta teq in ago lotu abitan og kab turtamo. ²Bit lotu em yaqayta na karuwsanibmo wazan eramta. Teq bit na adugan amebta nab lam teq ban teq bret God anognib eman usaqta nagan in giqusta. Bit adugan amebta na anan Adugan Tawonta haqayta.³Teq in tubusan ayahta bit adugan nab othenan ussa qbe ban bit adugan amikta usta na in anan Adugan Tawon Diqta haqayta. ⁴Ad in faq aqasin ahuran dimun diqta gwalaqta abanan gol-ib emiyta na teq God ago maror amebta abitan amikta na in bit adugan nab giqusta. God ago maror amebta abitan amikta na in gol amalib isih bugiyta. Teq bit amikta na amuganib manna bret arebun gol-ib emiyta inaq in us. Teq Aron ago katek ahokan gwalta na teq gig giger God in ago maror amebta agamukan mar tonta na inaqmo in bit amikta na amuganib giqusmo. ⁵Ad angelo adulan higermo gihol awaqan dimun diqta God ahol anuwan nogta na in bit amikta na amalib adek ban an nob ugim turad in bit na ahaqunan isihim turiy. Angelo giger na gisenlotab ban usta nab in ned wazbalid God ago agem meqniy suholyaqta na abanan us. Teq muran ya nagah nagan alulin bilaq hasgo akaman haiq.⁶Ari tamaz em anaghan na wastitay bugan tihiqiyan teq kam bunmo mataw tamaz emayta na in bit adugqn amebta nabmo le gwahtiqim kabiy emayta. ⁷Ari bit adugan gigerta nab teq tamaz mat danmebta amomo le gwagtiqaqta. Ulig amulik-mulikmo in ame amulikmo le gwahtiqad in samanmo le a hi gwahtiqaqta. In ned waqim teq a le gwahtiqaqta. Ne d na amalib inmo aholyon tamaz emad ago daq meqinta walemim teq in ago on mataw ginad a hi emadmo daq meqinta emiyta na gigo afaqan in walemaqtamo.⁸Daq naqmo amalib God ago Bugaw Dimunta in kazaq i giqisihun kemaq. Lotu abitan amebta na tur tutsa i naga danteqin diq muzeq bit Adugan Tawon Diqta nab le gwahtiqamta na in i gimeb ulal a himiyaq. ⁹Tamaz akaniyan kwaziqta na in muran kam kab suleq kazaq igaqta. Bit kwaziqta nab in naw amo amo God ugayta teq in ayon tamaz amo amo emaytamo. Ta teq tamaz em adan kwaziqta na in mataw God amen tamaz a bolayta na giqeman in God ameb a hi dimniyaqta. ¹⁰Daq kwaziqta na in on mataw gisanmo wastitaygo usaqta. Teq ginun qmo qmo didaq neqgota na teq yuw uluwgota na teq mataw huzeq gisan abusirinan muzgota nagan bunmo in kuluwa-kuluw usgo a haiqta. God anad mataw gunun nagan muzinad ossa le in nagah bunmo giwastitaydaqta akaman iydaq haqad in nagta.¹¹Ari Krais muran tubolim in dante dimun diqta God i giyon amta na ago tamaz mat danmebta iyim osaqta. In lotu abitan ta araq dimun diqta nab le gwahtiqim teq in i gimen dante na wastitayta. Bit na in lotu abitan karuwsanib emiyta na uriyam bugta. Teq bit na mataw gibenab a hi emiytamo. Na ezaqgo bit ja in og ka ago a haiqta. ¹²Teq Krais in memeq anedan teq bulmakau amidon anedan amalib bit na aduganib gwahtiqim a hi lah. Haiqgam. Inmo ahol anedan amalib in ame amulikmoqmo bit adugan Tawon Diqta nab gwahtimta. Gwahtiqim in i giwaqim i tuteqmo in agota iyeq osam haqad in i gizayim amenin inmo anedan na tiqam. Emim teq in bit adugan nab le a ta hi gwahtiqdaqta tiqiy.¹³Ari God ago maror kwaziqta na akamnib on mataw in God ameb gihol abusirinan inaq iysa mataw tamaz emayta na kazaq giton yaqay. In memeq ginedan teq bulmakau matmatta ginedan waqeq bulmakau awta anon bunmo oyworta na abutbutan waqeq ned inaq buliyeq teq in mataw na gimalib hures yaqayta. In nazaq gitonsa teq on mataw na in God ameb gisan abusirinan hiqiysa in dimunmo os yaqayta. ¹⁴Ari muran Krais anedan in nagah nagan bunmo tigiquriyam bugta. Krais aholib daq araq meqinta a hi ussamo in Bugaw Dimunta tutimmo osaqta na ago zaway amalib inmo ahol tamaz nog God ugta. Ugan tamaz na in i gisan abusirinan amomo a hi suholta. Haiqgam. Na in gunun samanta a hi gilumsihaqta na ago afaqan ne giholib ussa ne gigem meqin loyin yaqayta na inaqmo suholan tihiqiy nugan ne God Kayeqmo Osaqta na ago kabibiy on matawta tiqiyim osayta. ¹⁵Ari Yesus in daq nazaq emim in God ago maror muturta emid anon emdaqta amatin tiqiy. In God ago maror kwaziqta na ago akamnib moqim in daq meqinta amenin usta na tizay bug. Zay bugan on mataw God gililewunim ago os dimunta ahiqiy haiqta negnan gibilanta na in os dimunta na waqgo adanteqin inaq tiqiy.¹⁶Mat araq a hi moqadmo nog diq in ago ahuran nagah waqeq wamuzdaqta na agamukan in sansandekib tumar tondaq. Mar toneq in a hi moqsa ago ahuran nagah agamukan na samanta akabiyan haiqmo usdaq. ¹⁷Na ezaqgo gamuk anamren a hi moqsamo ago ahuran nagah agamukan na in ago zaway haiqgam. Ari mat na tumoqid teq in ago gamuk na azawayin inaq tiqiydaq.¹⁸Daq alulin naqmo ago kwaziqmo in karuw wol emim anedan tuwazbalan teq God ago maror kwaziqta na azawayin inaq tiqiyim usyaq. ¹⁹Mebmebmo diq Moses in ago walmataw bunmo God ago maror agamukan gibilenad un maror na ago gunun bunmo gibilen bug. Gibilen bugim teq in bulmakau amidon anedan teq memeq matta anedan waqim in yuw inaq buliy. Buliyim in sipsip ahulgen kakaqta waqim ay hisop aben amotnib am wazim teq in ned yuw inaq buliyan usta na ulum turim in God ago maror agamukan buk-ib mar tonta na amalib ned hures lamad teq in on mataw bunmo gimalib ned na hunagmo. ²⁰In gimalib ned hures lamadmo bilam, Ned ka God ago maror in ne muzingo gibilanta na zaway ugaqta ham.²¹Ad nazaqmo Moses in lotu abitan karuwsanibta na teq deg bunmo amalib tamaz akabiyan em daqayta na inaqmo gimalib ned na hures lam tonmo. ²²God ago maror Moses wamta na bilaqsa nedmo woqim nagah bunmo giqeman God ameb gibusirinan hiqiyaqta. Helmo, ned araq a hi woqid teq God in on mataw gigo daq meqinta a hi walemdaq.²³Nagah amo amo lotu abitan kwaziqta nab giqusiyta na in nagah Heven-ib giqusaqta na gidulanmo iyim usta. Sa in karuwmo ginedan amalib nagah nagan suholan God ameb gibusirinan hiqiyyaqta. Ari karuw ginedan na in nagah hel diqta Heven-ib giqusaqta na giwastitaygo ago zaway haiqta. Tamaz araq karuw ginedan uriyamdaqta naqmo amomo in nagah nagan tigiwastitaydaqta. ²⁴Nazaq iyan Krais lotu abitan og kab gibenabmo emiyta nab in le a hi gwahtimta. Bit gibenab emiyta na in bit diq Heven-ib turaqta na adulan. Nazaqmiyan Krais in bit diq Heven-ib turaqypta nabmo le gwahtimta. Gwahtiqim muran in i gilumsihad God anognib tituraq.²⁵Teq og kab tamaz mat danmebta na in ulig bunmo ned tamaz emgota wazim bit adugan Tawon Diqta nab le gwahtiqaqta. Teq in ned wazaqta na inmo ahol anedan a haiqta. Ari Yesus nazaq ame kabemmo tamaz a hi amta. ²⁶Na ezaqgo in ame kabemmo ahol tamaz gan emnan haqad teq og mutur gwahtimta nab iyim bo muranmo in tuteqmo santitiy sor nagta. Teq haiq. Muran kam abebtanta kab Krais ulalabmo tugwahtim. Gwahtiqim in on mataw gigo daq meqinta tigiwalem bugnan haqad in ame amulikmoqmo inmo ahol tamaz gan God tuqug. Ugim inntamaz araq a ta ugdaqta na haiq tiqiy.²⁷Na ezaqgo God in mataw bunmo giton bilaqan in gime amulikmoqmo moqeq teq hazizirib tur daqayta. ²⁸Ad nazaqmo Krais ame amulikmoqmo ahol tamaz gan emim im mataw kabemmo gigo daq meqinta inmo ahol ugim sorim tumomta. Abeb teq in amen gigerta gwahtiqdaqta nab in daq meqinta walemgo a hi boldaq. Haiqgam. In naqmo giwaqnan haqad in bo a ta gwahtiqdaqta.

Chapter 10

¹Ari God agomaror Moses bilamta na aduganib nagah dimdimunta abeb teq gwahtiqdaqta na gidulanmo ussa i ahol waqauqta. Nagah nagan ginon diq maror nab a hi usaqta. Nazaq iyan ulig bunmo mataw tamaz emayta na in tamaz amulik naqmo emsa tamaz na in mataw God agerab loqayta na giwastitaynan innGod ameb a hi dimniy hasayta. ²Ari tamaz na in mataw giqemid dimun diq tiqiy hasid teq in ulig ta araq nab tamaz na a ta hi em nagiy. Na ezaqgo tamaz na in mataw lotu-ib bolayta na giwastitayid in gigemab gigo daq meqinta na a ta hi loyin nagiy. ³Teq haiq. In ulig bunmo tamaz emsa daq na in mataw ginad enqenunsa in gigo daq meqinta usaqta na ginadin a ta emayta. ⁴Na ezaqgo bulmakau matmatta ginedan teq memeq matmatta ginedan in kataw gigo daq meqinta giwalemgo azawayin haiqta.⁵Nazaq iyan Krais in og kab tubolnan haqad in amam kazaq bulon, Karuw wol emim ninmen tamaz emayta na teq naw amo amo nigayta na ginan ni ninad a hi bilaqaq ham. Na ago iyan ni yaqmen mat diq asan tuwastitayim eman usaq ham. ⁶Daq meqinta atamazin teq karuw anon bunmo faqab eman oyworaqta na ni ginan ninad a hi dimniyaq ham. ⁷Teq ya bilay, Yaqmo kawa osaiq hay ham. Kwaziqmo ningo marib ya ibin mar toniyta nazaqmo ya ni ninad tumuzinnan haqad ya kawa tubol hay ham.⁸Gamuk naway nab in danmeb bilam, Karuw wol emim ninmen yamaz emayta na teq naw amo amo ni nigayta na ginan ni ninad a hi bilaqaq ham. Ad in bilam, Daq meqinta atamazin teq karuw anon bunmo faqab eman oyworaqta na ni hinan ninad a hi dimniyaq ham. Ta teq mataw in God ago maror Moses bilamta naqmo ago gunun muzinim in tamaz amo amo nagan emayta. ⁹Ad teq gamuk nab in bilam, Yaqmo kawa osaiq ham. Ya ni ninad tumuzinnan kawa tubol ham. In nazaq haqad in tamaz kwaziqta na baymuzad abanab in tamaz muturta na eman tuqusaq. ¹⁰Daq na God-mo anad nazaq usan in gwahtimta. Nazaq iyan Yesus ame amulikmo inmo ahol tamaz nog God ugan daq naqmo amalib i gihol tidimniyim i God ago on mataw tawonta tiqiyim osauqta.¹¹Mataw tamaz emayta na bunmo in gigo banab turad kam bunmo in tamaz akabiyan emayta. In tamaz akabiyan emad in tamaz adan amulik naqmo tutimmo emayta. Ta teq tamaz na in gigo daq meqinta a hikidik walemdaqta. ¹²Ari Krais in daq meqinta tigiwalemnan haqad in ame amulikmoqmo tamaz am. Eman tamaz na in kuluwa-kuluwmo usaqta. Krais nazaq tiqemim teq in God aben aqabun ban tuqos wom. ¹³Os woqim osad in God ago bab bunmo giqemid asen ahaqenib iy bug daqayta na akaman in baq tonim osaqta. ¹⁴Na ezaqgo tamaz amulik naqmo in on mataw God in gitowun emim aholyon giwaqan osayta na giqeman in tidimniy hasayta. Dimniy hasim in God ago on mataw tawon diqta iyim osad in nazaqmo tuqos tut daqayta.¹⁵Teq God ago marib Bugaw Dimunta in nagah anan i gibilenaqmo. Gamuk na bilam, ¹⁶Yaqgo maror muturta abe teq ya mataw negdaiqta na in kazaq ham. Yaqgo maror na agamukan bunmo ya in gigemab tiqemdaiq ham. Ad ya gamuk na in ginadib tumar tondaiqmo ham. Yaqmo Iyahta ya nazaqmo bilaqaiq ham.¹⁷Haqad in gamuk na tibilaqim teq in bilam, Ya in gigo daq meqinta teq in yaqgo gunun othasayta na walemad anadin a ta hi emdaiq ham. ¹⁸Yesus daq meqinta tigiwalem bugan God in daq meqinta nagan anadin a ta hi emaqta. Nazaq iyan daq meqinta walemgo atamazin araq a ta emnanta na haiq tiqiy.¹⁹Nazaq iyan ya imaqbaban, Yesus anedan i giwastitayan i a hi rabad God ago bit adugan Tawon Diqta nabmo i le tugwahtiqam. ²⁰Yesus anedan na in i gimen dan muturta tutimmo usaqta eman tugwahtim. Dan na le tubusan ayahta God ago bitab othenan usaqta na agilehun ban le gwahtimta. Teq tubusan na inmo anon. ²¹Yesus in i gigo tamaz mat danmebta awaz meqinta iyim osad in God ago on mataw bummo giwamuzaqta. ²²Yesus inmo ahol anedan i gigemab hures lamad in i gunun itiyonim ginad meqniyaqta na suholan tihiqiy bug. In yuw dimunta amalib i gihuz igan i gisan abusirinan haiq tiqiy. Nazaq iyan i ginad helta usaqta na ago i zaway diq iyad i gigem God ameb titnonimmo ussa i God agerab loquq.²³God i gidimun tonnan haqad hel diqmo bilamta nazaqmo in tiqemdaq. Nazaq iyan in teq i gidimun tondaqta na abin i bilaqad i ginad hi buliyuq. Ad i ginadnad emad hi hureq hasuq. ²⁴I an anadin emad an abe yahad i on mataw ginan ginad bilaqsa kabiy dimuntaqmo emuq. ²⁵Teq mataw asor gituw hiqiysa in Yesus ago on mataw nenaq humab a ta hi wolayta nazaq i hi emuq. Haiqgam. Ne gknad emiy. Krais ago kam na bolim sinsin tiqiy. Nazaq iyan ne tuteqmo humab woleq an bulonad an zaway ugad osiy.²⁶Ari luweq i Krais ago gamuk helta na huritad ginad tiqem haseq teq abeb i ginadibmo daq meqinta a ta emad luwam. I nazaq tonsa teq tamaz araq i gigo daq meqinta a ta walemdaqta na haiqgam. ²⁷Naqmo i rabad Gos ago hazizir ayahta na amen emad i in ago faq meqinta ago bab ginoy emdaqta naqmo i abaq toneq tuqosam.²⁸Kwaziqmo mat araq God ago maror Moses bilamta na itiyonsa mataw giger o ezeqman nazaq in ahol waqeq in leheq nagah in gimeb ahol waqiyta na tibilaq yaqay. Bilaqsa mataw huriteq in mat na anan ginad a hi meqniysa in wol emid tumoqyaq. ²⁹Ari muran mat helmo tihaqim teq in anad buliyim a God atatin gileh ta ugaqta na ne mat naqanta anan ginad ezaq emay? Mat na afaqan ayah diqmo a hi waqdaqmo e? God atatin anedan God ago maror zaway ugaqta na in mat naqanta eman in God ago mat tawon diqta iyim osta. Ta teq in anad buliyim God gileh ugad in ned na eman in bilaqne ned samnata nog iyaq. Ad God agem dimunta ugad ago Bugaw Dimunta ugan in Bugaw na tibilawunaqmo.³⁰God ago marib gamuk araq kazaq bilam, Daq meqinta aqenin waqgo na yaqgo kabiy ham. Yaqmo teq mataw daq meqinta emiyta na amenin tinegdaiq ham. Teq gamuk araq kazaq bilam, Iyahta in ago on mataw hazizirib tigilum kemdaq ham. An gamuk nawa na anamren ago i tuhurit kemta. ³¹Helmo, God Kayeqmo Osaqta na in ni faq nignan haqad niwazid teq ni rab naqmo diq hiqiydaqta.³²Ne mebmebmo Yesus abin huritim anan helmo haqiyta na ne anadin ta emiy. Kam nab God in ne ginad eman hastitayan ne ginad anuwan inaq tiqiyta. Sa mataw ne geg ayahmo negsa ne afaqan kabemmo sorad gituw a hi hiqiy yaqayta. ³³In ulalab on mataw bummo gimeb ne mebay negad gibilawunad afaqan neg yaqayta. Ad kam asor in nazaqmo ne giyogniz afaqan negsa ne in gilumsihad in gigo afaqan na ne sor yaqaytamo. ³⁴Ad ne gigo mataw asor giqirquran osaa ne in ginan ginad meqniysa le gibiy yaqayta. Sa kam asor mataw in ne gigo nagah haresmo ginadibmo giwaqsa ne ginad dimniysa a hi giwasih yaqayta. Ne ginad em yaqay, I gigo dimun diqta tuteqmo usdaqta na in a hi waq daqay haq yaqayta.³⁵Nazaq iyan ne ginad Krais anan helmo haqayta na ne hulosid hi woqan. Ne ginad helta ago amenin ayahmo waqnanta usaq. ³⁶Ne giwazmo meqniyeq God amen emad gituw hi hiqiyan. Ne nazaq God anad muzinad oseq teq naw in negnan hel diqmo bilamta na ne tuwaq daqay. ³⁷God in ago gamukib kazaq tibilam, Sisaq haiq mat boldaqta na in tuboldaq ham. In agudan a hi emdaq ham.³⁸Sa yaqgo on mataw titnonta na in helmo haqad oseq teq in dimunmo kayeqmo tuqos daqay ham. Ari in helmo haqad oseq gihol hureqid teq ya in ginan inad a hi dimniydaq. ³⁹Teq i ne nenaq mataw gihol hureqim meqniyayta na nog a haiqta. I helmo haqad kayeqmo dimunmo osamta aqon matawun tiqiyim osauqta.

Chapter 11

¹Ari i helmo haqauqta na ago adan kazaq. I nagah bunmo God ignan bilamta na amen emim osad i ginad emauq, Helmo diq God tiqigdaq haqauq. Haqad i nagah na i gimeqnagnib ahol a hi waqad i ganad emauq, Nagah na heh diqmo tuqusaq haqauq. ²Mataw aseseqta kwaziqmo osiyta na in nazaq God anan helmo haqsa God in ginan anad dimniyyaqta. ³Teq i helmo haqad ginad kazaq emauq, God gamukmo bilaqan kait og inaq gwahtimta haqauq. In nagah i gimeb ulilemim usaqta na amalib nagah bunmo i ahol waqauqta na giqamta haqauq.⁴Teq Abel in God ayon tamaz emad anan helmo diq hamta. Haqad in ago tamaz in abab Kein ago tamaz uriyamim dimun diq iyta. Nazaq iyan God in Abel ago tamaz anan anad dimniysa in Abel anad helta na ahol waqad anan mat titnonta ham. Abel tumomta awagamun na in i suleq dimunta gibilen tutaq.⁵Teq Enok helmo haqad osim a hi moqsamo God in waqim ad Heven-ib tugwalah. God in Enok anon awitan inaqmo waqim a gwalehan mataw og kabta in nagunim teq ahol a ta hi waqiy. Na ezaqgo God ago marib i gamuk kazaq ahol waqauqta. Gamuk na bilam, God in Enok waqim ad a hi gwalehadmo in Enok anan anad tidimniy ham. ⁶Na ezaqgo mat God anan helmo a hi haqsa God in anan anad a hikidik dimniydaqta. Haiqgam. Mat God agerab loqnan anad usaqta na in kazaq anad emdaq. God helmo diq osaqta haqdaq. Ossa mataw giholtuw bulad God nagunad luwsa teq God in gimeb ahol ulal tonad gidimun tonaqta haqdaq. Mat anad nazaq emaqta naqmo in God agerabmo diq loqaqta.⁷Teq Nowa in God anan helmo haqan God in nagah abeb teq gwahtiqdaqta na ago Nowa anadib emad tubulon. Bulonan in nagah nazaqta ahol a hi wamta teq in God ago gamuk na huritim anan helmo haqadmo in muy araq tiqam. Emim muy nab in ago aw amun nenaq le gwahtiqim in dimunmo osad a hi moqiyta. Nowa ago daq naqmo amalib in on mataw God gileh ugiyta na gigo daq meqinta eman ulal iyan in timeqniy has bugiy. Sa Nowa-mo abin God ameb titnonimmo usta. Na ezaqgo in God anan helmo haqan God in anan mat titnonta ham.⁸Teq God in Abraham og araq ugid ingo iydaq haqad in lilewunim og nab lehgo tubulon. Bulonan Abraham God aqez na anan helmo haqad in eraqim tilah. Lehadmo in edob diq lehdaqta na ago in a hi hurityaq. ⁹In helmo haqad lehim God kwaziqmo og ugnan hel diqmo bulonta nabmo in gwahtiqim in kat begbegta nog iyim og nab saw haresmo tiluw osyaq. Osad in bit karuwsanibta emim ossa in atatin Aisak teq Aisak atatin Jekob inaq in bit naqantab og nab tuqos yaqaymo. Teq God in Abraham og ugnan haqad hel diqmo bulonta agamukan na Aisak ayow Jekob inaq gimen ustamo. ¹⁰Abraham og nab luwad in uliq ta araq teq gwahtiqdaqta na amen emyaq, uliuq na gwahtiqid in nab abe emeq tuteqmo tuqosdaq haqad. Na ezaqgo God-mo in uliq na wazid eraqdaqta teq uliq na ezaq diq iyeq usdaqta na God-mo anadib usaqta.¹¹Teq Abraham God anan helmo haqsa in awe amun uggo azawayin aholib tubol. In awe Sara aw nignigta. Teq in awe amun ugdaqta akaman tekomo tuhulosta. Teq in anad emyaq, God amun yagnan hel diqmo bilamta nazaqmo in tiqemdaq haqyaq. ¹²Nazaq iyan mat adinowan iyim aholib amun emgo azawayin tihiqiyta na alulib mataw en araq tugwahtiqiy. Mataw na kabemmo diq gwahtiqiyta, bilaqne kaitab ulig turayta na teq kamis adekib ibur giqusayta nazaq nog in gwahtiqiy. Gwahtiqan teq mat araq diq in ginulingo ahun haiqgam.¹³Mataw nawa i giwagamun huritim bolta na bunmo in God anan helmo haqad osim tumoqiyta. Teq in kayeqmo osad in og God negnan hel diqmo gibilanta na a hi waqiyta. Haiqgam. In pesanmo turad nagah abeb teq gwahtiqdaqta na aholmo waqad in ginad tidimniy yaqayta. Ginad dimniysa osad in bilaq yaqay, I bilaqne on mataw uliq araqabta bolim og kab begbeg os nog iyauq haq yaqayta. ¹⁴On mataw gamuk asen naqantan bilaqsa i huritad ginad emauq, Mataw na giholyon og araq tinagunay haqauqta.¹⁵Ari mataw na in gigo og in hulosim boliyta na anadin em tutsa teq in muleqeq ta leh nagiyta. ¹⁶Teq in gigo og na in anadin a ta hi em yaqay. Haiqgam. In og araq dimun diqta Heven-ib usaqta naqmo waqnan ginad bilaqyaq. Nazaq iyan in God anan i gigo God haqsa God amebay a hi woqyaq. Na ezaqgo in mataw na gimen uliq araq tuwastitayan usta na ago iyan.¹⁷-¹⁸Ari God in Abraham bulonim bilam, Ni nitatin Aisak-mo ago onmin naqmo ginan Abraham asenlulibta haq daqay ham. Haqan Abraham in God aqez na anan helmo tiham. Nazaqiyan abeb God in Abraham ulum waqad atatin wol emgo bulonan Abraham in Aisak tamaz nog God ugnan ton. God in Aisak-mo ago hib Abraham dimun tonnan hel diqmo bulonsa Abaraham tuhuritta. Teq in atatin amulikmo osta na tamaz nog God uggo tiqiyyim os. ¹⁹Na ezaqgo in anad am, Aisak moqid teq God wazid ta eraqdaq ham. An in nazaq nogmo tiqiy. Aisak moqgo banab usim ta eraqan teq in amam ta wam.²⁰Teq Aisak in God anan helmo haqad in atatin Jekob ayow Iso inaq gibar tonad in giger gigo hib nagah abeb teq gwahtiqdaqta na ago tibilam. ²¹Teq Jekob in God anan helmo haqad osim tumoqnan tonadmo in atatin Josep atatniz giger na gibar ton. Gibar tonim hulosad teq in ago katek wazim ulum ugim in kuh tonim God abin tiqiluw. ²²Teq Josep in God anan helmo haqad osim tumoqnan tonadmo bilam, Abeb teq Isrel on Isip huloseq tileh daqay ham. Haqad in leh daqayta nab teq in ahol aditin waqeq ad lehgo in tibilammo.²³Teq Moses anen agemab hitiqan anen amam in gigo amun na ahol waqan in dimun diq iyyaqta. Nazaq iyan in king ago gunun itiyonnan a hi rabad in God-mo anan helmo haqad in gigo amun na kalam ezeqman nazaq ulileman us. ²⁴Teq Moses ayah tiqiyim in God anan helmo haqad osad in anad tiqam, Ya inan bilaq daqay, King Fero amiy ago amun Isip-ubta haq daqay na ya hulosaiq ham. ²⁵Na ezaqgo in saq meqinta ago adan muzinad kam asitmo anad dimniysa osnan atuw hiqiyyaqta. In God asenlul nenaq afaqan sornan anad bilaqyaqta. ²⁶Krais in ago on mataw gimen mebay sornan anad bilamta nazaqmo Moses in mebay na sornan anad bilammo. Ad in anad emyaq, Yaqgo on matzw gimen mebay sordaiqta na in Isip gigo os dimunta anaghan nag bunmo giquriyamta haqyaq. Na ezaqgo in maw dimunta God teq ugdaqta naqmo in anadin tuteqmo emad luwyaqta.²⁷Teq Moses God anan helmo haqad osad in eraqim Isip hulosim tilah. Lehsa Isip gigo king na ahol waqad agem timeqniyyaq. Ta teq Moses in king na anan a hi rab. In ame le God i ahol a hi waqauqta na ahol waq nog iyad in zaway diq iyeq osyaq. ²⁸Teq Moses God anan helmo haqad in ago on mataw gibilenan in Pasova adidaqan wazim teq in ned waqim in gigo dan ezab tiqemiy. In nazaq tonid teq angelo boleq Isip gitatniz aqenta ginol emad in Isrel gigo onmin gihulosid dimunmo os daqay haqad.²⁹Teq Isrel on mataw Isip hulosim lehiyta na in God anan helmo haqad Kamis Kakaqta urotsa kamis hureq hasan in og amayqanta bay nog iyim lehiyta. Lehsa Isip mataw na in Isrel gimuzim lehad in nazaqmo kamis urotam haqad lehsamo kamis na muleqim gineqanmo tumoqiy. ³⁰Teq Isrel on mataw na in God anan helmo haqad in uliq Jeriko ago gel lilut ugad kam 7 nazaq in luwanmo gel na tuwom. ³¹Teq danatab aw Rahab in God anan helmo haqsa Isrel mataw giger in ago uliqab wirinim bolan in agem dimunta negad gilumsihta. Nazaq iyan in ago uliqab on mataw God aqez othasiyta na moq bugsa in nenaq a hi momta.³²Teq ya nagan gamukinmo a ta bilaq tutdaiq? Ya Gideon teq Barak teq Samson teq Jepta teq Devit teq Samuel teq God ago nantut nagan giwagamun bilaqgo akaman haiq. ³³Mataw na in God anan helmo diq haqad in bab emim king kabemmo gidauhan nenaq gibayan woq yaqayta. Teq in gigo walmataw giwamuzad in daq titnonta amalib gigo daq ulum kemeq amenin neg yaqayta. Teq God nagah negnan hel diqmo gibilanta na in tuwaq yaqayta. Teq in laiyon gitenmos ituq yaqayta. ³⁴In God anan helmo haqad faq ayahta oysa in wolmiy yaqayta. Teq in baqir aban emsa baqir a hi gilum emyaqta. In gihol moqsa in zaway waqim gihol ta dimniy yaqayta. Teq in bab emgo giwaz meqin diq iy yaqayta. Ad in uliq en ta asor gigo mataw bab emayta na gimuzid leh yaqayta.³⁵Teq on asor God anan helmo haqsa in gigo onmin tumoqiyta na hodhodab eraqid in nenaq ta os yaqayta. Ta teq mataw God anan helmo haqiyta na asor bab in ginol titayan moq yaqayta. Moqsa mataw ta asor gilumsihnan tonsa in hulos yaqayta. In ginad em yaqay, Abeb i hodhodab eraqeq kayeqmo dimun diqmo tuqosamta haq yaqayta. ³⁶Sa mataw dimdimunta na asor bab in afaqan negad gibilawunad teq in gusib giwistayad teq in sen-ibmo giqirqurid os yaqayta. ³⁷Teq in mataw na asor gimalib gig hunegad teq in asor ay gugur amalib giqurot tay yaqayta. Ta teq in baqir amalib ginol emsa moq yaqayta. Sa mataw dimdimunta na asor in sipsip teq memeq gisan tubusan nog weleq luw yaqayta. In gihol ago nagah bunmo ago siqim iysa mataw in afaqan negad teq in giholib daq meqin diqta em yaqayta. ³⁸Nazaq iyan in haresmo lehad og amatawun haiqtab teq garahab teq gig akuduqin teq og akuduqin in ulilemeq os yaqayta. In mataw dimdimun diqta. In og kab mataw meqinta nenaq a hi os nagiyta in os yaqayta.³⁹On mataw na bunmo in God anan helmo haqad in gihol abin dimun diqta God ameb usyaqta. Ta teq in og kab osad in nagah dimunta God negnan haqad hel diqmo gibilanta na a hi waqiyta. ⁴⁰Na eazaqgo God in i bunmo gimen dante araq dimun diqta teq gwahtiqdaqta na in ahol waqan usta. In anad am, Mataw kwaziqmo ya inan helmo haqad osiyta nagan in dante na hidmo ahol a hi waq daqay ham. In on mataw abeb teq gwahtiqeq ya inan helmo haq daqay na gibaq tonsa in bunmo araqibmo dimniy has daqay haqad in anad usta.

Chapter 12

¹God ago on mataw dauh biyahta nawa ya ginan bilayta na in i gililut igim turad in i God anan hel o haqamta na adanteqin giqisihunayta. Nazaq iyan i nagah afaqanta giholib usaqta na bunmo teq gihpolib daq meqinta i ginad hureqaqta na i hulos buguq. Ad i gituw hi hiqiysa God i gimen dan emim bilam, Bo kazaq sibiy hamta naqmo i muzeq sibuq. ²I Yesus anan gime diq tih meman. Inmo i gimad helmota na alulin teq inmo i ginad helta na tuwol netdaqta. Yesus abeb teq os dimunta waqeq anad dimniysa osdaqta na anadin emad in zaway diq iyim afaqan sorad tursa le in ayib othenanmo tumom. In ay nab moqdaqta ago mebay na anadin eman in nagah diq a hi iyta. An muran God ago ban tawonta na aqabun ban tuqos woqim osaqta. ³Ne ginad em hasiy. Kwaziqmo mataw meqinta in Yesus bab diq ug yaqayta. Ta teq in awaz meqniyim turad ahol a hi hureq hasyaq. Na ne anadin emad ne gihol husisiqsa gituw hi hiqiyan.⁴Helmo ne og ka ago daq meqinta bayid woqgo haqad inaq bab emayta teq bab na amuganib ne ginedan asor a hi woqaqta. ⁵Teq God in ne gigem zaway ugnan bilamta na anan ne gidek tizizal e? In ne ginan yaqgo onminmo diq haqad in kazaq ne gibilan, Yaqgo amun ham, Iyahta suleq nigsa luweq ni suleq na anan nagah samanta haqdaq ham. Ad luweq in ni niwastitaynan haqad ninolsa ni nituw hiqiydaq ham. ⁶Ne nazaq hi emiy ham. Iyahta in on mataw ginan anad diq bilaqaqta naqmo suleq negaqta ham. Teq in on mataw giwaqim ginan yaqgo onmin haqaqta na bunmo in gusib giwastitayaqtamo ham.⁷Nazaq iyan ne zaway diq iyeq tursa God ne giwastitayan. Amun amam in ago amun ayon emaqta nazaq in giyon emaq. Og kab mat araq in ago amun a hi wastitaydaqta haiqgam. ⁸Ad nazaqmo God in ago onmin bunmo giwastitayaqtamo. Ari in ne a hi giwastitayid teq ne in ago onmin diq a hi iy daqayta. Haiqgam. Ne bilaqne onmin danatabta nog iy daqayta.⁹Ne ginad emiy. I gimam og kabta na in i giwastitaysa i giwazinauqta. Nazaq iyan i Gimam i giwitan giwamuzaqta na in i giwastitaysa i in aqez huritad ahaqenib a hi osam e? Na haiqgam. I in aqez hurit kemeq ahaqenib iyeq kayeqmo osamfa. ¹⁰I gimaman og kabta in ginadibmo kam asitmoqmo i giwastitayayta. Ari God-mo i gidimun tonnan haqad giwastitayaqta. In anad emaq, Ya tawon diqta iyim osaiqta nazaq nog yaqgo onmin os daqaymo haqad in i giwastitayaqta. ¹¹I Gimam Iyahta na in i giwastitaysa i ginad a hi dimniysa gigem afaqanmo loyinauqta. Teq abeb in i giwastitayta na anon emsa i giholib daq titnonta gwahtiqsa i gigem kiskismo tuqusaqta.¹²Nazaq iyan ne giben husisiqim wo yuk tonad usaqta na waz ta eraqan. Ad ne gibakbakan harara nemaqta na itiwunid awaz ta meqniyan. ¹³Ne giholyon dan wastitayid titnonan. Ne nazaq emeq teq ne dan na muzinad gisen kok tonim usaqta na ahi meqniy hasdaq. Haiqgam. Ne dan titnonta na muzadmo ne gisen kok tonim usaqta na tidimniydaq.¹⁴Ne nazaq diq iyeq mataw bunmo nenaq zib alowabmo osiy. Ad negmo gihol God ugad ne God ago daq tawonta naqmo ne muziniy. Mat aholib God ago daq tawonta a hi usaqtaa na in abeb Iyahta ahol a hi waqdaq. ¹⁵Teq ne an wamuz naqmo diq hiqiyiy. Luweq ne gimaqbab araq woqeq God agem dimunta ugaqta na in hulosdaq. Ad ne an wamuzad ne gigo araq in bilaqne ay aninin agon inaqta nazaq nog hi iyan. Luweq ay na gwaleq anon emsa ne bunmo God ameb gihol anumlan inaq iy daqay. ¹⁶Teq ne gilikmanib mat araq God gileh ugim inmo anad meqinta muzaqta na in ne nenaq hi osan. Mat nazaqta araq in Iso daq amta nazaqmo in emad in God ago nagah dimdimunta anan nagah a haiq haqsa mpne mat na hidmo wastitayiy. Iso in Aisak atatin aqenta iyim in amamgo nagah kabemmo waqdaqta abin dimunta usta. Teq im abin dimunta na amikqan ugad amenin in didaq deg amulikmo waqim namta. ¹⁷Wagam na ne tuhuritiyta. Abeb in amam ago hib nagah dimunta na waqnan bulonsa amam gileh tuqug. Gileh ugan Iso gaqad ame kabemmo bulonyaqta teq in anad buliydaqta akaman haiq tiqiy.¹⁸Ari og ka ago saw araq ne God ago nagah ahol waqad waz daqayta nab ne le a hi gwahtiqiyta. Ne ginad emiy. Kwaziqmo Isrel on mataw garah araq asenab gwahtiqim turad in gime anonab daq kabemmo gwahtiqsa ahol waqiyta. Garah nab faq ayahta oysa romriq dub diq tiqan saw arab inaq iysa tim awaz meqinta sibyaq. ¹⁹Sa taur gayonsa in mat araq gamuk bilaqsa huritiyta. Isrel on mataw bunmo gamuk na huritad in rabad teq in Mosess kazaq buloniy. Ni God bulonid in i gimen gamuk araq ta hi bilaqan haqiy. ²⁰Na ezaqgo teko God in gamuk atoranta kazaq gibilan, Mat araq o karuw araq in asen garah ka asitmo mirirewunidmo ne gig hunegeq wol emid moqan ham.Haqsa Isrel on mataw gamuk na huritim in gigo zaway tihiqiy bugyaq. ²¹Helmo, daq aseseqta nagan gwahtiqsa mataw bunmo rab titay yaqay. Sa Moses inaqmo nagah nagan ahol waqad bilam, Ya rab ilum netsa ihol harara nemsa osaiq ham.²²Ari negmo ne le teq garah nab a hi gwahtiqiy. Haiqgam. Ne garah ta araq anan Sayon haqaytab tugwahtiqiyta. Teq ne God Kayeqmo Osaqta na ago uliq Jerusalem Heven-ib usaqta nab ne tugwahtiqiymo. Uliq nab angelo kuluw diqmo humab wolim ginad dimniysa osayta. ²³Teq ne God ago onmin Gimamgo nagah kabemmo tuwaqim in atatniz aqenta nog iyim osayta na gigo humabub ne tugwahtiqiymo. On mataw na gibin Heven-ib mar tonan usaqta. Teq ne God on mataw bunmo gilum kemdaqta na agerab tugwahtiqiymo. Sa ne on mataw titnonta God gilumsihan giwitan tidimniy hasim osayta na gigerab tugwahtiqiymo. ²⁴Teq ne Yesus-mo ago hib tugwahtiqiymo. In i gimen God ago maror muturta a bolta. Ad ne Yesus anedan in ne gimalib hures lamta na ago hib tugwahtiqiymo. Ned na in Abel anedan uriyamin in i gimen gamuk dimun diqta bilaqaqta.²⁵Ne gihol waziy. Luweq ne gidek hiqiyad God aqez athas daqay. Kwaziqmo God aqez og kab gwahtiqim in on mataw gidek wazim gamuk atoran diqmo gibilensa in huritiyta. Ta teq mataw na God aqez na gileh ugiyta. Gileh ugan faq negsa in tuk daqayta asawan nagun yo hiqiy yaqayta. Ari muran God aqez Heven-ibmo hitiqad i gidek wazaqta. Gidek wazsa i in aqez na othaseq i edob tukeq leham? Na hikidik. ²⁶Kwaziqmo Isrel on kataw garah na asenab tursa God aqez iyanmo og ahol wolta. Ari muran in ago gamuk hel diqta araq tuqus tutaq. Gamuk na bilam, Abeb ya og emid in ame amulikmoqmo ahol a ta woldaq ham. Teq ya og amomo emid ahol a hi woldaq ham. Og kait inaqmo ya giqemid gihol tuwol daqay ham.²⁷Ari in bilam, Og ame amulikmoqmo ahol a ta woldaq hamta. Nazaq iyan i ginad emauq. God in og kait inaq giqemid gihol wolsa nagah bunmo gihol woldaqta na hiqiy bugsa nagah ahol wol haiqta naqmo amomo in tuqus tutdaq haqauq. ²⁸Nazaq iyan i God ago maror ahol wol haiqta na aduganib gwahtiqim osad i ginad dimniysa God esey uguq. Ad i in anad muzinad daq in anan anad bilaqaqta naqmo amalib i in ayon lotu emuq. Lotu emad i in anan rabad abin wazinad osuq. ²⁹Na ezaqgo i gigo God in bilaqne faq ayahta eraqim nagah meqmeqinta bunmo oy bugaqta nazaq nogta.

Chapter 13

¹Ari ne bunmo maqbab nog an anan ginad bilaqsa osiy. ²Sa mataw uliq araqabta ne gigo bitab bolsa ne gilowan tonad nenaq osiy. Na ezaqgo daq na amuganib mataw asor in angelo-mo giwaqim giqad bitab a lehim osiyta. In angelo boliyta nazaq in ginad a hi emiy. In ginad emiy, Ka matmo bol haqiy.³Teq ne gimaqbaban giqirquran osayta na ginadin emad gigo adaqan soriy. Bilaqne mataw ne inaqmo giqirquran osayta nazaq nog. Ad mataw gibaymuzan afaqan sorayta na ne ginadin emiymo. Bilaqne in afaqan sorsa ne in nenaq araqibmo afaqan sorayta nazaq nog. ⁴Mat aw inaq an waqayta na in daq dimunta. Teq mat awe inaq an tuwaqeq in God ameb ginumlan haiqmo dimunmo osiy. Ne ginad emiy, Abeb teq God in on mataw an haresmo hureqim inaq usayta na teq in an alulib hureqim inaq usiyta na bunmo gigo daq meqinta na amenin meqin diqta tinegdaq.⁵Ne mani anan ginad hi bilaqan. Sa nagah ne inaqta naqmo ne wazad ne mat araq ago nagah ta asor hi utetiy. God inmo tibilam, Ya giholib hiqiysa ne samanmo a hi os daqay ham. Haiqmo diq ham. ⁶Nazaq iyan i gigem zaway ugad kazaq bilaqam, Iyahta ya ilumsihsa ya a hi rabdaiq haqam. In ya iwamuzsa mat araq a hi imeqin tondaq haqam.⁷Ne gigo mataw danmebta God ago gamuk gibileniyta na ne ginadin emiy. In og kab kabiy daq dimdimunta emad ossa in gigo kabiy na anon kabemmo emsa in amenin dimunta waqiyta. Na ne anadin emad ne in gisen muzad in God anan helmo haqiyta nazaqmo ne helmo haqiymo. ⁸Yesus Krais ago daq a hi buliyaqta. In irimo osta nazaqmo in kuran osaq. Teq in nazaqmo kuluwa-kuluwmo tuqos tutdaqmo.⁹Nazaq iyan suleq amo amo ahuritan araq diqta na in ne ginad hureqsa ne God ago dan hi hulosiy. God agem dimunta igaqta naqmo in i giqemid i zaway iyeq turamta. Ari didaq agununin amo amo mataw asor bilaqayta na in i gigem zaway a hi ugdaq. Mataw gunun na muzinsa gunun na a hi gilumsihsa in luwayta. ¹⁰I gigo tamaz em abanan ta araq turaqta. Teq mataw God ago bitab tamaz akabiyan kwaziqta emayta na in i gigo ban nab karuw waqeq neqgo gibin haiqta. ¹¹Tamaz akabiyan kwaziqta na amuganib tamaz mat danmebta in karuw anedan waqim ad le bit adugan Tawon Diqta nab gwahtiqim in daq meqinta atamazin emaqta. Emim teq in karuw na ginon uliq asan ban faqmeb hunegan oyaqta.¹²Nazaq iyan Yesus inmo anedan amalib on mataw giqemid in God ago tawonta iy daqay haqad in nazaqmo uliq asan ban santitiy sormo. ¹³Daq naqmo ago i uliq asan ban Yesus agerab leheq in nan meqinta waqad mebay sorta nazaqmo i mebay soruqmo. ¹⁴Na ezaqgo og kab i gigo uliq araq tuteqmo usdaqta na haqgam. I uliq abeb teq gwahtiqdaqta naqmo anan saw waqauqta.¹⁵Nazaq iyan Yesus i gimen dante tuwastitayan i tuteqmo God abin iluwauqta na tamaz nog God uguq. Mataw God anan i gigo God haqayta naqmo giqezab gamuk nazaqta gwahtiqaqta. ¹⁶Ad ne on mataw gigo hib daq dimunta emiymo. Teq ne gigo asor nagah ago siqim iysa ne negmo gigo nagah na amalib gilumsihiy. God in tamaz naqan diqtaqmo anan anad bilaqaqta. ¹⁷Ne gigo mataw danmebta na ne giwamuzad osayta. Abeb teq God in susumun negsa in kabiy bunmo emiyta na ago agamukan God tubulon daqay. Nazaq iyan ne in giqez huritad gihaqenibmo osiy. Ne nazaq emsa teq in ginad dimniysa gigo kabiy anon diqmo emad in gigem afaqan a hi iydaq. Ari ne giqemid gigem afaqan iysa teq in ne gimen kabiy anononmo a hi emad a hi gilumsih daqay.¹⁸Teq ne i gimen God bulonad susumun ugsa in i gilumsihan. Na ezaqgo i gihol loyinad i God ameb gigem dimunmo ussa kam bunmo i titnoneqmo luwnan gimad bilaqaqta. ¹⁹Teq yaqmo inad awaz meqinta amalib kazaq ne gibilenaiqmo. Ne yaqmen God bulonsa in hidmo iqemid ya ne gigo hib muleqeq ta lehiq haqaiq.²⁰God in Sisip Anamren awaz meqin diqta na hodhodab wazan ta eramta. In anad i gigo Iyahta Yesus eraqeq inmo anedan amalib God ago maror muturta na zaway ugsa maror na tuteqmo usdaq haqad in wazan eramta. Ari i gigem kiskismo usdaqta na alulin God-mo. ²¹In ne gilumsihsa teq ne daq dimunta bunmo emgo tiqiyad ne in anadmo diq tumuzin bug daqay. Ad in Yesus Krais kabiy amta na amalib i bunmo giduganib daq in anan anad bilaqaqta na emid tugwahtiqdaq. Nazaq iyan i tuteqmo kuluwa-kuluwmo Yesus abin iluwuq. Hel diqtaqmo.²²Ya imaqbaban, ya inad awaz meqin amalib kazaq bilaqaiq, Ne gidek emeq yaqgo gamuk ka huritad gituw hi hiqiyan haqaiq. Na ezaqgo ya ne gigem zaway uggo haqad sansandek kab gamuk siqimmo mar tonta. ²³I gimaqbab Timoti irquran osan in hasiyta na ago ne tuhuritiy. Ari in yaqgo hib hidmo gwahtiqid teq ya inaq i leheq ne tigibiyam.²⁴Ari i gigo zeq dimun ka ne waqeq ne gigo mataw marorta na teq God ago on mataw tawonta na bunmo negiy. Sa Yesus ago on mataw Italiy-ibta osim boliyta na in gigo zeq dimun ne gimen eman nawa leh negaqmo ²⁵Ari God agem dimunta ne bunmo negsa ne osiy. Nawaqmo.

James

Chapter 1

¹Jems sansandek ka mar tonta Yaqmo Jems. Ya God teq Iyahta Yesus Krsis inaq gigo kabibiy matta. Ne gem Isrel on mataw gidauhan 12 nazaq og saw haresmo le osayta na gimen sansandek ka ya mar tonim eman leh negaq. Zeq dimun ne bunmo. ²Ya imaqbaban, afaqan amo amo ne giholib gwahtiqsa ne ginadmo dimniyan. Na ezaqgo afaqan nawa ne giholib gwahtiqaqta nagan in ne ginad helmo haqayta na ulum waqaqta. ³Ulum waqsa ne ginad na hel diqta iyid teq ne tuteqmo gizaw meqniyeq turad a hi woq daqay.⁴Ad ne tuteqmo giwaz meqniyeq turad teq ne gihol kazaq tiloyin daqay. Ne ginad gihol bunmo tiziliman ne tidimniy hasim nagah araq ago siqim a hi iyayta nazaq ne gihol tiloyin daqay. ⁵Ari ne gilikmanib mat araq anad dimunta ago siqim iyeq teq in God bulonid God anad dimunta ayahmo tuqugdaq. On mataw ginad dimunta waqnan God bulonsa in a hi ginadaqta. Haiqgam. In nagah na negnan anad diq bilaqaqta.⁶Teq mat na helmo diq haqad God susumun ugad in anad giger hi eman. Na ezaqgo mat anad haresmo emaqta na in bilaqne tim bolad kamis sorsa haresmo eraqaqta nazaq nog. ⁷Mat nazaq anadnad emaqta na in ahol kat ugeq Iyahta teq nagah araq tiyagdaq haqad nazaq in anad hi eman. ⁸Haiqgam. Mat nazaqta na anad giger usaqta. Ad daq bunmo in emaqta na in dante amulikmo a hi muzaqta.⁹Mataw ginàghan inaqta na giyogniz mataw ginaghan haiqta na nenaq gimen gamuk. I gimaqbaban ginaghan haiqta na God ameb gibin inaq iyim osayta na ago in gihol abin iluwiy. ¹⁰Teq mataw gigo nagah kabemmota na in gibin God ameb Yesus ago on mataw bunmo gibin nog usaqta na ago in gihol abin iluwiymo. Na ezaqgo sisihun azizorin emim asitmo usim hiqiyaqta nazaq nog mat anaghan inaqta tihiqiydaqmo. ¹¹Zeq gwalim huramad afanfan diq iyad sisihun oysa in miliyawim mayaqta. Maysa sisihun na azizorin murwoqim obib woqsa in awaqan dimunta na timeqniyaqta. Ad nazaqmo mat ago nagah kabemmo inaqta na in bilaqne sisihun azizorin mayim hiqiyaqta nazaq nogmo. In ago kabiy kabemmo emad luwad in kiskismo hiqiyeq nazaq le tiqiyeq tihiqiyeq le tiqiyeq bugdaqmo¹²God i gidimun tonad in i giqemid i daq meqintab woqgo a hi gilum waqaqta. Mat afaqan sorad awaz meqniyim turaqta na in tidimniyim osaq. Na ezaqgo afaqan na mat na ulum waqsa in sorad a hi woqid teq God in ago os dimunta kuluwmo osayta na naw nog tuqugdaq . Iyahta in on mataw inmo anan ginad bilaqaqta na bunmo naw na negnan haqad hel diqmo tibilamta. ¹³Teq daq meqinta mat araq ulum waqsa mat na kazaq hi bilaqan .God-mo ya ilum waqaq haqad in nazaq hi bilaqan . Haiqgam.Daq meqinta God anad hureqgo ago zaway haiqta. Sa God daq meqinta amalib on mataw a hi gilum waqaqtamo.¹⁴Mat aw amulik-mulikmo gigemab ginad meqinta usaqta naqmo gwahtiqad gilum waqaqta. Ginad meqinta na gilum waqad kat negad gihureqsa in adan emgo gigem eraqaqta. ¹⁵Ad in daq meqinta eman tugwahtiqaqta, bilaqne aw agemab amun tizilimim teq asan ban gwahtiqaqta nazaq nog .Ad daq meqinta na le ayah tiqiy bugim in anamren ulumronan ban meqintab tuwolehaqta. ¹⁶Ya imaqbanmo diq ne gihol hi kat ugiy.¹⁷Nagah dimdimunta on mataw samanmo naw nog waqayta ngan bunmo ulilib usim gehitiqaqta.Nagah anuwanta kaitab oyayta na ginamren naqmo in naw tawonta nagan giqeman i gimen bo hitiqaqta. Teq i Gimam Iyahta na ago daq a hi buliyaqta .Ad zeq nagah araq amalib worireqsa awitan sisaqmo iyim gwalehim asiqim ta iyaqta nazaq nog God a hi iyaqtamo. ¹⁸Inmo anad usta na tuwol net bugnan haqad in ago gamuk helta na amalib i giqeman in asenlulib gwahtiwta.God anad in teq nagah bunmo in giqamta na giwastitayid dimniy daqayta atowun nog igmo danmeb dimniy haseq tuqosam haqad in i giwamta.¹⁹I God ago gamuk huritad muzinuq. Ya imaqbabanmo diq ne bunmo nagah ka ago hurit kemiy.kambunmo ne gidek emeq gamuk huritgo haqad gihol wastitayad osiy. Teq ne gamuk amenin hidmo hi bilaqad ne gigem hidmo hi meqniyanmo. ²⁰Na ezaqgo mat agem meqniyaqta na in God ago daq titnonta a hi emaqta. ²¹Nazaq iyan daq anumlan inaqta teq daq meqinta ne giholib kabemmo diq gwahtiqaqta na ne muzid leh bugan . Ad ne gihol wazid woqsa God ne gigemab gamuk dimunta layta na ne wamuzad alowan toniy. Na ezaqgo God ago gamuk dimunta na ago azawayin inaqta. In ne gilumsiheq giqemid ne dimunmo tuqos daqayta.²²Teq ne God ago gamuk na huritad muziniy. Luweq ne gamuk na samanta huritad akabiyan asit a hi emad teq ne gihol tikat ug daqay. ²³Mat God ago gamuk huritad teq in adan a hi emaqta na in bilaqne mat galas-ib ahol adulan ahol waqaqta nazaq nog. ²⁴Mat na ahol anobun galas-ib aholwaqim teq in ahol buliyim lehad hidmo in anobun ezaqta na ago in adek zizalaqta. ²⁵Ari mat God ago maror dimun diqta na agamukan anononmo ahol waqad muzinad atuw a hi hiqiyaqta, mat na tidimniyim osaqta. Na ezaqgo God ago maror na in mataw giqman samanmo luw osayta. Mataw nazaqta in gamuk na huritim adek a hi zizalaqta . In mat kabiyta iyim gamuk na akabiyan emad atuw a hi hiqiyaqta.²⁶Ari luweq mat araq ahol buloneq bilaqdaq, Ya God anadin diq emad ayon lotu emaiqta haqdaq. Haqad teq in anonon atenmos a hi wamuzdaqta. Mat nazaqta na inmo ahol agem tikat ugad in samanta God anadin emad ayon lotu emaqta. ²⁷Ari ni God anadin emad ayon lotu emdaqta na adanteqin diq kazaq. Onmin ginenmaman tumoqan in amanmaninta osayta na teq on waburta giholbin iyim afaqan sorayta nagan ni le gibiyad tilumsihdaq. Ad ni ningo luw os anonon diqmo wamuzad og ka ago daq anumlan inaqta na ni aban diq tiqemdaqmo. Lotu adan nazaqta na i Gimam God ameb dimunta anumlan haiqmo usaqta.

Chapter 2

¹I on mataw bunmo gimen daq araqibmo em neguq Ari ya imaqbaban, i gigo Iyahta Yesus Krais abin ayahmo diqta.Nazaq iyan ne in amomo anan helmo haqad og kab ne on mataw bunmo gimen daq araqibmo em negiy. ²Luweq mat araq tubusan dimunta teq ring gol-ibta asor aholib emeq teq in ne gigo lotu abitnib nab le tugwahtiqdaq. Sa mat ta araq anaghan haiqta ago tubusan anumlan inaqta aholib emeq in le ne gigo humab nab tugwahtiqdaqmo. ³Id teq ne mat ago tubusan dimuntab ahol sihanta naqmo alowan tonad ne kazaq bulon daqay, Kadoy ni ban dimun diqta kab os woqeqos haq daqay. Ad mat anaghan haiqta na ne kazaq bulon daqay, Ni kobmo le tur haq daqay. O ne bilaq daqay, Kab ya isen agerabmo os woqeq os haq daqay. ⁴Ne nazaq emad ne ginad meqinta na amalib negmo gihol huserim ne gigo asor ginan meqin haqad asor ne ginan dimun haqayta.⁵Ya imaqbaban dimun diqta, ne huritiy . On mataw og kab matawta gimeb ginaghan haiqmo osayta naqmo God in gitowun emim ginad helt ayahmo diq negaqta. Ad in mataw naqmo aholyon giwaqan in teq ago maror aduganib tugwahtiq daqayta. Na ezaqgo in hel diqmo kazaq bilam, Mataw ya inan ginad bilaqaqta naqmo ya giwaqid in boleq yaqgo maror aduganib ginad dimniysa tuqos daqay ham. ⁶Ta teq ne mat anaghan haiqta na mebay ugayta. Ne huritiy . Mataw ginaghan kabemmo inaqta naqmo in ne gibayan woqsa in afaqan kabemmo negayta. Mataw naqmo ne giwaqim giqad hazizirib lehayta. ⁷Ad mataw naqmo Karis abin dimunta ne giholib usaqta na bilawunayta. Nazaq a haiq e?⁸Teq i gigo King diqta na ago maror God ago marib usaqta na bilam, Ni nihol anan ninad bilaqaqta nazaqmo ni niyow anan ninad bilaqan ham. Nazaq iyan ne maror na tuwol net bugeq teq ne tidimniy daqay. ⁹Ari ne mataw asormo gilowan tonad asor ne gileh negad ne daq meqinta tiemay. Sa i gigo King ago maror na in ne ginan bilaqan ne daq meqinta amatawun tiqiyim osay.¹⁰Na ezaqgo mat araq God ago maror aduganib gunun bunmo muzinad teq in gunun na gilikmanib gamuk amulikoqmo itiyoneq mat na bilaqne gunun bunmo itiyonta nog tiqiydaq. ¹¹Na in kazaq. God bilam, Ni an alulib hureqeq inaq hi us ham. Ad in kazaq bilammo, Ni mat hi wol em ham. Ari ni mat araq ago aw inaq a hi luwad teq ni mat wol emid moqid nawaqmo ni gunun itiyonaqta amatin tiqiyim ni timeqniy.¹²Ari ne God ago gunun an anan ginad bilaqgota na ahaqenib iyim muzinad ne gunun ta araq diq ahaqenib a hi osayta. Sa abeb God in ago gunun dimunta naqmo amalib ne gilum kemeq in ne gigo daq amenin tinegdaq. Nazaq iyan ne gihol anonomo wamuzad ne gigo gamuk teq ne gigo daq bunmo gunun an anan ginad bilaqgota na inaq rireneqmo usan. ¹³Na ezaqgo mat mataw ginan anad meqniysa gilowan a hi tonaqta na God in mat na hazizirib ulum kemad anan anad asit a hi meqniydaqmo. Ari mat mataw ginan anad meqniysa gilowan tonaqta na in God ago hazizirib turnan a hi rabaqta.¹⁴Mat God anan helmo haqad teq in daq dimdimunta a hi emaqta na in anad helta na samanta usaq. Ya imaqbaban, mat bilaqaq, Ya Krais anan helmo haqaiqta haqad teq in daq dimunta a hi emaqta, mat na Krais anan samanta helmo haqaqta. Mat nazaqta ago anad helta na in mat na tuqulumsihdaq e? Na haiqmo. ¹⁵Ne gimaqbaban araq teq ne gihiy araq in gigo giholsihen dimunta haiqgam iyim teq in diqdaq neq daqayta haiqgam iysa ta ne gilikmanib mat araq in gibileneq bilaqdaq, ¹⁶Ne gigem dimniysa lehiy haqdaq. Tim hi ginolan haqdaq. Hadaq teq in giholgo nagah nagan a hi egid mat na azeq ezaq teq gilumsihdaq? Na haiqgam. ¹⁷Nazaq iyan i ginad helta na samanmo usad daq araq dimunta eman a hi gwahtiqsamo i ginad na moqim a hi gilumsihaqta.¹⁸Teq mat araq ya ibileneq bilaqdaq, Mat araq anad helt ulilemim usaqta haqdaq. Sa mat ta araq daq dimun emayta haqdaq. Mat nazaq bilaqdaqta na anad meqin. Ni daq dimunta a hi emsa ezaq teq ya ninad helta na ahol waqdaiq? Na haiqgam. Ari daq dimunta emaiqta naqmo amalib ya inad helta usaqta na tiniqishundaiq. ¹⁹God amulikmo osaqta na ni anan helmo haqaqta. Ni ninad na dimun. Teq bugaw meqinta nagan inaqmo God anan helmo haqaytamo. Ta teq in God ago haziziirib turgo in rab naqmo hiqiyayta. ²⁰Mat ni ninad siqim diq. Ya bilay, Mat God anan helmo haqad teq in daq dimunta a hi emaqta, mat na ago anad helta saman diqta usaq hay. Haqan ni yaqgo gamuk nawa na alulin hurit kemnan e? Ari ni hurit.²¹Kwaziqmo i gises Abraham in atatin Aisak tamaz emgo abanab emim teq in God ugnan tonta. In nazaq tonan God in ago daq in amta naqmo ahol waqim teq in Abraham anan bilam, Mat titnonta ham. ²²Ne ginad emiy. Abraham ago daq dimunta na in anad helta na inaq garabmo diq lehyaqta. Lehad in ago daq dimunta naqmo in anad helta eman tidimniy has. ²³Abraham daq na emim in God ago marib gamuk araq usaqta na tuwol net bug. Gamuk na kazaq usaq. Abraham God azeq anan helmo haqan God in anan mat titnonta ham. Nazaq iyan mataw in Abraham anan God ayowmo diq haqiy. ²⁴Ari ne ginad emiy. God in mat anad helta naqmo amomo ahol waqim anan mat titnonta a hi haqaqta. Haqgam. In mat ago anad helta na ahol waqad teq in ago daq dimunta na inaqmo ahol waq tonim in anan mat titnonta haqaqta.²⁵Ad nazaqmo Josuwa ago mataw asor in aw danatabta anan Rahab haqay na ago hib bolan in giwazinad gilowan tonim giqeman in mataw gime titonim dante ta araq waqim tilehiy. Nazaq iyan God in aw na ago daq dimunta na ahol waqim teq in anan aw titnonta ham. ²⁶Ne ginad emiy. Mat awitan asan amuganib a hi usaqta na in tumomta. Ad nazaqmo mat God anan helmo haqad teq in anad helta na akabiyan araq a hi emaqta, mat na anad helta na tumomtamo

Chapter 3

¹I giteb gamuk gwahtiqaqta na ago i gihol waz naqmo hiqiyuq. Ya imaqbaban, ne gilikmanib mataw kabemmo diq God ago suleq anamreniz nog iyeq on mataw suleq hi negiy. Na ezaqgo i bunmo daq kabemmo em kireh tonauqta na ago iyan. Abeb God in mataw bunmo gilum kemdaqta nab in i mataw ganim ago suleq on mataw gibilenta na gilum kem naqmo hiqiyad kamolmol a hi igdaqta. ²Nazaq iyan mat tutimomo gamuk anononmo bilaqad in gamuk araq diqa hi bilaq kireh tonaqta, mat na tidimniy hasim ahol bunmo anononmo wamuzaqta.³Ne ginad emiy. I hos giteb ain asugin asor ussa i na wamuzsa in edob i ginad usaqta nab in lehayta. Nagah amik diqta giteb usaqta na i wazsa hos abensen teq ahol bunmo in anobun naqmo muzim lehaqta. ⁴Teq ne muy anadin emiymo. Muy asor in aseseq diqmo. Sa tim awaz meqinta eraqim bolim othassa in kamis amalib sibim lehayta. Sa muy anamren in muy ago stia amik diqtana wazsa in anad saw edob usaqta nanbmo muy ayah diqta na lehaqta.⁵Ad nazaqmo i gimileq in i ginon bunmo ago anaghan araq amik diqtaqmo. Ta teq in yaqmo ag haqad kabiy aseseqta anan bilaqaqta. I ginad emuq. Faq amik diqta naqmo garanab eraqim in ay bunmo tuqoy bugaqta. ⁶Teq i gimileq na bilaqne faq nogmota. I gihol anaghan bunmo gilikmanib inmo mat meqin diqta. In usad gamuk meqmeqinta bunmo eman gwahtiqad in i ginon bunmo eman anumlan inaq iyaqta. Ad in bilaqne faq afanta nog iyim eraqad in gigo luw os bunmo mideran oyaqta. Teq i gimileqib faq gwahtiqaqta na in saw faq oyad a hi miyaqta naqmo ago faqta.⁷Karuw kwasikta amo amo teq ah amo amo teq kwanib amo amo teq nagah kamisib luwayta amo amo nagan bunmo in marmar iyeq i matawmo gihaqenib os daqayta. ⁸Helmo, mataw in karuw nagan bunmo giqeman marmar tiqiyiyta.⁹I gimileq na amalib i Gimam i gigo Iyahta iyim osaqta na abin iluwauqta. Ad i gimileq naqmo amalib i on mataw God giqeman inmo nog gwahtiqim osayta an gimeqin tongo agamukan bilaqauqtamo. ¹⁰Gamuk dimunta God abin iluwauqta na teq gamuk meqinta mataw gimeqin tonauqta na inaqmo gigermo i gitenmos amulikmo nabmo gwahtiqayta. Ya imaqbaban, daq naway na hi gwahtiq nagta gwahtiqaq.¹¹Ne ginad emiy. Yuw yayibta nab yuw diq teq kamis inaq araqibmo gwahtiqdaq e? ¹²Ya imaqbabab, ne ya ibileniy. Ay fik abenab oliv anagin gwahtiqdaq e? Sa am wain ahulib fik anagin gwahtiqdaqe? Na nazaqmo kamis ahol buliey yuw dimunta a hi iydaqtamo.¹³Mataw anad dimunta usaqta na in daq dimunta emaqta Ari ne gilikmanib nog diq anad awaz meqin diq iysa in anad em hasaqta? Mat nog aholnan nazaq bilaqaqta na i ago luw os mataw gimeb dimniysa i anad em hasad mataw giyon daq kiskista emsa ahol waqk emiy. ¹⁴Ari ne kam bunmo an anan gigem meqniysa gibin ayahta waqgo haqad an bakikiyan ugad teq ne gihol abin samanta hi iluwiy. Ne nazaq gimileq iyad ne God ago gamuk hehta na adan a hi emayta.¹⁵Ginad meqinta nazaq na uliq ulilib nab usim a hi gewoqaqta. Na in og ka agota teq in gigem kwaziqta ago nagahta teq in bugaw meqinta gigo ginad nogta. ¹⁶Na ezaqgo mataw an anan gigem meqniysa gibin ayahta waqgo haqad na bakikiyan ugsa in gigo os meqniysa daq meqinta bunmo in gilikmanib gwahtiqayta. ¹⁷Ari ginad dimunta ulilib usimgewoqaqta na in anumlan haiqta. Teq in mataw nenaq kiskismo osaqta. Ginad dimunta na in mataw gilowan tonad teq in gigo nan huritaqta. In mataw ginan anad ayahmo meqniqaqta teq in anon dimunta kabemmo emaqta. Ginad dimunta na in mataw asor gigomo a hi lehad teq i azeq giger iyad amaqbaban a hi kat negaqta. ¹⁸Ad mataw ginad dimunta nazaqmo usaqta na i giyogniz nenaq kiskismo ossa an mug teq an wol hiqiyaqta. Teq mataw ginad dimunta na in gigo walmataw nenaq kiskismo osad in daq titnonta didaq amagin nog walmataw gigemab leysa in gwalim anon emsa daq titnonta didaq amagin nog walim anon emsa daq titnonta kabemmo on mataw na giduganib gwahtiqaqta.

Chapter 4

¹Mataw og ka ago nagah meqmeqinta anan ginad diq bilaqsa in God gihar ugayta Naga danqin diq ne gilikmanib usim an wol teq bab hares eman gwahtiqaqta? Ne gigem atoranmo eraqsa ginad meqinta haresmo gwahtiqim ginad hureqsa ne an gihar ugayta naqmo in an wol na eman gwahtiqaqta. Ne daq nazaq a hi emayta ye? ²Ne nagah amo amo waqnan ginad bilaqsa teq ne a hi waqayta. Nazaq iyan ne gigem meqniysa an gem ugayta. Ne nagah kabemo utetad teq ne an wolad bab ayahmo eman eraqaqta. Ne God susumun a hi ugayta na ago ne nagah a hi waqayta. ³Ad teq nagah asor ne anan susumunayta na ne a hi waqaytamo. Na ezaqgo ne ginad titnonim a hi ussamo ne nagah na ginan susumunayta. Ne nagah na waqeq muran kam kabmo ne ginad dimniysa osgo ne susumunayta.⁴Aw aduw hulosim mat ta araq inaq luwaqta nazaq nog ne God gileh ugim og ka ago anad meqinta hares muzad osayta. Teq mat og ka ago anad meqinta inaq yow emaqta na in God gihar ugaqta. Na ago ne ginad a hi emay ye? Nazaq iyan mat og ka ago anad meqinta ayow iyim osaqta na, in God ago bab iyim osaqta. ⁵Gamuk araq God ago marib kazaq bilam, God ago tim nawa in i gimuganib eman usaqta na in God amomo agota ham. Nazaq iyan i og ka ago anad meqinta inaq yow emsa God agem meqniyaqta ham.Ne ginad ezaq emay? God ago gamuk nawa bilamta na in gamuk samanta haqay ye?. Haiqgam.vs6 Teq God agem dimunta igaqta na in i gigem kwaziqta na uriyamim ayahmo diq gilumsihaqta. Nazaq iyan God ago marib gamuk araq kazaq bilam,God in mataw girerey emayta na geg negaqta ham. Ad in mataw gihol wazan woqsa osayta na agem dimunta negaqta ham. vs7 Nazaq iyan ne God ago nan huritad ahaqenibmo osiy. Osad teq ne Satan othasid in ne gihulosad titukdaq.⁸Ne God agerabmo diq loqsa in ne gigerab tigeldaqmo. Ne mataw daq meqinta emayta na, ne giben sulolid ginumlan hiqiyyan. Ad ne mataw ginad giger usaqta na, ne ginad maqinta na walemid dimunta naqmo amomo usan. ⁹Ne God anad a hi muzinayta na ago ne giqutil tartaysa gaqad osiy. Ad ne yuquwayta na hulosad ne ginad buliyeq gaq waziy. Teq ne gigem dimniysa osayta na hulosad ne gigem afaqan iysa osiy. ¹⁰Ne bunmo Iyahta ameb gihol wazid woqsa teq in ne giwazid tiqeraq daqay.¹¹I gimaqbaban gigilehunan hi bilaquq Ya imaqbaban, ne an agilehunan hi bilaqiy. Mat in amaqbaban araq ago ulum kemim anan meqin haqad teq in agilehunan bilaqaqta, mat na in God ago maror gileh ugad in bilaqne maror na ulum kemim anan meqin haq nog iyaqtamo. Teq ni God ago maror ulum kemeq anan meqin haqeq ni maror na ahaqenib osad muzinaqta nog a ta hi iydaq. Haiqgam. Ni bilaqne maror na anamren mataw gigo daq ulum kemim amenin negaqta na nog tiqiydaq. ¹²Teq in mat amulikmo maror igaqta. Teq in amomo mataw gigo daq ulum kemim amenin negaqta. In amomo mat ulumsihid in dimunmo tuqosdaqta teq in amomo mat meqin tonid in tihiqiydaqta. Ni nibin ezaqta iyan ni bilaqne maror anamren nog iyim ni niyow ago daq ulum kemim anan meqin haqaqta?¹³I girerey hi emuq Ari ne gigo asor bilaqay, Muran o babeq i taun-ib leheq ulig amulikmo nazaq i gigo es zayad mani kabemmo waqad oseq teq ta bolam haqayta. Ne yaqgo nan ka huritiy. ¹⁴Nagah babeq gwahtiqdaqta na ago ne a hi huritayta. Teq ne og kab osayta na in bilaqne naga daqin diq nog? Ne bilaqne onqas gwalim asitmo usimmo tihiqiyaqta nazaq nogta.¹⁵Ne kazaq bilaq nagiy. Iyahta anad bilaqid teq i dimunmo osad kabiy kazaq kazaq emamta haq nagiy. ¹⁶Ta teq ne igmo ag haqad gihol abin iluwayta. Daq nawa ne girerey emayta na in meqin diqta. ¹⁷Nazaq iyan ni daq dimunta araq emnanta anadin emeq teq ni daq na a hi emeq na ni daq meqinta tiqam.

Chapter 5

¹Mataw gigo nagah kabemmo inaqta na in abeb naw meqinta tuwaq daqay. Ari ne mataw gigo nagah kabemmota na, ne yaqgo gamuk ka huritiy. ²Ne gigo daq meqinta na amenin nawa ne giholib tugwahtinan tonsa na anadin emad ne atoranmo gaqad osiy. Ne gigo es nagah bunmo tililih bugim usaqta. Ad ne gigo tubusan bunmo bidbid tumuktitayiy. ³Ne gigo gol teq silva na God ameb samanta iyim usaqta. Hazizirib teq ne gigo nagah naqmo in ne gigo daq meqinta emid ulal iyad. Ulal iysa ne gigo es nagah na bilaqne faq nog ne giholib oy soqoteq in ne gisan tuqoywordaq. Nagaqgo ne kam abebtanta kab ne giholyon es kabemmo tuwal emad osay?⁴Ahol waqiy. Kabibiy mataw ne gigo kabiyab wit urotan ne kat negad in gigo naw asor wasihim a hi negiy. Teq in gigo naw asor rin toniyta na in muran atoranmo lileyad aholib ulal emad usaq. Sa kabibiy mataw na inaqmo lileysa in giqez gwale Iyahta Zaway Bunmo Wazaqta na adekib tuwoqaq. ⁵Ne ogib kab osad nagah dimdimunta bunmo waqad ne gihol bilaqsa tuqosayta. Osad ne didaq nagah dimdimunta neqad giyunisa ne gisan huhuw nemsa ne gigem dimniysa osayta. Ta teq ne bilaqne bulmakau amidon anon ayahmota wol emeq neqgo tiqiyim osaqta nazaq nogmo ne osayta. ⁶Ne hazizirib mataw titonta giyon bilaqad ginol emsa in moqayta. Ad ne ginadibmo mataw na gimeqin tonsa in tok nemim nan araq a hi bilaqayta.⁷I gigem zaway iyeq afaqan sorad teq i Iyahta baq tuneq osauq. Ari ya imaqbaban,ne giholib afaqan gwahtiqsa ne sormo sorad Iyahta boldaqta na baq tuneq osiy. Osad ne kazaq ginad emiy. Kabiy anamren ago kabiyab didaq tileyim teq in og ka ago didaq dimdimunta na baq tunim osaqta. Mat na agem kiskismo diq ussa urom amebta na woqan teq urom abebtanta na inaqmo tuwoqan in didaq na titayqta. ⁸Ad nazaqmo ne afaqan sorad Iyahta amen emad ne gigem kiskismo usanmo. Ussa ne gigem zaway ugad gituw hi hiqiyan. Na ezaqgo Iyahta ta boldaqta na ago kam sinsin tiqiy.⁹Ya imaqbaban, ne yuwlozin ta hi bilaqiy. Ne daq na a hi huloseq teq abeb ne hazizirib turad nab ne gigo daq meqinta na amenin meqin diqta tuwaq daqay. Ne ahol waqiy. Mat ne gigo daq ulum kemdaqta na ahol tuwastitayim in bo tugwahtiqgo haqad nawa dan ezab tituraq. ¹⁰Ya imaqbaban, ne God ago nantut kwaziqmo Iyahta abinib gamuk bilaqiyta na ginadin ta emiy. In gigo bab gimeqin tonsa in gigem kiskismo ussa in afaqan na sorad gituw a hi hiqiy yaqayta. Nazaq iyan ne in gisen muzad nazaqmo emiy. ¹¹Na ezaqgo i ginadib mataw afaqan sorad gituw a hiqiytana in muran tidimniyim osay haqauq. Teq Job agem zaway ugim afaqan aseseqta sorim atuw a hi hiqiyta na awagamun ne tuhuritiy. Ad wagam nab Iyahta anad in Job wamuzsa le in ago afaqan tihiqiydaq haqad anad amta na ne ahol tuwaqiymo. Job awagamun nab Iyahta i ginan anad diq meqniysa agem igaqta na i ahol waq kemauqta.¹²I gigo gamuk zaway ugnan helmo ulilib hi bilaquq. Ari ya imaqbaban, daq danmeb diqta ne muzin daqayta na in kazaq. Ne gamuk araq atoranta bilaqnan haqad ne helmo ulilib hi bilaqiy. Ad ne Heven anan teq og ka anan teq nagah asor giwaz meqinta nagan ginan biyad helmo diq haqad nazaq ne hi bilaqiymo. Haiqgam. Ne bilaqeq, Eqe ya tiqemdaiq haqeq na ne nazaqmo emiy. Ad bilaqeq, Haiqgam ya a hi emdaiq haqeq na ne nazaqmo emiymo. Luweq ne katiyad samanta helmo diq haqid God ne giyon bilaqid ne amenin meqinta tuwaq daqay.¹³Mat titnonimmo luwaqta na in God bulonsa in ago gamuk azawayin inaq iyaq. Ari ne gilikmanib gimaqbaban araq ahol afaqan iyaq e? Mat na God bulonan . Teq ne gigo araq anad dimniysa osaq e? In bar wazad God abin soran. ¹⁴Ad ne gilikmanib gimaqbab araq ago moq inaq iyeq in Yesus ago on mataw gigo danmebta nagan giliewunan. Gililewunid boleq in mat na amen God bulonad Iyahta abinib in mat na afaqinib masil wazbalid woqan. ¹⁵Mataw danmebta na helmo diq haqad God bulonid teq mat moqaqta na a hi moqdaq. Iyahtaqmo mat mat na wazid tiqeraqdaq. Ad mat na ago daq meqinta asor aholib usid teq Iyahta daq nagan tigiwalemdaqmo.¹⁶Nazaq iyan ne gigo daq meqinta giholib usaqta na ulum hasid gwahtiqsa ne daq emiyta na ago an buloniy. Ad God ne gigo moq wastitayid gihol dimniygo haqad ne an ulumsihad God buloniymo. Mat titnonta God inaq gamuk emsa in ago gamuk na azawayin inaq iyad kabiy atoranmo emaqta. ¹⁷Mat anan Elaija haqayta na in i nogtamo osyaq. Teq in urom hi woqan haqad anad awaz meqin amalib God bulonan ulig ezeqmanmo teq aweweqta na asormo urom asit a hi wom. ¹⁸Ad teq abeb in a God ta bulonan kaitab urom tuwom. woqan og didaq eman a ta gwalim lah.¹⁹Mat araq dante titnonta hulosid i waqeq ad dan dimunta nab a ta boluq. Ya imaqbaban, ne giyow araq God ago gamuk helta na adan hulosad in dante ta araq muzeq lehsa ne gigo araq le waqeq ad muleqeq dante helta nab a ta bolan. ²⁰Teq mat nazaq ayow haresmo luwsa in hureqim dan titnontab a ta bolaqta na in gamuk ka hurit keman. In nazaq ayow daq meqinta emaqta na ulumsihid in ayow na ago daq meqinta kabemmo usaqta na giwalemad anadin a ta emdaq. Nawaqmo.

1 Peter

Chapter 1

¹-²Yamo Pita, ya Yesus Krais ago Aposel araq. Ne Yesus ago on mataw saw Pontus teq saw Galesiya teq saw Kapodosiya teq saw Esiya teq saw Bitiniya gigo og saw haresmo begbeg iyim osayta na gimen sansandek ka ya mar tonim eman ne gigo hib lehaq. Kwaziqmo diq ne a hi gwahtiqsamo i Gimam God in ne gigo tuhuritim in aholyon ne gitowun tiqamta. Gitowun emim abeb in ne giwaqim ago Bugaw Dimunta negan ne in ago on mataw tawonta tiqiyiy. God in Yesus anedan ne giholib hures laman ne gibusirinan tihiqiyan ne Yesus Krais ago gamuk huritad muzinayta. God agem dimunta negad ne gigem eman kute nemaqta na in ne gigo hib ayahmo diq gwahtiqan.³Ari i God abin iluwuwq. In i gigo Iyahta Yesus Krais ago God teq in Yesus Amamtamo. In i ginan anad ayahmo meqniysa i gimen dante wastitaynan haqad in Yesus Krais hodhodab wazan eram. Eraqan dante naqmo amalib God i giqeman i gimugan muturta iyim i teq in ago os dimunta na tuwaqan haqad amen emim osauqta. ⁴In ago os dimunta igdaqta na a hi meqniydaqta teq in anumlan haiqta teq in ahiqiy haiqta. Teq God nagah na ne gimen tuwastitayim Heven-ib eman usaqta. ⁵Ne God anan helmo haqsa iyan in ago zaway ayahta amalib ne giwamuzaqta. In ne giwamuzad ossa le kam abebtanta nab in atatin Heven-ib ulalabmo boleq in ne ta giwaqid ne ban dimuntab tuqos daqay.⁶Ari God in ago os dimunta negdaqta na ago ne anadin emad ne ginad bilaq gigayinsa osayta. Ta teq muran kam awitmo kab God-mo bilaqan gilumwaq amo amo ne giholib gwahtiqsa ne gihol afaqan diq iyaq. ⁷Daq nawa na amalib God ne gigem ulum kemaqta. Ne ginad emiy. Gig anan gol haqayta na anawun ululibta teq in usim hiqiyaqta. Teq mataw in gol faqab wizsa anumlan muruwoqim woqsa gol watwat dimun diqta naqmo us tutaqta. Ari ne ginad helta na in gol uriyamim in nagah ayah diqta. Ad nazaqmo gilum waq amo amo ne giholib gwahtiqad in ne ginad helta na ulum kemaqtamo. Ulum kemsa ne ginad helta na hel diqmo usid teq kam abebtanta Yesus Krais ulal iydaqta nab God in ne gibin sorid gwalsa in ne giwazinad gibin ayahta tinegdaq.⁸Ne Yesus ahol a hi waqadmo anan ginad bilaqaqta. Ne muran gimeb ahol a hi waqayta teq ne in anan helmo tihaqad ne ginad bilaq gigayinsa gigem dimun diq iyaqta. Ad ne gimugan dimun diq iyaqta na ago ne bilaq buggo biyab a hi iyayta. ⁹Yesus ulal iydaqta nab ne ginad helta na anon emsa ne os dimunta tuwaq daqay. ¹⁰Kwaziqmo God ago nantut in God teq ne gilumsiheq ta giwaqdaqta na ago in bilaq yaqayta. Ad in God teq agem dimunta ne negad gidimun tondaqta na ago susumunad in gamuk na alulin diq titay yaqayta.¹¹Krais ago Bugaw in God ago nantut na giholib usad in Krais afaqan amo amo soreq teq abin ayahta waqdaqta na ago agamukan in nantut na giqezab eman gwahtiqyaq. Sa nantut na in giqezab gamuk gwahtiqyaqta na alulin nagunad in susumun yaqay, Nagah na kam gineh teq gwahtiqdaq? haq yaqay. Teq mat afaqan soreq abin ayahta waqdaqta na nog diq? haq yaqay. ¹²Haqsa God in nantut na giqisihunan in ginad tiqemiy, Nagah i anan bilawta na i gimen a hi gwahtiqdaqta haqiy. In ginad emiy, Mataw abeb gwahtiq daqayta naqmo gimen gamukta i bilawta haqiy. An muran God in ago Bugaw Dimunta eman Heven-ib tihitim. Hitiqan mataw in God ne giyon dante wastitayta na awagamun dimunta a lehim Bugaw Dimunta ago zaway amalib ne tigibileniy. Gamuk dimunta gibileniyta na in nagah ayah diqta iyan angelo inaqmo huritgo ginad bilaqaqta.¹³Ari nazaq iyan tuteqmo ne daq dimunta emgo haqad ginad emad osiy. Osad ne gihol anononmo wamuziy. Abeb Yesus Krais ulalab boldaqta nab teq God agem dimunta negad tigidimun tondaq. Nazaq iyan ne nagah dimunta na amen emad ne ginadnad hi emad ginad helta amulikmo iyeq usan. ¹⁴Ne onmin nan huritayta nazaq nog ne osiy. Kwaziqmo ne ginad a hi emad osad ne gigem atoranmo eraqsa ne daq meqinta amo amo em yaqayta nazaq ne ta hi emiy.¹⁵Mat ne gililewunta na in tawon diqta osaqta. Nazaq iyan ne gihol bunmo God ugad ne gigo luw os bunmo in tawon diq iyanmo. ¹⁶Na ezaqgo God ago marib in kazaq bilam, Ya tawon diq iyim osaiqta nazaq nogmo ne tawon iyeq osiy ham. ¹⁷Ne God anan biyim bilaqay, 'I Gimam' haqayta naqmo in on mataw bunmo araqibmo gilum kemad gigo daq ahunibmo amenin negaqta. Negad in mataw asor gigomo a hi lehaqta. Nazaq iyan ne og ka anan i gigo diq hi haqad ne God abin wazinad ahaqenib osiy.¹⁸Osad ne nagah ka anadin emiy. Ne gimaman gigo hib daq asor samanta alulin haiqta ne waqim muzinsa daq nagan in ne giqirquran osiyta. Ossa God ne gizayim in ne giqamun na tihas. Ta teq in gol teq silva amalib ne a hi gizayta. Na ezaqgo nagah nagan useq hiqiydaqta. ¹⁹Nazaq iyan in Krais anedan tawon diqta naqmo amalib ne gizayim giqamun na hasta. Bilaqne mataw sipsip amidon aholib abatlan teq asulan araq haiqta na anedan amalib God ayon tamaz emayta nazaq nog in am.²⁰God kwaziqmo og eman a hi gwahtiqsa in Krais atowun eman ne gizayeq giwaqgo in osta. Osan teq muran kam abebtanta kab God in eman in ne gilumsihgo haqad ulalabmo bo tugwahtim. ²¹Gwahtiqim in ne tigilumsihan ne ginad emay, Helmo diq, God in Krais hodhodab wazan eraqan in abin ayahta tuqug haqay. Haqad ne God anan helmo haqad in teq ne gidimun tondaq haqad ne abaq tonim tuqosay.²²Ari ne God ago gamuk helta muzinad ne gigemab gibusirinan usta na tihiqiysa ne osayta. Ad ne gimileq a hi iyad ne gimaqbaban Yesus ago on matawta na ginan ginad bilaqaqta. Nazaq iyan muran ne gigemabmo diq an anan ginad bilaqsa osiy. ²³God-mo ne giqeman ne mutur a ta gwahtiqiyta. Teq ne ginen gimam giqeman ne osim teq moqayta nazaq nog in a hi giqamta. In ne giqeman ne mutur iyim osad tuteqmo kuluwa-kuluwmo tuqos daqayta. Na ezaqgo God in ago gamuk awaz meqinta tuteqmo usdaqta naqmo amalib ne giqeman ne muturta gwahtiqiyta.²⁴God ago gamuk bilam, On mataw bunmo bilaqne sisihun nog ham. Teq in gibin bilaqne sisihun azizorin nog ham. Sisihun na miliyawaqta ham. Teq azizorin na muruwoqim tiqaqta ham. ²⁵Ari Iyahta ago gamukmo teq kuluwa-kuluwmo usdaqta ham. An Iyahta ago gamuk na in Yesus awagamun dimunta mataw a lehim ne gibileniyta naqmo.

Chapter 2

¹Ari ne on mataw muturta tiqiyim iyan ne daq meqinta kagan bunmo hulosiy. An agem meqinta ugayta na teq an kat ugayta na teq gimileq iyayta na teq gigem meqniyaqta na teq an agilehunan bilaqayta nagan ne huloss bugiy. ²-³Iyahta ne gidimun tonsa ne gihol tiloyiniyta. Nazaq iyan ne amun sosilta nog iyeq God ago sus dimun diqta giwitan neqim aseseq iyayta na ne tuteqmo neqnan ginad bilaqan. Ne sus na neqsa ne giwitan zilimeq tihemid teq God ne tigiwaqdaq.⁴Iyahta Yesus in bilaqne tituq araq kayeqmo turaqta nazaq nog. On mataw tituq na anan meqin haqad baymuziyta. Teq God anadub tituq na in dimunmo diq iyan in aholyon wamta. Nazaq iyan ne Iyahta Yesus ago hib boliy. ⁵Boleq ne bilaqne tituq kayeqmo turayta nog iysa God in ne gimalib inmo aholyon lotu abitan tiqemdaq. Nazaq in emid teq ne in ago on mataw tamaz emayta tawon diqta iyeq osad ne Yesus Krais abinib ne gihol tamaz nog God ugsa in ne gibiyad anad bilaqdaqta.⁶Na ezaqgo daq na agamukan God ago marib kazaq usaqta. Ahol waqiy ham. Ya uliq Sayon-ib tituq araq tileyan turaq ham. Tituq na ya ahol waqan in bit anon bummo sordaqta iyan ya inadib in dimun diq iysa ya iholyon wayta ham. Ad on mataw tituq na anan helmo haqayta na bunmo in ya imeb turad gimebay a hi woqdaq ham.⁷Nazaq iyan ne mataw helmo haqayta na ginadib Krais in dimun diqta. Teq mataw helmo a hi haqayta na ginadib Krais in bilaqne, Tituq araq mataw bit wazayta anan 'meqin' haqad hunegan lahta nogta. Ta teq muran tituq naqmo awaz meqniyim bit anon bunmo sorim turaqta. ⁸Teq mataw ginad helta haiqta na gigo hib Krais in bilaqne, Gig araq danib usad mataw gisen woltayan woqnan tonayta nazaq nog. Mataw in gig nab gisen woltayim in dan titnonta na muzeq ta lehgo hulosayta. Mataw naqanta in God ago gamuk othasad in gisen gig nab wolhamim woqayta. Kwaziqmo God in giyon tibilaqan usta nazaqmo in emayta.⁹Ari negmo teq God in ne gitowun eman ne in ago walmat tiqiyim osayta. Ad ne King ago mataw tamaz emayta nog iyim osaytamo. Osad ne God ago on mataw tawon diqta iyim ahaqenib osad ne in amomo anad muzinayta. Mebmebmo ne romriqab ossa God ne gililewunan ne romriq na hulosim bolim in ago saw anuwan dimun diqta nab tugwahtiqiyta. In kabiy aseseqta dimdimunta diqta emaqta na agamukan ne on mataw bunmo gibilen daqay haqad in ne gitowun emim aholyon giwamta. ¹⁰Kwaziqmo ne God ago on mataw a haiqta. Teq muran ne in ago on mataw tiqiyiy. Kwaziqmo God ne ginan anad a hi meqniyyaqta. Teq muran in ne ginan anad timeqniyaq.¹¹Ari ya iyognizmo diq, ya atoranmo kazaq ne gibilenaiq. Ne on mataw gisen tob bolta nog iyeq og kab begbegta os nog iyiy. Ad ne og ka ago ginad meqinta na bunmo gileh ugiy. Ginad meqinta na in ne ginad helta inaq an wolaqta. ¹²Ne titnoneqmo on mataw God ago maror asan ban osayta na gimeb luwiy. Luwsa mataw na in ne gigo daq ahol waqad in ne gigilehunan bilaqad ginan meqin haqad oseq teq abeb in ginad tiqem has daqay. God in on mataw hazizirib giqemnan boldaqta nab teq mataw asan banta na innne gigo daq dimdimunta in ahol waqiyta na anadin a ta emad in God abin tiqiluw daqay.¹³Ari ne Iyahta anadin emad gavman bunmo giqez huritiy. Rom gigo king in danmeb diqta iyim iyan ne innaqez muziniy. ¹⁴Muzinad ne gavman amikmikta king giqeman osayta na giqez huritiymo. Na ezaqgo maror amikmikta nagan in mataw daq meqinta emayta na faq neggo osayta. Ad in mataw daq dimunta emayta na gibin iluwgo osaytamo. ¹⁵God anad ne daq dimdimunta amalib mataw ginad haiqta gamuk samanta negayta na giqez tuwasih daqay. ¹⁶Ne mat araq ago kabibiy mat nog iyeq hi luw osiy. Ta teq ne ginad kazaq hi emiymo. I mat araq ahaqenib a hi osad iyan i daq hihiq ginadibmo tiqemam haqad ne ginad nazaq hi emiy. Haiqgam. Ne ginad kazaq emiy, I mat araq ahaqenib a hi osad iyan i God amomo ago kabibiy on mataw iyim osauqta haqiy. ¹⁷Ne on mataw bunmo giwaziniy. Ad ne gimaqbaban Yesus ago on matawta na bunmo ginan ginad bilaqanmo. Teq ne God rabunad Rom gigo king na abin waziniymo.¹⁸Arimua kabibiy mataw samanta tigibilennan. Mataw ne gibunib turad giwamuzsa ne in gihaqenibmo osad girabunad giqez muzin bugiy. Ya mataw dimdimunta ne gibunib turad gilowan tonayta na gigomo ginan a hi bilaqaiq. Haiqgam. Mataw meqinta kabiy afaqanta negayta na inaqmo gihaqenib ne osiymo haqaiq. ¹⁹Osad ne God anad muzinad kabiy dimunmo emiy. Emsa ta ne gigo aseseqta na in ginadibmo ginolid ne santitiy na samanta sorsa God agem dimunta tinegdaq. ²⁰Na ezaqgo ne daq meqinta emeq ago asantitiyin sorad nan a hi bilaqsa nagaqgo God naw dimunta tinegdaq? Ari me kabiy anononmo emsa ne gigo aseseqta samanta ne ginolid, ne giqez hiqiyeq afaqan na sorsa God agem dimunta negad in ne tigidimun tondaq.²¹Ne dante dimunta naqmo muzingo haqad God in ne gililewunta. Na ezaqgo Krais in nazaqmo daq araq meqinta a hi amta teq in ne gimen santitiy sorta. Sorad in anad ne in asen muzeq in daq em nogmo ne tiqem daqaymo haqad in ago daq nawa na ne giqisihunta. ²²In daq araq meqinta a hi am. Ad in gamuk araq katiyta a hi bilammo. ²³Mataw gamuk meqinta ugsa in amenin gamuk meqinta a hi nag. In santitiy sorad teq in ago bab na gimeqin tongo a hi bilam. Haiqgam. In ahol bunmo God ago hib emad in anad am, God teq mataw bunmo gigo daq anononmo tuqulum kemdaq ham.²⁴Krais ayib dom wolan in i gigo daq meqinta na bunmo inmo ahol ugim afaqan na sorad tur. In i giwastitayid teq i daq meqinta hulos tayeq tuteqmo daq titnonta emam haqad in afaqan na i giyon sorta. In santitiy sorim anedan womta na amalib ne giqeman tidimniyiy. ²⁵Kwaziqmo ne bunmo bilaqne sipsip an hulosim haresmo le luw nog iyiyta. Teq muran ne muleqim Sipsip Ginamren Diqta na ago hib ta bolan in ne giwamuzim tuqosaqta.

Chapter 3

¹Ari ne on mataw tuwaqiyta na, ne gidugniz gihaqenib osiy, kabibiy mataw in gigo aseseqta gihaqenib osayta nazaq. Osad ne gidugniz asor God ago gamuk a hi huritayta na ne in gamuk araq a hi gibilensa in ne gigo luw os dimunta naqmo ahol waqad ginad buliyeq God ago hib tubol daqay. ²Na ezaqgo in ne gibiysa ne titnonimmo luwad teq ne in giwazinim gihaqenibmo osayta naqmo in ginad tubuliydaq.³Ad ne gihol awaqan dimniydaq haqad gisan amomo hi balaw toniy. On asor in gisan amomo anadin emad in giqensan otsireqad balaw dimdimunta gol-ibta wazad tubusan amo amo giholib emayta. ⁴Ari negmo teq ne gimugan inaqmo balaw tonid ne giwaqan dimniy hasan. Ne gihol wazid woqsa tok nemeq kiskismo luw osiy. Balaw nazaqta a hi hiqiyaqta teq in God ameb dimun diqta.⁵Kwaziqmo on dimunta God anadin em yaqayta na in balaw naqanta amalib gihol balaw tonad in gidugniz gihaqenib os yaqayta. ⁶Ne Sara anadin emiy. In aduw ahaqenib osad anan yaqgo ayahta haqyaqta. Ari ne nagah araq ago a hi rabad daq dimdimunta nagan tiqemad teq ne Sara-mo amigniz nog tiqiy daqay.⁷Ad nazaqmo ne mataw aw tuwaqiyta na, ne ginad em hasad ne gigo on nenaq osiy. On in giwaz meqin a haiqta. Nazaq iyan ne giqonan giwazinad gilowan toniy. Ad ne ginad kazaq emiy, God in i gigo on ka inaqmo agem dimunta negan in teq ago is dimunta in giholyon tuwaq daqaymo haqiy. Haqad ne giqonan nenaq nazaq wastitayeqmo osad teq ne God inaq gamuk emsa in ne giqez tuhuritdaq.⁸Ari yaqgo gamuk ta asor usaqta na in kazaq. Ne bunmo gigem amulikmo iyeq osad araqibmo afaqan soriy. Ad ne an anan ginad bilaqsa an alowan tonad osiy. Teq ne gihol wazid woqsa osiy. ⁹Mataw ne gimeqin tonsa ne amenin hi emiy. Ad in gamuk meqinta negsa ne amenin nan meqinta hi negiymo. Haiq. Mataw ne gimeqin tonsa ne God bulonid in mataw na gidimun tonan. Ne daq nazaq emgo haqad God ne gililewunta. Ne nazaq emsa teq God ne tigidimun tondaqmo.¹⁰Na ezaqgo, Mat araq in os dimuntab osnan anad emad, teq in og kab osad kam dimunta ahol waqnan haqad, in gamuk meqinta hi bilaqan. Ad in aqezab nan katiyta araq hi gwahtiqanmo. ¹¹In daq meqinta bunmo gileh ugad in daq dimuntaqmo muzan. Ad in ahol tuw bulad on mataw bunmo nenaq kiskismo osad in daq na hi hulosan. ¹²Na ezaqgo, Iyahta in on mataw titnonta gibiy kemaqta. Ad in adek emad in mataw na gigo susumun huritaqtamo. Teq Iyahta in on mataw daq meqinta emayta na gigo babmo diq.¹³Ne daq dimdimunta emnan giwaz diq meqniysa nog teq ne giwazid woq daqay? ¹⁴Ari ne daq dimunta emsa mataw santitiy negsa ne ginad hi meqniyan. God teq ne gidimun tondaqta na ago ne tidimniyim osayta. Nazaq iyan mataw na ne gimeqin tonsa ne girabunad gihol afaqan hi iyan.¹⁵Teq ne gigemabmo diq Krais abin wazinad ossa in amomo ne gigo Iyahta iyeq osan. Ad God teq ne tigilumsihdaq haqad ne amen emad luwsa mataw asor ne ginad helta na ago susumun negid ne in giqez amenin emgo ginad em haseqmo luwiy. ¹⁶Teq ne in gigo susumun na amenin emad ne gihol wazid woqsa kiskismo gibileniy. Ad ne gigem God ameb titnoneqmo ussa ne Krais asen muzinad daq dimunta emiy. Ne nazaq emsa teq mataw ne gibilawunim gamuk meqinta negayta na in ne gibiyad gimebay tuwoqdaq. ¹⁷Na ezaqgo God anad bilaqid teq i daq dimunta emad ago afaqan tisoram. Na in dimunmo. Ari i daq meqinta emad ago afaqan soramta na in meqin diq.¹⁸Krais in on mataw gigo daq meqinta walemnan haqad in nazaqmo santitiy sorim tumom. Moqim in santitiy na a ta hi sordaq. In mat titnonta teq in mataw meqinta gigo ban waqim in gimen mom, in i giwaqeq giqad God agerab lehnan haqad. Mataw in asanmo wol eman momta. Teq God in awitan wazan ta eram. ¹⁹Teq in awitan naqmo lehim on mataw giwitan giqirquran osiyta na gamuk gibilan. ²⁰On mataw na in kwaziqmo Nowa ago kamub God ago gamuk othasad osiyta. Kam nab Nowa muy emad luwsa God in mataw na ginad buliygo haqad gibaq tonim sisaqmo osta. Teq haiqgam. On mataw kabemmo haiq 8 nazaq muyib gwalim ossa uq tihitim. Hitiqim muy na sorsa God yuw naqmo amalib Nowa asenlul nenaq gilumsihan in dimunmo osad a hi moqiy.²¹Ari daq na in bilaqne muran ne yuw huzayta na adulan nog. Yuw huzgo adan na in ne gilumsihsa ne a hi moqaytamo. Teq ne yuw huzim gisanib ginumlan hiqiyaqta nazaq a haiq. Naqmo God in Yesus Krais hodhodab wazan ta eramta na ago ne anan helmo tihaqim ne gigem God ameb tidimniyim usad iyan ne God anad muzinim yuw huzayta. ²²Yesus Krais Heven-ib gwalehim in God aben aqabun ban osaqta. Ossa angelo teq bugaw aseseqta zaway amo amo wazayta na teq nagah giwaz meqinta nagan bunmo in ahaqenib tiqiy bugim osay.

Chapter 4

¹Ari Krais in ahoilb santitiy ayahmo sorta. Nazaq iyan in anad usta nazaqmo ne ginad ussa ne giwaz meqniyeq osiy. Na ezaqgo mat Yesus santitiy sorta nazaq in aholib soraqta, mat naqanta in ahol wasihim daq meqinta a ta hi emaqta. ²Mat nazaq emaqta na in agem kwaziqta atoranmo eraqad anad hureqsa in muzinnan anad a hi bilaqaqta. In og kab osad God amomo anad muzinad oseq le in tumoqdaq haqad in anad emaqta.³Kwaziqmo ne Krais anan helmo a hi haq yaqayta nab ne on mataw God ago maror asan ban osayta na gigo ginad meqinta muzinad ne daq hihiq na dimunmo tiqemiy. Ari muran ne daq meqinta nagan ta hi emiy. Mataw asan banta na in daq gihol bilaqaqta naqmo emad osayta. Osad in nagah haresmo utetayta teq in yuw atoranta uluwim gifaqin hulosayta teq in giyogniz nenaq garak ayahmo emayta teq in humab wolim yuw uluwad daqdaq emayta teq in God ago gunun othasad god katiyta giyon lotu emayta. ⁴Teq muran in daq hihiq haresmo em titursa ne nenaq araqib humab wolim daq meqinta nagan a ta hi emayta. Sa in nazaq ne gibiyad in gihol turuh nemsa ne gibilawunayta. ⁵Teq mat mataw kayeqmo osayta teq mataw tumoqiyta inaqmo bunmo gigo daq ulum kemeq amenin negdaqta amatin na in ahol tuwastitayim hazizir emgomo tiqiyim nawa osaqta. Abeb teq mataw ne gibilawunayta na in nagaqgo ne gibin nazaq meqin toniyta na ago in mat na tubulon daqay. ⁶Daq alulin naqmo ago on mataw tumoqiyta na a hi moqadmo in Yesus awagamun dimunta na huritiyta. Huritim ossa teq God in gigo daq gilum kemim giyon bilaqan in tumoqiy, mataw bunmo moqayta nazaq. Ta teq in gamuk dimunta na tuhuritim in giwitan kayeqmo osayta, God kayeqmo osaqta nazaq.⁷Ari nagah bunmo hiqiydaqta akaman na sinsin tiqiy. Nazaq iyan ne gihol anononmo wamuzad ne ginad em hasad God inaq gamuk emiy. ⁸Teq daq ameb diqta ne em daqayta na ne tuteqmo an anan ginad bilaqsa osiy. Na ezaqgo mat in ago walmataw na gigo daq meqinta kabemmo walemad anadin a ta hi emaqta. ⁹Teq Yesus ago on mataw ne gigo bitab bolsa ne gilowan tonad nan kabemmo hi bilaqiy.¹⁰Ne amulik-mulikmo naw waqiyta nazaqmo ne an ulumsihiy. Ne nazaq toneq teq ne God ago naw amo amo in samanmo nagta na anononmo tuwamuz daqay. ¹¹Mat araq in gamuk bilaqgo anawun waqsun, in God ago gamukmo diq bilaqan. Ad mat araq in mataw gilumsihgo anawun waqsun, in God zaway ugaqta naqmo amalib mataw gilumsihan. Ne Yesus Krais abinib ne gigo naw akabiyan nazaq emad God abin emid ayah iyan. In amomo abin ulilibmo diq ussa in nagah bunmo gigo Iyahta iyeq kuluwa-kuluwmo osan. Hel diqtaqmo.¹²Ari ya iyogniz diq, muran afaqan meqin diqta ne giholib gwahtiqim faq nog ginoysa ne ritenad ginad hares emad "Ka nag daqin diq i giholib gwahtiqaq?" nazaq ne ginad hi emiy. Afaqan na ne gilum waqgo giholib gwahtiqaqta. ¹³Gilumwaq na ne gigo hib gwahtiqsa ne santitiy Krais sor nogmo ne sorayta. Nazaq iyan ne ginad dimniyan. Ne nazaq ginad dimniysa afaqan sorid teq abeb Krais abin ayahta inaq ulalab bo gwahtiqsa ne ahol waqad ginad dimniysa gigem dimun diq iydaq. ¹⁴Krais abin ne giholib usaqta na ago mataw gamuk meqinta negayta. Nazaq iyan ne tidimniyim osayta. Na ezaqgo God ago Bugaw Dimunta abin ayah diqta inaqta na in ne giholib tuqusaqta.¹⁵Helmo ne mat araq wol emeq o ne nagah araq rin toneq o ne daq araq meqin diqta emeq o ne mataw gigo kabiy meqin toneq, ne daq nagan ago asantitiyin waqad ne gimebay tuwoqdaqta. Teq ne daq nawa ya teko ginan gibilenta na araq diq emeq ago mebay hi waqiy. ¹⁶Ari Krais abin ne giholib ussa na ago ne santitiy waqad teq ne gimebay hikidik woqan. Haiqgam. Krais abin ne giholib usaqta na ago ne ginad dimniysa ne God-mo abin iluwad osiy.¹⁷Ari muran God in mataw gigo daq gilum kemdaqta akaman na tubol. Bolan in hazizir na alulin emad danmeb inmo ago on matawta gigo daq ulum kemeq amenin tinegdaq. Negeq hulosad in mataw God ago gamuk dimunta gileh ugad a hi huritayta na gigo hib hazizir na emid tihiqiydaq. Ari God danmeb inmo ago on mataw gilum kemeq faq negsa teq ta mataw nan othasayta na in ezaq diq gihol loyin daqay? ¹⁸Teq, God ago on mataw in God ago os dimuntab gwahtiqgo afaqan diq iysa, ta mataw God gileh ugad daq meqinta emayta na in teq ezaq gwahtiq daqay? ¹⁹Nazaq iyan mataw God anad muzinim santitiy waqayta na in gihol God abenab emad teq in daq dimuntaqmo emad osiy. God inmo i giqamta teq in i gilumsihnan bilamta nazaqmo diq in tiqemdaq.

Chapter 5

¹Ari yaqmo Yesus ago on mataw gigo mat danmebta araq teq ya imebmo diq Krais santitiy sorsa ya ahol wayta. Teq abeb God ulalabmo ago on mataw gidimun tonad gibin dimunta negsa ya inaqmo ibin dimunta tuwaqdaiqmo. Nazaq iyan ya ne gilikmanib mataw danmebta na atoranmo kazaq gibilenaiq. ²Ne ginad bilaqsa God ago sipsip anononmo giwamuziy. Luweq mataw ne gituw bulsa ne kabiy na emad gituw tihiqiy daqay. Teq ne mani waqgo kabiy na hi emiymo. Haiqgam. Ne kabiy na gihol bunmo ugad ginad bilaqsa emiy. ³God-mo ne gigo sipsip na ne gibenab giqamta. Nazaq iyan ne in giwamuzad ne igmo ag haqad daq dimuntaqmo ne gigo sipsip giqisihuniy. ⁴Ne nazaq emsa teq Sipsip Ginamren Danmeb Diqta na bo ulalab tugwahtiqad in ne kabiy emiyta na anawun balaw araq tutimmo dimunmo usaqta na tinegdaq. Negid ne waqeq king gigo balaw nog gifaqinib emid mataw bunmo ne gibiyad gibin tiqiluw daqay.⁵Ari on mataw ta asor na bunmo ya kazaq ne gibilennan. Ne mataw danmebta na gihaqenib iyeq osiy. Teq ne bunmo gihol abin wazid woqsa ne an alowan tonad osiy. Na ezaqgo, Mataw in gimo gihol abin wazan eraqsa God i geg negaqta. Teq mataw gihol wazan woqsa God in agem dimunta negaqta. ⁶Nazaq iyan ne gihol wazid woqsa God ago zaway ayahta na ahaqenib osiy. Ossa le kam inmo atowun amta nabmo teq in ne gibin wazid tiqeraqdaq. ⁷God anad negsa ne osayta. Nazaq iyan ne gigo afaqan teq nagah bunmo ne anan ginad meqniyaqta na ne God ugid in soran.⁸Ne worworeq osad gihol asawan woltayad osiy. I gibabun Satan in bilaqne laiyon araq atoranta gayonad on mataw gineqgo ginagunad luwaqta nazaq nog in luwaqta. ⁹Teq ne ginad helta na amalib giwaz diq meqniyeq ossa laiyon na ne giwaznan tonsa ne othasid lehan. Ad ne ginad emiy. Ne gimaqbaban Yesus ago on mataw og saw bunmo osayta na in inaqmo ne afaqan sor nog in soraytamo haiq.¹⁰God agem dimunta negad ayahmo gilumsihsa ne afaqan sorad a hi woq daqay. Ne in inaq ago os dimunta ahiqiy haiqta nab garabmo os daqay haqad in ne gililewunan muran ne Krais aholib soqotim inaq tuqosay. Nazaq iyan ne kam asitmo kab afaqan tisorid teq inmo ne gisen baysihad zaway negsa ne dimniy haseq giwaz meqniyeq titur daqay. ¹¹God in nagah bunmo gigo Iyahta iyeq in zaway bunmo wazad kuluwa-kuluwmo osan. Hel diqtaqmo.¹²Ari gamuk asimqanta nawa ya bilaqim bolta na ya Sailas bulonsa in ne gimen mar tonta. Ya inadib mat na in ya iholyowmo diqta. God agem dimunta negaqta na ago agamukanmo diq ya kawa ne gigem zaway uggo haqad tigibilen. Gibilenan ne gamuk ka muzinad giwaz meqniyeq turiy. ¹³Ari Yesus ago on mataw uliq Babilon-ib kab osayta na in ne zeq dimun tinegay. God in on mataw na inaqmo gililewunim aholyon gitowun eman in ne gimaqbaban iyim osayta. Sa Mak inaqmo ago zeq dimun eman ne gigo hib lehaqmo. Mat na in bilaqne ya itatin diq nogta. ¹⁴Teq ne nazaqmo an anan ginad bilaqsa an zeq dimun ugiymo. Ari ne on mataw Krais aholib soqotim inaq osayta na, ne bunmo gigem kute nemsa osiy. Nawaqmo.

2 Peter

Chapter 1

¹Yaqmo Saimon Pita, ya Yesus Krais ago kabibiy matta teq ya in ago Aposel-mo. Yesus Krais-mo in i gigo God iyim in i gilumsihim giwamta. In daq titnonta emim in ago suleq i Aposel igta naqmo in ne nagtamo. Negan in ginad helta usaqta nazaq nogmo ne ginad ussa iyan yanje gimen sansandek ka mar tonim eman leh negaq. ²Ne God teq i gigo Iyahta Yesus inaq gigo tuhurit kemiyta. Nazaq iyan in gigem dimunta negsa ne gigem kute nemaqta na in ne gigo hib gwahtiqan.³Ari God in ahol abin ayahta na teq in ago daq dimdimun diqta na igid i gigo tiqiydaq haqad in i gililewunta. Gililewunan i in ago tuhurit keman iyan in ago zaway ayahta na i giholib tiqam. Eman i titnoneqmo God ago daqib luwamta tiqiyim osauqta. ⁴I on mataw nazaqta tiqiyan God ago gamuk aseseqta dimdimun diqta na bunmo in i gigo tiqiyim usaqta. Gamuk nab God in ago on mataw bunmo gidimun tonnan haqad hel diqmo bilamta. Ad in anad ne mataw gigem atoranmo eraqsa nagah haresmo utetad og kab timeqniyim osayta na ne gihuloseq dimunmo os daqay haqaqta. Ne nazaq osad teq ne inmo ago zaway teq ago daq bunmo waqeq giholib emeq in os nogmo ne os daqay haqad in anad emaqta. Ne nazaq diq iteq odps daqay haqad in ago nagah dimdimunta nawa ya teko ginan tibilayta na in ne nagta.⁵Daq alulin naqmo ago ne giholtuw bulad daq dimdimunta kazaq emiy. Ne Yesus ago suleq huritim anan helmo haqiyta na ne ulumsihad daq helta naqmo ne emiy. Ad ne daq helta emayta na ulumsihad ne God ago hurit kemiymo. ⁶Teq ne God ago hurit kemayta na ulumsihad ne gihol anononmo wamuziymo. Ad ne gihol anononmo wamuzayta na ulumsihad ne afaqan sorad gituw hi hiqiyanmo. Teq ne afaqan sorad gituw a hi hiqiyaqta na ulumsihad ne God ago daq dimdimuntab luwiymo. ⁷Ad ne God ago daq dimdimuntab luwayta na ulumsihad ne maqbab os nog iyad an alowan toniymo. Teq ne an alowan tonayta na ulumsihad ne an anan ginad bilaqsa osiymo.⁸Ne daq dimunta nawa nagan bunmo waqeq giholib emid in ne gilikmanib ayahmo ussa teq ne i gigo Iyahta Yesus Krais ago hurit kemayta na in samanmo akabiyan haiqmo a hi usdaq. Haiqgam. Ne ginad dimunta na anon kabemmo diq tisorqendaq. ⁹Ari teq mat aholib daq dimdimunta nagan a hi usaqta na in ame hiqiyim nagah anogibmo usaqta na in ahol a hi waqaqta. Mat nazaqta na kwaziqmo God in ago daq meqinta walem bugan in God ameb ahol abusirinan tihiqiyta. Hiqiyan muran in na ago adek zizalan anadin a ta hi emaqta.¹⁰Nazaq iyan ya imaqbaban, ne gituw diq buleq daq dimdimunta nagan em bugiy. Em bugsa teq God ne gilumim aholyon giwamta na abin ne giholib oy soqoteq tuqus tutdaq. Ne nazaq emad teq na a hikidik woq daqay. ¹¹Ad ne gibin dimun diqta inaq iyeq ne i gigo Iyahta Yesus Krais, mat i gilumsihim giwamta na ago maror kuluwa-kuluwmo usdaqta na aduganib ne le tugwahtiq daqay.¹²Na ago iyan ya gamuk nawa teko tigibilenta na ya kam bunmo a ta gibilen tondaiqta. Helmo, ne gamuk na ago ginad tiqem hasiyta. Ginad em hasad ne gamuk helta na amalib zaway diq iyim titurayta. ¹³Ta teq ya a hi moqad isan ka kayeqmo osad ya ne ginad enqenunsa ne yaqgo gamuk ka anadin tuteqmo tiqem daqay. Ya nazaq emdaiqta na ya inadib in daq dimun diqta haqaiq. ¹⁴Na ezaqgo, ya inad emaiq, ya kam asitmo a ta oseq teq ya isan ka tuhulosdaiq haqaiq, i gigo Iyahta Yesus Krais iqisihunta nazaqmo. ¹⁵Nazaq iyan ya iyoltuw diq bulad gamuk ka ne tigibilendaiq. Ya nazaq emeq abeb ya tumoqid teq kam bunmo ne yaqgo gamuk ka anadin emad tuqos daqay.¹⁶Ari i gigo Iyahta Yesus Krais azawayin inaq ame amebta bolta na awagmun i ne tigibilenta. Teq i wagam samanta mataw ginadibmo yuw hunegad bilaqayta na in muzinim Yesus awagamun na a hi gibilen. Haiqgam. I gime anonabmo diq Yesus ahol anuwan ayahta na ahol wawta. ¹⁷Yesus Amam God in atatin wazinim abin ayahta ugad in saw anuwan lul araq diqta na aduganib aqez gwahtiqim Yesus anan bilam, Ka ya itatin ham. Ya in anan inad bilaqsa igem dimun diqta ugaiqta ham. ¹⁸I Yesus inaq garah abigmanib God agerabmo diq ossa God aqez na Heven-ib hitiqsa i huritta.¹⁹Huritim muran i nantut gigo gamuk in kwaziqmo God ago marib mar toniyta na anan helmo tihaqauqta. Ne nantut gigo gamuk na anadin diq emad teq ne dimunmo tuqos daqay. Na ezaqgo gamuk na nilaqne lam saw aromriq inaqtab oy nog iyaqta. Teq ne gamuk na anadin emad anuwanib osad le Yesus ta boldaqta nab ne tidimniy daqay. Kam nab in ne ginad emid tihastitay bugdaq. Hastitaysa in ago gamuk na gigemab oyad tuqusdaq. Bilaqne saw hastitaysa ulig boy gabolim oyad turaqta nazaq nog. ²⁰Ari teq nagah ameb diqta ne ginad em has daqayta na in kazaq. Nantut kwaziqmo Gid ago gamuk bilaqiyta na, mat araq in anadibmo gamuk na alulin a hi bilaqdaq. ²¹Na ezaqgo God ago nantut na in ginadibmo gamuk na eman a hi gwahtimta. Haiqgam. God ago Bugaw Dimunta inmo mataw na ginad wamuzsa in God gamuk nagta naqmo agamukan bilaqiyta.

Chapter 2

¹Ari kwaziqmo nantut katiyta Isrel gilikmanib gwahtiqiyta nazaq mo teq mataw asor in ne gilikmanib eraqeq suleq katiyta on mataw tigibilen daqaymo. In ulilemeqmo gamuk katiyta bilaqad in ne gigo on mataw asor ginad helta na tigimeqin ton daqay. Ad in Mat Iyahta in gizayim giwamta na gileh tuqug daqaymo. In daq nazaq emad oseq hidmo in timeqniy daqay. ²Ta teq in osadmo in gigo daq gihol bilaqaqta na amo amo ne gigo onmjataw giqisihunsa kabemmo in tumuzin daqay. Muzinsa mataw God ago maror asan ban osayta na in gibiyad in gamuk helta adanteqin na anan meqin tihaq daqay. ³Mataw suleq katiyta bilaqayta na giholib nagah utet adan ayahmo usdaqta. In nan katiyta negad ne gigo nagah haresmo tuhureq daqay. Teq kwaziqmo God mataw na giyon bilam, In teq timeqniy daqay hamta na in samanta a hi usaqta. Haiqgam. God in mataw na gimeqin tonnan haqad ahol tuwastitayim nawa gibaq tonim osaq.⁴Ne ginad emiy. Kwaziq diqmo angelo asor daq meqinta eman God gilowan a hi ton. Haiqgam. In guwazim saw meqinta nab gihunegan wolehan in am awaz meqin diqta amalib giqirquran in saw aromriq inaqta nab tuqosay. Osad in nawa God ago hazizir ayahta na amen emay. ⁵Teq kwaziqmo on mataw God gileh ugsa in gihulosan a hi osiymo. Haiqgam. In uq eman hitiqim on mataw meqinta na bunmo tiginam. Teq uq na a hi hitiqsamo Nowa in on mataw na God anad muzingo haqad gibilenyaqta. Nazaq iyan uq na hitiqim nataw tigineqsa God in Nowa teq on mataw ta asor 7 nazaq nenaq gilumshim giwaqan in a hi moqiy. ⁶Teq God in uliq giger Sodom ayow Gomora inaq gidimeran oy bugan gisawnib faq abekoq naqmo us. In nazaq uliq giger na gimeqin tonan nataw na gihol amagin tartayan in gisesan ginaynayniz asor og kab a ta hi osayta. An daq nawa gwahtimta nagan gigo hib i ginad tiqem hasauqta. Abeb on mataw God gileh ugayta na bunmo gigo hib afaqan nazaqmo teq tugwahtiqdaq haqauqta.⁷Teq uliq giger na meqniysa God in mat titnonta anan Lot haqayta na ulumsihim waqan in a hi mom. Lot uliq Sodom-ub osad in mataw nan a hi hurit yaqayta na gigo daq gihol bilaqaqta naqmo em titursa gibiyad in ahol afaqan diq iyyaqta. ⁸Helmo, Mat titnonta na Sodom gilikmanib osad kam bunmo in gigo daq meqinta nagan ahol waqad teq in gigo gamuk meqinta na in hurityaqmo. Mat na agem God ameb titnonim usyaqta teq in mataw na God ago gunun othassa gibiyad in anad ayahmo meqniysa ahol meqin diq loyinyaqta. ⁹Ari Iyahta in Lot ago hib daq amta na i anadin emad ginad emuq. Iyahta in ago dauh giwamuzgo tuhurit kamta haquq. Daq gilum waqaqta na in Iyahta ago dauh giholib gwahtiqsa in gilumsiheq ta giwaqdaqta. Ad in mataw daq meqinta emayta na giwamuzgo tuhurit kamtamo. In mataw na giwamuzad faq negsa le hazizir abebtanta na akaman tugwahtiqdaq.¹⁰Gwahtiqid mataw God ago nan a hi huritad gigem atoranmo eraqsa daqdaq emad gibusirinan meqinta giholib usaqta na in Iyahta ago faq meqin diqmo tuwaq daqay. Ari matw suleq katiyta bilaqayta na ginadibmo luwad in a hi rabad in gigo daq hihiq na atoran diqmo emayta. Ad in bugaw aseseqta meqinta dimunta inaqmo gibilawunnan a hi rabayta. ¹¹Teq God ago angelo giwaz meqinta na in nazaq a hi emayta. In mataw na giquriyamim in gigo zaway ayah diqta teq in Iyahta ameb bugaw aseseqta na a hi gibilawunayta. Haiqgam.¹²Mataw meqinta na in bilaqne karuw ginad haiqta nog. In daq gisanib usaqta naqmo muzinayta. In ginen giqemiyta nabmo iyim bo muran kam kab in saman diqta giwazeq ginol emgomo iyim luwayta. In nagah aseseqta kabemmo ago a hi huritim in nagah nagan gibilawunayta. Mataw karuw kwasikta ginol eman moqayta nazaqmo God in mataw na ginol emid tumoq daqaymo. ¹³Moqeq teq in daq meqinta emad luwiyta na amenin waqad timeqniy has daqay. Mataw na giholmo in ginad wamuzsa in zeqabmo daq hares gihol bilaqaqta naqmo emnan ginad diq bilaqaqta. In ne gigo didaq neq ahumabnib gimileq iyad nenaq osad in haresmo ek tonad daq hihiq emad gihol bilaqsa osayta. Osad in ne giqeman ne ginumlan inaq iysa gibin timeqniyaqta. ¹⁴Kam bunmo mataw na in an alulib hureqeq inaq usnan ginad emayta. Teq in tutimmo saw waqad daq meqinta araq in em daqayta na nagunad in ginamur a hi emad nazaqmo luwayta. In mataw ginad a hi zilimta na kat negad gihureqsa in daq meqintab woqayta. Teq in mataw gigo nagah uteteq giwaqgo gihol emunayta. God in mataw na tukusluw negan in oseq teq timeqniy daqayta.¹⁵In daq titnonta tuhulosim agadan tiqiyiy. In Beor atatin Balam asen tumuziy. Mataw asor Balam daq meqinta emgo mani ugsa in anad diq bilaqyaqta. ¹⁶Teq in God ago gunun itiyonim daq araq meqinta emnan tonsa ago donki gamuk a hi emaqta na in bilaqne mat gamuk em nog iyim anamren wad. Wadan Balam daq agadanta emgo anad amta na in a ta hi am.¹⁷Teq mataw suleq katiyta bilaqayta na in saman diqta bilaqne yuw yayibta mayan mataw le a ta hi soqorayta nazaq nog. Ad in bilaqne onqas tim ayahta sibad sor hassa haresmo lehaqta nazaq nogmo. God in jataw na gimen uliq aromriqin meqin diqta araq in leheq os daqayta na tuwastitayan usaqta. ¹⁸Mataw na in gigo daq meqinta na bayinad in haresmo ek tonad luwayta. In mataw kat negad daq gihol bilaqaqta naqmo giqisihunad teq in gihureqayta. Gihureqsa mataw ilatow agmo dante katiyta rabunad hulosim tukiyta na in muleqim dante meqinta nab a ta bolayta. Bolad in mataw katiyta girabunim giben lel hasim tukiyta na a ta gimuznan tonayta. ¹⁹Nataw meqinta na bilaqay, Hel diqtaqmo haqay, ne i ginad ka muzinad teq ne ginadibmo luwad ginad dimniysa tuqos daqay haqayta. Ta teq mataw na in daq meqinta ago kabibiy mataw samanta iyim in ginadibmo a hikidik luw osayta. Haiqgam. In gigo daq meqinta naqmo in gigo ayahta nog iyim gibe yahsa in oseq teq timeqniy daqayta. Na ezaqgo, naga daqin in mat anad wamuz naqmo hiqiyaqta naqmo in bilaqne mat na ago ayahta nog iysa mat na in daq na ago kabibiy mat nog iyaqtamo.²⁰Helmo, mataw dante katiyta rabunim tukiyta na in i gigo Iyahta Yesus Krais, mat i gilumsihim ta giwamta na ago tuhuritiyta. Huritim in ogib kab daq anumlan inaqta na hulosim in gihol tidimniyim luwayta. Ari abeb in daq meqinta nagan a ta emsa teq daq na awaz diq timeqniyeq mataw na a ta giqirqurid in timeqniy has daqay. Mebmebmo in giqirquran osiyta nab in meqin nog osiyta. Ari daq meqinta na a ta giqirqurid in meqniy haseq tuqos daqayta. ²¹Mataw nazaqta in dan titnonta na ahol a hi waq nagiyta. Na ezaqgo, in dan na ahol tuwaqim muzad luwiyta teq in gihol buliyim ta muleqiy. Muleqad in God ago gamuk awaz meqinta in nagta na gileh ugad in muleqim ta lehim timeqniy hasim osayta. ²²Osaa gamuk giger mataw bilaqad luwayta nazaqmo diq in giholib tugwahtiqaqta. Gamuk araq bilam, Gaun nilim lehim abeb in muleqim ta bolim anilqan na a ta neq tonaqta ham. Ad gamuk ta araq na bilam, Bul yuw dimuntab tuhuzim lehim teq in ta muleqim huhak a ta huz tonaqta ham.

Chapter 3

¹Ari ya iyogniz diq, ka yaqgo sansandek gigerta ya mar tonim eman ne gigo hib lehaq. Ya ne ginad wazid eraqsa ne gamuk helta na anadin a ta emad ginad titnondaq haqad ya sansandek giger ka gimen mar tonta. ²Nazaq iyan ne ginad titnoneq God ago nantut tawonta kwaziqmo gamuk bilaqiyta na ne anadin diq ta emiy. Ad ne i gigo Iyahta, mat i gilumsihim ta giwamta amatin na ago gamuk awaz meqinta na anadin ta emiymo. Gamuk na Aposel mebmebmo ne gigo hib a lehim gibilensa ne tuhuritiyta.³Ari teq nagah ayah diqta ne ginad em has daqayta na in kazaq. Kam abebtanta nab teq mataw in God ago nantut teq in ago Aposel giqez na anan helmo a hi haqad in gigo gamuk na bilawunad teq in gigemab ginad meqinta naqmo in tumuz daqay. Muzad in kazaq bilaq daqay, ⁴Mat bilam, Hel diqtaqmo yanta boldaiq hamta na edowa? haq daqay. I gisesan tumoqiyta kam nabmo iyim bo muranmo daq lul araq diq nazaq gwahtiqsa i ahol a hi waqauq haq daqay. Og mutur gwahtiqan nagah bunmo usta nazaqmo in muran us tutaq haq daqay.⁵amataw na in God ago gamuk helta kawa usaq ka ago a hi bilaqad in nazaq katiyeq bilaq daqayta. Gamuk helta na kazaq bilam, Kwaziqmo God bilaqanmo kait gwahtimta ham. Gwahtiqan teq God a ta bilaqan yuw ayahmo og isihim usta na le araqibmo humab wolan og ka yuwmeb gwahtimta ham. ⁶Ad abeb God bilaqan yuw naqmo uq nipog hitiqsa on mataw kam nab osiyta na timeqniy has bugiy ham. ⁷Teq kait og inaq muran usayta ka in teq faqab oyworeq hiqiy bug daqay haqad God aqez nazaq tibilaqan usaqmo. Kam nab mataw God gileh ugayta na hazizirib turad timeqniy daqaymo.⁸Ya iyogniz diq, ne gamuk amulikmo ka ago gidek hikidik zizalan. Iyahta in kam amulikmo loyinsa in bilaqne ulig 1,000 nazaq nog iyaqta. Ad in ulig 1,000 loyinsa in bilaqne kam amulikmo nog iyaqta. ⁹Mataw asor ginad emay, Iyahta hel diqmo haqad daq asor emnan bilamta na in emnan agudan emaq haqayta. Teq Iyahta in agudan a hi emaqta. Haiqgam. In ne bunmo gigem buliygo haqad anad emad in mat araq meqniy hasgo atuw hiqiyaqta. Nazaq iyan in ne gimen emim sisaqmo osaqta.¹⁰Ari teq Iyahta ago kam bilaqne mat rin tonaqta bol nog iydaq. Bolsa kam nab kait dedibmo ahilan iyeqmo tihiqiydaq. Ad nagah aseseqta kaitab oyad turayta na faq ginoy hasid tihiqiy daqay. Hiqiysa teq og ka teq kabiy bunmo ogib emiyta na inaqmo God ameb ulal tiqiy hasdaq.¹¹Ari nagah bunmo nazaq tihiqiydaqta na ago ne anadin emad ne mataw ezaq diqta iyeq os daqay? Ne gihol bunmo God ugad teq ne in anadin emad ago daq dimdimunta muzin bugiy. ¹²Ne nazaq emad God ago kam na abaq tonsa in bo gwahtiqan. Ad ne giholtuw bulad kam na abe yahsa in hidmo gwahtiqan. Kam na gwahtiqsamo faq kait oyid tihiqiydaqta. Hiqiysa faq na og gig nagah nagan bunmo ginoysa in midemeq yuw nog mimaseq tihiqiy bug daqaymo. ¹³Ta teq i ne nenaq i God gamuk hel diqmo bilamta na anan helmo haqad i og kait muturta gibaq tonim osauqta. Og saw muturta nabmo God ago daq tinonta naqmo giqus bugdaqta.¹⁴Ari ya iyogniz, ne nagah muturta nagan gimen emeq osad ne gihol God ameb anumlan haiqmo usan. Ad ne gihol asawan woltayad ne daq meqinta ananin waq daqayta na aban diq emad luwiy. Ad ne God inaq gigem araqibmo iyeq osiy. Ne nazaq emad ossa le Iyahta ago kam gwahtiqdaqta nab in bo ne gibiyan. ¹⁵I gigo Iyahta in i gilowan tonad gimen sisaqmo emaqta na ne ahol waqad ginad emiy, In i gilumsiheq ta giwaqgo haqad sisaqmo i gibaq tonim osaqta haqiy. Teq God in i gimaqbab dimunta Pol anad dimunta ugsa in ne giyon gamuk kaqanta tumar tontamo. ¹⁶In ago sansandek bunmo nab in nagah ka ago bilaqaqta. Helmo, in ago gamuk asor ulal diq a hi iysa i ginad em hasgo afaqan iyauqta. Nazaq iyan mataw ginad haiqta dante haresmo muzayta na in God ago gamuk bunmo walebolayta nazaqmo in Pol ago gamuk na walebolaymo. Teq in gamuk na walebolad in gimo gihol meqin tonayta.¹⁷Nazaq iyan ya iyognizmo diq, daq nawa teq gwahtiqdaqta na ago me tuhuritim me gihol wamuz naqmo hiqiyiy. Sa mataw God ago gunun othasayta na in ne gihureqsa ne in gigo suleq katiyta na hi huritad ne ginad helta hulosad dante haresmo muzinad hi luwiy. ¹⁸Ne nazaq gihol asawan woltayad ossa i gigo Iyahta Yesus Krais, mat i gilumsihim ta giwamta na, in agem dimunta negsa daq na ne gigo hib ayahmo usan. Sa ne in ago ginad tiqem hasiyta na in ne ginadib ayahmo ussa ne in ago hurit kemiy. Ari i Iyahta abin iluwsa in abin nazaqmo muran teq abeb kuluwa-kuluwmo usan. Hel diqtaqmo.

1 John

Chapter 1

¹Ari i God ago gamuk mataw giqeman kayeqmo osayta na anambren anan tibilaqnan. Gamuk na anamren in mebmebmo osta. Teq in og kab bolim ago gamuk na bilaqsaq i huritad teq i gime anonabmo ahol wawta. I gamuk na anamren ahol waq hasad i giben in aholib emim asan waztamo. ²Kayeqmo osayta anamren na ulal iyan i ahol tuwaqim i in ago gamuk na tutim i ne gibilenauq. Gamuk na anamren in mataw kayeqmo tutimmo osayta na alulinmo diq. Kaziqmo in amam inaq osta Osim in ulal iyan i ahol tuwawta.³I in ahol waqim ago gamuk tuhuritim i ta ne gibilenauq, gibilenid ne ginad i ginad nogmo iyid i bunmo wastoneq zib alowab tuqosan haqad. I Gimam Iyahta na Atatin Yesus Krais inaq gigo hib i tisoqotim i in nenaq zib alowab tuqosauqta. ⁴Ad i nenaq araqibmo nazaq tuqosad teq i ginad tidimniy hasdaq haqad i gamuk ka tumar ton negauq.⁵Yesus Krais gamuk bilaqsa i huritta na i tutad kazaq diq ne gibilenauq. God in bilaqne saw anuwan nogta. In aholib romriq asit a hi usaqta. ⁶Nazaq iyan i giqezabmo bilaqauq, I God inaq zib alowab osauq haqad teq i romriqabmo luwad na i gimileq iyad gamuk helta adan a hi muzinauqta. ⁷Ari God saw anuwanib luw nogmo i luwad teq i Yesus ago on matawta na bunmo nenaq araqibmo zib alowabmo osauqta. Ossa God Atatin Yesus anedan na in i gigo daq meqinta tisuhol bugaqta.⁸Teq i bilaqauq, I daq meqinta a hi emauqta haqad na i gigem kat ugsa gamuk helta i gigemab a hi usaqta. ⁹Ari i gigo daq meqinta na ulum hasid gwahtiqsa teq God bilamta nazaq in tiqemdaq. In daq titnonta emad i gigo daq meqinta na walemad i gigemab daq katiyta usaqta nagan in tisuhol bugdaq. ¹⁰Teq i bilaqauq, I daq meqinta araq asit a hi emta haqad na i God eman in mat amileq inaqta tiqiyaq. I nazaq gihol kat ugsa God ago gamuk i gigemab a hi usaqta.

Chapter 2

¹Yaqgo onmin, ne daq meqinta hi emiy haqad ya gamuk ka mar tonan ne gigo hib lehaq. Ta teq ne daq araq meqinta emid, ari i giteqsor araq i gigo ban waqeq i gimen Gimam Iyahta bulondaqta na in nawa osaq. Na Yesus Krais mat titnonta naqmo. ²God i gigo daq meqinta nagan ginan agem meqniysa Yesus inmo ahol tamaz nog ugan in ago agem meqniy i gigo hib usta na tihiqiy. Teq Yesus in i gimomo gigo daq meqinta anadin emad i gimen ahol nog hulosta nazaq a haiq. Haiqgam. In og kab on mataw en bunmo gigo daq meqinta anadin emad in ahol tamaz nog God ugta. ³Yesus Krais gamuk awaz meqinta igta nagan i tumuzin bugad teq i kazaq ginad emam, I Krais ago tuhurit hasta haqam.⁴Ari mat araq bilaqaq, Ya Krais ago tuhurit hasta haqad teq in Krais ago gamuk awaz meqinta nagan a hi muzinad, mat na katiysa gamuk helta in gigemab a hi usaqta. ⁵Ari mat Krais ago gamuk muzinaqta na in God anam anad bilaq naqmo hiqiyaqta. Nazaq iyan i God anan ginad bilaqsa ago gamuk tumuzinad teq i ginad kazaq emam, I Krais inaq soqotim osauqta haqam. ⁶Teq mat nog bilaqaq, Ya Krais aholib tisoqotim diq inaq luwaiq haqaqta, mat na Krais luw nogmo in luwan.⁷Ya iyogniz diq, gamuk kawa ya ne gimen mar tonaiqta ka in mutur a haiqta. Haiqgam. Ka gamuk kwaziqta ne mebmebmo tuwaqim osayta naqmo. Teq gamuk kwaziqta na in Yesus awagamun ne tuhuritiyta naqmo. ⁸Ta teq gamuk ya ne gimen kawa mar tonaiqta ka in bilaqne gamuk mutur nogtamo. Na ezaqgo romriq tihiqiynan tonsa saw anuwan hel diqta na tuqoyaq. Oysa Krais gamuk na muzinsa i tumuzinauqmo.⁹Nazaq iyan mat nog bilaqaq, Ya saw anuwanib osayta haqad teq in amaqbaban Krais aduganibta na ginan agem meqniysa, mat na romriqab os tutaqta. ¹⁰Ari mat in amaqbabn agem dimunta negaqta na in saw anuwanib osaqta. Ossa saw anuwanib nab nagah araq mat na asen woltayid woqdaqta na haiqgam. ¹¹Teq mat in amaqbabn Krais aduganibta na ginan agem meqniysa, mat na romriqab osad teq in romriqab luwaqtamo. Luwsa romriq mat na ameqnagin il tonan in naga danteqin muzaqta na a hi huritaq.¹²Yaqgo onmin, God in Yesus abinib ne gigo daq meqinta tigiwalam. Nazaq iyan ya gamuk ka ne gimen mar tonaiq. ¹³Ne onmin gimaman, ne mat kwaziq diqmo osim bo muran in ostutaqta na ago ne tuhuritiy. Nazaq iyan ya gamuk ka ne gimen mar tonaiq. Ne mataw minminta, ne mat meqinta na bayan tuwom. Nazaq iyan ya gamuk ka ne gimen mar tonaiq. ¹⁴Onmin amikmikta ne Gimam Iyah ago tuhurit kemiyta. Nazaq iyan ya gamuk ka ne gimen tumar ton. Ne onmin gimaman, ne mat kwaziq diqmo osim bo muran in os tutaqta na ago ne tuhuritiyta. Nazaq iyan ya gamuk ka ne gimen tumar ton. Ne mataw minminta, ne gigo zaway inaq tiqiyiy. Ad God ago gamuk ne giduganib tuqusaq. Teq ne mat meqinta na bayan tuwom. Nazaq iyan ya gamuk ka ne gimen tumar ton.¹⁵Ari ne og ka ago daq meqmeqinta na anan ginad hi bilaqan. Mat og ka ago daq meqinta nagan anan anad bilaqaqta na in Gimam Iyah anan anad a hi bilaqaqta. ¹⁶Na ezaqgo og kab on mataw God gileh ugayta na in daq kazaq emayta. In gigem atoranmo eraqaqta teq in gimeqnagin nagah ahol waqad utetayta teq in gibin ayahta waqnan haqad giholtuw bulad luwayta. Teq daq nawa na bunmo Gimam Iyah ago hib a hi bolaqta. Haiqgam. Daq meqinta nagan in og kaqmo agota. ¹⁷Teq og ka tihiqiydaqta. Sa mataw gigem atoranmo eraqsa in nagah haresmo utetayta na in og ka inaq tihiqiy daqaytamo. Ari mat God anad muzinad osaqta na in kuluwa-kuluwmo tuqos tutdaqta.¹⁸Ari yaqgo onmin amikmikta, muran i kam abebtanta na ago kamub tugwahtiqim osauq. Kwaziqmo Krais ababun teq gwahtiqdaq haqsa ne tuhuritiy. An muran ne huritiyta nazaqmo diq Krais ababun kabemmo tugwahtiqay. Gwahtiqsa i mataw na gibiyad ginad emauq, I kam abebtanta ago kamub tugwahtiqim osauq haqauq. ¹⁹Mebmebmo mataw na gilikmanib osim teq in i gihulosim tilehiy. Mataw na in i gigo diq a haiqta. In i gigo walmataw iyeq teq in i gilikmanib tuqos tut nagiyta. Teq in i gihulosim le giholbin luwsa in i gigo diq a haiqta na ulal tiqiy bugaq.²⁰Ari negmo teq ne nazaq a haiqta. Mat Tawonta na in Bugaw Dimunta amalib ne tigibalaw tonan ne bunmo Krais ababun na gigo tuhurit kemay. ²¹Nazaq iyan ne God ago gamuk helta na a hi huritayta haqad ya gamuk ka a hi mar ton negaiq. Haiqgam. Ne gamuk helta na tuhuritiyta na ago ya ne gimen gamuk ka mar tonaiq. Teq God ago gamuk helta na aduganib gamuk araq katiyta a hi usaqta na ne tuhuritiymo.²²Ari i mataw gimileq inaqta na kazaq tigibiy kemam. Mat nog Yesus gileh ugad bilaqaq, Yesus in Krais a hi haqaqta naqmo in mat amileq iyaqta. Mat nazaq bilaqaqta na in Krais ababun iyim in i Gimam God teq in Atatin inaq gileh negaqta. ²³On mataw God Atatin gileh ugayta bunmo in asan ban osad in Gimam Iyah na inaq a hi osayta. Ari on mataw God Atatin anan 'Krais' haqayta na, in bunmo Krais inaq osad in i Gimam Iyah inaq tuqosaymo.²⁴Ari ne gamuk mebmebmo huritiyta na in ne gigemab ussa ne waz naqmo hiqiyiy. Gamuk mebmebmo ne huritiyta na in ne gigemab us tutsa teq ne Gimam Iyahta na Atatin inaq gigo hib tuqos tut daqay. ²⁵Teq Krais gamuk mebmebmo hel diqmo gibilanta na in kazaq. In i giqemid i kayeqmo kuluwa-kuluwmo tuqosam haqad in bilamta. ²⁶Ya mataw ne kat negad luwayta ko ginan gibilenad ya ne gimen gamuk ka mar tonaiq.²⁷Ari negmo teq Krais in Bugaw Dimunta amalib ne gibilaw tonan Bugaw Dimunta ne nenaq tuqosaqta. Nazaq iyan ne ginad dimunta ago siqim a hi iysa mat araq in ne suleq a hi negdaqta. Na ezaqgo Krais ne gibalaw tonim Bugaw Dimunta negan Bugaw Dimunta naqmo in nagah bunmo ago ne gibilenaqta. Gibilenad in a hi katiyad gamuk heltaqmo bilaqaqta. Nazaq iyan Bugaw Dimunta suleq nagta nazaqmo ne Krais aholib soqoteq inaq osiy. ²⁸Ari yaqgo onmin, ne Krais aholib soqoteq inaq os tutiy. Ne Krais inaq tuteqmo ossa teq abeb in ta boldaqta nab i bunmo gimebay a hi woqsa i giwaz meqniyeq anognib tituram. ²⁹Teq Krais in mat titnon diqta na ago ne ginad tiqem haseq teq ne ginad kazaq em daqay. Krais in on mataw daq titnonta emayta bunmo giqeman in gimuganib mutur iyan in God ago onmin tiqiyim osay haq daqay.

Chapter 3

¹Mataw! I Gimam Iyahta i ginan anad diq bilaqaqta na ne anadin emiy. Muran i gibin God ago onmin nazaq usaq. An helmo diq i God ago onmin tiqiyim osauq. Ta teq on mataw God gileh ugayta na in i gibin nazaq usaqta na ago in a hi hurit kemayta. In God agoma hi hurit kemayta na ago in i gigo a hi huritaytamo. ²Ya iyogniz muran i God ago onmin iyim osauqta. Teq abeb i ezaq diq iyeq osamta na in muran ulal a hi iysa i na ago ginad a hi em hasauq. Ari Krais bo ulalab gwahtiqdaqta nab i inmo nog tiqiyamta naqmo ago i ginad em hasauqta. Na ezaqgo kam nab in mat ezaq diqta iyim osaqta na i ahol tuwaq kemam. ³Ari on mataw bilaqay, I teq Krais nog tiqiyam haqad abaq tonim osayta na bummo in gimo gimugan suholan ginumlan tihiqiy bug. Hiqiy bugan Krais agem anumlan haiqmo osaqta nazaqmo in osaytamo.⁴On mataw daq meqinta emayta bunmo in God ago maror tuqothasiyta. Na ezaqgo God ago maror othsayta adan naqmo in daq meqinta alulin. ⁵Teq Krais in i gigo daq meqinta giwalemnan bolta na ago ne tuhuritiy. Ad Krais aholib daq araq meqinta a hi usaqta na ago ne tuhuritiymo. ⁶Nazaq iyan mat Krais aholib soqotim inaq osaqta na in daq meqinta adan a ta hi muzinaq. Ari mat araq daq meqinta adan muzinsa i ginad emam, Mat na in Krais asit ahol a hi waqim in Krais ago a hi huritmo haqam.⁷Onmin, ne gihol waziy. Luweq mat araq kat negdaq. Mat daq titnonta emaqta na in God ameb titnonimmo luw osaqta, bilaqne Krais titnonim luw osaqta nazaqmo. ⁸Satan danmebmo diq daq meqinta amta. Nazaq iyan on mataw daq meqinta emayta na in Satan-mo asenlulibta. Teq God atatin in mat meqinta na ago kabiy meqin tonnan haqad in ulalab gwahtimta.⁹On mataw God in giqeman in ago onmin tiqiyiyta na bunmo in daq meqinta adan a hi muzinayta. Na ezaqgo on mataw na God alulib gwahtiqim in Gimam Iyahta na nogmo iyayta. God in mataw na giqeman in ago onmin tiqiyim in daq meqinta adan muzgo giholib a hi usaqta. ¹⁰Ari ezaq toneq teq i God ago onmin teq Satan ago onmin gibiy kemam? Na in kazaq. Mat daq dimunta a hi emaqta na in God asenlulibta a haiq. Ad mat in amaqbaban anan anad a hi bilaqaqta na in God ago a haiqtamo.¹¹Ne Yesus ago suleq danmeb waqiyta na in kazaq bilam, I gimaqbaban ginan ginad bilaqan ham. ¹²Nazaq iyan i mat anan Kein haqayta na asen hi muzuq. In mat meqinta na asenlulibta iyim in amikqan na wol eman tumomta. Teq nagaqgo in amikqan wol eman mom? In ago daq meqin iysa in ama ago daq dimun diq iyta na ago in wol eman momta.¹³Ya imaqbaban, mataw God gileh ugayta na in gigem meqinta negsa ne gihol turuh nemsa ginadnad hi emiy. ¹⁴I tuteqmo gimaqbaban ginan ginad bilaqsa isad teq i ginad kazaq emam. I moq hasamta adanteqin na tuhulosim i kayeqmo kuluwa-kuluwmo osamta na ago dateb gwahtiqim tilehauq haqam. Ari mat in amaqbaban ginan anad a hi bilaqaqta na in moq ago danibmo luwaqta. ¹⁵Mat agem meqinta amaqbab ugaqta na in bilaqne amaqbab na wol eman momta nog tiqiy. Ad mat mataw ginol emaqta na aholib os kayeqmo kuluwa-kuluwmo osayta na alulin a hi usaqta. Na ago ne tuhuritiy.¹⁶Yesus i gilumsihnan haqad inmo ahol nog hulosta. In daq nazaq eman i ahol waqad i an anan ginad bilaqsa osamta na ago tuhurit kemauq. Nazaq iyan i nazaqmo gihol nog huloseq gimaqbaban tigilumsihamtamo. ¹⁷Ari mat nog og ka ago es nagah dimdimunta kabemmo inaq iyim teq in amaqbab araq nagah ago siqim iysa in ahol waqad a hi ulumsihaqta, mat na agem soqotim usaq. Mat nazaqta na in God anad a hi muzinad in amaqbaban ginan anad a hi bilaqaqta. ¹⁸Yaqgo onmin, i gimaqbaban ginan ginad bilaqsa i katiyeq gamuk dimunta amomo hi neguq. Haiqgam. I daq helta amalib gigem dimunta negad i akabiyan inaqmo em neguq.¹⁹I nazaq gimaqbaban ginan ginad bilaqsa osad teq i ginad kazaq emam, I gamuk heltaqmo muzinauqta haqam. Nazaq haqad teq i God ameb osad i gigem kute nemsa tuqosam. ²⁰Ta teq i God ameb gigem loyinsa in dimun diq a hi iysa i ginad kazaq emauq, I ginad siqim iysa igmo gihol a hi diq ulum kemauqta haquq. Teq God anad i ginad uriyamim in i gigo diq tuhurit kamta haquq. I nazaq gimad emad teq i God ameb gigem midemeqmo tuqusdaq. ²¹Ya iyogniz diq, i gigemab daq araq meqinta a hi loyinad nab i God ameb zaway diq iyim turauqta. ²²Turad i nagah araq ago susumun ugsa in i igaqta. Na ezaqgo i in ago gamuk muzin bugad i ginad emauq, I daq in anan anad bilaqaqta naqmo i emauqta haqauq.²³Teq God gamuk awaz meqinta gibilanta na in kazaq. I in atatin Yesus Krais anan helmo haqam. Haqad in atatin gunun igta na i muzinad i an anan ginad bilaqsa osam. ²⁴On mataw God ago gamuk muzin bugayta na bunmo in God inaq ossa God in mataw na nenaq osaqmo. Osad in ago Nugaw Dimunta igan i giduganib ossa i God inaq osauqta na tiloyin kemauq.

Chapter 4

¹Ya iyognizmo diq, mataw God abinib God nantut katiyta bilaqayta kabemmo og kab leh bolad luwayta. Luwsa bugaw amo amo mataw katiyta na ginad wamuzsa in gamuk bilaqayta. Nazaq iyan ne mataw na bunmo ginan helmo hi haqiy. Ne mataw na gilum kemeq in giholib bugaw usaqta na in God hib bol o haiq ne hurit kemiy. ²Ari God ago Bugaw Dimunta daq kazaq emsa ne ahol tuwaq has daqay. Mataw bilaqay, Yesus Krais in mat diq iyim og kab bolta haqayta, mataw naqanta giholib God ago Bigaw Dimunta usaqta. ³Ari mataw Yesus anan nazaq a hi bilaqayta na bunmo in gigo bugaw ta araa inaq luwayta. Bugaw na in Bugaw Dimunta God ago hib bolaqta na haiqta. In mat Krais bab ugaqta naqmo ago bugawta. Mataw nazaqta teq bol daqay haqsa ne kwaziqmo tuhuritiyta. Teq mataw na muran og kab tugwahtiqim gigo kabiy tiqemay.⁴Yaqgo onmin, ne God agota tiqiyim isayta. Teq in ago Bugaw Dimunta ne giholib usaqta na in mat meqinta og ka wamuzim osaqta na uriyamim in awaz meqin diqta. Nazaq iyan in ne giholib ussa ne mataw nantut katiyta bilaqayta nagan bunmo tigiquriyamim osayta. ⁵Mataw katiyta na in og ka agota. Nazaq iyan in og ka ago agamukan bilaqsa mataw God gileh ugayta na in gigo gamuk huritayta. ⁶Ari i ne nenaq i God agota. Mat God ago tuhuritta na in i gigo gamuk ka huritaqtamo. Teq mat God ago a haiqta na in i gigo gamuk ka a hi huritaqta. Daq na amalib teq i Bugaw gamuk helta bilaqaqta na teq bugaw gamuk katiyta bilaqayta na tigibiy kemam.⁷Ya iyognizmo diq, daq anan ginad bilaqayta na in God ago daqmo diq. Nazaq iyan i an anan ginad diq bilaqan. Teq mat mataw ginan anad bilaqaqta na in God ago amun iyim in God ago tuhurit kemaqta. ⁸I an anan ginad bilaqauqta na alulin God-mo. Nazaq iyan mat in mat ta araq anan anad a hi bilaqaqta na in God ago a hi huritta.⁹God in atatin amulikmo osta na eman og kab bolta, in i gilumsihid o kayeqmo kuluwa-kuluwmo tuqosam haqad. God daq nazaq emim in i ginan anad bilaqaqta na i gilikmanib ulal tiqiy bug. ¹⁰I iturim God anan ginad a hi bilam. Haiqgam. God inmo iturim i ginan anad bilamta. Anad bilaqsa in atatin eman og kab bolim in ahol tamaz nog God ugim i gigo daq meqinta bunmo tigiwalam bug. Daq an anan ginad bilaqayta na adan diq nawaqmo.¹¹Ya iyogniz diq, God nazaq i ginan anad ayahmo diq bilaqan iyan i nazaqmo an anan ginad bilaqsa osamtamo. ¹²Mat araq diq ameb God ahol a hi wamta. Ta teq i an anan ginad bilaqsa ossa God i gilikmanib ulalab osaqta. Ossa in ago daq an anan ginad bilaqayta na i gilikmanib gwahtiq hasaqta. ¹³God inmo ago Bugaw Dimunta igan iyan i ginad emauq, I God inaq ossa ta in i ginaq osaqtamo haqauq. ¹⁴Teq Gimam Iyah in atatin eman bolan i gimeb in ahol tuwaqim i on mataw gibilenim bilaqauq, Gimam Iyah in Atatin eman bolim in og kab on mataw bunmo gilumsihim gimen dante tiqamta haqauq.¹⁵Ad on mataw bilaqay, Yesus in God atatin haqayta na God in on mataw na nenaq ossa in God inaq osaytamo. ¹⁶Nazaq iysa iyan i ginad emauq, Helmo diq Gid i ginan anad diq bilaqaqta haqauq. Ad in agem dimunta igsa i gihol nazaq diq tiloyinauq. I an anan bilaqsa osauqta na alulin God-mo. Teq mat in amaqbaban ginan anad bilaqaqta na in God inaq ossa God in mat na inaq osaqtamo.¹⁷I og kab osad Krais daq emaqta nazaq nog i emauqtamo. Emsa daq an anan ginad bilaqayta na i gilikmanib tugwahtiq hasaq. Nazaq iyan abeb God ago hazizir akaman bo tugwahtiqsa i a hi rabamta. ¹⁸On mataw an anan ginad bilaqsa osayta na in a hi rabayta. Haiqgam. In giholib an anan ginad bilaqgo adan na awaz timeqniysa in God ago hazizirib turnan a hi rabayta. Ari on mataw an agem meqinta ugayta naqmo teq rabayta. Na ezaqgo in gigo daq meqinta na anadin emad in teq God ago hazizirib turad amenin meqinta tuwaq daqay haqad in rabayta. On mataw na giholib an anan ginad bilaqgo adan sosil iysa iyan in rabayta.¹⁹God danmebmo diq i ginan anad bilaqan muran i an anan ginad bilaqsa osauqtamo. ²⁰Mat aw nog bilaqaq, Ya God anan inad bilaqaqta haqad teq in agem meqinta amaqbab ugaqta, mat na katiyaqta. Na ezaqgo mat in amaqbab ahol waqaqta na anan anad a hi bilaqeq in God ahol a hi wamta na anan anad a hi bilaqdaqmo. ²¹Teq Krais gamuk awaz meqinta igta na in kazaq bilam, Mat God anan anad bilaqaqta na in amaqbaban ginan anad tibilaqdaqmo ham.

Chapter 5

¹On mataw Yesus anan Krais haqayta bunmo in God ago onminta. Teq on mataw Gimam Iyah na anan ginad bilaqsa in Gimam ago onmin bunmo ginan ginad bilaqaytamo. ²Ad nazaqmo i god anan ginad bilaqsa ago gamuk muzin bugad teq i ginad emam, I God ago onmin ginan ginad tibilaqdaqmo haqam. ³Teq i ezaq toneq God anan ginad bilaqdaq? Na in kazaq. I in ago gamuk muzin bugamta naqmo. Ad in gamuk gibilanta na in afaqan diq a haiqta.⁴On mataw God aho onmin iyim osayta na bunmo in og ka ago daq meqmeqinta na gibayan woqaqta. Teq i og ka ago daq meqinta inaq an wolim bayan woqaqta na alulin in kazaq. I God anan helmo haqauqta naqmo. ⁵Nog diq zaway iyim og ka ago daq meqinta inaq an wolim bayan woqaqta? Mat Yesus anan bilaqaq, Helmo in God atatin haqaqta naqmo in og ka ago daq meqinta bunmo giquriyamaqta.⁶Yesus Krais in yuw ned inaq ahol alulin ulal tonta. In yuw huzta na amomo eman ulal a hi iy. Haiqgam. In yuw ned inaqmo gimalib ahol ulal tonta. ⁷Ulal tonan God ago Bugaq Dimunta in Krais ahol alulin na i gibilen sireqaqta. Na ezaqgo Bugaw Dimunta na gamuk heltaqmo bilaqaqta. ⁸Teq nagah ezeqman naqmo in Krais ago i gibilen sireqayta. God ago Bugaw Dimunta teq yuw na teq ned naqmo. Teq nagah ezeqman na gigo gamuk in amilikmota.⁹Mataw og kabta gamuk bilaqsa i helmo haqauqta. Ari God gamuk bilamta na in mataw og kabta gigo gamuk tuquriyamta. Na ezaqgo gamuk nawa God tibilamta na i in atatinmo anan bilamta. ¹⁰Mat God atatin anan helmo haqaqta na in God ago gamuk in atatin anan bilamta na tuwaqan in agemabmo diq usaqta. Ari mat God anan helmo a hi haqaqta na in God anan mat katiyta haqaqta. Na ezaqgo God im atatin anan bilaqan teq mat na God aqez na anan helmo a hi haqaqta na ago iyan.¹¹Teq God in atatin anan gamuk i gimen bilamta na in kazaq. Mataw kayeqmo tuteqmo os daqayta na alulin in atatin ago hib usaqta. Sa God in os dimunta kayeqmo osayta na i tiqig. ¹²Mat God atatin inaq osaqta na in kayeqmo tuteqmo tuqosdaq. Ari nat God atatin inaq a hi osaqta na in kayeqmo tuteqmo a hi osdaq.¹³Ne on mataw God atatin anan helmo haqayta na ya ne gimen gamuk ka mar tonaiq. Ne gamuk ka ahol waqeq ginad em daqay, Helmo, i os dimunta kuluwa-kuluwmo osamta na tuwaqim osauq haq daqay haqad ya gamuk ka mar ton. ¹⁴Teq i ginad emauq, I nagah araq God ignan anad usaqta na anan bulonid in i giqez na tuhuritdaq haqauq. I ginad nazaq emad i God susumun ugnan a hi rabauqta. ¹⁵Helmo, i God-mo anad muzinad susumun igsa in i giqez huritaqta. Nazaq iyan i nagah araq God ignan anad usaqta na anan susumun ugad i ginad emauq, I nagah anan susumun ugauqta ka i waqmo diq tuwaqam haqauq.¹⁶Ari mat araq in amaqbab araq daq meqinta emsa in ahol waqsa daq na in amaqbab na emid awitan moq hasdaqta nog a hi iyid teq mat na in amaqbab amen God tubulondaq. Bulonid God in amaqbab na ulumsiheq os kayeqmo tuteqmo os daqayta na tuqugdaq. Mataw asor gigo daq meqinta in mataw na giqemid giwitan a hi moq has daqayta. Nazaq iyan ya bilaqaiq, Ne mataw naqanta gimen God buloniy haqaiq. Ari daq araq meqin diqta nawa usaqta. Matawmdaq meqinta ha emim in gimo gihol adanin qwayim in giwitan tumoq hasayta. Nazqq iyan mataw daq meqin diqta na emsamne in gimen God buloniy nazaq ya a hi bilaqaiq. ¹⁷Daq God anad a hi usaqta nagan bunmo in daq meqinta. Teq daq meqinta nagan asor in mat eman awitan a hi moq hasaqta.¹⁸God ago onmin diq daq meqinta adan a hi muzinayta. Haiqgam. God atatin aqenta na in God ago onmin na giwamuz naqmo diq hiqiysa mat meqinta na a hi gimeqin tonaqta. Na ago i tuhurit. ¹⁹Teq i God ago onmin iyim ossa mat meqinta na in og kab on mataw God gileh ugayta na bunmo giwamuzim osaqta na ago i tuhuritmo.²⁰Teq i ginad emauq, God Atatin og kab bolim i ginad eman hastitaysa i God hel diqta na ago thurit haqauq. Huritim i in inaq osad i in atatin Yesus Krais inaq tuqosauqmo. Yesus Krais in God hel diqta. Teq on mataw os kayeqmo tuteqmo os daqayta na alulin inmo. ²¹Yaqgo onmin, ne god katiyta bunmo gihulosad gileh negiy. Nawaqmo.

2 John

Chapter 1

¹Ari Yesus ago on matawta gigo mat danmebta araq yaqmo kawa. Aw ayah, God ni nilum kemim aholyon tiniwamta. Ya ni teq ningo onmin nenaq gimen sansandek ka mar tonim eman ne gigo hib lehaq. Ya helmo ne gibilenaiq. Ya ne ginan inad diq bilaqaqta. Teq ya imomo haiq. On mataw God ago gamuk helta huritayta na bunmo in ne ginan ginad bilaqaqmo. ²Na ezaqgo gamuk helta na i gigemab usad in i ginaq kuluwa-kuluwmo tuqus tutdaq na ago iyan. ³I gamuk helta na muzinad an anan ginad bilaqsa ossa i Gimam God teq in atatin Yesus Krais inaq in gigem dimunta igad teq in i ginan ginad meqniysa i gigem midemeqmo usan.⁴Ari ningo onmin asor in i Gimam Iyahta gibilanta nazaqmo in ago gamuk helta muzinsa ya in gibin nazaq huritim inad ayahmo dimniy. ⁵Teq muran aw ni ya kazaq atoranmo nibilenaiq. I an anan ginad bilaqsa osuq. Gamuk nawa na ya gunun araq muturta a hi nibilenaiq. Haiqgam. I gunun mebmebmo wawta naqmo ya a ta nibilen tonaiq. ⁶Teq i an anan ginad bilaqsa osamta na adan kazaq. God gunun igta na i muzin bugam. Teq ne gunun an anan ginad bilaqgota na tuteqmo muz daqayta na ago ne mebmebmo huritiyta.⁷Nagaqgo ya kazaq bilaqaiq? Na ezaqgo mataw gimileq iyayta kabemmo i gihulosim og saw haresmo tilehiy. Mataw na bilaqay, Yesus Krais in mat diq asan waqim og kab a hi gwahtimta haqay. Teq mat nazaq bilaqaqta na in mataw kat negad in Krais ababunmo diq iyim luwaqta. ⁸Nazaq iyan ne gihol asawan woltayad osiy. Luweq i God ago os dimunta akabiyan ayahmo emim negta na ne tihik hules daqay. Ne mataw katiyayta na gigo gihol waz naqmo hiqiyad teq ne os dimunta na tuwaq daqay.⁹On mataw Krais ago asuleqin helta na amomo a hi muzinad in sibim lehim suleq ta asor katiyta inaqmo muzinayta, mataw naqanta in God inaq a hi osayta. Ari on mataw suleq helta na amomo muzinad osayta, mataw naqmo in Gimam Iyah inaq osad in Atatin inaq osaytamo. ¹⁰Nazaq iyan mat araq Krais ago asuleqin helta na waqeq ne gigo hib ad a hi bolid ne mat katiyta na nan dimunta bulonad gigem dimunta ugad hi ulumsihiy. ¹¹Na ezaqgo ne mat naqanta wazineq alowan tonsa in ne giyow nog nenaq osad ago suleq katiyta bilaqsa ne bilaqne mat na inaq araqibmo suleq katiyta na bilaq nog iy daqay.¹²Ari yaqgo gamuk kabemmo gibilendaiqta usaq. Teq ya gamuk na sansandek kab mar tonnan inad a hi bilaqaq. Ya inad emaiq, Ya ne gigo hib leheq i an anobun abol waqad teq ya gamuk na gibilendaiq haqaiq. Gibilenad teq ya nenaq i ginad tidimniy hasdaq haqaiq. ¹³Ari ni nimaqbab God in ulum kemim aholyon wamta na ago onmin kawa osayta ka in gigo zeq dimun eman ne gigo hib lehaq. Nawaqmo.

3 John

Chapter 1

¹Ari Yesus ago on matawta gigo mat danmebta araq yaqmo kawa. Gayus, ya ninmen sansandek ka mar tonim eman ningo hib lehaq. Ya helmo nibilenaiq, Ya ni ninan inad diq bilaqaqta. ²Yaqyow dimunta, God ameb ni niwitan dimun diqmo usaqta nazaqmo ni nihol teq ningo nagah bunmo dimunmo usanmo haqad ya ninmen God bulonaiqta. ³I gimaqbaban asor bolim ni daq helta emsa in gimeb nibiyiyta na ago tigibileniy. Helmo, ni tutimmo God ago gamuk helta muzinad osaqta agamukan na ya huritim ya inad ayahmo dimniy. ⁴Na ezaqgo nagah araq diq ya inad eman dimniy naqmo hiqiyaqta haiqgam. Yaqgo onmin gamuk helta muzinad osayta naqmo amomo ya huritim inad dimniy hasaqta.⁵Yaqyow dimunta, God ago gamuk bilamta nazaqmo diq ni i gimaqbaban Krais ago kabiy emayta na gilumsihaqta. Gilumsihad mataw na asor uliq araqabta bo osayta na ago ni a hi bilaqad ni in gilumsihaqtamo. ⁶Teq ni mataw gilumsihta na asor muleqim ta bolim in Yesus ago on mataw kab osayta na gibilenim in ni ninan bilaqiy, I mat na ago hib lehan in i ginan anad diq bilamta haqiy. Nazaq iyan ya kazaq nebilenaiq. Abeb mataw na le ningo hib a ta gwahtiqid ni gilumsiheq giqemid in ni nihulosad ginad dimniysa lehiy. Ni nazaq God anad muzinad gilumsihdaqta na in dimun diq. ⁷Na ezaqgo mataw na in Yesus abinib kabiy emnan haqad uliq-uliqgo lehad luwayta. Luwad in on mataw en ta asor Juda a haiqta nagan gigo hib kabiy emad in amenin araq a hi waqayta. ⁸Nazaq iyan i mataw naqanta gilumsiham. Gilumsihad i nenaq garabmo gamuk helta na akabiyan tiqemam⁹Ari ya Yesus ago on mataw ningo hib nawa osayta na gimen gamuk araq mar tonim eman ne gigo hib tilahta. Teq mat anan Diyotrefes haqayta na in mat danmebta iygo haqad in i gigo gamuk na huritim gileh ugaqta. ¹⁰Nazaq iyan ya ningo hib leheq teq ya in ago daq meqinta na ulalabmo tibilaqdaiq. In i gimalib nan meqinta alulin haiqta emaqta. Ad in daq naqmo amomoma hi emaqta. I gimaqbaban Krais ago kabiy emad luwim le in ago hib gwahtiqsa in agem dimunta negad nenaq a hi osaqta. Ad in on mataw asor i gimaqbaban na gilowan tonnan ginad bilaqsa mat na in giwasihad gimuzsa in Yesus ago on mataw nenaq humab a ta hi wolayta.¹¹Yaqyow dimunta, mataw daq meqmeqinta emsa ni gisen hi muz. Haiqgam. Ni daq dimdimuntaqmo em. Mat daq dimunta emaqta na in God ago matmo diqta. Ari mat daq meqinta emaqta na in God asit ahol a hi wamta. ¹²On mataw bunmo in mat anan Demitriyus haqayta na anan dimunta haqayta. Teq in ago daq God ago gamuk helta na inaq rirenim diq lehsa in abin dimunta na ulal iyaqmo. Sa yaqgo walmataw nwnaq i mat na abin dimunta bilaqauqta. Teq i mat na anan helmo bilaqauqta na ago ni tuhurit.¹³Ari yaqgo gamuk kabemmo nibilendaiqta usaq. Teq ya sansandek kab mar tonnan inad a hi bilaqaq. ¹⁴Ya inad emaiq, Sisaq haiq ya le tinibiydaiq haqaiq. Kam nab teq i an anobun ahol waqad an tubulonam. ¹⁵Ne gigem kute nemsa osiy. Ni niyogniz kab osayta na in gigo zeq dimun eman ningo hib lehaq. Teq ni i giyogniz nab osayta na ginan amulik-mulikmo biyad i gigo zeq dimun ka ni negmo. Nawaqmo.

Jude

Chapter 1

¹Yaqgo Jud ya Yesus Krais ago kabiby mat araq. Ad ya mat anan Jems haqayta na amikaqanmo. Ne mataw God ago liley huritim muzinayta an gimaen ya sansandek ka mar tonim eman nawa leh negaq. I Gimam God ne ginan anad bilaqaqta. Sa Yesus Krais ne giwamuzsa ne diumunmo osayta. ² God ne ginan anad meqniyaqta na teq in ne gigem eman kiskismo usaqta na teq ne na anan ginad bilaqsa osayta na in ne gigo hib ayahmo diq gwahtiqan.³Ya iyognizmo diq God in i teq ne nenaq araqibmo gilumsihim giwamta na agamukan asor ya sansandek kab ne giyon mar tondaiq araq ne gigo hib gwahtiqsa iyan ya inad buliyim muran ya gamuk ta araq kazaq gibilenaiq. God in ago on mataw tawonta suleq negta na ne waz naqmo hiqiyeq osiy haqaiq. Suleq na God in i tiqigim in suleq ta araq muturta igdaqta haiq tiqiy. Nazaq iyan mataw ta asor God ago suleq na bab ugad wazbuliynan tonsa ne giqothasid lehiy.⁴Na ezaqgo mataw asor ulilemim lehim in nawa ne gilikmanib gwahtiqim kat negad osayta. Teq God kwaziqmo mataw naqanta giyon tibilaqan usaqta.Ussa mataw na in teq God ago hazizirib gwahtiqeq gigo deq meqinta na amenin meqin diq tuwaq daqayta.Mataw na in God agem dimunta igaqta na asuleqin wazbuliyim bilaqay, God agem dimunta igaqta haqyta. Nazaq iyan i ginandimo daq hares i gihol bilaqaqta naqmo i emmo emuq haqayta.In nazaq haqad Yesus Krais gileh ugayta.Teq Yesus Krais amomo in i gigo maror teq i gigo Iyahta iyim osaqta.⁵Ne ginad emiy.kwaziqmo Isrel on mataw Isip-ub giqirquran ossa Iyahta in gilumsihim giwaq bugan in saw na hulosim gigo os meqintana gileh tuqug bugiy.Teq haiq.Abeb Iyahta in on mataw na gilikmanib asor in ago helmo a hi haqitta na ginol eman tumoqiy. Helmo, ne wagam na tuhurit bugiyta teq ne ya ginad enqenunsa ne nagah na anadin a ta em daqay haqad ya a ta gibilen tonaiq. ⁶Ad nazaqmo kwaziqmo angelo asor in gibin ayahta usta na itiyonim in gigo banmo diq God nagta na tuhulosiy. Hulossa Iyahta in ginan agem meqniyan in angelo na gibensen am awaz meqinta a hi tartaydaqta na amalibtigiqirqur. Giqirqurim giqeman in saw aromriq inaqtaq osad in God ago hazizir akaman ayahta na emad nawa osayta.⁷Ad nazaqmo Kwaziqmo mataw uliq sodom-ubta na teq uliq Gomora-ibta na teq uliq asor in gigerab liqab usiyta nagan in God aqez othasiymo. Othasad in an haresmo hureqim inaq osad teq mat in mat ta araq ahol waqad ahol eraqsa in inaq daq meqinta em yaqaymo. Emsa God giqeman in saw faq tutimmo oyad a hi miyaqta nab gihol titiysa osad in on mataw bunmo gimen tarin nog iyim osayta. ⁸Ta teq mataw muran kawa ne gilikmanib gwahtiqim kat negad osayta na in nazaq diq emaytamo. In sen qway nog iyim nagah ahol waqiyta na bilaqad in daqdaq emad God ameb in gihol anumlan inaq iyaqta. Ad in nan dimunta othasad in angelo giwaz meqmeqinta nagan inaqmo gibilawunaytamo.⁹Teq Kwaziqmo angelo gigo amebta Mikel in Santan inaq an mugad, nog diq Moses asan waqdaqta na ago in bilaqad Mikel in Santan wadad gamuk aturanta amalib hi balwun. Haiqgam. In kazaq bulon,Iyahtaqmo teq ninadsa ni neqez tihiqiydaq haqad in bulonta. ¹⁰Ta teq mataw katiya nawa ya in ginan teko tigibilenta na in bugaw giwaz meqinta nagan gilulin a hi a hi hurit hasim in a hi girabunadmo gibilawunayta. Mataw na ginad ayemyemqanta karuw kwazikta ginad nog. Ad in gigo daq meqinta gisanib osaqta naqmo in muzinayta. Muzinsa in gigo daq meqinta na in gimo gimeqin tonaqta. ¹¹Mataw na oseq teq timeqniy has daqayta. Na ezaqgo in Kein daq am nogmo in emayta. Ad in ginad helta hulosad Balam daq agadanta amta nazaq in emad in mataw gigo manihureqad suleq kitiyta gibilenayta. Teq Kora oyagniz nenaq God azeq othasan in ginol eman moqiyta nazaqmo in God azeq othasad osim moqaytamo.¹²Tutimmo ne Yesus ago on mataw nenaq humad wolim zib alowab ossa mataw kitiyta na bolim nenaq osad in ne gigo daq na eman God ameb meqniyaqta. Ad in ne gigo humabub osad in daq na gigo daq na a hi wazinad in gimo gihol naqmo in anadin emayta. In saman diqta bilaqne onqas dubta tim waqimad haris haresmo lehsa in urom waqim ad a hi bolaqta nazaq nog. Teq in bilaqne ay araq anon emdaqta akamnib anon a hi emim teq may bugan mataw abeqar inaqmo titeqim hunegan lehaqta nazaq nogmo. Ay nazaqta na ame gigermo tumomta nog. ¹³Mataw na gigo luw os in bilaqne kamis wolim bolsa mataw in giwasihgo biyab a hi iyayta nazaq nog.Ad in daq amebay inaqta haresmo ulalabmo emayta,bilaqne kamis wolim bolad asabalbalin husta yuw amalib ulalab bolaqta nazaq nogmo. Teq in bilaqne ulig asor kaitab oyad turim anonomo gigo dan muzim a hi lehayta nazaq nog. Nazaq iyan God in gimen ban aromriq inaqta na tuwastitayan usaqta. Ussa mataw na teq ban meqinta na Kuluwa-Kuluwamo tuqos daqayta.¹⁴Mat anan Enok haqayta na in Adam assenlul ago anulinqan 7-ta nab in gwahtimta. Gwahtiqim in nagah abeb teq gwahtiqdaqta na ago bilaqad in mataw meqinta na ago bilaqad na ginan kazaq bilam, Iyahta in ago anelo tawonta kuluwmo diq ginaq bolsa ya gibiy ham. ¹⁵In boleq mataw bunmo hazizirib gilum kemeq gigo daq meqinta amemin bunmo tineg bugnan ham. Kam nab ayahta in mataw God gihar ugad gamuk atoranmo buloniyta na anadin a ta emad in gigo daq naloyinsa in daq meqin diqta tiqiydaq ham. ¹⁶Teq mataw katiyta ne gilikmanib nawa osayta na in tutimmo gigem meqniysa nan kabemmo bilaqayta. Ad in ginad meqinta gigemab usaqta naqmo muzinayta. In gihol abin atoranmo iluwad teq in mataw ginad wamuzgo haqad soysoy negayta.¹⁷Ari ya iyognizmo diq i gigo Iyahta Yesus Krais ago Aposel in nagah abeb teq gwahtiqdaqta na ago tibilaqiyta. Bilaqan muran ne gamuk na anadin ta emiiy. ¹⁸Yesus ago Aposel in kazaq ne gibileniy, Kam abebtanta na bo sinsin tiqiysa mataw God ago gamuk helta na tibilawun daqay haqiy. Ad in God gileh ugad ugad in ginad meqinta gigemab gwahtiqsa in tumuzin daqay haqiy. ¹⁹Mataw nazaq emayta na in Yesus ago on mataw gihuserayta. Teq in God ago ginad meqinta muzinsa God ago Bugaw Dimunta in gimuganib a hi usaqta.²⁰Ya iyognizmo diq, ne mataw naqanta hikidik gimuziniy. Tuteqmo ne ginad tawon diqta God anan helmo haqayta na amalib ne giwaz meqniyeq turiy. Ad kam bunmo ne God ago Bugaw Dimunta ago zaway amalib God inaq gamuk emiy. ²¹God ne bunmo ginan nand bilaqsa ne in agerabmo diq iyeq ossa in ne giwamuzan. Teq in gigo Iyahta Yesus Krais ne ginan anad meqniysa in ago os dimunta Kuluwa-Kuluwmo osayta negnan bilamta na ne amen emeq osiy.²²Ad ne mataw ginad helta asitmo usaqta na ginan meqniysa gilowan toniy. ²³Mataw asor faq ginoynan tonsa ne giwazeq gihureqid in ne gigo hib ta boleq dimunmoosiy. Teq mataw asor gigo daq meqinta in bilaqne giholsihen anumlan inaqta nazaq nogmo giholib usaqta. Nazaq iyan ne mataw na ginan ginad meqniysa ne gihol waz naqmo hiqiyad teq gilumsihiy. Gilumsihad ne mataw na gigo giholsihen anumlan inaqta na rabunad hi waziy.²⁵God amomo in God iyim osaqta. Teq in i gigo Iyahta Yesus Krais ago kabiy amalib i gilumsihim ta giwamta. Nazaq iyan i bunmo God abin sorid ulilib gwalsa in amomo i bunmo gigo maror ameb diqta iyeq osan. Ad in amomo zaway bunmo wazsa nagah dun diqmo in ahaqenib iyeq osad anad muziniymo. Kwaziqmo diq in nazaqmo osta.Ad kam kab in nazaqmo osaqta. Teq abeb in nazaq tuqos tutdaqmo. Hel diqtaqmo.

Revelation

Chapter 1

¹Gamuk ka kwaziqmo ulilemim ussa Yesus Krais emam ulalab gwahtimta. Gwahtiqman gamuk ka ugta. In anad Yesus gamuk ka waqeq ago kabibiy mataw gibilensa in nagah hidmo gwahtiqdaqta na agi tuhurit daqay haqad. An Yesus in ago angelo araq eman ago kabibiy mat Jon ago hib lehim gamuk ka bulmonta. ²Bulonan Jon in God ago gamuk teq Yesus abin inhurita ka mar tonad in ameb nagah ahol wamta kagan awagamun inaqmo wastitayimmo tumar tonmor. ³Mat God ago nantut agamukan ka ahol waqad bilaqaqta na in gamuk ka muzin bugeq teq in dugimniydaq. Ad on mang gamuk ka huritad osayta na in nazaqmo gamuk ka muzin bugeq teq in tidimuniy daqaymo. Ne ezaqgo nagah ka akamun sinsin tiqiyaqta na ago iyan. Jon in Yesus ago on mataw gidauhn 7 nazaq gimen gamuk marton nag.⁴Yaqmo Jon,ya gamuk ka mar tonim eman Yesus ago on mataw gidauhan 7 saw Esiya-ib osayta na gigo hib lehaq. I gigo God kwaziqmo osta teq muran in os tutaqta teq abeb in boldaqtmo. In teq bugaw 7 in ago ban tawonta na amab turayta, ⁵na teq Yesus Krais inaq in bunmo gigem dimunta negad teq in ne gigemid gigem kute nemsa osiy. Yesus in God ago gamuk wastitayimmo diq bilaqaqta . Teq mataw tumoqiyta gilikmanib inmo danmab hodhodab eramta eraqim in king og kabta na bunmo giwamuzim osaqta. I gigo daq meqinta i giqirguran ossa inmo anedan amalib i gigaaaamun na tihas ig- ⁶has igim in i gigman i in ago maror aduganib tugwahtqim i God ago on mataw tamaz emayta tiqiyim osauqta.nazaq iyan kam bunmo i Yesus abin ayahta na iluwsa in zaway diq iyeq nagah bun diqmo giwamuzad kuluwa-kuluwmo osan. Hel diqtaqmo.⁷Ne gidek emiy. In onqas amalib oseq bolsa on mataw bunmo ahol tuwaq daqay, mataw emub ulumiyta na inaqmo. Ahol waqad on mataw en bunmo og kab osayta na gaq wazad ginad meqniy naqmo hiqiy daqay. In nazaqmo diq tiqiydaq. Hel diqtaqmo. ⁸God Iyahta bilam, nagah bunmo gilulin na yaqmo ham. Ad nagah bunmo hiqiydiqta akaman na yaqmo wazaiqta ham, God zaway bunmo wazaqta na in nazaq bilamta. In muran osaqta teq kwaziqmo in osta teq in abebboldaqtamo.⁹Ya ne gimaqbab Jon. Ya nenaq i araqibmo Yesus muzad aforqan sorauqta. Ad Yesus ne giqeman ne God ago maror aduganib osayta nazaqmo in ya iqeman ya ne nenaq God ago maror aduganib tuqosa iqtamo. Teq in ne zaway negsa ne afaqan sorad gituw a hi hiqiyaqta nazaqtmo in ya liumsihsa ya afaqan sorad ituw a hi hiqiyaqtamo. ya God ago gamuk anan helmo haqad Yesus abin ululabmo bilaqiqta na ago mataw ya iwazim nud anan Patmos hagayta kab iqmiy. ¹⁰Iqeman ossa ari iyahta ago kam sande aragab in ago bogab dinunta ya iholib ayahmo bol. bolan ya ibun ban mat araq atoranmo lileysa ya in aqez bilaqne taur uiamayta nazaq nog ya hurit. ¹¹Sa mat na lileyim bilam, nagah bunmo lileysa ya ni ahol waqdaqta na ni buk-ib mar toneq emid Yesus ago on mataw gidauhan 7 na gigo hib lehan ham. Yesus ago dauh uliq Efesus- ibta na teq uliq Samerna-ibta na teq uliq Pergamum-ubta teq uliq TTayataira-ibta na teq uliq Laodisiya-ibta na gigo hib ni nagah ahol waqdaqta na agamukan emid lehan ham.¹²Haqsa ya ihol tubuliy mat nog ibilenaqta na ahol waqd aiq haqad. Ya ihol buliyim lam 7 nazae gol-ib rmiyta ahol way. ¹³Ahol waqad ya mat araq lam na gilikmanib tursa atatin awaqan nog. In ago tubusan sisaqta asen isih bugta. Teq in nagah araq gol -ibta am gan abanib hureqan usta.¹⁴In afaqin teq aqensan bunmo hus diq sipsip ahulgen teq ongas nogta. Ad in ameqnagin bilaqna feg elimeq oyaq nazag nogtamo. ¹⁵Teq in asen awaqna bilaqna ain baras faq ayahta ameb usim akakaqan iyaq hikliyanqta nazaq nogat. Ya in aqez huritsa iyaq nazaq nog ya huritta. ¹⁶Teq in aban aqabun ban ulig 7 nazaq giwazta. Ad baqir araq ame gigerta ame meqin diqta anenmosib gwahtiqim usta. Teq in anobun bilaqne zeq atoranmo oyaq nazaq nog ya ahol wayta.¹⁷Ahol waqad ya in asen agerab waqim ya us. Ussa in aben aqaben ger ya iholib emim iwa iwazad ibilan, ni hi rab ham. Ia mat aqen diqta teg ya mat abebtantamo ham. ¹⁸On mataw kayeqmo kuluwa-kuluwamo osayta na alulinham. Ya tumota ham. Yaqgo zaway kazaq usaq, ham ya mataw tumoqiyta gidanin has negid in mataw moqiyta gigo uliq huloseq tugwah tiq daqay ham. Teq ya in gidanin otid in uliq nab tuqos tut daqay ham.¹⁹Nazaq eyan nagah in ahol tuwamta ka bunmo in mar ton ham. Ad nagah muranta teq nagah abab teq gwahtiqdaqta na inaqmo ni mar tonmo ham. ²⁰Ariya iben iqabnib ulig 7 usaqta ka teq lam gol-ib emiyta ka gilulin ulilemim usaqta na ya tinibilennan ham. Ulig 7 na yaqgo on mataw gidauhan 7 na gigo angelo mulik- mulikmo gitowun. Teq lam 7 na yaqgo daus 7 nagmo gitowun ham.

Chapter 2

¹Haqad mat na ya ibilenim bilam, ari ni yaqgo on mataw uliq Efesus-ib osayta na gigo angelo amen gamuk kazaq mar ton ham. Mat aben aqabnib uliq giwazaqta na, mat na kazaq ne gibilenaq ham. ²Ya ne gigo kabiy daq bunmo ne emayta na tuhurit ham. Ad ne giholyuw bulad zaway iyim tursa ya tigibiymo ham. Ne mataw meqinta nenaq osnan gituw hiqiyayta ham. Teq mataw katiyad bilaqayta, i inaqmo aposel-mo haqayta na ne gilum kemim gigo daq katiyta ham.³Ya ibin ne giholib usaqta na ago mataw ne gimeqin tonayta ham. Gimeqin tonsa ne zaway diq iyim turad afaqan na sorad gituw a hi hiqiyayta ham. Na ago daq na bunmo ya tuhuritta ham. ⁴Teq yaqgo gamuk araq kazaq ne gigo hib lehaq ham. Mebmebmo diq ne ya inan helmo haqayta nab ne ya inan ginad diq dilaqyaqta ham. Ari muran ne ya inadin ayahom diq a hi emayta ham. ⁵Nazaq iyan ne ban ulilibta nab osim waqiyta na dnadin emiyta ham. Ne ginad buliyeq ne gigo deq meqinta gileh ugad mebmebmo ne daq dimdimunta em yaqyaqta na ne a ta em toniyham. Haiq lam na abanab tuwalemdaiq ham. Ne ginad a hi buliyid yua nazaqmo tiqedaiq ham.⁶Teq ne gigo daq dimunta araq na in kzaq ham. Ne on mataw Nikolatans muzayta na gigo daq hulosmo diq hulosayta ham. Ya in gigo daq anan inad a hi dilaqaqta ham. ⁷Ari mat adek inaqta na in Bugaw Dimunta yaqgo on mataw gidauhan bunmo gamuk giblenaqta ka huriteq anad eman ham. On mataw zaway meqinta giquriyam bug dayata na bunmo ya giblenid in ay anon neqin kuluwa-kuluwmo osayta na tineq daqay ham. Ay na God ago saw dimunta paradais-ib.⁸Haqad mat na ibilenim bilam. Ari ni yaqgo on mataw uliq Samerna-ib osayta na gigo angelo amen gamuk kazaq mar ton ham. Mat aqen diqta na teq abebtanta na, in na gibilenaq ham. In momta teq muran in kayeqmo osayqta ham. Mat na kazaq ne gibilenad ham. ⁹Ne afaqan sarad samanmo ginaghan hiq la teq ne giwitan gigo nagah kabemmo diq usaqta ham. Ad mataw asor ne gibilawunayta na ya tuheritmo ham. Mataw na bilaqay, i Juda-mo gisenlul haqayta ham. Teq in Juda gisenlul a haiqta ham. Na in satan-mo asenlul ham.¹⁰Ari afaqan kazaq teq ne gigo hib gwahtiqsa ne hi rabad gihol asawan woltayeq osiy ham. Ni gidek emiy ham. Satan teq ne asor gihunegid bit giqirquran osaytab tileh daqay ham. Daq na ne gilum waqgo giholib gwahtiqdaqta ham. Gwahtiqid ne afaqan teq santitiy na kam 10 nezaq tisor daqay ham. Sorad ne helmo haqad oseq le ne moq daqayta akaman nab ne moqiy ham. Id teq ya os dimunta kuluwa-kuluwmo osayta na naw nog tineqdaiq ham. ¹¹Ari mat adek inaqta na in Bugaw Dimunta yaqgo on mataw gidauhan bunmo gamuk gibilenaqta ka huriteq anad eman ham. Mat aw nog zaway neqinta meqinta giquriyam bugeq in moq gigerta na a hi loyin daqay ham. (Yesus in ago on mataw uliq Perganmum-ub osayta na gimen gamuk bilam).¹²Haqad mat na ibilenim bilam, ari ne yaqgo on mataw uliq Pergamum-ub osayta na gigo angelo amen gamuk kazaq mar ton ham. Mat ago baqir ame meqin diqta inaq na in kazaq ne gibilenaq ham. ¹³Ya uliq ne osayta na ago tuhurit kam ham. Satan in ago marorgo ban eman ne gigo uliq nabmo diq usaqta ham. Ta teq ni ya ibin waz naqmo hiqiyayta ham. Kwaziqmo mat yah inad muz bugad yaqgo gamuk bilaqyaqta anan Antipas haqayta ne in ne gilikmanib ossa mataw wol emiyta ham, huliq Satan osaqta nabmo ham. Teq kam meqinta nab ne ya inan helmo diq haqad gileh a hi yagiy ham.¹⁴Ari yaqgo gamuk asor kazaq ne gigo hib lehaq ham. Ne gigo mataw asor Balam in Balam ago daq muzinayta ham. Kwaziqmo Balam in Balak isihunan Balak in Isrel on mataw kat negad gihureqsa in daq meqintab woq yaqayta ham. Balak in Isrel on mataw kat neqsa in god katiyta giyon tamaz akaruwan neqad teq in an haresmo hureq yaqayta ham. ¹⁵An nazaqmo Nikolatans asenlul nenaq in daq meqinta ne giqisihunsa ne gigo asor in muzinaytamo.¹⁶Nazaq iyan ne ginad buliyad ne gigo daq meqinta na gileh ugiy ham. Ne nezaq a hi emid teq ya hidmo ne gigo hib tilehdaiq ham. Leheq yaqgo baqir iteb kawa usaqta ka amalib ya mataw na nenaq an tuwoldaiq ham. ¹⁷Ari mat adek inaqta na in Bugaw Dimunta yaqgo on mataw gidauhan bunmo gamuk gibilenaqta ka huritq anad eman ham. Mat aw nog in zaway meqinta giquriyam bugid ya manna bret kaitib woqim ulilemim usaqta na tinegdaiq ham. Ad ya gig araq husta tinegdaiqmo ham. Gig nab in giholnan muturta mar tonan usaqta ham. Mat gig wamta naqmo amomo in aholnan muturta na tuhuritdaq ham.¹⁸Haqad mat na ibilenim bilam, ari ni yaqgo on mataw uliq Tayatairia-ib osayta na gigo angelo amen gamuk kazaq mar ton ham. God atatin na ham in ameqnagin bilaqne faq atoranmo oyaq nazaq nogta ham in kazaq ne gibilenaq ham. ¹⁹Ya ne gigo daq bunmo ne emayta na ago tuhurit ham. Ne on mataw ginad diq bilaqqta ham. Teq ne ya inan helmo haqaytamo ham. Ne on mataw gilumsihad kabiy dimunta eyayta ham. Ad ne afagan saorad, zaway diq iyim turayta ham. Teq muran ne gigo daq dimunta ne emayta na in kwaziqmo ne aq em yaqayta na giquriyam bugaq ham. Daq bunmo ne emayta na ya tuhuritta ham.²⁰Teq yaqgo gamuk araq kazaq ne gigo hib lehaq ham. Ne aw anan Jezebel haqayta na hulosan in ne gilikmanib osaqta ham. Aw na bilaqaq, ya God ago nantut araq haqaq ham. Haqad in yaqgo kabibiy on mataw kat negas in an haresmo hureqad teq in god katiyta giyon tamaz akaruwan neqayta ham. ²¹Ya inad aw na anad buliyan haqad ya hulosan osaqta ham. Ta teq haiq ham. In ago daq meqinta na gileh ugnan atuw haqiyag ham.²²Nazaq iyan ne gidek emiy hem. Ya aw na mog araq ayahta tuqugdaiq ham. Ad aw na ayogniz in inaq daq meqinta na a hi hulosid teq yah afaqan ayahmo in tinegdaiqmo ham. ²³ Negad ya aw na ago onmin ginol emid tumoq daqaymo ham. Nazaq iyid teq yaqgo on mataw gidauhan bunmo in yaqgo tuhurit kem daqay ham. Ya mataw bunmo ginad teq gigem gilum kemaiqta ham. Gilum kemad ya ne amulik-mulikmo gigo daq ahunibmo amenin tinedaiq ham.²⁴Ari ne on mataw ta asor uliq Tayataira-ib osayta na ham ne aw na ago suleq meqinta a hi muzinta ham. Ad daq asor anan Satan ago suleq awaz meqinta haqayta na ago ne a hi huritiytamo ham. Ya kabiy afaqanta araq a hi negdaiq ham. ²⁵Daq amulikmo ne em daqayta na in kazaq ham. Nagah bunmo ne wazayta na ne waz naqmo hiqiyeq ossa le ya muleqeq te boldaiq ham.²⁶Ari mat aw nog in zaway meqinta giquriyam bugad teq in yaqgo daq bunmo muzinad osaq le in gigo kam abebtanta iyid teq, ya on mataw na zaway negid on mataw en bunmo tigiwamuz daqay ham. ²⁷Giwamuzad in gwahtug ain-ibta wazeq amulib ginol titaysa in dauh amikmikta tiqiy daqay ham. Bilaqne mat reb wolzila yid tiqdaqta nazaq ham. Ya imam zaway, ya gan ya on mataw giwamuzai-ata, nazaq ya in zaway neqid in on mataw tigiwamuz daqaymo ham.

Chapter 3

¹Haqaa mat na ibilenim bilam, ari ni yaqgo on mataw uliq Sardis-iv osayta na gigo angelo amen gamuk kazaq mar ton ham. Mat aholib God ago bugaw 7 giqusaqta na teq in uliq 7 giwazaqta an in kazaq ne gibilenaq ham. Ya ne gigo deq bunmo ne ematyta na ago tuhurit ham. Ne gibin mataw God anan helmo diq haqayta nazaq usaqta ham. Ted haiq ham. Ne bilaqen mataw tumoqiyta nog iyay ham. ²Nazaq iyan ne gime rireqeq saw waqad osiy ham. Ne gigo daq dimunta amulik-amulikmo us tutaq ham. Daq nagan tihiqiyan diq tonaqta teq ne ulumsihsa in hi hiqiyan ham. Na ezaqgo ya ne gigo daq araq God amab titnonim usaqta na ahol a hi waqaiq ham.³Nazaq iyan gamuk ne kwaziqmo huritim waqiyta na ne anadin ta emiy ham. Anadin emad ne ginad buliyad gamuk na anonomo muziniy ham. Ari ne gime rireqeq saw a hi waqsa teq kam araq ne a hi hurit daqayta nab ya tuboldaiq ham. Bolad mat rin tonaqta kiskismo bolaqta nazaq ya boleq ne tigiritewundaiq ham. ⁴Teq ne gigo on mataw asor Sardis-ib osayta na in gigo tubusan eman anumlan inaq a hi iyta ham. On mataw na dimunta iyim aebe in tubusan husta emid ya nenaq loq galad tiluwamta ham.⁵Mat aw nog in zaway meqinta giquriyam bugid teq ya tubsan husta giholib tiqemdaiq ham. Ad yaqgo Buk on mataw kayeqmo kuluwa-kuluwmo os daqayta ginan usaqta nab ya in ginan a hi suholdaiq ham. Teq ya in gidin ya iman ago angelo nenaq gimeb tiblaqdaiq ham. ⁶Ari mat adek inaqta na in Bugaw Dimunta yaqgo on mataw giduhan bunmo gamuk gibilenaqta ka huriteq anad eman ham.⁷Haqad mat na ibilenim bilam, ari in yaqgo on mataw uliq Filadelfiya-ib osayta in gigo angelo amen amen gamuk kazaq mar ton ham. Mat tawon diqta na teq in daq helta alulin diqta na teq in King Devit ago ban waqim abinib turaqta na teq in dan ez hasid a hi ot daqayta na teq in den ez otid a hi has daqayta na, mat na kazaq ne gibilenaq ham. ⁸Ya ne gigo daq bunmo ne emayta na ago tuhurit ham. Ne ahol waqiy ham. Ya ne ginognib dan ez hasan usad ham. Mat araq dan ez na otdaqta haiq ham. Teq ne gigo zaway asitmo na ago ya tuhuritmo ham. Ta teq ne ya gileh a hi yaqayta ham.⁹Ne gidek emiy ham. Mataw asor bilaqay, igmo Juda gisenlul haqad teq in Satan-mo asenlulta na, mataw na in Juda gisenlul a haiqta ham. Na in mataw gimileq meqinta ham. Nazaq iyan ne gimen tih nemeq usan ya mataw na giqemid in boleq negmo ginognib gibakbakan tuqulum laquw daqay ham. Ya nazaq gitonid teq in ginad tiqem daqay, ya neqmo ginad inad diq bilaqaqta haq daqay ham. ¹⁰Ya ne gibilenan ne zaway diq iyim turad afagan tisoryta ham. Nazaq iyan ya ne giwamuz ad gilumsihsa afaqan on mataw bunmo gilum waqdaqta na in ne a hi gimeqin tondaq ham. Afaqan na in nawa on mataw og saw bunmo osayta na gigo hib tuqwahtiqnan tonaq ham. ¹¹Ya hidmo ne gigo hib nawa tilehaiq ham. Nazaq iyan nagah ne ginabenab tuwazayta na ne waz naqmo hiqiyiy ham. Luweq mat araq ne gigo hab nawqeq naw ne woq nagiyta na inmo waqdaq ham.¹² Ari mat aw nog in zaway meqinta bunmo bugid teq ya in giqemid in tituq nog yaq go God bitab titor daqay ham. Turad in God ago bit na hulohesq asanib asit a ta hi gwahtiq daqay ham. Sa yaqgo uliq anan ya on mataw na giholib tumar tondaiq ham. Uliq na anan Jerusalem muturta haqayta ham. Yaqgo God in uliq na emid in heven huloseq gehitiqdaqta ham. Ad yaqmo iholnan muturta ya in giholib tumar tondaiqmo ham. ¹³Ari mat adek inaqta na in Bugaw Dimunta yaqgo on mataw gidauhan bunmo gamuk gibilenaqta ka huriteq anad eman ham.¹⁴ Haqad mat na ibilenim bilam, ari ni yaqgo on mataw uliq. Laodisiya-ib osayta na gigo angelo amen gamuk kazaq mar ton ham. Mat heltaqmo haqad God ago gamuk bunmo titnonimmo bilaqaqta na teq in nagah bunmo God giqamta na alulinmo diqta ham. ¹⁵Ya na gigo daq bunmo ne emayta na ago tuhurit ham. Ne muditqan diq a haiq ham. Teq ne afan diq a haiqmo ham. Ya inad na afanfan iyiy haqaiq ham. O ne muditqanta diq iyiy haqaiq ham. ¹⁶ Teq haiq ham. Ne afanfanta teq muditqanta gigo liqabmo iyata ham. Teq ne muditqan diq a hi iyaytamo ham. Nazaq iysa iyan ya ne ginan ituw hiqiysa iteh ginilid ne tugwatiq daqay ham.¹⁷Ne ginad emay i gigo mani kabemmo haqayta ham. I ginaghan kabemmo usaqta haqayta ham. I nagah araq ago siqimo a hi iya uq haqayta ham. Teq haiq ham. Ne meqin diq osayta na ago ne ginad a hi emay ham. Mataw ne gibiyad in ginad diq meqniyaqta ham. Ne gime haiqta teq ne samandiqmo gibe ahoimo osayta ham.Ad negmo nagah na ago ginad a hi em hasayta ham. ¹⁸Nazaq iyan ya inad ka diqta ne tinegnan ham. Ne yaqmo igo gol ka zayiy ham. God ka faq oyan anaghan meqin usta na muruwoqim tihitimta ham. Ne yaqgo gol ka zayeq teq ne nagah araq ago siqim a ta hi iy daqay ham. Ad ne yaqgo tubsan husta zayeq giholib emiy ham. Emeq negibe aholmo luwad gimebay woqaqta na tihiqiydaq ham. Ad ne yaqgo marasin zayeq gimeqnagnib emiy ham. Emeq ne saw anononmo ahol tuwaq daqay ham.¹⁹Ya mataw ginan inad bilaqaqta na ginadad ya in gigo daq ham wastitayaiqta ham. Nazaq iyan ne giwaz diq meqniyiy ham. Adne ginad buliyeq gigo daq meqinta gileh ugiy ham. ²⁰Ahol waqiy ham. Ya dan ez wol hamad turaiq ham. Mat araq ya iqez huritad dan has yagid teq ya gwatiqeq in inaq tuqosdaiq ham. Osad ya inaq i gaabmo didaq tineqam ham.²¹Ari mat aw nog in zaway meqinta giquriyam bugid teq ya in gibilenid inya inaq yaqgo ben tawontab osad nagah bunmo tigiwamuz daqay ham. Ya zaway meqinta bunmo giquriyam bugim teq ya imam inaq ago ban tawontab os woqim osad nagah bunmo giwamuzaiqta nazaq ham. ²²Ari mat adeksan inaqta na in bugaw dimuta yaqgo on mataw gidauhan bunmo gamuk gibilenaqta ka huriteq anad eman ham.

Chapter 4

¹Ari God in ago ban tawonta nab ossa buk araq aben aqabnib ossa ya ahol way. Buk na in sansandek araq sisaq diqta anabun ban abun ban inaqmo mar emim teq in tal tonim ay aqagin 7 nazaq giwaqim amalib adek eman soqotta. ²Ad ya anglo araq awaz meqin diqta ahol waymo. In atoranmo lileyim kazaq bilam, nog ahol abin dimun diqta in buk ka waqeq aqagin hiknerad teq in hasdaq ham. ³Haqan hevenib teq ogib teq og aduaganib mat array diq buk na haseq adulganib gamuk usaqta ahol waqdaqta na haiq diqmo.⁴Mat araq buk na haseq adugan diq ahol waqdaqta haiqgam iyan ya gaq ayahmo tigaqyaiq. ⁵Gaq sa mataw marorta 24 na gigo araq ya ibilenim bilam ni hagaq ham. Mat bab emim ago bab bunmo tigiquriyan bugta ko ni ahol way ham. Teq ban tawonta na amab lam 7 nazaq oyad os. Lam 7 na God ago bugaw 7 naqmo.⁶Teq ban liqab usta na anobun ban nagah araq bilaqne kamis ayahta hikliyanad ussa ya ahol way. Kamis na ame dimun diq wazmisiwunam usta. Teq nagah aweweqmo kayemo osayta ban liqabmo usaqta na adek adek ban gitursa ya gibiy. In gimeqnagin kabemmota gihol bunmo isih bugta, ginobun ban teq gibun ban inaqmo.⁷Nagah aweweq na gigo araq awaqan biyon awaqan nogta. Teq gigerta na awaqan bulmakau matta awaqan nogta. Teq ezeqmanta na anobun bilaqne mat anobun nogta. Teq aweweqta na awaqan bilaqne tirgaw melim lehaq nazaq nogta. ⁸Nagah aweweq kayeqmo osayta na giben gayik 6 nazaq giqusta. Ad in gimeqnagin na giben gayik adeqlotab usad in gihol bunmo giqisih bugta. Tutimmo zeqab taromab inaqmo in bilaqay, iyahta God zaway bunmo wazaqta haqayata. In tawon tiqta haqayata. In tawon tiqta haqayata. Kwaqziqmo in osta haqyata. Teq muran in os tutaqtahaqyta. Ad abeb teq in boldaqtamo haqayta. Haqad in gamuk na bilaqad in ginamur a hi emayta.⁹Teq kuluwakuluw ago ban tawonta nab ossa nagah aweweq kayemo osayta kayeqmo osayta na in wazinad abin iluwad esey ugayta. ¹⁰Sa mataw marorta 24 na in kuluwakuluwa anognib gihol hubsan woqin usad abin iluwayta. Ad teq in gifaqinib balaw gol-usta na in waqin hunegan le ban na asenab waqaqta. ¹¹Ad in bar wazad bilaqay, i gigo iyahta teq i gigo God haqay ni nibin diqmo usaqta haqayta.

Chapter 5

¹Ari daq na abe ban ya saw ahol waqim kaitib dan ez araq hasan ussa ya ahol way. Ahol waqsa mat mebmebmo aqez ahuritan bilaqne taur ahuritan nog iysa ililewunta na in ya a ta ibilenim bilam, Ni kab gabol ham. Gabolid ya nagah bunmo abeb teq gwahtiqdaqta na tiniqisihundaiq ham. ²An hid naqmo God ago Bugaw Dimunta ya iholib ayahmo tubol. Bolan ya king ago ban tawonta araq heven- ib ussa ahol way. Ad mat araq ban tawonta nab ossa ya ahol waymo.³Mat na ahol anvwan in bilaqne gigo jaspa teq gig kakaqta anan koniliyan haqayta an ginvwan nogta . Teq naggah aaraq bilaqne mam kaitib gwalaq nazaq ad malm na awaqan bilaqne gig kuletta anan emera haqayta na awaqan nog. ⁴Samarorogo ban kabemm 24 nazaq in ban tawona na lilut ugim usiymo. Sa mataw marorta 24 nazaqmo in ban nagab osiy. Mataw marorta na gigo tubusan sisaqta teq in hus diqta. Ad in gifaqinib king gigo balaw gol-ib emiyta gigusta. ⁵Teq ban tawonta liqabmo usaqta nab nab ya ime lehim mewlig hikliyanim haresmo lehsa ya ahol way. Ad ya idek emim nagah haresmo ahvlan teq kait ahulan ayahmo ya hurit. Nazaq iyan inmo buk aqagin 7 na hiknereq buk na tihasdaq ta ham. Jon in sipsip amidon ahol wam⁶An ya ime lehim sipsip amidon araq wol eman momta nog tursa ya ahol way. In king ago ban tawonta na agerab turad in nagah aweweq kayeqmo osayta na teq mataw marorta 24 ban lilutugim osayta na gilikmanib turyaqay tursa in afaqinib adanidin 7 nazaq tursa teq ameqnagin 7 nazamo usa ya ahol way. In amenagin na in God ago bugaw 7 God gig emon og saw bunmo lehayta naqmo. ⁷Ari sipsip amdon na lehim mat ban tawontab aben aqabunib buk wazim osta na abenab buk na tuwan.⁸In buk na waqanmo nagah aweweq kayeqmo osayta na teq mataw marorta 24 na in gihol hulosan sipsip amdon na anognib tuwoqiy. In bunmo gita teq deg golibta aduganib nal ahuran dimunta na in waqiy. Nal ahunan dimunta na in God ago on mataw tawonta gigo gamuk in God bulonayta naqmo atowan.⁹In nagah na wazim gogib usad in bar araq muturta kazaq waziy. Ninib dimun diqta iyim ni buk na waqeq aqagin tihiknerdaq haqiy. Na ezaqgo in ni ninol eman momta haqiy moqim ni ninedan amalib on mataw en bumo teq gigo nan bunmo teq gisan bumo teq uliq saw haresmo osayta na bunmo gigo hib ni ni on mataw gizay an in God ago tawonta tiqiyim osayta haqiy. ¹⁰Ni on mataw na gig eman in God ago maror aduganib gwahtqim in God ago mataw tamz memayta tiqiyim in God amomo anad muzinad liwayta haqiy.¹¹Ari ya saw ata waqim angelo kabemo teq nagah awewq kayeqmo osayta na teq mataw marorta 24 na in king ago ban tawon diqta na litut ugim tursa ya gibiy. gibiysa in gidquhan kuluwmo diq handnet miliyon nazaq turad giges iysa ya hurit. ¹²Sa in atoranmo lileyim kazaq bilaqiy Sipsip Amidon kwaziqmo wol eman momta na abin dimun diqmo usaqta haqiy. In awaz meqin diqta haqiy in ago nagah dimdimunta kabemo haqiy. In anad awaz meqintamo haqiy. In zaway bumo wazaqta haqiy on mataw bunmo in wazin daqayta haqiy. On mataw bunmo in abin iluw dqayta haqiy. On mataw bunmo in anan ginad dimniysa eseq diq ug daqayta haqiy.¹³Sa heven-ib teq ogib teq og aduganib teq kamisib nagah bunmo God giqeman kayeqmo osayta na in bilaqiy. On mataw bunmo in mat ban tawontab osaqta na ayow Sipsip Amidon na inaq ginan ginad dimniyiy haqiy. Ad in giwazinad gibin liluwiy haqiy. Teq in giger zaway bunmo wazad in nazaqmo kuluwa kuluwmo osiy haqiy. ¹⁴Sa nagah aweweq kayeqmo osayta na bilaq yaqay. Hel diqtaqmo haq yaqay. Haqsa mataw marorta 4 na gihol hulosan ogib woqim usad in God abin tiqiluwiy.

Chapter 6

¹Ari ya sipsip amidon ahol waqsa in buk aqagin araq tihiknar. Anmo nagah aweweq kayeqmo osayta na gigo araq aqez bilaqne kait ahulan iyaq nazaq nog iyad in bilam, ni bol haqsa yah hurit. ²Samo ya saw waqim hos araq husta ahol way teq. Teq mat araq hos na amalib kilek wazim bolsa ya ahol waymo. Ahol waqsa king gigo balaw gifaqinib emayta araq ugan in mat bab giquriyamdaqta tiqiyim in ago bab ginolnan tilah.³Sa sipsip amidon buk aqagin gigerta na tihiknar. Anmo nagah kayeqmo osaqta gigerta na bilam, ni bol haqsa ya hurit. ⁴Samo hos ta araq kakaqta bo tilah. Lehsa mat hos na amalib osta na zaway ugan in tamaz akaman muz bugis mataw an wol emid mog daqayta na ago azawayin in aholib us. Sa in baqir araq ayahta ugiymo.⁵Sa sipsip amidon buk aqaqgin ezeqmanta na tiniknar. Anmo nagah kayeqmo osaqta ezeqmanta na bilam ni bol haqsa ya hurit. Samo ya saw a ta waqim hos araq dubta bo lehsa ya ahol way. Teq mat hos na amalib osta na abenab in skel araq wazim os. ⁶Sa nagah aweweq kayeqmo osayta na gigo araq in bulonim bilam, ni leheq ningo kabiy emsa mataw didaq ago siqim iyiy ham. Siqim iyeq teq in kam amulikmo ago kabiyta amenin mani waqeq in wit deq amikta amulikmo o bali deg amikta ezeqmanmo zayiy ham. Ta teq ni masil ayow wain ayun inaq hi gimeqin ton ham.⁷Sa sipsip amidon buk aqagin aweweqta na tihiknar. Samo nagah kayeqmo osaqta aweweqta na bilam, ni bol haqsa ya hurit. ⁸Samo ya saw a ta waqim mat araq hos maliyta amalib osim bo lehsa ya ahol way. Mat hos na amalib osta na anan Mog haqayta. Teq on mataw tumoqiyta gigo uliq anan Hades haqayta na in Mog muzim inaq lehyaq. Ad giger na gibenab in zaway kazaq waziy. In leheq baqir teq zarow teq moq haresmo teq ogib karuw kwasikta nagan gimalib in mataw ginol em daqayta. Ginol emsa on mataw kabemmo tumoq bug daqay.⁹Sa sipsip amidon buk aqagin abaynaginta na tihiknar. Samon ya ime lehim ban God ayon tamaz emayta na ahaqenib on mataw tumoqiyta giwitan ossa ya gibiy. On mataw na God ago gamuk waz naqmo hiqiyad bilaqsa bab gindeman moqiyta. ¹⁰Ya gibiysa in atoranmo lileyim kazaq God buloniy, Iyahta haqiy ni titnonim diq osaqta haqiy. Teq ningo daq bunmo hel diqtaqmo haqiy. I kam sisaqmo nibaq tunim tuqos haqiy. Kam gineh teq ni on mataw ogib osayta na hazizirib giqemeq in i ginedan wazbaliyta na aqenin ni in gigo hib tuwaqdaq? Haqiy. ¹¹Haqan in on mataw na amulik-mulikmo tubusan husat sisaqta tinegiy. Negad in kazaq gibileniy, ne ginamur asitmo ta emiy haqiy. Ne gimaqbaban asor ne nenaq garab kabiy emiyta na in teqmo ginol emsa moqay haqiy. In ne ginol emiyta nazaqmo in ne gimaqbaban na ginol emid tumoq bugid nab teq God in hazizir ne anan bilaqiyta na tiqemdaq haqiy.¹²Sa sipsip amidon buk aqagin 6-ta na tihiknar samo ya saw a ta waqsamo kanawrigrig araq ayahta ogib sibsa ya ahol way. Sa zeq ame dub diq zamornog iysa kalam ame kakaq diq ned nog iy. ¹³Sa kaitib uliq milhesad ogib woqiy. Bilaqne ayfik anon muruwoqim woqaqta nazaq nog. ¹⁴Teq kait tihiqiy nog iymo sansandek sisaqta netbulsa bolaqta nazaq nogmo in iyata. Sa garah bunmo teq nud bunmo woltayim kobmo did loqiy.¹⁵Sa og ka ago maror aseseq bunmo teq mataw gibin inaqta na teq mataw bab emayta gigo aseseqta na teq mataw ginaghan inaqta na teq mataw giwaz meqinta na teq mataw begbegta mataw gigo kabiy samanmo emayta na teq mataw gigo og inaqta na bunmo in tukim le gig akuduqnib teq garahab gig aseseqta gihaqenib ulilemiy. ¹⁶Ulilemad in gig aseseqta garah inaqmo gibilenim bilaqiy, ne i gimalib woqeq giqisihiy haqiy. Giqisihib i mat ban tawonta osaqta na ameb ulilemuq haqiy. Id teq sipsip amidon ago agem meqiniy inaq boleq in i ahi gimeqin tondaq haqiy. ¹⁷Na ezaqgo haqiy sipsip amidon amam ianq in daq meqinta anan gigem meqniydaqta akaman ayahta na tugwahtim haqiy. Gwahtiqan in gigo gigem meqniy na on mataw ginolsa noq did turod a hi meqniydaq? Haiy.

Chapter 7

¹Nagah nagan tugwahtiqan abeb ya ime a ta lehim angelo aweweqmo og ago abeqil aweweqmo nab tursa ya gibiy. In tim aweweqmo og abeqil ban sibayta na wasihim tur yaqay, tim na leheq ogib teq kamisib a hi sibad teq in ay araq a hi woldaqmo haqad. ²Sa teq angelo ta araq saw zeq gwalaqta ban osim bolsa ya ahol way. Na in God kayeqmo osaqta na ago atowun wazim ad bolyaq. Bolad in atoranmo lileyim angelo aweweq God zaway neqan in og teq kamis inaq gimeqin tongo osayta na gibilan. ³In bilam, ne og teq kamis teq ay hidmo hi gimeqin toniysa ham. I gigo God ago kabibiy on mataw gimaqbelab i tow emid teq ham.⁴Ari in on mataw ganim diq gimaqbelab tow emiyta na ya hurit. Na in Jekob atatniz 12 na gigo gem bunmo gigo hib Isrel on mataw 144,000 nazaq in tow na waqiyta. ⁵Juda ago gemub on mataw 12,000 nazaq tow waqiy. Sa Ruben ago gemub on waqiy. ⁶Sa Aser ago gemub on mataw 12,000 nazaq tow waqiy. Sa Naptaliy ago gemub on mataw 12,000 nazaq tow waqiy. Sa Manase ago gemub on mataw 12,000 nazaq tow waqiy,⁷sa Simeon ago gemub on mataw 12,000 nazaq tow waqiy. Sa Liway ago gemub on mataw 12,000 nazaq tow waqiy. Sa Isakar ago gemub on mataw 12,000 nazaq tow waqiy, ⁸sa Zebulun ago gemub on mataw 12,000 nazaq tow waqiy, sa Joseph ago gemub on mataw 12,000 nazaq tow waqiy, sa Bensamin ago gemub on mataw 12,000 nazaq tow waqiy.⁹Ari nagah na abeb ya saw a ta waqim on mataw dauh biyah diqmo humab wolim tursa ya gibiy. On mataw na kuluwmo diq iyan mat araq ginulin bugdaqta biyab haiq. Teq in on mataw en bunmo teq og saw bunmo teq gisan bunmo teq nan bunmo gigo asor kabemo bolim humab nab turiyta. In tubusan husta sisaqta giholib emin teq in king ban tawontab osaqta na ayow sipsip amidon na inaq ginognib turad in gibenab guren nan wazim turiy. ¹⁰Turad in atoranmo lileyeq kazaq bilaq yaqay, i gigo God ban tawontab osaqta na ayow sipsip amidon na inaq haq yaqay, in gimomo on mataw gilumsihim giwaqim giqeman ban dimuntab osayta haq yaqay.¹¹Sa angelo bunmo in king ban tawontab osayta na teq mataw marorta 4 na teq nagah aweweq kayeqmo osayta na gililut negim turad in bunmo gibakbakan ulum laquwin turad teq in ginobun mulbunim ogib wom. Woqan in God abin tiqiluw yaqay. ¹²Ad in bilaq yaqay, hel dimniyan haq yaqay. Ad i in abin ayahta na iluwuq haq yaqay. In amomo anad awaz meqin diqta haq yaqay. I in amomo waziney esey diq uguq haq yaqay. In awaz diq meqniysa ago zaway ayah diqmo haq yaqay. In nazaqmo kuluwa-kuluwmo osan haq yaqay. Hel diqtaqmo haq yaqay.¹³On mataw tubusan husta sisaqta giqemiyta ko in gingan diq? Ham. In edob diq boliyta? Ham. ¹⁴Haqan ya in ago gamuk amenin emim bilay, mat ayah hay ninmo hurit hay. An in ya kazaq ibilan, on mataw ko bab gibenab afaqan teq santitiy kabemmo daiq waqim sorad in giquriyam bugim teq boliyta ham. In gigo tubusan na in sipsip amidon anednib suholan hus diq tiqiy ham.¹⁵Nazaq iyan in God ago ban tawonta na anognib tituray ham. Ad in taromab teq zeqab inaqmo God ago bitab osad ago kabiy emayta ham. God in ago ban tawonta nab osad inmo on mataw na giwanmuz ad nenaq tuqosdaqta ham. ¹⁶Osad in on mataw na giwamuzsa in gigem a ta hi moqdaq ham. Teq in ginatguman a ta hi ziziqdaqmo ham. Zeq a ta hi ginoysa in sawafanta a ta hi loyin daqaymo ham. ¹⁷Na ezaqgo sipsip amidon king ago ban tawonta anognib turaqta na inmo tigiwamuzdaqta ham. Bilaqne mat ago sipsip giwamuzaqta nazaqmo ham. Giwamuzaqta nazaqmo ham. Giwamuzad in giqad yuw yayibta araq mataw uluwim kayeqmo kuluwa-kuluwmo osayta nab in giqad tilehdaqta ham. Teq God in gimeqil woqaqta na suholid in a ta hi gaq daqayta ham.

Chapter 8

¹Ari sipsip Amidon buk aqqgim 7-ta na ti hiknar. anmo haven-ib saw titok nam. Nagah bunmo ahulan a hi iysa le 30 minit nazaq tiqiy. ²An ya angelo 7 God ameb turayta gibiysa in taur 7 na zaq amulik-mulikmo negiy.³Negan in taur wazim tursa angelo ta araq bolim in God ayon faq aqasin ahuran dimunta emayta abana na agerab titur. Ban na in gol-ibta teq in king ago ban tawonta na amebturaqta. Ari angelo na in ban na agerab turad in deg amikta gol-ibta araq waz. wazsa nal ahuran dimunta ayahmo ugiy in miderid oysa aqasin gwalad in God ago on mataw tawonta gigo gamuk in God buionayta na inaq wastoneq gwalehdaq haqad. ⁴An angelo nain nal ahura dimunta na banab emim mideran oysa aqasin God ago on mataw tawonta gigo gamuk na inaq wastonim God anognib tugwalehyaq. V 5 Sa teq angelo na in ban nab faq waqim degib emsa deq atc tugwal. Atc gwalan in fag na hunegan wole ogibmo yuwom, woqanmo kait ahuian iysa saw garak ayahmo gwahtiqyaq, sa mewlighikliyansa og haresmo ahol tuwolyaq.⁶Ari angelo 7 taur 7 waziyta na in ulamgo haqad gihol tuwastitayiy. ⁷Gihol wastitayim angelo amebta na ago taur tuqulam. Ulaman gig teq faq in ned inaq wastonim ogib tuwoqyaq. Woqad faq na og ayahmo teq ay kabemo tiginoy-ginoyad in sisihun bunmo tuqoy bugmo.⁸ Sa angelo gigerta na ago taur tuqulam, ulaman nagah araq bilaqne garah ayahta faq oyad usaqt nazaq nog tugwahtim.Gwahtiqanmo in hunegan wore kamismebmo tuwom. Woqan kamis asor ayahmo buliyim ned nog iy. ⁹ Sa nagah kayeqta kamisib usayta na kabemmo teq muy kamisib luwayta na kabemmo timeqniyiy.¹⁰ Sa angelo ezemanta na ago taur tuqulam ulaman ulig araq ayahta kaitib turim milhesimmo ogib tuwom, ulig na atoranmo ayyaq bilaqne sul mideran oyaqta nazaq na in woqim yuw diq og amalib sibaqta na teq¹²Sa nagah aweweq kayeqmo osayta na gigo araq in deq gol-ib emiyta 7 nazaq a bolim angelo 7 na amulik mulikmo tinag. Deg nab God kuluwa-kuluwmo osaqta na ago agem meqinta ate gwalim usaqta.¹³Sa God ahol anuwan teq in ago zaway inaqmo atoranmo oysa aqasin gwahtiqad tempel na adugan tuwaleq ton bugyaq sa mat araq le bit nab gwahtiqdaqta haiq iyyaq. Ari angelo nagah meqin diqta 7 nazaq giwazayta na gigo kabiy tihiqiy nab teq mataw le temple nab a ta gwahtiq daqay.

Chapter 9

¹ARI ANGELO ABAYNAGINTA NA AGO TAUR TUQULAM. ULAMAN ULIG ARAQ HEVEN-IB TURAM OGIB GEWOQSA YA AHOL WAY AHOL WAQSA YAY ARAQ SISAQTA ABE MIL HASTA AGO AMBIT AN IN ULIG NA HI TUQ UGIY. ²UGAN IN YAY NA AGO DAN EZ TIHAS, HASAN MO FAQ AQSIN YAY AQEZAB NAB tuwahtiqyaq bilaqne ay humab araq ayahta oyad aqasin gwahtiqaqta nazaq. Faq aqasin yay nab gwahtiqad zeq ame isihsa kait dub tiqiyyaq.³Sa nagah araq bilaqne siksik madawrek nogta kabemmo faq aqasin na amuganib gwatiqim ogib haresmo tileh yaqay. lehad teq in zaway araq bilaqne kahkah gigo zaway nazaq nogta in waqiy. ⁴Zaway waqan teq in siksik madawrek na kazaq gibilaniy, ne ogib sisihun teq kawsin-kwasan teq ay bunmo hi gimeqin toniy haqiy. Haiq haqiy, ne on mataw God agotow gimaqbelab a hi usaqta naqmo ne gimeqin toniy haqiy.⁵Gimeqin tonad ginol emid hi moqiy haqiy, santitiy naqmo ne on mataw na negsa le kalam abaynagin nazaqmo iyan haqiy. Ari santitiy in negiyta na in bilaqne kahkah on mataw giluman gisan titiyaqta nazaq no iyyaq. ⁶Teq kam nab on mataw gisan titiy naqmo diq hiqiysa in moqgo diq hiqiysa in moqgo adanteqin naguneq teq in ahol a hi wag daqay.In moqgo diq ginad bilaq daqayta teq haig mog in giben lel haseq titukdaq.⁷ Siksik amdawrek na giwaqan bilaqne hos bab emgo abalawun giholib usaqta nazaq nogta. Teg in gifaqinib balaw araq bilaqne king gifaqinib balaw gol-ibta emayta nazaq nog ussa in ginobun bilaqne mat anobun nogta nazaq ya gibiy .⁸ Teq in giqensan sisaqmo diq bilaqne on asor giqensan sisaqta na nog teq in gite bilaqne laiyon gite nog. ⁹ Sa bab emgo abalawun atoranta gibanib usta na in bilaqne tubusan ain-ib emiyta nazaq neq in melad ogta in giban isihim us.Teq in melad giben gayik ahulan bilaqne hos kabemmo wilka kabemmo hureqim bab emnan lehayta nazaq nog ya huritta .¹⁰Teq siksik madawrek na gbilikin bilaqne kahkah gibilikin gilumaqta na nog. in kalam abay naginmo on mataw gimeqin tongo azawayin gibilikib lisaqta. ¹¹Siksik madawrek na gigo king inaqta. King na in angelo-ta teq in yay sisaqta abe mil hasta nabosaqta hibru nanib angela naanan kazaq biyayta. Abadon haqayta teq Grik nanib in anan Apolyon ahqayta. ¹² Ari afaqan adnmebta na tihiqiy. Teq ne gidek emiyi, afaqan amebta na abe ban afaqan giger teg boldaqta nawa lisaqta.¹³Ari angeia b-ta na ago taur tuqulam. Ulaman God amen tamaz em abanan gol-ibta God anognib turaqta ago abeqil awewer ate inaqta na gilikmanibm, at araq araq gwahtiqim gamuk bilaqsa ya hurit. ¹⁴ Mat aqez na in angelo b-ta taur wazim tura na kazaq bulion .angelo aweweqmo yuw Yufretis-ib giqirquran osayta na ni gihasid in lehiy ham. ¹⁵Haqan in angela aweweqmo giqirquran osiyta na tigihas. Angela a weweqmo na in uilg nambo teq kalam nabmo teq kam nabmo teq zeq adulan nabmo diq gwahtiqeq on mataw kabemmo ginol emid mo daqayta na ago in giqirquran osiyta. In anelo aweweqmo na gihasan in on mataw kabemmo ginol eman tumoq bugiy.¹⁶Ari teq mataw hos- ibta ganim diq le bab emiyta na ya hurit. In kuluwmo diq 200 milyon nazaq. ¹⁷Ad yago sen qway nab mataw hos-ib ossa ya gibiyta na giwaqan kazaq dig ya gibiy. Mataw na gigo bab emgo abalawun atoranta giban isihim usta na awaqan kakaqta teg rawezta teg maliyta. Teg hos na gifaqin bilaqna lalyon gifaqin nog. In giteb faq amileqtyeg fag agosin teg gig afantamalyta anan salfa haqayta na gwahtiqeq lehyaq.¹⁸ Nagah ezeqman meqin diqta faq teq faq aqasin teq gig afanta maliyta na in on mataw kabemmo ginol eman moqiyta. ¹⁹ Ari hos na gigo zaway in gitenmosib teg gibiliknib usaqta. Teq in gibilikin awaqan bilaqne naga ahulinaqta afaqin inaqta nog.Nazaq iyan in ginaghan giger na amalib on mataw gimeqin ton yaqayta.²⁰Ari on mataw asor afaqan nagan giwaqan a hi moqiyta na in os tutad in ginad buliyad gigo daqmeqinta na a hikidik hulos yaqay in bugaw meqinta teg God katiyta gidulan gibenab emim giyon lotu em yaqayta. Nagah na gidulan gol teq silva teq ain baras teg gig teg ay nagan gimalib in giqem ya qayta. Teq God katiyta na saw a hi waqayta teg in a hi loq gelayta teg in gidek emad gamuk a hi huritayta. ²¹Ad on mataw na ginad buliyim gigo dag in mataw asor ginol eman moq yaqayta na teg in liqiy em yaqayta na teq in nagah haresmo rin ton yaqayta na in a hi hulosiymo

Chapter 10

¹Ari ya angelo araq awaz meqinta heven-ib gehitiqsa teq kaitib mam gwalaqta na afaqinib us. In anobun bilaqne zeq anuwan nog iysa asen gigermo bilaqne faq oy gigayinaqta nazaq nog iyyaq. ²Angelo na in buk amikta araq hasan ussa abenab waz. Wazan teq in asen aqabun ger waqim kamis amalib am³Eimm teq in atoranmo lilay,bilaqne laiyon atoraanmo gayonaqta nazaq. In lileyan tihiqiyan kait ahulan 7 na amenin emiy. ⁴An kait ahulah 7 na amenin emim le tihiqiyan ya gamuk na tumar tondaiq hay. Haqadmo mat araq aqez heven-ib ibilensa ya hurit. Na in bilam, kait ahulan 7 gamuk bilaqiyta na ninadibmo usan ham .Na ni hi mar ton ham.⁵ARI ANGELO KAMSI AYOW OG INAQ GIMALIB TURSA YA AHOL WAYTA NA IN ABEN AQABUN GER WAZAN ULILIBMO GWAL. ⁶GWALSA TEQ IN KULUWAKULUW KAIT TEQ OG TEQ KAMIS TEQ NAGAH BUNMO SAW NA GAB KAYEQMO LUWAYTA INZQ GIQAMTA NA ANAN BIYAD IN KAZAQ BILAM, HELMO DIQ MAT IYAH YA IBIYAQ HAM KAM TIHIQIY HAM. ⁷ANGELO 7-TA NA AGO TAUR TUQULAMDAQ HAM, ULAMSA KAM NAB GOD IN ANAD ULILEMIM USTA NA EMID TIHIQIY BUGDAQ HAM. IN AGO KABIBIY MATAW AGO NANTUT NEGSA BILAQ YAQAYTA NAZAQMO DIQ IN TIQEMDAQ HAM.⁸ADMAT AQEZ NA HEVEN-IB GWAHTIQIM KAZAQ YA A TA IBILAN, NI LEHEQ ANGELO KAMIS AYOW OG INAQ GIMALIB TURAQYA NA ABENAB BUK HASAN USAQTA NA NI WAQ HAM. ⁹HAQAN YA ANGELO NA AGERAB LEHIM BULON,NI BUK AMIKTA NA YAG HAY. AN ANGELO NA IBILENIM BILAM, NI BUK KA WAQEQ NEG HAM NI NEQSA IN NIZIYNIB BILAQNE KUBIQ AKOKIN ANEQAN NOG IYSA NI LOYINDAQTQ HAM. ARI NI TILONID NIGEMAB WOLEHEQ TEQ IN AGON TIQIYDAQTA HAM.¹⁰HAQANMO YA IN ABENAB BUK AMIKTA NA WAQIM TINEY. NEQAN IN YA IZIYNIB BILAQNE KUBIQ AKOKIN NOG DIMUN DIQ YA LOIN, TEQ YA NEQIM TILONAN YA IGEMAB IN AGON MEQIN DIQ IYYAQ. ¹¹SA MAT AQEZ NA IN YA KAZAQ IBILAN, NI YAQGO NAN A TA TUTAD ON MATAW EN AMO OG SAW BUNMO OSAD GIGO NAN AMO AMO BILAQAYTA NAGAN TEQ IN GIGO KING KABEMMO OSAYTA NA NENAQ GIGO HIB NI DAQ ABEB TEQ GWAHTIQDAQTA NA AGO ANANIN A TA BILAQDAQ HAM.

Chapter 11

¹Ari God uriw araq gwahtiqim God ago gamuk awqayta na tiyag. Uriw na ago sisaq bilaqne katek wazim ulum ugayta nazaq nogta. In uriw na yagad ibilan, Ni eraqeq yaqgo Tempol teg bit nab tamaz em abanan turaqta na inaq gitowun waq ham. Ad ni on mataw bit nab lotu emayta na gitowun waqmo ham. ²teg yaqgo bit aqezab humab wolayta asawun na ni hulosad atowun hi waq ham. Na ezaqgo ham saw na ya on mataw en ta asor Juda a haiqta nagan tinegta ham. Duah amo amotag nag in yaqgo uliq tawontanab bileg uliq na giholyon nag kalam 42 nazaq in wamuz daqayta ham.³Sa yaqgo mataw giges ya ibin bilaq daqayta ha ya giqemid uliq nab tileh daqay ham. In tubusan meqinta abiyornaqta gibolib emeq teq in leheq yaqgo nantut bilaq daqaytaham. In yaqgo nantut bilaqso kam 1,260 nazaqmo tihiqiydaq ham. ⁴Oliv giger teg lam giger on mataw bunmo gigo iyahta na anognib turayta na in mataw giger naqmo gitowunta. ⁵Teq mat aw nog in mataw giger na gimeqin tonan tonsa mataw na giteb fag gwahtiqeq le in gigo bab na ginoy bugid tumoq daqay. Helmo diq. Mat aw nog in giger na gimeqin tonan ginad em daqayta na in dante naqmo amalib tumoq daqayta.⁶Teg mataw giger na kait wasihgo azawayin in giholib usadaqta. In kait wasihid urom a hi woqsa in God ago nantut bilaqad tilluw daqay. Ad in yuw buliyid ned iygo azawayin teg moq meqinta amo amo amalib on mataw agibta gimeqin tongo azawayin in giholib tuqusadaqmo. Mataw giger na in dag nagan ginadibmo emid gwahtiqdaqta. ⁷Ari mataw giger na boleq God ago gamuk bilaq bugid tihiqiyid teq karuw kwasikta yay abe milhastab gwahitqdaqta nain giger na nenaq an wolad zaway diq iyeq ginol emid tumoq daqay.⁸Moqid in gisan uliq ayahta na agemab ulalabmo giqusdaq.Teq uliq gisan usdaqta na mataw gamuk abarawun bilaqad anan Sodom haqayta teg in anan Isip haqaytamo. Uilq nabmo mataw giger na gigo iyahta ayib dom wolan momtamo. ⁹Sa mataw goisan raq araq uliq amo amo-ibta tqg nan amo amo mbilaqayta teg og saw bunmo osayta na kabemmo boleq kam ezeqman teg aweweqeta asormo in giger na gisan ahol waqad tilum daqay.Luwad in mataw giwasihid in giger gisan a hi giyay ton daqay .¹⁰Mataw giger na tumoqid teg on mataw og kao osayta na ginad dimniysa in yuquwad bar wazar teg in an anw tuqgu daqay .Na ezaqgo nantut giger na osad in on mataw bunmo ogib osayta na afaqan ayahmo diq neg yaqayta na ago iyan. ¹¹Ari kam ezeman teq ana aweweqta asomo tihiqiyan God ago tim mataw giqem kayeqmo osayta na lehim giger na giholib gwahtiqan in kayeq ta i. Kayeq iyim in eraqim turas on mataw in gibyiyad rab naqmo diq hiqiy yaqay. ¹²Sa Heven -ib mat araq in giger na dedibmo gibilensa in huritiy . Mat na bilam ,Ne giger kab agboliy ham. Haqan in onqasib Heven-ib gwalehsamo ni gigo bab na tigibiyiy.¹³Sa kam nabmo kanawrig aroq ayah diqta tugwahtim. Gwahtiqad og ahol wolsa uliq ayahna ago abeqil 10 giqusta na gigo amulikmo tartayim tuwom. Woqan kanawrig ayahta na siban on mataw kabmo diq 7,000 nazaqmo tumoqiy. Moqsa on mataw ta asor na bunmo osad in rab naqmo dig hiqiyad ted in God Heaven-ib osaqta na abin tiqiluwity. ¹⁴Ari afaqan giger aseseq diqta na tihiqiy. Teq ne gidek emiy. Afaqan ezeqmanta na asit naqmo tublodaq .¹⁵Ari angelo 7-ta na ago taur tuquiam . Ulaman mataw kabemo giqez atoranmo Heaven-ib lileysa ya hurit. In bilaqiy, Muran king bunmo ogib osayta na in i gigo iyahta teg in ago Krais inaq gigomaror ahaqenib tiqiy bugiy haqiy. Sa i gigo Iyahta in nagah bunmo giwamuzad in nazaqmo king ayah diqta iyeq kuluwa- kuluwmo tuqosdaq haqiy .¹⁶Haqsa mataw marorta 24 God ameb in gigo marorgo banab oasyta na in gibakbaka uium laquwim turad ginobum mulbunim ogib wosa in God abin tiqiluwiy. ¹⁷Aibn iluwad in bilaqiy, Iyahta God haqiy ni zaway bunmo wazaqta haqiy . Ni kuluwa- kuluwmo osim bolim muran ni os tutaqiy. Ni ningo zaway ayah diqta na ulal tonim muran ni King ayahta iyim nagah bun diqmo giwamozim osaqta haqiy . Nazaq iyan esey nigauq haqiy.¹⁸Mataw en bunmo in ni gihar nagah gigem meqniy yaqayta haqiy. Sa ta ninmo nigem meqniydaqta akaman na muranmo mtugwahtim haqiy . Gwahtiqan mataw tumoqiyta bunmo in ningo hazizirib gwahtiqanq titur daqay haqiy .Tursa ni ningo nantut ningo kabiy em yaqayta na teq ningoon mataw tawonta na teq on mataw ni ninan rabad nibin wazin yaqayta nagan bunmo gibin inaqta teq gibin haiqta na inaqmo hi ni gigo daq dimunta na amenin tinegdaq haqiy. Ad mataw in on mataw gimeqin tonad ginol eman moqiyta na ni in emid tumoq bug daqaymo haqiy.¹⁹Ari mataw marorta 24 na gamuk bilaqim tihiqiyan God ago Tempel Heven-ib turaqta na ago dan ez tihas . Hasanmo God ago maror gigib mar tonim mataw hagta na ago abitan amikta in God ago Tempel aduganib ula;labmo tugwahtim . Gwahtqanmo mewlig hikliyanim haresmo lehsa kait ahuian ayahmo diq iyyaq . Ad og ahol wolsagig amikmikta urom nog kaitib woqyaq.

Chapter 12

¹Ari nagah lul araq diqta kaitab gwahitiqsa ya ahol way. Nagah na in kazaq, aw araq osad in ezq anuwan waqmi bilaqne tubusan nog ahol sihenim osta, teq in osen ahaqenib kalam oyad ussa ulig 21 nazaq bilaqne king ago balaw nog afaqinib giqusyaq. ²Aw na agemiyim ossa amun tubaysa in ahol titiysa tiqek tonyaq.³Sa nagah lul ta araq diq kaitab gwahtimmo: Na in nagah ahulinaqta ayata kakaqta afaqin 7 nazaq inaqta teq adanidin 10 nazaqmo afaqinib nagab gituryaq. Sa in in afaqin 7 nagab king ago balaw amikta 7 nazaq giqusyaqmo. ⁴Nagah ahulinaqta na obiliknib in ulig kabemmo kaitib tunyta na gworonam ogibmo tuwoqiy. Ari nagah ahulinaqta na in aw amun emid ya tilondaiq haqad amen emim os.⁵Ossa aw na amun matta tiqam, amunna God atowun eman in teq gwatuq ain-ibta wazeq on mataw en bunmo gwamuzdaqta ain-ibta wazeq on mataw en bunmo gwamuzdaqta. Aw na amun tiqeman hid naqmo in aw waqim ad God agerab gwalehim God ago ban tawonta nab tiqemiy. ⁶Sa awna eraqim tukim saw amatawun haiqtab tilah, saw nab in osad ananmur emdaqta haqad God inayon tuwastitaya usta, awna saw nab ossa in alowan tonad wamuzad didaq ugsa kam 1, 260 nazaq tiqiyday.⁷Ari heven-ib ban araq ayahta gwahtim. Na angelo gigo amebta Maikel in ago angelo nenaq nagah ahulinaqta ayahta na inaq bab tiqem yaqay, bab emsa nagan ahulinaqta na ago walmataw nenaq in eraqim bab na amenin tiqem yaqaymo. ⁸Amenin emad nagah ahulinaqta na ayogniz nenaq gigo zaway haiqgam iyan in heven-ib osgo haiq tiqiyiy. ⁹Nazaq iyan God ago angelo eraqim in nagah ahulinaqta na wazim hunegan ogibmo tuwom, nagan ahulinaqta na in mat meqinta kwaziqmo osta in anan satan haqaitamo, mat na in og kab on mataw God gileh ugayta na bunmo gikat negaqta. Teq God ago angelo in nagah ahulinaqta na ago walmataw nenaqmo giwazim ginunegan ogibmo tuwoq bugiy.¹⁰Sa heven-ib mat araq aqez atoranmo lileyim kazaq bilaqsa ya hurit. I gigo God in i bunmo gilumsiheq i giwaqsa in ago zaway ulal iysa in king ayah diqta iyeq osdaqta akaman na tugwahtim ham, teq in ago Kris zaway bunmo waqdaqta akaman na tubolmo ham. Na ezaqgo ham mat meqinta i gimaqbaban gimalib nan emaqta na hunegan ogib tuwom ham mat na taromab teq zeqab inaqmo i gimaqbaban gigilehunan God ameb bilaqaqta ham.¹¹Sa nagah gigermo i gimaqbaban na gilumsihan in dimunmo turiy ham, nasipsip amidon anedan na teq God ago gamuk in atoranmo wazad bilaq yaqayta naqmo in gilumsihsa in gigo bab meqinta na uriyamiy ham. Ad in bab meqinta na inaq an wolad in agib kayeqmo os titgo ginad a hi diq bilaqyaq ham. In ginad em yaqay, i gibabun ka inaq an wolad oseq moqamta na dimunmo haq yaqay ham. ¹² Nazaq iyan ne on mataw bunmo heven-ib osayta na ne ginad dimniyiy ham. Ari og ninyow kamis inaq ne timeqniyiy ham, satan ne gigo hib ogib nab ago in agem timeqniy hasaq ham.¹³Ari nagah ahulinaqta hanegad ogib womta na inmo ahol tiloyin loyinad in agem meqniysa lehim aw amun matta tiqamta na wol emnan muzad tiluwyaq. ¹⁴Sa God tirgaw ayahta aben gayik gigermo waqim aw na tuqug, in amalib meleq tukeq saw amatawun haiqtalo in ayon ban wastitayan usaqta nab tilehdaq haqad. An saw nab in aw na alowan tonad didaq ugsa le ukig ezeqmanmo teq ulig aweweqta na asormo tiqiy.¹⁵Ari aw na tukim lehsa nagah ahulinaqta na nilad ateb yuw ayahmo gwahtiqsa yuw na uq ayahta hog iyim aw na ago hib sibim tilehyaq, in aw na soreq ad leheq neqid moqdaq haqad. ¹⁶Samo og in aw na ulumsihim ate akim in nagah abulinaqta ateb yuw gwahtimta na titilon bug. ¹⁷Nazaq emsa nagah ahulinaqta na aw na anan agem meqniysa in ahol buliyim tilah, in le aw na ago onmin nenaq bab emnan haqad. Aw na ago onmin in God ago gunun muzinbugad teq in Yesus awagamun ana helmo haqad adan emad osayta. ¹⁸Ari nagah ahulinaqta na kamisib lehim lan ezab titur.

Chapter 13

¹Ari karuw kwasita araq afaqin 7 nazaq inaq teq afaqinib nagah adanidin 10 nazaqmo gitursa in kamis amuganib usim bo asan ban gwantiqsa ya ahol way. Teq king gigo balaw afaqinib emayta nazaqta in adanidib 10 nagab gigusa ya gibiymo. Sa in afaqin 7 nagab inmo ahol anan meqmeqinta hi bilaqnaata gigqusyaqmo. In aholnan amo amo nagan in gamuk haresmo amalib God bilawunayta naqmo giqusta. ²Ya karuw kwasikta na ahol waqsa in ahol awaqan bilaqne kasiq kwasikta ayahta anan lepa haqayta na awaqan nog. Teq in asen bilaqne kudor ayah henan diqta anan bea haqayta na asen nog iysa atenmos bilaqne laiyon atenmos nogta ya ahol way. Sa nagah ahulinaqta lan ezab turta na in ago zaway ayahta teq inmo ahol abin ayahta teq in ago marorgo ban in amalib osad naggah giwamuzaqta na in nagah nagah bunmo karuw kwasikta na tuqug bug.³Teq karuw kwasikta na ago afaqin araqab asulan awaz meqinta wol emid moqgota nazaq nogta ussa ya ahol way sa hidmo asulan meqinta na mayimmo tidimniy. Nazaq iyan on mataw bunmo in daq na ahol waqad gihol riten lamsa in karaw kwaskta na tumuzin daqay. ⁴Muzinad in nagah ahulinaqta na inmo ago zaway karuw kwasikta na ugsa ahol waqad in bunmo nagah ahuliaqta na abin wazin yaqaq. Ad in karuw kwasikta inaqmo abin wazinad bilaq yaqay, mat araq karuw kwasikta ka nog a haiq yaqay,araq karuw kwasikta ka babub uriyamdaqta haiqmo haq yaqay.⁵Ari God in karuw kwasikta na aholibmo hiqiyan in yaqmo ag haqad atoranmo God anan bilawunad in on mataw giwamuzad kalam 42 nazaqmo tiluw. ⁶Luwad in ate akim God tibilawunyaq. Bilawunad in God abin meqin diq tonad teq in God ago bit in osaqta na abin timeqin tonyaqmo. Bit na in Yesus ago on mataw God inaq heven-ib osayta naqmo.⁷Sa God in karuw kwasikta na aholib hiqiyan in God ago on mataw tawonta na gimuzim ginolad giwazan wog yaqay. AD in ago zaway ayahta na amalib on mataw en bunmo teq gisan bunmo teq gigo nan bunmo teq in uliq saw bunmo osayta na bunmo tigiwamuzyaq. ⁸In nazaq emsa teq ogib kab on mataw kuluw diqmo in karuw kwasikta na abin wazinad ayon lotu tiqem daqay. Kwaziq diqmo God og ka eman a hi gwahtiqsamo in on mataw kayeqmo tuteqmo os daqqyta na ginan sipsip amidon ago buk-ib mar tonan tuqusaqta. Ari on mataw sipsip amidon kwaziqmo wol eman momta na ago buk-ib giholnan a hi usaqta naqmo in karuw kwasikta na ayon lotu tiqem daqayta.⁹Mat aw nog in gidek inaq iyeq teq in gamuk ka huritiy. ¹⁰Kam meqinta nab in God ago mat araq ayon bilaqeq ''In bit giqirquran osayta nab lehan'' haqad mat na bit nab tilehdaq. Ad in God ago mat araq ayon bilaqeq. Baqirib wol emiy haqidmat na baqiribmo tumoqdaq. Daq nazaqta teq gwahtiqdaqta iyan God ago on mataw tawonmta na in gituw hi hiqiysa ginad helta na waz naqmo hiqiyeq osiy.¹¹Ari God in karuw kwasikta na aholibmo hiqiyan in yaqmo ag haqad atoranmo God anan bilawunad in on mataw giwamuzad kalam nazaqmo tiluw. ¹²Luwad in ate akim God tibilawunyaq. Bilawunad in God abin meqin diq tonad teq in God ago bit in osaqta na abin timeqin tonyaqmo. Bit na in Yesus ago on mataw God inaq heven-ib osayta naqmo.¹²Ari karuw kwasikta ta araq og aduganib gwahtiqsa ya ahol way.In abigmanib adanidin bilaqne sipsip adanidin nogta afaqinib tursa in gamuk emayta na bilaqne nagah ahulinaqta na ago gamuk bilaqnog iyyaq. Karuw kwasikta gigerta na in karuw kwasikta amebta na anognib turad in karuw kwasikta amebta na ago zaway bunmo amalib ago kaby emyaq. kabiy emad in on mataw ogib kab osayta na giqeman in karuw kwasikta amebta na ayon lotu tiqem yaqay. Karuw kwasikta amebta naqmo in ahol asulan awaz meqinta wol emid moqgota na waqan teq asulanna hid mo mayim dimniy bugta.¹³Ari karuw kwasikta gigerta na in kabiy azawayin inaqta amo kabemo giqemyaq. Giqemad in on mataw gimeb faq amileq emid ulilib kaitabmo useq mileseq ogib hitiqyaq. ¹⁴God in karuw kwasikta gigierta na aholibmo hiqiyan in karuw kwasikta amebta na anognib daq azawayin inaqta emad in on mataw ogib kabta gikat negyaq. Kat negad in gibilenyaq , ne on matawog kab osayta haqyaq ne karuw kwasikta amebta ka ahol adulah amaq abin iluwiy haqyaq. Karuw kwasikta kwaziqmo baqirib qwayan asulan awaz meqinta wol emid moqgota gwahtiqim tqe in mayan a hi momta na adulan he emiy haqyaq.¹⁵In nazaq gibilenan in karuw kwasikta amebta na adulan tiqemiy. Eman teq karuw kwasikta gigerta na zaway waqim in tim ulam hasan karuw kwasikta amebta na adulan aduganib lehan adulan na kayeq iyim gamuk tibilaqyaq. Sa karuw kwasikta gigierta na gibilenyaq mat aw nog on karuw kwasikta amebta adulan ka wazinad ayon lotu ahi emsa teq na ne wol emid moqan haqyaq. ¹⁶Ari karuw kwasikta gigerta na bilaqan on mataw bunmo gisanib tow araq tuwaqiy. Asor giben aqabnib waqsa asor gimaqbelab waqiy. On mataw gibin inaqta teq gibin haiqta teq mataw ginagham kabemmo usaqta teq ginaghan haiqta teq mataw gigo og maqta tqe mataw begbeg osayta nagan bunmo in tow na gisanib waiy. ¹⁷Sa karuw kwasikta gigerta na gunun eman mat aw nog in karuw kwasikta amebta na ahol anan o ago ahol anulinqan in gisanib a hi waqiyta na in on mataw ta asor na gigo hob didaq nagah osgta a hikidik zay yaqayta. Ad mat araq in on mataw gisan samanmo usaqta na gigo hib nagah arah a hikidik zayaqtamo.¹⁸Ari ne ginad em has ago adanteqin kawaqmo. Mat anad inaqta na in karuw.

Chapter 14

¹Ari ya saw ahol a ta waqim sipsip amidon in mataw 144,000 nazaq nenaq garah sayon abigmanib tursa ya gibiy mataw na gimaqbelab sipsip amidon amam inaq giholnan mar tonan ussa ya gibiy. ²Sa heven-ib saw ahulan araq bolsa ya hurityaiq.Saw ahulan na bilaqne yuw kabemmo sibaqta ahulan teq kait ahulan ayahmo nazaq nogta ya hurityaiq.Teq ya idekib nagah na ahulan huritsa in bilaqne mataw kabemmo gita wolsa ahulan dimunta gwahtiqaqta nazaq nog ya hurityaiq.³Mataw biyahta na in king ago ban tawontab osaqta na teq nagah aweweq kayeqmo in bar araq muturta waz yaqay. On mataw God ago maror asan ban osayta nain bar na ago a hi huritayta on mataw og kabta ggilikmanib mataw 144,000 God gizayta naqmo gimomo in bar na wazayta. ⁴Mataw biyahta na in on nenaq daq meqinta anumlan inaqta a in emiyta na ezaqgo in gihol wasihim aw inaq asit a hi usiyta na ago iyan . Mataw na sipsip amidon ezaqta lehsa in muzim inaq lehaytamo. God in on mataw og kabta bunmo gilikmanib mataw biyahta naqmo gizayim giwamta bilaqne mataw kabiy ame waqayta nazaq nog. Giwaqan mataw na in God ayow sipsip amidon na inaq gigota tiqiyim osayta. ⁵Mataw na gimileq a hi iyayta teq in daq araq meqinta ananin waq daqayta na giholib a hi usaqtamo.⁶Ari ya angelo araq God ago nan dimunta kuluwa-kuluwmo usaqta na on mataw ya ahol way. In ago kabiy in on mataw en amo amo teq gisan amo amo teq gigo nan amo amo teq uliq saw haresmo osayta na bunmo in God ago gamuk dimunta na gibilenaqta. ⁷Angelo na in atoranmo lileyim bilam, God in on mataw bunmo hazizirib gigemeq gigo daq amenin negdaqta na akaman tugwahtim ham. Nazaq iyan ne God anan rabad abin iluwad ayonlotu emiy ham. In og kait kamis teq yuw diq na bunmo inmo gigamta ham.⁸Haqan angelo ta araq gigerta in angelo amebta na muzimabeb bolad in kazaq bilam uliq ayahta Babilon tuwoq bug ham. Helmo in timeqniy has ham, uliq na in on mataw en bunmo gihureqan in ago daq meqinta emad gihol atoranmo eraqsa in an haresmo hureqad nenaq us yaqayta ham. Bilaqne wain ayun atoranta negan in uluwim ginad dimunta hulosiyta nazaq nog ham.⁹Haqanmo angelo ta araq ezeqmanta na angelo giger ameb boliyta na gimuzim bolad in atoranmo lileyim bilam mat aw nog in karuw kwasikta abin iluwayta teq in ahol adulan ayon lotu emayta teq in gimaqbelab o gibenab ago atowun waqayta, on mataw na bunmo in wain ayun lul araq meqin diqta tuquluw yaqay ham wain ayun na in God ago agem meqniy naqmo ham. ¹⁰Sa God in wain ayun na yuw inaq buliyid asit amidemqan a hikidik iydaq ham. Haiqgam ham on mataw na God ago agem meqniy watwatmo tuquluw daqayta ham uluwad in God ago angelo tawonta nagan giyow sipsip amidon inaq gimeb santitiy meqin diqta waqsa gig oyaqta anan salfa haqayta na ginoy titaydaq ham.¹¹Ginoy titaysa mataw na gisan oyad aqasinkam bunmo gwalehdaqta ham on mataw na karuw kwasikta na abin iluwad teq in adulan ayon lotu emiyta ham. Teq in karuw kwasikta na atowun in gisanib waqiyta ham. Nazaq iyan in zeqab taromalo inaqmo santitiy waqad ginamur haiqmo os daqayta ham. ¹²Daq nazaq diq gwahtiqdaqta iyan God ago on mataw tawonta bunmo giwaz meqniyeq hetta na waz naqmo hiqiyeq osiy God ago on mataw ta na in God-mo ago gunun muzin bugad Yesus anan helmo diq haqad osayta.¹³Ari teq heven-ib mat araq lileyim gamuk kazaq ibilensa ya hurit. In bilam ni nan kazaq marton ham muran teq abeb on mataw Iyahta anan helmo haqad osimmo moqayta na bunmo tidimniyeq os daqay haqad in nazaq mar ton ham. Teq God ago bugaw dimunta bilaqaq nazaqmo haqaq. On mataw na giholtuw bulad kabiy emiyta na hulosad in ginad dimniysa ginamur tiqem daqay haqaq. Na ezaqgo in ginoituw bulad kabiy emiyta na anan abeb teq tugwahtiqdaqtahaqaq.¹⁴Ari ya saw ahol a ta waqim anqas husta araq ahol way. Ahol waqsa mat araq awaqam bilaqne mat atatin awaqqm nagta onqas na amalib ossa ya ahol waymo. In afaqinib king ago balaw gol-ib emiyta ussa baqir ame meqin diqta in abenab warzyaq. ¹⁵Sa angelo araq God ago bit hulosim asam ban gwahtiqad in mat onqas amalib osta na lilewunim bulon, didaq bunmo tinam ham. Heman muran didaq urotgo akaman tiqiy ham. Nazaq iyan ni ningo baqir na amalib didaq gigqurot ham. ¹⁶Haqan mat onqas amalib osta na ago baqir wazim hunegad didaq hemim ogib turaqta na tigiqurot bugyaq.¹⁷Sa angelo araq God ago bit heven-ib turaqta na hulosim asan ban gwahtiqad in inaqmo baqir meqinta wazim ad bo tugwahtim. ¹⁸Gwahtiqan angelo ta araqmo in ago zaway in God ayon tamaz em abanan na hulosim asanib gwahtiqim in angelo baqir ame meqin diqta wazaqta na.¹⁹Sa nagah aweweq kayeqmo osayta na gigo araq in deq gol-ib emiyta 7 nazaq a bolim angelo 7 na amulik-mulikmo tinag. Deg nab God kuluwa-kuluwmo osaqta na ago agem meqinta ate gwalim usaqta. ²⁰Sa God ahol anuwan teq in ago zaway inaqmo atoranmo oysa aqasin gwahtiqad tempel na adugan tuwaleq ton bugyaq sa mat araq le bit nab gwahtiqdaqta haiq iyyaq. Ari angelo nagah meqin diqta 7 nazaq giwazayta na gigo kabiy tihiqiy nab teq mataw le temple nab a ta gwahtiq daqay.

Chapter 15

¹Ari nagah lul araq diqta kaitib gwahtiqan ya ahol waqim ihol riten lam. Ya angelo 7 nazaq gibiysa in nagah meqin diqta 7 nazaq in amalib on mataw gimeqin ton daqayta na giwazim tursa ya gibiy. Nagah meqinta na akaman tihiqiy bugid teq afaqan araq a ta hi gwahtiqdaq. Nagah meqinta 7 na hiqiyid teq God ago agem meqinta na inaqmo tihiqiy bugdaqmo.²Sa ya nagah ta araq diq bilaqne kamis ayahta nog ahol waymo. Kamis na awaqan bilaqne faq teq galas inaq wastonan usaqta ya ahol waq nog iy. Teq on mataw biyahmo in God gita nagta na wazim kamis na adekib tursa ya gibiymo. On mataw nawa na in karuw kwasikta teq in ahol adul an na inaq bab emim giquriyamad in gisanib karuw kwasikta na atowun a hi waqita.³In turad God ago kabibiy mat Moses ago bar wazad teq in sipsip amidon ago bar waz yaqaymo. In bar wazad bilaq yaqay, iyahta God haq yaqay, ni zaway bunmo wazaqta haq yaqay. Ni daq aseseqta amo amo aiqemaqta haq yaqay. I ningo daq nagan gwahtiqsa ahol waqad gihol turuh nemaqta haq yaqay. Ningo daq bunmo in titnonta teq in hel diqtaqmo haq yaqay. Ni on mataw bunmo gigo king-ta haq yaqay. ⁴Iyahta ninmo nimomo tawon diq iyim osaqta haq yaqay. Nazaqiyan on mataw bunmo nirabunad nibin tiqiluw daqay haq yaqay. Mataw bunmo boleq ninognib loyu tiqem daqay haq yaqay. Na ezaqgo ningo daq dimdimunta na in mataw bunmo gimeb ulalabmo tuqwahtim haq yaqay.⁵Ari nagah na tihiqiyan abe ban ya saw ahol a ta waqim bit karuwsanibta God abin eman ulal iyaqta na in heven-ib temple nog iyim turad aqez hasim ussa ya ahol way. ⁶Sa angelo 7 na nagah meqin diqta on mataw gimeqin tondaqta anaghangiwazim in God ago bit na hulosim bo asanib tugwahtiqiy. In tubusan dimunta anumlan haiqta hikliyanaqta giholib emiyta tqe nagah araq gol-ibta am gan gibanib hureqan us.⁷Sa nagah aweweq kayeqmo osayta na gigo araq in deq gol-ib emiyta 7 nazaq a bolim angelo 7 na amulik-mulikmo tinag. Deg nab God kuluwa-kuluwmo osaqta na ago agem meqinta ate gwalim usaqta. ⁸Sa God ahol anuwan teq in ago zaway inaqmo atoranmo oysa aqasin gwahtiqad tempel na adugan tuwaleq ton bugyaq sa mat araq le bit nab gwahtiqdaqta haiq iyyaq. Ari angelo nagah meqin diqta 7 nazaq giwazayta na gigo kabiy tihiqiy nab teq mataw le temple nab a ta gwahtiq daqay.

Chapter 16

¹Ari ya mat araq aqez Godago bit adugan ban gwahtiqim angelo 7 na atoranmo giliewunsa ya kazaq hurit. In bilam, ne God agoagem meqinta adegnaq 7 na waqeq a le ogib wazbalid woqan ham.²Haqan angelo amebta na lehim God ago agem meqinta adegnaq in wazta na wazbalan ogib woqanmo gisulan awaz meqinta atoran meqin diqta mataw gisanib gwahtiqeq tilehyaq. On mataw karuw kwasikta na atowen gisanib waqim teq in ayon lotu em yaqayta naqmo giholib gisulan na gwahtiqyaqta.³Sa angelo gigerta nalehim God ago agem meqinta adegnaq in wazta na wazbalan kamisib woqanmo kamis buliyim mat momta anedan nog iyim gwahtiqeq lehyaq. Sa kamisib nagah bunmo kayeqmo luwayta na tumoq bugiy.⁴Sa ta angelo ezeqmanta na lehim God ago agem meqinta adegnaq in wazta na wazbalan yuw sibaqta teq yuw yayib bolaqta nagab tuwom. woqanmo yuw nagan buliyim ned nogmo gwathiqeq lehyaq. ⁵Sa nagelo yuw bunmo giwamuzaqta na in kazaq bilaqsa ya hurit. In bilam, God ham ni muran osad teq kwaziqmo diq ni ostamo ham. Ningo dag dimun iysa ni tawon diq iyim osaqta ham. Ad ni mataw gigo daq meqinta na tuquium kemim ni in gigo dag na ahunibmo amenin tinag ham. ⁶Mataw na in ningo natut kabemmo teq ningo on mataw tawonta kabemmo ginol emsa ginedan mutbalim wom ham. Nazaq iyan ni mataw meqmeqinta na ned negan in tuquluwiy ham. Na in gigo dag meqinta na ago anuwan anonon diqmo in tuwaqiyb ham. ⁷ Sa mat araq aqes God amen tamaz em abanan nab gwahtiqim kazaq bilaqsa ya hurif. nazaqmo ham, Iyahta ham, ni zaway bunmo wazaqta ham. Ni on mataw gigo daq ulum kemad gimen gamuk heltaqmo bilaqaqta ham. Teq ni mataw gigo daq ahunibmo amenin negaqta ham.⁸Ari angelo aweweqta na lehim God ago agem meqinta adegnaq in wazta na wazbalan zeq amalib tuwom. Woqanmo zeq zaway diq iyim in era matam ogibta tiginoy emyaq. ⁹Zeq oyad afan meqin diqta na mataw ginoy naqmo hiqiysa in gigem meqniysa God tibilawum yaqay. God inmo nagah mataw gimeqin tonyaqta na bunmo giwamuzaqta teq mataw na ginad buliyim God abin a hikidik iluw yaqay.¹⁰Sa angelo abay naginta na lehim God ago agem meqinta adegnaq in wazta na wazbalan karuw kwasikta na ago marorgo ban in amalib o sad ago on mataw giwamuzaqta nab tuwom. woqanmo on mataw karuw kwasikta muzinad ago maror ahaqenib osiyta na gigo hib romriq kwasik diqta tugwahtiqyaq. Sa santitiy giholib gwahtiqsa in meqin diq loyinad gimileq mugad os yaqay. ¹¹Mataw na gisanib gisulan titiy naqmo hiqiysa iyan in God ulilib osaqta na tibilawun yaqay. Tateq in ginad buliyad gigo daq meqinta na gileh a hikidik ug yaqay.¹²Sa anglo 6-ta na lehim God ago agem meqinta adegnaq in wazta na wazbalan yuw ayahta anan yufretis haqayta nab woqamo yuw na tumay bug. May bugan zeq gwalaqta ban king asor teq bolnan haqad osiyta na gimen dan tugwahtim. ¹³Sa nagah ahulinaqta ayahta na teq karuw kwasikta na teq nantut katiyta na in gite akan waqit meqinta gihol anumlan inaqta giwaqan kuter nogta ezeqmanmo tugwahtiqiy. ¹⁴Kuter ezeqman na in bugaw meqin diqta teq in daq amo amo azawayin inaqta emayta. In og saw bunmo haresmo leheq luwad in king aseseqta nagan gikat negsa in gigo bab mataw giwaqeq giqad bo humab tuwol daqayta. humab woley in God zaway bunmo wazaqta na ago kam ayahta nab in bab ayahta wazid tiqeraqdaqta.¹⁵Ne Yesus aqez ka huritiy. In bilaqaq, Mat arin inaqta boldaqta nazaq nog ya ne gigo hib tuboldaiq haqaq. Nazaq iyan mat a hi usad ago tubusan wastitayim ahol agerab emaqta naqmo in tidimniyim osaqta haqaq. Na ezaqgo ya boldaiqta nab mat na ago bit huloseq asan ban gwahtiqeq on mataw gimeb abe aholmo a hi luwdaqta na ago mataw gimeb abe aholmo a hi luwdaqta na ago haqaq. ¹⁶Air waqit meqinta ezeqman na in king na giwaqim giqad bo saw araqab gihumab tuwoliy. saw na Hibru nanib in anan Armagedon haqayta.¹⁷Sa angelo 7-ta na lehim God ago agem meqinta adegnaq in wazta na wazbalan kait amalib tuwom. Woqanmo Temre-ib Godago bantawonta nab mat araq aqes atoranmo lileyim bilaqsa ya kazaq hurit. In bilam, Nawaqmo tihiqiy ham. ¹⁸Sa mewlig haresmo hikliyansa kait ahulan ayahmo diq tiqiyyaq. Sa kanawrig ayah nenan diqta tisib. Kwaziq diqmo mataw mutur gwahtiqim og kab osiyta nab iyim bolim bo kam nabmo og ka nazaq ahol a hi woita. ¹⁹Og ahol wolan uliq ayahta Babilon na mizilayim aholsor ezeqmanmo iysa og saw bunmo gigo uliq aseseqta nagan bunmo tuwoq bugiymo. Kam nab God in uliq ayahta Babilon na anadin emim in ago agem meqniy bilaqne Wain ayun agognaqta nazaq nog in negan tuquluw bugiy.²⁰Sa mud bunmo tukim lehsa garah bunmo woq bugam mataw garah araq ahol ata hi waqiy. ²¹Sa kaitib wayway aseseqta gigo afaqan 50 Kilo nazaqta urom nog mataw gimalib woqyaq. wayway aseseqta na kaitib woqim mataw gimeqin diq tonsa mataw gigem meqniysa God tibilawun yaqay. Na ezaqgo in afaqan na loyinsa giholib meqin diq iysa iyan na ago.

Chapter 17

¹Ari angelo 7 deg wazim turiyta na gigo araq in ya igerab gelim kazaq ibilan. Ni bolid ae danatabta awaz meqinta yuw aseseqta giqurumnib osaqta ko in ago daq meqinta amenin waqsa ya ni tiniqisihunan ham. ²Ogib kab king bunmo in aw na inaq usiyta ham. Teq aw na in on mataw bunmo gihureqan in ago daq meqinta emad gihol atoranmo eraqsa in an haresmo hureqad inaq us yaqayta ham. Bilaqne in wain ayun atoranta negan in uluwim ginad dimunta huloim daq emiyta nazaq nog ham.³Haqsa God ago Bugaw Dimunta ya iholib ayahmo bolan angelo na ya iwaqim isorim iqad og amatawun haiqtab tilah lehan saw nab aw araq in karuw kwasikta kakaqta araq amalib ossa ya ahol way. karuw kwasikta na aholna kabemmo in asanib mar tonan giqusta .Adin aholnan amo amo na bunmo abilaqan ahuritan meqin diqta, bilaqne gamuk amalib God bilawunayta nazaq nog. Karuw kwasikta na afaqin 7 nazaq inaqta teq adanidin 10 nazaq afaqinib nagab gituriy. ⁴Saaw na ago tubusan kakaqta awaqan bilaqne king gigo tubusan awaqan nog. Sa in ago balaw dimdimunta amo amalib giqemiyta aholib giqus. Aw na abenab in gog araq gol-ibta wazaq. Sa gog na aduganib daq amo amo God ameb lilihim usaqta na teq aw na danatab luwad daq amebay inaq emaqta nagan bunmo in gog nab ate gwalim giqus. ⁵Teq aw na amaqbelab in ahol agamukan abarawunta araq kazay mar tonan us. Ya uliq Babilon Awaz Meqinta on Danatabta Ginenmo Diq Yaqmo Diq God Ameb Lilihim Usaqta Na Anamren Yaqmo Diq.⁶Aw na in God ago on mataw tawonta ginedan uluwim ahol agadan iysa ya ahol way. On mataw na Yesus anan helmo haqsa iyan in ginol eman moqiyta. Ya nagah na ahol waqad ihol turuh nem naqmo diq hiqiyaq. ⁷sa angelo na kazaq ibilan. Ni nagaqgo nihol turuh nemaq?ham. Ya teq aw na alulin tinibilendaiq ham. teq karuw kwasikta aw sorad a luwaqta na teq in afaqin 7 na teq in adanidin 10 nazaq usaqta na gilulin ya tinibilendaiqmoham.⁸Karuw kwasikta nawa ni ahol tuwamta na in kwaziqmo osta ham. Ad muran in a ta hi osaq ham. Teq abeb in yay abe milhasta na huloseq a ta gwahtiqdaq ham. gwahtiqeq luwad oseq le in timeqniy hasdaqta ham. In kwaziqmo osta teq in a ta hi osaqta teq abeb in ta boldaqta na ago on mataw giholnan God ago bok-ib haiqta naqmo in karuw kwasikta na ahol waqad gihol riten lamdaqta ham. Buk nab on mataw kayeqmo tuteqmo os daqayta na giholnan usaqta ham. Kwaziq diqmo God og ka eman a hi gwahtiqsamo in on mataw na ginan buk nab mar tonan tuqusaqta ham.⁹Mat anad dimunta inaqta an in nagah ka ago tuhurit kemdaq ham. Karuw kwasikta na ago afaqin 7 na in garah 7 nazaq gitowun ham. Sa aw na in garah 7 na gibigmanib osaqta ham. ¹⁰Sa afaqin 7 naway na in king 7 nazaq gitowunmo ham king abaynagin nazaq tuqosiyta teq muran king 6-ta na in osaq ham sa king 7-ta na teq gwahtiqdaqta ham. In gwahtiqeq asitmo tuqosdaq ham.¹¹Ossa teq karuw kwasikta kwaziqmo osta teq muranin a ta hi osaqta na in abeb a ta gwahtiqeq in king 8-ta nazaq nog tiqiydaq ham. In ago daq king 7 na gigo daq nog iydaqta teq in gwahtiqeq luwad oseq teq in timeq niy hasdaq ham.¹²Ad ni karuw kwasikta afaqinib adanidin lo nazaq ahol giwamta na in king lo nazaq gitowun ham. Teq king lo na in gigo ban waqim a hi osay ham. Abeb in gwahtiqeq karuw kwasikta na inaq zaway waqeq teq in kam asitmoqmo zeq adulan amulikmo nazaq in king iyeq tuqos daqay ham. ¹³King nagan ginad amulikmoqmo usdaqta ham. Ad in gigo zaway teq gibin aseseqta nabunmo in karuw kwasikta na tuqug daqay ham. ¹⁴King nagan in sipsip amidon ago walmataw nenaq bab emsa sipsip amidon ago mataw na nanaq eraqeq king nagan babub tigiquriyam bug daqay ham. Na ezaqgo sipsip amidon in king bunmo gigo king-ta teq in mataw aseaeqta bunmo gigoiyah diqta ham. Teq sipsip amidon ago walmataw na gibin kazaq usaqta ham sipsip amidon inmo mataw na giliewunim aholyon gilumim giwamta ham. Giwaqan in ago nan muuzinzd gituw a hi hiqiyayta ham.¹⁵Haqad angelo na kazaq a ta ibilan , aw danatabta yuw aseseqta gigerab ossa ni ahol wamta na ham yuw na in on mataw bunmo gitowun ham. Og kab mataw en amo amo gidauhan og saw haresmo osad gigo nan amoamo bilaqayta gitowun na in yuw aseseqta naqmo ham¹⁶Sa karuw kwasikta adanidin lo na giyow karuw kwasikta ta araq na inaq in aw danatabta na gigem meqin diqta tuqug daqay ham. Ad in aw na abin meqin diq toneq ago tubusan nagah nagan bunmo giwaqid in begbeg iyeq abe aholmo tiluwdaq ham. Sa king lo na giyow karuw kwasikta na inaq in aw na amizan neqad teq in asan hunegid le faqmeb gwale tuqoywordaq ham. ¹⁷God in king lo na gigeman in ginad amulikmo iyim gigo zaway in wazayta na bunmo in eman karuw kwasikta na ahaqenib lehan iyan in daq nazaq em daqayta ham. Ad in God-mo anad muzinad daq nazaq emad ossa teq nagah bunmo God anah bilamta na tugwahtiq bugdaq ham.¹⁸Teq aw in ahol wamta na in uliq ayah diqta og kab king bunmo giwamuzaqta naqmo atowun ham.

Chapter 18

¹Ari nagah na tihiqiyanmo angelo araq awaz meqinta heven hulosim gehitiqsa ya ahol way. In ahol abalawun oy naqmo hiqiysa ogib kab saw bunmo hastitay an saw anuwan ayahumo us. ²Sa in atoranmo lileyim bilam, uliq ayahta Babilon timeqniy has ham. In timeqniy has ham. Meqniy hasim muran in bugaw meqinta gigo uliqta tiqiy ham. Uliq na bugaw meqmeqinta nagan teq ah meqmeqinta ginumlan inaqta mataw ingina gitew hiqiyayta nagan bunmo gigo ban tiqiy ham. ³Na ezaqgo uliq na wa na in on mataw en bunmo gihureqim gigeman in gihol atoranmo eraqsa ginad meqinta hares gwahtiqyaqta ham. Bilaqne in wain ayun atoranta ulumim ginad dimunta hulosiyta nazaq ham sa ogib king bunmo in uliq na inaq daq amebay inaqta kabemmo emiytamo ham. Uliq na amatawun in ginad bilaqgo anaghan anan diq moqsa iyan og kab mataw mani a kabiyan emayta na bunmo in gigo es nagah uliq nab a le zayad mani ayahmo waq yaqayta ham.⁴Ari mat ta araq aqez heven-ib gwahtiqsa ya kazaq hurit. In bilam yaqgo on mataw ham ne uliq na huloseq bo asanib gwahtiqiy ham. Luweq daq meqinta in emayta na ne giholib soqotid ne em daqaymo ham. Emsa mataw na in gigo daq meqinta na amenin meqinta waqsa ne nenaq araqibmo tuwaq daqaymo ham. ⁵Uliq na ago daq meqinta kuluwmo diq iyim in an amalib amalib gwale ulilibmo diq tiqiy ham. Iyan God ahol waqad in uliq na anadin tiq emaq ham. ⁶Uliq na bilaqne aw danatabta nog iyim mataw giyon daq amta nazaqmo ne in ayon emiymo ham. Emad ne aw na ago daq meqinta in amta na amenin ugad teq ne a ta ug toniy ham. In yuw atoranta gogib buliyim mataw negan uluwiyta nazaqmo ne yuw atoran diqta gogib emeq teq ne gog gigermo ugid in uluw bugan ham.⁷Awna inmo ahol abin ayahmo iluwta na teq in daq ahol bilaqgota kuluwmo amta na nazaqmo diq ne in santitiy ayahmo ugsa in ame kabemmo gaq wazan ham. Na ezaqgo ham inmo ahol anan bilaqaq ya maror ayah diqta haqaqta ham. Ya wabur a haiqta haqaqta ham. Ya gaq a hikidikmo wazdaqta haqaqta ham. ⁸Teq iyahta God ago zaway ayahta inaqta in Babilon ago daq tuqulum kemim anan bilam uliq na temeqniydaq haqad in bilam ham. Nazaq iyan moq meqin diqta teq santitiy ayahmo teq zarow akaman amimk a haiqta in kam amulik nabmo uliq nab tugwahtiq bugdaqta ham. Gwahtiqsa teq faq eraqeq uliq Babilon oyid in tihiqiy bugdaq ham.⁹Ari kam nab og kab king bunmo uliq na inaq gihol bilaqsa oasd us yaqayta na in uliq na faq ayahmo oyad aqasin gwalehsa in ahol tuwaq daqay ham. Ahol waqad in ginad meqniysa gigem afaqan iysa gaq wazadtuqos daqay ham. ¹⁰Osad in uliq nq afaqn meqin waqsa ahol waqad in rabad pesanmo turad bilaq daqay, uliq Babilon timeqniy haq daqay ham. In timeqniy haq daqay ham. In timeqniy haq daqay ham. In uliq ayah diqta teq kam amulik nabmo in ago daq meqinta na anuwan tuwaq bug haq daqay ham.¹¹Sa og saw bunmo mataw mani akabiyan emayta na in uliq Babilon anadin emad ginad meqniysa gigem afaqan iysa gaqad tuqos daqay ham. Na ezaqgo Babilon on mataw na in mataw mani akabiyan emayta na gigo es a ta hi zay daqayta na ago iyan ham. ¹²Es naway na gol teq silva teq gig dimdimunta anawun ayahmota teq gig kamisisbta anan bokbok haqayta teq tubusan kakaqta anawun ulilibta teq tubusan dimunta anan silk haqayta teq ay anan sitron haqayta teq karuw aseseqta gite sisoqim nagah dimdimunta gigemayta teq nagah amo amo ayib teq baras-ib teq ain-ib teq gig amarmarin inaq na gimalib gigemayta anuwun ayahmota nagan bunmo gizaygo akaman tihiqiy ham. ¹³Teq ay sinamonasan ahuran dimunt teq gunay teq nagah araq nal nogta aqasin ahuran dimunta giger mir ayow frenkensens inaq teq wain ayun teq oliv amasilan teq mel dimunta teq wit anagin teq bulmakau teq sipsip teq hos teq wilka teq kabibiy on mataw gizayad gimemin waqayta nagan bunmo gizaygo akaman tihiqiymo ham. Nagah nagan bunmo mataw mani akabiyan emayta na in uliq nab a leheq a ta hi gizay daqayta ham.¹⁴Kam nab mataw mani akabiyan emayta na in uliq Babilon buloneq bilaq daqay, nagah dimdimunta ni anan diq moqaqta na bunmo in ningo nib tihiqiy haq daqay ham. Ningo nagah dimdimunta teq ningo balaw dimdimunta na bunmo nabagag tilehan mataw ahol a ta hi waq daqay haq daqay ham.¹⁵Sa mataw mani akabiyan emad uliq nab mani ayahmo waq yaqayta na in uliq na santitiy ayahmo waqsa ahol waqad teq in tirab daqay ham. Ad in hulos ugeq pesanmo turad teq in gaq wazad gigem afaqaniysa tuqos daqay ham. ¹⁶Mataw na bilaq daqay uliq ayahta na timeqniy haq daqay ham. In timeqniy haq daqay ham. Kwaziqmo on mataw na tubusan dimunta anan linen haqayta na teq tubusan kakaqta awawqan bilaqne king gigo tubusan awaqan nogta na in giholib giqem yaqayta haq daqay ham. Sa in gigo balaw dimdimunta gol-ibta teq gigo kaliloy gig away dimdimunta amo amo amalib giqemiyta in giholib usyaqta haq daqay ham. ¹⁷Teq kam amulikmo nawaqmo in gigo es nagah nagan bun diqmo tihiqiy haq daqay ham. Ari muy anamreniz teq mataw muyib luwad uliq ari muy anamreniz teq mataw muyib luwad uliq aseseqta asorib lehayta na teq muy ago kabibiy mataw teq mataw bunmo kamisib mani akabiyan emad luwayta na in bunmo pesanmo turiy ham.¹⁸Turad faq amileq aqasin inaq gwalad oysa in ahol waqad dedibmo bilaq yaqay, uliq araq abin in uliq ayahta ko abin nog a haiq ta haq yaqay ham. ¹⁹Haqad mataw na og abutbutan waqim in gimo gifaqinib emad teq in gaqad gigem afaqan iysa lileyeq bilaq yaqay, uliq ayahta ko timeqniy haq yaqay.In timeqniyhaq yaqay ham. Mataw gigo muy inaq na bunmo in uliq nab mani ayahmo waq yaqayta haq yaqay ham. Ta teq kam amulikmoqmo uliq ayahta na timeqniy has haq yaqay ham. ²⁰Haqad mat na a ta bilam heven-ib angelo bunmo ham, ne ginad dimniyan ham. Teq God ago nantut teq in ago Aposel teq in ago on mataw tawonta na bunmo ham ne nagah muran uliq nab gwahtimta na ago ne ginad diminiyanmo ham. Uliq ayuta na na in ago daq meqinta amalib ne gimeqin tonan muran God in uliq na ago daq meqinta na amenin tuqug bug ham.²¹Ari gamuk na tihiqiyanmo angelo ta araq awaz meqinta in gig araq bilaqne gig ayah nenan diqta amalib wit wol ninalayta nazaq nogta in waqim hunegan kamismeb woqsa in bilam, kazaqmo teq uliq ayahta Babilon waqeq atoranmo hunegid tuwoqdaqmo ham Woqid teq mataw uliq na ahol a ta hi waq daqay ham. ²² Nazaq iyid teq Babilon ham mataw bar amo amo waz yaqayta giqez teq taur ahula teq kadug ahulan ne gigo hib a ta hi hurit daqay ham. Ad ne gigo uliqab in mataw kabiy amo amo em yaqayta na gisawanmo tuwaq daqay ham. Teq on mel akakbiyan emad wit anagin wol ninalayta na gihulan ne gigo uliq na amuganib a ta hi gwahtiqdaq ham.²³Lam anuwan ne gigo hib a ta hi oydaq ham. Sa ne gigo hib on mataw an a ta hi waq daqay ham. Na ezaqgo ne gigo mataw mani akabiyan em yaqayta na in og kab mataw aseseqta gibin inaqta iyim in igmo ag naqad osiyta ham. Teq ne gigo liqiy amalib ne on mataw og saw bunmo gikat negiy ham. ²⁴Teq Godago nantur kabemmo teq in ago on mataw tawonta kabemmo ginol eman ginedan womta na ago mebay uliq nab usta ham. Ad on matawbunmo babub ginol oman ginedan womta na ago mebay uliq nab ustano ham.

Chapter 19

¹Ari nagah na abun ban ya heaven-ib on mataw biyahmo biyanmo osad gamuk atoranmo bilaq nog iysa ya hurit. Mataw na bilaqiy, i God abin iluwuq haqiy. Igigo Godamomo in i giwaqim giqeman i ban dimunta osauqta haqiy. I in amomo abin sorid ulilibmo gwalehdaq haqiy. In amomo ago zaway ayan digmota haqiy. ²God in on mataw gigo daq ulum kemad heltaqmo bilaqaqta haqiy . teq mataw daq ahunibmo amenin negaqta haqiy. Aw danatabta away meqinta na in on mataw bunmo ogibta gimeqin tonad gihureqan in ago daq muziniyta naqit .Nazaq iyan God in awna ago daq meqinta ginol eman moqiyta haqiy . Nazaq iyan God ni ago on mataw ginedan womta na aqenin aw na ago hib tuwam haqiy .³Haqad in gime gigerta a ta lileyim bilaqiy. I God-mo abin iluwuq ahqiy.Uliq ayahta na oyad faq afasin titimmo kuluwa-kuluwmo gwalaqta haqiy. ⁴Sa God ago ban tawontab ossa mataw marorta 24 an giyogniz nagah awewaq kayeqmo osayta na nenaq in gibaubakan ulum laquwim turad haq yaqay.⁵Sa God ago ban tawonta nab man araq aqez gwahtiqim bilam. God ago kabibiy on mataw teq on mataw God rabunad abin wazinayta na bunmo ne god abin iuluwiy ham . Na mataw gibin inaqta teq gibin haiqta unaqmo God anan wazid wilibmo gwalahan ahm .⁶Ari on mataw kabemmo humab wolim agmuk bilaqayta nazaq ya hurit nog iy . In gihulan bilaqne yuw ayahta sibim lehad ahulan kabemmo iyaqta nazaq nog iyad teq in bilazne kait ahulan ayahmota nog iyyaqmo no mataw na bilaq yaqay. I God abin iluwuq ayqay. I gigo iyahta God zaway bunmo wazaqta haq yaqay . In King ayah daqtaqmo iyim nagah bunmo giwamuzim soaqta haq yaqay.⁷Muran i in anan ginad dimniysa abin iluwuq haq yaqay . Sipsip amidon aw awqdaqta ago akamun tugwahiiqan awe an ahol tuwastitayim posaqta had yaqay . ⁸God in tubsan hus diqtya anan linen haqayta araq aunmlan haiqta aw na ugan in aholib tiqam haq yaqay. Tubusan hustab dimunta nain god ago on mataw tawonta gigo daq dimunta naqmo atowun.⁹Sa angelo araq ibilan, Ni nan kamar ton ham .God no mataw gimen nan eman in teq sipsip amidon ago aw awq adidaqan ayahtab bol daqayta na, mataw na muran tidimniyim osayta ham. Ad in ya ibilan, Nan kaway ka in God ago nan hel diqtaqmo ham. ¹⁰Angelo na nazaq haqsamo ya in anognib ihol hulosan tuwom,ya in ayon lotu emnan haqad .Teq haiq. In ya ibloan, ni nazaq hi ton ham. Ni nimaqbaban nenaq ne yesus abin bilaqad ago kabiy emayta ham. Sa ya nazaqmo ne gigo kadoy iyim i araqibmo kabiy na emauqta ham. Ni God amomo ayon lotu em ham . Na ezaqgo God bugaw dimunta inmo mataw ginad wimuzsa in ago na tutim Yesus abin bilaqayta ham.¹¹Ari ya ime gwalehim kait misireq nog iyim aqez hassa hos husta araq nab turas ya ahol ya way. Sa hos na amalib mat araq os. Mat na anan aka6tiy haiqta haqayta teq in anan araq heitaqmota haqayta. In daq titnponta amalib mataw gigo daq gilum kemaqta . Teq in daq titnonta amalib ago bab ginolaqtamo. ¹²Mat na ameqnagin bilaqne faq amileq nogta . Ad in afaqinib King gigo balaw dimdimunta hikliyanaqta kabemmo giqusaqta .Teq mat na aholnan inmo masarib mar tonan usaqta. Mat araq diq i n aholnan na a hi huritsa in amomo ahilonan na ago huritta. ¹³In aholib tubusan sisqta usaqta na nedmo huz ugta . Teq mat na anan God ago gamuk haqayta.¹⁴In ago angelobab emayta na tubusan husta anan linen naqayta anumlan haiqta giholib emim teq in hos husta gimalib osad mat na muzad inaq lehayta. ¹⁵Sa mat na ateb baqir araq sisaqta ame meqinta gwahtiqim usaqta. Baqir na amalib in ogib on mataw en bunmo ginoldaqta. Ad in gwatuq ain-bita wazaqta na amalib on matawbunmo atoranmo giwamuzdaqta. In ago bab ginolad gibayid woqsa bab nab in God zaway bunmo wazaqta na ago agem meqniy tiloyin kem daqay. Bilaqne mataw wain ayun waqgo a banib wain anagin bay ninalsa ayun gwantiq bugaqta nazaqmo in ago bab gibaydaqta. ¹⁶Mat na ago tubusanib teq abetab in ahol anan kazaq mar tonan usaqta. King bunmo gigo king-ta teq mataw asesqta bunmo gigo iyan diqta.¹⁷Ari angelo araq zaq ame ituqim tursa ya ahol way. In turad ah bunmo kaitib melad boleq na atoranmo gililewunim gibilan, na bunmo boleq God ago neqwaq ayahta kab humab woliy ham. ¹⁸Humab woleq teq ne mataw marorta teq mataw bab emayta gigo aseseqta teq mataw giwaz meqinta teq hos kabemmo ginamreniz nenaq kuluwmo meqinta teq hos kabemmo ginamreniz nenaq kuluwmo gimzan ne tineq daqay ham. Ne mataw gina inaqta teq kabibiy mataw samanta te mataw gibin inaqta teq mataw gibin haiqta inaqmo bunmo gimizan ne tineq daqay ham.¹⁹Ari karuw kwasikta na in og ka ago king bunmo gigo bab mataw nenaq giqad bolim gihumab wolim ossa ya gibiy. Mataw na in mat has amalib osaqta na ago bab mataw nanq an tuwolnan haqad in bolim humab woliy. ²⁰Teq haiq. karuw kwasikta na ayow nantut katiyta na inaq giwazim tigiqirquriy. Nantut katiyta naqmo in karuw kwasikta na ameb daq azawayin inaqta kebemmo emyaqta. Emad in on mataw karuw kwasikta na adulan ayon ta na gikat negsa in karuw kwasikta na adulan ayon lotu em yaqayta. In karuw kwasikta ayow nantut katiyta na inaq giwazim giqirquran in kayeqmo ossamo gihunegan le fag ayahtad tumoqiy. Faq na bilaqne yuw akurorqanta ayahtab nog iysa gig anan salfa haqayta na kebemmo oyad usayta.²¹Mataw giger na le faqmeb tuwoqamo mat hos-ib osaqta na in ago baqir atenmosib gwahtiqim usaqta na amalib mataw giger na gigo dauh ginol eman tumoq bugiy. Moq bugan ah bunmo bolim mataw tumo-qiyta na gimizan neqim gigem aseseq nenan tiqiy bug.

Chapter 20

¹Ari angelo araq heaven hulosim gehitiqsa ya ahol way in yay abe milhasta na ago ambitan teq sen araq ayahta inaqmo abenab wazim ad hasim. ²Hitiqim in nagah ahulinaqta ayahta na tuwaz. Nagah ahulinaqta na kwaziqmo osta teq anan giger mat i gigilehunan bilaqaqta haqayta teq santa haqaytamo. Angelo na in nagah ahulinaqta na wazim sen-ib irquran in ulig 1,000 nazaqmo tuqos. ³Teq angelo na satan irqurim in wazim yay a be milhasta nab hunegan woqan in adanin atoranmo ot, satan gwahtiqeq on mataw a ta hi kat negdaq haqad. Ari satan irqurid ossa ulig 1,000 na le tihiqiy bugid nab teq in adanin hasid in asanib gwahtiqeq kam asitmoqmo a ta luwdaq.⁴Ari ya marorgo ban tawonta kabemmo gibiy. Sa mataw kabemmo ban nagab ossa ya gibiymo. Ossa God in gibenab maror eman in mataw hazizrib gilum kemad osiy. Teq on mataw kabemmo Yesus anan helmo haqad abin iluwad taq in God ago gamuk waz naqmo hiqiyita na giwitan ya gibiymo. Mataw na gigo daq nazaqmo usan iyan in gigo bab baqiribmo ginat urot tayan maqiyta. teq in karuwkwasikta na atowun aibenab teq gimaqtoelab a hi waqadin karuw kwasikta na ago ahol adulan na inaq gimen lotu a hi emiytamo mataw na kayeq ta iyim osad in nagah bunmo giwamuzad osiy.⁵Ossa on mataw tumoqiyta asor na bunmo in kam nab kayeq a hi iyiyta. Haiq i ussa le uliq 1,000 na tihiqiyid teq in kayeq tiqiy daqayta. Ari mataw dimdimunta nawa kayeq iyita na ni mataw ni mataw danmeb hodhod hulosea eraq daqayta na gigo dauhibta. ⁶Mat aw nog kam amebta nab kayeq iy daqayta na in God ago on mataw tawon doqta iyeq tidimniy haseq os daqayta. Moq gigerta na in on mataw na giwazid a hi Krais inaq gigo mataw tamaz emayta tiqiyeq tuqos daqay. Ad uliq 1,000 nazaq in Krais inaq king iyeq osad nagah bunmo tigiwamuz daqay.⁷Satan timeqniy has, ari abeb uliq 1,000 na tihiqiy buugid teq in satan adanin hasid in asanib bo fugwahtiqdaq. ⁸In bo asanib tugwahtiqeq teq in on mataw og saw bunmo osayta na gikat negad tiluwdaq on mataw na ginan giger God haqayta teq magog haqaytamo satan in on mataw na kat negad gihureqsa in God ago on mataw nenaq bab emgo haqad bo humab tuwol daqay. Mataw humab wol daqayta na in kabemmo diq bilaqne kamisdekib ibur usaqta nazaq nog.⁹Teq ya on mataw na gibiysa on og saw bunmo hulosim bolim God ago uliq in anan anad bilaqaqta na lilut ugim turad in God ago. On mataw tawonta wiq nab osiyta na bunmo gimen tawan emiy. Teq haiq, heven-ib faq gehitiqim bab meqinta na bunmo ginoyworan tumaq bugiy. ¹⁰Moq bugan teqin mat gikat nagta anan satan haqayta na wazim hunegan in fag ayahtab gig salfa oyad usaqta nab le tuwom. Fag na bmo karuw kwasikta ayow nantut katiyta na inaq osayta. Ossa in satan hunegan wolehim in ezeqman iyim nenaq fag nab tuqosiy. Mataw ezeqman na in tuteqmo zeqab taromab inaqmo santitiy waqad tuqos daqay.¹¹Ari king ago ban araq ayahta husta tursa ya ahol way. Ad mat ban tawonta nab ossa ya ahol waymo. In ban ban ossa og ayow kait inaq rabunim titikiy. tukim lehad teq in mataw gimab ulilem daqayta na abitan haiq iyiy. ¹²Sa on mataw tuwoqiyta bunmo gibin inaqta teq gibin haiqta inaqmo eraqim ban tawonta na ameb tursa ya gibiy. Gibiyad buk asor gihasan ussa ya ahol waymo. Ahol waqsa in buk ta araq has toniymo. Buk araq nab in on mataw os kayeqmo kuluwa-kuluwmo os daqayta na giholnan mar tanan. Ari buk ta asor iturimo gohasiyta nagah in on mataw biyahta na kayeqmo osad daq emiyta na giwagamun amulik-mulikmo gimar tonan usta. Na ahol waqad in giyon meqin bilaqsa in gigo daq ahunibmo amenin tuwaq yaqay.¹³Sa mataw kamismebwoqan kamis gineqan moqiyta na kamis gihulosan in hazizir ayahta nab tugwahtiq bugiy teq mataw tumoqiyta gigo uliq na nazaqmo in mataw nab osayta na bunmo gihulosan tugwahtiq bugiymo. Mataw moqiyta na bunmo gwahtiqim tursa mat king ago ban tawontab osta na in amulik-mulik gigo daq meqinta kwaziqmo in emiyta na tigilum kemay. ¹⁴Teq daq na abeb in moq ayow mataw tumoqyta gigo uliq anan hades haqayta na inaq gihuneganie fag ayahta nab tuwoqiy. Faq ayahta yuw akuroran nogta na in anan moq gigerta haqayta. ¹⁵Teq mat aw nog in giholnan buk mataw kayeqmo kuluwa-kuluwmo os daqayta nab a hi usid na in giwazeq gihunegid le faq ame ayahta nab tuwoq yaqaymo.

Chapter 21

¹Ari nagah na abeb og muturta teq kait muturta inaq ussa ya gibiy, kait og inaq kwaziqmo gwahtiqim usiyta na tihiqiy bug. Sa kamis a ta hi usmo. ²Ad God ago uliq tawonta heven-ib usim gewoqsa ya ahol waymo na Jerusalem muturta. ulig na ago balaw dimun diqta,bilaqne aw mat waqnan haqad balaw dimunta aholib gigemim ahol wastitayim ago mat waqnan tonaq nazaq nog.³Sa God ago ban tawonta nab mat araq aqez gwahtiqim atoranmo lileysa ya kazaq hurit. In bilam, ne gidek emiy ham muran God in ago on mataw nenaq tuqosaq han ossa on mataw na in God-mo ago on mataw diq tiqiy daqay ham. Helmo ham, God inmo on mataw na nenaq tuqosdaq ham. ⁴Osad in mataw gaqsa gimeqil gimeb usaqta na tisuholdaq ham. Teq mataw na a ta hi moq daqay ham. Ad in gaq a ta hi waz daqaymo ham. In a ta hi gaqad teq in gihol a ta hi titiydaq ham. Daqkwaziqmo usta nagan tihiqiy hugda ham.⁵Sa mat ban tawontab osaqta nab bilam, ahol waqiy ham. Ya nagah bunmo giqemun maturta tiqiyiy ham. Haqad teq in bilam, nan ka mar tonid usan ham. Nan ka in hel diqta teq in kazaqmo diq tugwahtiqdaqta ham. ⁶Haqad in ya ibilenim bilam, nawaqmo tihiqiy ham. Nagah bunmo gilulin na yaqmo ham. Ad nagah hiqiydaqta akaman na yaqmo wazaiqta ham. ya nagah bunmo wolnet bugim osaiqta ham, mat anat ziziqsa ya yuw yayibta mataw uluwim kayeiqmo osayta na samanmo uluwim kayeiqmo osayta na samanmo ugid in tuquluwdaq ham.⁷Mat aw nog in zaway meqinta bunmo giquriyam bugeq in yaqgo nagah dimdimunta na tuwaq daqay ham sa ya in gigo God ossa in yaqgo onmin os daqay ham. ⁸Ari mataw zaway meqinta nagan rabunad hureq hasayta na teq in ya inan helmo a hi haqayta na teq in daq meqinta amo amo emayta na teq in mataw ginol emayta na in danatad on nenaq luwayta na teq in tagum liqiy emayta na teq in God katiyta muzayta na teq in katiyayta na mataw na lounmo in gigo uliq fag ayahta yuw akurorqan nogta gig salfa oyad usaqta nab in tuqos daqayta ham. Daq naway na anan moq gigerta haqayta ham⁹Ari angelo araq yaqgo hib tubol. Na in angelo 7 nagah meqinta on mataw gimeqin tondqta na adegnaq ame gwalim ussa in waziyta na gigo araq in yaqgo hib bolta. Bolim in yaibilan, ni bolid ya sipsip amidon awe tiniqisihunnan ham. Muran sipsip amidon in aw na tuwaqdaqta ham. ¹⁰Samo God ago bugaw dimunta ya iholib ayahumo bolanmo angelo na ya isorim iqad garah. Sisaqta ulilibmo gwalata hab in ya iqad tugwalah. Gwalehim in God ago uliq tawonta Jerusalem heven hulosim gewoqsa tiqiqisihun.¹¹Sa God ahol anuwanayahmo uliq nab oysa ya ahol way. Uliq na ahol waqsa in hikliyan nog i yyaqta, bilaqne gig dimunta hikliyanaqta anawun ayahmota na nog. Teq uliq na awu wan bilaqne gigi Jaspa anuwan nog teq in awaqan dimun diq galas hikliyan nog iyaqta. ¹²Sa uliq na ago gel in sisaqta teq ulilibmo gwalahta. Gel na ago dan ez 12 nazaq ussa teq dan ez nab angelo amulik-mulikmo na zaq turim ldhiy. Teq Isrsl gisesan 12 na giholnan dan gwalaqta ban nab dan ez nagab giqusim lahmo. ¹³Gel asor gel zeq gwalaqta ban nab dan ez ezeqmanmo us. Teq asor ger ban dan ez ezeqmanmo usmo teq na agerab gel asor gel zeq wolehaqta ban nab dan ez ezeqmanmo usmo. Teq ta na agerab asor ger ban dan ezeqmanmo usmo.¹⁴Sa gel na asenab gig aseseqta 12 nazaq gel zaway ugim usiy. Gig nab sipsip amidon ago aposel 12 na giholnan mar tonan giqus. ¹⁵Sa angelo gamuk ibilenyaqta na in aytan gol-broa araq waz, aytan na amalib in uliq na atowun waqad teq in ago dan ez ago gel in aqmo gitowun waqdaq haqad.¹⁶Uliq ayahta na ago azizinan aweweqmo araqibmo usiy. Sa ago sisaq ulil ban gwalahta na teq ago sisaq og niuzim lahtz na bunmo in araqib usiymo. Angelo na ago aytan amalib uliq ayahta na atowun waqan in atowun 2,200 kilomita nazaqmo iy. Teq ago azizinan teq ago sisaq gwalahta na bunmo in araqibmo 2,200 kilomita nazaqmo diq iyim usmo. ¹⁷Sa angelo na in uliq ayahta na ago gel afowun tuwammo, an gel ago sisaq ulilib gwalahta na atoun in 65 mita nazaqmo iy. Angelo in matawmo gigo mita in wazayta naqmo amalib nagah na gitowun wamta.¹⁸Uliq ayahta na ago gel in anan Jaspa haqayta na amalib emiyta. Teq uliq na adugoinib bit ban bunmo in gol-ibmo emiyta. Nazaq iyan in awaqan bilaqne galas nog hikliyanyaqta. ¹⁹Teq uliq na ago gel asenab gig aseseqta zaway ugad usiyta na awaqan dimun dimun diqta teq in gig dimdimunta anawun ayahmota amalib gig aseseqta na gibalaw toniyta. Gig amebta na anan Jaspa haqayta. Sa gig gigerta rawezta na anan sapaya haqayta. Sa gig ezeqmanta husta na anan aget haqayta. Sa gig aweweqta kuletta na anan emerald haqayta. ²⁰Sa gig abaynaginta na anan sadonokis haqayta. Gig na kakaqta husta inaqmo ahulib usaqta. Sa gig 6-ta kakaqta na anan koniliyan haqayta.Sa gig 7-ta maliyta na anan krisolait haqayta. Sa gig 3-ta kuletta nog na anan beril haqayta. Sa gig 9-ta maliyta nog na anan topas haqayta. Sa gig 10-ta na anan krisopres haqayta. Na ahwib maliyta teq kulette usaqta. Sa gig 11-ta dubta na anan hayasin haqayta. Sa gig 12-ta kakaqta na anan ametis haqayta.²¹Gel na ago dan ez 12 nab bokbok aseseqta husta 12 nazaq in dan ez nog iyim giqus. Dan ez amulikmo nab bokbok amulikmo husta us. Sa uliq aduganib dan lahta na in gol-ibmo emiyta. Ad dan na anuwan diq iyad in bilaqne galas nogmo hikliyanyaqta. ²²Ari uliq nab tempel araq tursa ya ahola hi way. Na ezaqgo iyahta God zaway bunmo wazaqta na ayow sipsip amidon inaq in tempel os nog iysa ya gibiy.²³Sa uliq ayahta nab zeq ayow kalanu inaq gigo kabiy haiq tiqiuiymo na ezaqgo God-mo ahol anuwan uliq ayahta na anuwan ugaqta. Sa sipsip amidon anuwan bilaqne lam oy nog iyad in uliq na anuwan ugaqtamo. ²⁴Anuwan ugsa on mataw en bunmo in uliq ayahta na boleq anuwan na tiluw daqayta. Sa ogib king bunmo in gigo balaw es dimdimun diqta anawun ayahmota giwaqeq giqad uliq na a tubol daqaytamo. ²⁵Uliq nab tarom a hi iyaqta saw anuwan naqmo turimmo usaqta. Nazaq iyzaq iyan in uliq na ago dan ez 12 na a hi otayta.²⁶Sa ogib on mataw en bunmo imgigo nagah dimdimunta giqussa amalib gihol abin dimunta waqayta na in giwaqeq giqad boleq uliq ayahta na giqemid ussa mataw bunmo uliq na tuwazin daqayta. ²⁷Sa nagah anumlan inaqta ta matawdaq meqmeqinta amo amo emayta teq mataw nan katiyta bilaqayta nagan in le uliq ayahta na amuganib a hikidik gwahtiq daqayta. Haiqmo diq. On mataw giholnan sipsip amidon ago buk os kayeqmo kuluwa-kuluwmo os daqayta nab usaqta naqmo in le uliq ayahta nab tugwahtiq daqayta.

Chapter 22

¹Ari angelo na in yuw mataw uluwim kayeqmo kuluwa-kuluwmo osayta na tiqiqisihun. Yuw na bilaqne galas hikliyan nog iyad usaqta. Teq yuw na in God ayow sipsip amidon inaq gigo ban tawonta na aqiradnib gwahtiqim lehaqta. ²Ad uliq na amuganib yuw na agerab ay anon neqim kuluwa-kuluwmo osayta na tursa yuw na ay asenlotab lehaqta. Ay nawa na anon amo amo 12 nazaq giqemaqta. Ad kalam araqab in anon araq emaqta. Emad in nazaq emim emim lehaqta. Ad ay na anan in on mataw em bunmo giwastitaygo usaqta.³Teq nagah bunmo God kusluw negan meqniyim giqusayta na in uliq nab a hi us daqay. Sa God ayow sipsip amidon inaq gigo ban tawonta uliq na tursa God ago kabibiy on mataw in ayon lotu tiqemid os daqay. ⁴Ad mataw na in God anobun ahol waqsa God aholnan mataw na gimaqbelab tuqusdaqmo. ⁵Tarom tihiqiydaq. Sa zaq teq lam nagan bunmo gikabiyan tihiqiydaqmo. ezaqgo iyahta God ahol anuwan in ago on mataw gimalib tuhuramdaq. Sa on mataw na kuluwa-kuluwmo king iyed tuqos daqay Yesus teq hidmo ta boldaq.⁶AriGod ago angelo na ibilenim bilam, gamuk ka hol diqtaqmo ham God bilamta nazaqmo in tugwahtiqdaq ham na ezaqgo iyahta God inmo anad nantut negsa in ago gamuk bilaqyta ham. Ad in ago kabibiy mataw nagah teq hidmo gwahtiqdaqta na giqishungo haqaq in ago angelo eman kawaqmo tubol ham. ⁷Haqad in ya ibilan, Yesus bilam ne gidek emiy ham. Ya hidmo ne gigo hib tilehaiq haqad in bilam ham. On mataw God ago nantut agamukan buk kab ussa muzinayta na in tidimniyim osayta haqad in bilam ham.⁸Ari yaqmo Jon ya gamuk ka huntta teq ya nagah ka bunmo ahol wayta. Ya nagah ka agamukan tuhuritim teq ya imeb nagah ka ahol tuwaqummo ya God ago angelo na anognib ibakbakan wun laquwin turad in ayon lotu tiqemdaiq hay. ⁹Sa angelo na ibilan, say ham ni nazaq hi ton ham ni nimaqbaban God ago nantut nagan teq on mataw bunmo gamuk buk kab ussa muzinayta na in God ago kabibiy emayta ham. Annazaq nogmo ya in ago kabiy emaiqtamo ham ni God amomo ayon lotu em ham.¹⁰Ad in ta ibilenim, nagah abeb teq gwahtiqdaqta ago agamukin buk-ib usaqt ka ni hi ulilem ham na ezaqgo nagah na gwahtiqdaqta akakman sinsin tiqiy ham. ¹¹Hazaq iyan em mataw daq meqmeqinta emayta na in daq meqinta naqmo em tuteq a lehiy ham sa on mataw daq amebay inaqta emayta na in daq amebay inaqta naqmo em tutiy ham. Sa on mataw daq dimdimunta emayta na in daq dimdimunta naqmo em tutiy ham Sa on mataw God amomo anadin emayta na in God amomo anadin em tutiy ham¹²Yesus bilam, ne gidek emiy ham. Ya hidmo ne gigo hib tilehdaiqta ham. Ad on mataw giben naw ya negdauqta na kawa ya ibenab giqusaqta ham mataw daq ezaqta emiyta nazaqmo ya amenin tinegdaiqta ham. ¹³Nagahbunmo gilulin na yaqmo ham ad nagah bunmo hiqiydaqta akaman na yamo wazaqta ham ya mat aqen diqta ham ya nagab bunmo wolnet bugim osauqta ham.¹⁴On mataw gigo tubusantisuholiyta na in tidimniyim osayta ham in gibin ineq iyeq ay anon neqim kayeqmo kuluwa-kwluwmo osayta na tineq daqay ham ad God in gihulosid in uliq ayahta na ago dan ezab le tugwahtiq daqay ham. ¹⁵Teq mataw daq meqmeqinta emayta na teq liqiy emayta na teq an haresmo hureqayta na teq mataw ginoleman moqayta na teq God katiyta muzayta na teq nan katiyta bilaqayta na teq daq katiyta emgo ginad diq bilaqayta nagan bunmo in bilaqn gaun asannaqta meqinta nog iyeq God ago uliq dimunta na asan ban tuqos daqayta ham¹⁶Haqad in bilam, yaqmo Yesus yaqgo angelo eman in gamuk ka ni nibilennan nawa ningo hib lahta ham . Nazaq iyan ni gamuk ka tuteq yaqgo on mataw gidauhan bunmo gibilen ham. Ya devit asenlul amuganib gwahtiyta ham teq uliq boy na yaqmo ham.¹⁷Ari God ago bugaw dimunta in Yesus bulonim bilaqaq, ni bol haqaq. Sa sipsip amidon awe na nazaqmo in bulnim bilaqaq, ni bol haqaqmo. Sa ne on mataw nan ka huritayta na ne bunmo kazaq in buloneq bilaqiy, ni bol haqad ne nazaq haqiymo. Ari mat aw nog yuwnan moqad ginat ziziqzqta na in boliy. Teq mat aw nog yuw mataw uluwini kay eqmo kuluwa-kuluwmo osayta na uluwnan ginad bilaqaqta na in boleq yuw na samanmo waqeq uluwiy.¹⁸ri ya on mataw God ago nantut agamukan buk kab hurita na bunmo awaz meqinta kazaq ne gibilenaiq. Mat araq anadibmo gamuk ta asor muturta nantut ka amalik emid teq buk ka ago daq meqmeqin diqta teq gwahtiqdaqta na bunmo God ginuweq mat naqmo amalib emid in aholib tugwahtiqdaqta. ¹⁹Teq mat araq anadibmo God ago nantu ananin usaqta ka ago gamuk araq walemid God in mat na walemid innagah dimdimunta buk ka anan bilamta ka a hi waqdaq mat nazaqta na in ay anon neqim kuluwa-kuluwmo osayta na a hi neqeq in God ago uliq tawonta nab a ni osdaqtamo.²⁰Mat nagah teq gwahtiqdaqta ananin kawane gimen bilamta na in bilaqaq, helmo haqaq. ya hidmo ne gigo hib tilehdaiqta haqaq. Hel diqtaqmo . Iyahta Yesus ni bolmo bol. ²¹Ari i gigo iyahta Yesus in God ago on mataw tawonta na bunmo agem dimunta neqsa in osiy. Nawaqmo.